宗鑑錄序祿製左朝請
郞尙書禮部員外郞護軍楊傑撰諸佛眞
語以心爲宗衆生信道以宗爲鑑衆生界卽
諸佛界因迷而爲衆生諸佛心是衆生心因
悟而成諸佛心如明鑑萬象歷然佛與衆生
其猶影像涅槃生死俱是强名鑑體寂而常
照鑑光照而常寂心佛衆生三無差別國初吴
越永明智覺壽禪師證最上乘了第一義洞
究敎典深達禪宗禀奉律儀廣行利益因讀
楞伽經云佛語心爲宗乃製宗鑑錄於無疑
中起疑非問處設問爲不請友眞大導師擲
龍宮之寶均施羣生徹祖門之關普容來者
舉目而視有欲皆充手而拈有疾皆愈蕩滌
邪見指歸妙源所謂舉一心爲宗照萬法爲
鑑矣若人以佛爲鑑則知戒定慧爲諸善之
宗人天聲聞緣覺菩薩如來由此而出一切
善類莫不信受若以衆生爲鑑則知貪瞋癡
爲諸惡之宗修羅旁生地獄鬼趣由此而出
一切惡類莫不畏憚善惡雖異其宗則同返
鑑其心則知靈明湛寂廣大融通無爲無住
無修無證無塵可染無垢可磨爲一切諸法
之宗矣初吴越忠㦤王序之秘于敎藏至元
豐中皇弟魏端
獻王鏤板分施名藍四方學者罕遇其本元
祐六年夏游東都法雲道場始見錢唐新本
尤爲精詳乃吴人徐思恭諸法涌禪師同永
樂法眞二三耆宿徧取諸錄用三乘典籍聖
賢敎語校讀成就以廣流布其益甚慱法涌
知子喜閱是錄因請爲序云

@@宋鑑錄序苐二張祿宗鏡錄
序天下大
元師吴越國王俶製詳夫域
中之敎者三正君臣親父子厚人倫儒吾之
師也寂兮寥兮視聽無得自微妙升虛無以
止乎乘風馭景君得之則善建不拔人得之
則延貺無窮道儒之師也四諦十二因緣三
明八解脫時習不忘日修以得一登果地永
達眞常釋道之宗也惟此三敎並自心修心
鏡錄者智覺禪師所撰也摠乎百卷包盡微
言我佛金
口所宣盈于海藏蓋亦提誘後學師之智慧
辯才演畼萬法明了一心禪際河游慧閒雲
布數而稱之莫能盡紀聊爲小序以頌宣行
云爾宗鏡錄
序大宋吴
越國慧日永明寺主智覺禪師延壽集伏以眞
源湛寂覺海澄清絕名相之端無能所之迹
最初不覺忽起動心成業識之由爲覺明之
咎因明起照見分俄興隨照立塵相分安布
如鏡現像頓起根身次則隨想而世界成差
後卽因智而僧愛不等從此辵眞失性執相
徇名積滯著之情塵結相續之識浪鎖眞覺
於夢夜沉迷三界之中瞽智眼於昏衢匍匐
九居之内遂乃縻業繫之苦喪解脫之門於
無身中受身向無趣中立趣約依處則分二
十五有論正報則具十二類生皆從情想根
由遂致依正差別向不遷境上虛受輪迴於
無脫法中自生繫縳如舂蠶作繭似秋蛾赴
燈以二見妄想之絲纊苦聚之業質用無明
貪愛之翼撲生死之火輪用谷響言

@@宗鏡苐一卷苐二張祿得之
音論四生妍醜以妄想心鏡現三有形儀然
後違順想風動搖覺海貪癡愛水資潤苦芽
一向徇塵罔知反本發狂亂之知見翳於自
心立幻化之色聲認爲他法從此一微涉境
漸成戞漢之高峯滴水興彼終起呑舟之巨
泿邇後將欲反初復本約根利鈍不同於一
眞如界中開三乘五性或見空而證果或了
緣而入眞或三衹熏錬漸具行門或一念圓
修頓成佛道斯則剋證有異一性非殊因成
凡聖之名似分眞俗之相若欲窮微洞本究
旨通宗則根本性離畢竟寂滅絕昇沈之異
無縛脫之殊旣無在世之人亦無滅度之者
二際平等一道清虛識智俱空名體咸寂逈
無所有唯一眞心達之名見道之人昧之號
生死之始復有邪根外種小智權機不了生
死之病原罔知人我之見本唯欲猒喧斥動
破相析塵雖云味靜冥空不知埋眞拒覺如
不辯眼中之赤眚但滅燈上之重光罔窮識
内之幻身空避日中之虛影斯則勞形役思
喪力捐功不異足水助冰投薪益火豈知重
光在眚虛影隨身除病眼而重光自消息幻
質而虛影當滅若能迴光就巳反境觀心佛
眼明而業影空法身現而塵跡絕以自覺之
智刃剖開纏内之心珠同一念之慧鋒斬斷
塵中之見網此窮心之旨達識之詮言約義
豐文質理詣揭疑關於正智之戶薙妄草於
眞覺之原愈入髓之沉痾截盤根之固執則
物我遇智火之燄融唯心之爐名相臨慧日
之光釋一眞之海斯乃内證之法豈在文詮
知解莫窮見聞不及今爲未見者演無見之

宗鏡苐一卷苐四張祿得之
妙見未聞者入不聞之圓聞未知者說無知
之眞知未解者成無解之大解所冀因指見
月得兎忘罤抱一冥宗捨詮檢理了萬物由
我明妙覺在身可謂搜抉玄根磨礱理窟剔
襌宗之骨髓標敎網之紀綱餘惑微瑕應丰
圓淨玄宗妙旨舉意全彰能摧七慢之山永
塞六衰之路塵勞外道盡赴指呼生死魔軍
全消影響現自在力闡大威光示眞實珠利
用無盡傾秘密藏周濟何窮可謂香中爇其
牛頭寶中探其驪頷華中採其靈瑞照中耀
其神光食中啜其乳糜水中飮其甘露藥中
服其九轉主中遇其聖王故得法性山高頓
落羣峯之峻醍醐海闊橫呑衆沠之彼似夕
魄之騰輝奪小乘之星宿如朝陽之孕彩破
外道之昏蒙猶貧法財之人値大寶聚若渴
甘露之者遇清涼池爲衆生所敬之天作菩
薩眞慈之父抱膏肓之疾逢善見之藥王迷
險難之途偶明達之良噵久居闇室忽臨寶
炬之光明常處躶形頓受天衣之妙服不求
而自得無功而頓成故知無量國中難聞名
字塵沙劫内罕遇傳持以如上之因緣目爲
心鏡現一道而清虛可鑑辟羣邪而毫髪不
容妙體無私圓光匪外無邊義海咸歸顧眄
之中萬像形容盡入照臨之内斯乃曹谿一
味之旨諸袓同傳鵠林不二之宗羣經共述
可謂萬善之淵府衆哲之玄源一字之寶王
羣靈之元袓遂使離心之境文理俱虛卽識
之塵詮量有據一心之海印揩定圓宗八識
之智燈照開邪闇實謂含生靈府萬法義宗
轉變無方卷舒自在應緣現迹任物成名諸

@@宗鏡苐一卷苐二張祿得之
佛體之號三菩提菩薩修之稱六度行海慧
變之爲水龍女獻之爲珠天女散之爲無著
華善友求之爲如意寶緣覺悟之爲十二緣
起聲聞證之爲四諦人空外道取之爲邪見
河異生執之作生死海論體則妙符至理約
事則深契正緣然雖標法界之揔門須辯一
乘之別旨種種性相之義在大覺以圓通重
重卽入之門唯種智而妙達但以根羸靡鑑
學寡難周不知性相二門是自心之體用若
具用而失恒常之體如無水有波若得體而
闕妙用之門似無波有水且未有無波之水
曾無不濕之波以波徹水源水窮波末如性
窮相表相達性原須知體用相成性相互顯
今則細明揔別廣辯異同研一法之根元搜
諸緣之本末則可稱宗鏡以鑑幽微無一法
以逃形則千差而普會遂則編羅廣義撮略
要文鋪舒於百卷之中卷攝在一心之內能
使難思敎海指掌而念念圓明無盡眞宗目
覩而心心契合若神珠在手永息馳求猶覺
樹垂陰全消影跡獲眞寶於舂池之内拾礫
渾非得本頭於古鏡之前狂心頓歇可以深
挑見刺永截疑根不運一毫之功全開寶藏
匪用刹那之力頓獲玄珠名爲一乘大寂滅
場眞阿蘭若正修行處此是如來自到境界
諸佛本住法門是以普酄後賢細垂玄覽遂
得智窮性海學洞眞源此識此心唯尊唯勝
此識者十方諸佛之所證此心者一代時敎
之所詮唯尊者敎理行果之所歸唯勝者信
解證入之所趣諸賢依之而解釋論起千章
衆聖體之以弘宣談成四辯所以样奇提異

@@宗鏡苐一卷苐六張祿得之
研精洞微獨舉宏綱大張正網撈摝五乘機
地昇騰第一義天廣證此宗利益無盡遂得
正法乆住摧外道之邪林能令廣濟含生塞
小乘之亂轍則無邪不正有僞皆空由自利
故發智德之原由利他故立恩德之事成智
德故則慈起無緣之化成恩德故則悲含同
體之心以同體故則心起無心以無緣故則
化成大化心起無心故則何樂而不與化成
大化故則何苦而不收何樂而不與則利鈍
齊觀何苦而不收則怨親普救遂使三草二
木咸歸一地之榮邪種焦茅同霑一雨之潤
斯乃盡菩盡羙無比無儔可謂括盡因門搜
窮果海故得創發菩提之士初求般若之人
了知成佛之端由頓圓無滯明識歸家之道
路直進何疑或離此別修隨他妄解如構角
取乳緣木求魚徒歷三衹終無一得若依此
旨信受弘持如快舸隨流無諸阻滯又遇便
風之勢更加櫓棹之功則疾届寶城忽登覺
岸可謂資粮易辦道果先成被迦葉上行之
衣坐釋迦法空之座登彌勒毗盧之閣入普
賢法界之身能令客作賤人全領長者之家
業忽使沉空小果頓受如來之記名未有一
門匪通斯道必無一法不契此宗過去覺王
因茲成佛未來大士仗此證眞則何一法門
而不開何一義理而不現無一色非三摩鉢
地無一聲非陀羅尼門嘗一味而盡變醍醐
聞一香而皆入法界風柯月渚並可傳心煙
島雲林咸提妙旨步步蹈金色之界念念齅
薝蔔之香掬滄海而巳得百川到須彌而皆
同一色煥兮開觀象之目盡復自宗寂爾導

宗鏡苐一卷苐七張祿得之
求珠之心俱還本法遂使邪山落仞若海收
彼智楫以之安流妙峯以之高出今詳祖佛
大意經論正宗削去繁文唯搜要旨假申問
答廣引證明舉一心爲宗照萬法如鏡編聯
古製之深義撮略寳藏之圎詮同此顯揚稱
之曰錄分爲百卷大約三章先立正宗以爲
歸趣次申問答用去疑情後引眞詮成其圓
信以茲妙善普施含靈同報
佛恩其傳斯旨耳
宗鏡錄卷第一
標宗章第一
詳夫祖標襌理傳默契之正宗佛演敎門立
詮下之大旨則前賢所禀後學有歸是以先
列標宗章爲有疑故問以決疑故答因問而
疑情得啓因答而妙解濳生謂此圓宗難信
難解是第一之說傋最上之機若不假立言
詮無以蕩其情執因指得月不無方便之門
獲兔忘罤自合天眞之道次立問答章但以
時當未代罕遇大機觀淺心浮根微智劣雖
知宗旨的有所歸問答決疑漸消惑障欲堅
信力須假證明廣引袓佛之誠言密契圓常
之大道徧採經論之要皆圓成決定之眞心
後陳引證章以此三章通爲一觀搜羅該括
備盡於茲矣問先德云若敎我立宗定旨
如龜上覔毛兔邊求角楞伽經偈云一切法
不生不應立是宗何故標此章名答斯言
遣滯若無之宗宗則宗說兼畼古佛皆垂方
便門禪宗亦開一線道切不可執方便而迷
大旨又不可廢方便而絕後陳然機前無敎
敎後無實設有一解一悟皆是落後之事屬

@@宗鏡苐一卷苐八張祿得之
第二頭所以大智度論云以佛眼觀一切十
方國土中一切物尙不見無何況有法畢竟
空法能破顚倒令菩薩成佛是事尙不可得
何況凡夫顚倒有法今依袓佛言敎之中約
今學人隨見心性發明之處立心爲宗是故
西天釋迦文佛云佛語心爲宗無門爲法門
此土初袓達磨大師云以心傳心不立文字
則佛佛手授授斯旨祖祖相傳傳此心巳上
約祖佛所立宗旨又諸賢聖所立宗體者杜
順和尙依華嚴經立自性清淨圓明體此卽
是如來藏中法性之體從本巳來性自滿足
處染不垢修治不淨故云自性清淨性體徧
照無幽不瞩故曰圓明又隨流加染而不垢
返流除染而不淨亦可在聖體而不増處凡
身而不減雖有隱顯之殊而無差別之異煩
惱覆之則隱智慧了之則顯非生因之所生
唯了因之所了斯卽一切衆生自心之體靈
知不昧寂照無辵非但華嚴之宗亦是一切
敎體佛地論立一清淨法界體論云清淨法
界者一切如來眞實自體無始時來自性清
淨具足種種過十方界極微塵數性相功德
無生無滅猶如虛空徧一切有情平等共有
與一切法不一不異非有非無離一切相一
切分別一切名言皆不能得唯是清淨聖智
所證二空無我所顯眞如爲其自性諸聖分
證諸他圓證此清淨法界卽眞如妙心爲諸
佛果海之源作羣生實際之地比皆是立宗
之異名非別有體或言宗者尊也以心爲宗
故云天上天下唯我獨尊或言體者性也以
心爲體故云知一切法卽心目性或言智者

@@宗鏡苐一卷苐九張祿得之
以心爲智卽是本性寂照之用所以云自覺
聖智普光明智等若約義用而分則體宗用
別者會歸平等則一道無差所以華嚴記問
云等妙二位全同如來普光明智者結成入
普所以此會說等妙二覺二覺全同普光明
智卽是會歸之義問等覺同妙覺於理可然
妙覺之外何有如來普光明智爲所同耶答
說等覺說妙覺卽是約位普光明智不屬因
果該通因果其由自覺聖智超絕因果故楞
加經妙覺位外更立自覺聖智之位亦猶佛
性有因有果有因因有果果以因取之是因
佛性以果取之是果佛性然則佛性非因非
果普光明智亦復如是體絕因果爲因果依
果方究竟故云如來普光明智或稱爲本者
以心爲本故涅槃疏云涅槃宗本者諸行皆
以大涅槃心爲本本立道生如無綱目不立
無皮毛靡附心爲本故其宗得立
問若欲明宗只合純提祖意何用兼引諸佛
菩薩言敎以爲指南故宗門中云借蝦爲眼
無自巳分只成文字聖人不入祖位
答從上非是一向不許看敎恐慮不詳佛語
隨文生解失於佛意以負初心或若因詮得
旨不作心境對治直了佛心又有何過只如
藥山和尙一生看大涅槃經手不釋卷時有
學人問和尙尋常不許學人看經和尙爲什
縻自看師云只爲遮眼問學人還看得不師
云汝若看牛皮也須穿且如西天第一袓師
是衣師釋迦牟尼佛首傳摩䜌迦葉爲初袓
次苐相傳迄至此土六袓皆是佛弟子今引
本師之語訓示弟子令因言薦道見法知宗

宗鏡苐一卷苐十張祿得之
不外馳求親明佛意得旨卽入祖位誰論頓
漸之門見性現證圓通豈標前後之位若如
是者何有相違且如西天上代二十八袓此
土六祖乃至洪州馬祖大師及南陽忠國師
鵝湖大義禪師思空山本淨禪師等並慱通
經論圓悟自心所有示徒皆引誠證終不出
自胸臆妄有指陳是以線歷歲華眞風不墜
以聖言爲定量邪僞難移用至敎爲指南依
憑有據故圭峯和尙云謂諸宗始袓卽是釋
迦經是佛語禪是佛意諸佛心口必不相違
諸祖相承本根是佛親付菩薩造論始末唯
弘佛經況迦葉乃至毱多弘傳皆兼三藏及
馬鳴龍樹悉是祖師造論釋經數十萬偈觀
風化物無定事儀所以凡稱知識法爾須明
佛語印可自心若不與了義一乘圓敎相應
設證聖果亦非究竟今且錄一二以證斯文
洪州馬袓大師云達磨大師從南天竺國來
唯傳大乘一心之法以楞伽經印衆生心恐
不信此一心之法楞伽經云佛語心爲宗無
門爲法門何故佛語心爲宗佛語心者卽心
卽佛今語卽是心語故云佛語心爲宗無門
爲法門者達本性空更無一法性自是門性
無有相亦無有門故云無門爲法門亦名空
門亦名色門何以故空是法性空色是法性
色無形相故謂之空知見無盡故謂之色故
云如來色無盡智慧亦復然隨生諸法處復
有無量三昧門遠離内外知見情執亦名揔
持門亦名施門謂不念内外善惡諸法乃至
皆是諸波羅蜜門色身佛是實相佛家用經
云三十二相八十種好皆從心想生亦名法

@@宗鏡苐一卷苐十一張祿得
之性家燄亦法性功勳菩薩行般若時火燒
三界内外諸物盡於中不損一草葉爲諸法
如相故故經云不壞於身而隨一相今知自
性是佛於一切時中行住坐臥更無一法可
得乃至眞如不屬一切名亦無無名故經云
智不得有無内外無求任其本性亦無任性
之心經云種種意生身我說爲心量卽無心
之心無量之量無名爲眞名無求是眞求經
云夫求法者應無所求心外無別佛佛外無
別心不取善不作惡淨穢兩邊俱不依法無
自性三界唯心經云森羅及萬像一法之所
印几所見色皆是見心心不自心因色故心
色不自色因心故色故經云見色卽是見心
南陽忠國師云襌宗法者應依佛語一乘了
義契取本原心地轉相傳授與佛道同不得
依於妄情及不了義敎橫作見解疑悞後學
俱無利益縱依師匠領受宗旨若與了義敎
相戀卽可依行若不了義敎互大相許譬如
師子身中蟲自食師子身中肉非天魔外道
而能破滅佛法矣時有禪容問曰阿那箇是
佛心師曰牆壁瓦礫無情之物並是佛心禪
容曰與經大相違也經云離牆壁瓦礫無情
之物各爲佛性今云一切無情之物皆是佛
心未審心之與性爲別不別師曰迷人卽別
悟之不別禪客曰與經又相違也經云善男
子心非佛性佛性是常心是無常今云不別
未之此意如何師曰汝自依語不依義譬如
寒時凝水爲冰及至暖時釋冰成水衆生迷
時結性成心悟時釋心成性汝定執無情之
物非心者經不應言三界唯心故華嚴經云
應
@@宗鏡苐一卷苐十二張
祿得之觀法界性一切唯心造今且問汝無
情之物爲在三界内爲在三界外爲復是心
不是心若非心者經不應言三界唯心若是
心者又不應言無性汝自違經我不違也鵝
湖大義襌師因詔入内遂問京城諸大師大
德汝等以何爲道或有對云知見爲道師云
維摩經云法離見聞覺知云何以知見爲道
又有對於第一義而不動云何以無分別爲
道又皇帝問如何是佛性答不離陛下所問
是以或直指明心或破執入道以無方之辯
袪必定之執運無復之智屈有量之心思空
山本淨禪師語京城諸大德云法莫執心此
心皆因前塵而有如鏡中像無體可得若執
實有者則失本原常無自性圓覺經云妄認
四大爲自身相六塵緣影爲自心相楞伽經
云不了心及緣則生二妄想了心及境界妄
想則不生維摩經云法非見聞覺知且引王
經證斯眞實五袓下莊嚴大師一生示徒唯
舉維摩經寶積長者讃佛頌末四句云不著
世閒如蓮華常善入於空寂行達諸法相無
罣礙稽首如空無所依學人問云此是佛語
欲得和尙自語師云佛語卽我語我語卽佛
語是故初祖西來創行禪道欲傳心印須假
佛經以楞伽爲證明知敎門之所自遂得外
人息謗内學禀承袓胤大興玄風廣被是以
初心始學之者未自省發巳前若非聖敎正
宗馮何修行進道設不自生妄見亦乃盡値
邪師故云我眼本正因師故邪西天九十六
種執見之徒皆是斯類故知木匪繩而靡直
理非敎

宗鏡苐一卷苐十二張祿得
之而不圓如止略引二三皆是大善知識物
外宗師禪苑麟龍袓門龜鏡示一敎而風行
電卷垂一語而山崩海枯帝王親師朝野歸
命叢林取則後學禀承終不率自胸襟違於
佛語凡有釋疑去僞顯性明宗無不一一廣
引經文備彰佛意所以永傳後嗣不墜家風
若不然者又焉得至今紹繼昌盛法力如是
證驗非虛又若欲研究佛乘披尋寶藏一一
須消歸自巳言言使冥合眞心俱莫執義上
之文隨語生見直須探詮下之旨契會本宗
則無師之智現前天眞之道不時如華嚴經
云知一切法卽心自性成就慧身不由他悟
故知敎有助道之力初心安可暫忘細詳法
利無邊是乃搜揚纂集且凡論宗旨唯逗頓
機如日出照高山駃馬見鞭影所以丹霞和
尙云相逢不擎出舉意便知有如今宗鏡尙
不待舉意便自知有故首楞嚴經云圓明了
知不因心念揚眉動目早是周遮如先德頌
云便是猶倍句動目卽差違若問曹谿旨不
更待揚眉今爲出佛乘人實未薦者假以宗
鏡助顯眞心雖挂文言妙旨斯在俯收中下
盡被羣機但任當人各資巳利百川雖潤何
妨大海廣含五嶽自高不礙太陽普照根機
莫等樂欲匪同於四門入處雖殊在一眞見
時無別如獲鳥者羅之一目不可以一目爲
羅理國者功在一人不可以一人爲國如内
德論云夫一水無以和羹一木無以構室一
衣不稱衆體一藥不癁殊疾一彩無以爲文
繡一聲無以諧琴瑟一言無以勸衆善一戒
無以防多失何得怪漸頓之異令法門之專
一
@@宗鏡苐一卷苐十四張祿
得之故云如爲一人衆多亦然如爲衆多一
人亦然豈同劣解凡情而生局見我此無礙
廣大法門如虛空非相不拒諸相發揮似法
性無身匪礙諸身頓現須以六相義該攝斷
常之見方消用十玄門融通去取之情始絕
又若實得一聞千悟獲大惣持卽胡假言詮
無勞解釋船筏爲渡迷津之者導師因引失
路之人凡關一切言詮於圓宗所示皆爲未
了文字性離卽是解脫迷一切諸法眞實之
性向心外取法而起文字見者今還將文字
對治示其眞實若悟諸法本源卽不見有文
字及絲毫發現方知一切諸法卽心自性則
境智融通色空俱泯當此親證圓明這際入
斯一法平等之時又有何法是敎而可離何
法是祖而可重何法是頓而可取何法是漸
而可非則知皆是識心橫生分別所以袓佛
善巧密布權門廣備敎乘方便逗會纔得見
性當下無心乃藥病俱消敎觀咸息如楞伽
經偈云諸天及梵乘聲聞緣覺乘諸佛如來
乘我說此諸乘乃至有心轉諸乘非究竟若
彼心滅盡無乘及乘者無有乘建立我說爲
一乘引導衆生故分別說諸乘故先德云一
瞖在目千華亂空一妄在心恒沙生滅瞖除華
盡妄滅證眞病差藥除冰融水在神丹九轉
點鐵成金至理一言轉凡成聖狂心不歇歇
卽菩提鏡淨心明本來是
佛問如上所標巳知大意何用向下更廣開
釋答上根利智宿習生知纔看題目宗之一
字巳全入佛智海中永斷纖疑頓明大旨則
一言無不略盡攝之無有遠餘若直覽至一
百
@@宗鏡苐一卷苐十五張
祿得之卷終乃至恒沙義趣龍宮寶藏鷲嶺
金文則殊說更無異途舒之徧周法界以前
略後廣唯是一心本卷末舒皆同一際終無
異旨有隔前宗都謂迷情妄興取捨唯見紙
墨文字嫌卷軸多但執寂默無言欣爲省要
皆是迷心徇境背覺合塵不窮動靜之本原
靡達一多之起處偏生局見唯懼多聞如小
乘之怖法空似波旬之難衆善以不達諸法
眞實性故隨諸相轉墮落有無如大涅槃經
云若人聞說大涅槃一字一句不作字相不
作句相不作聞相不作佛相不作說相如是
義者名無相相釋曰若云卽文字無相是常
見若云離文字無相是斷見又若執有相相
亦是常見若執無相相亦是斷見伹亡卽離
斷常四句百非一切諸見其旨自現當親現
入宗鏡之時何文言識智之能詮述乎所以
先德云若覓經子性眞如無可聽若覓法鷊
足山閒問迦葉大士持衣在此山無情不用
求專甲斯則豈可運見聞覺知之心作文字
句義之解若明宗達性之者雖廣披尋尙不
見一字之相終不作言詮之解以迷心作物
者生斯紙墨之見耳故信心銘云六塵不惡
還同正覺智者無爲愚人自縳如斯達者則
六塵皆是眞宗萬法無非妙理何局於管見
而迷於大旨耶豈知諸佛廣大境界菩薩作
用之門所以大海龍王置十千之問釋迦文
佛開八萬勞生之門普慧菩薩申二百之疑
普賢大士答二千樂說之辯如華嚴經普眼
法門假使有人以大海量墨須彌聚筆寫於
此普眼法門一品中一門一門中一法一法
中一義

宗鏡苐一卷苐十六
祿得之一義中一句不得少分何況編盡又
如大涅槃經中佛言我所覺了一切諸法如
因大地生草木等爲諸衆生所宣說者如手
中葉只女巳所說法敎溢龍宮龍樹菩薩暫
看有一百洛叉出在人閒於西天尙百分未
及一翻來東土故不足言豈況未所說法耶
斯乃無盡妙旨非淺智所知性起法門何劣
解能覽鷰雀焉測鴻鵠之志井蛙寧識滄海
之淵如師子大哮吼狸不能爲如香象所負
擔驢不能勝如毗沙門寶貧不能等如金翅
鳥飛烏不能及唯依情而起見但遂物而意
移或說有而不涉空或言空而不該有或談
略爲多外之一或立廣爲一外之多或離
默而執言或離言而求默或據事外之理或
著理外之事殊不能悟此自在圓宗演廣非
多此是一中之多標略非一此是多中之一
談空不斷斯乃卽有之空論有不常斯乃卽
空之有或有說亦得此卽默中說或無說亦
得此卽說中默或理事相卽亦得此理是成
事之理此事是顯理之事或理理相卽亦得
以一如無二如眞性常融會或事事相卽亦
得此全理之事一一無礙或理事不卽亦得
以全事之理非事所依非能依不隱眞諦故
以全理之事非理能依非所依不壞俗諦故
斯則存泯一際隱顯同時如闡普眼之法門
皆是理中之義似舒大千之經卷非標心外
之文故經云一法能生無量義非聲聞緣覺
之所知不同但空孤調之詮偏枯決寂之見
今此無盡妙旨標一法而眷屬隨生圓滿性
宗舉一門而諸門普會非純非雜不一不多
如五味和
@@宗鏡苐一卷苐十七張祿得
之其羹雜綵成其繡衆寶成其藏百藥成其
丸邊表融通義味周足搜微抉妙盡宗鏡中
依正混融因果無礙人法無二初後同時几
擧一門皆能圓攝無盡法界非内非外不一
不多舒之則涉入重重卷之則眞門寂寂如
華嚴經中師子座中莊嚴具内各出一佛世
界塵數菩薩身雲此是依正人法無礙又如
佛眉閒出勝音等佛世界塵數菩薩此是因
果初後無礙乃至刹土微塵各各具無邊智
德毛孔身分一一攝廣大法門何故如是奇
異難思乃一心融卽故爾以要言之但一切
無邊差別佛事皆不離無相眞心而有如華
嚴經頌云佛住甚深眞法性寂滅無相同虛
空而於第一實義中示現種種所行事所作
利益衆生事皆依法性而得有相與無相無
差別入於究竟皆無相又攝大乘論頌云卽
諸三摩地大師說爲心由心彩盡故如所作
事業故知凡聖所作眞俗緣生此一念之心
刹那起時卽具三性三無性六義謂一念之
心是緣起法是依他起情計有實卽是徧計
所執體本空寂卽是圓成卽依三性說三無
性故六義具矣若一念心起具斯六義卽具
一切法矣以一切眞俗萬法不出三性三無
性故法性論云凡在起滅皆非性也起無起
性故雖起而不常滅無滅性雖滅而不斷
如其有性則陷於四見之綱又云尋櫻以推
性見諸法之無性尋性以求相見諸法之無
相是以性相互推悉皆無性是以若執有性
墮四見之邪林若了性空歸一心之正道故
華嚴經云自深入無自性眞實法亦令他入
無
@@宗鏡苐一卷苐十八張祿
得之自性眞實法心得安隱以茲妙達方入
此宗則物物冥眞言言契旨若未親省不發
圓機言之則乖宗默之又致失豈可以四句
而取六情所知歟伹祖敎並施定慧雙照自
利利他則無過矣設有堅執巳解不信佛言
起自障心絕他學路今有十問以定紀綱還
得了了見性如晝觀色似文殊等不還逢緣
對境見色聞聲舉足下足開眼合眼悉得明
宗與道相應不還覽一代時敎及從上祖師
言句聞深不怖皆得諦了無疑不還因差別
問難種種徵詰能具四辯盡決他疑不還於
一切時一切處智照無滯念念圓通不見一
法能爲障礙未曾一刹那中暫令閒斷不還
於一切逆順好惡境界現前之時不爲閒隔
盡識得破不還於百法明門心境之内一一
復見微細體性根原起處不爲生死根塵之
所惑亂不還向四威儀中行住坐臥欽承袛
對著衣喫飯執作施爲之時一一辯得眞實
不還聞說有佛無佛有衆生無衆生或讃或
毁或是或非得一心不動不還聞差別之智
皆能明達性相俱通理事無滯無有一法不
鑑其原乃至千聖出世得不疑不若實未得
如是功不可起過頭欺誑之心生自許知足
之意直須廣披至敎博問先知徹袓佛自性
之原到絕學無疑之地此時方可歇學灰息
遊心或自辨則襌觀相應或爲他則方便開
示設不能徧參法界廣究羣經但細看宗鏡
之中自然得入此是諸法之要趣道之門如
守母以識子得本而知末提綱而孔孔皆正
牽衣而縷縷俱來又如以師子筋爲琴絃音
聲一

宗鏡苐一卷苐十九張祿得
之奏一切餘絃悉皆斷壞此宗鏡力亦復如
是舉之而萬類沉光顯之而諸門泯跡以此
一則則破千途何須若涉關津別生岐路所
以志公謌云六賊和光同塵無力大難推托
内發解空無相大乘力能翻却唯在玄覽得
旨之時可驗斯文究竟眞
實宗鏡錄卷第一音
義瞽<公戶反無目>蠶<昨含反>繭<古典反>翳<於訃反>戞<古黠反>
逈<戶鼎反>斥<昌石反>眚<所杏反目病>捐<與專反弃>足<子句反添入物也
>揭<居烈反撥也>薙<他計反除草>愈<佘主反産也>髓<息委反>痾<於
何><反病也>搜<求也所鳩反>抉<於決反>礱<力公反>窟<口骨反>剔
<他歷付><反解骨>闡<昌善反>爇<如劣反>驪<呂支反>罤<徒犁反綱
也>頷<胡咸><反>啜<昌悦反>糜<莫爲反>沠<疋賣反>孕<亦證反
>肓<呼光反>炬<其呂反>躶<力果反赤體>眄<莫見反斜視>鵠<胡谷反>
揩<苦駭反法也>編<卑綿反織也>撮<倉活反取也>礫<郞學反>挑<他堯
反>样<猪劣反又><當刮也>撈<麤刀反>宏<戶萌反大也>括<古活反
>*<郞古反>棹<馳孝><反>掬<居六反>奐<呼貫反文彩明皃也>楫<臻
入反>聯<力延反不絕出>蝦<許加反>蛻<舒芮反>繩<食陵反>嗣<祥吏反
>纂<作管反集也>逗<田候><反>駃<苦夬反>蛙<鳥爪反>狸<里
之反>縷<力主反>荕<
舉欣反>丙午歳分司大藏都監開板
@@宗鏡錄卷第二祿
慧日永明寺主智覺禪師延壽集
夫諸佛境寂衆生界空有何因緣而興敎迹
荅一實諦中雖無起盡方便門内有大因緣
故法華經偈云諸法常無性佛種從緣起以
萬法常無性無不性空時法爾能隨緣隨緣
不失性且夫起敎所由因緣無量古德略標
有其十種一由法爾故二願力故三機感故
四爲本故五顯德故六現位故七開發故八
見聞故九成行故十得果故今諸大菩薩所
集唯識論等大意有其二種一爲達萬法之
正宗破二空之邪執二爲斷煩惱所知之障
證解脫菩提之門斯則自證法原本覺眞地
不在文字句義敷揚今爲後學慕道之人方
便纂集又自有二意用表本懷一爲好略之
人撮其樞要精通的旨免覽繁文二爲執摠
之人不明別理微細開演性相圓通截二種
生死之根躡一味菩提之道仰羣經之大旨
直了自心導諸聖之微言頓開覺藏去彼依
通之見破其邪執之情深信正宗令知月不
在指迴光返照使見性不徇文唯證相應斯
爲本意不可橫生知解沒溺見河於無得觀
中懷趣向之意就眞空理上興取捨之心率
自胸襟疑悟後學湏親見性方曉斯宗
問旣慮執指徇文又何煩集敎
荅爲背巳合塵齊文作解者恐封敎滯情故
有此說若隨詮了旨卽敎明心者則有何取
捨所以藏法師云自有衆生尋敎得眞會理
敎無礙常觀理而不礙持敎恒誦習而不礙
觀空則理敎俱融合成一觀方爲究意傳通

@@宗鏡弟二卷苐二張祿
耳斯乃敎觀一如詮旨同原矣
問諸大經論自成片叚科倫節序句義分明
何假撮錄廣文成其要略
荅但以敎海泓深窮之罔知其際義天高廣
仰之不得其邊今則以管窺天將螺酌海如
掬滄溟之涓滴似撮大華之一塵本爲義廣
難周情存猒怠亦爲不依一乘敎之正理唯
徇不了義之因緣罕窮橫豎之門莫知起盡
之處所以刪繁簡異採妙採玄雖文不足而
大義全緣不備而正理顯搜盡一乘之旨抉
開萬法之原爲般若之玄樞作菩提之要路
則資粮易辦速至大乘證入無疑免迀小徑
所以馬鳴菩薩造起信論云或有自無智力
因他廣論而得解義亦有自無智力怖於廣
說樂聞略論攝廣大義而正修行我今爲彼
最後人故略攝如來最勝甚深無邊之義而
造此論瑜伽論云有二緣故說此論一爲如
來無上法敎久住世故二爲平等利益安樂
諸有情故又爲如來甘露聖敎巳隱沒者憶
念採集重開顯故未隱沒者問荅決擇倍興
盛故又爲攝益樂略言論勤修行者採集衆
經廣要法義略分別故今斯錄者雖無廣大
製造之功微有一期述成之事亦和鈔錄前
後文勢不全所冀直取要詮且明宗旨如從
石辯玉似披砂揀金於羣藥中但取阿陀之
妙向衆寶内唯探如意之珠舉一蔽諸以本
攝末則一言無不略盡殊說更無異途亦望
後賢未垂嗤誚所希斷疑生信但以見道爲
懷非徇虛名以邀世譽願盡未來之際徧窮
法界之中歷劫逾生常弘斯道凡有心者皆

宗鏡弟二卷苐三張祿入此
宗去執除疑見聞獲益承三寶力加被護持
誓報佛恩廣濟含識虛空可盡茲願匪移法
界可窮斯文不墜問了
義大乘廣略周備解一義具圓通之見聞一
偈有成佛之功何假述成仍煩解釋荅上
上根人一聞千悟性相雙辯理事俱圓若中
下之徒須假開演莊嚴之道讃飾之門格量
其功不可爲喻所以法華經偈云譬如優曇
華一切皆愛樂天人所希有時時乃一出聞
法歡喜讃乃至發一言則爲巳供養一切三
世佛是人甚希有過於優曇華般若頌云般
若無壞相過一切言語適無所依止誰能讃
其德般若雖叵讃我令能得讃雖未脫死地
則爲己得出又古聖云若菩薩造論者名莊
嚴經如蓮華未開見雖生喜不如巳剖香氣
芬馥如金未用見雖生喜不如用之爲莊嚴
具故知弘敎一念之善能報十方諸佛之恩
論希有則如華擅優曇之名說光揚則似金
作莊嚴之具是以菩薩釋大乘密旨聞於
未聞能斷深疑成於圓信法利何盡功德無
邊如大般若經云復次憍尸迦置贍部洲諸
有情類若四大洲諸有情類若小千界諸有
情類若中千界諸有情類苦大千界諸有情
類若復十方合如殑伽沙等世界諸有情類
皆於無上正等菩提得不退轉同作是言我
今欣樂速證無上正等菩提濟拔有情生死
衆若令得殊勝畢竟安樂有善男子善女人
等爲成彼事書深般若波羅蜜多衆寶莊嚴
供養恭敬尊生讃歎普施與彼受持讀誦令
善通利如理思惟於意云何是善男子

@@宗鏡弟二卷苐四張祿善女
人等由此因緣得褔多不天帝釋言甚多世
尊甚多善逝爾時佛告天帝釋言若善男子
善女人等書深般若彼羅蜜多衆寶莊嚴供
養恭敬尊重讃歎於彼衆中隨於與一受持
讀誦令善通利如理思惟以無量門巧妙文
義廣爲解釋分別義趣令其解了敎授敎誡
令勤修學是善男子善女人等所獲福聚甚
多於前無量無邊不可稱數大涅槃經云佛
言善男子除一闡提其餘衆生聞是經巳悉
皆能作菩提因緣法聲光明入毛孔者必定
當得阿耨多羅三藐三菩提何以故若有人
能供養恭敬無量諸佛方乃得聞大涅槃經
薄福之人則不得聞故知得聞宗鏡所錄一
心實相常住法門皆是曩結深因曾親佛會
甚爲大事非屬小緣若未聞熏曷由値遇又
大涅槃經云佛告迦葉菩薩諸善男子善女
人常當繫心修此二字佛是常住迦葉若有
善男子善女人修此二字當知是人隨我所
行至我至處是以信此法人卽凡卽聖修持
契會住佛所住之中進止威儀行佛所行之
跡釋摩訶衍諭云第一顯離疑信入功德門
者謂有衆生聞此摩訶衍之甚深極妙廣大
法門巳卽其心中亦不疑畏亦不怯弱亦不
輕賤亦不誹謗發決定心發堅固心發尊重
心發愛信心當知是人眞實佛子不斷法種
不斷僧種不斷佛種常恒相續轉轉増長盡
於未來亦爲諸佛親所授記亦爲一切無量
菩薩之所護念故如論云若人聞是法巳不
生怯弱當知是人定紹佛種必爲諸佛之所
授記第二比類對治示勝門者謂若有

@@宗鏡弟二卷苐五張祿人能
善攝化三千大千世界中徧滿衆生皆悉無
餘令行十善或有衆生於一食頃於此甚深
法觀察思量若校量此二人功德彼第一人
所得功德甚極微少譬如芥子碎作百分之
量此第二人所得功德甚極廣大譬如碎十
方世界微塵數量故如論云假使有人能化
三千大千世界滿中衆生令行十善不如有
人於一食頃正思此法過前功德不可爲喻
第三舉受持功讃揚門者謂若有人受持此
論觀察義理若一日若一夜中閒所得功德
無量無邊不可言說不可思量若假使十方
三世一切諸佛十方三世一切諸菩薩以十
方世界微塵數舌各各皆悉於十方世界微
塵數之量不可說劫讃揚其人所有功德亦
不能盡所以者何法身眞如之功德等虛空
界無邊際故何況凡夫二乘之人能稱歎之
一日一夜不多中閒受持人尙所得功德不
可思議何況若二日若三日若四日乃至百
日中受持讀誦思惟觀察不可思議不可說
中不可說故如論云復次若人受持此論觀
察修行若一日一夜所有功德無量無邊不
可得說假令十方諸佛各於無量無邊阿僧
衹劫歎其功德不能盡何以故謂法性功德
無有盡故此人功德亦復如是無有邊際故
知信此心宗成摩訶衍同三世諸佛之所證
義理何窮等十方菩薩房所乘功德無盡偶
斯玄化慶幸逾深順佛旨而報佛恩無先弘
法闡佛日而開佛眼只在明心此宗鏡中若
得一句入神歷劫爲種況正言深奥摠一羣
經此一乃無量中一若染此法卽是

宗鏡弟二卷苐六張祿圓頓
之種可謂甘露入頂醍醐灌心耀不二之慧
燈破情根之闇惑注一味之智水洗意地之
妄塵能令厚障深遮若暴風之卷危葉繁疑
積滯猶赫日之爍輕氷猶如於諸王中爲金
輪之王於諸照中爲晨旭之照於諸寶中爲
摩尼之寶於諸華中爲靑蓮之華於諸諦中
爲眞空之門於諸法中爲涅槃之宅故金剛
三時經偈云一味之法印一乘之所成能於
一切衆生中爲首爲師爲明爲導如勝天王
般若經云一切法中心爲上首大智度論云
三世諸佛皆以諸法實相爲師袓師云一切
明中心明爲上法華經偈云第一之導師得
是無上法又若未入宗鏡非唯不得見道實
乃理絕修行卽本立而道生歸根方究竟如
觀本質知畫像而非眞若了藏性見塵境而
爲妄故經偈云非不證眞如而能了諸行猶
如幻事等似有而非眞是以若得本卽得末
故華嚴經中海會菩薩用法界微塵以爲三
昧又出現品云此法門名爲如來秘密之處
乃至名演說如來根本實性不思議究竟法
故先德云剖微塵之經卷則念念果成盡衆
生之願門則塵塵行滿未悟宗鏡焉信斯文
若暫信之功力悉等不易所習盡具法門卽
塞卽通卽邪卽正所以昔人云遇斯敎者應
須自慶其猶溺巨海而遇芳舟墜長空而乘
靈鶴矣問凡申弘敎開示化人應須自行
功圓歷位親證方酬本願開方便門則所利
非虛不違正敎今之所錄有何證明荅此
但唯集祖佛菩薩言敎故稱曰錄設有問荅
解釋皆依古德大意傍讃勸修述成至

@@宗鏡弟二卷苐七張祿敎豈
敢輒稱開示妄有指陳且祖夫佛正宗則眞
唯識性纔有信處皆可爲人若論修證之門
諸方皆云功未齊於諸聖且敎中所許初心
菩薩皆可比知亦許約敎而會先以聞解信
入後以無思契同若入信門便登祖位今集
此宗鏡證驗無邊應念皆通寓一咸是今且
現約世閒之事於衆生界中第一比知第二
現和第三約敎而和第一比知者且如卽今
有漏之身夜皆有夢夢中所見好惡境界憂
喜宛然覺來牀上安眠何曾是實並是夢中
意識思想所爲則可比知覺時所見之事皆
如夢中無實夫過去未來現在三世境界元
是第八阿賴耶識親相分唯本識所變若現
在之境是明了意識分別若過去未來之境
是獨散暗意識思惟夢覺之境雖殊俱不出
於意識則唯心之旨比況照然第三現知者卽
是對事分明不待立況且如現見靑白物時物
本自虛不言我靑我白皆是眼識見分自性任
運分別與同時明了意識計度分別爲靑爲白
以意辯爲色以言說爲靑皆是意言自妄安置
且如六塵鈍故體不自立名不自呼一色旣然
萬法咸爾皆無自性悉是意言故云萬法本
閑而人自閙是以若有心起時萬境皆有若
空心起處萬境皆空則空不自空因心故空
有不自有因心故有旣非空非有則唯識唯
心若無於心萬法安寄又如過去之境何曾
是有隨念起處忽然現前若想不生境終不
現此皆是衆生日用可以現知不待功成豈
假修得凡有心者並可證知故先德云如大
根人知唯識者恒觀自心意言爲境此

@@宗鏡弟二卷苐八張祿初觀
時雖未成聖分知意言則是菩薩第三約敎
而知者經云三界唯心萬法唯識此是所證
本理能詮正宗廣在下文誠證非一如成實
論云佛說内外中閒之言遂卽入定時有五
百羅漢各釋此言佛出定後同問世尊誰當
佛意佛言並非我意又白佛言旣不當佛意
將無得罪佛言雖非我意各順正理堪爲聖
敎有福無罪且如說小乘自證法門尙順正
理何況純引一乘唯談佛旨乎六行法云諸
大智人欲學道者莫問大小皆依理敎若見
權敎雖是佛說知非實語卽不依從若見凡
人說有理者雖非佛語亦卽依行以有智人
學佛法者善解如來敎有權實依佛實敎宣
說道理則過凡愚謬執權者是以智人若有
所說人雖是凡法則同佛如缾傳水寫置餘
缾缾雖有異所寫水一時故凡夫結雖未盡
不妨有解能說實義但使解理心數思量此
初觀理則異餘凡謂思人空則是二乘若觀
法空則是菩薩故攝論云初修觀則是凡夫
菩薩以此文證初學觀者雖未斷結卽是菩
薩以能解理同大聖故說則合理一一可依
寶篋經云猶如迦陵頻伽鳥王夘中鳥子其
觜未現便出迦陵頻伽妙聲佛法卵中諸菩
薩等未壞我見未出三界然能演出佛法妙
音謂空無相無作行音迦陵頻伽至孔雀羣
終不鳴呼還至迦陵頻伽鳥中乃須鳴呼菩
薩若至一切聲聞緣覺衆中終不演說不可
思議諸佛之法至菩薩衆爾乃演說以此文
證凡夫地中過雖未盡不妨深解說有理者
皆可信受但諸凡夫說有理者皆是宿

宗鏡弟二卷苐九張祿習非
今始學若非宿習今學至老唯謂他語自仍
迷理以迷理故雖得多言未解權實說則乖
理若解理者不揀尊幼但求道不求事依法
不依人如阿濕婆恃因舎利弗見之求法卽
偈答言我年旣幼稚學日又初淺豈能宣至眞
廣說如來義舎利弗言可略說其要便說偈言
諸法因緣生是法說因緣是法因緣盡大師
如是說舎利弗一聞卽獲初果轉敎目連再
說得道以此證知智人求法唯重他德不恥
下就不同凡愚我慢自高雖知他勝恥不肯
學凡夫無始不能入道多皆由此不能求法
故諸愚人迷實敎者未能自悟唯應訪德以
迷理者雖有世智若無勝友常迷道故如勝
天王般若經云如生盲人不能見色如是煩
惱盲諸衆生不能見法如人有眼無外光明
不能見色行人如是雖有智慧無善知識不
能見法以此證知人雖有智夫能自悟要須
良友故付法藏經云善知識者卽是得道全
分因緣佛自勸人逐善知識不合守愚一生
虛過是故諸佛有遣旨但令依法不依人依
義不依語菩薩尙變身作畜生爲人說法顯
此奇異令聞者信受皆令悟道入平等法豈
令心生高下耶故華嚴演義難云此旨微密
極位方知何以凡情輒窺大敎釋云依憑敎
理聖敎許故涅槃經云具縳凡夫能知如來
秘密之藏毗盧遮那品頌云如因日光照還
見於日輪以佛智慧光見佛所行道卽因佛
敎能了敎也今宗鏡中始終引佛智慧之敎
光顯佛所行之道跡若深信者則是以衆生
之心光見衆生之行跡若難云凡夫不

@@宗鏡弟二卷苐十張祿合知
者斯乃邪見不信人耳故大集經云若有人
言我異佛異當知是人卽魔弟子又云了了
見者知一切法無二相也又云觀諸法等名
之爲佛所以學人問忠國師云如來說般若
卽非般若是名般若旣盡是非云何是般若
荅能見非名者是般若問佛亦如是說荅古
今不異得則千佛等心萬聖同轍問諸
佛方便敎門皆依衆生根起根性不等法乃
塵沙三十七品助道之門五十二位修行之
路云何唯立一心以爲宗鏡荅此
一心法理事圓備是大悲父般若母法寶藏
萬行原以一切法界十方諸佛諸大華薩緣
覺聲聞一切衆生皆同此心諸佛巳覺衆生
不知今爲未知者方便直指以本具故不虛
以應得故非謬故華嚴經頌云譬如世閒人
聞有寶藏處以其可得故心生大觀喜寶藏
處者卽衆生心纔入信門自然顯㻛方悟從
來具足豈假功成始知本性無差非因行得
可謂最靈之物至道之原絕妙之門精實之
義爲凡聖根本作迷悟元由如萬物得地而
發生萬行證理而成就諸門競入衆德攸歸
作千聖趣道之基爲諸佛出世之眼是以若
了自心頓成佛慧可謂會百川爲一濕搏衆
塵爲一丸融鐶釧爲一金變酥酪爲一味如
華嚴經頌云不能了自心焉能知佛慧阿差
末經云伹正自心不尙餘學禪要經云内照
開解卽大乘門見自心性謂之曰照衆聖所
遊謂之曰門入楞伽經偈云心具於法藏離
無我見垢世尊說諸行内心所知法月燈三
時經偈云若有受持是一法能順菩薩

@@宗鏡弟二卷苐十一張祿正
修行因此一法功德故速得成於無上道勝
鬘經云世尊我見攝受正法有斯大力如來
以此爲眼爲法根本爲引導法爲通達法釋
曰所言正法者卽等一義心也心外妄計理
外別求皆墮邊邪迷於正見所以得爲如來
正眼攝盡十方之際照窮法界之邊摠歸一
心是名攝受正法起信論云復次眞如自體
相者一切凡夫聲聞緣覺菩薩諸佛無有増
減非前際生非後際滅常恒究竟從無始來
本性具足一切功德謂大智慧光明義徧照
法界義如實了知義本性清淨心義常樂我
淨義寂靜不變自在義如是等過恒沙數非
同非異不思議佛法無有斷絕依此義故名
如來藏亦名法身問上說眞如離一切相云
何今說具足一切功德相荅雖實具有一
切功德然無差別相彼一切法皆同一味眞
離分別相無二性故以依業識等生滅相而
立彼一切差別之相此云何立以一切法本
來唯心實無分別以不覺故分別心起見有
境界名爲無明心性本淨無明不起卽於眞
如立大智慧光明義若心生見境則有不見
之相心性無見則無不見卽於眞如立徧照
法界義若心有動則非眞了知非本性清淨
非常樂我淨非寂靜是變異不自在由是具
起過於恒沙虛妄雜染以心性無動故卽立
眞實了知義乃至過於恒沙淸淨功德相義
若心有起見有餘境可分別求則於内法有
所不足以無邊功德卽一心自性不見有餘
法而可更求是故滿足過於恒沙非一非異
不可思議諸佛之法無有斷絕故說眞如

宗鏡弟二卷苐十二張祿名
如來藏亦復名爲如來法身然此一心非同
凡夫妄認緣慮能推之心決定執在色身之
内今徧十方世界皆是妙明眞心如入法界
品云華藏世界海中無問若出若河大地虛
空草木叢林塵毛等處無不咸稱眞法界具
無邊德故先德云元享利貞乾之德也始於
一氣常樂我淨佛之德也本乎一心專一氣
而致柔修一心而成道心也者沖虛粹妙炳
煥靈明無去無來冥通三際非中非外朗徹
十方不滅不生豈四山之可害離性離相奚
五色之能盲處生死流驪珠獨耀於滄海踞
涅槃岸桂輪孤朗於碧天大矣哉萬法資始
也萬法虛僞緣會而生生法本無一切唯識
識如幻夢但是一心心寂而知目之圓覺彌
滿清淨中不容他故德用無邊皆同一性性
起爲相境智歷然相得性融身心廓爾方之
海印越彼太虛恢恢焉晃晃焉逈出思議之
表也又先德云如來藏者卽一心之異名何
謂一心謂眞妄染淨一切諸法無二之性故
名爲一北無二處諸法中實不同虛空性自
神解故名爲心是以若於外別求從了妄學
者猶如鑚冰覓除壓沙出油以冰砂非油火
之正因欲求濟用徒勞功力又若但修漸行
空住權乘則似畫無膠如坯未鍜以坯畫非
堅牢之器欲求究竟無有是處若能諦了自
心不妄外求者如從木出火從麻出油不壞
正因速得成辦又如盡得膠如坯經火堪成
器用事不唐捐凡有施爲悉皆究竟若未信
入取捨萬端隨境生迷爲法所害不觀空以
遣累但取空而廢善不達有以興慈但著

@@宗鏡弟二卷苐十三張祿有
而起罪皆爲不了空有一心致茲得失若入
宗鏡纔發心時非唯行成理卽頓具便同古
佛一際無差如大涅槃經云拘尸那城有旃
陀羅名曰歡喜佛記是人由一發心當於此
界千佛數中速成無上正眞之道法華玄義
云心法者前所明法豈得異心但衆生法太
廣佛法太高於初學爲難然心佛及衆生是
三無別者但自觀巳心則爲易涅槃經云一
切衆生具足三定上定者謂佛性也能觀心
性名爲上定上能兼下卽攝得衆生法也華
嚴經云遊心法界如虛空則知諸佛之境界
法界卽中也虛空卽空也心佛卽假也三種
卽佛境界也是爲觀心仍具佛法又遊心法
界法觀根塵相對一念心起於十界中必屬
一界若屬一界卽具百界千法於一念中悉
皆備足此心幼師於一日夜常生種種衆生
種種五陰種種國土所謂地獄界假實國土
乃至佛界假實國土行人當自選擇何道可
從又如虛空者觀心自生心不須藉緣有心
心無生力心無生力緣亦無生心緣名無合
云何有合尙叵得離則不生尙無一生況有
百界千法耶以心空故從心所生一切皆空
此空亦空若空非空點空設假假亦非假無
假無空畢竟清淨豈止三觀萬行乃至十方
虛空尙從心變豈況空中所生物像如首楞
嚴經頌云空生大覺中如海一漚發所以華
嚴疏云空有二法俱稱眞之理則有與空皆
性空也鈔釋云空有稱眞之非者此空是外
空若以理空對外空外空離法是斷滅空理
空卽名爲眞空若以外空亦心現亦由對

@@宗鏡弟二卷苐十四張祿色
滅色方顯則此斷空從緣無性卽性空也故
十八空中明大者謂十方空卽十方虛空亦
是性空矣所以千聖付囑難遇機緣若對上
根豁然可驗如寒山子詩云自古多少聖語
路若叮嚀人根性不等高下有利鈍眞佛不
肯信置功抂受困不如心淨明便是心王印
先德云欲知法要心是十二部經之根本入
道要門此心門者三世之佛祖唯此一事實
餘二卽非眞唯有一乘法無二亦無三一乘
法者一心是但守一心卽心眞如門一切諸
法無有欠少一切法行不出自心唯心自知
更無別心心無形色無根無住無生無滅示
無覺觀可行若有可觀行者卽是受想行識
非是本心皆是有爲功用諸祖只是以心傳
心達者印可更無別法如華嚴經中文殊童
子化五百童子發菩提心唯一人善財童子
達本心原遊一百一十城問菩提萬行所學
三昧門皆如幼化而無實體故知從心所生
皆同幻化但直了眞心自然眞實如唯識樞
要云依境敎理行果五唯識中此論有義但
明境唯識捨離心外取境一切境不離心故
有義但說敎唯識成論本敎釋彼說故有義
但取理唯識成立本敎所說之理分別唯識
性相故有義但取行唯識明五位修唯識行
故有義但取果唯識求大果故安樂解脫身
大牟尼名法故乃至今釋彼說唯取敎理說
依敎理成彼性相性相卽攝一切盡故一切
皆取於理爲勝是知唯識之理成佛正宗但
以理該羅無法不是故云萬法唯識述宗鏡
之正意窮祖佛之本懷唯以一法逗一機

宗鏡弟二卷苐十五張祿更
無別旨故法華經云十方佛土中唯有一乘
法大涅槃經云師子吼者是決定說一切衆
生悉有佛性又云衆生亦爾悉皆有心凡有
心者悉皆當得阿耨多羅三藐三菩提問
三界唯心萬法唯識者此該萬法應別立眞
如爲宗荅眞如是識性識旣該萬法卽是
有爲無爲諸法平等之性故經云未曾有一
法而出於法性司馬彪云性者人之本也蔡
邕云性者心之本也故古師云唯識論是十
支中高建法幢支何法而不收何宗而不立
唯以簡爲義識以了爲義離識之外無別唯
體卽識有遮心外之用故名爲唯唯之名獨
性相俱收眞如是識性依他相分色等是識
相心所以識爲主皆不離識故摠名唯識又
問三界是有漏法由屬三界愛結所繫故名
三界其無爲無漏法不爲三界愛結所繫卽
不名三界法經何故但言三界唯心卽不攝
無爲無漏等法此豈非唯識而但言三界耶
荅三界所治迷亂之法尙名唯識無爲無漏
法性是能治體非迷亂不說自成故但言三
界唯心也又諸部摠句有爲無爲染淨諸法
皆心爲本薩婆多等云無爲由心故顯有爲
由心故起由心起染淨法勢用緣強故說心
爲本問立心爲宗具幾功德之門能起見
聞之信荅眞心自體非言所詮湛如無際
之虛空瑩若圓明之淨鏡毁讃不及義理難
通以功德過患二門絕對待故今依先德約
相分別心略有五義一遠離所取差別之相
二解脫能取分別之執三徧三際無所不等
四等虛空界無所不徧五不墮有無一異

@@宗鏡弟二卷苐十六張祿等
邊超心行處過言語道又此無住之心雙泯
二諦故無出俗入眞之異旣和出入不在空
有故經言心處無在無在之處唯是一心一
心之體本來寂滅不可以有無處所窮其幽
迹不可以識智詮量談其妙體唯有入者只
在心知如擣萬種而爲香丸爇一塵而具足
衆氣似入大海水中浴掬微滴而巳用百川
執礫而盡成眞金攬草而無非妙藥空器悉
盈甘露之味滿室唯聞薝匐之香衆義同歸
若太虛包含於萬像腄途競入猶多影靡礙
於澄潭若論一心性起功德無盡無邊豈以
有量之心讃無爲之德任盡神力未述一毫
以信入之人悉皆現證卽凡卽聖感應非虛
堅信不移法空之虛聲自息明誠可驗靈潤
之野燄俄停豈假神通心魔頓絕匪憑他術
識火自消除不肖人焉明斯旨如昔人云依
智不依識者謂識現行隨塵分別眼色耳聲
耽迷不覺大聖示敎境是自心下愚冰執塵
爲識外今人中誦其空心未亡有騰空不起
入火逾難俱是心相封迷故爾後得通達隨
心轉用豈不同鳥之遊空自常如是布之火浣不
足怪也但羣生識性不同致令大聖隨情別
說然據至道但是自心故經云三界上下法
義唯心此就世界依報以明心又云如如與
眞際涅槃及法界種種意生身我說爲心量
此據出世法體以明心終窮至實畢到斯原
隨流感果還宗了義問一心爲宗可稱綱
要者敎中何故廣談諸道各立經宗荅種
種諸法雖多但是一心所作於一聖道立無
量名如一火因然得草火木火種種之號

@@宗鏡弟二卷苐十七張祿猶
一水就用得或羹或酒多多之名此一心門
示復如是對小機而稱小法逗大量而號大
乘大小雖分眞性無隔若決定執佛說有多
法卽謗法輪成兩舌之過故經云心不離道
道不離心如大涅槃經云爾時世尊讃迦葉
菩薩善哉善哉善男子汝今欲知菩薩大乘
微妙經典所有秘密故作是問善男子如是
諸經悉入道諦善男子如我先說若有信道
如是信道是信根本是能佐助菩提之道是
故我說無有錯謬善男子如來善知無量方
便欲化衆生故作如是種種說法善男子譬
如良醫識諸衆生種種病原隨其所患而爲
合藥幷藥所禁唯水一種不在禁例或服薑
水或甘草水或細辛水或黑石蜜水或阿摩
勒水或尼婆羅水或鉢畫羅水或服冷水或
服熱水或蒲萄水或安石榴水善男子如是
良醫善知衆生所患種種藥雖多禁水不在
例如來示爾善知方便於一法相隨諸衆生
分別廣說種種名相彼諸衆生隨所說受受
巳修習除斷煩惱如彼病人隨良醫敎所患
得除復次善男子如有一人善解衆語在大
衆中是諸大衆熱渴所逼咸發聲言我欲飮
水我欲飮水是人卽時以清冷水隨其種類
說言是水或言波尼或言鬱持或言娑利藍
或言婆利或言波耶或言甘露或言牛乳以
如是等無量水名爲大衆說善男子如來亦
爾以一聖道爲諸聲聞種種演說從信根等
至八聖道得次善男子譬如金師以一種金
隨意造作種種瓔珞所謂鉗鎖鐶釧釵鐺大
冠臂印雖有如是差別不同然不離金善

宗鏡弟二卷苐十八張祿男
子如來亦爾以一佛道隨諸衆生種種分別
而爲說之或說一種所謂諸佛一窯無二復
說二種所謂定慧復說三種謂見慧智復說
四種所謂見道修道無學道佛道乃至復說
二十道所謂十力四無所畏大慈大非念佛
三昧三正念處善男子是道一體如來昔日
爲衆生故種種分別復次善男子譬如一火
因所然故得種種名所謂木火草火糠火禦
火牛馬糞火善男子佛道亦爾一而無二爲
衆生故種種分別復次善男子譬如一識分
別說六若至於眼則名眼識乃至意識赤復
如是善男子道亦如是一而無二如來爲化
諸衆生故種種分別復次善男子譬如一色
眼所見者則名爲色耳所聞者則名爲聲鼻
所齅者則名爲香舌所嘗者則名爲味身所
覺者則名爲觸善男子道亦如是一而無二
如來爲欲化衆生故種種分別善男子以是
義故以八聖道分名道聖諦善男子是四聖
謗諸佛世尊次第說之以是因緣無量衆生
得度生死又云若言十善十惡可作不可作
善道惡道白法黑法凡夫謂二智者了達其
性無二無二之性卽是實性陀羅尼經云無
有一切諸法是名一字法門又經云佛言三
世諸佛所說之法吾今四十九年不加一字
故知此一心門能成至道若上根直入者終
不立餘門爲中下未入者則權分諸道是以
袓佛同指賢聖冥歸雖名異而體同乃緣分
而性合般若唯言無二法華伹說一乘淨名
無非道場涅槃咸歸秘藏天台專勤三觀江
西舉體全眞馬袓卽佛是心苛澤直指知

@@宗鏡弟二卷苐十九張祿見
又敎有二種說一顯了說二秘密說顯了說
者如楞伽密嚴等經起信唯識等論秘密說
者各據經宗立其異號如維摩經以不思議
爲宗金剛經以無住爲宗華嚴經以法界爲
宗涅槃經以佛性爲宗任立千途皆是一心
之別義何者以眞心妙體不在有無智不能
知言不何及非情識思量之境界故號不思
立體虛相寂絕待靈通現法界而無生超三
世而絕跡故號之無住堅徹三際橫亘十方
無有界量邊表不可得故稱法界爲萬物之
根由作羣生之元始在凡不減處聖非増靈
覺照然常如其體故曰佛性乃至或名靈臺
妙性寶藏神珠悉是一心隨緣別稱經云三
阿僧祗百千名號皆是如來之異名只爲不
知諸佛方便迷名著相隨解成差但了斯宗
豁然空寂有何名相可得披陳如龍王一味
之雨隨人天善惡之業所雨不同各見差別
華嚴經云譬如娑竭羅龍王欲現龍王大自
在力饒益衆生咸令歡喜從四天下乃至他
化自在天處及於地上於一切處所雨不同
所謂於大海中雨清冷水名爲無斷絕於他
化自在天雨簫笛等種種樂音名爲羙妙於
化樂天雨大摩尼寶名爲放大光明於兜率
天雨大莊嚴具名爲垂髻於夜摩天雨大妙
華名爲種種莊嚴具於三十三天雨衆妙香
名爲悦意於四天王天雨天寶衣名爲覆蓋
於龍王宮雨赤眞珠名爲踊出光明於阿修
羅宮雨諸兵仗名爲降伏怨敵於北鬱單越
雨種種華名曰開敷餘三天下悉亦如是然
各隨其處所雨不同雖彼龍王其心平等

@@
宗鏡弟二卷苐二十張祿無有彼此但以衆
生善根異故雨有差別是以龍王一味之雨
隨諸天感處不同猶如諸佛一
心法門逐衆生
見時
有別宗鏡錄卷第二音義躡<尼沙反>溺<努歷反沒也>泓<於紘反水深也>掬<
居六反>嗤<尺之反笑><也>誚<才笑反責也>馥<房六反香氣也>殑<其
矜反又其凌反>寓<牛具反><寄也>醍<杜奚反>醐<戶吾反>赫<呼格反明
也>爍<書藥反>旭<許玉反早><朝也>觜<卽委反>稚<直利反>謬<靡幼反
誤也>濕<失入反水沽也>鐶<戶關><反>粹<雖遂反>炳<兵永反明也
>踞<居御反尊也>恢<若迴大也反>晃<胡廣反明也光也>鑚<借官反刺也>壓
<烏甲反鎭>膠<古友反漆也>坯<普杯><反>鍜<丁貫反鍊也>彪<莆休反
虎文也>邕<於容反>擣<都皓反檮築也>攬<盧淡反>浣<胡管反濯也>萄<
徒刀反蒲萄也>榴<力求反
>鉗<巨淹反>鐺<楚庚
反>麥<以力反麥>丙千歲分司大藏都監開板

空鏡錄卷第三祿
慧日永明寺主智覺禪師延壽集
夫敎明一切萬法至理虛玄非有無之詮絕
自他之性若無一法自體云何立宗
荅若不立宗學何歸趣若論自他有無皆是
衆生識心分別是對治門從相待有法身自
體中實理心豈同幻有不隨幻無楞伽經云
佛言大慧譬如非牛馬性牛馬性其實非有
非無彼非無自相古釋云馬體上不得說牛
性是有是無然非無馬自體以譬法身上不
得說陰界入性是有是無然非無法身自相
此法空之理超過有無卽法身之性然有趣
有向智背天眞無得無歸情生斷滅伹有之
不用求眞規宛爾無之自然足妙旨煥然則
寂爾有歸恬然無閒頓超能所不在有無可
謂眞歸能通至道矣問以心爲宗如何是
宗通之相荅内證自心第一義理住自覺
地入聖智門以此相應名宗通相此是行時
非是解時因解成行行成解絕則言說道斷
心行處滅如楞伽經云佛告大慧宗通者謂
緣自得勝進相遠離言說文字妄想趣無漏
界自覺地自相遠離一切虛妄學想降伏一
切外道衆魔緣自覺趣光明輝發是名宗通
相所以悟心成祖先聖相傳故達磨大師云
明佛心宗寸無差悟行解相應名之曰祖又
偈云亦不覩惡而生慊亦不觀善而勤措亦
不捨愚而近賢亦不抛迷而就悟達大道兮
過量通佛心兮出度不與凡聖同躔超然名
之曰祖問悟道明宗如人飮水冷暖自知
云何說其行相荅前巳云諸佛方便不斷

@@宗鏡弟三卷苐二張祿今時
密布深慈不令孤棄巳明達者終不發言只
爲因疑故問因問故荅此是本師於楞伽會
上爲十方諸大菩薩來求法者親說此二通
一宗通二說通宗通爲菩薩說通爲童蒙祖
佛俯爲初機童蒙少垂開示此約說通只爲
從他覓法隨語生解恐執方便爲眞實迷於
宗通是以分開二通之義宗通者謂緣自得
勝進相遠離言說文字妄想乃至緣自覺趣
光明輝發若親到自覺地光明發時得云如
人飮水冷暖自知如羣盲眼開了明照境驗
象眞體終不摸其尾牙見乳正色豈在談其
鵠雪當此具眼人前若更說示則不得稱知
時名爲大法師實見月人終不觀指親到家
者自息問程唯證相應不俟言說終不執指
爲月亦不離指見月如大涅槃經云譬如有
王告一大臣汝牽一象以示盲者爾時大臣
受王勅巳多集衆盲以象示之時彼衆盲各
以手觸大臣卽還而白王言臣巳示竟爾時
大王卽喚衆盲各各問言汝見象耶衆盲各
言我巳得見王言象爲何類其觸牙者卽言
象形如蘆菔根其觸耳者言象如箕其觸頭
者言象如石其觸鼻者言象如杵其觸腳者
言象如木臼其觸脊者言象如牀其觸腹者
言象如瓮其觸尾者言象如繩善男子如彼
衆盲不說象體亦非不說若是衆相悉非象
者離是之外更無別象善男子王喻如來應
正徧知臣喻方等大涅槃經象喻佛性盲喻
一切無明衆生是諸衆生聞佛說巳或作是
言色是佛性何以故是色雖滅次第相續是
故獲得無上如來三十二相如來常色

@@宗鏡弟三卷苐三張祿如來
色者常不斷故是說色名爲佛性譬如眞金
質雖遷變色常不異或時作釧作盤然其黃
色初無改易衆生佛性亦復如是質雖無常
而色是常以是故說色爲佛性乃至說受想
行識等爲佛性又有說言離陰有我我是佛
性如彼盲人各各說象雖不得實非不說象
說佛性者亦復如是非卽六法不離六法善
男子是故我說衆生佛性非色不離色乃至
非我不離我善男子有諸外道雖說有我而
實無我衆生我者卽是五陰離陰之外更無
別我善男子譬如莖葉鬚臺合爲蓮華離是
之外更無別華又佛言善男子是諸外道癡
如小兒無慧方便不能了達常與無常若與
樂淨不淨我無我壽命非壽命衆生非衆生
實非實有非有於佛法中取少許分虛妄計
有常樂我淨而實不知常樂我淨如生盲人
不識乳色便問他言乳色何似他人荅言色
白如貝盲人復門是乳色者如貝革耶荅言
不也復問貝色爲何似耶荅言猶稻米粖盲
人復問乳色柔軟如稻米粖耶稻米粖者復
何所似荅言猶如雨雪盲人復言彼稻米粖
冷如雪耶雪復何似荅言猶如白鵠是生盲
人雖聞如是四種譬喻終不能得識乳眞色
是諸外道亦復是如終不能識常樂我淨善
男子以是義故我佛法中有眞實諦非於外
道夫眞實諦者宗鏡所歸未聞悟時不信解
者所有說法及自修行皆成生滅折伏之門
不入無生究竟之道如菴提遮女經元爾時
文殊師利又問曰頗有明知生而不生相爲
生所留者不荅曰有雖自明見支力未

宗鏡弟三卷苐四張祿充而
爲生所留者是也又問曰頗有無知不識生
性而畢竟不爲生所留者不荅曰無所以者
何若不見生性雖因調伏少得安處其不安
之相常爲對治若能見生性者雖在不安之
處而安相常現前若不如是知者雖有種種
勝辯談說甚深典籍而卽是生滅心說彼實
相密要之言如盲辯色因他語故說得靑黃
赤白黑而不能自見色之正相今不能見諸
法者亦復如是但今爲生所生爲死所死者
而有所說者乃於其人卽無生死之義耶若
爲常無常所繫者亦復如是常知大得空者
亦不自得空故說有空義耶故知能了萬法
無生之性是爲得道大般若經云佛言善現
以一切法空無所有皆不自在虛誑不堅故
一切法無生無起無知無見復次善現一切
法性無所依止無所繫屬由此因緣無生無
起無知無見華嚴經云如實法印印諸業門
得法無生住佛所住觀無生性印諸境界諸
佛護念發心迴向與諸法性相應迴向入無
作法成就所作方便是以不了唯心之旨未
入宗鏡之人向無生中起貪癡之垢於眞空
内著境界之緣以爲對治成其輪轉若能返
照心境俱寂如諸法無行經云若菩薩見貪
欲際卽是眞際見瞋恚際卽是眞際見愚癡
際卽是眞際則能畢滅業障之罪乃至凡夫
愚人不知諸法畢竟滅相故自見其身亦見
他人以是見故便起身口意業乃至不見佛
不見法不見僧是則不見一切法若不見一
切法於諸法中則不生疑不生疑故則不受
一切法不受一切法故則自寂滅不思

@@宗鏡弟三卷苐五張祿議佛
境界經云爾時世尊復語文殊師利菩薩言
童子汝能了知如來所住平等法不文殊師
利菩薩言世尊我巳了知佛言童子何者是
如來所住平等法文殊師利菩薩言世尊一
切凡夫起貪瞋癡處是如來所住平等法佛
言童子云何一切凡夫起貪瞋癡處是如來
所住平等法文殊師利菩薩言世尊一切凡
夫於空無相無願法中起貪瞋癡是故一切
凡夫起貪瞋癡處卽是如來所住平等法佛
言童子空豈是有法而言於中有貪瞋癡文
殊師利菩薩言世尊空是有是故貪瞋癡亦
是有佛言童子空云何有貪瞋癡復云何有
文殊師利菩薩言世尊空以言說故有貪瞋
癡亦以言說故有如佛說比丘有無生無起
無作無爲非諸行法此無生無起無作無爲
非諸行法非不有若不有者則於生起作爲
諸行之法應無出離以有故言出離耳此亦
如是若無有空則於貪瞋癡無有出離以有
故說離貪等諸煩惱耳中觀論偈云從法不
生法亦不生非法從非法不生法及於非法
直釋偈意法卽是有如色心等非法是無如
兎角等若從法生法如母生子法生非法如
人生石女兒從非法生法如兎角生人從非
法生非法者如龜毛生兎角故般若假名論
云復有念言若如來但證無所得者佛法卽
一非是無邊是故經言如來說一切法皆是
佛法佛法謂何卽無所得未曾一法有可得
性是故一切無非佛法云何一切皆無所得
經云一切法者卽非一切法云何非耶無生
性故若無生卽無性云何名一切法於

@@宗鏡弟三卷苐六張祿無性
中假言說故一切法無有性者卽是衆生如
來藏性龐居土偈云劫火燃天天不熱嵐風
吹動不聞聲百川竸注海不溢五嶽名山不
見形澄清靜慮無蹤跡千途盡摠入無生故
知諸法從意成形千途因心有像一念澄寂
萬境曠然元同不二之門盡入無生之旨所
以傳大士行路難云君不見諸法但假空施
設寂靜無門爲法門一切法中心爲主余令
不復得心原究撿心原旣不得當知諸法倂
無根又無生有二如通心論云一法性無生
妙理言法至虛言性本來自爾名曰無生二
緣起無生夫境由心現故不從他生心藉境
起故不自生心境各異故不共生相因而有
故不無因生亦云一理無生圓成實性本不
生故二事無生緣生之相卽無生故止觀云
若釋金剛經卽轉無生意度入不住門中種
種不住不住色布施不住聲香等布施雖諸
法不住以無住法住般若中卽是入空以無
住法住世諦卽是入假以無住法住實相卽
是入中此無住慧卽是金剛三昧能破盤石
砂礫徹至本際又如釋迦牟尼入大寂定金
剛三昧天親無著論開善廣解詎出無生無
住之意若得此意千經萬論豁矣無疑此是
覺觀之初章思議之根本釋異之妙慧入窯
之指歸綱骨矌大事理具足一解千從法門
自在故知一切諸法皆從無生性空而有有
而非有不離俗而常眞非有而有不離眞而
恒俗則幻有立而無生顯空有歷然兩相泯
而雙事存眞俗宛爾斯則無生而無不生不
住二邊矣如古德頌云無生終不住萬

宗鏡弟三卷苐七張祿像徒
流布若作無生解還被無生固問以心爲
宗理須究竟約有情界眞妄似分不可雷同
有濫圓覺如金錀共爇眞僞俄分砂米同炊
生熟有異未審以何心爲宗荅誠如所問
須細識心此妙難知唯佛能辯只爲三乘慕
道見有差殊錯指妄心以爲眞實認妄賊而
爲眞子劫盡家珍收魚目以作驪珠空迷智
眼遂使愚癡之子陷有獄之重關邪倒之人
溺見河之駭浪戲熾焰於朽宅忘若忘疲臥
大夢於長宵迷心迷性皆爲執斯緣慮作自
巳身辵此眞心認他聲色斯則出俗外道在
家凡夫之所失也乃至三乘慕道法學襌宗
亦迷此心執佛方便致使敎開八綂乘對四
機越一念而遠餘三祗功虛大劫離寶所而
夂淹化累跡困長衢斯卽權機小果乃至禪
宗不得意者之所失也所以首楞嚴經云佛
告阿難一切衆生從無始來種種顚倒業種
自然如惡叉聚諸修行人不能得成無上菩
提乃至別成聲聞緣覺及成外道諸天魔王
及魔眷屬皆由不知二種根本錯亂修習猶
如煮砂欲成嘉饌縱經塵劫終不能得云何
二種阿難一者無始生死根本則汝今者與
諸衆生用攀緣心爲自性者二者無始菩提
涅槃元清淨體則汝今者識精元明能生諸
緣緣所辵者由諸衆生辵此本明雖終日行
而不自覺抂入諸趣釋曰此二種根本卽眞
妄二心一者無始生死根本者卽根本無明
此是妄心最初迷一法界不覺忽起而有其
念忽起卽是無始如腈勞華現睡熟夢生本
無元起之由非有定生之處皆自妄念

@@宗鏡弟三卷苐八張祿
非他外緣從此成微細業識則起轉識轉作
能心後起現識現外境界一切衆生同用此
業轉現等三識起内外攀緣爲心自性因此
生死相續以爲根本二者無始菩提涅槃元
清淨體者此卽眞心亦云自性清淨之亦云
清淨本覺以無起無生自體不動不爲生死
所染不爲涅槃所淨目爲清淨此清淨體是
八識之精元本自圓明以隨染不覺不守性
故如虛谷任響隨緣發聲此亦如然能生諸
法則立見相二分心境互生但隨染淨之緣
辵此圓常之性如水隨風作諸波浪由此衆
生失本逐末一向沉淪都不覺知抂受妄苦
雖受妄苦眞樂恒存任涉昇沉本覺不動如
水作波不失濕性唯知變心作境以悟爲迷
從迷積迷空歷塵沙之劫因夢生夢永昏長
夜之中故經云當知一切衆生從無始來生
死相續皆由不知常住眞心性淨明體用諸
妄想此想不眞故有輪轉以不了不動眞心
而隨輪迴妄識此識無體不離眞心元於無
相眞原轉作有情妄想如風起澄潭之浪浪
雖動而常居不動之源似瞖生空界之華華
雖現而匪離虛空之性瞖消空淨浪息潭清
唯一眞心周徧法界又此心不從前際生不
居中際住不向後際滅昇降不動性相一如
則從上禀受以此眞心爲宗離此修行盡縈
魔羂別有所得悉陷邪林是以能動深慈倍
生憐愍故二袓求此妄心不得初祖於是傳
衣阿難執此妄心如來所以呵斥如經云佛
告阿難汝今欲知奢摩他路願出生死今復
問汝卽時如來舉金色臂屈五輪指語阿難

@@宗鏡弟三卷苐九張祿言汝
今見不阿難言見佛言汝何所見阿難言我
見如來舉臂屈指爲光明拳耀我心目佛言
汝將誰見阿難言我與大衆同將眼見佛告
阿難汝今荅我如來屈指爲光明拳耀汝心
目汝目可見以何爲心當我拳耀阿難言如
來現今徵心所在而我以心推窮尋逐卽能
推者我將爲心佛言咄阿難此非汝心阿難
矍然避座合掌起立白佛此非我心當名何
等佛告阿難此是前塵虛妄想相惑汝眞性
由汝無始至于今生認賊爲子失汝元常故
受輪轉阿難白佛言世尊我佛寵弟心愛佛
故令我出家我心何獨供養如來乃至徧歷
恒沙國土承事諸佛及善知識發大勇猛行
諸一切難行法事皆用此心縱令謗法永退
善根亦因此心若此發明不是心者我乃無
心同諸土木離此覺知更無所有云何如來
說此非心我實驚怖兼此大衆無不疑惑唯
垂大悲開示未悟爾時世尊開示阿難及諸
大衆欲令心入無生法忍於師子座摩阿難
頂而告之言如來常說諸法所生唯心所現
一切因果世界微塵因心成體阿難若諸世
界一切所有其中乃至草葉縷結詰其根元
咸有體性縱令虛空亦有名貌何況清淨妙
淨明心性一切心而自無體若汝執吝分別
覺觀所了知性必爲心者此心卽應離諸一
切色香味觸諸塵事業別有全性如汝今者
承聽我法此則因聲而有分別縱滅一切見
聞覺知内守幽閑猶爲法塵分別影事我非
勅汝執爲非心但汝於心微細揣摩若離前
塵有分別性卽眞汝心若分別性離塵

宗鏡弟三卷苐十張祿無體
斯則前塵分別影事塵非常住若變滅時此
心則同龜毛兎角則汝法身同於斷滅其誰
修證無生法忍古釋云能推者卽是妄心皆
有緣慮之用亦得名心然不是眞心妄心是
眞心上之影像故云汝身汝心皆是妙明眞
精妙心中所現物若執此影像爲眞影像滅
時此心卽斷故云若執緣塵卽同斷滅以妄
心攬塵成體如鏡中之像水上之泡迷水執
波波寧心滅迷鏡執像像滅心亡心若滅時
卽成斷見若知濕性不壞鏡體常明則波浪
本空影像元寂故知諸佛境智徧界徧空凡
夫身心如影如像若執末爲本以妄爲眞生
死現時方驗不實故古聖云見鑛不識金入
爐始知錯問眞妄二心各以何義名心以
何爲體以何爲相荅眞心以靈知寂照爲
心不空無住爲體實相爲相妄心以六塵緣
影爲心無性爲體攀緣思慮爲相此緣慮覺
了能知之妄心而無自體但是前塵隨境有
無境來卽生境去卽滅因境而起全境是心
又因心照境全心是境各無自性唯是因緣
故法句經云燄光無水但陽氣耳陰中無色
但緣氣耳以熱時炎氣因日光爍遠看似水
但從想生唯陽氣耳此虛妄色心亦復如是
以自業爲因父母外塵爲緣和合似現色心
唯緣氣耳故圓覺經云妄認六塵緣影爲自
心性故知此能推之心若無因緣卽不生起
但從緣生緣生之法皆是無常如鏡裡之形
無體而全因外境似水中之月不實而虛現
空輪認此爲眞愚之甚矣所以慶喜執而無
據七處茫然二祖了而不生一言契道

@@宗鏡弟三卷苐十一張祿則二
祖求此緣慮不安之心不得卽知眞心徧一
切處悟此爲宗遂乃最初紹於祖位阿難因
如來推破妄心乃至於五陰六入十二處十
八界七大性一一微細窮詰徹底唯空皆無
自性旣非因緣自他和合而有又非自然無
因而生悉是意言識想分別因茲豁悟妙明
眞心廣大含容徧一切處卽與大衆俱達此
心同聲讃佛故經云爾時阿難及諸大衆蒙
佛如來微妙開示身心蕩然得無罣礙是諸
大衆各各自知心徧十方見十方空如難手
中所持葉物一切世閒諸所有物皆卽菩提
妙明元心心精徧圓含裏十方反觀父母所
生之身猶彼十方虛空之中吹一微塵若存
若亡如湛巨海流一浮漚起滅無從了然自
知獲本妙心常住不滅禮佛合掌得未曾有
於如來前說偈讃佛妙湛摠持不動尊首楞
嚴王世希有消我億劫顚倒想不歷僧祗獲
法身卽同初祖直指人心見性成佛問眞
心行相有何證文荅持世經云菩薩觀心
心中無心相是心從本以來不生不起性常
清淨客塵煩惱染故有分別心不知心亦不
見心何以故是心空性自空故根本無所有
是心無有一定法定法不可得故是心無法
若合若散是心前後際不可得是心無形無
能見者心不自見不知自性乃至是人爾時
不分別是心是非心但善知心無生相通達
是心無生性何以故心無決定性亦無決定
相乃至不得心垢相不得心淨相但知是心
常清淨相大般若經云於一切法雖無所取
而能成辦一切事業釋曰若了自心無

@@宗鏡弟三卷苐十二張祿事
不辦或妄取前境界却成内自不足所以金
剛三昧經云菩薩觀本性相謂自滿足千思
萬慮不益道理徒爲動亂失本心王論釋云
無量功德卽是一心一心爲主故名心王生
滅動亂違此心王不得還歸故言失也又心
者統攝諸法一切最勝無一法而不攝王者
統御四海八表朝宗無一民而不臣故如幻
三昧經云不求諸法是名巳身進趣大乘方
便經云眞如實觀者思惟心性無生無滅不
住見聞覺知永離一切分別之想問心能
作佛心作衆生以了眞心故成佛以執妄心
故成衆生若成佛皆具圓通五眼無漏五陰
故經云滅無常色獲得常色又云妙色湛然
常安住又云善能分別諸法相云何說眞心
不住見聞覺知永離一切分別之想荅若
是妄心見聞須假因緣能所生起如云眼具
九緣生等若無色空和合之緣見性無由得
發五根亦然皆仗緣起斯則緣會而生緣散
而滅無自主宰畢竟性空如楞伽經偈云心
爲工技兒竟如和技者五識爲伴侣妄想觀
技衆如歌舞立技之人隨他拍轉拍緩則步
緩拍急則步急五根亦如是但隨意轉如云
身非念輪隨念而轉何者意地若生身輪動
作意地若息根境寂然眞心則不爾常照常
現鐵圍不能匿其輝徧界徧空穹愴不能覆
其體非純非雜萬法不能隱其眞無住無依
塵勞不能易其性豈假前塵發耀對境生知
自然寂照靈知湛然無際故首楞嚴經云佛
告阿難如是六根由彼覺明有明明覺失彼
精了黏妄發光是以汝今離暗離明無有

宗鏡弟三卷苐十三張
祿見體離動離靜元無聽質無通無塞齅性
不生非變非恬嘗無所出不離不合覺觸本
無無滅無生了知安寄汝但不循動靜合離
恬變通塞生滅暗明如是十二諸有爲相隨
拔一根脫黏内伏伏歸元眞發本明耀耀性
發明諸餘五黏應拔圓脫不由前塵所起知
見明不循根寄根明發由是六根互相爲用
阿難汝豈不知今此會中阿那律陀無目而
見跋難陀龍無耳而聽殑伽神女非鼻聞香
驕梵鉢提異舌知味舜若多神無身有觸如
來光中映令暫現旣爲風質其體元無諸滅
盡定得寂聲聞如此會中摩訶迦葉夂滅意
根圓明了知不因心念阿難今汝諸根若圓
拔巳内瑩發光如是浮塵及器世閒諸變化
相如湯消冰應念化成無上知覺阿難如彼
世人聚見於眼若令急合暗相現前六根黤
然頭足相類彼人以手循體外繞彼雖不見
頭足一辯知覺是同緣見因明暗成無見不
明自發則諸暗相永不能昏根塵旣消云何
覺明不成圓妙釋曰如彼世人聚見於眼者
此先明世見非眼莫觀若令急合則無所見
與耳等五根相似彼人以手循體外繞雖不
假眼而亦自知此況眞見不藉外境緣見因
明暗成無見者此牒世閒眼見須仗明暗因
緣根塵和合方成於見無見不明自發者此
正明眞見之時見性非眼旣不屬眼又何假
明暗根塵所發則不明之明無見之見自然
寂照靈竿何曾閒斷且世閒明暗虛幻出沒
之相又焉能覆蓋乎是以明不能明暗不能
暗也故云則諸暗相末不能昏眞性天然豈
非
@@宋鏡苐三卷十五張祿成柱
圓妙所以學人問先德云如何是大悲千手
眼荅云如人夜裏摸得枕子問妄心行相
有何證文荅勝天王般若波羅蜜經云佛
言菩薩行般若波羅蜜念心作是思惟此心
無常而謂常住於苦謂樂無我謂我不淨謂
淨數動不住速疾轉易結使根本諸惡趣門
煩惱因緣壞滅善道是不可信貪瞋癡主一
切法中心爲上首若善知心悉解衆法種種
世閒皆由心造心不自見若善若惡悉由心
起心性迴轉如旋火輪易轉如馬能燒如火
暴起如水作如是觀於念不動不隨心行令
心隨巳若能伏心則伏衆法大涅槃經云佛
言善男子心若常者亦復不能分別諸色所
謂靑黃赤白紫色善男子心若常者諸憶念
法不應忘失善男子心若常者凡所讀誦不
應増長復次善男子心若常者不應說言巳
作今作當作若有巳作今作當作當知是心
必定無常善男子心若常者則無怨親非怨
非親心若常者則不應言我物他物若死若
生心若常者雖有所作不應増長善男子以
是義故當知心性各各別異故當知無常又
云云何現喻如經中說衆生心性猶如獼猴
獼猴之性捨一取一衆生心性亦復如是取
著色聲香味觸法無暫住時是名現喻可驗
卽今衆生之心如猿猴之處高樹上下不停
猶彌泥之泛迅流出入無礙似幻士之遊衆
會名相皆虛若技兒之出戲場本末非實所
以正法念處經云又彼比丘次復觀察心之
猿猴如見猿猴如彼猿猴躁擾不停種種樹
枝華果林等山谷巖窟迴曲之處行不障礙

@@宗鏡弟三卷苐十五張祿心
之猿猴亦復如是五道差別嬋種種林地獄
畜生餓鬼諸道猶如彼樹衆生無量如種種
枝愛如華葉分別愛聲諸香味等以爲衆果
行三界山身則如窟行不障礙是心猿猴此
心猿猴常行地獄餓鬼畜生生死之地又彼
比丘依禪觀察心之技兒如見技兒如彼技
兒取諸樂器於戲場地作種種戲心之技兒
亦復如是種種業化以爲衣服戲場地者謂
五道地種種裝飾種種因緣種種樂器謂自
境界技無兒戲者生死戲也心爲技兒種
種戲者無始無終長生死也又彼比丘依禪
觀察心彌泥魚如見彌泥如彌泥魚在於河
中若諸河水急速亂波深而流疾難可得行
能漂無量種種樹木勢力暴疾不可遮障山
澗河水峻速急惡彼彌泥魚能入能出能行
能住心之彌泥亦復如是於欲界何急疾波
亂能出能入能行能住大智度論云如佛說
凡夫人或時知身無常而不能知心無常若
凡夫人言身有常猶差以心爲常是大惑何
以故身住或十歲二十歲是心日日過去生
滅各異念念不行停欲生異生欲滅異滅如
幻事實相不可得如是無量因緣故知心無
常是名心念處行者思惟是心屬誰誰使是
心觀巳不見有主一切法因緣和合故不自
在不自在故無自性無自性故無我若無我
誰當使是心止觀云起一念慮知之心隨善
惡而生十道一若其心念念專貪瞋癡攝之
不還拔之不出日増月甚起上品十惡如五
扇提羅者此發地獄之心行火塗道二若其
心念念欲多眷屬如海呑流如火焚薪起中
品

宗鏡弟三卷苐十六張祿成
和十惡如調達誘衆者此發畜生心行血塗
道三若其心念念欲得名聞四遠八方稱揚
欽詠内無實德虛比賢聖起不品十惡如摩
犍提者此發鬼心行刀塗道四若其心念念
常欲勝彼不耐下人輕他珍巳如鵄高飛下
視而外揚仁義禮智信起下品善心行阿修
羅道五若其心念念欣世閒樂安其齅身悦
其癡心此起中品善心行於人道六若其心
念念智三惡苦多人閒苦樂相閒天上純樂
爲天上樂折伏麤惡此上品善心行於天道
七若其心念念欲大威勢身口意纔有所作
一切弫從此發欲界主心行魔羅道八若其
心念念欲得利智辯聰高才勇哲鑑達六合
十方顒顒此發世智心行尼乾道九若其心
念念五塵六欲外樂蓋微三禪之樂猶如石
泉其樂内種此發梵心行色無色道十若其
心念念知善惡輪環凡夫耽湎賢聖所訶破
惡由淨慧淨慧由淨禪淨禪由淨戒尙此一
法如飢如渴此發無漏心行二乘道此上十
心或先起非心或先起是心或是非竝起譬
象魚風並濁池水象譬諸非自外而起魚譬
内觀羸弱爲二邊所動風譬内外合雜穢濁
混和前九種心是生死如蠶自縳後一種心
是涅槃如麞獨跳雖得自脫未具佛法俱非
故雙簡明知三界無別理伹是妄心生爲八
倒之根株作四流之源穴疾如掣電猛若狂
風瞥起塵勞速甚瀑川之水欻生五欲急過旋
火之輪是以結構四魔驅馳十使沈二死之
河底投八苦之燄中醉迷衣裡之珠徒經艱
險鬭沒額中之寶空自悲嗟皆因妄心迷此
眞
@@宗鏡弟三卷苐十七張祿覺終
無別失有出斯文如上依敎所說眞妄二心
約義似分歸宗匪別何者眞心約理體妄心
據相用今以理恒是心不得心相心恒是理
不動心相如水卽波不得波相波卽是水不
壞波相是以動靜無際性相一原當凡心而
見佛心觀世諦而成眞諦所以華嚴經云菩
薩摩訶薩觀一切法皆以心爲自性如是而
住若攝境爲心是世俗勝義心之自性卽是
眞如是勝義勝義如是而住以無所得而爲
方便雙照眞俗無住住故宗鏡
錄卷第三音義
恬<
徒兼反靜也>慊<苦簟反慊恨也>躔<直連反行也>摸<慕各反摸也>菔<蒲
比反>箕<居之反>瓮<烏貢反>唄<薄邁反>粖<未音>龐<薄江反姓也>嵐<
盧含反山嵐也>嶽<五角反>詎<其呂反>豁<呼活反>儡<魯回反儡同也>濫<
盧暫反叨濫也>鍮<壬侯反鍮右也>陷<戶鑑反入地也>駭<侯楷反>餘<鋤祐><
反疾也>淹<英廉反>累<力軌反>羂<姑泫反>懼<許縳反驚懼也>詰<去吉
><反>悋<良刃反>揣<初委反度也又音搏>鑛<古猛反金璞也>統<他綜反
>技<渠綺反>黏<女廉反>黤<於檻反黑色也>擾<而沼反亂也順也>揵<居偃
反>耐<奴代反忍也>鵄<處脂反鳶也>弫<綿婢反弓未也>顒<魚容反>耽<
丁含><反>贏<力爲反瘦也>麞<諸良反>跳<徒聊反曜也>掣<征例反
作也>撇<普箋反繫也>瀑<蒲木反>欻<許勿反
暴起也>丙千歲分司大藏
都監開板
@@宗鏡錄卷第四祿
慧日永明寺主智覺禪師延壽集
夫所言心法者云何是心云何是心法荅
了塵通相說名心王由其本一心是諸法之
揔原也取塵別相名爲數法良因其根本無
明迷平等性故也辯中邊論云若己塵通相
名心取塵別相名爲心法問此一心法幾
義而成荅心法摠有四義一是事隨境分
別見聞覺知二是法論體唯是生滅法數此
二義論俗故有約眞故無三是理窮之空寂
四是實論其本性唯是眞實如來藏法問
心四義之中前二義是緣慮妄心後二義是
常住眞心約眞心則本性幽玄窮理空寂旣
無數量不更指陳只如妄心旣涉見聞又言
生滅此緣慮心有其幾種行相荅有五種
心一率爾心謂聞法創初遇境便起二尋求
心於境未達方有尋求三決定心審知法體
而起決定四染淨心法詮欣厭而起染淨五
等流心念念緣境前後等故法苑義林云辯
五心相者且如眼識初墮於境名率爾墮心
同時意識先未緣此今初同起亦名率爾故
瑜伽論云意識任運散亂緣不串習境時無
欲等生爾時意識名率爾墮心有欲生時尋
求等攝故又解深密經及決擇論說五識同
時必定有一分別意識俱時而轉故眼俱意
名率爾心初卒墮境故此旣初緣未知何境
爲善爲惡爲了知故次起尋求與欲俱轉希
望境故旣尋求巳識知先境次起決定卽解
境故決定巳識界差別取正因等相於怨住
惡於親住善於中住捨染淨心生由此染淨

鏡鏡第四卷苐二張祿
意識爲先引生眼識同性善染順前而起名
等流心如眼識生耳等識亦爾先德問五心
於八識中各有幾心荅前五識有四心除尋
求心無分別故第六具五心第找無率爾尋
求二心有決定染淨等流三心謂第七常緣
現在境故無率爾也問第七現有計度分別
何無尋求心荅夫尋求心皆依率爾後尋求
方生第七旣無率爾尋求亦無問前五旣有
率爾何無尋求荅尋求有二緣方有一卽率
爾心引二卽計度分別心前五種雖有率爾
而無計度分別第八有三心率爾決定等流
無染淨尋求問第八同第七常緣現在境何
得有率爾荅第七緣境卽無閒斷第八緣境
境有閒斷第八初受生時創緣三界三種境
故問初受生時第七亦創緣三界第八識何
無率爾心荅第七隨所繫常緣當界第八識
也今助一解第七常内緣一境卽無率爾第
八外緣多境而有率爾無分別故卽無尋求
問五心之中何心熏種何心不熏種荅率爾
心有二說一云不熏種任運緣境不强盛故二云若緣
生境卽不熏種若緣曾聞熟境卽熏種由串
習力故餘心摠熏種今解且如率爾聞聲境
時不簡生熟聲境皆熏實聲種子更有九心
成輪廣略不同眞理是一其心如輪隨境而
轉故經云身非念輪隨念而轉其義如何上
座部師立九心輪者一有分二能引發三見
四尋求五貫徹六安立七勢用八返緣九有
分體且如初受生時未能分別心但任運緣
於境轉名有分若有境至心欲緣時便生警
覺名能引發其心旣於此境上轉

@@宗鏡弟三卷苐三張祿
見照瞩彼旣見彼巳便成尋求察其善惡旣
祭彼巳遂貫徹識其善惡而安立心起語分
別說其善惡隨其善惡便有動作勢用動作
旣興欲休廢道故返緣前所作事旣返緣巳
還歸有分任運緣境名爲九心可成輪義其
中見心通於六識餘唯意識有分心通生死
返緣心唯得死若離欲者死唯有分心旣無
我愛無所返緣不生顧戀未離欲者以返緣
心而死有戀愛故若有境至卽心可生若無
異境恒住有分任運相續然見與尋求前後
不定問若隨分別立眞妄心約此二心揔
有幾種荅大智度論云有二種道一畢竟
空道二分別好惡道若畢竟空道尙不得一
何況說多若分別好惡道理從義別事乃恒
沙耳約一心古釋有四一紇利陀耶此云肉
團心身中五藏心也如黃廷經所明二緣慮
心此是八識俱能緣慮目分境故色是眼識
境根身種子器世界是阿賴耶識之境各緣
一分故云自分三質多耶此云集起心唯第
八識積集種子生起現行四乾栗陀耶此云
堅實心亦云貞實心此是眞心也然第八識
無別自體但是眞心以不覺故與諸妄想有
和合不和合義和合義者能含染淨目爲藏
識不和合者體常不變自爲眞如都是如來
藏故楞伽經云寂滅者名爲一心一心者卽
如來藏如來藏亦是在纏法身經云隱爲如
來藏顯爲法身故知四種之本同一體但從
迷悟分多經偈云佛說如來藏以爲阿賴耶
惡慧不能知藏卽賴耶識佛說如來藏者卽
法身在纏之名以爲阿賴耶卽是藏識惡慧

@@宗鏡弟三卷苐四張祿
不能知藏卽賴耶識有執眞如與賴耶體別
者是惡慧也然雖四心同體眞妄義別本末
亦殊前三是相後一是性性相無礙都是一
心卽第四眞心以爲宗旨又古德廣釋一心
者望一如來藏心含於二義一約體絕相義
卽眞如門謂非染非淨非生非滅不動不轉
平等一味性無差别衆生卽涅般不得滅也
凡夫彌勒同一際也二隨緣起滅義卽生滅
門謂隨熏轉動成於染淨染淨雖成性恒不
動只由不動能成染淨是故不動亦在動門
楞伽經云如來藏名阿賴耶識而與無明七
識共俱如大海波常不斷絕又云如來藏者
爲無始虛爲惡習所熏名爲識藏若此一心
推未歸本者謂證第一義則得解脫第一義
是緣之性若見緣性則脫緣縳華嚴經云皆
一心作論云伹是一心者一切三界唯心轉
故諸敎同引證成唯心云何一心而作三界
有三一二乘謂有前境不了唯心縱聞一心
但謂眞諦之一或謂由心轉戀非皆是心二
異熟賴耶名爲一心簡無外境故說一心三
如來藏性清淨一心理無二體故說一心是
知凡聖二法染淨二門無非一心矣又此一
心約性相體用本末卽入等義更有十門一
假說一心則二乘人謂實有外法但由心變
動故說一心下之九門實唯一心二相見俱
存故說一心此通八識及諸心所幷所變相
分本影具足由有支等熏習力故變現三界
依正等報三攝相歸見故說一心亦通王數
但所變相分無別種生能見識生帶彼影起
四攝數歸王故說一心唯通八識以彼心所

宗鏡弟三卷苐五張祿
依王無體亦心變故釋云攝相歸見者唯識
偈云唯識無境界以無塵妄見如人目有贀
見毛月等事凡作論有三義一者立義卽初
句二者引證卽第二句三者譬喻卽下二句
所緣緣論云内識如外現爲識所緣緣許彼
相在識及能生識故意云内識似外境現爲
所緣緣許眼等識帶彼相起及從彼生識故
結云諸識唯内境相爲所緣緣理極成也則
非全無相相全屬識故云歸見攝數歸王者
如莊嚴論偈云自界及二光癡共諸惑起如
是諸分別二實應遠離釋曰自界謂自阿賴
耶識種子二光謂能取光所取光此等分別
由共無明及諸餘惑故得生起如是諸分別
二實應遠離二實謂所取實及能取實如是
二實染汙應求遠離所以論偈云能取及所
取此二唯心光貪光及信光二光無二法釋
曰求唯識人應知能取所取此之二種唯是
心光五以末歸本說一心謂七轉識皆是本
識差別功能無別體故經偈云譬如巨海浪
無有若干相諸識心如是異亦不可得六攝
相歸性說一心謂此八識皆無自體唯如來
藏平等顯現餘相皆盡一切衆生卽涅槃相
經云不壞相有八無相亦無相七性相俱融
說一心謂如來藏舉體隨緣成辦諸事而其
自性本不生滅卽此理事混融無礙是故一
心二諦皆無障礙八融事相入說一心謂由
心性圓融無礙以性成事事亦鎔融不相障
礙一入一切一一塵内各見法界天人修羅
不離一塵九全事相卽說一心謂依性之事
事無別事心性旣無彼此之異事亦一切卽

@@宗鏡弟三卷苐六張祿一一
卽是多多卽一等十帝網無礙說一心謂一
中有一切彼一切中復有一勃種無盡皆以
心識和來藏性圓融無盡以眞如性畢竟無
盡故觀一切法卽眞如故一切時處皆帝綂
故如漩洑頌云若人欲識眞空理身内眞如
還徧外情與非情共一體處處皆同眞法界
不離幻色卽見空此卽眞如含一切一念照
入於多劫一一念劫收一切於一境内一切
智於一智中諸境界只用一念觀諸境一切
諸境同時會時處帝綂現重重一切智通無
罣礙漩洑者水之漩流洄洑之處一甚深故
二迴轉故三難渡故法海漩洑亦然一唯佛
能究故二眞妄相循難窮初後三聞空謂空
聞有謂有則沉於漩洑若不了斯宗難超有
海隨善惡之浪漂苦樂之洲不遇慈航焉登
覺岸如偈云眞如淨法界一泯未嘗存隨於
染淨緣遂成十法界隨染緣成六凡法界隨
淨緣成四聖法界六凡法界者一天法界二
人法界三修羅法界四地獄法界五餓鬼法
界六畜生法界四聖法界者一聲聞法界二
緣覺法界三菩薩法界四佛法界衆生於眞
性上以情想自異則六趣昇沉諸聖於無爲
法中以智行爲差則四聖高下然凡聖迹雖
昇降縳脫似殊於一眞法界之中初無移動
又依華嚴宗一心隨理事立四種法界一理
法界者界是性義無盡事法同一性故二事
法界者界是分義一一義別有分劑故三理
事無礙法界者具性分義圓融無礙四事事
無礙法界者一切分劑事法一一如性融通
重重無盡故以此十法界因理事四

@@宗鏡弟三卷苐七張祿
法界性相卽入眞俗融通遰出無窮成重重
無盡法界然是全一心之法界全法界之一
心隨有力無力而立一立多因相資相攝而
或隱或顯如一空徧森羅之物像似一水收
萬疊之波瀾入宗鏡中坦然顯現又有所入
能入二種法界如清涼疏云先明所入摠唯
一眞無礙法界語其性相不出事理隨其義
別略有五門一有爲法界二無爲法界三俱
是四俱非五無障礙然五各二門初有爲二
者一本識能持諸法種子名爲法界如論云
無始時來界等此約因義而其界體不約法
身二三世之法差別邊際名爲法界不思議
品云一切諸佛知過去一切法界悉無有餘
等此卽分劑之義二無爲法界二者一性淨
門在凡位中性恒淨故眞空一味法無差別
故二離垢門謂由對治方顯淨故隨行淺深
分十種故三亦有爲亦無爲法界二者一隨
相門謂受想行藴及五種色幷八無爲此十
六法唯意所知十八界中名爲法界二無礙
門謂一心法界具含二門一心眞如門二心
生滅門雖此二門皆各揔攝一切諸法然其
二位恒不相雜其猶攝水之波非靜攝法之
水非動故迴向品云於有爲界示無爲法而
不滅壞有爲之相於無爲界示有爲法而不
分別無爲之性此明事理無礙四非有爲非
無爲法界二門者一形奪門謂緣無不理之
緣故非有爲理無不緣之理故非無爲法體
平等形奪雙泯大品經云須菩提白佛言是
法平等爲是有爲爲是無爲佛言非有爲法
非無爲法何以故離有爲法無爲法不可得

宗鏡弟三卷苐八張祿
離無爲法有爲法不可得須菩提是有爲性
無爲性是二法不合不散此之謂也二無寄
門謂此法界離相離性故非此二又非二諦
故又非二名言所能至故是故俱離解深密
經云一切法者略有二種所謂有爲無爲是
中有爲非有爲非無爲無爲非無爲非有爲
等五無障礙法界二門者一普攝門謂於上
四門隨一卽攝餘一切故是故善財或覩山
海或見堂宇皆名入法界二圓融門謂以理
融事故令事無分劑微塵非小能容十刹刹
海非大濳入一塵也以事顯理故令理非無
分謂一多無礙或云一法界或云諸法界然
由一非一故卽諸諸非諸故卽一乃至重重
無盡是以善財暫時執手遂經多劫纔入樓
閣普見無邊皆此類也上來五門十義摠明
所入法界應以六相融之二明能入亦有五
門一淨信二正解三修行四證得五圓滿此
五於前所入法界有其二門一隨一能入通
五所入隨一所入徧五能入二此五能入如
其次第各入一門此上心境二義十門六相
圓融摠爲一聚無障礙法界百門義海云入
法界法卽塵緣起是法法隨智顯用有差別
是界此法以無性故則無分劑融無二相同
於眞際與虛空等徧通一切隨處顯理無不
明了然此一塵與一切法各不相見亦不相
知何以故由各各全是圓滿法界普攝一切
更無別法可知見也經云卽法界無法界法
界不知法界若如是更無別法可知見者云
何言入以悟了之處名爲入故又雖入而無
所入若有所入則失諸法性空義以無性理

@@宗鏡弟三卷苐九張祿同故
則處處入法界前約情智凡小所見隨染淨
緣成十法界者卽成其過令依華嚴性起法
門悉爲眞法界若成若壞若垢若淨全成法
界如經云分別諸色無量壞相是名上智者
古釋云六道之色壞善壞定二乘之色壞因
壞果菩薩之色壞有壞無佛色者壞上諸壞
壞爲法界非壞非不壞是法界問心分
四名義開十種識之名義約有幾何荅若約
同門自相不可分別若約異門共相隨義似
分名約性相有九義包内外具五名有九者
一眼識二耳識三鼻識四舌識五身識六意
識七末那識八阿賴耶識九淨識義具五者
一識自相謂識自證分二識所變故一切境
界從心現起三識相應故同時受想等心法
四識分位故識上四相等五識實相故謂二
空眞如是識實性自上諸法皆不離識摠名
唯識故知若相若性若境若心乃至差別分
位皆是唯識卷舒匪離摠別同時猶雲霧之
依空若波瀾之涌海又古德廣釋唯識義有
十門明此唯識二字先離解次合解先且離
解初唯後識初唯字者有三義一者揀持之
義揀之謂揀去我法所執持謂持取持取依
圓二性唯識論云唯言爲遣離識我法非無
不離識心所無爲等二者決定義決無離心
之境定有内識之心謂小乘離心有境清辯
破無内心三者顯勝義謂心王勝心所等劣
今但顯勝不彰於劣瞿波論師二十唯識云
此說唯識但舉王勝理兼心所如言王來非
無臣佐次解識字者卽了別義謂八種心王
是識自性等五位百法理之與事皆

@@宗鏡弟三卷苐十張祿
不離識不爾眞如應非唯識攝餘歸識揔立
識名經云二界唯心次合釋唯識者唯謂揀
去遮無外境境無非有識能了別詮有内心
心有非無合名唯識唯謂遮無是用識表詮
有是體攝用歸體唯卽識持業釋夫六釋之
文簡法爲妙今欲性相俱辯且略引持業依
主二釋可稱今文第一持業釋者有二一持
業二同依且持業者持謂任持業謂業用若
法體能持用用能顯體名爲持業如言藏識
識是體藏是用識體能持藏用卽名持業又
如妙法卽蓮華等二同依釋者卽多用同依
一體如言分叚生死卽身變易生死卽身等
是所以一切萬法以心爲體萬法是用法不
離心用不離體心體能持萬法法卽是心用
卽是體名持業釋若一切法不得自心之任
持無一法可立又若無法則無業用無用不
能顯體故知一切法是心心是一切法體用
相成非一非二第二依主釋者在二一依主
釋二依士釋依主者有法以勝釋劣將劣就
勝以彰名如言眼識眼是所依卽勝識是能
依卽劣以勝眼釋劣識故將劣就勝以彰其
名眼之識故依主釋也或以別簡通依主卽
別名勝通名劣二依士釋者謂劣法是勝法
之士用故今將劣法解於勝法勝法從劣法
以彰名如言擇滅無爲擇滅是有爲卽劣無
爲卽勝將勝就劣以彰名依士釋是知心王
爲勝一切法盡是心法又心是所依卽勝法
是能依卽劣以劣顯勝心之法故卽依主釋
無有一法不屬心者若以一切法顯心以劣
彰勝法之心故卽依士釋所以宗鏡内於持

宗鏡弟三卷苐十一張祿業
有財依主依士鄰近帶數六釋之中不出持
業依主等二釋下文不更一一廣明以一例
諸自然無惑問此言唯遮外境不有爲遮離
心之境爲遮不離心之境荅設爾何失難二
俱有過若遮離心之境是無餘有不離心相
分在何以但言唯識不言唯境識若遮不離
心境是無應但有能變三分闕所變相分過
如何通釋荅所言唯識者遮心外境無不遮
内境不離識相分是無問内境與識旣並非
無如何但言唯識不言唯境識耶荅以護法
菩薩云境名通於内外謂有離心境不離心
境恐濫外境伹言唯識所以唯識論云謂諸
愚夫迷執外境起煩惱業生死輪迴不解觀
心非謂内境相分如外都無問唯識性與唯
識有何同異荅各有二義且唯識性二義者
一者虛妄唯識性卽徧計性所遣清淨二者
眞實唯識性卽圓成實性所證清淨若言唯
識者有二義一者世俗唯識卽依他起所斷
清淨二者勝義唯識卽圓成實所得清淨又
言唯識性相不同相是依也唯是有爲通漏
無漏性卽圓成唯是眞如無爲無漏又云唯
言識者是了別義意云五位一百法理之與
事不離識今攝歸識揔言識名以萬法由心
起故然卽非唯一人之識亦非唯一識更無
餘識等出唯識體者一所觀出體者卽取五
位一百法爲體以通觀有爲無爲法故卽以
識相識性合爲唯識體皆不離識故二能觀
出體者卽唯取心心所爲體心所與識常相
應故卽唯能非所若約唯識觀卽取於境中
慧爲體於所觀境觀察勝故又明唯識差

@@宗鏡弟三卷苐十二張祿
別摠攝諸緣及理有其十種一遣虛存實義
者遣爲除遣虛爲虛妄觀徧計所執唯虛妄
起都無體用應正除遣爲情有理無故存者
留義實謂實有卽觀依圓法體是實有是本
後二智境應正存留爲理有情無故良由一
切異生小乘無始時來妄執我法爲有清辯
菩薩等妄撥理事爲空今於唯識觀中遣虛
者空觀對遣有執存實者有觀對遣虛執非
有非空法無分別離言詮故二者捨濫留純
義捨爲捨離濫卽相濫留謂存留純爲無雜
雖觀事理有境有心爲心不孤起仗境方生
境不自生識變方起由境有濫捨之不稱唯
心體旣純留說唯識故唯識論云我唯内有
境亦通外恐濫外境但言唯識非爲内境如
外都無華嚴經云三界唯心故三攝末歸本
義攝謂綰攝末卽見相二分歸卽向本謂識
自證分是所依體故今攝末見相分歸本自
證分體故言唯識故解深密經云諸識所緣
唯識所現四隱劣顯勝義謂王所俱能示現
心所卽劣依他起故隱劣不取心王卽勝所
依體故故言唯識卽名顯勝故莊嚴論云許
心似二現如是似貪等五遣相證性義識言
所表具有事理事謂相用遣而不取理爲體
性應求作證故攝論偈云依繩起蛇解見繩
知是無證見彼分明方知明性亂六境義境
謂所觀境識卽能觀心此所觀境由識變現
境不離識立境唯識義阿毗達磨經云鬼人
天等所見各異七敎義卽能詮敎說有唯識
義故楞伽經偈云由自心執著心似外境轉
彼所見非有是故說唯心八理義道理唯識

@@宗鏡弟三卷苐十三張
祿唯識頌云是諸識轉變分別所分別由此
彼皆無故一切唯識九行義行謂觀行卽菩
薩在定位作四尋伺觀等卽觀行及定俱不
離識故瑜伽論偈云菩薩於定位觀境唯是
心等十果義謂佛果四智菩薩所有功德皆
不離識故莊嚴論云眞如無境識是淨無漏
界等如上十義性相境智敎理行果等皆唯
是識無有一法而非所標故稱羣經了義中
王諸聖所依之父若有遇者頓息希望無一
法而可求無一事而不足全獲如來無上之
珍寶寧同荊岫璞中巳探敎海秘密之靈珠
豈比驪龍頷下遂得盡衆生之苦際斷煩惱
之病原一念功全千途自正是以法華經云
如清涼他能滿一切諸偈乏者如寒者得火
如躶者得衣如商人得主如子得母如渡得
船如病得醫如闇得燈如貧得寶如民得王
如賈客得海如炬除闇此法華經亦復如是
能令衆生離一切苦一切病痛能解一切生
死之縳故知唯此眞實萬法皆空以此標宗
更無等等如觀法經云彼有菩薩名曰上首
作一乞士入城乞食時有比丘名曰恒伽謂
乞士言汝從何來荅我從眞實中來又問何
謂眞實荅曰寂滅故名爲眞實又問寂滅相
中有所求無所求耶荅言無所求又問無所
求者何用求耶荅立無所求中吾故求之又
問無所求中何用求耶荅有所求者一切皆
空得者亦空著者亦空實者亦空來者亦空
語者亦空問者亦空寂滅涅槃一切虛空分
界亦復皆空吾爲如是次第空法而求眞實
故知若能於法法上求空則於門門中解脫
若

宗鏡弟三卷苐十四張祿
人法問荅言語往來如宗鏡中像若般若智
照寂滅涅槃如宗鏡中明所以若像若明一
切皆空唯有鏡體恒常披露徧一切處未嘗
出沒故云吾爲如是次第空法而求眞實卽
知一切法皆眞實故無所求中吾故求之矣
亦是未求法者於一切法應無所求故融大
師云若有一法可得卽是非時求也所以淨
名經云空當於何求荅曰當於六十二見中
求又問六十二見當於何求荅曰當於諸佛
解脫中求又問諸佛解脫當於何求荅曰當
於一切衆生心行因求古釋云空智因於見
生則空智無性無性故智空故名空智邪見
因諸佛解脫而有邪因正生邪見亦空矣諸
佛解脫因悟衆生心行則解脫空矣卽約其
空體無二所以互求理無不徧釋曰邪正旣
體本同空理又未曾暫隱若於此平等性中
卽不須求爲未知者說求耳如無生義云如
經云願求諸佛慧亦不著願求求佛慧尙不
令貪著何況其餘善法又菩薩以離願求但
衆生不知求佛道菩薩故發願只云我願求
佛道衆生因此方知發心而求佛道得意自
知無所求也如上所解則念念與實相相應
更無餘念也所以楞伽經云一一相相應遠
離諸見過是知若於諸相常與實相相應自
然遠離諸過會第一義清淨眞心朗然明徹
而無念著卽事卽如唯心直進卽佛之所許
自覺之境矣故論偈云自知不隨他寂滅無
戲論無異無分別是則名實相問此唯識
大約有幾種荅略有二種一具分二不具
分且具分唯識者以無性理故成眞如隨緣

@@宗鏡弟三卷苐十五張
祿義則不生滅與生滅和合非一非異名阿
賴耶識卽是具分若不全依眞心事不依理
故唯約生滅便非具分有云影外有質爲半
頭唯識質影俱影爲具分者此乃唯識宗中
之具分耳又若決定信入此唯識正理速至
菩提如登車而立至遐方猶乘舟而坐昇彼
岸如成唯識寶生論云謂依大乘成立三界
伹唯是識釋云如經所說言大乘者謂是菩
提薩埵所行之路及佛勝果爲得此故修唯
識觀是無過失方便正路爲此類故顯彼方
便於諸經中種種行相而廣宣說如地水火
風幷所持物品類難悉方處無邊由此審知
自心相現遂於諸處捨其外相遠離欣戚復
觀有海喧靜無差弃彼小途絕大乘望及於
諸有耽著之類觀若險崖深生怖畏正趣中
道若知伹是自心所作無邊資糧易爲積集
不待多時如少用功能成太事善遊行處猶
若掌中由斯理故所有願求當能圓滿隨意而
轉宗鏡錄卷第四
祿音
義串<古患反穿也習也>紇<佷曷反又没也>鎔<餘封反>㳬<祥緣反又辭
戀><反>洑<房六反>劑<在詣反>遰<特計反迢遰>疊<徒愶反>綰<烏
板反繫><也>岫<似祐反山有穴曰岫也>璞<疋角反王璞也>商<式
羊反賈也>丙牛歳分司大
藏都監開板
@@宗鏡錄卷第五祿慧日永明
寺主智覺禪師延壽集夫眞心靡
易妙性無生凡聖同倫云何說妄荅本心湛
寂絕相離言性雖自爾以不守性故隨緣染
淨且如一水若珠入則清塵雜則濁又如一
空若雲遮則昏月現則淨故大智度論云譬
如清淨池水狂象入中令其渾濁若清水珠
入水卽清淨不得言水外無象無珠心亦如
是煩惱入故能令心濁諸慈悲等善法入心
令心清淨然垢淨不定眞妄後緣若昧之則
念念輪迴辵失眞性若照之則心心寂滅圓
證涅槃故知眞妄無因空有言說約眞無說
約說無眞皆是狂迷情想建立千途競起空
迷演若之頭一法纔生唯現闥婆之影以含
生不窮實際伹徇狂情則諸聖俯順機宜悉
同其事以揳出揳說妄而從妄旋眞將麤接
麤擧相而因相通性若不執妄尙不說眞幻
影纔消智光息燄首楞嚴經云佛告阿難精
眞妙明本覺圓淨非留生死及諸塵垢乃至
虛空皆因妄想之所生起斯元本覺妙明眞
精妄以發生諸器世閒如演若多迷頭認影
妄元無因於妄想中立因緣性迷因緣者稱
爲自然彼虛空性猶實幻生因緣自然皆是
衆生妄心計度阿難知妄所起說妄因緣若
妄元無說妄因緣元無所有何況不知推自
然者肇法師窮起妄之由立本際品云夫本
際者卽一切衆生無礙涅槃之性何爲忽有
如是妄心及種種顚倒者但爲一念迷心此
一念者從一而起又此一者從不思識起不
思議者卽無所起故經云道始生

宗鏡弟四卷苐二張祿
一一者謂無爲一生二二謂妄心乃至三生
萬法也旣緣無爲而有心復緣有心而有色
故經云種種心色是以心生萬慮色起萬端
和合業緣遂成三界種子所以有三界者爲
執本迷眞一故卽有濁辱生其妄氣者澄清
微爲無色界所謂心也澄濁辱爲色界所謂
身也散滓穢爲欲界所謂塵境也故經云三
界虛妄唯一妄心變化夫内有一生卽外有
無爲内有二生卽外有有爲内有三生卽外
有三界旣内外相應遂生種種諸法及恒沙
煩惱也故知三界内無有一法不從自心生
因心想念分別造作如幻術力變化萬物於
外似有發現現無現性唯自心生迷倒之人
執爲外境隨境了別姸醜自分纔生忻猒之
情便起塵勞之迹故遠法師云本端竟何從
起滅有無際一微涉動境成此頽山勢但内
一不生則無諸有欲塞煩惱之窟穴截生死
之根株但能内觀一念無生則空華三界如
風卷煙幻影六塵猶湯沃雪廓然無際唯一
眞心矣進趣大乘方便經云佛言一實境界
者謂衆生心體從本巳來不生不滅乃至一
切衆生心一切二乘心一切菩薩心一切諸
佛之皆同不生不滅眞如相故乃至盡於十
方虛空一切世界求心形狀無一區分而可
得者伹以衆生無明癡闍熏習因緣現妄境
界令生念著所謂此心不能自知妄自謂有
起覺知想計我我所而實無有覺知之相以
此妄心畢竟無體不可見故若無覺知能分
別者則無十方三世一切境界差別之相以
一切法皆不能自有恒依妄心分別故有所

@@宗鏡弟四卷苐三張祿謂
一切境界各各不自念爲有智此爲自知彼
爲他是故一切法不能自有則無別異唯依
妄心不了不知內自無故謂有前外所知境
界妄生種種法想謂有謂無謂好謂惡謂是
謂非謂得謂失乃至生於無量無邊法想當
如是知一切諸法皆從妄想生依妄心爲本
然此妄心無自相故亦依境界而有所謂緣
念覺知前境界故說名爲心又此妄心與前
境界雖俱相依起無前後而此妄心能爲一
切境界原主所以者何謂依妄心不了法界
一相故說心有無明依無明力因故現妄境
界亦依無明滅故一切境界滅非依一切境
界自不了故說境界有無明亦非依境界故
生於無明以一切諸佛於一切境界不生無
明故又復不依境界滅故無明心滅以一切
境界從本巳來體性自滅未曾有故因如此
義是故但說一切諸法依心爲本當知一切
諸法悉名爲心以義體不異爲心所攝故又
一切諸法從心所起與心作相和合而有共
生共滅同無有住以一切境界但隨心所緣
念念相續故而得住持暫時而有如上廣引
佛言委曲周細只爲成後學之信明我自心
寶藏論云古鏡照精其精自形古敎照心其
心自明當知一心徧一切心無塵可異一切
性含一性有法皆同無形而廓徹虛空誰分
彼此搜迹而任窮法界莫得纖毫何故衆生
界中卽今顯現斯則皆因妄念積集熏成如
鏡上之塵似遮光影若空中之霧暫混清虛
伹有一法現前皆是自心分別設當一念纔
起盡因幻境牽生起滅同時更無前後若

@@宗鏡弟四卷苐四張祿
知能所無體頓悟人空法空忽了物我無依
始信境寂心寂又乃心生非是因彼境未曾
生心滅亦不因他境未曾滅當知境因心起
還遂心亡伹心生非境生心滅非境滅似魚
母念魚子如蜂王攝衆蜂若魚母不念則魚
子亡蜂王不攝而衆蜂散是以有心緣想萬
境縱然無念憶持纖塵不現終無心外法能
與心爲緣伹是自心生還與心爲相是以楞
伽經云不覺自心所現分劑不覺內識轉變
外現爲色但是自心所現不通達如此分劑
名惡見論以不知心現起差別見故云分劑
是知若不於宗鏡正義之中所有知解皆是
邪道宗黨設形言說悉墮惡見論議此宗鏡
法義可以憑准正理無差可以依行現前得
力萬邪莫迴其致千聖不改其儀遂能洗惑
塵消滯慮湛幽抱豁神襟獨妙絕倫故無等
等問若言有眞有妄是法相宗若言無眞
無妄是破相宗今論法性宗云何立眞立妄
又說非眞非妄荅今宗鏡所論非是法相
立有亦非破相歸空但約性宗圓敎以明正
理卽以眞如不變不礙隨緣是其圎義若法
相宗一向說有眞有妄若破相宗一向說非
眞非妄此二門各著一邊俱可思議今此圓
宗前空有二門俱存又不違礙此乃不可思
議若定說有無二門皆可思議今以不染而
染則不變隨緣染而不染則隨緣不變實不
可以有無思亦不可爲眞妄惑斯乃不思議
之宗趣非情識之所知今假設六義對治只
爲破其邪執若情虛則智絕病差則藥消能
窮始末之由方洞圓常之旨故復禮法師問

宗鏡弟四卷苐五張祿天下
學士眞妄偈云眞法性本淨妄念何由起從
眞有妄生此妄安可止無初卽無末有終應
有始無始而無終長懷懵茲理願爲開玄妙
析之出生死澄觀和尙荅云迷眞妄念生悟
眞妄則止能迷非所迷安得全相似從來未
曾悟故說妄無始知妄本自眞方是恒常理
分別心未亡何由出生死宗密禪師釋云大
乘經敎統唯三宗一法相宗二破相宗三法
性宗今此問是法性宗中齧鏃關節不問二
宗若法相宗所說一切有漏妄法無漏淨法
無始時來各有種子在阿頼耶識中遇緣熏
習卽各從自性起都不關眞如誰言從眞生
妄也彼說眞如一向無爲寂滅無起無止不
可難佛從眞有妄生也若破相宗一向說凡
聖染淨一切皆空本無所有設見一法過涅
槃者亦如幻夢彼且本不立眞何況於妄故
不難云從眞有妄也唯疑法性宗以此宗經
論言依眞起妄者如云法身流轉五道如來
藏受若樂等言悟妄卽眞者如云初發心時
卽成阿耨菩提知妄本自眞見佛卽清淨等
又言凡聖混融者如云一切衆生本來成正
覺般涅槃毗盧遮那身中具足六道衆生等
眞妄相卽雖說煩惱菩提無有始終又說煩
惱終盡方名妙覺華嚴起信等經論首末之
文義宗有礙自語相違擬欲揀之不可取一
捨一欲合之又難會俱用之又相違試問天
下學士有達者卽知眞入道若諸師所荅悉
迷問意皆約泯相歸理而說都不識他所問
從眞起妄之由修妄證眞之理然迷眞起妄
蓋有因由息妄歸眞非無所以復禮法

@@宗鏡弟四卷苐六張祿師豈
不知眞妄俱寂理事皆如如寂之中何有問
荅然有二門義理易辯卽無違妨一者一向
說有妄可斷有眞可證二者一向說非眞非
妄無凡無聖此二門皆可思議故勝鬘經云
衆生自性清淨心無煩惱所染不染而染染
而不染皆云難可了知復禮正問此義諸師
所荅伹說無垢染耳唯觀和尙所荅約眞如
不變不礙隨緣方爲契當今宗密試荅曰本
淨本不覺由斯妄念起知眞妄卽空知空妄
卽止止處名有終迷時號無始因緣如幻夢
何終復何始此是衆生原窮之出生死又人
多謂眞能生妄故疑妄不窮盡爲決此理重
荅前偈不是眞生妄妄迷眞而起知妄本自
眞知眞妄卽止妄止似終末悟來似初始迷
悟性皆空性空無終始生死由此迷達此出
生死又約始終有四句分別一有始無終卽
是始覺二有終無始卽是無明三無終無始
謂實際四有始有終是一期生死又釋云無
始而有終長懷懵斯理者卽法相事而例難
之今云有妄卽眞則同無終始若分別說應
有四句眞理則無終無始妄念則無始有終
眞智則無終有始瞥起妄念有終有始若約
圓融同無終始旣無終始亦復無有無終無
始唯亡言絕想可㑹斯玄詳上荅意深合圓
宗於隨緣門初卽迷眞起妄後乃悟妄卽眞
於迷悟中似分終始約不變門妄自本空誰
論前後眞俗無性凡聖但名譬如迷繩作蛇
疑杌爲鬼眞諦非有世諦非無二諦相成不
墮邪見是以俗諦不得不有有常自空眞諦
不得不空空恒徹有今時學者多迷空

@@宗鏡弟四卷苐六張祿
有二門盡成偏見唯尙一切不立拂迹歸空
於相違差別義中全無智眼旣不辯惑何以
釋疑故云涅槃心易曉差別智難明若能空
有門中雙遮雙照眞俗諦内不卽不離方可
弘法爲人紹隆覺位
問法相法性二宗如何辯別
荅法相多說事相法性唯談理性如法相宗
離第八識無眼等諸識若法性宗離如來藏
無有八識若眞如不守自性變識之時此八
識卽是眞性上隨緣之義或分宗辯相事則
兩分若性相相成理歸一義以不變隨緣隨
緣不變故如全波之水全水之波動靜似分
濕性無異清涼記引密嚴經偈云如來清淨
藏世閒阿賴耶如金與指鐶展轉無差別卽
賴耶體是如來藏與妄染合名阿賴耶更無
別體又金色如指鐶金體卽金然此上異摠
有四句一以本成末本隱末存此卽存隱不
異故云以妄無體攬眞而起則眞無不隱唯
妄現也二攝末歸本末盡本顯此卽顯滅明
不異故故云以眞體實妄無不盡唯眞現也
三攝本從末末存攝末歸本本顯此則兩法
俱存伹眞妄有異卽有眞有妄明不異故故
云是卽無體之妄不異體實之眞故云無有
異也四攝本從末本隱是不無義攝末歸本
末盡是不有義此則不有不無明不異亦是
末後二句又非異故非邊不一故非中非中
非邊是無寄法界妙智所證湛然常住無所
寄也又非一卽非異故恒居邊而卽中等又
非一卽生死非異卽涅槃非一卽非異故恒
住生死卽處涅槃等亦可衆生迷故成阿賴

宗鏡弟四卷苐八張祿
耶如來悟故成如來藏如金隨工匠緣成時
展作指鐶如指鐶隨爐火緣壞時却復爲金
成壞展轉伹是一金更無差別如來藏心亦
復如是伹隨染緣之時迷作阿賴耶隨淨緣
之時悟成如來藏本末展轉唯是一心畢竟
無別如無生義云衆生身中有涅槃卽是末
中含有本衆生是涅槃家用卽是本中含有
末貪欲卽是道卽是末中含有本貪欲卽是
道家用卽是本中含有末故經言一切凡夫
常在於定問言常在何定荅言以不壞法性
三昧故此是末中含有本法性中含有衆生
卽是本中含有末大品經言不可離有爲說
無爲不離無爲說有爲又末卽是本本卽是
末義如凌卽是水水卽是凌如經言生死是涅
槃無滅無生故又楞伽經云眞識現識如泥
圍微塵等乃至大慧若泥團微塵異者非彼
所成而實彼成是故不異若不異者泥團微
塵應無差別如是轉識藏識眞相若異者藏
識非因若不異者轉識滅藏識亦應滅而自
眞相實不滅是故非自眞相滅但業相滅耳
此中眞相是如來藏轉識是七轉識藏識是
賴耶又云諸識有三種相謂轉相業相眞相
此三種相通於八識謂起心名轉八俱起故
皆有生滅故名轉相動則是業如三細中初
業相故八識皆動盡名業相八之眞性盡名
眞相故經云略說有三種識廣說有八種相
何等爲三謂眞識現識分別事識約不與妄
合如來藏心以爲眞識現卽第八經云譬如
明鏡持衆色像現識處現亦復如是餘七皆
名分別事識經云若異者藏識非因者謂三

@@宗鏡弟四卷苐九張祿若異
藏識則應不用眞相及轉識爲因旣以轉識
熏故眞識隨緣而成藏識則知不異非以藏
識爲二識因故經云非自眞相滅伹業相滅
斯則三事備矣經喻中有三一塵二水三泥
以水和塵泥團方成以業熏眞相業識便生
經云若自眞相滅者藏識則滅者反顯藏識
以眞妄和合而成伹其妄滅而眞體不無又
自眞相者曉法師釋云本覺之心不藉妄緣
性自神解名自眞相約不一義說又隨無明
風作生滅時神解之性與本不異亦名自眞
相是依不異義說又經云如來藏爲無始惡
習所熏名爲藏識又云大慧如來藏是善不
善因能徧興一切趣生譬如技兒變現諸趣
是以諸敎皆如來藏爲識體故知心性卽如
來藏此外無法唯識論偈云又諸法勝義亦
卽是眞如常如其性故卽唯識實性明知天
親亦用如來藏而成識體伹後釋論之人唯
立不變則過歸後人以要言之摠上諸義皆
是眞妄和合非一非異能成一心二諦之門
不墮斷常處中妙旨事理交徹性相融通無
法不收盡歸宗鏡問眞妄二心行相各異如
何融㑹得入法性之圓宗荅伹了妄念無
生卽是眞心不動此不動之外更無毫氂法
可得如經云預流一來果不還阿羅漢如是
諸聖人皆依心妄有大般若經云復次善現
甚深般若波羅蜜多分析諸法過極微量竟不
見有少實可得故名般若波羅蜜多又眞妄
無體伹有名字名字無體皆依言說言說性
空俱無起處則一切言語悉皆平等一切諸
法悉皆眞實所以勝思惟梵天所問

@@宗鏡弟四卷苐十張祿
經云梵天謂文殊言仁者所說皆是眞實文
殊曰善男子一切言說皆是眞實問曰虛妄
言說亦眞實耶荅曰如是何以故善男子是
諸言說皆爲虛妄無處無方若法虛妄無處
無方卽是眞實以是義故一切言說皆是眞
實善男子提婆達多所有言說與如來語無
異無別何以故諸有言說皆是如來言說不
出如故諸有言語所說之事一切皆以無所
說故得有所說又輔行記釋一念心以成觀
境此有二義一者以禪爲境不同世心二者
卽此境心復須離著向辯禪心旣言一念一
多相卽爲是何等一心能具故簡示云不得
同於妄計一念能了妄念無一異相達此無
相具一切心三千具足方能照於一多相卽
此據初心習觀之人恐濫於妄情境觀是故
應須簡示入門若據理論無非法界亦何隔
於取著妄情以念本自空妄不可得故爲執
有者令觀空耳又先德云未念之時念則未
生未生則是不有不有之法亦無自相現在
之念從緣而生念若自有不應待緣待緣生
故卽無自體故知心無自性緣起卽空如欲
斷其流但塞其源欲免其生伹斷其根不用
多功最爲省要故通心論云夫縳從心縳解
從心解縳解從心不關餘處出要之術唯有
觀心觀心得悟一切俱了是故智者先當觀
心觀心得淨返觀自心欺誑不實如幻如化
躁擾不住又如猿猴騰躍奔擲猶如野馬無
始無明歷劫流浪不知何由得出若能如是
觀心過患又推諸境境無自性由見而有不
見卽無又推見處見無自性由心有動不動

宗鏡弟四卷苐十一張
祿卽無又推動心動無自性獨由不覺覺則
不動又推不覺無有根本直是無始虛習念
念自迷無念眞心一無所有論云如人迷故
謂東爲西方實不轉衆生亦爾無明迷故謂
心爲動心實不動若能觀心知心無起卽得
隨順入眞如門當知所有皆是虛妄心念而
生心有卽有心無卽無有無從心彌須自覺
勿不自覺爲心自欺旣知心誑更勿留心好
惡是非一時都放則心無住處心無信處則
無有心旣無有心亦無無心有無摠無身心
俱盡身心盡故泯齊萬境萬境無相合本一
冥冥然玄照照無不寂以寂爲體體無不虛
虛寂我窮通同法界法界緣起無不自然來
無所從去無所至又法無定相眞妄由心起
盡同原更無別旨所以古師廣釋眞妄交徹
之義云夫眞妄者若約三性圓成是眞徧計
爲妄依他起性通眞通妄淨分同眞染分爲
妄約徧計爲妄者情有卽是理無妄徹眞也
理無即是情有眞徹妄也若染分依他爲妄
者緣生無性妄徹眞也無性緣成眞徹妄也
若約隨俗說眞妄者眞妄本虛則居然交徹
眞妄皆眞則本來一味故知眞妄常交徹亦
不壞眞妄之相則該妄之眞眞非眞而堪寂
徹眞之妄妄非妄而雲興如水該波而非水
濕性凝停波徹水而非波洪濤洶涌則不存
不泯性相歷然一一融通重重交徹無障無
閡體用相收入宗鏡中自然法爾故先德云
然其眞妄所以交徹者不離一心故禪原集
云謂一切凡聖根本悉是一法界心性覺寶
光各各圓滿本不名諸佛亦不名衆生秖以
此
@@宗鏡弟四卷苐十二張
祿心靈妙自在不守自性隨迷悟之緣成凡
聖之事又雖隨緣而不失自性常非虛妄常無
變異不可破壞唯是一心遂名眞如故此一
心常具二門未曾暫闕秖隨緣門中凡聖無
定謂本來未曾覺悟故說煩惱無始若修證
卽煩惱斷盡故說有終然實無別始覺亦無
不覺畢竟平等故此一心常具眞如生滅二
門又眞妄各有二義一眞有不變隨緣二義
二妄有體空成事二義謂由眞不變故妄體
空爲眞如門由眞隨緣故妄識成事爲生滅
門以生滅卽眞如故諸經說無佛無衆生本
來涅槃常寂滅相又以眞如卽生滅故經云
法身流轉五道號曰衆生旣知迷悟凡聖在
生滅門今於此門具彰凡聖二相卽眞妄和
合非一非異名阿賴耶識此識在凡本來常
有覺與不覺二義覺是三乘賢聖之本不覺
是六道凡夫之本今推此不覺之心無體則
眞覺之性現前寶積經云佛言菩薩如是求
心何者是心若貪欲耶若瞋恚耶若愚癡耶
若過去未來現在耶若心過去卽是滅盡若
心未來未來未至若心現在則無有任是心
非内非外亦非中閒是心無色無形無對無
識無知無住無處如是心者十方三世一切
諸佛不巳見不今見不當見若一切佛過去
來今而所不見云何當有但以顚倒想故心
生諸法種種差別是心如幻以憶想分別故
起種種業受種種身乃至如是迦葉求是心
相而不可得若不可得則非過去未來現在
若非過去未來現在則出三世若出三世非
有非無若非有非無卽是不起若不起者卽

@@宗鏡弟四卷苐十三張
祿是無性若無性者卽是無生若無生者卽
是無滅若無滅者則無所離若無所離者則
無來無去無退無生若無來無去無退無生
則無行業若無行業則是無爲若無爲者則
是一切諸聖根本持世經云菩薩爾時作是
念世閒甚爲狂癡所謂從憶想分別識起於
世閒與心意識合三界唯皆是識是心意識
亦無形無方不在法内不在法外凡夫爲虛
妄相應所縳故於識陰中貪著於我若我所
金剛三昧經云知諸名色唯是癡心分別癡
心分別諸法更無異事出於名色知法如是
不隨文語心心於義不分別我論釋云此明
方便觀於中有二一明唯識尋思更無異事
出於名色者名謂四藴色是色藴諸不相應
皆假建立離此名色更無別體故諸有爲之
事皆爲名色所攝如是諸法唯心所作離心
無境離境無心如是名爲唯識尋思二顯如
實智知法如是不隨文語者是名尋思所引
如實智故心心於義不分別我者是義尋思
所引如實智故人法二我皆無有義所以於
中不分別故此眞妄二心情分二種智了唯
一一二俱亡方入宗鏡所以維摩經云妙譬
菩薩曰菩薩心聲聞心爲二觀心相空如幻
化者無菩薩心無聲聞心是爲入不二法門
故知旣以無心現心則無法現法何者以一
切境界隨念而生念旣本空法復何有如大
法炬陀羅尼經云佛言憍尸迦若人來問今
此大衆食調衆具須功幾何彼問如是汝云
何荅天帝釋言世尊我無所報何以故世尊
今我此處三十三天凡是所須衣食衆具隨
念

宗鏡弟四卷苐十四張
祿現前非造作故佛言憍尸迦一切諸法亦
復如是皆住心中隨所念時卽得成就憍尸
迦猶如卵生諸衆生等伹以心念卽便受生
一切諸法亦復如是皆由心念法卽現前憍
尸迦又如一切濕生之類所謂魚鼈黿虯坻
彌宜羅此等皆是卵生所攝此等或唯行一
由旬或二由旬或至三四或復過七達彼地
巳安處巳卵不令疲乏故能成熟憍尸迦此
三藏敎亦復如是隨憶念時彼業現前次第
不亂相續不斷與彼句義和合相應又佛地
論云三十三天有一雜林諸天和合福力所
感令諸天衆不在此林官殿等事共樂等受
勝劣有異有我我所差別受用若在此林若
事若受都無勝劣皆同上妙無我我所和合
受用能令平等和合受用故名雜林此由諸
天各修平等和合福業増上力故令彼諸天
阿頼耶識變現此林同處同時同一相狀由
此雜林増上力故令彼轉識亦同變現雖各
受用而謂無別是以若達諸法皆心想生卽
從世俗門入聖行處如無盡意菩薩經云爾
時舎利弗問無盡意唯善男子從何處來佛
號何等世界何名去此近遠無盡意言唯舎
利弗有來想耶舎利弗言唯善男子我知想
巳無盡意言若知想者應無二相何緣問言
從何處來唯舎利弗有來去者爲和合義如
和合相是無合不合無合不合卽不去來不
去來者是聖行處佛藏經云佛言舎利弗隨
所念起一切諸想皆是邪見舎利弗隨無所
有無覺無觀無生無滅通達是者名爲念佛
海龍王經云佛言大三一切諸法皆從
念興隨
@@宗鏡弟四卷苐十五張祿其
所作各各悉成諸法無住亦無有處大智度
論云菩薩云何觀心念處菩薩觀内外心是
内心有三相生住滅作是念是心無所從來
滅亦無所至但從内外因緣和合生是心無
有定實相亦無實生住滅亦不過去未來現
在世中是心不在内不在外不在中閒是心
亦無性無相亦無生者無使生者外有種種
雜六塵因緣内有顚倒心想生滅相續故
强名爲心如是心中實心相不可得是心性
不生不滅常是淨相客煩惱相著故名爲不
淨心心不自知何以故是心心相空故是心
本末無有實法是心與諸法無合無散亦無
前際後際中際無色無形無對伹顚倒虛誑
生是心空無我無我所無常無實是名隨順
心觀知心相無生入無生法中何以故是心
無生無性無相智者能知智者雖觀是心生
滅相亦不得實生滅法不分別垢淨而得心
清淨以是心清淨故不爲客塵煩惱所染如
是等觀内心觀外心觀内外心亦如是故知
法本不有因心故生離憶想而無法可成除
分別而無塵可現又反觀憶想分別畢竟無
生從三際求求之不見向十方覓覓之無蹤
旣無能起之心亦無所滅之跡起滅俱離所
離亦空心境豁然名爲見道於見道中相待
之眞妄自融對治之能所皆絕能所盡處自
然成佛如華嚴論云此經云以少方便疾得
菩提不同權敎菩薩同有爲故立能證所證
也一念之閒無有能所能所盡處名爲正覺
亦不同小乘滅能所也了能所本無動故此
乃任法性故動寂皆平爲本智非動寂故

@@宗鏡弟四卷苐十六張
祿妄謂爲動愚夫不了棄動而求寂爲大苦
也故維摩經云五受陰洞達空爲苦義爲小
乘有忻厭故卽苦生問此說眞妄二心爲
是法相宗爲是法性宗荅准華嚴演義云
論云三界虛妄但是一心者若取三界虛妄
卽是所作便屬世諦今取能作爲第一義論
釋唯是能作今經云三界唯心轉者則通能
所然能所有二若法性宗中以第一義隨緣
成有卽爲能作所有心境皆通所作以不思
議熏不思産變是現識因故若法相宗第一
義心伹是所迷非是能作有三能變謂第八
等唯識論云又復有義大乘經中說三界唯
心唯是心者伹有内心無色香等外諸境界
此云何知如十地經說三界虛妄伹是一心
作故心意與識及了別等如是四法義一名
異此依相應心說非不相應心說心有二種
一相應心所謂一切煩惱結使受想行等皆
心相應以是故言心意與識及了別義一名
異故二不相應心所謂第一義諦常住不變
自性清淨心故言三界虛妄但一心作是相
應心今依法性故云第一義心以爲能作言
轉者起作義亦轉變義問如上所說眞妄
二心伹是文理會歸何方便門得親見性
荅妄息心空眞知自現若作計校轉益妄心
但妙悟之時諸緣自絕如古佛悟道頌云因
星見悟悟罷非星不逐於物不是無情又寶
藏論云非有非空萬物之宗非空非有萬物
之母出之無方入之無所包含萬有而不爲
士應化萬端而不爲主道性如是豈可度量
見性之時自然披露所以古偈云妄息寂則
生

宗鏡弟四卷苐十七張祿寂
生知則現知生寂巳捨了了唯眞見又信心
銘云前際如空和處迷宗分明照境隨照冥
蒙一心有滯萬法不通去來自爾不用推窮
如學人問黃蘗和尙秖如目前虛空可不是
境豈無指境見心荅甚麽心向境上見設璽
得見元來秖是照境心如人以鏡照靣縱得
眉目分明元來秖是影像何關汝事問若不
因照如何得見荅若涉因常須假物有甚麽
了時汝不見道撒手似君無一物徒勞謾說
數千般問他若識了照時亦無物荅若是無
物更何處得照汝莫開眼寱語師云百種多
知不如無求最第一道人宗
鏡錄卷第五祿音
義榍
<先結反楔揲也>滓<阻史反澱滓也>頹<杜回反又作墤小墜也>沃<烏哭反>
<灌沃也>摐<楚江反>懵<武亘反悶也不明也>齧<五結反噬也>鏃<作木反
箭><鏃也>杌<五忽反無枝也>氂<里之反毫氂也>汹<許容反水勢也>黿<愚袁
反似><鼈而大也>虯<渠幽反無角龍也>坻<諸氏反隴坻也又當禮反>寱<魚祭反
睡語也>丙午歳分司大藏
都監開板
@@宗鏡錄卷第六祿玄布慧日
永明寺主智覺禪延壽集夫宗鏡
本懷但論其道設備陳文義爲廣被羣機同
此指南終無別旨竊不可依文失其宗趣若
悟其道則可以承紹可以傳衣如有人問南
泉和尙云黃梅門下有五百人爲甚麽盧行
者獨得衣鉢師云只爲四百九十九人皆解
佛法只有盧行者一人不解佛法只會其道
所以得衣鉢問只如道如何會荅如本
師云如來道場所得法者是法非法亦非非
法我於此法智不能行目不能見無有行處
慧所不通明不能了問無有荅又古人云此
事似空不空似有不有隱隱常見只是求其
處所不可得是以若定空則歸斷見若實有
則落常情若有處所則成其境故知此事非
心所測水智所知如香嚴和尙頌云擬議前
後安置中邊不得一法没溺深泉都不如是
我我現前十方學者如何參禪若道如是豈
可會耶所以古人云直須妙會始得斯乃不
會之會妙契其中矣故先聖悟道頌云有無
去來心永息内外中閒都摠無欲見如來眞
佛處但看石羊生得駒如此妙達之後道尙
不存豈可更論知解會不會之妄想乎如古
德偈云勸君學道莫貪求萬事無心道合頭
無心始體無心道體得無心道也休先洞山
和尙偈云者箇猶不是況復張三李眞空與
非空將來不相似了了如目前不容毫髪擬
只如云者箇猶不是豈況諸餘狂機謬解所
以經云心不繫道亦不結業道尙不繫降茲
可知入宗鏡中自然冥合問覺體

@@宗鏡弟六卷苐二張祿
不遷假名有異凡聖旣等衆生何不覺知若
言不迷敎中云何說有迷悟荅只爲因本
覺眞心而起不覺因不覺故成始覺如因地
而倒因方故迷又因地而起因方故悟則覺
時雖悟悟處常空不覺似迷迷時本寂是以
迷悟一際情想自分爲有虛妄之心還施虛
妄之藥經云佛言我說三乘十二分敎如空
拳誑小兒是事不知號曰無明祖師偈云如
來一切法除我一切心我無一切心何須一
切法故知巳眼若開眞明自發所治之迷悟
見病旣亡能治之權實法藥自廢夫悟此法
者非假他智與異術也或直見者如開藏取
寶剖蚌得珠光發襟懷影含法界如經頌云
如人獲寶藏永離貧窮苦菩薩得佛法離垢
心清淨或不悟者自生障礙故通心論云眞
常不易封生滅者自移至理圓通執方規而
致隔此悉迷自性但遂依通應須巳眼圓明
不隨他轉如融大師頌云瞎狗吠苑叢盲人
唱賊虎循聲故致迷良由目無覩若得心開
照理之時諸見皆絕不見佛法是不見世法
非以自性中言思道斷故如云無所是是菩
提不應安佛菩提於有所是邊如今但不用
安置體自虛玄如瑠璃寶器隨所在處不失
其性若識得此事亦復如是任是一切凡聖
勝劣之色影現其中其性不動不知此事之
人卽隨前色變分別好醜而生忻感所以祖
師云隨流認得性無喜復無憂起信論云心
生滅門者謂依如來藏有生滅心轉不生滅
與生滅和合非一非異名阿賴耶識有二種
義謂能攝一切法能生一切法復有二種義

宗鏡弟六卷苐三張祿一者
覺義二者不覺義言覺義者謂心第一義性
離一切妄念相離一切妄念相故等虛空界
無所不徧法界一相卽是一切如來平等法
身依此法身說一切如來爲本以待始覺立
爲本覺然始覺時卽是本覺無別覺起立始
覺者謂依本覺有不覺依不覺故說有始覺
又以覺心原故名究竟覺不覺心原故非究
竟覺乃至爲有妄想心故能知名義爲說眞
覺若無不覺之心則無眞覺自相可說疏釋
云若隨染隨流成於不覺則攝世閒法若不
變之本覺及返流之始覺則攝出世閒法鈔
解云於本始二覺中論攝法者若本覺所攝
卽是大智慧光明義徧照法界義眞實識知
義等若始覺所攝卽是三明八解脫五眼六
神通十力四無畏十八不共法等然此據實
卽同義言且異故疏云於生滅門中隨流不
覺返信始覺於義用則攝法不同若眞如門
中則鎔融含攝染淨不殊謂以一眞如理融
之使染卽非染淨卽非淨卽染卽淨深爲一
味故不殊也如論云一切諸法從本巳來離
言說相離名字相離心緣相畢竟平等無有
變異不可破壞唯是一心故名眞如是知隨
覺不覺之緣似生染淨緣生無性染淨俱虛
又云離言說相豈可以言談離心緣相豈可
以心度實謂心言路絕唯證相應耳且夫凡
言說者從覺觀生是共相和合而起分別者
因意識生是計度比量而起以要言之皆因
不覺敎觀隨生若無不覺之心一切諸法悉
無自相可說除方便門而爲開示究竟指歸
無言之道故論云若離不覺之心則

@@宗鏡弟六卷苐四張祿無
眞覺自相可說以覺對不覺說共相而轉若
無不覺覺無自相如獨掌不鳴思之可見乃
至染淨諸法悉亦如是皆相待有畢無自體
可說如離長何有短離高何有低若入宗鏡
中自然絕待又鈔中問生滅眞如各攝諸法
未審攝義爲異爲同荅曰異也何者生滅門
中名爲該攝眞如門中名爲融攝該攝故染
淨倶有融攝故染淨俱亡俱亡故一味不分
俱有故歷然差別摩訶衍論云此二覺有二
門一者略說本覺安立門二者略說始覺安
立門本覺門中則有二門一者清淨本覺門
二者染淨本覺門始覺門中又有二門一者
清淨始覺門二者染淨始覺門云何名爲清
淨本覺本有法身從無始來具足圓滿過恒
沙德常明淨故云何名染淨本覺自性清淨
心受無明熏流轉生死無斷絕故云何名爲
清淨始覺無漏性智出離一切無量無明不
受一切無明熏故云何名爲染淨始覺般若
受無明熏不能離故如是諸覺皆智眷屬當
證何理以爲體分謂性眞如及虛空理如是
二理各有二種云何名爲二種眞如一者清
淨眞如二者染淨眞如虛空之理亦復如是
云何名爲清淨眞如二種淨覺所證眞如離
熏習故云何名爲染淨眞如二染淨覺所證
眞如不離熏故虛空之理亦復如是以何義
故强名本覺字事差別其相云何頌曰本覺
各有十體雖同字事各各差別故謂根明等
義論曰本覺各有十云何爲十本一者根字
事本本有法身能善住持一切功德譬如樹
根能善住持一切枝葉及華果等不壞不

@@宗鏡弟六卷苐五張祿
失故二者本字事本本有法身從無始來自
然性有不從始起故三者遠字事本本有法
身其有德時重重夂遠無分界故四者自字
事本本有法身我自成我非他成我故五者
體字事本本有法身爲諸枝德作依止故六
者性字事本本有法身不轉之義常建立故
七者住字事本本有法身住於無住無去來
故八者常字事本本有法身決定實際無流
轉故九者堅字事本本有法身遠離風相堅
固不動若金剛故十者摠字事本本有法身
廣大圓滿無所不徧爲通體故是名爲十云
何十覺一者鏡字事覺薩般若慧清淨明白
無塵累故二者開字事覺薩般若慧通達現
了無障礙故三者一字事覺薩般若慧獨尊
獨一無比量故四者離字事覺薩般若慧自
性解脫出離一切種種縛故五者滿字事覺
薩般若慧自具足無量種種功德無所少故
六者照字事覺薩般若慧放大光明徧照一
切無量境故七者察字事覺薩般若慧常恒
分明無迷亂故八者顯字事覺薩般若慧清
淨體中淨品眷屬悉現前故九者知字事覺
薩般若慧於一切法無不窮故十者覺字事
覺薩般若慧所有功德唯有覺照無一一法
而非覺故是名爲十如是十種本覺字義唯
依一種本性法身隨義釋異據其自體無別
而巳此中所說二本覺中當何本覺謂清淨
本覺非染淨本覺染淨本覺字義差別其相
云何頌曰染淨本覺中或各有十義前說十
事中各有離性故論曰此本覺中或各有十
所以者何前十義中各有不守自性義故字

宗鏡弟六卷苐六張祿
事配屬依向應知如是二覺同耶異耶非同
同故非異異故以此義故或同或異或非是
同或非是異是故皆是皆非而巳以何義故
强名始覺字事差別其相云何頌曰從無始
巳來無有惑亂時今日始初覺故名爲始覺
論曰從無始來始覺般若無惑亂時而無惑
時今日始初覺故名始覺如是始覺前惑後
覺則非始覺而無惑時理常現今常初故爲
始覺如是始覺二始覺中當何始覺耶謂清
淨覺非染淨覺染淨始覺字事差別其相云
何頌曰清淨始覺智不守自性故而能受染
熏故名染淨覺雖無惑時而不守自性故能
受染熏隨緣流轉以此義故是故名爲染淨
始覺以何義故强名眞如字事差別其相云
何頌曰性眞如理體平等平等一無有多相
故故名爲眞如論曰性眞如理平等平等雖
同一相亦無一相亦無多相無一相故遠離
同緣無多相故遠離異緣以此義故名爲眞
如如是眞如二種淨智親所内證復次眞如
各有十義一者根字事眞乃至第十摠字事
眞如是十眞十種本義相應倶有不相捨離
是故同名表示而巳云何十如一者鏡字事
如乃至第十覺字事如如是十覺義相應俱
有不相捨離故是故同名表示而巳所以者
何十種眞理本有法身有德方便十眞如理
薩般若慧有覺方便以此義故更重言詞作
如是示此中所說二眞如中當何眞如謂清
淨眞如非染淨眞如染淨眞如字事差別其
相云何頌曰清淨眞如理不守自性故而能
受染熏名染淨眞如論曰清淨眞如從無始

@@宗鏡弟六卷苐七張祿來平
等平等自性清淨不生不滅亦無去來亦無
住所而眞如理性不守自性故隨緣動轉是
故名爲染淨眞如如是眞如二染淨智親所
内證相應俱有不相捨離如是等義觀前所
說比類應知以何義故强名虛空字事差別
其相云何虛空有十義其體雖同義事各各
差別故謂無礙等事論曰性虛空理有十種
義一者無障礙義諸色法中無障礙故二者
周徧義無所不至故三者平等義無揀擇故
四者廣大義無分際故五者無相義絕色相
故六者清淨義無塵累故七者不動義無成
壞故八者有空義滅有量故九者空空義離
空著故十者無得義不能執故是名爲十如
是十事義用差別若據其體無別而巳此虛
空理二種淨智親所内證相應俱有不相捨
離二虛空中當何虛空謂清淨虛空非染淨
虛空染淨虛空字事差別其相云何頌曰清
淨虛空理不守自性故而能受熏習名染淨
虛空論曰清淨虛空具足十德亦無染相亦
無淨相而虛空性不守自性故能受染淨熏
隨緣流轉是故名爲染淨虛空又起信論疏
云本覺者以對始故說之爲本言離念者離
於妄念顯無不覺也等虛空等者非唯無不
覺之闇乃有大智慧光明義等故也虛空有
二義以況於本覺一周徧義謂橫徧三際豎
通凡聖故云無所不徧也二無差別義謂在
纏出障性恒無二故法界一相也欲明覺義
出纏相顯故云卽是如來平等法身旣法身
之覺理非新成故云依此法身說名本覺無
性攝掄云無垢無罣礙智名爲法身金

@@宗鏡弟六卷苐八張祿光明
經名大圓鏡智爲法身等皆此義也何以故
者責其立名有二責意一云上開章中直云
覺義何故今結乃名本覺二云此中旣稱本
覺何故論中直云覺耶進退責也釋云以對
始故說之爲本答初意也以始卽同本以至
心原時始覺卽同本覺無二相故是故論中
但云其覺荅後意也良以本覺隨染生於始
覺還待此始覺方名本覺故云本覺者對始
覺說也然此始覺是本覺所成還契心原融
同一體方名始覺故云以始覺卽同本也問
若始覺異本卽不成始也若始同本卽無始
覺之異如何說言對始名本荅今在生滅門
中約隨染義形本不覺說於始覺而實始覺
至心原時染緣旣盡始本不殊平等絕言卽
眞如門攝也是故本覺之名在生滅門中非
眞如門也第二始覺者牒名依本覺有不覺
者明起始覺之所由謂卽此心體隨無明緣
動作妄念而以本覺内熏習力故漸有微覺
厭求乃至究竟還同本覺故云依本覺是以
依本覺有不覺依不覺有始覺也論云本覺
隨染現智淨相者卽此始覺也此中大意明
本覺成不覺不覺成始覺始覺同本覺同本
覺故卽無不覺無不覺故卽無本覺無本覺
故平等平等離言絕慮是故佛果圓融蕭然
無寄尙無始本之殊何有三身之異但隨物
心現故說報化之用耳又今約眞如則是本
覺無明則是不覺眞如有二義一不變二隨
緣無明亦二一無體卽空二有用成事此隨
緣眞如及成事無明各有二義一違自順他
二違他順自無明中初違自順他有二

宗鏡弟六卷苐九張祿
一能返對詮示性功德二能知名義而成淨
用違他順自亦二一覆眞理二成妄心眞如
中違他順自有二一翻對妄染顯自德二内
熏無明起淨用違自順他亦二一隱自眞體
二顯現妄法由無明中返對詮示義及眞如
中翻妄顯德義從此二義得有本覺又由無
明中能知名義及眞如中内熏義從此二義
得有始覺又由無明中覆眞義眞如中隱體
義得有根本不覺又由無明中成妄義及眞
如中現妄義得有枝末不覺覺與不覺若鎔
融揔攝唯在生滅一門也眞如門約體絕相
說本覺門約性德說大智慧光明義等名覺
本者性義覺者是智慧心鈔釋云眞中不變
妄中體空成眞如門眞中隨緣妄中成事成
生滅門乃至一切淨緣分劑法相屬於二覺
一切染緣分劑法相屬二不覺又於中淨法
之體屬於本覺淨法之用屬於始覺又染法
之體屬根本不覺染法之相屬枝末不覺又
始覺是末不離本覺之本論云始覺者卽同
本覺又云而實無有始覺之異乃至平等同
一覺故枝末不覺不離根本不覺論云當知
無明能生一切染法以一切染法旨是不覺
相故然斯二覺但是體用之異本末二不覺
但是麤細之異豈可離體有用離細有麤者
哉又衆生根本迷有二一迷法謂無明住地
迷覆法體所言法者謂衆生心名爲蔽意故
此無明迷眞之初妄惑之本二迷義通四住
惑由前癡故迷覆因緣無我之義妄立諸法
所迷諸法有内有外謂憍慢邪見此依迷內
妄立我法自高陵物受念邪見此依迷外妄

@@宗鏡弟六卷苐十張祿謂我
所及外境界而生貪愛如渴塵馳燄癡猿捉
月無而橫計枉入若輪揔自迷心更非他咎
杜正倫云心是如來之言高推聖地身卽菩
提之說自隔凡倫不悟夫功德無量唯在方
寸之中相好宛然不出陰界之外又碑詞云
法性平等實慧虛通我同於異人異於同不
壞於有無取於空道非心外佛卽心中門不
覺妄心元無自體今巳覺悟妄心起時無有
初相則全成眞覺此眞覺相爲復隨妄俱遣
爲當始終建立荅因妄說眞眞無自相從
眞起妄妄體本虛妄旣歸空眞亦不立起信
論云不覺義者謂從無始來不如實知眞如
法一故不覺心起而有妄念自無實相不離本
覺猶如迷人依方故迷迷無自相不離於方
衆生亦爾依於覺故而有不覺妄念迷生然
彼不覺自無實相不離本覺復待不覺以說
眞覺不覺旣無眞覺亦遣此則明眞覺之名
待於妄想若離不覺卽無眞覺自相可說是
明所說眞覺必待不覺若不相待卽無自他
待他而有亦無自相自相旣無何有他相是
顯諸法無所得義論云當知一切染法淨法
皆悉相待無有自相可說大智度論云若世
諦如毫氂許有實者第一義諦亦應有實
此之謂也又偈云佛坐道場時不得一法實
空拳誑小兒誘度於一切又凡立眞妄皆是
隨他意語化門中收若頓見性人誰論斯事
如今不直悟一心者皆爲邪曲設外求佛果
者皆不爲正如寒山子詩云男兒大文夫作
事莫莽鹵徑挺鐵石心直取菩提路邪道不
用行行之轉辛苦不用求佛果識取心王

@@宗鏡弟六卷苐十一張祿主
是知若見有法可求有道可行皆失心王自
宗之義若直八宗鏡萬事休息凡聖情盡安
樂妙常離此起心皆成疲苦所以傳大士頌
云東山水上浮西山行不住北斗下閻浮是
眞解脫處行路易路易人不識半夜日頭明
不悟眞疲極又洞山和尙悟道偈云向前物
物上求通只爲從前不識宗如今見了渾無
事方知萬法本來空問眞諦不謬本覺非
虛云何同妄一時俱遣荅因迷立覺說妄標
眞皆徇機宜各無自體約世俗有依實諦無
但除相待之名非滅一靈之性性唯絕待事
有對治遣蕩爲破執情建立爲除斷見苦行
伏諸外道神通化彼愚癡三昧降衆天魔空
觀袪其相縛見苦斷集爲對増上慢人證滅
修眞皆成戲論之者盡是權智引入斯宗則
無一法可興無一法可遣四魔不能減大覺
不能増旋心而義理全消會旨而名言自絕
問旣云眞心絕迹理出有無云何敎中廣
說無生無相之旨荅一心之門微妙難究
功德周備理事圓通知解罕窮分別不及目
爲無相實無有法可稱無相之名詺作無生
亦無有法以顯無生之理發菩提心論云菩
薩觀一切善不善我無我實不實空不空世
諦眞諦正定邪定有爲無爲有漏無漏黑法
白法生死涅槃如法界性一相無相此中無
法可名無相亦無有法以爲無相是則名爲
一切法印不可壞印於是印中亦無印相是
名眞實智慧釋曰一切法印者以此心印印
一切法揩定眞實不可壞印者一切有無内
外等法不能破壞故於此印中亦無印相

宗鏡弟六卷苐十二張祿者
萬法皆空亦無所印所印之法旣無能印之
智非有如是通達名爲眞實智慧古德云顧
此法衆生之本原諸佛之所證超一切理離
一切相不可以言語智識有無隱顯推求而
得但心心相印印印相契使自證知光明受
用而巳問立心爲宗以何爲趣荅以信
行得果爲趣是以先立大宗後爲歸趣故云
語之所尙曰宗宗之所歸曰趣遂得斷深疑
起圓信生正解成眞修圓滿菩提究竟常果
又唯識性具攝敎理行果四法心能詮者敎
也心所詮者理也心能成者行也心所成者
果也法藏法師依華嚴經立因果緣起理實
法界以爲宗趣釋云法界因果雙融俱離性
相渾然無礙自在有十義門一由離相故因
果不異法界卽因果非因果也此卽相爲宗
離相爲趣或離相爲宗亡因果爲趣下九准
思二由離性故法界不異因果卽法界非法
界也三由離性不泯性故法界卽因果時法
界宛然則以非法界爲法界也四由離相不
壞相故因果卽法界時因果歷然則以非因
果爲因果也五離相不異離性故因果法界
雙泯俱融逈超言慮六由不壞不異不泯故
因果法界俱存現前煥然可見七由五六存
泯復不異故超視聽之妙法無不恒通見聞
絕思議之深義求嘗礙於言念八由法界性
融不可分故卽法界之因果各同時全攝法
界無不皆盡九因果各全攝法界時因果隨
法界各互於因果中現是故佛中有菩薩普
賢中有佛也十因果二位各隨差別之法無
不該攝法界故一一法一一行一一
位一
@@宗鏡弟六卷苐十三張
祿一德皆各摠攝無盡無盡帝綂重重諸法
門海是謂華嚴無盡宗趣以華嚴之實敎摠
攝羣經標無盡之圓宗能該萬法可謂周徧
無礙自在融通方顯我心能成宗鏡問以
心爲宗禪門正脈且心是名以何爲體荅
近代巳來今時覺者多執文背旨昧體認名
認名忘體之人豈窮實地徇文迷旨之者何
契道原則心是名以知爲體此是靈知性自
神解不同妄識仗緣託境作意而知又不同
太虛空廓斷滅無知故肇論云般若無知者
無有取相之知也常人皆謂般若是智智則
有知也若有知則有取著若有取著則不契
無生今明般若眞智無相無緣雖鑑眞諦而
不取相故云無知也故經云聖心無知無所
不知矣又經云眞般若者清淨如虛空無知
無見無作無緣斯則知自無知矣豈待返照
然後無知者哉只此知性自無知矣不待忘也
以此眞知不落有無之境是以諸佛有秘密秘
密之敎祖師有默傳密付之宗唯親省而相
應非言詮之表示若明宗之者之然不昧寂
爾常知昭昭而溢目騰輝何假神通之顯現
晃晃而無塵不透豈勞妙辯之敷揚爲不達
者垂方便門令依此知無幽不盡問諸法
所生唯心所現者爲復從心而變爲復卽心
自性荅是心本性非但心變華嚴經云知
一切法卽心自性成就慧身不由他悟法華
經偈云三千世界中一切諸羣萌天人阿修
羅地獄鬼畜生如是諸色像皆於身中現卽
知心性徧一切處所以四生九類皆於自性
身中現以自眞心爲一切萬有之性故隨爲
色
@@宗鏡弟六卷苐十四張
祿空周徧法界循業發現果報不同處異生
則業海浮沉生死相續在諸聖則法身圓滿
妙用無窮隱顯雖殊一性不動問若一切
法卽心自性云何又說性亦非性荅卽心
自性此是表詮由一切法無性故卽我心之
實性性亦非性者此是遮詮若能超遮表之
文詮泯卽離之情執方爲見性己眼圓明如
今若要頓悟自心開佛知見但了自性徧一
切處凡有見聞皆從心現心外無有一毫氂
法而有體性各各不相知各各不相到何者
以是一法故無法可相知相到若有二法卽
相往來以知若凡若聖若境若智皆同一性
所謂無性此無性之旨是得道之宗作平等
之端由爲說空之所以了便成佛不落功夫
如華嚴經頌云法性本空寂無取亦無見性
空卽是佛不可得思量若不直下信此起念
馳求如癡人避空似失頭狂走融大師云分
別凡聖煩惱轉盛計校乖常求眞背正寶藏
論云察察精勤徒興夢慮煌煌外覓轉失玄
路是以十方諸佛正念於此入實性原故能
開平等大慧之門作衆生不請之友所以問
明品云爾時文殊師利菩薩問覺首菩薩言
佛子心性是一云何見有種種差別所謂往
善趣惡趣諸根滿缺受生同異端正醜陋苦
樂不同業不知心心不知業受不知報報不
知受心不知受受不知心因不知緣緣不知
因智不知境境不知智時覺首菩薩以偈荅
曰仁今問是義爲曉悟羣蒙我如其性荅唯
仁應諦聽諸法無作用亦無有體性是故彼
一切各各不相知譬如河中水湍流競奔逝
各

宗鏡弟六卷苐十五張
祿各不相知諸法亦如是亦如大火聚猛燄
同時發各各不相知諸法亦如是又如長風
起遇物咸皷扇各各不相知諸法亦如是又
如衆地界展轉因依住各各不相知諸法亦
如是眼耳鼻舌身心意諸清根以此常流轉
而無能轉者法性本無生示現而有生是中
無能現亦無所現物眼耳鼻舌身心意諸清
根一切空無性妄心分別有如理而觀察一
切皆無性法眼不思議此見非顚倒若實若
不實若妄若非妄世閒出世閒伹有假言說
疏釋云問意謂明心性是一云何見有報類
種種若性隨事異則失眞諦若事隨性一則
壞俗諦設彼救言報類差別自由業等熏識
變現不關心性故無相違者爲遮此救故重
難云業不知心等謂心業互依各無自性自
性尙無何能相知而生諸法旣離眞性各無
自立明此皆依心性而起心性旣一事應不
多事法旣多性應非一此是本末相違難准
此問意離如來藏不許八識能所熏等別有
自體能生諸法唯如來藏是所依生文殊欲
顯實敎之理故以心性而爲難本欲令覺首
以法性示生決定而荅海會同證心性是一
者謂心之性故是如來藏也又心卽性故是
自性清淨心也又妄心之性無性之性空如
來藏世眞心之性實性之性故不空如來藏
也皆平等無二故云一也又妄心之性成心
之性妄心是相以性相不同故眞心之性眞
心卽性故又云前二心之性別明二藏前之
二性皆具二藏但爲妄覆名如來藏直語藏
體卽自性心故此自性清淨眞心不與妄合
爲
@@宗鏡弟六卷十六張祿名空
藏具恒沙德名不空藏前明卽離此明空有
故重出也言皆平等無二者上二卽離不同
由心之性故不卽由心卽性故不離不卽不
離爲心之性後二卽空之實爲不空卽實之
空爲空藏空有不二爲心之性然空有無二之
性卽是不卽不離之性故伹云一也又非伹
本性是一我細推現事各不相知旣有種種
何緣不相知旣不相知誰敎種種一一觀察
未知種種之所由也旣不相知爲是一性爲
是種種又難有二意一約本識謂業是能依
心是所依離所無能故業不知心離能無所
故心不知業以各無體用不能相成旣各不
相知誰生種種二約第六識業是所造心是
能造並皆速滅起時不言我起滅時不言我
滅何能有體而得相生成種種耶又約境智
相對相見虛無難謂境是心變境不知心心
託境生心不知境以無境外心能取心外境
是故心境虛妄不相知也業不知心心不知
業者有二一約本識者業是心所故依於心
心是第八爲根本依卽離所無能何者無所
依心王無能依業今依心有業業從緣生故
無自性不能知心若離能無所者離能依業
則心非所依今由業成所所依無性故不能
知業謂各從緣成性空無體相依無力故云
無用所以經云無體用故故不相知二約第
六識業是所造心是能造者卽以第六識名
心從於積集通相說故謂第六識人執無明
迷眞實義異熟理故以菩不善相應思造罪
等以罪福不動等三行熏阿賴耶識能感五
趣愛非愛等種種報相互不相知義通

@@宗鏡弟六卷苐十七張
祿相而言皆約無體同故別相而言用門不
同此用略有二門一無常門經云並皆速滅
淨名弟子品云一切法如幻如電諸法不相
待乃至一念不住諸法皆妄見故則心業皆
空華嚴經頌云衆報隨業生如夢不眞實念
念常滅壞如前後亦爾故由無常不能相知
二無我門卽起時不言我起滅時不言我滅
約法無我明不相知受不知報報不知受者
受是能受之因報是所受之報卽名言種如
唯識論云復次生死相續由諸習氣然諸習
氣揔有三種一名言習氣二我執習氣三有
支習氣名言習氣者謂有爲法各別親種名
言有二一表義名言卽能詮義音聲差別二
顯境名言卽能了境心心所法隨二名言所
熏成種作有爲法各別因緣釋曰言各別親
種者三性種異故能詮義聲者簡無詮聲彼
非名故名是聲上屈曲唯無記性不能熏成
色心等種然因名起種立名言種顯境名言
卽七識見分等心非相分心相分心者不能
顯境故此見分等實非名言如言說名顯所
詮義此心心所能顯所了境如似彼名能詮
義故隨二名言皆熏成種論云三有支習氣
謂招三界異熟業種有支有二一有漏善卽
能招可愛果業二諸不善卽能招非愛果業
隨二有支所熏成種令異熟果善惡趣別故
論頌云由諸業習氣二取習氣俱前異熟旣
滅更生餘異熟此能引業卽諸業習氣此名
言種卽二取習氣言爲業所引者卽彼俱義
親辦果體卽由名言若無業種不招苦樂如
種無田終不生芽故此名言由業引起方受
當

宗鏡弟六卷十八張祿
來異熟之果苦樂之報故華嚴經云業爲田
識爲種也巳上種種問難不相知義竟今荅
以緣起相由門釋者初句因緣相假互皆無
力次句果法含虛故無體性是以虛妄緣起
略有三義一由互相依各無體用故不相知
二由依此無知無性方有緣起三由此妄法
各無所有故令無性眞理恒常顯現又果從
因生果無體性因由果立因無體性因無體
性何有感果之用果無體性豈有酬因之能
又互相待故無力也以他爲自故無體也是
故體用俱無所以一切法各各不相知也今
初以四大爲喻一依水有流注二依火燄起
滅三依風有動作四依地有任持法中四者
一依眞妄相續二依眞妄起滅三妄用依眞
起四妄爲眞所持然此法喻一一各有三義
一唯就能依二依所依三唯所依今初喻中
唯就能依者流也然此流注有十義不相知而
成流注一前流不目流由後流排故流則前
流無自性故不知後二後流雖排前流而不
到於前流亦不相知三後流不自流由前流
引故流則後流無自性故不能和前四前流
雖引後而不至後故亦不相知五能排與所
引無二故不相知六能引與所排無二故不
相知七能排與所排亦無二故不相知八能
引與所引亦無二故不相知九能排與能引
不得俱故不相知十所排與所引亦不得俱
故不相知是則前後互不相至各無自性只
由如此無知無性方有流注則不流而流也
肇公云江河競注而不流卽其義也二依所
依者謂前流後流各皆依水悉無自體不能

@@宗鏡弟六卷十九張祿相知
然不壞流相故說水流三唯所依者流旣摠
無但唯是水前水後水無二性故無可相知
是則本無有流而說流也二法中三義者一
流喻能依妄法二妄依眞立三妄盡唯眞初
中妄緣起法似互相藉各不能相到悉無自
性故無性無知是則有而非有也二依所依
者謂此妄法各各自虛含眞方立何有體用
能相知相成卽由此無知無成含眞故有是
則非有而爲有也三唯所依者謂能依妄法
逈無體用唯有眞心挺然顯現旣無彼此何
有相知正由此義妄法有卽非有爲有復說
眞性隱以非隱爲隱又前後有二一生滅前
後二此彼前後生滅前後者謂前滅後生互
相引排此卽堅說如壯與老謂此流水刹那
生滅前刹那滅後刹那生此彼前後者此卽
橫說猶如二人同行狹徑後人排前前人引
後分分之水皆有前後乃至毫滴有前毫滴
後毫滴故聚多成流注則無性矣小乘亦說
當處生滅無容從此轉至餘方而不知無性
緣起之義耳宗鏡
錄卷第六祿音義
蚌<
步項反>瞎<許八反>莽<莫補反>鹵<郞古反>挺<徒鼎反>袪<去*><
反袖也擧擧也>詺<彌正反詺目>湍<他端反急瀨也
>丁未歲分司大藏都監開
板
@@宗鏡錄卷第七祿
慧日永明寺主智覺禪師延壽集
夫水喻眞心者以水有十義同眞性故一水
體澄清喻自性清淨心二得泥成濁喻淨心
不染而染三雖濁不失淨性喻淨心染而不
染四若泥澄淨現喻眞心惑盡性現五遇冷
成氷而有硬用喻如來藏與無明合成本識
用六雖成硬用而不失濡性喻卽事恒眞七
煖融成濡喻本識還淨八隨風波動不改靜
性喻如來藏隨無明風波浪起滅而不變自
不生滅性九隨地高下排引流注而不動自
性喻眞心隨緣流注而性常湛然十隨器方
圓而不失自性喻眞性普徧諸有爲法而不
失自性又書云上德若水方圓任器曲直隨
形故如小乘俱舎論亦說諸有爲法有刹那
盡何以知有後有盡故旣後有盡知前有滅
故論云若此處生卽此處滅無容從此轉至
餘方若此生此滅不至餘方同不遷義而有
法體是生是滅故非大乘大乘之法緣生無
性生卽不生滅卽不滅故遷卽不遷則其理
懸隔又中論疏云常無常門者常卽人天位
定故無往來無常卽六趣各盡一形亦無往
來又常卽凝然不動無常念念變異令誰往
來則常無常法倶不相到皆無往來肇論云
夫人之所謂動者以昔物不至今故曰動而
非靜我之所謂靜者亦以昔物不至今故曰
靜而非動動而非靜以其不來靜而非動以
其不去然則所造未嘗異所見未嘗同逆之
所謂塞順之所謂通苟得其道復何滯哉傷
夫人情之惑久矣目對眞而莫覺旣知往物

宗鏡弟七第苐二張祿之不
來而謂今物而可往往物旣不來今物何可
往何則求向物於向於向未嘗無責向物於
今於今未嘗有於今未嘗有以明物不來於
向未嘗無故知物不去覆而求今今亦不往
是謂昔物自在昔不從今以至昔今物自在
今不從昔以至今故仲尼曰回也見新交臂
非故如此則物不相往來明矣旣無往返之
微朕又何物而可動乎釋曰回也見新交臂
非故者孔子謂顏回曰吾與汝終身交一臂
巳謝豈待白首然後變乎意明物物常自新
念念不相到交臂之頃尙不相待巳失前人
豈容至老而後變耶又前念巳故後念恒新
終日相見恒是新人故云見新如此新人見
之只如交臂之項早是後念新人非前念時
也故云非故耳若前念巳古後念巳新新不
至古古不待新前後不相至故不遷也又雖
兩人初相見只如舉手交臂之項早巳往矣
此取速疾也故云昔物自在昔今物自狂今
如紅顏自在童子之身白首自處老年之體
所以云人則謂少壯同體百齡一質徒知年
往不覺形隨是以梵志出家白首而歸鄰人
見之曰昔人尙存乎梵志曰吾猶昔人非昔
人也鄰人皆愕然非其言所謂有力者負之
而趨昧者不覺其斯之謂歟吾猶昔人者猶
者似也吾雖此身似於昔人然童顏自在於
昔今衰老之相自在於今則非昔人也故云
徒知年往不覺形隨世人雖知歲月在於往
古豈覺當時之貎亦隨年在於昔時則童子
不至老年老年不至童子刹那不相知念念
不相待豈得少壯同體百齡一質耶又

@@宗鏡弟七第第三張祿年往
形亦往此是遷義卽此遷中有不遷也往年
在往時往形在往日是謂不遷而人乃謂往日
之人遷至今日是謂惑矣又昔自在昔何須
遷至今今自在今何須遷至昔故論云是以
言往不必往古今常存以其不動稱去不必
去謂不從今至古以其不來經中言遷未必
卽遷以古在古以今在今故也所以言無常
者防人之常執言常住者防人之斷執言雖
乖而理不異語雖反而眞不遷不可隨方便
有無之言迷一心不遷之性又解云如梵志
白首而歸鄰人謂少壯同體故云昔人尙存
乎所謂有力者則三藏等事無常冥運力負
夜趨交臂恒新念念捨故而常見昧之謂是
固矣鄰人不覺此之謂歟又有力者卽無常
之大力也世閒未有一法不被無常呑故云
然則莊生之所以藏山仲尼之所以臨川斯
皆感往者之難留豈曰排今而可往莊子本
意說不住之法念念恒新物物各住各住相
因而不相到卽不遷也於惑者則爲無常不
住新新生滅而謂之遷若智者則了性空無
知念念無生謂之不遷莊子有三藏謂藏山
於澤藏舟於壑藏天下於天下謂之固者不
然也然無常夜半負之而趨昧者不覺也三
藏者藏人於屋藏物於器此小藏也藏舟於
壑藏山於澤此大藏也藏天下於天下此無
所藏然大小雖異藏皆得冝猶念念遷流新
新移改是知變化之道無處可逃也夫藏天
下於天下者豈藏之哉蓋無所藏也孔子在
川上曰逝者如斯夫不捨晝夜逝者往也浩
浩迅流未曾暫住晝夜常然亦歎世

@@宗鏡弟七第苐四張祿人之
不覺故云斯皆感往者之難留豈曰排今而
可往此莊孔俱歎逝往難留皆說無常去也
豈可推今日物到昔日乎若今日不到昔卽
今日自在今昔日自在昔則今昔顯然俱不
遷也故云何者人則求古於今謂其不住吾
則求今於古知其不去今若至古古應有今
古若至今今應有古今而無古以知不來古
而無今以知不去若古不至今今不至古事
各性住有何物而可去來大涅槃經云人命
不停過於山水夫無常有二一者敗壞無常
二者念念無常人只知壞滅無常而不覺念
念無常論云若動而靜似去而留經說無常
速疾猶似流動據理雖則無常前後不相往
來故如靜也雖則念念謝往古今各性而住
當處自寂故如留也又雖說古今各性而住
當處自寂而宛然念念不住前後相續也則
非常非斷非動非靜見物性之原也古德問
云各性而住似如小乘執諸法各有自性又
何異納衣梵志言一切衆生其性各異荅爲
破去來明無去來所以據體言之故云各性
而住非決定義則以無性而爲性不同外道
二乘執有決定自性從此向彼若不執有定
性去來亦不說各性而住故論云言往不必
往閑人之常想稱住不必住釋人之所住耳
又劉湛注云莊子藏山仲尼臨川者莊子意
明前山非後山夫子意明前水非後水半夜
有力負之而趨者卽生住異滅四時念念遷
流不停也是以若心外取法妄夢所見情謂
去來則念念輪迴忠隨境轉尙不覺無常麤
相焉能悟不遷之密旨乎若能見法是

宗鏡弟七第苐五張祿心隨
緣子性無一法從外而入無一法從内而生
無一法和合而有無一法自然而成如是則
尙不見一微毫住相寧觀萬法去來斯乃徹
底明宗透峯見性心心常合道念念不違宗
去住同時古今一貫故法華經云我觀久遠
猶若今日維摩經云法無去來常不住故若
了此無所住之眞心不變異之妙性方究竟
明不遷矣巳上論中所引内外之經典借世
相之古今寄明不遷同入眞實是以時因法
立法自本無所依之法體猶空能依之古今
奚有若假方隅而辯法因指見月而無妨或
徇方便而迷眞執解違宗而反悞故信心銘
云信心不二不二信心言語道斷非去來今
第二依火燄起滅喻中之義同前初唯燄者
謂燄起滅有其二義一前燄謝滅引起後燄
後燄無體而能知前前燄巳滅復無所知是
故各各皆不相知二前燄若未滅亦依前引
無體故無能知後燄未至故無所知是故彼
亦各不相知妄法亦爾刹那生滅不能自立
謂巳滅未生無物可知生巳則滅無體可知
是故皆無所有也斯則流金礫石而不熱也
二依所依者謂彼火燄卽由於此無體無用
不相知故而有起滅虛妄之相是則攬非有
而爲有也妄法亦爾依此無所依之眞理方
是妄法是亦非有爲有也三唯所依者推起
滅之燄體用俱無無燄之理挺然顯現是則
無妄法之有有妄法之無湛然顯現遂令緣
起之相相無不盡無性之理理無不現又火
依薪有薪是可燃火卽是燃以燃因可燃則
燃無體可燃因燃則可燃無體又前燄

@@宗鏡弟七第苐六張祿
巳滅後燄未生中間無住如一念之上卽有
三時巳滅爲巳生未生爲未生生巳卽滅是
生時故淨名經云若過去生過去生巳滅若
未來生未來生未至若現在生現在生無住
經云比丘汝今卽時亦生亦老亦滅故三時
無體無可相知也第三依風有動作喻妄用
依眞起三義同前一唯動者離所動之物風
之動相了不可得無可相知妄法亦爾離所
依眞體不可得故無可相知斯則旋嵐偃嶽
而常靜也二依所依者謂風不能自動要依
物現動動無自體可以知物物不自動隨風
無體不能知風法中能依妄法要依眞立無
體知眞眞隨妄隱無相知妄三唯所依者謂
風皷於物動唯物動風相皆盡無可相知妄
法作用自本性空唯所依眞挺然顯現是故
妄法全盡而不滅眞性全隱而恒露能所熏
等法本自爾思之可見第四依地有任持者
喻妄爲眞所持三義同前初地界因依有二
種義一約自類二約異類前中從金剛際上
至地靣皆上依下下持上展轉因依而得安
住然上能依皆離所無體而能知下然下能
持皆亦離所無體可令知上又上上能依徹
至於下無下可相知下下能持徹至於上無
上可相知是故若依若持相無不盡所現妄
法當知亦爾必麤依細謂苦報依於業業依
無明造無明依所造展轉無體無物可相知
斯則厚載萬物而不仁也肇公亦曰乾坤倒
覆無謂不靜也老子云天地不仁以萬物爲
芻狗經云譬如大地荷四重任而無疲厭也
不仁者不恃仁德也猶如草狗豈有吠守之

@@宗鏡弟七第苐七張祿
能故云唯道無心萬物圓備矣二約異類者
如經云地輪依水輪水輪依風輪風輪依虛
空虛空無所依准此妄境依妄心妄心依本
識本識依如來藏如來藏無所依是故若離
如來藏餘諸妄法各互相依無體能相知是
則妄法無不皆盡二依所信者地界正由各
無自性而得存立向若有體則不相依不相
依故不得有法是故攬此無性以成彼法法
合可知三唯所依者謂攬無性成彼法者是
則彼法無不皆盡而未曾不滅唯無性理而
獨現前又旣不相知何緣種種荅此有四因
一由妄分別二諸識熏習三由無性不相知
四眞如隨緣然此四因但是一致謂由妄分
別爲緣令眞如不守自性隨緣成有諸識熏
習展轉無窮若達妄原成淨緣起前所疑云
爲是種種爲是一性今荅云常種種常一性
又難云一性隨於種種則失眞諦種種隨於
一性則壞俗諦今荅云此二互相成立豈當
相乖性非事外曾何乖於種種種種性空曾
何乖於一性由無性故有一性能成種種緣
生故空種種能成一性是以緣起之法摠有
四義一緣生故有卽妄心分別有及諸識熏
習是也二緣生故空卽諸法無作用亦無有
體性是也三無性故有以有空義故一切法
得成也四無性故空卽一切空無性也復次
性有二義一有二空又二義一不變二隨緣
以有義故說二空所顯卽法性本無生也以
空義故說依他無義卽是圓成卽各不相知
以有義故說不變以空義故說隨緣此二不
一隨緣卽是不變不變故能隨緣若唯不變

宗鏡弟七第苐八張祿性何
預於法若但隨緣豈稱眞性又若性離於法
則成斷滅法離於性則本無今有又法若卽
性性常應常性若卽法法滅應滅此二相成
非常非斷此二相奪非有非空爲中道義經
頌云眼耳鼻舌身心意諸情根以此常流轉
而無能轉者以眼等八識爲能所熏展轉爲
因而常流轉無別我人故云而無能轉者是
以舉體性空方成流轉卽此八識各無體性
故無實我法而爲其主向若有性不可熏變
安得流轉故知趣生同異受報姸媸皆由識
種悉依於心如流依水似火依薪續續無知
新新不住善趣惡趣卽是摠報由業熏心受
所受報如水漂流不斷雖然流轉而無轉者
故云以此常流轉而無能轉者釋論云如瀑
流水非斷非常相續镸時有所漂溺此識亦
爾從無始來刹那刹那果生因滅果生故非
斷因滅故非常漂溺有情令不出離華嚴經
云一切衆生爲大瀑水波浪所沒楞伽經云
藏識海常住境界風所動唯識論云恒轉如
瀑流起信論云如大海水因風波動等又以
虛妄中有其二義一虛轉二無轉故常種種
常一性也虛轉故俗不異眞而俗相立無轉
故眞不異俗而眞體存故互不相違也法性
本無生者法性者法謂差別依正等法性謂
彼法所依體性卽法之義故名爲法性又性
以不變爲義卽此可軌亦名爲法此則性卽
法故名爲法性此二義並約不變釋也又卽
一切法各無性故名爲法性卽隨緣之性法
卽性也本無生者本有二義一約不變本謂
原本本來不生隨緣故生二約隨緣有

@@宗鏡弟七第苐九張祿此法
來本自不生非待滅無卽示現生時本不生
故云是中無能現亦無所現物則妄心分別
情計謂有然有卽不有故云一切空無性常
有常空是卽萬物之自虛豈待宰割以求通
哉又約相待相奪釋不相知言相待者業無
識種不親辦體識無業種不招苦樂旣互相
待則各無自性言相奪者以業奪因唯由業
招故因如虛空以因奪緣則唯心爲體故業
如虛空互奪獨立亦不能相知互奪兩亡無
可相知又以無生故不相知以緣奪因故不
自生以因奪緣故不他生因緣合辯相待無
性故不共生互奪雙亡無因豈生以此不生
類於不知居然易了卽以因爲自以緣爲他
合此爲共離此爲無因互有尙不相知互無
豈能相知耳故知諸法相待皆無自性如中
論相待門說不空旣破空法亦亡偈云若有
不眞法卽應有眞法實無不眞法何得有眞
法亦如因垢說淨垢性本無淨相何有此相
待一門盡破諸法以諸法皆是相待而有未
曾有一法而能獨立者故因緣無性論云阿
難調達並爲世尊之弟羅睺善星同是如來
之胤而阿難常親給侍調達毎興害逆羅睺
則護珠莫犯善星則破器難收以此而觀諒
可知矣若云各有自性不可遷貿者此殊不
然至如鷹化爲鳩本心頓盡穚變成枳前味
永消故知有情無情各無定性但隨心變唯
遂業生遂有從凡入聖之門轉惡爲善之事
大般若經云謂證諸法無性爲性究竟圓滿
方名爲佛故知建立三寶成佛事門皆從無
性因緣而得興顯所以首楞嚴三昧經

@@宗鏡弟七第苐十張祿
云爾時長老摩訶迦葉白佛言世尊我謂文
殊師利法王子曾於先世巳作佛事現坐道
場轉於法輪示諸衆生入大滅度佛言如是
如是乃至迦葉汝今且觀首楞嚴三昧勢力
諸大菩薩以是力故示現入胎初生出家詣
菩提樹坐於道場轉妙法輪入般涅槃分布
舎利而亦不捨菩薩之法於般涅槃不畢竟
滅爾時長老摩訶迦葉語文殊師利言仁者
乃能施作如此希有難事示現衆生文殊師
利言迦葉於意云何是耆闇崛山誰之所造
是世界者亦從何出迦葉荅言文殊師利
一切世界水沫所成亦從衆生不可思議業
因緣出文殊師利言一切諸法亦從不可思
議業因緣有我於是事無有功力所以者何
一切諸法皆屬因緣無有主故隨意所成若
能解此所爲不難釋曰若了一切法悉屬因
緣皆無自性但是心生則凡有施爲何假功
力以無性之理法爾之門隨緣卷舒自在無
礙華嚴經頌云如其心性而觀察畢竟推求
不可得一切諸法無有餘悉入於如無體性
又頌云譬如眞如本自性其中未曾有一法
不得自性是眞性以如是業而迴向華嚴論
云一切衆生迷根本智而有世間苦樂法者
爲智無性故隨緣不覺苦樂業生爲智無性
故爲苦所纏方能自覺根本無性衆緣無性
萬法自寂若不覺苦時以無性故㧾不自知
有性無性如人因地而倒因地而起一切衆
生因自心根本智而倒亦因而起又爲智體
無性但隨緣現如空中響應物成音無性之
智但應緣分別以分別故癡愛隨起又中觀
論

宗鏡弟七第苐十一張祿破應
無如來偈云邪見深厚者則說無如來如來
寂滅相分別有亦非如是性空中思惟亦不
可如來滅度後分別於有無次摠拂偈云如
來過戲論而人生戲論戲論破慧眼是皆不
見佛論釋云戲論名憶念分別此彼等此如
來品初中後思惟如來定性不可得乃至五
求四句皆非是故偈云如來無有性卽是世
閒性如來無有性世閒亦無性以如來一性
空義知一切世閒法悉皆無性同如來義華
嚴演義中引法華經偈云未來世諸佛雖說
百千億無數諸法門其實爲一乘諸佛兩足
尊知法常無性佛種從緣起是故說一乘是
法住法位世閒相常住於道場知巳導師方
便說今但引兩句顯諸法無性成一性義耳
然上三偈諸釋不同今直解經文初一偈明
當佛開權終歸一實故云其實爲一乘次偈
釋說一乘所以以唯一性故謂若有二性容
有兩乘旣唯一性故說一乘耳知法常無性
者知卽證知法謂所證知法卽色心等一切
法也常無性者所證理也卽如無性理覺諸
法故云何無性謂色心等從本巳來性相空
寂非自非他非共非離湛然常寂故曰無性
而言常者謂本來卽無非推之使無故曰常
無性耳佛種從緣起者然有二義一約因種
因種卽正因佛性故涅槃經云佛性者卽是
無上菩提中道種子此種卽前常無性理故
涅槃經云佛性者卽是第一義空無性卽空
義也緣卽六度萬行是緣因佛性起彼正因
令得成佛是故說一乘者唯以佛性起於佛
性更無餘性故說一乘稱理說也體同

@@宗鏡弟七第苐十二張祿
曰性相似名種故關中云如稻自生稻不生
餘穀此屬性也萌華粒其類無差此屬種
也二果種性關中云佛報唯佛其理不差卽
性義也說法度人類皆相似此種義也果之
種性緣眞理生故云從緣故釋此偈云佛緣
理生理旣無二是故說一乘耳意云證理成
佛稱理說一此中知法常無性偈全同華嚴
出現品經云如來成正覺時於其身中普見
一切衆生成正覺乃至普見一切衆生入涅
槃皆同一性所謂無性乃至知一切法皆無
性故得一切智大悲相續救度衆生謂知無
性佛性同故准經文云以知無性尙得一成
一切皆成況不說一乘而度脫之後偈云是
法住法位等者熏釋前偈言是法者卽前所
知之法所以常無性者由住眞如正位故由
緣無性緣起卽眞由卽眞故云無性言法位
者卽眞如正位故智論說法性法界法住法
位皆眞如異名世法卽如故皆常住謂因乖
常理成三界無常若解無常之實卽無常而
成常矣則常與無常二理不偏故涅槃經況
之二鳥飛止同居今於道場證知一切世閒
無常卽眞常理猶懸鏡高堂萬像斯鑑二而
不二不可言宣以方便力假以言說一乘尙
是假說況有二三則一乘之理至理無過無

@@
性之宗諸宗莫及可謂宗鏡之綱骨祖敎之
指南也所以深密經云一切諸法皆無自性
無生無滅本來寂靜自性涅槃商主天子所
問經云若法是無卽不自在若不自在是則無
欲若無欲者則
是眞
性若是眞性卽名無性宗鏡錄卷第七音義朕<直引反>愕<五各反驚也>壑<呼
各反丘壑谷也>姸<五堅反好也美也>割<古達反剝也>胤<羊晉反繼也嗣也>貿
<莫候反交易也
>枳<諸氏反枳殼也><古早久莖>

宗鏡錄卷第八祿
慧日永明寺主智覺禪師延壽集
夫無性理同是何宗攝荅法性宗攝如古
師云法性有體是法相宗義事上無體是法
性宗義問若一切法實無性者不得敎意
之人恐成斷見荅若有性故一法不成以
無性故諸緣並立於無性中有無俱不可得
豈成斷常之見耶如大般若經云諸菩薩摩
訶薩甚爲希有行深般若波羅蜜多觀察二
空雖知諸法一切如夢如響如像如光影如
陽燄如幻如化皆非實有無性爲性自相皆
空而能安立善非善等諸法差別皆無雜亂
又云善現白佛言世尊佛說一切法皆以無
性爲其自性若一切法皆以無性爲自性者
誰染誰淨誰縛誰解彼於染淨及於縛解不
了知故破戒破見破威儀破淨命當墮地獄
傍生鬼趣受諸劇苦乃至佛言善現善哉善
哉如是如是如汝所說於一切法皆以無性
爲目性於自性中有性無性俱不可得不應
於此執有無性故知旣不可執有亦不可執
無以自性中無有無故所說有無之法皆是
破執入法之方便故先德云用無所得爲方
便者有二一以無所得導前隨相則涉有不
迷於空爲入有方便二假無得以入有不存
無得卽無得亦是方便此爲入空之方便是
以無得相空無作人空無際性空此三相盡
法界理現故菩薩不壞空而常有染淨之法
宛然不礙有而常空一眞之道恒現如是雙
照方入甚深如般若燈論云我說遮入有者
遮有目體不說無體如楞伽經中偈曰有無

@@宗鏡弟八卷苐二張祿
俱是邊乃至心所行彼心行滅巳名爲正心
滅釋曰如是不著有體不著無體若法無體
則無一可作故又如偈曰遮有言非有不取
非有故如遮靑非靑不欲說爲白釋曰此二
種見名爲不善是故有智慧者欲息戲論得
無餘樂者應須遮此二種惡見此復云何若
三界所攝若出世閒若善不善及無記等如
世諦種諸所營作彼於第一義中若有自體
者起勤方便作善不善此諸作業應空無果
何以故以先有故譬如先有若缾衣等如是
樂者常樂苦者常苦如壁上彩盡形量威儀
相貎不變一切衆生亦應是是復次若無自
體者彼三界所攝若出世閒善不善法起勤
方便則空無果以無有故如是世閒則墮斷
滅譬如磨瑩兎角令其銛利終不可得是故
偈曰少慧見諸法若有若無等彼人則不見
滅見第一義復次如寶聚經中佛告迦葉有
者是一邊無者是一邊如是等彼内地界及
外地界皆無二義諸佛如來實慧證知得成
正覺無二一相所謂無相是以先德云謂諸
宗計多說但空自性不空於法如法相宗但
無徧計非無依他誤學中論等不得意者亦
云法無自性故說爲空則今相不空矣今旣
無性緣生故有有體卽空緣生無性故空空
而常有要互交徹方是眞空妙有故其言大
同而旨有異又約緣起法有二一無相如空
則蕩盡無有是相空二無自性如幻則業果
恒不失卽性空以相空故萬法體虛了無所
得以性空故不壞業道因果歷然以此性相
二空方立眞空之理是則非初中後際終始

@@宗鏡弟八卷苐三張祿
宛然無能造作人報應非失故知無性理成
法眼圓照更無一法有實根由今更引證廣
明成就宗鏡夫眞俗二諦一切諸法不出空
有空有之法皆後緣生緣生之法本無自體
依心所現悉皆無性以緣生故無性以無性
故緣生以此緣性二門萬法一際平等是以
華嚴記廣釋云謂緣生故有是有義無性故
空是空義二義是空有所以謂無性故有是
有所以緣生故空是空所以所以卽是因緣
謂何以無性得成空義由從緣生所以無性
是故緣生是無性空之所以也何以緣生得
爲有義特由無定性故方始從緣而成幻有
是故無性是有所以故中論偈云若人不知
空不知空因緣不知於空義是故自生惱如
不善呪術不善捉毒蛇若將四句㧾望空有
則皆名所以故云緣生故名有緣生故名空
無性故名有無性故名空良以諸法起必從
緣從緣有故必無自性由無性故所以從緣
緣有性無更無二法而約幻有萬類差殊故
名俗諦無性一味故名眞諦又所以四句唯
第三句引證成者無性故有理難顯故若具
證者一緣生故有者法華經云但以因緣有
從顚倒生故說淨名經云以因緣故諸法生
中論偈云未曾有一法不從因緣生等皆因
緣故有義也二緣生故空者經云因緣所生
無有生論偈云若法從緣生是則無自性若
無自生者云何有是法又偈云以有空義故
一切法得成者由前論中諸品以空遣有小
乘便爲菩薩立過云若一切法無生無滅者
如是則無有四聖諦之法菩薩反荅云若一

宗鏡弟八卷苐四張祿
切不空無生無滅者如是則無有四聖諦之
法謂小乘以空故無四諦菩薩以不空故則
失四諦若有空義四諦方成故偈云以有空
義故一切法得成若無空義者一切則不成
性故有也淨名經云文殊師利又問生死有
畏菩薩常何所依維摩詰言菩薩於生死畏
中當依如來功德之力文殊師利又問菩薩
欲依如來功德之力當於何住荅曰欲依如
來功德力者當住度脫一切衆生又問欲度
衆生當何所除荅曰欲度衆生除其煩惱又
問欲除煩惱當何所行荅曰當行正念又問
云何行於正念荅曰當行不生不滅又問何
法不生何法不滅荅曰不善法不生善法不
滅又問善不善孰爲本荅曰身爲本又問身
孰爲本荅曰欲貪爲本又問欲貪孰爲本荅
曰虛妄分別爲本又問虛妄分别孰爲本荅
曰顚倒想爲本又問顚倒想孰爲本荅曰無
住爲本又問無住孰爲本荅曰無住則無本
文殊師利後無住本立一切法叡公釋云無
住卽實相異名實相卽性空異名故從無性
有一切法又淨名經云文殊師利言居士有
疾菩薩云何調伏其心維摩詰言有疾菩薩
應作是念今我此病皆從前世妄想顚倒諸
煩惱生無有實法誰受病者所以者何四大
合故假名爲身四大無主身亦無我又此病
起皆由著我是故於我不應生著旣知病本
卽除我想及衆生想當起法想應作是念但
以衆法合成此身起唯法起滅唯法滅又此
法者各不相知起時不言我起滅時不言我


@@宗鏡弟八卷苐五張祿滅彼
有疾菩薩爲滅法想當作是念此法想者亦
是顚倒顚倒者是卽大患我應離之云何爲
離離我我所云何離我我所謂離二法云何
離二法謂不念内外諸法行於平等云何平
等謂我等涅槃等所以者何我及涅槃是二
皆空以何爲空但以名字故空如此二法無
決定性得是平等無有餘病唯有空病空病
亦空無性緣生故空者雙牒前四句中兩種
空也此二種空並離斷見謂定有則著常定
無則著斷今緣生故空非是定無無性故空
亦非定無定無者一向無物如龜毛兎角今
但從緣生無性故非定無無性緣生故有者
亦雙牒前四句中二有並非常見常見之有
有是定性有今從緣有非定性有況由無性
有豈定有耶從緣無性如幻化人非無幻化
人幻化非眞故亦云幻有亦名妙有以非有
爲有故名妙有又幻有卽是不有有大品經
云諸法無所有如是有故非有非不有名爲
中道是幻有義眞空是不空空者謂不空與
空無障礙故是故非空非不空名爲中道是
眞空義經云空不空不可說名爲眞空中論
偈云無性法亦無一切法空故菴提遮女經
偈云嗚呼眞大德不知實空義色無有自性
豈非如空也空若自有空則不容衆色空不
自空故衆色從是生又一空有相害義今初
一眞空必盡幻有卽眞理奪事門以事攬理
成遂令事相無不皆盡唯一眞理平等顯現
以離眞理外無有少事可得故如水奪波波
無不盡般若經云是故空中無色無受想行
識等二空有相作義眞空必成幻有者

@@宗鏡弟八卷苐六張祿卽依
理成事門謂事無別體要因眞理而得成立
以諸緣起皆無自性由無性理事方成故如
彼攬水而成立故亦是依如來藏得有諸法
法句經云菩薩於畢竟空中熾然建立三空
有相違義幻有必覆眞空卽事能隱理門謂
眞理隨緣能成事法然此事法旣違於理遂
令事顯理不現也以離事外無有理故如波
奪水水無不隱是則色中無空相也四空有
不相礙義幻有必不礙眞空卽事能顯理門
謂由事攬理故則事虛而理實以事虛故全
事之理挺然露現如由波相虛令水露現中
論偈云若法從緣生是則無自性然此四義
卽是前緣生故空等四義也一眞空必盡幻
有是無性故空義二眞空必成幻有是無性
故有義三幻有必覆眞空是緣生故有義四
幻有必不礙眞空是緣生故空義前四揔明
空有所以今四正說空有之相然此空有二
而不二須知四義兩處名異一眞空必盡幻
有是眞空上空義二眞空必成幻有是眞空
上不空義三幻有必覆眞空是幻有上有義
四幻有必不礙眞空是幻有上非有義又須
知有非有空非空各有二義一有上二義者
一是不壞有相義二是遮斷滅義則詺有爲
非不有二非有上二義者一離有相義二卽
是空義三空上二義者一不壞性義二遮定
有義故詺空爲非不空四非空上二義者一
離空相義二卽有義巳知名義今融合乃有
五重爲五種中道一謂有非有無二爲一幻
有者此是有上二義自合然取有上不壞相
義非有上離有相義故合爲一幻有是

宗鏡弟八卷苐七張祿
俗諦中道二空非空無二爲一眞空者卽空
上二義自合然取空上不壞性義非空上離
空相義故合爲一眞空爲眞諦中道前一爲
卽相無相之中道此一爲卽性無性之中道
亦是存泯無二義三非空與有無二爲一幻
有者上一對空有自合此下一對空有四義
交絡而合今此第三而取眞地上非空義幻
有上有義二義相順明不二然是非空上取
卽是有義有上取遮斷滅義故得共成幻有
爲非空非不有存泯無礙之中道四空與非
有無二爲一眞空者卽第四取眞空上空義
幻有上非有義二義相順明其不二然是空
上遮定有義非有上卽是空義故二義相順
得成眞空爲非有非不空存泯無礙之中道
第三是存俗泯眞此是存眞泯俗又三是空
徹於有今是有徹於空皆二諦交徹五幻有
四令其不二然上各合交徹並不出於眞空
幻有故今合之爲一味法界爲二諦俱融之
中道然三四雖融二諦而空有別融今此空
有無礙卽是非空非有無礙舉一全收若以
眞同俗唯一幻有若融俗同眞唯一眞空空
有無二爲雙照之中道非空非有無二爲雙
遮之中道遮照一時存泯無礙故云離相離
性無障無礙無分別法門以幻有爲相眞空
爲性又空有皆相非空非有爲性又別顯爲
相摠融爲性今互奪雙融並皆離也無分別
法伹約智說唯無分別智方究其原其無障
礙通於境智謂上之五重多約境說心智契
合卽爲五觀五境旣融五觀亦融以倶融之


@@宗鏡弟八卷苐八張祿
智契無礙之境則心境無礙心中有無盡
心境境上有無礙之心故要忘言方合斯理
㧾爲緣起甚深之相故知若了空有無礙眞
俗融通無性之宗緣生之理如同神變莫定
方隅雖處狹而常寬縱居深而逾淺或在下
而恒上任遊中而卽邊衆生常處佛身涅槃
唯依生死可謂難思妙旨非情所知故云性
海無涯衆德以之繁廣緣生不測多門由是
圓通莫不迴轉萬差卷舒之形隨智鎔融一
際開合之勢從心照不失機縱差別而恒順
用非乖體雖一味而常通又云謂塵不壞小
量而徧十方普攝一切於中顯現斯由量則
非量非量卽量又居見聞之地卽見聞之不
及處思議之際卽思議之不測皆由不思議
體自不可得故卽思不可思經云所思不可
思是名爲難思法界觀眞空門云一色卽是
空者以色舉體全是眞空不卽斷空以色等
本是眞如一心與生滅和合名阿賴耶識能
變起根身器界卽是此中所明色等諸法故
今推之都無其體故舉體歸於眞心之空不
合歸於斷滅之空以本非斷空之所變故斷
空則是虛豁斷滅無知無用不能現於萬法
如鏡外之空非同鏡内之空色相宛然求不
可得謂之空又凡是色法必不異眞空以諸
色法必無性故是故色卽是空旣非滅色取
空離色求空又不卽形顯色相之空又不離
形顯無體心空卽是眞空若不卽色相卽無
徧計所執不離無體卽是依他緣起緣起無
性之眞理卽是圓成二明空卽色者眞空必
不異色故云空卽是色何以故凡是眞空必
不
@@宗鏡弟八卷苐九張祿異色
以是法無我理非斷滅故是故空卽是色若
離事求空理卽成斷滅今卽事明無我無性
眞空之理離事何有理乎以眞如不守自性
隨緣成諸事法則舉空全色舉理全事又眞
如正隨緣時不失自性則舉色全空舉事全
理三空色無礙者謂色舉體全是盡色之空
故色盡而空現空舉體不異全盡空之色卽
空卽色而空不隱是故看色無不見空觀空
莫非見色無障無礙爲一味法也如舉衆波
全是一水舉一水全是衆波波水不礙同時
而水體挺然全露如卽空卽色而空不隱寶
藏論云空可空非眞空色可色非眞色眞色
無形眞空無名無名名之父無色色之母爲
萬物之根源作天地之太祖肇論云本無實
相法性性空緣會一義耳何則一切諸法緣
會而生緣會而生則未生無有未生無有緣
離則滅如其眞有有則無滅以此而推故知
雖今現有有而性常自空性常自空故謂之
性空法性如是故曰實相實相自無非推之
使無故名本無言不有不無者不如有見常
見之有邪見斷見之無耳若以有爲有則以
無爲無有旣不有則無無也夫不存無以觀
法者可謂識法實相矣乃至三乘等觀性空
而得道也性空者諸法實相也見法實相故
爲正觀若其異者便爲邪觀設二乘不見此
理則顚倒也是以三乘觀法無異伹心有大
小爲差耳又不眞空論云夫至虛無生者蓋
是般若玄鑑之妙趣有物之宗極者也自非
聖明特達何能契神於有無心閒哉是以聖
人通神心於無窮窮所不能滯極耳目

宗鏡弟八卷苐十張祿
於視聽聲色所不能制者豈不以其卽萬物
之自虛故物不能累其神明者也是以聖人
乘眞心以理順則無滯而不通審一氣以觀
化故所遇而順適無滯而不通故能混雜致
淳所遇而順適故則觸物而一如此則萬像
雖殊而不能自異不能自異故知像非眞像
像非眞像則雖像而非像然則物我同根是
非一氣潜微幽隱殆非羣情之所盡故知若
乘眞心而體物則何物而不歸齊一氣以觀
時則何時而不會何時而不會則知觸境之
無生何物而不歸則見物性之自虛矣若任
情所照曷能盡其幽旨乎若不悟宗難逃見
跡如龐居土偈云昔日在有時常被有人欺
種種生分別見聞多是非後向無中坐又被
無人欺一向看心坐冥冥無所知有無俱是
執何處是無爲有無同一體諸相盡旨離心
同虛空故虛空無所依若論無相理唯有父
王知故知有無諸法欲求究竟唯心方證若
未歸心盡成障礙爲常爲斷成是成非纔入
此宗自然融卽謂先明其起處知自心生旣
從心生則萬法從緣皆無體性必無心外法
能與心爲緣悉是自心生還與心爲相但論
空有則廣明諸法何者以空有管一切法故
此空有二門亦是理事二門亦是性相二門
亦是體用二門亦是眞俗二門乃至㧾別同
異成壞理量權實卷舒正助修性遮照等或
相資相攝相是相非相徧相成相害相奪相
卽相在相覆相違一一如是各各融通今以
一心無性之門一時收盡名義雙絕境觀俱
融契旨忘言成歸宗鏡是以須明行相名義

@@宗鏡弟八卷十一張祿差別
方能以體性融通若不先撗豎鋪舒後何以
一門卷攝故還原觀云用就體分非無差別
之勢事依理現自有一際之形如上微細剖
析廣照空有二門可謂得萬法之根由窮諸
緣之起盡此有無二法迷倒所由九十六種
之邪師因茲而起六十二見之利使從此而
生菩薩尙未盡其原凡夫安能究其旨所以
寶性論云空亂意菩薩於此眞空妙有猶有
三疑一疑空滅色取斷滅空二疑空異色取
色外空三疑空是物取空爲有故華嚴經中
善財歷事諸佛巳證法門尙猶於諸法中無
而計有若究竟遠離唯大菩薩之人大智度
論偈云有無二見滅無餘諸法實相佛所說
淨名經云有無二見無復餘習又偈云說法
不有亦不無以因緣故諸法生何者若時機
因緣執有則說空門若時機因緣著空遂談
有敎爲破有故不存空因治空故不立有故
說有而不有言空而不空或雙亡而雙流或
雙照而雙寂破立一際遮照同時如肇論鈔
云今就論文揔有四意以顯周圓之旨一者
破實顯空二者破空顯假三者破唯空唯假
顯亦空亦假四者破亦空亦假顯非空非假
則是中道方謂周圓也然四論皆有周圓今
旣一一辯之且約四義一約境二約智三約
果四約境智果初約境者不眞空論云卽物
順通故物莫之逆此破實顯空遣凡夫執卽
僞卽眞故性莫之易此破空顯假遣聲聞執
性莫之易故雖無而有物莫之逆故雖有而
無此則破有破無顯亦空赤假辯菩薩境雖
有而無所謂非有雖無而有所謂非無

@@宗鏡弟八卷十一張祿此破
亦空亦假遣菩薩執顯中道第一空佛之境
此則境周圓也二約智者則般若論也若以
般若智一一歷然空假等境則成心量但是
有智不得無智意今則約前智知凡是一境
卽須周圓也論云言知非爲知欲以通其鑑
此破凡夫執相知辯無知也不知非不知欲
以辯其相此破聲聞無知辯無種不知也辯
相不爲無通鑑不爲有此破亦知亦不知顯
非知非不知也非有故知而無知非無故無
知而知此破非知非不知辯亦知亦無知前
來四義說雖前後並在一心不卽不離可謂
佛智周圓矣三約果辯者卽涅槃論文云存
不爲有破有餘理槃遣聲聞常執亡不爲無
破無餘涅槃遣聲聞斷執亡不爲無雖無而
有存不爲有雖有而無此雙破有無顯亦有
亦無雖有而無所謂非有雖無而有所謂非
無此破亦有亦無顯非有非無以顯中道佛
之境無住涅槃果周圓矣四約境智果三合
辯者則是揔收前諸論文也前二論則眞諦
無相之境爲眞空般若能觀眞智卽萬行之
本爲妙有猶境發智由智顯境境智互顯爲
亦空亦有卽涅槃論中三德相冥境智不二
不斷不常爲非空非有可謂涅槃極果也卽
如來一化之意並周圓故則罄盡佛法之淵
海也故知眞空難解應須妙得指歸若隨空
有之文皆墮邪見如鴦崛魔羅經偈云譬如
有愚夫見雹生妄想謂是瑠璃珠取巳執持
歸置之甁器中守護如眞寶不乆悉融消空
想默然住於餘眞瑠璃亦復作空想文殊亦
如是修習極空寂常作空思惟破壞一

宗鏡弟八卷十三張祿
切法解脫實不空而作極空想猶如見雹消
濫壞餘眞實汝今亦如是濫起極空想見於
空法巳不空亦謂空有異法是空有異法不
空一切諸煩惱譬如彼雨雹一切不善壞猶
如雹融消如眞瑠璃寶謂如來常住如眞瑠
璃寶謂是佛解脫虛空色是佛非色是二乘
解脫色是佛非色是二乘云何極空相而言
眞解脫文殊宜諦思莫不分別想譬如空聚
落川竭缾無水非無彼諸器中虛故名空如
來眞解脫不空亦如是出離一切過故說解
脫空如來實不空離一切煩惱及諸天人陰
是故說名空嗚呼蚊蜹行不知眞空義外道
亦修空尼乾宜默然所以外道執斷空二乘
證但空俱不達一心眞空之理故無生義云
經云持心猶如虛空者非是斷空爾時猶有
妙神卽有妙識思慮問曰經言持心如虛空
那更有妙神在荅曰經道持心如虛空者只
是持心令不生故言如虛空非卽是空經言
如虛空也經言若識在二法則有喜悦若識
在無二實際法中則無喜悦實際卽是法性
空識卽是妙神故知實際中令有妙神也華
嚴經性起品作十種譬喻明法身佛有心大
師言雖有妙神神性不生與如一體譬如凌
還是水與水一體水亦有凌性若無凌性者
寒結凌則不現如中亦有妙神性同如清淨
則現不淨不復可見乃至如師主姓傳傳姓身
内覓不得身外覓不得中間覓不得當知傳
姓是空而非是斷空之空以傳姓中含有諸
男女故言性空異於虛空佛性是空諸佛法
身不空大師引經曰女身色相無在無不在

@@宗鏡弟八卷十四張祿夫無
在無不在者佛所說也釋言女身色相卽如
故言無在如性眞常體含衆相故言無不在
含者含有男女色聲等相涅槃經明菩薩念
法善男子唯此正法無有時節法眼所見非
肉眼見不生不出不住不滅不始不終無明
無數此正明如體也非結非業斷結斷業而
亦是業非男斷男而亦是男非有斷有而亦
是有非入斷入而亦是入乃至諸佛所遊居
處常不變易是名菩薩念法如上空有二門
約廣其義用遂說存泯開合若破其情執乃
說卽離有無設當見性證會之時智解俱絕
如泯絕無寄觀云謂此所觀眞空不可言卽
色不卽色亦不可言卽空在卽空一切皆不
可不可亦不可此語亦不受逈絕無寄非言
所及非解所到是謂行境何以故生心動念
卽乖法體失正念故乃至若不洞明前解無
以躡成此行若不解此行法絕於前解無以
成其正解若守解不捨無以入茲正行是故
行由解成行起解絕古釋云空若卽色者聖
應同凡見妄色凡應同聖見眞空又應無二
諦空若不卽色者見色外空無由成於聖智
又應凡聖永別聖不從凡得故又色若卽空
者凡迷見色應同聖智見空又亦失於二諦
色不卽空者凡夫見色應不迷又所見色長
隔眞空應永不成聖生心動念卽乖法體失
正念故者眞空理性本自如然但以迷之動
念執相故雖推破簡情顯解今情忘智泯但
是本眞何存新生之解數若有解數卽爲動
念動念生心故失正念正念者無念而知若
揔無知何成正念又解爲遣情說因破

@@
宗鏡弟八卷十五張祿執若情消執喪說解
何存眞性了然寂無存泯所以若言卽與不
卽皆落是非瞥挂有無卽非正念故云纔
有是非紛然失心問凡涉有無皆成邪念若
關能所悉墮有知如何是無念而知荅瑞
草生嘉運林華結
早眷
宗鏡錄卷第八祿音義劇<奇逆反増也>刮<古八反削也>叡<以芮反聖也>殆
<徒亥反也近也>雹<蒲角反>蜹<而銳反>瞥<普結反暫見也>挂<古賣反>紛<
撫文反紛紜也大也>丙午
歲分司大藏都監開板

宗鏡錄卷第九祿
慧日永明寺主智覺禪師延壽集
夫修行契悟法乃塵沙云何獨立一心爲宗
而稱絕妙荅若不了心宗皆成迷倒觸
途成壅證入無門如俗諦中亦有秘密之法
若不得要訣學亦無成或得其門所作皆辦
今敎乘稱秘密之法禪宗標不傳之文則向
何路而進修從何門而趣入若不得唯心之
訣正信無由得成纔得斯宗千門自闢道不
待求而頓現行弗假修而自圓如地遇陽舂
萌芽沸發故云若無觀慧事亦不成又此心
能成一切能壞一切成則頓成天眞之佛所
以眞覺大師謌云是以襌門了却心頓入無
生慈忍力以此無生一門一成一切成乃至
三身四智八解六通無漏無爲普賢萬行悉
於無生一時圓滿故云初聞阿字門卽解一
切義所謂一切法不生壞則漸壞有爲無爲
功德之門所以謌云損法財滅功德莫不由
乎心意識故知此心無幽不燭有法皆知察
密防徹窮今洞古故謂之靈臺故司馬彪云
心爲神靈之臺莊子云萬惡不可内於靈臺
淨名疏問云玄義處處多明觀心巳恐不可
入文復爾將不壞亂經敎耶荅說經本爲入
道若懷道之賢觸處觀行豈有尋求涅槃聖
典而不觀行者乎但巧說得宜非止不損文
義兼得觀慧分明分別法門非觀何逮豈有
壞亂之咎平夫有所說意在言前祖佛本意
皆爲明心達道假以文義直指心原豈可執
詮迷旨背心求道耶所以正法念處經偈云
天龍阿修羅地獄鬼羅刹心常爲導主如王

@@宗鏡弟九卷苐二張祿行三
界心將詣天上復行於人中心將至惡道心
輪轉世閒寶雨經云云何菩薩得奢摩他毗
鉢舎那善巧謂此菩薩心善巧巳觀察諸法
如幻如夢思惟諸法此是善法此非善法此
出離法此不出離法謂諸菩薩觀一切法皆
依於心心爲自性心爲上首能攝受心善調
伏心善了知心故能攝此一切諸法旣善調
伏又善了知由此因緣便能修習奢摩他法
如是繫心如是止心及安住心勤修如是奢
摩他故便能安住心一境性弘道廣顯定意
經云彼德本者了識心本以此心行慈及衆
生識了知彼空無我人其心德本助勸於道
故知心爲德本卽是摠相心佛衆生三之別
相心是摠相者法界染淨萬類萬法不出一
心是心卽攝一切世閒出世閒法故名摠相
餘染淨二緣各屬二類然摠相說十法界中
六道爲染四聖爲淨則十法界中染淨二緣
凡聖兩道俱不出一心矣故經云心能導世
閒卽自在義心能徧攝受卽隨行義如是一
心法皆自在隨行金剛三昧論云出世之因
者入實相觀出世之果者一味解脫故知初
則信心而入道後則證心而得果始終不出
宗鏡矣又楞伽經偈云唯心無所有諸行及
佛地云來現在佛三世說如是賢劫定意經
云等視一切諸法根原皆如是諦本無所有
是曰一心華嚴經夜摩天宮偈讃品云譬如
工畫師分布諸彩色虛妄取異色大種無差
別大種中無色色中無大種亦不離大種而
有色可得心中無彩畫彩畫中無心然不離
於心有彩畫可得彼心恒不住無量難

@@宗鏡弟九卷苐三張祿
思議示現一切色各各不相知譬如工畫師
不能知自心而由心故畫諸法性如是心如
工畫師能畫諸世閒五藴悉從生無法而不
造如心佛亦爾如佛衆生然應知佛與心體
性皆無盡若人知心行普造諸世閒是人則
見佛了佛眞實性心不住於身身亦不住心
而能作佛事自在未曾有若人欲了知三世
一切佛應觀法界性一切唯心造疏釋云此
頌顯於具分唯識此不相知義謂非唯所畫
之法自不相知喻所變之境無有體性能畫
之心念念生滅自不相知故亦不能知於所
畫雙喻心境皆無自性各不相知故言不能
知自心而由心故畫又雖不知畫心而由心
能畫喻衆生雖迷心現量而心變於境又由
不能知所畫但畫於自心故能成所畫喻衆
生由迷境唯心方能現妄境又喻正由無性
方成萬境故云諸法性如是應觀法界性者
卽眞如理觀一切唯心造者卽唯識事觀以
理觀唯識之性諸佛證此爲成佛之體以事
觀唯識之相衆生達此爲出離之門如華嚴
演義云良以一文之妙攝義無遣一偈之功
能破地獄故普賢菩薩告善財言我此法海
中無有一文無有一句非是捨施轉輪王位
而求得者非是捨施一切所有而求得者釋
曰以一是一切之一故稱性之一故纂靈記
云有京兆人性王失其名本無戒行曾不修
善因患致死被二人引至地獄地獄門前見
一僧云是地藏菩薩乃敎誦偈云若人欲了
知三世一切佛應觀法界性一切唯心造菩
薩授經巳謂之曰誦得此偈能破地獄苦其

宗鏡弟九卷苐四張祿人
誦巳遂入見王王問此人有何功德荅云唯
受持一四句偈具如上說王遂放免當誦此
偈時聲所至處受苦之人皆得解脫後三日
方稣憶持此偈向諸道俗說之參驗偈文方
知是華嚴經夜摩天宮無量菩薩雲集所說
卽覺林菩薩偈意明地獄心造了心造佛地
獄自空耳故知若觀此心言下離苦不唯破
地獄界乃至十法界一時破以入眞空一際
法故則平等眞法界無佛無衆生此非妙術
神通假於他勢以法如是故可驗自心不可
思議神妙之力高而無上淵而不深延而不
長促而非短廣而無相顯而無蹤有而不常
無而不滅照體獨立稱性普周妙萬物故稱
之爲神孕一切故名之爲母統御該攝通變
無窮任照忘疲若明鏡之寫像應緣無作猶
虛谷之傳聲居方而方相分明處圓而圓文
顯現在悟而悟成諸佛墮迷而迷作衆生跡
任千途本地不動台敎云心如幻化伹有名
字名之爲心適言其有不見色質適言其無
復起慮想不可以有無思度故名心爲妙非
是待麤成妙以絕待爲妙故傳大士稱爲妙
神亦云妙識妙神卽是法身佛若無妙神誰
受寂滅樂寶藏論云其爲也形其寂也冥本
淨非瑩法爾天成光超日月德越太清萬物
無作一切無名轉變天地自在縱橫恒沙而
用混沌而成誰聞不喜誰聞不驚如何以無
價之寶隱於陰入之坑是以體之卽妙卽神
顯無價之寶迷之成麤成昧墮陰入之坑徧
覽圓詮釋之莫盡仰唯諸聖讃之靡窮可謂
入道玄關成佛妙訣乃至凡聖因果行位

@@宗鏡弟九卷苐五張祿
進修不離此心而得成辦契同心性何德不
收以一切法隨所依住皆於一心頓圓滿故
如斯之事豈非絕待之妙耶如法華玄義云
絕待明妙者爲四一隨情三假法起若入眞
諦待對卽絕故身子云吾聞解脫之中無有
言說此三藏經中絕待意也二若隨理三假
一切世閒皆如幻化卽事而眞無有一事而
非眞者更待何物爲不眞耶望彼三藏絕還
不絕卽事而眞乃是絕待此通敎絕待也三
別敎若起望卽眞之絕還是世諦何者非大
涅槃猶是生死世諦絕還有待若入別敎中
道待則絕矣四圓敎若起說無分別法卽邊
而中無非佛法亡泯清淨豈更佛法待於佛
法如來法界故出法界外無復有法可相形
比待誰爲麤形誰得妙無所可待亦無所絕
不知何名强言爲絕大涅槃經云大名不可
稱量不可思議故爲大譬如虛空不因小空
名爲大也涅槃亦爾不相小相名大涅槃妙
亦如是妙名不可思議不因於麤而名爲妙
若謂定有法界廣大臅絕者此則大有所有
何謂爲絕今法界清淨非見聞覺知不可說
示經云止止不須說我法妙難思止止不須
說卽是絕言我法妙難思卽是絕思又云是
法不可示言辭相寂滅亦是絕歎之文不可
以待示不可以絕示滅待滅絕故言寂滅又
云一切諸法常寂滅相終歸於空此空亦空
則無復待絕中論云若法爲待成是法還成
待今則無因待亦無所成法華首經云旣得
無生忍亦不生無生生卽無生是名絕待降
此巳外若更作者絕何物顯何理流浪無窮

@@宗鏡弟九卷苐六張祿
則墮戲論乃是迷情分別絕待不絕非絕非
待待於亦待亦絕言語相遂永無絕矣何者
言語從覺觀生心慮不息語何由絕如癡犬
逐塊徒自疲勞塊終不絕若能妙悟寰中息
覺觀風心水澄清言思皆絕如黠師子放塊
逐人塊本旣除塊則絕矣妙悟之時洞知法
界外無法而論絕者約有門明絕也是絕亦
絕約空門明絕也如駃馬見鞭影無不得入
是名絕待妙也用是兩妙妙上三法衆生之
法亦具二妙稱之爲妙佛法心法亦具二妙
稱之爲妙問何意以絕釋妙荅只喚妙爲絕
絕是妙之異名如世人稱絕能耳又妙是能
絕麤是所絕此妙有絕麤之功故舉絕以名
妙此絕非是斷絕以無盡爲絕如還原觀云
一塵出生無盡徧一塵之内卽理卽事卽人
卽法卽依卽正卽染卽淨卽因卽果卽同卽
異卽彼卽此卽一卽多卽廣卽狹卽情卽非
情卽三身卽十身何以故理事無礙法如是
故十身互作自在同故唯普眼之境界也如
上事相之中一一互相容相攝各具重重無
盡之境界也經頌云一切法門無盡海同會
一法道場中如是次第展轉成此無礙人方
得悟問據其所說則一塵之上理無不顯事
無不融文無不釋義無不通今時修學之徒
云何曉悟達於塵處頓決羣疑且於一塵之
上何者是染云何名淨何者名眞若爲稱俗
何者名生死可者是涅槃云何名煩惱云何
是菩提何者名小乘法云何名大乘法請垂
開決聞所未聞荅大智圓明覩纖毫而觀性
海眞原朗現一塵之處以眺全身萬法顯必

宗鏡弟九卷苐七張祿
同時一際理無前後何以故由此一塵虛相
能翳於眞卽是染也由塵相空無所有卽淨
也由於塵性本體同如卽是眞也由此塵相
緣生幻有卽俗也由於塵相念念遷變卽是
生死也由觀塵生滅相盡空無有實卽涅槃
也由塵相大小皆是妄心分別卽煩惱也由
塵體本空緣慮自盡卽菩提也由塵相體無
徧計卽小乘法也由塵性無生無滅依他似
有卽大乘法也如是略說若具言之假使一
切衆生懷疑各異一時同問如來如來唯以
一箇塵字而爲解釋宜深思之經頌云一切
法門無盡海一言演說盡無餘依此義理故
名一塵出生無盡徧也所言卽者現今平等
故此一心法門如鏡頓現不待次第如印頓
成更無前後一見一切見一聞切聞不俟
推尋若待了達而成皆爲權漸若能觀於心
性之一則是一道甚深卽正道之一是唯一
之一千佛同轍今古不易之一道也亦云一
路涅槃門亦云一道出生死又名大佛頂首
楞嚴王具足萬行十方如來一門超出妙莊
嚴路猶如百華共成一蜜故知萬法同會斯
宗若諦了之一切在我昇沉去住任意隨緣
示聖現凡出生入死變化難測運無作之神
通隱顯同時闡如幻之三昧是非冥合逆順
同歸語默卷舒常順一眞之道治生産業不
違實相之門運用施爲念念而未離法界行
住坐臥步步而常在其中若不信之人對靣
千里如寒山子詩云可貴天然物獨一無伴
侣促之在方寸延之一切處汝若不信受相
逢不相遇如明達之者遇目關懷悉能先覺

@@宗鏡弟九卷苐八張祿若未
遇之子可以事知舉動施爲未嘗問斷如蔡
順字君仲以孝聞順少孤養母常出求薪有客
卒至母望順不還乃嚙其指順卽心動棄薪
馳歸跪問其故母曰有急客來吾嚙指以悟
汝耳又唐裴敬彝父爲陳王典所殺敬彝時
在城忽自覺流涕不食謂人曰我大人凡有
痛處吾卽不安今日心痛手足皆廢事在不
測遂歸覲父果巳死又唐張志安居鄕閭稱
孝差爲里尹在縣忽稱母疾急縣令問志安
曰母有疾志安亦病志安適患心痛是以知
母有病令拘之差人覆之果如所說尋奏高
表門閭拜爲散騎常侍問此
宗所悟還有師不荅此是自覺聖智無師
智自然智之所證處不從他悟自證之時法
從心現不從外來故無師契而能自得阿耨
菩提楞伽經云大慧白佛言世尊若善自覺
聖智相及一乘我及餘菩薩若善自覺聖智
相及一乘不由於他通達佛法又經云舎利
弗復問何故諸賢復發此言從今日始不以
佛爲聖師諸比丘報曰從今日始自在其地
不在他鄕自歸於巳不歸他人以爲師主不
用他師是以故往不以佛爲聖師乃至於是
世尊讃諸比丘善哉善哉其於諸法無所得
者乃爲眞得此乃但可自知方見眞實所以
千聖拱手作計校不成如經頌云言語說諸
法不能顯眞實平等乃能見如法佛亦爾所
以永嘉謌云不離當處常湛然覓卽知君不
可見又先德偈云不煩問師匠心王應自知
斯乃眞照無照眞知無知何者若有照則有
對處故云隨照失宗若有知則被知礙

@@宗鏡弟九卷苐九張祿
故云法離見聞覺知如信心銘云縱橫無照
最爲微妙知法無知無知知要達此要者卽
無一法可同無一法可異無一法可是無一
法可非則何用外求知解古德謌云古人重
義不重金曲高和寡無知音今時學士還如
此語默動用跡難尋所嗟世上歧途者終日
崎嶇枉用心平坦栴檀不肯取要須登陟訪
椿林窮子捨父逺逃逝却於本舎絕知音貧
女宅中無價寶却將小稱買他金故大涅槃
經云如平坦路一切衆生悉於中行無障礙
者中路有樹其陰清涼行人在下憩駕止息
然其樹陰常住不異亦不消壞無持去者路
喻聖道陰喻佛性是以若達此宗歸於自地
室中寶藏豈是外來衣内明珠非從他獲若
能開發秘藏得現前受用之榮貨易神珠息
積劫貧窮之苦非數他寶豈徇彼求則潤巳
之智藏何窮利他之法財無盡
問若言無師自證者卽墮自然之計執從他
解者仍涉因緣之門且大道之性非是自然
亦非因緣云何開示而乖道體
荅爲破他求故說須自證爲執自解故從他
印可若當親省之時迷悟悉空自他俱絕非
限量之所及豈言論之能詮所以牛頭初祖
云夫道者若一人得之道卽不徧若衆人得
之道卽有窮若各各有之道卽有數若摠共
有之方便卽空若修行得之造作非眞若本
自有之萬行虛設何以故離一切限量分別
故明知說自說他言得言失者若約聖敎則
是隨世語言破執方便若依意解盡是限量
分別不出情塵但不執敎以徇情則方見性

宗鏡弟九卷苐十張祿而達
道問初心學人悟入此宗信解圓通有何
勝力荅若正解圓明決定信入有超劫之
功獲頓成之力雖在生死常入涅槃恒處塵
勞長居淨刹現具肉眼而開慧眼之光明匪
易凡心便同佛心之知見如太子具王儀之
相迦陵超衆鳥之音將師子筋爲琴絃餘音
斷絕以善見藥而治病衆患潜消若那羅箭
之功勢穿鐵皷似金剛鎚這力擬碎金山
則煩惱塵勞不待斷而自滅菩提妙果弗假
修而自圓乃至等冤親和諍論齊凡聖泯自
他一去來印同異融延促混中邊世出世閒
不可稱不可量不可說不可說之力莫能過
者亦名佛力亦名般若力亦名大乘力亦名
法力亦名無住力所以先德釋云無住力持
者則大劫不離一念又云色平等是佛力色
旣平等則唯心義成故知觀心之門理無過
者最尊最貴絕妙絕倫有刹那成佛之功頓
截苦輪之力大涅槃經云譬如藥樹名日樹
王於諸藥中最爲殊勝能滅諸病樹不作念
若取枝葉及皮身等雖不作念能愈諸病涅
槃亦爾是以若於宗鏡有圓信圓修乃至見
聞隨喜一念發心者無不除八萬塵勞三障
二死之病大品經云如摩尼珠所在住處一
切非人不得其便以珠著身闇中得明熱時
得涼寒時得溫若在水中隨物現色卽況識
此自心如意靈珠圓信堅固一切時處不爲
無明塵勞非人心所侵害則處繁不亂履險
恒安高而不危滿而不溢台敎引佛藏經云
無名相中假名相說皆是如來不思議力譬
如有人嚼須彌山飛行虛空石筏渡海負

@@宗鏡弟九卷苐十一張祿四天
下及須彌山蚊腳爲梯登至梵宮劫盡燒時
一唾劫火卽滅一吹世界卽成以藕絲懸須
彌山手接四天下兩如來所說一切諸法無
相無爲無生無滅令人信解甚爲難有甚爲
希有若少有所得與佛法僧諍入於邪道不
聽出家受戒飮一杯水當知經明無生外用
以顯妙理因果無生是則不了一體三寶常
住不聽出家言不聽者若不解此戒不具足
若約觀心者一刹那起名一衆生卽起卽滅
名爲一斯念念之中恒起三毒卽當劫盡三
災三毒貪爲首三災火爲端以不思議此觀
觀此三毒一念貪心無有起處卽是一唾劫
火而滅了念成智卽是一吹世界而成乃至
一切不思議希有之事伹達一念無明心成
諸佛智無有不洞曉之者若不解此非唯不
聽出家一切萬善皆不成就以不知佛法根
本故大智度論云復次有人謂地爲堅牢心
無形質皆是虛妄以是故佛說心力爲大行
般若波羅蜜故散此大地以爲微塵以地有
色香味觸重故自無所作水少香故動作勝
地火少香味勢勝於水風少色香味故動作
勝火心無四事故所爲力大又以心多煩惱
結使繫縛故令心力微少有漏善心雖無煩
惱以心取諸法相故其力亦少二乘無漏心
雖不取相以智慧有量及出無漏道時六情
隨俗分別取諸法相故不盡心力諸佛及大
菩薩智慧無量無邊常處禪定於世閒涅槃
無所分別諸法實相其實不異伹智有優劣
行般若波羅蜜者畢竟清淨無所罣礙一念
中能散十方一切如恒河沙等三千大

@@宗鏡弟九卷十二張祿
千國土大地諸山微塵故知眞心有此大力
衆生妄隔而不覺知金光明經疏云如日光
能照天下不能照道理心智之光明能發智
照理故心是光若心癡闇體則憔悴心有智
光膚色充澤故云般若大故色大般若淨故
色淨卽是明也天下萬物唯人爲貴七尺形
骸不如靈智爲貴所以觀之心貴心卽是金
又知依知正名光知一切法無一切法爲明
是以若於宗鏡鑱有信入便生圓解能發眞
正菩提心更無過上是無等等心是最勝心
是最實心止觀云發此心者能翻一一塵勞
門卽是八萬四千諸三昧門無明轉卽變爲
明如融冰成水更非遠物不餘處來但一念
心普皆具足如如意珠非有寶非無寶若謂
無者卽妄語若謂有者卽邪見不可以心知
不可以言辯衆生於此不思議不縳法中而
思想作縛於無脫法中而求於脫是故起大
慈悲興四弘誓拔兩苦與兩樂故名非縛非
脫眞正菩提心此發一菩提心卽一切菩提
心譬如良醫有一秘方摠攝諸方阿伽陀藥
功兼諸藥如食乳糜更無所須一切具足如
如意珠乃至此一心是大中大上中上圓中
圓滿中滿實中實眞中眞了義中了義玄中
玄妙中妙不可思議中不可思議若能如此簡
非顯是體權識實而發心者是一切諸佛種
譬如金剛從金性生佛菩提心從大悲起是
諸行先如服阿娑羅藥先用清水諸行中最
如諸根中命根爲最佛正法正行中此心爲
最如太子生具王儀相大臣恭敬有大聲名
如迦陵頻伽鳥㲉中鳴聲巳勝諸鳥此菩提

宗鏡弟九卷苐十三張
祿心有大勢力如師子筋絃如師子乳如金
剛鎚如那羅延箭具足衆寶能除貧苦如如
意珠雖小懈怠小失威儀猶勝二乘功德舉
要言之此心卽具一切菩薩功德能成三世
無上正覺若解此心任運達於止觀無發無
礙卽是觀其性寂滅卽是止止觀卽菩提菩
提卽止觀如上廣讃發此圓信菩提心人實
爲難有若凡夫外道迷於此心而爲分叚生
死藏通二乘背於此心而作有餘涅槃乃至
通敎菩薩始發大乘之人體於此心只成自
性之空別敎菩薩至大乘之終悟於此心雖
見不空爲十法界之所依然卽今未具猶假
別修次第生起俱不能識知自心一念頓圓
平等正性凡聖共有一際無差以不識故皆
不能發此無上無等最勝廣大不可思議菩
提之心所有悲願智行俱不具足若一發此
心功德無際念念圓滿十波羅蜜故淨名經
云維摩詰言然汝等便發阿耨多羅三藐三
菩提心是卽出家是卽具足今宗鏡正爲開
示此心一一搜窮重重引證普爲一切法界
含生凡有心者願皆信受纔得信入法爾自
然發此無上菩提之心便坐道場得同體大
悲起無緣慈化是以十方諸佛讃了此心能
發菩提者功德無盡如華嚴經云菩提心者
猶如種子能生一切諸佛法故菩提心者猶
如良田能長衆生白淨法故菩提心者猶如
大地能持一切諸世閒故菩提心者猶如淨
水能洗一切煩惱垢故菩提心者猶如大風
普於世閒無所礙故菩提心者猶如盛火能
燒一切諸見薪故菩提心者猶如淨曰普照
一
@@宗鏡弟九卷苐十四張祿切
諸世閒故菩提心者猶如盛諸白淨法悉圓
滿故菩提心者猶如明燈能放種種法光明
故菩提心者猶如淨目普見一切安危處故
菩提心者猶如大道普令得入大智城故菩
提心者猶如正濟令其得離諸邪法故菩提
心者猶如大車普能運載諸菩薩顴菩提心
者猶如門所開示一切菩薩行故菩提心者
猶如宮殿安住修習三昧法故菩提心者猶
如園苑於中遊戲受法樂故菩提心者猶如
舎宅安隱一切諸衆生故菩提心者則爲所
歸利益一切諸世間故菩提心者則爲所依
諸菩薩行所依處故菩提心者猶如慈父訓
導一切諸菩薩故菩提心者猶如慈母生長
一切諸菩薩故菩提心者猶如乳母養育一
切諸菩薩故菩提心者猶如善友成益一切
諸菩薩故菩提心者猶如君主勝出一切二
乘人故菩提心者猶如帝王一切願中得自
在故菩提心者猶如大海一切功德悉入中
故菩提心者如須彌山於諸衆生心平等故
菩提心者如鐵圍山攝持一切諸世閒故菩
提心者猶如雪山長養一切智慧藥故菩提
必者猶如香山出生一切功德香故菩提心
者猶如虛空諸妙功德廣無邊故菩提心者
猶如蓮華不染一切世閒法故菩提心者猶
如調慧象其心善順不獷戾故菩提心者猶
如良善馬遠離一切諸惡性故菩提心者如
調御師守護大乘一切法故菩提心者猶如
良藥能治一切煩惱病故菩提心者猶如坑
穽陷沒一切諸惡法故菩提心者猶如金剛
悉能穿徹一切法故菩提心者猶如香

@@宗鏡弟九卷苐十五張
祿篋能貯一切功德香故菩提心者猶如妙
華一切世閒所樂見故菩提心者如白栴檀
除衆生欲熱使清涼故菩提心者如黑沉香
能熏法界悉周徧故菩提心者如善見藥
王能破一切煩惱病故菩提心者如毗笈摩
藥能拔一切諸惑箭故菩提心者猶如帝釋
一切主中最爲尊故菩提心者如毗沙門能
斷一切貧窮苦故菩提心者如功德天一切
功德所莊嚴故菩提心者如莊嚴具莊嚴一
切諸菩薩故菩提心者如劫燒火能燒一切
諸有爲故菩提心者如無生根藥長養一切
諸佛法故菩提心者猶如龍珠能消一切煩
惱毒故菩提心者如水精珠能清一切煩惱
濁故菩提心者如如意珠周給一切諸貧乏
故菩提心者如功德缾滿足一切衆生心故
菩提心者如如意樹能雨一切莊嚴具故菩
提心者如鵝羽衣不受一切生死垢故菩提
心者如白氎線從本巳來性清淨故菩提心
者如快利犁能治一切衆生田故菩提心者
如那羅延能摧一切我見敵故菩提心者猶
如決箭能破一切諸苦的故菩提心者猶如
利矛能穿一切煩惱甲故菩提心者猶如堅
甲能護一切如理心故菩提心者猶如利刀
能斬一切煩惱首故菩提心者猶如利劒能
斷一切憍慢鎧故菩提心者如勇將幢能伏
一切諸魔軍故菩提心者猶如利鋸能截一
切無明樹故菩提心者猶如利斧能伐一切
諸苦樹故菩提心者猶如兵仗能防一切諸
苦難故菩提心者猶如善手防護一切諸度
身故菩提心者猶如好足安立一切諸功德
故菩

宗鏡弟九卷苐十六張祿提
心者猶如眼藥滅除一切無明瞖故菩提心
者猶如鉗鑷能拔一切身見刺故菩提心者
猶如臥具息除生死諸勞苦故菩提心者如
善知識能解一切生死縛故菩提心者如好
珍財能除一切貧窮事故菩提心者如大導
師善知菩薩出要道故菩提心者猶如伏藏
出功德財無匱乏故菩提心者猶如涌泉生
智慧水無窮盡故菩提心者猶如明鏡普現
一切法門像故菩提心者猶如蓮華不染一
切諸罪垢故菩提心者猶如大河流引一切
度攝法故菩提心者如大龍王能雨一切妙
法雨故菩提心者猶如命根任持菩薩大悲
身故菩提心者猶如甘露能令安住不死界
故菩提心者猶如大綂普攝一切諸衆生故
菩提心諸猶如羂索攝取一切所應化故菩
提心者猶如鉤餌出有淵中所居者故菩提
心者如阿伽陀藥能令無病永安隱故菩提
心者如除毒藥悉能消歇含愛毒故菩提心
者如善持呪能除一切顚倒毒故菩提心者
猶如疾風能卷一切諸障霧故菩提心者如
大寶洲出生一切覺分寶故菩提心者如好
種性出生一切白淨法故菩提心者猶如住
宅諸功德法所依處故菩提心者猶如巿肆
菩薩商人貿易處故菩提心者如鍊金藥能
治一切煩惱垢故菩提心者猶如好蜜圓滿
一切功德味故菩提心者猶如正道令諸菩
薩入智城故菩提心者猶如好器能持一切
白淨物故菩提心者猶如時雨能滅一切煩
惱塵故菩提心者則爲住處一切菩薩所位
處故菩提心者則爲授行不取聲聞解脫

@@宗鏡弟九卷十七張祿果故
菩提心者如淨瑠璃自性明潔無諸垢故菩
提心者如帝靑寶出過世閒三乘智故菩提
心者如更漏皷覺諸衆生煩惱睡故菩提心
者如清淨水性本澄潔無垢濁故菩提心者
如閻浮金映奪一切有爲善故菩提心者如
大山王超出一切諸世閒故菩提心者則爲
所歸不拒一切諸來者故菩提心者則爲義
利能除一切衰惱事故菩提心者則爲妙寶
能令一切心歡喜故菩提心者如大施會充
滿一切衆生心故菩提心者則爲尊勝諸衆
生心無與等故菩提心者猶如伏藏能攝一
切諸佛法故菩提心者如因陀羅綂能伏煩
惱阿修羅故菩提心者如婆樓那風能動一
切所應化故菩提心者如因陀羅火能燒一
切諸惑習故菩提心者如佛支提一切世閒
應供養故善男子菩提心者成就如是無量
功德舉要言之應知悉與一切佛法諸功德
等何以故因菩提心出生一切諸菩薩行三
世如來從菩提心而出生故是故善男子若
有發阿耨多羅三藐三菩提心者則巳出生
無量功德普能攝取一切智道乃至善男
子如有寶珠名自在王日光明所照之處一
切財寶衣服等物所有價直悉不能及菩薩
摩訶薩發菩提心自在王寶亦復如是一切
智光所照之處三世所有天人二乘漏無漏
善一切功德皆不能及善男子海中有寶名
曰海藏普現海中莊嚴事菩薩摩訶薩菩提
心寶亦復如是普能顯現一切智海諸莊嚴
事善男子譬如天上閻浮檀金唯除心王大
摩尼寶餘無及者菩薩摩䜌薩發菩提

@@宗鏡弟九卷十八張祿
心閻浮檀金亦復如是除一切智心王大寶
餘無及者乃至善男子菩提心者成就如是
無量無邊乃至不可說不可說殊勝功德若
有衆生發阿耨多羅三藐三菩提心則獲如
是勝功德法如上略錄華嚴大敎一百二十
門讃發此心功德廣大無邊然經中雖引諸
希奇珍寶譬況皆是世閒有限之物以麤比
妙將淺況深寧齊出世無盡之珍豈第佛法
難思之旨故知世出世閒天下之貴無過心
寶如師子奮迅威猛最雄象王蹴蹋勢力無
等所以大樹緊那羅王所問經云爾時大樹
緊那羅王白言世尊我聞菩薩所有三昧名
曰寶住若有菩薩得是三昧一切法寶諸功
德法自然而得佛告緊那羅王言若有菩薩
欲令佛寶種性不斷法寶種性僧寶種性不
絕者修集生起八十種寶所謂不忘一切智
寶之心乃至觀空無相無願解脫門寶心入
甘露門故觀一切法無生寶心得無生法忍
故見一切法如幻如夢如焰如影如響如水
月寶心不住諸見故觀因緣法寶心離斷常
見故離諸邊見垢穢寶心離於二故入無二
法門寶心覺一道故離一切行寶心至正位
故正觀法位寶心一切法平等故集助一切
菩提法寶心覺了一切佛法故乃至喻如大
海爲衆法主集一切寶一切衆寶皆悉來歸
於是海中出生諸寶如是緊那羅王菩薩得
是寶住三昧爲諸一切衆生之主集一切寶
一切法寶皆悉歸趣是以祖師云一切寶中
心寶爲上故知一切法寶皆歸宗鏡中無有
法財珍寶而不積聚如入法界體性經云文

宗鏡苐九*十九張*
殊師利復白佛言以何因緣名以三昧爲寶
積耶佛告文殊師利譬如大摩尼寶善磨瑩
巳安置淨處隨彼地方出諸珍寶不可窮盡
如是文殊師利我住此三昧觀於東方見無
量阿僧衹世界現在諸佛如來阿羅訶三藐
三佛陀如是南西北方四維上下如是十方
無量阿僧衹世界我皆現見是諸如來住此
三昧爲衆說法文殊師利我住此三昧不見
一法然非法界釋曰寶積三昧者卽一切衆
生心是無量功德聚猶如世閒寶積若能住
此一心寶積三昧有何功德寶而不知故能
見十方佛寶普照無餘所以云不見一法然
非法界是以萬類之中唯心爲貴如金翅鳥
命終之後骨肉散盡唯有心在難陀龍王取
此鳥心以爲明珠轉輪王得以爲如意珠然
一切衆生心亦復如是幻身雖滅眞心不壞
如經云如劫燒火不燒虛空又祖師云百骸
雖潰散一物鎭長靈若能了此常住眞心卽
同獲於如意珠寶若得之者廣濟於法界用
之者普潤於十方以此諸大乘經中十方諸
佛同共讃揚此菩提心況如無際虛空未言
少分若下位淺智焉敢言之故先德釋涅槃
敎義云種種名目只是一心法此法卽是佛
師諸菩薩母諸佛菩薩辯不能宣凡夫千舌
豈解揄揚二乘百盲焉能舞手者哉此論開
發信入功德無邊若但見聞設不信樂尙種
善根無空過者如華嚴經云佛子譬如丈夫
食少金剛終竟不消要穿其身出在於外何
以故金剛不與肉身雜穢而同止故於如來
所種少善根亦復如是要穿一切有爲諸行

@@宗鏡苐九卷二十張祿煩惱
身過到於無爲究竟智處何以故此少善根
不與有爲諸行煩惱共住故佛子假使乾
草積同須彌投火於中如芥子許必皆燒盡
何以故火能燒故於如來所種少善根亦復
如是必能燒盡一切煩惱究竟得於無餘涅
槃何以故此少善根性究竟故佛子譬如雪
山有藥王樹名曰善見若有見者眼得清淨
若有聞者耳得清淨若有齅者鼻得清淨若
有嘗者舌得清淨若有觸者身得清淨若有
衆生取彼地土亦能爲作除病利益佛子如
來應正等覺無上藥王亦復如是能作一切
饒益衆生若有得見如來色身眼得清淨若
有得聞如來名號耳得清淨若有得齅如來
戒香鼻得清淨若有得嘗如來法味舌得清
淨具廣長舌解語言法若有得觸如來光者
身得清淨究竟獲得無上法身若於如來生
憶念者則得念佛三昧清淨若有衆生供養
如來所經土地及塔廟者亦具善根滅除一
切諸煩惱患得賢聖樂佛子我今告汝設有
衆生見聞於佛業障纏覆不生信樂亦種善
根無空過者乃至究竟入於涅槃佛子菩薩摩
訶薩應如是知於如來所見聞親近所種善
根悉離一切諸不善法具足善法故知若見
若聞若信不信皆得究竟無上善根以見圓
覺之佛普門之法故以覺圓故無有缺減以
法普故自然具足豈非究竟耶所以華嚴初
發心功德品頌云菩薩發心功德量億劫稱
揚不可盡以出一切諸如來獨覺聲聞安樂
故十方國土諸衆生皆悉施安無量劫勸持
五戒及十善四禪四等諸定處復於

@@宗鏡苐九卷二十一張祿
多劫施安樂令斷諸惑成羅漢彼諸福聚雖
無量不與發心功德比又敎億衆成緣覺獲
無諍行微妙道以彼而校菩提心筭數譬喻
無能及一念能過塵數刹如是經於無量劫
此諸刹數尙可量發心功德不可知又頌云
所說種種衆譬喻無有能及菩提心以諸三
世人中尊皆從發心而得生華嚴指歸云明
經有十種益一見聞益謂此見聞如來及此
辵法所種善根成金剛種不可破壞要心成
佛如性起品云佛子乃至不信邪見衆生見
聞佛者彼諸衆生於見聞中得種善根果報
不虛乃至究竟涅槃等二發心益謂信位旣
滿稱彼佛懷發此大心此心卽是普賢法攝
是故融通卽徧無盡時處等法界旣入彼攝
彼卽全諸位悉皆成滿故經云初發心卽是
佛故悉與三世諸如來等三起行益謂若起
一普賢行時卽徧一切行一切位一切德一
切法一切處一切時一切因一切果窮盡法
界具足一切如帝網等故經云菩薩摩訶薩
得聞此法以少方便疾得菩提四攝位益謂
信等五位一一位中攝一切位然有二門一
全位相是門卽一切位是一位故十信滿處
卽便成佛二諸位相資門則一位中具一切
位如十信中有十住乃至十地故經云住於
一地普攝一切諸地功德如十玄門五速證
益依此普門一證一切證如經明地獄衆生
蒙光滅苦纔從地獄門出昇兜率天聞此普
法卽得十地者明是此法之深益六滅障益
依此普法亦一斷一切斷如前兜率天子非
直自身頓得十地亦乃毛孔香熏全示衆生

宗鏡苐九卷二十二張祿光孝
頓滅無量煩惱並是普法之勝力七轉利益
普行亦成卽能頓益無邊衆生悉亦同得此
十地法如前兜率天子得十地巳毛孔中出
蓋雲供養佛經云若有衆生見此蓋雲者彼
諸衆生種一恒河沙轉輪王所植善根等八
造修益如善財依此普法一得一切得以前
生曽見聞普法成金剛種遂令令生頓成解
行九頓得益如經明六千比丘頓見如來得
十眼境界祗洹林中不可說塵數菩薩頓得
無盡自在法海等十稱性益謂依此普法一
切衆生無不皆悉稱其本性在佛果海中卽
是舊來益如經明於佛身中見一切衆生巳
成佛竟巳涅槃竟是以此宗鏡錄中並是稱
性而談約本而說因果皆實理事倶眞以是
圓滿之宗普門之法見普法故名爲普眼普
法者一具一切一一稱性同時具足眼外無
法乃稱普眼亦名普眼經遂令見聞之人皆
同性得以此性無盡則所益何窮故能摠括
無邊該通一切攝前則攝後如舉初步卽到
千里之程途得一則得餘猶觀天月卽了一
切之水月故知有敎的有其位有法必有其
人如地獄衆生見聞爲種處八難内超十地
階善財童子行解在躬於一生中圓多劫果
文理有據果報非虛可示後賢同繼斯種所
以如來藏經中校量功德受持此經供養過
去恒河沙現在諸佛造恒河沙七寶臺高十
由旬日日如是乃至五十恒河沙七寶臺供
養恒河沙如來不如有人喜樂菩提受持此
經乃至筭數譬喻所不能及釋曰七寶是限
量之財供養乃有爲之福若持此經者則一

@@宗鏡苐九卷二十三張祿光孝
乘常住之寶眞如無盡之福如法界比微塵
豈可校量乎問此發菩提心當有幾種依
何等菩提發心便獲如是功德荅若約橫
論隨根所證有四種菩提若約豎論依初中
後有三種菩提又發有二種一是起發二是
開發起發卽一乘十信之首開發卽一乘十
住之初今所讃者是四種之中依上上根佛
之菩提若宗鏡所讃多取圓信起發之發若
引華嚴或是初住開發之發又今論發者不
依人依法頓悟自心萬行圓足故稱曰發如
華嚴論云發心有二一有乆從生死苦厭苦
發心有得三乘一乘之果名自覺聖智亦名
佛智自然智無師智二依先覺者勸令知苦
本方能發心夫發心者又有此二種若言要
依先佛發心者卽有常過卽同外道常見卽
先覺者以誰爲師轉轉相承不離常見若有
古時常佛爲展轉之師卽古佛自體自眞不
隨妄者卽不可踐其古跡爲眞自常眞不可
以眞隨生死故卽生死是常生死佛自是常
佛故若也衆生定有生死者生死自常生死
不可得成眞故此是斷見此二種倶非不離
斷常也爲一切衆生生死無性本無生死橫
計生死本非生死一切諸佛本無目性故實
無菩提亦無涅槃而衆生妄謂諸佛有菩提
涅槃若有衆生能如是知者名爲發心名爲
諸佛名爲見道而能開悟一切衆生是達無
明者無明本無諸佛亦無名爲覺者但以無
依無住無體無性妙智能隨響應對現色身
能以此理敎化衆生名爲大悲故不可有得
有證有忻有厭有取有捨有古有令有眞有

@@
宗鏡苐九卷二十四張祿假發菩提心也如
是發菩提心不爲長夜無明之所覆故又云
善財白德雲比丘言我巳發無上菩提心者
巳於文殊師利所發菩提心爲知菩提無證
修無所求故但求菩薩方便三昧加行其菩
提心自然明白無垢猶如空中有雲雲亡其
虛空自空不復云求虛空也以明但修菩薩
三昧觀照以治執障然菩提心無有修作留
除之體在凡不減在聖不増是故今以妙峯
山像以止觀二門七菩提之助顯方便菩提
心自明白及至菩提明白卽菩薩行諸三昧
自是菩提不復別有菩提而自明白以明菩
薩處於世閒修諸萬行世閒萬行乃至菩提
涅槃性自離故以將此法敎化迷流不了此
者而令悟達性空無垢之智以淨諸業令苦
不生名爲大悲猶如化人敎化幻士以智觀
業隨時隨根十方等利無心意識智幻利生
以此義故但求菩薩一切諸行以明卽行是
菩提一切無生滅故云我巳發無上菩提心
者以明信心菩提雖未有三昧加行顯發已
知無所修無所求故今求菩薩行者以明方
便三昧相印方明行及菩提如實無二於此
之中不可說言諸行無常是生是滅如此經
云一切法不生一切法不滅若能如是解諸
佛當現前是知菩提之心不生不滅無得無
依所云求菩薩行者是方便顯發當顯發之
時則理行無二所以般若會中舎利弗念須
菩提依何法門善說般若須菩提云我以無
依故辯說如是諸佛第子若於一切無依皆
法爾如是非我能爲亦如妙善堂中天皷說
法稱爲無依印法門故古偈云識心逵本
如如佛畢竟無依
自在人宗鏡錄卷第九祿

宗鏡錄卷第十祿
慧日永明寺主智覺禪師延壽集
夫凡聖一心境界如何是自在出生無礙之
力荅一是法爾二由諸佛菩薩行願三卽
衆生信解自業感現又揔具十力一法如是
力二空無性力三諸佛神力四菩薩善根力
五普賢行願力六衆生淨業力七深信勝解
力八如幻法生力九如夢法生力十無作眞
心所現力又華嚴疏釋云一多相持互爲本
末一心所現揔有十義一孤標臅立以是唯
一故獨立爲主二雙現同時各相資無礙故
三兩相俱亡互奪齊泯故四自在無礙隱顯
同時一際現故五去來不動各住本法不壞
自位故六無力相持以有力持無力故七彼
此無知以各無自性法法不相知不相到故
八力用交徹以異體相入有力相持故九自
性非有以無體性方能卽入無礙故十究竟
離言冥性德没果海故釋云孤標獨立者卽
經頌云多中無一性一亦無有多二法互無
故得獨立亦一卽多而唯多多卽一而唯一
廢巳同他故云獨立二雙現同時者卽經頌
云知以一故衆知以衆故一無一卽無多無
多卽無一故二雙現更無前後如牛二角三
兩相俱亡者卽前二俱捨也四自在無礙者
欲一卽一不壞相故欲多卽多一卽多故一
旣如此多亦准之常一常多常卽不卽故故
云自在五去來不動者一入多而一在多入
一而多存若兩鏡相入而不動本相相卽亦
然六無力相持者因一有多多無力而持一
因多有一一無力而持多七彼此無知者二

@@宗鏡弟十卷苐二張祿互相
依皆無體用故不相知如經頌云諸法無作
用亦無有體性是故彼一切各各不相知八
力用交徹者卽經頌云一中解無量無量中
解一義九自性非有者互爲因起舉體性空
十究竟離言者不可言一不可言非一不可
言亦一亦非一不可言非一非非一不可言
相卽以相入故不可言相入以相卽故不可
言卽八不壞相故不可言不卽入互交徹故
口欲辯而詞喪心將緣而慮息唯證智知同
果海故一多旣爾染淨等法無不皆然又約
一心圓別之理無礙之力者圓別徧理微細
難分別則要有差別方能徧若不差別不能
徧圓則不要差別而能徧能徧之法一一圓
融故無差別而言圓融者一會卽是彼一切
會亦非此會處處到也卽此卽彼卽一卽多
故云圓融又約所徧處以論㧾別東名非西
名所徧別也此會卽彼㑹所徧處㧾也又約
能徧論圓別要將差別之法方能普徧是名
別也今是圓融無差之法卽能徧故名爲圓
也前之別如列宿徧九天此之別如一月落
百川前之揔如一雲之滿宇宙此之圓如和
香之徧一室故云揔圓有異也華嚴論云此
華藏界隱顯自在爲利衆生顯勝福德故卽
具相萬差光明顯照若令衆生情無取著如
幻雲散一物便無有所得存其計故以如此
大願智力法性自體空無性力隱顯自在若
隨法性萬相都無隨智力衆相隨現隱顯隨
緣都無作者凡夫執著用作無明執障旣無
智用自在不離一眞之境化儀百變是以箾
穿石虎非功力之所能醉告三軍豈麴

@@宗鏡弟十卷苐三張祿蘗之
所造筍抽寒谷非陽和之所生魚躍氷河豈
綂羅之所致悉爲心感顯此靈通故知萬法
施爲皆自心之力耳若或信受具此力能則
廣闢障門盡枯業海所以仁王經云能起一
念清淨信者是人超過百劫千劫無量無邊
恒河沙劫一切苦難不生惡趣不乆當得無
上菩提是以了心無作卽悟業空觀業空時
名爲得道其道若現何智不明心智明時於
行住坐臥四威儀中法爾能現自利利他之
力如華嚴經云善見比丘在林中經行告善
財言善男子我經行時一念中一切十方皆
悉現前智慧清淨故一念中一切世界皆悉
現前經過不可說不可說世界故一念中不
可說不可說佛刹皆悉嚴淨成就大願力故
一念中不可說不可說衆差別行皆悉現前
滿足十力智故一念中不可說不可說諸佛
清淨身皆悉現前成就普賢行願力故一念
中恭敬供養不可說不可說佛刹微塵數如
來成就柔軟心供養如來願力故一念中領
受不可說不可說如來法得證阿僧衹差別
法住持法輪陀羅尼力故一念中不可說不
可說菩薩行海皆悉現前得能淨一切行如
因陀羅綂願力故一念中不可說不可說諸
三昧海皆悉現前得於一三昧門入一切三
昧門皆令清淨願力故一念中不可說不可說
諸根海皆悉現前得了知諸根際於一根中
見一切根願力故一念中不可說不可說佛
刹微塵數時皆悉現前得於一切時轉法輪
衆生界盡法輪無盡願力故一念中不可說
不可說一切三世海皆悉現前得了知

宗鏡弟十卷苐四張祿
一切世界中一切三世分位智光明願力故
經行旣爾坐立亦然故法華經偈云佛子住
此地則是佛受用常在於其中經行及坐臥
問此宗鏡錄中德用所因有何因緣令此諸
法混融無礙荅約華嚴宗有其十義一唯
心現者一切諸法眞心所現如大海水舉體
成波以一切法無非一心故大小等相隨心
迴轉卽入無礙二無定性者旣唯心現從緣
而生無有定性性相俱離小非定小故能容
太虛而有餘以同大之無外故大非定大故
能入小塵而無間以同小之無内故是則等
太虛之微塵含如塵之廣刹有何難哉是以
一非定一故能是一切多非定多故能是一
邊非定邊故能卽中中非定中故能卽邊延
促靜亂等一一皆然三緣起相由者謂大法
界中緣起法海義門無量略有十門具在下
帙法性因緣中說四法性融通門者謂若唯
約事則互相礙不可卽入若唯約理則唯一
味無可卽入今則理事融通具斯無礙謂不
異理之一事具攝理性時令彼不異理之多
事隨所依理皆於一中現若一中攝理不盡
則眞理有分限失若一中攝理盡多事不隨
現則事在理外失今旣一事之中全攝理盡
多事豈不依中現華藏品頌云華藏世界所
有塵一一塵中見法界法界卽事法界矣斯
卽揔意別亦具十玄門一旣眞理與一切法
而共相應攝理無辵卽是諸門諸法同時具
足門二事旣如理能包亦如理廣徧不壞狹
相故有廣狹純雜無礙門又性常平等故純
普攝諸法故雜三理旣徧在一切多事故令

@@宗鏡弟十卷苐五張祿
一事隨理徧一切中徧理全在一事則一切
隨理有一事中故有一多相容門又如塵自
相是一由自一不動方能徧應成多若動自
一卽失徧應多亦不成一二三皆如是又一
多相由成立如一全是多方名爲一又多全
是一方名爲多多外無別一明知是多中一
一外無別多明知是一中多良以非多然能
爲一多非一然能爲多一以不失無性方有
一多之智經頌云譬如筭數法僧一至無量
皆悉是本數智慧故差別四眞理旣不離諸
法則一事卽是眞理眞理卽是一切事故是
故此一卽彼一切事一切卽一反上可知故
有相卽自在門五由眞理在事名全非分故
正在此時彼卽爲隱故有隱顯門六眞理旣
普攝諸法帶彼能依之事頓在一中故有微
細門七此全攝理故能現一切彼全攝理同
此頓現此現彼時彼能現所現俱現此中彼
現此時此能現所現亦現彼中如是重重無
盡故有帝綂門所以眞如畢竟無盡故八卽
事同理故隨舉一事卽眞法門故有託事門
九以眞如徧在晝夜日月年劫皆全在故在
日之時不異在劫故有十世異成門況時因
法有法融時不融耶十此事卽理時不礙與
餘一切恒相應故有主伴門又謂塵是法界
體無分劑普通一切是爲主也卽彼一切各
各別故是伴也伴不異主必全主而成佯主
不異伴亦全伴以成主主之與伴互相資攝
若相攝彼此互無不可別說一切若相資則
彼此互有不可同說一切皆由卽主卽伴是
故亦同亦異當知主中亦主亦伴伴中亦伴

@@宗鏡弟十卷苐六張祿亦主
也故一理融通十門具矣故知此理塵塵具
足念念圓融無有一法而非所被如華嚴經
云時彼普救衆生妙德夜神爲善財童子示
現菩薩調伏衆生解脫神力以諸相好莊嚴
其身於兩眉閒放大光明名智燈普照清淨
幢無量光明以爲眷屬其光普照一切世閒
照世閒巳入善財頂充滿其身善財爾時卽
得究竟清淨輪三昧得此三昧巳悉見二神
兩處中閒所有一切地塵水塵及以火塵金
剛摩尼衆寶微塵華香纓絡諸莊嚴具如是
一切所有微塵一一塵中各見佛刹微塵數
世界成壞及見一切地水火風諸大積聚亦
見一切世界接連皆以地輪任持而住種種
山海種種河池種種樹林種種宮殿所謂天
宮殿龍宮殿夜叉宮殿乃至摩睺經伽人非
人等宮殿屋宅地獄畜生閻羅王界一切住
處諸趣輪轉生死往來隨業受報各各差別
靡不悉見又見一切世界差別所謂或有世
界雜穢或有世界清淨或有世界趣雜穢或
有世界趣清淨或有世界雜穢清淨或有世
界清淨雜穢或有世界一向清淨或有世界
其形平正或有覆住或有側住如是等一切
世界一切趣中悉見此普救衆生夜神於一
切時一切處隨諸衆生形貎言詞行解差別
以方便力普現其前隨宜化度五如幻夢者
猶如幻師能幻一物以爲種種幻種種物以
爲一物等經云或現須臾作百年等一切諸
法業幻所作故一異無礙言如夢者如夢中
所見廣大未移枕上歷時久遠未經斯須六
如影像者經云遠物近物雖皆影現影

宗鏡弟十卷苐七張祿
不隨物而有遠近等七因無限者謂諸佛菩
薩昔在因中常修緣起無性等觀大願迴向
等稱法界修及餘無量殊勝因故今如所起
果具斯無礙八佛證窮故者由冥眞性得如
性用故經云無比功德故能爾九深定用故
者謂海印定等諸三昧力故賢首品頌云入
微塵數諸三昧一一出生塵等定而彼微塵
亦不増等十神通解脫故者謂由十通及不
思議等解脫故不思議法品十種解脫中云
於一塵中建立三世一切佛法等問目心
爲鏡有何證文荅大乘起信論云覺體相
者有四種大義與虛空等猶如淨鏡一如實
空鏡遠離一切心境界相無法可現非覺照義
故二因熏習鏡謂如實不空一切世閒境界
悉於中現不出不入不失不壞常住一心以
一切法卽眞實性故又一切染法所不能染
知體不動具足和漏熏衆生故三法出離鏡
謂不空出煩惱礙離和合相渟淨明故四緣
熏習鏡謂依法出離故徧照衆生之心令修
善根隨念示現故釋摩訶衍論云性淨本覺
中論云覺體相者有四種大義與虛空等猶
如淨鏡者此四種大義中各有二義與彼大
義不相捨離一者等空義二者同鏡義如論
云復次覺體相者有四種大義與虛空等猶
如淨鏡故云何名爲如實空鏡及有二義其
相云何頌曰性淨本覺中遠離慮知知如遠
離妄境實示遠離義鏡摩奢跗娑舉一示一
故論曰性淨本覺之體性中遠離一切攀緣
慮知諸戲論識成就一味平等之義故名爲
如遠離一切虛妄境界種種相分成就決定

@@宗鏡弟十卷苐八張祿眞實
之相故名爲實爲欲現示遠離之義故名爲
空鏡謂喻明然此中鏡則喻摩奢跗娑珠鏡
非餘種種油摩等鏡以爲譬喻何以故取此
摩奢跗娑珠鏡安置一處珠鏡前中或藴種
種石或藴種種飮食或藴種種藏嚴具或藴
同類珠鏡彼珠鏡中餘像不現唯同類珠分
明顯了故如實空鏡亦復如是於此鏡中唯
同類清淨功德安立集成種種異類諸過患
法皆遠離故如論云一者如實空鏡遠離一
切心境界相無法可現故各有二種義而唯
示同鏡義等空之義不現示耶以舉一義兼
示一義故若如是者云何名爲等空義耶謂
如虛空清淨無染四障所不能覆廣大無邊
三世所不能攝如實空鏡亦復如是故非覺
照義故者卽是現示遠離因緣爲如彼摩奢
跗娑珠鏡中石等諸像不現前者石等諸法
皆鄙穢故此本覺珠鏡中種種妄法不現前
者一切染法皆悉是無明不覺之相無照達
義故云何名爲因熏習鏡及有二義其相云
何頌曰性淨本覺智三種世閒法皆悉不捨
離爲一覺熏習莊嚴法身果故名因熏習鏡
論多梨華空容受徧一論曰性淨本覺三世
閒皆悉不離熏習彼三而爲一覺熏習莊嚴
一大法身之果是故名爲因熏習鏡云何名
爲三種世閒一者衆生世閒二者器世閒三
者智正覺世閒衆生世閒者謂異生性界器
世閒者謂所依止土智正覺世閒者謂佛菩薩
是名爲三此中鏡者謂輪多利華鏡如取輪
多梨華安置一處周集諸物由此華熏一切
諸物皆悉明淨又明淨物華中現前皆

@@宗鏡弟十卷苐九張祿
悉無餘一切諸物中彼華現前亦復無餘因
熏習鏡亦復如是熏一切法爲清淨覺熏令
平等復次虛空義則有二種一者容受義二
者徧一義容受義者容受諸色無障礙故徧
一義者種種諸色唯同一種大虛空故如論
云二者因熏習鏡謂如實不空一切世閒境
界悉於中現故如是本覺從無始來遠離四
種過自性清淨常住一心一者遠離不徧之
過三種世閒不出本覺清淨鏡故如論云不
出故二者遠離雜亂之過一切諸法不入本
覺清淨鏡故如論云不入故三者遠離過患
之過本覺鏡中現前諸法無不本覺淨功德
故如論云不失故四者遠離無常之過本覺
鏡中現前諸法無不常住無爲智故如論云
不壞故遠離邊過圓滿中實是故說言常住
一心白此巳下顯示因緣何因緣故本覺智
中種種諸法如彼本覺離諸過耶種種諸法
皆悉無不眞實體故如論云以一切法則眞
實性故故自此巳下作緣決疑謂有衆生作
如是疑三世閒中衆生世問無明染法具足
圓滿流轉遷動無休息時如是世閒現本覺
者不可得言本覺清淨遠離諸過以此義故
今通而言又一切染法所不能染般若實智
其體不動自性清淨具足無漏常恒熏習衆
生世閒令清淨故如論云又一切染法所不
能染智體不動具足無漏熏衆生故云何名
爲法出離鏡及有二義其相云何頌曰如實
不空法出離三過失圓滿三種德故名法出
離鏡銷鍊玻瓈空出離色我論曰無漏性德
出離三過圓滿三德名法出離云何名爲三

宗鏡弟十卷苐十張祿種過
失一者無明染品名煩惱礙二者根本無明
名爲智礙三者俱合轉相名戲論識是名爲三
如是三過究竟離故名爲出離如論云三者
法出離鏡謂不空法出煩惱礙智礙離和合
相故云何名爲三種功德一者淳成就功德
二者淨成就功德三者明成就功德是名爲
三如論云淳淨明故故出離何過圓滿何德
謂出離煩惱礙圓滿淨成就功德出離智礙
圓滿明成就功德出離和合轉相圓滿淳成
就功德何以故相對法爾故此中鏡者謂玻
瓈珠譬如玻瓈珠淪染泥中則便涌出離彼
泥騰一丈量若置濁水中驅混成塵累唯上
清淨水安住其中若置福多伽林中出現香
氣礙彼穢香遠去而住法出離鏡亦復爾故
此中喻者喻自體淨義等空義者出離色義
謂如虛空遠離大種一向清淨法出離鏡亦
復爾故云何名爲緣熏習鏡及有二義其相
云何頌曰於無量無邊諸衆生緣中出無量
無邊殊勝應化身熏習衆生心出生諸善根
増長兩輪華莊嚴法身果故名緣熏習鏡中
玻瓈空隨順成就義如法應觀察論曰譬如
取玻瓈珠安置一處周帀積集種種色珠彼
玻瓈珠隨向珠色現前轉變緣熏習鏡亦復
爾又譬如虛空有自在力故於一切所作之
事中隨順成立熏習境亦復如是於一切衆生
修行之事中隨應建立故如論云四者緣熏習
鏡謂依法出離故徧照衆生之心令修善根
隨念示現故故如是四種本覺大義徧一切
衆生界一切二乘界一切菩薩界一切如來
界中無不住處無不照處無不通處

@@宗鏡弟十卷苐十一張祿
無不至處具足圓滿具足圓滿起信疏釋云
性淨本覺者以空及鏡喻別解四義論云一
如實空鏡遠離一切心境界相無法可現非
覺照義故者初内眞如中妄法本無非先有
後無故云如實空下釋空義倒心妄境本不
相應故云遠離非謂有而不現但以妄法理
無故無可現境非不能現但以兎角無故無可
現也非覺照者有二義一以妄念望於眞智
無覺照之功以情執違理故如鏡非卽外物
以彼外物無照用義故卽顯鏡中無外物體
二以本覺望於妄法亦無覺照功能以妄本
無故如淨眼望空華無照瞩之功亦如鏡望
兎角問若然者何故下因熏習鏡中卽現一
切世閒法耶荅約依他似法此是眞心隨熏
所作無自體故不異眞如故論云以一切法
卽眞實性故今此約徧計所執實性故無可
現也問所現似法豈不由彼執實有耶荅雖
由執實有然似恒非實如影由質影恒非質
鏡中現影不現質不現質故故云空鏡能現
影故是因熏也論云二因熏習鏡謂如實不
空一切世閒境界悉於中現不出不入不失
不壞常住一心以一切法卽眞實性故又一
切染法所不能染智體不動具足無漏熏衆
生故者釋内有二因義初能作現法之因二
作内熏之因亦口初是因義後是熏習義故
云因熏習也言如實不空者此出因熏體謂
有自體及功能故二因初中一切世閒境界
悉現明一切法離此心外無別體性猶如鏡
中能現影也不出者明心待熏故及現諸法
非不熏而自出也不入者離心以無能熏

@@宗鏡弟十卷十二張祿故不
從外入也不失者雖復不從内出外入然緣
起之時顯現不無故云不失也不壞者諸法
緣集起無所從不異眞如故不可壞如鏡中
影以因鏡故不可壞也常住一心者會相同
體染法不能染者以性淨故智體不動者以
本無染今無始淨是故本覺之智未曾移動
又雖現染法不爲所染故云不動如鏡中像
隨質轉變然其鏡體未曾動也又一空鏡離
一切外物之體二不空鏡謂體不無能現萬
像三淨鏡謂巳磨治離塵垢故四受用鏡謂
置之高堂須者受用前二自性淨後二離垢
淨又初二就因隱時說後二就果顯時說又
前二約空不空後二約體用如佛地經云復
次妙生大圓鏡智者如依圓鏡衆像影現如
是依止如來智鏡諸處境識衆像影現唯以
圓鏡爲譬喻者當知圓鏡如來智鏡平等平
等是故智鏡名圓鏡智如來太圓鏡有褔樂
人懸高勝處無所動搖諸有去來無量衆生
於此觀察自身得失爲欲存得捨諸失故如
是如來懸圓鏡智處淨法界無閒斷故無所
動搖欲令無量無數衆生觀於染淨爲欲取
淨捨諸染故又如圓鏡極善磨瑩鑑淨無垢
光明徧照如是如來大圓鏡智於佛智上一
切煩惱所知障垢永出離故極善磨瑩爲依
止定所攝持故鑑淨無垢作諸衆生利樂事
故光明徧照又如圓鏡依緣本質種種影像
相貎生起如是如來大圓鏡智於一切時依
諸緣故種種智影相貎生起如圓鏡上非一
衆多諸影像起而圓鏡上無諸影像而此圓
鏡無動無作如是如來圓鏡智上非一

宗鏡弟十卷苐十三張
祿衆多諸智影起圓鏡智上無諸智影而此
智鏡無動無作又如圓鏡與衆影像非合非
離不聚集故現彼緣故如是如來大圓鏡智
與衆智影非合非離不聚集故不散失故大
涅槃經云若能聽受是大涅槃經悉能具知
一切方等大乘經典甚深義味譬如男女於
明淨鏡見其色像了了分明大涅槃鏡亦復
如是菩薩執之悉得明見大乘經典甚深之
義又云何等名爲伊帝目多伽經乃至拘那
牟尼佛時名曰法鏡是知古佛皆目此爲鏡
以敎法萬義眞俗萬緣無不於中顯現故天
台頂尊者涅槃疏云般若者卽是無上調御
一切種智名大涅槃明淨之鏡此鏡一照一
切照照中故是鏡照眞故是淨照俗故是明
明故像亮假現淨故瑕盡眞顯鏡故體圓中
顯三智一心中得故言明淨鏡攝一切法故
稱調御佛智藏故名般若德是知諸聖皆目
心爲鏡妙盡其中矣大乘千鉢經云諦觀心
境照見心性唯照唯清唯照唯淨徧觀十方
廓周法界朗然寂靜無有障礙所以先德云
此眞如性猶如明鏡萬像悉於中現又一切
萬法有二一皆如明鏡含明了性一心所成
故二分別所現如影像故由初義故爲能現
由後義故爲所現故一切法互爲鏡像如鏡
互照而不壞本相經云遠物近物雖皆影現
影不隨物而有遠近且如河泉之中見日者
是爲能現若河泉以爲所現者長何飛泉入
於鏡中出是所現之相登樓持鏡則黃河一
帶盡入鏡中瀑布千丈見於逕尺王右丞詩
云隔窓雲霧生衣上卷幔山泉入鏡中明是

@@宗鏡弟十卷苐十四張祿所
現矣如高懸心鏡無法不含似廓徹性空何
門不入故唐朝太宗皇帝云朕聞以銅爲鏡
可以正衣冠以古爲鏡可以知興替以人爲
鏡可以知得失今以心爲鏡可以照法界又
明鏡只照其形不照其心只照生滅不照無
生但照世閒不照出世有形方照無形不照
且如心鏡洞該性地鑑徹心原徧了無生廣
明眞俗有無俱察隱顯成通優劣懸殊略齊
少喻如華嚴普賢行願品云時婆羅門爲善
財童于讃甘露大王頌云我主勝端嚴懲忿
誡諸欲心如淨明鏡鑑物未嘗私明鏡唯照
形不鑑於心想我王心鏡淨洞見於心原先
德云如大摩尼寶鏡懸耀太虛十方色相悉
皆頓現而此鏡性淨光無有影像諸佛法身
亦復如是澄徹清淨而無影像以昔大悲不
倦隨衆生業緣感應差別普現一切色身三
昧衆生聞見無不蒙益諸佛與無漏金剛心
爲身普現一切衆生界但爲煩惱習氣所覆
無體不現如缾内淨燈光不滅名如來藏亦
名功德藏亦名無盡藏諸祖共傳諸佛清淨
自覺聖智眞如妙心不同世閒文字所得何
以故無礙解脫是一眞法性不與世閒出世
閒所共故經云無比是菩提不可喻故若有
悟斯眞實法性此人則能了知三世諸佛及
一切衆生同一法界本來平等常恒不變諸
佛一切時中離觀相故經偈云心淨巳度諸
禪定是以心淨故則孤光一照萬慮全消如
闇室懸燈重雲見日如古德偈云安知一念
蒙光處億劫昏迷滅此時故云法有應照之
能故況之以鏡敎有可傳之義故喻之於

@@宗鏡弟十卷十五張祿燈可
謂慧月入懷靈珠在握法界洞徹無不鑑矣
才命論云心徹寶鏡注云夫心以鑑物庶品
不辵洞徹幽明同乎寶鏡又莊子云志人之
心若鏡也又如世閒之鏡尙照人肝膽何況
靈臺心鏡而不洞鑑耶昔秦宮以玉爲鏡照
諸羣僚肝膽腑臟皆悉顯現所以昔人云不
遊大海未覩沃日之奇不仰太山靡覿下霄
之狀如未臨宗鏡焉識自心恢廓而體納太
虛澄湛而影含萬像不信入者莫測高深故
眞覺大師謌云心鏡明鑑無礙廓然瑩徹周
沙界萬像森羅影現中一性圓光非内外是
故依此起信論四種空鏡義遂乃廣錄祖敎
顯現一心證成宗鏡所以論云有法能起摩
訶衍信根者有法者謂一心法若人能解此
法必起廣大信根故信根旣立卽入佛道以
成佛道故離二現行云何現行一者凡夫現
行生死成雜染事二者二乘現行涅槃失利
樂事縛脫雖殊俱迷宗鏡今成佛道無二現
行圓證一心具摩訶行以大智故不住生死
以大悲故不住涅槃作一種之光明爲萬途
之津濟問宗鏡廣照萬法同歸是此鏡義
不荅若凡若聖說異說同皆是鏡中之影
像此唯一鏡圓極十方鏡外無法彼我俱絕
古德云若言衆生心性同諸佛心性者別敎
也圓敎心性是一寂光無彼無此極十方三
世佛及衆生邊際成一大圓鏡但是一鏡無
有同異也佛及衆生一鏡上像耳問今宗
鏡錄以鏡爲義者是約法相宗立約法性宗
立荅若約因緣對待門以法相宗卽本識
爲鏡如楞伽經云譬如明鏡現衆色像

宗鏡弟十卷十六張祿
現識處現亦復如是現識卽第八識以法性
宗卽如來藏爲鏡如起信論云復次覺體相
者有四種大義與虛空等猶如淨鏡又占察
義惡經立二種觀門爲鈍根人立唯心識觀
爲利根人立眞如實觀又起信論云心若馳
散卽當攝來令住正念其正念者當知唯心
無外境界卽復此心亦無自相念念不可得
故若唯心識觀及正念唯心當法相宗若眞
如實觀與其心念念不可得卽法性宗若約
法性融通門皆歸一旨無復分別今論正宗
取勝而言約法性宗說若揔包含如海納川
以本攝末豈唯性相無有一法而辵所照
問此宗鏡中如何信入荅伹不動一心不
住諸法無能所之證亡智解之心則是無信
之信不入之入人法二空心境雙寂如大般
若經文殊師利云繫緣法界一念法界不動
法界知眞法界不應動搖謂若言我入法界
巳動法界能所兩亡入相斯寂故不動法界
是入法界大乘千鉢大敎王經云云何方便
而得證入無性觀者菩薩先須當心觀照本
性靜寂悟入滅盡定得心識性證見清淨唯
清唯淨證見聖性自性如如一道寂靜悟達
本原返照見淨唯照唯瑩唯瑩唯淨唯寂唯
聖則是名爲菩薩得入無動涅槃無性觀故
知若有能證則爲有人若有所證則爲有法
以唯一眞法界故則心外無法不可以法界
更證法界如無生義云如經言舎利弗讃比
丘言汝等今者住於福田諸比丘言大師世
尊猶尙不能消供養何況我等大師解言此
是佛不住佛則無有佛亦無福田能消供養

@@宗鏡弟十卷十七張祿者此
正是眞福田人佛若住佛卽是有佛亦是有
福由能消供養者此卽非是眞福由也類此
住神通智慧則有智慧此則非眞智慧若無
所住乃是眞有智慧又思益經論釋云離於
法界更無有人受供養者故以彼法界本來
清淨故是以此錄削去浮華唯談眞實不依
名字直顯心宗如普賢觀經云昔在靈山演
於一實之道又究竟一乘寶性論偈云雖無
善巧言但有眞實義彼法應受持如取金捨
石妙義如眞金巧語如瓦石依名不依義彼
人無明盲若親見性入宗鏡中乃是自信法
門決定無惑則日可使冷可使熱縱千途異
說終不能易如大法炬陀羅尼經云佛言憍
尸迦如來弟子見諸世閒猶如幻化無有疑
綂所以者何彼信如來卽自見法是故自信
不唯信他何以故若世閒人旣自見巳彼人
終不更取他言憍尸迦如人裸露在道而行
設有一人語衆人言此人希有錦衣覆身憍
尸迦於意云何彼雖有言自餘衆人信此言
不不也世尊何以故眼親見故佛言如是如
是憍尸迦諸佛如來諸有弟子自見法故不
取他言其義亦爾釋曰若見自法何法非自
或凡或聖若是若非凡有指陳皆不出自心
之際如是信者方到法原如入法界體性經
云佛復告文殊師利汝知實際乎文殊師利
言如是世尊我知實際佛言文殊師利何謂
實際文殊師利言世尊有我所際彼卽實際
所有凡夫際彼卽實際若業若果報一切諸
法悉是實際世尊若如是住者卽是實信世
尊若顚倒信者卽是正信若行非行

@@
宗鏡弟十卷十八張祿彼卽正行所以者何
正不正者伹有言說不可得也是知若信唯
心實義者則不爲言語所轉聞深而不怖聞
淺而不疑聞非深非淺而不癡如清涼演義
云聞深不怖者卽大分深義所謂空也聞說
於空謂同斷滅故令人怖故大品云旣非先
有後亦非無自性常空勿生驚怖聞淺不疑
者淺謂涉事方便多門則令疑惑今知隨宜
何所疑耶聞非深非淺謂無所據使身心湛
然知非深爲妙有非淺爲眞空離身心相方
爲勇猛可造斯境又此三句亦卽三觀初空
次假後中道二句齊聞一念皆會
則三觀一心何疑
不遣
宗鏡錄卷第十祿音義糱<魚列反>鄙<悲美反陋上恥也>玻<滂婆反玉名西國之
寶也>瓈<力脂反>替<他計反>懲<直陵反戒也>忿<敷粉反怒也
>覿<徒歷反見也>丙午
歲分司大藏都監開板

宗鏡錄卷第十一侈
慧日永明寺主智覺禪師延壽集
夫所度之機無量能度之法無邊立五行門
廣闢賢愚之路張八敎綂遍摝人天之魚何
乃以心摽宗能治一切荅方便有多門則
遐張八敎之綂歸源性無二乃高峙一心之
宗是以病行憩聲聞於化城兒行誘凡夫於
天界兼但對帶俯爲差別之機開示悟入唯
證一乘之道如千方共治一病萬義俱顯一
心令不執見徇文失眞法之味所冀研心究
理得正覺之原如法華玄義云一心五行卽
是三諦三昧聖行卽眞諦三昧梵行嬰兒行
病行卽俗諦三昧天行卽中道王三昧又圓
三三昧圓破二十五有卽空故破二十五惡
業見思等卽假故破二十五無知卽中故破
二十五無明卽一而三卽三而一一空一切
空一假一切假一中一切中故名如來行又
如來室冥熏法界慈善根力不動眞際和光
塵垢以病行慈悲應之示種種身如聾如啞
說種種法如狂如癡有生善機以嬰兒行慈
悲應之婆婆啝啝木牛楊葉有入空機以聖
行慈悲應之執持糞器狀有所畏有入假機
以梵行慈悲應之慈善根力見如是事踞師
子床寶机承足商估賈人乃徧他國出入息
利無處不有有入中機以天行慈悲應之如
駃馬見鞭影行大直道無留難故無前無後
不並不別說無分別法諸法從本來常自寂
滅相圓應衆機如阿修羅琴若漸引入圓如
前所說若頓引入圓如今所說入圓等證更
無差別爲顯別圓初入之門慈善根力令斬

@@宗鏡十一卷苐二張侈祿頓
人見如此說此一心法門橫通豎徹攝盡恒
沙之義故號揔持能爲萬法之宗遂稱無上
若伹論事行失佛本宗如金光明經疏云如
王子飼虎尸毗貸鴿皆捨父母辵體非捨巳
身巳身者法性實相是也釋論云持戒爲皮
禪定爲血智慧爲骨微妙善心爲髓爲他說
戒能遮罪修福無相最上非持非犯尸波羅
蜜者是施巳皮也說諸襌定神通變化不起
滅定現諸威儀者是施巳血也說法皆悉到
於一切智地者是施巳骨也檀忍等應是肉
也說甚深法相諸佛行處不一不二言語道
斷心行處滅微妙中道者是施巳髓上將此
充足飢餓衆生況餘飮食餘飮食者卽是人
天二乘戒皮定血慧骨眞諦之髓耳法華經
云於餘深法中示敎利喜者卽其義也是以
能說此法門者是徹佛眞心施於巳髓矣又
此一心宗若全揀門則心非一切神性獨立
若全收門一切卽心妙體周徧若非收非揀
則遮照兩亡境智俱空名義雙絕可謂難思
妙術點瓦礫以成金無作神通攪江河而爲
酪轉變自在隱顯隨時或卷或舒能同能別
實乃能治之妙何病而不痊巧度之門何機
而不湊洗除心垢拔出疑拫言言盡契本心
一一皆含眞性法法是金剛之句塵塵具秘
密之門如入法界體性經云文殊言諸法性
不壞是故名金剛句華嚴經頌云若於佛及
法其心了平等二念不現前當踐難思位勝
天王般若經云菩薩摩訶薩一切境界無有
一法不通達者修行如是智波羅蜜二乘外
道不能掩蔽以智觀察從初發心至入涅

@@宗鏡十一卷第三張侈
槃皆悉明了能以一法知一切境界一切境
界卽是一法何以故如如一故不見我能修
及所修法無二無別自性離故是名菩薩摩
訶薩行般若波羅蜜通達智般若波羅蜜思
益經云綂明謂梵天言是五百比丘從座起
者汝當爲作方便引導其心入此法門令得
信解離諸邪見梵天言善男子縱使令去至
恒河沙劫不能得出如此法門譬如癡人畏
於虛空捨空而走在所至處不離虛空此諸
比丘亦復如是雖復遠去不出空相不出無
相相不出無作相又如一人求索虛空東西
馳走言我欲得空我欲得空是人但說虛空
名字而不得空於空中行而不見空此諸比
丘亦復如是欲求涅槃行涅槃中而不得涅
槃所以者何涅槃者但有名字猶如虛空但
名字不可得取涅槃亦復如是伹有名字而
不可得是知一切不信衆生邪見外道徒生
猒離枉自妄求究竟一心位中未曾暫出故
密嚴經偈云如飯一粒熟餘粒卽可知諸法
亦如是知一卽知彼譬如鑚酪者嘗之以指
端如是諸法性可以一觀察楞伽經偈云譬
如鏡中像雖見而非有於妄想鏡中愚夫見
有二法集經云爾時海慧菩薩白佛言世尊
菩薩欲願見涅槃應觀虛妄分別寂滅之心
如是之處得於涅槃是名勝妙法集大乘本
生心地觀經觀心品云爾時文殊師利菩薩
摩訶薩白佛言世尊如佛所說告妙德等五
百長者我爲汝等敷演心地微妙法門我今
爲是啓問如來云何爲心云何爲地乃至薄
伽梵告諸佛母無垢大聖文殊師利菩薩摩

宗鏡十一卷苐四張侈玄回
訶薩言大善男子此法名爲十方如來最勝
袐密心地法門此法名爲一切凡夫入如來
地頓悟法門此法名爲一切菩薩趣大菩提
眞實正路此法名爲三世諸佛自受法樂微
妙寶宮此法名爲一切饒益有情無盡寶藏
此法能引諸菩薩衆到色究竟自在智處此
法能引詣菩提樹後身菩薩眞實導師此法
能雨世出世財如摩尼寶滿衆生願此法能
生十方三世一切諸佛功德本原此法能消
一切衆生諸惡業果此法能與一切衆生所
求願印此法能度一切衆生生死險難此法
能息一切衆生苦海波浪此法能救苦惱衆
生而作急難此法能竭一切衆生老病死海
此法善能出生諸佛因緣種子此法能與生
死長夜爲大智炬此法能破四魔兵衆而作
甲胄此法卽是正勇猛軍戰勝旍旗此法卽
是一切諸佛無上法輪此法卽是最勝法幢
此法卽是繫大法皷此法卽是吹大法螺此
法卽是太師子王此法卽是大師子吼此法
猶如國大聖王善能正法若順王化獲大安
樂若違王化尋被誅滅善男子三界之中以
心爲主能觀心者究竟解脫不能觀者究竟
沉淪衆生之心猶如大地五穀五果從大地
生如是心法生世出世善惡五趣有學無學
獨覺菩薩及於如來以是因緣三界唯心心
名爲地一切凡夫親近善友聞心地法如理
觀察如說修行自利敎他讃勵慶慰如是之
人能斷二障速圓衆行疾得阿耨多羅三藐
三菩提爾時大聖文殊師利菩薩白佛言世
尊如佛所說唯將心法爲三界主心法本元

@@鏡十一卷苐五張侈不染塵
穢云何心法染食嗔癡於三世法誰說爲心
過去心巳滅未來心未至現在心不住諸法
之內性不可得諸法之外相不可得諸法中
閒都不可得心法本來無有形相心法本來
無有住處一切如來尙不見心何況餘人得
見心法一切諸法從妄想生以是因緣今者
世尊爲大衆說三界唯心願佛哀愍如實解
說爾時佛告文殊師利菩薩言如是如是善
男子如汝所問心心所法本性空寂我說衆
喻以明其義善男子心如幻法由徧計生種
種心想受苦樂故心如水流念念生滅於前
後世不暫住故心如大風一刹那閒徧歷方
所故心如燈焰衆和合而得生故心如電光
須臾之頃不久住故心如虛空客塵煩惱所
覆障故心如猿猴遊五欲樹不暫住故心如
畫師能畫世閒種種色故心如僮㒒爲諸煩
惱所榮役故心如獨行無第二故心如國王
起種種事得自在故乃至善男子如是所說
心心所法無內無外亦無中閒於諸法中求
不可得去來現在亦不可得超越三世非有
非無心懷染著從妄緣現緣現自性心性本
空如是空性不生不滅無來無去不一不異
非斷非常本無生處亦無滅處亦非遠離非
不遠離如是心等不異無爲無爲之體不異
心等心法之體本不可說非心法者亦不可
說何以故若無爲是心卽名斷見若離心法
卽名常見永離二相不著二邊如是悟者名
見眞諦悟眞諦者名爲賢聖一切聖賢性本
空寂無爲法中戒無持犯亦無小大無有心
王及心所法無苦無樂如是法界自

@@宗鏡十一卷苐六張侈
性無垢無上中下差別之相何以故是無爲
法性平等故如衆河水流入海中盡同一味
無別相故此無垢性是無等等遠離於我及
離我所此無垢性非實非虛此無垢性是第
一義無盡滅相體本不生此無垢性常住不
變最勝涅槃我樂淨故此無垢性遠離一切
平等體無異故若有善男子善女人欲求阿
耨多羅三藐三菩提者應當一心修習如是
心地觀法大智度論問云般若波羅蜜是菩
薩第一道一相所謂無相何以故說是種種
道荅曰是道皆入一道中所謂諸法實相初
學有種種別後皆同一無有差別譬如劫盡
燒時一切所有皆同虛空故知越此弘修絶
進步之地離斯方便無成佛之期乃至從初
得道畢至涅槃於中能化所化師弟始終本
末同時機應一際俱不出自心矣如台敎云
心王卽如來心數卽弟子但衆生刹那相續
日夜常生無量百千衆生心王十數邪一切
法邪魔眷屬也心王十數正則一切法正今
時學道行人須善得此意若修智慧但當内
起慧數思惟分別因此發半滿智慧自行化
他卽同舎利弗莊嚴雙樹也如是一一約心數
行成化十弟子一一之行顯由心也若能諦觀
心性卽是見佛性住大涅槃卽同如來具足
莊嚴娑羅雙樹也若觀行心明者見心王卽是
法王心數卽大弟子莊嚴雙樹之義猶如眼
見問台宗觀心語密疏豈盡心還原集云法
華經云受持行誰經稱揚何佛道華嚴經云
色經論受想行識經論若隨自意語亦得云
眼經論耳鼻舌身意貪嗔癡經論所以然者

宗鏡十一卷苐七張侈經云知
眼無生無自性說空寂滅無所有六根同此
經經只是法知眼空法卽眼經論耳空法卽
是耳經論諸界亦爾道理必須實照不可虛
談爲自欺也行住坐臥受持陰界入爲行誰
經於色上發智卽是受行色經乃至隨一切
處悟卽是受持一切處經是乘從三界中出
至薩婆若中住以不動故卽是其義若堅信
深思則如法住經云如法住者如彼六根性
空法而假言住也稱揚何佛道者瓔珞經云
實智性爲法身若見實性卽是稱揚法身佛
聞身有實性卽於陰界入得空三昧六度七
覺三賢十地妙覺等以報前功卽是稱揚報
身佛得前諸法應衆生身卽是稱揚應身佛
此則於身内一念見三佛衆生不觀察雖近
而不見大集經云無出之出是名佛出無禪
之禪是名正禪無脫之脫是名正脫魔逆經
云魔請文殊解縛文殊云無人縛汝汝自想
爲縛也魔卽語云我畢竟永不解脫經云本
自無縛其誰求解若使法界有繫縛者我卽
解脫此眞實不生不滅也當於心行中求無
智人中莫說此經恐生邪見藥反成病知離
名爲法覺法名爲佛知離者色性離受想行
識亦自離從一性空法而假出三寶之名黃
蘗和尙云你若擬著一法印早成也印著有
四生文出來印著空卽空界無想文現如今
但知決定不印一切物此印與虛空不一不
異虛空不空本印不有見十方虛空世界諸
佛出世如電一種觀一切蠢動如響一種千
經萬論只說汝之一心一切法不生不滅卽
是大涅槃果所以道果滿菩提圓華

@@宗鏡十一卷苐八張侈
開世界起故知菩提果滿結自心華世界緣
興始於識浪如昔有東國元曉法師義相法
師二人同來唐國尋師遇夜宿荒止於塚内
其元曉法師因渴思漿遂於坐側見一泓水
掬飮甚美及至來日觀見元是死屍之汁當
時心惡吐之豁然大悟乃曰我聞佛言三界
唯心萬法唯識故知美惡在我實非水乎遂
却返故園廣弘至敎故知無有不達此者頓
息遊心任資笈携囊廣歷三乘之學肆縱尋
師訪友徧叅法界之禪扃若欲絕學遷袖究
竟應須歸於宗鏡如大涅槃經云佛言云何
菩薩信順一實菩薩了知一切衆生皆歸一
道一道者謂大乘也釋曰大乘者所言大者
卽衆生心性能包能徧至小無内無一塵而
能入至大無外無一法而不含所言乘者以
運載爲義能運行人直至薩婆若海是知此
海不遥心寶常現則趙璧非貴隋珠未珍善
友徒泛滄波卞和虛傳荊岫若入宗鏡不動
神情刹那之閒其寶自現何須徧叅法界廣
歷叢林當親悟時實非他得如寒山子詩云
昔年曾入大海中爲探摩尼誓懇求直到龍
宮深密藏金關鎖斷鬼神愁龍王守護安身
裏寶劒星寒勿處搜賈客却歸門内去明珠
元在我心頭杜順和尙偈云遊子謾波波廵
山禮土坡文殊只者是何處覓彌陀石鞏和
尙弄珠吟云如意珠大圓鏡亦有中人喚作
性分身百億我珠分無始本淨如令淨日用
眞珠是佛陀何勞遂物浪波波隱顯卽今無
二相對靣看珠識得麽問一切萬法皆唯
識性者云何有虛有實立色立空眞俗二諦

@@宗鏡十一卷苐九張侈之門
性相雙通之道荅森羅影現皆唯心之本
宗差別跡分盡唯識之妙性唯識之性略有
二種一者虛妄卽徧計所執二者眞實卽圓
成實於前唯識性所遣清淨於後唯識性所
證清淨又有二種一者世俗卽依他起二者
勝義卽圓成實於前所斷清淨於後所得清
淨又相卽依他起該有爲之門性卽圓成實
通無漏之道又色卽依他起之相空卽圓成
實心性斯則虛實眞俗性相有空徹本窮原
皆唯識性矣慈恩云識性識相皆不離心心
所心王以識爲主歸心泯相㧾言唯識唯遮
境有執有者喪其眞識簡心空滯空者乖其
實是以佛心如海無一流而不入佛心如鏡
無一像而不生佛心如珠無一寶而不兩佛
心如地無一種而不成萬像現於法身諸義
生於般若則一文一字一念一塵皆入不二
之法門盡住不思議解脫矣如金剛三昧經
云若住大海則括衆流住於一味則攝諸味
無行經偈云菩提非菩提佛陀非佛陀若知
是一相是爲世閒導故知能了此一際無相
之宗可爲明爲導爲師爲匠普救羣迷不憩
化城直至寶所故經云常樂觀寂滅一相無
有二其心不増減現無量神力又華嚴經出
現品云佛子譬如有大經卷量等三千大千
世界書寫三千大千世界中事一切皆盡乃
至此大經卷雖復量等大千世界而全住在
一微塵中如一微塵一切微塵皆亦如是時
有一人智慧明達具足成就清淨天眼見此
經卷在微塵内於諸衆生無少利益卽作是
念我當以精進力破彼微塵出此經卷

宗鏡十一卷苐十張侈
令得饒益一切衆生作是念已卽起方便破彼
微塵出此大經令諸衆生普得饒益如於一
塵一切微塵應知悉然佛子如來智慧亦復
如是無量無礙普能利益一切衆生具足在
於衆生身中但諸凡愚妄想執著不知不覺
不得利益爾時如來以無障礙清淨智眼普
觀法界一切衆生而作是言奇哉奇哉此諸
衆生云何具有如來智慧愚癡迷惑不知不
見我當敎以聖道令其永離妄想執著自於
身中得見如來廣大智慧與佛無異卽敎彼
衆生修習聖衆令離妄想離妄想巳證得如
來無量智慧利益安樂一切衆生釋曰大千
經卷者卽如來智慧在一微塵中卽是全在
一衆生心中一切微塵皆亦如是卽一切法
界衆生皆含佛智以情塵自隔不能内照空
埋金藏抂蔽靈臺如鬭沒額珠醉迷衣寶不
因指示何以發明故先德云破塵出卷者恒
沙佛法一心中曉是知水未入海則不鹹薪未
入火則不燒境未歸心則不等但以宗鏡收
之萬法皆同一照是非俱泯逆順同歸無一
心而非佛心無一事而非佛事未見刹那頃
不是如來得菩提時無有芥子許非是菩薩
捨身命處故先德云心非境外故無行境非
心外故無相卽心是境故甚深卽境是心故
難入如肇法師云卽事無不異卽空無不一
極上窮下齊以一觀乃應平等也台敎云如
地無差別草木若干若干無若干無若干若
干又如約必論法約法論心心有諸數法無
諸數心不離法法不離心無數而數數而無
數耳所以起信論云復次眞如依言說分别

@@宗鏡十一卷十一張侈有
二種義云何爲二一者如實空以能究竟顯
實故二者如實不空以有自體具足無漏性
功德故所言空者從本巳來一切染法不相
應故謂離一切法差別之相以無虛妄心念
故當知眞如自性非有相非無相非非有相
非非無相非有無俱相非一相非異相非非
一相非非異相非一異俱相乃至揔說一切
衆生以有妄心念念分別皆不相應故說爲
空若離妄心實無可空故所言不空者以顯
法體空無妄故卽是眞心常恒不變淨法滿
足則名不空亦無有相可取以離念境界唯
證相應故眞如者古釋云遣妄曰眞顯理曰
如觀和尙拂此義云無法非眞何有妄可遣
耶則眞非眞矣無法不如何稱理可顯耶故
如非如矣斯則無遣無立爲非安立之眞如
矣此釋甚妙故信心銘云良由取捨所以不
如立卽是取遣卽是捨今無遣無立道自玄
會矣豈有眞妄當情平如百論序云儻然靡
據而事不失眞蕭焉無寄而理自玄會反本
之道著于茲矣可謂無心合道理事倶通又
眞如自相唯離念境界則不可以有無思故
云非有相非無相非非有相非非無相非有無
倶相何者若有二可得名倶八有卽無故則
有外無無可與有倶令無卽有故則無無外
有可與無倶故亦有亦無相違不立言不倶
不立者若定有有無遮彼有無有倶非句令
有卽無何有非無今無卽有何有非有故雙
非亦寂故知言亡四句無句可亡了此無句
卽眞亡矣問一心平等理絕偏圓云何敎
中又說諸法異荅隨情說異雖異而同

@@宗鏡十一卷十二張侈
對執說同雖同而異將同破異將異破同雖
同雖異非異非同如云捉子之矛刺子之楯
亦如騎賊馬逐賊以聲止聲所以云朝四暮
三令衆狙而喜悦苦塗水洗養嬰兒以適時
皆是俯順機冝善權方便如莊子云勞神明
爲一而不知其同也謂之朝二何謂朝三狙
公賦曰朝三而暮四衆狙皆怒曰然則朝四
而暮三衆狙皆悦名實未虧而喜怒用亦曰
是也注云夫四之與三衆狙妄生喜怒非之
與是世人競起愛僧聖人還以是非止世人
之是非狙公又將四三以息衆狙之三四達
人於一豈一勞神明於其閒哉大涅槃經云
譬如女人生育一子嬰咳得病是女愁惱求
覓良醫良醫旣至合三種藥酥乳石蜜與之
令服因告女人兒服藥巳且莫與乳須藥消
巳方乃與之是時女人卽以苦味用塗其乳
語其兒言我乳毒塗不可復觸其兒偈乏欲
得母乳聞毒氣便捨遠去其藥消巳母乃洗
乳喚子與之是時小兒雖復渴乏先聞毒氣
是故不來母復告言爲汝服藥故以毒塗汝
藥旣消我巳洗竟汝便可來飮乳無苦其兒
聞巳漸漸還飮經合譬意譬無我等猶如毒
塗說如來藏如喚子飮或時說我或說無我
皆爲適機如彼塗洗如義海云謂塵事相是
異剋體唯法是無異只由法體不異卽異義
方成以不失體故只由塵事差別卽不異義
方成以不壞緣方言理也故經云奇哉世尊
於無異法中能說諸法異如森經雖異不能
自異虛妄雖同不能自同以無體故法法常
生以無用故塵塵恒寂皆是世閒分別衆

宗鏡十一卷十三張侈生
妄情於平等法中自生差別向無二相處强
立多端猶若畫師邈成高下之相狀或如金
匠鍜出大小之器形萬法體常虛伹唯自心
變大莊嚴論偈云譬如工畫師盡平起凹凸
如是虛分別於無見能所譬如菩巧畫帥能
畫平壁起凹凸相實無高下而見高下不眞
分別亦復如是於平等法界無二相處而常
見有能所二相是故不應布畏云何不須怖
畏以自心變故如畫凹凸由自年畫故宗
鏡錄卷第十一侈音
義闢
<傍益反啓也>摝<盧谷反>遐<胡加反達也>憇<去例反>誘<與久反導>
<也>研<五堅反磨也>聾<盧紅反>啞<烏下反不言也>啝<戶戈反此作非正
作><㗻小兒噟也>糞<方問反>踞<居御反蹲也>机<居履切>商<式羊
反>駃<苦夬反丨馬日行千里也>飼<祥吏反食也>鴿<古沓反鳥名>髓<息委
反>礫<郞擊反>攪<古巧反毛動也>酪<盧各反乳也>痊<此緣反病愈>湊<倉
奏反水><㑹聚也>踐<慈演反踏也>掩<永儉反閇也>蔽<必袂反掩也>垢
<古厚反塵><垢也>怇<其友反>胄<直祐反胤也>旌<郞丁反>旗<渠之反
>誅<陟輸反>勵<力制反勸也>宖<於紘反水深也>掬<居六反>笈<其輒反
箱也>囊<奴當><反袋也>扃<古營反>鎖<蘇果反>括<古活反檢也>鞏
<居悚梀反以皮束物也>儻<他朗反不羈也>矛<莫侯反>盾<食尹反兵器也>狙<
七余反猿屬也又子魚反>酥<素姑反乳酪>邈<莫角反>凹<於交反頭丨
也>凸<徒結反高起也>
丙牛歲分司大藏都監開板
@@宗鏡錄卷第十二侈住
一慧是永明寺主智覺禪師延壽
集夫唯一心法云何敎中廣立名
字荅如來名號十方不同般若一法說種種
名解脫亦爾多諸名字故大般若經云如一
切法名唯容所攝於十方三世無所從來無
所至去亦無所住一切法中無名名中無一
切法非合非散但假施設所以者何以一切
法與名倶自性空大方等大集經云爾時佛
告陀羅尼自在王菩薩善男子第一義者謂
無有諸法若無諸法云何說空無名字法說
爲名字如是名字亦無住處名下之法亦復
如是是以法從心生名因法立所生之心無
處能生之法亦然則心境皆空倶無處所論
云心能爲一切法作名若無心則無一切名
字當知世出世名字皆從心起以心隨緣應
物立號略有五義而立假名一從義故二隨
緣故三依俗故四因時故五約用故云何從
義無量無經云無量義者從一法生故知因
義立名因名顯義云何隨緣涅槃經云其味
眞正停留雪山隨其流處得種種名隨其流
處者卽是隨染淨之緣得凡聖之號云何依
俗經云一法有多名實法中卽無不失法性
故流布於世閒云何因時涅槃經云佛性因
時節有異說淨不淨何者在垢染時稱衆生
處清淨時名諸佛云何約用如因心立法隨
法得名處聖稱眞居凡號俗似金作器隨器
得名在指曰鐶飾臂名釧則一心不動執別
號而萬法成差眞金匪移認異名而千器不
等若知法法全心作器器盡金成名相不能
干
@@宗鏡錄宗卷十二第二張侈
是非焉能惑又如圓器與方器名字不同若
生金與熟金言說有異推原究體萬法皆空
伹有意言名義差別動卽八識凝一心得旨
忘緣觸途無寄如大涅槃經云佛言善男子
如來所有一切善行悉爲調伏諸衆生故譬
如醫王所有醫方悉爲癁治一切病苦善男
子如來世尊爲國土故爲時節故爲他語故
爲人故爲衆根故於一法中作二種說於一
名法說無量名於一義中說無量名於無量
義說無量名云何一名說無量名猶如涅槃
亦名涅槃亦名無生亦名無出亦名無作亦
名無爲亦名歸依亦名窟宅亦名解脫亦名
光明亦名燈明亦名彼岸亦名無畏亦名無
退亦名安處亦名寂靜亦名無相亦名無二
亦名一行亦名清涼亦名無暗亦名無礙亦
名無諍亦名無濁亦名廣大亦名甘露亦名
吉祥是名一名作無量名云何一義說無量
名猶如帝釋亦名帝釋亦名憍尸迦亦名婆
蹉婆亦名富蘭陀亦名摩佉婆亦名因陀羅
亦名千眼亦名舎脂夫亦名金剛亦名寶頂
亦名寶幢是名一義說無量名云何於無量
義說無量名如佛名爲如來義異名異亦名
阿羅訶義異名異亦名三藐三佛陀義異名
異亦名船師亦名導師亦名正覺亦名明行
足亦名大師子王亦名沙門亦名婆羅門亦
名寂靜亦名施主亦名到彼岸亦名大醫王
亦名大象亦名大龍王亦名施眼亦名大力
士亦名大無畏亦名寶聚亦名商主亦名得
脫亦名大丈夫亦名天人師亦名大分陀利
亦名獨無等侣亦名大福田亦名大智慧

宗鏡十二卷第三張侈海
亦名無相亦名具足八智如是一切義異名
異善男子是名無量義中說無量名復有一
義說無量名所謂如陰亦名爲陰亦名顚倒
亦名爲諦亦名四念處亦名四食亦名四識
住處亦名爲有亦名爲道亦名爲時亦名衆
生亦名爲世亦名第一義亦名三修謂身戒
心亦名因果亦名煩惱亦名解脫亦名十二
因緣亦名聲聞辟支佛亦名地獄餓鬼畜生
人天亦名過去現在未來是名一義說無量
名善男子如來世尊爲衆生故廣中說略略
中說廣第一義諦說爲世諦說世諦法爲第
一義諦云何名爲廣中說略如告比丘我今
宣說十二因緣云何名爲十二因緣所謂因
果云何名爲略中說廣如告比丘我今宣說
苦集滅道苦者所謂無量諸苦集者所謂無
量煩惱滅者所謂無量解脫道者所謂無量
方便云何名爲第一義諦說爲世諦如告比
丘吾今此身有老病死云何名爲說世諦爲
第一義諦如告憍陳如汝得法故名阿若憍
陳如是故隨人隨意隨時故名如來知諸根
力善男子我若當於如是等義作定說者則
不得稱我爲如來具知根力善男子有智之
人當知香象所負現驢所勝一切衆生所行
無量是故如來種種爲說無量之法何以故
衆生多有諸煩惱故若使如來說於一行不
名如來具足成就知諸根力故知法本無名
因心建立是以大聖隨順世諦曲徇機冝廣
略不同一多無定將有說攝歸無說用有名
引入無名究竟咸令到於本心寂滅之地故
經云佛告舎利弗汝愼勿爲利根之人廣

@@宗鏡十二卷第四張侈
說法語鈍根之人略說法也又名因體立體
逐名生體空而名無所施名虛而體無所起
名體互寂萬法無生唯一眞經更無所有永
嘉集云是以體非名而不辯名非體而不施
言體必假其名語名必藉其體今之體外施
名者此但名其無體耳豈有體當其名耶譬
夫兎無角而施名此則名其無角耳豈有角
當其名耶無體而施名則名無實名也名無
實名則所名無所名所名旣無則能名不有
也何者設名本以名其體無體何以當其名
言體本以當其名無名何以當其體當無當
而非體名無名而非名此則何獨體而元虛
亦乃名而本寂也然而無體當名由來若此
名之有當何所云爲夫體不自名假他名而
名我體名非自設假他體以施我名若體之
未形則名何所名若名之未設則體何所明
然而明體雖假其名不爲不名而無體耳設
名要因其體無體則名之本無如是則體不
名生名生於體其今之體在名前名從體後
辯者此則設名以名其體故知體是名原矣
則名之所由緣起於體體之元緖何所因依
夫體不我形假緣會而成體緣非我會因會
體而成緣若體之未形則緣何所會若緣之
未會則體何所形體形則緣會而形緣會則
體形而會體形而會則明形無別會形無別
會則會本無也緣會而形則明會無別形會
無別形卽形本無也是以萬法從緣無自體
耳體而無自故名性空性之旣空雖緣會而
非有緣之旣會雖性空而不無是以緣會之
有有而非有性空之無無而不無何者會則

@@宗鏡十二卷第五張侈性空
故言非有空則緣會故曰非無今言不有不
無者非是離有別有一無也亦非離無別有
一有也如是則明法非有無故以非有非無
名耳不是非有非無旣非有無又非非有非
非無也如是則何獨言語道斷亦乃心行處
滅也如是則名體旣空言思自絕可謂萬機
泯跡獨朗眞心矣問唯心妙旨一切無名
者若衆生之號乃假施爲諸佛之名豈虛建
立荅因凡立聖聖本無名從俗顯眞眞元
不立並依世俗文字對待而生文字又空空
亦無寄若是上機大士胡假名相發揚對境
而念念知宗遇緣而心心契道如大智度論
云如經說師子雷音佛國寶樹莊嚴其樹常
出無量法音所謂一切法畢竟空無生無滅
等其土人民生便聞此法音故不起惡心得
無生法忍當此之時何處有三寶名字但了
無生之旨自然一體三寶常現世問若取差
別之名卽失眞常之理但了一切法無自性
則一切處佛出世無一法而非宗如先德云
佛出世者今如來出現全以塵無性法界緣
起菩提涅槃以爲如來身也此身通三世閒
是故於一切國土一切衆生一切事物一切
緣起一切業報一切塵毛等各各顯現菩提
涅槃等爲佛出世也若一處不了卽不成佛
亦不出現何以故由不了處仍是無明是故
不成佛不出現也是以諸佛出世知機知時
俯爲下根示生減刧空拳誘引黃葉提撕若
上上機人則諸佛不出不沒故經云有佛無
佛性相常住華嚴經頌云如心諸佛爾如佛
衆生然心佛與衆生是三無差別只是

宗鏡十二卷第六張
侈一法名別理同何者覺此無依無住絕待
不思議心不動時入十信之初號不動智佛
不覺此絕待眞心不守自性隨緣差別時名
法身流轉五道號曰衆生但有迷悟之中不
離一心之體更有何法而作凡聖名字爲差
別乎如文殊般若經云佛言他法無上耶文
殊荅無有一法如微塵許名爲無上又經云
如世尊說此法時無有菩薩得是三昧諸陀
羅尼門亦復無彼諸佛所說語言句義乃至
不說一文字句無人聽聞無人得解無人成
佛如此等法是實言者於後末世五百歲時
此經法門弘閻淨提徧行流布熾然不滅是
眞實語問旣萬機泯跡獨朗眞心者云
何敎中說此是凡夫法此是聖人法荅以
一切法緣生無性故不得凡夫法不得聖人
法以無性緣生故若眞若俗不相混濫如云
一切卽一皆同無性一卽一切因果歷然雖
卽歷然不失無性之理雖卽無性不壞緣生
之道然又雖但了一心而於諸法一一了知
分明無惑如華嚴經云菩薩摩訶薩知一切
法皆同一性所謂無性無種種性無無量性
無可筭數性無可稱量性無色無相若一若
多皆不可得而決定了知此是諸佛法此是
若薩法此是獨覺法此是聲聞法此是凡夫
法此是善法此是不善法此是世閒法此是
出世閒法此是過失法此是無過失法此是
有漏法此是無漏法乃至此是有爲法此是
無爲法是爲第七如實住問一心之法云
何盡能周徧含容出生圓具一切法耶荅
夫心者神妙無方至理玄邈三際求而罔得
二
@@宗鏡十二卷第七張侈
諦推而莫知無像無名不可以測其深廣無
依無住不可以察其指蹤細入無閒之中不
可以言其小大包乾象之外不可以語其深
至道虛玄孰能令有幽靈不墜孰能令無迹
分法界而非多性合眞空而非一體疑一道
而非靜用周萬物而匪勞如如意珠天上勝
寶狀如芥粟有大功能淨妙五欲七寶琳琅
非内畜非外入不謀前後不擇多少不作麤
妙稱意豐儉降雨瀼瀼不添不盡利濟無窮
蓋是色法尙能如是豈況心神靈妙寧不具
一切法耶故經云佛言一切聲聞獨覺菩薩
皆共此一妙清淨道皆同此一究竟清淨更
無第二我依此故密意說言唯有一乘乃至
譬如虛空徧一切處皆同一味不障一切所
作事業如是世尊依此諸法皆無自性皆同
一味不障一切聲聞緣覺及諸大士所修事
業寒山子詩云余家住此號寒山山巖栖息
離煩喧泯時萬像無痕跡舒卽周流徧大千
光影騰輝照心地無有一法當現前方知摩
尼一顆寶妙用無窮處處圓還原觀云定光
顯現無念觀者謂一乘敎中白淨寶綂萬字
輪王之寶珠此珠體性明徹十方齊照無思
成事念者皆從雖現奇功心無念慮若人入
此大妙止觀門中無思念慮任運成事如彼
寶珠遠近齊照分明顯現廓徹虛空不爲二
乘外道塵霧煙雲之所障蔽清涼疏云猶一
日宮千光並照隨舉一法有無量門然有二
義一約相類如一無常門有生老病死聚散
合離得失成壞三災四相外器內身刹那一
期生滅轉變染淨隱顯皆無常門餘亦如是

@@宗鏡十二卷第八張侈二就
性融不可盡也謂法性寂寥雖無諸相無相
之相不礙繁興是以依體普現若月入百川
尋影之月月體不分卽體之用用彌法界體
用交徹故不思議輔行記問云一心旣具十
法界因果伹觀於心何須觀具荅一家觀門
永異諸說該攝一切十方三世若凡若聖一
切因果者良由觀具具卽是假假卽空中理
性雖具若不觀之但言觀心則不稱理小乘
奚嘗不觀心耶但迷一心具諸法耳問若不
觀具爲屬何敎荅別敎敎道從初心來但云
次第生於十界斷亦次第故不觀具或禀通
敎卽空但現或禀三藏寂滅眞空如此等人
何須觀具何者藏通伹云心生六界觀有巧
拙卽離不同是故此兩敎不須觀具尙不識
具況識空中若不爾者何名發心畢竟二不
別成正覺巳何能現於十界身土又復學者
縱知内心具三千法不知我徧彼三千彼彼
三千互徧亦爾苟順凡情生内外見應照理
體本無四性心佛衆生三無差別能知此者
依俙識心華嚴論云以一心大智之印印無
始三世揔在一時無邊諸法智印咸徧以智
等諸佛故以智等衆生心故以智等諸法故
以智無中邊表裏三世長短近遠故爲智過
虛空量故如世虛空無所了知如無分別智
虛空一念而能分別過虛空等法門是故經
頌言一切虛空猶中量諸佛說法不可說又
頌云普光明智等虛空虛空但空智自在所
以無量義經云無量義者從一法生卽知一
法能生無量義所謂一心一一法皆生無量
義者以心徧一切法一一法無非心故

宗鏡十二卷第九張侈以
略代㧾故知略心能含萬法歷一切敎若境
若智若人若法隨諸事釋一一向心爲觀觀
慧彌成如海呑流似薪益火以不能深達故
爲食爲小以不能諦觀故住有住空是以聲
聞覩斯大事自鄙無堪或號泣而聲振大千
或云同共一法中而不得此事若菩薩聞茲
妙旨懺悔前非或云從無量劫來爲無我之
所漂流或言我等歸前盡是邪見人也如上
所失皆是不達自心廣大圓融能包能徧故
何以能包能徧以無相故如太虛無相不拒
諸相發揮能含十方淨穢國土所以昔人云
夫萬化非無宗而宗之者無相虛相非無契
而契之者無心內外並冥緣智倶寂是故若
能如是體道千萬相應可謂正法中人眞佛
弟子若違斯旨妄起有心悉墮邪修不入宗
鏡如古德謌云只爲無心學無學亦復正修
於不修若人不知如此處不得稱名爲比丘
洞山和尙云吾家本住在何方鳥道無人到
處鄕君若出家爲釋子能行此路萬相當所
以初祖大師云若一切作處卽無作處無作
法卽見佛若見相時則一切處見鬼何者若
作時無作者無作法卽人法俱空覺此成佛
若迷無作法則幻相現前故經云凡所有相
皆是虛妄如熱病所見豈非鬼耶所以古德
云萬法浩然宗一無相又云念滿一萬八千
徧徧徧入於無相定亦云無相道場無相法
門等是以若於宗鏡發眞最省心力華嚴經
云以少方便疾得菩提古德云學雖不多可
齊上賢卽斯意矣又此一心皆因理事無礙
得有如是周徧含容如理事無礙觀云但

@@宗鏡十二卷第十張侈理
事鎔融存亡逆順通有十門一理徧於事門
謂能徧之理性無分限所徧之事分位差別
一一事中理皆全徧非是分徧何以故彼眞
理不可分故是故一一纖塵皆攝無邊眞理
無不圓足二事徧於理門謂能徧之事是有
分限所徧之理要無分限此有分限之事於
無分限之理全同非分同何以故以事無體
還如理故是故一塵不壞而徧法界也如一
塵一切法亦然思之又一理性不唯無分故
在一切處而全體在於一内二不唯分故常
在一中全在一切處一事法不唯分故常在
此恒在他方二不唯無分故徧一可處而不
移本位又一由理性不唯無分故不在一事
外二不唯分故不在一事内一事法不唯分
故常在此處而無在二不唯無分故常在他
處而無在是故無在無不在而在此在彼無
障礙也此全徧門超情離見非世喻能況如
全一大海在一波中而海非小如一小波帀
於大海而波非大同時全徧於諸波而海非
異倶時各帀於大海而波非一又大海全徧
一波時不妨舉體全徧諸波一波全帀大海
時諸波亦各全帀互不相礙思這釋曰以海
爲眞理以波爲事況理事相徧而非一異則
海處波而不小同濕性而廣狹無差波帀海
而非大不壞相而一多全帀問理旣全徧一
塵何故非小旣不同塵而小何得說爲全體
徧一塵一塵全帀於理性何故非大若不同
理而廣大何得全徧於理性旣成矛盾義甚
相違荅理事相望各非一異故全收而不壞
本先理望事有其四句一眞理與事非異

@@宗鏡十二卷第十一張
侈故眞理全體在事中二眞理與事非一故
眞理體性恒無邊際三以非一卽非異故無
邊理性全在一塵四以非異卽非一故一塵
理性無有分限次事望理亦有四句一事法
與理非異故全帀於理性二事法與理非一
故不壞於一塵三以非一卽非異故一小塵
帀於無邊理性四以非異卽非一故一塵帀
無邊理性而塵不大思之問無邊理性全徧
一塵時外諸事處爲有理性爲無理性若塵
外有理則非全體徧一塵若塵外無理則非
全徧一切事義甚相違荅以一理性融故多
事無礙故得全在内而全在外無障無礙各
有四句先就理四句一以理性全體在一切
事中時不礙全體在一塵處是故在外則在
内二全體在一塵中時不礙全體在餘事處
是故在内則在外三以無二之性各全在一
切中時是故亦在内亦在外四以無二之性
非一切故是故非内非外前三句明與一切
法非異此之一句明與一切法非一良爲非
一非異故内外無礙次就事四句一一塵全
帀於理時不礙一切事法亦全帀是故在内
卽在外二一切法各帀理性時不礙一塵亦
全帀是故在外則在内三以諸法同時各帀
故是故全内亦全外無有障礙四以諸事法
各不壞故彼此相望非内非外恩之釋曰以
理在一爲内在多爲外事亦以一爲内以多
爲外何故如是一多内外相徧相在而無障
礙唯是一心圓融故寄理事以彰之以體寂
邊目之爲理以用動邊目之爲事以理是心
之性以事是心之相性相倶心所以一切無
礙

鏡十二卷二十張侈如上無
邊分限差別之事唯以一理性鎔融自然大
小相含一多卽入如金鑄十法界像若消鎔
則無異相如和融伹是一金以理性爲洪爐
鎔萬事爲大冶則銷和萬法同會一眞三依
理成事門謂事無別體要因眞理而得成立
以諸緣起皆無自性故由無性理事方成故
如彼要因於水能成立故依如來藏得有諸
法當知亦爾思之四事能顯理門謂由事攬
理故則事虛而理實以事虛故全事中之理
摓然露現猶如彼相虛令水體露現當知些
中道理亦爾思之五以理奪事門謂事旣攬
理成遂令事相皆盡唯一眞理平等顯現以
離眞理外無片事可得故如水奪波波無不
盡此則水存於巳壞波令盡六事能隱理門
謂眞理隨緣成諸事法然此事法旣帀於理
遂令事顯理不現也如水成波動顯靜隱經
云法身流轉五道名曰衆生故令衆生現時
法身不現也七眞理卽事門謂凡是眞理必
非事外以是法無我理故事必依理以理虛
無體故是故此理舉體皆事方爲眞理如
水卽波動而非濕八事法卽理門謂緣起事
法必無自性舉體卽眞故說衆生卽如不待
滅也如波動相舉體卽水無異也九眞理非
事門謂卽事之理而非是事以眞妄異故實
非虛故所依非能依故如卽波之水非波以
動濕異故十事法非理門謂全理之事事恒
非理性相異故能依非所依故是故舉體全
理而事相宛然如全水之波波恒非水以動
義非濕故華嚴經云如色與非色此二不爲
一又云生死及涅槃分別各不同釋

@@宗鏡十二卷十三張侈曰理
事逆順自在者事理相望各有四義四義中
皆二義逆二義順謂依理成事眞理卽事順
也以理奪事眞理非事逆也事能顯理事法
卽理順也事能隱理事法非理逆也欲成卽
成欲壞卽壞故云自在成不礙壞壞不礙成
顯不礙隱隱不礙顯故云無礙正成時卽壞
等故云同時五對皆無前却故云頓起又上
四對何以約理望事但云成等抔云顯等約
事望理但云顯等不云成等深有所以何者
事從理生可許云成理非新有伹可言顯事
成必滅故得云壞眞理常住故伹云隱其卽
之與一離之與異大旨則同細明亦異理無
形相伹可卽事而事有萬差故言與理冥一
理絕諸相故云離事事有差異故云異理上
約義別有此不同若統收者應成五對無礙
之義一相徧對二相成對三相害對四相卽
對五不卽對五中前四明事理不離後一明
事理不卽又五對之中共有三義成顯一對
是事理相作義奪隱及不卽二對是事理相
違義相徧及相卽二對是事理不相礙義又
由第二相作故有第四相卽由相卽故相徧
由有第三相違故有第五不卽又若無不卽
無可相徧故說眞空妙有各有四義約理望
事卽眞空四義一廢巳成他義卽依理成事
門二泯他顯巳義卽眞理奪事門三自他倶
存義卽眞理非事門四自他倶泯義卽眞理
卽事門由其卽故而互泯也又初及三卽理
徧事門以自存故舉體成他故徧他也後約
事望理卽妙有四義一顯他自盡卽事能顯
理門二自顯隱他義卽事能隱理門三

@@宗鏡十二卷十四張侈自他
倶存義卽事法非理門四自他倶泯義卽事
法卽理門又初及三卽事徧於理門以自存
故而能顯他故徧他也故說約空有存亡無
礙眞空隱顯自在理事鎔融者鎔冶也謂初
銷義融和也謂終成義以理鎔事事與理融
觀之於心卽名此觀觀事當俗觀理當眞今
觀理事無礙中道第一義觀自然悲智相導
成無住行又理事十門㧾分五對一理事相
徧二理事相成三理事相害四理事相卽五
理事相非理卽性空眞理一相無相事卽染
淨心境互爲緣起起滅時分此彼相貌不可
具陳相徧二門是全徧全同理不可分故華
嚴經頌云法性徧在一切處一切衆生及國
土三世悉在無有餘亦無形相而可得三句
卽全徧末句卽不可分相成二門依理成事
則如因水成波似依空立色眞如不守自性
能隨萬緣事能顯理則如影像表鏡明識智
表本性華嚴經頌云了知一切法自性無所
有如是解諸法卽見盧舎那相害二門以理
奪事如水奪波事能隱理似煙鬱火相卽二
門眞理卽事如水不離冰若但是空出於事
外則不卽事今卽法爲無我理離事何有理
耶事法卽理則緣起無性一切衆生亦如也
相非二門能所有異眞妄不同則於解常自
一於諦常自二相卽則非二相非則非一非
一故不壞俗諦非二故不隱眞諦此眞諦性
空之理空而不空斯俗諦幻有之事有而不
有不有之有有不礙空不空之空空不絕有
彼此無寄遞互相成若心内定一法是有卽
墮常若心外執一法是無卽沉斷倶成

宗鏡十二卷十五張侈見綂
不入圓宗如上圓融約理事無礙訖宗鏡
錄卷第十二音義
鐶<
戶關反指丨>窟<苦骨反宂了>蹉<七何反丨跎也>佉<丘伽反>緖<俆侣><
反由也>熾<昌志反>琳<力尋反>浪<魯當反>瀼<汝陽反濃露也>謀<莫浮
><反丨計也>儉<巨斂反約也>廓<苦孰反>奚<胡雞反何也>呑<吐根反咽
也>鄙<方美反陋也>號<胡刀反呼咷也>泣<去急反>振<章刃反>鑄<之戌
反鎔><也>鎔<餘封反>冶<半者反銷也>摓<徒頂也>鬱<
紆物反>丙午歲分司大藏
都監開板
@@宗鏡錄卷第十三
慧日永明寺主智覺禪師延壽集
夫前巳明一心理事無礙今約周遍含容觀
中事事無礙者如法界觀序云使觀全事之
理隨事而一一可見全理之事隨理而一一
可融然後一多無礙大小相含則能施爲隱
顯神用不測矣乃至欲使學人冥外境於自
心心慧旣明自見無盡之義此周遍含容觀
亦具十門一理如事門謂事法旣虛相無不
盡理性眞實體無不現此則事無別事卽全
理爲事是故菩薩雖復看事卽是觀現然說
此事爲不卽理釋云由此眞理全爲事故如
事顯現如事差別大小一多變易無量又此
眞理卽與一切千差萬別之事倶時歷然顯
現如耳目所對之境亦如芥甁亦如眞金爲
佛菩薩比丘及六道衆生形像之時與諸潒
一時顯現無分毫之隱亦無分毫不像今理
性亦爾無分毫隱亦無分毫不事不同眞空
但觀理奪事門中唯是空理現也故菩薩雖
復看事卽是觀理然說此事爲不卽理者以
事虛無體而不壞相所以觀衆生見諸佛觀
生死見涅槃以全理之事恒常顯現是以事
旣全理故不卽理若也卽理是不全矣如金
鑄十法界像一一像全體是金不可更言卽
金也二事如理門謂諸事法與理非異故事
隨理而圓遍遂令一塵普遍法界法界全體
遍諸法時此一微塵亦如理性全在一切法中
如一微塵一切事法亦爾釋云一一事皆如
理普遍廣大如理徹於三世如理常住本然
例一切諸佛菩薩緣覺聲聞及六道衆生一

@@宗鏡十三卷苐二張侈一皆爾
乃至一塵一念性相作用行位因果無不圓
足三事含理事門謂諸事法與理非一故存
本一事而爲廣容如一微塵其相不大而能
容攝無邊法界由刹等諸法旣不離法界故
倶在一塵中現如一塵一切法亦爾此理事
融通非一非異故摠有四句一一中一二一
切中一三一中一切四一切中一切各有所
由思之釋云一中一者上一是能含下一是
所含下一是能遍上一是所遍餘三句一一
例知四通局無礙門謂事與理非一卽非異
故令此事法不離一處卽全遍十方一切塵
內非異卽非一故全遍十方而不動一依卽
遠卽近卽遍卽住無障無礙五廣狹無礙門
謂事與理非一卽非異故不壞一塵而能廣
容十方刹海由非異卽非一故廣容十方法
界而微塵不大是則一塵之事卽廣卽狹卽
大卽小無障無礙六遍容無礙門謂此一塵
望於一切由普遍卽是廣容故遍在一切中
時卽復還攝一切諸法全住自中又由廣容
卽是普遍故令此一塵還則遍在自内一切
差別法中是故此塵自遍他時卽他遍自能
容能入同時遍攝無礙思之七攝入無礙門
謂彼一切望於一法以入他卽是攝他故一
切全入一中之時卽彼全一還復在自一切
之内同時無礙思之又由攝他卽是入他故
一法全在一切中時還令一切恒在一内同
時無礙思之釋云此上無礙猶如鏡燈卽十
鏡互入如九鏡入彼一鏡中時卽攝彼一鏡
還入九鏡之内同時交互故云無礙八交涉
無礙門謂一望於一切有攝有入通

鏡十三卷苐三張侈有
四句謂一攝一切一入一切一切攝一一切
入一一攝一一入一一切攝一切一切入一
切同時交叅無礙釋云一攝一一入一者如
東鏡攝彼西鏡入我東鏡中時卽我東鏡入
彼西鏡中去一切攝一切一切入一切者圓
滿常如此句但以言不頓彰故假前三句句
皆圓滿九相在無礙門謂一切望一亦有攝
有入亦有四句謂攝一入一攝一切入一攝
一入一切攝一切入一切同時交叅無礙釋
云此與前四句不同前但此彼同時攝入今
則欲入彼時必別攝餘法帶之將入彼中發
起重重無盡之勢攝一入一者如東鏡能攝
南鏡帶之將入西鏡之中卽東鏡爲能攝能
入南鏡爲所攝西鏡爲所入也此則釋迦世
尊攝文殊菩薩入普賢中也攝一切入一者
如東鏡攝餘八鏡帶之將入南鏡之中時東
鏡爲能攝能入八鏡爲所攝南鏡爲所入則
一佛攝一切衆生帶之同入一衆生中也攝
一入一切者如東鏡能攝南鏡帶之將入餘
八鏡中攝一切入一切者如東鏡攝九鏡帶
之將入九鏡之中時東一鏡爲能攝能入九
鏡爲所攝亦卽便爲所入也此句正明諸法
互相涉入一時圓滿重重無盡也今現見鏡
燈但入一燈當中之時則鏡鏡中各有多多
之燈無前後也則知諸佛菩薩六道衆生不
有則巳有卽一刹那中便徹過去未來現在
十方一切凡聖中也十普融無礙門謂一切
及一普皆同時更互相望一一具前兩重四
句普融無礙准前思之令圓明顯現稱行境
界無障無礙深思之令現在前是以前九

@@宗鏡十三卷苐四張侈門文
不頓顯故此攝令同一刹那旣摠別同時則
重重無盡也又華嚴演義云夫能所相入心
境包含摠具四義能成無礙一稱性義二不
壞相義三不卽義四不離義由稱性故不離
由不壞相故不卽又如諸刹入毛孔皆有稱
性及不壞相義今毛上取稱性義故知法性
之無外刹上取不壞相義故不遍稱性之毛
以一毛稱性故能含廣刹以廣刹不壞相故
能入一毛又内外緣起非卽非離亦有二義
一約內外共爲緣起由不卽故有能所入由
不離故故得相入二約内外緣起與眞法性
不卽不離此復二義一由内外不卽法性有
能所入不離法性故毛能廣包刹能遍入二
者毛約不離法性如理而包刹約不卽法性
不遍毛孔思之此事事無礙觀如羣臣對王
各各全得王力猶諸子對父一一全得爲父
又如百僧同住一寺各各全得受用而寺不
分若空中大小之華一一遍納無際虛空而
華不壞則十方一切衆生全是佛體而無分
劑以不知故甘稱眇劣禀如來之智德反墮
愚盲具廣大之威神而跧小器所以志公云
法性量同太虛衆生發心自小如上無礙但
是一心如海涌千波鏡含萬像非一非異周
遍圓融互奪互成不存不泯遂得塵含法界
無虧大小念包九世延促同時等事現前此
乃華嚴一部法界緣起自在法門如在掌中
爛然可見又非獨華嚴之典乃至一代時敎
難思之妙旨十方諸佛無作之神遍觀音秘
密之悲門文殊法界之智海一時顯現洞鑑
無疑矣若非智照深達自心又焉能悟

@@宗鏡十三卷苐五張侈
此希奇之事如先德云證佛地者爲塵空無
我無性是也乃至稱理而言非智所知如空
中鳥飛之時跡不可求依止跡處也然空中
之跡旣無體相可得然跡非無此跡尋之逾
廣要依鳥飛方詮跡之深廣當知佛地要因
心相而得證佛地之深廣然證入此地不可
住於寂滅一切諸佛法不應爾當亦敎利喜
學佛方便學佛智慧夫佛智慧者卽一切種
智所以般若經中以種智爲佛則無種不知
無種不見斯乃以無知知一切知以無見見
一切見如華嚴離世閒品十種無下劣心中
云菩薩摩訶薩又作是念三世所有一切諸
佛一切佛法一切衆生一切圈土一切世閒
一切三世一切虛空界一切法界一切語言
施設界一切寂滅涅槃界如是一切種種諸
法我當以一念相應慧悉知悉覺悉見悉證
悉修悉斷然於其中無分別離分別無種種
無差別無功德無境界非有非無非一非二
以不二智知一切二以無相智知一切相以
無分別智知一切分別以無異智知一切異
以無差別智知一切差別以無世閒智知一
切世閒以無世智知一切世以無衆生智知
一切衆生以無執著智知一切執著以無住
處智知一切住處以無雜染智知一切雜染
以無盡智知一切盡以究竟法界智於一切
世界示現身以離言音智示不可說言音以
一自性智入於無自性以一境界智現種種
境界知一切法不可說而現大自在言說證
一切智地爲敎化調伏一切衆生故於一切
世閒示現大神通變化是爲第十無下劣心

宗鏡十三卷苐六張侈*連
如上微細剖析理事根源方見全佛之衆生
惺惺不昧全衆生之佛歷歷無疑悟本而似
達家鄕得用而如親毛足云何迷眞抱幻捨
實憑虛辜負巳靈沉埋家寶高推上聖自鄙
下凡者都爲伹誦空文未窮實義唯卽心是
佛之語親省何年只學萬法唯識之言誰當
現證旣乖敎觀又闕明師雖稱紹隆但成自
誑宗鏡委細正爲斯人使了其義而識其心
披其文而見其法感諸聖苦口愧先賢用心
覽卷方知終不虛謬如高拂雲霧豁覩靑天
似深入龍宮親逢至寶始悟從來未諦學處
麤浮可驗時中全無力量未到實地莫言其
深未至劬勞莫言其若唯當見性可以息言
且諸聖所以垂言敎者普爲生盲凡夫令不
著生死眇目二乘令不住涅槃夜視小菩薩
令捨於權乘羅縠別菩薩令不執敎道此爲
未知有自心卽具如是廣大神德無邊妙用
者分明開示令各各自知十方諸佛莫不承
我威光一切異生莫不頼我恩力勸生忻慕
進道弘修破一微塵出大千經卷然後以定
慧力内外莊嚴發起本妙覺心眞如相用似
磨古鏡如瑩神珠光徹十方影透法界無令
一小含識不承此光猶如善財一生可辦又
如龍女親獻靈山如來印可故云我獻寶珠
世尊納受是事疾不荅言甚疾女言以汝神
力觀我成佛復速於此是知纔悟此法因果
同時成道度生不出一刹那之際如法華經
信解品云疾走往捉又譬喻品云其疾如風
豈滯多生抂修功行有如是速疾念念相應
之力而不肯承當故諸聖驚嵯廣爲開演布八

@@宗鏡十三卷苐七張侈
敎綂備三乘車大小倶収權實並載提携誘
引密赴機冝或見或聞而前而後悉令入此
一乘金剛寶藏以爲究竟如方便品中引十
方三世諸佛皆以無量無數方便種種因緣
譬喻言詞而爲衆生演說諸法是法皆爲一
佛乘故是諸衆生從佛聞法究竟皆得一切
種智則不可迷諸佛方便門執其知解領成
現之語起法我之心如般若經中佛言我於
一切法無所執故得常光一尋身眞金色是
以伹於人法二執倶亡一道常光自現還同
釋迦親證金色之身所以諸佛敎門皆爲顯
宗破執依前住著反益迷心如熱金丸執則
燒手令甘露聖敎出苦良緣若遇斯人有損
無益如方便品偈云舎利弗當智諸佛法如
是以萬億方便隨冝而說法其不習學者不
能曉了此汝等旣巳知諸佛世之師隨冝方
便事無復諸疑惑心生大歡喜自知當作佛
故知若不習定學慧且不知隨冝之說妄認
爲眞不可徇文以爲悟道直如善財登閣龍
女獻珠當此之時自然親見應須剋巳辦事
曉夜忘疲若問程而不行家鄕轉遠似見寶
而不取還受貧窮所以古德頌云學道先須
細識心細中之細細難尋可中尋到無尋處
方信凡心是佛心故知卽於一念生死心中
能信有諸佛不思議事甚爲難得如大涅槃
經云佛言若有人能以藕根絲懸須彌山可
思議不不也世尊善男子菩薩摩訶薩於一
念頃悉能得量一切生死是故復名不可思
議問理唯一道事乃萬差云何但了一心
無邊佛事悉皆圓滿荅出世之道理由心

@@成處世之門事由心造若以唯心之事一法
卽一切法舒之無邊以唯心之理一切法卽
一法卷之無跡因卷而說一此法未曾一因
舒而說多此法未曾多非一非多有而不有
而多而一無而不無一多相依互爲本未通
有四義一相成義則一多倶立以互相持有
力倶存也二相害義形奪兩亡以相依故各
無性也三互存義以此持彼不壞彼而在此
彼持此亦爾經頌云一中解無量無量中解
一四互泯義以此持彼彼相盡而唯此以彼
持此此相盡而唯彼經云知一卽多多卽一
又由彼此相成資攝無礙是故得有大小卽
入一多相容遠近互持主伴融攝致使塵塵
現而無盡等帝綂以參差故得事事顯而無
窮若定光而隱映又一多無礙之義古德以
喻顯示如數十錢法此有二體一異體二同
體就異體中有二一相卽二相入又以諸緣
起法有二義一空有義此卽自體二有力無
力義此望力用由初義故約相卽由後義故
得相入初空有義中由自若有時他必無故
他卽自何以故由他無性以自作故二由自
若空時他必有故自卽他故何以故由自無
性用他作故以空有無二體故所以常相卽
若不爾者緣起不成有自性等過二力用中
自有全力所以能攝他他全無力故所以能
入自不據自體故非相卽力用交徹故成相
入十數爲譬者復有二門一異體門二同體
門就異體門中復有二一者一中多多中一
如經頌云一中解無量無量中解一了彼互
生起當成無所畏此約相說二者一卽多多
宗鏡十三卷苐八張侈

宗鏡十三卷苐九張侈卽一
如經頌云一卽是多多卽一義味寂滅悉平
等遠離一異顚倒相是名菩薩不退住此約
理說問旣其各各無性那得成其一多耶荅
此由法界實德緣起力用普賢境界相應所
以一多常成不増不減也次明一卽多多卽
一者如似一卽十緣成故若十非一一不成
故何但一不成十亦不成如柱若非舎爾時
則無舎若有舎亦有柱卽以住卽是舎故有
舎復有柱一卽十十卽一故成一復成十也
問若一卽十此乃無有一若十卽一此乃無
有十那言一之與十復言以卽故得成耶荅
一卽非一者是情謂一今所謂緣成一緣成
一者非是情謂一故經頌云一亦不爲一爲
破諸數故淺智著諸法見一以爲一問前明
一中多多中一者卽一中有十十中有一此
明一卽十有何別耶荅前明一中十者離一
無有十而十非是一若此明一卽十者離一
無有十而十卽是一緣成故也二同體門者
還如前門相似還明一中多多中一一卽多
多卽一今就此門中說者前異體門言一中
十者以望後九故名一中十此門言一中十
者卽一中有九故言一中十也問若一中卽
有九者此與前異體門中一卽十有何別耶
荅此中言有九者有於自體九而一不是九
若前異體說者一卽是彼異體十而十不離
一問一中旣自有九者應非緣成義荅若非
緣成豈得有九耶問一體云何得有九荅若
無九卽無一次明同體門中一卽十者還言
一者緣成故一卽十何以故若十非一一不
成故一卽十旣爾一卽二三亦然問此

@@宗鏡十三卷苐十張侈
中言自體一卽十者與前同體一中十有何
別耶荅前明自體中有十而一非是十此明
一卽十而一卽是十以此爲異問此明一體
卽十爲攝法盡不荅隨智差別故亦盡亦不
盡何者如一若攝十卽不爲盡若具說卽無
盡也問爲攝自門無盡爲攝餘門亦無盡耶
荅一無盡餘亦無盡若餘不盡一亦不盡若
一成一切卽成若一不成一切卽不成是故
此攝法卽無盡復無盡成一之義也於三四
義猶若虛空卽是盡更不攝餘故名無盡故
知亦攝盡不盡也問旣言一卽能攝者爲只
攝一中十亦得攝他處十荅攝他十亦有盡
不盡義何以故離他無自故一攝他處卽無
盡而成一之義他處十義如虛空故有盡經
云菩薩在於一地普攝一切諸地功德此宗
鏡錄是一乘別敎不思議門圓融無盡之宗
不同三乘敎中所說如上一多無礙之義不
可以意解情思作限量之見唯淨智眼以六
相十玄該之方盡其旨耳則知融攝無邊包
含匪外如法華神力品云諸佛於此得司耨
多羅三藐三菩提諸佛於此轉于法輪諸佛
於此而般涅槃又經云慈悲爲佛眼正念爲
佛頭妙音爲佛耳香林爲佛鼻甘露爲佛口
四辯爲佛舌六度爲佛身四攝爲佛手平等
爲佛指戒定爲佛足種智爲佛心金光明經
疏云法性身佛者非是凡夫二乘下地之所
能見唯應度者示令得見此卽無身心身無
相之相一切智爲頭第一我諦髻八萬四千
法門髪大悲眼中道白毫無漏鼻十八空舌
四十不共齒弘誓肩三三昧腰如來藏腹權

@@宗鏡十三卷苐十一張侈實
智手寂慧足如此等相莊嚴法性身佛也牛
頭初祖云諸佛於此得菩提者此是心處得
菩提色處轉法輪眼處入涅槃若爾者身中
究竟解脫法身常在淨土具足更少何物復
更何求初發心時便成正覺此宗鏡中所有
智行主伴皆同一際纔有信者悉同法流但
如一圓鏡之中無別分析如華嚴論云此經
法門揔是十方諸佛同行共行更無新故如
大王路發跡登之者卽是無奈不行之何一
念隨善根少分見性智慧現前㧾是不離佛
正覺根本智故不離普賢行故如普賢一念
中少分善心揔是向法流者故經云聞如來
名號及所說法門聞而不信猶能畢竟至於
金剛智地何況信修者也又云此華嚴經中
解行法門修學悟入必能成就十住法門住
佛種性生一來家爲佛眞子不同權敎初地
菩薩以誓願成佛此華嚴經直論實證位不
論誓願爲此敎門㧾一時一際一法界無異
念前後情絕凡聖一性不論情繫應以無念
無作法界照之可見若立情見不可信也設
生信者玄信佛語故非是自見若自見者情
絕想亡心與理合智與境冥方知萬境性相
通收若不如斯心常彼此是非競作垢淨何
休若也稱性情亡法界重玄之門自達一多
純雜自在含容揔別之門圓融自在於利生
之法善達諸根隨所堪能悉皆成益敬承親
近者皆能拔之所以稱性故凡行說事悉徧
法界若隨事作則有分限如摩訶般若經云
欲以一食供養十方各如恒河沙等諸佛及
僧當學般若波羅蜜欲以一衣華香瓔珞

宗鏡十三卷十二張侈
粖香塗香燒香燈燭幢幡華蓋等供養諸佛
及僧當學般若波羅蜜論問曰菩薩若以一
食供養一佛及僧尙是難事何況十方如恒
河沙等諸佛及僧荅曰供養功德在心不在
事也若菩薩以一食大心悉供養十方諸佛
及僧亦不以遠近爲礙是故諸佛皆見皆受
是知但運一心廣大無際功德智慧二種莊
嚴六度萬行無不圓滿則知一毫空性法界
無差一微塵中具十方分是以法華會上十
方佛國通爲一土分身共座同證一乘亦如
華嚴敎明此土說法十刹成然仰先聖之同
歸令後學之堅信偶斯敎者莫大良緣如秉
大炬以燭幽關炳然見性似駕迅航而渡深
濟倐爾登眞故云一句染神必當成佛二字
經耳七丗不沉所利唯人所約唯巳百褔殊
相同入無生萬善異流倶會平等今宗鏡中
亦復如是正直捨方便但說無不道一切諸
法中唯以等觀入若執方便廣辯諸乘則失
佛本懷違於大旨如法王經云若定根機爲
小乘人說小乘法爲闡提人說闡提法是斷
佛性是滅佛身是說法人當歷百千萬劫墮
諸地獄何以故衆生之性卽是法性從本巳
來無有増減云何於中分別藥病如是解者
卽一切法無非佛法矣問如何是一切法
皆是佛法荅一切法唯心心卽是佛心卽
是法如學人問忠國師經云一切法皆是佛
法殺害還是佛法不荅一切施爲皆是佛智
之用如人用火香臭不嫌亦如其水淨穢非
汗以表佛智也是知火無分别蘭芆倶焚水
同上德方圓任器所以文殊執劒於瞿曇鴦

@@宗鏡十三卷十三張侈掘持
刀於釋氏豈非佛事乎若心外見法而生分
別直饒廣作勝妙之事亦非究竟問心
性本淨寂照無辵何假智光而爲鑑達荅心
是正因雖然了照以客塵煩惱所遮若無智
慧了因而不能顯古德云智照心原卽是了
因如空與日略有十義以辯難思一謂日與
空非卽非離二非住非不住三如日善作破
暗良緣顯空之要四雖復滅暗顯空空無損
益五理實無損事以推之暗蔽永除性乃無
増空界所含萬像皆現六而此虛空性雖清
淨若無日光則有暗起七非以虛空空故自
能除暗暗若除者必假日光八日若無空無
光無照空若無日暗不自除九然此暗性無
來無去日之體相亦不生不滅十伹有日照
空則亁坤洞曉以智慧日照心性空亦復如
是釋曰一是與心非卽非離云何非卽以智
是能照心是所照能所異故云何非離智是
心之用用不離體故二非住非不住云何非
住智性離故云何非不住與心相應故三智
能破客塵顯了心性四智雖去塵現性而心
本無隱顯五心雖本空要盡客塵方能普現
法界六心雖清淨若無智光則爲客塵所蔽
七非心自空不染客塵塵若除者要因智光
八智無心不照心無智不明九客塵雖盡本
無來去智雖起照亦無生滅十但得智光則
心性湛然寂照法界洞朗究竟清淨故知萬
法無修策修而至無修本性雖空亦由修空
而顯空今宗鏡所錄深有所以只爲衆生無
智不修而墮愚闇不照心性枉陷輪迴若不
得宗鏡之智光何由顯於心寶且衆生

@@
宗鏡十三卷十四張侈無漏智性本自具足
以客塵所蔽似鏡昏塵但能知鏡本明塵卽
漸盡客塵盡處眞性朗然如大涅槃經云如
大村外有娑羅林中有一樹先林而生足一
百年是時林主灌之以水隨時修治其樹陳
朽皮膚枝葉悉皆脫落唯貞實在如來亦爾
所有陳故悉巳除盡唯有一切眞實法在所
以一鉢和尙謌云萬代金輪聖王子只者眞
如靈覺是菩提樹下度衆生度盡衆生出生
死不生死眞丈夫無形無相大毗盧塵勞滅
盡眞
如在一顆圓明無價
珠宗
鏡錄卷第十三侈音義眇<亡少反>跧<莊緣反屈也>爛<郞旰反>洞<徒弄反
>剖<普后反破也>惺<桑經反>埋<莫皆反>謬<靡幼反誤也>豁<呼括反
>劬<其倶反勞也>縠<胡谷反羅也>瑩<烏定反飾也>髻<古詣反>秉<
兵永反>炳<兵永反>駕<古訝反>迅<私閏反疾也>航<胡郞反船也>倐<式
竹反忽也>灌<古玩>丙
午歲分司大藏都監開板

宗鏡錄卷第十四侈
慧日永明寺主智覺禪師延壽集
夫釋迦文佛開衆生心成佛知見達磨初祖
直指人心見性成佛若體此一心云何是成
佛之理荅一心不動諸法無性以無性故
悉皆成佛華嚴經云佛子如來成正覺時於
其身中普見一切衆生成正覺乃至普見一
切衆生入涅槃皆同一性所謂無性無何等
性所謂無相性無盡性無生性無滅性無我
性無非我性無衆生性無非衆生性無菩提
性無法界性無虛空性亦復無有成正覺性
知一切法皆無性故得一切智大悲相續救
度衆生佛子譬如虛空一切世界若成若壞
常無増減何以故虛空無生故諸佛菩提亦
復如是若成正覺不成正覺亦無増減何以
故菩提無相無非相無一無種種故佛子假
使有人能化作恒河沙等心一一心復化作
恒河沙等佛皆無色無形無相如是盡恒何
沙等劫無有休息佛子於汝意云何彼人化
心化作如來凡有幾何如來性起妙德菩薩
言如我解於仁所說義化與不化等無有別
云何問言凡有幾何普賢菩薩言善哉善哉
佛子如汝所說設一切衆生於一念中悉成
正覺與不成正覺等無有異何以故菩提無
相故若無有相則無増減佛子菩薩摩訶薩
應如是知成等正覺同於菩提一相無相疏
釋云所以知佛智徧者無一衆生不有本覺
與佛體無殊故經云佛智潜流卽似佛智偏
他衆生今顯衆生自有佛智故云徧耳此有
三意一明無一衆生不有則知無性者非衆

@@宗鏡十四卷苐二張侈生數
謂草木等巳過五性之見二者衆生在纏之
因巳具出纏之果法故云有如來智慧非但
有性後方當成亦非理先智後是知涅槃對
昔方便且訟有性後學尙謂談有藏無沉聞
等有果智誰當信者三彼因中之果智卽他
佛之果智以圓敎宗自他因果無二體故不
爾此說衆生有果何名說佛智耶斯則玄又
玄矣非華嚴宗無有斯理疑云涅槃云佛性
者名爲智慧有智慧時則無煩惱今有佛智
那作衆生釋云謂顚倒故不證豈得言無如
壯士迷於額珠豈是膚中無寶謂若先無離
倒寧有旣離則現明本不無如貧得珠非今
授與是以涅槃恐不修行故云言定有者卽
爲執著恐不信有故云若言定無則爲妄語
乍可執著不可妄語又如來藏等經說有九
種喻喻如來藏謂如靑蓮華在泥水中未出
泥人無貴者又如貧女而懷聖胎如大價寶
垢衣所纏中摩尼珠落在深廁如眞金像弊
衣所覆如菴羅樹華實未開亦如稻米在穅
中如金在鑛如像在摸皆是塵中有佛身
義與此大同也又此無性理能成一切能壞
一切則一成一切成一壞一切壞一成一切
成者卽因果交徹於中有二一明生佛不二
華嚴經云如來成正覺時於其身中普見一
切衆生成正覺等淨名經云一切衆生卽菩
提相卽菩提相干何不成二明能所不二卽
華嚴經云皆同一性所謂無性淨名經云不
行是菩提離意法故法卽是所意卽是能良
以心境同一性故生佛亦然非以眞心不守
自性故舉體隨緣成諸萬法性卽體也

@@宗鏡十四卷苐三張侈以諸
法唯心所現各無自體虛假相依無決定性
以無性故能隨異緣成立一切若有定性猶
如金石各有堅性不可令易今此無性猶如
於水遇冷成冰逢火便煖故中論偈云集若
有定性先來所不斷於今云何斷道若有定
性先來所不修於今云何修故知若有定性
一切諸法皆悉不成若無定性一切皆成又
若衆生各各有性自體不移則永作衆生無
因成佛所以無性理同以有空義故一切法
得成於畢竟空中熾然建立一切法若此一
微塵法成則盡十方虛空界一切異法一時
成若有一微塵異法不成者此閒一毫之法
亦不成失圓頓義以一心一切心故若悟宗
鏡成佛卽一切處成佛所以金剛經云所在
之處則爲有佛若有一微塵處不成佛則不
入宗鏡中故經云唯我一人者三界六道凡
聖無非我是一是人故唯我一八耳故知若
離此而修皆成權漸如待空華而結果期燄
水以成氷任滿三祇不入眞實但自觀心見
佛了諸法空則不動念而雜覩毫光靡運身
而徧叅法界如佛在忉利一夏安居佛以神
力制諸人天不知處所夏受歲巳佛攝神足
欲還閻浮爾時須菩提於石室中住自思惟
言佛忉利下當至佛所禮佛耶爲不至耶復
自思惟佛常說法若人以智慧力觀佛法身
是名見佛中最佛時巳從忉利下閻浮提四
衆皆集人天相見座中有佛及轉輪王諸天
大集衆會莊嚴先未曾有須菩提念今此大
衆雖復殊特勢不乆停磨滅之法皆歸無常
因此無常觀之初門悉知諸法空無有

宗鏡十四卷苐四張侈實
作是觀時卽得道證時一切衆欲先見如來
禮拜供養有蓮華色比丘尼常爲他人呼爲
婬女欲除惡名便化爲輪王七寶千子衆人
見之皆悉避座化王見佛還復本身爲比丘
尼最先禮佛佛告尼言非汝先禮我唯湏菩
提最初禮我所以者何須菩提觀諸法空爲
見法身得眞供養供養中最非供養生身名
供養也是知若不自信心佛求他勝緣功業
雖勤終非究竟如華嚴如來出現品云佛子
設有菩薩於無量百千億那由他劫行六波
羅蜜修習種種菩提分法若未聞此如來不
思議大威德法門或時聞巳不信不解不順
不入不得名爲眞實菩薩以不能生如來家
故又以從緣故緣亦無自性則一切不成念
念散壞如隨差別雜染之緣因名言建立故
號衆生於諸緣中求衆生性了不可得則衆
生體空卽是壞義以有諸法故則空義得顯
若此一衆生義不成則盡十方法界一切衆
生悉皆不成故名一壞一切壞所以諸佛知
一切法皆無性故得成就一切智起同體非
相續不斷盡未來際廣度有情以一心無性
成佛之理願一切衆生與我無異知衆生本
來一心不動常合天眞以無性故不覺隨緣
六趣昇降抂受妄苦虛墮輪迴所以能起大
悲相續度脫若無此無性之理則有化不成
善惡凡聖不可移易若能如是解悟則是入
不思議方便法門佛藏經云諸法若有決定
體性如析毛髮百分之一者是則諸佛不出
於世亦終不說諸法空並證頓義華嚴經頌
云能於一念悉了知一切衆生無有餘了

@@宗鏡十四卷苐五張侈
彼衆生心自性達無性者所行道不退轉法
輪經云爾時三菩薩住世尊前以曼陀蓮華
散於佛上散巳作如是言我於此法深生信
解無有疑惑其第一者白佛言世尊若有人
說如來我卽如來於此法中都無疑惑第二
菩薩復白佛言世尊若有人稱說世尊我卽
世尊亦於此法悉無疑惑第三菩薩白佛言
世尊若有人稱說阿羅訶三藐三佛陀我卽
阿囉訶三藐三佛陀亦於此法悉無疑惑乃
至阿難白佛言世尊云何菩薩作如是說佛
言此三菩薩善解假名故作是說故知但是
凡聖諸法皆是假名從心建立若能了達一
切平等卽知凡聖諸法不出假名假名不出
眞如之性如大般若經云爾時善現告欲色
界諸天衆言汝諸天衆說我善現佛眞弟子
隨如來生云何善現隨如來生謂隨如來眞
如生故所以者何如來眞如無來無去善現
眞如亦無來無去故說善現隨如來生如來
眞如卽一切法眞如一切法眞如卽如來眞
如如是眞如無眞如性亦無不眞如性善現
眞如亦復如是故說善現隨如來生釋曰若
如來眞如卽一切法眞如者非獨善現隨如
來生乃至一切法界衆生悉隨如來生何者
以如來眞如卽自眞如故如是眞如無眞如
性者以此眞如是言說中極亦不可立故云
喚作如如早是變也旣無眞如之性亦無非
眞如之性如是了達方爲究竟眞如矣鴈腋
經云爾時舎利弗問諸比丘言大德何緣說
如是語我今始於六師出家諸比丘言大德
舎利弗從今巳往六師諸佛等同一相無増

@@宗鏡十四卷苐六張侈無
減大德舎利弗我等今知諸師不異於出家
中無所分別故言出家舎利弗言大德何緣
說言從今佛非我尊諸比丘言大德舎利弗
我從今往自然明了熾然明子不假餘明我
自歸依非餘歸依自歸自尊是故說言佛非
我尊何以故我不離佛佛不離我乃至舎利
弗言大德何故說從今往說無有業諸比丘
言大德舎利弗我從今往知一切說究竟涅
槃是中無有調伏無非調伏以是故言我說
無業如來藏經云世尊告金剛慧言善男子
我以佛眼觀一切衆生貪欲恚癡諸煩惱中
有如來智如來眼如來身結加跗坐儼然不
動善男子一切衆生雖在諸趣煩惱身中有
如來藏常無染汙德相備足如我無異楞伽
經云如來藏自性清淨轉三十二相入於一
切衆生身中華嚴入法界品中鞞瑟胝羅居
士得菩薩解脫不般涅槃際法門常供養栴
檀座佛塔告善財言我開栴檀座如來塔門
時得三昧名佛種無盡善男子我念念中入
此三昧念念得知一切無量殊勝之事乃至
善子我唯得此菩薩所得不般涅槃際解脫
如諸菩薩摩訶薩以一念智普知三世一念
徧入一切三昧如來智日恒照其心於一切
法無有分別了一切佛悉皆平等如來及我
一切衆生等無有二知一切法自性清淨無
有思慮無有動轉而能普入一切世閒離諸
分別住佛法印悉能開悟法界衆生又頌云
如心境界無有量諸佛境界亦復然如心境
界從意生佛境如是應觀察法華經云如是
我成佛巳來甚大乆遠壽命無量阿僧

宗鏡十四卷苐七張侈衹劫
常住不滅衆有疑云成道旣久常此敎化中
閒所有然燈毗婆沙尸棄等佛成道入滅說
法度衆生復是誰耶古釋云於是中閒說然
燈佛等成道入滅如是皆以智慧方便善巧
分別說於他佛非離我身別有彼佛金剛經
論云衆生身内有佛亦非密身外有亦非密
乃至非身内非身外有非非内非非外有並
非密也衆生卽是故名爲密寶藏論云不遣
一法不得一法不修一法不證一法性淨天
眞可謂大道乎眞一是以徧觀天下莫非眞
人孰得此理同其一倫台敎云只觀十法界
衆生卽是佛十法界衆生陰佛陰無毫芥之
殊三世佛事衆生四儀無不圓足華嚴論云
若少見性者亦得佛乘如大海中一毫之渧
乃至多渧一一渧中皆得大海如是菩薩五
位之中十位十地一一位内皆有佛果如彼
海水一毫之渧不離佛性得諸行故以彼佛
性而有進修如華嚴經直以全佛果不動智
等十智如來示凡信修如有凡夫頓昇寶位
身持王位徧知臣下一切羣品無不該含華
嚴經中法門菩薩行相亦復如是從初發心
十住之始頓見如是如來法身佛性無作智
果徧行普賢一切萬行隨緣不滯悉皆無作
涅槃經云佛性非是作法但爲客塵煩惱所
覆故是故今從十住初位以無作三昧自體
應眞煩惱客塵全無體性唯眞體用無貪瞋
癡任運卽佛故一念相應一念成佛一日相
應一日成佛何須數劫漸漸而修多劫積修
三衹至果心緣劫量見障何休諸佛法門本
非時攝計時立劫非是佛乘又經云一

@@宗鏡十四卷苐八張侈切世
界海微塵數劫所有諸佛出興于世親近供
養者明無功之智徧周無法不佛佛卽法也
十方虛空無有閒鈌鍼鋒毛端無不是一切
法一切佛故但有微塵許是非染淨心皆不
是見佛也以智眼印之又云都舉佛刹微塵
數佛者智滿行徧無非佛故皆悉承事者卽
聖凡同體無一不佛法空無閒也以普眼觀
之徹其心境無不佛也智隨諸行一切皆佛
故如是見者以事而論亦實如是表法而論
一切揔實是佛故若一法一物不是佛見者
當智是人卽是邪見非正見也卽有能所是
非諸見競生不復入此普賢文殊智眼境界
是以若有異想雜念續續而起故號衆生則
能所互興是非交諍卽是邪見若了妄念無
相外境自虛則一切刹塵無非正覺所以釋
摩訶衍論云一念初起無有初相者謂心起
者無有初相可知而言知初相卽謂無念者
則是除疑令生勝解謂有衆生作如是疑極
解脫道會本覺時微細初生知得有耶知得
無耶若知有者極解脫道當非無念所以者
何知有初念有初念故若知無者極解脫道
當不能有所以者何旣無初念待何念無立
解脫有如是疑故今自通言所知之相從本
巳來自性空無能知之智從本巳來無有起
時旣無所覺之相亦無能覺之智豈可得言
有細初相智慧可知而言說知初相者卽是
現示無念道理所以者何法性之理雖無所
知之初起相亦無能知之始覺智而能通達
無所知相無能知智無所有覺都非空無是
故今且依此道理作如是說知初相耳

@@宗鏡十四卷苐九張侈是故
一切衆生不名爲覺以從本來念念相續未
曾離念故說無始無明者卽是成立上無念
義謂金剛巳還一切衆生獨力業相大無明
念未出離故則是現亦一切衆生皆是有念
名爲衆生一切諸佛皆得無念名爲佛故自
此巳下現示始覺境界周徧圓滿謂大覺者
巳到彼岸徧知一切無量衆生一心流轉作
生住異滅四相故如論云若得無念者則知
心相生住異滅故以何義故如是知耶得自
無念時一切衆生平等得故如論云以無念
等故以何義故唯一行者得無念時一切衆
生悉得無念一一衆生皆悉各各有本覺故
此義云何謂一行者始覺圓滿同本覺時徧
同一切無量衆生本覺心中非自本覺所以
者何自性本覺徧衆生界無不至故清淨覺
者得無念時一切衆生皆得無念者清淨覺
者斷無明時一切衆生亦可斷耶若爾何過
若始覺者斷無明時一切衆生皆得斷者何
故上言金剛巳還一切衆生獨力業相大無
明念未出離故不名爲覺若諸衆生無始無
明未得出離而與諸佛同得無念者無念等
義唯有言說無有實義豈可得言一切衆生
皆有本覺亦有始覺決斷此難則有二門一
者自宗決斷二者望別決斷自宗決斷者此
論正宗爲欲現示一切衆生同一相續無差
別故可得一修行者無始無明究竟斷時一
切衆生亦同斷盡一修行者滿始覺時一切
衆生亦同得滿是故三身本有契經中作如
是說爾時世尊告文殊言文殊師利我由二
等而成正覺一者斷等二者得等言斷

宗鏡十四卷苐十張侈等者
我極解脫道初發起時一切衆生所有無始
無明一時究竟頓決斷故言得等者我初成
道滿始覺時一切衆生皆滿足故是名二等
故望別決斷者舉圓滿者望衆生界無一一
法而非清淨舉諸衆生望無上尊入無明藏
無所覺知皆悉清淨無所障礙無念等義而
得成立入無明藏無所覺知上上所說文無
相違過舉此一隅應廣觀察自此巳下融諸
始覺令同本覺謂五十一分滿始覺時實無
轉勝漸次之果亦無究竟圓滿之極所以者
何一切始覺四相倶時而得住止皆無自立
從本巳來一味平等自性圓滿契同無二一
相覺故如論云而實無有始覺之異以四相
倶時而有皆無自立本來平等同一覺故起
信疏云豁然大悟覺了自心本無所轉今無
所靜本來平等種種夢念動其心原覺心初
起者是明所覺相心初起者依無明有生相
之心體令動念今乃證知離本覺無不覺卽
動念是靜心故言覺心初起如迷東爲西悟
時乃知西卽是東心無初相者本由不覺有
心生起今旣覺故心無所起故言無初相今
究竟位動念都盡唯一心在故言無初相無
明永盡歸一心原更無起動故言得見心性
心卽常住更無所進名究竟覺未至心原夢
念未盡欲滅此動望到彼岸而今旣見心性
夢相都盡覺知自心本無流轉今無明靜息
常自一心是以證知佛地無念此是舉因而
證果也馬祖大師云汝若欲識心衹今語言
卽是汝心喚此心作佛亦是實相法身佛亦
名爲道經云有三阿僧衹百千名號隨

@@宗鏡十四卷十一張侈世應
處立名如隨色摩尼珠觸靑卽靑觸黃卽黃
體非一切色如指不自觸如刀不自割如鏡
不自照隨緣所見之處各得其名此心與虛
空齊壽乃至輪迴六道受種種形卽此心未
曾有生未曾有滅爲衆生不識自心迷情妄
起諸業受報迷其本性妄執世閒風息四大
之身見有生滅而靈覺之性實無生滅汝今
悟此性名爲長壽亦名如來壽量喚作本空
不動性前後諸聖秖會此性爲道今見聞覺
知元是汝本惟亦名本心更不離此心別有
佛此心本有今有不假造作本淨今淨不待
瑩拭自性涅槃自性清淨自性解脫自性離
故是汝心性本自是佛不用別求佛汝自是
金剛定不用更作意凝心取定縱使凝心斂
念作得亦非究竟志公和尙生佛不二科云
衆生與佛不殊大智不異於愚何用外求珍
寶身内自有明珠正道邪道不二了和凡聖
同途迷悟本無差別涅槃生死一如究竟攀
緣空寂推求憶想清虛無有一法可得蕭然
直入無餘傳大士頌云還原去何須次第求
法性無前後一念一時修又頌云凡地修聖
道果地習凡因恒行無所踐常度無度人眞
覺大師謌云雪山肥膩更無雜純出醍醐我
常納一性圓通一切性一法徧合一切法一
月普現一切水一切水月一月攝諸佛法身
入我性我性同共如來合一地具足一切地
非色非心非行業彈指圓成八萬門刹那滅
却阿鼻業一切數句非數句與五靈覺何交
涉百門義海云發菩提者今了達一切衆生
及塵毛等無性之理以成佛菩提智故

@@宗鏡十四卷十二張侈所以
於佛菩提身中見一切衆生成等正覺又衆
生及塵毛等全以佛菩提之理成衆生故所
以於衆生菩提中見佛修菩提行是故佛是
衆生之佛衆生卽佛之衆生縱有開合終無
差別如是見者名菩提心起同躰大悲敎化
衆生也又策林問云衆生爲迷諸佛爲悟體
雖是一約用有差若以衆生通佛佛亦合迷
若以佛通衆生衆生合悟荅恒以非衆生爲
衆生亦以非佛爲佛不礙存而恒奪不妨壞
而常成隨緣且立衆生之名豈有衆生可得
約體權施法身之號寧有諸佛可求莫不妄
徹眞原居一相而恒有眞該妄末入五道而
常空情談則二界難通智說乃一如易就然
後雙非雙是卽互壞互成見諸佛於衆生身
觀衆生於佛體仰山和尙問潙山和尙云眞
佛住何處潙山云以思無思之妙反靈燄之
無窮思盡還原性相常住事理不二眞佛如
如斯則無住無離能見眞佛履平等道矣故
云六道之道離善之惡離惡之善二乘之道
離漏之無漏菩薩之道離邊之中諸佛之道
無離無至何以故一切諸法卽是佛道故所
以先德云夫大道唯心卽心是佛只依一心
而修卽是根本之智亦是無分別智卽能分
別無窮自具一切智故不同起心徧計故知
凡有心者悉皆成佛如今行是佛行坐是佛
坐語是佛語默是佛默所以云阿鼻依正常
處極聖之自心諸佛法身不離下凡之一念
此非分得可謂全收以不信故決定爲凡以
明了故舊來成佛然成佛之義約性虛玄隨
相對機卽有多種如華嚴演義云隨門

宗鏡十四卷十三張侈不同
種種有異門雖有多且略分四一約性卽一
眞法界二約相卽無盡事法三性相交徹顯
此二門不卽不離四以性融相德用重重初
約體門者問體是佛不荅應成四句一是佛
法性身無所不至故經云性空卽是佛故二
非佛絕能所覺爲其性故平等眞法界非佛
非衆生故三亦佛非佛以法性身無自性故
四雙非性與無性雙泯絕故經頌云無中無
有二無二亦復無三世一切空是則諸佛見
二就相門有二一情二非情眞心隨緣變能
所故然此二問各分染淨謂無明熏眞如成
染緣起眞如熏無明成淨緣起染成萬類淨
至成佛以修淨緣斷彼染緣方得成佛依此
二義則生佛不同於淨緣中復有因果因有
純雜果有依正若約純門隨一菩薩盡未來
際唯修一行一一皆然若約雜門萬行齊修
盡未來際若約因門盡未來際常是菩薩若
約果門盡未來際當是如來經云爲衆生故
念念新新成等正覺若雙辯門盡未來際修
因得果若約雙非盡未來際非因非果便同
眞性前之三門雙具悲智雙融心境第三性
相交徹門曲有四門一以性隨相同第二門
二寄相歸性同第一門三雙存無礙具上二
門依此則悲智雙運性相齊驅寂照雙流成
大自在四互奪雙亡則性相倶絕沒同果海
無成不成第四以性融相門相雖萬差無不
卽性性德無盡全在相中以性融相相如於
性令上諸門皆無障礙因果交徹純雜相融
事事相叅重重無盡今就性門四句之内是
卽佛門不取餘三就相門中約有情門

@@宗鏡十四卷十四張侈是淨
非染是果非因是一分義非此所用就交徹
門佛則性相雙融生則會相歸性今經正約
第四以性融相一成一切皆成謂以佛之淨
性融生之染以佛一性融生之多令多染生
隨一眞性皆如於佛巳成佛竟非唯有情會
萬類相融爲佛體無不皆成故肇公云會萬
物而成巳者其唯聖人乎又云故聖人空同
其體萬物無非我以佛之性融於物性同佛
皆成以物之性融佛之相故令三業等於萬
類卽今經意而非餘門故云隨門不同今是
成佛門也頓敎多同約性四門終敎卽同性
相交徹始敎有二門幻有卽空同會相歸性
但唯心現多同第二小乘人天皆同相門由
此有云無情成佛是約性相相融以情之性
融無情相以無情相隨性融同有情之相故
說無情有成佛義若以無情不成佛義融情
之相亦得說言諸佛衆生不成佛也以成與
不成情與無情無二性故法界無限故佛體
普周固色空無二故法無定性故十身圓融
故緣起相由故生界無盡故爲因周徧故遠
離斷常故萬法虛融故故說一成一切成也
非謂無情亦有覺性同情成佛若許比成則
能修因無情變情情變無情便同邪見是以
性非巧拙解有精麁智妙而見在須臾機鈍
而悟經塵劫所以古德云夫佛體幽玄非卽
色藴亦不離色藴一異性空眞性自現如密
嚴經偈云碎抹於金鑛鑛中不見金智者巧
融鍊眞金方乃顯分剖於諸色乃至爲極微
及析求諸藴若一若異性佛體不可見亦非
無有佛且如悟入宗鏡中成佛不離一

@@宗鏡十四卷十五張侈
念若前念是凡後念是聖此猶別敎所收今
不動無明全成正覺故華嚴論云如將寶位
直授凡庸如夜夢千秋覺巳隨滅傳大士白
梁武帝云今欲將如意寶珠清淨解脫照徹
十方光色微妙難可思議意欲施於人主若
受者疾得阿耨多羅三藐三菩提故知若一
念決定信受者不閒刹那便登覺位如維摩
經云維摩詰言然汝等便發阿耨多羅三藐
三菩提心是卽出家是卽具足又法華經云
爾時龍女有一寶珠價直三千大千世界持
以上佛佛卽受之龍女謂智積菩薩尊者舎
利弗言我獻寶珠世尊納受是事疾不荅言
甚疾女言以汝神力觀我成佛復速於此故
知一切含生心珠朗耀理無前後明昧隨機
或因鬭而隱膚中對明鏡而顯現或因遊而
沉水底在安徐而復之或處輪王髻中建大
功而受賜或繫貧人衣裏惺智願而猶存宗
鏡明文同證於此如是信者究竟無餘卽是
一念知一切法是道場成就一切智故據此
諸聖開示心佛了然設有抱疑退屈之者雖
未信受若成佛之理未曾暫虧如人不識眞
金認爲銅鐵銅鐵伹有虛名金性未曾暫變
如令執者不知本是却謂今非亦匪昔迷而
方始悟如上廣引委曲證明只爲卽生死中
有不思議性於塵勞内具大菩提身以障重
之人聞皆不信甘稱絕分唯言我是凡夫旣
不能承紹佛乘弘持法器遂乃一向順衆生
之業背覺合塵生死之海彌深煩惱之籠轉
密所以徧集祖佛言敎頓釋羣疑令於言下
發明直見無生自性方知與佛無異萬法本

宗鏡十四卷十六張侈日基
同始信眞詮有茲深益問六祖云善惡都
莫思量自然得入心體洞山和尙云學得佛
邊事猶是錯用心今何廣論成佛之旨
荅今宗鏡錄正論斯義以心冥性佛理合眞
空豈於心外妄求隨他勝境如華嚴記云若
達眞空尙不造善豈況惡乎若邪說空謂豁
達無物或言無礙不妨造惡若眞知空善順
於理恐生動亂尙不起心慕善惡背於理以
順妄情豈當可造若云無礙不礙造惡何不
無礙不礙修善而斷惡耶猒修善法尙恐有
著心恣情造惡何不懼著明知邪見惡衆生
也乃至入理觀佛猶恐起心更造業思特違
至理故楞伽經云佛告大慧前聖所知轉相
傳授妄想無性菩薩摩訶薩獨一靜處自覺
觀察不由於他離見妄想上上昇進入如來
地是名自覺聖智相又云一切無涅槃無有
涅槃佛無有佛涅槃遠離覺所覺所覺是相
能覺是見遠離覺所覺名自覺聖智以亡能
所處成佛故夫限量暖知從他外學欲窮般
若海莫得其源如於恒河中投一升鹽水無
鹽味飮者不覺若内口發明徹法原底無理
不照無事不該如經云佛言我住於無念法
中得如是黃金色身三十二相放大光明照
無餘世界
宗鏡錄卷第十四侈
<反>音義
廁<初吏反>穅<苦岡反米皮也><苦會反麤也>鑛<古猛反>腋<羊益反肘
><腋>儼<魚檢反>鞞<部迷反>瑟<所櫛反樂器也>胝<古尼反>渧<都計
反>缺<苦穴反破也>隅<虞俱反角也>拭<賞職反刷也>膩<女利反肥丨
>策<楚革反>驅<豈居反>虧<去爲
反>
@@宗鏡錄卷第十五侈
慧日永明寺主智覺禪師延壽集
問旣博地凡夫位齊諸佛者云何不具諸佛
神通作用荅非是不具但衆生不和故華
嚴宗云施佛證衆生之體用衆生之用所以
志公和尙謌云日昳未心地何曾安了義他
家文字有親踈莫起功夫求的意任蹤橫絕
忌諱長在人閒不居世運用元來聲色中凡
夫不了爭爲計如有學人問大安和尙如何
是諸佛神通師云汝從何處來對云江西來
師云莫不謾語不對云終不謬言學人再問
如何是神通師云果然妄語斯皆可驗並是
現前日用不知故諸佛將衆生心中眞如體
相用三大之因爲法報化三身之果豈可更
論具不具耶如今若實未薦者但非生因之
所生唯在了因之所了大涅槃經云生因者
如泥作甁了因者如燈照物若智燈纔照凡
聖一如若意解觀之眞俗似別然世閒多執
事相迷於眞理故法華經云取相凡夫隨冝
爲說金剛經云但凡夫之人貪著其事所以
一切經論皆破衆生身心事相等執如寶藏
論離微品云夫經論者莫不就彼凡情破彼
根量種種方便皆不住於形事若不住形事
者則不須一切言說及以離微也故經云隨
冝說法意趣難解雖說種種之乘皆是權接
方便助道法也然非究竟解脫涅槃如有人
於虛空中畫作種種色相及種種音聲然彼
虛空實無異相受入變動故知諸佛化身及
以說法亦復如是於實際中都無一異是以
天地合離虛空合微萬物動作變化無爲夫

@@宗鏡十五卷苐二張侈洪礼
神中有智智中有通通有五種智有三種何
爲五種通一曰道通二曰神通三曰依通四
曰報通五曰妖通妖通者狐狸老變木石精
化附傍人神聰慧奇異此謂妖通何謂報通
鬼神逆知諸天變化中陰了生神龍隱變此
謂報通何謂依通約法而知緣身而用乘符
往來藥餌靈變此謂依通何謂神通靜心照
物宿命記持種種分別皆隨定力此謂神通
何謂道通無心應物緣化萬有水月空華影
像無主此謂道通何謂三智一曰眞智二曰
内智三曰外智何謂外智謂分別根門識了
塵境博覽古今皆通俗事此名外智何謂内
智自覺無明割斷煩惱心意寂靜滅無有餘
此名內智何謂眞智體解無本物來寂靜通
達無涯淨穢不二故名眞智眞智道通不可
名目餘所有者皆是邪僞僞則不眞邪則不
正惑亂心生迷於本性是以深解離微達彼
諸有自性本眞出於羣品夫智有邪正通有
眞僞若非法眼精明難可辯了是以俗閒多
信邪僞少狺正眞大敎偃行小乘現用故知
妙理難顯也百丈廣語云應物隨形變現諸
趣離我我所猶屬小用是佛事門收大用者
大身隱於無形大音匿於希聲龐居士偈云
世人多重金我愛刹那靜金多亂人心靜見
眞如性心通法亦通十八斷行蹤但自心無
礙何愁神不通如是解者方入宗鏡之中所
有施爲皆入律行自然成辦一切佛事如淨
名私記云得入律行者如優波離章是名奉
律是名善解端坐不用經營辦供養具而常
作佛事心行中求巳上並約性用心通不約

宗鏡十五卷苐三張侈
事解或諸家兼事說者或云衆生理具諸佛
事圓或云衆生在因諸佛證果或云衆生客
塵所遮諸佛種現倶盡或云衆生妄見所隔
諸佛五眼圓通又台敎多約本迹明凡聖不
二辯生佛之因果故肇法師云本迹雖殊不
思議一所以湛然尊者約三觀四敎十如十
乘一念三千等於此迹門論其十妙若知迹
門尙妙本門可知遂撮略色心不二等十門
明權實之宗辯能所之化故云爲實施權則
不二而二開權顯實則二而不二斯則始終
明不二十門者一色心不二門者且十如鏡
乃至無諦一一皆有㧾別二意㧾在一念分
別色心何者初十如中相唯在色性唯在心
體力作緣義兼色心因果唯心報唯約色十
二因緣苦業兩兼惑唯在心四諦則三兼色
心滅唯在心二諦三諦皆俗具色心眞中唯
心一實諦及無諦准此可見旣知別巳攝別
入揔一切諸法無非心性一性無性三千宛
然當知心之色心卽心名變變名爲造造謂
體用是則非色非心而色而心唯色唯心良
由於此故知但識一念徧見巳他生佛他生
他佛尙與心同況巳心生佛寧乖一念故彼
彼境法差而不差二内外不二門者凡所觀
境不出内外外謂託彼依正色心卽空假中
卽空假中妙故色心體絕唯一實性無空假
中色心宛然豁同眞淨無復衆生七方便異
不見國土淨穢差品而帝綂依正終自炳然
所言内者先了外色心一念無念唯内體三
千卽空假中是則外法全爲心性心性無外
攝無不周十方諸佛法界有情性體無殊一

@@宗鏡十五卷苐四張侈
切咸徧誰云內外色心巳他此卽用向色心
不二門成三修性不二門者性德只是界如
一念此内界如三法具足性雖本爾藉智起
修由修照性由性發修在性則全修成性起
修則全性成修性無所移修常宛爾修又二
種順修逆修順謂了性爲行逆謂背性成迷
迷了二心心雖不二逆順二性性事恒殊可
由事不移心則令迷修成了故須一期迷了
照性成修見性修心二心倶泯又了順修對
性有離有合離謂修性各三合謂修二性一
修二各三共發性三是則修雖具九九只是
三爲對性明修故合修爲二二與一性如水
爲波二亦無二亦無波水應知性指三障是
故具三修從性成成三法爾達無修性唯一
妙乘無所分別法界洞朗此由内外不二門
成四因果不二門者衆生心因旣具三軌此
因成果名三涅槃因果無殊始終理一若爾
因德巳具何不住因但由迷因各自謂實若
了迷性實唯信因故乆研此因因顯名果只
緣因果理一用此一理爲因理顯無復果名
豈可仍存因號因果旣泯理性自忘只由忘
智親踈致使迷成厚薄迷厚薄故强分三惑
義開六卽名智淺深故如夢勤加空冥惑絕
幻因旣滿鏡像果圓空像雖卽義同而空虛
像實像實故稱理本有空虛故迷轉成性是
則不二而二立因果殊二而不二始終體一
若謂因異果因亦非因曉果從因因方剋果
所以三千在理同名無明三千果成咸稱常
樂三千無改無明卽明三千並常倶體倶用
此以修性不二門成五染淨不二門者若識

@@宗鏡十五卷苐五張
侈無始卽法性爲無明故可了今無明爲法
性法性之與無明徧造諸法名之爲染無明
之與法性徧應衆緣號之爲淨濁水清水波
濕無殊清濁雖卽由緣而濁成本有濁雖本
有而全體是清以二波理通舉體是同故三
千因果倶名緣起迷悟緣起不離刹那刹那
性常緣起理一一理之内而分淨穢別則六
穢四淨通則十通淨穢故知刹那染體悉淨
三千未顯驗體仍迷故相似位成六根徧照
照分十界各具䓎然豈六根淨人謂十定十
分眞垂跡十界亦然乃至果成等彼百界故
須初心而遮而照照故三千恒具遮故法爾
空中終日雙亡終日雙照不動此念徧應無
方隨感而施淨穢斯泯亡淨穢故以空以中
仍由空中轉染爲淨由了染淨空中自亡此
以因果不二門成六依正不二門者巳證遮
那一體不二良由無始一念三千以三千中
生陰二千爲正國土一千屬依依正旣居一
心一心豈分能所雖無能所依正宛然是則
理性名字觀行巳有不二依正之相故使自
他因果相攝但衆生在理果雖未辦一切莫
非遮那妙境然應復了諸佛法體非徧而徧
衆生理性非局而局始終不改大小無妨因
果理同依正何別故淨穢之土勝劣之身塵
身與法身量同塵國與寂光無異是則一一
塵刹一切刹一一塵身一切身廣狹勝劣難
思議淨穢方所無窮盡若非三千空假中安
能成茲自在用如是方知生佛等彼此事理
互相收此以染淨不二門成七自他不二門
者隨機利他事乃憑本本爲一性具足自他
方

宗鏡十五卷苐六張侈
至果位自卽益他如理性三德三諦三千自
行唯在空中利他三千赴物物機無量不出
三千能應雖多不出十界十界轉現不出一
念土土互生不出寂光衆生由理具三千故
能感諸佛由三千理滿故能應應徧機徧欣
赴不差不然豈能如鏡現像鏡有現像之理
形有生像之性若一形對不能現像則理鏡
有窮形事未通若與鏡像隔則容有是理無
有形對而不像者若鏡未現像由塵所遮去
塵由人磨現像非關磨者以喻觀法大旨可
知應知理雖自他具足必藉緣了爲利他功
復由緣了與性一合方能稱性施設萬端則
不起自性化無方所此由依正不二門成八
三業不二門者於化他門事分三密隨順物
理得名不同心輪鑑機二輪設化現身說法
未曾毫差在身分於眞應在法分於權實二
身若異何故乃云卽是法身二說若乖何故
乃云皆成佛道若唯法身應無垂世若唯佛
道誰施三乘身尙無身說必非說身口平等
等彼意輪心色一如不謀而化常冥至極稱
物施爲豈非百界一心界界無非三業界尙
一念三業豈殊果用無虧因必稱果若信因
果方知三密有本百界三業倶空假中故使
稱冝徧赴爲果一一應色一一言音無不百
界三業具足化復作化斯之謂歟故一念凡
心巳有理性三密相海一塵報色同在本理
毗盧遮那方乃名爲三無差別此以自他不
二門成九明權實不二門者平等大慧常鑑
法界亦由理性九權一實實復九界權亦復
然權實相冥百界一念亦不可分別任運常

@@宗鏡十五卷苐七張侈然
至果乃由契本一理非權非實而權而實此
卽如前心輪自在致令身口赴權實機三業
一念無乖權實不動而施豈應隔異對說卽
以權實立稱在身則以眞應爲名三業理同
權實冥合此以三業不二門成十受潤不
二門者物理本來性具權實無始熏習或權
或實權實由熏理恒平等遇時成習願行所
資若無本因熏亦徒設遇熏自異非由性殊
性雖無殊必藉幻發幻機幻感幻應幻赴能
化所化並非權實然由生具非權非實成權
實機佛亦果具非權非實爲權實應物機應
契身土無偏同常寂光無非法界故知三千
同在心地與佛心地三千不殊四微體同權
實益等此以權實不二門成巳上並是約理
事權實因果能所等解釋大凡理事二門非
一非異如大智度論云有二種門一畢竟空
門二分別好惡門今依分別門中則理是所
依爲本事是能依爲末又理妙難知爲勝事
麤易見爲劣如今秖可從勝不可徇劣但得
理本本立而道生事則自然成矣又理實應
緣無礙事之理事因理立無失理之事如今
不入圓信之者皆自鄙下凡遠推極聖斯乃
不唯失事理亦全無伹悟一心無礙自在之
宗自然理事融通眞俗交徹若執事而迷理
永劫沉淪或悟理而辵事此非圓證何者理
事不出自心性相寧乖一旨若入宣鏡頓悟
眞心尙無非理非事之丈豈有若理若事之
執但得本心後亦不廢圓修如有學人問本
淨和尙云帥還修行也無對云我修行與汝
別汝先修而後悟我先悟而後修是以若先

@@宗鏡十五卷苐八張侈修
而後悟斯則有功之功功歸生滅若先悟而
後修此乃無功之功功不虛弃所以融大師
信心銘云欲得心淨無心同功又若具智眼
之人豈得妄生叨濫況似明目之者終不墮
於溝坑若盲襌闇證之徒焉知六卽狂慧徇
文之等奚識一心如今但先令圓信無疑自
居觀行之位古人云一生可辦豈虛言哉切
不可迷性徇修執權害實弃本逐末認妄辵
眞據世諦之名言執無始之熏習將言定旨
立解明宗一向合塵背於本覺如昔人云妄
情牽引何年了辜負靈臺一點光又眞覺大
帥謌云覺卽了不施功一切有爲法不同住
相布施生天福猶如仰箭射虛空勢力盡箭
還墜招得來生不如意爭似無爲實相門一
超直入如來地伹得本莫愁末如淨瑠璃含
寶月旣能解此如音珠自利利他終不歇且
如世閒有福之人於伏藏内得摩尼珠法爾
以種種磨治然後自然雨寶況悟心得道之
者亦復如是旣入佛位法爾萬行莊嚴悲智
相續如華嚴經中第十法雲地菩薩況如大
摩尼珠有十種性十地品云佛子譬如大摩
尼珠有十種性出過衆寶何等爲十一者從
大海出二者巧匠治理三者圓滿無缺四者
清淨離垢五者内外明徹六者善巧鑚穿七
者貫以寶縷八者置在瑠璃高幢之上九者
普放一切種種光明十者能隨王意雨衆寶
物如衆生心充滿其願佛子當知菩薩亦復
如是有十種事出過衆聖何等爲十一者發
一切智心二者持戒頭陀正行明淨三者諸
禪三昧圓滿無缺四者道行清白離諸垢

宗鏡十五卷苐九張侈
穢五者方便神通内外明徹六者緣起智慧
善能鑚穿七者貫以種種方便智縷八者置
於自在高幢之上九者觀衆生行施聞持光
十者受佛智職墮在佛數能爲衆生廣作佛
事故知悟道如得珠豈無磨治莊嚴等事
問若不具神變將何攝化荅若純取事相
神通有違眞趣如輔行記云修三昧者忽發
神通須急弃之有漏之法虛妄故也故止觀
云能障般若何者種重般若自具諸法能泯
諸相未具巳來但安於理何須事通若專於
通是則障理又不唯障理反受其殃如鬱頭
勝意之徒卽斯類矣夫言眞實神變者無非
演一乘門談無生理一言契道當生死而證
涅槃目擊明宗卽塵勞而成正覺刹那而革
凡爲聖須臾而變有歸空如此作用豈非神
變耶所以寶積經云文殊師利白佛言世尊
夫說法者爲大神變若是下劣根機之者諸佛
大慈不令孤弃一期方便黃葉止啼如維摩
經云以神通惠化愚癡衆生若上上根人只
令觀身實相觀佛亦然如昔有彭城王問諸
大德等貴若證果卽得成聖者與我左腋出
水右腋出火飛騰虛空放光動地我卽禮拜
汝爲師牛頭融大師荅云善哉善哉不可思
議今若責我如此證果者恐與道乖審如是
成佛者幻師亦得作佛且與諸大德及諸人
士證者昔釋迦在於僧中演無上道與僧不
異維摩在俗說解脫果與俗不殊勝鬘女人
說大乘法女相不改善星比丘行闡提行僧
相不移此乃正據其内心解與不解以爲差
隔何關色身男女相貌衣服好醜若言形隨

@@宗鏡十五卷苐十張侈證改
貌逐悟遷是聖者則瞿曇形改方成釋迦維
摩相遷乃成金粟卽知證是心證非是形遷
悟是智變非關相異譬如世閒任官之人爲
遷改官官高豈卽貌別又古人云不改舊時
人只改舊時行履處設或改形換質千變萬
化皆是一心所爲乃至神通作用出沒自在
易小令大展促爲長豈離一心之内故知萬
事無有不由心者但證自心言不成聖若不
識道具相奚爲故金剛經云若以三十二相
觀如來者轉輪聖王卽是如來又偈云若以
色見我以音聲求我是人行邪道不能見如
來古人云若不達此理縱然步步腳踏蓮華
亦同魔作龐居士偈云色聲求佛道結果反
成魔若決定取神通勝相作佛者不唯幻士
成聖乃至天魔外道妖狐精魅鬼神龍蜃等
皆悉成佛彼咸具業報五通盡能變化故若
不一一以實相勘之何辯眞僞但先悟宗鏡
法眼圓明則何理而不通何事而不徹一切
佛事攝化之門自然成就如華嚴論云經云
入深禪定得佛神通者以心稱理原無出入
體無靜亂體無造作性任理自眞不生不滅
理眞智應性自徧周三世十方一時普應對
現色身隨智應而化羣品而無來往亦不變
化名佛神通智無依止無形無色體無來去
性自徧周非三世攝而能普應三世之法名
曰神通是故經云智入三世而無來往爲三
世是衆生情所妄立非實有故爲智體無形
無色不造不作而應羣器名之爲神圓滿十
方無法不知無根不識名之爲通又云法華
經云種種性相義我及十方佛乃能知

@@宗鏡十五卷十一張侈足事
聲聞及緣覺不退諸菩薩皆悉不能知此等
卽是門前三乘也爲未明世閒相常住是法
住法位爲三乘同猒苦集樂修滅道之心未
明苦集本唯智起不了滅道本自無修無造
無作化諸羣品如幻住世性絕無明卽是佛
故一念相應一念佛一日相應一日佛何須
苦死要三僧祗但自了三界業能空業處任
運接生卽是佛也何須變易方言成佛龍天
變易豈爲佛耶三乘之人亦變易何故待三
僧祗佛方成故十地之上方能見性是故經
云若以色性大神力而欲望見調御士彼卽
瞖目顚倒見彼爲不識最勝法佛者覺也覺
業性眞業無生滅無得無證不出不沒性無
變化本來如卽是佛故隨緣六道行菩薩行
變化神通接引迷流佛非變化淨名經云雖
成正覺轉于法輪不捨菩薩之道是菩薩行
故以此善財十住初心於妙峯山上德雲比
丘所得憶念一切諸佛境界智慧光明普見
法門卽便成正覺然後始詣諸友求菩薩道
行菩薩行當知正覺體用之時卽心無作處
卽是佛故不須修行設當行滿亦不移今故
如化佛示成化相之時苦行麻麥剃髮持衣
捨諸飾好藉草等事爲化外道經中佛自和
會非佛自須如是等行無増上慢者豈須如
是一念任無作性佛智慧現前無得無證卽
是佛也還如善財證覺之後方求菩提道菩
薩行所以然者爲覺道之後方堪入纏處俗
無縛始能爲衆生說法解縛若自有縛能解
彼縛無有是處說時前後法是一時故當知
若欲行菩薩行須先成正覺又經頌云

宗鏡十五卷十二張侈
文殊法常爾者爲文殊是諸佛之慧不動智
是體文殊是用以將此一切諸佛一切衆生
根本智之體用門與一切信心者作因果體
用礶使依本故迄至究竟果滿與因不異無
二性故方名初發心畢竟心二種不別明此
十信心難發難信難入聞之者皆云我是凡
夫何猶可得是佛故設少分信者卽責神通
道力是故當知且須如是正信方始以正信
正見法力加行如法進修分分無明薄解脫
智慧明依自得法淺深漸當神通德用隨自
巳得信猶未得何索神通說言漸漸者不移
一時一法性一智慧無依住無所得中漸漸
故以十玄六相義圓之法性理中無有漸頓
伹爲無始無明慣習熟卒令契理純熟難故
而有漸漸問佛稱覺義覺何等法荅無
法之法是名眞法無覺之覺是名眞覺則妙
性無寄天眞朗然華嚴經頌云佛法不可覺
了此名覺法諸佛如是修一法不可得無字
寶篋經云爾時勝思惟菩薩白佛言何等一
法是如來所證覺知善男子無有一法如來
所覺善男子於法無覺是如來覺善男子一
切法不生而如來證覺一切法不滅而如來
證覺是以若有覺乃衆生無覺同木石倶非
眞性不契無緣無覺之覺方齊大旨無覺故
不同衆生覺故不如木石則一覺一切覺無
覺無不覺無覺故慧解寂然無不覺故虛壞
朗鑑又見心常住稱之曰覺一成一切成一
覺一切覺言窮慮絕不壞假名故云始成正
覺問初發心時便成正覺者云何復說後
之菩提荅非初非後不離初後如大智度

@@宗鏡十五卷十三張侈論云
不但以初心得亦不離初心得所以者何若
但以初心得不以後心者菩薩初發心便應
是佛若無初心云何有第二第三心第二第
三心以初心爲根本因緣亦不但後心亦不
離後心者是後心亦不離初心若無初心則
無後心初心集種種無量功德後心則具足
具足故能斷煩惱習得無上道須菩提此中
自說難因緣初後心心數法不倶不倶者則
過去巳滅不得和合若無和合則善根不集
善根不集云何成無上道佛以現事譬喻荅
如燈炷非獨初燄燋亦不離初燄非獨後燄
燋亦不離後燄而燈炷燋佛語須菩提汝自
見炷燋非初非後而炷燋我亦以佛眼見菩
薩得無上道不以初心得亦不離初心亦不
以後心得亦不離後心而得無上道燈譬菩
薩道炷喻無明等煩惱燄如初地相應智慧
乃至金剛三昧相應智慧燋無明等煩惱炷
亦非初心智燄亦非後心智燄而無明等煩
惱炷燋盡得成無上道又如燈雖念念滅而
能相續破闇心亦如是雖念念不住前後不
倶而能相續成其覺慧成無上道清涼疏云
華嚴經云了知境界如幻如夢如影如響亦
如變化若諸菩薩能與如是觀行相應於諸
法中不生二解一切佛法疾得現前初發心
時卽得阿耨多羅三藐三菩提知一切法卽
心自性成就慧身不由他悟者夫初心爲始
正覺爲終何以初心便成正覺故云知一切
法卽心自性故覺法自性卽名爲佛故經頌
云佛心豈有他正覺覺世閒斯良證也斯則
發者是開發之發非發起這發也何謂

@@宗鏡十五卷十四張侈現前
之相夫佛智非深情迷謂遠情亡智現則一
體非遥旣言知一切法卽心自性則知此心
卽一切法性今理現自心卽心之性巳備無
邊之德矣成就慧身者上觀法盡也正法當
興今諸見亡也佛智爰起覺心則理現理現
則智圓若鏡淨明生非前非後非新非故寂
照湛然不由他悟者成上慧身卽無師自然
智也又不由他悟是自覺也知一切法是覺
他也成就慧身爲覺滿也成就慧身必資理
發見夫心性豈更有他若見有他安稱爲悟
旣曰心性自亦不存寂而能知名爲正覺故
法華經云爲一大事因緣故出現於世開示
悟入佛之智見夫一者卽古今不易之一道
大者是凡聖之心體故十方諸佛爲此一大
事出現於世皆令衆生於自心中開此智見
若立種種差別是衆生知見若融歸一道是
二乘智見若一亦非一是菩薩智見若佛知
見者當一念心開之時如千日並照不俟更
言卽是祖師西來卽是諸佛普現故云念念
釋迦出世步步彌勒下生何處於自心外別
求祖佛則知衆生佛智本自具足若欲起心
別求卽成徧計之性故六祖云本性自有般
若之智自用智慧觀照不假文字若如是者
何用更立文字今爲未知者假以文字指歸
令見自性若發明時卽是豁然還得本心於
本心中無法不了故云悟無念法者萬法盡
通悟無念法者見諸佛境界是知若入無念
法門成佛不出刹那之際若起心求道徒勞
神於塵劫之中如釋迦文佛從過去無量劫
來承事供養無數恒河沙等諸佛皆不

宗鏡十五卷十五張侈
得記何以故以依止所行有所得故至燃燈
佛時因獻五莖蓮華乃得授記釋迦之號方
達五陰性空心無所著始見天眞之佛頓入
無得之門故將蓮華獻佛用表證明所以華
嚴經頌云性空卽是佛不可得思量尙不用
瞥起思量豈況勞功永劫
宗鏡錄卷第十五
音義
妖<於喬反艶也>狐<戶吴反>狸<里之反>餌<仍吏反食也>涯<五佳反水
><際也>偃<於幰反倒也>匿<女力反藏也>龐<薄江反妵也>軌<居洧反
>䓎<之若反>溝<古像反渠也>鑚<子符反>鬘<莫遏反>瞖<於計反>慣<
古患><反>奚<
肉元反>丁未歲分司大藏
都監形板
@@宗鏡錄卷第十六侈
慧日永明寺主智覺禪師延壽集
夫卽心成佛者爲即眞心爲即妄心
荅唯卽眞心悟心眞故成大覺義故稱爲佛
問若卽眞心有何勝義若卽妄心成何過咎
荅畢竟空門理無眹迹分別之道事有開遮
妄心者從能所生因分別起發浮根之暫用
成對境之妄知若離前塵此心無體因境起
照境滅照亡隨念生塵念空塵謝若將此影
事而爲佛身旣爲虛妄之因只成斷滅之果
眞心者湛然寂照非從境生含虛任緣未嘗
作意明明不昧了了常知舒之無蹤卷之無
迹如澄潭瑩野明鏡懸空萬像森羅豁然虛
鑑不出不入非有非無斯則千聖冥歸萬靈
交會信之者徹大道之原底體之者成常住
之法身祖佛同指此心而成於佛亦名天眞
佛法身佛性佛如如佛亦非離妄妄無體故
亦非卽眞眞非卽故眞妄名盡即離情消妙
圓覺心方能顯現又以本具故方能開示故
云如來正覺心與衆生分別心契同無二爲
開示悟入之方便是以若衆生心與諸佛心
各異如何說開只爲契同方垂方便如藏中
無寶徒勞掘鑿只爲有寶不廢人功但發信
心終當見性故云我爲汝保任此事終不虛
也所以云摩尼珠人不識如來藏裏親收得
六般神用空不空一顆圓光色非色如是的
指何用別求耶故心丹訣云茫茫天下虛尋
覓未肯迴頭自相識信師行到無爲鄕始覺
從來枉施力所以華嚴論云以無明住地煩
惱便爲一切諸佛不動智一切衆生皆自有

@@宗鏡十六卷苐二張侈之
只爲智體無性無依不能自了會緣方了故
知一切衆生皆是佛智不得了緣無由覺悟
了卽成佛如大品經云有菩薩初發心卽坐
道場爲如佛所以龐居士偈云心若如神自
虛不服藥病自除白蓮華如意珠無勞覓莫
驅驅智者觀財色了了如幻虛衣食支身命
相勸學如如時至移庵去無物可盈餘又古
人云一丸療萬病不假藥方多問若卽眞
心成佛妄覺墮凡則妄念違宗眞心順覺斯
乃眞妄有二體用分離如何會通圓融一旨
荅眞妄無性常契一原豈有二心而互相
卽以性淨無染妄不可得如幻刀不能斫石
苦霧不能染空爲不了一心之人所以說卽
如台敎問云無明卽法性無復無明與誰相
卽荅如爲不識冰人指水是冰指冰是水但
有名字寧復有二物相卽耶是知時節有異
融結隨緣濕性常在未曾變動乃至卽凡卽
聖亦復如是凡聖但名一體無異故先德釋
華嚴經云一世界盡法界亦如是者知一眼
如一切眼如皆然舉譬如一人身有手足一
切人皆有手足是以不了此一心皆成二見
若凡夫執著此心造輪迴業二乘猒弃此心
求灰斷果又凡夫無眼將菩提智照成煩惱
火燒如大富盲兒坐寶藏中舉動罣礙爲寶
所傷二乘將如來四德秘藏爲無常五陰謂
是賊虎龍蛇怕怖馳走縛脫雖殊取捨倶失
若諦了通達之者不起不滅無得無生了此
妄心念念無體從何起執念念自離不須斷
滅尙不得一何況二乎故知諸法順如證圓
成而情無理有羣情違旨執徧計而情有

宗鏡十六卷苐三張侈理無
順常在違一道而何曾失體情不乖理千途
而未暫分岐洞這而情理絕名了之而俠違
無地是以法法盡合無言之道念念皆歸無
得之宗天眞自然非干造作如無言菩薩經
云爾時舎利弗謂無言菩薩曰汝族姓子不
能語言云何欲問如來義乎無言曰一切諸
法悉無文字亦無言詞所以者何一切衆生
皆悉自然無諸言敎及衆想念所以若約事
備陳則凡聖無差而差若就理融卽則生佛
差而不差是以差與不差倶不離眞如之體
如華嚴演義云無差之差者是圓融上之行
布也差之無差者是行布上之圓融也如攬
別成揔非離別外而有此㧾如是融攝無法
不歸則三乘非三五性非五如是妙解方被
宗鏡之光離此見生悉乖不二之旨問若
一切衆生卽心是佛者則諸佛何假三祗百
劫積功累德方成荅爲復覺一乘實法爲
復趣五性權機此論自證法門非述化儀方
便且楞伽經說有四佛一化佛二報生佛三
如如佛四智慧佛隨機赴感名之爲化酬其
往因名之爲報本覺顯照名爲智慧理體無
二故曰如如華嚴經明十種佛所謂於安住
世閒成正覺佛無著見願佛出生見業報佛
深信見住持佛隨順見涅槃佛深入見法界
佛普至見心佛安住見三昧佛無量無依見
本性佛明了見隨樂佛普授見又佛揔具十
身一衆生身二國土身三業報身四聲聞身
五緣覺身六菩薩身七如來身八智身九法
身十虛空身若別依五敎隨敎不定一小乘
敎有二身佛一生身二法身二大乘初

@@宗鏡十六卷苐四張侈敎有
三身佛一法身二應身三化身終敎有四身
佛一理性身二法身三報身四應化身四頓
敎唯一佛身一實性佛五一乘圓敎有十身
佛又約性成佛五敎差別不同小乘唯悉達
一人爲佛性初敎半成半不成以有性無性
分故爲佛終敎凡有心者當得作佛除草木
等頓敎無佛無性離言說相爲佛圓敎無所
不有佛性以三種世閒皆是爲佛若三種世
閒皆是爲佛者則内外心境無非佛矣又約
心成佛小乘以善心修所得爲佛初敎心性
爲佛終敎以心相性泯爲佛頓敎心本不生
爲佛圓敎以心無礙無盡爲佛又天台明四
敎佛一藏敎佛二通敎佛三別敎佛四圓敎
佛若以如如佛心佛本性佛誰人不具若以
國土身法身虛空身何法不圓則處處而皆
是寶坊丘陵誰立念念而咸成正覺妄想何
分如盲者不覩光明非朝陽夕魄之過咎似
小果不聞圓頓豈佛心妙旨之親踈但以法
弱由於根微道廣在乎量大淺機自感妙有
證作無常薄福所冝珍寶化爲瓦礫空迷巳
眼錯認他身分實際以千差致化儀之百變
如大方等無想經云爾時佛告大雲密藏菩
薩言善男子汝今當燃大智慧燈破諸衆生
狂愚黑闇若言如來眞實出生輸頭檀舎出
家學道修習苦行壞魔兵衆坐於道場成菩
提道當知是人卽是謗佛寧當斷首拔出其
舌終上出此虛妄之言何以故非是善解如
來秘密語故又大涅槃經云若言釋迦如來
從兜率天降神母胎乃至八相成道此是聲
聞曲見故云爲劣解衆生母胎出現

@@宗鏡十六卷苐五張侈是以
入此宗鏡出語無過舉念皆眞若未到斯門
說是成非攝心猶錯如圓覺經云動念之與
息念皆歸迷悶信心銘云不識玄旨徒勞念
淨融大師云悟此宣人道佛不是亦得若未
信者設念佛亦成妄語故知不達宗鏡凡有
見解盡成謗佛謗法謗僧任萬慮千思未有
相應之日纔了此旨自然一念無差所以華
嚴論云從初發心十住之首以三昧力頓印
三界三世一際諸法一味解脫涅槃常寂滅
味更無始終因果一際諸性一性諸智一智
諸相一相諸行一行三世一念一念三世乃
至十世如是等法自在無礙此經法門無始
無終名爲常轉法輪是故此經敎門依本安
立以備大根依本一際不立始終爲非虛妄
見故入一揔得餘爲法界一際故不同權學
見未盡故入餘㧾得一爲法界體無礙故如
圓珠無方如明鏡頓照如虛空無隔如響無
依如影不礙如化人所生此法門者是該括
始終一際圓滿無礙無成無壞無出無沒常
轉法輪若人了得此法門者佛智自然智無
師智之所現前爲此法無出沒故還以自然
無出沒智而自能得心非情繫思量之所能
得也一切權敎法門揔在其中一時而說爲
諸權敎不出法界無三世故各依自見無量
差殊此一乘敎是始成正覺時說若依情是
最初成佛時說若依智無始終說故知成佛
說法不離一念如華嚴經中毗目仙人執善
財手卽時善財自見其身往十方十佛刹微
塵數世界中到十佛刹微塵數諸佛所見彼
佛刹及其衆會諸佛相好種種莊嚴乃

宗鏡十六卷苐六張侈
至或經百千億不可說不可說佛刹微塵數
劫乃至時彼仙人放善財手善財童子卽自
見身還在本處是知不動本位之地而身徧
十方未離一念之中而時經億劫本位不動
遠近之刹歷然一念靡移延促之時宛爾不
依宗鏡何以消文萬法冥歸終無別旨
問無性理同一時成佛者云何三乘等人見
佛有其差別荅隨心感現影像不同自業
差殊非佛有異觀一水而俄分四等皆自見
殊共寶器而飯色不同非他業變則全心是
佛全佛是心卽眞如心是法身佛且法身無
相眞性無形形相尙無云何差別皆是自識
照影不同如五百婆羅門見灰身而起信劬
師羅長者覩三尺而發心無邊身菩薩窮上
界而有餘住小聖之凡夫觀丈六而無盡如
觀佛三昧經云佛白父王及勅阿難吾今爲
汝悉現具足身相說是語巳佛從座起令衆
倶起令觀如來從頂順觀至足輪相復從足
相逆觀至頂一一身分分明了了如人執鏡
自見靣像若生垢惡不善心者若有能毁佛
禁戒者見像純黑猶如灰人五百釋子但見
灰人有千比丘見赤土色優婆塞十六人見
黑象腳色優婆夷二十四人見如聚墨比丘
尼見如白銀優婆塞優婆夷有見如藍染靑
色四衆悲淚釋子拔髪碎身自述所見乃至
佛各爲說過去宿因致茲異色故識論云境
隨業識轉是故說唯心又密跡經云一切天
人見佛色量或如黃金白銀諸雜寶等乃至
或見丈六或見一里或見十里乃至百億無
量無邊徧虛空中是則名爲如來身密故知

@@宗鏡十六卷苐七張侈隨見
不同跡分多種不唯見佛觀法亦然隨智淺
深法成高下如大涅槃經云十二因緣下智
觀故得聲聞菩提中智觀故得緣覺菩提上
智觀故得菩薩菩提上上智觀故得佛菩提
乃至八相成道不出刹那際三昧門隨衆生
見聞自分時分故先德云是固如來於一念
中八相成道不出刹那際者以降生時卽是
成道時卽是度人時卽是入滅時何以故以
一切法同時倶成故一成一切成華嚴經云
不離覺樹而昇釋天者疏釋云佛得菩提智
無不周體無不在無依無住無去無來然以
自在卽體之應應隨體徧緣感前後有住有
昇閻浮有感見在道樹天宮有感見昇天上
非移覺樹之佛而昇天宮故云不離覺樹而
昇釋殿法慧偈云佛子汝應觀如來自在力
一切閻浮提皆言佛在中此不離也我等今
見佛住於須彌頂此而昇也又古師釋有十
義一約處相入門以一處中有一切處故是
此天宮等本在樹下故不須起然是彼用故
說昇也二亦約相入門以一處入一切處故
樹徧天中亦不須起欲用天宮表法昇進故
云昇也三由一切卽一故天在樹下四由一
卽一切故樹在天上不起等准前五約佛身
謂此樹下身卽滿法界徧一切處則本來在
彼不等起也機熟令見故云昇也是故如來
以法界身常在此卽是在彼六約佛自在不
思議解脫謂坐卽是行住等在此卽在彼皆
非下位測量故也七約緣起相由門八約法
性融通門九約表示顯法門十約成法界大
會門不思議經云以一切佛一切諸法

@@宗鏡十六卷苐八張侈
平等平等皆同一理如陽燄等一切衆生及
諸如來一切佛土皆不離想乃至若我分別
佛卽現前若無分別都無所見想能作佛離
想無有如是三界一切諸法皆不離心普賢
觀經云爾時行者聞普賢說深解義趣憶持
不忘日日如是其心漸利普賢菩薩敎其憶
念十方諸佛隨普賢敎正心正意漸以心眼
見東方佛身黃金色端嚴微妙見一佛巳復
見一佛如是漸漸徧見東方一切諸佛心想
利故徧見十方一切諸佛無量壽經云諸佛
如來是法界身入一切衆生心想中是故汝
等心想佛時是心卽具三十二相八十隨形
好是心作佛是心是佛諸佛正徧知海從心
想生此無量壽經爲中下之機作十六觀想
令韋提夫人等暫現佛身恐生外解故有此
說是心是佛之文令生實見華嚴出理品云
佛子譬如大海其水潜流四天下地及八十
億諸小洲中有窒鑿者無不得水而彼大海
不作分別我出於水佛智海水亦復如是流
入一切衆生心中若諸衆生觀察境界修習
法門則得智慧清淨明了而如來智平等無
二無有分別但隨衆生心行異故所得智慧
各各不同佛子是爲如來心相又問明品頌
云譬如水一味因器有差別佛福由亦然衆
生心故異又頌云譬如淨明鏡隨色而現像
佛福田如是隨心獲衆報起信論云復次眞
如用者謂一切諸佛在因地時發大慈非修
行諸度四攝等行觀物同巳普皆救脫盡未
來際不限劫數如實了知自他平等而亦不
取衆生之相以如是大方便智滅無始無明

宗鏡十六卷苐九張侈證本
法身任運起於不思議業種種自在差別作
用周徧法界眞如等而亦無有用相可得何
以故一切如來唯是法身第一義諦無有世
諦境界作用但隨衆生見聞等故而有種種
作用不同此用有二一依分別事識謂凡夫
二乘心所見者是名化身此人不知轉識影
現見從外來取色分限然佛化身無有限量
二依業識謂諸菩薩從初發心乃至菩薩究
竟地心所見者名受用身身有無量色色有
無量相相有無量好所住依果亦其無量功
德莊嚴隨所應見無量無邊無際無斷非於
心外如是而見此諸功德皆因彼羅蜜等無
漏行熏及不思議熏之所成就具無邊喜樂
功德相故亦名報身又凡夫等所見是其麤
用隨六趣異種種差別無有無邊功德樂相
名爲化身初行菩薩見中品用以深信眞如
故得少分見知如來身無去無來無有斷絕
唯心影現不離眞如然此菩薩猶未能離微
細分別以未入法身位故淨心菩薩見微細
用如是轉勝乃至菩薩究竟地中見之方盡
此微細用是受用身以有業識見受用身若
離業識則無可見一切如來皆是法身無有
彼此差別色相互相見故古釋云依分別事
識謂凡夫二乘心所見者是名化身者凡夫
二乘未知唯識計有外塵卽是分別事識義
今見佛身亦謂心外順彼事識分別計度迷
於唯心故言從外來不達卽色是心無有分
劑故云取色分劑不能盡知問佛身何故唯
衆生眞心與諸佛體平等無二荅但衆生迷
於自理起諸妄念是時眞如但顯染相

@@宗鏡十六卷苐十張侈
以本覺内熏妄心故有猒求有猒求故眞用
卽顯猒求劣故相用卽麤猒求漸増用亦微
細如是漸漸乃至心原無明旣盡猒求都息
始覺同本用還歸體平等平等無二無別未
至心原巳還同於識中隨根顯現故云識中
現弛問若據此義用從眞起何說言轉識現
耶荅轉識卽是頼耶中轉相依此轉相方起
現識現諸境界此識卽是眞妄和合問若據
此義乃是衆生自心中眞如之用云何說云
佛報化也荅衆生眞心則諸佛體無差別若
隨流生死卽妄有功能妄雖有功離眞不立
若返流出纏眞有功能眞雖有功離妄不顯
就緣起和合中說其用耳旣從法身起報化
用何得不是衆生眞心耶以眞心是法家之
身凡聖同共一法身故經云心造諸如來所
以卽心是佛故問若眞心卽佛者何故云從
波羅蜜等因緣生荅此約本覺隨染義說然
其始覺覺至心原平等一際有何差別又卽
以諸佛悲智爲増上緣衆生機感種子爲因
託佛本質上自心變影像故云在自識中現
法界品彌伽長者徹見十方佛海顯此定者
唯心之觀知衆生界無量無邊皆心現故明
隨心念佛諸佛現前以唯心觀徧該萬法今
約上中下根隨自心觀見佛不同有其四等
一凡夫由帶過去六道惡業習氣不盡或見
佛是樹神天神黑腳象三尺等身二小乘由
帶業生滅之見見佛是金槍馬麥打身出血
倶非樂相三大乘初終頓等三敎菩薩由是
唯識觀佛乃是頼耶識中轉識所現之相故
見此佛身唯是心現不離眞如無有分劑徧

@@宗鏡十六卷十一張侈一切
處隨衆生根自然顯現此是樂相四一乘圓
敎菩薩以法界圓明之智依正該攝理事人
法以此之智感見十身理事無礙又三世融通
一切是故佛身不離十方道樹常詣六天智
乃徧觀一切恒無作念十四科法身義云經
明法身者跡指丈六同人身是聚義而無非
法故有法身之稱尋經之旨以如來照體虛
存爲身累盡爲法乃是所以眞法身也然卽
以善感應應卽隨類成異但於見者是有佛
常無身故經云如來之身是幻化身問佛必
無身者云何以解感丈六耶荅衆生以未足
之善仰感如來至足之地道足卽能應化無
方未足故唯見其所見法不達卽身是虛幻
也問夫感應之道皆由情徹冥契故致事効
於當時内外理應是同如婦人詣情幽冥城
爲之崩孝至而石開此卽事隨心變云何以
菩感丈六而云是虛幻身耶荅城崩石開此
由情感於物物實故崩開非虛解感法身法
身非有但信解爲惑所壅隔故見丈六爲實
豈非人自見所感耶問丈六若是虛幻何由
傳於實理耶荅理妙非麤不傳猶影之傳於
形也問法身無形者爲即法身是丈六爲法
身外別有丈六耶荅感法身爲丈六何有別
也如聲感谷而出響豈容欲上別有響哉問
衆生爲緣法身生見爲緣丈六生見耶荅感
見法身所應何緣見法身如見㔀如有樹不
見樹也問法身是常丈六亦是常不荅丈六
理是常但於人是無常故經云如暗中樹影
非肉眼所見也古釋云佛常無身者明感應
非眞法身是實感是能感屬衆生應謂

宗鏡十六卷十二張侈所應
屬佛以衆生有感佛之善自見不同有見釋
迦丈六彌勒千尺或覩無邊之相或見三尺
之形與衆生根善有淺深遂令應身精麤隨
異故云佛眞法身猶若虛空應物現形如水
中月又佛常無身者無分叚變易之身以法
身至妙不可以形質求故云無身據乎實理
非無妙色妙心妙色故能分形適變妙心故
能虛能鑑故天親頌云報化非眞佛亦非說
法者金光明經云應化二身是假名有法身
是眞實有道足卽能應化無方者以法身道
足故能應化無方卽是無所不應無其定一
之身衆生位居信解以未足之善唯隨其所
見丈六等身不足之善者法雲巳還信解善
也至足之地者佛果極照道滿菩提名至足
之地以善未足故不能了達丈六三尺等身
卽是虛幻唯法身及自受用身可名眞實如
婦人詣情幽冥城爲之崩者列女傳云杞梁
妻就其夫屍於城下哭之十日而城爲之崩
孝至而石開者漢書云李廣無父問其母曰
我父何耶母曰虎殺之遂行射虎於草中夜
見石似虎射之沒羽後射之終不入矣以城
石之事隨心感變所以崩開理妙非麤不傳
由影之傳於形者明丈六雖麤而能傳妙理
託事表理寄言顯道猶影傳於形亦如指指
月清涼疏云舊佛新成曾無二體新成舊佛
法報似分無不應時故卽眞而應應隨性起
故卽應而眞三佛圓融十身無礙故辯應現
布顯眞成又佛身無依應機普現謂色無定
色若金剛之合朱紫形無定形猶光影之任
修短相無定相似明鏡之對姸媸故隨

@@宗鏡十六卷十三張侈
樂皆見乃至一身多身但由衆生分別心起
故無積無從其猶並安千器數步而千月不
同一道澄江萬里而一月孤映又如三舟共
觀一舟停住二舟南比南者見月千里隨南
比者見月千里隨比停舟之者見月不移是
爲此月不離中流而往南北設百千共觀八
方各去則百千月各隨其去是以情隔卽法
身成異心通在玄旨必均紜紜用他於佛何
預是以眞身寥廓與法界合其體包羅無外
與萬化齊其用窮原莫二執迹多端一身多
身經論異說今說此經佛爲眞爲應爲一爲
多若言眞者何名釋迦居娑婆界人天同見
若云應者那言遮那處蓮華藏大菩薩見見
佛法身若云一者何以多處別現若云異者
何復言而不分身故說此經佛並非前說卽
是法界無盡身雲眞應相融一多無礙卽毗
盧遮那是釋迦故常在此處卽他處故遠在
他方恒住此故身不分異亦非一故同時異
處一身圓滿皆全現故一切菩薩不能思故
今先明十身後彰無礙言十身者如前所述
今就佛上自有十身一菩提身二願身三化
身四力持身五相好莊嚴身六威勢身七意
生身八福德身九法身十智身言無礙者指
歸中有十義一用周無礙謂於念劫刹塵等
處遮那佛現法界身雲業用無邊悉周徧故
經頌云如於此處見佛坐一切塵中亦如是
等二相徧無礙於一一差別用中各攝一切
業用如在胎中卽有出家成道等類如是一
切自在無礙三寂用無礙雖現如是無邊自
在然不作意不起念常在三昧不礙起用不

@@宗鏡十六卷十四張侈思議
品云於一念中皆能示現一切三世佛敎化
一切衆生而不捨離諸佛寂滅無二三昧是
爲諸佛不可譬喻不可思議境界譬如摩尼
雨寶天皷出聲皆無功用任運成就四依起
無礙如此所現雖無功用皆依海印三昧之
力而得顯現經頌云一切示現無有餘海印
三昧威神力五眞應無礙卽此應現無盡身
雲卽無生滅卽是法身平等一味不礙業用
無有限量六分圓無礙卽此徧法界盧舎那
身一一身一一支分一一毛孔皆亦有自舎
那全身是故分處卽圓滿經頌云如來無量
功德海一一毛孔皆悉見七因果無礙謂於
身分毛孔處現自舎那往昔本生行菩薩行
所受之身及佛眉閒出勝音等塵數菩薩八
依正無礙謂此身雲卽作一切器世閒經頌
云或作日月遊虛空或作河池井泉等又亦
潜身入彼諸刹一一微細塵毛等處皆有佛
身圓滿普徧九潜入無礙謂入衆生界如如
來藏雖作衆生不失自性故出現品云佛智
潜入衆生又云衆生心中有佛成正覺等又
亦攝一切衆生在一毛孔善化天王頌云汝
應觀佛一毛孔一切衆生悉在中等十圓通
無礙謂此佛身卽理卽事卽一卽多卽依卽
正卽人卽法卽此卽彼卽情卽非情卽深卽
廣卽因卽果卽三身卽十身同一無礙如是
無礙但是一心若有外塵絲毫成滯如革嚴
經頌云佛身非過去亦復非未來一念現出
生成道及涅槃華嚴演義釋見佛差別今寄
清涼五臺求見文殊以況法界見佛差別㧾
有十義一或多機異處各感見二或同

宗鏡十六卷十五張侈
處各見三或異時別見四或同時異見五或
同時異處見六或同處異時見七或異時異
處見八或同時同處見九或一人於同異交
互時處見多人所見十或一人於同異倶時
處見一切人所見謂同時同處異時異處名
同異倶昧處旣是一人是該多時處徧諸處
見通諸境故是普眼機也故知文殊眞體尙
非是一見者自有差殊可驗唯心彌加深觀
又如云一文殊從一處東來卽一切處文殊
者一約義復語其實德如前谿之月卽是後
谿及萬江百川之月全入前谿所以爾者一
切處月不離本月故本月落谿則千處倶落
二約表者文殊主般若門若約觀照般若智
了萬境無非般若若白日麗天無物不明矣
若實相般若無法非實相故無非般若猶水
徧波無波非水卽大般若經云般若波羅蜜
多清淨故色清淨色清淨故一切智智清淨
何以故若般掿波羅蜜多清淨若色清淨若
一切智智清淨無二無二分無別無斷故通
於觀照及實相也又問佛前唯一普賢何以
一一佛前各有多耶荅含有二義一緣起相
由正約主伴兼明卽入謂爲主須一爲伴必
多此一者是卽多之一一切一也多是全一
之多一一切也二力用交徹一有一切普賢
之身不可思議略有三類一隨類身隨人天
等見不同故二漸勝身乘六牙象等相莊嚴
故三窮盡法界身帝綂重重無有盡故此第
三身含前二身及無盡身又問如上所說則
無一處無有普賢今何不見釋有三意一約
機不見是盲者過二不見是見見虛空身以

@@宗鏡十六卷十六張侈虛空
不可見若不見者眞見虛空三亦徧不見處
故者明見則不徧何者以可見不可見皆是
普賢身要令可見爲身則普賢身不周萬有
如智不可見豈非智身耶明智由有不見之
處方知徧耳此第三身何人能見慧眼方見
非肉眼所見如是慧眼無見無不見矣宗鏡
錄卷第十六侈音義
眹<
直引反>鑿<在各反>庵<烏含反小草含>癁<力照反>斫<之若反>怕<普
鴐反>怖<普故反>魄<普伯反>槍<七羊反>杞<驅里反雨名>丁未
歲高麗國分司大藏都監奉勅彫
造

@@宗鏡錄卷第十七侈
慧日永明寺主智覺禪師延壽集
夫成佛之理或云一念或云三祗未審定取
何文以印後學荅成佛之眞且非時劫遟
速之敎屬在權冝故起信論明爲勇猛衆生
成佛在於一念爲懈怠者得果須滿三祗伹
形敎跡之言盡成方便楞嚴經鈔云劫者是
時分義而有成住壞空皆由衆生妄見所感
且妄見動外感風輪由愛發故外感水輪由
堅執心外感地輪由研求懆故外感火輪由
四大故起六根起六根故見六塵見六塵故
有時分若了無明根本一念妄心則和從心
所生三界畢竟無有且時因境立境尙本空
時自無體何須更論劫數多少但一念斷無
明何假更歷僧衹是以首楞嚴經云如幻三
摩提彈指超無學又云想相爲塵識情爲垢
二倶遠離則汝法眼應時清明云何不成無
上知覺圓覺經云知幻卽離不作方便離幻
卽覺亦無漸次故知長短之劫由一念來三
乘趣果並是夢中說悟時事皆無多劫耳所
以法華經演半日爲五十小劫維摩經演七
日爲一劫又如涅槃經云屠兒廣額日殺千
羊後發心巳佛言於賢劫中成佛諸大菩薩
及阿羅漢疑云我等成佛卽遠劫廣額何故
成佛在先佛言欲得早成者卽與早欲得遠
成者卽與遠若頓見眞性卽一念成佛故知
利鈍不同遟速在我可驗心生法生心滅法
滅矣以三界無別法伹是一心作一切境界
皆因動念念若不生境本無體返窮動念念
六空寂卽知迷時無失悟時無得以無住眞

苐二張
心不増減故如首楞嚴經云佛言富樓那汝
豈不聞室羅城中演若達多忽於晨朝以鏡
照靣愛鏡中頭眉目可見嗔責巳頭不見靣
目以爲魑魅無狀狂走於意云何此人何因
無故狂走富樓那言是人心狂更無他故佛
言妙覺明圓本圓明妙旣稱爲妄云何有因
若有所因云何名妄自諸妄想展轉相因從
迷積迷以歷塵劫雖佛發明猶不能返如是
迷因因迷自有識迷無因妄無所依尙無有
生欲何爲滅得菩提者如寤時人說夢中事
心縱精明欲何因緣取夢中物況復無因本
無所有如彼城中演若達多豈有因緣自怖
頭走忽然狂歇頭非外來縱未歇狂亦何辵
失富樓那妄性如是因何爲在汝伹不隨分
別世閒業果衆生三種相續三緣斷故三因
不生則汝心中演若達多狂性自歇歇卽菩
提勝淨明心本周法界不從人得何籍劬勞
肯綮修證古釋云頭無得失者頭喻眞性無
明迷時性亦不失無明歇時亦不別得歇卽
菩提者伹悟本體五現量識一切萬行皆悉
具足卽是菩提如涅槃經云一切衆生本來
成佛無漏智性本自具足又頓從漸得名倶
稱方便古釋云若據說頓亦是方便若云漸
頓倶是亦謗於佛倶不是亦謗於佛是以本
覺體上離頓漸離言說何處有頓漸名字第
六識動有分別不動卽等周法界五現量識
等一一根皆徧法界眼見色時色不可得元
來等法界法華經云是法住法位世閒相常
住卽知世閒一切諸相本來常住何行位能
知唯佛於道場知巳道師方便說爲衆生迷

@@宗鏡十七卷苐三張侈不知
故說若知不俟更說方知有說皆屬方便問
卽自心成佛者還立他佛不若決定不立
則無諸佛之所威神建立加被護念等便成
斷見荅以自心性徧一切處故所以若見
他佛卽是自佛不壞自他之境唯是一心衆
生如像上之模若除模旣見自佛亦見他佛
何者雖見他佛卽是自佛以自鑄出故亦不
壞他佛以於彼本質丄雖變起他佛之形卽
是自相分故變與不變皆是一心所以因衆
生迷悟二心有見不見自他之理若約眞性
迷悟何從自他倶泯以法身無形無自他相
見之相古德云迷有二種一心外取境生想
違理故不能見無相之佛二取内藴相不了
性故不見心佛悟有二種一了一切法卽心
自性性亦非性情破理現則見舎那身稱於
法性無内外也二了藴性相則見自心之佛
與舎那非一非異如天帝釋不修天業宮殿
何以隨身轉輪正不作王因七寶無由聚集
唯憑自善外感勝緣是以華嚴經云佛子一
切如來同一體性大智輪中出生種種智慧
光明佛子汝等應知如來於一解脫味出生
無量不可思議種種功德衆生念言此是如
來神力所造佛子此非如來神力所造佛子
乃至一菩薩不於佛所曾種善根能得如來
少分智慧無有是處但以諸佛威德力故令
諸衆生見佛功德而佛如來無有分別無成
無壞無有作者亦無作法佛子是爲如來應
正等覺出現之相寶藏論云夫所以眞一無
一而現不同或有人念佛佛現念僧僧現伹
彼佛非佛非非佛而現於佛乃至非僧

@@宗鏡十六卷苐四張侈非非
僧而現於僧何以故彼妄心悕望現故不覺
自心所現聖事緣起一向爲外境界而有差
別實非佛法僧而有異也乃至譬如有人於
大冶邊自作模様方圓自稱願彼融金流入
我模以成形像然則融金雖成形像其實融
金非像非非像而現於像彼人念佛亦復如
是大冶金卽喻如來法身模樣者卽喻衆生
希望念融得佛故以念佛和合緣生起種種
身相然彼法身非相非非相何謂非相本無
定相何謂非非相緣起諸相然則法身非現
非非現離性無性非有非無非心非意不可
以一切量度也伹彼凡夫隨心而有卽生現
佛想一向謂彼心外有佛不知自心和合而
有或一向言心外無佛卽爲謗正法也釋曰
何謂非相本無定相者以因心所現外相無
體從心感生緣盡卽滅何相之有故云本無
定相何謂非非相緣起諸相者旣稱無定伹
隨緣現因緣和合幻相不無故云緣起諸相
若能不生分別不執自他内不執有而取諸
藴外不執無而謗正法則開眼合眼舉足下
足非見非非見爲眞見佛矣寶性論云依佛
義故經云佛告阿難言如來者非可見法是
故眼識不能得見故依法義故經云所言法
者非可說事以是故非耳識所聞故依僧義
故經云所言僧者名無爲是故不可身心供
養禮拜讃歎故知三寶如虛空相非見聞之
所及則衆生之心佛度佛心之衆生若有一
法對治盡成邪見故六祖云邪來正度迷來
悟度愚來智度惡來善度如是度者卽是眞
度問旣心外無佛見佛是心云何敎

宗鏡十七卷苐五張侈
中有說化佛來迎生諸淨刹荅法身如來
本無生滅從眞起化接引迷根以化卽眞眞
應一際卽不來不去隨應物心又化體卽眞
說無來去從眞流化現有往還卽不來相而
來不見相而見也不來而來似水月之頓呈
不見而見猶行雲之忽現問如上所說眞
體則湛然不動化則不來而來正是心外有
他佛來迎云何證自心是佛荅一是如來
慈悲本願功德種子増上緣力令曾與佛有
緣衆生念佛修觀集諸福智種種萬善功德
力以爲因緣則自心感現佛身來迎不是諸
佛實辵化身而來迎接伹是功德種子本願
之力以所化衆生時機正合令自心見佛來
迎則佛身湛然常寂無有去來衆生識心託
佛本願功德勝力自心變化有來有去如靣
鏡像似夢施爲鏡中之形非内非外夢裏之
質不有不無伹是自心非關佛化則不來不
去約諸佛功德所云有往有還就衆生心相
所說是知淨業純熟目覩佛身惡果將成心
現地獄如福德之者執礫成金業貧之人變
金成礫礫非金而金現金非礫而礫生金生
伹是心生礫現唯從心現轉變是我金礫何
從抱疑之徒可曉斯旨問如前剖栟理事
分明佛外無心心外無佛云何敎中更立念
佛法門荅只爲不信自心是佛向外馳求
若中下根權令觀佛色身繫緣麤念以外顯
内漸悟自心若是上機只令觀身實相觀佛
亦然如佛藏經云見諸法實相名爲見佛何
等名爲諸法實相所謂諸法華竟空無所有
以是畢竟空無所有法念佛乃至又念佛者

@@宗鏡十七卷苐六張侈
離諸想諸想不生心無分別無名字無障礙
無欲無得不起覺觀何以故利舎弗隨所念
起一切諸想皆是邪見舎利弗隨無所有無
覺無觀無生無滅通達是者名爲念佛如是
念中無貪無著無逆無順無名無想舎利弗
無想無語乃名念佛是中乃至無微細小念
何況麤身中意業無身口意業處無取無攝
無諍無訟無念無分別空寂無性滅諸覺觀
是名念佛舎利弗若人成就如是念者欲轉
四天下地隨意能轉亦能降伏百千億魔況
弊無明從虛誑緣起無決定相是法如是無
想無戲論無生無滅不可說不可分別無暗
無明魔若魔民所不能測伹以世俗言說有
所敎化而作是言汝念佛時莫取小想莫生
戲論莫有分別何以故是法皆空無有體性
不可念一相所謂無相是名眞實念佛華嚴
經頌云譬如日月住虛空一切水中皆現影
住於住界無所動隨心現影亦復然又頌云
譬如帝靑寶照物皆同色衆生見佛時同佛
菩提色釋云諸佛菩提之色卽衆生心性之
光以心無相故菩提亦復然所以文殊頌云
無色無形相無根無住處不生不滅故敬禮
無所觀又頌云虛空無中邊諸佛心亦然心
同虛空故敬禮無所觀華嚴入法界品中德
雲比丘人憶念一切諸佛境界智慧光明普
見法門乃至住一切世念佛門隨於自心之
所欲樂普見三世諸如來故入不思議解脫
境界品頌云心能普集無邊業莊嚴一切諸
世閒了一切法皆是心現身等彼衆生數人
楞伽經偈云佛及聲聞身辟支佛身等復種

@@宗鏡十七卷苐七張侈種色
身伹說是内心大方廣如來秘密藏經云如
來密藏法謂一切智心乃至是心爲柱不怯
不弱不羸不壞無有懶墮不背不捨順向是
心而覺了之華手經云一切諸法如日明淨
隨所正觀皆入無際釋曰一切諸法皆是心
光無有瑕翳故云如日明淨隨所有法能作
斯觀無不入自心無際之際又止觀明念佛
三昧門者當云何念爲復念我當從心得佛
從身得佛佛不用心得不用身得不用心得
佛色不用色得佛心何以故心者佛無心色
者佛無色故不用色心得三菩提佛色巳盡
乃至識巳盡佛所說盡者是癡人不知智者
曉了不用身中得佛不用智慧得佛何故智
慧索不可得自索我了不可得亦無所見一
切法本無所有壞本絕本又如夢見七寶親
屬歡樂覺巳追念不知在何處如是念佛又
如佛在時三人爲伯仲聞毗耶離國婬女人
名菴羅婆利舎衛國有婬女人名須曼那王
舎城婬女人名憂鉢羅槃那有三人各各聞
人讃三女人端正無比晝夜專念心著不捨
便於夢中夢與從事覺巳心念彼女不來我
亦不往而婬事得辦因是而悟一切諸法皆
如是耶於是徃到跋陀婆羅菩薩所問是事
跋陀婆羅荅言諸法實爾皆從念生如是種
種爲此三人方便巧說諸法空是時三人卽
得阿鞞跋致是知人不來往而樂事宛然當
如是念佛又如人行大澤飢渴夢得美食覺
巳腹空自念一切所有法皆如夢當如是念
佛數數念莫得休息用是念當生阿彌陀國
是名如相念大方等大集經云佛告賢

宗鏡十七卷苐八張侈
護我念往昔有佛世尊號須波日時有一人
行値曠野飢渴困苦遂卽睡眠夢中具得諸
種上妙美食食之旣飽無復飢虛從是寤巳
還復飢渴是人因此卽自思惟如是諸法皆
空無實猶夢所見本自非眞如是觀時悟無
生忍得不退轉於阿耨多羅三藐三菩提又
如人以寶倚瑠璃上影現其中亦如比丘觀
骨起種種光此無持來者無有是骨是意作
耳如大方等大集經云復次賢護譬如比丘
修不淨觀見新死屍形色始變或靑或黃或
黑或赤乃至觀骨離散而彼骨散無所從來
亦無所去唯心所作還見自心又如鏡中像
不外來不中生以鏡淨故自見其形行人色
清淨所見者清淨欲見佛卽見佛見卽問問
卽報聞經大歡喜自念佛從何所來我亦無
所至我所念卽見心作佛心自見心見佛心
是佛心是我心不自知心心不自見心心有
想爲癡心無想是泥洹是法無可示者皆念
所爲設有其念亦了無所有空耳是名佛印
無所貪無所著無所求無所想所有盡所欲
盡無所從生無所可滅無所敗壞道要道本
是印二乘不能壞何況魔耶婆沙論明新發
意菩薩先念佛色相相體相業相果相用得
下勢力次念佛四十不共法心得中勢力次
念實相佛得上勢力而不著色法二身偈云
不貪著色身法身亦不著善知一切法永寂
如虛空勸修者若人欲得智慧如大海令無
能爲我作師者於此坐不運神通悉見諸佛
悉聞所說悉能受持者常行三昧於諸功德
最爲第一此三昧是諸佛母佛眼佛父無生

@@宗鏡十七卷苐九張侈大悲
母一切諸如來從此二法生碎大千地及草
木爲塵一塵爲一佛刹滿爾世界中寶用布
施其褔甚多不如聞此三昧不驚不畏況信
受持讀誦爲人說況定心修習如搆牛乳頃
況能成是三昧故無量無邊又婆沙論云劫
火官賊怨毒龍獸衆病侵是人者無有是處
此人常爲天龍八部諸佛皆共護念稱讃皆
共欲見共來其所若聞此三昧如上四番功
德皆隨喜三世諸佛菩薩皆隨喜復勝上四
番功德若不修如是法失無量重寶人天爲
之憂悲如齆人把栴檀而不齅如田家子以
摩尼珠慱一頭牛故知不識自心是佛反求
他法者背道修道其過如是卽凡夫不達心
寶飮毒食於人天二乘遠離家珍求除糞之
傭直故法華經云有智若聞則能信解無智
疑悔則爲永失問夫成佛門若論修善則
有前後若是性善本一心平等諸佛旣有性
惡闡提亦有性善旣同一性倶合成佛云何
闡提不成佛耶荅若言性佛何人不等若
約修成闡提未具台敎問闡提與佛斷何等
善惡荅闡提斷修善盡但性善在佛斷修惡
盡伹性惡在問闡提不斷性善還能令修善
起佛不斷性惡還令修惡起耶荅闡提不達
性善以不達故還爲善所染修善得起廣治
諸惡佛雖不斷性惡而能達於惡以達惡故
於惡得自在故不爲惡所染修惡不得起故
佛永無復惡以自在故廣用諸惡法門化度
衆生終日用之終日不染不染故不起那得
以闡提爲例耶若闡提能達此善惡則不復
名爲一闡提也若依他人明闡提斷善

@@宗鏡十七卷苐十張侈盡爲
阿頼耶識所熏更能起善阿頼耶卽是無記
無明善惡依持爲一切種子闡提不斷無記
無明故還生善佛斷無記無明盡無所可熏
故惡不復還生若欲以惡化物伹作神通變
現度衆生耳問若佛地斷惡盡作神通以惡
化物者此作意方能起惡如人畫諸色像非
是任運如明鏡不動色像自形可是不思議
理能應惡若作意者與外道何異荅今明闡
提不斷性德之善遇緣善發佛亦不斷性惡
機緣所激慈力所熏入阿鼻同一切惡事化
衆生以有性惡故名不斷無復修惡名不常
若修性俱盡則是斷不得爲不斷不常闡提
亦爾性善不斷還生善根如來性惡不斷還
能起惡而是解心無染通達惡際卽是實際
能以五逆相而得解脫亦不縳不脫行非道
而通佛道闡提染而不達與此爲異也何謂
不達以不了無性故是以善惡諸法皆以無
性爲性此性卽是佛性卽無住本卽法性故
此善惡性不可斷也卽今推自心性不可得
卽無住處能徧一切處卽善惡性也性無善
惡能生善惡善惡可斷性不可斷善惡同以
心性爲性若斷性惡則斷心性性不可斷所
以闡提不斷性善縱墮三塗性善不減性惡
不増直至成佛性善不増性惡不減此性卽
法身也猶如明鏡本無好醜衆像能現一切
好醜衆像像有増減明淨光體不増不減也
鏡本無像故能現像佛性無善惡能現善惡
衆生不得性伹得善惡爲善惡所拘不得自
在也性善不壞故地獄發佛界善性惡不壞
故佛能現六趣惡又性者卽是善惡等

宗鏡十七卷苐十一張侈
諸法之性徧十方三世衆生國土等一切處
無有變異不増不減能現善惡凡聖垢淨因
果等從性而起故云性善性惡若善惡等卽
無定相隨緣搆習如鏡中像無體可得若遇
淨緣卽善若因染緣卽惡從修而得故名修
善修惡若論性善不唯闡提若論性惡不唯
諸佛以是善惡諸法之性故卽一切衆生皆
悉具有一際平等若覺了此性卽便成佛故
能示聖現凡自在無礙若論修善修惡於上
中下根卽不可定隨修成之厚薄任力量之
淺深得世閒報而六趣昇沉成出世果而四
聖高下以不了善惡之性故爲善惡業之所
拘而不自在若見性達道何道不成則法法
摽宗塵塵契旨豈唯善惡二法而得自在耶
問三寶如虛空相非見聞之所及者敎中云
何說見道又稱見佛荅約本智發明假稱
名見非眼所覩唯證乃知離見非見方名眞
見涅槃經云菩薩實無所見無所見者卽無
所有無所有者則一切法是以法性無所有
菩薩則無所見與法理會假稱爲見實非見
也眞性湛然非是見法經云不行見法諸佛
速與受記則是離斷常二邊卽見自身清淨
見身清淨卽是見佛清淨乃至見一切法悉
皆清淨無非是佛無非是法以自心性無生
順物徧一切處故若一微塵不是佛者則成
翳障不入普眼之門唯墮能所之見大集經
云梵天問海慧菩薩言善男子汝今了了見
佛法不梵天言佛法非色不可覩見汝云何
言了了見佛法耶一切諸法悉不可見夫了
了者卽是佛法無有二相是以來同水月散

@@宗鏡十七卷十二張侈
若幻雲見猶夢形聞如谷響覺處卽現不從
方來迷處自無不從此去如圓覺經云圓覺
普照寂滅無二於中百千萬億不可說阿僧
祗恒河沙諸佛世界猶如空華亂起亂滅般
若假名論偈云如來法爲身伹應觀法性法
性非所見然亦不能知法性者所謂空性無
生性此卽諸佛第一義身若見於此名爲見
佛經云以見空性名見如來又法性之處無
有一物可名所知由是彼智亦不能知入經
言大王一切法性猶如虛空等與衆物爲所
依止而其體性非是有物亦非無物能知此
中寂然無知名爲了知名爲知者隨俗言說
信解無生之福多於寶施如有頌言若人持
正法及發菩提心不如解於空十六分之一
是以解第一義空方成般若見無生自性始
了圓宗以眞空不壞業果尊卑宛然不同伹
空不該諸有如大涅槃經云有業有報不見
作者如是空法名第一義空所以見性之時
性本離念非有念而可除觀物之際物本無
形非有物而可辵故云離念之智等虛空界
如大乘千鉢大敎王經云是時普明菩薩則
證入毗盧遮那如來金剛法藏三昧三摩地
令一切菩薩及一切有情衆生同願修持入
此性淨眞如法藏三昧眞際觀云何摩得修
入此觀菩薩則當觀照心地覺用心智唯照
心性細細觀覺覺照心體見性無動證覺不
動卽能恒用用觀體智見性清淨性自離念
離念無物心等虛空卽證聖智如如聖性二
倶澄寂空同無體性體虛靜則是名爲菩薩
證入眞如法界性印法藏眞際觀門故知法

@@宗鏡十七卷十三張侈界性
卽衆生心生衆生心性卽虛空性故大智度
論云復次舎利弗菩薩塺訶薩欲住内空外
空內外空空空大空第一義空有爲空無爲
空畢竟空無始空散空性空自相性諸法空
不可得空無法空有法空無法有法空當學
般若波羅蜜釋云內空者卽内法所謂内六
入眼耳鼻舌身意眼空無我無我所等外空
者卽外法所謂外六入色聲香味觸法色空
無我無我所等内外空者卽内外十二入十
二入中無我無我所等空空者以空破内空
外空内外空破是三空故名爲空空大空者
卽十方空東方無邊故名爲大亦一切處有
故名爲大第一義空者第一義名諸法實相
不破不壞故是諸法實相亦空何以故無受
無著故若諸法實相有者應受應著以無實
故不受不著若受若著卽是虛誑有爲空無
爲空者有爲法名因緣和合生所謂五陰十
二入十八界等無爲法名無因緣常不生不
滅如虛空問曰有爲法因緣和合生無自性
故空此則可爾無爲法非因緣生法無破無
壞常若虛空云何空荅曰若除有爲則無無
爲有爲實相卽是無爲如有爲空無爲亦空
以二事不異故畢竟空者一切法皆畢竟空
是畢竟空亦空空無有法故亦無虛實相待
復次畢竟空者破一切法令無辵餘故名畢
竟空若有少辵餘不名畢竟空無始空者如
經中說佛語諸比丘衆生無有始無明覆愛
所繫往來生死始不可得破是無始法故名
爲無始空散空者散名別離相如諸法和合
故有如車以輻輞辕轂衆合爲車若離

宗鏡十七卷十四張侈散各
在一處則失車名五陰和合因緣故名爲人
若離五陰人不可得性空者諸法性常空假
來相續故似若不空譬如水性自冷假火故
熱止火停久水則還冷如經說眼空無我無
我所何以故性自爾耳自相空者一切法有
二種相揔相别相是二相空故中爲相空揔
相者如無常等別相者諸法雖皆無常而各
有別相如地爲堅相火爲熱相一切諸法空
者一切法有好有醜有内有外一切法有心
生故名爲有無自體故空無所得空者一切
法乃至無餘涅槃不可得故名無所得空無
法空有法空無法有法空者無法名法巳滅
是滅無故名無法空有法空者諸法因緣和
合生故有法實性無故名有法空無法有法
空者取無法有法相不可得是爲無法有法
空乃至云離我我所故空因緣和合生故空
無常苦空無我故名爲空始終不可得故空
唯心故名爲空故知一切萬法皆從心現悉
無自體盡稱爲空所以云若住此十八空門
當學般若則未嘗有一法能出我之靈臺智
性矣此十八空下至有爲世閒五陰上至無
爲第一義諦收一切法無不皆空若不學般
若別尙餘宗體有而未達有原窮空而不盡
空理須歸宗鏡内照發明則外無一法更有
辵餘矣又此是如空非體是空以眞心無礙
映現萬法如虛空不拒諸相發揮故於眞心
中能現一切其所現一切雖依心無體照見
五藴皆空然亦不著於空能興佛事如華嚴
經頌云十方所有諸如來了達諸法無有餘
雖知一切皆空寂而不於空起心念以

@@宗鏡十七卷十五張侈
一莊嚴嚴一切亦不於法生分別如是開悟
諸羣生一切無性無所觀問法身之理爲
復有法成爲復無法成爲復一法成爲復異
法成荅本覺心宗法身性地中欲言而詞
喪心欲緣而慮亡所以然者說有則妙體虛玄
談無則道無不在言生則三界無物云滅則
一體常靈言一則各任其形說異則同歸實
相是知不可以稱量不可以希冀若開方便
欲曉疑情則不有不無非一非異能超四句
方會一乘古德問云若衆生與諸佛同一心
佛性第有法身則有二過一衆生悉當成佛
則衆生界盡二諸菩薩闕利他行以無所化
機故荅此所問難並由妄見衆生界故妄起
此難不増不減經云大邪見者見衆生界増
見衆生界減以不如實知一法界故於衆生
界起増減見經意則一切衆生一時成佛佛
界不増衆生界不減故經云衆生卽法身法
身卽衆生衆生法身義一名異解云況衆生
界如虛空界設如一鳥飛於虛空從西向東
經百千年終不得說東近西遠何以故虛空
無分劑故亦不得云揔不飛行以功不虛故
當知此中道理亦爾非有滅度令有絕盡非
無終盡有不滅度故衆生界甚深廣大唯是
如來智所知境不可輒以狂心限量斟酌起
増減見且如虛空界雖無分劑不礙鳥飛類
衆生界雖不可盡不妨滅度但不起増減之
見去取之情則智翼高翔眞空無滯如華嚴
疏釋經云佛如廣大同虛空者量智包含而
普徧理智無分別而證入是以太虛含衆像
衆像不能含太虛太虛不分別衆像衆像乃

@@宗鏡十七卷十六張侈差別
太虛以況我法不能容佛智佛智乃能容我
法有我法者分別如來是如來者不分別我
法二普徧喻中妙觀察智無不徧知卽普徧
義成所作智曲成無辵卽隨入義經頌云佛
智廣大同虛空普徧一切衆生心此卽體徧
悉了世閒諸妄想此約知徧又云得一切法
量等心此約證徧智性全同於色性故此約
理徧云何徧入不壞能所有證知故經頌云
世閒諸國土一切皆隨入智身無有色非彼
所能見由隨於如卽入無所入故云平等是
以虛空徧入國土國土不徧入虛空有國土
處必有虛空有虛空處或無國土虛空之於
國土平等隨入國土之於虛空自有彼此虛
空可喻佛智國土可喻三世三世有處佛智
必在其中佛智知處三世或無其體佛智之
於三世平等隨入三丗之於佛智自有始終
此猶約不二而二說耳若二而不二國土虛
空二世佛智同一性故皆互相入舉一全收
普徧亦然三世閒圓融則言思道斷故名佛
智爲不思議也大集經云文殊言丘尊如來
若坐菩提樹下如來世尊則有二相一者如
來二菩提樹如來世尊巳離二相佛言善男
子菩提衆生一切法性等無差別一味一性
如來坐於菩提樹下見如是法是故名爲逮
得菩提我都不見離菩提外別有一法見一
切法皆悉平等而是平等不入於數是故平
等名爲無礙又此法門舉一則法界全收如
舉眼爲門諸根相好及佛刹土莫不皆是一
眼中現乃至六根一塵一毛中現亦如是如
云毗盧遮那身中具足三道六趣衆生

宗鏡十七卷十七張侈
等此則一身含一切身又一身遍一切身卽
入重重包徧無礙如華嚴經頌云有一堅密
身一切塵中見無生亦無相普現於諸國
宗鏡錄卷第十七侈
音義
模<莫盧反>樣<餘亮反丨式也>訟<似用反>怯<去劫反>羸<力爲反瘦也>
瑕<胡加反病也>鞞<部迷反>跋<蒲撥反>猗<於冝反>齆<烏貢反鼻不通>
輻<方六反車丨也>辕<雨元反車丨也>轂<古祿反>斟<職深反>翼<與職反>
翔<似羊反>
丙牛歲分司大藏都監開板

@@宗鏡錄卷第十八侈
慧日永明寺主智覺禪師延壽集
夫諸佛法身普徧衆生心旣同一心云何有
現不現荅常現無不現時或於一塵頓現
無不具足或於諸塵普現無不周徧一處頓
現者如來眼睫文殊寶冠彌勒閣中普賢毛
孔淨名室裏摩耶腹中芥子鍼鋒近塵遠刹
各各頓現如文殊般泥恒經云文殊身如紫
金山等其文殊冠毗楞伽寶之所嚴飾有五
百種色一一色中日月星辰諸天龍宮世閒
衆生所希見事皆於中現維摩經云於是長
者維摩詰現神通力卽時彼佛遣三萬二千
師子之座高廣嚴淨來入維摩詰室諸菩薩
大弟子釋梵四天王等昔所未見其室廣博
悉包容三萬二千師子之座無所妨礙於毗
耶離越及閻浮提四天下亦不迫窄悉現如
故華嚴經入法界品摩耶夫人告善財言善
男子爾時菩薩從兜率天將降神時有十佛
刹極微塵數諸菩薩衆乃至與眷屬倶從天
宮下來入我身彼諸菩薩於我腹中現大神
通遊行自在或以三千大千世界而爲一步
乃至或以不可說不可說佛刹極微塵數世
界而爲一步又念念中十方不可說佛刹極
微塵數世界諸如來所菩薩衆會及四天王
三十三天須摩天兜率陀天化樂天他化自
在天乃至色界諸梵天王倶來欲見菩薩處
胎廣大神變恭敬供養聽受正法皆入我身
雖我腹中悉能容受如是衆會而身不廣大
亦不迫窄其諸菩薩各見自處衆會道場清
淨嚴飾善男子如此四天下閻浮提中菩薩

@@宗鏡十八卷苐二張侈
受生我爲其母三千大千世界百億四天下
閻浮提中悉亦如是然我此身本來無二亦
復非一非一處住非多處住何以故以修菩
薩大願智幻莊嚴解脫門故如先德云廣大
如法界究竟若虛空是處胎義若如是者則
一切衆生皆處摩耶胎非獨釋迦矣何以故
衆生心卽法界故又若了心空卽無胎分如
菩薩處胎經云佛吿彌勒行空菩薩云何遊
至十方刹土敎化衆生彌勒白佛言行空菩
薩不見刹土亦無有佛佛自無佛云何有佛
地水火風識界我人壽命皆悉空寂以是之
故無有胎分諸塵普現者則橫該一切處豎
徹一切時涉入重重普融圓徧古德云一切
不思議事於一切處悉能普現其唯一毗盧
清淨法身之應用耳此法身者卽是心也所
以言若能諦觀心不二方見毗盧清淨身一
念起惡法身亦隨現一念善心生法身亦隨
現名爲處處互現乃至色處現空處現自在
無礙更莫遠推諸佛唯自一念空心是又如
海印普印一切華嚴經出現品云佛子菩薩
摩訶薩應知如來成正覺於一切義無所觀
察於法平等無所疑惑無二無相無行無止
無量無際遠離二邊住於中道出過一切文
字言說知一切衆生心念所行根性欲樂煩
惱染習舉要言之於一念中悉知三世一切
諸法佛子譬如大海普能印現四天下中一
切衆生色身形像是故共說以爲大海故經
中有海印三昧疏釋云海印三昧有十義根
器是所現菩薩定心是能現無不空心故名
三昧一無心能現經云無有功用無分別二

宗鏡十八卷苐三張侈現無
所現經云如光影故三能現與所現非一四
非異經云大海能現能所異故非一水外求
像不可得故非異顯此定心與所現法卽性
之相故能所宛然卽相之性故物我無二五
無去來現萬法於自心彼亦不來羅身雲於
法界未曾暫去六廣太經云普悉包容無所
拒明三昧心周于法界則衆生色心皆定心
中物用周法界亦不離此心七普現經云一
切皆能現又云菩薩普印諸心行此與廣大
異者此約所現不簡巨細彼約能現其量普
周八頓現經云一念現故謂無前後如印頓
成九常現非如明鏡有現不現時十非現現
如明鏡對至方現四天之像不對而現故云
非現現以不待對是故常現該三際也此上
海印現義隨理事能所而分十問但是一眞
心寂照普現之義若有不現者卽是客塵自
遮見綂自隔非法身咎摩訶衍論云諸佛如
來法身平等自然徧一切處無有作意但依
衆生心現衆生心者猶如於鏡鏡若有垢色
像不現如是衆生心若有垢法身不現其猶
日月麗天盲者不覩雷霆震地聾者不聞道
契則鄰不在身近故福人出世則琳琅現矣
薄福者出則荊棘生焉皆由自心有現不現
若直了心性之人悉皆平等顯現如洛浦和
尙神劒謌云君子得之忘彼此小人得之自
輕生他家不用我家劒世上高低早晩平所
以衆生不得了然明現皆滯有迷眞滯眞迷
中滯中迷性成三種緣集所以成障如天台
淨名疏云衆生氣類無量無邊元其正要不
出三種緣集氣類一有爲緣集之類者

@@宗鏡十八卷苐四張侈
卽是界内染淨國土悉迷眞滯有而起結業
禀分叚生死皆是有爲緣集衆生之類二無
爲緣集之類者卽是界外有餘國土及果報
土乃至下品中品常寂光土此三土衆生迷
中道佛性滯眞空無爲緣無爲起諸結業受
變易生死是無爲緣集衆生之類三自體法
界緣集者卽菩薩迷自體起如宗門中云巳
見不忘今室外折伏界内有爲緣集衆生次
弟子一品折伏無爲緣集衆生後菩薩一品
卽是折伏自體法界緣集衆生問無爲緣集
與自體緣集爲同爲異荅名雖有別惑體不
殊二乘迷自體起無爲生計著著無爲故正
受無爲緣集名菩薩亦迷目體起無爲緣集
而菩薩觀破無爲著無爲緣集未盡此惑附
體別受自體緣集之名如凡夫迷眞起有爲
緣集學人見眞斷見思思惟不盡猶於眞理
有貪恚色染無色之名問學人有爲緣集不
盡見眞猶有惑不約眞名自體緣集菩薩無
爲緣集不盡見眞何得別受自體緣集之名
荅二乘見眞但是空理空理非法身不得立
自體之名菩薩見眞實是法身法身常在故
得別立自體緣集名也菩薩或未知未知故
須折伏也是故三種緣集不亡所以法身不
現又遠大師云緣集義者統唯一種或分爲
二約眞妄開一妄緣集三界虛妄唯一心作
如夢所見但是妄心解二眞緣集一切諸法
皆眞心起如夢所見皆報心作或約心識說
三一就事緣集從其事識起一切法二妄緣
集從其妄緣起一切法三眞緣集眞識體中
具過一切恒沙性德互相集成故言緣集又

@@宗鏡十八卷苐五張侈從眞
識起一切法故經說言若無如來藏識七識
不住不得厭苦樂求涅槃由如來藏故起諸
法又就有爲無爲說三卽一有爲緣集二無
爲緣集三具二緣集問直了此心是佛更
用八相成道不荅若了此心卽是天眞佛
不說成與不成若說成佛是助語亦是増語
圓覺經云一切如來妙圓覺心本無菩提及
與涅槃亦無成佛及不成佛無妄輪迴及非
輪迴等釋曰本無菩提及與涅槃者此是二
轉依號亦是住觀語轉煩惱故立菩提之號
轉生死中得涅槃之名若了煩惱性空生死
本寂旣無所轉之相亦無能轉之名無不成
佛者無妄輪迴亦無成佛者無非輪迴唯妙
圓覺心更無所有如今只恐不得宗鏡之光
若得其光則自然入圓覺門普照法界所以
先德云飛錫若登故國路莫愁天下不聞聲
龐居士頌云十方來一會各自學無爲此是
選佛處心通及第歸如是則自然應念登科
隨處及第何須受記而待揚名者乎如昔人
謌云不坐禪不持律妙覺心珠白如日當體
虛玄一物無阿誰承受燃燈佛問衆生業
果種子現行積劫所熏猶如膠漆云何但了
一心頓斷成佛荅若執心境是實人法不
空徒經萬劫修行終不證於道果若頓了無
我深達物虛則能所倶消有何不登猶微塵
揚於猛吹輕舸隨於迅流只恐不信一心自
生艱阻若入宗鏡何往不從且如勇施菩薩
因犯婬欲尙悟無生性比丘尼無心修行亦
證道果何況信解一乘之法諦了自心而無
剋證乎或有疑云豈不斷煩惱耶解云

宗鏡十八卷苐六張侈但諦
觀殺盜婬妄從一心上起當處便寂何須更
斷是以但了一心自然萬璄如幻何者以一
切諸法皆從心幻生心旣無形法何有相所
以高城和尙謌云說敎本窮無相理廣讀元
來不識心識取心了取境識心了境禪河靜
若能了境便識心萬法都如闥婆影性比丘
尼卽摩登伽首楞嚴經云佛告阿難摩登伽
彼尙婬女無心修行神力冥資速證無學云
何汝等在會聲聞求最上乘決定成佛譬如
以塵揚于順風有何艱險淨業障經云爾時
有一比丘名無垢光入毗舎離城次第乞食
以不知故入婬女家時無垢光入其家巳是
時婬女起染汙心作是思惟我今必死當與
此比丘共行欲法若不從我我將殞命作是
念巳卽便閉門語比丘言願與尊者共行欲
事若不從我我當必死時無垢光語婬女言
且止大姉我今不應犯如此事所以者何佛
所制戒我應奉行寧捨身命不毁此戒爾時
婬女復更思惟我今當以呪術藥草令此比
丘共爲欲事語比丘言我今不能令汝退轉
毁犯禁戒但當受我所施之食卽入舎内便
呪其食投比丘鉢呪術力故令此比丘便失
正念起於欲心展轉増盛爾時婬女見此比
丘顏色變異卽前牽手共爲欲事是時比丘
與彼婬女共相愛樂行婬欲巳持所乞食還
詣精舎到精舎巳生大憂悔擧體煩熱咄哉
何爲破大戒身我今不應受他信施我今則
是破戒之人當墮地獄時無垢光向諸比丘
同梵行者說如是言我今破戒非是沙門必
趣地獄時諸比丘問無垢光有何因緣

@@宗鏡十八卷苐七張侈
而破此戒時無垢光具說上事時諸同學語
無垢光仁者當知此有菩薩摩訶薩名文殊
師利得無生法忍善能除滅破戒之罪亦令
衆生離諸蓋纏我今與汝共詣文殊師利菩
薩摩訶薩所除汝憂悔時無垢光猶故未食
與諸比丘詣文殊師利法王子所到己問訊
供養恭敬卽以上事具白文殊師利文殊師
利語無垢光汝今且食食巳當共詣如來所
問如來此事如佛所說當共受持比丘食巳
與文殊師利共詣佛所到巳頂禮佛足却坐
一靣爾時無垢光比丘心懷恐懼不敢問佛
於是文殊師利卽從座起整衣服偏袓右肩
右膝著地合掌向佛卽以上事具白世尊爾
時世尊告無垢光汝實爾不荅言實爾佛告
比丘汝本有心欲犯婬不荅言不也佛告比
丘汝本無心云何而犯比丘荅言我於後時
乃生欲心如是比丘心犯欲耶荅言如是佛
告比丘我常不言心垢故衆生垢心淨故衆
生淨耶荅言如是佛告比丘於意云何汝曾
夢中受欲之時心覺知不荅言覺知佛告比
丘汝向犯欲豈非由心而覺知耶荅言如是
若如是者比丘悟夢犯欲有何差別比丘荅
言悟夢犯欲無差別也佛言於意云何我先
不言一切諸法皆如夢耶荅言如是佛言於
意云何如夢諸法是眞實耶荅言不也佛告
比丘於意云何悟夢二心倶是眞實耶不也
世尊他告比丘若非眞實是有法也不也世
尊佛告比丘於意云何無所有法爲有生不
不也世尊佛告比丘若法無生有滅有縛有
解脫耶不也世尊佛告比丘於意云何無生

@@宗鏡十八卷苐八張侈之法
尙無所有而當有墮三惡道耶佛告比丘一
切諸法本性清淨然諸凡夫愚小無智於無
有法不知如故妄生分別以分別故墮三惡
道復告比丘諸法無實而現種種所應作事
爲著貪欲嗔恚愚癡凡夫等故分別諸法不
知如故非是眞實復告比丘諸法虛誑如野
馬故諸法如夢本性自在逮清淨故諸法究
竟如水中月泡沫等故諸法寂靜無老病死
諸過患故諸法無取非是色法不可見故諸
法無聚如虛空故諸法無性過諸性故諸法
甚深過虛妄故諸法廣大無處所故法無所
作究竟寂故法無所依境界空故法無根本
畢竟空故法離蓋纏煩惱結使不可得故法
離識然性不生故乃至爾時無垢光聞說是
法心懷歡喜悲喜交集雨淚义手合掌一心
觀佛卽說偈言快哉世尊大功德諸天世人
所歸仰善覺一切勝妙法稽首能斷諸苦行
又佛告文殊過去有佛號無垢光時有比丘
名曰勇施入難勝城次行乞食到長者舎其
家有女容貌端正見勇施巳生愛染心乃至
因託病延請勇施說法其後勇施數到其家
轉相親厚數相見故便失正念而生欲心卽
與彼女共行婬法心遂耽著往來頻數時彼
女夫見此比丘往來頻數心生疑恚卽設友
便欲斷其命勇施比丘聞是事巳卽以毒藥
持與彼女而語之言若必念我可持此藥以
殺汝夫時長者女卽以毒藥和著食中勅其
婢使持此飯食以飯我夫夫食飯巳卽便命
終爾時勇施聞彼命終心生大悔作是思惟
令我所作是大重惡何名比丘受行婬

宗鏡十八卷苐九張侈
法又斷人命我今如是當何所歸生大憂惱
我若命終當墮惡道誰能免我如是之苦以
是事故從一精舎至一精舎煌怖馳走衣服
落地作如是言咄哉怪哉我今卽是地獄衆
生時有精舎名曰醯無中有菩薩名曰鼻掬
多羅勇施比丘卽入其房舉身投地時彼菩
薩問勇施言何爲以身自投於地荅言大德
我今卽是地獄衆生又復問言誰乃令汝爲
地獄人勇施荅言我作大罪犯於婬戒又斷
人命時彼菩薩語勇施言比丘莫怖我今力
能施汝無畏爾時勇施聞彼菩薩施無畏聲
心生歡喜踊躍無量爾時鼻掬多羅菩薩卽
時從地接起勇施牽其右手將至異處坐林
樹中時鼻掬多羅菩薩卽時入於諸佛境界
大乘妙門如來寶印三昧入三昧巳即於身
上出無量佛身皆金色三十二相徧林樹閒
爾時諸佛卽時同聲說是偈言諸法同鏡像
亦如水中月凡夫愚惑心分別癡恚愛乃至
諸法常無相寂靜無根本無邊不可取欲性
亦如是爾時林中二萬天子詣鼻掬多羅菩
薩來聽法者聞說是偈卽得無生法忍
問妙圓覺心旣無所有云何敎中說諸佛成
等正覺出現世閒等事荅一是機熟衆生
自心感現二是菩薩因地本願然諸佛境界
廣大無邊非情識所知唯見性能了故華嚴
經云佛子菩薩摩訶薩應云何知如來應正
等覺境界佛子菩薩摩訶薩以無障無礙智
慧知一切世閒境界是如來境界知一切三
世境界一切刹境界一切法境界一切衆生
境界眞如無差別境界法界無障礙境界實

@@宗鏡十八卷苐十張侈際無
邊際境界虛空無分量境界無境界境界是
如來境界佛子如一切世閒境界無量如來
境界亦無量如一切三世境界無量如來境
界亦無量乃至如無境界境界無量如來境
界亦無量如無境界境界一切處無有如來
境界亦如是一切處無有佛子菩薩摩訶薩
應知心境界是如來境界如心境界無量無
邊無縛無脫如來境界亦無量無邊無縛無
脫何以故以如是如是思惟分別如是如是
無量顯現故知凡聖無際心境一原眞無性
而卽相發明相無體而因眞建立故云智身
寥廓揔萬像以成體萬像無形以智身而齊
體又若論化現門中此是諸佛因地悲願之
力令機熟衆生自心感現衆生心中諸佛應
現無窮諸佛心内衆生機緣不盡所以法身
無像遇感成形妙應無方應念垂跡由了平
等赴衆望而猶若摩尼爲達無私任羣機而
如同天鼓古頌云佛是衆生心裏佛隨目根
堪無異物欲知一切諸佛原悟自無明本是
佛如佛地經云隨諸衆生所樂示現平等法
性圓滿成故論釋云隨諸有情樂見如來色
身差別如來示現如是色身如來雖居無戲
論位由平等智増上力故大圓鏡智相應淨
識現瑠璃等微妙色身令諸有情善根成熟
自心變似如是身相謂自心外見如來身如
契經言由諸如來慈善根力有所示現令天
人等自心變異見如來身如金色等又如經
言若所應化無量有情冝見瑠璃末尼寶色
如來卽能無礙示現種種琉璃末尼寶色令
彼自心亦如是變乃至廣說如是示現

@@宗鏡十八卷苐十一張侈
一切如來形相平等如是平等卽是法性是
故說名平等法性謂諸如來隨同所化有情
樂見色身形相卽各示現同處同時異類形
相令彼自心如是變現作利樂事如諸有情
阿頼耶識共相種熟各各變現世界等相同
處相似不相妨礙此亦如是如色身相餘事
亦爾由此示現如前修習圓滿成故平等性
智圓滿成就度一切諸佛境界智嚴經云文
殊師利問無生無滅其相云何佛荅不生不
滅卽是如來文殊師利譬如大地瑠璃所成
帝釋毗闍延宮殿供具等影現其中閻浮提
人見瑠璃地諸宮殿影合掌供養燒香散華
願我得生如是宮殿我當遊戲如帝釋等彼
諸衆生不知此地是宮殿影乃布施持戒修
諸功德爲得如是宮殿果報文殊師利如此
宮殿實無生滅以地淨故影現其中彼宮殿
影亦有亦無不生不滅文殊師利衆生見佛
亦復如是以其心淨故見佛身佛身無爲不
生不滅不起不盡非色非非色不可見非不
可見非世閒非非世閒非心非非心以衆生
心淨見如來身散華燒香種種供養願我當
得如是色身布施持戒作諸功德爲得如來
微妙身故如是文殊師利如來神力出現世
閒令諸衆生得大利益如影如像隨衆生見
又說如日光無心普照喻摩尼無心雨寶喻
谷響無實喻等其瑠璃地等喻衆生心影喻
佛身又華嚴有摩尼隨映喻摩尼現色喻自
受用身有其本色但無靑黃等異靑黃等異
隨機映生又若以虛空喻佛身卽法性身以
虛空無相故不隨方隅而有増減以法身無

宗鏡十八卷十二張侈形故
非依報化而現精麤如華嚴十定品云佛子
譬如虛空於蟲所食芥子孔中亦不減小於
無數世界中亦不増廣其諸佛身亦復如是
見大之時亦無所増見小之時亦無所減如
上諸況皆喻見佛然於鏡像喻最親如質來
對鏡鏡中見像像是質像機感對刹刹中見
佛佛是心佛故華嚴經云化佛從敬心起又
諸喻大意皆以體無生滅不礙生滅如非色
約體非不色約用則法報一際體用無差倶
會無生同歸宗鏡又若以色聲取是行邪道
若離色聲取未免斷無古釋云如華嚴偈云
色身非是佛音聲亦復然亦不離色聲見佛
神通力若依權敎本影四句體用皆分若依
此宗四句皆用知一切法卽心自性故本質
影像亦是自心橫豎等一切諸法不出心性
故如般若中了色是般若具歷諸法且初歷
五藴云了色是般若一切法趣色色尙不可
得云何當有趣非趣如是具歷諸法皆然般
若意似常諸法之性不異色性故皆趣色色
不可得當法性空旣無所趣安有能趣若智
者意一切法趣色假觀色尙不可得空觀云
何當有趣非趣卽中道觀今但要初句以取
色性爲諸法依以性普収故皆趣色則一色
中具一切法是無礙之意故隨一法皆收法
界故若能如是解者則凡有見聞一切境界
無非是佛出世如大集經云爾時衆中有一
菩薩名曰慧聚白佛言世尊生老病死出於
世者卽是佛出無明愛出卽是佛出貪恚癡
出卽是佛出一切疑綂煩惱出者卽是佛出
何以故若如是等法不出世者佛以何

@@宗鏡十八卷十三張侈
緣出現於世佛言善哉善哉善男子實如所
言爾時海慧菩薩言世尊若有不見如是等
法是時如來爲出於世不出於世善男子菩
薩初發菩提心時眞實不知如是等法是故
我爲而宣說之善男子菩薩有四種一者初
發菩提之心二者修行菩提之道三者堅固
不退菩提四者一生當補佛處發心菩薩見
佛色相見巳卽發菩提之心修行菩薩見佛
具足一切善法見巳卽發菩提之心不退菩
薩見如來身及一切法皆悉平等一生菩薩
不見如來所有功德及一切法何以故所得
慧眼了了淨故斷二見故淨智慧故若不見
淨不見不淨不見非淨非不淨是人卽能明
見如來又古德釋台敎止觀云只達一念自
心是法界十方諸佛與一切衆生同一無住
本一法界爲身爲土無彼無此無根無住處
無修不修無證不證無凡無聖但衆生自謂
妄想纏縛爲凡爲不修爲不證謂佛爲聖爲
修爲證修證凡聖在衆生自强立之佛位中
都無此名也諸佛所見一切衆生凡聖身是
佛法身一切國土是佛國土一切法是佛法
一切心是一心極十方三際推求無纖毫許
若色若心不是佛理智境朗然周徧法界嘗
無一事澹然身心無所施爲佛心旣然我學
佛智如佛用心卽止觀明靜弛佛現卽我心
現現與不現只是自心鏡上影像耳問豈都
無外佛可見耶荅自他不二但如來有同體
大悲衆生有熏習之力扣擊同體智鏡隨此
心上感見相好鏡中之像然不離鏡而非卽
鏡隨照好醜感者千差相亦萬品或機地深

@@宗鏡十八卷十四張侈厚或
佛身長千萬由旬壽命無量阿僧衹劫以恒
河沙世界微塵佛刹爲淨妙國土說無量無
邊不可說不可說法門或人天報殊示現八
相一期利益不過數百年閒如空雲水月恍
惚而生斯皆由感者一念之心謂佛色身來
應佛實無來去之勞無有形之患無可說之
法無所度之機但衆生善緣心想謂佛來應
爲我說法實是衆生於自心上現此相耳問
衆生善根擊佛大圓智鏡現此影像像則屬
佛荅明鏡屬佛像不屬佛像若屬佛佛則生
滅流動像若屬衆生衆生業結所縛何能具
此相好但感應道交方見此耳問旣是佛智
鏡上像何言衆生心上現荅同體圓鏡不徧
屬佛及衆生同一體故但衆生磨瑩巳鏡未
得全明故能暫現此相表進修之力問若爾
衆生自感心鏡上現像不言佛像現佛卽於
衆生無力虛致敬慕有何益也荅由敬慕之
心感像現也此眞佛力豈衆生能置哉問此
亦衆生自家佛力非他佛力也荅佛地無自
他汝强謂自佛他佛者衆生心不盡耳問若
爾只共作一佛不能各各自成也荅不共作
一佛不各各自成此義難了試舉喻看如國
清寺法界也住寺僧古佛也遠人暫遊暫感
佛也他日愛慕剃髪配寺國清卽我寺也五
峯松徑臺殿房廊悉我有也頓得受用不減
他物成我家也不人人別造一寺也不若佛
分一寺也分卽隨人去常住法界不可分也
此義出涅槃經中譬如路有一大樹樹陰清
涼來者卽納無人遮護無持去者旣印金口
可以奉持又機應相關感應緣會能見

宗鏡十八卷十五張侈一切
無邊佛事以佛是増上緣廣大悲願慈善根
力以衆生是等流果志誠所感根熟而見然
揔不出自心如師子現指醉象禮足慈母遇
子盲賊得明城變瑠璃石舉空界釋女瘡合
調達病痊皆是本師積劫熏修慈善根力令
一切衆生自心所見如上等事可證今文故
大涅槃經云佛言善男子如提婆達多敎阿
闍世王欲害如來是時我入王舎大城次第
乞食阿闍世王卽放護財狂醉之象欲令害
我及諸弟子乃至我於爾時爲欲降伏護財
象故卽入慈定舒千示之卽於五指出五師
子是象見巳其心怖畏尋卽失糞擧身投地
敬禮我足善男子我於爾時手五指頭實無
師子乃是修慈善根力故令彼調伏復次善
男子我欲涅槃始初發足向拘尸那城有五
百力士於其中路平治掃灑中有一石衆欲
舉弃盡力不能我時憐愍卽起慈心彼諸力
士尋卽見我以足拇指舉此大石擲置虛空
還以手接安置右掌吹令碎粖復還聚合令
彼力士貢高心息卽爲略說種種法要令其
倶發阿耨多羅三藐三菩提心善男子如來
爾時實不以指舉此大石在虛空中還置右
掌吹令碎粖復合如本善男子當知卽是慈
善根力今諸力士見如是事復次善男子此
南天竺有一大城名首波羅於是城中有一
長者名曰盧至爲衆導主巳於過去無量佛
所植諸善本善男子彼大城中一切人民信
伏邪道奉事尼乾我時欲度彼長者故從王
舎城至彼城邑其路中閒相去六十五由旬
步涉而往爲欲化度彼諸人故彼衆尼

@@宗鏡十八卷十六張侈
乾聞我欲至首波羅城卽作是念沙門瞿曇
若至此者此諸人民便當捨我更不供給我
等窮悴奈何自活諸尼亁輩各各分散告彼
城人沙門瞿曇今欲來此然彼沙門委弃父
母東西馳騁所至之處能令土地穀米不登
人民饑馑死亡者衆病瘦相尋無可救解瞿
曇無頼純將諸惡羅刹鬼神以爲侍從無父
無母孤窮之人而來諮啓爲作門徒所可敎
詔純說虛空隨其至處初無安樂彼人聞巳
卽懷怖畏頭靣敬禮尼亁子足白言大師我
等今者當設何計尼亁荅言沙門瞿曇性好
叢林流泉清水外設有者冝應破壞汝等便
可相與出城諸有之處斬伐令盡莫使有辵
流泉井池悉置糞穢堅閉城門各嚴器仗當
壁防護勤自固守彼設來者莫令得前若不
前者汝當安隱我等亦當作種種術令彼瞿
曇復道還去彼諸人民聞是語巳敬諾施行
斬伐樹木汙辱諸水莊嚴器仗牢自防護善
男子我於爾時至彼城巳不見一切樹木叢
林唯見諸人莊嚴器仗當壁自守見是事巳
尋生憐愍慈心向之所有樹木還生如本復
更生長其餘諸樹不可稱計河池泉井其水
清淨盈滿其中如靑瑠璃生衆雜華彌覆其
上變其城壁爲紺瑠璃城内人民悉得徹見
我及大衆門自開闢無能制者所嚴器仗變
成雜華盧至長者而爲上首與其人民倶共
相隨往至佛所我卽爲說種種法要令彼諸
人一切皆發阿耨多羅三藐三菩提心善男
子我於爾時實不化作種種樹木清淨流水
盈滿河池變其本城爲紺瑠璃令彼人民徹

@@宗鏡十八卷十七張侈見於
我開其城門器仗爲華善男子當智皆是慈
善根力能令彼人見如是事復次善男子舎
衛垊中有婆羅門女姓婆私吒唯有一子愛
之甚重遇病命終爾時女人愁毒入心狂亂
失性裸形無恥遊行四衢啼哭失聲唱言子
子汝何處去周徧城邑無有疲巳而是女人
巳於先佛植衆德本善男子我於是女起慈
愍心是時女人卽得見我便生子想還得本
心前抱我身嗚我口我時卽告侍者阿難
汝可持衣與是女人旣與衣巳便爲種種說
諸法要是女聞法歡喜踊躍發阿耨多羅三
藐三菩提心善男子我於爾時實非彼子彼
非我母亦無抱持善男子當知皆是慈善根
力令彼女人見如是事復次善男子波羅柰
城有優婆夷字曰摩訶斯那達多巳於過去
無量光佛種諸善根是優婆夷夏九十日請
命衆僧奉施醫藥是時衆中有一比丘身嬰
重病良醫診之當須肉藥若得肉者病則可
除若不得肉命將不全時優婆夷聞醫此言
尋持黃金徧至巿廛唱如是言誰有肉賣吾
以金買若有肉者當等與金周徧城巿求不
能得是優婆夷尋自取刀割其髀肉切以爲
矐下種種香送病比丘比丘服巳病卽得差
是優婆夷患瘡苦惱不能堪忍卽發聲言南
無佛陀南無佛陀我於爾時在舎衛城聞其
音聲於是女人起大慈心是女尋見我持良
藥塗其瘡上還合如本我卽爲其種種說法
聞法歡喜發阿耨多羅三藐三菩提心善男
子我於爾時實不往至波羅柰城持藥塗是
優婆夷瘡善男子當知皆是慈善根力

宗鏡十八卷十八張侈*令
彼女人見如是事復次善男子調逵惡人貪
不知足多服酥故頭痛腹滿受大苦惱不能
堪忍發如是言南無佛陀南無佛陀我時住
在優襌尼城聞其音聲卽生慈心爾時調逵
尋便見我往至其所手摩頭腹授與鹽湯而
令服之服巳平復善男子我實不往調逵所
摩其頭腹授湯令服善男子當知皆是慈善
根力令調逵見如是事復次善男子憍薩羅
國有諸羣賊其數五百羣黨抄劫爲害滋甚
波斯匿王患其縱暴遣兵伺捕得巳挑目逐
著黑闇叢林之下是諸羣賊巳於先佛植衆
德本旣失目巳受大苦惱各作是言南無佛
陀南無佛陀我等今者無有救護啼哭號咷
我時住在祗桓精舎聞其音聲卽生慈心時
有涼風吹香山中種種香藥滿其眼眶尋還
得眼如本不異諸賊開眼卽見如來住立其
前而爲說法賊聞法巳發阿耨多羅三藐三
菩提心善男子我於爾時實不作風吹香山
中種種香藥住其人前而爲說法善男子當
知皆是慈善根力令彼羣賊見如是事復次
善男子瑠璃太子以愚癡故廢其父王自立
爲主復念宿嫌多害釋種取萬二千釋種諸
女刖劓耳鼻斷截手足推之坑塹時諸女人
身受苦惱作如是言南無佛陀南無佛陀我
等今者無有救護復大號咷是諸女人巳於
先佛種諸善根我於爾時在竹林中聞其音
聲卽起慈心諸女爾時見我來至迦毗羅城
以水洗瘡以藥傅之苦痛尋除耳鼻手足還
復如本我時卽爲略說法要悉令倶發阿耨
多羅三藐三菩提心卽於大愛道比丘尼

@@宗鏡十八卷十九張侈
所出家受具足戒善男子如來爾時實不往
至迦毗羅城以水洗瘡傅藥止苦善男子當
知皆是慈善根力令彼女人見如是事悲喜
之心亦復如是善男子以是義故菩薩摩訶
薩修慈思惟卽是眞實非虛妄也善男子夫
無量者不可思議菩薩所行不可思議諸佛
所行亦不可思議是大乘典大涅槃經亦不
可思議以此明文可爲誠證則知三界九有
一切染淨等法皆不出法界衆生之心猶如
晝師畫出一切境界心之畫師亦復如是所
以正法念處經云又彼比丘如是觀察云何
衆生有種種色種種形相有種種道種種依
止又彼觀察有種種心種種依止種種信解
有種種業此如是等種種諸色種種形相種
種諸道種種依止譬如黠慧善巧畫師若其
弟子觀察善平堅滑好地得此地巳種種彩
色種種雜色若好若醜隨心所作如彼形相
心業畫師若其弟子亦復如是善平堅滑業
果報地生死地界隨其所解作種種形相種
種諸道種種依止心業畫師業作衆生又諸
彩色取白作白取赤作赤取黃作黃若取鴿
色則爲鴿色取黑作黑心業畫師亦復如是
緣白取白於天人中則成白色何義名白欲
等漏垢所不染汙故名白色又復如是心業
畫師取赤彩色於天人中能作赤色何義名
赤所謂愛聲味觸香色畫觀察衣又復如是
心業畫師取黃彩色於畜生道能作黃色何
義名黃彼此遞互飮血噉肉貪欲嗔癡更相
殺害故名黃色又復如是心業畫師取鴿彩
色攀緣觀察於餓鬼道作垢鴿色何義名鴿

@@宗鏡十八卷二十張
侈彼身猶如火燒林樹飢渴所惱種種苦逼
心業畫師嫉心所乘癡闇所覆又復如是心
業晝師取黑彩色於地獄中畫作黑色何義
名黑以黑業故生地獄中有黑鐵壁被然被
縛得黑色身作種種病飢渴苦身無量苦逼
皆是自業非他所作又彼比丘觀察如是三
界五道五種彩色生死畫衣於三地住謂欲
界地色無色地心業畫師習近媱欲攀緣欲
界種種色畫緣色依止有二十種離欲四襌
以爲畫筆依十六地是所畫處作色界離緣
色界三摩跌提緣無色界畫爲四處心業畫
師廣畫如是三界大衣又彼比丘觀察如是
心業畫師身如彩器貪欲瞋癡以爲堅牢攀
緣之心猶如梯隥根如畫筆外諸境界聲觸
味色及諸香等如種種彩生死如地智如光
明勤發精進如手相似衆生如畫神通如彼
無量形服有無量種業果報生如畫成就又
彼比丘依襌觀察心業畫師有異種法如彼
畫師不生疲倦善治彩色各各明淨善識好
筆畫作好色心業畫師亦復如是不生疲倦
若修襌定善治襌彩攀緣明淨如彩光明修
道之師如善好筆知襌上下如善識知有取
有捨如不疲倦如是襌定心業畫師畫彼襌
地如彼好色又彼如是心業畫師若有疲倦
則畫不善地獄餓鬼畜生道處同業因緣鐵
杵爲筆不善彩色畫非器人所謂地獄餓鬼
畜生如是等色非好色畫廣說如前釋曰是
以畫師運巧拙之意執五彩之筆於平正之
地邈出一切精麤之像如衆生禀愚智之心
興三業之筆於善惡之地畫出一切苦樂之
事

宗鏡十八卷二十一張侈
*又如世畫師只畫得色陰若心畫師能畫
五陰又世畫不堅牢色退像卽滅心畫經長
劫身謝業不亡又世畫甚易知姸醜皆可見
心畫極難審果報莫可知如正法念處經頌
云諸業之所作過於巧畫師業畫師天中作
種種樂報種種衆彩色現觀則可數心業布
衆彩其數不可知毀壁畫則亡二倶同時滅
若身喪滅時業畫不可失譬如一畫師造作
衆文飾一心亦如是造作種種業五彩光色
現見之生愛樂五根畫亦爾如業有生死如
世巧畫師現前則可見心畫師微細一切不
可見圖畫好醜形令壁衆像現心業亦如是
能作善惡報是心於晝夜思念恒不住如是
業隨心展轉常不離風塵煙雲熱盡色則毀
滅捨善不善持諸業爾乃失又依般舟經見
佛畋有四喻一夢喻如夢所見從分別生見
一切佛從自心起二水影喻水喻心性則佛
心影皆是衆生眞心中物心佛交徹唯眞心
也三幻喻自心猶如幻術一切佛如幻所作
謂有能幻法方成幻事無能念心無所見佛
四響喻譬如空谷隨聲發響悟解自心隨念
見佛上之四喻一正喻唯心二唯心故空三
唯心故假四唯心故中又夢喻不來不去影
喻不出不入幻喻非有非無響喻非合非散
如經頌云心者不知心心者不見心心有想
則癡無想則泥洹是法不堅固常立在於念
以解見空者一切無想念釋云若心自見心
先心爲能見佛爲所見刀不自割指不自觸
云何自心還見自心能所不分見相斯絕故
經云心有想則癡若無想則心冥性佛永絕

@@宗鏡十八卷二十二張侈*思
求矣如上是衆生自心感現次諸佛菩薩因
地願力示現化門無有斷絕所以維摩經云
雖示成正覺不捨菩薩道雖悟卽心是佛頓
成菩提然爲衆生未達廣修福業以導未聞
皆令開解同歸此地如華嚴經云雖能一念
卽成阿耨多羅三藐三菩提然爲衆生故於
無量劫行菩薩行無有休息是爲如山増上
心又云佛子菩薩摩訶薩又作是念阿耨多
羅三藐三菩提以心爲本心若清淨則能圓
滿一切善根於佛菩提必得自在欲成阿耨
多羅二藐二菩提隨意卽成若欲除斷一切
取緣住一向道我亦能得而我不斷爲欲究
竟佛菩提故亦不卽證無上菩提何以故爲
滿本願盡一切世界行菩薩行化衆生故是
爲第九如金剛大乘誓願心如上況喻證信
無疑則佛道立成匪由他敎終不起於餘念
唯自淨於一心可謂順佛本懷得敎正意矣
問佛度衆生衆生還度佛不荅若約內
觀因了妄念雜識衆生無體發其覺慧成自
心之佛此豈不是因衆生得度若論外化皆
因衆生感出若無機緣旣無所化亦不成佛
如淨名經云菩薩隨所化衆生而取佛土淨
度三昧經云衆生亦度佛若無感佛不出世
亦不能得成三菩提出世菩提皆由衆生機
故宗
鏡錄卷第十八侈音
義睫
<卽業爲反目丨也>博<補各反>迫<博陌反>窄<側伯反>霆<特丁反雷丨也>
震<職刃反動也>聾<紅盧反>琳<力尋反>琅<魯當反>棘<紀力反>選
<思兖反又思絹反>寥<落凋反空也>澹<大檻及>扣<苦厚反擊也>怳<虎
晃>
@@
宗鏡十八卷二十三張侈<反>惚<呼骨反>配<傍佩反>灑<沙下反>拇<
莫厚反>擲<眞炙反>悴<秦醉反>騁<丑郢反>馑<渠吝吝飢丨也>諾<奴各
反>紺<古反暗靑色>吒<陟嫁反叱呵也>裸<力果反袓也><子荅反>診<之
忍反靜也>鄽<直連反>髀<傍禮反股丨也>臛<呼各反羹丨>挑<土凋反撥
也>號<胡刀反哭也>咷<徒刀反號丨也>眶<去王反目丨也>劓<魚器反丨鼻也>塹
<七艶反>滑<戶八反>鴿<古沓反>遰<特計反>乘<兵
永反執也>杵<昌與反>
丁未歲分司大藏都監開板

宗鏡錄卷第十九侈
慧日永明寺主智覺襌師延壽集
夫如上所說祖敎同詮凡曰有心皆得成佛
如今現見衆生何不成佛答若以衆生眼
觀只見衆生界有餘若以佛眼觀乃知諸佛
界無外故知無明妄風皷心海而易動本覺
眞性睡長夢而難惺是以首楞嚴經云汝心
心靈一切明了未曾暫昧而迷者目擊而不
知如美玉沉泥自埋高價猶貞金混礫空匿
光輝如法華經云我昔欲令汝得安樂五欲
自恣於某年日月以無價寶珠繫汝衣裡今
故現在而汝不知勤苦憂惱以求自活甚爲
癡也汝今可以此寶貿易所湏常可如意無
所乏短故知本覺常成衣珠不失若非圓頓
之敎何以直了自心故圎覺經云覺成就故
當知菩薩不與法縛不求法脫不猒生死不
愛涅槃不敬持戒不憎毁禁不重乆習不輕
未學何以故一切覺故是知一切衆生皆本
覺成就以不覺故認隨染之覺見勝劣之境
起忻猒之心但逐妄輪迴頓迷眞覺然因覺
有不覺若無眞妄無所依故如煙無火不起
又覺因不覺若隨器之金還待器顯事能顯
理故所以唯眞不立單妄不成唯眞不立者
佛果無生故單妄不成者無所依故如先德
頌云一切衆生金色界白淨無垢智無壞寶
珠自在內衣中只欲長貧在門外清淨寶乘
住四衢文殊引導普賢扶肥壯白牛甚多力
一念徧遊無卷舒如是寶乘不肯入但樂勤
苦門前立不覺自身常在中遣上恒言我不
及華嚴經頌云欲求一切智速成無上覺應

@@宗鏡十九卷第二張侈
以淨妙心修習菩提行又頌云譬如良沃田
所種必滋長如是淨心地出生諸佛法是知
十方諸佛中無有一佛不信此心成佛二十
八祖內無有一祖不見此性成祖如今聞而
不成祖佛者皆爲信不及見不諦故但學其
語不照其心但執其解不深其法何者信卽
是道故經云信是道原功德母見卽無疑故
經云見若諦習亦除何況現行心外境界但
入宗鏡方悟前非心光透時餘瑕自盡華嚴
出現品云佛子菩薩摩訶薩應知自心念念
常有佛成正覺何以故諸佛如來不離此心
成正覺故如自心一切衆生心亦復如是悉
有如來成等正覺廣大周徧無處不有不離
不斷無有休息入不思議方便法門古釋云
不離此心成佛者有二一衆生身心卽佛所
證故佛證衆生之體用衆生之用二全卽佛
菩提性故一性無異此卽他果在我之因以
我因成他果故名入不思議方便法門是以
不得意者作衆生思故是亦不可設作佛思
是亦不可卽亦不可非卽亦不可當淨智眼
無取諸情經云佛子令依此知無幽不盡涅
槃經云二十五有有我者自實名我所謂一
切諸法體實一切衆生有如來藏能爲佛因
名有佛性如一切色中皆有空性然非獨有
情具如來之正性一切諸法中皆有安樂性
所以云若以肉眼觀無眞不俗若以法眼觀
無俗不眞又云法身流轉五道名曰衆生但
法身卽是眞如流轉五道卽是隨緣名曰衆
生是差別義又由隨緣卽不變故奪差別令
體空則末寂也由體空差別故奪不變令隨

@@宗鏡十九卷第三張侈*緣
故本寂也以全本爲末故本便隱全末爲本
故末便亡也是則眞如隨緣成衆生未曾失
於眞體故令衆生非衆生也衆生體空卽法
身時未曾無衆生故非法身也故二雙絕二
旣互絕則眞妄平等無可異也故云隨緣非
有之法身恒不異事而成立寂滅非無之衆
生常不異眞而顯現故知煩惱卽菩提菩提
卽煩惱所以勝天王般若經云佛告勝天王
言譬如無價如意寶珠粧飾瑩治皎潔可愛
體圓極淨無有垢濁墮在淤泥巳經多時有
人拾得取而守護不令墮落法性亦爾雖在
煩惱不爲所染後復顯現天王諸佛如來悉
知衆生自性清淨客塵煩惱之所覆蔽不入
自性是故菩薩摩訶薩行般若波羅蜜應作
是念我當勇猛勤修精進爲諸衆生說是甚
深般若波羅蜜除其煩惱一切衆生皆有性
淨是故於彼勿生下劣應當尊重彼卽我師
如法恭敬菩薩摩訶薩作如是心卽生般若
闍那大悲處胎經云魔梵釋女皆不捨身不
受身悉於現身得成佛故偈云法性如大海
不說有是非凡夫賢聖人平等無高下唯在
心垢滅取證如反掌華手經云佛言堅意無
礙際者卽無邊際無邊際者卽是一切衆生
性也是名際門入是際門則能開演千億法
藏此法藏者卽非藏也堅意如來衆法藏中
有所說法皆說是際復有色藏受想行識藏
是藏非藏不在自藏是名諸藏以阿字門入
釋曰阿字者卽無生義若了心無生則無法
可得悟此唯識乃入道之初門所以大品經
云無有一法可得名曰衆生夫言衆生者

宗鏡十九卷第四張侈*
卽法身義如不増不減經言舎利弗卽此法
身過於恒沙無量煩惱所纏從無始來隨順
世閒生死濤波去來生滅名爲衆生是知若
云衆生卽法身者甚爲難解故先德引大涅
槃經云若有人能藕中絲懸湏彌山可思議
不不也世尊佛言菩薩能以一念稱量生死
不可思議今明圓理難曉伹仰信而巳如聞
生死有不可思議理而但仰信不能一心卽
如來藏故非圓意文殊般若經云佛告文殊
若人問汝有幾衆生界汝云何荅文殊言衆
生界數如如來界問衆生界廣狹荅如佛界
廣狹問一切衆生繫在何界答如如來繫衆
生亦爾問衆生界住何處答住涅槃界門云
文殊言如虛空無數衆生亦無數虛空不可
得衆生亦不可得是以於不可得中隨世語
言有所建立凡聖境界方便說者是不可思
議廣大神變如大寶積經云文殊師利菩薩
云復次法無出相說出離法是名神變法無
差別文字分別是名神變法無所行說有修
行是名神變法無來去說有來去是名神變
於一道證建立諸果是名神變於一味法分
別三乘是名神變一切諸佛唯是一佛說無
量佛是名神變一切佛土唯一佛土說無量
土是名神變無量衆生卽一衆生說無量衆
生是名神變一切佛法唯一佛法說無量法
是名神變法不可示顯示諸法是名神變法
無所得修習作證是名神變乃至爾時長老
舎利弗語商主天子言汝聞此神變不驚怖
耶天子答言我卽神變云何驚怖舎利弗言
天子以何密意而作是言天曰一切諸法若

@@宗鏡十九卷第五張侈*善
不善無動而動名大神變是故舎利弗作善
業者生於天上有大威德如是善業不可思
議一切衆生往來生死亦不可思議不可思
義者名大神變如佛所說四種境界不可思
議一者業境界不可思議二者龍境界不可
思議三者襌境界不可思議四者佛境界不
可思議以是義故說一切法名大神變不應
驚怖復次舎利弗若如來說此神變虛空界
寧有怖耶答言不也天曰若虛空不怖云何
問言汝不驚怖舎利弗言汝豈同虛空耶天
曰如佛所說若內空外空是虛空不答言如
是天曰是故一切衆生是虛空性是知若一
切有情無情皆同虛空性者何處有凡聖之
異內外之殊且虛空性無有起盡何故更問
成佛不成佛乎入法界體性經云佛問文殊
汝知法界耶如是世尊我知法界卽是我界
又問汝豈不樂法界耶文殊曰世尊我不見
一法非法界者更何所樂持世經云若世閒
法與出世閒法異者諸佛不出於世也何者
以覺一切法平等故名爲佛大集經云諸衆
生界及法界若能平等觀無異不生分別一
二數是名菩薩不退印又云若有菩薩不離
凡夫能知聖法以凡夫心觀察聖法密嚴經
云如來法身住於一切衆生身中光影外現
猶如淨綵裡摩尼珠無所障蔽亦復如是是
故當知如來法身徧在一切諸衆生中如佛
所說乃至枯樹蕉木亦悉皆入不應生害況
復餘類是故不應稱量衆生除諸如來無能
知者是以諸佛法身徧一切處夫法身者卽
自心也是法家之身羣有之性該今徹古

@@宗鏡十九卷第六張侈
徧界盈空十方太虛於自心內尙如一點之
雲生百千大海向本覺中猶若一滴之漚起
豈況假名凡聖而非我心乎台敎云佛者覺
義如寶篋經云佛界衆生界一界無別界此
是圓智圓覺諸法徧一切處無不明了雖五
無閒皆生解脫想雖惛盲倒惑其理存焉斯
理䓎然世閒常住有佛不能益無佛不能損
得之不爲高失之不爲下故言衆生卽佛此
理佛也華嚴論云一切處文殊師利一切處
金色世界一切處不動智佛今之信者當信
自心無依住性妙慧解脫是自文殊於心無
依住中無性妙理有自在分別無性可動名
不動智佛理智無二妙用自在是故號曰妙
德菩薩是故一切諸佛從此信生故號文殊
爲十方諸佛之毋亦號文殊爲童子菩薩爲
皆以信爲初生故信心成就卽以定慧觀智
力印之契一念相應名十住初心便成正覺
取能行行處號曰普賢取妙慧無依處號曰
妙德取善能分別知根之智號之爲不動智
佛自契相應名爲正覺且能信處號之曰信
自契相應名爲住心爲住佛所住妙慧解脫
相盡衆生法故若心外有佛不名信心名爲
邪見人也一切諸佛皆同自心一切衆生皆
同自性性無依故體無差別智慧一性應如
是知以此同體妙慧知諸佛心及衆生心應
如是信解不自欺誑是故此經宗趣爲大心
衆生設如斯法諸佛自所乘門一乘妙典法
界道理令大心衆生入佛根本大智佛果故
一念契眞理智同現卽便佛故爲法界道理
見則無初中後故是以世人唯信諸佛境界

宗鏡十九卷第七張侈*不
可思議不知衆生境界亦不可思議以衆生
界卽佛界故如論云一切處不動智佛者夫
一切之言無處不徧豈獨衆生界耶所以華
嚴私記云今多許人學皆得與釋尊等亦與
文殊等一念卽等若不信始作少時努力靜
思惟看故知一念平等理事無差但靜思凝
神迴光內照有何異法能爲隔越唯自心想
起妄分高下耳清涼疏云佛及衆生若以性
淨而說現今平等而不妨迷悟之殊是故三
乘亦有差別亦無差別是則染淨三世一切
諸法無不平等況稱性互收如是解者名爲
善住一切智地如地能生終歸於地萬法依
於佛智究竟還至一切智寶性論偈云譬如
貧人舎地有珍寶藏彼人不能知寶又不能
言衆生亦如是於自心舎中有不可思議無
盡法寶藏雖有此寶藏不能自覺知以不覺
知故受生死貧苦譬如珍寶藏在彼貧人宅
人不言我盆寶不言在此如是法寶藏在衆
生心中衆生如貧人佛性如寶藏爲欲令衆
生得此珍寶故彼諸佛如來出現於世閒衆
生義云大師恒引如來藏經言衆生身中有
佛三十二相八十種好坐寶蓮華與佛無異
伹爲煩惱所覆故未能得用此是具有佛知
見根性未有知見用卽時猶故愚乃至譬如
小兒具有大人六根與大人不異在其身中
而未能有大人用至漸長大復湏學問乃有
大人知見力用也若根性是有作用豈無如
種子本甘結果非苦只恐不知有自認作凡
夫眞性常了然未曾暫隱覆如佛言如來實
無秘藏何以故如秋滿月處空顯露清淨

@@宗鏡十九卷第八張侈*無
翳人皆覩見又祖師云五陰本來空師子何
曾在窟故知但是衆生不了自稱爲秘然雖
無秘藏而有密語密語難解唯智能知如百
丈和尙云只如今語言鑑照分明覓其形相
不可得是密語所以宗鏡之光無時不照常
關日用昧者不知所以無所希望經偈云衆
生界悉等平若虛空界其能了此等成佛道
不難又偈云其無所相者一切無所念無心
無所生佛道不難得月藏經云佛言是故於
法平等思惟觀察不離衆生有法不離法有
衆生如衆生體性卽是我體性如我體性卽
是一切法體性如一切法體性卽是佛法體
性如是觀諸法平等時衆生卽陰不可得離
陰不可得和合不可得離和合亦不可得非
法非非法是人如是得住無相是名法平等
是知一切法常成正覺無有不成正覺時如
經云凡眞實法不捨自相取於餘相若捨非
正覺成等正覺則非眞實正覺者曾無有時
不成正覺故知一切衆生皆住覺地非是捨
不覺而取正覺則一覺一切覺常成正覺無
有不覺時如虛空湛然無有成壞若執有成
不成斯屬情見若以智照何往不眞念念而
常見法身塵塵而盡成佛國伹以自眼有瞖
妙見不通違背巳靈沉溺家寶雖同一性要
以智明如樂藴奇音指妙則宮商應節人懷
覺性智巧則動用冥眞得失在人精麤任巳
所以善逝按指發海印之光含識舉心現塵
勞之相如古釋衆生佛性譬若箜篌具有五
義一有箜篌身二有中閒聲三有絃緇四有
彈箜篌人五有所彈得曲此五是喻我等

@@宗鏡十九卷第九張侈*五
陰似箜篌身中眞如佛性似聲六度萬行似
絃緇巧便智慧似彈箜篌人我等以巧便智
修行六度當來成佛一塵一毛皆徧法界似
彈奏之曲也故沈休文佛知不異衆生知義
云故知凡夫之知與佛之知不異由於所知
之事異知不異也沈約六道相續作佛義云
相續不滅所以能受知若今生陶練之功漸
積則來果所識之理轉精轉精之知來應以
至於佛而不斷不錬也若今生無明則來果
所識轉闇轉闇之知亦來應以至於六趣也
故知衆生之識相續不斷但由精麤分其昇
降耳又古師計云一切如來因地發願度盡
衆生生界不盡不取正覺現見衆生沉淪九
有故知諸佛未合有成成則違誓彼荅不正
華嚴記中約如實義釋諸佛皆有悲智二門
以大悲故窮未來際無成佛時故菩薩闡提
不成佛也以大智故念念速成又欲化盡諸
衆生界自湏速成方能廣化不懼違昔盡竟
誠言又了衆生之本如故化在無化是則常
成亦常不成亦常化而常無化悲智自在何
局執耶如上釋者此猶是約理事雙通若直
就宗明如華嚴經云如來初成正覺時於自
身中見一切衆生巳成佛竟巳涅槃竟又經
云爾時世尊復依一切住持藏法如來之相
爲菩薩宣說般若一切有情住持徧滿甚深
理趣勝藏法門謂一切有情皆如來藏普賢
菩薩自體徧故一切衆生皆金剛藏以金剛
藏所灌灑故一切衆生皆正法藏一切皆依
正語轉故一切衆生皆妙業藏一切事業加
行依故法華經云舎利弗當知我本立誓

宗鏡十九卷第十張侈*願
欲令一切衆如我等無異如我昔所願今者
巳滿足化一切衆生皆令入佛道斯則成佛
度生大願大化悉圓滿矣如有不信此說自
尙未成焉能度彼問衆生卽佛佛卽衆生
入一心門因果交徹故經云若彌勒得菩提
者一切衆生皆亦應得此倶成佛得菩提義
爲是理成爲是事成荅三乘多約理成或
云法身卽等報化未圓亦云一念成佛皆從
理說今一乘宗理事齊等古德云此出自華
嚴大意難以取解然諸衆生若於人天位中
觀之具足人法二我小乘唯是五藴實法大
乘或說但心所現或說幻有卽空人法倶遣
或說唯如來藏具恒沙性德故衆生卽在纏
法身法身衆生義一名異猶據理說更有說
言相本自盡性本自現不可說言卽佛不卽
佛等若依華嚴宗舊來成竟亦涅槃竟非約
同體此成卽是彼成若爾何以現有衆生非
卽佛耶若就衆生見解位看者尙不見唯心
卽空安見圓敎中事如迷東爲西正執西故
若諸情頓破則法界圓現無不巳成猶彼悟
人西處全東是以善財龍女皆是凡夫一生
親證三乘權敎信不及人稱爲示現如玄義
格云人謂善財龍女是法身菩薩化爲幻技
一時悦凡人令自强不息耳議曰若爾聖有
誑凡之愆凡無卽聖之分敎門徒設用學何
爲故不然也問若是實從凡頓成佛者何故
經中唯此二人別更無耶荅日在天盲者不
見經說一生成佛者數如微塵五千卷經卷
卷有卽生得道只如逵磨襌師傳佛心印言
下見性便爲得道取相之徒指爲外道

@@宗鏡十九卷第十一張侈*
論云金色世界不動智佛一切處文殊倶是
自心法性非外來物又云十信十住十行十
向十地爲華嚴覺了自心大方廣是佛先自
見性爲佛身心齊修五位爲莊飾也亦同天
台初發心時卽觀涅槃行道比喻蓮華華果
同時義同印卽心成佛鴦崛魔羅經云鴦崛
魔羅與文殊師利普詣十方各十世界諸如
來所問如是義云何釋迦牟尼佛住娑婆世
界不般涅槃解脫之際彼諸如來悉荅我言
釋迦牟尼佛卽我等身彼佛自當決汝所疑
故知徧刹之身只是一身分亦不多聚亦非
一如首楞嚴三昧經云若善男子善女人求
佛道者聞首楞嚴三昧義趣信解不疑當知
是人必於佛道不復退轉何況信巳受持讀
誦爲他人說如說修行時諸釋梵護世天王
皆作是念我等今者當爲如來敷師子座正
法座大人座大莊嚴座大轉法輪座當令如
來於我此座說首楞嚴三昧是中人人各各
自謂唯我爲佛敷師子座餘人不能乃至湏
臾之閒於如來前有八萬四千億那由他寶
師子座悉於衆會無所妨礙一一天子不見
餘座各作是念我獨爲佛敷師子座佛當於
我所敷座上說首楞嚴三昧時釋梵護世天
王敷座巳竟各白佛言唯願如來坐我座上
說首楞嚴三昧卽時世尊現大神力徧坐八
萬四千億那由他師子座上諸天各各見佛
坐其所敷座上不見餘座有一帝釋語餘釋
言汝觀如來坐我座上是釋梵護世天王各
相謂言汝觀如來坐我座上有一釋言如來
今者但在我座不在汝座乃至時梵衆中有

@@宗鏡十九卷第十二張侈*
一梵王名曰等行白佛言世尊何等如來爲
是眞實我座上是餘座上是佛告等行一切
諸法皆空如幻從和合有無有作者皆從憶
想分別而起無有主故隨意而出是諸如來
皆是眞實云何爲實是諸如來本自不生是
故爲實是諸如來今後亦無是故爲實是諸
如來非四天攝是故爲實諸陰界入皆所不
攝是故爲實是諸如來如先中後等無差別
是故爲實梵王是諸如來等無差別所以者
何是諸如來以色如故等以受想行識如故
等以是故等是諸如來以過去世如故等以
未來世如故等以現在世如故等以如幻法
故等以如影法故等以無所有法故等以無
所從來無所從去故等是故如來名爲平等
如一切法等是諸如來亦復如是釋曰首楞
嚴三昧者卽一切事究竟堅固何者以能見
心性名爲上定信入此者亦名王三昧以此
三昧歷一切事豈非究竟堅固耶如釋梵護
世諸天各見佛坐自座此乃實證自心所以
經云皆從憶想分別而起無有主故隨意而
出是諸如來皆是眞實云何爲實是諸如來
本自不生是故爲實者以諸如來本自不生
卽是自心生然其自心又如幻夢皆不出平
等眞如之性所以經云譬如眞金雖復鍜磨
不失其性是諸大士亦復如是隨所試處皆
能示現不思議法性寶性論偈云如彼毗瑠
璃清淨大地中天主帝釋身於中鏡像現如
是衆生心清淨大地中諸佛如來身於中鏡
像現故知卽心而見佛者可謂現身成道矣
如襌要經云佛言善男子若外相求雖經劫

宗鏡十九卷十三張侈*數
終不能得於内覺觀如一念頃卽得阿耨多
羅三藐三菩提是以行位齊成速登妙果以
凡聖同體迷悟似分若信入之時不從外得
所以云生死與道合如明與暗合故云水中
鹹味色裡膠靑李長者論云此華嚴經十住
爲見道十行十向十地十一地爲加行修行
令慣熟故佛果於初先現以普賢悲願令智
悲大用慣熟自在故以自如來根本普光明
智先現故始終本末揔無延促時日分劑故
以法身根本智如實而言不同三乘權敎情
所解故皆湏約本而觀之畢竟佛果慣習巳
成普賢行巳滿一往伹以敎化一切衆生爲
常恒從初至末無始無終無成無壞伹以普
徧十方一切六道以智對現利生爲永業也
從初發心起信修行時發如是信樂發如是
志願起如是志求見如是道從初發心住以
定觀力契會法身顯根本普光明智照知一
切自他生死海性自解脫但爲敎化衆生令
其破執離妄想苦故亦不見自身成佛不成
佛故若也起心啚成佛念當知此人去佛道
遠若也但以法身無性之力自他性離無成
壞心起方便力興大願力起大悲門無作而
作發無限志願敎化一切法界中無性衆生
使令迷解還令省得自心無性之理妄想繫
著自無不言成佛不言不成佛不可作如是
啚念之情如此華嚴經安立五位敎門但爲
引接未得謂得未至謂至未滿云滿滯染淨
障於菩提道及菩薩行有止足心有休息想
安立五十重因果一百一十重法門使不滯
住止息休廢之心滿普賢願行至無盡極

@@宗鏡十九卷十四張
侈又云此華嚴經直示本身本法出超情見
無始無終三世相絕一圓眞報不生不滅不
常不斷性相無礙自在果海法門直授上上
根人敎門行相勢分如是不同權學依次第
漸漸而成只如登峯九仞不可以絕其蹤履
十層之級者不可亡其跡常見官階一品但
以爲臣聞古士夫忽有身登九五明珠頓照
普見無方澤霖大海渧渧皆滿一塵空性法
界無差品類有情强生留繫根器不等權實
不同以此敎門千差萬別湏知權實識假修
眞不可久滯權宗迷其心敎者也故智儼法
師門一地卽攝一切諸地功德者一法卽具
何用餘門耶荅曰若無餘門一門卽不成故
如一升攝一斗若無升時此斗卽不成問若
無升卽無斗者今擧一升卽得一斗以不得
一升不得斗者一行不具一切也荅十升合
成一斗旣無其升時將何作斗故知無升卽
無斗有升卽有斗今擧升卽斗斗升之外無
別升斗也如龜毛兎角不可得也初心卽成
佛成外無別修其相如虛空故是故初心成
佛者非謂不具諸功德如經說普莊嚴童子
一生得聞善熏習二生成其解行三生得入
果海同一緣起而此三生只在一念猶如遠
行到在初步然此初步之到非謂無於後步
明此童子得入果海非不久植善根問旣久
修始得云何言一念得耶荅言久修善根者
卽在三乘敎攝從三乘入一乘卽是一念始
修具足故經云初發心時便成正覺譬衆川
入海纔入一滴卽稱周大海無始無終若餘
百川水之極深不及入大海之一滴卽用二
乘
@@宗鏡十九卷十五張侈*中
修多劫不及一乘之一念又此時劫不定或
一念卽無量劫無量劫卽一念一生卽無量
生無量生卽一生如十玄門時處無礙又大
乘明一念成佛義有二一者會緣以入實性
無多少故明一念成佛二者行行纔滿取最
後念名爲一念成佛如人遠行以後步爲到
若一乘明一念成佛者如大乘取後一念成
佛卽入一乘以後卽初初念卽是成何以故
以因果相卽同時相應故欲論其成者成復
成成復成也衆生欲在後成者在後復在後
在後復在後也今擧一念成者卽與佛同位
未具究竟故復有淺深之殊矣如人始出門
及以久遊行他土雖同在空中而遠近有別
是故十信十住等五位各各言成佛者而復
辯其淺深此中湏善思之心要牋云心心作
佛無一心而非佛心處處道成無一塵而非
佛國是故眞妄物我擧一全收心佛衆生渾
然齊致是知迷則人隨於法法萬差而人不
同悟則法隨於人人一致而融萬境止觀云
觀衆生相如諸佛相衆生界量如諸佛界量
衆生界住如虛空住以不住法以無相法住
般若中不見凡法云何捨不見聖法云何取
但住實際如此觀衆生眞佛法界身子云諦
了此義是名菩薩摩訶薩彌勒云是人近佛
座佛覺此法故文殊云聞此法不驚卽是見
佛佛云卽住不退地具六波羅蜜具一切佛
法矣如上所說敎理無虧只是正解難生信
力不具若信而不解則日夜長無明若解而
不信則日夜長邪見信而且解方契此宗契
此宗人甚爲希有不唯十方諸佛與我相

宗鏡十九卷十六張侈*
應大地山河一時同證如眞覺大師謌云法
中王最高勝恒沙諸佛同共證我今解此如
意珠信受之者皆相應百丈和尙云伹是一
切照用任聽縱橫啼笑語言皆成佛慧如是
解者無一時不成佛無一人不得道天眞自
然何關造作故法華經云又見諸如來自然
成佛道法界印云初發心時便正覺苦樂平
等一味佛又云寂法分別名衆生舊來不動
名爲佛融大師頌云法忍先將三毒共佛性
常與六情俱但信研心出妙寶何煩衣外覓
明珠傅大士頌云佛亦不離心心亦不離佛
心寂卽涅槃心能則有物物則變成魔無物
卽見佛若能如是用十八從何出龐居士偈
云不用苦多聞看他彼上人百億及日月纂
在一毛鱗心但寂無相卽出無明津若能如
是學幾許省精神寒山子詩云寄語諸仁者
復以何爲懷達道自見性見性卽如來天眞
元具足修證轉差迴弃本却遂末只守一場
獃志公和尙謌云佛體本是心作那得文字
中覓將佛求佛辛苦坐地自致徭役一鉢和
尙謌云莫更將身造水泡百毛流血是誰敎
不如靜坐眞如地頂上從他鵲作巢萬代金
輪聖王子只者眞如靈覺是菩提樹下度衆
生度盡衆生出生死不生死眞丈夫無形無
相大毗盧塵勞滅盡眞如在一顆圓明無價
珠布袋和尙謌云只箇心心心是佛十方世
界最靈物縱橫妙用可憐生一切不如心眞
實騰騰自在無所爲閑閑究竟出家兒若覩
目前眞大道不見纖毫也大奇萬法何殊心
何異何勞更用尋經義心王本他絕多知智

@@宗鏡十九卷十七張侈
者只明無學地問凡聖皆同一心眞性成
佛云何見有前後荅見雖前後性且不虧
迹任昇沉理亦無爽如昏睡心中有覺悟之
性以眠熟未惺故寤來卽現似嬰孩身內具
大人之相以力用未充故長成卽備一切衆
生以無明夢未惺覺道力未具則佛性未現
法身未圓豈是一切含生而不具如來藏性
古德問云佛性共有諸佛成佛時衆生盡合
成佛若言各別有應是無常荅佛性與一切
衆生共有所證是一能證有前後是故諸佛
成道我等輪迴前後約時性無本末如昔人
云法身一相瞻仰異容正敎無偏說聽殊旨
故攝論偈云衆生罪不現如月於破器徧滿
諸世閒由法光如日釋云如破器中水不得
住水不住故月則不現如是有情身中無有
奢摩他水佛月不現佛雖不現然徧一切施
作佛事譬如日光徧滿世閒作諸佛事成熟
有情又如今巳眼不明者皆爲執著凡聖有
所繫故如萬迴和尙謌云黑白兩亡開佛眼
不繫一法出蓮叢眞空不壞靈智性妙用恒
常無作功聖智本來成佛道寂光非照自圓通
宗鏡錄卷第十九侈
音義
貿<莫候反>沃<烏哭反灌也>透<他候反>瑕<胡加反過也>皎<古了反月
><光也>淤<依倨反濁也>惛<呼昆反>窟<苦骨反>緇<力高反>啚<同都
反思><度也>隥<都鄧反>仞<而振反>層<昨稜反>級<居立反等也>霖<
力深反>儼<魚檢反>纂<作管反集也>獃<五來反救丨也>傜<餘昭反役也>
顆<苦果>
反小頭也丙午歲分司大藏
都監開板
@@宗鏡錄卷第二十侈
慧日永明侍寺主智覺襌師延壽
集夫正因佛性衆生共有經云不由觀智所
顯則道常披露云何異生迷而不
悟荅智論云衆生心性猶如利刀唯用割泥
泥無所成刀日就損理體常妙衆生自麤能
善用之卽合本妙又譬如一器中水淡味恒
然若著甘草則甛下黃連則苦衆生心水亦
復如是起妄染則凡冥眞空則聖其心之性
未嘗變異如華嚴經偈云譬如淨日月皎鏡
在虛空影現於衆水不爲水所雜菩薩淨法
輪當知亦如是現世閒心水不爲世所雜如
華嚴疏云一切法有二一是所迷謂緣起不
實故如幻緣成故無性二是能迷徧計無物
故如空妄計故無相又以不覺故不知有以
不信故不承當但起無明空成倒想如夜繩
不動疑之爲蛇闇室本空怖之有鬼故知本
無迷悟妄有昇沉昔迷悟而似迷令悟迷而
非悟但以內見自隔客塵所遮於體上分遠
近之情向性中立凡聖之量如勝思惟梵天
所問經云梵天問文殊師利比丘云何親近
於佛荅言梵天若比丘於諸法中不見有法
若近若遠是則名爲親近於佛大集經云不
覺一法微相者乃能了知如來出丗無出之
出卽是佛出是以若不見一法常見諸佛則
千里同風若見一法不見諸佛則對靣胡越
故知背心合境頓起塵勞背境合心圓照法
界何者心是所依法是能依能依從所依起
如水是所依波是能依離水無波離心無法
又心是能生法是所生如木能生火木是能
生

宗鏡二十卷第二張侈
火是所生離木無火離心無法故知不卽心
爲道者如千人排門無一得入若子心頓入
者猶一人拔關能通萬彙得宗鏡之要者其
斯謂乎是以妙性無虧迷悟自得一法不動
向背俄分如首楞嚴經云佛言富樓那又汝
問言地水火風本性圎融周徧法界疑水火
性不相陵滅又徴虛空及諸大地倶徧法界
不合相容富樓那譬如虛空體非羣相而不
拒彼諸相發揮所以者何富樓那彼太虛空
日照則明雲屯則暗風搖則動霽澄則清氣
凝則濁土積成霾水澄成映於意云何如是
殊方諸有爲相爲因彼生爲復空有若彼所
生富樓那且日照時旣是日明十方世界同
爲日色云何空中更見圓日若是空明空應
自照云何中宵雲霧之時不生光曜當知是
明非日非空不異空日觀相元妄無可指陳
猶邀空華結爲空果云何詰其相陵滅義觀
性元眞唯妙覺明妙覺明心先非水火云何
復問不相容者眞妙覺明亦復如是汝以空
明則有空現地水火風各各發明則各各現
若倶發明則有倶現云何倶現富樓那如一
水中現於日影兩人同觀水中之日東西各
行則各有日隨二人去一東一西先無準的
不應難言此日是一云何各行各曰旣雙云
何現一它轉虛妄無可憑據富樓那汝以色
空相傾相奪於如來藏而如來藏隨爲色空
周徧法界是故於中風動空澄日明雲暗衆
生迷悶背覺合塵故發塵勞有世閒相我以
妙明不生不滅合如來藏而如來藏唯妙覺
明圓照法界故知妙覺明心湛然不動因業

@@宗鏡二十卷第三張侈發
現隨爲色空周徧法界衆生背其本覺妄執
情塵翻於平等一眞覺中認所現差別之境
界隨發明處强說是非如於虛空體中定其
差別實謂虛妄顚倒無理可憑凡挂聖智眞
詮悉爲破其顚倒若知顚倒不實自然無法
可論如華嚴經云以智入於一切佛法爲衆
生說令除顚倒然知不離衆生有顚倒不離
顚倒有衆生不於顚倒內有衆生不於衆生
內有顚倒亦非顚倒是衆生亦非衆生是顚
倒顚倒非內法顚倒非外法衆生非內法衆
生非外法一切諸法虛妄不實速起速滅無
有堅固如夢如影如幻如化誑惑愚夫如疏
釋云經文有四對前三對二互相望後一對
當體以辯前三對中前二不離後一不卽卽
顯生之與倒非卽離也衆生卽能起顚倒之
人乃染分依他顚倒卽所起之妄是徧計所
執初對明不離者謂依似執實故離生無倒
依執似起離倒無生第二對明不相在重釋
前義言不離者明因果相待緣成非先有體
二物相在因中無果故倒內無生若必有者
則應徧計是依他起果中無因故生内無到
若要令有者則應無有不倒衆生第三對明
不卽不壞因果能所徧計之二相故由前三
對則知生倒非一非異非卽非離第四對當
體以辯倒心託境方生故非内法若是内者
無境應有境由情計故非外法若是外者智
者於境不應不染旣非內外寧在中閒則當
體目虛將何對他以明卽離衆生亦爾卽藴
求無故非內法離藴亦無故非外法旣非内
外亦絕中閒本性自空何能起倒將何對

@@宗鏡二十卷第四張侈他明
非卽離旣如是知則自無倒爲物說此倒惑
自除因謂由不達緣成不堅妄生徧計故云
誑惑愚夫實則愚夫自誑若猕猴執月非月
執猕猴又中觀論偈云有倒不生倒無倒不
生倒倒者不生倒不倒亦不倒若於顚倒時
亦不生顚倒汝可自觀察誰生於顚倒巳顚
倒者則更不生顚倒巳顚倒故不顚倒者亦
不顚倒無有顚倒故顚倒時亦無顚倒有二
過故汝今除憍慢心善自觀察誰爲顚倒者
復次諸顚倒不生云何有此義無有顚倒故
何有顚倒者顚倒種種因緣破故墮在不生
彼貪著不生謂不生是顚倒實相是故偈說
云何名不生爲顚倒乃至無漏法尙不名爲
不生相何況顚倒是不生相無顚倒何有顚
倒者因倒者有倒故問云何一切顚倒不
成妄耶荅只爲因情所執遂成虛妄以執
本空妄卽非妄如起信鈔云所執本空與眞
心不動迭相成立只爲所執本空所以眞心
不動只由眞心不動故得所執本空何異萬
像本空明鏡不動何謂眞妄迭相成立以迷
眞起妄妄因眞立悟妄卽眞眞從妄顯問如
何得離倒不自誑無過耶荅如大集經云
如第五大如第七情如十九界無出無入無
生無滅無有造作無心意識乃名無過問若
心性本淨云何說客塵染荅心本清淨迹
亦清淨體亦清淨用亦清淨以不離一心別
有清淨以妄塵不能染眞法不能淨何者離
心無異法豈有染能染耶亦離心無眞法豈
有淨能淨耶則刀不能自割指不能自觸大
莊嚴論偈云巳說心性淨而爲客塵染

宗鏡二十卷第五張侈*不
離心眞如別有心性淨不離心之眞如別有
異心謂依他相說爲自性清淨此中應知說
心眞如名之爲心卽說此心爲自性清淨此
心卽是阿摩羅識又一切衆生未見性者雖
客塵所隱五陰所埋任經生死往來其性不
昧或遇善友開發終自顯明以是出世閒常
住心寶豈世閒無常敗壞生滅之法而能隳
壞如貧女室中金藏雖未掘而匪移若力士
額上寶珠任鬭沒而常在猶雪山䇶中藥味
暫流出而恒存如大地底下金剛縱穿斲而
不壞是以大涅槃經云迦葉菩薩白佛言世
尊我從今日始得正見世尊自是之前我等
悉名邪見之人世尊二十五有有我不也佛
言善男子我者卽是如來藏義一切衆生悉
有佛性卽是我義如是我義從本巳來常爲
無量煩惱所覆是故衆生不能得見善男子
如貧女人舎內多眞金之藏家人大小無有
知者時有異人善知方便語貧女人我今雇
汝汝可爲我耘除草穢女卽荅言我不能也
汝若能示我子金藏然後乃當速爲汝作是
人復言我知方便能示汝子女人荅言我家
大小尙自不知況汝能知是人復言我今審
能女人荅言我亦欲見幷可示我是人卽於
其家掘出眞金之藏女人見巳心生歡喜生
奇特想宗仰是人善男子衆生佛性亦復如
是一切衆生不能得見如彼寶藏貧人不知
善男子我今普示一切衆生所有佛性爲諸
煩惱之所覆蔽如彼貧人有眞金藏不能得
見如來今日普示衆生諸覺寶藏所謂佛性
而諸衆生見是事巳心生歡喜歸仰如來

@@宗鏡二十卷第六張侈*善
方便者卽是如來貧女人者卽是一切無量
衆生眞金藏者卽佛性也乃至譬如王家有
大力士其人眉閒有金剛珠與餘力士角力
相撲而彼乃士以頭觝觸其額上珠尋沒膚
中都不自知是珠所在其處有瘡卽命良醫
欲自癁治時有明醫善知方藥卽知是瘡因
珠入體是珠入皮卽便停住是時良醫尋問
力士卿額上珠爲何所在力士驚荅大師醫
王我額上珠乃無去耶是珠今者爲何所在
將非幻化憂愁啼哭是時良醫慰喻力士汝
今不應生大愁苦汝因鬭時寶珠入體今在
皮裡影現於外汝曹鬭時瞋恚毒盛珠陷入
體故不自知是時力士不信醫言若在皮裡
膿血不淨何緣不出若在筋裡不應可見汝
今云何欺誑於我時醫執鏡以照其硘珠在
鏡中明了顯現力士見巳心懷驚怪生奇特
想善男子一切衆生亦復如是不能親近善
矢識故雖有佛性皆不能見而爲貪婬瞋恚
愚癡之所覆蔽故墮地獄畜生餓鬼阿修羅
旃陀羅刹利婆羅門毗舎首陀生如是等種種
家中因心所起種種業緣雖受人身聾盲瘖
瘂拘躄癃跛於二十五有受諸果報貪婬瞋
恚愚癡覆心不知佛性如彼力士寶珠在體
謂因呼失去衆生亦爾不知親近善知識故
不識如來微密寶藏修學無我喻如非聖雖
說有我亦復不知我之眞性我諸弟子亦復
如是不知親近善知識故修學無我亦復不
知無我之處尙自不知無我眞性况復能知
有我眞性善男子如來如是說諸衆生皆有
佛性喻如良醫示彼力士金剛寶珠是諸衆

@@宗鏡二十卷第七張侈生爲
諸無量億煩惱等之所覆蔽不識佛性若盡
煩惱爾時乃得證知了了如彼力士於明鏡
中見其寶珠善男子如來秘藏如是無量不
可思議復次善男子譬如雪山有一味藥名
曰樂味其味極甛在深叢下人無能見有人
聞香卽知其地當有是藥過去往世有轉輪
王於此雪山爲此藥故在在處處造作木筩
以接是藥是藥熟時從地流出集木筩中其
味眞正王旣沒巳其後是藥或酢或鹹或甛
或苦或辛或淡如是一味隨其流處有種種
異是藥眞味停留在山猶如滿月凡人薄福
雖以钁斸加功困苦而不能得復有聖正出
現於世以福因緣卽得是藥眞正之味善男
子如來秘藏其味亦爾爲諸煩惱叢林所覆
無明衆生不能得見一味藥者喻如佛性以
煩惱故出種種味所謂地獄畜生餓鬼天人
男女非男非女刹利婆羅門毗舎首陀佛性
雄猛難可沮壞是故無有能殺害者若有殺
者則斷佛性如是佛性終不可斷性若可斷
無有是處如我性者卽是如來秘密之藏如
是秘藏一切無能同沮壞燒滅雖不可壞然
不可見若得成就阿耨多羅三藐三菩提爾
乃證知以是因緣無能殺者迦葉菩薩復白
佛言世尊若無殺者應當無有不善之業佛
告迦葉實殺生何以故善男子衆生佛性住
五陰中若壞五陰名曰殺生若有殺生卽墮
惡趣以業因緣而有刹利婆羅門等毗舎首
陀及旃陀羅若男若女非男非女二十五有
差別之相流轉生死非聖之人橫計於我大
小諸相猶若稗子或言如豆乃至拇指

宗鏡二十卷苐八張***
如是種種妄生憶想妄想之相無有眞實出
世我相名爲佛性如是計我是名最善復次
善男子譬如有人善知伏藏卽取利钁斸地
直下磐石沙礫直過無難唯至金剛不能穿
徹夫金剛者所有刀斧不能沮壞善男子衆
生佛性亦復如是一切論者天魔波旬及諸
人天所不能壞五陰之相卽是起作起作之
相喻若石沙可穿可壞佛性者喻如金剛不
可沮壞以是義故壞五陰者各爲殺生善男
子必定當知佛法如是不可思議是知雖有
佛性久翳塵勞須以止觀熏修乃得明淨如
貧女得藏中之寶猶力士見鏡裡之珠方親
悟自心妙覺圓滿又如何行於止觀得契眞
修伹了能觀之心所觀之境各各性離卽妄
心自息此名爲止常作此觀不失其照故名
爲觀斯則卽止卽觀卽觀卽止無能所觀是
名止觀如先德云法性寂然名止寂而常照
名觀非能所觀有其二事所以華嚴經頌云
若有欲知佛境界當淨其意如虛空遠離妄
想及諸取令心所向皆無礙疏釋云一離妄
取如彼淨空無雲翳故斯卽眞止二觸境無
滯如彼淨空無障礙故斯卽眞觀此觀不作
意以照境則所照無涯此止體性離而息妄
故諸趣皆寂若斯則不拂不瑩而自淨矣無
淨之淨乃冥契法原不修之修則闇蹈佛境
矣故知唯一心眞智是我本身湛然常存現
前明淨自然以智慧觜啄破無明㲉飛出三
界自在無礙此時方得見性了然更有何法
而堪比對如丹霞孤寂吟云不迷須有不迷
心看時淺淺用時深此箇眞珠若採事豈同

@@宗鏡二十卷苐九張***
樵客負黃金黃金烹鍊轉爲新此珠含光未
示人了則毛端呑巨海始知大地一微塵
問諸佛心徧一切衆生心能現凡心衆生身
徧一切諸佛身能作聖體爲復轉動互徧而
成爲當一體荅惹言轉動卽成造作若言
互徧則有二心是以常住一心猶若虛空之
體凡聖二號還同空裏之華靑黃起滅雖殊
匪越太虛之性迷悟昇沉有異未離眞覺之
原又如一室千燈光光涉入一鏡萬像影影
交羅非異非同不來不去達斯旨者唯佛泂
知是以萬有卽眞無轉變相華嚴經云知心
如幻出生一切諸法境界周徧無盡不匱不
息大集經云住一心中能知一切衆生諸心
觀衆生心悉皆平等如幻化相本性清淨觀
諸衆生身業平等皆如水月見諸衆生悉在
巳身巳身亦在衆生身中猶如影現能令衆
生悉作佛身亦令巳身作衆生身一切無有
能轉動者又經頌云諸佛一似大圓鏡我身
猶若摩尼珠諸佛法身入我體我身常入諸
佛軀雖然互入而無所入若有所入卽成二
法問若實心外無法獨標宗者無諸佛則
無能化之人無衆生則無所化之衆全歸無
寄何以紹隆荅只謂了唯心故成平等之
佛達唯識故行同體之悲若不直下頓悟斯
宗則自他二利俱失何者不入一心平等違
成佛之正宗不了同體大悲墮愛見之妄想
如維摩經觀衆生品云爾時文殊師利問維
摩詰言菩薩云何觀於衆生維摩詰言譬如
幻師見所幻人菩薩觀衆生爲若此如智者
見水中月如鏡中見其靣像如熱時燄如呼

@@宗鏡二十卷苐十張***
聲響如空中雲如水聚沫如水上泡如芭蕉
堅如電乆住如第五大如第六陰如第七情
如十三入如十九界菩薩觀衆生爲若此如
無色界色如焦穀芽如須陀洹身見如阿那
含入胎如阿羅漢三毒如得忍菩薩貪恚毀
禁如佛煩惱習如盲者見色如入滅盡定出
入息如空中鳥跡如石女兒如化人煩惱如
夢所見巳寤如滅度者受身如無煙之火菩
薩觀衆生爲若此文殊師利言若菩薩作是
觀者云何行慈維摩詰言菩薩作是觀巳自
念我當爲衆生說如斯法是卽眞實慈也淨
名私記釋云今明觀衆生品大精只依其中
一句行則足得一句攝心常照行之一切萬
行足只今汝自觀觀汝身心如此畢竟空卽
是菩薩觀衆生菩薩名道道能通通汝色心
本性令離虛妄卽是菩薩菩薩只在汝身中
觀汝身心如第三手爲畢竟無身心此中示
人坐襌用心法大好只觀身心如此無可作
定亂是非一異一切平等卽坐襌法不同今
時計有心可得言我心亂欲除亂取定大成
顚倒須覺知魔事又今時欲度衆生應須曉
夜觀汝心中所起煩惱性卽是度衆生只詺
此觀煩惱智名佛耳釋迦巳觀煩惱巳得作
佛竟說敎留與今凡夫依敎修行若言別有
佛別有許多世界衆生佛次第度竟然後成
佛若爾釋迦巳成佛竟今那得猶見有衆生
滿世閒當知不爾夫言竟者盡也巳上觀衆
生竟次觀如來者如阿閦佛品云爾時世尊
問維摩詰汝欲見如來爲以何等觀如來平
維摩詰言如自觀身實相觀佛亦然我觀如

宗鏡二十卷十一張侈**
來前際不來後際不去今則不住不觀色不
觀色如不觀色性不觀受想行識不觀識如
不觀識性非四大起同於虛空六入無積眼
耳鼻舌身心巳過不在三界三垢巳離順三
脫門三明與無明等不一相不異相不自相
不他相非無相非取相不此岸不彼岸不中
流而化衆生觀於寂滅而不永滅不此不彼
不以此不以彼不可以智知不可以識識無
晦無明無名無相無强無弱非淨非穢不在
方不離方非有爲非無爲無示無說不施不
慳不戒不犯不忍不恚不進不怠不定不亂
不智不愚不誠不欺不來不去不出不入一
切言語道斷非福田非不福田悲應供養非
不應供養非取非捨非相非無相同眞際等
法性不可稱不可量過諸稱量非大非小非
見非聞非覺非知離衆結縛等諸智同衆生
於諸法無分別一切無失無解無惱無作無
起衆生無滅無畏無憂無喜無厭無著無巳
有無當有無今有不可以一切言說分別顯
示世尊如來身爲若此作如是觀以斯觀者
名爲正觀若他觀者名爲邪觀天台淨名疏
釋不觀色不觀色如不觀色性者不觀色者
心如幻師幻作種種色若知幻師是則不
得所幻之色今色從心幻師幻出尙不得此
心何處見有此色故不應觀色不觀如者若
見色與如異是則泯色入如今不見色如之
別故不觀如不觀性者卽不觀佛性不觀色
是空俗不觀如是空眞不觀佛性是空中道
以其計中道有佛性而起順道愛生是爲頂
墮故經云我及涅槃是二皆空唯有空病空

@@宗鏡二十卷第十二張
侈病亦空今不觀性是無順道愛故夫受世
閒差別果報皆爲一念心異分別情生取衆
生相爲凡執諸佛境爲聖如經所說觀衆生
如幻師見幻觀如來則三際體空二見於是
雙消情量爲之倶泯則可以成諸佛之喜除
菩薩之憂信此一心能入宗鏡是以法華神
力品偈云能持是經者令我及分身滅度多
寶佛一切皆歡喜古聖云道俗之不夷二際
之不泯菩薩之憂也大方等大集經云佛法
者名一切法一切法者名爲佛法佛法性卽
一切法性如一切法性卽佛法性佛法性一
切法性無有差別故知性無有異隨見成差
其體常融假名有別所以經云一切諸法及
諸佛法伹假名字亦非是法亦非非法不退
轉法輪經云佛及菩提有聲無實亦無方所
諸法亦然華嚴經頌云知諸世閒悉平等莫
非心語一切業衆生幻化無有實所有果報
從茲起又頌云諸法寂滅非寂滅遠離此二
分別心知諸分別是世見入於正位分別盡
法華經安樂行品云復次菩薩摩訶薩觀一
切法空如實相不顚倒不動不退不轉如虛
空無所有性一切語言道斷不生不出不起
無名無相實無所有無量無邊無礙無障但
以因緣有從顚倒生故說常樂觀如是法相
是名菩薩摩訶薩第二親近處又如來壽量
品云諸善男子如來所演經典皆爲度脫衆
生或說已身或說他身或示巳身或示他身
或示已事或示他事諸所言說皆實不虛所以
者何如來如實知見三界之相無有生死若
退若出亦無在世及滅度者非實非虛非如
非
@@宗鏡二十卷第十三張侈*
*異不如三界見於三界如斯之事如來明
見無有錯謬以諸衆生有種種性種種欲種
種行種種憶想分別故欲令生諸善根以若
干因緣譬喻言詞種種說法所作佛事未曾
暫廢故知若以正宗門尙無在世之人亦無
滅度之者何況有能化所化之異乎若以佛
事門則敎海宏深智燈廣照隨機善巧寧容
暫廢耶所以大智度論問云若五陰空無佛
卽是邪見云何菩薩發心求作佛荅曰此中
言無佛破著佛想不言取無佛相若有佛尙
不令取何況取無佛邪見又佛常寂滅無戲
論相若人分別戲論常寂滅事是人亦墮邪
見離是有無二邊處中道卽是諸法實相諸
法實相卽是佛何以故得是諸法實相名爲
得佛大般若經云諸菩薩衆尙不得法何況
非法尙不得道何況非道又云於生死法不
起不墮於諸聖道不離不修釋云於生死法
不起者自性常空故不落離邊不墮者不隨
流轉故不落卽邊於諸聖道不離者性常相
應故不落斷邊不修者天眞具足故不落常
邊如清涼疏云不著一多能立一切者不著
於有能安立故卽眞俗鎔融謂世俗幻有之
相相本自空勝義眞空之理理常自有有是
空有非常有斯有未曾不空空是有空非斷
空此空何嘗不有有空空有體一名殊名殊
故眞俗互乖迢然不雜體一故空有相順冥
然不二一與不一不卽不離鎔融無礙菩薩
智契其原所以逈絕無寄而善修安立又云
良以事虛攬理無不理之事理實應緣無礙
事之理所以寂而常照照而常寂故終日知
見

宗鏡二十卷十四張侈**
而無知見也乃至菩薩悲智相成出沒無礙
悲故常行世閒智故不染世法融通有三一
悲無不智故則世無不瓣是以常在世閒未
曽不出二智無不悲故瓣無不世是以恒超
世表無不遊世三雙融故動靜無二唯是一
念所謂無念無念等故世與出世無有障礙
如華嚴經云菩薩摩訶薩知善巧說法示現
涅槃爲度衆生所有方便一切皆是心想建
立非是顚倒亦非虚誑何以故菩薩了知一
切諸法三世平等如如不動實無住不見有
一衆生巳受化今受化當受化亦自了知無
所修行無有少法若生若滅而可得者而依
於一切法令所願不空是爲第九如實住又
頌云菩薩能於一念頃觀等衆生無數佛又
復於一毛端中盡攝諸法皆明見以此眞見
故成無縁慈普令法界衆生見聞獲益所以
經云譬如日不作往來照明之心以諸衆生
德力故自行往反壞諸暗冥若入此宗鏡中
則無一法可取皆同性故無一法可捨絶異
相故是以聖人常善救人而無棄人常善救
物故無棄物夫云善者莫非知宗方爲究竟
之上善若救人成同體之悲若救物歸無相
之理則善外無法何棄之乎宗鏡錄
卷第二十侈音義彙
<爲
貴反類也>霽<子計反帀止也>霾<莫皆反>邀<於宵反又音梟>隳<許規><反
毁也>筩<徒紅反竹丨上>掘<街物反丨地也>耘<王分反>雇<古暮反賃也>撲
<蒲角反相撲>觝<都礼反角觸>膚<甫無反美也>瘡<禁良反>額<五陌>
<反>筋<居銀反丨骨>膿<觸紅反血也>瘖<於金反>瘂<烏瓦反>躄<必
益><反跂也>痊<力中反病也>跛<布火反足病也>钁<居縛反方言關柬名曰
鹵所也>
@@宗鏡二十卷十五張侈
雄<虎弓反雌丨也>沮<子魚反又子慮反所謂常罰無章何>稗<傍拜反稻丨也>斷
<竹角反削也>蹈<徒到反踐也>觜<卽委反>啄<竹角反><苦角反鳥卵也>燋
<卽消反傷也>匱<求位反乏>泡<疋交反水泡也>詺<彌正反>閦<初六>
丙午分司
大藏都監開板

@@宗鏡錄卷第二十一富
慧日永明寺主智覺襌師延壽集
夫一切眞俗等法各有理事通别行相果報
歷然云何一向就斲消融未入斯宗恐成空
見荅得本方了末執未則違宗若不觀心
法無來處若但修有爲事行不達自心無爲
則迷事失宗果歸生滅若體理行事雙照無
違只恐一向偏修理事俱失如大寶積經云
假使造寶塔其數如恒沙不如刹那然思惟
於此經又只爲一心是萬行之厘因兹能起
同體之悲無縁之化如起信鈔云若信一味
空理則欣都絶若信一向法相則聖凡懸隔
斯皆不能起行修進令信一心是凡聖之厘
但由迷悟使之有異是則必能起行修進望
佛果故是知眞心不守自性隨縁昇降果報
歷然又隨縁不失自性縁假無實境智冥寂
所以起信論云所謂雖念諸法自性不生而
復卽念因縁和合善惡之業苦樂等報不失
不壞雖念因縁善惡業報而亦卽念性不可
得若云果報不失卽浹具修萬行若云性不
可得當知唯是一心且萬行之初無先五戒
若依事相報在人天藏敎但證無常通敎空
無自性別敎歷別因果不萬唯圎敎觀心卽
具法界所以大涅槃經云雖信別相不信一
體無著別相名信不具信不具故所有禁戒
亦不具足故所有多聞亦不具足何謂信不
具未了一法卽一切法信豈圎耶何謂戒不
具未知戒性如虚空戒豈具耶何謂聞不具
未聞如來常不說法是爲具足多聞聞豈具
耶若入宗鏡寧唯戒善乃至諸佛果德

宗鏡二十一卷第二張富**
菩薩萬行靡有一法而非所被則念念了知
法法圓滿且如五戒者戒從心生心因戒立
若心不起爲四德萬行之基若心妄生作六
趣三塗之本則無善而不攝無惡而不收故
台敎云此五戒亦是大乘法門束此五戒爲
三乘卽對三無失三不護三輪不思議化三
密三軌三身三佛性三般若三涅槃三智三
德等無量三法門橫豎無邊際與虛空法界
等亦是無盡藏法門亦是無量義三昧擧要
言之卽是一切佛法也天台金光明經疏云
五戒者天地之大忌上對五星下配五嶽中
成五藏犯之者陵天觸地自伐其身也一不
殺者害命名事殺不害命名事不殺法門解
者析法名理殺體法名理不殺若作意防護
如馬著勒如牧牛執杖者報在人道百二十
年唯得肉眼若任運性成如河注海者報在
六天極長者九百二十六億七千萬歲唯得
天眼若加修定戒無常苦空無我等慧者報
在變易壽七百阿僧衹唯得慧眼若加修常
無常等慧報在蓮華藏海受法性身分得五
眼分得常壽比佛猶是諸根不具壽命損減
若圓敎人持事不殺戒又持理不殺戒不壞
身因常隨一相不斷癡愛起於明脫體陰界
入無所傷毁若子若果不生不滅成就智慧
居寂光土常壽湛然五眼具足得根自在得
命自在修短自任是則名爲究竟持戒諸根
具足命不損減圓人何但持是之戒唯殺唯
慈亦作事殺亦作理殺如仙預大王殺五百
婆羅門與其見佛之眼與其十劫之壽又作
法門殺者析蕩塵累淨諸煩惱如樹神折枝

@@宗鏡二十一卷第三張富
不受怨鳥如劫火燒木灰炭雙亡故楞加經
云殺無明父害貪愛母斷隨眠怨壞陰和合
斷七識身若有作地現證法身此逆卽順鴦
崛云我誓斷陰界入不能持不殺戒一切塵
勞是如來種斷此種盡乃名爲佛成就金剛
微妙法身湛然應一切垂形九道隨其所宜
示長短命任其所見用缺具根而化度之二
不盜者不與取名事盜與取名事不盜法門
者如佛言他物莫取名法門不盜菩提無與
者而取菩提是名法門盜若持戒作業求可
意果者無常速朽悉是他物臭如糞果害如
毒食有智之人所不應求云何殷勤飮苦食
毒而自傷毁洄洑困苦豈過有流三障障佛
第一義天之所捨離是盜非不盜也又二乘
以四諦智觀身受心法猒惡生死欣求涅槃
涅槃心起卽取他物卽非時取證卽不待所
說因燋種不生見苦斷集修道造盡非求法
也謂有涅槃成涅槃見若有著空諸佛不度
身長三百由旬而無兩翅墮三無爲坑飢餓
羸瘦體生瘡癬豈非貧窮困苦耶又不見佛
不聞法不入衆數豈非第一義天遠離耶此
猶名盜非不盜也若別人從淺至深捨一取
一來已更復來去巳更復去悉是辱於去來
相亦是不與而取取巳而捨亦是貧窮捨巳
更取數數去取卽是困苦不與第一義天相
應卽是遠離此猶名盜非不盜也圓人觀法
實相受亦不受不受亦不受亦受亦不受亦
不受非受非不受亦不受不取是菩提障諸
取故是法平等無有高下不高故不取不下
故不捨如是觀者觀如來藏具足無缺是如

@@宗鏡二十一卷第四張富
意珠隨意出寶卽修羅琴任意出聲卽是大
富大富故無取卽第一義天故不遠離是名
究竟持不盜戒圓人亦有盜法門者菩提無
與者而取菩提如海呑流不隔萬沠如地荷
負檐四重檐衆生悉度煩惱悉斷法門悉知
佛道悉成三不婬者男女身會名事婬法門
解者若心染法是婬若關禁七支如猿著鎖
擎一油鉢過諸大衆割捨樂觸樂求於未來
淨潔五欲如巿易法如銅錢博金錢此乃増
長欲事非不欲也若斷欲界麤弊之欲染著
色無色界襌定之樂如水魚蟄蟲墮長壽天
是爲一難貪著襌味名大縛是染欲法非不
欲也若憎生死愛涅槃弁之直去涉路不迴
諸有色聲不能染屈如八風不動湏彌若聞
菩薩勝妙功德甄迦羅琴聲迦葉起舞不能
自持毗嵐風至破如腐草是染欲非不染欲
也若菩薩惡生死如糞穢惡涅槃如怨鳥捨
於二邊志存中道起順道法愛生名頂墮是
菩薩旃陀羅旣無方便此慧被縛不能勝怨
巳所修治爲無慧利是染欲法非不欲也圓
人觀一心三諦卽空何所染卽假何所淨卽
中何所邊卽空即假何所中卽空故無我人
十六知見依正等愛卽假故無空無相無願
等愛卽中故無佛菩提轉法輪度衆生等愛
三諦清淨名畢竟淨唯佛一人具淨戒餘人
皆名汗戒者圓人又有染愛法門如和湏蜜
多女人見人女天見天女見者卽得見佛三
昧執手者得到佛三昧嗚者得極愛三昧抱
者得冥如三昧亦如魔界行不汗菩薩變爲
無量身共無量天女從事皆令發菩提心又

宗鏡二十一卷第五張富**
先以欲拘牽後令入他智斯乃非欲之欲以
欲止欲如以楔出楔將聲止聲四不妄語者
法門者未得謂得凡夫癡人於下苦中橫生
樂想豎我慢幢打自大皷執有與無諍執無
與有諍起六十二見破慧眼不見於眞心備
口四過三十三天黃葉生死謂是眞金非想
自地謬計涅槃此非妄語誰是妄語耶二乘
競執瓦礫歡喜持出生滅度想生實未盡寧
得滅度生安樂想所作未辦寧得安隱其實
未得一切解脫未得謂得豈非妄語耶佛爲
別敎人四門說實相執於一有隔礙三門乃
至執非有非無不融有無夫實相者言語道
斷心行處滅云何以字字於無字云何以數
數於無數豈非妄語耶圎人如實而觀如實
而說如實觀者非內觀乃至非離內外觀亦
不以無觀得是智慧叫實說者一切實乃至
非實非不實等如是皆名諸法實經云諸佛
皆實語卽是以佛道聲令一切聞圓人亦有
妄語法門無車說車誘戲童子無樂說樂止
彼啼兒若有衆生因虛妄說得利益者佛亦
妄說又言我是貪欲尸利等我是天是人實
非天人將虛以出虚令得不虛耳五不飮酒
法門解者迷惑倒見名酒夫酒爲不善諸惡
根本飮酒招狂外道等是卽世閒醉也大經
云從昔已來常爲聲色所醉流轉生死三界
人天通有此醉二乘無明酒未吐如半瘧人
大經引醉歸之世閒無常樂而言我淨如來
實我淨而言無常樂如彼醉人見日月轉此
二乘醉也菩薩無明未盡不了了見夜覩畫
像譬如醉人朦朧見道迦葉云自此巳前我

@@宗鏡二十一卷第六張富
等悉名邪見人也此是菩薩醉圓人行如來
行具煩惱性能知如來秘密之藏雖有肉眼
名爲佛眼所可見者更不復見是則五住正
習一時無有餘酒法旣除何所可醉圓人亦
有飮酒法門鴦崛云持眞空缾盛實相酒變
化五道宣揚哮吼波斯匿醉轉更多恩末利
后飮佛言持戒入于酒肆自立其志亦立他
志夫得其門者逆順倶當失其柄者操刀傷
手是知能以塵勞煩惱爲佛事者斯乃見一
切法皆實相矣於一心實相中不見有世閒
過患障礙之法則何所捨亦不見有出世殊
勝尊妙之法則何所取但爲未入實相門中
見有凡聖種種差別而生忻猒者遂乃徇彼
機宜隨其所作善巧方便而化導之皆令入
此一際平等無諍無失自證法門究竟常樂
如是開示不負前機若解肘後之方似探囊
中之寶實爲第一之說括盡初終開大施之
門復誰前後得自巳法身之髓到一心智海
之源初阿巳攝無邊過茶無字可說問夫
戒是軌持全依事相大綱所立出自四分等
律文今宗鏡中云何於萬行之門皆稱第一
荅夫萬行之由皆爲契眞顯本若違眞逐末
不識敎宗凡一切衆生皆本具自性之律若
鈍根者則漸以相示若上器者直從性明如
傅大士云持律本爲制生心我今無心過戒
律首楞嚴云持犯但束身非身何所束如是
之機如是之敎豈湏戒耶巳自知各具佛性
戒故然於初心凡夫及出假菩薩亦不壞於
事相遮性二戒悉皆等持以初心自行根劣
故湏理事相資以夂行化他圓滿故湏權實

@@宗鏡二十一卷第七張富**
雙備且如凡夫二乘菩薩諸佛凡持戒者莫
不皆由一心所起以凡夫全不自知垢淨之
戒因從自心生罪福之戒果當自心受二乘
雖知由心轉變執有前塵權小菩薩雖不執
前境實有住無自性空都不了外本無空皆
自心變諸大菩薩正了唯心空有雙泯無明
未盡功德未圓理行猶虧尙居因位諸佛則
圓證眞唯識性離念清淨故經云唯佛一人
持淨戒其餘盡名破戒者如六行法云次就
戒明人心別有六不同先明麤凡依戒起罪
謂有愚人身雖持戒不知看心復不護口自
謂巳能毀他破戒由此惡說壞人敬信便成
罪業當生惡道次明凡夫身口持戒未學觀
慧唯成福行次明二乘出世道戒謂二乘人
觀生空時離凡我倒則成道戒次明大乘小
菩薩觀相空慧心淨明時離取相罪卽明爲
戒次明大乘大菩薩戒謂觀唯心本無外色
無色可破相空亦無離取相過故名爲戒此
則不同小菩薩戒雖離著有仍著空相此大
菩薩知空亦空無空可著則證大空故智論
云破諸法皆空唯有空在而取在著之大空
者破一切法空空亦復空以此文證著空是
過大根離之故名爲戒次明佛戒謂證唯心
離念常淨無明垢盡卽成佛戒但佛心中具
諸功德離過義邊則名爲戒諸大菩薩雖具
功德無明未盡則不同佛故佛淨戒與因有
異如上所說六種持戒雖卽優劣不同皆是
一心所作以凡小不了唯心證空取相取相
者成罪福之垢證空者背圓常之門若入宗
鏡之中自成戒德則不爲空有諸緣所動豈

宗鏡二十一卷第八張富**
非第一耶戒法旣爾萬行例然所以華嚴論
云夫小乘戒爲情有宗爲如來創爲凡夫造
業處言是應作是不應作說善不善如此立
敎未爲實有如此有敎且約凡情虛妄之處
橫繫諸惡以敎制之令生人天是故戒序云
若欲生天上及生人中者常當護戒足勿令
有毁損衆生有爲作業虛妄非寶德故生人
天無常虛妄非實未得法身智身非爲實有
宗且爲情有宗於小乘中爲軌持敎也如華
嚴經持戒卽不然經云身是梵行耶身業四
威儀乃至佛法僧十衆七遮和尙羯磨壇頭
等是梵行耶如是諦觀求梵行者了不可得
是故名爲清淨梵行如梵行品說如是清淨
行者名持佛性戒得佛法身故乃至初發心
時便成正覺以持佛性戒故與佛體齊理事
平等混眞法界如是持戒不見自身能持戒
者不見他身有破戒者非凡夫行非賢聖行
不見自身發菩提心不見諸佛成等正覺若
好若惡若有少法可得不名淨得當如是觀
如是性戒卽法身也法身者卽如來智慧也
女來智慧者卽正覺也是故不同小乘有取
捨故然雖無取捨於理行二門亦不廢具修
如寒山子詩云五嶽倶成粉湏彌一寸山大
海一滴水吸在我心田生長菩提子徧蓋天
中天爲報慕道者愼勿遶十纏夫九結十纏
性雖空寂初心學者且湏離之是以諸佛所
說深經先誡不可於新發意菩薩前說慮種
子習重發起現行又觀淺根浮信觥不及如
淨名經云佛說婬怒癡性卽是解脫又云不
斷婬怒癡亦不與倶故云得之者隱傍之者

@@宗鏡二十一卷第九張富
現若於婬怒癡情生味著得其事者道隱若
傍善觀之了其性者則道現雖了而不著故
云亦不與倶若非乆行根熟菩薩方能理事
無礙如先德偈云乆種善根深逢塵塵不侵
不是塵不侵自是我無心問法身無像眞
土如空皆是一心無別依正云何敎中廣談
身土荅只於自心性相分身土之名以自
心相義名身自心性義名土清涼疏問法性
身土爲別不別別則不名法性性無二故不
別則無能依所依荅經論異說統收法身略
有十種一依佛地論唯以清淨法界而爲法
身亦以法性而爲其土性雖一味隨身土相
而分二別智論云在有情數中名爲佛性在
非情數中名爲法性假說能所而實無差唯
識論云雖此身土體無差別而屬佛法性相
異故謂法性屬佛爲法性身法性屬法爲法
性土性隨相異故云爾也今言如虛空者唯
識論云此之身土倶非色攝雖不可說形量
大小然隨事相其量無邊譬如虛空徧一切
處故如虛空言通喻身土二或唯大智而爲
法身所證眞如爲法性土故無性攝論云無
垢無星礙智爲法身故若爾云何言身相如
虛空智體無礙同虛空故三亦智亦如而爲
法身梁攝論中及金光明經皆云唯如如及
如如智獨存名法身故此則身含如智土則
唯如四境智雙泯而爲法身經云如來法身
非心非境土亦隨爾依於此義諸契經中皆
說如來身土無二此則依眞之言顯無能所
方曰依眞成如空義五此上四句合爲一無
礙法身隨說皆得土亦如之六此上摠別

@@宗鏡二十一卷第十張富五
句相融形奪泯茲五說逈然無寄以爲法身
土亦如也此上單就境智以辯七通攝五分
及悲願等所行恒沙功德無不皆是此法身
收以修生功德必證理故融攝無礙卽此所
證眞如體大爲法性土依於此義身土逈異
今言身相卽諸功德言如虛空卽身之性華
嚴經云解如來身非如虛空一切功德無量
妙法所圓滿故八通收報化色相功德無不
皆是此法身收故攝論中三十二相等皆法
身攝又法華經云微妙淨法身具相三十二
然有三義一相卽如故歸理法身二智所現
故屬智法身三當相並是功德法故名爲法
身其所依土則通性相淨穢無礙我此土淨
而汝不見衆生見燒淨土不毁色卽是如相
卽非相身土事理交互依持通有四句一謂
色身依色相土二色身依法性土三法身依
法性土四法身依色相土此上猶通諸大乘
敎九通攝三種世閒皆爲一大法身具十佛
故其三身等並此中智正覺攝故土亦如之
卽如空身而示普身于何不具此唯華嚴十
上分權實唯以第九屬於此經若據融攝及
攝同敎摠前九義爲一摠句是謂如來無礙
身土又諸土無礙通有十種諸敎說上或謂
伹是無常或云心變理事懸隔一多不融故
今要辯無礙一理事我礙謂全同眞性而刹
相宛然經頌云華藏世界海法界無差別莊
嚴悉清淨故二成壞無礙故謂成卽壞壞卽
成等三廣狹無礙不壞相而普周故經頌云
體相如本無差別無量國土悉周徧等四相
入無礙經頌云以一刹種入十方十方入

宗鏡二十一卷第十一張富
一亦無餘亦是一多無礙五相卽無礙經云
無量世界卽一界故六微細無礙經頌云清
淨珠王布若雲炳然顯現諸佛影等七隱顯
無礙謂染淨異類隱顯等殊見不同故八重
現無礙謂於塵中見一切刹刹內塵中見刹
亦然重重無盡如帝綱故九主伴無礙凡一
世界必有一切以爲眷屬經頌云毗盧遮那
昔所行種種刹海皆清淨種種刹卽眷屬也
十三世無礙一念融故如上無礙皆是一心
若有異法相參則不能融攝如大集經云佛
言善男子云何菩薩自淨其國如諸佛土若
菩薩知一切法無國無非國至一切處無至
無不至若菩薩見法對六情皆知是佛法亦
不見凡夫法佛法有異作是念此一切法皆
是佛法佛法至一切處故一切諸法及佛法
但假名字亦非是法亦非非法是故我等不
應取著以自土淨故知諸佛國淨此與法平
等等眼界是佛界耳鼻舌身意法界是佛界
我不應分別有尊有卑菩薩如是至一切法
平等處是爲菩薩自淨其國如諸佛土則知
主伴依正不離五藴五藴性空卽是平等又
見法從緣則知國由心現國由心現故有而
卽空空爲法性萬法由生見法性原是眞智
慧所以諸佛他受用土隨根不同見有差別
故法華經云我淨土不毁衆生見燒盡昔人
云如人於餓鬼火處見水餓鬼於人水處見
火亦如羅刹宮殿與人宮殿同在一處互不
相見他受用土亦復如是若自受用土故是
徧周不卽三界不離三界故若法性土卽起
滅常如故知佛土難思不可作存滅染淨之

@@宗鏡二十一卷第十二張
富見矣又古德釋有三義一自性身土旣同
所證明是體同如一室之室二自受用如千
燈光同徧室內三他受用及變化二土正證
於前亦相似名同而隨機見異如首楞嚴經
云循業發現者隨衆生業果皆能顯現如釋
迦出世國土狹小海水増盈彌勒下生世界
寬弘四大海減菩薩在會無諸丘坑聲聞處
中穢惡充滿故知隨諸一切有情而出應現
寬狹淨穢摠是衆生心量所成佛果無作裕
公云心則諸佛證之以爲法身境則諸佛證
之以爲淨土則二皆所證智爲能證慈恩疏
云問淨土以何爲體荅准攝論云以唯識智
爲體爲佛及菩薩唯識智爲體卽金剛般若
論云智習唯識通如是取淨土若佛地論以
佛自在無漏心爲體非離佛淨心外別有實
等淨心色也又云色等卽是佛淨心所感離
佛自心之外別無能感如是假實之色皆不
離佛淨心卽此淨心能顯假實之色故經云
靑色靑光黃色黃光等是也天台無量壽疏
云夫樂邦之與苦域金寶與之泥沙胎獄之
望華池棘林之比瓊樹誠由心分垢淨見兩
土之昇沉行開善惡覩二方之麤妙喻於形
端則影直源濁則流昏乃至可謂微行妙觀
至道要術者哉此經心觀爲宗實相爲體記
云妙觀至道者業行雖多以心觀爲要術一
念心起淨土宛然無作體如故言微行一心
三觀皆空假中能所雖分互照不思議境要
在心原卽觀功也橫周豎窮平等無二三觀
因圓三德果滿皆由心要義成故言至道要
術肇法師云萬事萬形皆由心成心有高下
故
@@宗鏡二十一卷第十三張富*
丘陵是生又云佛土常淨豈待變而後飾蓋
是變衆人之所見耳是以衆生見爲土石山
河皆是自業之影起菩薩純爲妙慧卽是眞
智之所爲離凡聖心無眞俗境如華嚴論云
北華嚴經明緣起法界門理事無二無緣不
寂無事不眞十方世界一眞性海大智圓周
爲國土境界摠爲性海爲一眞法界非有情
無情隨業說故爲華嚴中純眞境界摠爲智
故十住菩薩以慧爲國十行菩薩以智爲國
十迴向十地以妙爲國不說情與無情二見
差別以華嚴經爲彰本法異三乘權學敎故
是無情是有情有生有滅故問一切身土
八微所成云何唯心而無質礙荅執色極
微有質礙性是小乘宗非通大旨人水鬼火
豈在異方毛海芥山誰論巨細一塵一識萬
境萬心矣若迷心而觀色則通塞宛然若了
色而明心乃是非絕矣所以古德云若知色
卽空觀色非耶若迷色不空觀色是耶若知
空卽色觀空非耶若觀空異色觀空是耶此
乃解惑異途自分姸醜何關色空二境以辯
邪正耶若曉此宗途常色觀而恒正若迷斯
旨趣雖空觀以恒邪且夫衆生不了二空皆
爲執心色實有觀心不妙照境無功旣不解
卽色明空又不能微細剖析罔知麤細色聚
焉窮眞妄心原今對深淺之機略標性相之
義令圓頓之根不濫使中下之智無辵如先
德云如來出世本爲度生有情迷執根深妄
計實有我法佛卽巧設方便令除顚倒之心
於色聚中遣其分析顯彼二執我法皆空觀
心析時有如刀用顯所析者色雖無量不越

宗鏡二十一卷第十四張富*
二兩般一者倶礙二者所礙倶礙色者謂五
根五境能造四大此乃摠體於中別者卽靑
黃赤白此四是實長短方圓麤細高下若正
若不正此十是假依實有故名爲形色能礙
於他亦被他礙故名倶礙依此分析成極略
色極略色卽法處收復有光影明暗煙雲塵
霧逈色表色空一顯色等皆是假有由被他
礙不能礙他名所礙色依此假想分析之時
名極逈色極逈色卽法處攝三顯示行相及
所依定者謂瑜伽師作觀行時依四靜慮根
本定心與慧倶時託彼根境及與外色爲質
於自識上變影而緣於一色聚之中初析爲
二觀此二分色上我法都無了了分明不沉
不掉復恐二分色裡我法猶存更以慧心析
爲四別如是乃至鄰虛一相更不可析名色
後邊若更析之便爲非色依斯假立極略極
逈二種極微推覓我法實體都無達徧計空
悟依他假便能引起二空無漏根本智生卽
證二空所顯眞理又佛國者如今一國之內
皆天子所握領無不屬於國者今亦爾隨心
一想一緣有情無情若色若心皆是實智所
照之境無不了其性相故名佛國天台淨名
疏云隨成就衆生則佛土淨隨佛土淨則說
法淨隨說法淨則智慧淨隨智慧淨則其心
淨隨其心淨則一切功德淨是故寶積菩薩
欲得淨土當淨其心隨其心淨則佛土淨者
觀心性本淨猶如虛空卽是性淨之境境卽
國也觀智覺悟此心名之爲佛初觀名因觀
成名果若論自行卽是心王無染若論化他
卽是心數解脫智慧數爲大臣能排諸數上
惑
@@宗鏡二十一卷十五張富長生
以還心原清淨土也故云心淨卽佛土淨也
又隨四敎所明四心此四種心淨卽四種佛
國悉淨此四種心只是一自性清淨心此心
若淨一切佛土皆悉淨也如鏡明則照遠鈴
響則聲高心淨則智行倶清意虛則境界咸
寂凡曰垢淨無有不由心者乃一淨一切淨
矣或見成住壞空皆是衆生善惡業現如首
楞嚴經云思報招引惡果此思業交則臨終
時先見惡風吹壞國土亡者神識被吹上空
旋落乘風墮無閒獄古釋云思者意也國土
不壞由心分別見國土壞由意思影像法塵
生滅報處還然能受生滅之遷變又生人見
國土死人則見壞皆由意生法生心滅境滅
十四科淨土義云經有恒沙佛國者皆是聖
人接物之近迹佛寶無土何以明之夫未免
形累者故湏託土以自居八住巳上永脫色
累照體獨立神無方所用土何爲而言有者
以衆生解微惑重未堪眞化故以人天福樂
引之令行戒善或以三乘四果誘之勸修道
品然涉善之功自然冥歸菩提因起貪報之
惑故流轉生死實卽土屬衆生故無國而不
穢淨屬於佛故無國而不淨故經云我淨土
不毁此之謂矣問所明淨土敬如高旨但尋
玄宗不以事爲淨淨取無穢此卽行業不同
報至不雜是以石砂之人不得同天踐七珍
之土今疑畜生業與人異而同履石砂之地
以乖所立義耶答畜生所以得與人同踐石
砂者良由一毫微善同人倶免燒煮之痛以
善微故不及人爲苦然爐鑊與石砂爲善輕
重雖異而事實相鄰所以猶與人同踐石砂

@@宗鏡二十一卷十六張富長生
之地善勝事精而域絕故石砂之人絕階於
七珍之土也問淨穢似無定質如釋摩男捉
瓦成金餓鬼見水成火云何淨穢域絕耶答
因緣之法誠有此理但經云如釋摩男此莫
不是示旨欲明法無定相以袪衆生封滯之
甚耳餓鬼惑故見水爲火不遂是火也所以
域絕者石砂之人不得同生安養故也釋云
淨取無穢者不以形爲淨取無形爲淨又云
七珍無石砂之穢爲淨不取七珍爲淨若畜
生與人善業相鄰所以同履石砂善勝事精
者人天業殊故人絕階七珍之土畜生不及
人爲苦者緣遭鞭楚縕宰及自互相食噉等
苦人無此事故云不及人爲苦鑪鑊者輕趣
與人同處故經云諸小地獄在鐵圍山閒或
海邊曠野等是也若阿鼻獄等卽與人別居
天善爲勝七珍事精所以與人限域隔絕問
中難釋摩男明人中卽受天報何故云人絕
階於七珍之土又擧餓鬼欲明人不絕鬼限
域可卽人報成鬼報耶答云示旨者示現意
也意除封迷常之極所云不遂是火者餓鬼
雖自業惑所迷見水爲火然水不從惑成火
遂者從也因緣之法誠有此理者謂如來說
法有二種門一謂因緣門二謂因果門因緣
門者卽無定質因果門者卽有定義又經明
一切世閒淨穢國土皆是菩薩行所成衆生
業共感若娑婆緣熟卽華藏是娑婆若華藏
緣熟卽娑婆是華藏若無行無感世界不成
則離心之外更無一法如華藏世界海者略
有二因一約衆生如來藏識卽是香海亦法
性海依我無本是謂風輪亦妄想風於此海

宗鏡二十一卷第十七張
富中有因果相恒沙性德卽是正因之華世
出世閒未來果法皆悉含攝故名爲藏若以
法性爲海心卽是華含藏亦爾然此藏識相
分之中半爲外器不執受故半爲内身執爲
自性生覺受故如來藏識何緣如此法如是
故行業引故二約諸佛謂以大願風持大悲
海生無邊行華含藏二利染淨果法重疊無
礙故所感刹相狀如之所以重重無盡皆是
凡聖之心眞如性故上之大海旣是藏識今
明心華之内攝諸種子一一種子不離藏識
海故有多香海然一一具於性德故皆有莊
嚴故又夫一切諸法隨緣幻生體用倶無隱
顯互起或多中現一一中現多若不知起盡
之根由則任運但隨境轉或隨好境而忻集
或逐惡緣而怖生若能明了一切凡聖等法
悉是自心境界以此一印衆怖潛消所以持
地經云佛告阿逸多菩薩於一切法於一切
菩薩法莫生恐怖於一切辟支佛法亦莫恐
怖於一切聲聞法亦莫恐怖於一切凡夫法
亦莫恐怖乃至於靜於亂亦莫恐怖於假於
實亦莫恐怖於信不信亦莫恐怖於善念不
善念亦莫恐怖於住不住亦莫恐怖如是菩
薩於一切法莫生恐怖阿逸多我於往昔修如
是等無畏法故得成正覺悉能了知一切衆
生心之境界而於所知不起知相以我所證
隨機演說能令聞法諸菩薩等獲得光明陀
羅尼印得法印故永不退轉釋曰了一無畏
法能除五怖畏入此一心門當生歡喜地又
云心淨得佛土功德淨故云欲得淨土果者
當淨其心擧果勸因謂由心也云何稱淨若
行
@@宗鏡二十一卷第十八張富*
*者不得心處則心無起滅無起滅故是日
淨心又大品經云空故離故不生故寂滅故
名之爲淨隨其心淨則佛土淨者明因則是
心此明心外無境界隨心而生心旣清淨外
報相亦淨淨穢從心自無體質豈有相礙而
異處是故行業不同各各異見行業同故所
以見不異如聲和響順形直影端淨穢之異
皆由心作若無心分別垢淨何生見垢實性
卽無淨相豈有二法相待而論差別乎故華
嚴經頌云佛刹無分別無憎無有爲但隨衆
生心如是見有殊所以對機立敎於分別門
中論衆生淨心非唯一種不可雷同古釋有
四一眞實淨謂無漏善心二相似淨謂有漏
善心三究竟淨謂佛世尊四不究竟淨謂十
地巳下乃至凡夫又四句料簡體相淨穢一
體淨相穢謂佛現穢土相佛心清淨無漏故
經云爲欲度斯下劣人故示是衆惡不淨土
耳二體穢相淨如十地巳還本識及有漏六
七識幷地前凡夫一切有漏心所現淨地是
有漏故名體穢以依如來清淨佛土自識變
似淨土相現名相淨三體相倶淨如佛及十
地巳還無漏心中所現淨土四體相倶穢如
有漏心所現穢土若分別淨土淨心更有多
種復有究竟淨心未究竟淨心有有漏淨心
無漏淨心有有相淨心無相淨心有伏現行
淨心斷種子淨心有自力淨心他力淨心諸
佛隨機說無定法若論大旨尙不得一淨何
況多門此乃一心眞如不守自性隨緣對處
有淺有深或垢或淨不可滯理妨事守一疑
諸迷卷舒之門起通局之見雖同一旨約相
差
@@宗鏡二十一卷十九張富**
別不無雖云有異順體一如不動何者若言
其一則安養寶方娑婆丘隴若言其異十方
佛國一道清虛若言其有無邊淨刹猶若虛
空若言其無妙土交羅如天帝網所以精超
四句妙出百非道不可以一言詮理不可以
一義宣故如上所說身土唯心但將世閒所
見所聞之法驗之自然可解且如河嶽不靈
爲人所感何者土木瓦石豈有所知皆精志
在人從識所變或非人所附倶不出心如皇
唐國史德宗皇帝貞元七年驃國有使重譯
來朝上乃親聘使者云自秦漢巳來未曾通
於中國上又問何以知朕臨朝對曰我國三
年牛馬頭向東而臥水無巨浪海不揚波所
以知中夏有華風乃陛下之聖德乃至珠還
合浦劒去吴都虎負子而過江鳳呈祥一境
牛虎無計度分別珠劒本屬於無情豈能感
德知恩抱强負弱全是人心之所變眞唯識
義之所成如篤善則天堂現前習惡則火車
盈側命富則珠珍溢藏業貧則茒土攢身但
以宗鏡照之萬事難逃影響矣宗
鏡錄卷第二十一富音
義靡
<文彼反無也>基<居之反址也>佩<蒲昧反>洄<戶恢反>洑<房六反>翅
<施智反>癬<息淺反癬疥也>沠<普賣反>擎<渠京反>蟄<直立反>甄<
側鄰反又音堅>腐<扶雨反>艌<先結反>謬<靡幼反>誘<與夂反>瘧<魚約>
<反>朦<莫紅反>矓<盧紅紅>匿<女力反>柄<兵詠反>槮<沙檻反>
肘<陟柳反>探<他含反取也>創<初亮反初也>纏<直連反>邦<博江反>
棘<紀力反>瓊<渠營反>鈴<郞丁反>域<与逼反>享<許庚反>儡<落猥反
>隴<力踵反
>丙午歳分司大藏都監開
板

宗鏡錄卷第二十二富
慧日永明寺主智覺襌師延壽集
夫眞心無形妙體絕相云何有報化莊嚴等
事荅諸佛法身如眞金相好似金莊嚴具
以金作具體用全同從心現色性相無二如
起信論問云若佛法身無有種種差別色相
云何能現種種諸色荅以法身是色實體故
能現種種色謂從本巳來色心無二以色本
性卽心自性說名智身以心本性卽色自性
說名法身依於法身一切如來所現色身徧
一切處無有閒斷十方菩薩隨所堪任隨所
願樂見無量受用身無量莊嚴土各各差別
不相障礙無有斷絕此所現色身一切衆生
心意識不能思量以是眞如自在甚深用故
故知所現一切依正二報供具莊嚴等無邊
佛事皆從一心而起如華嚴經云以從波羅
蜜所生一切寶蓋於一切佛境界清淨解所
生一切華悵無生法忍所生一切衣入金剛
法無礙心所生一切鈴網解一切法如幻心
所生一切堅固香周徧一切佛境界如來座
心所生一切佛衆寶妙座供養佛不懈心所
生一切寶幢解諸法如夢歡喜心所生佛所
住一切寶宮殿無著善根無生善根所生一
切寶蓮華雲一切堅固香雲一切無邊色華
雲一切種種色妙衣雲一切無邊清淨栴檀
香雲一切妙莊嚴寶蓋雲一切燒香雲一切
妙鬘雲一切清淨莊嚴具雲皆徧法界出過
諸天供養之具供養於佛其諸菩薩一一身
各出不可說百千億那由他菩薩皆充滿法
界虛空界其心等於三世諸佛以從無顚倒

@@宗鏡二十二卷第二張富
法所起解深密經云爾時曼殊室利白佛言
世尊如來成等正覺轉正法輪入大涅槃如
是三種當知何相佛告曼殊室利善男子當
知此三皆無二相謂非成等正覺非不成等
正覺非轉正法輪非不轉正法輪非入大涅
槃非不入大涅槃何以故如來法身究竟淨
故如來化身常示現故釋曰非成等正覺者
以法身究竟淨故離常見故入第一義諦故
非衆生見聞故非不成等正覺者以化身常
示現故離斷多故約世俗諦故隨機熟有情
心現故然法報雖分眞化一際又法身普徧
有二一隨相各別徧以法身徧在一切大小
相中不壞相故二圎融揔攝徧以法身無相
能融一切有相揔攝歸一體故色身卽體之
用徧智身修成如體之徧遂則十身布影散
分十刹之中一體分光不動一塵之內色身
如日之影隨現世閒智身似日之光照臨法
界又佛身諸根一一相好皆徧法界以諸根
體同故若眼爲門諸根相好及佛刹土莫不
皆是一眼中現如經云衆生身中有如來眼
如來耳等以佛法身共衆生性無別體故皆
從無性而起起不違眞因法界而生生不礙
事所以一切諸佛於一切世界皆是得菩提
處若以眞身則稱性徧周若以應身則隨機
普現所以天親云廣略相入者諸佛有二種
身一法性法身二方便法身由法性法身故
生方便法身由方便法身故顯出法性法身
此二種身異而不可分一而不可同是故廣
略相入法身無相故則能無不相是故相好
莊嚴卽是法身也法身無知故則能無不知

@@宗鏡二十二卷第三張富**
是故一切種智卽是眞實智慧故華嚴論云
法身相好一際無差曉公起信論疏序云原
夫大乘之爲本也蕭焉寂滅湛爾沖玄玄之
又玄豈出萬像之表寂之又寂猶在百家之
談非象表也五目不能覩其容在言裡也四
辯莫能談其狀此明眞體與一切法非一非
異華嚴經疏序云冥眞體於萬化之域顯德
相於重玄之門記釋云此明無礙則與諸法
非一異矣如肇公云道遠乎哉觸事而眞亦
體卽萬化矣故云冥眞體於萬化之域顯德
相於重玄之門者明相不礙體也重玄卽是
理體明德相只在體上若離體有相相非玄
妙勝德之相名爲德相言重玄者借老子之
言老子云玄之又玄衆妙之門彼以有名無
名同謂之玄河上公云玄者天也天中復有
天莊子云天卽自然則自然亦自然也依此
而生萬物故云衆妙之門今宗鏡中亦復如
是無法不收無德不備可謂心之至妙幽玄
矣清涼記引華嚴經頌云佛以法爲身清淨
如虛空問云佛身旣如虛空何緣現於金色
等云何令人悟於虛空荅有三意一體雖無
相爲物現相物宣見故隨他意耳二若不現
相云何令人悟於無相如不因言豈顯無言
之理三如虛空言取其清淨無相非離相求
相卽無相不乖空故經頌云佛住甚深眞法
性寂滅無相同虛空而於第一實義中示現
種種所行事此一偈摠收前三意肇論云用
卽寂寂卽用用寂體一同出而異名更無無
用之寂主於用也寂用元是一體同從理出
而有異名也非謂離用之外別有一寂爲用

宗鏡二十二卷第四張富**
之主也故云般若之體非有非無虛不失照
照不失虛故曰不動等覺而建立諸法如鏡
鑑像虛不失照似日遊空照不失虛又不動
等覺建立諸法則寂而常用不壞緣生而觀
實相則用而常寂斯乃千差萬別用相異名
倶同出一眞心體矣所以又云經稱聖人無
爲在無所不爲無爲故雖動而寂無所不爲
故雖寂在動雖寂而動故物莫能一雖動而
寂故物莫能二物莫能二故逾動逾寂物莫
能一故逾寂逾動法性如是動寂難量焉能
一其寂在二其動哉故名不能名相不能相
矣又云所以聖人戢玄機於未兆藏冥運於
旣化摠六合以鏡心一去來以成體古今通
始終同窮本極末莫之與二浩然大均乃曰
涅槃所以聖人玄機預察於未來鋒芒未兆
之事冥運過去巳變化之緣則心鏡能照萬
事十方三世無有辵餘今古去來始終本末
莫不同一心無二之體是以入佛境界經云
如來如實知本際中際後際如彼法本際不
生未來際不去現在際不住如實知彼法足
跡如一法一切法亦如是如一切法一法亦
如是文殊師利而一多不可得故知生佛同
一莊嚴同一慈心同一悲體如諸法無行經
云文殊師利言一切衆生皆成就大悲名不
動相文殊師利云何是事名不動要世尊一
切衆生無起無作相皆入如來平等法中不
出大悲之性以惱悲無分別故是故一切衆
生皆成就大悲名不動相故知萬法不動悲
惱何分一眞匪移垢淨誰別然雖現莊嚴皆
如海印如古德云謂香海澄停湛然不動四

@@宗鏡二十二卷第四張富
天下中色身形像皆於其中而有印文如印
印物亦猶澄波萬頃晴天無雲列宿星月炳
然齊現無來無去非有非無不一不異如來
智海識浪不生澄停清淨至明至靜無心頓
現一切衆生心念根欲心念根欲並在智中
如海含像故經頌云如海普現衆生身以此
說名爲大海菩提普印諸心行是故正覺名
無量非唯智現物心亦依此智頓現萬形普
應諸類賢首品頌云或現童男童女形天龍
及與阿修羅乃至摩睺羅伽等隨其所樂悉
令見衆生形相各不同行業音聲亦無量如
是一切皆能現海印三昧威神力以此海印
三昧之力頓現一切爲衆生不知故佛方便
力垂諸敎迹是以昔人云佛興由生迷實說
法示於眞實不動眞際建立諸法則性不可
壞不壞假名在說實相則相不可壞斯則天
魔外道等皆法印故無能壞且五逆四魔尙
法界印況無漏淨智一眞相好而能障實相
之妙旨耶故華嚴經頌云清淨慈門刹塵數
共生如來一妙相一一諸相莫不然是故見
者無猒足法華經偈云深達罪福相徧照於
十方微妙淨法身具相三十二則法身爲一
切法之印無有一法出此印文台敎云如無
行經云五逆卽菩提菩提卽五逆逆與菩提
不出心性故無二相體旣不一故不可壞以
逆本來無自性故苦卽實相陰死二魔卽法
界印煩惱卽實相煩惱魔卽法界印業卽實
相天魔卽法界印魔旣卽印印豈壞印大論
云有菩薩敎人修空斷一切念後時纔起一
念有心便爲魔動卽便憶念本所修空魔爲

@@宗鏡二十二卷第六張富
之滅修空尙爾況復觀之卽法界印是知心
有卽縛心無卽解若了於心何縛何解
問心無自性生滅無恒體用倶空如何起行
荅雖自體常空不壞緣生之因果而無有作
者寧亡善惡之業門故心王論云觀心空王
玄妙難測無形無相有大神力能滅千災成
就萬德本性雖空能施法則觀之無形呼之
有聲爲大法將持戒傳經水中鹹味色裡膠
靑決定是有不見其形心王亦爾身內居停
面門出入應物隨情自在無礙所作皆成清
涼疏釋經云法界如幻者卽體從緣一切法
如實際卽事而寂世人皆謂實際不變而謂
諸法無常理實圓融世閒之相卽是常住然
古德以七喻展轉釋疑一疑云世閒幻火不
成燒用佛現益物豈同幻耶釋云如影亦有
應質陰覆等義豈是實耶然諸法喻各有三
義一緣成義二無實義三有用義意取無實
故不著也二疑云若佛如影菩薩何以起行
往求因旣不虛果寧非實釋云如夢夢亦三
義無體現實與覺爲緣謂有夢走而驚覺故
菩薩行亦爾證理故空無明未盡故似實能
與佛果爲緣勤勇不巳豁然覺悟如夢渡河
三疑云若菩薩行如夢何以經說此是菩薩
行此是二乘行釋云如響緣成無本稱聲大
小聖敎亦爾機感無本隨機異聞四疑云果
行可然世閒未悟此應是實釋云如化心業
神力所持無實有用五疑云若皆如化何有
差別之身釋云如幻六疑云身若如幻何有
報類不同釋云如心以心無形如幻故雖如
幻不定無有自性然隨緣現能成衆善如大

宗鏡二十二卷第七張富惠寶
積經云菩薩摩訶薩復作是念此緣起法因
果不壞雖復是心法性無有自性無有作用
無有主宰然此諸法依止因緣而得生起我
當隨其所欲積集善根旣積集巳修相應行
終不捨離是心法性復次舎利子菩薩摩訶
薩云何此中積集之相舎利子是諸菩薩摩
訶薩作如是觀積集之相是心本性猶如幻
化無有一法而可施者是心法性而能布施
一切衆生迴向積集莊嚴佛土是則名爲善
根積集又舎利子是心本性如夢所見其相
寂靜是心法性而能積集守護尸羅皆爲迴
向神通作用是則名爲善根積集又舎利子
是心本性猶如陽焰究竟滅盡是心法性而
能修習一切可樂忍辱之力迴向積習莊嚴
善提是則名爲善根積習又舎利子心本性
者如水中月究竟遠離積習之相是心法性
而能發起一切正勤迴向成熟無量佛法是
則名爲善根積習又舎利子心本性者不可
取得不可覩見是心法性而能修習一切靜
慮解脫三摩地三摩鉢底迴向諸佛勝三摩
地是則名爲善根積習又舎利子觀此心性
本非色相無見無對不可了知是心法性而
能修習一切慧句差別說智迴向圓滿諸佛
智慧是則名爲善根積習又舎利子心無所
緣無生無起是心法性而能建立無量善法
攝受色相如是名爲善根積習又舎利子心
無所因亦無所生是心法性而能攝受覺分
法因是則名爲善根積習又舎利子心性遠
離六種境界亦不生起是心法性而能引發
菩提境界因所生心是則名爲善根積習

@@宗鏡二十二卷第八張富
舎利子如是名爲菩薩摩訶薩依般若波羅
蜜多故於一切心隨心觀察修習念住復次
舎利子是菩薩摩訶薩又依般若波羅蜜多
故於一切住隨心觀爲求證得勝神通故繫
縛其心修學通智得神通巳但以一心而能
善知一切心相旣了知巳依心自體宣說諸
法又云化樂天王白佛言世尊彼實際者徧
一切處無有一法而非實際世尊謂菩提者
亦是實際世尊何者是菩提一切法是菩提
離自性故乃至五無閒業亦是菩提何以故
菩提無自性五無閒業亦無自性是故無閒
業亦是菩提是以了心本性自體無生從無
生中建立諸法觀無性之心說無性之敎隨
淨緣而無性成佛隨染緣而無性爲凡不見
纖塵暫出性空之理未有一念能違平等之
門所以大般若經偈云有法不成有法無法
不成無法有法不成無法無法不成有法釋
曰有不成有無不成無者以一體故無能成
所成有不成無無不成有者自旣不成焉能
成他故知各無自體互不成就大集經云一
切諸法究竟無生一切諸法無性無生無起
無出是以緣不生因因不生緣自性不生自
性他性不生他性自性不生他性他性不生
自性是故說一切諸法自性無生勝思惟梵
天所問經云爾時普華菩薩語舎利弗汝入
滅盡定能聽法耶荅言善男子入滅盡定無
有二行而能聽法也大德舎利弗汝信諸法
皆是自性滅盡不荅言如是諸法皆是自性
滅盡之相我信是說普華曰若如是者則舎
利弗常一切時不能聽法何以故以一切諸

@@宗鏡二十二卷第九張富惠元
法常是自性滅盡相是以諸法本空但是緣
起緣會則似有緣散則似無有無唯是因緣
萬法本無生滅如眞金隨工匠而器成卽金
體不變似虛谷任因緣而響發與法性無違
如有頌云如人掘路土私人造爲像愚人謂
像生智者言路土後時官欲行還將像塡路
像本無生滅路亦非新故是知但是一土生
滅唯是因緣例如一心萬法更無前後何者
掘路成像時土亦不減壞像塡路時土亦不
増以不失本土故如成佛時心亦不増爲凡
時心亦不減以心隨緣時不失自性故又像
生但是緣生像滅唯從緣滅像無自體故如
成佛伹是淨緣生爲凡亦是染緣起凡聖本
無生故是知萬法從緣皆無自性本未曾生
今亦無滅如文殊師利觀幻頌云此會衆善
事從本未曾爲一切法亦然悉等於前際所
以正作時無作以無作者故當爲時不爲以
無自性故任從萬法縱橫常等未生之際假
使羣生出沒不離無性之宗又昔有龐居士
命女靈照曰吾當先逝汝可後來專候日中
可蛻斯㲉靈照曰午卽午矣有蝕陽精居士
怪之自臨窓下其靈照忽爾迴登父座俄爾
坐亡居士笑云甚爲鋒捷空華落影陽焰翻
波吾道於先吾行於後遂往于相公爲喪主
告于公曰伹願空諸所有愼勿實諸所無言
訖而逝斯亦不墮有無之見妙得衆生之旨
矣問菩提卽自身心者云何敎中說菩
提者不可以身心得荅夫言菩提之道卽
心者乃是自性清淨心湛然不動蓋是正覺
無相之眞智其道虛玄妙絕常境聰者無以

宗鏡二十二卷第十張富
容其聽智者無以運其知辯者無以措其言
像者無以狀其儀以迷人不了執色陰爲自
身認能知爲自心故經云身如草木無所覺
知心如幻化虛妄不實所以除其執取之心
故云菩提者不可身心得也菩提非是觸塵
不可以身得菩提非是法塵不可以心得若
就了人卽達陰身本空妄心無相以本空故
法身常現以無相故眞心不虧如此發明五
陰卽菩提離是無菩提不可以菩提而求菩
提不可以菩提而得菩提文殊云我不求菩
提何以故菩提卽我我卽菩提故維摩經云
不觀是菩提離諸緣故菩提非所觀之境則
無能緣之心所觀境空卽實相菩提能緣心
寂卽自性菩提大般若經云龍吉祥言頗有
能證菩提者不妙吉祥曰亦有能證龍吉祥
言誰爲證者妙吉祥曰若無名姓施設語言
彼爲能證龍吉祥言彼旣如是云何能證妙
吉祥曰彼心無生不念菩提及菩提座亦不
愍念一切有情以無表心無見心等能證無
上正等菩提龍吉祥言若爾尊者以何心等
當得菩提妙吉祥曰我無所趣亦非能趣都
無所學非我當來詣菩提樹坐金剛座證大
菩提轉妙法輪拔濟生死所以者何諸法無
動不可破壞不可攝受畢竟空寂我以如是
非趣心等當得菩提龍吉祥言尊者所說皆
依勝義令諸有情信解是法解脫煩惱若諸
有情煩惱解脫便能畢竟破魔罥網妙吉祥
曰魔之罥網不可破壞所以者何魔者不異
菩提増語何以故魔及魔軍性倶非有都不
可得是故我說魔者不異菩提増語龍吉祥

@@宗鏡二十二卷第十一張富惠元
言菩提何謂妙吉祥曰言菩提者徧諸時處
一切法中譬如虛空都無障礙於時處法無
所不在菩提亦爾無障礙故徧在一切時處
法中如是菩提最爲無上仁今欲證何等菩
提龍吉祥言欲證無上妙吉祥曰汝今應正
無上菩提非可證法汝欲證者便行戲論何
以故無上菩提離相寂滅仁今欲取成戲論
故譬如有人作如是說我令幻士坐菩提座
證幻無上正等菩提如是所言極成戲論以
諸幻士尙不可得豈令能證幻大菩提幻於
幻法非合非散無取無捨自性倶空諸佛世
尊說一切法不可分別皆如幻事汝今欲證
無上菩提豈不便成分別幻法然一切法皆
不可取亦不可捨無成無壞非法於法能有
造作及有滅壞無法於法能有和合及有別
離所以者何以一切法非合非散自性皆空
離我我所等虛空界無說無示無讃無毁無
高無下無損無益不可想像不可戲論本性
虛寂皆畢竟空如幻如夢無對無比寧可於
彼起分別心龍吉祥言善哉尊者我今由此
定得菩提何以故由尊者爲我說深法故妙
吉祥曰吾於今者未曾爲汝有所宣說若顯
若密若深若淺云何令汝能得菩提所以者
何諸法自性皆不可說汝謂我說甚深法者
爲行戲論然我實非能說者諸法自性亦不
可說如有人言我能辯說幻士識相謂諸幻
士識有如是如是差別彼由此說害自實言
所以者何夫幻士地尙非所識況有識相汝
今謂我說甚深法令汝證得無上菩提亦復
如是以一切法皆如幻事畢竟性空尙不可

@@宗鏡二十二卷第十二張
富知況有宣說是以一切衆生之性卽是無
相平等菩提於自性中云何有能證所證之
差別乎如般若經云覺法自性離諸分別爲
菩提故又經云諸所有行皆有所是無所是
是菩提何者若有所是卽立所證之境便有
能證之心能所盡處名爲大覺大覺之義唯
悟自心如大毗盧遮那成佛經云爾時金剛
手菩提復白佛言世尊誰尋求一切智誰爲
菩提成正覺者誰發起一切智智佛言秘密
主自心尋求菩提及一切智何以故本性清
淨故心不在內不在外及兩中閒心不可得
故乃至欲識知菩提當如是識知自心莊嚴
菩提心經云佛言菩提心者非有非造離於
文字菩提卽是心心卽是衆生若能如是解
是名菩薩修菩提心是則心外無菩提何所
求耶菩提外無心何所得耶如華嚴經云知
一切法無相是相相是無相無分別是分別
分別是無分別非有是有有是非有無作是
作作是無作非說是說說是非說不可思議
知心與菩提等知菩提與心等心及菩提與
衆生等又頌云雖盡未來際徧遊諸佛刹不
求此妙法終不成菩提故知心法妙故當體
卽是若向外遠求則失眞道故云善財徧廵
諸友不出娑羅之林慈民受一生成他之功
不離一念無生性海所以淨名經云若彌勒
得阿耨多羅三藐三菩提者一切衆生皆亦
應得所以者何一切衆生卽菩提相若彌勒
滅度者一切衆生亦當滅度所以者何諸佛
知一切衆生畢竟寂滅卽涅槃相不復更滅
故知己成不更成巳滅不更滅爲未知者方
便

鏡二十二卷十三張富安曷說
成方便說滅若執方便則失本宗如大莊嚴
法門經云爾時文殊師利語金色女言如是
五陰體性卽是菩提體性菩提體性卽是一
切諸佛體性如汝身中五陰體性卽是一切
諸佛體性諸佛體性卽是一切衆生五陰體
性是故我說汝身卽是菩提復次覺五陰者
名覺菩提何以故非離五陰佛得菩提非離
菩提佛覺五陰此方便知一切衆生悉同菩
提菩提亦同一切衆生是故我說汝身卽是
菩提大寶積經云菩提者名心平等無所起
故菩提者名衆生平等本無生故乃至菩提
者性相如是若於此法有所願求徒自疲勞
何以故如菩提性菩薩應行能如是行名爲
正行思益經偈云菩薩不壞色發行菩提心
知色卽菩提是名行菩提如色菩提然等入
於如相不壞諸法性是名行菩提不壞諸法
性則爲菩提義是菩提義中亦無有菩提正
行第一義是名行菩提瓔珞經云發心住者
是人始從具縛未識三寶乃至値佛菩薩敎
法中起一念便信發菩提心旣云始從凡夫
最初發心明知此中發心該於初後問此旣
是初何得乃具後諸行位及普賢德耶古德
釋此略有二門一行布次第門謂從微至著
從淺至深次第相承以階彼岸二圓融通攝
門謂一位卽具一切位等如華嚴經所說亦
如大品等中一行具一切行此中有二門一
緣起相由門二法界融攝門前中普攬一切
始終諸位無邊行海同一緣起爲普賢行德
良以諸緣相望略有二義一約用由相待故
有有力無力義是故得相收及相入也二

@@宗鏡二十三卷第十四張
富約體由相作故有有體無體義是故得相
卽及相是也又有二菩提一性淨二圎淨從
緣起者卽是圓淨圎淨復二一明緣起萬行
爲緣故二明性起全是眞如性淨功德之所
顯又緣起無性卽性淨故如法華經偈云諸
佛兩足尊知法常無性佛種從緣起是故說
一乘義耳又有二義一約行布展轉義二約
圓融展促無礙義如善財見仙人執手一一
佛所經無量劫故知修短難思特由於此如
賢首菩薩云信大乘者猶爲易能信此法倍
更難以初心卽具一切德故難信也又設於
夢中驚懼怖令發菩提心尙得稱爲大菩薩
摩訶薩何況正信之發開發之發如大涅槃
經如來性品云迦葉菩薩白佛言世尊云何
未發菩提心者得菩提因佛告迦葉若有聞
是大涅槃經言我不用發菩提心誹謗正法
是人卽於夢中見羅刹像心中怖懼羅刹語
言咄善男子汝今若不發菩提心當斷汝命
是人煌怖寤巳卽發菩提之心是人命終若
在三惡趣及在人天續復憶念菩提之心當
知是人是大菩薩摩訶薩也問經云佛言
學我法者唯證乃知今言菩提者不可以身
心得無修無證則初發菩提心人如何趣
向荅若能信悟菩提無相不可取無性不可
修如是明達卽是八證如大樹緊那羅王所
問經云菩薩巳復應更作如是思惟是中何
者是我誰爲我所法誰能得成諸佛菩提爲
身得耶爲心得耶乃至如是觀時分明了了
見是身相不得菩提亦知是心不得菩提何
以故諸法無有以色證色以心證心故然彼
於
@@宗鏡二十二卷十五張富安*
言說中知一切法雖無色無形無相無漏無
可覩見無有證知亦非無證何以故以一切
諸如來身無有漏故又諸如來身無漏故心
亦無漏又諸如來心無漏故色亦無漏若能
如是知無所發能發此心若入宗鏡中是名
眞發旣能發心便又爲他開示則諸聖同讃
功德無涯如經偈云發心畢竟二不別如是
二心先心難雖自未度先度他是故我禮初
發心
宗鏡錄卷第二十二富
音義
戢<阻立反>掘<衢物反>龐<薄江反>蛻<舒芮反>㲉<苦角反鳥卵殳>鋒
<敷容反>捷<疾葉反>措<倉含故反>罥<姑泫反挂也>著<陟慮反>咄<當穀反
>丁未歳高麗國分司大藏都監
奉勅彫
造

宗鏡錄卷第二十三富
慧日永明寺主智覺襌師延壽集
夫菩提之道不可圖度約一期方便寧無指
示如何是菩提之相答若約究竟菩提體
常冥寂如淨名經云寂滅是菩提離諸相故
若以無相之相於方便門中不無顯示令初
發菩提心人分明無惑故如先德云謂寂照
無二爲菩提相猶如明鏡無心爲體鑑照爲
用合爲其相亦卽襌宣卽體之用自知卽用
之體恒寂知寂不二爲心之相又云理智相
攝以離理無智離智無理如珠之明故以珠
是體明是用用不離體體不離用明不離珠
珠不離明故問有念卽衆生無念卽佛云
何言凡聖一等荅衆生雖起念不覺念本
無念與佛無念等妄墮有念中佛得無念知
念本無衆生雖現在念中佛知念卽無念斯
則佛無念與衆生無念義同又以衆生不知
念空於念成事似有差別若實了念空則於
苦樂境不生執受何者以境從念生心空則
境何有旣無有境相縛自除能所倶空誰生
取著旣不取著生死自無如圓覺經云知是
空華卽無流轉亦無身心受彼生死問卽
心成佛之宗曹谿正意見性達道之旨靈鷲
本懷如今信不及人謂不現證古今悟者請
垂指南荅若親見無一人而非佛若不信
無一佛而非人迷則常作佛之衆生悟則現
證衆生之佛人佛不異妄見成差迷悟雖殊
本性恒一如過去有佛號住無住發願使巳
國衆生同日同時成佛卽日同滅度又賢劫
前有佛号平等亦願巳國及十方衆生亦同

@@宗鏡二十三卷第二張富
日成佛卽日滅度如寶積經云是時妙慧童
女重白目連以我如是眞實言故於未來世
當得成佛亦如今日釋迦如來乃至若我此
言非虛妄者令斯大衆身皆金色說是語巳
衆皆金色又思益經云思益菩薩放右掌寶
光一切四衆皆如佛相下方四菩薩踊出欲
禮世尊乃發願言今此衆會其色無異當知
一切法亦復如是此語不虛願釋迦如來現
異相令我禮敬卽時釋迦如來踊起七多羅
樹坐師子座又最勝王經云佛言修菩提行
者於諸聖境體非一異不捨於俗不離於眞
依於法界行菩提行時善女天白佛言世尊
如上所說菩提正行我今當學時梵天王問
曰此菩提行難可修行汝今云何於菩提行
而得自在善天女曰我今依於此法得安樂
住是實語者願令一切五濁惡世無量無數
無邊衆生皆得金色三十二相非男非女坐
寶蓮華受無量樂乃至說是語巳一切五濁
惡世所有衆生皆悉金色具大人相非男非
女坐寶蓮華受無量樂猶如他化自在天宮
釋曰於諸聖境體非一異者卽是不捨於俗
是不一不離於眞是不異若一卽壞眞俗若
異卽成斷常不斷不常卽是依於法界非眞
非俗乃曰修習菩提故云我依此法得安樂
住所以善天女悟五濁質成眞金之色閻浮
提迷大人相成惡業之身是知若智照之卽
世法而成佛法若以情執之卽佛法而成世
法一心實不動二見自成差同共一法中別
成凡聖解若了非男非女之體現具三十二
相坐寶蓮華若執是男是女之形常繫二十

@@宗鏡二十三卷第三張富者
連五有沉無明海故知信力所及發眞實言
可驗現證法門頓明心佛矣問此猶敍古
引文如何是卽今之佛荅如今一念纔起
了不可得無有處所是過去佛過去不有未
來亦空是未來佛卽今念念不住是現在佛
但一念起時莫執莫斷不取不捨則三際無
蹤一念圎會十法界非因非果而因而果之
法若能如是一念而達者則念念相應念念
成佛凡聖悉等今古皆齊故云了了識心惺
惺見佛是佛是心是心是佛念念佛心心心
念佛欲得早成戒心自律淨戒律心淨心卽
佛除此心王更無別佛欲求萬法莫染一物
心性雖空含眞體實入此法門端坐成佛如
是則十方諸佛同一法身若欲念外施功心
外求佛便落他境無有得時遂卽前後情生
凡聖緣起徒經時劫枉用功夫所以華嚴論
云不如一念緣起無生超彼三乘權學等
見問一念成佛巳入信門如何得目前了了
分明而見荅目前無物是眞見佛如文殊
師利廵行經以經中說文殊徧廵五百比丘
房皆見寂定因以爲名最後難舎利弗以顯
甚深般若問舎利弗言我時見汝獨處一房
結加跗坐折伏其身汝爲當坐襌耶不耶荅
云坐難云爲當欲令未斷者斷故坐襌耶等
因此廣顯性空無得之理意五百比丘從座
而起於世尊前高聲唱言從今巳去更不復
見文殊身不復聞其名字如是方處速應捨
離所有文殊一切住處亦莫趣向所以者何
文殊煩惱解脫一相說故等舎利弗令文殊
爲決了文殊言實無文殊而可得故若實無
文

宗鏡二十三卷第四張富
殊可得者彼亦不可見等廣爲說法四百比
丘漏盡得果一百比丘更謗陷入地獄後還
得道廣如彼說所以無見是眞見無聞是眞
聞不見不聞文殊是眞見眞聞文殊矣若不
信此說雖起謗而陷獄以曾聞故終熏種而
得道何況聞在信耶則成道不隔於一念故
知宗鏡見聞無不獲益矣所以寶積經云無
畏女言大迦葉諸法永無不可示現是故大
迦葉一切法皆無若法本無云何可見彼清
淨法界大迦葉若欲見清淨如來彼善男子
善女人應善淨自心時大迦葉語無畏言云
何善淨自心女言大迦葉如自身眞如及一
切法眞如若信彼者不作不失如是見自心
清淨故迦葉問言自心以何爲體女言空爲
體若證彼空信自身故卽信眞如空以一切
法性寂靜故又云如來者卽虛空界是故虛
空卽是如來此中無一物可分別者華手經
云一切法如卽是如來如來卽是一切法如
是故世尊無所住處是如來義又報化如影
空無去來心淨佛現則云佛來佛亦不來心
垢不現卽云佛去佛亦不去斯即來而非來
去而非去佛旣無來去心亦不生滅如是解
者可見眞佛矣故金剛經云若人言如來若
來若去若坐若臥是人不解我所說義如來
者無所從來亦無所去故名如來則知若人
若法倶不出一如之道如是通達六根所對
無非見自性如如佛矣此以不見爲眞見見
實爲眞佛肇法師云佛者何也蓋窮理盡性
大覺之稱也生法師云以見實爲佛如是則
亦名眞見道亦名眞供養問如何是眞供

@@宗鏡二十三卷第五張富
養荅契如理之心無見佛之想了自法身
是眞供養寶積經云眞供養者無佛想無能
見佛何況供養若供養佛當供養自身問
自身如何供養荅若捨巳徇塵是名違背
能迴光反照隨順眞如境智冥合是眞供養
故維摩經云無前無後一時供養此是運無
捨無得之意起一際平等之心則徧十方供
養一切如來盡法界含靈一時受潤如是之
供施莫大焉所以寶兩經云如理思惟卽是
供養一切如來問云何如理思惟荅但
一切不思惟是眞思惟以頓悟一心無法可
思量故是以十方諸佛證心成道故稱如理
若了自心能順佛旨卽是供養一切如來若
不依此如理悟心則隨事施爲心外見佛設
經多劫皆不成眞實供養爲背諸佛指授故
如華嚴經頌云設於念念中供養無量佛未
知眞實法不名爲供養云何眞實法所謂了
心眞如無生之旨故是心思益經問云誰能
供養佛佛言能通達無生際者文殊般若經
云佛問文殊汝云何供養佛荅言世尊若幻
人心數滅我則供養佛台敎云供養佛者只
是隨順佛語今順佛敎修三觀心卽是供養
佛爲破五住得解脫故卽供養法三諦理和
卽供養僧又衆行心資觀智心卽供養佛觀
智心開發境界卽供養法境智心和卽供養
僧此是眞實供養亦名法供養如義海云謂
以無生心中施一切珍寶乃至微塵皆能攝
於法界卽以此法界塵而作供養此供養乃
至徧通三世一切諸如來前無不顯現彼諸
如來無不攝受何以故由塵卽法界是理與

@@宗鏡二十三卷第六張富**
佛法界相應是故徧至一切名廣大供養無
空過者何謂無空過以心通卽法通法徧卽
心徧一切處無非見理故悉皆通達則是一
一承事我空過者亦不礙香華等種種供養
以內外唯心故破執顯宗故有是說又若於
正觀心中不唯供養乃至行道禮拜一切施
爲皆湏就巳方得其力如三藏勒那云正觀
修誠禮者此明自禮自身佛不緣他境他身
佛何以故一切衆生自有佛性平等本覺隨
順法界緣起熾然但爲迷故唯敬他身巳身
佛性妄認爲惡若能反照本覺則解脫有期
經云不觀佛不觀法不觀僧以見自身他身
平等正法性故如涉遠道要藉自身欲見佛
性要觀巳佛體同無二是名正觀禮問若
心外無相相外無心如是圓通名眞供養者
云何敎中說供養諸佛得福無量荅如前
巳說諦了一心理事無礙云何堅執疑境疑
心故維摩經云各見世尊在其前法華經偈
云亁闥緊那羅各供養其佛牛頭初祖釋云
女觀貪卽見貪性貪卽是衆生悟貪性智卽
是佛貪衆生自見佛在其前一切例爾又各
供養其佛者卽是於一一法門各自發明如
理思惟卽是各供養佛設爾事法香華供養
者經云十方諸佛機宜感出旣隨感現何離
自心如靈山四衆八部各隨根力心念見佛
不同如龍見是大龍王鬼見是大鬼王等則
心外無法心詮有文有理空外執色之見無
理無文設有惡慧邪見之人抱疑不信之者
擬陳狂解强欲破之似將一蚊觜擬吸大海
之水如以十指爪欲壞妙高之山我此圓頓

宗鏡二十三卷第七張富
之詮眞如之理如刀斷水似風吹光徒自勞
神反招深咎問如上剖析義理雖明猶是
因他方便强說云何得如今親自現證得見
自心之佛荅當自審問問如何審問
荅還就人覓豈有歇時欲絕纖疑應湏親到
問豈無他助之力發自智照之心荅無正
無助非自非他若以智求智則成解解背圓
宗若起照心照則立境隨照失旨皆是影事
不契斯宗若了眞心自然無心合道合道則
言語道斷無心則境智偈閑如龐居士偈云
湏彌頹五嶽崩大海竭十方空乹坤尙納毛
頭裡日猶僭毫相中此是西國那提子示疾
不起現神通妙德啓口問不二忘言入理顯
眞宗問如上所說卽心成佛之旨事巳皎
然只如襌宗從上先德云如今湏知十方諸
佛出身處空知有佛不得成佛如何是諸佛
出身處荅石牛生象子木女孕嬰兒諸佛
從中出最初成道時問旣衆生巳成理事
圓備則諸佛何以出世更化衆生荅衆生
不如是知所以湏化故經云倶同一性所謂
無性大悲相續救度衆生隨門不同種種有
異約成佛門一切成也同一無性故得現成
妄性本虛生元是佛眞性叵得非今始成故
皆成也物物無性故成種智證斯同體而起
大悲一得永常故云相續只由不知無性故
敎化不絕雖現報化法體不遷如隨色之摩
尼衆相現在本體不動似應聲之虛谷羣響
發而起處無心不著自他豈見衆生之相本
非出沒常冥大覺之原華嚴經云佛身無有
生而能示出生法性如虛空諸佛於中住

@@宗鏡二十三卷第八張富又頌
云無體無住處亦無生可得無相亦無形所
現皆如影思益經云大迦葉言善男子幻所
化人離於自相無異無別無所志願汝亦如
是耶若如是者汝云何能利益無量衆生網
明言阿耨多羅三藐三菩提性卽是一切衆
生性一切衆生性卽是幻性幻性卽是一切
法性於是法中我不見有利不見無利又云
網明菩薩白佛言世尊若有菩薩希望功德
利而發菩提心者不名發大乘也所以者何
一切法無功德利以無有對處故若有衆生
可度而求功德之利斯則心外見法全不識
心何名發大乘心也以絕待心無對處故如
楞伽經云佛語外道言若能了達有無等法
一切皆是自心所見不生分別上取外境於
自處住自處住者是不起義不起於何不起
分別此是我法非汝有也我法者卽衆生心
也以不知不信故自成踈外有亦同無所以
祖師西來只爲直示衆生令自知有頓入凡
聖平等眞原如勝天王般若經云菩薩摩訶
薩行般若波羅蜜得心微細作是思惟世閒
熾然大火之聚所謂貪欲火瞋恚煙愚癡闇
云何當令一切衆生皆得出離若能通達諸
法平等名爲出離如實知法猶如幻相善觀
因緣而不分別是以若欲捨劣就勝猒異忻
同欲令凡聖一倫垢淨平等者無有是處但
明宗鏡萬法自齊卽究竟出離三界火宅義
亦是與諸子同住秘密藏義如云若夫以齊
而齊不齊者未齊矣以齊而齊於齊者未齊
焉余聞善齊天下者以不齊而齊天下者也
何湏夷嶽實淵然後方平續鳧截鶴於

@@宗鏡二十三卷第九張富
焉始等故知伹了法法皆如自然平等則靑
松緣蕙不見短長鵬翥蜎飛自忘大小如肇
論云是以經云諸法不異者豈曰續鳧截鶴
夷嶽盈壑然後無異哉誠以不異於異故雖
異而不異耳乃至經云般若與諸法亦不一
相亦不異相信矣莊子南華經云長者不爲
有餘短者不爲不足故鳧脛雖短續之則憂
鶴脛雖長斷之則悲故性長非所斷性短非
所續以明境智雖異而同不待同而後同也
若能如上了達同異二門或諸佛出世不出
世衆生可度不可度乃至有無高下皆絕疑
矣若執同則滯寂若執異則兩分迷此同異
二門皆智不自在金剛辯宗云以有鏡故男
女之像於中現以有法身故而能處處應現
往只緣鏡中本無像所以能現男女像佛身
本無身所以能現一切身衆生機感無緣之
慈任運能應若定有身卽爲所礙肇論云佛
非天非人而能天能人耳故一切菩薩皆以
無所得爲方便能入無量無邊塵勞幻網以
心外無法故方成無所得慧若心外有一毫
所得云何成無緣之慈同體之化以宗鏡明
故能廣照世閒觀生也如石女之懷兒觀住
也若陽焰之翻浪觀異也同浮雲之萬變觀
死也猶狂華之謝空是以深達無生知皆無
我空生空滅幻墜幻昇愍彼愚迷盲無慧目
遂乃發無能作之智照開無所捨之檀門乘
自性空之戒心具無所起之精進圓無所傷
之法忍修無所住之襌門了無身而相好莊
嚴達無說用縱橫辯說遊戲性空之世界建
立水月之道場陳列如幻之供門供養影響

宗鏡二十三卷第十張富之善
逝徧習空華之萬行施爲谷響之度門降伏
鏡像之魔軍大作夢中之佛事廣度如化之
含識同證寂滅之菩提問絕待眞心本無
名相云何成佛又作異生若云隨順世法立
此假名又因何法而得成立荅實際理中
本無凡聖可得以一切衆生迷無性理以無
性故不覺起妄於眞空中妄立名相故名爲
凡了名相空復稱爲聖凡聖之号因五法成
猶如幻化名相非眞且如幻以術成形因業
有術業倶假形幻同空但有迷悟之名本無
凡聖之體五法者瑜伽倫云一名二相三妄
想四正智五眞如古釋云名相妄想三法成
凡正智眞如成聖名相妄想者是凡夫法名
相二法是凡夫境妄想一法是凡夫六識迷
事緣境而起故名妄想經偈云不了心及緣
則生二妄想正智八如者是聖人法正智是
聖人對治金剛緣修無漏斷惑智亦名能覺
智眞如是聖人心中所證之理眞如是體正
智是用異者未曾異同者未曾同同者是眞
如異者是正智正智常用故障生滅眞如常
體故無生滅體用無礙法界不思議眞實義
也又凡夫心惑不達名相空故妄計爲有迷
有不空名心爲妄從妄起心名心爲想正智
者覺知名相本來空寂以知空故妄想自息
息妄歸眞顯理分明正智現前不立名相故
名正智經偈云了心及境界妄想不復生眞
如者卽此正智心性眞故卽名眞如故知但
是一法無中執有成凡達有本空成聖不唯
五法乃至恒沙義出無邊理恒一道此唯心
之道卽是如來行處步步履法空故亦

@@宗鏡二十三卷第十一張富
是摩訶衍處念念無所得故如持世經云佛
言諸善男子是故我說一切法是如來行處
如來行處是無行處何以故一切法行處是
中無法可行是故說無行處文殊悔過經云
文殊師利言吾往古時希望諸法求空處所
遊於閑居限節知足少欲爲得不能識知一
切法空心無所著爾乃可謂靜處宴坐住於
法界釋曰若了人法二空見眞唯識性卽常
在三昧住眞法界矣問云何說入此宗鏡
一念相應見道速疾超過劫量荅實有斯
理世況可知若不直下頓悟自心功德圓滿
卽於心外妄求徒經劫數若能內照如船遇
便風一念圓成所作無滯如大涅槃經云譬
如有人在大海中乘船欲渡若得順風湏臾
之間則能得過無量由旬若不得者雖復乆
住經無量歳不離本處有時船壞沒水而死
衆生如是在於愚癡生死大海乘諸行船若
得値遇大般涅槃猛利之風則能疾則無上
道岸若不値遇當乆流轉無量生死或時破
壞墮於地獄畜生餓鬼故知不遇宗鏡之風
有爲行船終不能速度生死之波直至涅槃
之岸有茲大利廣集無勞唯囑後賢轉相傳
授如法句經云善知識者有大功德能令汝
等於貪欲瞋恚愚癡邪見五欲五蓋衆塵勞
中建立佛法不起一心得大功德譬如有人
持堅牢船渡於大海不動身心而到彼岸故知入宗
鏡中卽凡卽聖可謂不斷煩惱而入涅槃不
斷五欲而淨諸根矣所以華嚴論云十住初
位以無作三昧自體應眞煩惱客塵本無體
性唯眞體用無貪䐜癡任運卽佛故

@@宗鏡二十三卷第十二張富一念
相應一念佛一日相應一日佛此宗鏡錄中
前後皆悉微細委曲一一直指示了見卽便
見不在意思纔信入時理行倶備終不更興
惡行似有纖疑若不如然爭稱圓頓以了心
外無境故則念念歸宗何有虛幻能惑所以
寶藏論云一切如幻其幻不實知幻是幻守
眞抱一又如學人問大梅和尙師常言神性
獨立學人不識乞師指示荅阿誰敎汝問問
莫不問者便是不荅若不是是阿誰能如是
問問神性非是聲色師所示問者是神性學
人只識得聲色不識眞性乞師指示如何得
識荅譬如大寶藏衆寶皆具足上福德人見
直捉得明月寶珠薄福德者只見銅鐵之類
非是藏中無寶亦非主藏者不與我如今向
汝道性不是聲色汝只見聲色我亦無過汝
知麽此神性火不能燒水不能溺湏臾能到
千里萬里山河石壁不能礙汝如今揚眉動
目彈指聲咳口喃喃問荅摠是此性喚作大
道常在目前雖在目前難覩汝若疑惑不信
受破法墮惡道若是上根者聞言下便會更
不作諸惡喚作一受不退常寂然中根者親
近善知識近於智者數數聞說不久還會若
是下根千徧萬徧與說元來不會雖然記得
少許如破布裡明珠出門還漏却汝知麽佛
道不遠迴心卽是若悟則刹那不悟恒沙劫
問此一心宗成佛之道還假歷地位修證
不荅此無住眞心實不可修不可證不可
得何以故非取果故不可證非著法故不可
得非作法故不可修以本淨非瑩法爾天成
若論地位卽在世諦行門亦不失理以

宗鏡二十三卷第十三張富
無位中論其地位不可起決定有無之執經
明十地差別如空中鳥跡若圎融門寂滅眞
如有何次第若行布門對治習氣昇進非無
又染淨階位皆依世俗名字分別則似分階
降不壞一心譬如衆生位如土器菩薩位如
銀器諸佛位如金器土銀金等三種器量雖
殊然一一器中虛空徧滿平等無有差別虛
空卽喻一心法身平等之理諸器卽況根器
地位階降不同道本無差隨行有異夫論行
解頓漸不同現行煩惱有淺深熏染習氣有
厚薄不可一向各在當人業輕則易圓障深
則難斷只如登八地菩薩親證衆生法忍觀
一切法如虛空性此猶是漸證無心至十地
中尙有二愚入等覺位一分無明未盡猶如
微煙尙湏纖悔又若未自住三摩地中不信
心外無法如患眼瞖者不信空中無花以分
別智解心不亡但緣他境未住自地如首楞
嚴經云十方如來及大菩薩於其自住三摩
地中見與見緣幷所想相如虛空華本無所
有所云大菩薩者卽八地巳上若八地菩薩
尙心外見淨土以智緣理不名自住若十地
菩薩雖心外不見境猶有色心二習是以有
頌云唯佛一人持淨戒其餘並名破戒者故
知若入宗鏡究竟一乘門中方云持戒方云
見道且知見有四一知而不見初地至九地
二見而不知卽十地三亦見亦知唯佛四不
見不知地前異生等若得直下無心量出虛
空之外又何用更歷階梯如未頓合無心一
念有異者直須以佛知見治之然後五忍明
其正修六卽揀其叨濫則免墮増上慢究竟

@@宗鏡二十三卷第十四張富
圓滿佛乘若入宗鏡中則爲普機菩薩乘不
思議乘依普門法一位一切位如善財一生
具五位等皆是普法相收此普賢機乃見一
切所見聞一切所聞卽普眼境也普法相收
者以心外無法故名爲普一切行位皆在心
中豈不相收耶於行布門似分深淺又玄義
格云圎敎四十二位同一眞理就智論之遂
分明晦太虛一也日行空中具有中旦圓敎
登住如船入海似日遊空智皆無作行亦無
爲運運道風自然増進如止觀云入佛正宗
免墮邪倒創發圓信之人湏明十種觀法十
種觀法者一觀不思議境二發眞正菩提心
三巧安止觀四破諸法徧五善識通塞六三
十七品調適七對治助開八善知位次九安
忍强軟兩賊十順道法愛不生如是不濫方
入圎乘且最初一念信解之心能成五品台
敎云若人宿植深厚或値善知識或從經卷
圓聞妙理謂一法一切法一切法一法非一
非一切不可思議起圓信解信一心中具十
法界如一微塵有大千經卷欲聞此心而修
圓行圓行者一行一切行略言爲十謂識一
念心平等具足不可思議傷巳昏沉慈及一
切又知此心常寂常照用寂照心破一切法
卽空卽假卽中又識一心諸心若通若塞能
於此心具足道品得菩提路又解此心正助
之法又識巳心及凡聖心又安心不動不墮
不退不散雖識一心無量功德不生染著十
心成就舉要言之其心念念悉與諸波羅蜜
相應是名圎敎初隨喜品從此具修十法得
入圓敎初發心住分眞卽中初阿後茶發心

@@宗鏡二十三卷第十五張富
畢竟二不別以行位念三不退故台敎接人
上住於此邇後直至十行十迴向十地等妙
二覺位所有智斷昇進任運無功念念圓滿
無上菩提又廣釋不可思議境者如華嚴經
頌云心如工畫師造種種五陰一切世閒中
莫不從心造種種五陰者十法界五陰也法
界者有三義十數是能依法界是所依能所
合稱故言十法界又此十法各各因各各果
不相混濫故言十法界又此十法一一當體
皆是法界故言十法界十法界通稱陰入界
其實不同三塗是有漏惡陰界入三善是有
漏善陰界入二乘是無漏有漏陰界入菩薩
是亦有漏亦無漏陰界入佛是非有漏非無
漏陰界入釋論云法無上者涅槃是卽非有
漏非無漏法也無量義經云佛無諸大陰界
入者無前九陰界入也今言有者有涅槃常
住陰界入也大經云因滅無常色獲得常色
受想行識亦復如是常樂重沓卽積聚義慈
悲覆蓋卽陰義以十種陰界不同故名五陰
世閒也攬五陰通稱衆生衆生不同攬三塗
陰罪苦衆生攬人天陰受樂衆生攬無漏陰
眞聖衆生攬慈悲陰大士衆生攬常住陰尊極
衆生大論云衆生無上者佛是豈與凡下同
大經云歌邏羅時名字異乃至老時名字異
芽時名字異乃至果時名字亦異且約一期
十時差別况十異衆生寧得不異故名衆生
世閒也十種所居通稱國土世閒者地獄依
赤鐵住畜生依地水空住修羅依海畔海底
住人依地住天依宮殿住六度菩薩同人依
地住通敎菩薩惑未盡同依人天住斷惑盡

宗鏡二十三卷第十六張富*
者依方便土住別圓菩薩惑未盡者同人天
方便等住斷惑盡者依實報土住如來依常
寂光土住仁王經偈云三賢十聖住果報唯
佛一人居淨土淨土不同故名國土世閒也
此三十種世閒悉從心造又十種五陰一一
各具十法謂如是相性體力作因緣果報本
末究竟等此是十如五陰世閒衆生世閒國
土世閒卽是三種世閒此一心具十法界一
法界又十法界卽百法界一法界具三十種
世閒百法界具三千種世閒此三千在一念
心若無心而巳介爾有心卽具三千亦不言
一心在前一切法在後亦不言一切法在前
一心在後例如八相遷物物在相前物不被
遷相在物前亦不被遷前亦不可後亦不可
只物論相遷只相遷論物今心亦如是若從
一心生一切法者此則是縱若心一時含一
切法者此卽是橫縱亦不可橫亦不可只心
是一切法一切法是心故非縱非橫非一非
異玄妙深絕非識所識非言所言所以稱爲
不可思議境意在於此旣自了達一心不思
議境遂起同體大悲發眞正菩提心等巳下
九種觀門成熟華嚴論云如一乘中亦說根
本智後得智今欲令三乘人迴心指此金色
世界不動智佛令使直認是自心能分別智
本無所動文殊師利卽是自心善揀擇無相
妙慧覺首目首等菩薩卽是自心隨信解中
所見之理智如是三乘之人未迴心者定當
不信何以故爲立三阿僧衹劫後當得佛故
爲直自認身及心摠是凡夫但信佛有不動
智等不自信自心是根本不動智佛與佛

@@宗鏡二十三卷十七張富*無
異以是義故不成此敎法界乘中以根本智
爲信心此經信心應當如是直信自心分別
之性是法界性中根本不動智佛金色世界
是自心無染之理文殊師利是自心善揀擇
妙慧覺首目首等菩薩是隨信心中理智現
前以信因中契諸佛果法分毫不謬方成信
心從此信巳以定慧進修經歷十住十行十
迴向十地十一地日月歳劫時復無遷法界
如本不動智佛如舊而成一切種智海敎化
衆生因果不遷時劫不改方成信也若立僧
衹定實身是凡夫凡聖二途時劫移改心外
有佛不成信心又如圓覺經云金剛藏菩薩
白佛言世尊若諸衆生本來成佛何故復有
一切無明若諸無明衆生本有何因緣故如
來復說本來成佛十方異生本成佛道後起
無明一切如來何時復生一切煩惱唯願不
捨無遮大慈爲諸菩薩開秘密藏乃至佛言
善男子一切世界始終生滅前後有無聚散
起止念念相續循還往復種種取捨皆是輪
迴未出輪迴而辯圓覺彼圓覺性卽同流轉
若免輪迴無有是處譬如動目能搖湛水又
如定眼猶迴轉火雲駛日運舟行岸移亦復
如是善男子諸旋未息彼物先住常不可得
何況輪轉生死垢心曾未清淨觀佛圓覺而
不旋復是故汝等便生三惑善男子譬如幻
瞖妄見空華幻瞖若除不可說言此瞖匕滅
何時更起一切諸瞖何以故瞖華二法非相
待故亦如空華滅於空時不可說言虛空何
時更起空華何以故空本無華非起滅故生
死涅槃同於起滅妙覺圓照離於華瞖善

@@宗鏡二十三卷第十八張富
*男子富知虛空非是暫有亦無暫無況復
如來圓覺隨順而爲虛空平等本性善男子
如銷金鑛金非銷有旣巳成金不重爲鑛經
無窮時金性不壞不應說言本非成就如來
圓覺亦復如是故知圓覺妙心如虛空之性
生死涅槃卽空華之相瞖眼不無起滅眞性
何曾有無如鑛藏金金非鑛有又非銷得要
以銷成迷時如未淨之金悟子若巳成之寶
眞金不動垢淨俄分妙性無虧迷悟自得所
以不思議佛境界經云爾時湏菩提又問言
大士汝決定住於何地爲住聲聞地爲住辟
支佛地爲住佛地耶文殊師利菩薩言大德
汝應知我決定住於一切諸地湏菩提言大
士汝可亦決定住凡夫地耶荅曰如是何以
故一切諸法及以衆生其性卽是決定正位
我常住此正位是故我言決定住於凡夫地
也湏菩提又問言若一切法及以衆生卽是
決定正位者云何建立諸地善別而言此是
凡夫地此是辟支佛地此是佛地耶文殊師
利菩薩言大德譬如世閒以言說故於虛空
中建立十方所謂此是東方此是南方乃至
此是上方此是下方雖虛空無差別而諸方
有如是如是種種差別此誰如是如來於一
切法決定正位中以善方便立於諸地所謂
此是凡夫地此是聲聞地此是辟支佛地此
是菩薩地此是佛地雖正位無差別而諸地
有別耳所以天台云四敎如空中四點四點
雖歷然不壞虛空性然此地位至究竟位中
若理若行方可窮盡如菩薩瓔珞本業經云
佛子第四十二地名寂滅心妙覺地常住一
相

宗鏡二十三卷第十九張富*
第一無極湛若虛空一切種智照達無生有
諦始終唯佛窮盡衆生根本有始有終佛亦
照盡乃至一切煩惱一切衆生果報佛一念
心稱量盡原一切佛國一切佛因一切菩薩
神變亦一念一時知住不可思議二諦之外
獨在無二是知先得宗本然後錬磨於錬磨
時不失道本如巧錬金不失銖兩於圎漸內
階降寧無從有爲而至無爲因生忍而成法
忍圓融不壞行布壞則失全理之事行布不
礙圓融礙則失全事之理然雖理事一際因
果同時生熟之機似分初後之心不混直至
妙覺如月圎時始盡因門方冥果海如華嚴
經云佛子譬如乘船欲入大海未至於海多
用功力若至海巳但隨風去不假人力以至
大海一日所行比於未至其未至時設經百
歳亦不能及佛子菩薩摩訶薩亦復如是積
集廣大善根資糧乘大乘船到菩薩行海於
一念頃以無功用智入一切智智境界本有
功用行經於無量百千億那由他劫所不能
及問入實觀者一尙不存云何廣明十法
荅夫入實觀者是觀諸法之實一法旣實萬
法皆然則一寶一切實如知蜜性甛則一切
蜜皆甛則不假諸多觀門但了不思議一法
自然橫周法界皆同此旨大根一覽蕩爾無
辵如上醫治患見草童舞而衆疾咸消又直
聞其言病自除愈則何須軫候更待施方又
如上醫以非藥爲藥中醫以藥爲藥下醫藥
成非藥非藥爲藥者如云無有一物不是藥
者攬草皆成豈云是藥非藥如行非道而通
佛道卽煩惱而成菩提一切世法純是佛法

@@宗鏡二十三卷第二十張富
*以藥爲藥者卽應病與藥隨手痊*附子
治風橘皮消氣等如觀根授法不失其時思
覺多者修數息觀婬欲多者修不淨觀等藥
爲非藥者卽不識病原反増其疾如說法者
不逗其機淺根起於謗心下士聞而大笑醍
醐上味爲世珍奇遇斯等人翻成毒藥如上
上根人纔悟其宗不俟言說所以古聖云上
士見我詩把著滿面笑楊修見幼婦一覽便
知妙或遮障深厚根思遲迴須備歷觀門對
治種現如加減修合服食後差台敎約中下
之根備歷十乘觀法然雖具十不離一門如
法華玄義云明入實觀者卽十乘觀法一不
思議境卽是一實四諦謂生死苦諦不可思
議卽空卽假卽中卽空故方便淨卽假故圓
淨卽中故性淨三淨一心中得名大涅槃淨
名經云一切衆生卽大涅槃故名不可思議
四諦也不可復滅此卽生死之苦諦是無作
之滅諦亦是集道也煩惱集諦不可思議卽
空卽假卽中卽空故名一切智卽假故名道
種智卽中故名一切種智三智一心中得名
大般若淨夕經云一切衆生卽菩提相不可
復得此卽煩惱之集而是無作道諦亦是苦
滅故名不思議一實四諦也亦是眞善妙色
何者生死卽空故名眞生死卽假故名善生
死卽中故名妙此名有門不可思議境也二
發眞正心者一切衆生卽大涅槃云何顚倒
以樂爲苦卽起大悲興兩誓願令未度者度
令未斷者斷一切煩惱卽是菩提云何愚闇
以道爲非卽起大慈興雨誓願令未知者知
令未得者得無緣慈悲清淨誓願慈善根力
任
@@宗鏡二十三卷第二十一張富*
運吸取一切衆生也三安心者旣解成就發
心具足豈可臨池觀魚不肯結網畏粮束腳
安坐不行修行之要不出定慧譬如陰陽調
適萬物秀實雨旱不節燋爛豈生若兩輪均
平是乘能運二翼具足堪任飛昇體生死卽
涅槃名爲定達煩惱卽菩提名爲慧於一心
中巧修定慧具足一切行也四破法徧者以
此妙慧如金剛斧所擬皆碎如無翳目所臨
皆朗若生死卽涅槃者分叚變易苦諦皆破
若煩惱卽菩提者四住五住集諦皆破雖復
能破亦不有所破何者生死卽涅槃故無所
破也五識通塞者如主兵寶取捨得冝强者
綏之弱者撫之知生死過患名爲塞卽是涅
槃名爲通知煩惱雜亂名爲塞卽是菩提名
爲通始從外道四見乃至圓敎四門皆識通
塞節節執著卽是塞節節亡泯名爲通若不
識諸法夷險非但行法不前亦亡去重寶也
六善識道品者觀生死卽涅槃十界生死色
陰皆非淨非不淨乃至識陰非常非不常能
破八顚倒卽法性四念處念處中具道品三
解脫及一切法又知涅槃卽生死顯四枯樹
知生死卽涅槃顯四榮樹知生死涅槃不二
卽一實諦非枯非榮住大涅槃也七善修對
治者若正道多障應須助道觀生死卽涅槃
治報障觀煩惱卽菩提治業障煩惱障也八
善知次位者生死之法本卽涅槃理涅槃也
解知生死卽涅槃名字涅槃也勤觀生死卽
涅槃觀行涅槃也善根功德生卽相似涅槃
也眞實慧起卽分眞涅槃也盡生死底卽究
竟涅槃也觀煩惱卽菩提亦如是九善安

宗鏡二十三卷第二十二張
富忍者能安內外强軟遮障不壞觀心若觀
生死卽涅槃不爲陰入境病患業魔禪二乘
菩薩等境所動壞也若觀煩惱卽菩提不爲
諸見増上慢境所動也十無法愛者旣過障
難道根成立諸功德生觀生死卽涅槃故諸
禪三昧功德生觀煩惱卽菩提故諸陀羅尼
無畏不共諸般若生觀生死涅槃不二故法
身實相生相似功德順理而生喜起順道法
愛生名法愛不上不退名爲頂墮此愛若起
卽當疾滅巳愛若滅巳破無明開佛知見證
實相體觀生死卽涅槃故證得解脫煩惱卽
菩提故證得般若此二不二證得法身一身
無量身無上寶聚如意圓珠衆法具足是名
有門入實證得經體三門亦如是乃至歷一
切法門亦如是問若卽心是佛者則一切
含生皆有此心盡得成佛敎中云何不見授
劫國名號之記荅劫國名号乃是出丗化
門之中現前別記欲知眞記者淨名經云一
切衆生亦如也一切法亦如也華嚴經頌云
顯佛自在力如說圓滿經無量諸衆生悉受
菩提記又頌云一一心念中普觀一切法安
住眞如地了達諸法海又頌云一一微塵中
能證一切法如是無所礙周行十方國斯則
人法心境悉記成佛以一念具足一塵不虧
念念證眞塵塵合體同居常寂光土倶号毗
盧遮那終無異上別身聖强凡劣與三世佛
一時成道前後情消共十類生同日涅槃始
終見絕免起有情無情之妄解不生心內心
外之邪思可謂上無所求下無可化冥眞履
實得本歸宗俱登一際解脫之門盡受平等
菩
@@宗鏡二十三卷第二十三張富*
提之記又古德問云旣色心不二修性一切
何不見木石受菩提記耶荅一一諸色但唯
心故心外無法豈唯心滅而色猶存佛但記
有情攝無情也譬如幻事要藉幻心心在幻
中能持幻事若其心滅幻事同無故但滅心
不復滅事衆生色心亦復如是皆如幻相一
切外境從幻心生豈猶滅心而存幻色此卽
有情得記無情亦然是故無情不須別記玄
義格云眞佛者從初發心卽體一眞法界全
同古佛相極三際全現一塵性海無邊表裡
不可得信此法故名爲發心心無異念故名
爲證證成名佛的無方處又圓敎入初住人
心同法界神無方所何用天衣天座四衆圍
繞夫立劫國名号授記作佛者爲引未發心
者令嚮慕耳若愛著身土情未盡耳所以華
嚴論云初發心時便成正覺於一刹那際皆
得此之法不許於刹那際外有別時當知卽
非本法故若有人於佛法中見佛成道作却
量延促處所而生見者信亦未成未論修道
若解者本來全得處迷者自沒輪迴又云但
有所見境界及如來名号摠是自心佛果所
會之法若自心不會對面無覩見之期
宗鏡錄卷第二十三富
音義
熾<昌志反ㅎㅎㅎㅎ反>觜<卽委反>吸<許及反>頹<杜回反>淵<烏玄
反深也>鳧<防無反>蕙<胡計反>鵬<步崩反>翥<章恕反>蜎<於緣反>壑
<許各反>脛<胡定反>謦<去挺反>欬<苦蓋反漱也>喃<女咸反>瑩<
烏定反>晦<荒內反>沓<徒合反>駛<踈吏反速也>鑛<古猛反>軫<之忍反
>痊<此緣><反>愈<以主反>燋<卽消反>爛<郞旰反>翼<与職反>
綏<息辵反
>撫<芳武反>丁未歳高麗國
分司大
藏都監奉勅彫造
@@宗鏡錄卷第二十四富
慧日永明寺主智覺禪師延壽集
夫成佛本理但是一心者云何更立文殊普
賢行位之因釋迦彌勒名号之果乃至十方
諸佛國土神通變現種種法門答此是無
名位之名位無因果之因果是心作因是心
成果是心標名是心立位普賢觀經云大乘
因者卽是實相大乘果者亦是實相釋論云
初觀實相名因觀竟名果故知初後皆心因
果同證只爲根機莫等所見不同若以一法
逗機終不齊成解脫須各各示現引物歸心
雖開種種之名皆是一心之義若違自心取
外佛相勝妙之境則是顚倒所以華嚴經頌
云若以威德色種族而見人中調御師是爲
病眼顚倒見彼不能知最勝法又頌云假使
百千劫常見於如來不依眞實義而觀救世
者是人取諸相増長癡惑網繫縛生死獄盲
冥不見佛云何不見佛一爲不識自心二爲
不明隱顯何者衆生之因隱於本覺諸佛之
果顯於法身因隱之本覺是果顯之法身果
能成因則佛之衆生果顯之法身是因隱之
本覺因能辦果則衆生之佛故云凡聖交徹
理事相含矣所云釋迦牟尼者釋迦此云能
仁牟尼此云寂默能仁者卽心性無邊含容
一切寂默者卽心體本寂動靜不干故號釋
迦牟尼覺此名佛彌勒者此云慈氏卽是一
心眞實之慈以心不守自性任物卷舒應現
無方成無緣化故稱慈氏阿彌陀者此云無
量壽卽如理爲命以一心眞如性無盡故乃
曰無量壽阿閦者此云不動卽一心妙性湛然

宗鏡二十四卷第二張富*不
動妙覺位不能増無明地不能減故稱不動
如三藏勒那云徧入法界禮者良由行者想
觀自巳身心等法從本巳來不離法界諸佛
身外亦不在諸佛身內亦不在我外亦不在
我內自性平等本無増減今禮一佛徧通諸
佛所有三乘位地無漏我身旣徧隨佛亦徧
乃至法界空有二境依正兩報莊嚴供具隨
緣徧滿不離法界隨心無礙並薦供養隨喜
頂禮如一室中懸百千鏡有人觀鏡鏡皆像
現佛身清淨明逾彼鏡遞相涉入鏡無不照
影無不現此則攝他爲摠入他爲別一身旣
爾乃至一切法界凡聖之身供養之具皆助
隨喜悉同供養旣知我身在佛身内如何顚
倒妄造邪業不生愧恥又諸佛德用旣齊名
號亦等隨稱何名名無不盡如稱一阿彌陀
佛名禮召一切諸佛無不周備西天云阿彌
陀佛此云無量壽豈有一佛非長壽也設一
切佛不化衆生但一佛化生卽功歸法界法
界德用徧周是名徧入法界禮也楞伽經云
佛告大慧以四等故如來應等正覺於大衆
中唱如是言我爾時作拘留孫拘那含牟尼
迦葉佛云何四等謂字等語等法等身等是
名四等云何等義所謂同一名字同一梵聲
同一乘門同一眞體乃至同一心同一智同
一覺同一道如鴦崛摩羅與文殊師利共遊
十方所見十方諸佛彼佛皆稱釋迦佛者卽
我身是又法華經明十方諸佛皆是釋迦分
身則阿閦彌陀悉本師矣本師卽我心矣釋
云非獨彌陀阿閦十方諸佛皆我本師海印
頓現且法華分身有多淨土如來何不指

@@宗鏡二十四卷第三張富*巳
淨土而令別往彌陀妙喜思之故知賢首彌
陀等皆本師矣復何怪哉言賢首者卽壽量
品中過百萬阿僧祇刹最後勝蓮華世界之
如來也經中偈云或見蓮華勝妙刹賢首如
來住其中若此不是歎本師者說他如來在
他國土爲何用耶且如摠持敎中亦說三十
七尊皆遮那一佛所現謂毗盧遮那如來內
心證自受用成於五智從四智流言四如來
謂大圓鏡智流出東方阿閦如來平等性智
流出南方寶生如來妙觀察智流出西方無
量壽如來成所作智流出北方不空成就如
來法界清淨智卽自當毗盧遮那如來言三
十七者五方如來各有四大菩薩在於左右
復成二十謂中方毗盧遮那如來四大菩薩
者一金剛波羅蜜菩薩二寶波羅蜜菩薩三
法波羅蜜菩薩四羯磨波羅蜜菩薩東方阿
閦如來四菩薩者一金剛薩埵菩薩三金剛
王菩薩三金剛愛菩薩四金剛善哉菩薩南
方寶生如來四菩薩者一金剛寶二金剛威
光三金剛幢四金剛笑西方無量壽如來亦
名觀自在王如來四菩薩者一金剛法二金
剛劒三金剛因四金剛利北方不空成就如
來四菩薩者一金剛業二金剛法三金剛藥
叉四金剛拳巳有二十五及四攝八供養故
三十七言四攝者卽鉤索鎖鈴八供養者卽
燒散燈塗華鬘歌舞皆上有金剛下有菩薩
然此三十七尊各有種子皆是本師智用流
出與今華嚴經中海印頓現大意同也問若
依此義豈不違於平等意趣平等意趣云言
卽我者依於平等意趣而說非卽我身如

@@宗鏡二十四卷第四張富
何皆說爲本師耶答中平等之言乃是一義
唯識尙說一切衆生中有屬多佛多佛共化
以爲一佛若屬一佛佛能示現以爲多身十
方如來一一皆爾今正一佛能爲多身依此
而讃本師爾如弟子問傳大士從來啓佛文
疏那只啓釋迦而不稱彌勒耶答曰十方
諸佛共一法身何必須二又三身十身隨用
而說約其本惟唯一身而巳如冥室希光隨
孔而照光雖萬殊而本之者一所謂眞法身
也亦是隨機所現形相不同如出現品頌云
譬如梵王住自宮普現三千諸梵處一切人
天咸得見實不分身向於彼諸佛現身亦如
是一切十方無不徧其身無數不可稱亦不
分身不分別方知不是他佛智徧自則乃自
佛智徧他亦非自因趣他果本是他果承我
因則因果同時凡聖一際是以了無二相能
過魔界不得一法安住佛乘若取相則沉六
入之海起念則投五陰之城皆是衆生隨差
別情起自他見則影分多月迹任殊形不離
一眞各現心水故融大師云不離五陰有佛
經言如心佛亦爾如佛衆生然又云離心求
菩提譬如天與地那有丈六身身無丈六也
大品云不以身爲佛用種智爲佛若相好是
佛輪王是也今多許人身中佛那不見爲煩
惱故經云具煩惱衆生雖近而不見只在身
内甚近而不見又我等無智故不覺内衣裡
有無價寶珠乃至心者信也謂有前識法隨
相行則煩惱名識不名心也意者憶也憶想
前境起於妄並是妄識不干心事心非有無
有無不染心非垢淨垢淨不汙乃至迷悟凡

宗鏡二十四卷第五張富繁聖
行來去住並是妄識非心心本不生今亦無
滅若知自心如此佛亦然故云直心是道場
無虛假故經云世閒如是身諸佛身亦然了
知其自性是則說名佛是以一身無量身皆
同佛體以無性理同故所以志公云食時辰
無明本是釋迦身坐臥不知元是道作麽忙
忙受苦辛華嚴私記云從如是我聞巳來乃
至一切經中菩薩衆聲聞衆莊嚴具華幡幢
蓋七珍寶等事並是如來淨業所起或作法
名雲名並是淨心中事文殊則是衆生現行
分別心普賢則是衆生塵勞業行心觀音卽
是衆生大悲心勢至卽衆生志智心如華嚴
經云一切處文殊者文殊雖東來而卽一切
處以是法界之身不動之智觸境斯了六根
三業盡是文殊體實相周萬像森羅無非般
若何有一處非文殊哉淨名疏云定自在王
菩薩者用一心三觀能觀心性名爲上定得
此上定於一切眞俗禪定卽得自在如國王
也寶積菩薩者一心三觀正觀心性雖空具
足萬行之法寶聚故名寶積也妙生菩薩者
觀心不生則一切法不生般若妙生也故經
云色不生般若生觀世音菩薩者請觀音經
云觀於心脈使想一處卽見觀世音也如是
等菩薩隨擧一觀門別以標菩薩名引物歸
心若一人各具一切觀門卽名字互通卽是
字等語等身等法等以一切法本自無名無
名而有名者皆從心起故心卽名也其能如
是解者卽於正觀心中見一切菩薩諸佛也
乃至聲聞十大弟子皆是自心十善法數又
云十心數者三藏敎毗曇偈云想欲更樂

@@宗鏡二十四卷第六張富*慧
念思及解脫作意於境界三摩提以痛此心
通大地數法扶心王起一切諸心數如國有
十臣共輔佐一主若君臣共行非道國内人
民悉皆作惡君臣相輔共行正治國内人民
悉皆有道今衆生有心王通十心數若念不
善卽有無量不善煩惱數法起若心王十數
相扶念善卽有無量諸善功德智慧心數而
起也復次心王卽是師十數卽是十弟子如
師資共作惡卽化一切人皆惡如師資共作
善則化一切人修善心王及十心數法亦如
是故此經云弟子衆塵勞隨意之所轉也今
一切衆生皆有心王十通心數法若遇天魔
外道愛論見論卽起諸煩惱流轉生死如爲
惡君惡臣惡師惡弟子之所化也今佛爲法
王十弟子爲法臣卽是正法之師正法弟子
用慧行行行正法共化衆生心王十通心數
法若衆生信受修行慧行卽見論諸煩惱滅
成一切見道無量諸善心數法也若衆生信
受修習行行卽破一切天魔生死不善諸心
數法成修道無量善心數法也故經云心王
若正則六臣不邪復次此十數卽是十法門
悉能通入涅槃也初以十數爲種子從此修
習遂致成道如合抱之樹起於毫末也今法
王欲以半滿之敎化諸衆生先當隨其樂欲
故此經云先以欲勾牽後令入佛智也今十
弟子各弘一法者人以類聚物以羣分隨其
樂欲各用一行法門攝爲眷屬也雖各掌一
法門何曾不具十德如十心數隨有一起卜
數卽隨起雖用一數當名而實有十數也別
對十弟子者初想數卽對富樓那想數偏

@@宗鏡二十四卷第七張富
强從想入道是故聲聞弟子中說法第一也
成論云識得實法想得假名富樓那用想數
分明故能分別名相無礙辯才無滯於說法
人中最爲第一欲數對大迦葉用善欲數入
道故諸弟子中頭陀第一也一切善法欲爲
其本迦葉絕世榮華志存出要樂在山林是
則善欲心發捨世惡欲也更樂對迦栴延卽
起此數研覈義理入道故聲聞中論義第一
也問荅往復更相涉入論義不窮無滯無闕
以其偏修更樂數故能如是也慧數對身子
用慧數入道故於諸聲聞中智慧第一法輪
之將也念數對優波離用念持律入道於諸
聲聞中持律第一也憶持不忘名之爲念波
離身口對緣詮量輕重而無忘失持律之上
也思數對羅云因秘行入道諸聲聞中密行
第一也行陰卽是思數思數若利修諸戒行
覆藏功德密行之上也解脫對善吉用此數
法修空解脫入道故諸聲聞中解空第一無
諍三昧蕭然獨脫不與物競也作意境界憶
數對阿那律因其失眼佛令起此數修天眼
入道故聲聞中天眼第一夫修天眼必須住
心緣境取日月星光相而修發天眼通也三
摩提數對目連是定數偏利修此定進道故
諸聲聞中禪定第一痛數對阿難當受數强
利聽受聞持以入道故諸聲聞中多聞摠持
第一痛通言受以領納爲義故此數分明領
持佛法如完器盛水也是十數弟子共輔如
來莊嚴半滿四枯四榮之敎引衆生入中道
見佛性住大涅槃卽是住不思議解脫也是
知自利實行利他權門若師若弟若敎若觀

宗鏡二十四卷第八張富*終
不出衆生心數法門一一同歸宗鏡乃至一
切言說義理行位進修悉皆是心無不收盡
以一切語言由覺觀心一切諸行由於思心
一切義理由於慧心故又心王卽佛寶心數
卽僧寶所緣實際無王無數卽法寶善入實
際王數之功力用足矣心心數法不行故名
行般若波羅蜜普賢觀云觀心無心法不住
法我心自空罪福無主卽是無心無數名爲
正觀是心數塵勞若不盡者觀則不訖故經
言衆生不度我不成正覺卽此意也若能如
是解者無一佛菩薩名及一法門不於正觀
心中現故法華經云若有人信汝所說則爲
見我亦見於汝及比丘僧幷諸菩薩何者聞
經心信無礙覺此信心明淨卽是見佛慧數
分明是見身子諸數分明是見衆比丘慈悲
心淨是見菩薩黃蘗和尙云諸佛與一切衆
生唯是一心更無別法覺心卽是唯此一心
卽是佛見此心卽是見佛佛卽是心心卽是
衆生衆生卽是佛佛卽是心爲衆生時此心
亦不減爲佛時此心亦不添但悟一心更無
少法可得此卽眞佛文殊當眞空無礙之理
普賢當離相無盡之行諸大菩薩所表人皆
有之不離一心悟之卽是但能無心便是究
竟學道人不直下無心累劫修行終不成道
不如言下自認取本法此法卽心心外無法
絕諸思量故曰言語道斷心行處滅此心是
本原清淨佛蠢動畜生與佛菩薩一體只爲
妄想分別造種種業果本佛上實無一物虛
通寂靜明妙安樂而巳但於見聞覺知認取
本心然本心不屬見聞覺知亦不離見聞

@@宗鏡二十四卷第九張富
覺知但莫於見聞覺知上起解亦不離見聞
覺知覓心不卽不離不住不著世人聞道諸
佛皆傳心法將謂心上別有一法可證可取
遂將心覓法不知心卽是法法卽是心不可
將心更求於心歷千劫終無得日不如當下
無心便是本法乃至出家皆不出一念心地
故香嚴和尙偈云從來求出家未詳出家稱
起坐只尋常更無少殊勝以心外更無別出
家法有何勝境可求所以淨名經云無利無
功德是名出家則阿難未悟斯宗但觀如來
勝相求身出家遂懺悔云我身雖出家心不
入道台敎云觀一念心淨若虛空不爲二邊
桎梏所礙平等大慧無住無著卽名出家以
中觀自資活法身慧命名爲乞土觀五住煩
惱卽是菩提是名破惡一切諸邊顚倒無非
中道卽是怖魔天台拾得頌云無瞋是持戒
心淨是出家我性與汝合一切法無差夫出
塵之人心不依物故經云出家放曠猶若虛
空志公謌云言下不求無處所暫時喚作出
家人所以先德云汝若悟此事了但隨時著
衣喫飯任運騰騰故知此事唯自巳知別無
方便故云一飮一啄各自有分豈非悟心出
家非從事得又云觀一一心中皆具王數爲
成觀故王數相扶而取開悟或於想數入道
或於欲數入道隨所宜者心王心數而共攻
之化取塵勞諸心而作佛事作此觀未悟觀
行如乳若發無漏觀行如酪若破塵沙如生
熟酥若破無明觀如醍醐至醍醐時王數功
畢大寶積經偈云如來觀衆生於法建立者
以心能知心彼則眞佛子故云從佛口生從

@@宗鏡二十四卷第十張富*法
化生以知心故一切法門如在掌中爲夫知
者方便解釋皆令信入此宗鏡内則無有一
法而非佛事飮食爲佛事者淨名疏云於法
等者於食亦等如大品經云一切法趣未是
趣不過味尙不可得云何當有趣非趣今言
一切法趣味味卽是食當知食卽是不思議
法界以食中含受一切法一切法不出食法
界也食若是有一切法是有食若是無一切
法皆無今食不可思議故尙不見是有云何
當有趣尙不見是無云何當有非趣若觀食
不見趣非趣卽是中道三昧名眞法喜襌悦
之食而能通達趣非趣法卽雙照二諦得二
諦三昧法喜襌悦之食是名食等諸法亦等
者一切諸法趣陰入界乃至一切種智陰入
界一切種智不可得故云何當有趣非趣而
宛然具足趣非趣者則一切諸法皆有三諦
之理如智度論明一刹那中有生住滅三相
之喻也又如香積佛國之香飯經云無盡戒
定慧解脫解脫知見功德具足者所食之餘
終不可盡以一心眞如無盡之理五分法身
資熏之功自體性空無作妙用豈有盡乎又
云若未發大乘意食此飯者至發意乃消巳
發意食此飯者得無生忍然後乃消巳得無
生忍食此飯者至一生補處然後乃消譬如
有藥名曰上味其有服者身諸毒滅然後乃
消此飯如是滅除一切諸煩惱毒然後乃消
如諸大菩薩雖復捨生受生後身之中識中
有種子種子遇緣還生香飯相續不斷流至
初地發無漏心斷惑證眞名之爲消非是食
滅名爲消也故知食此飯者何法不消又

宗鏡二十四卷十一張富*云
彼國菩薩聞香入律卽獲一切德藏三昧得
此三昧者菩薩所有功德皆悉具足是以若
從香入法界自身卽是衆香世界自心卽是
香積如來無量功德一心圓滿悟入此者何
假外求香界旣然十八界亦爾盡是栖神之
地皆爲得道之場如阿難白佛言未曾有也
世尊此香飯能作佛事佛言如是如是阿難
或有佛土以佛光明而作佛事有以諸菩薩
而作佛事有以佛所化人而作佛事有以菩
提樹而作佛事有以佛衣服臥具而作佛事
有以飯食而作佛事有以園林臺觀而作佛
事有以三十二相八十隨形好而作佛事有
以佛身而作佛事有以虛空而作佛事衆生
應以此緣得入律行有以夢幻影響鏡中像
水中月熱時燄如是等喻而作佛事有以音
聲語言文字而作佛事或有清淨佛土寂寞
無言無說無示無識無作無爲而作佛事如
是阿難諸佛威儀進止諸所施爲無非佛事
阿難有此四魔八萬四千諸煩惱門而諸衆
生爲之疲勞諸佛卽以此法而作佛事是名
入一切諸佛法門菩薩入此門者若見一切
淨好佛土不以爲喜不貪不高若見一切不
淨佛土不以爲憂不礙不沒但於諸佛生清
淨心歡喜恭敬未曾有也諸佛如來功德平
等爲敎化衆生故而現佛土不同阿難汝見
諸佛國土地有若形而虛空無若干也如是
見諸佛色身有若干耳其無礙慧無若干也
又如華嚴經中具足優婆夷得菩薩無盡福
德藏解脫門能於如是一小器中隨諸衆生
種種欲樂出生種種羙味飮食悉令充滿

@@宗鏡二十四卷第十二張
富乃至東方一世界不可說不可說佛刹微
塵數世界中所有一生所繫菩薩食我食巳
皆菩提樹下坐於道場降伏魔界成阿耨多
羅三藐三菩提如東方南西北方四維上下
亦復如是又如明智居士得隨意出生福德
藏解脫門爾時居士知衆普集須臾繫念仰
視虛空如其所須悉從空下一切衆會普皆
滿足然後復爲說種種法所謂得羙食而充
足者與說種種集福德行離貧窮行知諸法
行成就法喜禪悦食行修習具足諸相好行
増長成就難屈伏行善能了達無上食行成
就無盡大威德力降魔怨行得好飮而充足
者與其說法令於生死捨離愛著入佛法味
等且如優婆夷器內明智居士空中隨意而
出無限珍羞繫念而雨衆多羙食凡來求者
皆赴所湏得之者盡證法門食之者咸成妙
道可謂無一塵而不具足佛事無一法而不
圓滿正宗但隨衆生心應所知量循業發現
所見不同外道見爲自然凡夫見爲生死聲
聞見爲四諦緣覺見爲因緣小菩薩見爲伹
空大菩薩見爲中道諸佛見爲實相若入宗
鏡諸見並融色塵爲佛事者如頻婆娑羅王
因佛口放五色光照頂後證阿那含果又如
寶積等五百長者見佛淨土證無生法忍此
是覩色也香塵爲佛事者卽香飯慢熏三千
大千及欲色界諸天聞香入室又燒香者謂
以智火發輝萬行普周徧故塗香者以性淨
水和之飾法身故粖香者以金剛智破令無
實故又如慈悲不淨觀等斷諸惡者如安息
香能辟惡邪正見智慧無惡不斷又十善行
等
@@宗鏡二十四卷十三張富*生
歡喜香如沉檀等卽攝根器行施悦自他等
味塵爲佛事者食此飯者身安快樂譬如樂
莊嚴國觸塵爲佛事者以手捫摸我一何快
乃爾光明爲佛事者涅槃經云遇斯光者一
切煩惱皆悉消除夫放光者卽是一心智慧
之光以能照萬法之性故卽不隨塵墮其愚
闇如義海云顯光明者謂見塵法界眞如事
理之時顯了分明此是智慧光明照也若無
智光則理事不顯伹見法時卽是光明由積
智功圓是故放一光明則法界無不顯示常
觀察一切法界是爲放光明照一切此宗鏡
光卽是諸佛毫光普照法界如華嚴經云如
來眉閒有大人相名徧法界光明雲摩尼寶
華以爲莊嚴放大光明具衆寶色猶如日月
洞徹清淨其光普照十方國土於中顯現一
切佛身復出妙音宣畼諸法法華經云放一
毫光照萬八千佛土光中悉見菩薩六度莊
嚴衆生受報好醜等事又云放一淨光照無
量國大乘本生心地觀經云爾時會中有一
菩薩名師子吼覩如來放金色光明四向觀
視海會大衆發大音聲而作是言乃至以是
因緣如來不久從三昧起當爲演說心地觀
門大乘妙法告諸大衆無量一切人天福樂
速求出世阿耨多羅三藐三菩提所以者何
今日世尊從胸臆中放金色光所照之處皆
如金色佛所顯示意趣甚深一切世閒聲聞
緣覺盡思度量所不能知汝凡夫不觀自心
是故漂流生死海中諸佛菩薩能觀心故度
生死海到於彼岸三世如來法皆如是放此
光明非無因緣釋曰夫金色光者表所說

宗鏡二十四卷十四張富
宗如文殊住方須彌南面皆同一色無復異
文如寶篋經云文殊師利言大德湏菩提如
須彌山王光所照處悉同一色所謂金色如
是須菩提般若光照一切結使悉同一色謂
佛法色此之心色可謂明逾日月量逸太虛
照燭包含無幽不盡所以大般若經云若幽
冥世界及於一一世界中閒日月等光所不
照處爲作光明應學般若波羅蜜多寶積經
云我有光明名無生持其名者獲無所得華
嚴論云光明覺品者爲令信心自以自心光
明覺照一切世閒無盡大千世界摠佛境界
自亦同等以心隨光一一照之心境合一內
外見亡初三千大千世界巳次還以東方爲
首光至東方十三千世界照百三千大千世
界如是十方十重倍倍周迴十方圓照身心
一性無礙徧周同佛境界一一作意如是觀
察然後以無作方便定印之入十住初心生
如來智慧家爲如來智慧法王之眞子一如
光明所照如經具明不可作佛光明自無其
分須當自以心光如佛光開覺其心圓照法
界華嚴疏云因中分別法相決了眞理無虧
理事不減佛法故得一念悉解多門所以放
一光摠圓福智涅槃疏云放光照文殊者見
色知心文殊覩光遂解佛意淨名私記云或
有光明而作佛事何故如此體徧虛空同於
法界畜生蟻子有情無情皆是佛子此卽是
解脫法卽是須彌入芥子如上解釋方了佛
所說經卽同淨名之見不同二乘唯見空解
脫故法華經云但離虛妄名爲解脫其實未
得一切解脫若得一切解脫者豈有一法非

@@宗鏡二十四卷第十五張
富佛事乎菩提樹爲佛事者此樹色香微妙
復出法音見聞齅觸皆悟聖道衣服臥具爲
佛事者昔閻浮提王得佛袈裟懸置高幢以
示國人有病之者覩見歸命病皆除愈發菩
提心因此悟道大集經云爾時五百大聲聞
各以巳身所著鬱多羅僧奉虛空藏奉上衣
巳一時同聲說如是言其有衆生深發阿耨
多羅三藐三菩提心者快得善利於如是大
智法藏中不墮其外所上之衣卽便不現時
諸聲聞問虛空藏言衣何所至耶虛空藏答
言入我藏中華手經云佛言我今當現神通
之力令諸菩薩自知所願發心行道淨佛國
土成就衆生及成佛時世界嚴淨聲聞菩薩
衆數如是演說正法度人如是壽命長短佛
法如是形色相好正行如是滅度之後法住
久近令諸菩薩各於衣中見如是事得斷所
疑乃至偈云佛入三昧故令我得是眼及諸
摠持門徧入一切法故知成佛度生不離自
身心內乃至所受用法中如大乘千鉢大敎
王經云曼殊室利菩薩手中吠瑠璃鉢内傍
看有何等相大迦葉則從座而起便於世尊
前頭面作禮而去大迦葉則於曼殊室利前
頭面禮敬訖便於鉢内觀看乃見鉢中有百
億三千大千世界百億無色界百億色界百
億六欲界有百億須彌山百億四天下百億
南閻浮提百億娑訶世界百億釋迦如來百
億千臂千鉢曼殊須利菩薩百億迦葉在曼
殊鉢內有百億世界世界中有百億大迦葉
各各向曼殊前請問大乘法義虛空爲佛事
者如文殊滅色像現虛空相以化闍王因得
悟
@@宗鏡二十四卷第十六張富*
道又如大集會中虛空藏來時純現虛空相
經云虛空藏菩薩謂阿難言大德我以自身
證知是故如所證知能如是說何以故我身
卽是虛空以虛空證知一切法爲虛空印所
印又如虛空藏菩薩以虛空爲庫藏雨十方
無量阿僧衹世界所雨寶物飮食衣服故偈
云虛空無高故下亦不可得諸法亦如是其
性無高下又偈云虛空藏菩薩得虛空庫藏
充足諸有情此藏無窮盡諸煩惱門爲佛事
者如經云煩惱是道場知如實故仁王經云
衆生未成佛菩提爲煩惱衆生若成佛煩惱
爲菩提猶如下醫以藥成非藥上品良醫用
非藥爲藥衆生將諸佛心爲塵勞門諸佛用
衆生心成菩提道亦如福德者執石成金業
貧者變金爲石法無定相迴轉由心道絕名
言理無變異如眼色等一一皆具十法界不
瞬世界瞪視得無生法忍卽眼爲法界見華
謝而悟無常證辟支佛果卽色爲法界故經
云菩薩有一照法性冠著此冠時一切諸法
悉現在心諸事亦爾又如輪王有一牀寶聖
王居上卽能離欲逮得四禪玉女雖見如覩
佛像不生欲心是以色爲所造心爲能造未
有一法非是我心若迷所造則成世塵若悟
能造則爲妙旨又打髑髏作聲知過去善惡
生死之處卽聲爲法界是知直觀本理理具
諸法若無妙觀日用不知若能了知則見一
切萬法皆具一心不思議圓頓之理故肇法
師云聖遠乎哉體之卽神道遠乎哉觸事而
眞可謂心境倶宗矣若得宗鏡之明任運能
照若色若心無不通達是以華嚴經云此諸

宗鏡二十四卷第十七張
富供具皆是無上心所成無作法所印如華
藏世界山河草木皆成佛事善財童子見聞
覺知悉入法界卽知一切諸法皆是佛法並
爲宗鏡之光靡現一塵之迹釋論云不以敗
壞色得趣平等道觀色不異乃能等於大乘
如明與暗共合而汝不見謂明暗異欲知其
義如彼日光又日出時暗不向十方暗常在
無所歸趣明亦如是與暗共合生死與道合
道卽是生死是以生死如暗大道如明不去
暗而卽明不動生死而是道故化人爲佛事
者如須扇多佛留化佛度衆生大集經云時
化比丘語舎利弗言大德汝意將無謂我今
者異於汝耶舎利弗言不也比丘何以故如
來常說一切諸法皆悉如化如如來說我亦
如化大德若有人能供養如來卽是供養化
無異也時舎利弗語不可說菩薩言善男子
誰入是化今作是說大德如鏡中像其誰在
中而有像現善男子無在中者直以清淨四
大四緣故有像現大德化亦如是法性淨故
能作此說善男子若爾者一切衆生何故不
能如是宣說大德鏡之背後俱不離鏡像何
不現善男子鏡背四大不清淨故大德衆生
亦爾不能清淨法界性故不能宣說寂寞無
言爲佛事者卽示心輪雖無言說不妨有寂
寞之樂若非樂者何得言作佛事耶若佛不
示心十地不知若示心者蜫蟲能知當知是
示心義此閒亦用無說無示爲佛事如淨名
杜口文殊稱述又如大集經云清淨寂靜光
明無諍如是四法等入一界一法一句如是
四法卽是涅槃遠煩惱故名之爲清淨畢竟
淨
@@宗鏡二十四卷十八張富故名
曰寂靜無暗冥故名曰光明不可說故名爲
無諍以是故言釋迦如來默無所說是絎語
默動靜無非佛事故先德云雲臺寶網盡演
妙音毛孔光明皆能說法香積世界餐香飯
而三昧顯極樂佛國聽風柯而正念成絲竹
可以傳心目擊以之存道旣語默視瞬皆說
則見聞覺知盡聽苟能得法契神何必要因
言說如琴中傳意於秦王脫荊軻之手相如
調文君之女終獲隨車帝釋有法樂之臣馬
鳴有和羅之技皆絲竹傳心也目擊存道者
莊子云夫子欲見溫伯雪子久而不見及見
寂無一言及出子路怪而問曰夫子欲見溫
伯雪子久矣何以寂無一言子曰若斯人者
目擊而道存亦不可以容聲者矣雲臺說法
者華嚴經云於虛空中成大光明雲網臺時
光臺中以諸佛威神力故而說頌言佛無等
等如虛空十力無量勝功德人閒最勝世中
上釋師子法加於彼寶網說法者華嚴經云
其師子座摩尼爲臺蓮華爲網乃至復以諸
佛威神所持演說如來廣大境界毛孔說法
者入法界品云世界海微塵數菩薩倶來向
佛所於一切毛孔中出說一切衆生語言海
音聲雲光明說法者現相品云爾時諸菩薩
光明中同時發聲說此頌言諸光明中出妙
音普徧十方一切國演說佛子諸功德能入
菩提之妙道乃至逆順善惡無非佛事如從
二乘止佛是順行從地獄止魔王是逆行又
如釋迦純行善調達純行惡身子志誠信善
星堅不信等姸醜同歸無非佛事故經云平
等眞法界諸佛不能行不能到又云實

@@宗鏡二十四卷
第十九張富*際理地大魔王不能行不能
到以佛魔倶不出法界之門實際之地以是
一法故若有行有到則有人有法在法界之
外成二見故所以首楞嚴三昧經云佛授魔
女佛記後魔聞諸女得記作佛來白佛言我
今於自眷屬不得自在是時天女示怯弱相
而宣妙理復語魔言汝莫愁惱我等今者不
出汝界所以者何魔界如佛界如不二不異
我等不離如是魔界魔界卽佛界故魔界無
有定法可示佛界亦無定法可示一切諸法
皆無定性無定性故無有眷屬及非眷屬若
能了此一際法門可謂當魔跡而履佛跡居
俗流而泛法流伹了自心則衆妙普會故云
妙法亦喻蓮華華開之時卽鬚蘂臺子種種
皆現喻衆生心開悲智行願亦開此妙法常
住卽一心爲佛果種子所以如來得此一法
卽具足一切法是故於一微塵一毛孔中與
無量微廣毛孔悉等如來於中演說一切法
法理重重不可盡也以重重妙故愍衆生不
知心妙但逐麤浮若開悟時不隔刹那便成
佛果所以首楞嚴經云彈指超無學如闇室
中寶蘭燭纔然一時頓現故云心開意解得
法眼淨亦云心目開明以見法界體心內心
外無一毫塵相故得法眼明淨若見有無皆
成障瞖是知非獨心爲佛事門乃至恒沙萬
行萬德之根本如瑜伽論云若有人問言菩
薩以何爲本應決定答言以大悲爲本大涅
槃經云若有人問誰是一切諸善根本當言
慈是以是義故實非虛妄善男子能爲善者
名實思惟實思惟卽名爲慈慈卽如來慈卽
大乘夫言實思

宗鏡二十四卷第二十張
富惟者無非眞實心是若入宗鏡中似處栴
檀室純一無雜湛爾混融念念盡證法門步
步皆參知識如華嚴經中或以音聲或現妙
色或以奇香或以上味或以妙觸或以法境
或内六根或四威儀或弟子人物或一切所
作或順行正法或逆施邪道凡有見聞皆堪
攝物所以入法界品云於一毛孔出一切佛
妙法音又頌云諸寶羅網相扣磨演佛音聲
常不絕又普賢行品頌云佛說菩薩說刹說
衆生說三世一切說乃至密嚴經中金剛藏
菩薩徧身毛孔出聲說法是以橫該十方一
切處豎徹三際一切時常轉法輪無斷無盡
所以阿僧祇品偈云彼諸一一如來等出不
可說梵音聲於彼一一梵音中轉不可說淨
法輪於彼一一法輪中兩不可說修多羅於
彼一一修多羅分別諸法不可說於彼一一
諸法中又說諸法不可說等故知若順旨冥
宗雖不說法觸境而常聆妙音或緣背障深
設居佛會當說而不聞一字如演秘密敎同
席異聞似談華嚴宗二乘不見可謂幽玄莫
測唯除種如來相善根之人至妙難思不入
一切餘衆生之手又雜華嚴飾論云衆生流
轉生死所以不得眞道誠由不識心源若識
心源者能捨邪執歸於正道乃至云一切衆
生心識一刹那中徧至十方速疾無礙直過
石壁至處無畏如師子故如經云於師子胸
臆中住則知一心法界法界一心函蓋十方
不露絲髪豈唯心具身亦徧含且如十身中
有國土身虛空身云何不具耶如襌波羅蜜
云衆生身內世閒與外國土義相關行者三
昧
@@宗鏡二十四卷二十一張富
智慧願智之力諦觀身時卽知此身具仿天
地一切法俗之事所以者何如此身相頭圓
象天足方法地內有空種卽是虛空腹溫煖
法舂夏背剛强法秋冬四季體四時大節十
二法十二月小節三百六十法三百六十日
鼻口出氣息法用澤谿谷之風氣眼目法日
月眼開閉法晝夜髪法星辰眉爲北斗脈爲
江河骨爲玉石皮肉爲地土毛法叢林五藏
在内在天法五星在地法五嶽在陰陽法五
行在世法五常内爲五神修爲五德使者爲
八卦治罪爲五刑主領爲五官昇爲五雲化
爲五龍心爲朱雀腎爲玄武肝爲靑龍肺爲
白虎脾爲勾陳此五種衆生則攝一切世閒
禽獸悉在其内亦爲五姓謂宮商角徴羽一
切萬姓並在其内對書典則爲五經一切書
史從此出若對工巧卽是五明六芸一切技
術悉出其閒當知人身雖小義與天地相關
如此說身非伹直是五陰世閒亦是國土世
閒又身內王法治正義行者於三昧内願智
之力卽復覺知身内心爲大王上義下仁故
居在百重之內出則有前後左右官屬侍衛
胏爲司馬肝爲司徒脾爲司空腎爲大海中
有神龜呼吸元氣行風致雨通氣四支四支
爲民子左爲司命右爲司錄現錄人命齊中
太一君亦人之主柱天大將軍特進君王主
身内萬二千大神太一有八使者八卦是也
合爲九卿三焦開元爲左社右禝主姦賊上
焦通氣入頭中爲宗廟王者於閒治化若心
行正法羣下皆隨則治正清夷故五藏調和
六腑通適四大安樂無諸疾惱終保年壽若

@@宗鏡二十四卷第二十二張
富心行非法則羣僚作亂互相殘害故四大
不調諸根闇塞因此抱患致終皆由行心惡
法故經言失魂卽亂失魄則狂失意則惑失
志則忘失神則死當知外立王道治化皆身
内之法如是等義具如提謂經說又明内世
閒義相關者上來所說並與外義相關所以
者何佛未出時諸神仙世智等亦達此法名
義相對故說前爲外世閒義也是諸神仙雖
復世智辯聰能通達世閒若住此分別終是
心行理外未見眞實於佛法不名聖人猶是
凡夫輪迴三界二十五有未出生死若化衆
生名爲舊醫亦名世醫故涅槃經云世醫所
癁治差巳還復發若是如來癁治者差巳不
復發此如下說今言内義世閒者卽是如來
出世廣說一切敎門名義之相以化衆生行
者於定心內意欲得知佛法敎門主對之相
三昧智慧善根力故卽便覺知云何知如佛
說五戒義爲對五藏若四大五陰十二入十
八界四諦十二因緣悉人身内也卽知四大
此義爲對五藏風對肝火對心水對腎地對
肺脾言聞五陰之名尋卽覺知對身五藏色
對肝識對脾想對心受對腎行對肺名雖不
次而義相關若聞十二入十八界亦復卽知
對内五陰一入三界義自可見二入三界今
當分別五識悉爲意入界外五塵内法塵以
爲法入界此卽二入三界相關意識界者初
生五識爲根對外法塵卽生意識名意識界
若聞五根亦知對内五藏憂根對肝苦根對
心喜根對胏樂根對腎捨根對脾五根因緣
則具有三界所以者何憂根對欲界苦根對
初

宗鏡二十四卷二十三張富
禪喜根對二禪樂根對三禪捨根對四禪乃
至四空定皆名捨倶禪當知三界亦與五藏
其義相關聞說四生亦覺知此義關五藏所
以者何欲界具五根五根關五藏五藏關四
大對四生一切卵生多是風大性身能輕舉
故一切濕生多是水大性因濕而生故一切
胎生多屬地大性其身重鈍故一切化生多
屬火大性火體無而欻有故亦有光明故如
來爲化三界四生故說四諦十二因緣六波
羅蜜當知此三法藥神丹悉是對治衆生五
藏五根五陰故說所以者何如佛說一心四
諦義當知集諦對肝因屬初生故苦諦對心
果是成就故道諦對胏金能斷截故滅諦對
腎冬藏之法巳有還無故一心巳對脾開通
四諦故乃至十二因緣六波羅蜜類此可知
也此種法藏則廣攝如來一切敎門是故行
者若心明利諦觀身相卽便覺了一切佛法
名義故華嚴經言明了此身者卽是達一切
是則說内義世閒義相關之相意在幽微非
悟勿述如上廣引諸聖微言則知我之身心
世出世閒一切淨穢國土眞俗法門配當無
差靡不具足故云一塵含法界九世刹那分
又云解則十方一心中迷則方寸千里外若
能如是正解圓通則十方世界擎在掌中四
海波瀾吸歸毛孔有何難哉可謂密室靜坐
成佛不久矣
宗鏡錄卷第二十四富

@@宗鏡二十四卷二十四張富*音
義覈
<下革反實也>完<胡官反全也>蠢<尺尹反>桎<之日反>梏<古沃反>捫
<莫奔反>摸<莫胡反>吠<符廢反>髑<徒谷反>髏<落侯反反>蜫<古渾
><反>柯<古俄反枝柯也>仿<分兩反相似貌>胏<芳廢反腑也>脾<符支反心
也>焦<卽消反傷火也>腎<時忍反五藏之一
也>丁未歳高麗國分司大藏都
監奉勅
彫造
@@宗鏡錄卷第二十五富
慧日永明寺主智覺禪師延壽集
夫一代時敎了義諸經雖題目不同能詮有
別皆目一心之旨終無識外之文凡挂一言
盡歸宗鏡橫周法界皆同此釋如稱妙法蓮
華經者妙法卽是絕待眞心稱之曰妙蓮華
以出水無著爲義卽喻心性隨流墮凡而不
染垢返流出塵而不著淨乃至下之七喻比
況皆同火宅卽是第八識體起四倒八苦之
火燒三界五陰之身鬼神配利使諸見之邊
邪禽蟲喻鈍使根隨之煩惱乃至一切經敎
無量法門或譬喻說或因緣說或廣略說或
橫豎說所有名相句義皆是心王心所之法
若迷一念心執著外境隨處生著卽入火宅
義若悟一念心通達一切無非實相卽出火
宅義但是生煩惱時有業留處卽是繫縛卽
是生死若了煩惱性空無有業處卽是解脫
卽是得道如思益經云佛言我坐道場時唯
得顚倒所起煩惱畢竟空性以無所得故得
以無所知故知如云不得一法卽與授記是
斯旨也若信解品內法喻之文長者卽是心
王窮子卽是妄念一念纔起五陰倶生背覺
合塵名爲捨父伶俜五趣號五十年歸家是
返本還原付財是悟心得記三草二木同會
一心化累草菴卽示眞實繫珠指懷中之佛
性鑿井出心地之智泉乃至觀音品中云若
三千大千國土滿中怨賊者卽衆生十使利
鈍煩惱徧一切處惱亂行人稱爲怨賊若遇
順境而起軟賊卽是華箭射體若遇逆緣而
起强賊卽是毒箭入心利使見賊煩惱徧一

宗鏡二十五卷第二張富
切處者如經云處處皆有魑魅魍魎以依言
執法隨處起見解故若鈍使怨賊煩惱一切
處者如經云諸惡蟲輩交橫馳走以觸目覩
境逆順交馳念念憎愛隨處動結故有一商
主者卽是心王將諸商人者卽是眼等六識
商人貨易珍寶義若眼商人被色塵所易貨
眼自性之珍寶若耳商人被聲塵所易貨耳
自性之珍寶等齊持重寶者卽是倶懷佛性
經過險路者卽是三界之險有六趣之迷津
其中一人作是唱言者卽是意根能起隨念
計度之分別常引導五根入於善惡諸善男
子勿得恐怖汝等應當一心稱觀世立菩薩
名號是菩薩能以無畏施於衆生汝等若稱
名者於此怨賊卽得解脫者若了一心則無
外境眼不爲色所劫乃至意不爲法所劫卽
當處解脫所以華嚴經頌云一中解無量無
量中解一了彼互生起當成無所畏卽是於
一心中能了萬法互生互滅無有自性萬境
皆空不爲所怖卽是以無畏施於衆生於此
根塵怨賊卽時解脫衆商人聞倶發聲言南
無觀世音菩薩稱其名故卽得解脫者六根
都會一心卽是倶發聲言纔了唯心諸境自
滅卽是稱其名故卽得解脫以無法對治不
生欣慼故所以方便品云十方佛土中唯有
一乘法如法華名相云經云色涅槃受想行
識涅槃此中亦爾色法華受想行識法華經
云色非染非淨色生般若生色性虛微名妙
色體自離假名爲法色無塵垢借喻蓮華文
字性空目之爲經經者以身心爲義如來在
乎陰界陰界卽如何異之有略統始終以

@@宗鏡二十五卷第三張富仲*
爲心要啓發心路名之爲序悟心將發達本
來空卽是悟佛知見一色寂滅一切色亦然
一切聲亦然卽是十方佛同說法華諸法從
本來常自寂滅相此是何物法並是眼法乃
至意法身心皆寂滅佛子行此寂滅道卽是
佛也所以古師云妙法者是如來靈智體也
或名大方廣佛華嚴經者大方廣者是一心
所證之法佛華嚴者卽一心能證之人攝所
歸能人法冥合皆是一心大者卽是凡聖一
心眞如體大以眞如性徧一切處故方者卽
是眞如相大能具足無漏性功德故廣者卽
是眞如用大能生世出世閒諸善根故佛者
是一心無作之果海華者是一心萬行之因
門嚴者是一心妙用之莊嚴經者是一心眞
如無盡之妙理如破塵所出之卷仰空所寫
之文乃至八十卷中所有長行短頌一文一
字如善財所見五十三位善知識若人若神
或男或女等一一皆是自心逐位所證法門
如三乘說解而非行如說人名字而不識其
人若此宗鏡一乘之理說者卽行卽解如看
其靣不說其名而自識也或託事說或立況
說若大乘中所明託事以顯法卽以異事而
顯異法多是一事表一法如室表慈悲衣表
忍辱等今明一事卽法卽人卽依卽正具無
盡德隨一事卽攝無盡以稱性爲事事何有
盡從眞起相相復何窮又三乘所說敎門但
以別敎而詮別義所以得理而忘敎若入此
圓宗者而敎卽是義以一法纔興卽一切無
邊萬法皆悉同時具足相應故此一法外更
無餘法所以經云知從一法出一切法而能

@@宗鏡二十五卷第四張富仲*
各各分別演說以一切法種種義究竟皆是
一義故以一心能生一切萬法演出無邊義
趣展卽徧滿法界還攝種種法義歸於一心
不動一心而演諸義不壞諸義而顯一心卽
卷常舒如來於一言語中演說無邊契經海
卽舒常卷一切法門無盡海同會一法道場
中如草木四微從地而生還歸地滅猶波浪
皷動依水而起還復水源故經頌云佛智通
達淨無礙一念普知三世法皆從心識因緣
起生滅無常無自性故清涼疏云華嚴經者
統唯一眞法界謂揔該萬有卽是一心也或
名維摩經者此云淨名卽是一切衆生自性
清淨心此心弗澄而自清弗磨而自瑩處凡
而不垢在聖而不淨故云自性清淨所言名
者以心無形但有名故文中所說以四海之
渺瀰攝歸毛孔用須彌之高廣内入芥中飛
佛土於十方未移本處擲大千於界外含識
莫知日懸於毫端供具現於體内腹納劫燒
之燄火事如然口吸十方之風身無損減斯
皆自心轉變不動而遠近俄分一念包容無
礙而大小相入天台疏云以須彌之高廣内
芥子中無所増減須彌山王本相如故而四
天王忉利諸天不覺不知已之所入唯應度
者乃見須彌入芥子中是名不可思議解脫
法門又以四大海水入一毛孔不嬈魚鼈黿
鼉水性之屬而彼大海本相如故諸龍鬼神
阿修羅等不覺不知巳之所入於此衆生亦
無所嬈此是明不思議之大用也正以實慧
與眞性合故得有斯莫測之用此如大智論
偈云水銀和眞金能塗諸色像功德和法

宗鏡二十五卷第五張富
身處處應現往若須彌高廣内於芥子而無
増減亦不迫迮不覺不知者具不思議解脫
者迹居依報之境得自在也此義難解有師
言神力能爾今謂不思議性非天人修羅佛
之所作神力何能爾有師言小無小相大無
大相故得入也今謂小是小大是大是自性
小大不得相入者小大大小旣是他性之小
大何得入也今解華嚴經明一微塵有大千
經卷觀衆生一念無明心卽是如來心若見
此心則能以須彌入芥子無相妨也下諸不
思議事窮劫說不能盡皆是此意耳所以然
者此經云諸佛解脫當於衆生心行中求若
觀衆生心行得諸佛解脫住此解脫則能現
如是種種不思議事也所以然者諸方便敎
明二乘得偏眞之理解脫是思議解脫如得
玻璃珠不能雨寶大乘圓敎明菩薩中道圓
眞眞性解脫卽是不思議解脫如得如意珠
能雨大千寶也見衆生心行眞性得芥子須
彌眞性一如無二如若得芥子眞性之小能
容須彌之大得須彌眞性則須彌之大不礙
芥子之小舉此一意可以例下諸事也而言
其中衆生不覺唯應度者乃能見之者衆生
旣不見小大眞性之理豈覺知也其有得度
之機卽見此事也又若能觀此眞性入觀行
卽相似卽因此心得如來滅度故言乃能見
之故法華經明六根清淨云唯獨自明了餘
人所不見也經言又以四大海水入一毛孔
者正報得自在也若會海水不思議眞性卽
是一毛不思議眞性者能以海水入一毛孔
於正報之身無所妨損也輔行記釋云且約

@@宗鏡二十五卷第六張富*一
念刹那心所起故言小也卽此一念具足法
身一切佛法卽是能容湏彌之大大小常徧
理事無礙事理本來相卽故所以不斷煩惱
而入涅槃只指凡夫一念刹那心具足難思
法身之體本來相在故是故方便敎中之人
迷於相在不思議理縱聞常住解惑分歧故
別敎道中仍存異解唯於圓敎始末一如故
五分法身不逾凡質所以云欲見如來心但
觀衆生心則諸佛衆生是名心堂契旨有識
無情是号法本同原認名號而世諦成差觀
體性而眞門一等法華經法師功德品云菩
薩於淨身悉見世所有唯獨自明了餘人所
不見古釋云何意不見有我相故耳無我卽
見性了人法二空眞心自現卽是淨身於眞
心中世閒所有一切境界悉於中現故首楞
嚴經云諸法所生唯心所現性空無伴名獨
若取陰界入卽名餘人爲陰所覆不見自性
龐居士偈云居士元無病方丈現有疾唯憂
二乘者緣事不得出所以訶穢食純說波羅蜜上方
一盂飯氣滿於七日不假日月光心王照斯
室文殊問不二忘言功自畢過去旣如然現
在還同一若能達此理無求摠成佛牛頭淨
名私記云經明於一毛孔中見摩耶身摩耶
胎中行無量步如不可說微塵世界闊一日
行無量步是何物法門亦作室中容三萬二
千師子座說又作須彌入芥子說涅槃經中
作藕絲懸須彌山說大品中作鍼鋒上無邊
身菩薩名說只是一意一解千從當於觀智
心行中求若事相上我終不得經云是名不
可思議解脫法門明一切法當體

@@宗鏡二十五卷第七張富
自解脫色大故般若大色如虛空萬法例爾
故知諸佛凡有所說雖約事言皆是卽相明
宗終無別意故法華經云十方諦求更無餘
乘唯宗一法矣靈辯和尙華嚴論問云大小
淨穢相各差別云何而得大小相卽荅性非
性故如像入鏡中像如本而鏡中現鏡如本
而容衆像倶無増減以無性故一念入一切
世界不思議住故是故心藏功德無邊或云
金剛般若波羅蜜經者卽是本心不動喻若
金剛般若眞智乃靈臺妙性達此而卽到涅
槃彼岸昧此而住生死迷津文中所說應無
所住而生其心者起念卽是住著心若不起
萬法無生卽心徧一切處一切處徧心如是
了達頓入自宗故云若是經典所在之處則
爲有佛以心徧卽法徧以法卽佛故以智通
卽境通以境卽心故如華嚴經云如來成正
覺身究竟無生滅故如一毛孔徧法界一切
毛孔悉亦如是當知無有少許處空無佛身何
以故如來成正覺時無處不至故是以若不
悟自心徧一切處則心外見法顚倒輪迴豈
得稱正徧知成善逝之者如經云凡所有相
皆是虛妄若見諸相非相則見如來以瞥有
一毫起處悉落見聞從分別生倶非眞實若
不達無相卽相則是取相凡夫若了相卽無
相則成唯心大覺旣不可取相求悟亦不可
離相思眞不卽不離覺性自現又云一切諸
佛及諸佛阿耨多羅三藐三菩提法皆從此
經出以十方三世一切如來悟心成佛乃至
三寶四諦並從心出覺此名佛軌此名法和
此名僧金剛辯宗云金剛般若波羅蜜經者

宗鏡二十五卷第八張富
一切如來悟心之門也了無明之妄心卽妙
慧之眞心故曰悟心經云過去心不可得現
在心不可得未來心不可得悟三世之妄心
不可得而有眞心故曰悟心般若不壞假名
論云若菩薩心不住法而行布施如人有目
日光明照見種種色者如人有目者得無生
忍也日光明照者決定了知諸法無性見種
種色者悟一切法不生不滅不斷不常不一
不異不來不出無所得等菩薩如是行不住
施速成正覺得大涅槃釋曰云何行不住施
速證菩提以了一切法卽心自性不住於法
寂照無涯成觸目之菩提得現前之三昧若
住一法爲境所留失心智之光入愚癡之闇
金剛經義云常見自性念念不離故云佛在
正見性時恒沙數劫只如今時故名爾時知
心是佛卽是佛付囑了於法應無所住行於
布施十方國土中唯有一乘法只是一心心
卽是法法卽是心更住何法故言不住若離
心別有法可得卽生執心住於法相卽是無
目之人故稱最上第一希有之法修此法者
現世成佛十方合爲一相見一切佛及諸衆
生本無差別見三世之事狀如彈指此豈不
是希有之法又如諸了義經中云聽法之衆
從十方世界外來者卽是悟心爲來若迷此
宗乃遠在他方之外如華嚴論云十佛刹微
塵數世界外來者明從迷入信故號爲來言
彼世界中有佛號不動智者爲明不動智佛
是十方凡聖共有根本之智明於此智能起
信心故號之爲來此不動智佛一切衆生常
自有之若取相隨迷卽塵障無盡若一念覺

@@宗鏡二十五卷第九張富
迷達相卽淨若虛空但爲隨迷稱外悟處言
來而實佛刹本無遠近內外等障亦無去來
無邊佛刹不出毛孔微塵之表今致遠近意
令初信心者心廣大故言其從彼世界中來
又明從迷悟入故言爲來是以入宗鏡中理
當絕學百氏之說一敎能明萬化之端一言
可蔽或云香積云此有四十二恒河世界者
卽是經歷四十二位心地法門或云散華瓔
珞空中成四柱之寶臺者卽是常樂我淨一
心四德之涅槃所以華嚴經云此華蓋等皆
是無生法忍之所生起或佛言彼時鹿王者
卽我身是卽結會古今明自心一際之法或
敎中凡有空中發聲告示言下息疑者並是
頓悟自心非他境界或法華移天人於他土
卽是三變心田或維摩取妙喜來此方斯乃
卽穢明淨或丈室容於高座寶蓋現於大千
未離兜率巳般涅槃不起樹王而昇忉利執
手經無量之劫登閣見三世之因釋迦眉閒
出菩薩身雲之衆普賢毛孔示諸佛境界之
門小器出無限之嘉羞仰空雨難窮之珍寶
不動此處徧坐道場十刹寶坊合爲一土聞
經於五十小劫猶若刹那之時現通七日之
中舒之爲一大劫乃至恒沙法聚無量義門
舉一例諸倶不出自心之法故知菩薩隨世
所作皆表一心故淨名經云不捨道法現凡
夫事如華嚴經云一念於一切處爲一切衆
生示成正覺是菩薩園林法身周徧盡虛空
一切世界故又云一切菩薩行遊戲神通皆
得自在是菩薩宮殿善遊戲諸禪解脫三昧
智慧故是以正報依報皆成佛法所以淨名

@@宗鏡二十五卷第十張富
私記云取妙喜來此土者辯於淨穢無二也
彼界雖來入此土亦不増減本性如故雖來
畢竟不動何意如此好自思之故知萬法施
爲隱顯往復若事若理皆不出一眞心矣
如是解者稱可佛心發智明而若千日照空
攝衆義在如百川歸海畢竟更無一法現於
心外及在心中乃至下及衆生無明上該諸
佛種智皆是無生性空妙旨如摩訶般若經
云爾時釋提桓因及三千大千世界中諸天
化作華散佛菩薩摩訶薩比丘僧及須菩提
上亦供養般若波羅蜜是時三千大千世界
華悉周徧於虛空中化成華臺端嚴殊妙須
菩提心念是天子所散華天上未曾見如是
華此華是化華非樹生華是諸天子所散華
從心樹生非樹生華釋提桓因知須菩提心
所念語須菩提言大德是華非生華亦非意
樹生湏菩提語釋提桓因言憍尸迦汝言是
華非生華亦非意樹生憍尸迦若是非生法
不名爲華釋提桓因語須菩提言大德非但
是華不生色亦不生受想行識亦不生須菩
提言憍尸迦非但是華不生色亦不生若不
生是不名爲色受想行識亦不生若不生是
不名爲識六入六識六觸六觸因緣生諸受
亦如是檀波羅蜜不生若不生是不名檀波
羅蜜乃至般若波羅蜜不生若不生是不名
般若波羅蜜乃至一切種智不生若不生是
不名一切種智故知萬法都會無生千途盡
歸宗鏡如先德云今佛之三身十波羅蜜乃
至菩薩利他等行並依自法融轉而行卽衆
生心中有眞如體大今日修行引出法身由

宗鏡二十五卷十一張富
心中有眞如相大今日修行引出報身由心
中有眞如用大今日修行引出化身由心中
有眞如法性自無慳貪今日修學順法性無
慳引出檀波羅蜜等所以華嚴經頌云文殊
法常爾法王唯一法一切無礙人一道出生
死又頌云金剛鐵圍數無量悉能置在一毫
端若明至大有小相菩薩以此初發心以大
小無性廣狹隨緣若能明見至大無外之相
卽至小無内之相皆是一毫端心地法門名
爲見道故云菩薩以此初發心如是解者不
易凡身生如來家成眞佛子義海云生佛家
者眞如法界無生菩提涅槃爲家如見塵無
生無性時卽此智從無生法顯卽爲生佛家
也經頌云於法不分別是則從如生又云普
於三世佛法中而化生但契義理卽名生佛
家也是佛之子亦名爲佛出現也故知凡挂
文言盡爲心跡乃至稱爲眞如亦名爲跡若
能尋跡得本自然絕跡歸宗或迷跡徇塵則
爲失本所以了之者本跡雖殊不思議一昧
之者本跡倶迷隨情自異故大寶積經云我
證菩提無差別跡何名爲跡眞如法性二倶
名迹諸法實際亦名爲迹無生無滅亦名爲
迹今時多執方便言敎之迹失於一心正義
之本是以宗鏡所示皆令尋迹得本雖徧引
言詮殷勤委細同指於此故天王般若經云
利根性人說文知義若能說文知義見法識
心方入宗鏡中頓消疑慮則不用天眼觀徹
見十方界不用天耳聽徧聞法界聲不假神
足通疾至十方際端坐寂不動諸佛常現前
如般舟三昧經云何因致現在諸佛悉在前

@@宗鏡二十五卷十二張富
立三昧始是跋陀和其有比丘比丘尼優婆
塞優婆夷持戒完具獨一處心西方阿彌陀
佛今現在隨所聞當念去是閒千億萬佛刹
其國名湏摩提在衆菩薩中央說經一切常
念阿彌陀佛佛告跋陀和譬如人臥在於夢
中見所有金銀珍寶父母兄弟妻子親屬知
識相與娛樂喜樂無比及其覺巳爲人說之
自念夢中所見如是跋陀和菩薩若沙門白
衣所聞西方阿彌陀佛當念彼方佛不得缺
戒一心念若一日晝夜若七日七夜過七日
巳後見阿彌陀佛於覺不見於夢中見之譬
如夢中所見不知晝夜亦不知內亦不見外
亦不用在冥中故不見不用有所蔽礙故不
見如是跋陀和菩薩心當如是念時諸佛國
界名大阿彌山其有幽冥之處悉爲開闢目
亦不蔽心亦不礙是菩薩摩訶薩不持天眼
徹視不持天耳徹聽不持神足到其佛刹不
於是閒終不生彼閒佛刹爾乃見便於此閒
坐見阿彌陀佛聞所說法悉受持得從三昧
起悉能具足爲人說之如上所說皆是頓入
之門以傋上根非爲權漸今則傍明佛旨略
讚經文大意並依先德解釋卽何理而不盡
何事而不窮然更在後賢智眼明斷以佛意
深奥一句能生無量義故問如上所說芥
納須彌毛呑巨海旣唯一心須彌爲復入芥
子不入芥子若言入經何故云須彌本相如
故若言不入又云唯應度者見之荅若有
所入處卽失諸法自性若言不入又成二見
又或云小是大家之小大是小家之大或云
芥子湏彌各無自性此皆是以空納空有何

@@宗鏡二十五卷十三張富**
奇特故知未入宗鏡情見難忘局大小於方
隅立見聞於妙道致使一眞潛隱萬法不融
今明正義者所謂入而不入卽識須彌之本
相不入而入解了諸法之自宗還原觀云所
言入者性相倶泯體同法界入無入相名爲
入也經偈云如來深境界其量等虛空一切
衆生入而實無所入華嚴經云悉入法界而
無所入若別有一入處則入時失本相不得
說種種諸法以當體自虛名入法界無別可
人則不壞種種又經云雖諸法無一無異而
說一異故知要由事相歷然不入方得相資
相徧耳若入則失緣則無諸緣各異義不入
則壞性用不得力用交徹則無互徧相資義
若具入不入則成倶存無礙義具此三緣方
成緣起了此緣性則能變通遂乃方而能圓
小而能大狹而能廣短而能長無非我心神
德自在則觸目皆是須彌入芥舉足住不思
議解脫矣故古人云納須彌於芥中擲大千
於方外皆吾心常分也豈假於他術乎則是
衆生全力非待證聖方具所以諸佛於不二
法中現妙神通菩薩向無性理内成大佛事
故信心銘云極大同小不見邊表極小同大
忘絕境界傅大士頌云須彌芥子父芥子須
彌爺山海坦然平敲冰來煮茶是以一法爲
宗千途競入五嶽崢嶸而不峻四溟浩渺而
不深三毒四倒而非凡八解六通而非聖
問如何是坦然平處荅千尋滄海底萬仞
碧峯頭日出當中夜華開値九秋問如上
所說卽心卽佛之旨西天此土祖佛同詮理
事分明如同眼見云何又說非心非佛荅
卽

宗鏡二十五卷十四張富
心卽佛是其表詮直表示其事令親證自心
了了見性若非心非佛是其遮詮卽護過遮
非去疑破執奪下情見依通意解妄認之者
以心佛倶不可得故是以云非心非佛此乃
拂下能心權立頓敎泯絕無寄之門言語道
斷心行處滅故亦是一機入路若圎敎卽此
情盡體露之法有遮有表非卽非離體用相
收理事無礙今時學者旣無智眼又闕多聞
偏重遮非之詞不見圓常之理奴郞莫辯眞
僞何分如棄海存漚辵金拾礫掬泡作寶執
石爲珠所以經云譬如癡賊棄捨金寶擔負
瓦礫此之謂也今當纂集正爲於茲且心之
與佛皆世閒之名是之與非乃分別之見空
論妄想曷得眞歸所以祖師云若言是心是
佛如牛有角若言非心非佛如兎無角並是
對待强名邊事若因名召體豁悟本心證自
眞知分明無惑者終不認名滯體起有得心
去取全亡是非頓息亦不一向離之妄起絕
言之見亦不一向卽之而墮執指之譏如華
嚴論云滯名卽名立廢說卽言生並是背覺
合塵捨已徇物若實親省現證自宗尙無能
證之智心及所證之妙理豈況更存能知能
解有得有趣之妄想乎近代或有濫參禪門
不得旨者相承不信卽心卽佛之言判爲是
敎乘所說未得幽玄我自有宗門向上事在
唯重非心非佛之說並是指鹿作馬期悟遭
迷執影是眞以病爲法只要門風緊峻問荅
尖新發狂慧在守癡禪迷方便而違宗旨立
格量在據道理猶入假之金存規矩而定邊
隅如添水之乳一向於言語上取辦意根下

@@宗鏡二十五卷十五張富
依通都爲能所未亡名相不破若實見性心
境自虛匿跡韜光潛行密用是以全不悟道
唯逐妄輪迴起法我見而輕忽上流恃錯知
解而摧殘未學毁金口所說之正典撥圓因
助道之修行斥二乘之菩提滅人天之善種
但欲作探玄上士傚無礙無修不知返墮無
知成空見外道唯觀影跡莫究圓常積見不
休徒自疲極如孔子迷津問漁父漁父曰
人有畏影惡跡疾走不休絕力而死不知處
陰以休影靜處以息跡愚亦甚矣何不一心
爲道息諍除非自然過量超情還淳返朴若
以道自養則不失以道濟他則不誑以道治
國則國泰以道修家則家安故不可頃剋忘
道矣所以道德經云故失道而後德失德而
後仁失仁而後義失義而後禮失禮者忠信
之薄日以衰薄而亂之首莊子云五色不亂
孰爲文彩五聲不亂孰爲律呂白玉無瑕孰
爲珪璋殘朴以爲器者工匠之罪毁道德而
爲仁義者聖人之罪君能焚符破璽賊盜自
止割斗折衡而民不諍聖人生在賊盜起聖
人死而賤盜止故知仁義禮智信而利天下
者少害天下者多矣曷如開示如是不思議
大威德廣大法門普廕十方羣生等潤可謂
深達妙旨冥合眞歸如香象渡河步步到底
似養由駕箭一一穿楊盡爲破的之文皆是
窮源之說此是圓頓義非權冝門如水月頓
呈更無來去猶明鏡頓照豈有初終如首楞
嚴疏鈔云若聞此經卽悟得微塵毛孔一切
衆生皆在我本覺中推一切物皆無自性則
除無明無明若除一時頓證則是頓得不從
修
@@
宗鏡二十五卷十六張富**得如觀音入
流亡所阿難自慶
不歷僧祗獲法身等並
是頓
也宗鏡錄卷第二十五富音義伶<郞丁反>俜<普丁反>魑<丑知反>魅<眉秘
反>魍<文兩反>魎<良奬><反>齎<祖雞反>渺<亡小反>瀰<式移反
>嬈<奴鳥反>鼈<幷列反>黿<愚袁反>鼉<徒何反>迫<愽陌反急也>迮
<側革反迫迮>玻<滂禾反>瓈<郎奚反>坦<他但反平也安也>敲<口交反擊
也>崢<士耕反>嶸<戶萌反>仞<而振反>緊<居忍反>尖<子廉反銳也>
韜<土刀反藏也>恃<時止反>傚<乎敎反>淳<常倫反清也朴也>朴<疋角
反>瑕<胡加歹>珪<古携反>璋<諸良反>璽<思民反玉印也>衡<
戶庾反平也>曷<胡葛反
何也>丁未歲分司大藏都監開板

宗鏡錄卷第二十六富
慧日永明寺主智覺禪師延壽集
夫如上所說妙旨難聞云何頓斷疑心生於
圓信荅所以云難信者如一微塵中有大
千經卷人無信者實相之理止在心中無勞
遠覓近而不識說之不信故云難信是以須
具大信方斷纖疑此是難解難入之門難省
難知之法如鍼鋒上立無邊身菩薩將藕孔
中絲懸須彌之山不思議中不思議絕玄妙
中絕玄妙所以法華會上身子三請四衆驚
疑只如五千退席之人皆有得聖果之者聞
說十方佛土中唯有一乘法開權顯實直指
自心尙乃懷疑拂席而起何況末法機劣之
人遮障旣深見惑尤重情塵尙壅欲火猶燒
而能荷擔斯大事者歟是以妙得其門成佛
匪離於當念若失其旨修因徒困於多生唯
在信心別無方便以是入道之原功德之毋
故所以古聖云明者德隆於卽日昧者望絕
於多生會旨者山嶽易移乖宗者錙銖難入
此宗鏡錄不揀内道外道利根鈍根但見聞
信入者皆頓子一心理事圓足如圎覺經云
譬如大海不讓小流乃至蚊蝱及阿修羅飮
其水者皆得充滿如華嚴經頌云深心信解
常清淨者古釋云與理相應方曰深心若昔
染今淨淨則有始始卽必終非常淨也信煩
惱卽菩提方爲常淨由稱本性而發心故本
來是佛更無所進如在虛空退至何所慨衆
生迷此起同體大悲悼昔不知誓期當證有
悲故不爲無邊所寂有智故不爲有邊所動
不動不寂直入中道是謂眞正發菩提心又

@@宗鏡二十六卷第二張富
云使佛身名等於衆生則知我名如佛名也
信佛法門隨宜而立知我妄念苦集亦全法
門信佛意業光明徧照則知自心無不知覺
則一切因果理事皆衆生性有如性非金玉
雖琢不成寶器良以衆生包性德而爲體約
智海以爲源故須開示所以般若文殊分云
若知我性卽知無法若知無法卽無境界若
無境界卽無所依若無所依卽無所住如是
開示如是信入則是眞實句亦是金剛句以
無虛假及可破壞故云爾如大集經云眞實
句者如一法一切法亦如是如一切法一法
亦如是又云一衆生心一切衆生心悉皆平
等名金剛句是知無有一法可得名深信堅
固如金剛不可沮壞無信心中能見佛若有
一法可信卽是邪見一切不信方成其信如
般若經云若念一切法不念般若波羅蜜不
念一切法則念般若波羅蜜如是解者可謂
深達實相善說法要矣所以云無一法可得
名深達實相如法華經偈云於諸過去佛在
世或滅後若有聞法者無一不成佛諸佛本
誓願我所行佛道普欲令衆生亦同得此道
未來世語佛雖說百千億無數諸法門其實
爲一乘諸佛兩足尊知法常無性佛種從緣
起是故說一乘是法住法位世閒相常住於
道場知巳導師方便說天人所供養現在十
方佛其數如恒沙出現於世閒安隱衆生故
亦說如是法知第一寂滅以方便力故雖示
種種道其實爲佛乘釋曰本師以出至梵天
之舌相演眞實言放一萬八千之毫光現希
奇瑞乃至地搖六動天雨四華謦欬彈指之

@@宗鏡二十六卷第三張富*聲
周聞十刹百千諸佛世界一道融通引三世
之覺王同詮此眞付十方之大士共顯斯宗
故十方諦求更無餘法論位是最實之位言
詮乃第一之詮可謂究竟指歸眞實行處若
但志心讀誦靈感難思毛孔孕紫檀之香舌
表變紅蓮之色何況信解悟入如說修行供
養則福過正徧知行處則可起如來塔有斯
大事孰不歸依除不肖人實難信受又如神
力品偈云以佛滅度後能持是經者諸佛皆
歡喜現無量神力囑累是經故讃羙受持者
於無量劫中猶故不能盡是人之功德無邊
無有窮如十方虛空不可得邊際能持是經
者則爲巳見我亦見多寶佛及諸分身者故
知證此一毫之靈智量逾無盡之太虛如觀
牖隙之中遠見十方之際現神力以囑累恐
墜斯文發歡喜以讃揚唯精斯旨今者與諸
有緣信士遇茲正敎之人自緬曩生障深垢
重諸佛出世不覩毫光得廁嘉筵親聞正法
復思夙願微有良因於未法中偶斯辵敎旣
欣遭遇傍愍未聞遂乃略出要詮徧示後學
可謂醍醐之正味不覺不知甘露之妙門不
問不信如斯大失實可驚心是以安樂行品
云佛告文殊師利菩薩摩訶薩於後末世法
欲滅時有持是法華經者於在家出家人中
生大慈心於非菩薩人中生大悲心應作是
念如是之人則爲大失如來方便隨宜說法
不聞不知不覺不問不信不解其人雖不問
不信不解是經我得阿耨多羅三藐三菩提
時隨在何地以神通力智慧力引之令得住
是法中釋曰於在家出家四衆之中生大

宗鏡二十六卷第四張富
慈心者卽是示如來一心方便門慈能與樂
倶令信入同證大般涅槃四德之樂於非菩
薩人中生大悲心者卽是外道邪見不生正
信之人悲能拔苦卽是示如來一心解脫門
皆令悟解永拔分叚變易二死之苦此宗鏡
錄於後若遇有緣信心或曉夜忘疲精勤披
覽以悟爲限莫告劬勞是以諸大菩薩皆思
過去波流苦海作不利益之事喪無數身都
無利益又今猶處生死惡業之中皆是過去
世中妙行不勤故今者偶斯正典可謂坐參
但仗三寶威神諸佛加備無諸難事早得心
開普及一切法界含生皆同此悟卽斯願矣
須知圓宗穻遇若芥子投於鍼鋒正法難聞
猶盲龜値於木孔若非夙熏乘種久積善根
焉偶斯文親得傳受應湏慶幸荷佛慈恩所
以古人或重敎輕財則輸金若巿或忘身爲
法則立雪幽庭且金是身外之浮財豈齊至
敎命是一期之業報曷等眞詮是故因聞般
若深經以爲乘種遂得乘急常朎妙音可以
身座肉燈歸命供養皮紙骨筆繕寫受持如
大涅槃經云佛言善男子於乘緩者乃名爲
緩於戒緩者不名爲緩菩薩摩訶薩於此大
乘心不懈慢是名本戒爲護正法以大乘水
而自澡浴是故菩薩雖現破戒不名爲緩止
觀云戒急乘緩者事戒嚴急纖毫不犯三種
觀心了不開解以戒急故人天受生或隨禪
梵世耽湎定樂世雖有佛說法度人而於其
等全無利益設得値遇不能開解震旦一國
不覺不知舎衛三億不聞不見著樂諸天及
生難處不來聽受是此意也譬如繫人或以

@@宗鏡二十六卷第五張富
財物求諸大力申延日月冀逢恩赦在人天
中亦復如是冀善知識化導修乘卽能得脫
若於人天不修乘者果報若盡還墮三塗百
千佛出終不得道若理事倶緩者永墜泥犁
失人天果報神明惛塞無得道期迴轉沉淪
不可度脫故知處世俗家拘三界獄不求一
念出離猶如散禁之人應須生如來家遇善
知識聽聞正法如理思惟事戒理乘雙行雙
照身律心慧倶習倶持以戒急故受人天之
身以乘急故紹祖佛之位如是則方諧本願
不負初心可以上合慈風下同悲仰難逢良
便恐慮緣差深勸諸賢莫成後悔又我此宗
鏡所錄之文伹爲最上根人不入餘衆生手
唯令佛種不斷聞於未聞誓報慈恩不孤本
願若涉名利非被此機如古德釋華嚴敎所
被機五簡非器一違眞非器謂不發菩提心
不求出離依傍此經求名求利莊飾我人經
非彼緣故非其器經云爲名利說法是爲魔
業又云不淨說法墮惡道等二背丁非器謂
詐現大心僞飾邪善近滅人天遠違成佛墮
阿鼻獄多劫受苦經云忘失菩提心修諸善
根是爲魔業三乖實非器謂雖不邪僞然隨
自執見以取經文遂令超情至敎逈不入心
故成非器地論云聞作聞解不得不聞又如
隨聲取義五過失等此上三位倶是凡愚衆
生境界經云此經不入一切餘衆生之手唯
除菩薩良以此經非是衆生流轉之緣故不
入手四狹劣非器謂一切二乘無廣大心亦
非此器經云一切聲聞緣覺不聞此經何況
受持五守權非器謂三乘共敎諸菩薩等隨

@@宗鏡二十六卷第六張富
自宗中修行未滿初阿僧祇此亦非器經云
菩薩摩訶薩雖無量億那由他劫行六波羅
蜜修習道品若未聞此經雖聞不信受持隨
順是等猶爲假名菩薩問瓔珞經等十千劫
修十信行滿何故此中無量億等時不信此
經荅以彼但於行布位中修行信等於此圓
融普賢十信一攝一切猶未聞信故知不偶
斯文虛功累劫纔聞此旨便入圓通伹不涉
前五非器之中則永固一乘之佛種可以手
得可以心傳深囑後賢無失法利又若過去
曾聞此法未得信入以法力所熏方起疑心
若未曾聞疑終不起如入大乘論云薄福之
人不生於疑能生疑者必破諸有是以著有
衆生皆因染習如輕毛之不定垢淨隨緣猶
素絲之攬色靑黃任受悉是聞熏之力各入
三乘之門況聞宗鏡之中速發一乘之種伹
有心者熏皆得成華嚴論云如世閒一切井
泉以海爲體若人飮者皆得海味一體無異
伹隨業力而得鹹味此經亦爾若有大心衆
生聞持信入便得如來法身佛性大悲智味
闡提之人無所堪任然如來智性常作生因
故知具大信根者聞之成佛如不信者卽是
闡提然雖不信亦熏其種故云如來智性常
作生因所以法華經偈云若有聞法者無一
不成佛昔泥蛤聞法而生天廐象聽經而悛
惡比丘戲笑在獲果女人思惟而悟空何況
聞宗鏡中純圓頓敎如善見律論云昔佛在
世時到瞻婆羅國迦羅池邊爲衆說法時彼
池中有其一蛤聞佛池邊說法之聲卽從池
出入草根下聽佛說法時有一人持杖放牛

宗鏡二十六卷第七張富
見佛在坐爲衆說法卽往佛所欲聞法故以
杖刺地悞著蛤頭卽便命終生忉利天以福
報故宮殿縱廣十二由旬與諸天女娛樂受
樂卽乘宮殿往至佛所頭頂禮足佛知故問
汝是何人忽禮我足神通光明相好無比照
徹此閒蛤天卽以偈而荅曰往昔爲蛤身於
水中覓食聞佛說法聲出至草根下有一牧
牛人持杖來聽法杖劖刺我頭命終生天上
佛以蛤人所說偈爲四衆說法是時衆中八
萬四千人皆得道跡蛤天人得須陀洹果含
笑而去大智度論云昔王不立廐於寺者謂
此王有象可以敵國毎有怨敵莊嚴器仗無
不剋勝後敵國皆懼久而無敵遂於寺中立
廐養之久聞僧衆禮念熏心馴善成性後有
鄰國兵衆相侵嚴象敵之都不肯戰其王憂
愁慮國衰敗智臣白王此象久久處之精舎
見聞善事與之化矣可處屠坊令常見殺後
未經夂惡心還起畜生尙爾況復於人近善
不善近惡不惡故儒典中亦令君子愼所習
也今若聞宗鏡熏起一乘廣大難量善利無
盡雜寶藏經云佛法寬廣濟度無涯至心求
道無不獲果乃至戲笑福不唐捐中往昔時
有老比丘年巳朽邁神情昏塞見諸年少比
丘種種說法聞說四果心生羡尙語少比丘
言汝等聰慧願以四果以用與我諸少比丘
嗤而語言我有四果須得好食然後相與時
老比丘聞其此語歡喜卽設種種餚饍請少
比丘食共食巳更相指揮弄老比丘語言大
德汝在此舎一角頭坐當與汝果時老比丘
聞巳歡喜如語而坐諸少比丘卽以皮毱打

@@宗鏡二十六卷第八張富
其頭上而語之言此是須陀洹果老比丘聞
巳繫念不散卽獲初果諸少比丘復弄之言
雖與汝須陀洹果然其故有七生七死更移
一角次當與汝斯陀含果時老比丘獲初果
故心轉増進卽復移坐諸少比丘復以毱打
頭而語之言與汝二果時老比丘益加專念
卽證二果諸少比丘復弄之言汝今巳得斯
陀含果猶有往來生死之難汝更移坐我當
與汝阿那含果時老比丘如言移坐諸少比
丘復以毱打而語之言我今與汝第三之果
時老比丘聞巳歡喜倍加至心卽時復證阿
那含果諸少比丘復弄之言汝今巳得不還
之果然故於色無色界受有漏身無常遷壞
念念是苦汝更移坐次當與汝阿羅漢果時
老比丘如語移坐諸少比丘復以皮毱撩打
其頭而語之言我今與汝彼第四果時老比
丘一心思惟卽證阿羅漢果得四果巳甚大
歡喜設諸餚饍種種香華獻諸比丘報其恩
德與少比丘共論道品無漏功德諸少比丘
發言滯塞時老比丘方語之言我巳證得阿
羅漢果巳諸少比丘聞其此音咸皆謝悔先
戲弄罪是故行人冝應念善乃至戲弄猶獲
實報況至心也又雜寶藏經云昔有一女聰
明智慧深信三寶常於僧次請一比丘就舎
供養後時便有一老比丘次到其舎年老根
鈍素無知曉齋食訖巳女人至心求請說法
敷坐頭前閉目靜坐比丘自知不解說法趣
其泯眼弃走還寺然此女人至心思惟有爲
之法無常苦空不得自在深心觀察卽時獲
得須陀洹果旣得果巳向寺求覓欲報其恩

@@宗鏡二十六卷第九張富然此
比丘自審知弃他逃走倍生慚恥轉復藏避
而此女人苦求不巳方自出現女人見巳具
說蒙得道果因緣齎供報恩老比丘聞甚大
慚愧深自剋責亦復獲得須陀洹果是故行
者應當至心精誠求法若至心者所求必證
如上所獲聖果豈有前人爲說深妙法耶皆
是自悟從心所證可驗宗鏡達者無疑如大
乘本生心地觀經云佛言我今演說心地妙
法引導衆生令入佛智如是妙法諸佛如來
過無量劫時乃說之乃至以是因緣難見難
聞菩提正道心地法門若有善男子善女人
聞是妙法一經於耳須臾之頃攝念觀心熏
成無上大菩提種不夂當坐菩提樹王金剛
寶座得成阿耨多羅三藐三菩提華嚴十地
品云金剛藏菩薩云佛子此集一切種一切
智功德菩薩行法門典若諸衆生不種善根
不可得聞解脫月菩薩言聞此法門得幾所
福金剛藏菩薩言如一切智所集福德聞此
法門福德如是何以故非不聞此功德法門
而能信解受持讀誦何況精進如說修行是
故當知要得聞此習一切智功德法門乃能
信解受持修習然後至於一切智地故知若
不聞此不思議廣大威德圓頓法門何由修
行速證究竟一乘常樂我淨大涅槃果以衆
生處不定聚中聞小修小遇權習權不偶斯
文俱成大失今所集者所益弘多設聞而不
修亦成其種何況聞思修者如先德云如今
若要直會伹不取一切相卽得更無別語佛
是自心義亦名爲道亦云覺義覺是靈覺之
性只今自鑑照語言應機接揚軟眉動

宗鏡二十六卷第十張富
目運手動足皆是自靈覺之性亦是心心卽
道道卽佛佛卽是禪禪之一字非凡所測若
知諸法從心生卽不應執執卽不知若不見
本性十二分敎則爲虛設故知因敎明心何
執文義又敎從心生心由敎立離心無敎離
敎無心豈心外別有敎而可執乎所以唯識
疏云若頓敎門大不由小起卽無三時前後
次第卽華嚴經中說唯一心是初成道竟最
初一說又云諸愚夫類從無始來虛妄分別
因緣力故執離心外定有眞實能取所取如
來大悲以甘露法授彼令服斷妄狂心充執
空有證眞了義華嚴等中說一切法皆唯有
識所以佛證唯識說一心經令依修學釋云
天親造頌成立佛經令諸學者了知萬法皆
不離心卽大乘中道義理顯矣是知圓中之
信此信難成如起信鈔問云此信若言本有
衆生何故沉迷如其本無憑何發起荅此信
本來非有非無以非有故衆生沉迷以非無
故遇緣卽起若言定無發起何物若言定有
何假因緣然上所述是約迷悟因緣說若論
此信須不信一切法乃能成信亦不是非有
非無何者以衆生不覺似迷非迷眞性不沉
故卽不是非有以一念復本似悟非悟不從
新得故不是非無故云自心起信還信自心
又何故此心難信以如來本覺體卽衆生心
諸佛菩薩不能見如來本覺體離見相故當
知衆生心綿密亦不可見大品經云佛觀衆
生心五眼不能見無自他能所相故昔人詩
云海權終見底人死不知心又云要識滿天
下知心能幾人是以宗鏡深旨一心妙門非大

@@宗鏡二十六卷十一張富
智而不能觀匪大根而不能信觀之卽齊佛
智信之卽入圓通伹懇志無疑決取成辦如
管子云利之所在雖千仞之山無所不上深
源之下無所不入商人通賈倍道兼行夜以
續日千里不遠利在前也漁人入海海水百
仞衝波逬流宿夜不出利在水也此乃世閒
勤苦求利之志耳如或堅求至道曉夕忘疲
不向外求虛襟澄慮密室靜坐端拱寧神利
在心也如利之所在求無不獲況道之在心
信無不得矣故知訓格之言不得暫捨可以
鏤於骨書於紳染于神熏于識所以楚莊輕
千乘之國而重申叔一言范獻賤萬畒之田
以貴舟人片說此乃成家立國尙輕珍重言
況宗鏡中言下契無生聞之成大道寧容輕
慢乎問一心具實性凡聖是虛名者云何
作凡之時熾然繫縛諸有證聖之日豁爾解
脫眞空乃知不唯伹名的有其事荅雖有
其事如同夢中之事設有其名皆非得物之
名故知夢覺倶虛名體雙寂如淨名私記云
法相如是豈可說乎若說則言有一法可得
存法作解還是生死業今時只欲令衆生除
一切見此中見無別義亦無巧釋如人夜夢
種種所見比至覺時摠無一物今亦爾虛妄
夢中言有萬法若悟其性畢竟無一物可得
此中亦無能說能示亦無能聞能得是以異
生非墮凡夫地迷處全空諸佛不證眞如門
悟時無得則不見有一法可斷無生死所出
之門不見有一法可成無菩提能入之路忌
益經云諸佛出世不爲令衆生出生死入涅
槃伹爲度生死涅槃之二見耳現寶藏經云

@@宗鏡二十六卷十二張富
文殊師利言大德迦葉如人熱病是人種種
妄有所說是中寧有天鬼持耶有大明醫飮
彼人酥熱病卽愉止不妄說是中頗有天鬼
去不荅言不也乃至世閒如是顚倒熱病無
我我想住我想巳流轉生死是故如來出現
於世隨彼形色應解法門知解我想斷於顚
倒爲彼衆生在演說法旣聞法巳除一切想
無所執著知解想巳越度諸流到於彼岸名
爲涅槃是中頗有我及衆生壽命養育人及
丈夫可涅槃者不荅言無也文殊言爲是利
故如來出世但爲顯示平等相故不爲生不
爲滅但爲解知煩惱不心釋曰如來出世但
爲顯示平等相者夫執妄苦而求離望聖量
而欲修皆是妄我施爲情識分別是以大雄
垂跡但示正宗破妄我而顯眞我之門斥情
識而歸淨識之道眞我淨識卽平等相以淨
識絕分別眞我無執情絕分別故差別自亡
無執情故平等自現首楞嚴經云由汝無始
心性狂亂知見妄發發妄不息勞見發塵如
勞目睛則有狂華於湛精明無因亂起一切
世閒山河大地生死涅槃皆卽狂勞顚倒華
相大般若經云佛言善現一切法皆以無起
無作爲趣諸菩薩摩訶薩於如是趣不可超
越何以故無起無作中趣與非趣不可得故
大集經云佛言若有菩薩成就自然慧方便
而求菩提於此五陰中爲如實覺故求於菩
提是菩薩知色無常而行布施乃至受想行
識亦如是知識無常應行布施知識苦知識
無我知識鈍知識無智知識如幻知識如野
馬知識如水中知識如夢知識如影知識

宗鏡二十六卷十三張富
如響知識如旋火輪知識無我知識無衆生
知識無命知識無人知識無主知識無養知
識如空知識無相知識無願知識無作知識
無生知識無起知識無出知識無形知識寂
靜知識離知識無終知識無成知識與虛空
等乃至知識如涅槃性而行布施菩薩如是
行施時以施離故知識亦離以識離故知施
亦離以識施離故知願亦離以願離故知識
施願亦離以識施願離故知菩提亦離以菩
提離故知識施願離而知一切法同菩提性
善男子是爲菩薩出世閒檀波羅蜜是知識
空故一切凡聖萬法皆空以了此空故方能
行無上菩提具足十波羅蜜則悲智圓滿二
利無虧具此悲智何所爲耶佛種不斷故佛
種不斷有何相耶謂成三德救護衆生成就
恩德永斷煩惱成於斷德了知諸行成於智
德是以入此宗鏡動止唯心更無一法而能
破壞如大虛空藏所問經云譬如有情於空
中行而彼虛空無有破壞如是一切有情於
眞如中行而彼眞如無有斷壞菩薩如是由
以智故於色於法以眞如印之不於眞如閒
斷破壞是爲菩薩以如來印印於眞如不閒
斷善巧智故問歸命三寶是仗他勝緣四
諦法門依眞俗二境乃至三乘三藏六度六
通三十七單助道之門十八不共果位之法
云何摠歸一心正義在悉圓通荅諸聖以
無爲而得名圓修以無作而成行不分別諸
境是眞調伏心了一切法空則常在三昧超
日三昧經云知色心空得佛何難斯之謂矣
故知一切諸法頗有不由心者心攝一切如

@@宗鏡二十六卷十四張富
如意珠無不具足且論三寶義廣恒沙今依
古德約五敎門略論同別二種三寶一約觀
別論三寶者一小乘以妄心卽空爲佛寶寂
滅爲法寶無諍爲僧寶二大乘初敎妄心不
可得爲佛寶離思惟爲法寶無我爲僧寶三
終敎妄心無自性無礙自在爲佛寶以是寥
廓名法寶以無所求爲僧寶四頓敎以妄心
本無生爲佛寶絕念爲法寶無分別爲僧寶
五一乘圓敎以妄心起無初相不動爲佛寶
以無非是爲法寶以無非是爲僧寶二同體
三寶者一小乘約立事就義門以末歸本故
佛體上覺照義邊爲佛寶軌則義邊爲法寶
違諍過盡爲僧寶二初敎約會事從理門以
能見三寶差別相卽平等故以眞空爲佛寶
此空離自他爲法寶此離無二爲僧寶三終
敎約理事融顯門以卽事中有理理中有事
故以本覺爲佛寶恒沙性德爲法寶性德不
二爲僧寶四頓敎約絕相理實門以三寶無
爲相與虛空等故爲佛佛卽是法法卽是僧
五圓敎約融通無礙門以法界諸法無不是
寶故以覺故約義而論皆佛寶軌則而言無
非是法和合而言無不是僧是以不動眞心
成一體三寶雖約機開五敎隨智各不同然
不離一心門而分同別理所以敎中伹云自
歸依佛等終不云歸依於他故云自性不歸
無所歸處夫歸者是還原義衆生六根從一
心起旣背自原馳散六塵今舉命根揔攝六
情還歸其本一心之原故曰歸命一心卽具
三寶夫一體三寶者只是一心心性自能覺
照卽佛寶心體本自性離名法寶心體無二

@@宗鏡二十六卷十五張富
卽僧寶思益經云知法名爲佛知離名爲法
知無爲名僧是菩薩徧行知法名爲佛者卽
是眞佛法身如來佛卽是法故法卽是佛亦
猶如來者卽諸法如義次應問言法卽是佛
於義巳解何者是法故次句云離卽是法以
一切法本性離故心體離念卽是覺故次應
問言法本自離則無所修何得有僧次解云
知無爲名僧無爲卽法法本自離由知無爲
故得成僧故大品經云由知諸法空分別須
菩提等故大般若經云般若甚深知一切法
本性離故又文殊云如佛世尊堪受供養以
於一切法覺實性故是故經云如實覺一切
法名爲大捨釋日於一切法見心自性卽是
如實究竟之覺卽是頓成佛義三寶常現世
閒義眞實慈義同體悲義大喜捨義具足檀
波羅蜜義一切願行成就義又璨大師問可
大師曰但見和尙卽知是僧未審何者是佛
云何爲法荅曰是心是佛是心是法法佛無
二汝知之乎若有不信如上所引祖佛誠言
一體三寶歸依自心之旨不唯後果永墮泥
犁亦乃現受人閒華報如大涅槃經云佛告
迦葉菩薩善男子汝今不應如諸聲聞凡夫
人分中三寶於此大乘無有三歸分別之相
所以者何於佛性中卽有法僧爲欲化度聲
聞几夫故分別說三歸異相又云若有不識
三寶常存以是因緣脣口乾燋如人口爽不
知甛苦辛酢鹹淡六味差別一切衆生愚癡
無智不識三寶是長存法是故名爲脣口乾
燋復次善男子若有衆生不知如來是常住
者當知是人則爲生盲若知如來是常住者

宗鏡二十六卷十六張富
如是之人雖有肉眼我說是等名爲天眼又
若決定直心信伏入宗鏡中於刹那閒念念
見一心三寶常現世閒或障重遮深任經塵
劫終不省信尙不聞三寶之名豈遇一眞之
道如法華經偈云衆生旣信伏質直意柔軟
一心欲見佛不自惜身命時我及衆僧倶出
靈鷲山我時語衆生常在此不滅以方便力
故現有滅不滅乃至是諸罪衆生以惡業因
緣過阿僧祇劫不聞三寶名諸有修功德柔
和質直者則皆見我身在此而說法故知親
見佛親聞法人難得阿難二十年爲佛侍者
尙不見佛面唯觀救世者輪迴六趣中又但
與緣心聽法此法亦緣非得法性如大寶積
經云實行沙門以正法身尙不見佛何況形
色以空遠離尙不見法何況貪著音聲言語
以無爲法尙不見僧何況當見有和合衆又
舎利弗問諸比丘汝等從何聞法荅無有五
陰十二入十八界從是聞法又問汝等爲誰
弟子荅無得無知者是彼弟子是以悟者方
知非言所示又心爲苦實際名苦諦心性無
知合名集諦心本寂滅名滅諦心本圓通名
道諦觀心空出聲聞乘觀心假出菩薩乘觀
心中出諸佛乘觀實相心非色非心不同頑
礙故非色不同受等妄情分別故非心非色
非心以爲戒體出律藏廣博嚴淨經云若能
持此經具足一切戒金剛三昧經明悟本覺
者佛言如是之人不存二相雖不出家不住
在家雖無法服雖不具戒能以自心無爲自
恣而獲聖果大寶積經云文殊師利言一切
諸法畢竟寂滅心寂滅故名究竟毗尼又云

@@宗鏡二十六卷十七張富*
*若不得心則不念戒若不念戒則不思慧
若不思慧則無復起一切疑惑旣無疑惑則
不持戒若不持戒是則名爲眞持戒也文殊
師利所問經云若以心分別男女非男非女
等是菩薩犯波羅夷菩薩瓔珞本業經云一
切菩薩凡聖戒盡心爲體是故心亦盡戒亦
盡心無盡故戒亦無盡大乘千鉢大敎王經
云一者如來一切心法金剛自性本來清淨
畢竟寂滅菩薩若於大乘性中能持十重戒
者覺心眞淨了見心性無染無著是故菩薩
能持十重戒者是則名爲不壞毗尼又一切
善惡等法可軌可持出經藏觀心能研妙義
出論藏是以檀因心捨圓清淨之施門戒因
心持成自性之淨律辱因心受具衆生之大
忍進因心作備牢强之進門能觀心性名爲
上定則禪因心發般若靈鑑窮幽洞微則智
從心起卽六度門故經云空心不動具足六
波羅蜜何者經云無可與者名爲布施豈心
外有法可住相耶經偈云戒性如虛空持者
爲迷倒寧執事法分持犯耶經云忍者於一
刹那盡一切相及諸所緣又云何謂菩薩能
行忍辱佛言見心相念念滅豈可伏捺自心
對治前境而爲忍受耶經偈云若能心在起
精進無有涯又云何謂菩薩能行精進佛言
求心不可得寧著有爲妄興勞慮耶經云不
見心相名爲正定豈避喧雜而守靜塵耶經
云不求諸法性相因緣是名正慧寧外徇文
言强生知解耶是知心外見法盡名外道故
經云外道樂諸見若直了自心則不爲諸見
所動如經云菩薩無所見者卽無所有無所
有
@@
宗鏡二十六卷十八張富*者則一切法夫
言無所見者非是離一切法云無所見卽見
一切法而無所見以無所有卽一切法一切
法卽無所有故首楞嚴經云法法何狀所以
經頌云若能除眼翳捨離於色想不見於諸
法則得見如來大足法師臨終題壁偈云實
相言思取眞如絕見
聞此是安安處異學伹
云云
宗鏡錄卷第二十六富音義錙<側持反>銖<巿朱反>慨<苦蓋反慷慨>悼<
徒到反>沮<子魚反>孕<以證反>肖<私妙反>隙<去戟反壁孔也>曩<奴朗反
>廁<初吏反>劬<其倶><反>罕<呼旱反>繕<時戰反補也>澡<子浩反
洗也>耽<丁含反>湎<彌兖><反遠也>惛<呼昆反不明也>蛤<古沓反>
廐<居祐反>悛<此緣反>劖<鋤銜><反刺也>馴<詳遵反>寬<苦官
反>邁<莫怪反遠也>嗤<赤之反笑也>餚<胡茅反>毱<渠六反>撩<落蕭反
>豁<呼括反>酥<素姑反>愈<以主反差><愈也>寥<落蕭反空也
>廓<苦郭反>璨<倉案
反>捺<奴偈歹按也>丙午歲分司大藏都監開板

宗鏡錄卷第二十七富
慧日永明寺主智覺禪師延壽集
夫身受心法倶無自性了不可得卽四念處
觀善不善法從心化生卽四正勤心性靈通
隱顯自在卽四神足信心堅固湛若虛空卽
五根五力覺心不起卽七覺支直了心性邪
正不干卽八丁道眼如乃至意如心境虛融
卽六神通所以捨利弗不達常寂三昧目連
通不現前說法不當以未得法空神通故台
敎云觀於一心欻有一切心觀一切心焂無
諸心心無有無通至寶相卽神通也義海云
謂此塵無體不動塵處恒徧十方刹海無來
去之相是神足通不起干本座徧遊於十方
又見塵法界無際而有理事敎義一切菩薩
皆同證入皆同修習此法更無別路是他心
通見塵法界解行現前之時卽知過去曾於
佛所親聞此法以觀心不斷是故今日得了
是宿命通又見塵性空寂無相可得卽不二
見若見相卽爲二也由無相卽無有二名天
眼通經云不以二相見名眞天眼又了塵無
生無性空寂卽執心不起是漏盡通經云斷
結空心我是則無有生又聞說塵法界差別
之聲卽知一切聲全是耳不復更聞也然此
聞無緣無得於聲悟一切法是常聞一切佛
法爲天耳通金剛三昧經云大力菩薩言何
謂存三守一入如來禪佛言存三者存三解
脫守一者守一心如入如來禪者理觀心如
入如是地卽入實際華嚴經頌云佛子住於
此念念入三昧一一三昧門闡明諸佛境禪
經序云質微則勢重質重則勢微如地質重

@@宗鏡二十七卷第二張富崔同
故勢不如水水性重故力不如火火不如風
風不如心心無形故力最無上神通變化八
不思議心之力也又能所融通自他一體卽
四攝法不得身口意常隨智慧行卽十八不
共法等畢至得果受記皆不離一心如海龍
王經云心淨無垢則爲受訣乃至佛語龍王
其心意識無所住立則爲受決諸法如是以
無因緣諸法本諦覺了諸法平等無異則成
無上正眞之道究竟求本無有受決及成佛
道若授決者苦受決巳所以者何諸法無形
本末悉斷皆無有主一切諸法從因緣轉乃
至諸法無二用本一故諸法本一離若干故
乃至無量無邊敎海行門皆是自心發現自
心引出終無一法一行從外而成若起念外
求隨他勝境悉是魔事故經云作斯觀者名
爲正觀若他觀者名爲邪觀故知心正事正
心邪事邪若未達一心觸途皆僞正行亦成
邪行佛門變作魔門若入宗鏡之中無往不
利苦行亦成妙行邪宗卽是正宗只如五熱
炙身外道一法若了之則勝熱爲無分別智
燄之門若昧之則尼乾作大我見嚴熾之解
是以法無邪正道在變通如西天尼亁子五
熱炙身生大邪見佛弟子謂之言曰善男子
如世人駕牛車於路欲速有所至打牛卽是
打車卽是尼乾聞之勃然作色佛弟子曰善
男子牛喻於心車喻於身何得苦身而不修
心不用炙身應常炙心華嚴經云復有十千
緊那羅王於虛空中唱如是言善男子此婆
羅門五熱炙身時我等所住宮殿諸多羅樹
諸寶鈴網諸寶繒帶諸音樂樹諸妙寶樹及

@@宗鏡二十七卷第三張富
諸樂器自然在出佛聲法聲及不退轉菩薩
僧聲願求無上菩提之聲云某方某國有某
菩薩發菩提心某方某國有某菩薩修行苦
行難捨能捨乃至清淨一切智行某方某國
有某菩薩往詢道場乃至某方某國有某如
來作佛事巳而般涅槃善男子假信有人以
閻浮提一切草木粖爲微塵此微塵數可知
邊際我宮殿中寶多羅樹乃至樂器所說菩
薩名如來名所發大願所修行等無有能知
其邊際善男子我等以聞佛聲法聲菩薩僧
聲生大歡喜來詣其所時婆羅門卽爲我等
如應說法令我及餘無量衆生於阿耨多羅
三藐三菩提得不退轉是以於一心正觀之
中最爲樞要少用心力成大菩提故華嚴私
記云此經中摠是法身作多種名字如人天
十善五戒爲身聲聞四諦緣覺十二因緣菩
薩六度佛種智爲身身是聚義於法身中隨
行位功德聚處名身若有情身相皆是法身
所起若無情國土盡從佛智所現終無纖毫
於宗鏡外別有異體而能建立故經云若一
法是有非無摩訶衍不能勝出若更有一法
則不得稱獨尊獨勝爲萬有之所依矣所以
隨根不同見有多種遂於十波羅蜜五敎不
同一小乘敎不成波羅蜜二始敎要是菩薩
種性人方有故又各有體性或說倶空三終
敎一一皆從眞如性功德起四頓敎一一皆
不可說謂不施不慳乃至不智不愚等一切
皆絕若十若六皆悉亡言五圓敎一一圓融
具德無盡又此十波羅蜜可以意得一念相
應心捨則具十度捨而不取爲施不爲諸非

宗鏡二十七卷第四張富
所污卽戒忍可非有爲忍離身心相爲進寂
然不動爲定決了無生爲般若雖空在礙知
相爲方便希齊佛果是願思擇不動爲力決
斷分明爲智一念方寸十度頓圓故華嚴經
中七地菩薩念念具足十波羅蜜是以十度
若圓八萬四千法門一時齊應凡曰祖敎或
淺或深但卽之於心理無不盡若心外行事
則取相輪迴任歷三衹終成妄想是以儒童
曰昔我於無數劫國財身命施人無數以妄
想心施非爲施也今日以無生心五華施佛
始名施耳故華嚴經頌云設於無數劫財寶
施於佛不知佛實相此亦不名施又云於一
切善根生自善根想乃至於一切衍生自行
想夫一切差別事相縱橫境界若於相上觀
察則行布難明若於體内消融悉皆平等故
先德云萬事驅歸體處平是非自向心中混
所以傅大士頌云還原去心性不沉浮安住
王三昧萬行悉圓收問萬行唯心則因心
起行夫道場法則全在事相而修云何摠攝
千途咸歸一道答我此宗門一乘之妙唯
以一念心照眞達俗成無上覺名爲道場何
者照眞則理無不統達俗則事無不圓所以
維摩經云一念知一切法是道場成就一切
智故什法師釋云二乘法以三十四心成道
大乘一念則礭然大悟具一切智也肇法師
解云一切智者智之極也眀若晨曦衆冥倶
照澄若靜淵羣像並鑑無知而無所不知者
其唯一切智乎何則夫有心則有封有封則
有疆封疆旣形則其智有涯其智有涯則所
照不普至人無心無心則無封無封則無疆

@@宗鏡二十七卷第五張富崔同
封疆旣無則其智無涯其智無涯則所照無
際故以一念一時必知一切法也又道場者
實相理徧爲場萬行通證爲道則道無不至
場無不在若能懷道場於胸中辵萬累於身
外者雖復形處憒閙跡與事鄰乘動所遊無
非道場也所以禪要經云弃諸蓋菩薩白佛
言世尊曾聞如來而坐道場道在何處爲近
爲遠而可見不佛言善男子法身徧滿無非
佛土十方世界五陰精舎性空自離卽是道
場云何問言爲近遠耶善男子若能悟解道
在身心如是之人則名爲見諸法無行經云
文殊師利言世尊一切衆生皆是道場是不
動相文殊師利云何是事名不動相世尊道
場者有何義丈殊師利一切法寂滅相無相
無生相無所有相不可取相是名道場義世
尊一切衆生不入此道場耶佛言如是如是
是故世尊一切衆生皆是道場名不動相華
嚴經頌云如是一切人中主隨其所有諸境
界於一念中皆了悟而亦不捨菩提行又經
云一刹那心覺一切法究竟無餘是妙菩提
今亦不礙事相道場以卽法恒眞相在無相
理外無事無相在相又無相在相則隱顯同
時相在無相則空有一際悲華經云雖修淨
土其心平等猶如虛空雖行道場解了三界
無有異相斯則行事而不失理照理而不廢
事事理無礙其道在中是以觀和尙於一心
門立十淨土成十種如來坐十種道場說十
種法門一金剛如來在於金剛道場能說金
剛法門以自心智見我心性此心從本來永
無諸相猶如虛空湛然不動明見之心名金

@@宗鏡二十七卷第六張富
剛如來所說金剛法門者如經偈云菩薩智
慧心清淨如虛空無性無依處一切不可得
所云十淨土者如經云十方國土皆如虛空
二解脫如來在於無著道場能說無著法門
有爲無爲一切諸法相皆從心出無不心也
能出自心尙無體相云何依心所出諸法有
實體也卽體與相一味無別有何所著是名
解脫如來所說無著法門如論云以一切法
皆從心起一切分別皆分別自心心不見心
無相可得三般若如來在於無住道場能說
無住法門經云入三世閒中自身所住處隨
求之處永無自性故不得住相是故當知一
切諸相一無住之法隨緣之時相卽相融從
無住本立一切法能解無住之心名般若如
來恒說無住法門四摩訶衍如來於無礙道
場說無礙法門譬如虛空不動出生諸色雖
出諸色不虛空外唯空所作色色空無礙融
無二相修心亦然理事無礙理者心也事者
身也從本巳來色心無二如是身心無礙名
爲摩訶衍如來說無礙法門五菩提如來在
於無相道場能說無相法門經云四大無主
身亦無我此離能所之相名爲佛身如是觀
心不絕者觀心行處圓備實相名菩提如來
一切衆生卽菩提相故六實際如來在於無
際道場能說實際法門所謂以自眼見小物
時其物相入於眼內其物至微以無内故則
含無外法界大相以此知一刹那心見物相
時卽後念心中無有物相前心後念皆自心
故明知不動塵量徧至法界則自心實際徧
一切處經云有所興業而有所作卽爲魔事

宗鏡二十七卷第七張富崔同
六根無所進不行諸法名平等精進七眞如
如來在於常住道場能說常住法門觀心周
遊於塵刹中湛然凝寂此凝寂心稱至於緣
不失本體以是故盡未來際値緣恒不動故
名常住法也如經云有爲無爲一切諸法有
佛無佛性相常住無有變異八法界如來在
於法界道場能說法界法門法者實相心界
者依此心所出諸刹譬如大海所生諸物皆
無不海一切諸法皆從實相心所生皆無不
心是故當知眼中所見色耳中所聞聲皆眞
法也以一切法唯一法故如經云一切法唯
一相故九法性如來在於法性道場說法性
法門不分凡聖善惡之法名爲性是不分法
法界同中重重無盡一中解無量法性無盡
故所以得知皆無盡者法界中入一一緣覓
時盡未來際無訴得故十涅槃如來在於寂
滅道場能說寂滅法門一切法皆是涅槃能
得此意人者於動作處見寂滅法不離生死
常得涅槃不捨無常之身恒得常身經云衆
生如一切法如如無有生如無有滅以此義
故舉足下足不離道場於念念中常作佛事
故知通達一念法法周圓諦了一心門門具
足則無邊佛事不出一塵矣又智身徧坐法
性道場法身非坐而坐道場法門身安坐萬
行道場幻化身安坐水道場智身者卽法性
是所證以能證智安處理故證理之處是得
道之場法身者法身旣無能所故曰非坐非
坐之坐湛然安住名坐道場法門身者如云
布施是道場不望報故等以萬行爲得道之
處卽是道場幻化身者涅槃經云吾今此

@@宗鏡二十七卷第八張富
身是幻化身則所得道處如水中月故昔人云
修習空華萬行安坐水月道場降伏鏡像天
魔證成夢中佛果意云若因若果皆從緣生
如夢幻故是以若實若幼皆是一心以實是
心之性幻是心之相以因了相虛見自心性
時是得道之處故云道場如是解者舉下之
閒無非道場矣則念念皆成無盡法門念念
悉證法華三昧如台敎所明法華三昧者卽
是四一理一敎一行一人一觀一心三諦理
一一心三觀行一作觀者人一能詮觀境敎
一又法身理一般若敎一解脫行一和合三
法成假名人一卽觀行如來約六卽位位四
一於一念中念念四一一色一香無非四一
作如此觀行何法不是法華三昧也何者以
敎理是心之所詮人行是心之所作以倶不
出一心故云塵塵念念皆是法華三昧問
旣稱一心一身云何立種種身相種種法門
答斯乃萬化之原一眞之本隨緣應用猶
如意珠對物現形若大圓鏡是以能包萬像
是大法藏出生無盡是無盡藏妙慧無窮是
大智藏法法恒如是如來藏本性無形是淨
法身體合眞空是虛空身相好虛玄是妙色
身妙辯無窮是智慧身隱顯無礙是應化身
萬行莊嚴是功德身念念無滯是入解脫法
門心心寥廓是入空寂法門六根自在是入
無礙法門一念不生是入無相法門又此中
旨趣若相資則唯廣唯大演之無際若相攝
則唯微唯細究之無蹤斯乃離有無而不壞
有無標一異而非一異則四邊之火莫能燒
百非之垢焉能染但隨緣顯現如空谷響

@@宗鏡二十七卷第九張富
故大涅槃經云譬如一人多有所能若其走
時則名走者若收刈者復名刈者若作飮食
名作食者若治材木則名工匠鍜金銀時言
金銀師如是一人有多名字法亦如是其實
是一而有多名故知約用分多體恒冥一廬
山遠大師云唯一知性隨用分多非全心外
別有諸數譬如一金作種種器非是金外別
有器體隨用別分受想行等各守自相得言
有數如金與器非無差別金器雖別時無前
後心法如是若言定一金時應當無其諸器
若言定別器應非一金心法一異准此可知
矣是以若但指金則失器壞於世諦若但指
器則失金隱於眞諦所以性淨隨染舉體成
俗卽生滅門染性常淨本來眞淨旣眞如門
斯則卽淨之染不礙眞而恒俗卽染之淨不
破俗而恒眞是故不礙一心雙存二諦乃至
無量身雲無量法門隨義雖分一心不動是
以衆聖所歸無非法也法卽心也是以法能
成佛大報恩經云佛以法爲師般若經云我
初成道觀誰可敬可讃無過於法法能成立
一切凡聖故台敎云若觀如來藏心地法門
卽是觀如來眼耳鼻舌身意豁然眞發得見
佛性三智現前三身具足故知舒爲萬法卷
卽一心一中無量無量中一如華嚴經云爾
時文殊師利菩薩問德首菩薩言佛子如來
所悟唯是一法云何乃說無量諸法現無量
刹化無量衆演無量音示無量身知無量心
現無量神通普能震動無量世界示現無量
殊勝莊嚴顯示無邊種種境界而法性中此
差別相皆不可得時德首菩薩以頌答曰佛

宗鏡二十七卷十張富子
所問義甚深難可了智者能知此常樂佛功
德譬如地性一衆生各別住地無一異念諸
佛法如是亦如火性一能燒一切物火燄無
分別諸佛法如是亦如大海一波濤千萬異
水無種種殊諸佛法如是亦如風性一能吹
一切物風無一異念諸佛法如是亦如大雲
雷普雨一切地雨滴無差別諸佛法如是亦
如地界一能生種種芽非地有殊異諸佛法
如是亦如無雲曀普照於十方光明無異性
諸佛法如是亦如空中月世間靡不見非月
往其處諸佛法如是譬如大梵王應現滿三
千其身無別異諸佛法如是故知此宗鏡一
心之旨名具足道是圓頓門就緣起則無邊
約眞性則無二一多交徹存泯同時如法藏
法師云明不二者若執塵與心爲一遮言不一
以心所現非無緣故若執塵爲二遮言不二
以離心外無別塵故一二無礙現前方入不
二經頌云無二智慧中出人中師子不著一
二法知無一二故又云若以塵唯心現則外
塵都絕若以心全現塵則內心都泯泯者泯
其體外之見存者存其全理之事卽泯恒存
卽存恒泯所以一心摠含萬有萬有不異一
心如起信論疏云所謂法者卽衆生心者出
其法體謂如來藏心含和合二門以其在衆
生位故若在佛地卽無和合義以始覺同本
唯是眞如卽當所顯義也今就隨染衆生位
中故得具其二種門也次攝一切世出世法
者辯法功能以其此心體相無礙染淨同依
隨流返流唯轉此心是故若隨染成於不覺
卽攝世閒法不變之本覺及返染始覺

@@宗鏡二十七卷十一張富
攝出世閒法猶此約生滅門辯若約眞如門
者卽鎔融含攝染淨不殊故通攝也下文具
顯三依於此心顯示大乘義者釋其法名謂
依此一心宗本法上顯示大乘三大之義故
名此心以爲法也別中二先責摠立難後開
別釋成前中責有二意一云心通染淨大乘
唯淨如何此心能顯之義又云心法是一大
乘義廣如何此心能示三義釋意云大乘雖
淨相用必對染成故今生滅門中旣具含染
淨故能顯也以廢染之時卽無淨用故此釋
初意也又心法雖一而有二門眞如門中示
大乘體生滅門中具示三大大乘之義莫過
是三是故依此一心得顯三大之義也又何
故眞如門中云卽示生滅門中云能示者以
眞如是不起門與彼所顯體大無有異相詮
旨不別故云卽示也以是不起故唯示於體
也生滅是起動門染淨旣異詮旨又分能所
不同故不云卽也自體相用者體謂生滅門
中本覺之義是生滅之自體生滅之因故在
生滅門中亦辯體也翻染之淨相及隨染之
業用並在此門中故具論耳是故下文釋生
滅門內是所顯示三大之義意在於此何故
眞如門中直云體生滅門中乃云自體等者
以所示三大義還在能示生滅門中顯非別
外故云自也問眞如是不起門但示於體者
生滅是起動門應唯示相用答眞如是不起
門不起不必由起由無有起故所以唯示體
生滅是起動門起必賴不起含不起故起中具
三大又問眞如生滅二門旣齊相攝者何故
眞如門中唯示大乘體不顯於相用生滅

@@宗鏡二十七卷十二張富
門中具顯三耶答眞如是泯相顯實相不壤
相而卽泯故得攝於生滅巳泯相而不存故
但示於體也生滅是攬理成事門不壞理而
成事故得攝於眞如以成事而理不失故具
示於三大體大者眞性深廣凡聖染淨皆以
爲依故受大名隨流加染而不増返流除染
而不減又返流加淨而不増隨流闕淨而不
減良以染淨之所不虧始終之所不易故云
平等不増減也相大者二種如來藏不空之
義謂不異體之相故云性德如水八德不異
於水用大者謂隨染等幻自然大用報化二
身麤細之用令諸衆生始成世善終成出世
善故也下文顯之何故唯言善不云不善者
以不善法違眞故是所治故非其用也若爾
諸不善法應離於眞釋云亦不離眞以違眞
故非其用也鈔喻顯云一心如水眞如如濕
生滅如波是水濕相卽示水體是眞如門是
水波相能示水之自體相用濕爲自體八功
德相爲相鑑像潤物爲用是生滅門眞如門
是體不說相用生滅門是相用故具說三大
自體相用又是知生滅是眞如家相眞如是
生滅家體體相雖異而不相離也其猶波水
離異豈得水在波外耶豈得水不與波爲自
體耶所以疏云起含不起者且眞如不起之
門舉體成於起動生滅之相今起中含不起
猶水起成波波含於水於生滅門由有起故
示相用二大由含不起故示於體大也故能
具示之又云眞如門唯示體者無相用可示
故生滅門具示三者事理具足故又云如金
莊嚴具者眞如隨緣成生滅生滅無體卽眞

宗鏡二十七卷十三張富
如猶眞金隨工匠之緣成諸器物器物無體
卽是眞金應立量云眞如生滅二門是有法
互相攝故是宗因云不相離故同喻如金莊
嚴具又云眞不待立俗不待遣者一約眞故
無所遣以俗卽眞故二約眞故不待立卽俗
之眞本現故三約俗無所乖眞卽俗故四約
俗不待立卽眞之差別故由是義故不壞生
滅門說眞如門不壞眞如門說生滅門良以
二門唯一心故是以眞俗雙融無障礙也釋
摩訶衍論云依本論略具三門一者本法所
依決定門二者根本攝末分際門三者建立
二種摩訶衍門論云所言法者謂衆生心者
卽本法所依決定門論云是心卽攝一切世
閒法出世閒法者卽是根本攝末分際門論
云一法界心摠攝一切生滅門法是故名爲
攝世閒摠攝一切眞如門法是故名攝出世
閒論云依於此心顯示摩訶衍義者卽是建
立二種摩訶衍門一者心眞如門二者心生
滅門一者一體摩訶衍二者自體自相自用
摩訶衍作一法界心眞如門卽顯示一體摩
訶衍法作一法界心生滅門能示自體自相
自用摩訶衍法乃至依眞如門所趣入之摩
訶衍法唯立體名依生滅門所趣入之摩訶
衍法立自名以眞如門中無他相故生滅門
中有他相故他謂一切不善品法自謂一切
清淨品法若所對治他無能對治自無故唯
言體不說自焉若所對治他有能對治自有
故名言自不說體焉又二種本法各有十名
名通義別一者名爲廣大神王此中有二一
者鳩那耶神王二者遮毗佉羅神王第一神

@@宗鏡二十七卷十四張富
王住金剛山一向出生吉祥神衆第二神王
住大海中徧通出生一切種種吉祥神衆過
患神衆二種本法廣大神王亦復如是一體
本法一向出生眞如淨法三自本法自體自
相自用徧通出生一切種種清白品法染汙
品法故自體契經中作如是說文殊師利前
白佛言世尊甚深極妙二種大乘不覺同異極
疑衆心如宜世尊爲衆更說佛造作相而告
文殊言善男子如是二法譬如金剛神王及
主海神王其相各差別謂如金剛神王住金
剛山見諸境界唯現金光不現餘光眞如一
心金剛神王亦復如是唯有淨法無有餘法
故又如金剛王唯出清淨眷屬當不出生雜
亂眷屬八如一心亦復如是唯出生無垥清
淨法故復次譬如主海神王住大海中出生
種種麤惡眷屬種種善妙眷屬生滅一心主
海神王亦復如是出生一切染淨法故二者
名爲大虛空王此中有二一者空自在空王
二者色自在空王第一空王以空容受而爲
自在第二空王以色容受而爲自在二種本
法亦復如是一體空王以無住處而爲自在
三自空王以有住處而爲自在故金剛三昧
契經中作如是說心如法理自體空無如彼
空王本無住處一地契經中作如是說一心
法體於諸障礙無有障礙令住諸法譬如空
王於一切色得自在故容受大種故三者名
出生龍王此中有二一者出生光明龍王二
者出生風水龍王第一龍王以淨光明而爲
依止第二龍王以風水德而爲依止二種本
法出生龍王亦復如是一體本法以純淨法

@@宗鏡二十七卷十五張富*
而爲其體三自本法以染淨法而爲其德故
順理契經作如是說一心本法純一無雜譬
如光明龍王以淨光明而爲宮殿以淨光明
而爲身相以淨光明而爲徒衆無始契經中
作如是說譬如大海中有大龍王名曰出生
風水從其頭頂出生澄水從其尾末出生漂
嵐由是龍故大海水常恒相續無有斷絕一
心龍王亦復如是能生一切差別平等種種
諸法常恒相續無有斷絕四者名爲如意珠
藏此中有二一者金王如意二者滿主如意
第一如意唯出金剛第二如意具足出生善
不善物二種本法亦復如是一體如意唯生
淨法三自如意通生染淨故如如契經中作
如是說佛告金剛藏言佛子譬如金翅鳥王
命終然後其心入海爲如意珠能生金沙利
益龍王一心本法亦復如是能生眞理利益
圓滿者本性智契經中作如是說譬如遮多
梨鬼爲報恩故於萬劫爲如意珠利益海生
一心如意亦復如是能生長生死及涅槃法
故五者名爲方等此中有二一者白毫方等
二者亂色方等第一方等中唯現前天像第
二方等中通現五趣如是二毫衆生身分顯
了分明譬如明鏡二種本法亦復如是故攝
無量契經中作如是說清淨法界如白必薩
伊尼羅無盡法界如亂必薩伊尼羅故六者
名爲如來藏此中有二一者遠轉遠縛如來
藏二者與行與相如來藏實際契經中作如
是說佛子如來藏者唯有覺者唯有如如離
流轉因離慮知縛一一白白是故名爲如來
之藏楞伽契經中作如是說如來藏者爲善

宗鏡二十七卷十六張富*
不善因受苦樂與因倶若生若滅猶如技兒
故七者名爲一法界此中有一者純白一法
界二者無盡一法界第一法界如空劫時第
二法界如住劫時眞如法界契經中作如是
說空種無礙如空長時徧種無礙如有長時
故八者名爲摩訶衍義一者一體摩訶衍二
者自體自相自用摩訶衍廣如前說九者名
爲中實此中有二一者等住中實二者別住
中實第一中實如獨明珠第二中實如順明
珠中實契經中作如是說離邊眞心若眞如
依如異同珠若生滅依如同異珠故十者名
爲一心此中有二一者是一是一一心二者
是一切是一一心第一一心隨所作立名第
二一心隨能作立名一心法契經中作如是
說爾時舎利弗白佛言世尊本地修多羅作
如是唱其心體性非大非小非法非非法非
同非異非一非一切何因緣故今日自言眞
如一心因一故一生滅一心因多故一將非
世尊無有前後相違過耶佛言善男子莫作
是說所以者何心法非一因所作一故假名
爲一心法非一切因所作一切故假名一切
而言一心不說一切心者隨能作心立其名
故乃至廣說是名爲十如是十名摠諸佛一
切法藏根本名字訖故知摠立一心別含多
義眞如門內無自無他生滅門中有善有惡
隨緣開合雖異約性一理無差如上十門義
味方足又開則無量無邊之義爲宗合卽二
門一心之法爲要二門之内容萬義而不亂
無邊之義同一心而混融是以開合自在立
破無礙開而不繁合而不狹立而無得破

@@宗鏡二十七卷十七張富
而無失是爲馬鳴之妙術起信之宗體也所
謂開合立破而不繁不狹無得無失者良由
卽是心故設離斯旨無法施爲若論正宗非
多非一如天台涅槃疏云如是正業不可言
三不可言一言一則失用言三則傷體卽體
而用卽用而體問旣不可言三云何說三
亦不可言一云何說一答宗非數量非一
非三說徧恒沙而三而一疏云昔爲破邪說
一爲三三不乖一念爲破別說三爲一一不
乖三如此三一乃是諸佛境界故云卽體而
用一不違三卽用而體三不違一體用自在
破立無礙矣
宗鏡錄卷第二十七富
音義
欻<許勿反暴起也>倐<式竹反丨忽也>熾<昌志反>繒<疾陵反>礭<苦角反>
曦<許羇反日光也>憒<胡對反>閙<奴敎反>刈<魚胏反>鍜<丁貫反>曀
<於計反陰風也>鎔<余封反>鳩<居求反>佉<丘伽反>漂<疋眇反>嵐<郞合
反>
丁未歲高麗國分司南海大藏都監開板

@@宗鏡錄卷第二十八富
慧日永明寺主智覺禪師延壽集
夫宗鏡緣起自在法門皆談如理實德法如
是故非約變化對治權巧所說一一法皆得
全力非是分力盡爲法界體各住眞如位如
大寶積經云若人欲解一切法相欲知一切
衆生心界皆悉同等當學般若波羅蜜故知
不歸宗鏡何以照明斯卽無礙法門無有一
毫所隔約華嚴宗有十種無礙一性相無礙
二廣狹無礙三一多無礙四相入無礙五相
是無礙六隱顯無礙七微細無礙八帝網無
礙九十世無礙十主伴無礙令於事法上辯
此十無礙例餘法准知一性相無礙者如經
云此蓮華葉卽具此十義謂此華葉卽同眞
性不礙事相宛然二廣狹無礙卽此華葉其
必普周無有邊際而恒不捨本位分劑此則
分卽無分無分卽分經云此諸華葉普覆法
界三一多無礙卽此華葉具無邊德不可言
一融無二相不可言多四相入無礙此一華
葉舒巳徧入一切差別法中復能攝取彼一
切法令入巳内是故卽舒恒攝同時無礙五
相卽無礙此一華葉必廢巳同他舉體全是
彼一切法而恒攝他同巳令彼一切卽是巳
體是故巳卽是他巳不立他卽是巳他不存
他口存亡同時顯現六隱顯無礙此華葉旣
徧一切彼一切法亦皆普徧此能徧彼則此
顯彼隱彼能徧此則彼顯此隱如是此彼各
有隱顯無礙七微細無礙又此華葉中悉能
顯現微細刹土炳然齊現無不具足經云一
塵中微細國土曠然安住八帝網無礙又此

宗鏡二十八卷第二張富*
華葉一一塵中各有無邊諸世界海世界海
中復有微塵此微塵内復有世界如是重重
不可窮盡非是心識思量境界九十世無礙
此一華葉橫徧十方豎該九世以時無別體
依華以立華旣無礙時亦如之十主伴無礙
又此華葉理無孤起必攝無量眷屬圍繞經
云此蓮華有世界海微塵數蓮華以爲眷屬
此經所有眷屬互爲主伴具德圓滿是世見
此華葉卽是見於無盡法界非是託此別有
所表經云此華葉等皆從無生法忍所起此
一華葉旣具十種無礙餘一切事皆亦如是
斯十玄門不出事理若從事理無礙交參則
有因陀羅網門微細相容門純雜具德門等
若依事理逆順相融則有具足相應門隱顯
倶成門相卽自在門等是以一多相入而非
一以相資不壞自要各各現故非一以一多
相卽而非異以一多相攝互泯絕故非異則
宗鏡之內凡有一法一塵悉各具此十無礙
門如一蓮華葉法爾如是若不見者圓信不
成皆局方隅盡爲權漸終不能一多卽入心
境融通耳記釋蓮華十玄門一同時具足相
應門者夫十玄十對凡舉一事必具十玄凡
一玄門必收十對泛明一法一一圓收十對
者一敎義二事理三境智四行位五因果六
依正七體用八人法九逆順十感應如一蓮
華具茲十對萬法例爾一敎義謂見此蓮華
能生解故二事理華卽是事舉體同眞故三
境智華是所觀同智性故四行位是萬行華
隨位別故五因果因事之華攬成果故六依
正全是所依亦能依故七體用體同眞性用

@@宗鏡二十八卷第三張富
應機故八人法恒攬爲人攝爲法故九逆順
逆同五熱順十度故十感應徧應一切亦能
感故如一華旣爾餘一切事准以知之如事
法旣爾餘敎義等一切皆然准思可見妙嚴
品喻佛身云譬如虛空具含衆像此舉佛身
具足諸法也又晉經性起品頌云三世一切
劫佛刹及諸法諸根心心所一切虛妄法於
一佛身中此法皆悉現是故說菩提無量無
有邊亦約佛身心具也又普賢三昧品云能
令一切國土所有微塵悉能容受無邊法界
據能具之言但以業用揔由德相本自具足
卽是德相令揔見之卽爲業用下業四准之
十行品云此菩薩於其身中現一切刹一切
衆生一切諸佛入法界品云善財見普賢一
一身分一一毛孔皆有十方一切世界三千
界中地水等輪諸山河海人天宮殿種種時
劫諸佛菩薩如見現在世界如是前際後際
一切世界中悉爾明見乃至十方利塵中現
三世一切境界一切佛刹一切衆生一切佛
出興一切菩薩及聞佛菩薩衆會言音斯並
是同時具足相應門也二廣狹自在門者先
明廣狹後會通純雜先明廣狹者如善財歎
樓閣云不動本處而能普詣一切佛刹者之
所住處入法界品摩耶夫人云又善男子彼
妙光明入我身時我身形量雖不踰本然其
實巳超過世閒所以者何我身爾時量同虛
空悉能容受十方菩薩受生莊嚴諸宮殿故
如是等文皆廣狹自在也次會通純雜者如
云萬行紛披比華開錦上此是諸藏純雜具
德門然有二意一者若以契理爲純萬行爲

@@宗鏡二十八卷第四張富*
雜則是事理無礙非事事無礙設如菩薩大
悲爲純盡未來際唯見行悲餘行如虛空若
約雜門卽萬行倶修者此二門異亦不成事
事無礙二者如一施門一切萬法皆悉名施
所以名純而此施門卽具諸度行故名爲雜
如是純之與雜不相障礙故名具德者則事
事無礙義成而復一中具諸度諸度存卽相
入門若一卽諸度復似相卽門故不存之賢
首改爲廣狹自在門若華開錦上者意取五
綵相宣華色雖異一一之線皆悉通過通喻
於純異喻於雜故常通常異名爲無礙不同
繡畫但異不通釋曰若異而不通失一性圓
融之道若通而不異無萬行莊嚴之門令常
異常通無閒無斷則眞體冥寂不礙隨緣大
用現前無妨正性可謂比華開錦上猶雲起
長空矣又賢首意云萬行純雜有通事理無
礙及單約事說故廢之耳謂同一法界故純
不壞事相故雜此卽事理無礙也一行長行
故純不妨餘行故雜此但約事也故昔廢之
而立廣狹今欲會取卽事同理而徧故純不
壞一多故雜則亦有事事無礙義耳如以入
門取之則一切皆入入中有多法門故名爲
雜如妙嚴品說諸衆海各各唯一解脫門純
也普賢菩薩得不思議解脫雜也入法界品
中慈行童女云我於三十六恒河沙佛所修
得此法彼諸如來各以異門令我入是般若
波羅蜜普莊嚴門卽純雜無礙也又善財童
子所求諸善知識各言唯知此法門又云多
劫唯修此門者卽純門也諸善知識皆推進
云如諸菩薩種種知見種種修行種種證得

宗鏡二十八卷第五張富者
此雜門也自言知一推他有多自他雖異然
屬一身此亦純雜無礙門也三一多相容不
同門者一多無礙等虛室之千光由一與多
互爲緣起力用交徹故相涉入是曰相容不
壞其相故云不同如一室内千燈並照燈隨
盞異一一不同燈逐光通光光涉入常別常
入恒異恒融故經頌云一中解無量無量中
解一了彼互生起當成無所畏又卽如理之
徧如理之包舒攝同時若具作者一或唯入
以一入一切故二或唯攝以一攝一切故三
卽入卽攝同時無礙故四非入非攝以入卽
攝故非入攝卽入故非攝五或具前四以是
解境故六或絕前五以是行境故行起解絕
故華嚴經云此菩薩於一毛孔中普能容納
一切國土門云一切身中悉能包納盡法界
不可說不可說身而衆生界無増無減如一
身乃至徧法界一切身悉亦如是故寂照神
變三摩地經云於其一切有情身中普能示
現一有情身又能於一有情身中普現一切
有情之身有情身中能現法身又能於法身
中現有情身乃至能以一心隨念悟入一切
衆生無際劫數普現所作業果異熟隨其所
應開悟有情悉令現見皆得善巧四相卽門
者廢巳同他者是相卽義以上相入則此彼
互存如兩鏡相照但約力用交徹明耳今此
約有體無體故言廢巳廢巳卽巳無體也同
他卽他有體也如經頌云一卽是多多卽一
文隨於義義隨文如是一切展轉成此不退
人應爲說旣言展轉成卽異體類相望也不
思議法品云諸佛知一切佛語卽一佛語

@@宗鏡二十八卷第六張富
*此同類相卽也初發心品云心以發故卽
與三世一切諸佛體性平等乃至云眞心智
慧等者此顯位上下相卽也入法界品云彌
勒告大衆言餘諸菩薩經無量百千億那由
他劫乃能滿足菩薩行願乃能親近諸佛菩
提此長者子於一生内則能淨佛刹等五隱
顯門者如八日月者卽取明處爲顯暗處爲
隱而必同時故云倶成不同十五日唯顯月
晦日唯隱又暗處非無明明處非無暗但明
顯處暗隱暗處明隱亦得云隱顯倶成故云
隱顯倶成似秋空之片月如八日月半顯半
隱正顯卽隱不同晦日隱時無顯不同望日
顯時無隱則明下有晦晦下有明如東方入
處卽於東起如明下有闇西方起處卽於西
入如暗下有明故稱秘密倶成亦如夜摩天
偈云十方一切處皆謂佛在此或見在人閒
或見在天宮則見處爲顯不見處爲隱非佛
不徧十定品云或見佛身其量七肘或見佛
身其量八肘或見佛身其量九肘乃至或見
佛身不可說不可說佛刹微塵數世界量則
見七肘時七肘顯餘量皆隱也餘顯例然故
彼喻云譬如輪閻浮提人見其形小而亦不
減中住者見其形大而亦不増釋云見其大
則大顯小隱見小則小顯大隱而不増減則
是秘密倶成餘一切法類可知也如經云摩
耶夫人於此一處爲菩薩毋三千世界爲母
亦然然我此身非一處住非多處住亦隱顯
義此處爲母此顯彼隱等非一處住卽是一
隱例有多顯非多處住卽是多隱
例有一顯亦是雙奪倶泯之句非隱非顯秘
密之義
@@宗鏡二十八卷第七張富*
然若約智幻卽業用門約極位成卽德相門
六微細相容門者經頌云一一毛孔内各現
無數刹卽業用門又德雲比丘云住微細念
佛門於一毛端處有不可說如來出現悉至
其所而承事故此通於德相業四刊定記云
此微細德不同相在德彼約別體別德相望
相在此伹當法卽具一切炳然齊著七因陀
羅網門者此帝網觀如一華一塵以稱性故
能攝一切餘塵餘法亦皆稱性何有一法而
不攝耶應以塵對餘刹以辯重重欲令易見且
以一塵望餘塵謂一塵之内所含諸刹彼所
含刹亦攬塵成此能成塵亦湏稱性塵旣稱
性亦須含刹第二重内所含諸刹亦攬塵成
塵復稱性亦須含刹第三重塵含第四重刹
第四重塵含第五重刹重重塵成重重稱性
無窮無盡猶如鏡燈以喻帝網若言帝網從
喻受名若就法立應名重現無盡門如一珠
之內頓現萬像如一塵内頓現諸法伹是一
重一珠現於諸珠方成重重之義珠皆明淨
如塵稱性一珠現於多珠猶如一塵現於多
刹塵所現珠影復能現影如塵内刹塵復能
現刹重重影明重重互現故言至無盡釋曰
重重無盡者卽是一一法皆含眞如心性無
盡之理所以互徧重重如無盡意菩薩經云
無盡意言以一念慧成阿耨多羅三藐三菩
提我當如是覺了分別舎利弗是名菩薩一
道無盡又菩薩瓔珞本業經云佛子法門者
所謂十信心是一切行本是故十信心中一
信心有十品信心爲百法明門復從是有法
明心中一心有百心故爲千法明門復從

宗鏡二十八卷第八張富字
*千法明心中一心有千心爲萬法明門如
是増進至無量明轉勝進上上法故爲明明
法門百萬阿僧秖功德一切行盡入此明門
釋曰何以入此明門以自心明故能通萬法
故名之爲門況帝珠瑩淨影現重重比塵刹
性明能含萬法如觀佛三昧海經云佛告阿
難善法者所謂一切無量禪定諸念佛法從
諸心想生是名功德藏雜華嚴經一乘修行
者秘密義記云緣起陀羅尼者一起而一切
起見一而見一切故一切諸法不可說不可
說一法中有十重重現顯此一法中所顯一
切法中亦復如是十重重顯現無盡無盡如
摩尼雨寶經十不可說十無盡故以此陀羅
尼無盡寶雨一切諸十不可說十無盡寶此
所雨寶中又雨十無盡寶乃至無盡無盡故
名因陀羅尼此中所明陀羅尼不有餘處不
出大日毗盧遮那法界身此身卽是一切衆
生身揔持十不可說十無盡法故名陀羅尼
此身中有八種五摩尼若約圓融不問佛衆
生皆倶圓融顯現不可具說凡夫不解故不
得根五用聖者解故得根五用得五根用者
通名二種陀羅尼卽根本因陀羅尼緣起陀
羅尼八種五摩尼者一者上方體著有五摩
尼一眼二耳三鼻四舌互口二者左方有五
摩尼一大指二頭指三中指四無名指五小
指三者右方五種摩尼卽右手五指四者下
方足亦五摩尼一大指二頭指三中指四無
名指五小指五者下右方五摩尼義卽右足
五指六者就全身又五摩尼一頭二左手三
右手四左足五右足七者就五大五摩尼一
地
@@宗鏡二十八卷第九張富*
二水三火四風五空八者就五內又五摩尼
一心二胏三腎四脾五肝辯業用者一眼此
雨能徧照分別十方所有善惡法十無盡佛
國土微塵數諸佛菩薩聲聞緣覺十不可說
體相心行又照見世閒種種所有十不可說
衆生十無盡苦樂等事此光明寶摩尼王若
不善用一刹那中沉苦輪迴無有窮巳若善
用一刹那中究竟無上菩提如一刹那一切
刹那亦爾二耳此雨能分別世閒種種苦樂
等音聲又無漏聖者音聲此光明寶摩尼王
若善用卽一刹那中究竟無上菩提若不善
用一刹那中招無出期苦三鼻此雨能分別
一切世閒種種名香凡聖正報身分依報宮
殿等香又人閒中種種作善作惡念善念惡
乃至念無上菩提等香此光明寶摩尼王若
善用一刹那中究竟無上菩提若不善用一
刹那中招十無盡苦四舌此雨能分別演說
十無盡佛刹塵數一切諸佛菩薩等十不可
說無漏妙法乃至一切世閒善不善身口意
業行等此光明寶摩尼王若善用一刹那中
究竟無上菩提若不善用一刹那中招無出
期苦五口此雨能分別演說十佛刹塵數佛
菩薩十不可說三業行十無盡諸衆生所有
邪正等法此光明寶摩尼王若善用一刹那
中究竟無上菩提若不善用一刹那中招無
出期苦二者上左方摩尼一一摩尼周徧十
不可說法界能雨十不可說天衣天饌華香
等種種莊嚴雲此光明寶摩尼王若善用一
刹那中究竟無上菩提若不善用一刹那中
招無出期苦三者上右方五摩尼如左方亦

@@宗鏡二十八卷第十張富
爾四者下方左五摩尼雨能令飛行十方不
可說十無盡法界虛空界佛國土海歷事諸
佛承給供養以此無礙神足一刹那中徧至
十不可說一切衆生界示敎利喜迴向佛道
無疲無猒此光明寶摩尼王若善用一刹那
中究竟無上菩提若不善用一刹那中招無
出期苦五者下方右五摩尼雨無盡寶如左
亦爾如上所說一一身分中法界法爾十重
重十無盡不可窮極如不思議品云一切法
界虛空等世界悉以毛端周德度量一一毛
端處於一一念中化不可說不可說佛刹微
塵等身乃至一一法中說不可說不可說佛
刹微塵等名句文身充滿法界一切衆生無
不聞者盡一切未來際劫常轉法輪等此則
處以毛端該於法界時以刹那盡於劫海謂
於此處頓起業用謂於此時常起業用此亦
不待因緣諸佛法爾六者全身五摩尼者若
善用名金剛輪若不善四名地獄猛火輪上
方摩尼者名日月星宿摩尼若善用不起風
雷雲霧若不善用現種種不吉祥事其餘四
摩尼揔名拒敵劒輪七者五大五摩尼揔名
莊嚴佛國土成就衆生八者五内摩尼此有
十義一名因陀羅網體備五珠者重重無盡
義二名錠光頗梨如頗梨鏡頓現萬像故三
名圓鏡普現諸法無分別義此二鏡二名一
義四名滿清涼解脫義息煩惱燄故五名烈
火令無辵餘義如劫火故六名金剛杵拒敵
義破煩惱軍故七名閻浮金無鑛無價義八
名無價摩尼雨寶無量亦無類義九名無畏
印如持世閒大王印隨所至處得無畏故

宗鏡二十八卷十一張富*
十名大日如來奪千電烈宿百千億十不可
說日月光明義又因陀羅網者約喻說網主
卽天主由宿世十不可說劫歷事供養諸釋
梵王是故得此果報以此寶網莊嚴天宮殿
以化諸天衆悉令知一切善惡業報諸天衆
見此事巳皆悉不放逸令勤行精進乃以此
網令類知十無盡重重法界法門故顯其體
德備五珠者如是無盡五珠五五爲部其數
無量何故得如是依報莊嚴者由一念中如
是以十無盡戒定慧解脫解脫知見五分法
身等乃至演說十不可說十無盡法門海熏
修自身心故得如是十無盡依報所有世界
海中十不一說諸天衆皆悉流入大日毗盧
遮那果海中如一念一切中亦如是不可窮
盡此皆去情思之是名體德備五珠也五珠
者白珠赤珠靑珠黃珠黑珠一爲本法攝餘
四珠如舉一爲本法餘四隨舉爲本法亦如
是又白珠中餘四現及本白影影又影現如
白珠現影中又影現一切珠亦如是如是十
重重十無盡不可具說又諸衆生所造作業
影現善惡無記現又無漏聖人所證因果上
中下位分於中皆具現如在天珠中現一切
宮殿樓閣柱楹梠桷現如是是時諸天見此
事巳深起慈悲心救護心三業中不作惡心
勤行精進不敢放逸又此五色珠中隨衆生
業影現白中天清淨業現赤中無記業現靑
中餓鬼畜生業現黃中人閒種種輪轉不相
捨離世善業現黑中地獄種種苦業現乃至
十方諸佛八相成道靡不於中重重影現心
等五色珠因陀羅網亦如是於中有業識細
相
@@宗鏡二十八卷十二張富
轉識中相現識麤相目見可貪色時眼脈走
黃黃熏隨五摩尼黃色現是名貪業現五道
業作目見可瞋色時目脈走靑靑熏隨色摩
尼靑色現是名瞋業現五道業作目見可善
可惡不識不知色時目脈走黑黑熏隨色摩
尼黑色現是名癡業現五道業作純白色時
此諸天業現表而可知約實而言一一業中
皆具一切如是重重無盡卽德用自在門是
根本因陀羅尼並是實義非變化成此是如
理智中如量境界也皆是法性實德法爾如
是十重重藏十無盡藏此約圓敎法以十數
顯重重亦以十數顯無盡又此天網能現一
切影卽是意業能雨一切寶卽是身業能出
一切音聲卽是口業然一切諸法皆從果海
中出然還無不歸於果海中約實而言至意
此中在者正此果海之文處此中有三一德
用自在如珠喻二知根海三如根五用如前
巳辯此知根海一種能知者有三種人一佛
二菩薩聲聞緣覺三凡夫云何根海謂大日
毗盧遮那智藏海此海中有三種波此上三
種人次第能知此海本來寂云何生波浪由
忽爾念無明風起於波浪云何波相此無明
風動智藏海中生波浪譬如以鐺盛清水初
置火邊初時細動有如粒子漸大動有如細
流漸大動有如涌騰然此自然隨風之色或
得破種種穀破諸草木或滋萌五穀成熟一
切果實若欲起此風時最初雲霞於外顯現
然後起大風若此拔草木根栽及諸五穀海
上起黑雲若此破五穀一切果實不拔草木
根栽海上起靑雲若此成熟五穀滋萌一切

@@宗鏡二十八卷十三張富
華草海上起白黃雲若此非善非惡海上起
慶色赤雲由此三種能知若此極細一船師
所知若此中二船師所知若此極麤相於上
現凡夫所知如是毗盧遮那智藏海中有三
風三波秘密難知良以一切衆生自心處內
有八㸤<普眄反卽一切衆生心腹内有八㸤爲華五藏其八㸤相狀一似牛黃也>
和合成蓮華此蓮華中有正徧知海是名毗
盧遮那智藏亦名蓮華藏莊嚴世界海此海
有三種波者一業相二轉相三現相然此蓮
華藏海有二種門一大藏金剛門二差別金
剛門然凡夫華未開發聖者華巳開發此未
開發華萼上有九孔名差別金剛門此華莖
上有一大孔是名大藏金剛門凡衆生業將
起從大藏門風起飄動心海乃至涌出差別
門中巳後眼等五根面上乃至諸根中周流
不知手舞足踏手擎足擾動初發微細是名
業相諸佛境界次漸麤涌出差別門未現面
貌是名轉相諸菩薩聲聞緣覺境界後於諸
根貌面中顯現善惡相極麤是名現相諸凡
夫境界若諸佛現在一刹那中了知十世九
世無礙如一刹那一切刹那亦爾是名知根
海又若網所張處謂諸宮殿若配法者宮殿
卽是支末因陀羅無盡五體德備五珠卽是
根本因陀羅若秘密釋者此天主因陀羅乃
是一切衆生身中實性往昔由與毗覷遮那
如來倶同一因及諸釋師子倶同一善根故
又此十不可說一切諸天衆此皆謂諸十不
可說同類十無量異類清淨緣慮心是也其
餘一切不可說所現雜染業影一切皆欲界
一切雜染心是也又云圓融國土差別世界

宗鏡二十八卷十四張富*
海等種種境界不在心外此有師子臆中五
華藏互交踄入十重重十無盡由逆順成十
華藏猶如因陀羅網互現影故又云五華藏
者過多不六減少不四一切五部准此可知
類八五相亦復如是五華藏者卽五色蓮一
白蓮二赤蓮三靑蓮四黃蓮五黑蓮是五蓮
華皆悉由無生法忍所起從大悲胎藏所生
此華相色卽師子臆中五種色大蓮華此卽
經中所說師子勝相國是也一約世閒之五
行方處釋色相者一者肺華三葉白色似半
月二者心華赤色有三角三者肝華八葉靑
色具五色四者脾華一葉黃色有四隅五者
腎華八葉黑色二約五大者一風黑色似半
月二火赤色三角三空靑色具五四地黃色
四方五水白色圓問何故所配初後相違耶
答肺名金金者西方白良由肺内有息風故
名風腎名水水者北方黑良由有腎爲水能
形物體性不相違也此五華藏若異體謂諸
華各各差別若同體謂住一徧應故諸華中
各皆由一華徧應多華故各多華全爲其一
華是故能有多箇一華然彼多一華由本一
華應多華故雖有多一華然彼多一華與本
一華體無差別故是故名同體以諸緣起門
内有三義故一不相由義謂具自德故二相
由義謂差別故三無礙義不可說故乃至由
此緣起是法界家實德故普賢境界具德自
在無障礙故卽是圓滿敎主大日毗盧遮那
如來以如是圓滿鎔融廣大身於如圓滿鎔
融廣大蓮華藏莊嚴世界海中攝其餘樹形
等圓滿鎔融廣大世界海以如是圓滿鎔融

@@宗鏡二十八卷十五張富*
廣大十不可說法界海爲境界坐如是圓滿
鎔融廣大蓮華藏半月形摩尼師子座示如
是圓滿鎔融廣大無盡攝生威儀身雲差別
業四無邊無邊如是重重無盡無盡而如來
無來往無功用此皆海印三昧中炳然顯現
故亦法界法爾故能如是如摩尼雨寶天鼓
出音雖無功用所作得成就如是所現雖廣
大而論時不過一刹那論處上出一塵如是
一切皆一刹那所現如一刹那一切刹那中
亦如是如一塵一切塵中亦如是也故知是
心大海中有大菩提心龍無邊無盡是心所
有一切法無邊無盡故名閻浮提中人之力
所不能受持如海雲比丘所持性起一品雖
湏彌山聚筆四天下塵數四海墨不能書者
良由是心性無盡故智者不須遠求矣問何
故蓮唯八葉答謂三乘果德體周照而用未
周故云八葉耳若化周塵道中德滿十方乃
名十葉今約少分四攝四無量故名取八也
一葉表一實五葉表五乘又心內㸤正八和
合爲蓮華體故名八葉又一切凡夫心處雖
未能自了其内心亦自然而有八㸤合成蓮
華形今但視照此心令其開敷卽是三昧實
故若視此心八葉之華卽得與理相應此八
葉者四方卽是表四攝四隅卽表如來四智
此華本來衆生卽是菩提心當知一切法門
皆是從心而所有也若解是者心華自然開
能見佛如云心開意解卽此義也開心者卽
入無生門也又心內有四種摩尼一者藏卽
是聲聞人月者清涼義由有息煩惱焰暑氣
故名戒月藏二者日藏卽緣覺日卽慧義

@@宗鏡二十八卷十六張富
以大利慧能乾十二因緣大河故名慧日藏
三者萎華寶卽菩薩三藏揔持辯才無邊可
得佛果寶故菩薩如愚如朴凡夫不知爲知
如新淨華菩薩知爲不知如萎華故名萎華
寶四者寶淨卽諸佛是也摩尼寶清淨光明
成就故名寶淨此中諸寶凡夫愚癡不實實
不能知湏試而後能知實實也譬如有伽陀
羅等四種炭火投於其中可試以月藏投火
中雖不出出倶變色以此當知非眞寶又以
日藏投火中火中則變出則歸本色以此當
知非寶又以萎華寶投火中雖不出出倶不
變假使不變猶雨寶有失以此當知非勝寶
又以寶淨摩尼寶投火中雖不出出倶不變
又雨寶無盡初二寶爲下寶中一寶爲中寶
後一寶爲勝寶如是心內四種眞摩尼試實
不實何以得知有無量四魔以聲聞投小叫
喚地獄中巳雖不出出倶生疲猒心以此當
知下劣性又以緣覺投大叫喚地獄中巳於
其中則生疲猒心出則得本心又以菩薩投
火燒熱地獄中雖不出出倶不變在恭敬善
知識處漸有闕由是當知雖不變少有失乎
又以佛投阿鼻大地獄中雖不出出倶不變
亦無怖畏心亦復供養善知識度諸衆生示
現入相而不休息常於諸道中代一切衆生
受諸苦惱無疲猒心譬如輪王寶馬一刹那
周行四天下而復於一切時中一切刹那中
周行塵方不生疲猒又云一切諸衆生從本
以來同一實性相覺時不増迷時不減不問
凡聖唯此一大日毗盧遮那之善巧性相及
妄念時不改凡夫時善惡無記種種一切煩

宗鏡二十八卷十七張富惱
妄想所見種種一切諸法國土山河沙石瓦
礫樹木叢林羣獸雌雄卵殳强弱互相食噉
牝牡婬欲窟穴相奪人閒男女偸盜劫掠貪
財貪色貪名貪利互相殺奪乃至巳生當生
現生一切惡法性相乃至一切諸善法巳作
當作現作乃至璧玉金銀赤白銅鐵珠珍珂
貝一切華香幡蓋宮殿樓閣凡一切諸所用
物像皆此大日毗盧遮那度生德用全此法
界身雲何以故若離此相巳外諸佛以何方
便化度一切衆生類是故法界一法皆諸佛
法然一切凡夫違諸差別相起種種異見由
不知忽爾無明計種種異見如經中所說依
正論釋但是一善巧方便盤迴屈曲成所依
華藏於一一華葉中顯十佛令知相雖萬差
皆是毗盧遮那十身所作十身差別機感多
端耳又緣起陀羅尼有二一淨緣起如清渚
起波二染緣起猶濁河鼓浪清濁雖異濕性
無差如淨緣返流聖地之中染緣隨流凡境
之内凡聖雖別一心湛然此猶約迷悟似分
若直了一心全成性起無復凡聖之號曷有
清濁之文問所云五根作用皆稱光明寶
摩尼王悉能雨寶凡夫根器亦如是耶答
經云六自在王常清淨所以稱王王是自在
義是以眼根任運觀色自在無礙經云譬如
眼光照了前境其光圓滿得無増愛又常在
現量本性不遷豈非如王常得自在所稱摩
尼者是雨寶義如云應眼時若千日萬像不
能逃影質豈非雨寶義又云眼門放光照破
山河大地豈非放光義則玄鑑無辵幽微洞
察五根隨用亦復如是乃至意根一念千

@@宗鏡二十八卷十八張富
里無有障礙如云應意時絕分別照燭森羅
終不歇透過山河石壁閒要且照時常寂滅
故知六根不惡還同正覺智者無爲愚人自
縛可謂身之寶藏心之明珠不說不知空沉
苦海先聖悲愍意在於斯矣又所陳法喻爲
末信之人此是世閒摩尼況我心之雨寶如
將大海比我心之宏深且摩尼是質礙之色
法豈同丹臺無盡之法財大海是有限之波
瀾寧等靈源不窮之性水乃略況於少分可
謂天地懸殊尋萬丈而未得毫釐指百分而
纔言一二切忌自屈不肯承當耳八託事顯
法生解門者華嚴經云百千億那由他不可
說先住兜率宮諸菩薩衆以從超過三界法
所生離諸煩惱行所生周徧無礙心所生甚
深方便法所生無量廣大智所生堅固清淨
信所増長不思議善根所起阿僧衹善巧變
化所成就供養佛心之所現無作法門之所
印釋曰此上倂出因也又云出過諸天諸供
養具供養於佛者卽說多果也次一因成一
果經云以從波羅蜜所生一切寶蓋於一切
佛境界清淨所生一切華悵無生法忍所生
一切衣乃至解諸法如夢歡喜心所生佛所
隹一切寶宮殿旣以無生忍唯生於衣等故
云一因一果後一因成多果謂但舉衆生爲
因摠生諸果故經云無著善根衆生善根所
生一切寶蓮華雲一切堅固香雲一切無邊
色華雲等隨一事卽是無盡况一事皆是稱
性故皆卽是無盡法界但隨一義以名目之
如顯可重圓明卽名爲寶若云自在卽稱爲
王若爲潤益卽名雲等故金色世界卽是本

@@宗鏡二十八卷十九張富
性彌勒樓閣卽是法門勝熱婆羅門火聚刀
山卽是般若無分別智等皆其事也故一一
事卽具無盡之法故立具足無盡之德不出
於此九十世隔法異成門者以時無別體依華
以立一念該攝十世融通所以如見華開知
是芳舂茂盛結果知是朱夏彫落爲秋收藏
爲冬皆因於物知四時也又一念九世成十
世者九約於義一約實體體用相融故常九
常一無有障礙體用相奪離九一相故同果海
令時融通無礙自在略有四重一相泯倶盡
二相與兩存三相隨互攝四相是互卽初中
以本從末唯事而無理以末歸本唯理而無
事二中全事之理非事故一相無時全理之
事非理故九世不亂三中由隨事之理故令
一時能容一切時由隨理之事故令一切時
隨理入一時中多一反上互入可知四中由
卽理之事故令一時卽一切時由卽事之理
故令一切時卽一時故唯理無物可相卽入
唯事相礙不可卽入要以事理相從無礙方
有卽入思之可見又如善財一生能辦多劫
之行者如毗目仙人執手旣善友力瞬息之
閒或有佛所見經不可說不可說佛刹微塵
數劫修行不倦何得一生不經多劫仙人之
力長短自在故如世王質遇仙人棋令斧柯
爛三歳尙謂食頃旣能以長爲短亦能以短
爲長如周穆隨於幻人雖經多年實唯瞬息
故知世法佛法倶不可思議世法尙不可量
何況佛法不應以長短之時廣狹之處定其
旨也十主伴圓明具德者華嚴現相品云眉
閒出勝音菩薩與無量諸眷屬倶出卽人眷

宗鏡二十八卷二十張富屬
佛放眉閒光明無量百千億光明以爲眷屬
卽光明眷屬又法界修多羅以佛刹微塵數
修多羅而爲眷屬卽法眷屬故隨一一皆有
眷屬若以餘經望但爲眷屬不爲主伴今言
眷屬者約當經中事以爲眷屬眷屬卽伴故
證主伴此華事十玄例於餘事舉華旣爾一
塵等事亦然華上十門唯約事說謂華事上
一切事同時具足事廣狹無礙事一多事乃
至主伴事此事華旣帶同時十義又具餘敎
義等十門謂事上有敎義同時具足敎義廣
狹敎義一多乃至主伴敎義又敎義至感應
各有同時等爲百門以事所依例餘所依謂
事法旣有百門二敎義爲百門乃至感應具
百門故有千門如敎義等有此千門以所依
例能依門亦成千門謂前以所依體事爲首
今以能依玄門爲首謂同時門中具同時敎
義同時事理同時境智乃至同時感應故有
十門同時門中具廣狹等其廣狹等有廣狹
敎義等故成百門二廣狹具百例同時門三
相入門具百四相卽門具百乃至第十主伴
門具百故成千門然其後千不異前千但互
舉爲首而成異耳若重重取之至於無盡者
結成無盡言重重取者謂如初一門中具十
十中取一此一亦須具十具百具千以不相
離故如一旣爾千門各十亦然則具十千十
千之中隨取其一亦具十千如一千錢共爲
緣起一錢爲首則具一千錢餘亦如是則有
千千千千之中隨取其一亦具千千故至無
盡又重重者一事之中亦有多境一智之中
復有多智等更相涉入亦無盡也以是具

@@宗鏡二十八卷二十一張富
德無盡法門唯普眼境界上智能入故當勤
修必成大益問如何是十玄門安立所以
答本是一心眞如妙性無盡之理因體用卷
舒性相卽入理事包徧緣性依持義分多種
略卽六相廣乃十玄乃是諸佛菩薩德相業
用一行一法皆具十玄悉入宗鏡之中一心
無盡之旨如華嚴演義云一同時具足相應
門以是摠故貫於九門之初二廣狹門別中
先辯此者是別門之由由上事理無礙中事
理相徧故生下諸門且約事如理徧故廣不
壞事相故狹故爲事事無礙之始三由廣狹
無礙所徧有多以巳望多故有一多相容相
容則二體倶存但力用交徹耳四由此容彼
彼便卽此由此徧彼此便卽彼等故有相卽
門五由互相攝則互有隱顯謂攝他他所見
故有相入門攝他他無體故有要卽門攝他
他雖存而不可見故有隱顯門以爲門別故
故此三門皆由相攝而有相入則如二鏡互
照相卽則如波水相收隱顯則如片月相映
六由此攝他一切齊攝彼攝亦然故有微細
相容七由互攝重重故有帝網無盡八由旣
如帝網隨一卽是一切無盡故有託事顯法
九由上八皆是所依所依之法旣融次辯能
依能依之時亦爾十由法法皆然故隨舉其
一則便爲主蓮帶緣起便有伴生門又刊定
記分德相業用各有十玄德相十玄者一同
時具足相應德二相卽德三相在德四隱顯
德五主伴德六同體成卽德七具足無盡德
入純雜德九微細德十因陀羅網德二業四
十玄者一同時具足相應用二相卽用三相

@@宗鏡二十八卷二十二張富*
在用四相入用五相作用六純雜用七隱顯
用八主伴用九微細用十因陀羅網用故知
無有一法不具無邊性德眞如妙用矣是以
此重玄又名言路絕隨智所演以廣見聞唯
證方知非情所解若親證時悉是現量之境
處處入法界念念見遮那若但隨文義所解
只是陰識依通當逆順境時還成滯礙遇差
別問處皆墮疑情如鹽官和尙勘講華嚴大
師云華嚴經有幾種法界對云略而言之有
十種法界廣而言之重重無盡師豎起拂子
云是第幾種法界當時低頭擬祗對次師訶
云思而知慮而解是鬼家活計日下孤燈果
然失照出去問諸摠持陀羅尼門差別句
義數若恒沙云何但於一心悉皆開演
答離心無說離說無心舒則恒沙法門卷則
一心妙旨微塵經卷盡大千而未展全文普
眼法門竭大海而不書一偈如忉利天皷演
莫測之眞詮雷音寶林說無生之妙偈安養
國内水鳥皆談苦空華藏海中雲臺盡敷圓
旨所以華嚴經云譬如諸天有大法皷名爲
覺悟若諸天子行放逸時於虛空中出聲告
言汝等當知一切欲樂皆悉無常虛妄顚倒
湏臾變壞但誑愚夫令其戀著汝莫放逸若
放逸者墮諸惡趣後悔無及放逸諸天聞此
音巳生大憂怖捨自宮中所有欲樂詣天王
所求法行道佛子彼天皷音無主無作無起
無滅而能利益無量衆生阿彌陀經云復次
舎利弗彼國常有種種奇妙雜色之鳥白鶴
孔雀鸚鵡舎利迦陵頻伽共命之鳥是諸衆
鳥晝夜六時出和雅音其音演畼五根五力

宗鏡二十八卷二十三張富*
七菩提分八聖道分如是等法其土衆生聞
如是音巳皆悉念佛念法念僧斯則皆是頓
悟自心更無餘法此一心法界是諸經通體
故如來所說十二分敎親從大悲心中之所
流出大悲心從後得智後得智從根本智根
本智從清淨法界流出卽是本原更無所從
無有法離於法界而有此一心門是一字中
王亦名一語亦名一句思益經云如佛所說
汝等集會當行二事若聖說法若聖默然何
謂說法何謂默然答言若說法不違佛不違
法不違僧是名說法若知法卽是佛離相卽
是法無爲卽是僧是名聖默然又善男子因
四念處而有所說名聖說法於一切法無所
憶念名聖默然斯正說時心契法理卽不說
耳明非緘口名不說也如入佛境界經云佛
言文殊師利諸佛如來無有人見無有人聞
無有人現在供養無有人未來供養文殊師
利諸佛如來不說諸法一不說諸法多文殊
師利諸佛如來不證菩提諸佛如來不依一
法得名亦非多法得名文殊師利諸佛如來
不見諸法不聞諸法不念諸法不知諸法不
覺諸法文殊師利諸佛如來不說一法不示
諸法瓔珞經云以一句偈訓誨八萬四千國
邑大集經偈云無量智者佛眞子數如十方
微塵等於無量劫諮問佛不盡如來一字義
又云能以一字入一切法爲衆生說是名般
若波羅蜜無涯際摠持經云是般若波羅蜜
一語能答萬億之心首楞嚴三昧經云文殊
言若人得聞一句之法卽解其中千萬句義
百千萬劫敷演解說智慧辯才不可窮盡是

@@宗鏡二十八卷二十四張富
名多聞大涅槃經云若見如來常不說法是
名具足多聞又云寧願少聞多解義理不願
多聞於義不了卽是入此宗鏡一解千從雖
廣引文只證此義上根一覽巳斷纖疑中下
雜披方能具信對根故爾非法合然所以勝
天王般若經云佛復告善思惟菩薩言賢德
天子巳於過去無量百千億劫修習陀羅尼
門窮劫說法亦無終盡善思惟菩薩白佛言
世尊何等陀羅尼佛言善男子名衆法不入
陀羅尼善男子此陀羅尼過諸丈字言不能
入心不能量内外衆法皆不可得善男子無
有少法能入此者故名衆法不入陀羅尼何
以故此法平等無有塙下亦無出入無一文
字從外來入亦無一字從此法出又無一字
住此法中亦無文字共相見者亦不分別法
與非法是諸文字說亦不減不說無増從本
以來無起造者無壞滅者善男子如文字心
亦如是如心一切法亦如是何以故法離言
語亦離思量本無生滅故無出入是名衆法
不入陀羅尼若能通達此法門者辯才無盡
何以故通達不斷無盡法故善男子能入虛
空者則能入此陀羅尼門華嚴出現品云佛
子菩薩摩訶薩應知如來音聲徧至普徧無
量諸音聲故應知如來音聲隨其心樂皆令
歡喜說法明了故應知如來音聲隨其信解
皆令歡喜心得清涼故應知如來音聲化不
失時所應聞者無不聞故應知如來音聲無
生滅如呼響故應知如來音聲無主修習一
切業所起故應知如來音聲甚深難可度量
故應知如來音聲無邪曲法界所生故應知

@@宗鏡二十八卷二十五張富
如來音聲無斷絕普入法界故應知如來音
聲無變易至於究竟故佛子菩薩摩訶薩應
知如來音聲非量非無量非主非無主非示
非無示疏釋云收上十聲要不出三約相則
廣無量約體則無主宰約用則有顯示令並
雙非以顯中道謂莫窮其邊故非量隨機隨
時有聞不聞故非無量多緣集故非有主純
一法界生故非無主當體衆生故無能示巧
顯義理故非無示更以四句明體用無礙謂
一以用從體由體無不在故能令上十類聲
皆徧一切非唯徧聲亦徧一切時處衆生如
來法界等雖復於色等皆徧恒不雜亂若不
等徧則音非圓若由等徧失其音曲則圓非
音今不壞曲而等徧不動徧而差韻方成圓
音二以體從用其一一音皆具含眞性三用
卽體故上十類聲皆不可得唯第一義永離
所執故法螺恒震妙音常寂名寂染音如空
谷響有而卽虛若不卽虛非但失於一音亦
不得圓融自在四體卽用故寂而恒宣若天
鼓無心而應一切長風隨竅萬吹不同若不
徧同非但失於能圓亦非眞一故經云一切
衆生種種語言皆悉不離如來法輪何以故
言音實相卽法輪故是以衆生言音皆不出
虛空性以性無不在則法輪徧一切處無有
閒斷止觀云觀心攝一切敎者毗婆沙論云
心能爲一切法作名若無心則無一切名字
當知世出世名字悉從心起若觀心僻越順
無明流則有一切諸惡敎起所謂僧佉衛世
九十五種邪見敎生亦有諸善敎起五行六
甲陰陽八卦五經子史世智無道名敎皆從

宗鏡二十八卷二十六張富
心起云何出世名敎皆從心起寶性論云有
一大經卷如三千大千世界大記大千界事
如中如小四天下三界等大者皆記其事在
一微塵中一塵旣然一切塵亦爾一人出世
以淨天眼見此大經卷在作是念云何大經
在微塵内而不饒益一切衆生卽以方便破
出此經以益於他如來無礙智慧經卷具在
衆生身中顚倒覆之不信不見佛敎衆生修
八聖道破一切虛妄見巳智慧與如來等此
約微塵附有爲喻又約空爲喻者發菩提心
論云譬如有人見佛法滅以如來十二部經
仰書虛空宛然具足一切衆生無有知者夂
夂之後更有一人遊行於空見經咄嗟云何
衆生不知不見卽便寫取示導衆生云何寫
經謂令衆生修八正道破虛空等修有多種
若觀心因緣生滅無常修八正道者卽寫三
藏之經若觀心因緣卽空修八聖道卽寫通
敎之經若觀心分別校計有無量種凡夫二
乘所不能測法眼菩薩乃能見之是修無量
八正道卽寫別敎之經若觀之卽是佛性圓
修八正道卽寫中道之經明一切法悉出心
中心卽大乘心卽佛性自見巳智慧與如來
等又觀心卽假卽中者卽攝華嚴之經若觀
心因緣生法生滅者卽攝三藏四阿含敎如
乳之經若觀心卽空者卽攝共般若如酪之
經若其觀心因緣生法卽空卽假卽中者卽
攝方等生酥之經若但用卽空卽假卽中者
卽攝大品熟酥之經若用卽中觀心者卽攝
法華開佛知見大事正直醍醐之經若用四
句相卽觀心卽有涅槃同見佛性醍醐之經

@@宗鏡二十八卷二十七張富又
若觀因緣又觀因緣卽是佛性佛性卽是如
來是名乳中殺人若觀析空又觀析空卽是
佛性佛性卽是如來是名酪中殺人若觀卽
空又觀卽空卽是佛性是名生酥殺人若觀
假名又觀假名卽是佛性是爲熟酥殺人若
觀卽中又觀卽中卽是佛性是名醍醐殺人
今通言殺人者取二死巳斷三道清淨名爲
殺人是名止觀攝不定敎又心攝諸敎有二
一者一切衆生心中具足一切法門如來明
審照其心法按彼心說無量敎法從心而出
二者如來往昔曾作觀心偏圓具足依此心
觀爲衆生說敎化弟子令學如來破塵出卷
仰寫空經故有一切經敎一心止觀攝盡華
嚴經頌云若欲三千大千界敎化一切諸羣
生如雲廣布無不及隨其根欲悉令喜毛端
佛衆無有數衆生心樂亦無極悉應其心與
法門一切法界皆如是華嚴演義云至聖乘
誥鏡一心之玄極大士弘闡燭微言之幽致
雖忘懷於詮旨之域而浩汗於文義之海蓋
欲寄象繫之迹窮無盡之趣矣故知非言無
以立其文非文無以廣其義非義無以窮其
玄夫得其玄者則宗鏡無盡之旨矣旨旣無
盡不說不知今爲未知者言不爲巳知者說
脫或諸宗異執見解差殊或空有相非大小
各諍斯乃不窮理本强說異同入宗鏡中勝
負倶息如析金枝段段倶金猶截瓊枝寸寸
是寶問信入此法還有退者不答信有
二種一若正信堅固諦了無疑理觀分明乘
戒兼急如此則一生可辦誰論退耶二若依
通之信觀力麤浮習重境强遇緣卽退如

@@宗鏡二十八卷二十八張富華
嚴論云如涅槃經聞常住二字尙七世不墮
地獄如華嚴經云設聞如來名及所說法不
生信解亦能成種必得解脫至成佛故何故
經言第六住心及從凡夫信位猶言有退此
意若爲和會解云十信之中勝解未成未得
謂得便生憍慢不近善友不敬賢良爲慢怠
故久處人天惡業便起能成就大地獄業若
一信不慢常求勝友卽無此失若權敎中第
六住心可有退位實敎中爲稽滯者責令進
修如舎利弗是示現聲聞非實聲聞所作方
便皆度衆生使令進策如權敎中第六住心
可說實退何以故爲權敎中地前三賢揔未
見道所修作業皆是有爲所有無明皆是折
伏功不强者便生退還若折伏有力亦不退
失如蛇有毒爲呪力故毒不能起但於佛法
中種於信心謙下無慢敬順賢良於諸惡人
心常慈忍於諸勝巳者諮受未聞所聞勝法
奉行無妄所有虛妄依敎蠲除於三菩提道
常勤不息夫爲人生之法法合如然但不長
惡而生何須慮退華嚴疏云深心信解常清
淨者信煩惱卽菩提方爲常淨由稱本性而
發菩提心本來是佛更無所進如在虛空退
至何所宗
鏡錄卷第二十八富音
義炳
<兵永反>曠<苦謗反>泛<孚梵反>踰<羊朱反過也>刊<苦寒反削也定>
<也>緘<古咸反丨封也>竅<苦吊反孔穴也>僻<芳辟反邪也>咄<當沒反訶也
>脾<符支反心也>臆<於力所胸臆>胏<芳廢反腑也>脈<莫獲反血體>
鑛<古猛反璞也>類<盧對反麤絲也>楹<以成反柱也>桷<古學反椽也>鐺<楚
庚><反鼎>釐<理支反理也>粒<力入反米丨>滋<子
之反水名>萌<莫耕反芽>

宗鏡二十八卷二十九張富*
<也>梠<力舉反木名>該<古哀反備他>饌<郞鯇反盤也>萼<五各反花也
>隅<虞倶反角也>踏<他合反著也>擎<渠京反攀也>擾<而沼反亂也>
萎<於爲反蔫也>朴<疋角反藥名>噉<徒敢反食僊>渚<章与反沚也>卵<盧
管><反>錠<徒涅反錫屬也>窟<苦骨反穴窟>牝<毗忍反>穴<胡決反窟
穴>掠<離䓎反約也>瀾<落干反波也>眄<疋莧反羙目>殳<
殼音>丁未歲分司大藏都
監開板
@@宗鏡錄卷第二十九富
慧日永明寺主智覺禪師延壽集
夫旣法輪徧一切處無有閒斷常恒說者云
何更逐會結集說處不同如華嚴九會之文
法華三周之說答廣略不等皆爲對機以
一顯多令入無盡如華嚴指歸云謂於一刹
那中則徧無盡之處頓說如此無邊法海問
云准此所說說華嚴會揔無了時何容有此
一部經敎答爲下劣衆生於無盡說中略取
此等結集流通故有此部令其見聞方便引
入無際限中如觀牖隙見無際虛空當知此
中道理亦爾視此一部見無邊法海故知若
提綱撮要一塵尙含法界一字卽演無邊豈
況九會三周之說乎如是解者則一時一切
時一說一切說又問若此多劫常恒說者何
故如來有涅槃耶答說此經佛本不涅槃法
界品中開栴檀塔見三世佛無涅槃者又以
攝化儀之中涅槃亦是說法攝生與成道
說法無差別故復次舎那佛常在華藏恒時
說法元無涅槃常住故乃知出世涅槃皆是
衆生自見諸佛本不出世亦不涅槃故入宗
鏡中自然二見倶絕問法唯心說者云何
敎立五時聽分四衆答諸佛無有色聲功
德唯有如如及如如智獨存凡有見聞皆是
衆生自心影像則說唯心說聽唯心聽離心
之外何處有法如思益經云梵天言何故說
不聽法者乃爲聽經文殊言眼耳鼻舌身意
不漏是聽法也所以者何於内六入不漏色
聲香味觸法乃爲聽經乃至梵天問得忍菩
薩汝等豈不聽是經耶答如我等聽以不聽
爲
@@宗鏡二十九卷第二張富*
聽古德云如來演出八辯洪音聞者託起自
心所現如依狀貌變起毫端本質巳無影像
如在羣賢結集自隨見聞依所聞見結集自
語良以離自心原無有外境離境亦無內心
可得諸傳法者非授與他但爲勝緣令自得
法自解未起無以悟他自解不從他來他解
寧非自起是故結集及傳授者皆得影像不
得本質無有自心得他境故是知結集乃是自
心所變之經至傳授者傳授自心所變之法
得影非質思而可知若能常善分別自心所
現能知一切外性非性此人知見可與佛同
所說之法與佛無異悟入自覺聖智樂故寶
性論偈云天妙法皷聲依自業而有諸佛說
法者衆生自業聞如妙聲遠離功用處身心
令一切衆生離怖得寂靜佛聲亦如是離功
用身心令一切衆生得證寂滅道又偈云譬
如虛空中雨八功德水到鹹等住處生種種
異味如來慈悲雲雨八聖道水到衆生心處
生種種解味釋曰如天皷聲應諸天所知之
量猶龍王雨隨世閒能感之緣證自法而不
同成異味而有別法亦如是隨見差殊於一
乘而開出諸乘從一法而分成多法華嚴探
玄記云緣起唯心門者此上一切差別敎法
無不皆是唯心所顯是故倶以唯識爲體然
有二義一本影相對二說聽全收初中通辯
諸敎揔有四句一唯本無影如小乘敎以無
唯識義故達摩多羅等諸論師多立此義二
亦本亦影如大乘始敎衆生心外佛有微妙
色聲等法由聞者善根増上緣力聲佛利他
種子爲因於佛智上文義相生爲本性相敎

宗鏡二十九卷第三張富
由佛此敎増上緣力擊聞法者有流善根種
子聞者識上文義相生爲影像相敎三十唯
識論頌云展轉増上力二識成決定護法論
師等悉立此義三唯影無本如大乘終敎離
衆生心佛果無有色身音聲事相功德唯有
如如及如如智大悲大願爲増上緣彼所化
根熟衆生心中顯佛色聲說法是故聖敎唯
是衆生心中影像故經偈云一切諸如來無
有說佛法隨其所應化而爲演說法又偈云
如來法身不思議無色無相無倫疋示現色
像爲衆生十方受化靡不見如是非一龍軍
堅慧諸論師等並立此義四非本非影如頓
敎中非直心外無佛色等衆生心內所顯之
佛亦當相空以唯是識無別影故色等性離
無所有故一切無言無言亦無故是故聖敎
卽是無敎之敎如經頌云如來不出世亦無
有涅槃又密嚴經明佛常在法界無出世等
龍樹等宗多立此義此有四說揔爲一敎圓
融無礙皆不相妨以各聖敎從淺至深攝衆
生故思之可見第二說聽全收者亦四句一
離佛心外無所化衆生況所說敎是故唯是
佛心所顯此義云何謂諸衆生無別自體攬
如來藏以成衆生然此如來藏卽是智證爲
自體是故衆生舉體揔在佛智心中經頌云
諸佛悉了知一切從心轉又云如來菩提身
中悉見一切衆生發菩提心成等正覺乃至
見一切衆生皆巳寂滅亦復如是皆悉一性
以無性故又頌云三世一切劫佛刹及諸法
諸根心心法一切虛妄法於一佛身中此法
皆悉顯是故離佛心智無一法可得二揔在

@@宗鏡二十九卷第四張富
衆生心中以離衆生無別佛德故此義云何
謂佛證於衆生心中眞如成佛亦以始覺同
本覺故是故揔在衆生心中從體起用應化
身時卽是衆生心中眞如用大更無別佛三
隨一聖敎全唯二心以前二說不相離故謂
衆生心内佛爲佛心中衆生說法佛心中衆
生聽衆生心中佛說法如是全收說聽無礙
是謂甚深唯識道理四或彼聖敎倶非二心
以兩倶形奪不竝顯故雙融二位無不泯故
謂佛心中衆生無聽者故衆生心中佛無說
者故兩倶雙辯二相盡故經云夫說法者無
說無示其聽法者無聞無得又經頌云衆生
所生不是生亦無流轉生死中又經頌云如
來不說法亦不度衆生等是故此四於一聖
敎圓融無礙方爲究竟華嚴演義問云生佛
約體雖同相用自別豈得全同釋云從體起
用用不異體體旣衆生之體用豈離於衆生
故依體起用卽是衆生心中眞如用大更無
別佛若爾起信論中巳有此義何以獨明華
嚴爲別敎耶釋云起信雖明始覺本覺不二
體相用三大攸同而是自心各各修證不言
生佛二互全收是則用起信之文成華嚴之
義又說聽全收生佛相在者略舉二喻一者
如一明鏡師弟同對說聽以師取之卽是師
鏡弟子取之是弟子鏡鏡喻一心師弟喻生
佛是謂弟子鏡中和尙爲和尙鏡中弟子說
法和尙鏡中弟子聽弟子鏡中和尙說法諸
有知識請詳斯喻此喻猶恐未曉又如水乳
和同一處而互爲能和所和且順說聽以能
和爲說所和爲聽且將水喻於佛乳喻衆生

@@宗鏡二十九卷第五張富
應言乳中之水和水中之乳水中之乳受乳
中之水雖同一味能所宛然雖能所宛然而
互相在相徧相攝思以准之又衆生心中佛
者此明衆生稱性普周而佛不壞相在衆生
心内言爲佛心中衆生說法者此明佛心稱
性普周而衆生不壞相在佛窈內也更無別
理但說聽之異耳是知一切衆生語言皆法
輪正體若離衆生言說卽佛無所說先德云
若離方言佛則無說聖人無心以萬物心爲
心聖人無身亦以萬物身爲身卽知聖人無
言亦以萬物言爲言矣華嚴論云一切凡聖
境界莊嚴果報以爲敎體此乃見境發心不
待說故見惡厭之見善樂之揔能起善故又
一切法無非佛事故又以一切法自性清淨
以爲敎體以觀察力心契自相應故不待說
故又以行住坐臥四威儀以爲敎體見敬發
心不待語故肇論云爲莫之大故乃反於小
成施莫之廣故乃歸於無名何謂小成通百
干恒沙之法門在毛頭之心地何謂無名形
敎徧於三千無名相之可得故須宗說雙通
万成師匠所以經偈云宗通自修行說通示未
悟眞他覺大師云宗亦通說亦通定慧圓明
不滯空宗通是定說通是慧則宗說兼畼定
慧雙明二義相成闕一不可如法華經云定
慧力莊嚴以此度衆生又昔人頌云說通宗
不通如日被雲朦宗通說亦通如日處虛空
故知若先了宗說則無過故法華序品偈云
又見諸菩薩知法寂滅相各於其國土說法
求佛道又凡有詮表形於言敎者皆是明心
不詮餘法或言廣大自在此約德相以明心
或

宗鏡二十九卷第六張富
言寂滅無爲此約離過以明心乃至或說事
是心之事或說理是心之理故云千經萬論
皆是言心豈止宗鏡耶如法華經云爲一大
事因緣故出現於世凡言大者莫越於心於
五大之中虛空取大尙爲心之所含故首楞
嚴經云空生大覺中如海一漚發又云寂照
含虛空此大非對數量稱大又非形待稱大
故云一大事又此一非一如法句經頌云森
羅及萬像一法之所印一亦不爲一爲欲破
諸數是知諸佛出世祖師西來皆明斯旨非
爲別事矣起信鈔云一心該於萬有萬有不
出一心者此但意在出體不在收於萬法恐
存物外之見故摠該之然諸敎中皆說萬法
一心而淺深有異今約五敎略而辯之一愚
人法聲聞敎假說一心謂世出世閒染淨等
法皆由心造業之所感故若推徵則一心之
義不成以立前境故云假說二大乘權敎明
異熟頼耶以爲一心三界萬法唯識變故三
終敎說如來藏以爲一心識境諸法皆如夢
故四頓敎泯絕染淨以說一心爲破諸數假
名故五圓敎摠該萬有以爲一心事理本末
無別異故如上所說前淺後深淺不至深深
必該淺所以宗鏡雖備引五敎一心證明唯
指歸圓敎一心摠攝前故又如鈔云一心爲
如來所說法之根本者蓋緣如來依此一心
而成就故是則信解行證皆依此心從微至
著未嘗離此若離於心得成佛者無有是處
離此有說者皆外道敎也所以起信論云所
言法者謂衆生心是心則攝一切世閒出世
閒法依於此心顯示摩訶衍義疏釋云辯法

@@宗鏡二十九卷第七張富
功能以其此心體相無礙染淨同依隨流返
流唯轉此心是故若隨染成於不覺則攝世
閒法若不變之本覺及返流之始覺則攝出
世閒法此猶約生滅門中辯若約眞如門者
則鎔融含攝染淨不殊如上所指盡理無過
然一切染淨之法法無自立唯心所轉是知
因心成法法豈非心所依旣全是心能依何
得有異以能依從所依起故如波從水起器
自金成本末皆同體用無際法苑義林云徧
詳諸敎所說一切唯識不過五種一境唯識
阿毗達磨經頌云鬼傍生人天各隨其所應
等事心異故許義非眞實如是等文但說唯
識所觀境者皆境唯識二敎唯識由自心執
著等頌皆敎唯識三理唯識三十頌云是諸
識轉變分別所分別由此彼皆無故一切唯
識如是成立唯識道理皆理唯識四行唯識
菩薩於定位等頌四種尋思如實等皆行唯
識五果唯識佛地經言大圓鏡智諸處境識
皆於中現又如來功德莊嚴經頌云如來無
垢識是淨無漏界解脫一切障圓鏡智相應
如是諸說唯識得果皆果唯識此中所說境
敎理行果等五種唯識摠攝一切唯識皆盡
然諸敎中就義隨機於境唯識種種異說或
依所執以辯唯識楞伽經頌云由自心執著
心似外境現以彼境非有是故說唯心伹依
執心虛妄現故或依有漏以明唯識華嚴經
云三界唯心就於世閒說唯識故或依所執
及隨有爲以辯唯識三十頌云由假說我法
有種種相轉彼依識所變依識自體起或依
有情以辯唯識無垢稱經云心清淨故有情

@@宗鏡二十九卷第八張富
清淨心雜染故有情雜染或依一切無有諸
法以辯唯識解深密經云諸識所緣唯識所
現或隨指事以辯唯識阿毗達磨論引契經
頌云鬼傍生人天各隨其所應隨指一事辯
唯識故如是等說無量敎門類攝諸敎理義
盡者唯第五敎揔說一切爲唯識故乃至辯
名離合會釋者離者別也合者同也諸經論
各各別說諸觀等名今合解云但是唯識之
差別義非體異也一名有三十二類華嚴等
經中遮境唯識名爲唯心辯中邊論遮邊執
路名爲中道般若經中明簡擇性名爲般若
法華經中明究竟運載名曰一乘此之四名
通能所觀若約眞俗境觀者正智唯眞加行
後得並通眞俗若言證者後得唯俗勝鬘經
中遮餘虛妄名一實諦顯法根本亦名一依
由空而證又是空性亦名爲空彰異出纏顯
攝佛德佛從中出名如來藏明體不染貞實
法性名自性清淨心功德自體亦名法身能
出四乘能入二乘亦名一乘與法華一乘別
無垢稱經遮理有差別名不二法門大慧經
中表無起盡亦名不生不滅涅槃經中彰法
身因多名佛性離縛解脫亦名涅槃楞伽經
中表離言說名不思議瑜伽等中顯不可施
設名非安立攝大乘等顯此徧常等名圓成
實對法論等明非妄倒名曰眞如此之十五
類名唯所觀理唯眞智境恐文繁廣略舉爾
所非更無也謂諸法界法性不虛妄性不變
異性平等性離生性法定法住法位眞際虛
空界無我勝義不思議界等乃至瑜伽論中
施設非施設淺深異故名爲安立非安立諦

宗鏡二十九卷第九張富
卽勝鬘經有作四聖諦無作四聖諦涅槃經
中亦名勝義世俗二諦乃至解深密等顯一
切法有無事理種類差別名爲三性顯三倶
無徧計所執亦名三無性又瑜伽等中明離
繫之方便亦名三解脫門表印深理名三無
生忍大智度論顯示差別名四悉檀諸論以
後觀細亦名四如實智仁王經中位別印可
亦名五忍如是一切雖異名說皆是此中唯
識境智差別名也又或說因果體倶一識作
用成多一類菩薩義或因果倶說二決擇分
中有心地說謂本識及轉識或唯因說三辯
中邊論頌云識生變似義有情我及了或因
果倶說三三十唯識論云謂異熟思量及了
別境識多異熟性故偏說之司陀那名理通
果或唯果說四佛地經等說四智品或因果
倶說此處闕第五義諸本皆無六隨順小乘
經中說六識或因果倶說成諸敎說七心界
或因果倶說八謂八識或因果合說九楞伽
經第九頌云八九種種識如水中諸波此依
無相論同性經中彼取眞如爲第九識眞一
俗八二合說故今取淨位第八本識以爲第
九染浜本識各別論故所依本故第九復名
阿末羅識故第八染淨別說以爲九也如是
所說諸識差別一往而論依成唯識論云八
識自性不可言定異因果性故無定性故如
水波故亦非定一行相所依緣相應異故起
滅異故熏習異故楞伽經頌云心意識八種
俗故相有別眞故相無別相所相無故如是
一切識類差別名爲唯識此幻性識若加行
觀唯共非自若後得觀自相觀一一依他各

@@宗鏡二十九卷第十張富
各證故如上所引是知諸佛所證菩薩所修
若敎若理若因若果若行若位乃至世閒出
世閒一切萬法無有纖毫一法不是心者宗
鏡大旨見聞信向之者如寶印所印明鏡所
照可永絕纖疑矣但一切毛道異生或居不
定聚者習性易染猶如白絲如孟子云人性
猶湍水決東則東決西則西猶如尺蠖食黃
而身黃食蒼而身蒼且八識藏中十法界種
子具有隨所聞法卽發起現行若聞宗鏡之
文卽熏起佛乘種子然須染神入心窮源見
性不俟耳入口出但記浮言如荀卿子云君
子之學入乎神著乎心布乎四支動靜皆可
爲法小人之學入乎耳出乎口口耳之閒則
四寸耳何足羙七尺之軀者也問十方諸
佛無盡敎海廣大無邊云何於十帙之中而
言搜盡答若歷事廣分言過無窮之敎海
若撮其妙旨理盡百卷之要文一言巳達其
原況乎十帙以無量經敎皆是一心所以法
華經云種種言詞演說一法如傅大士行路
難云君不見心相微細最奇精非作非緣非色
名雖復恬然非有相若凡若聖巳之靈此靈無
形而常應雖復常應實無形心性無來亦無
去緣慮流轉實無停正覺覺此眞常覺方便
鹿苑制尊經又云能知此心無隔礙生死虛
妄不能羈而此一心皆悉具八萬四千諸律
儀思益經云譬如大火一切諸燄皆是燒相
如是諸善男子所說法皆入法性故知一切
凡聖所有言說皆入宗鏡之中終無異法所
以經偈云麤言及細語皆歸第一義乃至前
後橫豎之說廣略之文一一皆爲引入第一

@@宗鏡二十九卷十一張富
義中若實入其中則佛法皆平現不用記一
字念盡一切經不用解一法會盡無邊義不
用說一句常轉正法輪不用舉一步徧參法
界友何者若記得是想邊際若解得落意根
中若說得是辯才門若參得墮外學地並不
干自巳事宗鏡中不收如手樶虛空徒勞心
力所以迎之不見其首隨之不見其後存之
一一皆空亡之處處咸有故志公和尙云佛
祖言外邊事取著元來還不是作意搜求實
勿蹤生死魔來任相試先德云第一不得於
一機一敎邊守文作解實無有定法如來
可說我宗門中不論此事但知自心卽休不
更用思前慮後又偈云千般比不得萬種況
不成智者不能知上賢亦不識問旣談無
言之道絕相之眞云何徧引言詮廣明行
相合非言何以知乎無言非相何能顯乎無
相華嚴經偈云了法不在言善入無言際而
能示言說如響徧丗閒淨名經云夫說法者
無說無示不言不說故云當如法說又云無
離文字說解脫也法華經偈云諸法寂滅相
不可以言宣以方便力故爲五比丘說又偈
云又見菩薩安禪合掌以千萬偈讃諸法王
斯皆以無言顯言言顯無言也又華嚴經頌
云佛以法爲身清淨如虛空所現衆色像令
入此法中又偈云色身非是佛音聲亦復然
亦不離色聲見佛神通力金剛經云若見諸
相非相則見如來斯皆以相顯無相也則無
言不礙言無相不礙相故知無言卽言曾無
別體相卽無相豈有異形故經偈云無中無
有二無二亦復無三界一切空是則諸佛見
且

宗鏡二十九卷十二張富
諸佛見中寧立有無同異見耶故先德云是
以佛證離言流八音於聽表演大藏於龍宮
故知至趣非遠功行得之則甚深言象非近
虛懷體之而目撃言絕之理而非絕繁興玄
籍而非興故卽言亡言也所以無言之言橫
分敎海非有之有高立義天如唯識疏序鈔
釋云疏云無言之言風警非有之有波騰此
四句疏文前二句顯佛本質敎後二句顯聞
者影像敎何者謂佛說之敎離心無體名爲
無言從心現故名心爲言此爲能撃發如似
風警卽佛於利他後得智上有三乘十一分
敎蔟然顯現卽與衆生爲増上緣欲令聞者
識上有文義相生故云無言之言風警也非
有之有波騰者卽聞者識上文義相生因質
起敎故有似波騰離心無體名爲非有從心
現故名之爲有又云悟之者得理亡之迷之
者執文辵旨證之者言理一心是知若入宗
鏡無旨外之文可執無文外之旨可尊理事
雙消悟迷倶絕問從禪定而發慧因靜慮
以證眞何不令息念澄神冥宗照體故云禪
能洗根情之欲垢摧結使之高山滅覺觀之
猛風遮煩惱之毒箭曷乃廣論摠別說佛說
心惑亂初機有違正典答夫禪有四種一
作異計忻上猒下而修者是外道禪二信正
因果亦以忻猒而修者是凡夫禪三了生空
理證偏眞之道而修者是小乘禪四達人法
二空而修者是大乘禪若背敎在而唯成闇
證只爲巳眼不明守默而但坐癡禪所以慧
心弗朗徒興邪行空濫具修入道之初敎觀
須具執觀門而弁敎旨終成上慢之愚徇他
說
@@宗鏡二十九卷十三張富而
背自心實招數寶之誚所以華嚴明成就無
生之慧先頼多間佛藏說速入涅槃之門皆
因聽法如佛藏經頌云百千啞羊僧無慧修
靜慮設經百千劫無一得涅槃聰敏智慧人
能聽法說法歛念須臾頃必速至涅槃此頌是自利
入道也又經頌云假使頂戴塵沙劫身爲牀
座徧三千若不傳法利衆生決定無能眞報
者斯頌乃利他報恩了華嚴明菩薩證衆生
慧光皆因善巧多聞又聞有助觀起信之功
能圓自行說有斷疑成佛之力可以化他故
華嚴經頌云譬如闇中寶無燈不可見佛法
無人說雖智不能了是以說圓頓敎印衆生
心開大施之門成無邊之益若不以此示人
雖有利他而不盡善所益旣尠用力尤多若
直指自心全提家寶如傾囊倒藏大施無遮
徹果該因究竟常樂所以輔行記云若以權
法化人法門雖開不名傾藏今於一心開利
物門傾秘密藏示眞實珠心旣不窮藏亦無
量藏旣無量珠則無邊含一切法故名爲藏
理體無缺譬之以珠是則開示衆生本有覺
藏非餘外來維摩經云法施會者無前無後
一時供養一切衆生是名法施之會什法師
云若一起慈心則十方同緣施中之最莫先
於此故曰無前後也肇法師云夫以方會人
不可一息期以財濟物不可一時周是以會
通無隅者彌綸而不漏法澤冥被者不易時
而同覆故能卽無疆爲一會而道無不潤虛
心懷德而物自賓曷爲存濡沫之小慧捨江
海之大益置一時之法養而設前後之俗施
乎夫財養養身法養養神養神之

@@宗鏡二十九卷十四張富
道存乎冥益何則羣生流轉以無窮爲塵路
冥冥相承莫能自返故大士建德不自爲身
一念之善皆爲羣生以爲羣生故行願倶果
行果則巳功立願果則羣生益巳功立則有
濟物之能羣生益則有返流之分然則菩薩
始建德於内羣生以蒙益於外矣何必待哺
養啓導然後爲益乎菩提者弘濟之道也是
以爲菩提而起慈者一念一時所益無際矣
則是承宗鏡之光徧法界之照寧有辵餘乎
如首楞嚴疏鈔云心靈萬變者坐襌在定時
魔境千差倶不識昔有禪師在山坐見一孝
子擎一死屍來向禪師前著便哭云何故殺
我阿毋禪師知是魔思云此是魔境我將斧
斫却可不得解脫便於柱上取斧遂斫一斧
孝子走去後覺股上濕便看乃見血不期自
斫斯乃正坐禪時心中起見遂感外魔來入
行人心不知皆由自心或自歌舞等元是自
心影像故知若了唯心諸境自滅何處心外
別有境魔耶又昔有禪師坐時見一猪來在
前禪師將是魔則緩擎把猪鼻拽唱叫把火
來乃見和尙自把鼻唱叫明知由心變但修
正定何有魔事如經云汝心不明認賊爲子
五十重魔境皆由妄心爲賊子盜汝法界中
法財智寶處三界往來貧窮孤露之苦
問世閒染法有貪瞋癡爲所治出世淨法有
戒定慧爲能治則眞俗互顯能所對治行相
分明理事具足云何但說一心之旨能祛萬
法乎答古德云至道本乎其心心法本乎
無住無住心體靈知不昧則萬法出生皆依
無住一心爲體離心之外無別有法如羣波

宗鏡二十九卷十五張富
依水離水無波萬像依空離空無像大莊嚴
論偈云遠離於法界無別有貪法是故諸佛
說貪出貪餘爾如佛先說我不說有異貪之
法能出於貪瞋癡亦爾由離法界別法無體
故是故貪等法性得貪等名此說貪等法性
能出貪等此義是經旨趣又頌云於貪起正
思於貪得解脫故說貪出貪瞋癡出亦爾釋
曰離貪之外無別有法以貪法界故則一切
法趣貪是趣不過何者若於貪趣正思了貪
無自性則於貪得解脫若於貪起邪想迷貪
生執著則於貪被繫縛繫縛解脫遂成眞俗
二門於眞俗二門則收盡染淨諸法貪一法
旣爾餘瞋癡等八萬四千煩惱塵勞門亦然
一一徧含法界故斯乃是諸經旨趣之門亦
可全證宗鏡大意矣若迷方便貪諸義門則
疑燄水以漂人望亁城而投足憑虛自失得
實何憂此一心之旨萬德攸歸若善若惡皆
能迴轉若逆若順悉使善成所以十玄門中
有唯心辵轉善成門古釋云所言唯心迴轉
者前諸義門等並是如來藏性清淨眞心之
所建立若善若惡隨心所轉故云迴轉善成
心外無別境故言唯心也若順轉卽名涅槃
經云心造諸如來若逆轉卽是生死經云三
界虛妄皆一心作生死涅槃皆不出心是故
不得定說性是淨及與不淨也故涅般經云
佛性非淨亦非不淨淨與不淨皆唯心故離
心更無別法也楞伽經偈云唯心無境界無
塵虛妄見故知逆順唯由人轉苦樂自逐緣
分一念無住眞心塵劫未曾改變但隨智分
別所見不同涅槃疏云若言心性本淨爲惑

@@宗鏡二十九卷十六張富所
覆猶屬敎道且順權說若云本心清淨衆生
聞者起於邪見謂心卽是不肯修道爲令衆
生斷除貪等方見佛性故云終不定說等若
依實理心性本來未淨猶如無始唯氷無水
雖全是氷則不得云氷不是水衆生心性亦
復如是雖本是無明則不得云非是三德秘
藏是故圓人唯觀無始三道卽三德故不同
權人却覆方見金剛三昧經云梵行長者言
諸法一味云何三乘其智有異佛言長者譬
如江河淮海大小異故深淺殊故名文別故
水在江中名爲江水在淮中名爲淮水在河
中名爲河水倶在海中唯名海水法亦如是
倶在眞如唯名佛道是以縱橫幻境在一性
而融眞寂滅靈空寄森羅而顯相如華嚴經
頌云譬如一心力能生種種心如是一佛身
普現一切佛華手經偈云若欲以一念徧知
一切心是心無形色如幻不堅固賢劫定意
經云見於證明三界如幻一切本元無所違
失是曰一心又云以是名号爲無所有有所
覩見見一切本是曰一心如經偈云廣博諸
世界無量無有邊知種種是一知一是種種
何者一是萬法之一以心爲自性故所以古
頌云萬法由心生心清萬法清五通無障礙
心王如眼睛月燈三昧經云爾時世尊知月
光童子心所默念而作偈問告月光童子言
若菩薩與一法相應皆悉能獲最勝功德速
成阿耨多羅三藐三菩提何謂一法童子若
菩薩於一切法體性如實了知乃至偈言諸
法但說一所謂法無相是智者所說如實而
了知若說如是法菩薩了知者彼得無礙

@@宗鏡二十九卷十七張富
辯說億修多羅導師所加護顯示於實際不
分別假名曾無有所說以一知一切以一切
知一雖有種種說而不起於慢其心能了知
一切法無名隨順學諸名而演說眞實釋曰
若如實了知一切法體性卽自心體性觀一
切法悉皆無名無相以假名相說演其眞實
令歸無相之眞原無名之實際則入修多羅
敎海辯說無窮又如經云童子其心無性又
無形色不可覩見童子如是心體性卽是佛
功德體性如是佛功德體性卽是一切諸法
體性以是義故童子若菩薩說一切法體性
一義如實知者名爲菩薩寂滅於心善解三
界出離善根如實了知如實知見能如實說
無有異說乃至善解離文字法善解分別字
智善解離語言法等又楞伽經偈云不生現
於生不退常現退同時如水月萬億國土現
一身及無量燃火及霔雨心心體不異故說
但是心心中但是心心無心而生種種色形
相所見唯是心又偈云心中無斷常身資生
住處唯心愚無智無物而見有又偈云佛子
見世閒唯心無諸法種類非身作得力自在
成何以故若得心王一切自在要成卽成非
他所礙如持地菩薩云我常於一切要路津
口田地險隘有不如法妨損車馬我皆平塡
乃至遇毗舎如來摩頂謂我當平心地則世
界地一切皆平何以故由心不平其地卽不
平如舎利弗心有高下見丘陵坑坎是知提
綱撮要莫越觀心見道不隔刹那取證猶如
反掌陳文帝法華懺文云理無二極趣必同
歸但因業因心稟萬類之識隨見隨著異羣

宗鏡二十九卷十八張富
生之相梁武帝金剛懺云得之於心然後爲
法是以無言童子妙得不言之妙不說菩薩
深見無說之深所云理無二極趣必同歸者
則一法標宗異途泯跡不言之妙無說之深
者若不親證自心曷乃同其深妙則言思道
斷冥合斯宗矣唐德宗皇帝云夫萬有之法
本緣於心心生法生心滅法滅故以心觀心
心外無法心性常住道其遠乎如先德云夫
修道之體自識常身本來清淨不生不滅無
有分別自性圓滿清淨之心此是本師故知
自眞心自然而有不從外來於三界中所有
至親莫過於心問生佛同體何故苦樂有
殊答諸佛悟違法性皆自然了心原忘想
不生不失正念我所心滅故不受生死卽究
竟常寂滅以寂滅故萬樂自歸一切衆生迷
於眞性不達本心種種妄想不得正念故卽
憎愛以憎愛故心器破壞卽受生死故諸苦
自現欲知法要守心第一若一人不守眞心
得成佛者無有是處故云制心一處無事不
辦一切萬法不出自心八萬法門三乘位體
一切賢聖論其宗敎莫非自心是本文句疏
云若尋敎迹迹廣徒自疲勞若尋理本本高
高不可極日夜數他寶自無半錢分但觀己
心之高廣扣無窮之聖應機成致感逮得巳
利故用觀心釋當知種種聲敎若微若著若
權若實皆爲佛道而作筌罤大經偈云麤言
及軟語皆歸第一義此之謂也法華方便品
偈云我本立誓願普令一切衆亦同得此道
如我等無異又偈云正直捨方便但說無上
道此正不指世閒爲正不指螢光析智爲正

@@宗鏡二十九卷十九張富
不指燈炬體法智爲正不指星月道種智爲
正乃指日光一切種智爲正此流通非爲楊
葉木牛木馬而作流通非流通半字非流通
共字非流通別字純是流通圓滿修多羅滿
字法也如宗鏡一光更無餘照不唯位高行
滿亦乃因深果圓巧拙頓殊遲速莫等如大
智度論云譬如治病苦藥鍼炙痛而得差如
有妙藥名蘇陀扇陀病人眼見衆疾皆愉除
病雖同優劣法異聲聞菩薩敎化度人亦復
如是苦行頭陀初中後夜勤心禪觀苦而得
道聲聞敎也觀諸法相無縛無解心得清淨
菩薩敎也是以了心實相悟在刹那積行而
成因賖果遠但有一毫之善悉隨喜迴向實
相之心乃至四威儀中觸途成觀念念契旨
步步入玄不令一塵而失眞智如箭射地無
不中者故論云復次正迴向菩薩應作是念
如十方三世諸佛所知用無上智慧知諸善
根相一切智人中佛第一勝佛所知諸善根
必是實相如佛所知我亦用如是善根相迴
向譬如射地無不著時若射餘物或著或不
著如諸佛所知隨喜如射地無不著若用餘
道隨喜如射餘物或著或不著如是迴向是
爲不謗諸佛故知信解實相心入宗鏡内舉
念皆是無往不眞方順佛所知不謗三寶若
得實相智慧所廕一切萬行悉皆成就如大
鵬影覆其子令子増長如今學人但自直下
内了自心莫疑外境心若得了外境皆虛一
法纔通萬像盡歸心地一輪有阻千車悉滯
修途明明而只在自知念念而無非眞實外
麤叵鑑不慮他疑内密難窮唯應親證知龐

@@宗鏡二十九卷二十張富
居士偈云中人樂寂靜下士好威儀菩薩心
無礙同凡凡不知佛是無相體何須有相持
但令心了事遮莫外人疑如人渴飮水冷暖
自心知又如外書中云有威名於世者若呼
其名則可以止兒啼魏略云張遼爲孫權所
圍遼復入權衆破走由是威震江東兒啼不
上其父母以遼名恐之便止又燉煌實錄云
宋質直破虜有威名兒啼恐之卽止且孩兒
未識其人聞名卽能止啼者全證唯心矣乃
至如念觀音名号火不能燒等此託觀音爲
増上緣並是自心所感致茲靈驗災祥成敗
榮辱昇沉無不由心者矣所以融大師頌云
亦不從天生亦不從地出但是空心性照世
閒如日若如日照世閒何光明而不透則觸
目寓情無非我心矣皆成法寶盡作家珍自
利利他用而無盡傅大士三諌謌云捨世榮
捨世榮華道理長怒力殷勤學三諌諌我身
心還本鄕諌意意根莫令起諌口口根莫說
彰諌手手根莫鞭杖三諌三王王自香虛空
目得到仙堂仙堂不近亦不遠徘徊只是衆
中央若欲行住仙堂裡不用匍匐在他鄕若
欲求念彌陀佛東西南北是西方西方彌陀
觸處是面前皆後七重行或黃或赤或紅白
或大或小或短長天蓋正是彌陀屋木孔木
穿彌陀房天上空中彌陀路草木正是彌陀
鄕日夜前後嘈嘈閙正是彌陀口放光若欲
禮拜彌陀佛不用思想强干忙若不誑人是
禮拜若不求人是道場努力自使三功作殷
勤肆力種衣粮山河是家無賮藏草木是人
常滿倉泥水是人常滿庫藤蘿是人無底囊

宗鏡二十九卷二十一張
富多作功夫自成就自行手腳熟嚴裝若欲
往生安樂國只是箇物是西方又謌云諸佛
村鄕在世界四海三田徧滿生佛共衆生同
一體衆生是佛之假名若欲見佛看三郡田
宅園林處處停或飛虛空中擾擾或擲山水
口轟轟或結羣朋往來去或復孤單而獨行
或使白日東西走或使暗夜廵五更或烏或
赤而復白或紫或黑而黃靑或大或小而新
養或老或少舊時生或身腰上有燈火或羽
翼上有琴箏或遊虛空亂上下或在草木亂
縱橫或無言行自出宅或入土坑暫寄生或
攢木孔爲鄕貫或徧草木作窠城或轉羅網
爲村巷或臥土石作階廳諸佛菩薩家如是
只箇名爲舎衛
城宗鏡錄卷第二十九
富音
義搜<所鳩反>羈<居冝反>誚<才笑反責也>啞<烏下反不言也>敏<眉殞
反><才也敬也聰也>尠<息淺反小也>該<古哀反>傾<去營反>缺<苦穴反
破也>綸<方迍反>濡<人朱反>沫<莫割反>哺<薄故反哺食在口也>淮<
戶乖反>霔<之戍反>扣<苦后反縠也>筌<此緣反魚器也>罤<壮奚反兎網也>
賖<式車><反>鵬<步崩反>
叵<普火反>
@@宗鏡錄卷第三十富
慧日永明寺主智覺禪師延壽集
夫菩薩欲報佛恩皆須不惜身命護持如來
正法云何唯述一心能報慈化荅覺王最
後慈勅唯令於念處修眞首祖當初所傳只
但指人心是佛若能信受是眞報恩示他則
不負前機自究則剋成大事如智者觀心論
偈云大師將涅槃慈父有辵囑四念處修道
當依木叉住我等非佛子不念此辵囑乘緩
内無道戒緩墮三塗由不問觀心令他信漸
薄烏鴉不施食豈報白鴉恩非但田不良無
平等種子法雨若不降法種必燋枯各無來
世粮失三利致苦大法將欲頹哀哉見此事
爲是因緣故湏造觀心論平等眞法界無行
亦無到若能問觀心能行亦能到卽是四念
處能依木叉住乘急內有道戒急生人天此
是眞佛子不乖慈父囑天龍皆慶喜一切豈
不忻能報白鴉恩普施烏鴉食旣有好良田
有平等種子法雨應時降法種皆生長各有
未來資倶獲三利樂爲是因緣故須造觀心
論諸來求法者欲聞無上道不知問觀心聞
慧終不發諸來求法者欲思無上道不知問
觀心思慧終不生諸來求法者欲修無上道
不知問觀心修慧終不成諸來求法者勤修
四三昧不知問觀心困苦無所獲諸來求法
者多聽得言語不知問觀心未得眞實樂諸
來求法者修三昧得定不知問觀心盲禪無
所見諸來求法者欲懺悔衆罪不知問觀心
罪終難得脫諸來求法者意欲離煩惱不知
問觀心煩惱終不滅諸來求法者本欲利益

@@宗鏡三十卷第二張富
他不知問觀心退轉令他謗諸來求法者欲
興顯佛法不知問觀心退還大汙摜如此衆
得失非偈可具傳有此諸得失無人覺悟者
爲是因緣故湏造觀心論末世修觀心得邪
定發見辯才無窮盡自謂人閒寶無智者鼻
齅野狐氣衝眼舉尾共却行次第墮坑殞爲
是因緣故須造觀心論守鼻隅安般及修不
淨觀安般得四禪不免泥犁苦不淨謂無學
覆鉢受女飯設得隨禪生墮長壽天難爲是
因緣故須造觀心論依事法用心無慧發鬼
定顯異動物心事發壞佛法命終生鬼趣九
十六眷屬像法決定明三師破佛法爲是因
緣故須造觀心論內心不爲道邪諂念名利
詐現坐禪相得名利眷屬事發壞他信毁損
佛正道此是扇提羅死墮無閒獄爲是因緣
故須造觀心論說法得解脫聽法衆亦然不
知問觀心如貧數他寶說者問觀心無說亦
無示聽者問觀心無聞亦無得爲是因緣故
須造觀心論戒爲制心馬雖持五部律不知
問觀心心馬終不調律住持佛法解外不解
内淨名訶上首乃名眞奉律爲是因緣故須
造觀心論誦經得解脫非爲丗財利若能問
觀心破一微塵中出大千經卷受持讀誦者
聞持無辵忘心開得解脫爲是因緣故須造
觀心論勸化修供養興顯安行人密心爲自
利倚託以資身壞他喜捨善駝驢以償人若
能問觀心卽如駝驃也爲是因緣故須造觀
心論諸道各有法了不自尋研忽窺窬釋敎
動經十數年非但彼法拙亦有謀壞心此是
迦毗梨仙聖豈聽說爲是因緣故須造觀心

宗鏡三十卷第三張富*
*論富貴而無道多増長憍逸若能問觀心
得眞法富貴雖高而不危雖滿而不溢不著
世富貴心常在道法爲是因緣故須造觀心
論貧賤多姦諂窺窬造衆惡現被王法治死
墮三惡道若能問觀心卽安貧養道有道卽
眞實無爲卽富樂爲是因緣故須造觀心論
四衆皆佛子無非是法親因執善法諍遂結
未來怨若能問觀心和合如水乳皆師子之
子悉是栴檀林爲是因緣故須造觀心論年
衰身帶疾眼闇耳漸聾心惛多忘漏年不如
一年死王金翅鳥不久呑命根一旦業繩斷
氣絕豈能言爲是因緣故須造觀心論稽首
十方佛深慈觀心者勸善諦觀察發正覺妙
樂稽首十方法深悲觀心者善勸諦觀察得
眞免諸苦稽首十方僧大衆和合海若能善
觀察歡喜心無量稽首龍樹師令速得開曉
亦加捨三心今承三寶力起三十六問其閒
諸細問對事難可數若觀一念心能荅此問
者當知心眼開得入清涼池不能荅此問奈
何盲瞑也少義尙不見那能行大道哀哉末
法中無復行道人設令有三數寧別此問也
故生悲愍心歸命禮三寶作此問心論令觀
者開朗願諸見聞者莫生疑謗心信受勤修
習必獲大法利乃至偈問云問觀自生心云
何四不說離戲論執諍心淨如虛空問觀自
生心云何是魔行業煩惱所繫三界火宅燒
問觀自生心云何是外道諸見煩惱業流轉
於六道問觀自生心云何是三業拙度斷見
思出三界火宅問觀自生心云何是巧度三
乘不斷結得入二涅槃問觀自生心云何是
別
@@宗鏡三十卷第四張富*
敎求大乘常果菩薩斷別惑問觀自生心云
何圓敎乘不破壞法界住三德涅槃問觀自
生心云何爲涅槃修四種三昧得眞無生忍
問觀自生心云何巧成就二十五方便調心
入正道問觀自生心云何知自心起十種境
界成一心三智問觀自生心云何知十境各
成十法乘遊四方快樂問觀自生心云何不
住法入初發心住及四十二位問觀自生心
云何六度成能得諸三昧及諸陀羅尼問觀
自生心云何得六通用四攝行化四辯無罣
礙問觀自生心云何得相好成眞應二身對
緣如鏡像問觀自生心云何具十力人四無
所畏内外照用圓問觀自生心云何於觀心
能得十八種不共世間法問觀自生心云何
得大慈大悲三念處愍衆無異想問觀自生
心云何巧方便成就諸衆生嚴淨一切刹問
觀自生心云何於此心莊嚴菩提樹建清淨
道場問觀自生心云何降魔怨能制諸外道
令衆悉歸敬問觀自生心云何坐道場現四
種成佛赴機無差殊問觀自生心云何轉四
敎清淨妙法輪一切得甘露問觀自生心云
何現四佛四種涅槃相究竟滅無餘問觀自
生心云何知依正四土天器同而飯色有異
問觀自生心云何於此心是一切根緣通達
無罣礙問觀自生心云何知悉檀無形無所
說現形廣說法問觀自生心云何知漸頓秘
密不定敎一音說此四問觀自生心云何知
四敎各開出四門及一切法門問觀自生心
云何於四敎四門十六門作論通衆經問觀
自生心云何住滅定普入十法界廣利諸衆

@@宗鏡三十卷第五張富
生問觀自生心云何知四土用敎有増減普
利一切衆問觀自生心云何知此心具一切
佛法無一法出心問觀自生心云何知此心
卽平等法界佛不度衆生問觀自生心云何
知此心法界如虛空畢竟無所念問觀自生
心云何無文字一切言語斷寂然無言說今
約觀一念自生心略起三十六問外觀心人
及久相逐眷屬行四種三昧者彼觀心者若
能一一通達當生心如佛想親近受行如四
依也門徒眷屬若於此無滯是眞同行是眞
法王子孫紹三寶種使不斷絕若不能觀於
一念自生心一一荅此問者卽是天魔外道
眷屬爲彼之所驅馳方處三界牢獄未有出
離之期若心不愜欲求挽出者必墮二乘三
惡道坑自斷法身慧命誅滅菩提眷屬是破
佛法或土大乘家哀哉哀哉知奈何也若觀
自生心得失如此觀他生共生無因生心亦
然也釋曰此觀心三十六問上等十方諸佛
之慈心無恩不報丁及法界羣生之悲仰有
感皆從乃至修行妙門度生儀軌敎觀融攝
理事圓通徹果該因自他兼利十身徧應四
土包含但觀自一心無不悉備如論偈云烏
鴉不施食豈報白鴉恩非但田不良無平等
種子法雨若不降法種必燋枯各無來世粮
失三利致苦者釋云此偈明不修念處之觀
卽是無平等種子不依木叉而住卽非良田
何者夫觀大乘念處者觀生死五陰之身非
枯非榮卽大寂定涅槃經云色解脫涅槃乃
至識解脫涅槃若修此念處觀卽是觀一切
六道衆生卽是常樂我淨大涅槃具足佛之

宗鏡三十卷第六張富
*知見如常不輕圓信成就經云施城中最
下乞人與難勝如來等是則豈可分別是田
非田可施不可施耶故念處觀卽平等種子
若不修則見生死涅槃有異凡聖有殊聖是
敬田則崇仰而施凡是悲田則猒賤而不捨
故言無平等種子今取王爲喻者喻無平等
種子也昔有王但借白鴉以喻聖人烏鴉以
喻凡人王喻衆生不修念處不修念處平等種
子之人也故簡悲敬兩田然内無平等種子
圓觀之道外則不能弘宣化大乘豈能報佛
恩又破如來禁戒則無良田是故偈云法雨
若不降法種則燋枯此兩句明四衆無戒慧
之機聖則不應何者涅槃經云純陀自云我
今身有良田無諸荒穢唯希如來甘露法雨
雨我身田令生法芽而今四衆不依念處修道
則無慧種不依木叉而住則無良田旣無種
則衆生無感聖之機豈能招聖法雨之應衆
生佛性之芽何得不枯也乃至内無善機外
無聖應法種之芽又枯是則失現在未來涅
槃三利之樂乃更招三塗之苦又偈云能報
白鴉恩普施烏鴉食者釋云此偈明有平等
種子復有良田能施烏鴉食能報白鴉恩何
者然佛聖人能覺悟衆生不令爲三毒諸煩
惱蛇毒所傷卽是聖人於衆生有恩如白鴉
覺悟於王不爲毒蛇所害經云依敎修行名
報佛恩而今行者依念處觀慧依木叉而住
卽是依敎修行名報佛恩復能以巳之行化
導一切衆生卽是普施一切烏鴉食能報白
鴉之恩又偈云守鼻隅安般及修不淨觀安
般得四禪不免泥犁苦不淨謂無學覆鉢受
女
@@宗鏡三十卷第七張富*
飯設得隨禪生墮長壽天難爲是因緣故須
造觀心論者釋云此明事相修禪之倒也鼻
隅安般一句標修有漏四禪章門及修不淨
觀一句標修無漏事禪章門守鼻隅者安心
在鼻也安般者數息也以數息故能得四禪
八定昔有比丘得四禪謂阿羅漢臨命謗佛
墮於地獄也昔有比丘學不淨觀少時伏心
欲想不起自謂聖人後出聚落乞食見女送
飯欲心卽發情迷心醉覆鉢受於女飯然數
息得禪設不起謗及不墮地獄而隨禪受生
墮長壽天難故知若於一心四念處修道不
忘慈父囑眞孝順之子孫伹入宗鏡中無恩
而不報是以心若正萬法皆正心若邪萬法
亦邪若離自心外欲破他邪則立自立他見
邪見正如卸甲入陣弃火焚畲欲破敵下種
無有是處但能守護自心卽是護持正法亦
是普念十方一切如來自心護法旣爾轉化
他心亦然則正外無邪云何說破邪外無正
云何說持如是通明眞護正法乃至圓滿具
足一切法門所以首楞嚴經偈云將此深心
奉塵刹是則名爲報佛恩大集經云眼識於
色是名非法若能遠離是名護法故知善攝
諸根不爲六塵所侵者可謂眞護法矣法集
經云菩薩不須守護諸法世尊若菩薩伹能
善護自心是菩薩善護自心故則能成就諸
佛妙法乃至見自心如幻如是見諸法如幻
而心非内非外二中閒可得如是見一切法
見卽如心無於色相不可得示不可得見無
於形礙不可執捉不照不住見一切諸法其
相如是若能如是見者是菩薩則能得於平

@@宗鏡三十卷第八張富*
等之心以得平等心故如是菩薩不復更得
於法以平等外無差別法了差別法卽平等
故若入此平等法門則知一切法皆悉性空
不生愛著卽是無非捨身命處耳亦是成道
處亦是轉法輪處亦是度生處亦是入滅處
亦是究竟報恩處亦是成滿大願處亦是萬
行具足處何者如云萬物得地而生萬行得
理而成者理卽心也或行孝思或輸忠烈靡
不由心者哉如則天朝孟景休丁母憂哀毁
迸至滅性有弟景禕在襁褓景休自乳之乳
謂之溢又畢搆爲吏部尙書初丁繼母蕭氏
憂盧氏二妹倶在襁褓搆親乳之乃至成長
斯則孝行之所感乳出於心非定男女之體也
問八萬四千法門門門解脫云何偏取一心
門以爲眞趣荅此一心門是眞性解脫古
佛慈勅諸佛解脫只令於衆生心行中求不
於餘處求何以故只謂衆生心是諸佛心諸
佛解脫是衆生解脫隨緣轉變自号衆生緣
性常空眞佛不動如冰元是水結若欲求水
應當就冰冰水雖殊濕性不壞時節有異體
性無虧如是信入名眞解脫其餘法門非無
進趣若比斯宗頓漸天隔但明佛慧唯接上
機所以法華會上世尊親囑累諸大菩薩若
說此經直入佛慧能廣開示眞報佛恩其有
不信受者當於餘深法中示敎利喜卽是演
餘解脫法門今宗鏡中唯論不思議解脫如
台敎問何意不斷煩惱而入涅槃方是不思
議解脫荅須彌入芥小不障大大不卽小故
云不思議耳今有煩惱惑不障智慧涅槃智
慧涅槃不礙煩惱結惑乃名不思議又約有

宗鏡三十卷第九張富
體無體無色無心以明解脫無體也若不思
議觀色心卽是法性之色心具色心不生不
滅而得解脫故知眞善妙色妙心之體也又
妙色湛然常安住又色解脫涅槃若無色者
如死人那得解脫也乃至黃蜂作蜜蜘蛛作
網皆不可思議皆有心數法之解脫也是知
直了此心無行不足以一心具足萬行無一
行而非心故且如云布施者大菩薩行施等
時能觀唯識知境是心卽心外無法三輪體
空是稱眞施持戒者謂證唯心離念常淨無
明垢盡卽成佛戒但佛心中具諸功德離過
義邊則名爲戒忍辱者觀衆生唯識妄見知
本心外無法可瞋精進者如來精進若據自
行常觀唯識故攝論云如來常不出觀故寂
靜禪定者大菩薩定謂觀唯識不見境時心
無緣念則是眞定智慧者大菩薩皆觀自心
意言分別以爲境界從初發心乃至成佛皆
作此觀豈止四等六度成佛化生乃至欲託
質蓮臺永抛胎藏生極樂等諸佛國土遊戲
禪通者皆能了達自心無不化往又復豈止
一行一願凡有一切希求無不從意故如來
不思議境界經云三世一切諸佛皆無所有
唯依自心菩薩若能了知諸佛及一切法皆
唯心量得隨順忍或入初地捨身速生妙喜
世界或生極樂淨佛土中金剛般若論偈云
智習唯識通如是取淨土起信論云初信大
乘心人諸佛皆攝生淨土諸法無行經云若
能敎化三千大千世界中衆生令行十善不
如菩薩如一食頃一心靜處入一相法門大
般若經云佛告善現當知甚深般若波羅蜜

@@宗鏡三十卷第十張富多
是諸善法所趣向門譬如大海是一切水趣
向門楞伽經偈云一切諸度中佛心爲第一
所以一切諸乘中斯乘爲究竟台敎云者佛
解脫於衆生心行中求者若觀衆生心行入
本性清淨智窮衆生心原者卽顯諸佛解脫
之果若見衆生心空卽見佛國空卽是心行
中求得三種解脫衆生心性卽眞性解脫癡
愛卽實慧解脫諸不善行卽是方便解脫是
知此一心眞性解脫能空煩惱繫縛九結十
使等如一栴檀樹改四十由旬伊蘭林悉香
能令煩惱卽菩提故又若斷惑懺罪比餘漸
敎如氎華千斤不如眞金一兩故云若欲懺
悔者端坐念實相則直了無生之心當處解
脫金光明經疏云毗盧遮那徧一切處若行
若住若明若暗皆得不離見佛世尊六根所
對無非佛法耆婆攬草無非藥者普能愈病
釋摩男所執一切砂礫皆變爲寶阿那律空
器悉滿甘露若能如是者所觀之罪非復是
罪罪卽實相所觀之福福卽非福福卽實相
純是實相是名大懺悔也觀普賢菩薩行法
經云觀心無心從顚倒想起如此想心從妄
想起如空中風無依止處如是法相不生不
沒何者是罪何者是福我心自空罪福無主
一切諸法皆亦如是無住無壞如是懺悔又
夫有罪可露非眞懺悔有善可見非眞隨喜
有法可趣非眞迴向有事可求非眞發願若
入宗鏡諦了自心則無處無方一切清淨如
甚深大迴向經云佛言有三種迴向何等爲
三謂過去空當來空現在空無有迴向者亦
無迴向法亦無迴向處菩薩摩訶薩當作

@@宗鏡三十卷十一張富
是迴向作是迴向時三處皆清淨以此清淨
功德與一切衆生共迴向阿耨多羅三藐三
菩提作是迴向者無有凡夫及凡夫法乃至
亦無有佛及向佛者何以故法性無緣不生
不滅無所住故法集經云菩薩摩訶薩於一
切法不求究竟處何以故是菩薩於一切法
無非究竟故是菩薩不求解脫一切諸法本
性寂滅無非解脫是菩薩不樂一法亦不猒
一法是菩薩於諸佛法非是自法亦非他法
不取一法不捨一法法華經云爾時佛告上
行等菩薩大衆諸佛神力如是無量無邊不
可思議若我以是神力於無量無邊百千萬
億阿僧祇劫爲囑累故說此經功德猶不能
盡以要言之如來一切所有之法如來一切
自有神力如來一切秘要之藏如來一切甚
深之事皆於此經宣示顯說故知三世覺王
十方大士一切所有諸佛之法一切神通攝
化之門一切宗旨秘要之藏一切甚深因果
之事皆於此心無不圓足故云於無量無邊
阿僧祇劫囑累此法讃歎此心無作之功無
比之德猶不能盡豈可率爾頃剋在措言乎
此宗鏡錄是大智所行上根能受絕投巖癡
狂之見捨草庵下劣之心非限量之懷輒可
希冀持螺何以酌海折草焉能量天若遇大
機又不可行於小徑須依宗鏡直示本心如
經云無以穢食置於寶器無以大海内於牛
跡是知於此生信者甚爲希有何者信果佛
則易如十方諸佛信因佛則難如現今衆生
故起信鈔云信過去釋迦當來彌勒等是佛
則爲易有今信衆生心中眞如是凡聖通依

宗鏡三十卷十二張富
迷之則六趣無窮悟之則三寶不斷此爲希
有如信皇后王胎則易信貧女聖孕則難是
以染法淨法倶是心苗本地發生更無餘孕
如無著菩薩大乘莊嚴經論偈云自界及二
光癡共諸惑起如是諸分別二實應遠離釋
曰自界謂自阿頼分種子二光謂能取光所
取光此等分別由共無明及諸餘惑故得生
起如是諸分別二實應遠離二實謂所取實
及能取實如是二實染淨應求遠離釋曰此
亦攝末歸本義論云求唯識人云能取及所
取此二唯心光貪光及信光二光無二法釋
曰求唯識人應知能取所取此之二種唯是
心光如是貪等煩惱光及信等善法光如是
二光亦無染淨二法何以故不離心光別有
貪等信等染淨法故二光亦無相偈曰種種
心光起如是種種相光體非體故不得彼法
實釋曰種種心光卽是種種事相或異時起
者謂貪光瞋光等或同時起者謂信光
進光等光體等者如是也染位心數淨位心
數唯有光相而無光體是故世尊不說彼爲
眞實之法是知萬法之體不出遮那心源萬
善之門靡越普賢行海云何不出遮那心源
如華嚴經頌云佛刹微塵數如是諸刹土能
於一念中一一塵中現云何靡越普賢行海
如阿僧祇品頌云於一微細毛端處有不可
說諸普賢如一毛端一切爾如是乃至徧法
界此遮那心卽菩提心此普賢行卽菩提行
如華嚴經頌云欲見十方一切佛欲施無盡
功德藏欲滅衆生諸苦惱宜應速發菩提心
昔人云菩提心卽萬行之本卽此發心便名

@@宗鏡三十卷十三張富*
爲行問若獨取一心解脫其餘非者則一
不收一切法界義不圓乖此廣乘失其遍理
荅若圓修頓悟之機則舉一蔽諸無復方便
只爲不入者方便開三乃至八萬雖卽開三本
明一道所以金剛三昧經云如如之理具一
切法善男子住如理者過二苦海又楞伽經
偈云有無是二邊以爲心境界離諸境界法
平等心寂靜賢劫定意經云若復弃捐一切
所有在於所有而無所有是曰一心法句經
云人壽百歳情欣放逸不如一日歸心空寂
傅大士頌云諸佛不許外求名達本眞心卽
爲正故知萬法歸心則道全矣如庚桑子道
全篇云魯公卑辭以問之庚桑子曰吾能聽
視不用耳目非易耳目之所苦者過也公曰
孰如是寡人増異矣其道若何寡人早願聞
之庚桑子曰我體合於心心合於氣氣合於
神神合於無具有介然之有唯然之音雖遠
際八荒之表邇在眉睫之内來干我者吾必
盡知之迺不知爲是我七竅手足之覺五藏
六腑心慮之所知其自知而巳矣何璨注云
心形泯合神氣冥符洞然至忘與無同體然
後心彌靜而智彌遠神愉默而照愈彰理極
而自通不思而玄覽非夫至神至聖其孰能
與於此哉斯乃靈眞之要樞重玄之妙道者
也是以內外指歸須冥符心體則洞照無辵
矣遂能和光萬有體納十方夫言和者非有
能所二法相順名和如古德云凡聖各別不
得名和心體離念不得衆生相法界卽我我
卽法界名和首楞嚴經云觀世音菩薩白佛
言世尊我從聞思修入三摩地初於聞中入

@@宗鏡三十卷十四張富
流亡所所入旣寂動靜二相了然不生如是
漸増聞所聞盡盡聞不住覺所覺空空覺極
圓空所空滅生滅旣滅寂滅現前忽然超越
世出世閒十方圓明獲二殊勝一者上合十
方諸佛本妙覺心與佛如來同一慈力二者
下合十方一切六道衆生與諸衆生同一悲
仰斯乃能所跡消眞俗冥合非從事行因異
而同但了心無自他萬法自然一體外書亦
云心和卽言和言和卽言滿天下無口過以
身心和故行滿天下無怨惡旣與萬法體和
則不共物諍如華手經云佛告舎利弗是故
菩薩發菩提心應當觀察是心空要舎利弗
何等是心云何空相舎利弗心名意識卽是
識陰意入意界心空相者心無心相亦無作
者何以故若有作者則有彼作杯此人受若
心自作則自作自受舎利弗是心相空無有
作者無使作者若無作者則無作相若人戲
論是心相者則與無礙空無相諍若與無礙
空無相諍是人則與如來共諍若與如來共
諍當知是人則墜深坑是知若入宗鏡海中
巳攝餘一切法門如登法性山悉見諸無邊
境界如大涅槃經云譬如有人在大海浴當
知是人巳用諸河泉池之水菩薩摩訶薩亦
復如是修習如是金剛三昧當知巳爲修習
其餘一切三昧又云譬如高山有人登之遠
望諸方皆悉明了金剛定山亦復如是菩薩
登之遠望諸法無不明了故知自心無能過
者所以敎中亦名甚深法亦名最上乘是以
一法指南萬途歸順但有名字差別終無異
體別陳如有頌云諸色心現時如金銀隱起

宗鏡三十卷十五張富
金處異名生與金無前後且如金銀隱起功
德之形伹有異名金體不動例似一心現出
凡聖之道雖立別号心性無生達此名空見
法如鏡自然息意冥合眞宗矣
宗鏡錄卷第三十富
音義
鴉<塢牙反鳥名>頹<杜回反異風>齅<許救反鼻取氣也>殞<亍敏反歿也
>諂<丑琰反僞也>詐<側駕反僞也>駝<徒何反>驃<毗召反馬黃色>窺<去隳
><反小視也>窬<羊朱反小寶也>瞑<莫經反合眼也>愜<苦愶反心伏也>挽<無遠
反>誅<陟輸反>卸<計夜反>陣<直刃反>畬<式車反燒榛種物>氎<徒愶
反細><毛布>褘<許歸反后祭服也>襁<居兩反負兒衣>犭<博抱反負兒衣>搆<
古候反>丁未歲分司大藏
都監開板
@@宗鏡錄卷第三十一車
慧日永明寺主智覺禪師延壽集
夫諸佛境界唯趣不思議一心解脫之門何
謂不思立議解脫以一切法非有而有有而
非有非定量之所知故稱不思議旣以非有
而有卽不住於無有而非有卽不住於有有
無不住卽於諸法悉皆解脫以一切法不出
有無故是知一心解脫之中無有文字則無
生死無煩惱無陰界無衆生無憂喜無苦樂
無繫縛無往來無是無非無得無失乃至無
菩提無涅槃無眞如無解脫以要言之一切
世出世閒諸法悉皆無有如首楞嚴經云知
見立知卽無明本知見無見斯卽涅槃無漏
眞淨云何是中更容他物如上所說世閒生
死出世涅槃等無量差別之名皆從知見文
字所立若無知見文字名體本空於妙明心
中更有何物如六祖偈云菩提亦非樹明鏡
亦非臺本來無一物何用拂塵埃融大師云
至理無詮非解非纏靈通應物常存目前目
前無物無物宛然不用人致體自虛玄又云
無物卽天眞天眞卽大道寒山子詩云寒山
居一窟窟中無一物淨潔空堂堂皎皎明如
日糲食資微軀布裘遮幻質任汝千聖現我
有天眞佛所以大涅槃經中佛說一百句解
脫況百斤金卽諸佛無上之珍涅槃秘密之
寶是以句句皆云眞解脫者卽是如來夫如
來者卽一心眞如自性中來故云如來又如
者不變不異不失自性故名爲如來者卽眞
如不守自性隨緣顯現故名爲來斯乃是不
來之來以眞如性徧一切處實無去來從心
所
@@宗鏡三十一卷第二張車
感無出沒故又經云如來者卽是法也故起
信論云所言法者卽衆生心所以吉德云心
本清淨亦無淨相方見我心故知一百句解
脫中句句明心心心解脫未有一文一字不
是宗鏡之指南如經云爾時迦葉菩薩復白
佛言世尊唯願哀愍重垂廣說大涅槃行解
脫之義佛讃迦葉善哉善哉善男子眞解脫
者名曰遠離一切樏縛若眞解脫離諸繫縛
則無有生亦無和合譬如父母和合生子眞
解脫者則不如是是故解脫名曰不生迦葉
譬如醍醐其性清淨如來亦爾非因父毋和
合而生其性清淨所以示現有父毋者爲欲
化度諸衆生故眞解脫者卽是如來如來解
脫無二無別譬如舂月下諸豆子得煖氣巳
尋便出生眞解脫者則不如是又解脫者名
曰虛無虛無卽是解脫解脫卽是如來如來
卽是虛無非作所作凡是作者猶如城郭樓
觀却敵眞解脫者則不如是是故解脫卽是
如來又解脫者卽無爲法譬如陶師作巳還
破解脫不爾眞解脫者不生不滅是故解脫
卽是如來如來亦爾不生在滅不老不死不
破不壞非有爲法以是義故名曰如來入大
涅槃不老不死有何等義老者爲遷變髪白
靣皺死者身壞命終如是等法解脫中無以
無是事故名解脫如來亦無髪白靣皺有爲
之法是故如來無有老也無有老故則無有
死又解脫者名曰無病所謂病者四百四病
及餘外來侵損身者是處無故故名解脫無
疾病者卽眞解脫眞解脫者卽是如來如來無
病是故法身亦無有病如是無病卽是如

宗鏡三十一卷第三張車
來死者名曰身壞命終是處無死卽是甘露
是甘露者卽眞解脫眞解脫者卽是如來如
來成就如是功德云何當言如來無常若言
無常無有是處是金剛身云何無常是故如
來不名命終如來清淨無有垢穢如來之
身非胎所汙如分陀利本性清淨如來解脫
亦復如是如是解脫卽是如來是故如來清
淨無垢又解脫者諸漏瘡疣永無辵餘如來
亦爾無有一切諸漏瘡疣又解脫者無有鬭
諍譬如飢人見他飮食生貪奪想解脫不爾
又解脫者名曰安靜凡夫人言夫安靜者謂
摩醯首羅如是之言卽是虛妄眞安靜者畢
竟解脫卽是如來又解脫地名曰安隱如多
賊處不名安隱清夷之處乃名安隱是解脫
中無有怖畏故名安隱是故安隱卽眞解脫
眞解脫者卽是如來如來者卽是法也又解
脫者無有等侣有等侣者如有國王有鄰國
等夫解脫者則無如是無等侣者謂轉輪聖
王無有能與作齊等者解脫亦爾無有等侣
無等侣者卽眞解脫眞解脫者卽是如來轉
輪法王是故如來無有等侣有等侣者無有
是處又解脫者名無憂愁有憂愁者譬如國
王畏難强鄰而生憂愁夫解脫者則無是事
譬如壞怨則無憂慮解脫亦爾是無憂畏無
憂畏者卽是如來又解脫者名無憂喜譬如
女人止有一子從役遠行卒得凶問聞之愁
苦後復聞活便生歡喜夫解脫中無如是事
無憂喜者卽眞解脫眞解脫者卽是如來又
解脫者無有塵垢譬如舂月日沒之後風起
塵霧夫解脫中無如是事無塵霧者喻眞解
脫
@@宗鏡三十一卷第四張車
眞解脫者卽是如來譬如聖王髻中明珠
無有垢穢夫解脫性亦復如是無有垢穢無
垢穢者喻眞解脫眞解脫者卽是如來如眞
金性不雜沙石乃名眞寶有人得之生於財
想夫解脫性亦復如是如彼眞寶彼眞寶者
喻眞解脫眞解脫者卽是如來譬如瓦缾破
而聲㽄金剛寶缾則不如是夫解脫者亦無
㽄破金剛寶缾喻眞解脫眞解脫者卽是如
來是故如來身不可壞其聲㽄者如麻子
盛熱之時置之日曝出聲震爆夫解脫者
無如是事如彼金剛眞寶之甁無㽄破聲假
使無量百千之人悉共射之無能壞者無㽄
破聲喻眞解脫眞解脫者卽是如來如貧寶
窮人負他物故爲他所輸枷鏁筞罰受諸苦
毒夫解脫中無如是事無有負責猶如長者
多有財寶無量億數勢力自在不負他物夫
解脫者亦復如是多有無量法財珍寶勢力
自在無所負也無所負者喻眞解脫眞解
脫者卽是如來又解脫者名無逼切如舂涉
熱夏日食甛冬日冷觸眞解脫中無有如是
不適意事無逼切者喻眞解脫眞解脫者卽
是如來又無逼切者譬如有人飽食魚肉而
復飮乳是人則爲近死不久眞解脫中無如
是事是人若得甘露良藥所患得除眞解脫
者亦復如是甘露良藥喻眞解脫眞解脫者
卽是如來云何逼切不逼切也譬如凡人我
慢自高而作是念一切衆中誰能害我卽便
携持蛇虎毒蟲當知是人不盡壽命則爲橫
死眞解脫中無如是事不逼切者如轉輪王
所有神珠能伏蜣蜋九十六種諸毒蟲等若
有聞是
@@宗鏡三十一卷第五張車*
神珠香者諸毒消滅眞解脫者亦復如是皆
悉遠離二十五有毒消滅者喻眞解脫眞解
脫者卽是如來又不逼切者譬如虛空解脫亦
爾彼虛空者喻眞解脫眞解脫者卽是如來
又逼切者如近乾草然諸燈火近則熾然眞
解脫中無如是事又不逼切者譬如日月不
逼衆生解脫亦爾於諸衆生無有逼切無有
逼切喻眞解脫眞解脫者卽是如來又解脫
者名無動法猶如怨親眞解脫中無如是事
又不動者如轉輪王更無聖王以爲親友若
更有親則無是處解脫亦爾更無有親若有
親者亦無是處彼王無親喻眞解脫眞解脫
者卽是如來如來者卽是法也又無動者譬
如素衣易受染色解脫不爾又無動者如婆
師華欲令有臭及靑色者無有是處解脫亦
爾欲令有臭及諸色者亦無是處是故解脫
卽是如來又解脫者名爲希有譬如水中生
於蓮華非爲希有火中生者是乃希有有人
見之便生歡喜眞解脫者亦復如是其有見
者心生歡喜彼希有者喻眞解脫眞解脫者
卽是如來其如來者卽是法身又希有者譬
如嬰兒其齒未生漸漸長大然後乃生解脫
不爾無有生與不生又解脫者名曰虛寂無
有不定夫不定者如一闡提究竟不移犯重
禁者不成佛道無有是處何以故是人若於
佛正法中心行淨信爾時卽便滅一闡提若
復得作優婆塞者亦得斷滅於一闡提犯重
禁者滅此罪巳則得成佛是故若言畢定不
移不成佛道無有是處眞解脫中都無如是
滅盡之事又虛寂者墮於法界如法界性卽

宗鏡三十一卷第六張車
眞解脫眞解脫者卽是如來又一闡提若盡
滅者則不得稱一闡提也何等名爲一闡提
耶一闡提者斷滅一切諸善根本心不攀緣
一切善法乃至不生一念之善眞解脫中都
無是事無是事故卽眞解脫眞解脫者卽是
如又解脫者名不可量譬如穀聚其量可知眞
解脫者則不如是譬如大海不可度量解脫
亦爾不可度量不可量者卽眞解脫眞解脫
者卽是如來又解脫者名無量法如一衆生
多有業報解脫亦爾有無量報無量報者卽
眞解脫眞解脫者卽是如來又解脫者名爲
廣大譬如大海無與等者解脫亦爾無能與
等無與等者卽眞解脫眞解脫者卽是如來
又解脫者名曰最上譬如虛空最高無比解
脫亦爾最高無比高無比者卽眞解脫眞解
脫者卽是如來又解脫者名無能過譬如師
子所住之處一切百獸無能過者解脫亦爾
無有能過無能過者卽眞解脫眞解脫者卽
是如來又解脫者名爲無上譬如北方諸方
中上解脫亦爾爲無有上無有上者卽眞解
脫眞解脫者卽是如來又解脫者名無上上
譬如比方之於東方爲無上上解脫亦爾無
有上上無上上者卽眞解脫眞解脫者卽是
如來又解脫者名曰恒法譬如人天身壞命
終是名曰恒非不恒也解脫亦爾非是不恒
非不恒者卽眞解脫眞解脫者卽是如來又
解脫者名曰堅住如佉羅栴檀沉水其性堅
實解脫亦爾其性堅實性堅實者卽眞解脫
眞解脫者卽是如來該解脫者名曰不虛譬
如竹葦其體空踈解脫不爾當知解脫卽

@@宗鏡三十一卷第七張車
是如來又解脫者名不可汙譬如牆壁未見
塗治蚊蝱在上止住遊戲若以塗治彩畫彫
飾蟲聞彩香卽便不住如是不住喻眞解脫
眞解脫者卽是如來又解脫者名曰無邊譬
如村落皆有邊表解脫不爾譬如虛空無有
邊際解脫亦爾無有邊際如是解脫卽是如
來又解脫者名不可見譬如空中鳥跡難見
如是難見喻眞解脫眞解脫者卽是如來又
解脫者名甚深何以故聲聞緣覺所不能入
不能入者卽眞解脫眞解脫者卽是如來又
甚深者諸佛菩薩之所恭敬譬如孝子供養
父毋功德甚深功德甚深喻眞解脫眞解脫
者卽是如來又解脫者名不可見譬如有人
不見自頂解脫亦爾聲聞緣覺所不能見不
能見者卽眞解脫眞解脫者卽是如來又解
脫者名無屋宅譬如虛空無有屋宅解脫亦
爾言屋宅者喻二十五有無有屋宅喻眞解
脫眞解脫者卽是如來又解脫者名不可取
如阿摩勒果人可取持解脫不爾不可取持
不可取持卽眞解脫眞解脫者卽是如來又
解脫者名不可執譬如幻物不可執持解脫
亦爾不可執持不可執持卽眞解脫眞解脫
者卽是如來又解脫者無有身體譬如有人
體生瘡癩說諸癰疽癲狂乾枯眞解脫中無
如是病無如是病喻眞解脫眞解脫者卽是
如來又解脫者名爲一味如乳一味解脫亦
爾唯有一味如是一味卽眞解脫眞解脫者
卽是如來又解脫者名曰清淨如水無泥澄
靜清淨解脫亦爾澄靜清淨澄靜清淨則眞
解脫眞解脫者卽是如來又解脫者名曰一

@@宗鏡三十一卷第八張車*味
如空中雨一味清淨一味清淨喻眞解脫眞
解脫者卽是如來又解脫者名曰除却譬如
滿無諸雲曀解脫亦爾無諸雲曀無諸雲曀
卽眞解脫眞解脫者卽是如來又解脫者名
曰寂靜譬如有人熱病除愉身得寂靜解脫
亦爾身得寂靜身得寂靜卽八眞脫眞解脫
者卽是如來又解脫者卽是平等譬如野猫
毒蛇鼠狼倶有殺心解脫不爾無有殺心無
殺心者卽眞解脫眞解脫者卽是如來又平
等者譬如父毋等心於子解脫亦爾其心平
等心平等者卽眞解脫眞解脫者卽是如來
又解脫者無有異處譬如有人唯居上妙清
淨屋宅更無異處解脫亦爾無有異處無異
處者卽眞解脫眞解脫者卽是如來又解脫
者名曰知足譬如飢人値遇甘膳食之無厭
解脫不爾如食乳糜更無所湏更無所湏喻
眞解脫眞解脫者卽是如來又解脫者名曰
斷絕如人被縛斷縛得脫解脫亦爾斷絕一
切疑心結縛如是斷疑卽眞解脫眞解脫者
卽是如來又解脫者名到彼岸譬如大海有
此彼岸解脫不爾雖無此岸而有彼岸有彼
岸者卽眞解脫眞解脫者卽是如來又解脫
者名曰默然譬如大海其水泛漲多諸音聲
解脫不爾如是解脫卽是如來又解脫者名
曰美妙譬如衆藥雜訶梨勒其味則苦解脫
不爾味如甘露味如甘露喻眞解脫眞解脫
者卽是如來又解脫者除諸煩惱譬如良醫
和合諸藥善癁衆病解脫亦爾能除煩惱除
煩惱者卽眞解脫眞解脫者卽是如來又解
脫者名曰無窄譬如小舎不容多人解

宗鏡三十一卷第九張車
脫不爾多所容受多所容受卽眞解脫眞解
脫者卽是如來又解脫者名滅諸愛不雜婬
欲譬如亞人多諸愛欲解脫不爾如是解脫
卽是如來如來如是無有貪欲瞋恚愚癡憍
慢等結又解脫者名曰無愛愛有二種一者
餓鬼愛二者法愛眞解脫者離餓鬼愛憐愍
衆生故有法愛如是法愛卽眞解脫眞解脫
者卽是如來又解脫者離我我所如是解脫
卽是如來如來者卽是法也又解脫者是滅
盡離諸有貪如是解脫卽是如來如來者卽
法也又解脫者卽是救護能救一切諸怖畏
者如是解脫卽是如來如來者卽是法也又
解脫者卽是歸處若有歸依如是解脫不求
餘依譬如有人依恃於王不求餘依雖復依
王則有動轉依解脫者無有動轉無動轉者
卽眞解脫眞解脫者卽是如來如來者卽是
法也又解脫者名爲屋宅譬如有人行於曠
野則有險難解脫不爾無有險難無險難者
卽眞解脫眞解脫者卽是如來又解脫者是
無所畏如師子王於諸百獸不生怖畏解脫
亦爾於諸魔衆不生怖畏無怖畏者卽眞解
脫眞解脫者卽是如來又解脫者無有窄狹
譬如隘路乃至不受二人並行解脫不爾如
是解脫卽是如來又有不窄譬如有人畏虎
墮井解脫不爾如是解脫卽是如來又有不
窄如大海中捨壞小船得堅牢船乘之渡海
到安隱處心得快樂解脫亦爾心得快樂得
快樂者卽眞解脫眞解脫者卽是如來又解
脫者拔諸因緣譬如因乳得酪因酪得酥因
酥得醍醐眞解脫中都無是因無是因者卽

@@宗鏡三十一卷第十張車
眞解脫眞解脫者卽是如來又解脫者能伏憍
慢譬如大王慢於小王解脫不爾如是解脫
卽是如來如來者卽是法也又解脫者伏諸
放逸謂放逸者多有貪欲眞解脫中無有是
名無是名者卽眞解脫眞解脫者卽是如來
又解脫者能除無明如上妙酥除諸滓穢乃
名醍醐解脫亦爾除無明滓生於眞明如是
眞明卽眞解脫眞解脫者卽是如來又解脫
者名爲寂靜純一無二如空野象獨一無侣
解脫亦爾獨一無二獨一無二卽眞解脫眞
解脫者卽是如來又解脫者名爲堅實如竹
麻莖幹虛空而子堅實除佛如來其餘
人天皆不堅實眞解脫者遠離一切諸有流
等如是解脫卽是如來又解脫者名能覺了
増益於我眞解脫者亦復如是如是解脫卽
是如來又解脫者名捨諸有譬如有人食巳
而吐解脫亦爾捨於諸有捨諸有者卽眞解
脫眞解脫者卽是如來又解脫者名曰決定
如婆師華香七葉中無解脫亦爾如是解脫
卽是如來又解脫者名曰水大譬如水大於
諸大勝能潤一切草木種子解脫亦爾能潤
一切有生之類如是解脫卽是如來又解脫
者名曰爲入如有門戶則通路入金性之處
金則可得解脫亦爾如彼門戶修無我者則
得入中如是解脫卽是如來又解脫者名曰
爲善譬如弟子隨逐於師善奉敎勅得名爲
善解脫亦爾如是解脫卽是如來又解脫者
名出世法於一切法最爲出過如衆味中酥
乳最勝解脫亦爾如是解脫卽是如來又解
脫者名四不動譬如門閫風不能動眞解脫

@@宗鏡三十一卷十一張車
者亦復如是如是解脫卽是如來又解脫者
名無濤波如彼大海其水濤波解脫不爾如
是解脫卽是如來又解脫者譬如宮殿解脫
亦爾當知解脫卽是如來又解脫者名曰所
用如閻浮檀金多有所任無有能說是金過
惡解脫亦爾無有過惡卽眞解脫眞解脫者
卽是如來又解脫者捨嬰兒行譬如大人捨
小兒行解脫亦爾除捨五陰除捨五陰卽眞
解脫眞解脫者卽是如來又解脫者名曰究
竟如被繫者從繫得脫洗浴清淨然後還家
解脫亦爾畢竟清淨畢竟清淨卽眞解脫眞
解脫者卽是如來又解脫者名無作樂無作
樂者貪欲瞋恚愚癡吐故喻如有人悞飮蛇
毒爲除毒故卽服吐藥旣得吐巳毒卽除愈
身得安樂解脫亦爾吐於煩惱諸結縛毒身
得安樂名無作樂無作樂者卽眞解脫眞解
脫者卽是如來又解脫者名斷四種毒蛇煩
惱斷煩惱者卽眞解脫眞解脫者卽是如來
又解脫者名離諸有滅一切苦得一切樂永
斷貪欲瞋恚愚癡拔斷一切煩惱根本拔根
本者卽眞解脫眞解脫者卽是如來又解脫
者名斷一切有爲之法出生一切無漏善法
斷塞諸道所謂若我無我非我非無我唯斷
取著不斷我見我見者名爲佛性佛性者卽
眞解脫眞解脫者卽是如來又解脫者名不
空空空空者名無所有無所有者卽是外道
尼揵子等所計解脫而是尼揵實無解脫故
名空空眞解脫者則不如是故不空空不空
空者卽眞解脫眞解脫者卽是如來又解脫
者名曰不空如水酒酪酥蜜等甁雖無水酒

宗鏡三十一卷十二張車
酪酥蜜時猶故得名爲水等甁如是缾等不
可說空及以不空若言空者則不得有色香
味觸若言不空而復無有水酒等實解脫亦
爾不可說色及以非色不可說空及以不空
若言空者則不得有常樂我淨若言不空誰
受是常樂我淨者以是義故不可說空及以
不空空者謂無二十五有及諸煩惱一切苦
一切相一切有爲行如缾無酪則名爲空不
空者謂眞實善色常樂我淨不動不變猶如
彼缾色香味觸故名不空是故解脫喻如彼
甁彼甁遇緣則有破壞解脫不爾不可破壞
不可破壞卽眞解脫眞解脫者卽是如來又
解脫者名曰離愛譬如有人愛心希望釋提
桓因大梵天王自在天王解脫不爾若得成
於阿耨多羅三藐三菩提巳無愛無疑無愛
無疑卽眞解脫眞解脫者卽是如來若言解
脫有愛疑者無有是處又解脫者斷諸有貪
斷一切相一切繫縛一切煩惱一切生死一
切因緣一切果報如是解脫卽是如來如來
者卽是涅槃一切衆生怖畏生死諸煩惱故
故受三歸譬如羣鹿怖畏獵師旣得免離若
得一趒則喻一歸如是三趒則喻三歸以三
趒故得受安樂衆生亦爾怖畏四魔惡獵師
故受三歸依三歸依故則得安樂受安樂者
卽眞解脫眞解脫者卽是如來如來者卽是
涅槃涅槃者卽是無盡無盡者卽是佛性佛
性者卽是決定決定者卽是阿耨多羅三藐
三菩提釋曰上來一百句解脫文現不繁更
釋大意只明一心眞性解脫以實慧解脫顯
此眞性然後成方便慧解脫故能自覺覺他

@@宗鏡三十一卷十三張車
名之爲佛卽是平等法身天眞之佛所以經
云當知解脫卽是如來如來之性卽是解脫
解脫如來無二無別是以如來之性卽衆生
性衆生之性卽一切法性一切法性卽是心
性以心性徧一切處故則一切處悉是不思
議解脫以不見自性故則隨處貪著著卽被
縛若了斯宗縛脫倶寂所以云離卽著著卽
離幻化門中生實義亦無離亦無著何處更
求無病藥又此一百句解脫委曲披陳是最
後指歸究竟垂示則涅槃之秘藏祖佛之正
宗所以具錄全文證明宗鏡請不厭繁覽所
兾子細明心斯乃解縛之原迷悟之本若心
解則一切解與眞性而相應若心縛則一切
縛與塵勞而共處出要之道於此絕言方便
之門更無過上此不思議眞性解脫法門一
入全眞眞外無法意消能所情斷是非此非
誦文法師湊其智海闇證禪伯了此慧燈唯
除直見性人一乘道種方能悟入頓了無疑
此圓頓敎門唯一無分別法耳無有際畔不
涉一多以卽邊而中故無法可比以卽妄而
眞故無法可待豈更佛法待於佛法唯一絕
待如來法界故出法界外無復有法無所可
待亦無所絕唯證相應不在言說如大集經
云不待莊嚴了知諸法以得一揔得餘故所
以云一葉落天下秋一塵起大地收一華開
天下舂一事寂萬法眞則上根一覽終不雜
疑中下之機寧無方便如孤寂吟云舉一例
諸足可知何用喃喃說引詞只見餓夫來取
飽不聞漿逐渴人飛問衆生法身與佛平
等云何不起報化之用耶答雖本平等隱

@@宗鏡三十一卷十四張車
顯有殊隱名如來藏顯名法身起信疏云但
衆生迷自眞理起於妄念是時眞如但現染
相不顯其用鈔問云衆生心與佛體旣同衆
生迷時何不起用荅以無明有力起於九相
眞如無力被隱故不能現用如水爲風所擊
但起波瀾而不能現像石壁鈔云論云本覺
常起用者有其二戀一約內熏卽自體相熏
習義故論云從無始來具無漏法備有不思
議業作境界之性依此二義恒常熏習二約
應化不起者但以妄染覆之非謂本覺無此
應用亦非固心抑令不起斯則過在於妄迷
而不知何關於覺以本覺常具常熏故如修
竹有龍鳯之音塵鏡有照膽之用是知靈臺
絕妙衆生莫知若暫返照迴光無有不得之
者如地中求水鑛裏求金唯慮不肯承當沉
埋心寶宗鏡委細意囑於斯普勸後賢直須
知有
宗鏡錄卷第三十一車
音義
皎<古了反光明也>糲<慮達反麤丨>歒<徒歷反匹也當也主也>皺<側救反靣
><丨>疣<羽求反結病也>醯<呼雞反>髻<古詣反綰髮>㽄<息移反><
邊奚><反麻>曝<薄報反曝乾>爆<補各反迫於火也>鏁<蘇果反>罰<
房越反>蜣<去羊反>蜋<呂張反>熾<昌志反盛也猛也>葦<于鬼反蘆>
蚊<無分><反秦謂之蜹楚謂之蚊>蝱<武庚反蝱虫>癘<力制反疫也>癰<於
容反癰癤>疽<七余反癰疽>癲<都年反病也>曀<於計反陰風>猫<武儦反
獸食鼠又武><交反>狼<魯當反扞狼>膳<時戰反食也>糜<靡爲反糜粥也>窄<
側革反窄狹>恃<時止反依倚也>曠<苦謗反空明遠大也>險<虛撿反危也>狹
<侯㚒反>隘<烏懈反>酥<素姑反酥乳醉也>滓<阻史反澱也>幹<古案反莖幹
也>閫<苦本><反門限>濤<徒刀波濤>悞<五故反錯悞也>獵<郞涉反取獸也>
勉<亡辯反也勤强><也>趒<他吊反越也>湊<倉奏反水會聚反>喃<女咸
反>餓<五个反不飽>丁
未歲分司大藏都監開板

宗鏡錄卷第三十二車
慧日永明寺主智覺禪師延壽集
夫華嚴經是圓滿敎所明一法纔起皆有眷
屬隨生今此何故唯論絕待
荅所言眷屬者皆是理内眷屬衆生如佛如
一如無二如理性相關故稱如來爲世閒之
父一切衆生爲諸佛之子若法門眷屬者約
自證法則禪定爲父般若爲毋而生眞淨法
身若化他法則方便爲父慈悲爲毋而生應
化佛身從般若眞性起同體大悲所有萬行
莊嚴皆是性起功德必無心外法而爲主伴
如般若經云欲爲佛親侍者及内眷屬等應
學般若般若卽心靈之性故是以諸佛菩薩
凡有施爲皆是内秘外現不捨道法現凡夫
事如華嚴入法界品云復次善男子菩薩以
般若波羅蜜爲毋方便善巧爲父檀那波羅
蜜爲乳毋尸羅波羅蜜爲養毋忍辱波羅蜜
爲莊嚴具精進波羅蜜爲養育者禪那波羅
蜜爲浣濯人善知識爲敎授師一切菩提分
爲伴侣一切善法爲親屬一切菩薩爲兄弟
菩提心爲家如理修行爲家法諸地善法爲
家處得諸忍法爲家族大願現前爲家敎以
清淨智滿足諸行爲順家法勸予勤修不斷
大乘爲紹家業法水灌頂一生所繫菩薩爲
王太子成就廣大眞實菩提爲淨家族鴦崛
魔羅經云佛言一切衆生有如來藏一切男
子皆爲兄弟一切女人皆爲姉妹乃至女有
佛藏男亦如是云何一性而自染著以一性
故是故如來淨修梵行住於自地不退轉地
得如來地維摩經偈云智度菩薩母方便以

@@宗鏡三十二卷第二張車爲父
一切衆導師無不由是生法喜以爲妻慈悲
心爲女善心誠實男畢竟空寂舎弟子衆塵
勞隨意之所轉道品善知識由是成正覺諸
度法等侣四攝衆妓女歌詠誦法言以此爲
音樂揔持之園苑無漏法林樹覺意淨妙華
解脫智慧果八解之浴池定水湛然滿布以
七淨華浴此無垢人象馬五通馳大乘以爲
車調御以一心遊於八正路相具以嚴容衆
好飾其姿慚愧之上服深心爲華鬘富有七
財寶敎授以滋息如所說修行迴向爲大利
四禪爲牀座從於淨命生多聞増智慧以爲
自覺音甘露法之食解脫味爲漿淨心以澡
浴戒單爲塗香摧滅煩惱賊勇健無能踰降
伏四種魔勝幡建道場崇福疏云實德内資
長養如毋方便外攝度生稱父內證深法悦
巳智心喜樂盈懷故名爲妻肇師云慈悲之
心虛而外適其性柔弱隨物在違故如女也
善心力大滅惡盡原眞證相應故名爲男所
證二空之理爲其舎宅外障六塵風雨內去
三毒之蟲又有非眞要時復暫遊空爲理宗
以爲常宅故云畢竟空寂舎能轉塵勞衆生
以成佛法昔無明郞主恩愛魔王今化令隨
道名爲弟子故云弟子衆塵勞隨意之所轉
乃至三十七品之知識六度萬行之法侣爲
眞實道畔助成菩提四攝廣被令人喜悦如
妓女讃誦法言令人愛味如音樂以揔持爲
苑能攝諸法以無漏爲林能除熱惱以七覺
淨妙之華成八解智慧之果湛然定水恒開
覺華用一乘爲車五通爲馬御之以一心遊
行八正道乃至妙相嚴容衆好飾體慚

@@宗鏡三十二卷第三張車唐文
愧爲服深心爲鬘具七聖之財踞四禪之座
入多聞寶藏從淨命而生飮解脫一味之漿
得甘露究竟之食破八萬煩惱成五分法身
降四種魔軍圓三菩提道若主若伴若因若
緣皆是宗鏡卷舒心之體用未曾一法建立
從外而生天台淨名疏問那忽處處對法門
約觀心作如此等說佛意必如此也荅曰若
言經中無對法門解釋義者此經佛道品普
現色身菩薩問維摩詰言居士父母妻子親
戚眷屬等悉爲是誰大士偈荅言智度菩薩
母等淨名旣是在家菩薩何容無有父母妻
子家宅而不依事荅悉約内行法門荅者當
知諸佛菩薩不起道法現凡夫事雖現凡事
皆内表道法也如佛般涅槃處在雙樹四枯
四榮豈可直作樹木之解且如來誠說皆表
半滿枯榮今在毗耶庵羅樹園欲說不思義
解脫法門不捨道法現迹同凡住毗耶離豈
不表極地所住法門了華嚴經明十城十園
豈止是世閒城園也此經下文菩薩行品云
諸佛威儀有所進止無非佛事何得倶作事
解都不尋思諸佛菩薩不思議敎善權秘密
表發之事又法華經云欲說是經應入如來
室著如來衣坐如來座如來室者乃是大慈
悲心如來衣者卽是柔和忍辱如來座者卽
是一切法空問曰華嚴頓敎大乘可得約行
明諸法門此方等經及小乘敎何得亦約觀
行明義荅曰此經旣云諸佛解脫當於衆生
心行中求若不約觀行豈稱斯文若不以毗
耶離庵羅樹園對諸法門則不得約觀之解
釋可得於衆生心行中求諸佛解脫若不於

宗鏡三十二卷第四張車
心行求解脫者云何得住不思議解脫若不
住不思議解脫云何於一毛孔見諸佛土變
現自在如不思議品所明也復云何得如法
華經明身根清淨一切十方國土皆於身中
現又豈得如華嚴經頌說無量諸世界悉從
心緣起無量諸佛國皆於毛孔現也如前問
言小乘不得約觀心解釋者何故聲聞經中
佛爲牧牛人說十一法皆一一内合比丘觀
心如是等例豈非方等及三藏經對諸法門
觀心明義也故知了義敎不了義敎皆是了
義以唯一心故所以云圓機對敎無敎不圓
理心涉事無事非理又云根羸則法劣器廣
則道圓故問此宗玄奥性自天眞非生因
之所生唯了因之所了云何廣述諸有差別
行門荅夫妙達殊倫則法法齊旨巧通異
道乃物物咸如夫言了因者乃是於眞心中
性德顯了故名了因生因者亦是信心中能
生六度萬行故名生因生了倶心理行非外
若不了此取捨萬端纔入斯宗自無高下夫
三界之有是菩提之用本末相徧空有融通
豈同豁爾之無塊然之有如大智度論云空
有二種一者善空熾然修一切行而了性空
二者惡空恣行惡法在而欲撥令空今論不
可得空此空不離諸法諸法不離此空當知
一切法趣空如缾處空十方界空不異缾空
故十方空皆趣缾空華嚴論云若也但修空
無想法身卽於智不能起用若但一向生想
不見無相法身卽純是有爲又云如是大悲
如是智慧如是萬行皆爲長養初發心住初
生佛家之智慧大悲令慣習自在故時亦不
改
@@宗鏡三十二卷第五張車
法亦不異智亦不遷猶如竹依舊而成初
生與終無有麤細亦如小兒初生而後長爲
大無異太也是知差別行門皆入畢竟空中
無有分別如龍樹菩薩問曰若菩薩知佛是
福田衆生非福田是非菩薩法菩薩以何力
故能令佛與畜生等荅曰菩薩以般若波羅
蜜力故一切法中修畢竟空心是故於一切
法無分別如畜生五陰十二入十八界和合
生名爲畜生佛亦如是從諸善法和合假名
爲佛若人憐愍衆生得無量福德於佛著心
起諸惡因緣得無量罪是故知一切法畢竟
空故不輕畜生不著心貴佛復次諸法實相
是一切法無相是無相中不分別是佛是畜
生若分別卽是取相是故等觀故經偈云一
切諸法中皆以等觀入大法炬經云涅槃義
者本來自有非人所爲故名涅槃又眞涅槃
者所謂一切世閒乃至若有若無如是一切
悉名涅槃若取相分別則非涅槃是以若見
一法異則失唯心第一義門便成魔事故大
集經云於衆生生異想是爲魔業猒有爲功
德是爲魔業故天台淨名疏云住此觀心不
見慳相施相而能慈悲利益衆生所有財物
拯濟貧乏興諸福業供養三尊修故造新隨
喜奬善若是長者一村行施因施說法是則
一村貧民四衆受施之徒感恩慕德非但歸
心受化慳悋之心漸漸微薄亦復學是施主
捨財修福也若在一縣令長官司住正觀心
所有資財能如是財施法施者則一縣貧民
四衆受施之徒皆亦歸心受化慳心自然休
息捨財修福利益興顯乃至一管一國人主

@@宗鏡三十二卷第六張車*官
僚天王帝主住正觀心不見慳施所有資財
慈愛貧民恩惠分施因爲善巧說四敎法州
管國内所有貧民四衆荷恩慕德敬仰歸心
承事親近受道因是慳心漸薄皆能惠施修
諸福業轉相敎化行恩布德正道居懷是則
諸州諸管舉國人民有善有惡有智有道譬
如一燈然百千燈本燈湛然餘燈徧滿冥者
皆明明終不絕是爲四衆長者官司國主住
檀波羅蜜無盡燈法門攝一切衆生也是諸
所攝衆生未來在家出家還爲眷屬或爲親
戚或爲臣民或爲弟子同生淨上依報巍巍
七珍無量値佛聞經道心開發是諸施主若
得衆生法忍住不思議解脫昔布施所攝衆
生得道時至是諸施主卽於有因緣之國示
成正覺昔布施所攝衆生皆來其國一切能
捨修三乘道若聞法華開佛知見之說卽同
入大乘乘此寶乘遊於四方嬉戲快樂此卽
淨名大士何處更往毗耶離別覓維摩詰耶
故知若能了此眞如一心無盡之理則一切
六度四攝萬行皆無有盡轉示他心亦同無
盡乃至重重涉入遞出無窮如無盡燈布影
分光徧周法界非唯淨名是我實乃千聖同
儔純行救度之心則觀音出現常運大慈之
意則彌勒下生乃觸途皆證法門寓目盡成
願海高低嶽瀆共轉根本法輪大小鱗毛普
現色身三昧是後從體起用用自徧周以性
成行行無邊際如還原觀從自性之體分其
二用一海印森羅常住用謂眞如本覺也妄
盡心澄萬像齊現猶如大海因風起浪若風
止浪息海水澄清無像不現二法界圓明

宗鏡三十二卷第七張車*自
在用卽華嚴三昧也謂廣修萬行稱理成德
普周法界在證菩提何故分其二用前海印
用是本用亦名理行亦名性德後華嚴用是
修成亦名事行亦名修德此二相假成其大
用謂因修顯性以性成修若無性修亦不成
若無修性亦不顯是以離性隹修離修無性
故云萬法顯必同時一際理無前後斯則二
而不二又不二而二何者以海印用本具是
所現謂眞如自性有徧照法界義故華嚴用
是能現以修成契理能成萬行故能所有異
本末似分則非一非異能成妙行問旣以
心爲宗敎中云何又說破色心論且何心可
宗何心可破荅心有二種一隨染緣所起
妄心而無自體伹是前塵逐境有無隨塵生
滅唯破此心雖云可破而無所破以無性故
百論破情品云譬如愚人見熱時熖妄生水
想逐之疲勞智者告言此非水也爲斷彼想
不爲破水如是諸法自性空衆生取相故著
爲破是顚倒故言破實無所破二常住眞心
無有變異卽立此心以爲宗鏡識論云心有
二種一相應心謂無常妄識虛妄分別與煩
惱結使相應二不相應心所謂常住第一義
諦古今一相自性清淨心今言破者是相應
心不相應心立爲宗本是以一切自行履踐
之路無邊化他方便之門皆以心爲本本立
而道生萬法浩然宗一無相欲舉一蔽諸指
鹹知海者卽此常住不動眞心也問衆生
覺性天眞自然何假因緣文義開析本自無
瘡勿傷之也荅若執此性決定是自然者
應須現推有自然之理且如本性以何法

@@宗鏡三十二卷第八張車
爲自體如首楞嚴經云佛告阿難我今如是
開示方便眞實告汝汝猶未悟惑爲自然自
須甄明有自然體汝且觀此妙明見中以何
爲自此見爲復以明爲自以暗爲自以空爲
自以塞爲自阿難若明爲自應不見暗若復
以空爲自體者應不見塞如是乃至諸暗等
相以爲自者則於明時見性斷滅云何見明
故知恒常之性不逐緣生若隨明暗幻化之
法以爲自體者明暗等法緣散之時此性應
隨斷滅閒本性旣非自然應是因緣之性
荅此性若是因緣爲體者今推以何法爲因
何法爲緣應須礭定眞實體性如經云阿難
言必此妙見性非自然我今發明是因緣性
心猶未明諮詢如來是義云何合因緣性佛
言汝言因緣吾復問汝汝今因見見性現前
此見爲復因明有見因暗有見因空有見因
塞有見阿難若因明有應不見暗如因暗有
應不見明如是乃至因空因塞同於明暗復
次阿難此見又復緣明有見緣暗有見緣空
有見緣塞有見阿難若緣空有應不見塞若
緣塞有應不見空如是乃至緣明緣暗同於
空塞當知如是精覺妙明非因非緣亦非自
然非不自然無非不非無是非是
離一切相卽一切法汝今云何於中指心以
諸世閒戲論名相而得分別如以手掌撮摩
虛空只益自勞虛空云何隨汝執捉阿難白
佛言世尊必妙覺性非因非緣世尊云何常
與比丘宣說見性其四種緣所謂因空因明
因心因眼是義云何佛告阿難我說世閒諸
因緣相非第一義阿難吾復問汝諸世閒人
說我能見
@@宗鏡三十二卷第九張車
云何名見云何不見阿難言世人因於日月
燈光見種種相名之爲見若復無此三種光
明則不能見阿難若無明時名不見者應不
見暗若必見暗此但無明云何無見阿難若
在暗時不見明故名爲不見今在明時不見
暗相還名不見如是二相倶名不見若復二
相自相陵奪非汝見性於中暫無如是則知
二倶名見云何不見是故阿難汝今當知見
明之時見非是明見暗之時見非是暗見空
之時見非是空見塞之時見非是塞四義成
就汝復應知見見之時見非是見見猶離見
見不能及云何復說因緣自然及和合相汝
等聲聞狹劣無識不能通達清淨實相吾今
誨汝當善思惟我得疲怠妙菩提路故知說
因緣自然皆屬世閒言論談有無眞俗悉是
分別識心當見性之時豈留觀聽在發明之
際焉落言思問此妙稍性旣非因緣自然
則無有一法不從和合而生如無所證之眞
如何由發能證之妙智則境智和合能成見
性荅若智外有眞如則可爲所證眞如外
有智則可爲能證今智外無如如外無智欲
將何法以爲和合非和合耶如經云佛告阿
難汝雖先悟本覺妙明性是非因緣非自然
性而猶未明如是覺元非和合生及不和合
阿難吾今復以前塵問汝汝今猶以一切世
閒妄想和合諸因緣性而自疑惑證菩提心
和合起者則汝今者妙淨見精爲與明和爲
與暗和爲與通和爲與塞和若明和者且汝
觀明當明現前何處雜見見相可辯雜何形
像若非見地云何見明若卽見者云何見見
必

宗鏡三十二卷第十張車
見圓滿何處和明若明圓滿不合見和見必
異明雜則失彼性明名字雜失明性和明非
義彼暗與通及諸羣塞亦復如是復次阿難
又汝今者妙淨見精爲與明合爲與暗合爲
與通合爲與塞合若明合者至於暗時明相
巳滅此見卽不與諸暗合云何見暗若見暗
時不與暗合與明合者應非見明旣不見明
云何明合了明非暗彼暗與通及諸羣塞亦
復如是阿難白佛言世尊如我思惟此妙覺
元與諸緣塵及心念慮非和合耶佛言汝今
又言覺非和合吾復問汝此妙見精非和合
者爲非明和爲非暗和爲非通和爲非塞和
若非明和則見與明必有邊畔汝且諦觀何
處是明何處是見在見在明自何爲畔阿難
若明際中必無見者則不相及自不知其明
相所在畔云何成彼暗與通及諸羣塞亦復
如是又妙見精非和合者爲非明合爲非暗
合爲非通合爲非塞合若非明合則見與明
性相乖角如耳與明了不相觸見且不知明
相所在云何甄明合非合理彼暗與通及諸
羣塞亦復如是乃至佛告富樓那汝雖除疑
餘惑未盡吾以世閒現前諸事今復問汝汝
豈不聞室羅城中演若達多忽於晨朝以鏡
照靣愛鏡中頭眉目可見瞋責巳頭不見靣
目以爲魑魅無狀狂走於意云何此人何因
無故狂走富樓那言是人心狂更無他故佛
言妙覺明圓本圓明妙旣稱爲妄云何有因
若有所因云何名妄自諸妄想展轉相因從
迷積迷以歷塵劫雖佛發明猶不能返如是
迷因因迷自有識迷無因妄無所依尙無有

@@宗鏡三十二卷十一張車
生欲何爲滅得菩提者如寤時人說夢中事
心縱精明欲何因緣取夢中物況復無因本
無所有如彼越中演若達多豈有因緣自怖
頭走忽然狂歇頭非外得縱未歇狂亦何辵
失富樓那妄性如是因何爲在汝但不隨分
別世閒業果衆生三種相續三緣斷故三因
不生則汝心中演若達多狂性自歇歇卽菩
提勝淨明心本周法界不從人得何藉劬勞
肯綮修證乃至佛告阿難卽如城中演若達
多狂性因緣若得滅除則不狂性自然而出
因緣自然理窮於是阿難演若達多頭本自
然本自其然無然非自何因緣故怖頭狂走
若自然頭因緣故狂何不自然因緣故失本
頭不失狂怖妄出曾無變易何藉因緣本狂
自然本有狂怖未狂之際狂何所潛不狂自
然頭本無妄何爲狂走若悟本頭識知狂走
因緣自然倶爲戲論是故我言三緣斷故卽
菩提心菩提心生生滅心滅此但生滅滅生
倶盡無功用道若有自然如是則明自然心
生生滅心滅此亦生滅衆生滅者名爲自然
猶如世閒諸相雜和成一體者名和合性非
和合者稱本然性本然非然和合非合合然
倶離離合倶非此句方名無戲論法菩提涅
槃尙在遥遠釋曰若悟本頭識知狂走因緣
自然倶爲戲論者若實發明悟了本頭一靈
眞性非動非靜非得非失非生非滅非合非
離則知無始巳來三界伶俜六趣狂走是迷
是倒是妄是虛皆是情想結成識心皷動則
知本覺眞性非因非緣亦非自然非不自然
非和非合非不和合盡成戲論悉墮邪思且

@@宗鏡三十二卷十二張車
無住眞心豈存名相及與處所若欲以識心
啚度句義詮量而求眞實者如繫風捕影理
可然乎所以祖師云非自然非因緣妙中之
妙玄中玄森羅萬像光中現尋之不見有根
原如上剖析此爲未識本頭不知狂走之人
令離句絕非言思道斷此方始除世閒分別
戲論之法於自見性大道之中尙猶賖遠應
湏親到不俟更言似鏡照容直須心眼相似
如人飮水方能冷煖自知故云唯證乃知難
可測未到之者徒自狂迷問法門無量皆
有破執顯道之功何故偏讃一心以爲綱骨
荅此是起惑之初發眞之始迷悟之本染淨
之由故云至妙靈通目之曰道則心外無道
道外無心微妙甚深凡小非分菩薩分知唯
佛窮了以彼二乘但覺四住不了無明故此
無明所起之識非其境也菩薩十信之初創
發心時卽觀本識自性緣起因果之體得成
正信攝論云菩薩初起應先觀諸法如實因
緣此之謂也如實因緣莫非一心本識斯則
發眞之始也起信論云以不覺一法界故心
不相應無明分別生諸染心一法界者卽無
二眞心爲一法界此非籍數云一謂如理虛
融平等不二故稱爲一斯則起惑之初也又
因不識無明作衆生了此無明成諸佛斯則
迷悟之本也又一法界舉體全作生滅門舉
體全作眞如門順法界則出離解脫違法界
則繫縛輪迴斯乃染淨之由也是以千聖仰
之爲母爲師羣賢歸之如王如導諸經綱骨
萬法指南撮要言之罔逮於茲矣故經云心
爲法本心作天堂心作地獄若離衆生心更

宗鏡三十二卷十三張車
有何眞俗等事以一切法但如影響故如向
居士云影由形起響逐聲來弄影勞形不知
形是影本揚聲止響不識聲是響根除煩惱
身而求涅槃者喻去形而覓影離衆生心而
求佛道者喻默聲而尋響故知迷悟一途愚
智非別無名作名因其名則是非生矣無理
作理因其理則諍論起矣幻作非眞誰非誰
是虛妄非實何有何空將知得無所得失無
所失矣故知但了一心則萬法皆寂如華嚴
經解脫長者告善財言我若欲見安樂世界
阿彌陀如來隨意卽見我若欲見栴檀世界
金剛光明如來妙香世界寶光明如來蓮華
世界寶蓮華光明如來妙金世界寂靜光如
來妙喜世界不動如來善住世界師子如來
鏡光明世界月覺如來寶師子莊嚴世界毗
盧遮那如來如是一切悉皆卽見然彼如來
不來至此我身亦不往詣於彼知一切佛及
與我心悉皆如夢知一切佛猶如影像自心
如水知一切佛所有色相及以自心悉皆如
幻知一切佛及以巳心悉皆如響我如是知
如是憶念所見諸佛皆由自心善男子當知
菩薩修諸佛法淨諸佛刹積集妙行調伏衆
生發大誓願入一切智自在遊戲不可思議
解脫之門得佛菩提現大神通徧往一切十
方法界以微細智普入諸劫如是一切悉由
自心是故善男子應以善法扶助自心應以
法水潤澤自心應於境界淨治自心應以精
進堅固自心應以忍辱坦蕩自心應以智證
潔白自心應以智慧明利自心應以佛自在
開發自心應以佛平等廣大自心應以佛十

@@宗鏡三十二卷十四張車
力照察自心疏釋云心該萬法謂最但一念
觀佛由於自心菩薩萬行佛果體用亦不離
心亦去妄執之失謂有計云萬法皆心任之
是佛驅馳萬行豈不唐勞今明心雖卽佛久
翳塵勞故以萬行増修令其瑩徹但說萬行
由心不說不修爲是又萬法卽心修何礙心
故云卷舒變化唯心所在壽殀得喪唯心所
宰故詩三百一言可蔽矣敎五千一心能貫
之實入道之要津修行之玄鏡實謂深談佛
旨妙達眞空低頭舉手而盡入圓因發念興
心而皆同本果掘凡夫之乾土見諸佛之水
泉抽二乘之焦芽結常樂之果實變毒藥而
成甘露轉酥酪而作醍醐定父子而全付家
珍拂權迹而頓開寶藏今宗鏡所錄唯窮祖
佛正宗若欲見道修行無出自身心之內如
華嚴經頌云身爲正法藏心爲無礙燈照了
諸法空名曰度衆生故知身爲法聚無一法
出我身田心爲慧光無一智離我心海若迷
之者則身爲苦聚病原心作無明怨賊先須
察所治過患之迹方立能治功德之門則一
切衆生所造過患莫越身心若欲對治唯戒
以慧若修身戒則戒急而妙行成若修心慧
則乘急而眞性顯故得乘戒兼急理行倶圓
正助相資方入宗鏡內外朗鑑一道清虛如
大涅槃經云復次不修身者不能觀身雖無
過咎而常是怨善男子譬如男子有怨常逐
伺求其便智者覺巳繫心愼護若不愼護則
爲所害一切衆生身亦如是常以飮食冷煖
將養若不如是將護守愼卽當散壞善男子
如婆羅門奉事火天常以香華讃歎禮拜供

@@宗鏡三十二卷十五張車
養奉事期滿百年若一觸時尋燒手是火雖
得如是供養終無一念報事者恩一切衆生
亦復如是雖於多年以好香華瓔駱衣服飮
食臥具病瘦醫藥而供給之若遇內外諸惡
緣卽時滅壞都不憶念往日供給衣服之恩
善男子譬如有王畜四毒蛇置之一篋以付
一人仰令瞻養是四蛇中悞一生嗔則能害
人是人恐怖常求飮食隨時守護一切衆生
四大毒蛇亦復如是若一大嗔則能壞身善
男子如人久病應當至心求醫癁治若不勤
求必死不疑一切衆生身亦如是常應攝心
不令放逸若放逸者則便滅壞善男子譬如
坯缾不耐風雨打擲椎壓一切衆生身亦如
是不耐飢渴寒熱風雨打繫惡罵善男子如
癰未熟常當善護不令人觸設有觸者則大
苦痛一切衆生身亦如是善男子如騾懷姙
自害其軀一切衆生身亦如是内有風冷身則
受苦善男子譬如芭蕉生實則枯一切衆生
身亦如是善男子亦如芭蕉内無堅實一切
衆生身亦如是善男子如蛇鼠狼各各相於
常生怨心衆生四大亦復如是善男子譬如
鵝王不樂塚墓菩薩亦爾於身塚墓亦不貪
樂善男子如栴陀羅七世相繼不捨其業是
故爲人之所輕賤是身種子亦復如是種子
精血究竟不淨以不淨故諸佛菩薩之所輕
訶善男子是身不如魔羅耶山生於栴檀亦
不能生優鉢羅華分陀利華瞻婆羅華摩利
迦華婆師迦華九孔常漏膿血不淨生處臭
穢醜陋可惡常與諸蟲共在一處善男子譬
如世閒雖有上妙清淨園林死屍至中則

宗鏡三十二卷十六張車**
爲不淨衆共捨之不生愛著色界亦爾雖復
淨妙以有身故諸佛菩薩悉共捨之善男子
若有不能作如是觀不名修身不修戒者善
男子若不能觀戒是一切善法梯隥亦是一
切善法根本如地悉是一切樹木所生之本
戒是諸善根之導首也如彼商主導諸商人
戒是一切善法勝幢如天帝釋所立勝幢戒
能永斷一切惡業及三惡道能癁惡病猶如
藥樹戒是生死險道資糧戒是摧結惡賊鎧
仗戒是滅結毒蛇良呪戒是度惡業行橋梁
若有不能如是觀者名不修戒不修心者不
能觀心輕躁動轉難捉難調馳騁奔逸如大
惡象念念迅速如彼電光躁擾不住猶如猕
猴如幻如燄乃是一切諸惡根本五欲難滿
如火獲薪亦如大海呑受衆流如曼陀山草
木滋多不能觀察生死虛妄睆惑致患如魚
呑鉤常先引導諸業隨從猶如貝母引導諸
子貪著五欲不樂涅槃如駝食蜜乃至於死
不顧芻草深著現樂不觀後過如牛貪苗不
慴杖楚馳騁周徧二十五有猶如疾風吹兜
羅毦所不應求求無猒足如無智人求無熱
火常樂生死不樂解脫如稔婆蟲樂稔婆樹
迷惑愛著生死臭穢猶如獄囚樂獄卒女亦
如廁猪樂處不淨若有不能如是觀者名不
修心不修慧者不觀智慧有大勢力如金翅
鳥能壞惡業壞無明暗猶如日光能拔陰樹
如水漂物焚燒邪見猶如猛火慧是一切善
法根本佛菩薩母之種子也若有不能如是
觀者名不修慧乃至若有修集身戒心慧如
上所說能觀諸法同如虛空不見智慧不見

@@宗鏡三十二卷十七張車
智者不見愚癡不見愚者不見修集及修集
者是名智者如是之人則能修集身戒心慧
是人能令地獄果報現世輕受是人設作極
重惡業思惟觀察能令輕微作是念言我業
雖重不如善業譬如氎華雖復百斤終不能
敵眞金一兩如恒河中投一升鹽水無鹹味
飮者不覺如巨富者雖多負人千萬寶物無
能繫縛令其受苦如大香象能壞鐵鎖自在
而去智慧之人亦復如是然上雖觀身不淨
爲破凡夫執此毒身以爲苦本不種菩提之
果唯陷五欲之泥不能自利兼他所以訶破
若乃假茲業迹以續正因不入煩惱大海之
中難求覺寶非處塵勞糞壤之地奚生淨華
是以華嚴經云不猒生死苦方成普賢行又
如大寶積經云佛告優波離聲聞乘持清淨
是以華嚴經云不猒生死苦方成普賢行又
如大寶積經云佛告優波離聲聞乘人乃至
不應起於一念更受後身是名聲聞持清淨
戒然於菩薩名大破戒乃至菩薩摩訶薩修
行大乘能於無量阿僧衹劫堪忍受身不生
猒患是名菩薩持清淨戒於聲聞乘名大破
戒今宗鏡所錄㧾諸大乘經了
義妙旨只爲悟宗行菩
薩道故闡
觀音普門之慧迹任方圓入普賢無盡之宗運心無際宗鏡錄卷第三十二車音義二卷
浣<胡管反洗浣>濯<直角反>紹<巿沼反繼也>灌<古玩反澆也>湛<徒感
><反安也水舟>鬘<莫還反>澡<子皓反澡洗也>踰<羊朱反也過也>踞
<居御><反>庵<烏含反小草含也>牧<莫六反養也放也>羸<力爲反疲也瘦也>
奥<烏到反深也>豁<呼括反豁違也>塊<苦對反土塊也>拯<乘之反救也>
悋<良刃><反悋鄙也>僚<落蕭反同官爲僚>巍<語韋反>嬉<許其反美也一日
遊也>儔<直由反儔侣也>甄<側降反>礭<苦角反>詢<相倫反諮也>措<搶故反舉也投>
@@
宗鏡三十二卷十八張車*<也>撮<子括反又倉括反>魑<丑知反>魅<眉
秘反>劬<其倶反勞也>綮<康礼反戟支一曰戟衣>伶<郞丁反>俜<普丁反>
捕<薄故反捉也>賖<式車><友不交也>逮<徒耐反及也>殀<於兆反歿也>
伺<相吏反伺候察也>坯<芳抔><反>耐<奴代反忍也>壓<烏甲反鎭也>騾
<落戈反騾馬也>妊<汝䳅反妊身懷><孕>塚<知隴反塜墓>繼<古詣反紹
也>膿<奴冬反>鎧<苦亥反甲之別名>騁<丑郢反馳騁又走也>迅<私聞反>
駝<徒何反駱駝>芻<側隅反>毦<仍吏><反氅毦羽毛飾也>捻<奴愶反>翅<
施智反鳥
翼也>氎<徒協反細毛布
>壤<如兩><反土也>丁未歲分司大藏都監彫造

宗鏡錄卷第三十三車慧日
永明寺主智覺禪師延壽集夫道
無可修法無可問纔悟大旨萬事倶休故云
言語道斷心行處滅旣云宗鏡何乃廣引身
戒心慧之文法華經云三藏學者尙不詐親
近旣違大乘之經敎何成後學之信門荅經
中所斥三藏學者卽是小乘戒定慧戒則但
持身口斷四住枝葉之病苗定則形同枯木
絕現外威儀之妙用慧則唯證偏空失中道
不空之圓理故稱貧所樂法墮下劣之乘爲
淨名所訶是愚人之法今此圓宗定慧尙不
同大乘初敎無相之空及大乘別敎偏圓之
理豈與三藏灰斷定慧之所論乎此宗鏡錄
戒定慧乃至一事一行一一皆入法界具無
邊德是無盡宗趣性起法門無礙圓通實不
思議如台敎云如鏡有像瓦礫不現中具諸
相伹空卽無微妙淨法身具相三十二觀和
尙云凡聖交徹卽凡心而見佛心理事雙修
依本智而求佛智古德釋云禪宗失意之徒
執理迷事云性本具足何假修求但要亡情
卽眞佛自現法學之輩執事迷理何須孜孜
修習理法合之雙美離之兩傷理行雙修以
彰圓妙休心絕念名理行興功涉有名事行
依本智者本覺智此是因智此虛明不昧名
智成前理行亡情顯理求佛智者卽無障礙
解脫智此是果智約圓明決斷爲智成前事
行以起行成果故此則體性同故所以依之
相用異故所以求之但求相用不求體性前
亡情理行卽是除染緣起以顯體性興功事
行卽是發淨緣起以成相用無相宗云

@@宗鏡三十三卷第二張車
如上所說相用可然伹依本智情亡則相用
自顯以本具故何須特爾起於事行圓宗云
性詮本具亡情之時但除染分相用自顯眞
體者無事行彼起淨分相用無因得生如金
中雖有衆器除礦伹能顯金若不施功造作
無因得成其器豈金出礦巳不造不作自然
得成於器若亡情則不假事行佛令具修豈
不虛勞學者是以八地巳能離念佛勸方令
起於事行知由離念不了所以經頌云法性
眞常離心念二乘於此亦能得不以此故爲
世尊伹以甚深無礙智七勸皆是事行故是
知果佛須性相具足因行必須事理雙修依
本智如得金修理行如去礦修事行如造作
求佛智如成器也又華嚴演義云若執禪者
則依本智性無作無修鏡本自明不拂不瑩
若執法者須起事行求依他勝緣以成巳德
並爲偏執故辯雙行依本智者約理無漏智
性本具足故在求佛智者約事無所求中吾
故求之心鏡本淨久翳塵勞恒沙性德並埋
塵沙煩惱是故須以隨順法性無慳貪等修
檀等六波羅蜜故諸佛巳證我未證故又理
不礙事不妨求故事不礙理求無求故若此
之修修卽無修爲眞修矣如上開示本末無
辵理備行周因圓果滿可謂其車高廣又多
僕從而侍衛之方能入此一乘歸於宗鏡若
初心入巳須冥可眞空唯在心行非從口說
直下步步著力念念相應如大死人永絕餘
想若非懇志曷稱丈夫伹有虛言終成自誑
如天台拾得頌云東陽海水清水清復見底
靈源流法泉斫水刀無痕我見頑愚上燈心

@@宗鏡三十三卷第三張車*甫
拄須彌寸樵煮大海足抹大地石蒸砂成飯
無磨低將爲鏡說食終不飽直須著力行恢
恢大丈夫堂堂六尺土枉死埋塚下可惜孤
標物龐居士詩云讀經須解義解義卽修行
若依了義學卽入涅槃城如其不解義多見
不如盲尋文廣占地心牛不肯耕田田揔是
草稻從何處生故知須在心行忍力成就忍
有二種一生忍二法忍若於法忍觀行易成
以了唯心故内外平等如大智度論云法忍
者於内六情不著於外六塵不受能於此二
不作分別何以故内相如外外相如内二相
倶不可得故一相故因緣合故其實空故一
切法相常清淨故何謂一切法相常清淨以
同遵一道故所以華嚴疏云一道甚深者亦
名一乘佛佛皆同一眞道故佛佛所乘同觀
心性萬行齊修自始至終更無異徑故爲一
道問眞心常住徧一切處者卽萬法皆眞
云何而有四時生滅荅了眞心不動故則
萬法不遷卽常住義若見萬法遷謝皆是妄
心以一切境界唯心妄動心若不起外境本
空以從識變故若離心識則尙無一法常住
豈況有萬法遷移問如今現見物像榮枯
時景代謝如何微細披剝明見不遷之旨
荅但當見性自斷狐疑余曾推窮似信斯理
不遷論云旋嵐偃嶽而常靜江河競注而不
流野馬漂鼓而不動日月歷天而不周疏云
前風非後風故偃嶽而常靜前水非後水故
競注而不流前氣非後氣故漂鼓而不動前
日非後日故歷天而不周鈔云然自體念念
不同則初一念起時非第二念時乃至最後

宗鏡三十三卷第四張車
吹著山時非初起時則無前念風體定從彼
來吹其山也且山從初動時以至倒臥地時
其山自體念念不同則初一念動時非第二
念動時乃至最後著地時非初動時則無初
動山體定從彼來至著地時斯皆風不至山
嶽不著地雖旋嵐偃嶽未曾動也以此四物
世爲遷動然雖則倒嶽歷天皆不相知相到
念念自住各各不遷且如世閒稱大莫過四
大四大中動莫越風輪以性推之本實不動
如義海云鑑動寂者爲塵隨風飄颺是動寂
然不起是靜而今靜時由動不滅卽全以動
成靜也今動時由靜不滅卽全以靜成動也
由全體相成是故動時丁靜靜時正動亦如
風本不動能動諸物若先有動則失自體不
復更動今觀此風周徧法界湛然不動寂爾
無形推此動由皆從緣起且如密室之中若
云有風風何不動若云無風遇緣卽起或徧
法界拂則滿法界生故知風大不動動屬諸
緣若於外十方虛空中設不因人拂或自起
時亦是龍蜃鬼神所作以鬼神屬陰至晩則
風多故乃至劫初劫末成壞之風並因衆生
業感世閒無有一法不從緣生緣會則生緣
散則滅若執自然生者只合常生何得緊縵
不定動靜無恒故知悉從緣起又推諸緣和
合成事各各不有和合亦無緣緣之中倶無
自性但是心動反推自心心亦不動以心無
形故起處不可得卽知皆從眞性起眞性卽
不起方見心性徧四大性體合眞空性無動
靜以因相彰動因動對靜動相旣無靜塵亦
滅故首楞嚴經云性風眞空性空眞風又不

@@宗鏡三十三卷第五張車*遷
之宗豈離動搖之境無生之旨匪越生滅之
門故金剛三昧經云因緣所生義是義滅非
生滅諸生滅義是義生非滅是以起恒不起
不起恒起如此通達不落斷常可正解一心
不遷之義矣如先德云夫物性無差悟卽眞
理眞卽不變物自湛然常情所封於不動中
妄以爲動道體淵默語路玄微日用而不知
者物不遷也事像可觀稱之爲物物體各住
故號不遷不遷故隨流湛然清淨爲物故與
四像而所相依故知無生不生無形不形處
性相而守一者其爲不遷論焉所以不遷論
云是以如來因羣情之所滯卽方言以辯惑
乘莫二之眞心吐不一之殊敎乖而不可異
者其唯聖言乎故談眞有不遷之稱導俗有
流動之說雖復千途異唱會歸同致矣而徴
文者聞不遷則謂昔物不至今聆流動者而
謂今物可至昔旣曰古今而欲遷之者何耶
是以言往不必往古今常存以其不動稱去
不必去謂不從今至古以其不來不來故不
馳騁於古今不動故各性住於一世然則羣
藉殊文百家異說者苟得其會豈文言能惑
之哉是以人之所謂住我則言其去人之所
謂去我則言其住然則去住雖殊其致一也
故經云正言似反誰當信者斯言有由矣何
者人則求古於今謂其不住吾則求今於古
知其不去今若至古古應有今古若至今今
應有古今而無古以知不來古而無今以知
不去若古不至今今亦不至古事各性住有
何物而可去來然則四像風馳旋機電卷得
意毫微雖速而不轉也是以如來功流萬

@@宗鏡三十三卷第六張車
世而常存道通百劫在彌固成山假就於始
簣修途託至於初步者果以功業不可朽故
也功業不可朽故雖在昔而不化不化故不
遷不遷故則湛然矣故經云三災彌淪而行
業湛然信其言也何者夫果不倶因因因而
果因困而果因昔不滅果不倶因因不來今
不滅不來則不遷之致明矣復何惑於去留
躊躇於動靜之閒哉然則乾坤倒覆無謂不
靜洪流滔天無謂其動若能契神於卽物斯
不遠而可知矣古釋云前言古今各性住於
一世不相往來者則壯老不同一色定爲嬰
兒無匍匐時乃至老年則無相續失親屬法
無父無子應唯嬰兒得父餘則匍匐老年不
應有分則前功便失有斷滅過從此便明功
流始簣初步因果等相續不失不斷不常不
一不異不來不去故圓正不遷理也乘莫二
之眞心吐不一之殊敎者諸聖依一心之正
宗逗機演差別之敎跡雖九流八敎不等而
不遷一念無虧故云雖千途異唱會歸同致
矣而隨文迷旨者伹執權門生滅之言妄見
世相去來之事因此以爲流動隨境輪迴殊
不知生死去來畢竟無性所以中觀論破三
時無去一巳去無去者去法巳謝二未去無
去者去法未萌三去時無去者正去無住又
以去者去法二事倶無若無去者卽無去法
亦無方所去者卽是人以法因人致離人無
有法離法無有人故鈔云觀方知彼去去者
不至方者明三時無去來以辯不遷也如人
初在東方卓立不動卽名未去未去故未去
不得名爲去若動一步離本立處反望本立

宗鏡三十三卷第七張車*甫
處名巳去巳去故巳去不得名爲去惑人便
轉計云動處則有去此中有去時非巳去未
去是故去時去龍樹便以相待破云若有巳
去未去則有去時若無巳去未去則無去時
故偈云離巳去未去去時亦無去如因兩邊
短有中閒長若無兩邊短卽無中閒長也靑
目卽以相違破何者去時者謂半去半未去
名曰去時則一法中有二墮相違去義不成
是故去時亦無去故偈云巳去無有去未去
亦無去離巳去未去去時亦無去也如一人
從東方行至西方時望其從東至西如似有
去故言知彼去然步步中三時無去則無去
法旣無去法卽無去人從此至彼故言去者
不至方也去者謂人也巳上一經一論皆明
三時無去以標宣辯不遷也此來去因果不
遷卽會中道八不意也如論偈云不生亦不
滅不常亦不斷不一亦不異不來亦不去能
說是因緣善滅諸戲論我稽首禮佛諸說中
第一今以因果會釋八不義言不生者如二
十時爲因三十時爲果若離二十有今三十
可言有生若離二十則三十不可得是故不
生故中論云離劫初穀今穀不可得是故不
生不滅者則二十時不無故不滅若二十時
滅今不應有三十時中論云若滅今應無穀
而實有穀是故不滅也不常者則三十時無
二十時是故不常中論云如穀芽時種則變
壞是故不常不斷者因二十有三十相續是
故不斷中論云如從穀有芽是故不斷若斷
不應相續不一者二十不與三十同體各性
而住故不一中論云如穀不作芽芽不作穀

@@宗鏡三十三卷第八張車
是故不一不異者不離二十有三十若二十
姓張三十不異中論云若異何故分別穀芽
穀莖穀葉是故不異不來者二十不至三十
時是故不來不出者二十時當處自寂不復
更生故不出也達此理者則離一切戲論契
會中道則眞諦矣是知於眞諦中無一法可
得豈有去來如大涅槃經云爾時世尊問彼
菩薩善男子汝爲到來爲不到來瑠璃光菩
薩言世尊到亦不來不到亦不來我觀是義
都無有來世尊諸行若常亦復不來若是無
常亦無有來若人見有衆生性者有來不來
我今不見衆生定性云何當言有來不來有
憍慢者見有去來無憍慢者則無去來有取
行者見有去來無取行者則無去來若見如
來畢竟涅槃則有去來不見如來畢竟涅槃
則無去來不聞佛性則有去來聞佛性者則
無去來般若燈論問汝爲巳行名初發爲未
行名初發爲行時名初發耶三皆不然如偈
曰巳去中無發未去亦無發去時中無發何
處當有發釋曰巳去中無發者謂去作用於
彼巳謝故未去亦無發者謂未行無去去則
不然去時中無發者謂巳去未去等皆無去
義云何可說去時有去如是三種倶無初發
是故偈言何處當有發又偈云無巳去未去
亦無彼去時於無去法中何故妄分別釋云
妄分別者如瞖目人於虛空中或見毛髪蠅
等皆無體故又偈云是故去無性去者亦復
然去時及諸法一切無所有又偈云未滅法
不滅巳滅法不滅滅時亦不滅無生何等滅
釋曰第一句者以滅空故譬如住第二句者

@@宗鏡三十三卷第九張車
如人巳死不復更多第三句者離彼巳滅及
未滅法更無滅時有倶過故是故定知滅時
不滅第四句者其義云何一切諸法皆不生
故言無生者生相無故無生有滅義則不然
如石女兒乃至復次汝言滅者爲有體滅耶
爲無體滅耶二倶不然如偈曰法若有體者
有則無滅相釋曰以相違故譬如水火由如
是故偈曰一法有有無於義不應爾復次偈
曰法若無體者有滅亦不然如無第二頭不
可言其斷是以旣無來去之法亦無住止之
時以因法明時亦因時辯法法旣無有時豈
成耶如中觀論偈云時住不可得時去亦叵
得時若不可得云何說時相因物故有時離
物何有時物尙無所有何況當有時釋曰如
上引證直指世閒皆卽事辯眞從凡見道目
前現證可以絕疑去法旣然乃至六趣輪迴
四時代謝皆是不遷常住一心之道然則羣
藉殊文百家異說苟得其會豈文言能惑哉
者若達萬法唯我一心觀此心性尙未曾生
云何說滅尙不得靜云何說動如楞嚴會上
卽時如來於大衆中屈五輪指屈巳復開開
巳又屈謂阿難言汝今何見阿難言我見如
來百寶輪掌衆中開合佛告阿難汝見我手
衆中開合爲是我手有開有合爲復汝見有
開有合阿難言世尊寶手衆中開合我見如
來手自開合非我見性自開自合佛言誰動
誰靜阿難言佛手不住而我見性尙無有靜
誰爲無住佛言如是乃至云何汝今以動爲
身以動爲境從始洎終念念生滅辵失眞性
顚倒行事性心失眞認物爲巳輪迴是中自

宗鏡三十三卷第十張車*其
取流轉故知見性不遷理周法界但是認物
爲巳背覺合塵若以動爲身以動爲境則顚
倒行事性心失眞境實不遷唯心妄動可謂
雲駚月運舟行岸移矣故論云是以言往不
必往古今常存以其不動稱去不必去謂不
從今至古以其不來不來故不馳騁於古今
不動故各性住於一世此乃是法法各住眞
如之位無有一物往來亦未曾一念暫住皆
不相待豈非不遷乎若能如是通達已眼圓
明何似有之幻塵一期之異說而能惑我哉
又古釋云百家異說豈文言之能惑者此明
於三敎不惑各立其宗儒有二十七家若契
五常之理卽無惑也黃老有二十五家若契
虛無亦無惑也釋有十二分敎若了本心亦
無惑也然則三敎雖殊若法界収之則無別
原矣若孔老二敎百氏九流揔而言之不離
法界其猶百川歸於大海若佛敎圓宗一乘
妙旨別而言之百家猶若螢光寧齊巨照如
大海不歸百川也然則四像風馳旋機電卷
得意毫微雖速而不轉者四像則四時也旋
機者北斗七星也雖寒來暑往斗轉星移電
轉風馳刹那不住若得意者了於一心毫微
之密旨則見性而不動也果不倶因因因而
果者譬如爲高山初覆一簣之土爲因直至
累土成山此初一簣土雖未成山初不至後
而亦不滅又終因此一簣土成山故云果不
倶因因因而果因因而果因不昔滅果不倶
因因不來今不滅不來則不遷之致明矣又
如千里之程起於初步雖未卽到果不倶因
然全因初步之功能達千里之路則因因工

@@宗鏡三十三卷第十一張車
果故云成山假就於始簣修途託至於初步
又如初發一念菩提善心之因究竟成就無
上妙覺之果卽最初一念不亡若初一念巳
滅則不能成佛果故云是以如來功流萬世
而常存道通百劫而彌固以其不滅不來成
功成業因不虛弃事不唐捐則知萬法倶不
遷矣豈更猶豫於動靜之閒哉若能解境而
明宗契神於卽物假使天翻地覆海沸山崩
尙不見動靜之兆眹況其餘之幻化影響乎
問一切眞俗等法有相有用有因有緣云何
一向作觀心釋耶荅若不迴觀自心則失
佛法大旨高推諸聖不慕進修枉處沉淪於
己絕分如不傚觀心進道者如抱石沉淵夜
行去燭則於佛智海必死無疑向涅槃城故
難措足是以十方諸佛起敎之由唯說一切
衆生佛性大般涅槃一心秘密之藏若凡若
聖悉入其中如世尊言此大般涅槃是十方
諸佛放捨身命之處安置諸子悉入其中我
亦自住其中何者以覺自心性故名爲佛性
以從性起無漏功德自行化他法利無盡故
稱爲藏以難信難知故云秘密以法性幽奥
故名涅槃可謂無量法寶之所出生猶四大
海一切萬法之所依處如十方空若不遇之
大失法利有暫聞者功德無邊如大般涅槃
經中所讃佛告迦葉菩薩善男子如是微妙
大涅槃經乃至一切法之寶藏譬如大海是
衆寶藏是涅槃經亦復如是卽是一切字義
秘善男子如須彌山衆藥根本是經亦爾卽
是菩薩戒之根本善男子譬如虛空是一切
物之所住處是經亦爾卽是一切善法住

@@宗鏡三十三卷十二張車處
善男子譬如猛風無能繫縛一切菩薩行是
經者亦復如是不爲一切煩惱惡法之所繫
縛善男子譬如金剛無能壞者是經亦爾雖
有外道惡邪之人不能破壞善男子如恒河
沙無能數者如是經義亦復如是無能數者
善男子是經典者爲諸菩薩而作法幢如帝
釋幢善男子是經卽是趣涅槃城之商主也
如大導師引諸商人趣向大海善男子是經
能爲諸菩薩等作法光明如世日月能破諸
暗善男子是經能爲病苦衆生作大良藥如
雪山中微妙藥王能治衆病善男子是經能
爲一闡提杖猶如羸人因之得起乃至善男
子是經卽是金剛利斧能伐一切煩惱大樹
卽是利刀能割習氣卽是勇健能摧魔怨卽
是智火焚煩惱薪卽因緣藏出辟支佛卽是
聞藏生聲聞人卽是一切諸天之眼卽是一
切人之正道卽是一切畜生依處卽是餓鬼
解脫之處卽是地獄無上之尊卽是一切十
方衆生無上之器卽是十方過去未來現在
諸佛之父毋也是知了此一心揔持涅槃秘
密之藏如上所讃衆德攸歸所有一毫之功
隨眞如無盡之理力齊法界福等虛空皆能
成就菩提無作妙果若未悟斯旨設有進修
但成有爲終不得道任經多劫勤苦修行唯
成拙度之門終無勝報之事如大智度論云
如舎利弗弟子羅頻周比丘持戒精進乞食
六日而不能得乃至七日命在不乆有同道
者乞食持與鳥卽持去時舎利弗語目犍連
汝大神力守護此食令彼得之卽時目連持
食往與始欲向口變成爲泥又舎利弗乞

宗鏡三十三卷十三張車食持
與而口自合最後佛來持食與之以佛福德
無量因緣故令彼得食是比丘食巳心生歡
喜倍加信敬佛告比丘有爲之法皆是苦相
爲說四諦卽時比丘漏盡意解得阿羅漢道
故知信一乘之福福等眞如持四句之功功
齊大覺所以楞伽經云佛告大慧此是過去
未來現在如來應供等正覺性自性第一義
心以性自性第一義心成就如來世閒出世
閒上上法眞心之德以第一義心究竟獲世
出世等菩提勝果之福問萬法唯識者於
諸識中何識究竟荅唯阿摩羅識此云無
垢淨識無有變異可爲究竟三無性論云識
如如者謂一切諸行伹唯是識此識二義故
稱如如一攝無倒者謂十二入等一切諸法
但唯是識離亂識外無別餘法故一切諸法
皆爲識攝此義決定故稱攝無倒如如二無
變異者明此亂識卽是分別依他似塵識所
顯由分別性永無故依他性亦不有此二無
所有卽是阿摩羅識唯有此識獨無變異故
稱如如又云一切世出世閒境不過唯識是
如量境界此唯識由外境成外境旣無唯識
亦無境無相識無生是一切諸法平等通以
如理故以理量二門一切性相收盡以識相
妙有是如量門以識性眞空是如理門若理
量雙消則唯眞性又阿摩羅識有二種一所
緣卽是眞如二本覺卽眞如和能緣卽不空
如來藏所緣卽空如來藏十二門論明唯識
眞實辯一切諸法唯有淨識無有能疑亦無
所疑唯識有二一方便謂先觀唯有阿頼耶
識無餘境界現得境智二空除妄識巳

@@宗鏡三十三卷十四張車
盡名爲方便唯識二正觀唯識遣蕩生死虛
妄識心及以境像一切皆淨盡唯有阿摩羅
清淨心也問萬法唯識佛住識不荅若
阿頼耶此云藏識能藏一切雜染品法令不
失故我見愛等執藏以爲自内我故此名唯
在異生有學阿陀那此名執持執持種子及
色根故此名通一切位我執若亡卽捨頼耶
名阿陀那持無漏種則妄心斯滅眞心顯現
則佛住無垢淨識故經云心若滅者生多盡
卽是妄心滅非心體滅所以起信論云復次
分別心生滅相者有二種別一麤謂相應心
二細謂不相應心麤中之麤凡夫智境麤中
之細及細中之麤菩薩智境此二種相皆由
無明熏習力起然依因依緣因是不覺緣是
妄境因滅則緣滅緣滅故相應心滅因滅故
不相應心滅問若心滅者云何相續若相續
者云何言滅荅實然今言滅者伹心相滅非
心體滅如水因風而有動相以風滅故動相
卽滅非水體滅若水滅者動相應斷以無所
依無能依故以水體不滅動相相續衆生亦
爾以無明力令其心動無明滅故動相卽滅
非心體滅若心滅者則衆生斷以無所依無
能依故以心體不滅心動相續釋曰論明麤
細二種心境皆由無明熏習力起然依因依
緣因是不覺緣是妄境者只謂不覺自心妄
生外境故知境無自性從心而生和合而起
故云心生卽法生因滅則緣滅矣以水體不
滅動相相續者此況眞心自體非動非止因
無明風起生死動搖若妄風息時心之動相
卽滅非心體滅以心體是所依萬法是能依

@@宗鏡三十三卷十五張車
若無所依能依非有故知一心之體爲羣有
之依猶如太虛作萬像之體又本識有二義
一妄染義凡夫所住二眞淨義八地所住佛
地單住眞如伹名無垢識問諸佛單住眞
如名無垢識者無垢淨識卽是常住眞心爲
復諸佛決定有心決定無心荅據體則言
亡四句意絕百非約用則唯智能明非情所
及華嚴經云佛子如來心意識倶不可得但
應以智無量故知如來心古釋云如來心意
識倶不可得者約體遮詮也便應以智無量
故知如來心者寄用表詮也一師云意識等
有二一染二淨佛地無有漏染心及心所而
有淨分心及心所果位之中智强識劣故於
心王上以顯無染約彼智所以明無量若必
無王所智依何立經云如來無垢識是淨無
漏界解脫一切障圓鏡智相應則有心王明
矣一師云以無積集思量等義故說心等叵
得就無分別智以顯無量非無心體上之二
解倶明心意識有又云佛果實無心意意識
及餘心法云不可得唯有大智故言智無量
故知如來心經云唯如如及如如智獨存佛
地論中五法攝大覺性唯一眞法界及四智
菩提不言更有餘法此二說約無若依前有
未免増益亦不能通不可得言若依後無未
免損減亦不通能知佛心言旣云知如來心
不可言無心可知明非無心矣又心旣是無
智何獨立亦違涅槃滅無常識獲常識義若
有無二義雙取未免相違若互泯雙非寧逃
戲論若後宗言唯如智者以心卽同眞性故
曰唯如照用不失故云如智豈離心外而別
有

宗鏡三十三卷十六張車京中
如是則唯如不乖於有前宗以純如之體故
有淨心心旣是如有之何失是知卽眞之有
與卽有之眞二義相成有無無礙正消經意
者言不可得者以心義深玄言不及故寔遮
顯深言伹以智知如來心者託心所寄表顯
深云何深玄欲言其有同如絕相欲言其無
幽靈不竭欲謂之情無殊色性欲謂無情無
幽不徹是知佛心卽有卽無卽王卽數心中
非有意亦非不有意意中非有心亦非不有
心數非依於王亦非不依王一一皆爾圓融
無礙清涼記釋云言佛無心有智成相違過
心王最勝尙說爲無智無所依豈當獨立如
無君主何有臣下今先別會二宗後*合二
宗先會法性宗意云心卽是如智卽如智離
心無如則知有如巳有心矣況卽體之用稱
如智卽用之體卽是眞如如一明珠珠體卽
如明卽如智豈得存如亡於心矣前宗以純
如下會法相宗意云卽如之有有豈乖如如
鏡卽虛則有心無失是知卽眞之有通會二
宗卽眞之有是法相宗卽有之眞是法性宗
兩不相離方成無礙眞佛心矣又心中非有
意亦復非無意者非有是不卽義二相別故
亦非不有是不離義無二體故又非有者以
無二體互攝盡故亦非不有者二要不壞力
用交徹故
宗鏡錄卷第三十三車
音義
斥<昌石反逐也遠也>礫<郞擊反小石曰礫也>孜<子之反>礦<古猛反金璞也>
斫<之若反刀斫也>痕<戶思反瘢也>拄<知庾反指拄>抹<莫割反抹摋摩也>
蒸<煮仍反>甎<職緣反甎瓦也>恢<苦迴反大也>龐<薄江反>剝<比角反>

@@宗鏡三十三卷十七張車嵐<
盧含反>偃<於幰反偃仰也>蜃<時刃反蛟蜃>緊<鳩尹反束縛也>縵<莫半><
反>淵<烏玄反深也>簣<苦怪反籠也>躊<直由反>躇<直魚反>淊<土刀
><反漫也>匍<薄胡反>匐<蒱木反>逗<田候缺逗遛>萌<莫耕反萌牙
>叵<普火反>洎<其兾反潤也>駛<踈吏反速也>豫<羊茹反備光也>眹<古引
反目><童子也>俲<乎敎
反敎也>丁未歲分司大藏
都監開板
@@宗鏡錄卷第三十四車
慧日永明寺主智覺禪師延壽集
夫境識倶遣衆生界空諸佛究竟成得何法
荅一切異生因識對境於生死中妄生執著
起常等四倒二乘之人於涅槃中妄求解脫
起無常等四倒諸佛如來因境識倶空能離
八倒成得眞常樂我淨四波羅蜜寶性論云
依二種法如來法身有淨波羅蜜一者本來
自性清淨以同相故二者離垢清淨以勝相
故有二種法如來法身有我波羅蜜一者遠
離諸外道邊以離虛妄我戲論故二者遠離
諸聲聞邊以離無我戲論故有二種法如來
身有樂波羅蜜一者遠離一切苦二者遠離
一切煩惱習氣有二種法如來法身有常波
羅蜜一者不滅一切諸有爲行以離斷見邊
故二者不取無爲涅槃以離常見邊故勝鬘
經云世尊見諸行無常是斷見非正見見涅
槃常是常見非正見妄想見故作如是見所
以如來唯證四德涅槃秘密之藏問旣經
云見諸行無常是斷見非正見見涅槃常是
常見非正見者云何敎中或說無我又說於
我豈不相違耶荅夫說常與無常我與無
我伹形言跡皆是方便所以肇論云菩薩於
計常之中演非常之敎以佛初出世便欲說
圓常之妙門眞我之佛性爲一切外道皆妄
執神我徧十方界起於常見若說眞常樂我
淨恐濫邪解且一時拂下情塵故云無常無
樂無我無淨又二乘及權假菩薩不知諸佛
秘旨執方便門怱怱取證皆住無我之理以
爲究竟世尊又愍不達遂乃具說常樂我淨

宗鏡三十四卷第二張車**
若有於此究竟之說明見眞我佛性人木蟲
塵分明無惑尙不住於中道豈更見有常無
常我無我二見之所亂乎或若雖聞常樂我
淨之名只作常樂我淨之解隨語生見昧自
眞心則我無我之藥成我無我之病故知眞
我難辯非證不明如大涅槃經云譬如二人
共爲親友一是王子一是貧賤如是二人互
相往反是時貧人見是王子有一好刀淨妙
第一心中貪著王子後時捉持是刀逃至他
國於是貧人後於他家寄臥止宿卽於眠中
寱語刀刀傍人聞之收至王所時王問言汝
言刀者何處得耶是人具以上事荅王王今
設所屠割臣身分張手足欲得刀者實不可
得臣與王子素爲親厚先與一處雖曾眼見
乃至不敢以手撐觸況當故取王復問言卿
見刀時相貌何類荅言大王臣所見者如羖
羊角王聞是巳欣然而笑語言汝今隨意所
至莫生憂怖我庫藏中都無是刀況汝乃於
王子邊見時王卽問諸羣臣言汝等曾見如
是刀不言巳崩背尋立餘子紹繼王位復問
輔相卿等曾於官藏之中見是刀不諸臣荅
言臣等曾見覆復問言其狀何似荅言大王
如羖羊角王言我庫藏中何處當有如是相
刀次第四王皆檢校求索不得却後數時先
逃王子從他國還來至本土復得爲王旣登
王位復問諸臣汝見刀不荅言大王臣等皆
見覆復問言其狀何似荅言大王其色清淨
如優鉢羅華復有荅言形如羊角復有說言
其色紅赤猶如火聚復有荅言猶如黑蛇時
王大笑卿等皆悉不見我刀眞實之相善男

@@宗鏡三十四卷第三張車
子菩薩摩訶薩亦復如是出現於世說我眞
相說巳捨去喻如王子持淨妙刀逃至他國
凡夫愚人說言一切有我有我如彼貧人止
宿他舎寱語刀刀聲聞緣覺問諸衆生我有
何相荅言我見我相大如栂指或言如米或
如稗子有言我相住在心中熾然如日如是
衆生不知我相喻如諸臣不知刀相菩薩如
是說於我法凡夫不知種種分別妄作我相
如問刀相荅似羊角是諸凡夫次第相續而
起邪見爲斷如是諸邪見故如來示現說於
無我喻如王子語諸臣言我庫藏中無如是
刀善男子今日如來所說眞我名曰佛性如
是佛性我佛法中喻如淨刀善男子若有凡
夫能善說者卽是隨順無上佛法若有善能
分別隨順宣說是等當知卽是菩薩相貌
問平等空門一心大旨旣美惡無際凡聖倶
圓何乃受潤有差苦樂不等荅萬事由人
自召唯心一理無虧美惡但自念生果報焉
從他得如傳奥法師云但以内有惡業則外
感邪魔若內起善心則外値諸佛斯則善惡
在巳而由人乎哉是以西施愛江嫫毋嫌鏡
實爲癡也且君子尙求諸巳而不怨天尤人
況菩薩歟若能深信斯談則可以虛心絕想
頓入法空矣故起信論云或有衆生無善根
力則爲諸魔外道鬼神之所惑亂若於坐中
現形恐怖或現端正男女等相當念唯心境
界則滅終不爲惱是知聖者正也心正卽聖
故云心正可以辟邪如日月正當天草木無
邪影故知此心是凡聖之宅根境之原只爲
凡夫執作頼耶之識成生死苦惱之因聖者

@@宗鏡三十四卷第四張車
達爲如來藏心受涅槃常樂之果若云阿頼
耶識則有名無體以情執有不究竟故當證
聖時其名卽捨若云如來藏心則有名有體
以本有非執故至未來際不斷故如以金作
鐶鐶相虛金體露現如來藏作頼耶頼耶相
虛藏性現今衆生以隨情執重故多認頼耶
不信有如來藏以不信故自旣輕慢又毁滅
他人謗法之愆無過此失念念昧如來法界
之性步步造衆生業果之因惡業日新苦緣
無盡於安隱處生衰惱心向解脫中成繫縛
果受燄口鍼喉之體經劫而飢火焚燒作披
毛戴角之身觸目而網羅縈絆或墮無閒獄
抱劇苦而常處火輪或生修羅宮起鬭諍而
恒雨刀劒或暫居人界刹那而八苦交煎或
偶處天宮焂忽而五衰陷墜長沉三障不出
四魔皆爲不知如來藏心失唯識妙性背眞
慈父傭賃外方捨大智王依投他國是以諸
佛驚入火宅祖師特地西來指眞歸而不歸
示正見而弗見都爲藏識熏處無始堅牢執
情厚而如萬疊冰崖疑根深而似千重闇室
今者廣搜玄奥不猒文繁和會千聖之微言
洞達百家之秘說無一法不順能成孝義之
門無一念不和盡爲無諍之道則六入空聚
畢竟無人五陰舎中豁然虛寂是以内無所
作外無所依外無所依萬有不能絆内無所
作千慮不能馳遂得靜佛邊疆絕一塵在作
亂匡法國土無一境而不降可謂會天性於
此時更無異種定父子於今日唯我家風如
鴦崛魔羅經云常受人天一切快樂族姓殊
勝悉皆具足斯由聞知一切衆生悉有如來

宗鏡三十四卷第五張車
常住藏故乃至若彼衆生去來現在於五趣
中支節不具輪轉生死受一切苦斯由輕慢
如來藏故問但了一心不求諸法紹隆三
寶自行化他得圓滿妙覺位不荅覺心無
易則開佛知見佛知見開無幽不瞩不二之相佛眼
所見一實之道佛智所知照窮法界之邊洞
徹眞原之底上成諸佛下化衆生靡不由茲
自他倶利夫欲正修行者不歸宗鏡皆墮邪
修或滯權小此宗鏡正義過去十方一切諸
佛於此圓修巳成現在一切諸佛現成未來
一切諸佛當成過去一切菩薩巳學現在一
切菩薩現學未來一切菩薩當學所以起信
論明須先正念眞如之法石壁鈔云謂一切
行門皆從眞如所起以是行原故非眞流之
行無以契眞何有契眞之行不從眞起此乃
是所信法中之根本故所以萬緣所起起自
眞如會緣所入入於眞如菩薩發心先念眞
如菩薩起信亦先信眞如菩薩所行亦契會
眞如又問云何是信眞如之相荅不信一切
法是信眞如之相以眞如理中本無諸法若
見諸法爲有是信諸法不信眞如是以無夙
植廣大菩提一乘種子之因緣者卒難起信
故祖師頌云大緣與信合或得入宗鏡者是
知非小緣矣如楞伽經云爾時世尊告大慧
菩薩攝受大乘者則攝受諸佛菩薩緣覺聲
聞攝受諸佛菩薩緣覺聲聞者則攝受一切
衆生攝受一切衆生者則攝受正法攝受正
法者則佛種不斷佛種不斷者則能了知得
殊勝入處知得殊勝入處菩薩摩訶薩常得
化生建立大乘十自在力現衆色像

@@宗鏡三十四卷第六張車
通達衆生形類希望煩惱諸相如實說法如
實者不異如實者不來不去相一切虛僞息
是名如實又云佛言但覺自心現量妄想不
生安隱快樂世事永息安隱快樂者則寂靜
妙常世事永息者則攀緣巳斷可謂遇圓滿
寶藏頓絕希求到常樂涅槃更無所至是凡
聖之際如達家鄕爲迷悟之依巳窮根本大
涅槃經云金剛寶藏無所缺減華嚴經偈云
種種變化無量力一切世界微塵等欲悉了
達從心起菩薩以此初發心寶藏論本際品
云是以本際無名名於無名本際無相名於
無相名相旣立妄惑遂生眞一理沉道宗事
隱是以無名之朴徧通一切不可名目過限
量界一體無二故經云森羅及萬像一法之
所印卽本際也然本際之理無自無他非一
非異包含一氣該入萬有若復有人自性清
淨含一而生中無妄想卽謂聖人然實際中
亦無聖人法如微塵許而有異也若復有人
自性清淨含一而生中有妄想自然濁亂則
謂凡夫然實際中亦無凡夫法如微塵許而
有異也故經云佛性平等廣大難量凡聖不
二一切圓滿咸備草木周徧螻蟻乃至微塵
毛髪莫不含一而生故云能了知一萬事畢
也是以衆生皆乘一而生故云一乘若迷故
則異覺故則一故云前念是凡後念卽聖又
云一念知一切法也是以一卽一切一切卽
一故云以一之法功成萬像故經云一切若
有心卽迷一切若無心卽徧十方故眞一萬
差萬差眞一譬如海涌千波千波卽海一切
皆無有異也乃至萬物含一而生卽彼萬物

@@宗鏡三十四卷第七張車
亦爲一也何以故以本一故末則無異譬如
檀生檀枝非椿木也故法華經偈云十方佛
土中唯有一乘法一乘者卽一心也一切萬
有十方虛空皆從眞如一心之種子所現如
檀生檀枝蘭生蘭葉乃至本末中邊更無異
相故云一卽一切一切卽一若能如是何慮
不畢若能如是究竟圓通此外更無不了之
法則無理而不明無事而不盡以一法能成
一切法故如華嚴疏云若入此觀法則智與
心相應是以因由心學果是心成境由心現
解由心起分位神通是心力用造作是心現
起分別是心決擇所得是心乃至尋求知識
造詣佛土並皆是心心外無得何所疑耶故
知心垢則娑婆現相心淨則華藏含空迴轉
而恒起識輪交羅而匪離心網故海幢不起
寂定廣作十方佛事之門善財不出道場徧
歷一百十城之法是以文殊卽自心能證之
妙慧善財至彌勒一心佛果滿後却令見文
殊因位將極令返照心原更無有異未始動
念故雜訪文殊不見其身者但了自心空般
若故是眞見文殊普賢是自心所證法界無
盡妙行善財雖徧法界參諸善友欲見普賢
不假別指便於初會始成之處如來座前而
起念求隨念卽見普賢在如來前初無動移
此正顯觀心卽見希奇之相見聞證入由覩
前相卽是見心所以普賢身相如虛空徧一
切處故以普眼菩薩等入百千三昧求覓普
賢不見只謂離念入定猒境求眞不知塵塵
是文殊念念卽普賢故是以善財一人運悲
智而橫廣十方修願行而豎窮三際從初至

宗鏡三十四卷第八張車*後
因滿果圎明顯一心以爲牓樣揔攝一切始
行菩薩諸觀行人皆仿此修離此觀心別無
殊勝乃至六度萬行若不了自心皆成權漸
果歸生滅報在人天若能運心福智無盡如
大智度論云菩薩摩訶薩知諸法實相無取
無捨無所破壞行不可得般若波羅蜜以大
悲心還修福行福行初門先行布施菩薩行
般若波羅蜜智慧明利能分別施福施物雖
同福德多少隨心優劣如舎利弗以一鉢飯
上佛佛卽迴施狗而問舎利弗汝以飯施我
我以飯施狗誰得福多舎利弗言如我解佛
法義佛施狗得福多舎利弗者於一切人中
智慧最上而佛福田最爲第一不如佛施狗
惡田得福極多以是故知大福從心生不在
田也如舎利弗千萬億倍不及佛心問曰如
汝說福田妙故得福多而舎利弗施佛不得
大福荅曰良田雖復得福多而不如心所以
者何心爲內主田是外事菩薩本緣經偈云
若行慧施時福田雖不淨能生廣大心果報
無有量故知福從心生不因田出別請五百
阿羅漢不如依次一凡僧何者以平等心福
勝取捨心福微則勝劣由心豈在田乎施法
旣爾六度萬行亦然所以清涼鈔云因該果
海果徹因原以極果由於始信信依本智而
起今不離本智故斯則以因成果攝果酬因
然因有二種一約本有恒沙性德信解行願
等無不具故二約修起謂依本信德而起信
心依本解德而起解心如起信論云以知法
性無慳貪故隨順修行檀波羅蜜等故一一
修起皆帶本有倶來至果無閒道中一時

@@宗鏡三十四卷第九張車*頓
圓解脫道中因果交徹名爲得果果亦有二
一者本有菩提涅槃一切佛性本覺具故二
者修起今證菩提始覺悟故始覺同本無復
始本之異名究竟覺則二果無礙然二因本
從本覺體上起來則二因與本果無礙始覺
旣同本覺則果全同於二因則二因與二果
交徹故因該果海果徹因原又初發心時便
成正覺因該果也雖得佛道不捨菩薩行果
徹因也華嚴論云善財一念發心頓無能所
了三世性性絕古今自覺自心本來是佛不
成正覺不證菩提身心性相無證修者不成
不壞本來如是隨緣動寂不壞有無所行諸
行皆唯智起斯宗鏡旨是善巧智之所知廣
大心之所信如華嚴經云知一切衆生種種
所緣唯是一相悉不可得一切諸法皆如金
剛善巧智是以上至妙覺極聖之位中及大
權菩薩修行之門下至底下凡夫生死之地
皆同一心無有高下迷之自墮悟之卽昇迷
悟似殊眞心靡易古德云不鏡方寸虛負性
靈又云自己不明則是空受例物如此開示
不負前機持王庫之眞刀得雪山之正味證
解信入之者直紹寶王見聞隨喜之人能成
佛種斯恩難報莫等尋常任肩負頂戴盡塵
沙劫中亦不能報一句之恩仰思曠古求法
之人釋迦文等投身大火翹足深林折骨剜
身剝皮刺血乃至常啼東請善財南求藥王
燒手普明刎頭皆是知恩報德之人爲法忘
軀之上今勸後學生殷重心勿得自輕虛擲
光景問妙眞心覺王秘旨理雖圓頓正解
難成更希善巧之門重證將來之信

@@宗鏡三十四卷第十張車
荅前巳引法說今更將喻明此宗鏡一心是
諸法自性如一珠有八萬四千孔入一孔全
收珠體似一月影現一切水一一影不離月
輪又若分白栴檀片片而本香無異猶布靑
陽令處處而舂色皆同是則一法明心萬緣
指掌皎然法喻可以收疑問凡曰提宗直
陳正義何須引喻廣具繁文荅爲未直下
頓悟之人不無方便如方便心論云若就喻
者凡聖同解然後可說如言是心動發猶如
迅風一切凡入知風動故便得決了心爲輕
躁若不知者不得爲喻問曰何故不但說正
義而說喻也荅曰凡說喻者爲明正義又云
凡欲立義當依四種知見何等爲四一者現
見二者比知三以喻知四隨經敎又法華經
云智者可以譬喻得解今但取正解圓明非
論法說喻說若不悟道徒執絕言今所言者
皆是提宗唱道之言極妙窮原之說如云萬
句浮言不及一句妙理千般魚目不及徑寸
明昧夫一句妙理者卽宗鏡之言也斯言不
可辯而自通不可解在自釋所以云善言不
辯辯言不善問佛旨開頓漸之敎禪門分
南北之宗今此敷揚依何宗敎荅此論見
性明心不廣分宗判敎單提直入頓悟圓修
亦不離筌罤而求解脫終不執文字而迷本
宗若依敎是華嚴卽示一心廣大之文若依
宗卽達磨直顯衆生心性之旨如宗密禪師
立三宗三敎和會祖敎一際融通禪三宗者
一息妄修心宗二泯絕無寄宗三直顯心性
宗敎三種者一密意依性說相敎二密意破
相顯性敎三顯示眞心卽性敎先敍禪宗初

宗鏡三十四卷十一張車三*
息妄修心宗者說衆生雖本有佛性而無始
無明覆之不見故輪迴生死諸佛巳斷妄想
故見性了了出離生死神通自在當知凡聖
功用不同外境由心故各有分限故須背境
觀心息滅妄念念盡卽覺無所不知如鏡昏
塵塵盡明現須修禪觀遠離喧雜調息調身
心注一境等二泯絕無寄宗者說凡聖等法
皆如夢幻都無所有本來空寂非今始無卽
此達無之智亦不可得平等法界無佛衆生
法界亦是假名心旣不有誰言法界無修不
修無佛不佛設有一法勝過涅槃我說亦如
夢幻無法可拘無佛可作凡有所作皆是迷
妄如了達本來無事心無所寄方免顚倒始
名解脫三直顯心性宗者說一切諸法若有
若空皆唯眞性無相無爲體非一切謂非凡
非聖然卽體之用謂能凡能聖等於中指示
心性復有二類一云卽今能言語動作貪嗔
慈忍造善惡受苦樂等卽汝佛性卽此本來
是佛除此無別佛了此天眞自然故不可起
心修道道卽是心性如虛空不増不減但隨
時隨處息業養神自然神妙此爲眞悟二云
諸法如夢諸聖同說妄念本寂塵境本空本
空之心靈知不昧卽此空寂之知是汝眞性
任迷任悟心本自知不藉緣生不因境起知
之一字衆妙之門若頓悟此空寂之知知且
無念無形誰爲我相人相覺諸相空心自無
念念起卽覺覺之卽無修行妙門唯在此也
此上兩說皆是會相歸性故同一宗次佛敎
三種一密意依性說相敎者佛說三界六道
悉是眞性之相但是衆生迷性而起無別自

@@宗鏡三十四卷十二張車
體故云依性然根鈍者本難開悟故且隨他
所見境相說法漸漸度之故云說相說未彰
顯故云密意此一敎中自有三類一人天因
果敎說善惡業報令知因果二斷惑滅苦敎
說三界無安皆如火宅之苦令斷業惑之集
修道證滅等三將識破境敎說上生滅等法
不關眞如但各是衆生無始巳來法爾有八
種識於中第八識是其根本頓變根身器界
種子轉生七識各能變現自分所緣此八識
外都無實法問如何變耶荅我法分別熏習
力故諸識生時變似我法六七二識無明覆
故緣此執爲實我法如患夢者患夢力故心
似種種外境相現夢時執爲實有外物寤來
方知唯夢所變我此身相及外世界亦復如
是唯識所變迷故執有我及諸境旣悟本無
我法唯有心識遂依此二空之智修唯識觀
及六度四攝等行漸漸伏斷煩惱所知二障
證二空所顯眞如十地圓滿轉八識成四智
菩提眞如障盡成法性身大涅槃之果此第
三將識破境與禪門息妄修心宗而相扶會
以知外境皆空故不修外境事相唯息妄修
心也息我法之妄修唯識之心二密意破相
顯性敎者據眞實了義則妄執本空更無可
破無漏諸法是眞性隨緣妙用永不斷絕又
不應破但爲一類衆生執虛妄相障眞如實
性難得玄悟故佛且不揀善惡垢淨性相一
切訶破以眞性及妙用不無而且云無故云
密意又意在顯性語乃破相意不形於言中
故云密也此敎說前敎中所變之境旣皆虛
妄能變之識豈獨眞實心境互依空而似有

@@宗鏡三十四卷十三張車*且
心不孤起託境方生境不自生由心故現心
如境謝境滅心空皆假衆緣無自性故是以
一切諸法無不是空凡所有相皆是虛妄是
故空中無五陰六根因緣四諦無智亦無得
生死涅槃平等如幻此敎與禪門泯絕無寄
宗全同三顯示眞心卽性敎直示自心卽是
眞性不約事相而示亦不約破相而示故云
卽性不是方便隱密之意故云示也此敎說
一切衆生皆有空寂眞心無始本來性自清
淨明明不昧了了常知盡未來際常住不滅
名爲佛性亦名如來藏亦名心地達磨所傳
是此心也問旣云性自了了常知何須諸佛
開示荅此言知者不是證知意說眞性不同
虛空木石故云知也非如緣境分別之識非
如照體了達之智直是眞如之性自然常知
起信論云眞如者自體眞實識知華嚴經云
眞如照明爲性又問明品說智與知異智局
於聖不通於凡知卽凡聖皆有通於理智覺
首等諸菩薩問文殊師利菩薩何等是佛境
界智何等是佛境界知文殊頌荅云諸佛智
自在三世無所礙如是慧境界平等如虛空
又頌云非識所能識亦非心境界其性本清
淨開示諸羣生旣云本淨不待斷障卽知羣
生本來皆有但以惑翳而不自知故法華中
開示令得清淨者卽是寶性論中離垢清淨
也此心雖自性清淨終須悟修方得究竟經
論所明有二種清淨二種解脫或只得離垢
清淨解脫故毁禪門卽心卽佛或只知自性
清淨解脫故輕於敎相斥於持律坐禪調伏
等行不知必須頓悟自性清淨自性解脫

宗鏡三十四卷十四張車
*漸修令得離垢清淨離障解脫成圓滿清
淨究竟解脫若身若心無所壅滯同釋迦佛
經問云何佛境界智此問證悟之智云何佛境
界知此問本有眞心荅智云諸佛智自在三
世無所礙荅知云非識所能識亦非心境界
識是分別分別非眞知唯無念方見又若以
智證之卽屬所詮之境眞知非境界故瞥起
照心卽非眞知故非心境界以不起心爲玄
妙以集起名心起心看卽妄想故非眞知是
以眞知必虛心辵照言思道斷矣北宗看心
是失眞旨若有可看卽是境界也寶藏論云
知有有壞知無無敗其知之智有無不計旣
不計有無卽自性無分別之知是以此眞心
自體之知卽無緣心不假作意任運常知非
涉有無永超能所水南和常云卽體之用曰
知卽用之體爲寂如卽燈之時卽是光卽光
之時卽是燈燈爲體光爲用無二而二也又
云知之一字衆妙之門如是開示靈知之心
卽是眞性與佛無異故名顯示眞心卽性敎
全同禪門第三直顯心性之宗旣馬鳴摽心
爲本原文殊擇知爲眞體如何破相之黨但
云寂滅不許眞如說相之家執凡異聖不許
卽佛今約敎判定正爲斯人故西域傳心多
兼經論無二途也但以此方迷心執文以名
爲體故達磨善巧揀文傳心摽舉其名<心是名也>
默示其體<知是心也>喻以壁觀令絕諸緣絕諸緣
時問斷滅不荅雖絕諸念亦不斷滅問以何
證驗云不斷滅荅了了自知言不可及師卽
印云只此是自性清淨心更勿疑也若所荅
不契卽但遮諸非更今觀察畢竟不與他先
言
@@宗鏡三十四卷十五張車
*知字直待他自悟方驗眞實是親證其體
然後印之令絕餘疑故云默傳之印所言默
者唯默知字非㧾不言六代相傳皆如此也
至荷澤時他宗竸起欲求默契不遇機緣又
思惟達磨懸絲之記<達磨云我法第六代後命若懸絲>恐宗
旨滅絕遂言知之一字衆妙之門問悟此心
巳如何修之還依初說相敎中令坐禪不荅
若惛沉厚重難可筞發掉舉猛利不可抑伏
貪嗔熾盛觸境難制者卽用前敎中種種方
便隨病調伏若煩惱微薄慧解明利卽依本
宗一行三昧如起信論云若修止者住於靜
處端身正意不依氣息形色乃至唯心無外
境界法句經偈云若學諸三昧是動非是禪
心隨境界流云何名爲定卽不起滅定現行
坐之威儀不於三界現攀緣之身意然此敎
中以一眞心性對染淨諸法全揀全收全揀
者如上所說但剋體直指靈知卽是心性餘
皆虛妄故云非識非心非境非智乃至非性
非相非佛非衆生離四句絕百非也全收者
染淨諸法無不是心心迷故妄起惑業乃至
四生六道雜穢國土心悟故從體起用四等
六度乃至四辯六通妙身淨刹無所不現旣
是此心現諸法故法法全卽眞心如人夢所
現事事事皆人如金作器器器皆金如鏡現
影影影皆鏡故華嚴經云知一切法卽心自
性成就慧身不由他悟起信論云三界虛僞
唯心所作離心則無六塵境界乃至一切分
別皆分別自心心不見心無相可得故云一
切法如鏡中像楞伽經云寂滅者名爲一心
一心者名如來藏能徧興造一切趣生造善
造
@@宗鏡三十四卷十六張車*惡
受苦受樂果與因倶故知一切無非心也全
揀門攝前第二破相敎全收門攝前第一說
相敎將前望此此則逈異於前將此望前前
則全同於此深必該淺淺不至深深者直顯
出眞心之體方於中揀一切收一切也如是
收揀自在性相無礙方能於一切悉無所住
唯此名爲了義上之三敎攝盡一代經論之
所宗三義全殊一法無別就三義中第一第
二空有相對第三第一性相相對皆迢然易
見唯第二第三破相與顯性相對講者禪者
倶迷爲同是一宗一敎皆以破相便爲眞性
故今廣辯空宗性宗有其十異空宗唯破相
性宗唯顯性權實有異遮表全殊不可以遮
詮遣蕩排情破執之言爲表詮直示建立顯
宗之敎又不可以逗機誘引一期權漸之說
爲最後全提見性眞實之門如上判敎分宗
言約義豐最爲殊絕初則歷然不濫後則一
味融通可釋羣疑能歸宗鏡十異者一法義
眞俗異者空宗未顯眞性但以一切差別之
相爲法法是俗諦照此諸法無爲無相無生
無滅爲義義是眞諦性宗以一眞之性爲法
空有等種種差別爲義經云無量義者從一
法生華嚴經云法者知自性義者知生滅二
心性二名異者空宗一向目諸法本原爲性
性宗多目諸法本原爲心起信論云一切諸
法從本巳來唯是一心良由所說本性不但
空寂而乃自然常知故應目爲心三性字二
體異者空宗以諸法無性爲性性宗以虛明
常住不空之體爲性性字雖同而體異也四
眞智眞知異者空宗以分別爲知無分別

宗鏡三十四卷十七張車
爲智智深知淺性宗以能證聖理之妙慧爲
智以該於理智通於凡聖之眞性爲知知通
智扃華嚴經云眞如照明爲性起信論云眞
如自體眞實識知五有我無我異者空宗以
有我爲妄無我爲眞性宗以無我爲妄有我
爲眞故涅槃經云無我者名爲生死我者名
爲如來六遮詮表詮異者遮謂遣其所非表
謂顯其所是又遮者揀却諸餘表者直示
當體如諸經所說眞如妙性毎云不生不滅
不垢不淨無因無果無相無爲非凡非聖非
性非相等皆是遮詮遣非蕩跡絕想祛情若
云知見覺照靈鑑光明朗朗昭昭堂堂寂寂
等皆是表詮若無知見等體顯何法爲性說
何法不生不滅等必須認得現今了然而知
卽是我之心性方說此知不生不滅等如說
鹽云不淡是遮云鹹是表說水云不乾是遮
云濕是表空宗伹遮性宗有遮有表今時人
皆謂遮言爲深表言爲淺故唯重非心非佛
無爲無相乃至一切不可得之言良由只
以遮非之詞爲妙不欲親自證認法體故中
此也又若實識我心不同虛空性自神解非
從他悟豈藉緣生若不對機隨世語言於自
性上尙無表示眞實之詞焉有遮非方便之
說如今實未親證見性之人但俲依通情傳
意解唯取言語中妙以遮非泯絕之文而爲
極則以未見諦故不居實地一向託空隨言
所轉近來尤盛莫可遏之若不因上代先賢
多聞廣學深入敎海妙逵禪宗何能微細指
陳始終和會顯出一靈之性剔開萬法之原
是以具錄要文同明宗鏡七認名認體異者
謂
@@宗鏡三十四卷十八張車佛法
世法一一皆有名體且如世閒稱大不過四
物如智論云地水火風是四物名堅濕煖動
是四物體今且說水設有人問毎聞澄之卽
清混之卽濁堰之卽止決之卽流而能漑灌
萬物洗滌羣穢此是何物<舉功能義用而問之>荅云是
水<舉名荅也>愚者認名謂巳解智者應更問云何
者是水<徴其體也>荅云濕卽是水<剋體指也>佛法亦爾
設有人問毎聞諸經云迷之卽垢悟之卽淨
縱之卽凡修之卽聖能生世出世閒一切諸
法此是何物<此舉功能義用問也>荅云是心<舉名荅也>愚者
認名便爲巳識智者應更問何者是心<徵
其體也>荅知卽是心<指其體也>此一言最親最的餘字餘
說皆踈如云非性非相能言能語等是體緣
慮動用等是心卽何異他之所問也以此而
推水之名體名唯一字餘皆義用濕之一字
貫於清濁等萬用萬義之中心之名體亦然
知之一字亦貫於貪瞋慈忍善惡苦樂萬用
萬義之處直須悟得水是名不是水濕是水
不是名卽清濁凝流無義不通也以例心是
名不是心知是心不是名卽眞妄善惡無義
不通也空宗相宗爲對初學及淺機恐隨言
生執故但標名而遮其非唯廣義用而引其
意性宗爲對久學及上根令忘言認體故一
言直示<達磨云指一言以直示卽是知字一言若言卽心是佛此乃四><
言矣>若領解不謬親照靈知之性方於體上照
察義用故無不通矣八二諦三諦異者空宗
唯二諦性宗攝一切性相及自體揔爲三諦
以緣起色等諸法爲俗諦緣無自性諸法卽
空爲眞諦一眞心體非空非色能空能色爲
中道第一義諦九三性空有異空宗說有卽

@@宗鏡三十四卷十九張車
徧計依他空卽圓成性宗卽三法皆具空有
之義徧計卽情有理無依他卽相有性無圓
成卽情無理有十佛德空有異空宗說佛以
空爲德無有少法是名菩提性宗一切諸佛
自體皆有常樂我淨十身十智相好無盡性
自本有不待機緣十異歷然二門奐矣故須
先約三種佛敎證三宗禪心然後禪敎雙亡
佛心倶寂倶寂卽念念皆佛無一念而非佛
心雙亡卽句句皆禪無一句而非禪敎如此
則自然聞泯絕無寄之說知是破我執情聞
息妄修心之言知是斷我習氣執情破而眞
性顯卽泯絕是顯性之宗習氣盡而佛道成
卽修心是成佛之行頓漸互顯空有相成若
能如是圓通則爲他人說無非妙方聞他人
說無非妙藥藥之與病只在執之與通故先
德云執則字字瘡疣通則文文妙藥如上依
敎依宗撮略和會挑抉宗旨之本末開析法
義之差殊校量頓漸之異同融卽眞妄之和
合對會遮表之迴牙褒貶權實之淺深可謂
卷敎海之波瀾湛然掌内蔟義天之星象奐
若目前則頓釋羣疑豁然妙旨若心外立法
立境起鬭諍之端倪識上變我變人爲勝負
之由漸遂乃立空破有賓有非空崇敎毁禪
宗禪斥敎權實两道常爲障礙之因性相二
宗永作怨讎之見皆爲智燈燄短心鏡光昏
終不能入無諍之門履一實之道矣
宗鏡錄卷第三十四

宗鏡三十四卷二十張車
音義
寱<於營反繞也>撐<奇逆反>屠<戶暗反入地隤也>羖<余封反>輔<乃禁反>
<愽縵反>稗<居良反>拇<落侯反螻蛄>縈<魚倚反蚍蜉>劇<勅倫反木
名>陷<分兩反學>傭<也>賃<渠遥反舉也>絆<一丸反>彊<比角反>螻
<武粉反>蟻<也>椿<則到反動也>仿<杜爰反虡綱也><於隴反塞也>翹<
多朗反黨輩>剜<徒吊反振也>剝<與久反>刎<去魚反>迅<莫厚反大拇指
也><他歷反解骨也>躁<於扇反>罤<古代反>壅<徒曆反除也>黨<吐凋反
撥也>掉<於決反出也>誘<羽求>祛<及>剔<慱毛反揚美也>堰<方斂反>
漑<千木反>滌<呼貫反文彩明皃也>挑<五雞反>抉<巿流反>疣<私閏反
疾><魚祭反睡語也>褒<徒郞反>貶<同都反殺也>蔟<公戶反羖羊也>奐<
扶雨>倪<反助也弼也>
讎<傍沠反稻也>丁未歲高麗
國分司
大藏都監奉勅彫造
@@宗鏡錄卷第三十五車
慧日永明寺主智覺禪師延壽集
夫說此法門是無始終說不定方所亦無時
分以無時之時理無閒斷無處之處說徧十
方故一切佛法爾皆於無盡世界常轉如是
無盡法輪令諸衆生反本還原窮未來際無
有休息華嚴疏云夫心冥至道則渾一古今
法界無生本亡時分故經頌云諸佛得菩提
實不計於日又云此圓敎法門以會緣入實
體者有二一以本收末以諸聖敎從眞流故
不異於眞二會相顯性謂彼一切差別敎法
從緣無性卽是眞如是故虛相本盡眞性本
現如來言說皆順於如故金剛三昧經云如
我說者義語非文衆生說者文語非義又理
事無礙體者謂一切敎法雖舉體卽眞不礙
十二分等事相宛然顯現雖眞如舉體爲一
切不礙一味湛然平等夫一乘三乘一性五
性就機則三約法則一新熏則五本有無二
若入理雙拂則三一兩亡若約佛化儀則能
三能一是故競執是非達無違諍大集五部
雖異不離法界本原涅槃各說身因佛許無
非正說此宗鏡機是圓敎攝則圓根所對大
小倶舎故先德云敎海宏深包含無外色空
交映德用重重語其橫收五敎乃至人天揔
無不包方顯深廣其猶百川不攝大海大海
必攝百川雖攝百川同一鹹味故隨一滴逈
異百川前之四敎不攝於圓圓必攝四雖攝
於四圓以貫之故十善五戒亦圓敎攝今依
宗鏡若約敎唯依一心而說則何敎非心何
心非敎諸經通辯皆以一心眞法界爲體如
@@宗鏡三十五卷第二張車**
來所說十二分敎親從大悲心中之所流出
大悲心從後得智後得智從根本智根本智
從清淨法界流出卽是本原更無所從無有
法離於法界而有華嚴經頌云未曾有一法
得離於法性卽一切衆生迷悟本若不迷此
卽不成迷以無顚倒執著輪迴生死故若不
悟此卽不成悟以無如法修行證窮果故所
以眞如一心爲迷悟依夫立敎之本無出意
言以意詮量從言開演故基師云至理澄寂
是非之論息言般若幽玄一異之情絕盧息
情慮故非識非心絕言論故非聲非說法非
聲說說徧塵沙理無識心心該法界心該法
界斯乃非心作心說徧塵沙此亦無說爲說
非心作心心開二種無說爲說說乃兩門心
開二種者一心生滅門二心眞如門釋生滅
門者只如三界循環斯皆妄識四生盤泊並
是惑心榮辱迅譬石光古今駚過拍毱此則
生滅門也釋眞如門者只如摩羅淨識湛若
大虛佛性明珠皎同朗月隱顯雖異膚内更
明染淨緣分法身澄止此則眞如門也言說
乃兩門者一大機受法則敎說滿乘二小聖
聞思則藏開半字神鍇和尙云敎起所由者
如來一代說法欲令衆生悟佛知見佛知見
者所謂平等眞心諸法無二無二之法卽是
實性實性之體離有離無不生不滅理自恒
眞不由觀智所顯道常顯露實無翳障平等
眞心者若法相宗眞卽是智將智證眞三乘
無別卽是眞家之心依主釋也若法性宗眞
卽是心體同名別眞心卽平等持業釋也故
經云泥洹眞法寶衆生從種種門入種種之

宗鏡三十五卷第三張車
門是能通所通唯一道又云經說門不同或
文字爲門大品經明四十二字門是也或觀
行爲門釋論明菩薩修三三昧緣諸法實相
是也或智慧爲門法華經云其智慧門難解
難入是也或理爲門大品經云明無生法無
來無去卽是佛也依敎門通觀依觀門通智
依智門通理理爲門復通何處敎觀智等諸
門悉依於理能依是門所依何得非門雖無
所通究竟徧通是妙門也則衆妙之門一眞
心之所依也華嚴經云譬如日出先照高山
日譬於佛光譬說敎日卽無緣之慈非出而
出隨衆機之所扣非照而照說華嚴如高山
說方等如食時說般若如禺中說法華如正
中說涅槃如平地若菩薩大人蒙般若光諸
法之用二乘之人旣無此用譬如七日嬰兒
若視日輪令眼失光以無明全在喪一切智
明故外道闇證譬如夜遊以未承正敎之照
故菩薩利他譬如日中作務施運役之功然
平地高山同承日照小根大器咸稟敎光約
能照則無淺深對所照自分前後如大車等
賜一雨普霑道絕始終理無偏黨若得宗鏡
一乘之光平等大慧自他兼利更無差別故
大涅槃經云譬如有人以新毒藥塗大皷於
衆中擊令出聲雖無心欲聞若有聞者遠近
皆死唯除一人不撗死者謂一闡提纔聞卽
能破無明惑名爲近死聞末卽益作後世因
名爲遠死止觀釋云一切衆生心性正因譬
之如乳聞了因法名爲置毒正因不斷如乳
四微五味雖變四微恒存是故毒隨四微味
味殺人衆生心性亦復如是正因不壞了因

@@宗鏡三十五卷第四張車**
之毒隨正奢捉處處得發或理發敎行證發
如辟支佛利根根熟出無佛世自然得悟理
發亦爾夂植善根今生雖不聞圓敎了因之
毒任運自發若聞華嚴日照高山卽得悟者
此是敎發聞巳思惟思惟卽悟是爲觀行發
若是六根淨位進破無明是相似證發若見
道損生亦是證發今依華嚴立五敎天台立
四敎乃至八敎且華嚴一心立五敎約識而
論者一如小乘敎但有六識頼耶但得其名
二大乘始敎但得一分生滅之義以其眞理
未能體通但說凝然不作諸法第三大乘終
敎於此頼耶得理事通體不生滅與生滅和
合非一非異以許眞如隨緣而作諸法以阿
頼耶識所熏淨法與能熏染法各差別故非
一能熏所熏但一心作無有他故非異始敎
約法相差別門說終敎約體相容門說爲第
一義眞心也謂如來藏性依此有諸趣等第
四頓敎卽一切法唯一眞心差別相盡離言
絕慮不可說也以一切染淨相盡無有二法
可以體會故不可說如淨名所顯入不二門
也第五圓敎約性海圓明法界所起唯一法
界性起心卽且十德問云何一心約就諸敎
得有如是差別義耶荅約法通收由此甚深
所起一心具五義門隨以一行攝化衆生一
小乘攝義從名門二始敎攝理從事門三終
敎理事無礙門四頓敎事盡理顯門五圓敎
性海具德門五義相顯唯一心轉秘密義記
云佛子善聽譬如暗家寶人不知故無燈明
故於彼撐觸誤謂爲蛇所毒由誤故毒氣入
身其身胮脹受種種苦智者見巳卽將燈明

@@宗鏡三十五卷第五張車示以
利寶其所螫人卽見此寶身内毒氣卽能除
愈以得此寶故飛行無礙見人恭敬諸惡者
皆以慈心相向惡心消滅由無怨讎故得無
所畏無所畏故安隱快樂行者亦爾由不知
法性家内實德寶故爲八萬四千塵勞由知
親近善友聞法故返塵勞垢爲八萬四千道
品法除自然執又知因緣空又知佛性常住
又知言語道亡心行處滅又開悟法界緣起
由是一切諸法從一地不至一地會是淨心
中是故諸煩惱及諸淨心不從他方來一手
反覆耳智者不須疑也又前所譬暗家實寶
卽是顯清淨法門爲對治染法對治有五一
者小乘敎卽對治外道不依因緣起自然執
二初敎卽對治小乘由於因緣有執巳前揔
名有爲緣起三者終敎卽對治初敎一切諸
法無常苦空無我執此名無爲緣起由眞如
隨緣名爲無爲緣起四者頓敎卽對治終敎
念念紛紛起有言說卽自體緣起窮源盡性
一念不生故爲自體五者圓敎卽對治頓敎
寂默言說心行處滅一切歸寂源不能一卽
一切一切卽一自在等此法界緣起動靜具
足故名性起圓融無礙取捨都盡卽三毒卽
佛故若小乘雖隨起對治唯知第六識不知
由心有諸法故言心者卽八識心王又小乘
不知常樂我淨心萬法主故不可得故如虛
空故不可治雖有如是法以不知所因故不
知由心有萬法故不覺心源故唯取小乘皆
滅色取空若不滅色取空知色卽是空卽得
入初敎次初敎人如上諸次第所起法皆言
識變有識外不有識者卽第八識約識

宗鏡三十五卷第六張車**
性亦不可得纔證此心卽知諸法因緣生緣
生無自性雖證此法猶有刹那生滅故名有
爲證凝然眞如故次終敎人云一切諸法不
出一心是一心譬如大海濕性依一心所有
諸法如大海波瀾雖攝波入水而不滅波浪
雖波瀾紛紛起而不減寂水如是雖攝萬境
入一心而不減萬境雖萬境紛紛起而不減
一心何以故一心所有故是故眞該妄未妄
達眞源性相融通本末平等雖自性無生不
失業果雖不失業果自性無生雖得一心不
得無盡故不得重重故名一實諦自此巳前
諸敎依漸次階位卽名漸敎次頓敎者一念
不生卽是佛也何以故一切諸法從本以來
常自寂滅相下自衆生上盡諸佛一切所作
事不辵一毛諸皆如夢故成佛度生猶此夢
攝不明一中多多中一一卽多多卽一等次
圓敎所明以十十無盡顯其義以十十重重
辯其相隨舉爲主萬法爲伴由主不防伴伴
不防主倶周徧法界問如上所說重重無
盡者且何物重重何物無盡何法廣大何法
圓融何法包含何法秘密荅則是一切凡
聖心相重重心性無盡是心廣大是心圓融
是心包含是心秘密若無此一心爲宗則敎
門無一法可興諸佛無一字可說旣全歸心
旨廣備信根圓解巳周纖疑不起不可唯慿
口說密在心行但以定水濳澄慧燈轉耀若
一向持文求理執敎談宗如入海筭塵砂仰
空數星宿終不親見去道尤賖昔人云如天
地終日轟轟不及眞理是故學人去文取理
端坐凝情以心眼自看是名專住一境修定

@@宗鏡三十五卷第七張車
勝因也又圓敎義者本末融通理事無礙說
眞妄則凡聖昭昭而交徹語法界則理事歷
歷而相收佛知見一偈開示而無辵大涅槃
一章必盡其體用如華嚴經云無有智外如
爲智所入亦無如外智能證於如又云無有
少法與法同止以舉心攝境則無心外之境
舉境攝心則無境外之心以性無二相卽性
故相隨性融隨一皆攝是以性外無相則何
法不融理中立事則何門不入可謂觸目菩
提一念圓證所以無量義經云無量義者從
一法生其一法者所謂無相古人云此是出
生義法華經云究竟至於一切智地此是收
入之法則三乘萬化從實相生究竟還歸一
實相則初後不離一心本末咸居正位如法
華經云心相體信入出無難可以知大乘家
業紹佛種位又初則一出無量後乃無量歸
一今無量非無量一亦非一卽證法華三昧
又先德目爲敎海者以含衆法喻如大海傍
無邊涯連天一色空徹海底海映空天卽是
圓敎揔攝諸敎歸眞並皆空淨理事無礙如
交映色空色不礙空空不礙色德用重重卽
唯明唯深具十玄門重重無盡卽事事無礙
如海十德互相周徧卽心海包容深廣無際
矣所以守護國界主陀羅尼經偈云一字演
說一切法多劫無有窮盡時一一字門亦復
然此住寶篋眞言地生法師釋法華經一毫
之善舉手低頭皆巳成佛言無非佛流卽涅
槃意乃至外道典籍亦佛法流況内法耶大
小等敎皆從如來大悲所流故是知無有一
法不從心原性空而出如源出水似空出雲

@@宗鏡三十五卷第八張車
以十方如來證心成佛佛卽是心所有萬善
萬德悲智願行無不從此流矣又約金師子
章論五敎者一此師子雖是因緣之法念念
生滅實無師子可得名愚人法是聲聞敎二
卽此緣生諸法各無自性徹底唯空名大乘
初敎三雖復徹底唯空不礙幻法宛然緣生
幻有二相雙存名大乘終敎四卽此師子與
金二相互奪兩亡情謂不存倶無有力空有
雙泯名言路絕栖心無寄名大乘頓敎五卽
此情盡體露之法混成一塊繁興大用起必
全眞萬像紛然叅而不雜一切卽一皆同無
性一卽一切因果歷然力用相收卷舒自在
名一乘圓敎此名最上乘也次天台立四敎
者一藏敎明因緣生滅四諦理正敎小乘傍
化菩薩二通敎三人同稟明因緣卽空無生
四眞諦正爲菩薩傍通二乘敎理智斷行位
因果皆空三人同證此藏通二敎俱不識賞
住眞心皆以滅心爲極果三別敎是不共之
名明因緣假名無量四聖諦理約化菩薩不
共二乘若敎別者具演恒沙佛法別爲菩薩
若理別者藏識有恒沙俗諦之理乃至智斷
行位因果倶與三敎事別雖知一心不空無
盡之理卽今未具猶待次第生起執敎道而
不融據行布而成別四圓敎明不思議因緣
無作四諦敎理正說中道卽一切法圓理不
偏智圓則一成一切成斷圓則不斷而斷行
圓則一心具足萬行位圓則一地具足一切
地因圓則雙照二諦自然流入薩婆若海果
圓則妙覺不思議三德之果卽一念心圓具
法界約觀心明四敎者淨名疏云今但論卽

宗鏡三十五卷第九張車**
心行用識一切敎門皆從初心觀行而起四
敎旣攝一切經敎若一念觀心分明能分別
一念無明因緣所生之心四辯歷然則一切
經敎大意皆約觀心通達就此卽爲四意第
一約觀心明三藏敎相者卽是觀一念因緣
所生之心生滅析假入空約觀門起一切三
藏敎也若觀生滅四諦入道卽是修多羅藏
故増一阿含云佛告諸比丘謂一切法者只
是一法何等爲一法心是一法離心無一切
法也智度論云從初轉法輪經至大涅槃結
修多羅藏此只是約心生滅說四聖諦卽是
法歸法本之義也觀心出一切毗尼藏者佛
制戒時問諸比丘汝何心作若有心作卽是
犯戒有犯故有持也若無心作則不名犯犯
義不成不說持也故重心發戒無這則不發
戒若言從心出阿毗曇藏者四卷略說名毗
曇心達磨多羅處中而說名爲雜心如此皆
是約心在辯毗曇無比法者分別諸心心數
法一切法不可比也第二約觀心明通敎者
觀心因緣所生一切法心空則一切法空是
爲體假入空一切通敎所明行位因果皆從
此起也第三約觀心明別敎者觀心因緣所
生卽假名具足一切恒沙佛法依無明阿頼
耶識分別無量聖諦一切別敎淨明行位因
果皆從此起也第四約觀心明圓敎者觀心
因緣所生具足一切十法界法無所積聚不
縱不橫不思議中道二諦之理一切圓敎所
明行位因果皆從此起如輪王頂上明珠是
則四敎皆從一念無明心起上來數引華嚴
經明破微塵出三千大千世界經卷義意在

@@宗鏡三十五卷第十張車
此也又約頓漸不定秘密通前四敎揔立八
敎一頓敎如華㘙無聲聞乘故名爲頓二漸
敎卽三藏及方等般若漸引入圓敎三不定
敎謂一音異解或說大而得小果或說小而
得大道故名爲不定四秘密敎此有二種一
顯露秘密謂同席異聞不得道果互不相知
故名秘密二秘密秘密唯佛能證密令衆生
而得開悟不可指示揔前四敎而成八敎又
敎分五味釋論云旃延子明六度限劑而滿
者此調雜血衆生爲乳也大品云菩薩發心
與薩婆若相應者此欲調乳入酪也大品云
菩薩發心遊戲神通淨佛國土又如淨名中
得不思議解脫者皆能變身登座而復能受
屈被訶者此欲調酪爲生酥就熟酥也大品
云菩薩發心卽坐道樹成正覺轉法輪度
衆生者是調熟酥爲醍醐也此乃從一開一
接引酥酪之機後卽會一歸一成熟醍醐之
衆終無別法更有卷舒本迹相收機應冥合
又分半滿之敎小乘爲半大乘爲滿又三乘
爲半一乘爲滿如涅槃經明半字及滿字等
說半字故半字卽顯滿字卽隱今日說滿字
者滿字卽顯半字卽隱此卽約緣而說隱顯
又如喻品此方見半他方見滿而彼性本無
虧盈隨緣所見故有増減此卽是大乘宗中
說也如智儼法師依華嚴一乘宗辯者不待
說與不說常半而常滿隱顯無別時如彼性
常滿而常半増減無異路正同宗鏡所錄法
門隱則一心無相顯則萬法標形不壞前後
而同時常居口際而前後當舒卽卷當卷卽
舒故知以敎照心以心明敎諸佛所

@@宗鏡三十五卷第十一張
車說悉是自心輔行記引華嚴經頌云諸佛
悉了知一切從心轉若能如是解彼人眞見
佛寶性論云有神通人見佛法滅以大千經
卷藏一塵中又華嚴云善哉善哉云何如來
在於身中而不覺知故明四諦十二因緣境
八萬四千法門不出一心若得此意八年廣
演法華在乎一念經五十劫詎動刹那例一
代逗機居于心性十方佛事宛然瞩目乃至
涅槃三德在一心中則大經一部全標方寸
無邊敎法攝一刹那于枝萬葉同宗一根衆
籍羣經咸詮一法如上所引五味八敎半滿
等文然雖分判一代時敎皆是一心融攝一
理全收分而非多聚而非一散而不異合而
不同恒沙義門無盡宗趣皆於一乘圓敎宗
鏡中現所以古德云契之於心然後以之爲
法在心爲法形言爲敎法有自相共相敎有
遮詮表詮故知就事蜼分約理賞合乃至開
爲恒沙法門究竟不離一心之旨若從一心
中方便開示成其敎迹者卽不可定其權實
時分前後以是如來逗機一期方便竊不得
自生決定解耶有乖正法如法華玄義云約
五味半滿相成者若直論五味猶同南師伹
得方便若直論半滿猶同北師伹得其實今
明五味不離半滿半滿不離五味五味有半
滿則有慧方便解半滿有五味則有方便慧
解權實倶遊如鳥二翼雖復倶遊行藏得所
若華嚴頓滿大乘家業伹明一實不須方便唯
滿不半於漸成乳三藏客作伹是方便唯半
不滿於漸成酪若方等彈訶則半滿相對以
滿斥半於漸成生酥若大品領敎帶半論滿
半

宗鏡三十五卷第十二張
車則通爲三乘滿則獨爲菩薩於漸成熟酥
若法華付財廢半明滿若無半字方便調熟
鈍根則亦無滿字開佛知見於漸成醍醐如
來殷懃稱歎方便者半有成滿之功意在此
也次約觀分別者唯識宗立二種觀華嚴宗
立四觀天台敎立三觀普賢門立十觀唯識
二觀者一唯心識觀二眞如實觀雇趣大乘
方便經云若依一實境界修信解者應當學
習二種觀道一唯心識觀二眞如實觀學唯
心識觀者所謂於一切時一切處隨身口意
所有作業悉當觀察知唯是心乃至一切境
界若心往念皆當察知勿令使心無記攀緣
不自覺知於念念閒悉應觀察隨心所有緣
念當使心隨逐彼念令心自知知己内心自
生想念非一切境界有念有分別也所謂内
心自生長短好惡是非得失衰利有無等見
無量諸想而一切境界未曾有想起於分別
當知一切境界自無分別想故卽自非長非
短非好非惡乃至非有非無離一切相如是
觀察一切法唯心想生若使離心則無一法
一相而能自見有差別也眞如實觀者思惟
心性無生無滅不住見聞覺知永離一切分
別之想華嚴四觀者此約一心眞如法界就
理事行布圓融成四種法界對此法界爲四
種觀門此四觀門法本如是故依法而觀故
名爲觀一事觀謂迷悟因果染淨歷然二理
觀謂我法倶空平等一相三理事無礙觀謂
彼此相徧隱顯成奪同時無礙四事事無礙
觀謂觀事法以理融故相卽相入重重無盡
若依此一心無礙之觀念念卽是華嚴法界
念
@@宗鏡三十五卷第十三張車念
卽是毗盧遮那法界經云若與如是觀行相
應於諸法中不生二解一切佛法疾得現前
台敎三觀者三觀義云夫三寸之管氣序不
衰一尺之表朝陽可測是知得其道者豈遠
乎哉三觀詣理之妙門今明此義故借爲喻
也仰佛法遐蹤神功浩曠求茲非遠寄以一
心體之有原揔乎三智若其假方便以致殊
會師一道寂然而雙照三觀之名出自瓔珞
經云從假入空名二諦觀從空入假名乎等
觀雙照二諦心心寂滅自然流入薩婆若海
也天台疏問曰三觀倶照二諦有何等殊荅
曰前觀雖照二諦破用不等次觀亦照二諦
破用平等旣不見中道但是異時平等第三
觀者得見中道雙照二諦卽是一時平等也
若修觀心還用前二觀雙亡雙照之方便也
雙亡方便者初觀知俗非俗卽是俗空次觀
知眞非眞卽是眞空非眞非俗卽是中道因
是二空觀入中道第一義諦觀今明一心三
觀者一明所觀不思議之境者卽是一念無明心
因緣所生十法界以爲境也此心神微妙一
念具一切三世諸心諸法譬眠法覆心一念
之内夢見一切諸心諸事若正眠夢之時謂
經無量如法華經說夢見初發心乃至成佛
無量諸事比其覺時反觀只是一念眠心也
心譬自性清淨心眠法覆心譬於無明無量
夢事譬恒沙無知覆一切恒沙佛法夢事不
實善惡憂喜譬見思惑覆眞空也若不細尋
夢譬不思議之疑終無決理故諸大乘經多
說十喻伹諸法師不圓取譬意止偏得虛僞
空邊不見譬無量無明法性邊也故

@@宗鏡三十五卷第十四張
車三諦之境義不成也二明能觀者若觀若
觀此一念無明之心非空非假一切諸法亦
非空非假而能知心空假即照一切法空假
是即一心三觀圓照三諦之理不斷癡愛起
諸明脫若水澄清珠相自現此卽觀行卽也
三明證成者若證一心三觀卽是一心三智
五眼也若得六根清淨名相似證卽十信位
也若發眞無漏名分證眞實卽此是初住也
經云一念知一切法是道場成就一切智故
大品經云有菩薩從初發心卽坐道場當知
是菩薩爲如佛也智度論云三智其實一心
中得佛欲分別爲人說令易解故所以次第
說耳又揔明三動三觀一者別相三觀二者
通相三觀三者一心三觀一別相三觀者歷
別觀三諦若從假入空但得觀眞尙不得觀
俗豈得觀中道也若從空入假伹得觀俗尙
未得觀中道若入中道正觀方得雙照二諦
二通相三觀者則異於此從假入空非但知
俗假是空眞諦中道亦通是空也若從空入
假非伹知俗假是假眞空中道亦通是假若
入中道正觀非但知中道是中俗眞通是中
也是則一空一切空無假無中而不空一假
一切假無中無空而不假一中一切中無假
無空而不中但以一觀當名解心無不通也
三一心三觀者知一念心不可得不可說而
能圓觀三諦也卽淨名經言念知一切法是
道場成就一切智故是以在境爲一諦而三
諦在心爲一觀而三觀在果爲一智而三智
如一圓珠珠相喻有珠徹淨喻空圓明喻中
三無前後此喻一諦而三諦若以明鏡照之
珠上

宗鏡三十五卷第十五張車基
三義一時頓現卽喻一觀而三觀若就鏡中
觀珠珠之與鏡非一非異則喻心境二而不
二爲眞覺也妙觀者觀一念心爲所緣境返
觀此心從何處來去至何所淨若虛空名空
觀觀境歷歷分明名假觀雖歷歷分明而性
賞自空而壞觀歷然名中觀卽三而一卽一
而三語默行住不生不滅不常不斷不一不
異不來不去不有不無不住不著不垢不淨
不愛不取不虛不實不縛不脫皆不生不滅
之異名義無別也卽空不住空卽假不住假
卽中不住中是名中何以故爲卽空空有何
可住卽假幻化影復何可住二邊旣無可住
豈有中可住故曰三諦無住是名爲中當須
如此空中無空只勿空假中無假只勿假中
中無中只勿中當如是照照中無照只勿照
若見如是理卽見萬物而自虛也此三觀者
是不思議境若闕一觀境智不成故云不思
議備收一切法一切雖多十法界收盡旣其
鎔融一則具十成百法界一界又具十如一
如又具三乘世閒謂五陰衆生國土千如則
有三千世閒名不思議假此假卽空卽中若
無中攝理不徧若無十界收事不盡若無十
如因果不具若無三種世閒依正不足故知
實相悉揔諸法重重無盡融融無礙猶如帝
綂名不思議境也凡聖同有此理故云巳之
三千徧彼三千彼彼三千互徧亦爾故得依
正終日炳然無所分別法界洞郞爲顯此境
故云觀不思議境也如三觀頌云空觀如性
不可得假觀相含法界邊中觀體等理無二
卽一而三常宛然又空觀了諸法無自性故

@@宗鏡三十五卷第十六張車基
二假觀此空處具諸法故三中觀空假無別
體故唯一眞心故以空是心心性卽是眞空
非是但空以假是心之相卽是妙假非是偏
假性相分三而非三眞心冥一而非一非一
而三觀宛然非三而一心不動又卽一而三
相不同如鏡體一有光明影像差別之相卽
三而一體無異如影像光明倶同一鏡又古
釋三觀義云一念心起起無起相徹底唯空
三際寂然了不可得無見聞覺知相無眼耳
鼻舌身意相空觀也一念心起有三千世閒
相國土世閒一千山河大地日月星辰是也
五陰世閒一千染淨一切色心是也衆生世
閒一千六凡四聖假質是也一念心起三千
性相一時起一念心滅三千性相一時滅也
念外無一毫法可得法外無一毫念可得也
此心性圓明一而能多小而能大染而能淨
因而能果有而能無故一一色一一香一一
念介爾有心卽具三千也一處見多多處見
一一念卽多劫多劫卽一念重重互現喻天
帝珠綂此假觀也一念心起起而無起三際
寂然無起而起三千性相非空非假雙照空
假此中觀也說卽有三名字照時不作三一
解只念念見自心性任運非三非一亦不用
破除身心亦不要安立境觀念想斷處一切
時中任運心常三觀也人無圓機自謂我是
凡穢我多煩惱我智慧劣我是生死人此乃
瞖眠見空華空實無華也圓人觀明觸事全
同古佛非分同也何以故法性圓理三德三
身只是一念不可分故此圓理亦無次位爲
人未能任運常觀觀有斷續我性未破破而

@@宗鏡三十五卷第十七張
車未盡故分六卽四十二位點空椄引令至
無修耳或謂凡人但有佛法身性未有報化
德用此乃別敎中解圓觀惑業苦三本自無
性全是三德三德本無住處住惑業苦中三
身三道悉是假名畢竟空中了不可得無惡
可捨無道可證纔見有一毫理可依泊者便
是妄境牽生心三觀不明也學人嫌惡貪瞋
癡作意斷除殊不知此嫌惡心自是惑也若
纔覺起卽照此起處自無性不可取捨三觀
明也若別作對治別作眞如實相解別作佛
菩薩想別運身心徧法界想並非圓意圓人
卽念無念耳若謂能覺知識別者是心此是
心苗非心性也故云動是法王苗寂是法王
根心性者三觀明時是也三觀明時不見有
情無情佛與衆生若罪若福在我觀内在我
觀外在我觀中皆不可也若不明三觀妄情
計佛性在身中計徧草木上經中喚作徧計
所執性外道所宗四敎所不攝況圓人解乎
夫中觀難明圓解微妙凡言中者有二種中
一但中二圓中如首楞嚴經明八還義若㭊
前塵見無還處見性獨妙但中也見與見緣
元是菩提妙淨明體云何於中有是非是此
圓中也又空假卽中但中也中卽空假不但
中也卽是圓中如藏通二敎是但空卽㭊色
體塵歸徹底自性之空如別圓二敎是不可
得空具中道佛性不空之理傅大士頌云獨
自精其實離聲名三觀一心融萬品荊棘叢
林何處生釋曰若能内觀返照獨精自心何
言詮所及故云其實離聲名了此一念心起
處不可得是名空觀卽於空處見緣生法似
有

宗鏡三十五卷第十八張車基
現顯故云一切法是一切法非於無性無像
而有得有像是名假觀求空不得空尋假不
得假非空非假全是一心是名中觀念念具
三觀之法塵塵成佛智之門故云三觀一心
融萬品則煩惱荊棘五陰叢林生死根株我
慢原阜更從何處而起故云荊棘叢林何處
生普賢觀云此觀十門者一心行稱理攝散
名止二止不滯寂不礙觀事三由理事交徹
而必倶遂使止觀無礙而雙運四理事形奪
而俱盡故止觀兩亡而絕寄五絕理事無礙
之境與泯止觀無礙之心二而不二故不礙
心境而一味不二而二故不壞一味而心境
六由卽理之事收一切法故卽止之觀亦見
一切七由此事卽是彼事故令止觀見此心
卽是彼心八由前中六則一多相入而非一
七則一多相是而非異此二不二同一法界
止觀無二之智頓見卽入二門同一法界而
無散動九由事則重重無盡止觀亦普眼齊
照十即此普門之智爲主故頓照普門法界
時必攝一切爲伴無盡無盡
宗鏡錄卷第三十五車
音義
渾<胡本反又戶昆反>基<居之反>泊<傍各反止也>毱<渠竹反皮毛也>鍇
<苦駭反>禺<麌俱反>奢<式車反侈也>瞩<之欲反視也>介<古拜反大也助
><也>棘<紀力反>阜<房九反陵阜也>撐<丑庚反又丑孟反撐拄也>胮<鋪巷
反>脹<知亮反脹滿>螫<施隻反毒虫>讎<巿流反>紛<撫文反分紜>瀾<
盧閙><反大波也>轟<呼宏
反車聲>丁未歲高麗國分司大
藏都監
奉勅彫造
@@宗鏡錄卷第三十六車
慧日永明寺主智覺禪師延壽集
知觀門略有二種一依禪宗及圓敎上上根
人直觀心性不立能所不作想念定散倶觀
内外咸等卽無觀之觀靈知寂照二依觀門
觀心似現前境雖權立假相悉從心變如觀
經中立日觀水觀等十六觀門上生經中觀
兜率天宮彌勒内院等諸章鈔釋云言觀一
字理有二種一觀瞩二觀察初觀瞩者如前
五識緣五塵境瞩對前境顯現分明無推度
故現量性境之所攝故次觀察者向自識上
安模建立伺察推尋境分劑故今立觀門卽
當第二觀察約能觀之心出體有四一剋性
出體唯別境慧此慧能揀去散亂染無記等
擇留善淨所變境故二能所引體定引慧故
三相應體五藴除色四眷屬體幷色五藴問
相應四藴心王心所取其何者爲能觀察荅
先辯心王次明心所若八識心王唯取第六
問前五七八倶能緣慮何以不取荅且前五
識有漏位中唯現量緣實五塵境第八唯現
量緣三境故種子根身器世閒境性唯無記
第七有漏位中常緣第八見分爲境非量所
收今能觀心因敎比知變起相分比量善性
獨影境攝故唯第六有此功能問第六心王
有其幾種荅義說有四一明了意識與前五
識同緣五塵分明顯了二定中意識引得上
定定中所起三獨散意識不與前五同緣爲
揀明了故立獨名又非定中所起故名爲散
獨於散位而生起故四夢中意識於睡眠位
起此識故問四中何者是能觀心荅得上定

@@宗鏡三十六卷第二張車基者
定中意識現量觀故未得定者獨散意識能
爲觀體次明心所者有五十一法揔分六位
且通辯諸識有漏位中相應者前五識各有
三十四心所相應謂徧行五別境五善十一
根本煩惱三貪嗔癡中隨二大隨八第六識
三界三性定散通論具與五十一心所相應
第七識與十八心所相應謂徧行五根本煩
惱四我癡我見我慢我愛大隨八別境中慧
第八識唯與徧行心所相應此八種識若成
無漏唯與二十一心所相應謂徧行別境善
法今明能觀心但唯善性第六識其相應心
所隨心王說定中心所唯二十一謂徧行五
別境五善十一或尋伺中隨取一法卽二十
二尋麤伺細不倶起故淺深推度思慧爲體
若與散位心王相應卽二十法於前善中除
輕安故輕安一法是定引故有定資身方得
調畼有輕安義或二十一於尋伺中隨取一
故問能觀心於三境之中此何境荅定散二
位皆獨影境變假相故此假相分從能緣見
分種生自無其種故名獨影不同性境是實
色心各有種生如眼識緣色等又不同帶質
境心緣心時定有質故中閒相分從質見起
言獨影境自有二類一有質卽此觀心託彼
爲質二無質緣龜毛等問旣有彼質何非帶
質荅帶質有二一眞帶質以心緣心如第七
緣第八第六緣餘識二似帶質心緣色故卽
此所觀帶彼質故通似帶質問定散二位託
彼質緣熏得何種荅唯熏能觀心心所見分
種子相分是假不熏有漏觀心不熏無漏質
種問三量之中此是何量荅定位現量收

宗鏡三十六卷第三張車
散位比量攝不通非量非正觀故問三性何
性荅唯善性故問四緣何緣荅四緣皆具第
六心王幷實心所皆從種生是因緣假相分
是所緣爲緣卽前念引後念是等無閒緣増
上有二一順二違順増上有二一有力順作
此觀時諸緣有力隨順能觀名有力増上作
此觀時不障餘法雖無力能不違他故名無
力増上二違増上亦有二種一違背作此觀
時而能違背散亂心心所又能違背無記性
等二違損作此觀時而能違損諸染法故問
於三依中此是何依荅三依具一因緣依能
觀心等有自種子爲因緣依現依種故亦名
種子依二倶有依謂六根處能與諸心心所
爲依故今能觀第六用七八二識爲所依故
亦名増上緣依三開導依謂前念心心所開
避引導後念心心所取前念心王名開導依
後念必依前念生故卽現在心望後念心假
名前念亦名等無閒緣依問五果之中此是
何果荅能觀心體非異熟果唯第八識是眞
異熟二等流果此能觀心心所從自種生種
現倶善流類齊等三離繫果此有漏觀未斷
障染繫縛法故非離繫果四士用果有二一
人士用此人能作此觀人爲士用因觀心成
就卽士用果二法士用作此觀時諸緣法等
有力如世士夫力用成就觀心卽士用果五
增上果前四果中有不攝法但於觀心有隨
順義卽爲其因觀心成就卽増上果問此能
觀心等具幾緣生荅具五緣生一作憶警心
故二種子生現法三根卽第七識四境假相
分五根本卽第八識若加等無閒卽六緣

@@宗鏡三十六卷第三張車
生如上理事雙明方圓觀法問若境本無
生心常不住又何煩立觀背自天眞荅爲
未達本無生而欲向外妄修者令自内觀冥
合眞性如永嘉集云誡其踈怠者然渡海先
須上船非船何以能渡修心必須入觀非觀
何以明心心尙未明相應何日此勸守愚空
坐不慕進修者如欲渡開津非船靡濟將窮
生死無智焉明又云妙契玄原者夫悟心之
士寧執觀而迷旨達敎之人豈滯言而惑理
理明則言語道斷何言之能議旨會則心行
處滅何觀之能思心言不能思議者可謂妙
契懷中矣斯乃得旨之人奚須言觀卽屇寶
所終不問程巳見玉蟾寧當執指故般若吟
云見月休觀指歸家罷問程卽心心是佛何
佛更堪成輔行記問云四句推檢貪欲泯然
但有妙觀無復貪欲何得復云而起而照荅防
於起時理須照起不起倶照照不照倶亡亡
不亡咸泯泯不泯湛然如是方成入空之觀
故云不見起照起照宛然如上所說諸觀門
一心之旨義理昭彰解雖分明行須冥合因
解成行行成解絕不可一向執解背道迷宗
行解相應方明宗鏡如首楞嚴經所明全爲
見性修行不取多聞知解所以如來詞阿難
言非汝歷劫辛勤證修雖復憶持十方如來
十二部經清淨妙理如恒何沙只益戲論汝
雖談說因緣自然決定明了人閒稱汝多聞
第一以此積劫多聞熏習不能免離廣摩登
伽難乃至阿難白佛言世尊我今雖承如是
法音知如來藏妙覺明心徧十方界含育如
來十方國土清淨寶嚴妙覺王刹如復責多

@@宗鏡三十六卷第五張車**
聞無功不逮修習我今猶如旅泊之人忽蒙
天王賜與華屋雖獲大宅要因門入唯願如
來不捨大悲示我在會諸蒙闇者捐捨小乘
畢獲如來無餘涅槃本發心路令有學者從
何攝伏疇昔攀緣得陀羅尼入佛知見是以
佛告阿難汝常聞我毗柰耶中宣說修行三
決定義所謂攝心爲戒因戒生定因定發慧
是則名爲三無漏學阿難云何攝心我名爲
戒若諸世界六道衆生其心不婬則不隨其
生死相續汝修三昧本出塵勞婬心不除塵
不可出縱有多智禪定現前如不斷婬必落
魔道上品魔王中品魔民下品魔女乃至汝
以婬身求佛妙果縱得妙悟皆是婬根根本
成婬輪轉三塗必不能出如來涅槃何路修
證必使婬機身心倶斷斷性亦無於佛菩提
斯可希冀若不斷殺修禪定者譬如有人自
塞其耳高聲大叫求人不聞此等名爲欲隱
彌露若不斷偸修禪定者譬如有人水灌漏
危欲求其滿縱經塵劫終無平復若不斷大
妄語者如刻人糞爲栴檀形欲求香氣無有
是處乃至造十習因受六交報十習因者一
者婬習是故十方一切如來色目行婬同名
欲火菩薩見欲如避火坑二者貪習是故十
方一切如來色目多求同名貪水菩薩見貪
如避瘴海三者慢習是故十方一切如來色
目我慢名飮癡水菩薩見慢如避巨溺四者
瞋習是故十方一切如來色目瞋恚名利刀
劒菩薩見瞋如避誅戮五者詐習是故十方
一切如來色目姦僞同名讒賊菩薩見詐如
畏豺狼六者誑習是故十方一切如來色目

宗鏡三十六卷第六張車
欺詐同名劫殺菩薩見誑如踐跎虺七者怨
習是故十方一切如來色目怨家名違害鬼
菩薩見怨如飮鴆酒八者見習是故十方一
切如來色目惡見同名見坑菩薩見諸虛妄
徧執如入毒壑九者枉習是故十方一切如
來色目怨謗同名讒虎菩薩見枉如遭霹靈
十者訟習交諠發於覆藏是故十方一切如
來色目覆藏同名陰賊菩薩觀覆如戴高山
履於巨海六交報者一者見報二者聞報三
者齅報四者味報五者觸報六者思報此六
識造業所招惡報從六根出各各招引惡果
臨終神識墮無閒獄見受明暗二苦相聞受
開閉二苦相齅受通塞二苦相味受吸吐二
苦相觸受合離二苦相思受不覺覺知二苦
相一一受苦無量具在經文是以阿難巳悟
妙覺明心知宗不昧方乃重告善逝密請修
行故知先悟後修應須理行冥合若但取一
期知解不慕進修欲證究竟菩提無有是處
故經云縱得妙悟皆是婬根以生死根本不
斷故直須保護浮囊方渡業海如大涅槃經
云爾時海中有羅刹者貪等煩惱各別現行
名一羅刹全乞喻索交合也乞半喻求摩觸
也三分之一喻索行事也手許喻共坐等也
微塵許喻衣相觸也若但破四重禁等者合
全乞浮囊也破僧殘者合乞其半也犯
偸蘭者合三分之一也犯捨墮及波逸提者
合乞手許也二罪同篇共合手許也破突吉
羅者合乞微塵也故知微細須持方全戒體
如雖乞微塵之許終壞浮囊豈況全半乎是
以若犯此篇其過尤重非唯有障大道不出
塵勞
@@宗鏡三十六卷第七張車**
以惡業相酬果牽地獄十習因旣作六交報
寧亡皆是一念惡覺心生顚倒想起對境作
因成之假隨情運相續之心不以智眼正觀
遂陷凡夫業道雖則一期徇意罔思萬劫沉
身是以一切如來同宣審冝刻骨十方菩薩
皆懼實可驚心所以華嚴經云爾時文殊師
利菩薩問法首菩薩言佛子如佛所說若有
衆生受持正法悉能除斷一切煩惱何故復
有受持正法而不斷者隨貪瞋癡隨慢隨覆
隨忿隨恨隨嫉隨慳隨誑隨諂勢力所轉無
有離心能受持法何故復於心行之内起諸
煩惱時法首菩薩以頌荅曰佛子善諦聽所
問如實義非但以多聞能入如來法如人水
所漂懼溺而渴死於法不修行多聞亦如是
如人設美饍自餓而不食於法不修行多聞
亦如是如人善方藥自疾不能救於法不修
行多聞亦如是如人數他寶自無半錢分於
法不修行多聞亦如是如有生王宮而受餒
與寒於法不修行多聞亦如是如聾奏音樂
悦彼不自聞於法不修行多聞亦如是如盲
繪衆像示彼不自見於法不修行多聞亦如
是譬如海船師而於海中死於法不修行多
聞亦如是如在四衢道廣說衆好事内自無
實德不行亦如是大寶積經云佛言迦葉若
有趣菩薩乘善男子善女人等適聞此法不
能生於如實深信終不能得阿耨多羅三藐
三菩提何以故由修學故證彼菩提非不修
學而能得證若不修習得菩提者猫兎等類
亦應證得無上菩提何以故不正行者不能
證得無上覺故何以故若不正行得菩提者

@@宗鏡三十六卷第八張車
音聲言說亦應證得無上菩提作如是言我
當作佛我當作佛以此語故無邊衆生應成
正覺永嘉集云心與空相應譏毁讃譽何憂
何喜身與空相應刀割香塗何苦何樂依報
與空相應施與劫奪何得何失心與空不空
相應愛見都忘慈悲普救身與空不空相應
内同枯木外現威儀依報與空不空相應永
絕貪求資財給濟心與空不空非空非不空
相應實相初明開佛知見身與空不空非空
非不空相應一塵入正受諸塵三昧起依報
與空不空非空非不空相應香臺寶閣嚴土
化生是以若不斷四重深愆欲求一乘妙果
如塞耳大叫難免他聞徒灌漏卮終無滿日
又若所行非所說所說非所行心口自違相
應何日似盲畫衆像如聾奏樂音但悦彼情
於已無益故知聞之不證解之不行雖處多
聞寶藏如王宮凍死虛遊諸佛智海猶水中
渴亡比況可知應須改轍不生慙悔焉稱智
乎問此宗鏡錄於頓漸兩敎眞緣二修云
何悟入如何修行荅今宗鏡中依無作三
昧觀眞如一心念念冥眞念念圓滿如台敎
明修無作三昧觀眞如實相不見緣修作佛
亦不見眞修作佛亦不見眞緣二修合故作
佛亦不離眞緣二修而作佛若無四修卽無
四作是無作三昧豈同爾相州北道明緣修
作佛南土大小乘師亦多用緣修亦不同相
州南道用眞修作佛問徧用何過荅道無諍
何得諍同水火今明用三昧修中道第一義
諦開無明顯法性忘眞緣離諍論言語法滅
無量罪除清淨心一水若澄清佛性寶珠自

宗鏡三十六卷第九張車**
然現也見佛性故卽住大涅槃問曰若爾者
今云何說荅曰大涅槃經云不生不生名大
涅槃以修道得故故不可說豈如諸大乘論
師偏執定說今以因緣故亦可得說者若解
四悉檀意如前四種說則無咎次明證成者
若觀無明見中道者卽是入不二法門住不
思議解脫故入不思議法門品云若知無明
卽是明明亦不可得是爲入不二法門若入
中道卽能雙照二諦自然流入薩婆若海今
依四悉普爲羣機於眞緣二修中是無作眞
修頓漸四句中若約上上根是頓悟頓修若
約上根或是頓悟漸修問如何是眞緣二
修荅若約緣修用智成佛眞如但是境故
約緣修以明自也眞修正用眞如一心爲佛
萬行及智但是福智莊嚴故用眞如一心爲
自一切福智爲他若直了眞如心卽成佛者
是圓頓宗若不了此心妄有修證者是藏通
等敎灰斷之果若依此心發行別修者是別
敎大乘與圓敎卽心便具者所有行位功程
日劫相倍故云卽心是者疾發心行者遟
問旣卽心是何用更修荅只爲是故所以
修如鐵非金卽不可鍜成妙噐問如何是
頓漸四句荅一漸修頓悟二頓悟漸修三
漸修漸悟四頓悟頓修楞伽經中有四漸四
頓經云大慧白佛言世尊云何淨除自心現
流爲頓爲漸荅中先明四漸後說四頓漸經
云佛告大慧漸淨非頓一如菴羅果漸熟非
頓如來漸除衆生自心現流亦復如是漸淨
非頓二如陶家作器漸成非頓三如大地漸
生非頓四如習藝漸就非頓上之四漸約於

@@宗鏡三十六卷第十張車修行
未證理故下之四頓約巳證理故一明鏡頓
現喻經云譬如明鏡頓現一切無相色像如
來淨除一切衆生自心現流亦復如是頓現
無相無所有清淨法界二日月頓照喻經云
如日月輪頓照顯示一切色像如來爲離自
心現習氣過患衆生亦復如是頓爲顯示不
思議勝智境界三藏識頓知喻經云譬如藏
識頓分別知自心現及身安立受用境界彼
諸報佛亦復如是頓熟衆生所處境界以修
行者安處於彼色究竟天四佛光頓照喻經
云譬如法佛所作依佛光明照耀自覺聖趣
亦復如是於彼法相有性無性惡見妄想照
令除滅今取頓悟漸修深諧敎理首楞嚴經
云理雖頓悟承悟倂消事在漸修依次第盡
如大海猛風頓息波浪漸停猶孩子諸根頓
生力量漸備似曦光之頓出霜露漸消若卽
文之頓成讀有前後或頓悟頓修正當宗鏡
如華嚴宗取悟如日照卽解悟證悟皆悉頓
也又如磨鏡一時徧磨明淨有漸今論明是
本明漸爲圓漸明是本明者恐謂拂鏡非頓
明鏡本來淨何用拂塵埃此是六祖直顯本
性破其漸修今爲順經明其漸證隨漸漸明
皆本明矣故云明是本明卽無念體上自有
眞知非別有知知卽心體也漸爲圓漸者卽
天台智者意彼云漸漸非圓漸圓圓非漸圓
謂漸家亦有圓漸圓家亦有圓漸漸家漸者
如江出岷山始於濫觴漸家圓者如大江千
里圓家漸者如初海雖則漸深一滴之水巳
過大江況濫觴耶圓家圓者如窮海涯底故
今云漸是圓家漸尙過漸家之圓況

@@宗鏡三十六卷第十一張
車漸家之漸禪原集云頓門有二一遂機頓
二化儀頓一逐機頓者遇者凡夫上根利智
直示眞法聞卽頓悟全同佛果如華嚴中初
發心時卽得阿耨菩提圓覺中觀行卽成佛
二化儀頓者謂佛初成道爲宿世緣熟上根
之流一時頓說性相事理衆生萬惑菩薩萬
行賢聖地位諸佛萬德因該果海初心卽得
菩提果徹因原位滿猶同菩薩此唯華嚴一
經名爲頓敎其中所說諸法是全一心之諸
法一心是全諸法之一心性相圓融一多自
在又約機頓漸不同有云先因漸修功成而
豁然頓悟如代木片片漸斫一時頓倒亦如
遠詣皇城步步漸行一日頓到有云先因頓
修而後漸悟如人學射頓者箭箭直注意在
的漸者久始漸親漸中此說運心頓修不言
功行頓畢有云漸修漸悟如登九層之臺足
履漸高所見漸遠巳上皆證悟也有云先須
頓悟方可漸修此約解悟若約斷障說者如
日頓出霜露漸消若約成德說者如孩初生
卽具四支六根長卽漸成志氣功用如華嚴
經云初發心時卽成正覺三賢十聖次第修
證若未悟而修非眞修也良以非眞流之行
無以稱眞何有飾眞之行不從眞起經云若
未聞此法多劫修六度萬行竟不證眞有云
頓悟頓修者此說上上智根性樂欲倶勝一
聞千悟得大揔持一念不生前後際斷若斷
障說如斬一籰絲萬条頓斷若修德說如染
一籰絲萬条頓色荷澤云見無念體不逐物
生又云一念與本性相應八萬波羅蜜行一
時齊用又頓悟者不離此生卽得解脫如師
子兒

宗鏡三十六卷第十二張車*
*初生之時是眞師子卽修之時卽入佛位
如竹舂生筍不離於舂卽與母齊何以故心
空故若除妄念永絕我人卽與佛齊經云不
壞世閒而超世閒不捨煩惱而入涅槃不修
頓悟猶如野干隨遂師子經百千劫終不得
成師子故知若不直了自心豈成圓頓隨他
妄覺終不成眞此宗鏡錄是圓頓門卽之於
心了之無際更無前後萬法同時所以證道
謌云是以禪門了却心頓入無生慈忍力又
若用悟而修卽是解悟若因修而悟卽是證
悟又頓敎初如華嚴海會於逝多林中入師
子嚬伸三昧大衆皆頓證法界無有別異後
乃至將欲滅度在拘尸那城娑羅雙樹閒作
大師子吼顯常住法決定說言一切衆生皆
有佛性凡是有心定當作佛究竟涅槃常樂
我淨皆令安住秘密藏中以此敎法本從世
尊一眞心體流出亦只是凡聖所依一心眞
體隨緣流出展轉徧一切處一切衆生身心
之中只各於自心靜念如理思惟卽如是如
是顯現於宗鏡中了然明白起此無涯之一
照徧法界無際之虛空無一塵而不被光明
凡一念而咸承照燭斯乃般若無知之照照
豈有邊涅槃大寂之宗宗何有盡故如般若
無知論云放光云般若無所有相無生滅相
道行云般若無所知無所見此辯智照之用
而曰無相無知者何也果有無相之知不知
之照明矣何者夫有所知則有所不知以聖
心無知故無所不知不知之知乃曰一切知
故經云聖心無知無所不知信矣是以聖人
虛其心而實其照終日知未嘗知也故能默
耀
@@宗鏡三十六卷第十三張
車韜光虛心玄鑑閉智聰而獨覺冥冥者矣
然則智有窮幽之鑑而無知焉神有應會之
用而無慮焉神無慮故能獨王於世表智無
知故能玄照於事外智雖事外未始無事神
雖世表終日域中所以俯仰順化應接無窮
無幽不察而無照功斯則無知之所知聖神
之所會也然其爲物實而不有虛而不無存
而不可論者其唯聖智乎何者欲言其有無
狀無名欲言其無聖以之靈聖以之靈故虛
不失照無狀無名故照不失虛照不失虛故
渾而不渝虛不失照故動以接麤是以聖智
之用未始暫廢求之形相未始可得故寶積
曰以無心意而現行放光曰不動等覺而建
立諸法所以聖迹萬端其致一而巳矣是以
般若可虛而照眞諦可亡而知萬動可卽而
靜聖應可無而爲斯則不知而自知不爲而
自爲矣復何知哉復何爲哉問曰夫聖人眞
心獨朗物物斯照應椄無方故動與事會物
物斯照故知無所辵動與事會故會不失機
會不失機故有會於可會知無所辵故必有
知於可知有知於可知故聖不虛知有會於
可會故聖不虛會旣知旣會而曰無知無會
者何耶若夫忘知辵會者則是聖人無私於
知會以成其私耳斯可曰不自有其知安得
無知而以哉荅曰夫聖人功高二儀而不仁
明逾日月而彌昏者豈曰木石瞽其懷其於
無知而巳哉誠以異於人者神明故不可以
事相求之耳子意欲令聖人不自有知而聖
人未嘗不有知無乃乖於聖心失於文旨者
乎何者經云眞般若者清淨如虛空無知無

@@宗鏡三十六卷第十四張
車見無作無緣斯則知自無知矣豈待反照
然後無知哉若有知性空而稱淨者則不辯
於惑智三毒四倒皆亦清淨又何獨尊淨於
般若若以所知美般若所知則非般若所矢
自常淨般若未嘗淨亦無緣致淨歎於般若
然經云般若清淨者將無以般若體相眞淨
本無惑取之知無惑取之知不可以知名哉
豈唯無知名無知知自無知矣是以聖人以
無知之般若照彼無相之眞諦眞諦無兎馬
之辵般若無不窮之鑑所以會而不差當而
無是寂怕無知而無不知者矣難曰夫物無
以自通故立名以通物物雖非名果有可名
之物當於此名矣是以卽名求物物不能隱
而論云聖心無知又云無所不知意謂無知
未嘗知知未嘗無知斯則名敎之所通立言
之本意也然論者欲一於聖心異於文旨尋
文求實未見其當何者若知得於聖心無知
無所辯若無知得於聖心知亦無所辯若二
都無得無所復論哉荅曰般若義者無名無
說非有非無非實非虛斯無名之法故非言
所能言也言雖不能言然非言無以傳是以
聖人終日言而未嘗言也今試爲子狂言辯
之夫聖心者微妙無相不可爲有用之彌勤
不可爲無不可爲無故聖智存焉不可爲有
故名敎絕焉是以言矢不爲知欲以通其鑑
不知非不知欲以辯其相辯相不爲無通鑑
不爲有非有故知而無知非無故無知而知
是以知卽無知無知卽知無以言異而異於
聖心也難曰夫眞諦深玄非智不測聖知之
能在茲而顯故經云不得般若不見眞諦眞
諦

宗鏡三十六卷第十五張車則
般若之緣也以緣求智智則知矣荅以緣求
智知非知也何者放光云不緣色生識是名
不見色又云五陰清淨故般若清淨般若卽
能知也五陰卽所知也所知卽緣也夫知與
所知相與而有相與而無相與而無故物莫
之有相與而有故物莫之無物莫之無故爲
緣之所起物莫之有故緣所不能生緣所不
能生故照緣而非知爲緣之所起故知緣相
因而生是以知與無知生於所知矣何者夫
知以所知取相故名知眞諦自無相眞智何
由知所以然者夫所知非所知所知生於知
所知旣生知知亦生所知所知旣相生相生
卽緣法緣法故非眞非眞故非眞諦故中觀
曰物從因緣有故不眞不從因緣有故卽眞
今眞諦曰眞眞則非緣眞非緣故無物從緣
而生也故經云不見有法無緣而生是以眞
智觀眞諦未嘗取所知智不取所知此智何
由知然智非無知但眞諦非所知故眞智亦
非知而子欲以緣求智故以智爲知緣自非
緣於何而求知乎難曰論云不取者爲無知
故不取爲知然後不取耶若無知故不取聖
人則冥若夜遊不辯緇素之異也若知然後
不取知則異於不取矣荅曰非無知故不取
又非知然後不取知則不取故能不取而知
難曰論云不取者誠以聖心不物於物故無
惑取耶無取則無是無是則無當誰當於聖
心而云聖心無所不知耶荅曰然無是無當
也夫無當則物無不當無是則物無不是物
無不是故是而無是物無不當故當而無當
故經云盡見諸法而無所見者也難曰聖

@@宗鏡三十六卷第十六張
車**心非不能是誠以無是可是雖不是
是故當是於無是矣是以經云眞諦無相故
般若無知者誠以般若無有有相之知若以
無相爲無相又何累於眞諦耶荅曰聖人無
無相也何者若以無相爲無相無相卽爲相
捨有而之無猶逃峯而赴壑倶不免於患矣
是以至人處有而不有居無而不無雖不取
於有無然亦不捨於有無所以和光塵勞周
旋五趣寂然而往怕爾而來恬淡無爲而無
不爲者也難曰聖心雖無知然其應會之道
不差是以可應者應之不可應者存之然則
聖心有時而生有時而滅可乎荅曰生滅者
生滅心也聖人無心生滅焉起然非無心伹
無心心耳又非不應但是不應應耳是以應
會則信若四時之質直以虛無爲體斯不可
得而生不可得而滅也難曰聖智之無惑智
之無倶無生滅何以異之耶荅曰聖智之無
者無知惑智之無者知無其無雖同所以無
者異也何者夫聖心虛靜無知可無可
曰無知非謂知無惑智有知故有知可無可
謂知無非曰無知也無知卽般若之無也知
無卽眞諦之無也是以般若之與眞諦言用
卽同而異言寂卽異而同同故無心於彼此
異故不失於照功是以辯同者同於異辯異
者異於同斯則不可得而異不可得而同也
何者内有獨鑑之明外有萬法之實萬法雖
實然非照不得内外相與以成其照功此聖
所不能同用也内雖照而無知外雖實而無
相内外寂然相與俱無此則聖所不能異寂
也是以經云諸法不異者豈曰續鳧截鶴夷
嶽盈壑然後
@@宗鏡三十六卷第十七張
車無異哉誠以不異於異故雖異而不異耳
故經曰甚奇世尊於無異法中而說諸法異
又云般若與諸法亦不一相亦不異相信矣
難曰論云言用則異言寂則同未詳般若之
内則有寂用之異乎荅曰用卽寂寂卽用用
寂體一同出而異名更無無用之寂主於用
也是以智彌昧照逾明神彌靜應逾動豈曰
明昧動靜之異哉故成具曰不爲而過爲寶
積曰無心無識無不覺知斯則窮神盡智極
象外之談也卽之明文聖心可知矣釋曰般
若無知者是一論之宏綱乃宗鏡之大體微
妙難解所以全引證明夫般若者是智用無
知者是智體用不離體知卽無知體不離用
無知卽知若有知者是取相之知卽爲所知
之相縛不能徧知一切故論云夫有所知則
有所不知若是無相之知不被所知之相礙
卽能徧知一切故論云以聖心無知故無所
不知以要言之但是理事無礙非卽非離如
論云神無慮故能獨王於世表智無矢故能
玄照於事外者不卽事也智雖事外未始無
事神雖世表終日域中者不離事也理非卽
非離如事亦然是以理從事顯理徹於事事
因理成事徹於理理事交徹般若方圓故能
有無齊行權實雙運豈可執有執無迷於聖
旨乎所以論云欲言其有無狀無名欲言其
無聖以之靈何者此有是不有之有曷有其
名斯無是不無之無寧虧其體有無但分兩
名其性元一不可以有爲有以無爲無故論
云非有故知而無矢者以知自無性豈待云
知然後無知乎論云非無故無知而知者以
無

宗鏡苐三十六*十八張*相
之知非同木石無而失照此靈知之性雖無
名相寂照無辵如論云考之玄苼藉本之聖
意豈復眞僞殊心空色異照耶是以照無相
不失撫會之功覩變動不乖無相之旨造有
不異無造無不異有未嘗不有未嘗不無故
曰不動等覺而建立諸法以此而推寂用何
妨如何謂覩變之知異無相之照乎又論云
知卽無知無知卽知無以言異而異於聖心
也故知若云有之與無同之與異皆是世閒
言語但有虛名而無實體豈可以不定之名
言而欲定其無言之妙性也今揔結大意般
若無知者但是無心自然靈鑑非待相顯靡
假緣生不住有無不涉能所非一非異而成
其妙道也所以先德云夫聖心無思名言路
絕體虛不可以色取無慮不可以心求包法
界而不大處毫端而不微寂寥絕於生滅應
物無有去來鑑徹天鏡而無鑑照之勤智周
十方而不生二相森羅萬像與之同原大哉
妙用而無心者其唯般若無知之謂乎鈔云
然無知之興爲破邪執有四論文一一破之
一者或執有知爲常見二者或執無知爲斷
見三者亦知亦無知爲相違見四者非有知
非無知爲戲論見第一破常見者惑人聞說
般若者智慧也智則知也慧則見也則謂聖
人同於凡夫有心取相知見墮於常見不了
般若論主便則斥云聞聖有知謂之有心爲
破此執故云般若無知也斯則照俗不執相
照眞不著空無執無著卽四句本亡無種不
知而未嘗分別以無緣之知照實相之境智
則雖照而無知境則雖實而無相境智冥一

@@宗鏡苐三十六*十九張
*故相與寂然能所兩亡故云般若無知也
故云是以眞智觀眞諦未嘗取所知智不取
所知此智何由知又云將無以般若體相眞
淨本無惑取之知不可以知名哉又云夫陳
有無者夫智之生也極於相内法本無相聖
智何知故中論云若使無有有云何當有無
有無旣巳無知有無者誰此上並破有知之
常見也第二破無知之斷見者惑人聞經云
眞般若者無知無見無作無緣便謂般若同
於太虛無情之流墮於斷見旣乖般若論主
破之故云世稱無知者謂木石太虛無情之
流靈鑑幽燭形于未兆道無隱機寧曰無知
所以論題無知者爲明聖心無有取相之知
故云無知非謂則無眞知也何者般若靈鑑
無種不知不同太虛一向無知也然則斷見
無知略明有十一種論中略言三種十一種
者一者太虛一向空故二者木石謂無情故
三者聾瞽謂根不具無見聞故此上三種是
論所破四者愚癡謂無智慧於境不了故五
者癲狂惡鬼惑心失本性故六者心亂境多
惑心不能決斷故七者悶絕心神闇黑如死
人故八者惛醉爲藥所迷故九者睡眠神識
困熟故十者無想定外道伏惑心想不行故
十一者滅盡定二乘住寂心智止滅故此上
並是惑倒非般若無知也第三破亦有知亦
無知者則是學人聞經所明或說般若有知
或說無知不能正解便生異執論主而復破
之異執有三種一者反照故無知則是學人
謂聖人實是有知但以知物之時忘却知心
不自言我能知此只成不私自作知解非都
不
@@宗鏡三十六卷二十張*
知也二者以般若性空故無知者則是學人
謂言般若實自有知但以知性空故則無知
此只成性空故無知而未是無惑取之無知
第三眞諦境淨故歎羙般若無知何者學人
則謂般若能知眞諦之境因境淨無相故則
歎羙般若無知此只成境是無知般若常是有
知也此上三見並參亦有亦無知倶乖聖智
論主所以破之也第四破非有知非無知者
則是惑人聞經云眞般若者非有非無無起
無滅不可說示人不能亡言會其玄旨則謂
般若唯是非有非無便作非有非無之解此
並心量乖乎眞智論主破之故云言其非有
者言其非是有非謂是非有言其非無者言
其非是無非謂是非無非有非非有非無非
非無此絕言之道知何以傳此破非有知非
無知也論若如此則破四執之理照然今題
目但云無知者蓋是舉一隅而三隅反所以
智人聞說無則不取無不取亦有亦無非有
非無斯則離四句絕百非可謂眞無知也論
中分明破其四執人自不見故云是以聖人
處有不有此破有知也居無不無此破無知
也雖不取於有無此破亦有知亦無知也然
亦不捨於有無此破非有知非無知也然上
四破說雖前後辯之不同論意只於一句中
則四句理圓何者處有不有卽是居無不無
卽是不取有無卽是不捨有無斯則聖心能
亡四句離諸現量可謂無知言偏理圓故云
無知也今更依宗本義意以釋般若無知亦
是一家羙也論明般若無知者則權實二智
平等大慧也今則以略攝廣言約義豐但云

宗鏡三十六卷第二十一張車*
般若則會二智矣故宗本云漚和般若者大
慧之稱也何者若唯般若觀於實相而無權
智涉有者則沉滯於空若唯權智涉有而無
般若達空者則涉有之時染於塵累若能二
智圓明者則眞智觀眞諦而不取空權智化
物而不著有故論云智有窮幽之鑑而無知
焉者此則眞智照眞不取於無也神有應會
之用而無慮焉者此則權智涉俗不取於有
也神無慮故獨王於世表智無知故能玄照
於事外者此謂二智倶能照眞則權中有實
也智雖事外未始無事神雖世表終日域中
矣者謂二智倶能照俗則實中有權也然則
權實自在事理混融處有不取於塵居無不
沉於寂眞俗雙泯空有兩亡何實何權誰境
誰智儻然靡據蕭散縱撗不取不捨可謂平
等大慧故云般若無知也如起信論云所言
覺義者謂心體離念離念相者等虛空界無
所不徧法界一相卽是如來平等法身依此
法身說名本覺離念者卽是此論之無知無
知之眞知卽是本覺本覺卽是佛一切智也
無所不徧者卽無所不知也夫一切境界只
於一念心中一時頓知無有辵餘眞俗並照
不墮有無也故論云知卽無知無知卽知無
以言異而異於聖心也知卽無知卽是眞智
徧知名一切智也無知卽知卽是無種不知
名一切種智也聖心不殊以心無二故唯只
一智但隨境照說有二也二旣不二一亦非
一若約天台卽言直緣中道名一切智雙照
二諦名一切種智又佛智照空如二乘所見
名一切智照假如菩薩所見名道種智佛智

@@宗鏡三十六卷第二十二張車照
中皆見實相名一切種智故言三智一心中
得一心卽般若無知之智也以心不屬有無
常照中道卽是自性有大智慧光明義徧照
法界義眞實識知義故云斯則不知而自知
矣卽不假作意故不知也自性明照故而自
知也以神解之性自然寂而常照不依他發
起也故信心銘云虛明自照不勞心力又云
若體自無取相之知故言無知不是前念起
知至後念妄却知想然後名無知若然者則
成無記之心何名般若無知耶蓋是無緣之
智照無相之境眞境無相眞智無知境智冥
一理無不盡鑑無不窮可謂佛智見性也又
夫有取相之知則心有閒礙不能垢淨同如
有無一旨照空迷於辯有知俗乖乎了眞不
能圓照萬法故云有所不知也永嘉集云若
以知知寂此非無緣知如手執如意非無如
意手若以自知知亦非無緣如如手自作拳
非無不拳手亦不知知寂亦不自知知不可
爲無知自性了然故不同於木石手不執如
意亦不自作拳不可爲無手以手安然故不
同於兎角乃至今言知者不須知知但知而
巳則前不接滅後不引起前後斷續中閒自
孤當體不顧應時消滅知體旣巳滅豁然如
托空寂爾少時閒唯覺無所得卽覺無覺無覺
之覺異乎木石觀和尙云此上無緣之知斯
爲禪宗之妙以彼但顯無緣眞智以爲眞道
若奪之者但顯本心不隨妄心未有智慧照
了心原故須能所平等等不失照爲無知之
知此知知於空寂無生如來藏性方爲妙耳
然上依敎方便雖分頓漸不離一心如

@@宗鏡三十六卷二十三張車
有偈云諸論各異端修行理無二競執有是
非達者無違諍
宗鏡錄卷第三十六車
音義
疇<直由反昔也>卮<章移反>刻<苦得反剝也>瘴<之亮反>溺<奴歷奴>
詐<側駕反>誅<陟輸反>戮<力竹反>讒<尖咸反>豺<士諧反人作扞>虺
<許偉反>鴆<直禁反鳥名食蛇>壑<呼各反>霹<普棘反>靂<郞擊反>訟
<似用反>諠<況袁反諠譁也>吸<許及反>突<陀骨反觸也>誑<居況反>諂
<丑琰反諂僞>餒<奴罪反餓也>繪<胡對反盡也>猫<莫交反又音苗>曦<許羈
><反日光也>岷<武巾反山名>觴<式羊反酒器>籰<玉縛反收絲具也>嚬<
符眞><反笑也>渝<羊朱反變也>瞽<公戶反目瞽也>怕<普伯反靜切>恬<
徒兼反清><也>鳧<防無反>癲<都年反病也>儻<他
朗反倜儻也>丁未歲分司
大藏都監開板

宗鏡錄卷第三十七車
慧日永明寺主智覺禪師延壽集
夫萬行敎法揔約心解者只如諸佛所說經
敎皆以名句文身詮表方成法義云何但明
一心而巳荅今且先約古德機應合說質
影雙明佛言自從光耀終至鶴林不說一字
汝亦不聞此是佛密意說約本眞法體離言
詮故不說一字卽諸法寂滅相不可以言宣
又但是佛不說心外一字法敎體者護法云
如來旣實現身實說法者卽通用說者聽者
正兼聲名句文而爲敎體敎體通有漏無漏
影像本質卽是合冝聞者根性巳熟遂感激
如來識上有文義相生佛以慈悲本願緣力
卽爲衆生說三乘法所有聲名句文是正無
漏本質敎若是三乘五性衆生佛邊聽法不
能親聞自變相分而緣所有聲名句文卽取
有漏無漏是影像兼敎即以質敎爲本能現
影像故影像敎爲未依質有故由此取本質
敎爲正敎體影像敎爲兼敎體無性菩薩難
云我宗但取衆生識上影像相分爲敎體者
卽不違唯識汝護法若取佛本質聲名句文
爲敎體者卽是心外有法何成唯識護法荅
唯識之宗約親相分衆生聽時變起相分而
緣非取他質以爲自性然他本質卽佛菩薩
亦成唯識故不相違問何不唯取本質爲正
敎體卽休荅緣衆生不能親聞無漏質故必
資影像問若爾何不唯取影像爲教體是親
聞故荅雖卽親聞必假本質是以唯識論云
展轉増上力二識成決定言展轉增上力者
卽佛與衆生互爲増上緣言二識成決定者

@@宗鏡三十七卷第二張車
卽衆生根決定如來悲決定謂衆生根熟合
聞法決定如來卽有悲決定決定與衆生說
法爲増上緣故又諸師影質有無不同應須
四句分別一唯質無影卽小乘有部等二唯
影無質卽龍軍無性三倶句卽護法親光四
倶非卽龍猛清辯謂彼計勝義門中不辯敎
體全撥菩提涅槃爲空故巳上約四句料簡
門中質影雙通護法爲勝然若約名句文身
解釋詮表皆是言分別凡有詮量不出心識
乃至能說所說並屬見聞覺知心含善惡諸
心數等無有一法出於心外當知此心諸法
之都顯事合理心可軌持故稱曰經豈上於
心乃至一切六塵悉皆是經以心徧一切處
故如法華玄義云歷法明經者若以經爲正
翻何法是經舊用三種一用聲爲經如佛在
金口演說但有聲音詮辯聽者得道故以聲
爲經大品云從善知識所聞也二用色爲經
若佛在世可以聲爲經今佛去世紙墨傳持
應用爲色經大品云從經卷中聞三用法爲
經故云修我法者證乃自知又塵爲經若於
此土耳識利者能於聲塵分別取悟則聲是
其經於餘非經若意識利者自能研心思惟
取決法是其經於餘非經眼識利者文字詮
量而得道理色是其經於餘非經此方用三
塵而巳餘三識鈍鼻齅紙墨則無所知身觸
經卷亦不能解舌噉文字寧別是非若他土
亦用六塵亦偏用一塵如淨名曰以一食施
一切於食等者於法亦等於法等於食亦等
此卽偏用舌根所對爲經或有國土以天衣
觸身卽得道此偏用觸爲經或見佛光明

@@宗鏡三十七卷第三張車*得
道此偏用色爲經或寂滅無言觀心得道此
偏用意爲經如衆香土以香爲佛事此偏用
香爲經他方六根識利六塵得爲經此土三
根識鈍鼻不及驢狗塵等云何於香味觸等
能得通達問根利故於塵是經鈍者塵則非
經耶荅六塵是法界體自是經非根利取方
乃是經何者大品云一切法趣色是趣不過
此色能詮一切法如墨黑色一劃詮一二劃
詮二三劃詮三豎一劃則詮王足右劃則詮
丑足左劃則詮田出上詮由出下詮申如是
迴轉詮不可盡或一字詮無量法無量字共
詮一法無量字詮無量法一字詮一法於黑
墨小小迴轉詮量大異左迴詮惡右迴詮善
上點詮無漏下點詮有漏殺活與奪毁譽苦
樂皆在墨中更無一法出此墨外略而言之
黑墨詮無量敎無量行無量理黑墨亦是敎
本行本理本黑墨從初一點至無量點從點
至字從字至句從句至偈從偈至卷從卷至
部又從一字句中初立小行後著大行又從
點字中初見淺理後到深理是名黑色敎行
義三種微發乃至當知黑字是諸法本靑黃
赤白亦復如是非字非非字雙照字非字不
可說非不可說不可見非不可見何所簡擇
何所不簡擇何所攝何所不攝何所弃何所
不弃是則倶是非則悉非能於黑色通達一
切非於一切非通達一切是通逵一切非非
非是一切法邪一切法正若於黑色不如是
解則不知字與非字靑黃赤白有對無對皆
不能知若於黑色通達知餘色亦如是此卽
法華經意以色爲經也聲塵亦如是或一

宗鏡三十七卷第四張車
聲詮一法耳根利者卽解聲愛見因緣卽空
卽假卽中知脣舌牙齒皆不可得聲卽非聲
非聲亦聲非聲非非聲聲爲敎行義本種種
等義皆如上說是卽通達聲經香味觸等亦
復如是經云一切世閒治生産業皆與實相
不相違背卽此意也外入皆經周徧法界内
入亦如是内外入亦如是經云非内觀得解
脫亦不離内觀得解脫等又云能觀心性名
爲上定心是體夫有心者皆當得三菩提心
是宗制心一處無事不辦心是用三界無別
法唯是一心作覺觀心是語本以心分別於
心證心是敎相故云華香雲樹卽法界之法
門刹土衆生本十身之正體故華嚴經云知
一切法是正思惟藏問若心外無法唯聽
無說者云何佛言我已所說法如手中葉又
佛皆自說我成佛來不說一字等荅古釋
云林中葉喻據爲其緣令諸有情識變法解
名我巳說如手中葉未爲作緣衆生自心未
起法解名我未說如林中葉約爲増上名說
未說又唯識鏡問云此中旣云佛皆自說何
故乃言佛不說法豈非自語相違過耶荅此
亦是可聞者自識變生佛實不說但爲増上
也衆生識上變此言故故引爲證問但了
一心能成深觀者若無位次皂白何分須合
敎乘以祛譌濫敎觀雙辯方契佛心荅誠
如所言闕一不可圓敎觀心須明六卽以三
觀故免數他寶以六卽故無増上心然心非
數量豈有四六之文理合幽玄誰分淺深之
位但爲證入有異俄分四敎之門昇進亦殊
故列六卽之位此出台敎止觀正文簡慢濫

@@宗鏡三十七卷第五張車
於初心證究竟於後位止觀云約六卽顯是
者問爲初心是後心是荅如論云焦炷非初
不離初非後不離後若智信具足聞一念卽
是信故不謗智故不懼初後皆是若無信高
推聖境非巳智分若無智起増上慢謂已均
佛初後倶非爲此事故須知六卽謂理卽名
字卽觀行卽相似卽分眞卽究竟卽此六卽
者始凡終聖始凡故除疑怯終聖故除慢大
理卽者一念心卽如來藏理如故卽空藏故
卽假理故卽中三智一心中具不可思議三
諦一諦非三非一一色一香一切法一切心
亦復如是名爲理卽菩提亦是理卽止觀卽
寂名止卽照名觀名字卽者理雖卽是日用
不知以未聞三諦全不識佛法如牛羊眼不
解方隅或從知識或從經卷聞上所說一實
菩提於名字中通達解了知一切法皆是佛
法是爲名字卽菩提亦是名字止觀若未聞
時處處馳永旣得聞巳攀覓心息名止但信
法性不信其諸名爲觀觀行卽者若但聞名
口說如蟲食木偶得成字是蟲不知是字非
字旣不通達寧是菩提必須心觀明了理慧
相應所行如所言所言如所行華首云言說
多不行我不以言說但心行菩提此心口相
應是觀行菩提釋論云四句評聞慧具足如
眼得日照了無僻觀行亦如是雖未契理觀
心不息如首楞嚴中射的喻是名觀行菩提
亦名觀行止觀恒作此想名觀餘想息名止
相似卽菩提者以其逾觀逾明逾止逾寂如
射鄰的名相似觀慧一切世閒治生産業不
相違背所有思想籌量皆是先佛經中所說

@@宗鏡三十七卷第六張車如六
根清淨中說圓伏無明名止似中慧名觀分
眞卽者因相似觀力入銅輪位初破無明見
佛性開寶藏顯眞如名發心住乃至等覺無
明微薄智慧轉著如從初月至十四日光垂
圓闇垂盡若人應以佛身得度者卽八相成
道應以九法界身得度者以普門示現如經
廣說是名分眞菩提亦名分眞止觀分眞智
斷究竟卽菩提者等覺一轉入于妙覺智光
圓滿不復可増名菩提果大涅槃斷更無可
斷名果果等覺不通唯佛能通過茶無道可
說故名究竟菩提亦名究竟止觀古德約四
敎明六卽者若藏敎執色爲有施拙度破析
之因成但空灰斷之果通敎執色心是空了
緣生無性之宗失中道不空之理別敎從心
生十法界心但有能生十界之理性未卽便
具十界之因果如從地生一切草木但從一
心次第生十界也圓敎心具十法界不待能
所生亦無前後際只一念是十界只十界是
一念一切時一切處一切法念念中體常圓
滿塵沙萬德不欠少一分八萬惑業不除斷
一分不謂佛是果頭極聖我未證得不謂凡
是底下穢濁我應捨離揔覽法界在一念心
頭如一圓珠瑩徹明白圓解更無覺觀進修
亦不見有凡聖取捨分別妄念悉盡也以初
圓信人未得純淨煩惱有厚薄習氣有淺深
分別難忘攀緣易起心浮觀淺惑重境强於
對治之中故分六卽是以凡夫心性本體實
齊上聖但凡夫未能常用本隨境生心分別
計校十差萬別雖在人道心多不定或發地
獄心或發餓鬼畜生心何況人天善

宗鏡三十七卷第七張車道何
況三乘聖道無始妄習何能頓遣雖有見解
未能常照故是凡也若生死卽涅槃煩惱卽
菩提是理卽若能暫照諦理卽坐佛座證佛
身用佛法當此一念圓現時不見十方佛異
我此身此念也解而未修是名字卽念有分
數名觀行卽念似於境名相似卽境入於念
名分眞卽無境無念名究竟卽雖六常一何
凡何聖雖一常六凡聖天絕又六而常一故
言卽一而常六故初後不齊當觀念時非一
非六又譬如不離貧女家得金卽也貧女得
金卽富可喻衆生卽佛取金有次第豈非六
乎耘除草穢觀行伏惑也掘土近金似見物
未分明豈非相似收得一分豈非分眞盡得
受用女人歡喜豈非究竟耶是以頓悟宗巳
復須言行相應旣得本清淨又須離垢清淨
如大集經偈云遠離一切諸煩惱清淨無垢
猶眞實其心能作大光明是名寶炬陀羅尼
又云若有不覺一切境界及自境界如是之
人則能調伏問如來無密語迦葉不覆藏
則衆生心常自明現何須敎觀開示廣論橫
豎荅只爲佛之知見藴在衆生心雖然顯
現而迷者不知以客塵所覆妄見所障雖有
如無似世閒寶藏爲物所覆莫有知者是以
須的示其寶處令親得見遂獲其寶利濟無
窮此亦如是因斯方便之門得見心寶遂以
緣了資發親得現前智藏豐隆法財具足有
茲勝利敎跡非虛如大涅槃經云譬如大海
雖同一鹹其中亦有上妙之水味同於乳喻
如雪山雖復成就種種功德多生諸藥亦有
毒草諸衆生身亦復如是雖有四大毒

@@宗鏡三十七卷第八張車惠*
蛇之種其中亦有妙藥大王所謂佛性非是
作法但爲煩惱客塵所覆若刹利婆羅門毗
舎首陀能斷除者卽見佛性成無上道所以
古德云開物性原者良以衆生性含智海識
洞眞空但衣蔽明珠室埋秘藏要假開示令
其悟入須憑觀慧以契無生又欲廣其義用
須明橫豎法門豎唯一心橫徧一切心非橫
豎橫豎是心隱顯同時卷舒無礙念念相卽
法法融通將豎約橫則無橫而不豎一一法
皆至心原將橫約豎則無豎而不橫具一切
句及一一句皆廣等法界所以義海云體無
別異舉則全鋒理不殊途談皆頓顯良由二
邊相盡差別體融隨智卷舒應機屈曲是故
言起卽起誰云路之不通舉多卽多孰談法
之無在故知立敎皆爲對機機冝不同敎分
多種且如觀色一法五敎證入不同初小乘
見是實色不說性空初敎見此色法從緣所
成必無自性卽空無所有如波歸水終敎見
色空無礙以眞空不守自性隨緣成色卽是
幻色遂頼空成卽此頼空之色虛相無體恒
自性盡而空現是故色卽空而常泯空卽色
而常存要由自盡之色方是空色成色之空
乃是眞空舉體互融無有障礙如水入波頓
敎一色法無非眞理所收是故此色卽眞理
一味等更無別法而可顯說水波雙絕圓敎
起卽全收一多互攝同時成立一塊圓明隨
舉卽色隨舉卽空義味自在隨智取用何以
故隨舉一門無不顯現古德云皆本一心而
貫諸法夫一心者萬法之㧾也分而爲戒定
慧開而爲六度散而爲萬行萬行未嘗非一

@@宗鏡三十七卷第九張車
心一心未嘗違萬行然則一心者萬法之所
生而不屬於萬法得之者則於法自在矣見
之者則於敎無礙矣本非法不可以法說本
非敎不可以敎傳豈可以軌跡而尋哉故知
但研精一法内照分明自然柔軟入神順法
界之性無心合道履一際之門所以大智度
論云以人心多散如狂如賊如醉一心敬愼
是諸功德初門攝心得禪便得實智慧得實
智慧便得解脫得解脫便得盡苦如是等事
皆從一心得華嚴私記云無縛無著迴向者只
了一切皆如故所以無縛著耳知一切皆無
縛脫一法旣爾一切法皆然所以一切法卽
一法一法卽一切法若一切法皆無性卽是
分身佛集寶塔出現須彌入芥耳如是洞達
一解千從則知佛向無所有中出生法於畢
竟空中建立以無生無性故迴轉由以遂得
集散同時大小卽入所以森羅義趣報化影
像乃至無量德業廣大神通於宗鏡中一時
顯現且如龍蜃等類全是業果生死之身尙
現不思議之力用何況悟根本心具如實智
而不能現廣大之神用乎如華嚴經云佛子
如羅睺阿修羅王本身長七百由旬化形長
十六萬八千由旬於大海中出其半身與須
彌山而正齊等佛子彼阿修羅王雖化其身
長十六萬八千由旬然亦不壞本身之相諸
藴界處悉皆如本心不錯亂不於變化身而
作他想於其本身生非已想本受生身恒受
諸樂化身常現種種自在神通威力佛子阿
修羅王有貪恚癡具足憍慢尙能如是變現
其身何況菩薩摩訶薩能深了達心法如幻

宗鏡三十七卷第十張車**
一切世閒皆悉如夢一切諸佛出興於世皆
如影像一切世界猶如變化言語音聲悉皆
如響見如實法以如實法而爲其身知一切
法本性清淨了知身心無有實體其身普住
無量境界以佛智慧廣大光明淨修一切菩
提之行乃至如有幻師隨於一處作諸幻術
不以幻地故壞於本地不以幻日故壞於本
日菩薩摩訶薩亦復如是於無國土現有國
土於有國土現無國土於有衆生現無衆生
於無衆生現有衆生無色現色色現無色初
不亂後後不亂初菩薩了知一切世法悉亦
如是同於幻化知法幻故知智幻知智幻故
知業幻知智幻業幻巳起於幻智觀一切業
如世幻者不於處外而現其幻亦不於幻外
而有其處菩薩摩訶薩亦復如是不於虛空
外入世閒亦不於世閒外入虛空何以故虛
空世閒無差別故住於世閒亦住虛空菩薩
摩訶薩於虛空中能見能修一切世閒種種
差別妙莊嚴業於一念頃悉能了知無數世
界若成若壞亦知諸劫相續次第能於一念
現無數劫亦不令其一念廣大菩薩摩訶薩
得不思議解脫幻智到於彼岸住於幻際入
世幻數思惟諸法悉皆如幻不違幻世盡於
幻智了知三世典幻無別決定通達心無邊
際如諸如來住如幻智其心平等菩薩摩訶
薩亦復如是知諸世閒皆悉如幻於一切處
皆無所著無有我所如彼幻師作諸幻事雖
不與彼幻事同任而於幻事亦無迷惑菩薩
摩訶薩亦復如是知一切法到於彼岸心不
計我能入於法亦不於法而有錯亂問只

@@宗鏡三十七卷第十一張
車如自心如何觀耶荅性該始終之際體
非起盡之緣體徧迷悟之中性非解惑之事
又云夫心原本淨無爲無數非一非二無色
無相非偏非圓雖復覺知亦無覺知若念未
念四運檢心畢竟回得豈可次第不次第偏
圓觀耶猶如虛空等無有異此之心性畢竟
無心有因緣時亦得明心旣有論心卽有方
便正觀之義譬如虛空亦有陰陽時雨心亦
如是雖無偏圓亦論漸頓若觀心具有性得
三諦性得三觀及一切法無前無後無有次
第一念具足十法界法若觀心非空非有則
一切從心生法亦非空非有如是等一切諸
法在一心中當知觀此心原與如來等若作
如此圓觀其人行住坐臥皆應起塔生如來
心如此觀心名觀佛心也輔行記云心造卽
是心具故引心造之文以證心具華嚴經偈
云心如工畫師造種種五陰一切世界中無
法而不造如心佛亦爾如佛衆生然心佛及
衆生是三無差別若人欲求知三丗一切佛
應當如是觀心造諸如來不解今文如何消
偈心造一切三無差別言心造者不出二意
一者約理造卽是具二者約事不出三世三
世又三一者過造於現過現造當如無始來
及以現在乃至造於盡未來際一切諸業不
出十界百界千如三千世閒二者現造於現
卽是現在同業所感遂境心變名之爲造以
心有故一切皆有以心空故一切皆空如世
一官所見不同是畏是愛是親是怨三者聖
人變夜所造亦令衆生變心所見並由理具
方有事用今欲修觀但觀理具倶破倶立倶
是
@@宗鏡三十七卷第十二張
車法界任運攝得權實所現又問此不思議
亦約次第以釋十法界與思議何別荅其實
無別思議乃作從心生說不思議作一心具
說若能如上信解福德無量佛親比校萬行
難偕如法華經偈云若人求佛慧於八十萬
億那由他劫數行五波羅蜜於是諸劫中布
施供養佛及緣覺弟子幷諸菩薩衆珍異之
飮食上服與臥具栴檀立精舎以園林莊嚴
如是等布施種種皆微妙盡此諸劫數以迴
向佛道若復持禁戒清淨無缺漏求於無上
道諸佛之所歎若復行忍辱住於調柔地設
衆惡來加其心不傾動諸有得法者懷於増
上慢爲此所輕惱如是亦能忍若復勤精進
志念常堅固於無量億劫一心不懈息又於
無數劫住於空閑處若坐若經行除睡常攝
心以是因緣故能生諸禪定八十億萬劫安
什心不亂持此一心福願來無上道我得一
切智盡諸禪定際是人於百千萬億劫數中
行此諸功德如上之所說有善男女等聞我
說壽命乃至一念信其福過於彼文句疏釋
云一念信解者謂隨所聞處豁爾開明隨語
而入無有罣礙信一切法皆是佛法又信佛
法不隔一切法不得佛法不得一切法而見
一切法亦見佛法卽一而三卽三而一亦是
行於非道通達佛道行於佛道通達一切道
不得佛道一切道而通達佛道一切道無所
有而有而有無所有非所有非無所有如門
前路通達一切東西南北劃無壅礙眼耳鼻
舌身意凡有所對悉亦如是無疑曰信明了
曰解是爲一念信解心也此一念信解心心
同

宗鏡三十七卷第十三張
車佛心信齊佛信入眞實般若之性到究竟
解脫之原所以無量無數劫中修五波羅蜜
之功德校量信解宗鏡一念之功萬不及一
故云不識玄旨徒勞念靜是以先悟宗鏡然
後圓修理行無差方爲契當問如上觀心
如何是所入能入之門荅能所之入唯是
一心約智而論假分能所所入卽所證一心
之理能入卽能觀一心之智又理是心之體
智是心之用猶如日光還照日體以此心光
復照心體則二而不二體用冥一不二而二能
所似分今約先德依華嚴宗立所入能入二
門先明所八者統唯一眞法界謂寂寥虛曠
沖深包博揔該萬有卽是一心體絕有無相
非生滅迷之則生死無窮解之則廓然大悟
爲揔開示不知以何詺目强分理事二門而
理事渾融無有障礙一事法界二理法界略
有二門一性淨門在纏不染性恒清淨雖徧
一切不同一切如濕之性徧於動靜凝流不
易淨檅恒如二離垢門由對治障盡隨位淺
深體雖湛然隨緣有異三事理無障礙法界
亦有二門一相卽無礙門一心法界含眞如
生滅二門互相交徹不壞性相其猶攝水之
波非靜攝波之水非動二形奪無寄門謂無
事非理故事非事也無理非事故理非理也
四雙融倶離性相渾然而有十門一由離相
故事壞而卽理二由離性故理泯而卽事三
由離相不壞相故事卽理而事在以非事爲
事四由離性不泯性故理卽事而理在以非
理爲理五由離相不異離性故事理雙奪逈
超言念六由不壞不異不泯故有初事理二界
倶存
@@宗鏡三十七卷十四張車
爛然可見七由不壞不泯不異離相離性故
爲一事理無礙法界使超視聽之妙法無不
恒通見聞絕思議之深義未嘗礙於言念八
由以理融事令無分劑如理之徧一入一切如
理之包一切入一故緣起之法一一各攝法
界無盡九由因果法各全攝故令普賢身中
佛佛無盡佛毛孔内菩薩重重十因果法界
差別之法無不恒攝法界無辵故隨一一門
一一位各攝重重故廣刹大身輕塵毛孔皆
無盡相以其後一揔融前九爲渾融門夫法
界者卽一心之揔名萬行之歸趣如華㘙論
云從信住行迴向十地十一地及佛果揔以
法界爲果體文殊爲法界理普賢爲法界智
理智妙用爲一佛門以此一門爲化羣蒙分
爲二法若也逐根隨俗法門無盡若論實理
不離無法界之中一法一多無礙名爲普賢
始接童蒙達無性理中妙簡正邪入無生慧
名號文殊亦名童子菩薩能同苦際興行利
生治佛家法名爲普賢二人參體名之爲佛
本來自在名爲法界從初徹後揔此法界爲
體更無別法此品爲一切諸佛因果之大都
亦是衆聖賢所行之大路無出此也亦是自
心一切智王之所遊觀之大宅也亦是一切
衆生之所依故名法界二能入門有二一果
海離於說相二因門可寄言說今且略明無
分別智證理法界以爲五門一能所歷然謂
以無分別智證無差別理如日合空雖不可
分而日非空空非日光二能所無二以知一
切法卽心自性以卽體之智還照心體舉一
全收舉理收智智非理外舉智收理智體卽

@@宗鏡三十七卷十五張車
寂如一明珠珠自有光光還照珠三能所倶
泯由智卽理故智非智以全同理無自體故
由理卽智故理非理以全同智無自立故如
波卽水動相便虛如水卽波靜相亦隱動靜
兩亡性相齊離四存泯無礙離相離性則能
所雙泯不壞性相能所歷然如波與水雖動
靜兩亡不壞波濕五舉一全收上列四門欲
彰義異理旣融攝曾無二原如海一滴具百
川味又所入境者卽不思議解脫境界何名
不思議心言罔及故何法不思議卽解脫境
界解脫有二一作用解脫作用自在脫拘礙
故二離障解脫具足二智脫二障故二障者
卽煩惱所知二障煩惱障事所知障理一切
衆生不證眞心皆爲二障所纏由內離障外
用無羈二義相成揔名解脫境界有二一分
劑境如國疆域各有分劑佛及普賢德用分
劑無能及故二所知境界事理無邊唯佛普
賢方究盡故由證所知無邊之境故成德用無
有邊涯二亦相成揔爲境界此二不二故不
思議又能入者卽普賢行願又人與法倶稱
普義若約人卽普賢若約法卽普法所言入
者能所契合泯絕無寄一入全眞方爲眞入
又不入而入以智體卽如如外無法而可攀
緣故無可入心行處滅寂然無入不失照用
故恒以一如而觀諸法故名而入此二無礙
方爲眞入又佛境入無所入有三一約一切
衆生卽如來藏更何所入翻迷之悟故云證
入二約理非卽非異故云入無所入三約心
境這冥眞境故說爲入若有所入境智未亡
豈得稱入實所入方名眞入又入不入二

宗鏡三十七卷十六張車
義上約緣起相由門今法性融通門者卽性
之一字夫法性融通要不壞相而卽眞性入
則壞緣起者無可相入不入則壞性者則性
不徧一切法故由不壞性相方是法性融通
義也二又要由不入方能入耳者亦通二門
唯就相說若約緣起門要由諸緣歷然不入
方得相資徧相入耳若約法性融通門者要
由事相歷然方隨理融入一切法故說若唯
約理無可卽入若雙約性相上第一義相卽
不入性卽能入若獨相獨性倶不能入要二
相融方能入又若約體空則無來無入若唯
約性無可卽入若約相不壞如本無差者或
唯約事不能卽入以性融相故得互入是顯
正入義謂不異理之一事全攝法性時令彼
不異理之多事隨所依理皆於一中現等一
事攝理旣爾多事攝理亦然則一事隨所依
理皆於多中現故得互入是法性融通門以
此一門能入萬法故法華疏云以實相入眞
決了聲聞法是諸經之王實相入俗一切治
生産業皆與實相不相違背實相入中諸法
無非佛法若入此三觀卽是入一切法以諸
法不出三諦故問十住菩薩證入之時唯
一眞如無有境界云何復說分劑二種境界
荅此是不思議境界非同情執或存或泯或
揔合或倶離不出一心而論舒卷若存非立
心外之法是存其全理之事若泯非壞全事
之理是泯其體外之見則不礙心境而一味
不壞一味而心境故華嚴經頌云如來甚深
境其量等虛空一切衆生入而實無所入
問若正觀成時以有心成以無心成荅夫

@@宗鏡三十七卷十七張車
入此宗不可以有無求不可以能所辯若以
有念析歸無念此念還成有若以無心作空
無會者卽成斷滅皆落意地不出見知又若
逆之則不合事理若順之又成能所只可以
妙會不可以事求所以華嚴會意云並湏除
念會意無閒相續順法修行若動念起心卽
入魔綂以法不動念故順法卽念除我見是
妄心違法故生死是知法無動念不可以有
念求又非無念不可以無心得應可玄會取
其意耳如說有不有無不無等伹動心卽寂
是彼法故名順法也若以心順於法卽有能
所非順法也故維摩經云法離一切觀行肇
師云法本無相非觀行之所能見見之者其
唯無觀乎如赤水求於玄珠罔象而得之故
云藏於身不藏於川在於心不在乎水故莊
子云黃帝遊於赤水之北登崑崙之丘南望
辵其玄珠使智索之而不得使离婁索之而
不得乃因罔象得之黃帝曰異哉罔象乃可
得之夫眞不可以定求故無心以得之如弄
珠吟云罔象無心却得珠能見能聞是虛僞
然雖不落見聞又非無知覺如融大師信心
銘云惺惺了知見綂轉彌寂寂無見闇室不
移惺惺無妄寂寂寥亮寶印眞宗森羅一相
所以無念者卽念而無念以念無自性緣起
卽空又緣起者皆是眞性中緣起豈屬有無
乃至卽生無生卽滅無滅亦復如是故寶藏
論云若言其生無狀無形若言其滅今古常
靈又云是以斬首灰形其無以損生金丹玉
屑其無以養生故眞生不滅眞滅不生可謂
常滅可謂常生其有愛生惡滅者斯不悟常

@@宗鏡三十七卷十八張車滅愛
滅惡生者斯不悟常生永嘉集云故知妙道
無形萬像不乖其致眞如寂滅衆響靡異其
原迷之則見倒惑生悟之則順違無地閴寂
非有緣會而能生峩嶷非無緣散而能滅滅
旣非滅以何滅滅生旣非生以何生生生滅
旣虛實相常住矣華嚴疏云生之無生眞性
湛然無生之生業果宛然是知若卽念存有
念卽是常見離生求無生卽是斷見皆不達
實相無生無滅之理若正了無生則無生無
不生豈定執有生無生之二見乎所以云誰
無念誰無生若實無生無不生喚取機關木
人問求佛施功早晩成若以息念歸無念如
同寒木死灰與木人何別豈有成佛之期耶
斯乃尙未知卽念而無念寧知一念頓圓乎
如有問言夫妙行者統唯無念今見善見惡
願離願成瘕役身心豈當爲道荅若斯見者
離念求於無念尙未得於眞無念也況念無
念之無礙耶又無念但是行之一也豈成一
念頓圓此一念頓圓之旨非意解所知唯忘
情可以契會如悟玄序云夫玄道者不可以
設功得聖智者不可以有心知眞諦者不可
以存我會至功者不可以營事爲忘言者可
以道合虛懷者可以理通冥心者可以眞一
辵智者可以聖同雖云道合無心於合合者
合焉雖云聖同不求於同同者同焉無心於
合則無合無散不求於同則無異無同超非
於百非之外非所不能非焉忘是於萬是之
前是所不能是焉是所不能是則無是矢非
所不能非則無非矣無異無同則怨親不二
無非無是則毁讚常一是以忘言者捨

宗鏡三十七卷十九張車
筌罤也虛懷者離取著也冥心者不巳見也
辵智者泯能證也若運心合道則背道若起
念求同則失同若爲是所是則沒是若爲非
所非則沉非以要言之但得直下無心則同
異倶空是非咸泯斯泯亦泯茲空亦空此猶
寄言因跡對待若得絕待頓悟一心唯契相
應不俟更說
宗鏡錄卷第三十七
音義
劃<胡麦反>評<符兵反評量也>僻<芳辟反郞也>耘<王分反耨耘>背<占諧
><反倶也>沖<直弓反扣也>詺<名正反詺目也>羈<居冝反馬絆也>惺<桑經
反惺><憁了慧皃>屑<先結反>閴<苦鴡反寂靜也>峩<五何反嵯峩也>嶷<魚力
反岐嶷>丁未歲分司大藏
都監開板
@@宗鏡錄卷第三十八車
慧日永明寺主智覺禪師延壽集
夫初後之位不離本覺能所之化唯是一心
若悟本稱覺則本不可得若不可得行位徒
施得與不得其旨如何荅得而不得始
本之覺無差不得而得妙證之時玄會如金
剛三昧經云佛言善男子五位一覺從本利
入若化衆生從其本處舎利弗言云何從其
本處佛言本來無本處於無處本際入實發
菩提而當成聖道何以故善男子如手執彼
空不得非不得論釋云舉疑發起云若本處
應得入若得入非無本處爲辵是疑故引喻
釋手執彼空者手執喻能入之行處空喻所
入之本不得者虛空無形可握故非不得者
握内不無虛空故本利亦爾本來無本處性
故不可得無本之本不無故非不可得也斯
則悟本稱得非向外求若有所求卽是失本
又若有所得不得菩提以無得故出生菩提
故又無得之法非在得外要求一切法方盡
無得之原如發菩提心論云於無法中說諸
法相於無得中說有得法如是之事諸佛境
界然雖求一切法以了無得故卽無所依無
所求中吾故求之耳故大寶積經云佛問文
殊依何正修行文殊曰正修行者爲無所依
釋曰凡有言敎所詮並證一心之義若心外
見法是邪修行則有所依故若正修行不依
一物所依旣寂能依亦亡能所倶空邪正雙
泯卽正修行矣無生義云經言法離眼耳鼻
舌身意是故六根不能取故言學者無取大
智度論言譬如太末蟲處處能集唯不能集

@@宗鏡三十八卷第二張車
火中衆生意識亦復如是預是可聞見法悉
皆能緣而不能緣般若故知般若性離意不
能取又能取之人性復自空故不能取若以
眼取如經言眼性復空若以耳取意性又空
若以手取手性又空若以意取意性又空人
與法共是一如如不能取得如也空不能取
得空卽是學者無取故言無得又一念心起
有二種覺一約有心者察一念纔起後念不
續卽不成過所以禪門中云不怕念起唯慮
覺遟說云瞥起是病不續是藥以心生卽是
罪生時故是以初心攝念爲先是入道之階
漸如諸經要集云攝心一處便是功德叢林
散慮片時卽名煩惱羅刹所以曇光釋子降
猛虎於膝前螺髻仙人宿巢禽於頂上乃至
森羅不能自觸要須因倚諸根内想感發何
以知然今有心感於内事發於外或緣於外
起染於内故知内外相資表裡遞用君臣心
識不可備捨故經云心王若正則六臣不邪
識意惛沉則其主不明今悔六臣當各慚愧
制禦六根不令馳散也法句經心意品云昔
佛在世時有一道人在河邊樹下學道十二
年中貪想不除走心散意但念六欲目色耳
聲鼻香口味身受心法身靜意遊曾無寧息
十二年中不能得道佛知可度化作沙門往
至其所樹下共宿須臾月明有龜從河中出來
至樹下復有水狗飢行求食與龜相逢便欲噉
龜龜縮其頭尾及其四腳藏於甲中不能得
噉水狗小遠復出頭足行步如故不能柰何
遂便得脫於是道人問化沙門此龜有護命
之鎧水狗不能得其便化沙門荅言吾念世

宗鏡三十八卷第三張車**
人不如此龜不知無常放恣六情外魔得便
形壞神去生死無端輪轉五道苦惱百千皆
意所造冝自勉勵求滅度安於是化沙門卽
說偈言藏六如龜防意如城慧與魔戰勝則
無患是以意地若息則六趣倶閑一切境魔
不能爲便如龜藏六善護其命起信論云若
後念覺知前念此雖名覺猶爲不覺故約有
心說以是初行凡夫故二約無心者知初起
時卽無初相不待後念更滅以正生一念之
時畢竟不可得故如五十校計經云菩薩問
佛言罪生復滅何以故我了不見佛問諸菩
薩汝曹心寧轉不諸菩薩報佛言我心轉生
設我心不轉生亦不能與佛共語佛問諸菩
薩言若心生時寧還自覺心生不諸菩薩言
我伹識見因緣時不覺初起生時佛言如汝
所說尙不能知心初生時何能無罪故知不
察最初一念因成之假寧免後念相續或事
之過乎以一切生死煩惱皆因不覺故若智
爲先導咎何由生又若了心外無法則情想
不生不用加功直入不思議地如清涼鈔云
經明十地法體心言路絕釋不思議謂言語
道斷心行處滅據法望情名不思議以其法
外本無情故其義云何情相之興原由妄想
妄想故便有相生以依相故復起心想隨名
取實卽是覺觀依此覺觀便起言說依言說
巳復起妄心想取所說法此卽言語以之爲
道心以爲行於是相想熾然不息今契法實
滅除妄想相卽不生相不生故立名心滅名
心滅故名卽不生名不生故覺觀不起覺不
起故言說隨亡言說亡故不復依言取於所

@@宗鏡三十八卷第四張車
說不取說故言語道斷心行處滅心行滅故
名不思議以法出情心言不及故不思議是
知妄想心亡境界緣滅如灸病得穴永斷病原
可謂覺寶之良醫矣問諸法所生唯以所
現者若從心現卽自性癡若執緣生卽他性
癡若心緣和合而生卽共性癡若非心非緣
而生卽無因癡如何通明免隨四執荅若
論四性實智於自相門中倶不可說若以四
悉檀智於共相門中亦可得說如止觀問心
起必託緣爲心具三千法爲緣具爲共具爲
離具若心具者心起不用緣若緣具者緣具
不關心若共具者未共各無共時安有若離
具者旣離心離緣那忽心具四句尙不可得
云何具三千法耶荅地人云一切解惑眞妄
依持法性法性持眞妄眞妄依法性也攝大
乘論云法性不爲惑所染不爲眞所淨故法
性非依持言依持者阿頼耶是也無沒無明
盛持一切種子若從地師則心具一切法若
從攝師則緣具一切法此兩師各據一邊若
法性生一切法者法性非心非緣非心故而
心生一切法者非緣故亦應緣生一切法何
得獨言法性是眞妄依持耶若言法性非依
持頼耶是依持離法性外別有頼耶依持則
不關法性若法性不離頼耶頼耶依持卽是
法性依持何得獨言頼耶是依持又違經經
言非内非外亦非中閒亦不常自有又違龍
樹龍樹云諸法不自生亦不從他生不共不
無因更就譬檢爲當依心故有夢依眠故有
夢眠法合心故有夢離心離眠故有夢若依
心有夢者不眠應有夢若依眠有夢者死人

@@宗鏡三十八卷第五張車
如眠應有夢若眠心兩合而有夢者眠人那
有不夢時又眠心各有夢合可有夢各旣無
夢合不應有若離心離眠而有夢者虛空離
二應常有夢四句求夢尙不得云何於眠夢
見一切事心喻法性夢喻頼耶云何偏據法
性頼耶生一切法當知四句求心不可得求
三千法亦不可得旣橫從四句生三千法不
可得者應從一念心滅生三千法耶心滅尙
不能生一法云何能生三千法耶若從心亦
滅亦不滅生三千法者亦滅亦不滅其性相
違猶如水火二倶不立云何能生三千法耶
若謂心非滅非不滅生三千法者非滅非不
滅非能非所云何能生三千法耶亦縱亦橫
求三千法亦不可得非縱非橫求三千法亦
不可得言語道斷心行處滅故名不可思議
境大涅槃經云生生不可說生不生不可說
不生生不可說不生不生不可說卽此義也
當知第一義中一法不可得況三千法世諦
中一心尙具無量法況三千耶如佛告德女
無明内有不不也外有不不也内外有不不
也非内非外有不不也佛言如是而有大涅
槃經云有因緣故亦可得說謂四悉檀因緣
也雖四句冥寂慈悲憐愍於無名相中假名
相說或作世界說心具一切法聞者歡喜如
言三界無別法唯是一心造卽其文也或說
緣生一切法聞者歡喜如言五欲令人墮惡
道善知識者是大因緣所謂化導令得見佛
卽其文也或言因緣共生一切法聞者歡喜
如偈言水銀和眞金能塗諸色像功德和法
身應現處處往卽其文也或言離生一切法

宗鏡三十八卷第六張車
聞者歡喜如言十二因緣非佛作非天人修
羅作性自爾卽其文也此四句卽世界悉檀
說心生三千一切法云何爲人悉檀如言佛
法如海唯信能入信則道原功德母一切善
法由之生汝但發三菩提心是則出家禁戒
具足聞者生信卽其文也或說緣生一切法
如言若不値佛當於無量劫墮地獄苦以見
佛故得無根信如從伊蘭出生栴檀聞者生
信卽其文也或說合生一切法如言心水澄
清珠相自現慈善根力見如此事聞者生信
卽其文也或說離生一切法如言非内觀得
是智慧乃至非内外觀得是智慧若有住著
先尼梵志小信尙不可得況捨邪入正聞者
生信卽其文也是爲爲人悉檀四句說心生
三千一切法也云何對治悉檀說心治一切
汝如言得一心者萬邪滅矣卽其文也或說
緣治一切惡如說得聞無上大慧明心定如
地不可動卽其文也或說因緣和合治一切
惡如言一分從思生一分從師得卽其文也
或說離治一切惡我坐道場不得一法實空拳
誑小兒誘度於一切卽其文也是爲對治悉
檀心破一切惡云何第一義悉檀心得見理
如言心開意解豁然得道或說緣能見理如
言須臾聞之卽得究竟三菩提或說因緣和
合得道駚馬見鞭影卽得正路或說離能見
理如言無所得卽是得巳是得無所得是名
第一義四句見理何況心生三千法耶佛旨
盡淨不在因緣共離卽丗諦是第一義諦也
又四句倶皆可說說因亦是緣亦是共亦是
離亦是若爲盲人說乳若貝若粖若雪若

@@宗鏡三十八卷七張車**鵠
盲聞諸說卽得解乳卽世諦是第一義諦當
知終日說終日不說終日不說終日說終日
雙遮終日雙照卽破卽立卽立卽破經論皆
爾天親龍樹内鑑冷然外適時冝各權所據
而人師偏解學者局執遂興矢石各保一邊
大乖聖道也若得此意倶不可說倶可說若
隨便冝者應言無明法法性生一切法如眠
法法心則有一切夢事心與緣合則三種世
閒三千相性皆從心起一性雖少而不無無
明雖多而不有何者指一爲多多非多指多
爲一一非少故名此心爲不思議境也若解
一心一切心一切心一心非一非一切乃至
徧歷一切皆是不可思議境巳上依台敎所
說今依華嚴無礙法界自性緣起說不思議
境界者如華嚴入法界品中善財童子於毗
盧遮那莊嚴藏大樓閣前五體投地暫時斂
念思惟觀察以深信解大願力故入徧一切
處智慧身平等門普現其身在於一切如來
前一切菩薩前一切善知識前一切如來塔
廟前一切如來形像前一切諸佛諸菩薩住
處前一切法寶前一切聲聞辟支佛及其塔
廟前一切聖衆福田前一切父母尊者前一
切十方衆生前皆如上說尊重禮讚盡未來
際無有休息等虛空無邊量故等法界無障
礙故等實際徧一切故等如來無分別故猶
如影隨智現故猶如夢從思起故猶如像示
一切故猶如響緣所發故無有生遞興謝故
無有性隨緣轉故又決定知一切諸報皆從
業起一切諸果皆從因起一切諸業皆從習
起一切佛興皆從信起一切化現諸供養

@@宗鏡三十八卷八張車事
皆悉從於決定解起一切化佛從敬心起一
切佛法從善根起一切化身從方便起一切
佛事從大願起一切菩薩所修諸行從迴向
起一切法界廣大莊嚴從一切智境界而起
離於斷見知迴向故離於常見知無生故離
無因見知正因故離顚倒見知如實理故離
自在見知不由他故離自他見知從緣起故
離邊執見知法界無邊故離往來見知如影
像故離有無見知不生滅故離一切法見知
空無生故知不自在故知願力出生故離一
切相見入無相際故知一切法如種生芽故
如印生文故知質如像故知聲如響故知境
如夢故知業如幻故了世心現故了果因起
故了報業集故了知一切諸功德法皆從菩
薩善巧方便所流出故善財童子入如是智
端心潔念於樓觀前舉體投地慇懃頂禮不
思議善根流注身心清涼悦澤從地而起一
心瞻仰目不暫捨合掌圍遶經無量帀作是
念言此大樓閣是解空無相無願者之所住
處是於一切法無分別者之所住處是了法
界無差別者之所住處是知一切衆生不可
得者之所住處是知一切法無生者之所住
處是不著一切世閒者之所住處是不著一
切窟宅者之所住處是不樂一切聚落者之
所住處是不依一切境界者之所住處是離
一切想者之所住處是知一切法無自性者
之所住處是斷一切分別業者之所住處是
離一切想心意識者之所住處是不入不出
一切道者之所住處是入一切甚深般若彼
羅蜜者之所住處是能以方便住普門法

宗鏡三十八卷九張車界
者之所住處是息滅一切煩惱火者之所住
處是以增上慧除斷一切見愛慢者之所住
處是出生一切諸禪解脫三昧通明而遊戲
者之所住處是觀察一切菩薩三昧境界者
之所住處是安住一切如來所者之所住處
是以一劫入一切劫以一切劫入一劫而不
壞其相者之所住處是以一刹入一切刹以
一切刹入一刹而不壞其相者之所住處是
以一法入一切法以一切法入一法而不壞
其相者之所住處是以一衆生入一切衆生
以一切衆生入一衆生而不壞其相者之所
住處是以一佛入一切佛以一切佛入一佛
而不壞其相者之所住處是於一念中而知
一切三世者之所住處是於一念中往詣一
切國土者之所住處乃至爾時善財童子恭
敬右遶彌勒菩薩摩訶薩巳而白之言唯願
大聖開樓閣門令我得入時彌勒菩薩前詣
樓閣彈指出聲其門卽開命善財入善財心
喜入巳還閉見其樓閣廣博無量同於虛空
乃至自見其身徧在一切諸樓閣中具見種
種不可思議自在境界彌勒三生行菩薩
行八相成道之事爾時彌勒菩薩摩訶薩卽
攝神力入樓閣中彈指作聲告善財言善男
子起法性如是此是菩薩知諸法智因緣聚
集所現之相如是自性如幻如夢如影如像
悉不成就乃至譬如幻師作諸幻事無所從
來無所至去雖無去來以幻力故分明可見
彼莊嚴事亦復如是無所從來亦無所去雖無
來去然以慣習不可思議幻智力故及由徃
昔大願力故如是顯現釋曰彈指出聲其門

@@宗鏡三十八卷十張車*卽開
者創發明處豁見性時名之爲開入巳還閉
者所悟如本非從新得故云還閉或云慈氏
菩薩彈指出聲其門卽開者明聲是震動啓
發之義彈指者去塵之義塵亡執去法門自
開善財入巳其門還閉者以迷亡智現名之
爲開智無内外中閒無出無入無迷無證名
爲還閉見其樓閣廣博無量同於虛空者智
境界也如是自性如幻如夢如影如像悉不
成就者揔上一切不思議無邊佛事境界以
眞如之性法爾隨緣雖卽隨緣法爾歸性以
隨緣時似有顯現如看幻法不有而有猶觀
夢境不見而見若水中之影非出非入似鏡
裡之像不内不外以無性隨緣故理不成就
以隨緣無性故事不成就若理事不成卽一
切法倶不成故云悉不成就但如是如是顯
現如是如是證知了了分明還同宗鏡光光
涉入影影相含如十玄門重重無盡十玄門
者一同時具足相應門智儼師釋云此約相
應無前後說此十玄門一一皆具十法同時
具足一敎義二理事三境智四行位五因果
六依正七體用八人法九逆順十感應隨有
一處卽具此十法悉皆同時具足今且據因
果同時若小乘說因果卽轉因以成果因滅
始果成若大乘因果亦得同時而不彰無盡
如似舎緣以成舎因果同時成而不成餘物
以因有親踈故所以成有盡也若一乘宗明
因果同時者舉踈緣以入親是故如舎成時
一切法界皆一時成也若有一法不成此舎
亦不成如似初步若到一切步皆到若有一
步非到者一切步皆非到也故經云雖

@@宗鏡三十八卷十一張車
成等正覺不捨初發心所以一成一切成爲
一際法門也二因陀羅綂境界門此約譬說
如帝釋殿上珠綂一一珠中互現一切影像
無盡一寶珠内千光萬色重重交映歷歷區
分況此一心法界中一切人法境智重重涉
入以眞如性畢竟無盡故重重復重重無盡
復無盡也論云帝綂有別者唯智能知非眼
所見帝綂者此綂乃是衆寶絲縷所共合成
其善住法堂縱廣四十由旬亦是衆寶所共
合成其綂一一絲孔之中皆有明珠其珠體
瑩淨寶綂交羅互相映現一一珠綂之中皆
有珠綂全身及四十由旬寶殿各各全身於
中互相顯現如珠及綂所有影現其殿一一
梁棟一一棣柱一一牆壁一一栱枓一一鏡
像之中皆有全身殿綂珠影重重互相映現
故云如天帝綱重重無盡今此法門亦復如
是一一位中一一法中一一塵中一一境像
中一一名字中及以九世十世一一互周法
界並以眞俗二智互體交參周徧法界如法
界品中云善財所參始於文殊末至彌勒普
賢五十三善知識其中比丘比丘尼優婆塞
優婆夷童男我童女仙人外道婆羅門長者
居士天神地神夜神晝神國王王妃諸大菩
薩等各各處大道場互爲主伴同說舎那境
界若佛出世若不出世此法界法爾常住無
有變異又如善財至彌勒佛所初登一閣入
巳見其閣中廣博無量同於虛空別有不可
說樓閣布列其中一一亦等虛空一一閣中
皆聞彌勒菩薩轉一生菩薩所有法門一一
閣内境像之中會三世事無有前後彌勒是
當

宗鏡三十八卷十二張車
來成佛善財卽始發心一念之閒而能相會
此乃依於法界智乘成佛非論前後以古印
今以今通古融合無二又以一閣是揔一智
含其萬善多閣爲別體用重重自在無礙此
是善財乘本不動智乘從凡入聖至此樓閣
中與三世佛會同無二揔別同異帝綂之門
一切衆生有能發心乘者亦復如是未見普
賢起等虛空廣大心卽聞普賢名字便見自
身入普賢身觀普賢一一毛孔中皆有廣大
刹土地水火風輪咸在其中於一念中舉不
可說不可說步一步過不可說不可說佛刹
如是念念經過不可說劫不能盡其一毛孔
之邊際反觀自身一一毛孔普賢亦在其中
一一毛孔悉同虛空不相障礙斯乃法爾之
門恒眞法界行依理現用稱體周卽是善財
常行普賢行滿如華嚴經十定品云佛子此
菩薩摩訶薩有一蓮華其華廣大盡十方際
以不可說葉不可說寶不可說香而爲莊嚴
其不可說寶復各示現種種衆寶清淨妙好
極善安住其華常放衆色光明普照十方一
切世界無所障礙眞金爲綂彌覆其上寶鐸
徐搖出微妙音其音演畼一切智法此大蓮
華具足如來清淨莊嚴一切善根之所生起
吉祥爲表神力所現有十千阿僧祗清淨功
德菩薩妙道之所成就一切智心之所流出
十方佛影於中顯現世閒瞻仰猶如佛塔衆
生見者無不禮敬從能了幻正法所生一切
世閒不可爲喻菩薩摩訶薩於此華上結加
跗坐其身大小與華相稱一切諸佛神力所
加令菩薩身一一毛孔各出百萬億那由他

@@宗鏡三十八卷十三張車*不
可說佛刹微塵數光明一一光明現百萬億
那由他不可說佛刹微塵數摩尼寶皆名普
光明藏種種色相以爲莊嚴無量功德之所
成就衆寶及華以爲羅綂彌覆其上散百千
億那由他殊勝妙株香無量色相種種莊嚴
復現不思議寶莊嚴蓋以覆其上一一摩尼
寶悉現百萬億那由他不可說佛刹微塵數
樓閣一一樓閣現百萬億那由他不可說佛
刹微塵數蓮華藏師子之座一一師子座現
百萬億那由他不可說佛刹微塵數光明一
一光明現百萬億那由他不可說佛刹微塵
數色相一一色相現百萬億那由他不可說
佛刹微塵數光明輪一一光明輪現百萬億
那由他不可說佛刹微塵數毗盧遮那摩尼
寶華一一華現百萬億那由他不可說佛刹
微塵數臺一一臺現百萬億那由他不可說
佛刹微塵數佛一一佛現百萬億那由他不
可說佛刹微鹿數神變一一神變淨百萬億
那由他不可說佛刹微塵數衆生衆一一衆
生衆中現百萬億那由他不可說佛刹微塵
數諸佛自在一一自在雨百萬億那由他不
可說佛刹微塵數佛法一一佛法有百萬億
那由他不可說佛刹微塵數修多羅一一修
多羅說百萬億那由他不可說佛刹微塵數
法門一一法門有百萬億那由他不可說佛
刹微塵數金剛智所入法輪差別言詞各別
演說一一法輪成熟百萬億那由他不可說
佛刹微塵數衆生界一一衆生界有百萬億
那由他不可說佛刹微塵數衆生於佛法中
而得調伏佛子菩薩摩訶薩住此三昧示現

@@宗鏡三十八卷十四張車
如是神通境界無量變化悉知如幻而不染
著夫蓮華者則表因果同時清淨無染況自
性清淨心能起普賢無盡之因門圓滿舎那
無作之果海理事交徹舒卷同時起盡隨緣
而無染著又十定品云譬如有人爲鬼所持
其身戰動不能自安鬼不現身令他身然菩
薩摩訶薩住此三昧亦復如是自身入定他
身起他身入定目身起佛子譬如死屍以呪
力故而能起行隨所作事皆得成就屍之與
呪雖各差別而能和合成就彼事菩薩摩訶
薩住此三昧亦復如是同境入定異境起異
境入定同境起佛子譬如比丘得心自在或
以一身作多身或以多身作一身非一身歿
多身生非多身歿一身生菩薩摩訶薩住此
三昧亦復如是一身入定多身起多身入定
一身起佛子譬如大地其味一種所生苗稼
種種味別地雖無差別然味有殊異菩薩摩
訶薩住此三昧亦復如是無所分別然有一
種入定多種起多種入定一種起乃至譬如
妙光大梵天王所住之宮名一切世閒最勝
清淨藏此大宮中普見三千大千世界諸四
天下天宮龍宮夜叉宮亁闥婆宮阿修羅宮
加樓羅宮緊那羅宮摩睺羅伽宮人閒住處
及三惡道須彌山等種種諸山大海江河陂
澤泉源城邑聚落樹林衆寶如是一切種種
莊嚴盡大輪圍所有邊際乃至空中微細遊
塵莫不皆於梵宮顯現如於明鏡見其面像
菩薩摩訶薩住此一切衆生差別身大三昧
知種種刹見種種佛度種種衆證種種法成
種種行滿種種解入種種三昧起種種神通

宗鏡三十八卷十五張車
得種種智慧住種種刹那際又入法界品云
爾時善財童子發是念巳卽詣喜目觀察衆
生夜神所見彼夜神在於如來衆會道場坐
蓮華藏師子之座入大勢力普喜幢解脫於
其身上一一毛孔出無量種變化身雲隨其
所應以妙言音而爲說法普攝無量一切衆
生皆令歡喜而得利益乃至又出一切世界
微塵數身雲普詣一切衆生之前念念中示
普賢菩薩一切行願念念中示清淨大願充
滿法界念念中示嚴淨一切世界海念念中
示供養一切如來海念念中示入一切法門
海念念中示入一切微塵數世界海念念中
示於一切刹盡未來劫清淨修行一切智道
念念中示入如來力念念中示入一切三世
方便海念念中示徃一切刹現種種神通變
化念念中示諸菩薩一切行願令一切衆生
住一切智如是所作恒無休息所以㳬洑頌
云時處帝綂現重重一切智通無罣礙如上
帝綂之行無盡之宗若以緣起相由門則隱
顯互興一多相入若以法性融通門則空有
鎔融理事相卽乃至一切自在神通之慧出
入妙定之門皆不離無盡眞心致茲無礙須
歸宗鏡法爾照明更以六相十玄該之歷然
可見三秘密隱顯俱成門此約緣說是以如
來於一念中八相成道不出刹那際以降生
時卽是成道時卽是度人時卽是入滅時使
以故以一切法同時倶成故一成一切成所
以稱秘密是故隱則一心無相顯則萬法標
形性相同時空有無礙四微細相容安立門
此就相說微細有二一所容微細以毛孔稱

@@宗鏡三十八卷十六張車
性能容諸刹諸刹存相旣不能徧是以所容
微細也二能容微細以一塵一毛卽能容故
一切理事主伴一多染淨等皆從一心中齊
現若諸門隱映互相顯發重重復重重成其
無盡者卽是帝綂門中攝若諸門一時炳然
齊現猶如束箭齊頭顯現不相妨礙者卽是
此微細門中攝如經明一微塵中見不可說
差別淨穢國土又云無盡佛國不出一塵五
十世隔法異成門此約三世說如是十世以
緣起力故相卽復相入而不失三世前後短
長之相故云隔法一切敎義理事等十法相
卽復相入而不失始終差别故名異成十世
者三世遞相卽入卽成九世束爲一念一念
卽是平等世合前九爲十世如五指成拳不
失五指十世一念不壞短長華嚴經頌云無
量無數劫解之卽一念知念亦無念如是見
世閒無量諸國土一念悉超越經於無量劫
不動於本處不可說諸劫卽是須臾頃莫見
短與修究竟刹那法心住於世閒世閒住於
心於此不妄起二非二分別又迴向品頌云
有數無數一切劫菩薩了知卽一念於此善
入菩提行常勤修習不退轉六諸藏純雜具
德門此約諸行說如似就一施門說者則一
切萬法皆悉名施則是純而此施門卽具諸
度等萬行名雜如是純雜不相妨礙故名具
德以純雜義絲毫不濫主伴互立能所相生
具德圓融資攝無礙七一多相容在同門此
約理說如是一多緣起皆是法界中實德法
性海印力用故得如然非是方便緣修所成
故隨湛寂則論一義隨智用則顯多門非一

@@宗鏡三十八卷十七張車
非多恒不失體而多而一豈礙隨緣此大緣
起陀羅尼法若無一卽一切不成所言一者
非自性一緣起成故乃至十者皆非自性十
由緣成故是故一切緣起皆無自性隨去一
緣卽一切不成是故一中卽具多者方名緣
起一耳是以一中多多中一相容無礙仍不
相是問一多義門爲一時圓具爲前後不同
耶荅卽圓具卽前後逆順同體德用自在問
所明來去卽入之義其相如何荅自位不動
而恒去來何以故去來不動卽一物故但爲
生智顯理故說去來等義問爲由智耶法如
是耶荅同時具足故以一入多多入一故名
相容卽體無前後而不失一多之相故曰不
同又一與多互相生起且一依多起則一是
所起而無力也多是能起故有力也以多有
力能攝一以一無力入於多是故此一恒是
多多依一起准上知之是則此多恒在一中
也以倶有力及倶無力各不並故無彼不相
在也以一有力一無力不相違故有此恒相
在也緣起法界理數常爾如大涅槃經云爾
時樹林其地狹小以佛神力如鍼鋒處皆有
無量諸佛世尊及其眷屬等坐而食所食之
物亦無差別八諸法相卽自在門此約用說
若帝綂門卽互映重現若微細門卽一時齊
現若此相卽門就三世閒圓融無礙自在卽
入而成無盡如彌勒閣中現三世之事如上
自在法門卽是其法界緣起如理實德非是
變化對緣方便故說也若是大乘宗所明者
卽言神力變化故大小得相入或云菩薩力
故入又云不二故入不同此一乘實敎所說

宗鏡三十八卷十八張車
問若此宗明卽入不論神力乃言自體常如
此者斯則渾無疆界無終無始何緣得辯因
果敎義等十法耶荅只以隨智差別故舉一
爲主餘皆爲伴猶如帝綂舉一孔爲首衆孔
現中一孔旣爾一切孔現亦如是又如諸方
菩薩皆來證誠同其名号一切十方證誠皆
亦如是所以成其無盡復無盡而不失因果
先後次第而體無増減故經云一切衆生成
佛佛界不増衆生界不減九唯這迴轉善成
門此約心說一切義門無盡等諸理事並是
如來藏性清淨眞心之所建立顯現無礙若
善若惡若凡若聖隨心所轉世尊所說華嚴
身徧七處九會乃至十方法界虛空界一切
塵中毛道皆不離最初成道處經云雖復七
處九會而不離寂滅道場又云不離菩提樹
而昇忉利天此則萬境萬緣皆不出一眞心
矣如迴向品頌云如是一切人中主隨其所
有諸境界於一念中皆了悟而亦不捨菩提
行又頌云一切諸佛刹佛子悉充徧平等共
一心所作皆不空一切毛端處一時成正覺
如是等大願無量無邊際虛空與衆生法界
及涅槃世閒佛出興佛智心境界問若一切
染淨萬法皆由心成者如人先見障外有物
別有人去物時心猶謂有爾時物實無何名
由心成耶荅若隨虛妄心中轉此障外物亦
隨心之有無此亦心隨去物不失物而轉矣
若論如來藏性眞實淨心說者此物不動本
處體應十方性常不轉縱移到他方而常不
動本處也又迷時境攝心悟時心攝境何者
迷時但隨境轉境正心正境邪心邪著邪正

@@宗鏡三十八卷十九張車
之緣成善惡之業若悟時知唯我心心有境
有心空境空不定空有之緣豈成物我之别
則非空非有能有能空一一皆自在轉也所
以淨名經云天魔外道皆吾侍也此猶約對
治敎中爲被物轉者方便言轉若直見心性
之人旣無所轉之物亦無能轉之智揔上十
玄門皆於此唯心迴轉門成就不出一心之
義以平等心是一義差別心是多義以一心
卽一切心是相卽義是同時相應義以一切
心入一心是相入義以一心攝一切心是隱
義以一切心資一心是顯義以不壞差別心
而現平等心是多中一義以不隱平等心而
現差別心是一中多義又微細心不礙廣大
心廣大心不礙微細心是一多不同義以一
實心是純差別心是雜差別心卽一實心雜
恒純一實心卽差別心純恒雜卽諸藏純雜
義以一心帶一切心還入一心是帝綂義因
心現境見境識心是託事顯法義長劫短劫
延促時量皆從積念而成一心所現是十世
義因一心正義演難思法門究竟指歸言亡
慮絕卽唯心迴轉義自心旣爾彼心亦然涉
入交羅重重無盡十託事顯法生解門此約
智說以智觀照則萬法如鏡能生正解不起
邪倒如經最初舉金色世界顯始起於實際
之心所見法界中一切幢一切蓋等事皆顯
無生智行如善財所見樓觀園林皆入法界
如上十玄門自在無礙皆是緣起相由具有
力無力有體無體卽入相持似有顯現此宗
鏡是法界大緣起門皆因卽入二義得有諸
門成就顯此一心無礙以體用二法成其卽

@@宗鏡三十八卷二十張車入二
義一據體有空不空皆同體故有相卽義二
約用則有有力無力互相交徹有力持無力
故有相入義又以用收體更無別體故有相
入以體收用更無別用故唯相卽以體用無
二故常相卽入又體卽是理用卽是事無分
是理分卽是事分與無分皆無障礙各有四
句先理四句一無分限以徧一切處故二非
無分以一法中無不具故三具分無分謂分
無分一味故以全體在一法而一切處恒滿
故如觀一塵中見一切處法界故四倶非以
自體絕待故事四句者一有分以隨自事相
有分劑故二無分以全體得理故大品云色
前後際不可得三具分無分二義無礙是故
具此二義方是事故四倶非以二義融故以
一切緣起不出理事以事故非一以理故非
異於無差之性隨有差之相則性隨相異此
是不異而異於有分之事隨無分之理則事
隨理一此是不一而一不一而一方成其一
不異而異方成其異又理事諸法由不異方
得不一何者若異卽妄有體不依眞立不依
眞故卽不有妄今有妄者由不異故得成不
一以妄無自體故全依眞成明妄成故與眞
不一如波依水由不異水遂得成波以成波
故與濕不一又不一方成不異由有能依所
依故交徹不異如有波故說波卽濕由有濕
故說水卽波是故一異無性全體相收不壞
大小之形而成卽入之勢以理事各無性故
互相成立以事無定體故長非長相短非短
相旣無長短卽不用壞以卽相無相故所以
長劫卽短劫短劫卽長劫以無相卽相

宗鏡三十八卷二十一張車*
故大塵入小塵小塵入大塵以卽故理同以
入故事異以理卽事故非異卽是非一以事
卽理故非一卽是非異由非一卽非異故令
此事法不離一處而全徧十方由非異卽非
一故全徧十方而不動一位一無性理自在
義成微細相容無礙安立如上理事融通非
一非異非有非無不墮邊邪方能悟入如理
無分限揔曰無邊事有分限故名有邊若依
理成事理性全隱則無邊卽邊若會事歸理
事相全盡則邊卽無邊今則不爾不失理而
事現云無邊之邊不壞事而理顯云邊之無
邊若定言一異非一非異非非一非非異等
盡同戲論不契眞如故三無性論復次無戲
論故名爲眞實無戲論者於相等離一異虛
妄故乃至若眞如相與等異卽有三過失一
者此眞如則非相等實體二者修觀行則不
依相等爲方便得通達眞如三者覺眞如巳
則應未逵相等諸法大相關故也若眞如與
相等是一亦有三過一者眞如旣無差別相
等亦應無差別二者若見相等卽見眞如三
者若見眞如不能清淨如見相等則無有聖
人無得解脫無有涅槃世出世異是故由離
一異等無戲論故無變異無變異故卽是眞
實性也是知非一非異非有非空此宗鏡奥
旨自在圓融謂欲一則一欲異則異欲存卽
存欲泯便泯異不礙一泯不礙存方爲自在
常一常異常存常泯名爲圓融又如弄珠鈴
之者其珠不住空中不落地上不在手裡旣
不在三處亦不住一處不住空中卽喻不住
空觀不落地上卽喻不住假觀不在手裡卽

@@宗鏡三十八卷第二十二
張車喻不住中觀旣不住三亦不成一則非
一非三而三而一斯爲妙矣若未偶斯旨所
有見聞皆墮斷常不成玄妙若入宗鏡無往
不眞昔所不知在今得知昔所不見如今得
見如大涅槃經云於一心中則具足現五趣
身所以者何以得如來大涅槃經之勢力故
是則名爲昔所不得而今得之乃至於一念
中徧知六趣衆生之心是名菩薩昔所不知
而今
得知宗鏡錄卷第三
十八
音義螺<落戈反木虫蜂屬也>鎧<井亥反甲二別名>勵<力制反勸也>駃<苦夬
反日><行千里>泠<郞丁反清泠>矢<式視反>椽<直緣反>栱<居勇反棧
栱也>鐸<徒各反>畼<丑亮反通也>屍<式之反>陂<
彼爲反>丁未歲分司大藏
都監開板
@@宗鏡錄卷第三十九車
慧日永明寺主智覺禪師延壽集
夫覺王明勅大敎指歸末法比丘須於四念
處修道其旨如何荅此出大般涅槃經最
後垂示揔前敎迹同此指歸以四念處卽是
宗鏡所明一切衆生身受心法如經云佛告
阿難如汝所問佛涅槃後依何住者阿難依
四念處嚴心而住觀身性相同於虛空名身
念處觀受不在內外不住中閒名受念處觀
心但有名字名字性離名心念處觀法不得
善法不得不善法名法念處阿難一切行者
應當依此四念處住又云譬如國王安住已
界身心安樂若在他界則得衆苦一切衆生
亦復如是若能自住於已境界則得安樂若
至他界則遇惡魔受諸苦惱自境界者謂四
念處他境界者謂五欲也華手經云佛告跋
陀婆羅於爾時世一切善人應作是念我等
當自依四念處四念處者於聖法中一切諸
法皆名念處何以故一切諸法常住自性無
能壞故一切諸法皆名念處者故知卽法是
心卽心是法皆同一性豈能壞乎若有二法
則能相壞大寶積經偈云得無動處者常住
於無處無動處者則自心境界此境界卽無
處所如金剛三昧經云心無邊際不見處所
論釋云心無邊際者歸一心原心體周徧徧
十方故無邊周三世故無際雖周三世而無
古今之殊雖徧十方而無此彼之處故言不
見處所大法炬陀羅尼經云夫念處者云何
念義當知是念無有違諍隨順如法趣向平
等遠離邪念無有移轉及諸別異唯是心

宗鏡三十九卷第二張車工与
入不動定若能如是名爲念義如天台智者
廣述眞詮大小兼弘敎觀雙辯末後唯說觀
心論章意亦如是亦如祖師焉鳴菩薩廣釋
經造論末後唯製一卷略論名大乘起信論
云有摩訶衍能起大乘信根立心眞如心生
滅二門揔論一心別開體用若了此一心大
旨卽是起一切衆生大乘信根若未信者設
經無量億劫廣大修行不入祖佛正宗皆是
假名菩薩以此一論之要義揔攝諸部之廣
文以源攝流有何不盡亦是諸聖製作大意
亦是宗鏡本懷乃諸佛所知羣賢所證衆德
所備萬行所弘妙義所詮究竟所趣此四念
處破八顚倒一不淨中作淨想二苦中作樂
想三無常中作常想四無我中作我想此是
外道凡夫四倒又一淨中作不淨想二樂中
作苦想三常中作無常想四我中作無我想
此是二乘四倒共成八倒是以修四念處觀
破八顚倒於中而般涅槃是十方諸佛出世
本懷究竟指歸秘密藏中最後放捨身命之
處正當宗鏡大旨一心法門輔行記云四念
處觀者一一念處皆悉先明空假破倒次以
中道結成秘藏自他倶滿義兼大小言倶破
者旣以中道顯秘密藏故四念處咸皆破倒
何者以卽空故破常倒義兼於小以卽假故
破無常倒義兼於大中道爲正故曰義兼大
小以卽中故雙照大小雙非大小卽是雙照
雙破八倒三諦相卽兼無前後破無次第卽
破卽立卽照卽遮四榮四枯者大涅槃經云
東方雙者喻常無常南方雙者喻樂無樂西
方雙者喻我無我北方雙者喻淨不淨四方

@@宗鏡三十九卷第三張車
各雙故名雙樹方靣皆悉一枯一榮榮喩於
常等枯喻無常等如來於中北首而臥入般
涅槃表非枯非榮榮卽表假枯卽表空卽是
於其空假中閒而入秘藏後分經云東方一
雙在於佛後西方一雙在於佛前南方一雙
在於佛足北方一雙在於佛首入涅槃巳東
西二雙合爲一樹南北二雙亦合爲一二合
皆悉垂覆如來其樹慘然皆悉變白常無常
等二卽不二常樂我淨徧覆法界故二合垂
覆如來卽是如來契於秘藏亦是念處無非
寂滅白者卽是衆色之本常等稱本故名爲
變白言北首者増一阿含云表於佛法久住
北天長阿含第四云佛告阿難安我頭南首
靣向北則使佛法久住不滅況涅槃終極不
表秘藏耶然一代敎門凡諸所表文義顯著
莫過雙樹以四念處能爲大小觀行初門是
故爾也殷勤辵屬意在於斯又但凡夫謂身
爲淨言受是樂執心是常計法爲我由斯四
倒而起貪愛無明而有諸行乃至老死苦集
浩然八萬四千煩惱火燒於五陰舎宅故法
華經云四靣倶時欻然火起卽喻四倒若小
乘觀人卽觀身不淨破於淨倒觀受是苦波
於樂倒觀心無常破於常倒觀法無我破於
我倒是則由前迷心顚倒謂身是常樂我淨
故起貪愛諸煩惱今旣觀知身是不淨乃至
苦無常無我則不起貪愛無明行識乃至老
死滅則生死河傾涅槃海滿卽是競共推排
爭出火宅到無畏處爲是因緣勸爲小行之
人令依念處修道也大乘四念處者觀生死
五陰之身非枯非榮卽大寂定涅槃經云色

@@宗鏡三十九卷第四張車*解
脫涅槃乃至識解脫涅槃若修此念處觀卽
是觀一切六道衆生卽是常樂我淨大涅槃
具足佛之知見如常不輕圓信成就經云施
城中最下乞人與難勝如來等是則豈可分
別是田非田可施不可施耶故念處觀卽平
等種子若不修則見生死涅槃有異凡聖有
殊聖是敬田卽崇仰而施凡是悲田則猒賤
而不捨若入一心平等法界念處法門則無
分別夫四念處者念卽觀慧之心處卽智照
之境能所冥合唯是一心今依天台四念處
觀略明四敎四念處四句分別者若非苦非
樂結成生滅苦樂乃至非我非無我結成無
我是三藏意若非苦非樂結成無苦無樂之
苦樂屬通敎攝淨名經云五受陰通達空無
所起是苦義結受念處觀如大品不淨觀卽
是摩訶衍皆不可得故以是不淨心觀色自
念我身未脫是法未免三界生猶應受百千
生死故言未脫引廣乘品成身念處觀諸法
不生不滅是無常義結成心念處觀於我無
我而不二是無我義結成法念處觀是通敎
意若作非常非無常結成常非垢非淨結成
淨非苦非樂結成樂非我無我結成我卽成
別敎常樂我淨斷惑歷別來證也若作非垢
非淨雙照垢淨非苦非樂雙照苦樂非常非
無常雙照常無常非我非無我雙照我無我
結成圓敎圓心修習不斷煩惱而入涅槃又
前三敎藏通別等非今所用是以略引今重
廣引圓四念處文助成後信四念處觀云四
念處者念是觀慧大論云念想智皆一法異
名初錄心名念次習行名想後成辦名智

宗鏡三十九卷第五張車處者境
也皆不離薩婆若能觀之智照而常寂名之
爲念所觀之境寂而常照名之爲處境寂智
亦寂智照境亦照一相無相無相一相卽是
實相實相卽是一實諦亦名虛空佛性亦名
大般涅槃如是境智無二無異如如之境卽
如如之智智卽是境說智及智處皆名爲般
若亦例云說處及處智皆名爲所諦是非境
之境而言爲境非智之智而名爲智亦名心
寂三昧亦名色寂三昧亦是明心三昧亦是
明色三昧請觀音經云身出大智光如燒紫
金山大涅槃經云光明者卽是智慧金光明
經云不可思議智境不可思議智照此諸經
皆明念只是處處只是念色心不二二而不
二爲化衆生假名二說耳此之觀慧只觀衆
生一念無明心此心卽是法性爲因緣所生
卽空卽假卽中一心三心三心一心此觀亦
名一切種智此境亦名一圓諦一諦三諦三
諦一諦諸佛爲此一大事因緣出現於世欲
令衆生佛知見開諸佛出世事足大涅槃經
云王道夷坦無量義經云行大直道無留難
故法華經云具足道雖言三智其實一心爲
向人說令易解故而說爲三若敎道爲言所
斷煩惱如翻大地河海倶覆似崩大樹根枝
悉倒用此智斷惑亦復如是通別塵沙無明
一時清淨無量功德諸波羅蜜萬行法門具
足無減佛法秘藏悉現在前大品經云諸法
雖空一心具足萬行大涅槃經云發心畢竟
二不別法華經云本末究竟等等故名妙覺
平等道當知此慧卽法界心靈之原三世諸
佛無上法母以法常故諸佛亦常樂

@@宗鏡三十九卷第六張車我
淨等亦復如是亦名寶所亦名秘藏佛及一
切之所同歸前三藏隘路不得並行通敎共
稟共行共入入不能深別敎紆迴歷別遥遠
卽不能達今此念處曠若虛空際於無際猶
如直繩直入西海故名圓敎四念處耳張衡
曰翔鵾仰而不逮況靑鳥與黃雀當知前三
念處所不能及唯圓念處孤飛獨運陵摩絳
霄無上無等無等等豎無高蓋故言無上橫
無儔例故言無等等等於十方三世諸佛言
無等等也欲重說此義更引天親唯識論唯
是一識復有分別識無分別識分別識者是
識識無分別者似塵識一切法界所有甁衣
車乘等皆是無分別識龍樹云四念處卽摩
訶衍摩訶衍卽四念處一切法趣身念處卽
是一性色得有分別色無分別色分別色者
如言光明卽是智慧是也無分別色卽是法
界四大所成色皆是無分別等是色心不二
彼旣得作兩識之名此亦作兩色之說若色
心相對離色無心離心無色若不得作此分
別色無分別色云何得作分別識無分
別識耶若圓說者亦得唯色唯聲唯香唯味
唯觸唯識若合論一一法皆具足法界諸法
等故般若等内照旣等外化亦等卽是四隨
遂物情有難易大智度論云一切法倂空可
須更用十喻荅空有二種一難解空二易解
空十喻是易解空今以易解空喻難解空唯
識意亦如是但約唯識具一切法門而衆生
有二種一多著外色二少著内識如上界多
著内識下二界著外色多著内識少如學問
人多得外解若約唯識論者破外向内令觀
明
@@宗鏡三十九卷第七張車白
法界法皆是一識識空十法界空識假十法
界假識中十法界亦中專以内心破一切法
若外觀十法界卽見内心當知若色若識皆
是唯識若識若色皆是唯色今雖說色心兩
名其實只一念無明法性十界卽是不可思
議一心具一切因緣所生法一句名爲一念
無明法性心若廣說四句成一偈卽因緣所
生心卽空卽假卽中故般若經云受持一四
句偈與十方虛空等法華經云聞一偈亦與
菩提記一句亦然三句亦如是今只觀此一
心卽不可思議十界恒現前入心地法門故
能不起寂場現身八會只是一句一句中有
無量無量中只一句是爲上思議故如心諸
佛爾如佛衆生然心佛與衆生是三無差别
諸佛解脫當於衆生心中求衆生心亦於諸
佛解脫中求始是般若究竟等未了者一切
法正一切法邪不以心分別卽一切法正若
以心分別一切法邪心起想卽癡無想卽泥
洹此不思議非靑黃赤白方圓長短無名無
相究竟寂滅唯當心知口不能說若有因緣
善方便用四悉檀亦可得說爲衆生無量劫
自性心不爲煩惱所染而染難可了知迷妄
名染染卽覆心不見淨性所以久處生死不
能返本還原原實難解二乘尙不聞其名何
況凡夫今佛爲作習因如大通佛所繫珠至
釋迦時方成果實令此種子漸漸積習後遇
聲光發此種子轉凡入聖漸積功德具足大
悲心皆巳成佛道若不爾者無明覆法性出
十法界五陰重迷積沓若能超悟起二乘五
陰乃至佛陰華嚴經頌云心如工盡師造

宗鏡三十九卷第八張車
種種五陰一切世閒中無不由心造諸陰只
心作耳觀無明心畢竟無所有而能出十界
諸陰此卽不思議如法華經云一念夢心行
因得果在一念眠中無明心與法界性合起
無量煩惱尋此煩惱卽得法性問別圓倶作
此譬云何有異荅別則隔歷圓則一念具如
芥子含須彌山故名不思議一微塵中有大
千經卷智人開塵出經是一念無明心有煩
惱法有智慧法煩惱是惡塵善塵無記塵開
出法身般若解脫法華經云如是性相等一
界十界百千法界究竟皆等今觀此無明心
從何而生爲從無明爲從法性爲共爲離若
自若他四皆叵得名空解脫門只觀心性爲
有爲無爲共爲離若常若斷四倒不可得名
無相解脫門只此心性爲眞爲緣爲共爲離
非四句所作名無作解脫門無生而說生是
十法界性相也無明性卽是實性亦言無明
卽是明明亦不可得是爲入不二法門但衆
生迷倒不見心之無心明成無明爾又大涅
槃經云其後不乆王復得病醫占王病定應
服乳王者八倒衆生也其後病者初倒伏後
倒起故言不久也定服乳者應授四榮之術
也正是今之念處意耳又譬有人以毒塗鼓
衆中打之近者死遠者未死後打毒鼓近遠
倶死初塗四枯止枯分叚故言未死今塗四
榮無明根斷故近遠倶死亦是今四念處意
也又云如鳥出籠纔得離綂今二鳥倶飛高
翔遠逝去住自在正是今四念處意也又云
初枯生死不能照明佛法不能開悟衆生於
佛法無功夫於衆生無利益故言枯雙樹今

@@宗鏡三十九卷第九張車**
圓顯佛法大益衆生夫有心者皆當作佛八
千聲聞得見佛性如秋收冬藏成大果實故
言四榮莊嚴雙樹大涅槃經云不令噉酒糟
麥禦不與特牛同共一羣不在高原亦不下
濕下濕者凡邪四倒也高原者偏曲四倒也
酒糟是愚癡麥禦是嗔恚特牛是貪欲選擇
中原安處其子法華經云正直捨方便但說
無上道又諸佛法久後要當說眞實眞實者
非生死非涅槃無邪無偏無僻無倒咄哉丈
夫示昔繫珠咄哉去來寶處在近是故從本
垂迹與法身眷屬隱實楊權藏高設下共化
衆生開示正道内秘外現開顯令得入妙正
是此四念處也所言四者不可思議數也一
卽無量無量卽一一一皆是法界三諦具足
攝一切法出法界外更無有法法界無法界
具足法界雖無法具足諸法是不思議數也
華嚴中云一微塵具一切塵及一切法於一
念具一切念及一切法塵卽是色念卽是心
色心卽念處之異名耳大品經云四念處卽
摩訶衍摩訶衍卽四念處者於一念處與三
念處無二無別一切法趣四念處是趣不過
念處尙不可得云何當有趣不趣此亦不思
議意同也普賢觀經云觀心無心法不住法
名大懺悔觀心旣然觀色亦爾大涅槃經云
佛性者亦一非一非一非非一亦一者一切
衆生悉一乘故非一者說三乘故非一非非
一者數非數不決定是故當知於四數不可
決定卽不思議之四也乃至若不依宗鏡中
四念處行道設有智解修行皆成外道所以
云若無念慧一切行法皆非佛法非行道人

@@宗鏡三十九卷第十張車
皆空剃頭如放牧者空著染衣如木頭幡雖
執鉢錫如病人乞具雖讀誦經書如盲人誦
賦雖復禮拜如碓上下雖復興造媒衒客作
種樹貨易沉淪生死蠶繭自纏無解脫期捨
身命財但得名施非波羅蜜雖復持戒不免
雞狗雖復精進精進無秀媚雖復坐禪如彼
株杌雖復知解狂顚智慧常在此岸不到彼
岸不降愛見不破取相不得入道品非賢聖
位不成四枯樹非波羅蜜何以故無念慧故
以念慧能破邪顯正大涅槃經云舊醫乳藥
其實是毒如蟲食木偶成字耳是蟲不知是
字非字更有親醫從遠方來曉八種術謂四
枯四榮以新四枯破其舊乳法華經云大火
從四靣而起卽斯意也是以八種異術破八
倒之迷途一心妙門入一乘之種智問此
平等法性一乘妙心一切衆生聲聞緣覺菩
薩諸佛悉皆共稟云何於異生界等此一靈
性念念處輪迴於聲聞乘同共一法中而不
得此事荅如黃石中金以福德爐火因緣
成就若大福人得金中福人得銀下福人得
銅此亦如是凡夫人唯得煩惱無明聲聞人
但證無常生滅唯佛菩薩究竟常樂涅槃如
大集經云如然燈器金則黃光銅則赤光其
色雖異燈無差別法界亦爾諸佛然之智光
無邊聲聞然之智光有邊而法界性實無差
別且心之一法微妙幽玄見有淺深智分優
劣須憑廣學以至法原法華經云其不習學
者不能曉了此外書云玉不琢不成器人不
學不知道但堅志節常聞未聞熏修而觀力
轉深磨錬而行門益淨常起難遭之想道業

宗鏡三十九卷十一張車**
恒新長懷慶幸之心終無退轉所以華嚴經
云菩薩日夜唯願聞法喜法樂法依法隨法
解法順法到法住法行法菩薩如是勤求佛
法所有珍財皆無悋惜不見有物難得可重
但於能說佛法之人生難遭想是故菩薩於
内外財爲求佛法悉能捨施無有恭敬而不
能行無有憍慢而不能捨無有承事而不能
作無有勤苦而不能受若聞一句未曾聞法
生大歡喜勝得三千大千世界滿中珍寶若
聞一偈未聞正法生大歡喜勝得轉輪王位
若得一偈未曾聞法能淨菩薩上勝得帝釋
梵王位住無量百千劫若有人言我有一句
佛所說法能淨菩薩行汝今若能入大火坑
受極大苦當以相與菩薩爾時作如是念我
以一句佛所說法淨菩薩行故假使三千大
千世界大火滿中尙欲從於梵天之上投身
而下親自受取況小火坑而不能入然我今
者爲求佛法應受一切地獄衆苦何況八中
諸小苦惱菩薩如是發勤精進求於佛法如
其所聞觀察修行此菩薩得聞法巳攝心安
住於空閑處作是思惟如說修行乃得佛法
非但口言而可清淨又普賢行願品頌云智
海廣難量不測反増謗牛飮水成乳蛇飮水
成毒智學成菩提愚學爲生死如是不了知
斯由少學過大涅槃經偈云國有服甘露傷
令而早殀或有服甘露壽命得長存或有服
毒生有緣服毒死無礙智甘露所謂大乘典
如是大乘典亦名雜毒藥如酥醍醐等及以
諸石蜜服消則爲藥不消則爲毒方等亦如
是智者爲甘露愚不知佛性服之則成毒又

@@宗鏡三十九卷十二張車
如木中火性乳中酪性緣若未具有亦同無
衆生佛性亦復如是不學不知非不成佛如
金剛三昧經云地藏菩薩言尊者知有非實
如陽焰水知實非無如火性生如是觀者是
人智耶論釋曰如經云若說法有一如焰水迷
倒若見於法無如盲無日倒故知實非無非
無之義如火性生謂如木中有火性分析求
之不得火相而實不無木中火性鑚而求之
火必現故一心亦爾分析諸相不得心性而
實不無諸法中心修道求之一心顯故是以
含識界中從無始來内爲五陰所縻外爲六
塵所梏觸途現境寓目生情如猕猴而五處
倶黏類太末而諸塵盡泊所以見不超於色
界聽不出於聲塵若投綂之魚猶處籠之鳥
進退倶阻如羝羊之觸籓驚懼齊臨似乳燕
之巢幕若能知塵是識了物唯心不爲延促
之所拘豈令大小之所轉卽能隨緣應跡赴
感徇機不動道場分身法界常在此而恒在
彼不居方而不離方入此宗門廣大如是會
差別之迹徹平等之原如金剛山純現金光
似師子王師子圍遶猶摩梨山內盡出栴檀
若瞻蔔林中唯聞香氣比須彌南靣靡現雜
形如金沙大河無復迴曲同金剛之斧力欲
擬皆空等無翳之日光所臨倶朗如入法界
品中逝多林中所現境界頌云汝應觀此逝
多林以佛威神廣無際一切莊嚴皆示現十
方法界悉充滿十方一切諸國土無邊品類
大莊嚴於其座等境界中色像分明皆顯現
又如慈行童女毗盧遮那藏殿内一一壁中
一一柱中一一鏡中一一相中一一形中一

@@宗鏡三十九卷十三張車
一摩尼寶中一一莊嚴具中一一金鈴中一
一寶樹中一一寶形像中一一寶瓔珞中悉
見法界一切如來從初發心修菩薩行成滿
大願具足功德成等正覺轉妙法輪乃至示
現入於涅槃如是影像靡不皆現如淨水中
普見虛空日月星宿所有衆像又如法寶髻
長者宅中得菩薩無量福德寶藏解脫門其
宅廣博十層八門善財入巳次第觀察見最
下層施諸飮食見第二層施諸寶衣見第三
層布施一切寶莊嚴具乃至見第十層一切
如來充滿其中從初發心修菩薩行超出生
死成滿大願及神通力淨佛國土道場衆會
轉正法輪調伏衆生如是一切悉使明見釋
曰逝多林之無際遮那藏之顯現寶髻宅之
廣博皆是不思議之心融攝無礙十層則十
波羅蜜八門則八正道分乃至一切莊嚴具
中示現佛事盡是一心法門體用周徧重重
顯道一一提宗以昧之者不悟不明以執之
者爲緣爲對如盲不見非無五色之紋似聾
不聞豈絕五音之又如若逝多林裡聲聞
不知恒河水中餓鬼不見皆是自業所障非
法隱藏今勸未省之人觀聽直入猶谷中聞
響終無異音似鏡裡見形更非他質分明可
驗自絕思量現證無疑復誰前後可謂聖遠
乎哉體之卽神道遠乎哉觸事而眞矣
問旣以眞心爲宗爲本如何辯其功能湛然
常住盡未來際荅此心法妙故如神不可
測無依無住非古非今只是有而不可見聞
非是一向空寂藴無盡之妙用不斷不常具
莫測之靈通非隱非顯古德云因雖涅槃永

宗鏡三十九卷十四張車**
寂而智體不無不爾將何窮未來際故知此
之心神凡聖之本盡未來際無有斷絕諸佛
常正念此法袓師唯的指此宗斯乃無相之
眞眞何有盡無爲之道道何有窮如幽谷之
風相續而微聲不斷若洪鍾之響隨扣而清
韻常生寶藏論云唯道無根靈照常存唯道
無體微妙恒眞唯道無事古今同貴唯道無
心萬物圓備釋曰夫有根則有住住卽入於
闇室如穿鍼不見天拾鍼不見地無根則無
住如日月光明照見種種色乃靈照常存矣
夫有體則差別質礙無體則一性常通乃微
妙恒眞矣夫有事則爲相所局無事則心地
坦然乃古今同貴矣夫有心則分別各取無
心則逆順同歸乃萬物圓備矣旣達此常住
宗體自然盡未來際不休息佛業卽是佛後
普賢純是利他無始無終無盡之行所以寶
性論有自然不休息佛業偈云佛體如鏡像
如彼瑠璃地人非不有聲如天妙法皷非不
作法事如彼大雲雨非不作利益而地非
不生種種諸種子如梵天不動而非不純淑
如彼大日輪非不破諸暗如彼如意寶而非
不希有猶如彼聲非不因緣成猶如彼虛
空非不爲一切衆生作依止猶如彼大地而
非不住持一切種種物以依彼大地荷負諸
世閒種種諸物故依諸佛菩提出世閒妙法
成就諸白業諸禪四無量及以四空定諸如
來自然常住諸世閒有如是諸業一切非前
後作如是妙業無生義六若無有妙神一向
空寂者則不應有佛出世說法度人故知本
地有妙神不空不斷乃至師子吼言佛性者
名
@@宗鏡三十九報十五張車
第一義空第一義空名爲智慧智慧卽是妙
神故云因滅是色獲得常住解脫之色故知
如中含有妙色五陰常住不動神不滅篇云
夫神者何耶精極而爲靈者也精極則非封
像之所圖故聖人以妙物而爲言雖有上智
猶不能定其體狀窮其幽致神也者圓應無
主妙盡無名感物而動假數而行感物而非
物故物化而不滅假數而非數故數盡而不
窮有情則可以物感有識則可以數求數有
精麤故其性各異智有明昧故其照不同推
此而論則知化以情感神以化傳情爲化之
母神爲情之根情有會物之道神有冥移之
功但悟徹者反本惑理者逐物耳乃至或聚
散於一化不思神道有妙物之靈而謂精麤
同盡不亦悲乎如火之傳於薪猶神之傳於
形深惑者見形朽於一生便以爲神情倶喪
猶覩火窮於一木謂終斯都盡耳故知緣謝
形枯眞靈不墜如薪盡火滅火性常然此緣
雖滅於今生彼緣復興於異世故般若吟云
百骸雖潰散一物鎭長靈可謂眞心湛然常
住矣如華嚴經云知一切幻心所緣法無量
故佛子如如意珠隨有所求一切皆得求者
無盡意皆滿足而珠勢力終不匱止菩薩摩
訶薩亦復如是入此三昧知心如幻出生一
切諸法境界周徧無盡不匱不息何以故菩
薩摩訶薩成就普賢無礙行智觀察無量廣
大幻境猶如影像無増減故佛子譬如凡夫
各別生心巳生現生及以當生無有邊際無
斷無盡其心流轉相續不絕不可思議菩薩
摩訶薩亦復如是入此普幻門三昧無有邊

@@宗鏡三十九卷十六張車際不
可測量何以故了達普賢菩薩普幻門無量
法故佛子譬如難陀摩那斯龍王及餘大龍
降雨之時滴如車軸無有邊際雖如是雨雲
終不盡此是諸龍無作境界又云於一念中
盡知一切心非心地境界之藏於非心處示
生於心遠離語言安住智慧同諸菩薩所行
之行以自在力示成佛道盡未來際常無休
息一切世閒衆生劫數妄想言說之所建立
神通願力悉能示現釋曰盡知一切心非心
地境界之藏者識行於境名之曰心智行於
境名曰非心故楞伽經云得相者識不得相
者智故知菩薩隨順妄緣不捨世法於方便
中悉能示現隨増減劫任長短緣乘大願風
相續不斷供佛利生無有休息如華嚴論云
十一地等覺位菩薩以大慈悲心行赴俗濟
生之門表自出世道滿無更求解脫離染離
淨之心伹以乘法性船張大慈悲帆以大智
爲船師順本願風吹諸波羅蜜綂常遊生死
海漉一切衆生有著之魚安置無依普光明
之智岸常生一切幻住萬行功德法界無礙寶
堂如下慈氏所居樓閣是宗鏡錄
卷第三十九車音義慘
<七
感反慘感>欻<許勿反暴起也>隘<烏懈反狹也>曠<苦謗反乆也>衡<戶庚
反>鵾<古渾反鵾鷄也>絳<古巷反染色也>沓<徒合反重也>敢<徒敢反噉><食>
糟<作曹反>䴬<與織反麥禦也>僻<芳辟反邪也>咄<當沒反呵也>碓<都隊
反杵曰也>媒<莫杯反媒衒也>衒<黃練反>媚<英柲反嫵媚也>杌<五怱反>琢<竹
角反工玉也>悋<良刃反鄙悋也>鑽<借官反>縻<靡爲反繫也>梏<古沃><反>
寓<午具反寄也>羝<都兮反羝羊也>藩<甫煩反大幕曰敝>紋<無分反>扣<苦
右反扣擊也>淑<殊六反善也>漉<盧谷反瀝也>丁未歲
分司大藏都監開板

宗鏡錄卷第四十車
慧日永明寺主智覺禪師延壽集
夫眞心無相云何知有不空常住湛然之體
荅以事驗知因用可辯事能顯理用能彰體
如見波生知有水體十八空論云不捨離空
菩薩修學此定止爲功德善根無盡何以故
一切諸佛於無餘涅槃中亦不捨功德善根
門有流果報巳盡功德善根本爲化物故恒
有此用如來雖入涅槃猶隨衆生機緣現應
化兩身導利含識卽是更起心義故衆生不
盡應化之用亦不盡故言雖入無餘而不捨
功德善根也若二乘入滅無更起心以慈悲
薄少不化衆生若佛入我餘而更起心者以
諸佛菩薩三身利物無窮故如來法身卽是
一切無流法之依處故言不捨離功德也所
以得知涅槃之中猶有法身者經用證體旣
覩應化之用不盡故知此身之體常自湛然
永無遷壞如毗婆沙師說無涅槃無有自相
而可言無何以故爲能顯事用故若不依涅
槃不成智慧智慧不成則煩惱不滅涅槃旣
能生道道能滅惑卽是涅槃家事旣見有事
則知應有體故不得言無也問有何勝義
廣集一心正宗於末學進修得疾入道不
荅若以宗鏡示人直至道場疾證菩提更無
迂曲法華經偈云演畼實相義開闡一乘法
廣導諸衆生令速成菩提如有頌云行自境
界中獲得所應得行他境界中如魚墮陸地
是以若行自境内如同已物取復何難若行
他境中卽不自在如王失國似鳥離空足可
知之此是千聖入道之門諸佛證眞之路若

@@宗鏡四十報第二張車
有入者一入全眞博地凡夫位齊諸佛法華
經云乘此寶乘直至道場可謂頓入頓超諸
乘匪及以三乘之人不知諸塵唯是識故執
心外實有境界凡夫二乘雖有發心趣向解
脫而猶計有生死可厭涅槃可欣不了唯心
道理若知一切法唯是識量捨彼事識外計
分別旣了唯心趣理速疾異前漸悟故論云
速趣涅槃又凡夫二乘不覺頼耶但依分別
事識資持力故而發心修行以不達本故向
大菩提踈而且遠故云漸也菩薩旣了頼耶
本識則依此識資持力故而發心修行以了
本故向大菩提親而且近故云速也此宗鏡
中開示大意唯論自心妙達何待他文爲未
薦者假以文言示令親悟纔聞便入目擊道
存故止觀云直聞其言病卽除愈如經云佛
告菩提樹神過去有佛名曰寶勝滅後有長
者名曰持水善知醫方救諸病苦持水有子
名曰流水是時國内天降災變流水見巳自
思惟言我父年邁不能至彼城邑聚落便至
父所問醫方巳因得了知一切方術徧至城
邑作如是言我是醫師我是醫師善知方藥
癁治一切一切衆生聞許治病直聞是言所
患卽除比譬聞妙境得入初住以不思議境
本自圓成長時顯現上根纔覽直進無疑不
待舉明重加指示如華嚴迴向頌云諸佛隨
冝所作業無量無邊等法界智者能以一方
便一切了知無不盡是以若入此宗鏡巳眼
圓明一一皆照自心決定不從他學法藏而
全開現聚智燈而高挂靈臺步步現無盡法
門念念成六波羅蜜如首楞嚴三昧經云

@@宗鏡四十卷第三張車飛佛
告堅意菩薩住首楞嚴三昧六波羅蜜世世
自知不從他學舉足下足入息出息念念常
有六波羅蜜何以故堅意如是菩薩身皆是
法行皆是法堅意譬如有王若諸大臣百千
種香擣以爲末若有人來索中一種不用餘
香共相熏雜堅意如是百千種衆香末中可
得一種不雜餘不不也世尊堅意是菩薩以
一切波羅蜜熏身心故於念念中常生六波
羅蜜堅意菩薩云何於念念中生六波羅蜜
堅意是菩薩一切悉捨心無貪著是檀波羅
蜜心善寂滅畢竟無惡是尸波羅蜜知心盡
相於諸塵中而無所傷是羼提波羅蜜勤觀
擇心知心離相是毗梨耶波羅蜜畢竟善寂
調伏其心是禪波羅蜜觀心知心通達心相
是般若波羅蜜堅意菩薩住首楞嚴三昧如
是法門念念皆有六波羅蜜問依此寂滅
無爲之道卽入絕學絕待之門莫不沉空成
於斷見不荅未入茲門觸途虛幻待眞立
俗對色明空纔證斯宗萬緣倶寂如異色之
鳥投須彌而純變金光猶三十三天人雜林
而更無分別是以諸法無體相待而成皆無
待而成待若執有法互相待成則不成待以
有自體各定不假相待故如中觀論偈云若
法有待成未成云何待若成巳有待成已何
用待若法因待成是法先未成未成則無無
則云何有因待若是法先巳成巳成何用因
待是二倶不相因待是知未成巳成倶無有
待若悟入宗鏡之時了知虛空尙是幻生豈
更有法可爲對待如首楞嚴經云若一人反
眞歸原此十方空一時消殞菩薩瓔珞經

宗鏡四十卷四張車
云佛告天子如吾昔求道從無數劫分別本
末未能究盡一法定意云何爲一法所謂無
念也菩薩得無念者觀一切法悉皆無形天
子吾今成佛由此一行得成無上正眞之道
旣萬法無形對何稱有有旣不有曷得云常
空復何空憑誰稱斷若心外有法卽成斷常
若法外無心孰言空有所以傳大士云君不
見自心非斷亦非常普在諸方不入方亦復
不依前後際又復非圓非短長寂然無生亦
無滅非黑非白與靑黃雖復念慮知諸法而
實不住念中央衆生入而無所入雖趣六境
實無傷智者分明了知此是故号曰法中王
故思益經云若有於法生見則於其人佛不
出世世尊若有決定見涅槃者是人不度生
死所以者何涅槃名爲除滅諸相遠離一切
動念戲論是以若論成壞有空皆徇世閒名
字不出外道諸見如狗逐塊豈達自宗則知
名字如塊眞理如人無明癡犬逐名言塊種
智師子得理亡名故知言語從覺觀生息覺
觀則名言絕言思絕則待絕亡中觀論疏云
盡不盡門者若念念遷滅滅無可成若念念
相續續非始成若念念遷滅滅無始壞若念
念相續續不可壞故盡不盡倶無成壞又諸
法日夜中念念常滅盡過去如水流不住是
則名盡是事不可取不可說如野馬無決定
性云何可分別說有成又念念生滅常相續
不斷故名不盡云何可分別說言今是成時
是故盡亦無成不盡亦無成旣無成亦無壞
是以一切諸法尙無有成云何說斷皆以實
際爲定量則無有變異如經問何等是眞智

@@宗鏡四十卷五張車*慧
荅言無變異相如衆生無變異相眞智慧亦
無變異又問云何是衆生相荅假名子畢竟
離是衆生相如是相則無變異乃至如虛空
無變異相一切諸法亦無變異相云何無變
異以無二故亦無無二方成眞智但云無有
二非是有無二如華嚴經頌云常於諸法不
作二亦復不作於不二於二不二並皆離知
其悉是語言道是知一切言語皆從覺觀而
生纔有覺觀便形紋綵發萌芽於境上起非
眹於心中心境對汝便爲質礙若入宗鏡自
絕言思妙旨濳通了無所得又若一切修行
趣佛乘人但先得旨之後方可以佛知見治
諸餘習以正定水瑩淨禪支用多聞慧助生
觀力乃至習誦熏修萬行嚴飾若未入宗鏡
不了自心縱多聞習誦倶不成就如善星受
持讀誦十二部經獲得四禪不達無生返墮
地獄又如阿難多聞不明實相遭婬席所縛
爲文殊所訶應須先入正宗後修福智如瑠
璃之含寶月似摩尼之置高幢方得通透無
瑕能雨衆寶自他兼利豈虛搆哉又此絕待
無作眞心非是斷空但空若衆生一切妄心
世閒一切幻法以情識分別不及故目之爲
空如洞山和尙偈云世閒塵事亂如毛不向
空門何處消若待境緣除蕩盡古人那得喻
芭蕉龐居士偈云識樂衆生樂緣繩妄走作
智樂菩薩樂無繩亦無縛若有發心者直須
學無作莫道怕落空得空亦不惡見礦不識
金入爐始知錯黃蘗和尙云無人敢入此門
恐畏落空盡望涯而退證道謌云嗟未法惡
時代衆生薄福難調制去聖遠分邪見深

@@宗鏡四十卷六張車
魔强法弱多寃害聞說如來頓敎門恨不滅
除令瓦碎作在心殃在身不須怨訴更尤人
欲得不招無閒業莫謗如來正法輪問悟
此心宗修行之人得圓滿普賢行不答一
切理智無邊行願皆不出普賢一毛孔若實
入此宗鏡中乃至凡聖之身一一毛孔皆能
圓滿普賢之行如華嚴經海幢比丘入般若
波羅蜜境界清淨光明三昧經行地側結加
跗坐入于三昧離出入息無別思覺身安不
動從其身分出十法界身雲一切供具雨無
量法雨等又如善見比丘告善財言我經行
時一念中一切十方皆悉現前智慧清淨故
一念中一切世界皆悉現前經過不可說不
可說世界故又如喜目觀察衆生夜神入大
勢力普喜幢解脫門於其身上一一毛孔出
無量種變化身雲隨其所應以妙言音而爲
說法普攝無量一切衆生皆令歡喜而得利
益又如善財重觀普賢一一身分一一毛孔
悉有三千大千世界風輪水輪地輪火輪大
海江河及諸寶山須彌鐵圍村營城邑宮殿
園苑一切地獄餓鬼畜生閻羅王界天龍八
部人與非人欲界色界無色界處日月星宿
風雲雷電晝夜月時及以年劫諸佛出世菩
薩衆會道場莊嚴如是等事悉皆明見如見
此世界十方所有一切世界悉如是見如見
現在十方世界前際後際一切世界亦如是
見各各差別不相雜亂如說海幢身分之上
善見一念之中普賢毛孔之内盡十方法界
虛空界所有一切凡聖境界淨穢國土靡所
不現可證宗鏡無外無法不含如卷大海之

宗鏡四十卷苐七張車波瀾
收歸一滴猶撮十方之刹土指在一塵如古
德云以遮那之境界衆妙之玄門知識說之
而不窮善財酌之而不竭文殊體之而寂寂
普賢證之以重重何者以文殊是自心如理
之體體常湛然以普賢是自心如量之用用
周法界所以寶性論明有二種修行一如實
修行了如理一味二徧滿修行備知一心有
恒沙法界是以悟此眞如無盡之心成得普
賢無盡之行亦云梵行已立巳事巳辦如不
了此而妄有所修非唯不具普賢行門乃至
三歸五戒等一切修進之門悉不成就以不
達本故所以法華經云若不能得見聞讀誦
書持供養是法華經者當知是人未善行菩
薩道以自他所隔但爲愛見之心未達一乘
豈成同體之行又云此經難持若暫持者我
則歡喜諸佛亦然如是之人諸佛所歎是則
勇猛是則精進是名持戒行郖陀者則爲疾
得無上佛道故知見性修行性周萬行如華
嚴經云菩薩行卽如來性如來性卽菩薩行
若明見此旨方稱圓修權敎罔思下位天隔
讚一念隨喜福尙無量何況正念修行爲人
開示所以文句疏釋一念隨喜者自未有行
但隨喜法及人功報尙多況行到耶隨喜心
有二若聞開權顯實卽於一念心中解非權
非實之理信佛知見又雙解權實事理圓融
雖具煩惱性能知如來秘密之藏此卽豎論
隨喜之若聞開權顯實之意卽於一心廣解
一切心又一切法皆是佛法無有障礙若欲
分別辯說無窮月四月生歲旋轉不盡雖未
得眞隨喜心能如此解法旣如此人亦

@@宗鏡四十卷第八張車飛如
是此約橫論隨喜卽橫而豎卽豎而橫故大
涅槃經云寧願少聞多解義味卽此意也故
知纔聞一心能生隨喜則洞了諸法無有辵
餘可謂一聞千悟得大揔持於凡夫心能生
圓信格量功德唯佛方知若外道得五通者
能移山竭海而在伏見愛不及煖法人二乘
無學子果倶脫猶被涅槃縛不知其因果倶
權通敎人修因雖巧發心不識五百由旬得
果止除四住別人雖勝二乘修因則偏其門
又拙非佛所讚皆不及初隨喜一念圓信之
人又止觀云能如是入唯心觀者則具一切
法門該括周備規矩初心送行人到彼薩雲
蓋如來積劫之所勤求道場之所妙悟正在
茲乎故知萬途雖別一性無差若未歸此自
心之性終非究竟凡有所作心境不亡皆墮
輪迴不入眞實如大智度論云復次如水性
下流故會歸於海合爲一味諸法亦如是一
切揔相別相皆歸法性同爲一相是名爲法
性如金剛在山頂漸漸穿下至金剛地際到
自性乃止諸法亦如是智慧分別推求巳到
如中從如入自性如無本末生滅諸法戲論
是名爲法性又如犢子周章鳴喚得母乃止
諸法亦如是種種別異取捨不同得到自性
乃止無復過處是名法性如一切菩薩求道
修行若未到宗鏡心終不止所以宗鏡略有
二意一爲頓悟知宗二爲圓修辦事如首楞
嚴經云佛責阿難言非汝歷劫辛勤證修雖
復憶持十方如來十二部經清淨妙理如恒
河沙只益戲論汝雖談說因緣自然決定明
了人閒稱汝多聞第一心比積劫多聞熏

@@宗鏡四十卷第九張車
習不能免離摩登伽難何須待我佛頂神呪
摩登伽心婬火頓歇得阿那含於我法中成
精進林愛河乾枯令汝解脫是故阿難汝雖
歷劫憶持如來秘密妙嚴不如一日修無漏
業遠離世閒憎愛二苦如摩登伽宿爲婬女
甲神呪力消其愛欲法中今名性比丘尼與
羅睺母耶輸陀羅同悟宿因知歷世因貪欲
爲苦一念熏修無漏善故或得出纏或蒙授
記如何自欺尙留觀聽乃至阿難等旣開悟
後重請妙修行路如經云世尊我今雖承如
是法音知如來藏妙覺明心徧十方界含育
如來十方國土清淨寶嚴妙覺王刹如來復
責多聞無功不逮修習我今猶如旋泊之人
忽蒙天王賜以華屋雖獲大宅要因門入唯
願如來不捨大悲示我在會諸蒙闇者捐捨
小乘畢獲如來無餘涅槃本發心路乃至佛
告阿難汝等若欲捐捨聲聞修菩薩乘入佛
知見應當審觀因地發心與果地覺爲同爲
異阿難若於因地以生滅心爲本修因而求
佛乘不生不滅無有是處以是義故汝當照
明諸器世閒可作之法皆從變滅阿難汝觀
世閒可作之法誰爲不壞然終不聞爛壞虛
空何以故空非可作由是始終無壞滅故釋
曰詳夫諸大乘經祖佛正意凡從今曰去紹
佛乘人先須得本悟自眞心不生不滅爲因
然後以無生之旨徧治一切所以華嚴論云
若有習氣還以佛知見治之若不八佛知見
設有修行但成折伏終不能入諸佛駛水之
流如法華明開示悟入佛之知見只是於衆
生心中而論開示以佛知見藴在衆生心故

宗鏡四十卷第十張
車若宗門中從上亦云先須知有然後保任
又云頭尾須得相稱不可理行有闕心口相
違入我宗中無有是處若未悟自心無生之
理唯以生滅心爲因欲求無生之果如蒸砂
作飯種苦求甘因果不同體用倶失邪修妄
習猶九十六種捏目生華趣寂執權似三乘
道人勞神費力若入宗鏡理行倶圓可謂二
見之良醫釋眞之皎日矣故大涅槃經云譬
如霧露勢雖欲住不過日出日旣出巳消滅
無餘善男子是諸衆生所有惡業亦復如是
住世勢力不過得見大涅槃日是日旣出悉
能除滅一切惡業夫未遇宗鏡正法之日一
心實智之海歸前所有一切修行三昧諸行
皆是無常不成上善以未究竟故如經云佛
言善男子雖修一切契經諸定未聞如是大
涅槃經咸言一切悉是無常聞是經已雖有
煩惱如無煩惱卽能利益一切人天何以故
曉了己身有佛性故是名爲常復次善男子
譬如衆流皆歸于海一切契經諸定三昧皆
歸大乘大涅槃經何以故究竟善說有佛性
故所以纔知有佛性自然解行相應如結綂
而終是取魚裡粮而必須前進如云若唯解
而無行同沙井之非潤專虛而不實似空雲
而無雨是以此錄全爲修習菩薩道圓滿普
賢門遂乃廣集了義金文先德辵旨皆令信
順與道相應該括始終自他兼利以眞如一
心性無盡故法爾如是順性而行無有匱息
自然圓滿一切智慧一切慈悲一切三昧一
切神通一切行願一切因果一切理事一切
權實一切行布一切圓融所以華嚴論云經
明
@@宗鏡四十養十一張車法雲
地菩薩隨心念力廣大微細自他相入一多
大小互參神通德用自在皆隨自心念所成
故如一切衆生作用境界皆是自心執業所
成人天地獄畜生餓鬼善惡等報果一依心
造如此十地菩薩以無作法身大智之力隨
所心念莫不十方一時自在皆悉知見以普
光明智爲體爲智體無依稱性遍周法界與
虛空量等周滿十方世界以無性智大用隨
念以不忘失智隨念皆成以具揔別同異成
壞倶作以廣狹大小自在智化通無礙以與
一切衆生同體智能變一切衆生境界純爲
淨土之刹以自他無二智一身而作多身多
身而作一身以法身無大小離量之智能以
毛孔廣容佛刹以等虛空無邊無方之智而
一念現生滿十方而無去來以如響智而能
響應對現等衆生應形以是具足圓滿福德
智而恒居妙刹常與一切衆生同居若非聖
所加持力而衆生不見如華嚴經云佛子譬
如有人以摩尼寶置色衣中其摩尼寶雖同
衣色不捨自性菩薩摩訶薩亦復如是成就
智慧以爲心寶觀一切智普皆明現然不捨
於菩薩諸行何以故菩薩摩訶薩發大誓願
利益一切衆生度脫一切衆生承事一切諸
佛嚴淨一切世界安慰衆生深入法海爲淨
衆生界現大自在給施衆生普照世閒入於
無邊幻化法門不退不轉無疲無厭佛子譬
如虛空持衆世界若成若住無厭無倦無羸
無朽無散無壞無變無異無有差別不捨自
性何以故虛空自性法應爾故菩薩摩訶薩
亦復如是立無量大願度一切衆生心

@@宗鏡四十卷第十二張
車無厭倦乃至佛子菩薩摩訶薩以此開示
一切如來無差別性此是無礙方便之門此
能出生菩薩衆會此法唯是三昧境界此能
勇進入薩婆若此能開顯諸三昧門此能無
礙普入諸刹此能調伏一切衆生此能住於
無衆生際此能開示一切佛法此於境界皆
無所得雖一切時演說開示而恒遠離妄想
分別雖知諸法皆無所作而能示現一切作
業雖知諸佛無有二相而能顯示一切諸佛
雖知無色而演說諸色雖知無受而演說諸
受雖知無想而演說諸想雖知無行而演說
諸行雖知無識而演說諸識恒以法輪開示
一切雖知法無生而常轉法輪雖知法無差
別而說諸差別門雖知諸法無有生滅而說
一切生滅之相雖知諸法無麤無細而說諸
法麤細之相雖知諸法無上中下而能宣說
最上之法雖知諸法不可言說而能演說清
淨言詞雖知諸法無内無外而說一切内外
諸法雖知諸法不可了知而說種種智慧觀
察雖知諸法無有眞實而說出離眞實之道
雖知諸法畢竟無盡而能演說盡諸有漏雖
知諸法無違無諍然亦不無自他差别雖知
諸法畢竟無師而常尊敬一切師長雖知諸
法不由他悟而常尊敬諸善知識雖知法無
轉而轉法輪雖知法無起而示諸因緣雖知
諸法無有前際而廣說過去雖知諸法無有
後際而廣說未來雖知諸法無有中際而廣
說現在雖知諸法無有作者而說諸作業雖
知諸法無有因緣而說諸集因雖知諸法無
有等比而說平等不平等道雖知諸法無有
言

宗鏡四十卷十三張車*說
而決定說三世之法雖知諸法無有所依而
說依善法而得出離雖知法無身而廣說法
身雖知三世諸佛無邊而能演說唯有一佛
雖知法無色而現種種色雖知法無見而廣
說諸見雖知法無相而說種種相雖知諸法
無有境界而廣宣說智慧境界雖知諸法無
有差別而說行果種種差別雖知諸法無有
出離而說清淨諸出離行雖知諸法本來常
住而說一切諸流轉法雖知諸法無有照明
而恒廣說照明之法釋曰譬如虛空持衆世
界若成若住無厭無倦者以普賢智了一切
法皆如虛空性故虛空之性卽凡聖身只爲
衆生不了迷爲生死變作根塵菩薩故能對
現色身隨應說法故云普賢身相如虛空又
偈云心聞洞十方生于大因力又偈云空生
大覺中如海一漚發是知若法若行皆我之
心性猶如虛空豈有厭倦乎若不了一切法
同虛空性執有前境相狀可觀隨相發心緣
塵起行不達同體之旨悉墮有爲盡成愛見
之悲約成厭倦若依宗鏡如說修行所有一
毫之功畢趣菩提之果是以無緣之緣顯無
化之化謂衆生眞心稱理不可得故若無緣
卽無所化若眞心隨緣不壞緣起則亦有所
化如是則非眞流之行無以契眞非起行之
眞不從行顯良以體融行而因圓行該眞而
果滿理行兼備因果同時圓解圓修方成宗
鏡又此普賢之行全是佛智佛智卽是眞心
如華嚴經頌云佛智廣大同虛空普徧一切
衆生心悉了世閒諸妄想不起種種異分別
則全佛智是衆生心世閒妄想皆從衆生

@@宗鏡四十卷十四張車*心
變能變之心旣是佛智所變之境豈成實耶
則了世閒妄想皆空終不起於異見分別謂
凡謂聖謂有謂無等又了世閒妄想卽如量
智不起異分別卽如理智如量觀俗如理了
眞又卽體之相包含是如量智卽相之體一
味是如理智若理量雙消方冥佛智是以若
欲眞俗雙照因果倶圓不出如理如量之二
智如佛性論云此理量二智有二種相一者
無著二者無礙言無著者見衆生界自性清
淨名爲無著是如理智相無礙者能通達觀
無量無邊境界故是名無礙是如量智相又
此二智有二義如理智爲因如量智爲果言
如理爲因者能作生死及涅槃因如量爲果
者由此理故知於如來眞俗等法具足成就
又如理智者是清淨因如量智者是圓滿因
清淨因者由如理智三惑滅盡圓滿因者由
如量智三德圓滿故知成佛皆由二智如理
智者卽一心之體爲因如量智者卽一心之
用爲果所以體用相卽困果同時初後卷舒
悉於一心圓滿乃至法界顯於塵内寶刹現
於毛端皆是如理智中如量境界若但證如
理之旨普賢大用不得現前若唯行如量之
宗文殊正智不能究竟具此二門方明宗鏡
所以善財一生能辦多劫之行古釋云善財
旣因毗目仙人善友力瞬息之閒或有佛所
見經不可說不可說佛刹微塵數劫修行不
倦何得一生不經多劫仙人之力長短自在
故如世王質遇仙之棋令斧柯爛三歲尙謂
食頃旣能以長爲短亦能能短爲長如周穆
隨於幻人雖經多年實唯瞬息故不應以

@@
宗鏡四十卷十五張車長短之時廣狹之處
定其旨也故知隨心轉變不定長短心長則
長心短卽短延促是心非于時分一切萬法
皆是心
成離心計度皆失
宗旨
宗鏡錄卷第四十音義迂<憶倶反曲也>邁<莫壞反>挂<古賣反>擣<都皎反
築也>眹<直引反>透<他候反跳也>搆<古候反>瀾<落干反大波>撮<倉括
反>駃<踈吏反速>丁未
歲分司大藏都監開板

宗鏡錄卷第四十一
車慧日永明寺主智覺禪師延壽
集夫此宗如何投湊卽得相應荅向之卽
背近之卽離取而復失急而復遲千聖拱手
而無計校一門深入而忘覺知此是心中自
證法門非待問荅而得如法華經偈云我意
難可測亦無能問者無問而自說稱歎所行
道所以先德云諸祖共傳諸佛清淨自覺聖
智眞如妙心不同世閒文字所得若有悟斯
眞實法性此人則能了知三世諸佛及一切
衆生同一法界本來平等常恒不變先曹山
和尙偈云從緣薦得相應疾就體消機道却
遲瞥起本來無處所吾師暫說不思議故知
千聖皆目此一念心起時了不可得是眞不
思議離此決定別無殊勝如是了者豈非疾
乎何待消融方能見道若不直見其事欲以
意解情求如將兎角之弓駕龜毛之箭以無
手之者擬射碎須彌之山似傾壓沙之油點
無煙之火貯漏卮之内欲照破鐵圍之闇徒
役狂心無有是處故思益經云問以何法修
道答言不以見聞覺知法不以得不以證於
一切法無相無示名爲修道華嚴疏云頓敎
者不說法相唯辯眞性無有八識差別之相
者釋云八識心王尙無差別況心所變豈當
有耶心生則種種法生心滅則種種法滅故
起信論云一切諸法唯依妄念而有差別若
離心念則無一切境界之相是故一切法從
本已來離言說相離名字相離心緣相畢竟
平等無有變異唯是一心故名眞如以一切
言說假名無實但隨妄念不可得故所以疏

@@宗鏡四十一卷第二張車
云一切所有唯是妄想一切法界唯是絕言
故起信論云言眞如者亦無有相謂言說之
極因言遣言此眞如體無有可遣以一切法
悉皆眞故亦無可立以一切法皆同如故當
知一切法不可說不可念故名眞如以一切
法性皆離言故亦通四種法界皆不可說名
無得物之功物無當名之實理本無言故事
理交徹不可作事理說事事相卽不可作一
多說如楞伽雖明五法名相妄想正智如如
五皆空寂何者謂迷如以成名相妄想是生
悟名相之本如妄便稱智則無名相妄想唯
如智矣智因如立智體亦空如假智明本來
常寂故並空矣況八識約事皆緣生性空因
有我法說二無我我尙叵得無我寧存故中
論偈云諸佛或說我或說於無我諸法實相
中無我無非我故雙遣也疏云訶敎勸離毁
相泯心者訶敎者謂以心傳心不在文字故
勸離者令離法法雖無量不出色心離心心
如離色色如故令皆離則契心體離念矣毁
相約境凡所有相皆是虛妄故泯心約智了
境相空假稱爲智相旣不有智豈有眞心境
兩亡則皆泯絕心無心相卽是安心故說生
心卽妄不生卽佛言生心者非但生於餘心
縱生菩提涅槃觀心見性亦曰生心並爲妄
想念相都寂方曰不生寂照現前豈不名佛
故達磨碑云心有也曠劫而滯凡夫心無也
刹那而登正覺言心無者非了心空不生於
了耳故韋侍御問仰山和尙了心之旨荅云
若欲了心無心可了無了之了是爲眞了華
嚴經頌云一切法不生一切法不滅若能如

@@宗鏡四十一卷第三張車
是解諸佛常現前言如是解者經不生解而
無解相非謂空解於不生耳疏云無佛無不
佛無生無不生者重拂前迹爲迷衆生言卽
心卽佛旣無衆生何曾有佛故經偈云平等
眞法界無佛無衆生執佛言無佛非謂是無
佛故云無不佛矣則遣之又遣之若少有所
得皆是妄想故佛藏經云於法少有所得則
與佛諍者與佛諍者皆入邪道非我弟子又
只詺無佛以爲眞佛故言無不佛耳故經頌
云性空卽是佛不可得思量若有生心生心
是妄故說不生佛尙不有何有無生作無生
解還被無生之所纏縛故云無不生矣又一
切法不生則般若生故云無不生矣則生與
不生反覆相違亦反覆相成唯亡言者可與
道合虛懷者可與理通矣若亡言則止止不
須說豈强起言端乎若虛懷則我法妙難思
寧妄生知解乎又夫入宗鏡法爾亡言非智
所知唯信所及如讃般若偈云若人見般若
論義心皆絕猶如日出時朝露一時失故祖
師云論卽不義義卽不論若欲論義終非義
論昔梁武帝於華林園重雲殿集四部衆自
講三慧般若經時傅大士在會太子遣問大
士何不論義荅曰皇帝菩薩所說非長非短
非廣非狹非有邊非無邊如如正理復有何言
劉中丞又問大士何不往復衆所願聞荅曰
日月停景四時和適又中天竺有出家外道
馬鳴世智辯才善通言論唱言若諸比丘能
與我論義者可打揵搥如其不能不足公鳴
揵搥受人供養時髟老脅到彼國言但鳴揵
搥設彼來者吾自對之卽鳴揵搥外道卽問

宗鏡四十一卷第四二張
駕今日何故打此木耶荅言北方有長老沙
門來鳴揵搥外道問言欲論義耶荅言然於
是廣備論場大衆雲集乃至長老脅言吾旣
年邁故從遠來又先在此坐理應先語外道
言亦可爾耳現汝所說吾盡當破長老脅卽
言當今天下泰平大王長壽國土豐藥無諸
災患外道默然不知所言論法無對卽墮負
處伏爲弟子剃除鬚髮度爲沙彌受具足戒
又有學人請忠國師和尙立義師云立了也
學人罔措被師喝出非公境界故知若入宗
鏡玄鑑豁然如臨鏡中自見面像見卽便見
更俟發言耶所以月上女經云時舎利弗復
問女言衆生界者復有幾許其女報言如彼
過去未來現在諸佛境界舎利弗言若如此
者汝說何事是何解釋其女報言依尊者問
我還依荅時舎利弗復問女言我問何義其
女荅言問文字也舎利弗言彼文字滅無有
足跡其女答言尊者舎利弗如是滅相一切
法中如有問者如有答者二倶滅相不可得
也華手經云佛告跋陀婆羅善哉善哉如汝
所說如來道場所得法者是法非法亦非非
法我於此智不能行目不能見無有行處慧
所不通明不能了問無有荅於此法中無受
無取無垢無淨若我說是自所得法若以行
相行是法者則皆迷悶佛藏經云佛言舎利
弗於聖法中計得寂滅皆墮邪見何況言說
何況說者如是空法以何可說舎利弗佛何
以故說諸語言皆名爲邪不能通達一切法
者是則皆爲言說所覆是故如來可諸語言
皆爲是邪乃至少有言語不得其實舎利弗
諸
@@宗鏡四十一卷第五張車佛阿
耨多羅三藐三菩提皆無想無念何以故如
來於法不得體性亦不得念大法炬陀羅尼
經云佛告毗舎佉應當先爲說彼六波羅蜜
次第修巳然後爲說空解脫門若爲衆生說
此空法或有得聞或有思惟或能證者是亦
不應但有言說何以故如是空法不可惟以
心想知故若彼空法但以心想能證知者一
切衆生未修道時亦應卽是阿羅漢也毗舎
佉彼空法者亦不可說相貎形體若可說者
則是作相若有作相則有願求若有願求則
是三世何以故毗舎佉無相法中一切三世
皆不可得所以者何過去未來現在等事皆
寂滅故云何起願復次應觀是色作無相想
云何觀色作無相想當知此色生滅輪轉念
念不停毗舎佉如是色相不可眼見當知彼
是心識境界唯意所知是故不可以眼得見
毗舎佉一切衆生所有心意不可言說唯佛
智知雖可慮知而不可見念念不住猶如幻
化云何可取而可得見如是毗舎佉不可以
彼衆生心識取心眞相旣不可取云何可說
何以故以愛憎事違平等故毗舎佉若欲滅
除愛憎想者當勤精進觀一切法悉皆空寂
無有取著問豈無今時學路何乃頓斷方
便之門答中下之機不無學路童蒙之訓
豈斷今時故楞伽羅云宗通爲菩薩說通爲
童蒙助觀之門深有利益若一向背巳徇文
執學而辦則對木人而待語期石女以生兒
空歷塵沙終無得理設爾外學得成皆非眞
實如云寫月非眞月圖龍失本龍如今若要
眞成但能淨意内觀則了然寂現猶臨

@@宗鏡四十一卷第六張車
明鏡自見其形若以見聞妄求如撈水豈有
得時所以眞覺謌云淨五眼得五力唯證乃
知難可測鏡裡看形見不難水中捉爭拈得
盤山和尙云向上一路千聖不傳學者勞形
如猿捉月龐居士偈云行學非眞道徒勞神
與軀千生尋水月終是狂功夫問如何卽
是答是則第二頭非則第三手心智路絕
限量情消所以文殊般若經云不可解者卽
般若般若非可解非不可解肇論云玄道在
於絕域故不得以得之妙智存乎物外故不
知以知之大象隱於無形故不見以見之大
音匿於希聲故不聞以聞之唯信入之時自
然洞鑑若洞徹圓明了達之際尙不因於心
念何況就他人而求自法取彼眼而作圓通
數寶終不濟貧說食焉能得飽但自親到頓
入絕學之門唯在發明方達無爲之旨若能
如是如是入理思惟則能如是如是了然顯
現自然二際冥合物我無差契萬境以虛玄
同一心之憺怕皆依空而立抱一而生是以
雲融曵而緩清霄山幽隱而閑緣野喬松倚
巖而自長修竹拂徑而長新内則襟懷憺然
外則道性常爾故心要牋云若一念不生則
前後際斷照體獨立物我皆如直造心原無
知無得不取不捨無對無修然迷悟更依眞
妄相待若求眞去妄似棄影勞形若體妄卽
眞似處陰滅影故無心於忘照則萬累都損
若任運以寂知則衆行爰起放曠任其去住
靜鑑覺其源流語默不失玄微動靜未離法
界靈叟吟云我欲學菩提輸他釋迦先我欲
學闡提落他調達後不涉二家風未免

宗鏡四十一卷第七張車中途
走設使摠不是馮何而開口開口不開口切
忌犯靈叟若會箇中意望南觀北斗傅大士
頌云人道行路難我道行路易入山數載餘
長伸兩腳睡行路易路易莫思量刹那心不
異何處不天堂如上雖廣引先達誠言纔入
宗鏡之中法爾言思道斷識智齊泯勝負倶
亡四辯莫窮羣賢罔測故淨名私記云淨名
默然從前巳來至此究竟實智滿足亦如善
財値彌勒入樓觀方得究竟今默無言卽樓
觀體大集經云光明寂靜無諍三句法竟釋
迦默然而住與今無異又如西天韻陀山中
有一羅漢名富樓那馬鳴徃見端坐林中志
氣眇然若不可測神色謙退似而可屈遂與
曰沙門說之敢有所有明要必屈汝我若不
勝便刎頸相謝沙門默然容無負色亦無勝
顏扣之數四曾無應情馬鳴退自思惟我負
矣彼勝矣彼安無言故無可屈吾以言之雖
矢言者可屈自吾未免於言眞可愧矣遂投
出家問若如上說道體自然則祖佛何煩
出世答古敎云不得一法疾與授記祖師
云不得一法號曰傳心了煩惱性空卽佛出
世故經云貪瞋癡出卽是佛出但令衆生絕
凡聖之清無出沒之相閑居靜住無所施爲
達斯法門是眞佛出說如斯事是眞實慈問
旣無心念木石何殊又絕見聞如何覺悟
答只謂强覺妄知而能障道唯當脫黏内
伏發自靈知根塵旣消光明頓發釋摩訶衍
論云以一切法本來唯心實無於念者卽是
自宗正理所謂法性從無始來唯是一心無
一法而非心故而有妄心不覺起念見

@@宗鏡四十一卷第八張車
諸境界故說無明若一心之性寂滅無起卽
是本覺慧明如論云心性無起卽是大智慧
光明義又妄心起見一向唯轉虛妄境中大
能通達眞實境界所以者何眞僞相違不契
當故如論云若心起見則有不見之相眞實
知見離能所之邊見如論云心體若離見卽
是徧照法界義又若心有動轉相卽是無
明熏習氣故心性寂靜無有喧動正直無有
顚倒之解卽是實智之照如論云若心有動
非眞識知若一心有動轉相更有前境可緣
者能見之心所見之境二差別故本覺功德
則不圓滿而本性德雖過恒沙唯一心量終
無二體所以者何如是諸德悉皆各各不分
其體於一法界其量等故首楞嚴經云佛告
阿難如是六根由彼覺明有明明覺失彼精
了黏妄發光是以汝今離暗離明無有見體
離動離靜元無聽質無通無塞齅性不生非
變非恬嘗無所出不離不合覺觸本無無滅
無生了知安寄汝但不循動靜合離恬變通
塞生滅暗明如是十二諸有爲相隨拔一根
脫黏内伏伏歸元眞發本明耀耀性發明諸
餘五黏應拔圓脫不由前塵所起知見明不
循根寄根明發由是六根互相爲用阿難汝
豈不知今此會中阿那律陀無目而見跋難
陀龍無耳而聽殑伽神女非鼻聞香驕梵鉢
提異舌知味舜若多神無身有觸如來光中
映令暫現旣爲風質其體元無諸滅盡定得
寂聲聞如此會中摩訶迦葉久滅意根圓明
了知不因心阿難今汝諸根若圓拔已内瑩發
光如是浮塵及器丗閒諸變化相如湯消火

@@宗鏡四十一卷第九張駕*應
念化成無上知覺阿難如彼世人聚見於眼
若令急合暗相現前六根黤然頭足相類彼
人以手循體外繞彼雖不見頭足一辯知覺
是同緣見因明暗成無見不明自發則諸暗
相永不能昏根塵旣消云何覺明不成圓妙
問如上所說並約大根如初日照高山駃
馬見鞭影若中機下品不可孤然未入之人
以何方便答亦須自省開發信心若未發
時直須靜慮以時研究永斷攀緣身心一如
以悟爲限或因聞入或從境明豁爾意消眞
心自現問境識倶無自體者境從識生識
從何起答識從眞性起問眞性從何而
起答眞性則無所起問若無所起云何
顯現答無起卽起起卽無起非起不起是
不思議起問如何是不思議起答紅埃
飛碧海白浪涌靑岑問修習此宗聞解信
人得何法利獲何勝報答此是第一之說
無等之詮學而不得福猶勝於人天聞而不
信尙結菩提之種十方金口同共稱揚諸大
乘經無不具載法華經云一念隨喜皆記無
上菩提一句受持悉同如來供養古釋華嚴
出現品云此品文旨宏奥能頓能圓究衆生
之本原罄諸佛之淵海根本法輪之内更處
其心生在金輪種中復爲嫡子妙中之妙玄
中之玄並居凡類之心小功在能速證安得
自欺不受今聞解能欣尤須自慶故知慕斯
法者起信樂心纔舉念時巳作如來眞子始
迴向際便成無上菩提興少學而齊上賢施
微功而獲大果促三祇於一念圓萬德於小
成猶長者得摩尼之珠盡未來施而不盡

宗鏡四十一卷第十張駕
似小國獲輪王之寶徧法界用而無窮妙德
藥王獻香華而侍立釋迦名寶同歡喜而證
明隨所至方接足而如逢善逝說一偈處起
塔而堪作寶坊法利何窮功德無盡華嚴論
云修信解力者常信自他凡聖一體同如無
所依住無我無我所心境平等無二相故一
切凡聖本唯法界無造作性依眞而住住無
所住與一切諸佛衆生同一心智住性眞法
界所有分別是一切諸佛本不動智凡聖一
眞共同此智全信自心是佛種智及一切智
不於心外別有信佛之心亦不於自心之内
見自心有佛相故信如斯法自力未充以此
是人獲得人中一切勝報衣服飮食隨念而
至又不唯正報依報具足乃至有情無情悉
皆歸順以得法界根本更有何事而不從乎
如華嚴經云時大光王告言善男子我淨修
菩薩大慈幢行我滿足菩薩大慈幢行乃至
善男子此妙光城所住衆生皆是菩薩發大
乘意隨心所見不同或見此城其量狹小或
見此城其量廣大或見土沙以爲其地或見
衆寶而以莊嚴或見聚土以爲垣牆或見寶
牆周帀圍繞或見其地多諸瓦石高下不平
或見無量大摩尼寶閒錯莊嚴平坦如掌或
見屋宅土木所成或見殿堂及諸樓閣階墀
窓闥軒檻戶牖如是一切無非妙寶善男子
若有衆生其心清淨曾種善根供養諸佛發
心趣向一切智道以一切智爲究竟處及我
昔時修菩薩行曾所攝受則見此城衆寶嚴
淨餘皆見穢善男子此國土中一切衆生五
濁世時樂作諸惡我心哀愍而欲救護入於

@@宗鏡四十一卷第十一張駕
菩薩大慈爲首隨順世閒三昧之門入此三
昧時彼諸衆生所有怖畏心惱害心怨敵心
諍論心如是諸心悉自消滅何以故入於菩
薩大慈爲首順世三昧法如是故善男子且
待須臾自當現見時大光王卽入此定其城
内外六種震動諸寶地寶牆寶堂寶殿臺觀
樓閣階砌戶牖如是一切咸出妙音悉向於
王曲躬敬禮妙光城内所有居人靡不同時
歡喜踊躍倶向王所舉身投地村營城邑一
切人衆咸來見王歡喜敬禮近王所住鳥獸
之屬互相瞻視起慈悲心咸向王前恭敬禮
拜一切山原及諸草樹莫不迴轉向王敬禮
陂池泉井及以河海悉皆騰溢流注王前釋
摩訶衍論云自所作之功德迴向三處一者
眞如二者一心法三者本覺佛性是名爲三
以何義故迴向三處謂爲欲自所作功德令
平等故迴向眞如或爲欲自循作功德令廣
大故迴向一心或爲欲自所作功德令明了
故迴向本覺應如是知應如是觀如是迴向
有何利益謂衆多故此義云何譬如用一微
塵置大地中所置微塵與彼大地等無差别
迴向法門亦如是故又譬如用一注水置大
海中所置注水與彼大海等無差別迴向法
門亦如是故又譬如破一小有卽便與大虛
空等無差別迴向法門亦如是故已說展舒
功德令廣門次說施於衆生普利門言普利
一切衆生界者卽是施於衆生普利門謂舉
廣大圓滿功德周徧利益衆生界故頌云歡
喜大士志心勸無量佛子衆海中我巳超毛
頭三角過於生華之四根第一無數粗滿訖

@@宗鏡四十一卷十二張駕
第二僧祗始入無如宜汝等諸佛子以於左
右之兩手捧於本識之明鏡臨臣識散慮之
面見六塵境界之垢洗法執人我之咎汝等
佛子若如是法身應化之三身如舒伊字圓
現前常樂我淨之四德如入達池具出生我
從四王自在處下入大海龍宮殿隨分窺諸
契經海摠有一百洛叉數如是諸經眞實法
無量無邊差別義摩訶衍論立義中該攝安
立具足說有善男子善女人若自手捧斯經
卷名捧百洛叉經者若口自誦經本分名誦
百洛叉經者此人所得之功德十方世界微
塵數諸佛及大菩薩衆各出微塵數舌相如
是微塵劫數中不息稱說不能盡何況觀察
其義理思惟文下之所詮是以若人於此宗
鏡之中或介爾起心或瞥然舉意或偶得手
觸或暫以目觀皆成入道之緣盡結一乘之
種以是祖佛正訣經論本宗高布涅槃之天
深窮般若之海又此中文包義富宗贍理圓
搜之而句句盡徹根原編之而一一徧含旨
趣何況信解悟入正念修行書寫受持開演
傳布格量功果唯佛乃知非筭數之可量豈
讃揚之所及問唯心之體前巳略明唯識
之相如何指示性相雙辯方顯正宗理事倶
通始祛邪執答欲顯正宗先除邪執者故
須因事明理會妄歸眞眞是依妄之眞因情
說會事是從理之事破執言明無執而理事
倶虛離情而眞妄雙絕瞖消而空華而謝念
息而幻境俄沉今依諸聖於衆生界中抱敎
迷宗蓋非一二撮其樞要無先二空以迷人
空故起我見之愚受妄生死以迷法空故違

宗鏡四十一卷十三張駕
現量之境障淨菩提所以我法倶空唯從識
變今立第一心法能變識有三一第八異熟
識變二第七思量識變三第六了別境識變
旣唯識變我法皆虛因此二空故契會玄旨
以我空故煩惱障斷以法空故所知障消煩
惱障斷故證眞解脫所知障斷故獲大菩提
然後行滿因門心冥果海則境識倶寂唯一
眞空問從上宗乘唯令絕學單刀直入敎
外別傳何假智慧多聞廣論性相言繁理隱
水動珠昏答顯宗破執權拂學路討論達
旨融通非離文字解脫法華經云若有利根
智慧明了多聞强識乃可爲說大凡叅玄之
士須具二眼一巳眼明宗二智眼辯惑所以
禪宗云單明自巳不了目前如此之人只具
一眼理孤事寡終不圓通隻翼單輪豈能飛
運若執只要單刀直入不用廣叅者則善財
初見妙德發明之後不合徧叅法界故知初
後心等理行同時所以善財至彌勒佛果圓
後却指再見初友文殊如先德云文殊之妙
智宛是初心普賢之玄門曾無別體是則理
事冥齊於一旨本末匪越於刹那曷乃守一
疑諸頓迷法界捨此取彼宰割虛空又若以
智慧爲非則大智文殊不應稱法王之子若
以多聞是過則無聞比丘不合作地獄之人
應須以智慧合其多聞終不執詮而認指以
多聞而廣其智慧免成孤陋在面牆所以云
有智無行國之師有行無智國之用有智有
行國之寶無智無行國之賊是以智應須學
行應須修闕智則爲道之讎無行乃國之賊
當知名相關鎖非智鑰而難開情想勾牽匪

@@宗鏡四十一卷十四張駕*慧
刀而莫斷應須責躬省巳策發進修是以復
圓通之人豈墮絕言之見發菩提之者不生
斷滅之心若能直了自心卽是單刀直入最爲
省要以一解千從攝法無餘故亦是敎外別
傳離此別無奇特又此宗鏡大意以妙悟見
諦爲期不取依通齊文作解法旣眞實行須
契同唯在心知不俟言說爲未了者亦不絕
言究竟相應終須親省此是十方諸佛同證
同說古今不易一際法門如經云我不見有
一佛國土其中如來不說此法是以佛佛道
同心心理合故知離宗鏡外無法可說以凡
有言敎倶不出平等性故終無有二所以經
云如大師子殺香象時皆盡其力殺兎亦爾
不生輕想諸佛如來亦復如是爲諸菩薩及
一闡提演說法時功用無二仰唯聖旨鑑誡
昭然豈可於平等至敎之中起差別解耶於
一眞衆生界中生勝劣見耶若入宗鏡之中
自免斯咎今所錄者一一皆是古佛聖敎於
無量億劫捨無數身命普爲一切衆生求此
難得阿耨多羅三藐三菩提法付囑諸大菩
薩爲未代求無上菩提之人千途異說共顯
一心云何負恩不生信受如智度論云諸摩
訶衍經皆名爲法此中求法者書寫讀誦正
憶念如是等治衆生心病故集諸法藥不惜
身命如釋迦文佛本爲菩薩時名曰樂法時
世無佛不聞善語四方求法精勤不懈了不
能得爾時魔變作婆羅門而語之言我有佛
所說一偈汝能以皮爲紙以骨爲筆以血爲
墨書寫此偈當以與汝樂法卽時自念我世
世喪身無數不得是利卽自剝皮曝之令

@@宗鏡四十一卷第十五駕
乾欲書其偈魔便滅身是時佛知其志心卽
從下方踊出爲說深法卽得無生法忍又如
薩陀波崙苦行求法如釋迦文菩薩五百釘
釘身爲求法故又如金堅王割身五百處爲
燈炷投巖入火如是等種種難行苦行爲衆
生求法故知善知識者難得遭逢譬如梵天
投一芥子安下界針鋒之上猶易値明師道
友得聞正法甚難如西天九十六種外道皆
求出離因遇邪師反沉生死是以涅槃經云
具四因緣能證涅槃之道一者親近善友二
者聽聞正法三者如理思惟四者如說修行
若不遇善友不得聞正法何者因聞正法則
能思惟信入正念修行有如是法利應須殷
重生難遭想摧我慢心乃至遇經卷得聞或
因人舉示如有悟入之處皆是我師況此宗
鏡唯錄要文可謂端拱坐叅不出門而知天
下易辦成現弗動足而到龍宮是以華嚴經
云善男子善知識者如慈母出生佛種故如
慈父廣大利益故如乳母守護不令作惡故
如敎師示其菩薩所學故如善導能示波羅
蜜道故如良醫能治煩惱諸病故如雪山増
長一切智藥故如勇將殄除一切怖畏故如
濟客令出生死瀑流故如船師令到智慧寶洲
故善男子常當如是正念思惟諸善知識復
次善男子汝承事一切善知識應發如大地
心荷負重任無波倦故應發如金剛心志願
堅固不可壞故應發如鐵圍山心一切諸苦
無能動故應發如給侍心所有敎令皆隨順
故應發如弟子心所有訓誨無違逆故應發
如僮㒒心不猒一切諸作務故應發如養母心

宗鏡四十一卷十六張駕*受
諸勤苦不告勞故應發如傭作心隨所受敎
無違逆故應發如除糞人心離憍慢故應發
如巳熟稼心能低下故應發如良馬心離惡
性故應發如大車心能運重故應發如調順
象心恒伏從故應發如須彌山心不傾動故
應發如良太心不害主故應發如栴陀羅心
離憍慢故應發如牸牛心無威怒故應發如
舟船心徃來不倦故應發如憍梁心濟渡忘
疲故應發如孝子心承順顏色故應發如王
子以遵行敎命故是以因人聞法因法悟道
因道修行因行成佛豈可憍慢而不順旨乎
故世尊言我今得成佛最初皆因遇善友因
緣且如外道須跋陀最後若不遇釋迦何由
捨邪歸正故大涅槃經云佛言須跋陀仁者
若受苦行便得道者一切畜生悉應得道是
故先當調伏其心不調伏身心是因緣我經
中說斫伐此林莫斫伐樹何以故從林生怖
不從樹生欲調伏身先當調心心喻於林身
喻於樹須跋陀言世尊我巳先調伏心佛言
善男子汝今云何能先調心須跋陀言世尊
我先思惟欲是無常無樂無淨觀色卽是常
樂清淨作是觀巳欲界結斷獲得色處是故
名爲先調伏心復次觀色色是無常如癰如
瘡如毒如箭見無色常清淨寂靜如是觀巳
色界結盡得無色處是故名爲先調伏心次
復觀想卽是無常癰瘡毒箭如是觀巳獲得
非想非非想處是非想非非想卽一切智寂
靜清淨無有墜墮常恒不變是故我能調伏
其心佛言善男子汝云何能調伏心也汝今
所得非想非非想定猶名爲想涅槃無想

@@宗鏡四十一卷十七張駕*汝
云何言獲得涅槃善男子汝巳先能訶責麤
想今者云何愛著細想不知詞責如是非想
非非想處故名爲想如癰如瘡如毒如箭善
男子汝師鬱頭藍弗利根聰明尙不能斷如
是非想非非想處受於惡身況其餘者世尊
云何能斷一切諸有佛言善男子若觀實想
是人能斷一切諸有須跋陀言世尊云何名
爲實想善男子無想之想名爲實想世尊云
何名爲無想之想善男子一切法無自相他
相及自他相無無因相無作相無受相無作
者相無受者相無法非法相無男女相無士
夫相無微塵相無時節相無爲自相無爲他
相無爲自他相無有相無無相無生相無生
者相無因相無因因相無果相無果果相無
晝夜相無明暗相無睍相無見者相無聞相
無聞者相無覺知相無覺知者相無菩提相
無得菩提者相無業相無業主相無煩惱相
無煩惱主相善男子如是等相隨所滅處名
眞實想善男子一切諸法皆是虛假隨其滅
處是名爲實想是名法界名畢竟智名第一
義諦名第一義空宗
鏡錄卷第四十一音
義湊
<倉奏反水會聚也>拱<居悚反手抱也>瞥<芳滅反目翳也>壓<烏甲反鎭也>則
<丁德反積也>脅<虛業反>邁<莫壞反>憺<徒敢反>怕<普伯反>喬<
巨嬌反>叟<蘇后反老叟>輸<式朱反>伸<失人反舒也理也>眇<亡沼反>刎
<武粉反刎頭>頸<居郢反頂也>黏<女廉也>齅<許救反以鼻取氣>跋<
蒲撥反>殑<其矜反>驕<舉喬反>駃<踈吏反速也>埃<烏開反>岑<鋤鍼><
反>宏<戶萌反大也>罄<苦定反盡也>淵<烏玄反深也>嫡<都歷反>垣<
雨元反垣墉也>墀<直尼反塗地也>闥<他達反>檻<胡黯反閉也>敵<徒歷反>

@@
宗鏡四十一卷十八張駕陂<彼爲反>溢<夷質反滿溢>訣<古穴訣別>編<甫
連反>祛<去魚反>俄<五何反俄項速也>鑰<以䓎反>剝<北角反削也>曝<薄
報反曝乾>崙<盧昆><反>殄<徒典反絕也>瀑<蒲木反瀑布>傭<余封反>稼
<古訝反>
癰<次容>反癰癤丁未歲
分司大藏都監開板

宗鏡錄卷第四十二駕
慧日永明寺主智覺禪師延壽集
夫大乘圓頓識智倶亡云何却述緣生反論
因果荅經云深信大乘在諦困果又云深
入緣起斷諸邪見夫唯識之旨不出因果正
困相者由識變故諸法得生以識爲因正果
相者由種識故生諸分別法體之果及異熟
等分位之果所以上至諸佛下及衆生皆因
果所收何得撥無墮諸邪綂只爲一切外道
不達緣生唯執自然撥無因果二乘眇目但
證偏空滅智灰身遠離因果世閒業繫無聞
凡夫五欲火燒執著因果盡成狂解不體圓
常皆背法界緣起之門悉昧般若無生之旨
今所論因果者唯以實相爲因還用實相爲
果但子平等一心故終不作前後同時之見
若能如是信入一心皆成圓因妙果如賢劫
定意經云指長吉祥見者悦然無不吉利此
者皆是一心之報又云其演光明無所不照
多所安隱是一心報又云威光巍巍無見頂
相是一心報華手經偈云汝等觀是心念念
常生滅如幻無所有而能得大報又偈云是
心不在緣亦不離衆緣非有亦非無而能起
大果顯揚論頌云由彼心果故生巳自然滅
後變異可得念念滅應知論曰彼一切行是
心果故其性纔生離滅因緣自然滅壞又復
後時變異可得當知諸行皆刹那滅云何應
知諸行是心果耶頌曰心熏習増上定轉變
自在影像生道理及三種聖敎論曰由道理
及聖敎證知諸行是心果性道理者謂善不
善法熏習於心由習氣増上力故故行得生

@@宗鏡四十二卷第二張駕
又脫定障心清淨者一切諸行隨心轉變由
彼意解自在力故種種轉變又由定心自在
力故隨其所欲定心境界影像而生是名道
理聖敎者謂三種聖言如經中偈云心將引
世閒心力所防護隨心生起巳自在皆隨轉
又說是故苾芻應善專精如正道理觀察於
心乃至廣說又說苾芻當知言城主者卽是
一切有取識藴是名聖敎是知福隨心至患
逐心生如響應聲似影隨質如阿那律供辟
支佛之一食甘露而常盈空器金人而用盡
還生阿那律者此翻無貧賢愚經云弗沙佛
末世時飢馑有辟支佛利吒行乞空鉢無獲
有一貧人見而悲悼白言勝士能受稗不卽
以所噉奉之食巳作十八變後更採稗有兎
跳抱其背變爲死人無伴得脫待暗還家委
地卽成金人拔指隨生用腳還出惡人惡王
欲來奪之但見死屍而其金寶九十劫果報
充足故号無貧其生已後家業豐溢日夜増
益父母欲試之蓋空器皿往送發看百味具
足而其門下日日常有一萬二千人六千取
債六千還直出家巳後隨所至處人見歡喜
欲有所須如巳家無異又如金色王施辟支
佛一飯後滿閻浮提於七日内唯雨七寶一
切人民貧窮永斷當知此七寶不從餘處來
皆從彼王供養心中出因起自心中果不生
異處如阿那律金人自作自受所以福者見
爲金寶惡人觀是死屍故知轉變會心前塵
無定又如未開空器甘露本無隨福所生百
味具足善惡之境皆是自心故唯識論云境
隨業識轉是故說唯心則無有一法不歸宗

@@宗鏡四十二卷第三張駕惠日
鏡巳上是世閒因果次論諸佛因果者如華
嚴論云顯佛果有三種不同一亡言絕行獨
明法身無作果二從行積修行滿功成多劫
始成果三創發心時十住初位體用隨緣所
成果初亡言絕行所明法身無作果者卽涅
槃無行等經是隱身不現萬事休息又云羅
刹爲雪山童子說諸行無常是生滅法生滅
滅巳寂滅爲樂是無作果不具行故二從行
積修行滿多劫方明果者卽權敎之中說從
行修成三僧祇劫行滿所成佛果是也此以
不了無明十二有支本是法身智慧猒而以
空觀折伏現行煩惱忻別淨門三從凡十住
初心創證隨緣運用所成果者卽華嚴經是
也十信終心卽以方便三昧達無明十二有
支成理智大悲卽具文殊普賢體用法界法
門又如化佛所施因果敎行定經三僧祗中
所有功德揔是修生百劫修相好業燃燈得
光明不殺得長壽布施得資財忍辱得端正
一一因果屬對相似具足仍對治種種法門
始得見性成佛如華嚴經卽不然一念頓證
法界法門身心性相本唯法體施爲運用動
寂皆平任無作智卽是佛也爲一切佛法應
如是無長無短始終畢竟法皆如是於一眞
法界任法施爲悉皆具足恒沙德用卽因卽
果以此普門法界理智諸障自無無別對治
別修別斷不見變化變與不變無異性相故
普觀一切無非法門無非解脫但爲自心强
生繫著爲多事故沉潜苦流故勞聖說種種
差別於所說處復生繫著以此義故聖說不
同或漸或圓應諸根器如此經敎頓示圓乘

宗鏡四十二卷第四張駕*人
所應堪受設不堪受者當須樂修究竟流歸
畢居此海是故餘敎先因後果不同此敎因
果同時爲法性智海中因果不可得故爲不
可得中因果同時無有障礙也可得因果卽
有前後有所得者皆是無常非究竟說也若
先因後果者因亦不成故果亦壞也緣生之
法不相續故卽斷滅故自他不成故如數一
錢不數後錢無後二者一亦不成爲刹那不
相續刹那因果壞多劫不相續多劫因果壞
待數後錢時前一始成困果亦爾要待一時
中無閒者因果始成若爾者如數兩錢同數
無前無後誰爲一二如豎二指誰爲因果如
二指等隨心數處爲因後數爲果若是有前
有後卽有中閒者還有刹那閒斷有閒斷者
不成因果若同時者如豎二指無先無後誰
爲因果亦皆不成如此華嚴經因果同時者
倶無如是前後因果及同時情量繫著妄想
有無倶不倶常無常等繫著因果但了法體
非所施設非困果繫名爲因果非情所立同
時前後之妄想也如是者何異楞伽漸敎之
說此則不然乃至楞伽中唯論破相但救顯
理無繫著故不論緣起如緣起法界者法界
不成不破但知了法如是故是故楞伽經云
先示相似物後當與眞實又云得相者是識
不得相者智如此經中無有假法諸法揔眞純
眞無假更無相似存眞存假經云衆生界卽
佛界也如文殊以理會行普賢以行會理二
人體用相徹以成一眞法界前後相收品品
之中互相該括前後相徹文義更收一法門
中具多法也是故經偈云於多法中爲一

@@宗鏡四十二卷第五張駕
法於一法中爲衆多然此心是法界之都無
法不攝非但凡聖因果乃至逆順善惡同歸
若一一悟是自心則事事無非正理如經云
提婆達多不可思議所修行業皆同如來六
羣比丘實非弊惡所行之法皆同佛行有修
善者地獄受果惡行之人天上受報如不逵
斯文則逆順分歧焉能羙惡同化然初章之
内巳述正宗若上上機人則一聞千悟斯皆
宿習見解生知若是中下之根須憑開導因
他助發方悟圓成爲此因緣微細纂集所以
云若有一微塵處未了此猶有無明在以不
了處爲障翳故何況自身根門之内日用
之中有無量應急法門全未明一如生盲人
毎日喫一百味飯雖然得喫品饌何分若言
無分又毎日得喫若言有分設問揔不知若
欲爲未了之人憑何剖析只成自誑反墮無
知自眼未開焉治他目是以善財首見文殊
巳明根本智入聖智流中然後徧叅道友爲
求差別智道習菩薩行門遇無猒足國王如
幻法門見勝熱婆羅門無盡輪解脫尙乃迷
宗失旨對境茫然故知佛法玄微非淺智所
及何乃將蚊子足擬窮滄溟之底用蜘蛛絲
欲懸妙高之中益抱慚顏須申懺悔是以般
若海闊入之者方悟無邊法性山高昇之者
乃知彌峻伏自大雄應世諸聖發揚至像法
初則有馬鳴龍樹等五百論師大弘至敎及
像法中復有護法陳那等十大菩薩廣解深
經辯空有之宗立唯識之理悉是賢劫千佛
十刹能仁同酬本願之懷共助無緣之化何
乃持螢光而于日馭捧布鼓而近雷門不揆
寡
@@宗鏡四十二卷第六張駕惠*
聞退慚劣解牛跡豈將大海齊量腐草焉與
靈椿等榮今此持論爲成法器深心好樂大
乘之者如大寶積經云佛言若有求大利益
善男子善女人信我敎者後滓濁世極覆藏
時善人難得時聞如是等甚深法巳應爲如
理者說不爲不如理者爲信者說非不信者
我今亦爲如理者說非不如理者爲信者說
非不信者又識者愛者貴若珠珍不識不愛
賤同泥土仰惟叅玄之土願稟佛言深囑慕
道之賢同導祖意問依士標宗甚諧正脈
何用更引言詮廣開諸道荅馬鳴祖師雖
標唯心一法開出眞如生滅二門達磨直指
一心建立隨緣無礙四行詳夫宗本無異因
人得名故云祖師頓悟直入名禪宗諸佛果
德根本名佛性菩薩萬行原穴名心地衆生
輪迴起處名識藏萬法所依名法性能生般
若名智海不可定一執多生諸情見是以金
光明經云法性甚深無量無量者非別有一
法名爲無量毗盧遮那徧一切處一切諸法
皆是佛法甚深者亦非別有一法名爲甚深
卽事而眞無非實相可謂一中之多當存而
正泯多中之一在卷而亦舒如華嚴經云菩
薩摩訶薩知三界唯心三世唯心而了知其
心無量無邊是爲無等住又先德云言雖不
能言然非言無以傳是以聖人終曰言而未
嘗言也以終日言故不絕漚和之心而未嘗
言故靡失般若之性以漚和故不違大化之
門以般若故不見言象之迹又經云諸佛常
依二諦說法若不得世諦不得第一義以了
俗無性卽是眞門何乃逐物隨情橫生異見

宗鏡四十二卷第七張駕
局方隅之遠近定器量之淺深如尺蠖尋条
安前足而進後足似癡猴得樹放高枝而捉
低枝若能除器觀空自亡方圓長短知心是
境豈有高下是非且如世諦門中有八萬四
千塵勞煩惱於諸凡夫妄想中唯生死一法
最大以有生死心境並生若無生死人法倶
寂故矢了存今日不可因循夫業繫四生身
居九有得人身者如爪上之塵失人身者猶
大地之土處三塗地而永埋塵劫居四空天
而恒沒禪支設暫生人中千般障難或機鈍
而難省或根利而信邪或身器不完或遮障
倶重皆不可化無由證眞如大智度論云當
知人身難得佛世難値好時易過一墮諸難
永不可治若墮地獄燒炙屠割何可敎化若
墮畜生共相殘害亦不可化若墮餓鬼飢渴
熱惱亦不可化若生長壽天千萬佛過著禪
定味故皆不覺知如安息國諸邊地生者皆
是人身愚不可敎化雖生中國或六情不具
或四支不完或盲聾瘖瘂或不識義理或時
六情具足諸根通利而深著邪見言無罪福
不可敎化故爲說好時易過墮諸難中設無
諸難煩惱業深仍爲八苦火燒五濁所亂夫
言苦者無量或三苦五苦八苦乃至瑜伽一
百一十苦及八萬四千塵勞之苦皆不出流
轉之苦及行苦等而凡夫甘處曾不覺知如
倶舎論頌云如以一睫毛置掌人不覺若置
眼睛上爲苦極不安凡夫如手掌不覺行苦
緣智者如眼睛睫極生猒怖故知生老病死
之苦誰能免乎四山常來切人如先德云故
賢與不肖豪强羸弱同爲四遷一無脫者梵

@@宗鏡四十二卷卷第八張
駕王帝釋貧窮下賤堯舜桀紂三皇四凶倂
歸灰壤皆爲苦依夫八苦者生苦則衆苦積
聚之因六趣受身之本如食糞中之果猶餐
毒樹之根取甘露而墮坑買上食而致死功
德黑闇二女相隨有智主人二倶不受對法
論云生苦者衆苦所依故衆苦逼迫故九月
十月處胎藏閒如在糞穢坑中長受寒熱等
種種衆苦生熟藏閒如兩山迫逼趣産門時
其苦難堪乍出風飄如刀割錐刺不覺失聲
廢忘巳前所有事業名爲生苦老苦者時分
變異故苦身分沉重諸根熟昧皮膚緩皺行
步傴曲寢膳不安起坐呻吟喘息氣逆所爲
縵緩爲人所輕世情彌篤世事皆息名爲老
苦又老者忘若嬰兒狂猶鬼著以危脆衰熟
之質當易破爛壞之時落日西垂萎華欲謝
如甘蔗之滓無三種出家禪誦之味劫勇力
而全因老賊擒壯色而將付死王猶蓮遭雹
而摧殘似車折軸而無用若枯河乏水不利
於人如殘炷無油勢寧得久病苦者四大變
易乖違故苦百節酸疼四支苦楚能壞一切
安隱樂事由此經言如人壯羙王妃竊愛遣
信私通王便捉獲挑其眼目截其耳鼻刖其
手足形容頓改爲人惡賤病苦所逼以是難
堪爲人所惡亦復如是爲苦惱愁憂之本作
死亡怖畏之由如雹壞苗似怨所逼劫奪正
命摧滅壯容減福力而退大菩提増放逸而
失眞善本此名病苦死苦者壽命變壞故苦
風刀解支節無處不苦痛張口歎息手足紛
亂翻睛沮沫捫摸虛空汗液交流便洟零落
昔雖假以沐浴必歸不淨昔雖假以塗熏必
歸
@@宗鏡四十二卷第九張駕*照
光呑萬像法界洞然豈更有一纖塵而作障
翳乎如是則空心不動具足六波羅蜜何者
若不見一塵則無所取若無所取亦無可與
是布施義是大捨義故經云無可與者名日
布施如是則慳施同倫取捨平等不歸宗鏡
何以裁之如一鉢和尙謌云慳時捨捨時慳
不離内外及中閒亦無慳亦無捨寂寂寥寥
無可把又證道謌云默時說說時默大施門
開無壅塞有人問我解何宗報道摩訶般若
力又若不見一塵則無持無犯故云若覓戒
三毒瘡痍幾時差辱境如龜毛忍心不可得
精進心不起無法可對治内外心不生定亂
倶無寄悉入無生忍皆成般若門問本宗
大旨舉意便知何待敷揚勞神述作荅一
切施爲無非佛事盡堪悟道皆是入門所以
普賢佛國以瞪目爲佛事南閻浮提以音聲
爲佛事乃至山海亭臺衣服飮食語默動靜
異相施爲一一提宗皆入法界但隨緣體妙
遇境知心乃至見色聞聲倶能證果華飛釧
動盡可栖神如論云有國王觀華飛葉動得
辟支佛釧動者禪經云有國王令宮女摩身
爲鐶釧閙令漸漸減釧乃至唯一則不復聲
因思此聲從因緣生悟辟支佛亦如獼猴見
辟支佛坐禪後於餘處見諸外道種種苦行
乃敎外道加跗而坐手捻其口令合其其眼
諸外道歎云必有勝法外道受敎皆證辟支
佛故知但遵敎行者依法不依人無不證果
唯除不信人千佛不能救如華嚴經中說信
爲手如人有手至珍寶所隨意採取若當無
手空無所獲如是入佛法者有信心手隨意

宗鏡四十二卷十張駕*恐
人相貎而見者惶懼敷在身邊不可覺知者
此明人死在身最後邊然不能知死之時節
也又諸識昏昧六腑空虛餘息淹淹心魂煍
煍無常經偈云命根氣欲盡支節悉分離衆
苦與死倶此時徒歎恨兩目倶翻上死不隨
業下意想並慞惶無能相救濟所以先德云
人命無常一息不追千載長往幽途綿邈無
有資粮苦海攸深船筏安寄聖賢訶棄無所
恃怙年事稍去風刀不賖豈可晏然坐待痠
痛譬如野干失耳尾牙詐眠望脫忽聞斷頭
心大驚怖遭生老病尙不爲急死事不賖那
得不怖怖心起時如履湯火六塵五欲不暇
貪染如阿輸柯王弟大帝王聞栴陀羅朝朝
振鈴一日巳盡六日當死雖有五欲無一念
受行者怖畏苦到懺悔不惜身命如野干決
絕無所思念如彼怖王是知萬禍之因衆苦
之本皆從一念結構而生應須密護根門常
防意地無令妄起暫逐前塵如佛垂般涅槃
略說敎誡經云此五根者心爲其主是故汝
等當好制心心之可畏甚於毒蛇惡獸怨賊
大火越逸未足喻也動轉輕躁伹觀於蜜不
見深坑譬如狂象無鉤猿猴得樹騰躍啅躑
難可禁制當急挫之勿令放逸縱此心者喪
人善事制之一處無事不辦是故比丘當勤
精進折伏汝心故知生死難出應須兢愼且
如二乘聖人及自及菩薩倶出三界之外尙
有變易之身四種生死何況三界之内現行
煩惱業繫凡夫分叚死乎四種生死者則是
一切阿羅漢辟支佛大地菩薩由四種障不
得如來四德一方便生死二因緣生死三

@@宗鏡四十二卷十一張駕
有有生死四無有生死無上依經云佛告阿
難於三界中有四種難一者煩惱難二者業
難三者生報難四者過失難無明住地所起
方便生死如三界内煩惱難無明住地所起
因緣生死如三界内業難無明住地所起有
有生死如三界内生報難無明住地所起無
有生死如三界内過失難應如是知阿難四
種生死未除滅故三種意生身無有常樂我
淨波羅蜜果唯佛法身是常是樂是我是淨
波羅蜜汝等應知愛別離苦者大涅槃經云
因愛生憂因愛生怖若離於愛何憂何怖法
華經云諸苦所因貪欲爲本淨名經云從癡
有愛則我病生怨憎會苦者大涅槃經云觀
於五道一切受生悉是怨憎合會大苦若未
了無生於所生之處無非是怨無非是苦何
者爲境所縛不得自在故求不得苦者有其
二種一者所希望處求不能得二者多役功
力不得果報五陰盛苦者生苦老苦病苦死
苦愛別離苦怨憎會苦求不得苦是故名爲
五陰盛苦以執陰是有爲陰所籠便成陰魔
衆苦所集五濁者一劫濁四濁増劇聚在此
時瞋恚増劇刀兵起貪欲増劇飢餓起愚癡
増劇疾疫起三災起故煩惱倍隆諸見轉熾
麤弊色心惡名穢稱摧年減壽衆濁交湊如
水奔昏風波鼓怒魚龍攪擾無一聊頼時使
之然如劫初光音天墮地地使有欲如忉利
天入麤澁園園生鬭之是名劫濁相煩惱濁
者貪海納流未曾飽足瞋虺吸毒燒諸世閒
癡闇頑嚚過於漆墨慢高下視陵忽無度疑
綂無信不可告實是爲煩惱濁相見濁者無

@@宗鏡四十二卷十二張駕
人謂有人有道謂無道十六知見六十三見
等猶如羅綂又似稠林纏縛屈曲不能得出
是見濁相衆生濁者攬於色心立一宰主譬
如黐膠無物不著流浪六道處處受生如貧
如痤名長名富是爲衆生濁相命濁者朝生
暮殞晝出夕沒波轉煙迴眴息不住是命濁
相居此濁亂之時遮障増劇境飄識焰燒盡
善根業動心風吹殘白法著瞋魑魅之鬼趣
墮癡羅刹之綂中爲貪愛王之拘留被魔怨
主之驅役孰能頓省俲此圓修旣得在中華
又難逢佛世今須慶幸得遇辵文況收宗鏡
之中前後無非眞實言言可以悟道字字唯
是標宗直須曉夜忘疲兢兢研究忽從聞省
悟我眞心頓爲得道之人永紹菩提之種若
未見道念念緣差一失人身萬劫不復所以
古敎云一息有四百生滅性命在呼吸之間
若未得道之人只有輪迴生死命若懸絲若
得朝聞夕死可矣故提謂經云如有一人在
須彌山上以纖縷下之一人在下持鍼迎之
中有施嵐猛風吹縷難入鍼孔人身難得甚
過於是又菩薩處胎經偈云盲龜浮木孔時
時猶可値人一失命根億劫復難是海水深
廣大三百三十六一鍼投海底求之尙可得
又偈云吾從無數劫往來生死道捨身復受
身不離胞胎法計我所經歷記一不記餘純
作白狗形積骨億須彌以利鍼地種無不値
我體何況雜色狗其數不可量吾故攝其心
不貪著放逸伏自祖敎西至賢聖交馳皆爲
明心決擇生死生死所起不出根塵因不覺
而妄念忽生迷法界而幼境潜現從此執人

宗鏡四十二卷十三張駕**
執法立自立他隨對待而逆順牽情逐分別
而愛憎關念遂乃竛竮五趣匍匐四生今欲
反究妄原須明起處故首楞嚴經云佛告阿
難如汝所說眞所愛樂因于心目若不識知
心目所在則不能得降伏塵勞譬如國王爲
賊所侵發兵討除是兵要當知賊所在使汝
流轉心目爲咎故知心爲羣妄之原目是諸
見之本是以生死之始起惑之初因迷自心
而作外塵爲執妄識而爲内我由我而强爲
主宰從想而建立自他抱幻憑虛遂成顚倒
顚倒之法略說有三一心顚倒二見顚倒三
想顚倒心如停賊主人見是賊身想如賊腳
根塵是賊媒内外搆連劫盡家寶是以見劫
眼根善聲劫耳根善香劫鼻根善味劫舌根
善觸劫身根善法劫意根善法財傾竭智藏
空虛如怨詐親誰有知者如或識賊賊無能
爲若了境識心終不更爲外塵所侵内結能
縛且如心王八法乃至六種無爲撮要一百
法門並是衆生日用無一時而不具無一念
而不生以此校量故非閑事若不能深濟生
死危苦急難則徃聖古賢虛煩製作爲有深
益方可施爲聖不訁凡眞焉惑僞今所錄者
略證此宗尋萬丈而未得毫氂指百分而纔
言一二請不猒繁息志子細披尋覽之如登
寶山信之似遊海藏又此雖假文言一一示
其眞實不可隨語生著昧我正宗如經云刀
輪害閻浮人頭其失猶少有所得心說大乘
者其罪過彼也大智度論云執有與無諍乃
至非有非無與有無諍如牛皮龍繩倶不免
患中觀論云諸佛說空法本爲化於有若有

@@宗鏡四十二卷十四張駕*著
於空諸佛所不化若定言諸法非有非無者
是名愚癡論若失四悉檀意自行化他皆名
著法若得四悉檀意自他倶無著也又論云
佛法中不著有不著無有無亦不著非有非
無非非有非非無亦不著不著亦不著如是
則不容難譬如以刀斫空終無所傷爲衆生
故隨緣說法自無所著故般若燈論序云觀
明中道而存中失觀空顯第一而得一乖空
然則司南之車本示迷者照膽之鏡爲鑑邪
人無邪則鏡無所施不迷則車不爲用斯論
破申其由此矣若如斯者寧容執敎隨言語
之所轉乎是以若未遇宗鏡大錄祖佛微細
正意内得見性但外學多聞者則身雖出家
心不入道故大涅槃經云佛言汝諸比丘身
雖得服袈裟染衣其心猶未得染大乘清淨
之法汝諸比丘雖行乞食經歷多處初未曾
乞大乘法食故云雖有勝意之誦善星之辯
若不知實相之理者不免沒魂於裂地之患
如首楞嚴經云如第四禪無聞比丘妄言證
聖天報巳畢衰相現前謗阿羅漢身遭後有
墮阿鼻獄又云善星妄說一切法空生身陷
入阿鼻地獄故知若未入宗鏡先悟實相眞
心假饒大辯神通長劫禪誦終不免斯咎若
達此旨凡所施爲舉足下足自然不離一心
涅槃之道如月上女經云舎利弗告上女言
汝於今者欲何所去月上女報言汝問今欲
向何所去者我今亦如舎利弗去作如是去
耳舎利弗報月上女言我今欲入毗耶離城
汝於今者乃從彼出云何報言我今乃如舎
利弗去作如是去爾時月上女復報舎

@@宗鏡四十二卷十五八張
駕利弗言然舎利弗舉足下足凡依何處舎
利弗言我舉足下足並依虛空女報言我亦
如是舉足下足悉依虛空而虛空界不作分
別是故我言亦如舎利弗去作如是去耳女
言舎利弗此事且然今舎利弗行何行舎利
弗言我向涅槃如是行也月上女言舎利弗
一切諸法豈不向涅槃行也我今者亦向行
也舎利弗問月上若一切法向涅槃者汝今
云何不滅度月上女言舎利弗若向涅槃卽
不滅度何以故其涅槃行不生不滅不可得
見體無分別無可滅度者釋曰其涅槃行不
生不滅者卽自心無生之義縱千途出沒靡
離涅槃之門任萬法縱橫豈越無生之道故
法華經偈云佛子住此地卽是佛受用常在
於其中經行及坐臥如上所述似如逆耳本
之正意皆是擊發之心猶石中之火若無人
扣擊千年萬年只成頑石終不成火用如孔
子家語云孔子日良藥苦口而利於病忠言
逆耳而利於行湯武以諤諤而昌桀紂以唯
唯而亡君無諍臣父無諍子兄無諍弟士無
諍友無其過者未之有也故曰君失之臣得
之父失之子得之兄失之弟得之已失之友
得之是以國無危亡之兆家無悖亂之惡父
子兄弟無失而交友無絕也今宗鏡内雖廣
引苦切之言皆爲後學成器普今悛惡從善
慕道進修使法國土無背道之臣令大乘家
絕邪見之子是以菩薩雖能自利又乃譏他
常爲衆生不請之友故勝鬘經云以攝受折
伏故令佛法乆住是以潙山有警策之文無
非苦口淨名垂訶責之力盡破執心若佛法
中

宗鏡四十二卷十六張駕
有諍友則覺般若道侣保無過失故書云道
吾惡者是吾師道吾好者是吾賊又云三人
同行必有我師焉況佛法内學出世良因寧
不依師匠乎今若於初機助道門中此宗鏡
文深資觀力言下現證修慧頓成如云爲道
日損爲學日益損者損於情欲益者益於知
見不同外道邪師及學大乘語者口雖說空
不損煩惱此非善達正法皆是惡取邪空唯
法器圓機方能信受堪嗟邪見垢重之人聞
亦不信如慤疏云歷千佛而不驚炷萬燈而
莫曙釋云十方無量世界衆生佛向身中出
家成道說法度生衆生皆不覺知都由無明迷
本覺性不知如來藏中出現如來藏卽衆生
第八識故云歷千佛而不驚以不知卽心是
佛故又如一室中有一醉客有百千盞燈照
而不醒喻聞法不識其理不能染神都無省
悟故云炷萬燈而莫曙曙者明也何者爲燈
卽方便智爲燈照見心境界
宗鏡錄卷第四十二駕
音義
馑<渠吝反>吒<陟嫁反吒歎也>悼<徒到反傷也>稗<傍拜反稻稗也>噉<徒噉
><反食噉也>跳<徒聊反躍也>皿<武水反器也>創<初毫反>纂<作管反集
也>饌<鄒鯇反盤饌>剖<普后反剉也破也>蜘<陟離反>蛛<陟輪反>馭<
魚據><反駕也>揆<求癸反度也>腐<扶雨反朽也息也>椿<勅倫反>滓<
之史反>諧<戶皆反和也合也>脈<莫獲反血脈>蚇<昌石反蚇蠖也>蠖<鳥郭
反屈伸虫><名>完<胡官反全也>炙<之石反>屠<同都反殺也>瘖<於金
反>啞<烏下><反>睫<卽葉反目睫>肖<私妙反似也小也>羸<力爲反疲
也>桀<渠列反>紂<除柳反>壤<如兩反>脆<此芮反>萎<於爲反蔫也>擒
<巨金反擒捉也>雹<蒲角反>軸<直六反車軸也>邃<雖遂反>痠<素官反疼痛
也>腑<方矩反肺><腑>淹<英廉反>愀<親小反容色變也>恃<時土反依也
>怙<侯古反恃怙也>
@@宗鏡四十二卷十七張駕*賖
<式車反不交也>詐<側駕反僞也>柯<古俄反枝柯也>躁<則到反動也>躍<
以䓎反>躑<直炙反>挫<則臥反摧也>劇<奇逆反>疫<營隻反>攪<古巧>
<反動也>憀<落蕭反無憀頼也>虺<許偉反>吸<許及反内息>嚚<語巾反
愚><也>稠<直由反>黐<丑知反黏也>膠<古肴反>痤<昨禾反痤癤>殞
<于愍><反沒也>眴<舒閏反目動也>魑<丑知反>魅<眉秘反>驅<豈倶反
>兢<居陵><反戒愼>跉<郞丁反>跰<普丁反>匍<薄胡反>匐<蒲木反
>釐<里之反毫><也>膽<都敢反肝膽也>扣<苦后反扣擊也>諤<五各反直言也
>唯<以追反獨也>悖<蒲沒反逆也>悛<此緣反更也改也>警<居影反寤
也>糞<方問反>緩<胡管反舒也>皺<側救反面皺>傴<於武反不伸也>呻<失
人反呻吟>喘<昌兗><反喘息也>縵<莫半反無文>篤<冬毒反厚也>爛<郞旰
反火熟也>萎<於爲反蔫><也>挑<吐凋反挑撥>沮<慈呂反止也>沫<莫
割反水沬>捫<莫奔反以手撫><持>摸<莫胡反以手摸>液<羊益反洋液>洟
<他計反鼻洟>殯<必刃反殯殮>墳<符刃反墳籍>螻<落侯反>蟻<魚豈反
螻蟻>樝<側加反似梨>掣<昌列><反挽也>
臭<尺救反氣揔名><
蒲沒反塵起>丁未歲分司大藏都監開板
@@宗鏡錄卷第四十三駕
慧日永明寺主智覺禪師延壽集
夫初祖西來唯傳一心之法二祖求緣慮不
安之心不得卽知唯一眞心圓成周徧當下
言思道斷達磨印可遂得祖印大行迄至今
日云何著於言說違背自宗義學三乘自有
階等荅前標宗門中巳唯提大旨若決定
信入正解無差則舉一例諸言思路絕竊見
今時學者唯在意思多著言說但云心外無
法念念常隨境生唯知口說於空步步恒遊
有内只惣舉心之名字微細行相不知若論
無量法門廣說窮劫不盡今所錄者爲成前
義終無別旨妄有披陳此一心法門是凡聖
之本若不先明行相何以深究根原故須三
量定其是非眞修匪濫四分成其體用正理
無虧然後十因四緣辯染淨之生處三報五
果鑑眞俗之所歸則能斥小除邪刳情破執
遂乃護法菩薩正義圓明西天大行敎傳此
土佛日沉而再郞慧雲散而重生遂得心境
融通自他交徹不一不異觸境冥宗非有非
空隨緣合道若不達三量眞妄何分若不知
四分體用倶失故矢浪說心之名字微細行
相懵然不知終不免心境緣拘自他見縛目
下狐疑不斷臨終津濟何憑所以般若是送
神符臨終能令生死無滯只爲盲無智眼敎
觀不明從無始巳來不能洞曉違現量而失
自心體逐比非而妄認外塵終日將心取心
以幻緣幻似狗齩枯骨自嚥其津如象鼻取
水還沐巳體必無前境而作對治自從受身
含識巳來居三界塵勞之内猶熱病見鬼於

宗鏡四十三卷第二張駕
非怨處認怨若瞖眼生華向無愛中起愛妄
半妄死空是空非都不覺知莫能暫省今更
不信復待何時生死海深匪慧舟而不渡塵
勞綂密非智刃而莫揮其四分三量諸多義
門下當廣辯問祖佛大意貴在心行採義
徇文只益戲論所以文殊訶阿難云將聞持
佛佛何不自聞聞爭如一念還原深諧辵旨
荅此爲未知者說不爲巳知者言爲未行者
言不爲巳行者說若巳知巳行之者則心迹
尙亡何待言說今只爲初學未知者巳眼不
開圓機未發須假聞慧以助初心爲未行者
但執依通學大乘語如蟲食木猶奴數錢乃
至塵沙敎門皆爲此之二等因茲見諦如說
而行且智慧之光如日普照多聞之力猶膏
助明以劣解衆生從無始來受無量劫洞然
之苦只爲迷正信路失妙慧門狂亂用心顚
倒行事何乃盲無智照翻嫌眞實慧光貧闕
法財更袪多聞寶藏如華嚴經云欲度衆生
令住涅槃不離無障礙解脫智無障礙解脫
智不離一切法如實覺一切法如實覺不離
無行無生行慧光無行無生行慧光不離禪
善巧決定觀察智禪善巧決定觀察智不離
善巧多聞是以因聞顯心能辯決定觀察之
禪因禪發起無行無生之慧因慧了達諸法
如實之覺因覺圓滿無礙解脫之智斯皆全
因最初多聞之力成就菩提若離此宗鏡別
無成佛之門設有所修皆成魔外之法大智
度論偈云有慧無多聞是不知實相譬如大
暗中有目無所見多聞無智慧亦不知實相
譬如大明中有燈而無目多聞利智慧是所

@@宗鏡四十三卷第三張駕
說應受無聞無智慧是名人身牛且如有慧
無多聞者況如大暗中有目而無所見雖有
智眼而不能徧知萬法法界緣起諸識熏習
等如處大暗之中一無所見是以實相徧一
切法一切法卽實相未曾有一法而出於法
性若不徧知一切法則何由深達實相故云
亦不知實相多聞無智慧者況如大明中有
燈而無目雖有多聞記持名相而無自證眞
智圓解不發唯墮無明大信不成空成邪見
如大明中雖有日燈光無眼何由覩見雖聞
如來寶藏一生傳唱聽受無疲巳眼不開但
數他寶智眼不發焉辯敎宗如是之人故是
不知實相聞慧具足方達實相之原聞慧倶
無如牛羊之眼豈辯萬法性相摠別之方隅
耶夫學般若菩薩不可受人牛之誚紹佛乘
大士寧甘墮蟲木之譏若乃智人應須三省
是以未知心佛之寶甘處塵勞纔聞性覺之
宗便登聖地如賢劫定意經云喜王菩薩宴
坐七日過七日已詣佛啓請行何三昧能悉
通達八萬四千諸度法門佛告喜王有三昧
門名了諸法本菩薩行時便能通達諸度法
門諸度法門者諸佛有三百五十功德一一
德各修六度爲因釋曰諸法本者卽衆生心
若隨善心成六度門若隨惡心作三塗道當
樂土而爲苦境皆是心成處地獄而變天堂
悉由心轉或卽刹那成佛或卽永劫沉淪只
在最初一念之力故云法無定相但隨人心
如天意樹隨天意轉可謂變通立驗因果現
前不動絲毫徧窮法界如牖隙之内觀無際
之空似徑尺鏡中見千里之影有斯奇特

@@宗鏡四十三卷第四張駕
昧者不知如見金爲蛇悞執寶成礫故密嚴
經偈云譬如殊勝寶野人所輕賤若用飾冤
旒則爲王頂戴如是頼耶識是清淨佛性凡
位恒雜染佛果常保持如羙玉在水苔衣所
纏覆頼耶處生死習氣縈不現於此頼耶識
有二取生相如蛇有二頭隨樂而同徃頼耶
亦如是與諸色相倶一切諸世聞取之以爲
色惡覺者迷惑計爲我我所若有若非有自
在作世閒頼耶雖變現體性恒甚深於諸無
智人悉不能覺了是以若能覺了卽察動心
萬境萬緣皆從此起若心不動諸事寂然入
如實門住無分別如入楞伽經偈云但有心
動轉皆是世俗法不復起轉生見世是自心
來者是事生去者是事滅如實知去來不復
生分別又若執經論無益翻成諸聖虛功則
西土上德聲聞徒勞結集此方大權菩薩何
假翻經如抱沉痾之人不須妙藥似迷險道
之者曷用導師良醫終不救無病之人導師
亦不引識路之者嘉餚羙膳豈可勸飽人之
餐異寶奇珍未必動廉士之念見與不見全
在心知行之不行唯關意密實不敢以巳妨
於上上機人但一心爲報佛恩依敎略而纂
錄如漏管中之見莫測義天似偸壁罅之光
焉禆法日令遵慈勅敎有明文法爾沙門須
具三施三施之内法施爲先此八識心王性
相分量上至極聖下至凡夫本末推窮悉皆
具足只於明昧得失似分諸聖了之成眞如
妙用盡未來際建佛事門衆生昧之爲煩惱
塵勞從無始來造生死事於日用中以不識
故莫辯心王與心所寧知内塵與外塵如有

宗鏡四十三卷第五張駕*目
之人處闇室之内猶生盲之者居寶藏之中
無般若之光何由辯眞識僞闕智眼之鑑焉
能別寶探珠遂乃以妄爲眞執常爲斷不應
作而作投虛妄之苦輪不應思而思集顚倒
之惡業只爲不遇出世道友未聞無上圓詮
任自胸襟縱我情性取一期之暫樂積萬劫
之餘殃以日繼時罔知罔覺從生至老不省
不思以無明倶時而生以無明倶時而死從
一闇室投一闇室出一苦輪入一苦輪歷劫
逾生未有休日此身他世幾是脫時宗鏡本
懷正爲於此是以照之如鏡何法而不明歸
之如海何川而不入若千年闇室破之唯一
燈無始塵勞照之唯一觀此具足詮旨侯入
而不動神情成現法門諦了而匪勞心力若
更不信徒抱惛迷深囑後賢無失法利故法
華經偈云不求大勢佛及與斷苦法深入諸
邪見以苦欲捨苦爲是衆生故而起大悲心
爲不依正覺廣大威勢之力及正念一心法
威德力於心外取法成諸邪見以生滅爲因
以生滅爲果本出生死重増生死爲是等故
而起大悲拔其妄苦以生死是衆苦之本雖
年百歲猶若刹那如東逝之長波似西垂之
殘照擊石之星火餘隙之迅駒風裡之微燈
草頭之懸露臨崖之朽樹爍目之電光若不
遇正法廣大修行則萬劫沉淪虛生浪死如
大涅槃經云復次菩薩修於死想觀是壽命
常爲無量怨讎所遶念念損減無有増長猶
山瀑水不得停住亦如朝露勢不久停如囚
趣巿步步近死如牽牛羊詣於屠所迦葉菩
薩言世尊云何智者觀念念滅善男子譬

@@宗鏡四十三卷第六張駕
如四人皆善射術聚在一處各射一方倶作
是念我等四箭倶發倶墮復有一人作是念
言如是四箭及其未墮我能一時以手接取
善男子如是之人可說疾不迦葉菩薩言如
是世尊佛言善男子地行鬼疾復速是人有
飛行鬼復速地行四天王疾復速飛行日月
神天復速四天王堅疾天復疾日月衆生壽
命復速堅疾善男子一息一眴衆生壽命四
百生滅智者若能觀命如是是名能觀念念
滅也善男子智者觀命繫屬死王我若能離
如是死王則得永斷無常壽命復次智者觀
是壽命猶如河岸臨峻大樹亦如有人作大
逆罪及其受戮無憐愍者如師子王大飢困
時亦如毒蛇吸大風時猶如渴馬護惜水時
如大惡鬼瞋恚發時衆生死王亦復如是善
男子智者若能作如是觀是則名爲修集死
想善男子智者復觀我今出家設得壽命七
日七夜我當於中精勤修道護持禁戒說法
敎化利益衆生是名智者修於死想復以七
日七夜爲多若得六日五日四日三日二日
一日一時乃至出息入息之頃我當於中精
勤修道護持禁戒說法敎化利益衆生是名
智者善修死想又梁朝有高僧奉帝請百大
德試有道者請至朝門嚴備一百甲兵旌旗
耀日怖百大德九十九人悉皆驚走唯有一
大德而無驚怖王問和尙何故不怕僧荅云
怕何物我初生姟童之時刹那刹那念念巳
死故知諸佛苦心菩薩誓志爲救衆生如是
悲切應須遞相驚策不可倐爾因循且三界受
身未脫死地新新生滅念念輪迴直饒天帝

@@宗鏡四十三卷第七張駕
五欲之榮輪王七寶之富泰來運合賞悦暫
時報盡緣終悲憂長乆物極則返因果相酬
處業繫中誰能免者故法界箴云莫言無畏
其禍鼎沸勿言無傷其禍猶長爭如一念還
原紹隆佛種念念不忘利物步步與道相應
究竟同歸莫先宗鏡所以華嚴經云佛子此
菩薩摩訶薩復於一切衆生生利益心安樂
心慈心悲心憐愍心攝受心守護心自已心
師心大師心作是念言衆生可愍墮於邪見
惡慧惡欲惡道稠林我應令彼住於正見行
眞實道又作是念一切衆生分別彼我互相
破壞鬭反瞋恨熾然不息我當令彼住於無
上大慈之中又作是念一切衆生貪取無猒
唯求財利邪命自活我當令彼住於清淨身
語意業正命法中又作是念一切衆生常隨
三毒種種煩惱因之熾然不解志求出要方
便我當令彼除滅一切煩惱大火安置清涼
涅槃之處又作是念一切衆生爲愚癡重闇
妄見厚膜之所覆故入蔭翳稠林失智慧光
明行曠野險道起諸惡見我當令彼得無障
礙清淨智眼知一切法如實相不隨他敎又
作是念一切衆生在於生死險道之中將墮
地獄畜生餓鬼入惡見綂中爲愚癡稠林所
迷隨逐邪道行顚倒行譬如盲人無有導師
非出要道謂爲出要入魔境界惡賊所攝隨
順魔心遠離佛意我當拔出如是險難令住
無畏一切智城又作是念一切衆生爲大瀑
水波浪所沒入欲流有流無明流見流生死
洄洑愛河漂轉湍馳奔激不睱觀察爲欲覺
恚覺害覺隨逐不捨身見羅刹於中執取將

宗鏡四十三卷第八張駕其永
入愛欲稠林於所貪愛深生染著住我慢原
阜安六處聚落無善救者無能度者我當於
彼起大悲心以諸善根而爲救濟令無災患
離染寂靜住於一切智慧寶洲又作是念一
切衆生處世牢獄多諸苦惱常懷愛憎自生
憂怖貪欲重械之所繫縛無明稠林以爲覆
障於三界内莫能自出我當令彼永離三有
住無障礙大涅槃中又作是念一切衆生執
著於我諸藴窟宅不求出離依六處空聚起
四顚倒行爲四大毒蛇之所侵惱五藴怨賊
之所殺害受無量苦我當令彼住於最勝無
所著處所謂滅一切障礙住無上涅槃所以
如上經云我當令彼住於正見行眞實道又
云令彼安置清涼涅槃之處又云令彼知一
切法如實相不隨他敎又云令住無畏一切
智城又云住於一切智慧寶洲又云令彼住
於最勝無所著處故知句句悉皆指歸宗鏡
何者若悟自心卽是正見離顚倒故楞伽經
云心外見法名爲外道若悟自心卽是涅槃
離生死故論云心外有法生死輪迴若了一
心生死永絕若悟自心卽是實相離虛妄故
法華經云唯此一事實餘二卽非眞若悟自
心卽是智城離愚癡故思益經云愚於陰界
入而欲求菩提陰界入卽是離是無菩提若
悟自心卽是寶洲具法財故華嚴論云寶洲
在何處卽衆生心是若悟自心卽是最勝無
所著處離住相故若心外立法則隨處生著
法華經云拔出衆生處處貪著金剛經云若
菩薩心不住法而行布施如人有目日光
明照見種種色是知心目開明智日普

@@宗鏡四十三卷第九張駕照光
呑萬像法界洞然豈更有一纖塵而作障翳
乎如是則空心不動具足六波羅蜜何者若
不見一塵則無所取若無所取亦無可與是
布施義是大捨義故經云無可與者名曰布
施如是則慳施同倫取捨平等不歸宗鏡何
以裁之如一鉢和尙謌云慳時捨捨時慳不
離内外及中閒亦無慳亦無捨寂寂寥寥無
可把又證道謌云默時說說時默大施門開
無壅塞有人問我解何宗報道摩訶般若力
又若不見一塵則無持無犯故云若覓戒三
毒瘡痍幾時差辱境如龜毛忍心不可得精
進心不起無法可對治内外心不生定亂倶
無寄悉入無生忍皆成般若門問本宗大
旨舉意便知何待敷揚勞神述作荅一切
施爲無非佛事盡堪悟道皆是入門所以普
賢佛國以瞪目爲佛事南閻浮提以音聲爲
佛事乃至山海亭臺衣服飮食語默動靜異
相施爲一一提宗皆入法界但隨緣體妙遇
境知心乃至見色聞聲倶能證果華飛釧動
盡可栖神如論云有國王觀華飛葉動得辟
支佛釧動者禪經云有國王令宮女摩身爲
鐶釧閙令漸漸減釧乃至唯一則不復聲因
思此聲從因緣生悟辟支佛亦如獼猴見辟
支佛坐禪後於餘處見諸外道種種苦行乃
敎外道加跗而坐手捻其口令合其眼諸外道
歎云必有勝法外道受敎皆證辟支佛故知
但遵敎行者依法不依人無不證果唯除不
信人千佛不能救如華嚴經中說信爲手如
人有手至珍寶所隨意採取若當無手空無
所獲如是入佛法者有信心手隨意

@@宗鏡四十三卷第十張駕*採取
道法之寶若無信心空無所得如昔人云人
之無道猶車之無軸車無軸不可駕人無道
不可行又云君子無親現道不同何得一向
略虛不勤求至道此宗鏡錄是珍寶聚能得
諸佛無上大菩提法寶一切不可思議功德
故是清淨聚無六十二之邪見垢八萬四千
之煩惱濁故能滿一切衆生願能淨一切衆
生心如大智度論云是般若波羅蜜乃至畢
竟空亦不著不可思議亦不著是故名清淨
聚爾時須菩提應作是念是般若波羅蜜是
珍寶聚能滿一切衆生願所謂今世樂涅槃
樂阿耨多羅三藐三菩提樂愚癡之人而復
欲破壞是般若波羅蜜清淨聚如如意寶珠
無有瑕穢如虛空無有塵垢般若波羅蜜畢
竟清淨聚而人自起邪見因緣欲作留難破
壞譬如人眼瞖見妙珍寶謂爲不淨故知空
華生病眼空本無華邪見起妄心法本無見
又若以不信惡心欲毁壞宗鏡般若正義但
自招謗罪妙旨何虧如人以手障矛但自傷
其手矛無所損夫般若說則福大謗亦罪深
若隨情謬解乃至不信等皆成謗如大涅槃
經云我今爲諸聲聞弟子等說毗伽羅論所
謂如來常存不變若有說言如來無常云何
是人舌不落地若能正信圓解無差徧境徧
空皆同妙證楞嚴會上佛告阿難十方如來
於十八界一一修行皆行圓滿無上菩提於
其中閒亦無優劣但汝下劣未能於中圓自
在慧故我宣揚令汝但於一門深入入一無
妄彼六知根一時清淨是以憍陳那因聲悟
道優波尼沙陀因色悟道香嚴童子因

宗鏡四十三卷十一張駕
香悟道乃至虛空藏菩薩因空悟道則知自
性徧一切處皆是入路豈局一門而專以蚊
蜹之愚翻恃鷦鷯之量且法無遲速見有淺
深遮障之門各任輕重是以文殊菩薩頌云
歸元性無二方便有多門聖性無不通順逆
皆方便初心入三昧遲速不同倫此宗鏡錄
中並是十方諸佛大威德不思議法門猶赫
赫日輪豈嬰孩之所視高高法座非矬陋之
能昇唯文殊大人普賢長子上上根器方堪
能爾如華嚴論云大光王入菩薩大慈爲首
三昧顯所行慈心業用饒益自在令後學者
仿之以明無依之智入一切衆生心與之同
體無有別性有情無情皆悉同體入此三昧
所感業故令一切衆生及以樹林涌泉悉皆
歸流悉皆低枝悉皆稽首夜叉羅刹悉皆息
惡以明智隨一切衆生皆與同其業用一性
無二如世閒帝王有慈悲於人龍神順伏鳯
集麟翔何況八焉而不歸仰況此大光王智
徹眞原行齊法界慈心爲首神會含靈與衆
物而同光爲萬有之根末如摩尼寶與物同
色而本色不違如聖智無心以物心爲心而
物無違也明同體大慈悲心與物同用對現
色身而令發明故山原及諸草樹無不迴轉
向王禮敬陂池泉井及以河海悉皆騰溢注
王前者以智境大慈法合如此若衆生情識
所變之境卽衆生不能爲之如蓮華藏世界
中境界盡作佛事以是智境非情所爲故聖
者以智歸情令有情衆生報得無情草木山
泉河海悉皆隨智迴轉以未爲本故如世閒
有志孝於心氷池涌魚冬竹抽笱尙自如斯

@@宗鏡四十三卷十二張駕
況眞智從慈者歟故知得法界之妙用用何
有盡從眞性中緣起起無不妙則理無不事
佛法卽世法豈可揀是除非耶事無不理世
法卽佛法寧須斥俗崇眞耶但是未入宗鏡
境智未亡興夢念而異法現前發焰想而殊
途交應致茲取捨違背圓常所以不能喧靜
同觀善惡倶化者未聞宗鏡故耳問何不
依自禪宗躡玄學正路伹一切處無著放曠
任緣無作無修自然合道何必拘懷局志徇
義迷文可謂弃靜求喧猒同好異荅近代
相承不看古敎唯專巳見不合圓詮或稱悟
而意解情傳設得定而守愚闇證所以後學
訛謬不稟師承先聖敎中巳一一推破如云
一切處無著者是以阿難懸知末法皆墮此
愚於楞嚴會中示疑起執無上覺王以親訶
破首楞嚴經云阿難白佛言世尊我昔見佛
與大目連須菩提富樓那舎利弗四大弟子
共轉法輪常言覺知分別心性旣不在内亦
不在外不在中聞倶無所在一切無著名之
爲心則我無著名爲心不佛告阿難汝言覺
知分別心性倶無在者世閒虛空水陸飛行
諸所物像名爲一切汝不著者爲在爲無無
則同於龜毛兎角云何不著有不著者不可
名無無相則無非無則相相有則在云何無
著是故應知一切無著名覺知心無有是處
又所言放曠任緣者於圓覺中猶是四病之
數圓覺經云善男子彼善知識所證妙法應
離四病云何四病一者作病若復有人作如
是言我於本心作種種行欲求圓覺彼圓覺
性非作得故說名爲病二者任病若復有人

@@宗鏡四十三卷十三張駕*作
如是言我等今者不斷生死不求涅槃涅槃
生死無起滅念任彼一切隨諸法性欲求圓
覺彼圓覺性非任有故說名爲病三者止病
若復有人作如是言我今自心永息諸念得
一切性寂然平等欲求圓覺彼圓覺性非止合
故說名爲病四者滅病若復有人作如是言我
今永斷一切煩惱身心畢竟空無所有何況根
塵虛妄境界一切永寂欲求圓覺彼圓覺性
非寂相故說名爲病離四病者則知清淨作
是觀者名爲正觀若他觀者名爲邪觀乃上
所說不唯作無著任緣之解墮於邪觀乃至
起寂然冥合之心皆存意地如有覺人問忠
國師云不作意時得寂然不答若見寂然卽
是作意所以意根難出動靜皆落法塵故知
並是執見修禪說病爲法如蒸砂作飯緣木
求魚費力勞功抂經塵劫且經中佛語幽玄
則義語非文不同衆生情見麤浮乃文語非
義又若執任緣無著之事盡落邪觀得悉檀
方便之門皆成正敎是以藥病難辯取捨倶非
但且直悟自心自然言思道斷境智齊泯人
法倶空向衆生三業之中開佛知見就生死
五陰之内顯大菩提則了義金文可爲繩墨
實地知識堪作眞歸故得智炬増輝照耀十
方之際心華發艶榮敷法界之中又若深達
此宗不收不攝卽想念而成智當語默而冥
眞出入之定難親忻猒之懷莫及故云忻寂
不當放逸還非如華嚴論云普眼等諸菩薩
以出入三昧不得見普賢三業及座境界故
舉幻術文字中種種幻相無所住處喻明幻
術文字之體了無處所如何所求不可將

宗鏡四十三卷十四張駕
出入三昧處所求之去彼沉寂生滅却令想
念明想念動用體自徧周用而常寂非更滅
也以是普賢以金剛慧普入法界於一切世
界無所行我所住知一切衆生身皆非身無
去無來得無斷盡無差別自在神通此明任
物自眞稱之爲神不爲不思不定不亂不來
不去任智徧周利生自在知根應現名之爲
通萬法如是無出入定亂方稱普賢所行三
業作用及座如十地菩薩座體但言滿三千
大千世界之量此普賢座量量等虛空一切
法界大蓮華藏故明知十地菩薩智量猶隔
以此來昇此位如許乖宜入出如許不可說
三昧之門猶有寂用有限障未得十地果位
後普賢菩薩大自在故故三求普賢三重昇
進却生想念方始現身及說十三昧境界之
事意責彼十地猶有求於出世閒生死境界
未得等於十方任用自在以此如來敎令却
生想念去彼十地中染習出世淨心故此明
十地緣眞俗出世餘習氣惑故巳上意明治
十地菩薩緣眞俗二習未亡寂亂二習未盡
於諸三昧有出入習故未得常入生死猶如
虛空無作者而常普徧非限量所收一切衆
生及以境界以之爲體普賢之智猶如虛空
一切衆生以爲生體有諸衆生自迷智者名
爲無明普賢菩薩隨彼迷事十方世界對現
色身以智無體猶如虛空非造作性無有去
來非生非滅但以等虛空之智海於一切衆
生處啓迷智無體相能隨等法界虛空界之
有用故豈將十地之位諸菩薩以出入三昧
有所推求云何得見是故如來爲諸菩薩說

@@宗鏡四十三卷十五張駕
幻術文字求其體相有可得不求幻之心尙
不可得如何有彼幻相可求是故將出入三
昧及以求心而求普賢大用無依善巧智身
了無可得是故敎諸菩薩却生想念殷勤三
禮普賢菩薩方以神通力如應現身明智身
不可以三昧處所求爲智體無所住無所依
故若想念願樂卽如應現化無有處所依止
故猶如谷響但有應物之音若有求卽無有
處所可得佛言普賢菩薩今現在此道場衆
會親近我住初無動移者明以根本智性自
無依名爲現在此道場故爲能治有所得諸
見藴故以無礙摠別同異普光明智與十方
一切諸佛大用體同名爲衆會故無邊差別
智海一時等用不移根本智體無依住智名
爲親近我住初無移故
宗鏡錄卷第四十三駕
音義
刳<苦姑反剖破>懵<莫孔反心亂皃也>齩<丑巧反>嚥<於甸反呑也>膏
<古勞反>誚<才笑反責>隙<綺戟反壁孔也>冤<亡辯反冠冕>旒<力求反旒旐也>
痾<烏何反病皃>餚<胡茅反>廉<力鹽反憸也>罅<呼訝反孔罅也>裨<府移
><反助也>餘<鋤祐反奔也>迅<私閏反疾也>駒<舉朱反馬駒也>爍<書藥
反>戮<力竹反>膜<慕各反肉膜>湍<他端反急瀨也>阜<扶九反陵阜也>裁<
昨哉><反裁衣>瞪<丈證反直視皃>捻<奴愶反指捻也>矛<莫浮反>蜹<而稅反
蚊蜹也>馬<卽消反>鷯<落蕭反>矬<昨禾反矬短也>仿<分兩反學也>麟<
力珍反>躡<尼輒反蹈也>譌<五禾反化謬也>謬<
靡幼反>丁未歲分司大藏
都監開板
@@宗鏡錄卷第四十四駕
慧日永明寺主智覺禪師延壽集
夫若談心佛唯唱性宗者則舉一攝諸不論
餘義今何背已述敎迷宗荅夫論至敎皆
爲未了之人從上稟承無不指示如忠國師
臨終之時學人乞師一言師云敎有明文依
而行之卽無累矣吾何言哉如斯殷勤眞實
付屬豈局已見生上慢心終不妄斥如來無
上甘露不可思議大悲所熏金口所宣難思
聖敎如云依而行之者且依何旨趣不可是
依文字語句而行不可是依義路道理而行
直須親悟其宗不可輒生孟浪若決定信入
者了了自知何須他說聞甚深法如清風届
耳今只爲昧性徇文之者假以言詮方便開
示直指出六根現用常住無生滅性與佛無
異親證現知分明無惑免隨言語之所轉不
逐境界之所流今於六根之中且指見聞二
性最爲顯現可驗初心疾入圓通同歸宗鏡
且見性者當見之時卽是自性以性徧一切
處故不可以性更見於性分明顯露絲毫不
隱古敎云摩尼殿有四角一角常露祖師云
眼門放光照破山河大地又謌云應眼時若
千日萬像不能逃影質凡夫只是未曾觀何
得自輕而退屈是知顏貎雖童耄見性未曾
虧明暗自去來靈光終不昧則是現今生滅
中指出不生滅性方知窮子衣中寶乃輪王
髻裡珠貧女室中金是如來藏中物何假高
推極聖自鄙下凡一向外求不能内省抂功
多劫違背巳靈空滯行門失本眞性所以首
楞嚴經云佛告阿難若汝見時是汝非我見

宗鏡四十四卷第二張駕
性周徧非汝而誰云何自疑汝之眞性性汝
不眞取我求實故知明暗差別是可還之法
眞如妙性乃不遷之門若隨物觀局大小之
所在若約性見絕器量之方圓見性卽成如
來於一毛端建十方之寶刹徇物卽爲凡庶
向眞空裡現六趣之狴牢變易在人一性無
異迷悟由已萬法不遷如經云波斯匿王起
立白佛我昔未承諸佛誨勅見迦旃延毗羅
胝子咸言此身死後斷滅名爲涅槃我雖値
佛今猶狐疑云何發揮證知此心不生滅地
今此大衆諸有漏者咸皆願聞佛告大王汝
身現存今復問汝汝此肉身爲同金剛常住
不朽爲復變壞世尊我今此身終從變滅佛
言大王汝未曾滅云何知滅世尊我此無常
變壞之身雖未曾滅我觀現前念念遷謝新
新不住如火成灰漸漸消殞殞亡不息決知
此身當從滅盡佛言如是大王汝今生齡巳
從衰老顏貎何如童子之時世尊我昔孩孺
膚勝潤澤年至長成血氣充滿而今頹齡迫
於衰耄形色枯悴精神昏昧髮白面皺逮將
不久如何見比充盛之時佛言大王汝之形
容應不頓朽王言世尊變化密移我誠不覺
寒暑遷流漸至於此何以故我年二十雖号
年少顏貎巳老初十年時三十之年又衰二
十于今六十又過于二觀五十時宛然强牡
世尊我見密移雖此殂落其閒流易且限十
年若復令我微細思惟其變寧唯一紀二紀
實爲年變豈唯年變亦兼月化何直月化兼
又日遷況思諦觀刹那刹那念念之閒不得
停住故知我身終從變滅佛言大王汝見變

@@宗鏡四十四卷第三張駕
化遷改不停悟知汝滅亦於滅時知汝身中
有不滅耶波斯匿王合掌白佛我實不知佛
言我今示汝不生滅性大王汝年幾時見恒
河水王言我生三歲慈母携我謁耆婆天經
過此流爾時卽知是恒河水佛言大王如汝
所說二十之時衰於十歲乃至六十日歲時
念念遷變則汝三歲見此河時至年十三其
水云何王言如三歲時宛然無異乃至于今
年六十二亦無有異佛言汝今自傷髮白面
皺其面必定皺於童年則汝今時觀此恒河
與昔童時觀河之見有童耄不王言不也世
尊佛言大王汝面雖皺而此見精性未曾皺
皺者爲變不皺非變變者受滅彼不變者元
無生滅云何於中受汝生死而猶引彼末伽
梨等都言此身死後全滅王聞是言信知身
後捨生趣生與諸大衆踊躍歡喜得未曾有
又如衆生八識之中前眼耳鼻舌身等五根
及第八識倶緣現量得諸法之自性不帶一
切名言又無二種計度分別隨念分別卽現
前不生滅若六七二識落在比非二量及具
計度隨念分別卽念念常生滅亦是於生滅
中有不生滅性巳上經文此是因闍王示疑
寄破外道斷見有此方便分別生滅不生滅
二性若不執斷常見性之人則八識心王同
一眞性皆是實相無有生滅如大智度論云
當知色生時但是空生色滅時但是空滅中
觀論偈云無物從緣起無物從緣滅起唯諸
緣起滅唯諸緣滅故知萬法旣不從緣生亦
不非緣生又不空亦不生空亦不生何者若
一切法是不空者卽無有生以無自性空

@@宗鏡四十四卷第四張駕故方
能隨緣成諸幻有若一切法是空者亦無有
生以無自體故無有生相旣無有生亦無有
滅如論偈云果不空不生果不空不滅以果
不空故不生亦不滅果空故不生果空故不
滅以果是空故不生亦不滅但隨心現畢竟
無生如首楞嚴經云佛言善男子我常說言
色心諸緣及心所使諸所緣法唯心所現汝
身汝心皆是妙明眞精妙心中所現物云何
汝等辵失本妙圓妙明心寶明妙性認悟中
迷晦昧爲空空晦昧中浩暗爲色色雜妄想
想相爲身聚緣内搖趣外奔逸昏擾擾相以
爲心性一迷爲心決定惑爲色身之內不知
色身外泊山河虛空大地咸是妙明眞心中
物譬如澄清百千大海弃之唯認一浮漚體
目爲全潮窮盡瀛渤汝等卽是迷中倍人如
我垂手等無差別如來說爲可憐愍者如上
所說見性周遍湛然似鏡常明如空不動萬
像自分出沒一性未曾往還但隨生滅之緣
辵此妙明之性是以一切祖敎皆指見性識
心不從生因之所生唯從了因之所了相麤
易辯性密難明隨轉處而莫知在照時而方
了如今不見者皆被三惑心牽六塵境換不
知境元是我翻成主被客迷但能隨流得性
之時自然無惑復有云般若唯以心神契會
以心傳心方成密付不可以言迹事相而求
者此是爲未入人顯宗破執恐取相背心情
求意解故有是說若融會而論則隨緣體妙
卽相恒眞且如正見相時是誰見相以六塵
鈍故名不自立相不自施以六根利故强自
建立而爲緣對若能了境本寂識自無

宗鏡四十四卷第五張駕
生則入平等眞空方稱究竟見性耳故云見
性周徧非汝而誰聞性者卽今聞性具三眞
實文殊簡出現證可知觀音入門圓通立驗
非從行得不墮有爲豈假功成本來如是首
楞嚴經偈云譬如人靜居十方倶擊皷十處
一時聞此則圓眞實目非觀障外口鼻亦復
然身以合方知心念紛無緖隔垣聽音響遐
邇倶可聞五根所不齊是則通眞實音聲性
動靜聞中爲有無無聲号無聞非實聞無性
聲無旣無滅聲有亦非生生滅二圓離是則
常眞實釋曰此是直說如今一切衆生日用
現行聞性三眞實之理一圓眞實二通眞實
三常眞實一圓眞實者以聞性徧一切處十
方聲塵應時無有前後以同時周徧一一皆
不出自性如水起波波不離水以聲處全聞
聞外無法卽是本聞自具圓通之性非待證
聖方有斯事故法華經偈云父母所生耳清
淨無瑕穢以此常耳聞三千世界聲又云持
是法華者雖未得天耳但用所生耳功德巳
如是二通眞實者且眼根見性雖卽洞然能
觀前而不觀後鼻舌身等三根皆以合中知
因能所而生起若意知根所緣不定念念遷
移故五根所不齊唯耳根圓通無礙聽響之
際仕隔礙而遠近倶聞妙應之時無揀擇而
大小咸備故高城和尙歌云應耳時若幽谷
大小音聲無不足十方鐘鼓一時鳴靈光運
運常相續則處凡身而不減居聖體而非増
常現常通塵勞不能匿其神彩非閒非斷天
魔不能挫其威光不壞緣生之耳根圓具一
靈之妙性三常眞實者音聲性動靜者動靜

@@宗鏡四十四卷第六張駕
是音聲之體性於聞中似有似無若無聲時
号無聞非實聞無性以聞性常在若聞性隨
聲塵滅則前聲滅時後聲不合更聞故知聲
塵自無聞性非滅聲塵自有聞性非生又非
唯聞性無生返觀聲塵亦無生滅以從緣而
起自體全無如華嚴論云一切諸法猶如谷
響楞嚴疏鈔云如谷中無聲無聲卽無響法
界中皆無聲一切聲皆是妄心妄心不動時
皆無妄想以有差別心執受卽有聲四大如
枯木卽本無聲皆緣執故諸大菩薩不以音
聲聽法是知聲塵本無皆因執有情消執喪
萬法本虛有無旣虛生滅何有則知我性與
如來性無異一切世閒法卽是佛法故經云
是法住法位世閒相常住如憍陳那因聲悟
道妙音密圎古釋云若有能所未得名密悟
四諦理推能聞及所聞皆是自心心卽是本
覺光明圓照法界始覺智心亦圓照法界卽
是因聲得悟一切衆生依此觀亦得解脫若
聞聲可意不可意生憎愛便被聲縛但觀心
海中是聲出處以心海元無有相心雖含聲
聲亦無相無相卽於一切聲中而得解脫故
知無法不心無心不法如是明達則於一切
諸法不合不散無縛無脫矣故佛告阿難汝
學多聞未盡諸漏心中徒知顚倒所因眞倒
現前實未能識恐汝誠心由未信伏吾今試
將塵俗諸事當除汝疑卽時如來勅羅睺羅
擊鐘一聲問阿難言汝今聞不阿難大衆倶
言我聞鐘歇無聲佛又問言汝今聞不阿難
大衆倶言不聞時羅睺羅又擊一聲佛又問
言汝今聞不阿難大衆又言倶聞佛問阿難

@@宗鏡四十四卷第七張駕*汝
云何聞云何不聞阿難大衆倶白佛言鐘聲
若擊則我得聞擊久聲消音響雙絕則名無
聞如來又勅羅睺羅擊鐘問阿難言爾今聲
不阿難言聲少選聲消佛又問言汝今聲不
阿難大衆荅言無聲又須羅睺羅更來撞鐘
佛又問言爾今聲不阿難大衆倶言有聲佛
問阿難汝云何聲云何無聲阿難大衆倶白
佛言鐘聲若擊則名有聲擊乆聲消音響雙
絕則名無聲佛語阿難及諸大衆汝今云何
自語矯亂大衆阿難倶時問佛我今云何名
爲矯亂佛言我問汝聞汝則言聞又問汝聲
汝則言聲唯聞與聲報荅無定如是云何不
名矯亂阿難聲消無響汝說無聞若實無聞
聞性巳滅同于枯木鐘聲更擊汝云何知知
有知無自是聲塵或無或有豈彼聞性爲汝
有無聞實云無誰知無者是故阿難聲於聞
中自有生滅非爲汝聞聲生聲滅令汝聞性
爲有爲無汝尙顚倒或聲爲聞何怪昏迷以
常爲斷終不應言離諸動靜閉塞開通說聞
無性如重睡人眠熟牀枕其家有人於彼睡
時擣練舂米其人夢中聞舂擣聲別作他物
或爲擊皷或復撞鐘卽於夢時自怪其鐘爲
石木響於時忽寤遄知杵音自告家人我正
夢時惑此舂音將爲皷響阿難是人夢中豈
憶靜捶開閉通塞其形雖寐聞性不昏縱汝
形消命光遷謝此性云何爲汝消滅楞嚴疏
云擊鐘以辯眞妄者卽聞性而可眞舉聲塵
而辯妄若因聲有聞此聞不離聲若離聲有
聞此是眞聞汝今但執隨聲之聞此聞不離
於聲只合是聲不合是聞若眞聞性如水

宗鏡四十四卷第八張駕
不滅聲塵如風皷水成波故有聞相聲塵不
起聞相卽無而聞性不滅以性不滅聲塵若
來還有聞相如水不滅若風動時卽有波相
如色眞性徧十方界隨心感現則有色相此
之聞性亦復如是故知不誋自體恒常之聞
性却徇聲塵生滅之聞相遂乃聞讃而生喜
聞毁而起瞋以迷本聞故隨聲流轉故文殊
云衆生迷本聞循聲故流轉阿難縱强記不
免落邪思豈非隨所淪旋流獲無妄又云旋
汝倒聞機返聞聞自性性成無上道圓通實
如是如今以聲爲聞背心循境豈不是倒聞
之機若能旋聲塵之有流復本聞之無妄則
是返聞自性得本歸原内滅翳根外消塵境
能所旣脫本覺道成寂照圓通眞實如是所
以佛告阿難以諸衆生從無始來循諸色聲
逐念流轉曾不開悟性淨妙常不循所常逐
諸生滅由是生生雜染流轉若弃生滅守於
眞常常光現前根塵識心應時消落想相爲
塵識情爲垢二倶遠離則汝法眼應時清明
云何不成無上知覺是以若了聞性卽成正
覺於是心境雙融動靜倶泯如觀音言彼佛
敎我從聞思修入三摩地初於聞中入流亡
所所入旣寂動靜二相了然不生如是漸增
聞所聞盡盡聞不住覺所覺空空覺極圓空
所空滅生滅旣滅寂滅現前忽然超越世出
丗閒十方圓明獲二殊勝一者上合十方諸
佛本妙覺心與佛如來同一慈力二者下合
十方一切六道衆生與諸衆生同一悲仰是
以初從聞性入時先亡動靜聲塵之境次亡
能聞所聞之心旣心境倶亡又不住無心境

@@宗鏡四十四卷第九張駕
及能覺所覺之智則覺智倶空此空亦空方
成圓覺故云空覺極圓空所空滅始盡生滅
之原到寂滅本妙覺心之地如起信論云一
切諸法皆由妄念而有差別若離妄念則無
境界差別之相故知妄念空而根境謝識想
消而塵垢沉則法眼應時清明常光了然頓
現見聞本性旣爾諸根所現亦然故經云六
自在王常清淨故又首楞嚴經偈云一根旣
返原六根成解脫見聞如幻翳三界若空華
聞復翳根除塵消覺圓淨淨極光通達寂照
含虛空却來觀世閒猶如夢中事但以未覺
悟前於染淨中有一毫見聞取捨之處皆在
三界無明長夜生死夢中纔得見性便同覺
後自覺覺他故名爲佛又此自心之性徧一
切處隨處得入非獨見聞或意消香界而入
圓通或心開塵境而證法忍或入水觀而達
性或審風力而悟宗或刺足疼痛而純覺辵
身或了心無際而入佛知見或觀煖觸而成
火光三昧或演法音而降伏魔怨當此大悟
之時終不見有一境可生一言可執今只爲
迷性徇文背心求道者假以言說指歸自心
從此一向内觀捨詮究理斯則豈不是因言
悟道藉敎明宗爲此之人不無利益遂使初
心學者信有所歸便能息外馳求迴光反照
頓見自巳了了明心如正飮醍醐親開寶藏
方悟隨言之失深慙背巳之愆故阿難等因
世尊開示自性之後發自慶言消我億劫顚
倒想不歷僧祇獲法身故能不動塵勞現身
成佛祖佛言敎有如是不可思議之力爲是
廣大無邊法利故所以具引全文佛語爲證

@@宗鏡四十四卷第六張駕
云何反有背巳之言論文之誚乎若不觀心
内證法律禪師等各有十種過患如像法決
疑經云三師破壞佛法略各有十過一法師
十過者一但外求文解而不内觀修心釋論
云有論而無慧所說不應受二不融經息諍
趣道但執巳非他我慢自高不識見心苦集
三不遵辵囑不依念處修道不依木叉住非
佛弟子四經云非禪不慧偏慧不禪一翅一
輪豈能遠運五法本無說說破貪求名利弘
宣寧會聖旨六貴耳入口出何利於已經云
如人數他寶自無半錢分無行而宣何利於
他八又多加水乳無道之敎敎誤後生九四
衆失眞法利轉就澆漓十非但不能光顯佛
法亦乃破於佛法也禪師十過者一經云假
名阿練若納衣在空閑自謂行眞道好說我
等過二者恃行陵他不識戒取苦集煩惱三
無慧修定盲禪無目寧出生死也四不遵
辵囑不依念處修道不依木叉而住非佛弟
子五無慧之禪多發鬼定生破壞佛法死墮
鬼道六名利坐禪如扇提羅死墮地獄七設
證得禪卽墮長壽天難八加水乳禪敎授學
徒紹三涂種子九四衆不霑眞法之潤轉就
澆漓十非止不能光顯三寶亦乃破佛法也
律師十過者一但執外律不識内戒故被淨
名訶二執律名相諍計是非不識見心苦集
三然戒定慧相資方能進道但律不慧不禪
何能進道四弘在名譽志不存道果在三
塗五不遵辵囑不依念處修道不依木叉而
住六執律方便小敎以爲正理而障大道七
師師執律不同弘則多加水乳八不依聖敎
傳

宗鏡四十四卷十一張駕
授誤累後生九四衆不霑眞法轉就澆漓十
非止不能光顯三寶亦乃破佛法也是知若
不觀心具如上之大失如大智度論云菩薩
摩訶薩若欲不空食國中之施者當學般若
波羅蜜又寶梁經云若學大乘佛法者受施
主摶食如須彌山受施主衣可敷大地如不
學者若未墮増數十方無唾地處維摩經亦
云敬學如師纔起學心便有爲人天之分或
聞宗鏡一句定成佛無疑故法華經云若有
聞是法無一不成佛唯除未聞者盲冥不信
人若巳聞者皆是曩因旣受衣珠曾親佛會
不可放逸須志披尋忽遇緣差空無所得所
以瑜伽論云不緩加行中又能如是勇猛精
進謂我今定當趣證所應證得不應慢緩何
以故我有多種橫死因緣所謂身中或風或
熱或痰發動或所飮食不正消化住在身中
或宿食病或爲於外蛇蠍蚰蜒百足等類諸
惡毒蟲之所蛆螫或復爲人非人類等之所
驚恐因斯夭沒於如是等諸橫死處恒常思
惟修無常想住不放逸由住如是不放逸故
恒自思惟我之壽命儻得更經七日六日五
日四日三日二日一日一時半時須臾或經
食頃或從入息至於出息或從出息至於入
想乃至存活經爾所時於佛聖敎精勤作意
修習瑜伽劑爾所時於佛聖敎我當決定多
有所作如是名爲不緩加行問義學多樂
聽讀禪宗唯精内觀然敎觀二門闕一不可
若但觀心而不尋敎墮闇證上慢之愚若但
尋敎而不觀心受執指數寶之謂有不達者
遞相是非今宗鏡廣搜祖敎意足請爲微細

@@宗鏡四十四卷十二張駕
開折以決深疑答敎觀難明須分四句如
云一敎門非理門敎是能通理是所通能所
異故二理門非敎門吾聞解脫之中無有言
說故三敎門卽理門文字卽解脫故四理門
卽敎門解脫卽文字故又以門對敎四句分
別一得敎不得門文字法師是二得門不得
敎觀慧禪師是三得門復得敎聞慧法師是
四門敎倶不得假名阿練若是又或隨方便
之詮則執權害實若達圓頓之敎則了實開
權執權則敎觀兩分了實則人法一旨人法
一旨則境智倶冥敎觀兩分則信法雙現信
法雙現則有觀有聞境智倶冥則無内無外
斯乃隨根利鈍有此開遮若能就旨圓融自
無取捨則塵塵合道信行同法行之機念念
歸宗敎門等觀門之旨如是則無一心可照
誰執觀門無一法可聞孰論敎道方入宗鏡
與此相應未達斯門終成隔礙且敎中具述
有二種修行人一是信行二是法行薩婆多
明此二人位在見道因聞入者是爲信行因
思入者是爲法行曇無德云位在方便自見
法少憑聞力多後時要須聞法得悟名爲信
行憑聞力少自見法多後時要須思惟得悟
名爲法行止觀云若論利鈍者法行利内自
觀法故信行鈍藉他聞故又信行利一聞卽
悟故法行鈍歷法觀察故或倶利或倶鈍信
行人聞慧利修慧鈍法行人修慧利聞譿鈍
巳上且約三師所說自然不可偏執觀心與
敎道定據聽學與坐禪今若得一心萬邪滅
矣則何心而非敎若一聞千悟獲大摠持則
何敎而非心何敎而非心則心外無法何心

@@宗鏡四十四卷十三張駕
而非敎則法外無心更約智者大師對法行
二人以止觀安心隨四悉檀意以逗機冝倶
令入道師卽問言汝於定慧爲志何等其人
若言我聞佛說善知識者如月形光漸漸圓
著又如梯隥漸漸増高巧說轉令心得道大
因緣志欣渴飮如犢逐母當知是則信行人
也若言我聞佛說明鏡若不動色像自分明
淨水無波魚石自現欣捨惡覺如弃重檐當
知是則法行人也旣知根性於一人所八番
安心咄善男子無量劫來飮狂散毒馳逐五
塵昇沉三界猶如猛風吹兜羅毦大熱佛鑊
煮豆昇沉從苦至惱從惱至若何不息心達
本以一其意意若一者何事不辦苦集得一
則不輪迴無明得一不至於行乃至不至老
死摧折大樹畢故不造新六弊得一則度彼
岸唯此爲快善巧方便種種因緣種種譬喻
廣讃於止發悦其情是名隨樂欲以止安心
也又善男子如天亢旱河池悉乾萬卉燋枯
百穀零落娑伽羅王七日構雲四方霔雨大
地霑洽一切種子皆萌芽一切根株皆開發
一切枝葉皆欝茂一切華果皆敷榮人亦如
是以散逸故應生善不復生巳生善還退失
禪定河乾道品樹滅萬善燋枯百福殘悴因
華道果不復成熟若能閑林一意内不出外
不入靜雲興也發諸禪定卽是降雨也功德
叢林煖頂方便眼智明覺信忍順忍無生寂
滅忍乃至無上菩提悉皆剋獲善巧方便種
種緣喻廣讃於止生其善根是名隨便冝以
止安心也又善男子夫散心者惡中心惡如
無鉤醉象蹋壞華池穴鼻駱馳飜倒負駄疾

宗鏡四十四卷十四張駕*於
掣電毒逾蛇舌重畓五翳埃藹曜靈睫近霄
遠倶皆不見若能修定如密室中燈能破巨
闇金鎞抉膜空色朗然一指二指三指皆了
大雨能淹囂塵大定能靜狂逸止能破散虛
妄滅矣善巧方便種種緣喻廣讃於止破其
睡散是名對治以止安心也又善男子心若
在定能知世閒生滅法相亦知出世不生不
滅法相如來成道猶尙樂定況諸凡夫有禪
定者如夜見電光卽得見道破無數億洞然
之惡乃至得成一切種智善巧方便種種緣
喻廣讃於止卽會眞如是名隨第一義以止
安心也其人若言我聞寂滅都不入懷若聞
分別聽受無猒卽應爲說三惡燒然駝驢重
楚餓鬼飢渴不名爲苦癡闇無聞不識方隅
乃是大苦多聞分別樂見法法喜樂以善攻
惡樂無著阿羅漢是名爲最樂從多聞人聞
甘露樂如敎觀察知道遠離坑埳直去不迴
善巧方便種種緣喻廣讃於觀發悦其情是
名隨樂欲以觀安心又善男子月開蓮華日
興作務商應隨主彩畫須膠坯不遇火無須
臾用盲不得導一步不前行無觀智亦復如
是一切種智以觀爲根本無量功德之所莊
嚴善巧方便種種緣喻廣讃於觀生其功德
是名隨便宜以觀安心又善男子智者識怨
怨不能害武將有謀能破强敵非風何以卷
雲非雲何以遮熱非水何以滅火非火何以
除闇析薪之斧解縛之刀豈過智慧善巧方
便種種緣喻廣讃於觀使其破惡是名對治
以觀安心又善男子井中七寶闇室缾盆要
待日明日旣出巳皆得明了須智慧眼觀

@@宗鏡四十四卷十五張駕
知諸法實一切諸法中皆以等觀入般若波
羅蜜時閒爲照明善巧方便種種緣喻廣讃
於觀令得悟解是名第一義以觀安心如是
八番爲信行人說安心也其人若云我樂息
心默以復默損之又損之遂至於無爲不樂
分別坐馳無益此則法行根性當爲說止汝
勿外尋但内守一攀覺流動皆從妄生如旋
火輪輟手則息洪波皷怒風靜則澄淨名經
云何謂攀緣謂有三界何謂息攀緣謂心無
所得瑞應經云其得一心者則萬邪滅矣龍
樹云實法不顚倒念想觀巳除言語法皆滅
無量衆罪除清淨心常一如是尊妙人則能
見般若夫山中幽寂神仙所讃況涅槃澄
靜賢聖尊崇佛話經云比丘在聚身口精勤
諸佛咸憂比丘在山息事安臥諸佛皆喜況
復結跏束手緘脣結舌思惟寂相心原一止
法界洞寂豈非要道唯此爲貴餘不能及善
巧方便種種因緣種種譬喻廣讃於止發悦
其心是名隨樂欲以止安心其人若云我觀
法相只増紛動善法不明當爲說止止是法
界平正良田何法不備止捨攀緣卽是檀止
體非惡卽是戒止體不動卽是忍止無閒雜
卽是精進止則決定卽是禪止法亦無止者
亦無卽是慧因止會非止非不止卽是方便
一止一切止卽是願止止愛止止見卽是力
此止如佛止無二無別卽是智止具一切法
卽是秘藏但安於止何用別修諸法善巧方
便種種緣喻令生善根卽是隨便宜以止安
心也若言我觀法相散睡不除者當爲說止
大有功能止是壁定八風惡覺不能入止是
淨水
@@宗鏡四十四卷十六張駕崔同
蕩於貪婬八倒猶如朝露見陽則晞止是大
慈怨親倶愍能破恚怒止是大明呪癡疑皆
遣止卽是佛破除障道如阿伽陀藥徧治一
切如妙良醫呪枯起死善巧方便種種緣喻
令其破惡是名對治以止安心其人若言我
觀察時不得開悟當爲說止止卽體眞照而
常寂止卽隨緣寂而常照止卽不止止雙遮
雙照止卽佛母止卽佛父亦卽父卽母止卽
佛師佛身佛眼佛之相好佛藏佛住處何所
不具何所不除善巧方便種種緣喻廣讃於
止是爲第一義以止安心彼人言止狀沉寂
非我悦樂當爲說觀推尋道理七覺中有擇
覺支八正中有正見六度中有般若於法門
中爲主爲導乃至成佛正覺大覺徧覺皆是
觀慧異名當知觀慧最爲尊妙如是廣讃是
爲隨樂欲以觀安心若勤修觀能生信戒定
慧解脫解脫知見知病識藥化道大行衆善
普會莫復過觀是爲隨便宜以觀安心觀能
破闇能照道能除怨能得寶傾邪山竭愛海
皆觀之力是爲隨對治以觀安心若觀法時
不得能所心慮虛豁朦朧欲開但當勤觀開
示悟入是爲用第一義以觀安心是爲八番
爲法行人說安心也復次人根不定或時迴
轉薩婆多明轉鈍爲利成論明數習則利此
乃始終論利鈍不得一時辯也今明衆生心
行不定或須臾而鈍須臾而利任運自爾非
關根轉亦不數習或作觀不徹因聽卽悟或
乆聽不解暫思卽決是故更論轉根安心若
法行轉爲信行逐其根轉用八番翻檀而授
安心若信行轉成法行亦逐根轉用八番悉

宗鏡四十四卷十七張駕**
檀而授安心得此意廣略自在說之轉不轉
合有三十二安心也自行安心者當察此心
欲何所樂若欲息妄令念相寂然是樂法行
若樂聽聞徹無明底是樂信行樂寂者知妄
從心出息心則衆妄皆靜若欲照知須知心
原心原不二則一切諸法皆同虛空是爲隨
樂欲自行安心其心雖廣分別心及諸法而
信念精進毫善不生卽當凝停莫動諸善功
德因靜而生若凝停時彌見沉寂都無進忍
當計校籌量筞之令起若念念不住如汗馬
奔逸卽當以止對治馳蕩若靜默然無記與
睡相應卽當修觀破諸昏塞修止旣乆不能
開發卽應修觀觀一切法無礙無異怗怗明
利漸覺如空修觀若乆闇障不除宜更修止
止諸緣念無能無所所我皆寂空慧將生是
爲自修法行八畨善巧布歷令得心安信行
安心者或欲聞寂定如須彌不畏八動卽應
聽止欲聞利觀破諸煩惱如日除闇卽應聽
觀聽觀多如日燋芽卽應聽止潤以定水或
聽定淹乆如芽爛不生卽應聽觀令風日發
動使善法現前或時馳覺一念叵住卽應聽
止以治散心或沉昏濛濛坐霧卽當聽觀破
此睡或聽止豁豁卽專聽止或聞觀朗朗卽
專聽觀是爲自修信行八畨巧安心也若法
行心轉爲信行信行心轉爲法行皆隨其所
宜巧鑚研之自行有三十二化他亦三十二
合爲六十四安心也復次信法不孤立須聞
思相資如法行者隨聞一句體寂湛然夢妄
皆遣還坐思惟心生歡喜又聞止巳還更思
惟卽生禪定又聞於止還卽思惟妄念皆

@@宗鏡四十四卷十八張駕
破又聞止巳還更思惟朗然欲悟又聞觀巳
還更思惟心大歡喜又聞觀巳還更思惟生
善破惡欲悟等准前可知此乃聽少思多名
爲法行非都不聽法也信行端坐思惟寂滅
欣踊未生起巳聞止歡喜甘樂端坐念善善
不能發起巳聞止信戒精進倍更増多端坐
治惡惡不能遣起巳聞止散動破滅端坐卽
眞眞道不啓起巳聞止豁如悟寂是爲信行
坐少聞多非都不思惟前作一向根性今作
相資根性就相資中復論轉不轉亦有三十
二安心化他相資亦有三十二安心合六十
四合前爲一百二十八安心也夫心地難安
違苦順樂今隨其所願逐而安之譬如養生
或飮或食適身立命養法身亦爾以止爲飮
以觀爲食藥法亦兩或丸或散以除冷熱治
無明病以止爲丸以觀爲散如陰陽法陽則
風日陰則雲雨雨多則爛日多則燋陰如定
陽如慧定慧偏者皆不見佛性八畨調和貴在得意
一種禪師不許作觀唯專用此引偈云思思
徒自思思思徒自苦息思卽是道有思終不
覩又一師不許作止專在於觀引偈云止止
徒自止昏闇無所以止止卽是道觀觀得會
理兩師各從一門入以巳益敎他學者不見
意一向服乳漿猶難得況復醍醐若一向作
解者佛何故種種說耶天不常晴醫不專散
食不恒飯世閒尙爾況出世耶今隨根隨病
迴轉自行化他有六十四若就三番止觀卽
三百八十四又一心止觀徇有六十四合五
百一十二三悉檀是世閒安心世醫所汝差
巳復生一悉檀是出世安心如來所

@@
宗鏡四十四卷十九張駕**治畢竟不發
世出世法互相成顯若離三諦無安心處若
離止觀無安心法若心安於諦一句卽足如
其不安巧用方便令心得安一目之羅不能
得鳥得鳥者羅之一目耳衆生心行各各不
同或多人同一心行或一人多種心行如爲
一人衆多亦然如爲多人一人亦然須廣施
法綂之目捕心行之鳥耳如是委細種種安
心利鈍齊收
自他兼利若有聞者頂
戴修
行宗鏡錄卷第四十四駕音義届<古拜反至也舎也>耄<莫報反老耄也>虧<去爲
反缺也>鄙<方美反陋也恥><也>狴<邊兮反牢也>匿<女力反藏也>胝<丁
尼反皮厚也>殞<干敏反没也>齡<郞丁反年也>孺<而遇反小也>腠<倉奏反
膚勝也>頹<杜回反>悴<秦醉><反憔悴也>皺<側救反靣皺也>殂<昨胡反死
也>洎<其冀反閏也>瀛<以盈反大><海也>渤<蒲沒反>垣<胡官反垣牆也>
邇<兒氏反近也>選<思兖反又思絹反>撞<直降反撞打也>矯<居夭反詐也>
舂<書容反>遄<巿緣反>杵<昌与反>澆<古堯反>漓<呂之反>曩<奴朗反
久地>痰<徒甘反胸上水病也>蠍<許蝎><反>蚰<以周反>蜒<以然反>蛆
<七余反虡在肉中也>螫<施隻反虡螫毒>隥<都鄧反梯也>咄<當沒反呵也>眊
<仍吏反氅眊也>鬱<紆物反>茂<莫候反>駱<盧各反>駝<徒何反駱駝>
駄<唐佐反負也>沓<徒合反重也>藹<於蓋><反>鎞<邊奚反釵鎞>抉<於
決外抉出也>瞙<慕各反目不明也>攻<古紅反擊><也>埳<苦感反埳陷>坯
<芳杯反>輟<陟劣反止也巳也>晞<香衣反日氣乾>朦<莫紅反>朧<
盧紅反朦朧>濛<莫紅反
涳濛細雨>捕<薄故反捉也>丁未歲分司大藏都監開板

宗鏡錄卷第四十五駕
慧日永明寺主智覺禪師延壽示
夫巳上是引台敎明定慧二法安心次依華
嚴宗釋華嚴經云於眼根中八正定於色塵
中從定出示現色性不思議一切天人莫能
知於色塵中入正定於眼起定心不亂說眼
無生無有起性空寂滅無所作疏釋云定慧
雖多不出二種一事二理制之一處無事不
辦事定門也能觀心性契理不動理定門也
明達法相事觀也善了無生理觀也諸經論
中或單說事定或但明理定二觀亦然或敵
體事理止觀相對或以事觀對於理定如起
信論云止一切相乃至心不可得爲止而觀
因緣生滅爲觀或以理觀對於事定此經云
一心不動入諸禪了境無生名般若是也或
倶通二此經云禪定持心常一緣智慧了境
同三昧是也或二倶泯非定非散或卽觀之
定但名爲定如觀心性名上定是也或卽定
之觀但名爲觀如以無分別智觀名般若是
也或說雙運謂卽寂之照是也所以局見之
者隨瞩一文互相非撥偏修之者隨入一門
皆有剋證然非圓畼今此經文巧顯無礙略
分五對第一對根境無礙謂觀根入定應從
根出而從境出者爲顯根境唯是一心緣起
無二理性融通是故根入境出耳境入根出
亦然第二對理事二定無礙謂分別事相應
入事定而入理定欲觀性空應入理定而入
事定以契卽事之理而不動故入理卽是入
事制以卽理之事而一緣故入事卽是入理
而經文但云入正定不言事理及乎出觀境

@@宗鏡卷第四十五二第二張
駕說*中卽云分別色相斯事觀也根中卽
云性空寂者理觀也亦合將根事對於境理
以辯無礙第三對事理二觀無礙謂欲分別
事相應從事觀起而反從理觀起以所觀之
境旣眞俗雙融法界不二故分別事智卽是
無生之智二觀唯是一心故亦應將境事理
對根事理以辯無礙第四出入無礙以起定
卽是入定故起定而心不亂若以事理相望
應成四句謂事入事起事入理起理入理起
理入事起若以根境相望又成四句謂根事
入境事起等一一思之皆有所由又或以理
觀對於事止謂契理妄息也或事觀對於理
寂謂無念知境也或事觀對於事寂謂觀於
一境心不動揺也或理觀對於理寂亡心照
極也如百門義海云明出入定者謂見塵性
空十方一切眞實之理名爲入定也然此見
塵無性空理空時乃是十方之空也何以故
由十方之心見於一塵是故全以十方爲塵
定亦不礙事相宛然是故起與定倶等虛空
界伹以一多融通同異無礙是故一入多起
多入一起差別入一際起一際入差別起皆
悉同時一際成立無有別異當知定卽起起
卽定一與一切同時成立出入無礙也第五
對二利體用無礙謂於深根起定心不亂是
體也自利也而不礙理舒於廣境是用也人
天不能知利他也良經體用無二故自利卽
是利他此上十義同爲一聚法界緣起相卽
自在菩薩善達作用無礙又經且約根境相
對亦應境境相對謂色塵入正受聲香三昧
起復應根根相對謂眼根入正受耳根三昧
起等六
@@宗鏡四十五卷第三張駕
色性難思等者卽色等摠持是色陀羅尼自
在佛等亦應云分別眼性難思有眼陀羅尼
自在佛等又眼中云性空寂滅卽眼之度門
眼等本淨亦應云色等度門色等本淨不唯
取相爲染無心爲淨而巳也又以智論三觀
束之分別色相等是假名觀也性空寂滅是
空觀也此二不二色性難思中道觀也三無
前後皆是一心上來無礙深妙難思始學之
流如何趣入今當摠結但能知事理無礙根
境一如念慮不生自當趣入是以事中卽理
何曾有礙心外無境念自不生如是則入宗
鏡之一心成止觀之雙運方能究竟定慧莊
嚴自利利他圓無盡行又若心不安人在三
界内未入止觀門非習學之者情牽萬境意
起百思投五欲旋火之輪未曾略暇陷五濁
狴牢之處何省暫離塵綂千重密密而常籠
意地受繩萬結条条而盡繫情田聳高阜於
慢山橫遮法界洶長波於貪海呑盡欲流若
蟻聚蜂攢攀緣役役如鼠偸狗竊結搆營營
八苦之焰長燒二死之河恒沒輪迴生滅若
惱縈纏皆是不能自安心耳今爲於生死長
夜無明塵勞三界大夢之中獨覺悟人割開
愛綂欲透苦原將求如來大寂滅樂者如前
所述安心之門直下相應無先定慧定是自
心之體慧是自心之用定卽慧故體不離用
慧卽定故用不離體雙遮則倶泯雙照則倶
存體用相成遮照無礙此定慧二法修行之要
祖佛大旨經論同詮所以法華經云以禪定
智慧力得法國土又云定慧力莊嚴以此度
衆生華嚴經頌云衆生惑見恒隨縛無始稠

宗鏡四十五卷第四張駕*林
未除翦與志共倶心並生常相羈繫不斷絕
但唯妄想非實物不離於心無處所禪定境
排仍退轉金剛道滅方畢竟大涅槃經云定
慧等學明見佛性又云先以定動後以智拔
大智度論云禪定爲父智慧爲母能生一切
導師又云以業力故入生死以定力故出生
死故云禪非智無以窮其寂智非禪無以發
其照何者謂禪無智但是事定若得智慧觀
於心性卽爲上定若智不得禪乃爲散善分
別慧若有定如密室燈寂而能照離動分別
成實慧故若定慧雙運動寂融通則念念入
三昧之門寂寂運無涯之照如上種種開示
種種證明如是調停如是剖析削繁簡要去
僞存眞以無數萬億諸方便門皆令一切含
生盡入此宗鏡如囊中有寶不探示之誰有
知者猶室中金藏未遇智人何由發掘若珠
蔽内衣裡弗因親反所示爭致當饒似窮子
之家珍非長者之誘引曷能承紹設或明了
信入無疑更在當人剋巳成辦錬磨餘習直
取相應一切時中不得忘照自量生熟各逐
便宜此是修定時此是修慧時若掉散心須
行三昧若惛沉意宜啓慧門若處見修位中
此是行時非是證時若居究竟卽内此是證
時非是行時不可如二乘怱怱取證沉實際
之海溺解脫之坑又不可傚無聞比丘妄指
無生求昇反墜似若行外道唯投見綂期悟
遭迷斯定慧門是眞修路照宗門之皎日泛
覺海之迅航駕大白牛車之二輪昇第一義
天之兩翼等學而明見佛性莊嚴而可度衆
生爲法國土之王因茲二方出生死海之

@@宗鏡四十五卷第五張駕*底
全假雙修散妄亂而似風吹雲破愚闇而如
日照世動邪見之深刺拔無明之厚根爲大
覺海之陰陽作寶華王之父母備一乘之基
地堅萬行之垣牆以此相應能入宗鏡前據
台敎明五百番安心法門皆爲逗機對病施
藥今依祖敎更有一門最爲省要所爲無心
何者若有心則不安無心則自樂故先德偈
云莫與心爲伴無心心自安若將心作伴動
卽被心謾法華經云破有法王出現世閒淨
名經云除去所有唯置一牀卽是除妄心之
有外境本空以心有法有心空境空故起信
論云是故當知一切世閒境界之相皆依衆
生無明妄念而得建立如鏡中像無體可得
唯從虛妄分別心轉心生則種種法生心滅
則種種法滅故是以但得無心境自不現旣
無對待逆順何生以逆境故生瞋惱强賊干
懷以順境故牽愛情華箭入體能令心動故
稱不安今若無心坦然無事則萬機頓赴而
不撓其神千難殊對而不干其慮所以阿難
執有而無據七處茫然二神體無而自安言
不成道若不直了無心之旨雖然對治折伏
其不安之相常現在前若了無心觸途無滯
絕一塵而作對何勞遣蕩之功無一念而生
情不假忘緣之力又無心約敎有二一者澄
湛令無二者當體是無澄湛令無者則是攝
念安禪蠲消覺觀虛襟靜慮漸至微細當體
是無者則直了無生以一念起處不可得故
經云一念初起無有初相是眞護念寶藏論
云夫離者無身微者無心無身故大身無心
故大心大心故則智周萬物大身故則應

@@宗鏡四十五卷第六張駕
備無窮是以執身爲身者則失其大應執心
爲心者則失其大智故千經萬論莫不說離
身心破於執著乃入眞實譬如金師銷鑛取
金方爲器用若有身者則有身礙有身礙故
則法身隱於形㲉之中若有心者則有心礙
有心礙故則眞智隱於念慮之中故大道不
通妙理沉隱六神内亂六境外緣晝夜惶惶
無有止息矣夫不觀其心者而不見其微不
觀其身者而不見其離若不見其離微者則
失其道要故經云佛說非身是名大身心亦
如是此謂破權歸實會假歸眞譬如金師銷
鑛取金方爲器用滅相混融以通大冶大冶
者謂大道此大道冶中造化無窮流出萬宗
若成若壞體無増減故經云有佛無佛性相
常住所言混融相者但爲愚夫著相畏無相
也所以說相者爲彼外道著於無相畏有相
所以說中道者欲令有相無相不二也此皆
破執除疑言非盡理若復有人了相無相平
等不二無取無捨無彼無此亦無中閒則不
假聖人言說理自通也如上所述皆爲有心
成障若乃無心自然合道卽是離其妄心眞
心不動如釋摩訶衍論云離心緣相者心量
有十一者眼識心二者耳識心三者鼻識心
四者舌識心五者身識心六者意識心七者
末那識心八者阿頼耶識心九者多一識心
十者一一識心如是十中初九種心不緣眞
理後一種心得緣眞理而爲境界今據前九
作如是說離心緣相本有契經中作如是說
甚深眞體非餘境界唯自所依緣爲境界故
楞伽羅云非心之心量我說爲心量者謂以

宗鏡四十五卷第七張駕
非心量爲辵心量若以非心量爲是斯卽心
量今謂非心量卽不思議之心量者不礙心
量故如華嚴經云菩薩住是不思議卽非心
量於中思議不可盡卽之心量以二相卽奪
故思與非思倶寂滅又云於非心處示生於
心者人多誤解情作非情非情作情若執於
非心處示生於心是非情爲情者旣言示生
非眞無情爲有情矣大寶積經云佛言文殊
汝入不思議三昧耶文殊師利言不也世尊
我卽不思議不見有心能思議者云何而言
入不思議三昧我初發心欲入是定而今思
惟實無心相而入三昧如人學射久習則巧
後雖無心以久習故箭發皆中我亦如是初
覺不思議三昧繫心一緣若久習成就更無
心想恒與定倶又先德云一念妄心纔動卽
具世閒諸苦如人在荊棘林不動卽刺不傷
妄心不起恒處寂滅之樂一念妄心纔動卽
被諸有刺傷故經云有心皆若無心乃樂當
知妄心不起始合法身寂滅樂也問本自無
心妄依何起荅爲不了本自無心名妄若知
本自無心卽妄無所起眞無所得問何故有
心卽妄無心卽無妄荅以法界性空寂無主
宰故有心卽有主宰有主宰卽有分劑無心
卽無主宰無主宰卽無分劑無分劑卽無生
死問無心者爲當離心是無心卽心得無心
荅卽心得無心問卽心是有心云何得無心
荅不壞心相而無分別問豈不辯知也荅卽
辯知無能所是無心也豈渾無用始是無心
譬如明鏡照物豈有心耶當知一切衆生恒
自無心心體本來常寂滅而常用用而常寂

@@宗鏡四十五卷第八張駕*
隨境鑑辯皆是實性自爾非是有心方始用
也只謂衆生不了自心常寂妄計有心心便
成境以卽心無心故心恒是理卽理無理故
理恒是心理恒是心故不動心相心恒是理
故不得心相不得心相故卽是衆生不生不
動心相故卽是佛亦不生以生佛倶不生故
卽凡聖常自平等法界性也純一道清淨更
無異法當知但有心分別作解之處倶是虛
妄猶如夢中若未全覺所見纖毫亦猶是夢
中事但得無心卽同覺後絕諸境界但有一
微塵可作修證不思議解處倶不離三界夢中
所見經云無有少法可得佛卽授記無生義
云不退轉天子言此佛土未曾思惟分別於
我見與不見我亦不思惟佛土見與不見故
知諸見從有心而生佛土無心故不見天子
天子有心而不生念故言不見佛土便成不
異故知有心無心倶空融大師云鏡像本無
心說鏡像無心從無心中說無心人說有心
說人無心從有心中說無心有心中說無心
是末觀無心中說無心是本觀衆生計有身
心說鏡像破身心衆生著鏡像說畢意空破
鏡像若知鏡像畢意空卽身心畢竟空假名
畢意空亦無畢意空若身心本無佛道亦本
無一切法亦本無本無亦本無若知本無亦
假名假名佛道佛道非天生亦不從地出直
是空心性照世閒如日智論問曰若知心不
可見佛何以故說如實知不可見心荅曰有
坐禪人憶想分別見是心如清淨珠中縷觀
白骨人中見心次第相續生或時見心在身
或見在緣如無邊識處但見識無量無邊破

@@宗鏡四十五卷第九張駕
如是等虛妄故佛言如實知衆生心衆生心
自相空故無相相復次佛以五眼觀此心不
可得肉眼天眼緣色故不見慧眼緣涅槃故
不見初學法眼分別知諸法善不善有漏無
漏等是法眼入實相中則無所分別如先說
一切法無知者無見者是故不應見佛眼觀
寂滅相故不應見乃至不如凡夫人憶想分
別見復次五眼因緣和合生皆是作相虛誑
不實佛不信不用是故言不以五眼見又問
曰舎利弗知心相常淨何以故問荅曰以菩
薩發阿耨多羅三藐三菩提心深入深著故
雖聞心畢竟空常清淨猶憶想分別取是無
心相以是故問是無心相心爲有爲無若有
云何言無心相若無何以讃歎是無等等心
當成佛道須菩提荅是無心相中畢竟清淨
有無不可得不應難舎利弗復問何等是無
心相須菩提荅畢竟空一切諸法無分別是
名無心相此無心相是卽心無心非待斷滅
如經云若有衆生能觀一切妄念無相則爲
證得如來智慧又且無心者不得作有無情
見之解若將心作無此卽成有若一切處無
心如土木瓦礫此成斷滅皆屬意根强知妄
識邊事是以稱不思議定者以有無情見不
及故又澄湛是事當體是理事有顯理之功
亦有覆理之義理有成事之力亦有奪事之
能各取則兩傷並觀則倶是何謂顯理若妙
性未發須假事行助顯莊嚴如水澄清魚石
自現何謂成事若功行未圓必仗理觀引發
開導何謂覆理若一向執事坐禪反迷巳眼
未識玄旨徒勞念靜何謂奪事若天眞頓朗

宗鏡四十五卷第十張駕
如日消冰何須調心收攝伏捺故經偈云若
學諸三昧是動非是禪心隨境界流云何名
爲定是以不可執一執二定是定非但臨時
隨用圓融得力自諳深淺若也歸宗順旨則
理事雙消心境倶亡定慧齊泯如永嘉集云
以奢摩他故雖寂而常照以毗婆舎那故雖
照而常寂以優畢叉故非照而非寂照而常
寂故說俗而卽眞寂而常照故說眞而卽俗
非寂而非照故杜口於毗耶斯則不唯言語
道斷亦乃心行處滅所以圓覺經云有作思
惟從有心起皆是六塵妄想緣氣非實心體
巳如空華用此思惟辯於佛境猶如空華復
結空果展轉妄想無有是處問旣不得作
有無之解如何是正了無心荅石虎山前
鬪蘆華水底沉問前標宗不言法相云何
巳下更用廣說諸識種現熏習差別義理瑜
伽唯識百法五位事相法門荅祖佛大意
唯說二空證會一心眞如本性所以百法論
云如世尊言一切法無我云何一切法所謂
心法云何二無我所謂人無我法無我若一
切衆生但得人法倶空知一切法卽心自性
復更有何異法而敷演乎如瑜伽論是無著
菩薩請彌勒所說論云無著菩薩位登初地
證法光定得大神通事大慈尊請說此論理
無不窮事無不盡文無不釋義無不詮疑無
不遣執無不破行無不修果無不證正爲菩
薩令於諸乘境行果等皆得善巧勤修大行
證大菩提廣爲有情常無倒說乃至瑜伽中
行觀無少法欲令證得及欲現觀或說究竟
清淨眞如名爲瑜伽理中最極一切功德共

@@宗鏡四十五卷十一張駕
相應故是以智者大師於淨名疏中問云今
依龍樹之學何意用天親之義荅龍樹天親
豈不同入不二法門乎今本爲佛敎隨義有
所開而用釋何得取捨定執也若分別界外
結惑生死及諸行名義當細尋天親所作若
觀門遣蕩安心入道何過龍樹若不取地論
攝大乘論相映望者他或謂於非義理多端
强說也故知菩薩製作一一關於聖典故非
出自胸襟廣引證明令生聞慧宗鏡纂集大
意亦同若不先明識論天親護法等剖折根
塵微細生死又焉得依龍樹觀門遣蕩如無
差別無可圓融若不先胗候察其病原何以
依方施其妙藥只如淨名居士位臨等覺尙
有原品無明實因疾未盡現受後有生死實
果疾猶存如淨名疏問實報無障礙土何得
猶有煩惱四分之因疾荅開菩薩自體法界
緣集卽有四分所以然者取自體一實諦卽
是貪愛捨二邊生死卽是瞋斷迷一實諦無
明未盡故猶有癡也三分等取卽是等分此
卽是根本之三毒故請觀音經云淨於三毒
根成佛道無疑何況業繫凡夫分叚生死之
病然今時多不就巳子細推尋及廣披聖典
敎觀倶昧理行全虧唯尙隨語依通一時遣
蕩拂迹而迹不泯歸空而空不亡以不出法
塵全爲影事殊不識心王心所種現根隨微
細根塵生滅起處心心流注念念現行如醉
如癡懵無知者智燈旣闇定水全枯未審何
門能得清淨但學成現高苑之語名標衆聖
之前都無正念修行之門疏陷羣邪之後今
普使知病識藥令得服行淨三毒之根見一

@@宗鏡四十五卷十二張駕心之
性且如馬鳴龍樹皆是西天傳佛心印祖師
馬鳴製大乘起信論廣說阿頼耶等三細識
六麤相一心眞如生滅二門龍樹製摩訶衍
論引一百本大乘經證說八識心王性相微
細等義云何未學不紹先賢可謂綆短而不
勾深泉翅弱而弗能高逝又若不先論其事
相之表何以辯其體性之原如世閒法未見
其海爭識其波未見其山寧諳其土今欲摠
別雙辯理事具陳不達事而理非圓不了理
而事奚立故云理隨事現一多緣起之無邊
事得理融千差涉入而無礙又從摠出別因
別成摠不得別而何成摠不因摠而豈稱別
則理事惣別一際無差只爲今時但唯執摠
滯理見解不圓法眼將明而不明疑心欲斷
而非斷皆是理事成礙摠別不通故四弘誓
願云法門無邊誓願學佛道無上誓願成何
乃虛擲寸陰頓違本願守愚空坐辜負四恩
若愚癡人不分菽麥似牛羊眼罔辯方隅現
今對境尙不圓明臨終遇緣焉能甄別眞須
達事通理徹果窮因無一法而不明無一塵
而不照則見聞莫能惑境界不能拘故法華
經云佛所成就第一希有難解之法唯佛與
佛乃能究盡諸法實相所謂諸法如是相如
是性如是體如是力如是作如是因如是緣
如是果如是報如是本末究竟等故知一心
實相悉是諸法諸法所生皆從現行善惡熏
習第八識含藏種子爲因發起染淨差別報
應爲果若不微細剖折問荅決疑則何由到
一心摠別之原徹八識性相之際古德云提
綱意在張綂不可去綂存綂舉領意在

宗鏡四十四卷十三張駕著衣
不可棄衣取領若秖集而不敍如無綱之綂
若秖敍而不集如無綂之綱故知理事雙明
方通圓旨敎觀齊運始達一乘且如等覺菩
薩妙果將圓却入幻綂門倒學凡夫事習世
閒三昧具工巧神通今之所宗且明大旨須
先立後破以洗情塵然卽破立同時而無所
破不同權敎定執敎相之有門寧比小乘唯
證析法之空理今則以別成摠將偏顯圓別
成摠而一際無差偏顯圓而萬法齊旨開合
自在隱顯無方若執之成萬有之瘡疣若定
之爲四魔之根蔕此百法明門大乘菩薩初
地方了乃至十方諸佛本後二智倶證倶緣
若不證唯識之性不成根本智無成佛之期
若不了唯識之相百法明門不成後得智闕
化他之行此唯識百法者乃是有爲無爲眞
俗一切法之性相根本所以經云若不證眞
如焉能了諸行若不證唯識眞如之性焉能
了唯識百法之行相故云根本智證百法性
後得智緣百法相大乘起信論云信成就發
心略說有三一發正直心如理正念眞如法
故二發深重心樂集一切諸善行故三發大
悲心願拔一切衆生苦故問一切衆生一切
諸法皆同一法界無有二相據理但應正念
眞如何假復修一切善行救一切衆生荅不
然如摩尼寶本性明潔在礦穢中假使有人
勤加憶念而不作方便不施功力欲求清淨
終不可得眞如之法亦復如是體雖明潔具
足功德而被無邊客塵所染假使有人勤加
憶念而不作方便不修諸行欲求清淨終無
得理是故要當集一切善行救一切衆

@@宗鏡四十五卷十四張駕
生離彼無邊客塵垢染顯現眞法起信疏云
一直心正念眞如法者卽之平等更無別政
何有迴曲卽是二行之根本二深心者是窮
原義若一善不備無由歸原歸原之來必具
萬行故言樂集諸善行故卽是自利之行本
也大悲心者是普濟義故言欲拔衆生苦故
卽是利他之行本也又此初一直心唯正念
眞如之法是宗是本因此起深重心大悲心
是行又開此直心爲十心一廣大心謂誓願
觀一切法悉如如故二甚深心謂誓願觀眞
如要盡原底故三方便心謂推求簡擇趣眞
方便故四堅固心謂設逢極苦樂受此觀心
不捨離故五無閒心謂觀此眞理盡未來際
不覺其久故六折伏心謂若失念煩惱暫起
卽便覺察折伏令盡使觀心相續故七善巧
心謂觀眞理不礙隨事巧修萬行故八不二
心謂隨事萬行與一味眞理融無二故九無
礙心謂理事旣全融通不二還令全理之事
而相卽入故十圓明心謂頓觀法界全一全
多同時顯現無障無礙故卽此十心理行具
足且無理不能導行無行不能成理可謂卽
眞如之理成眞如之行無有一法能出唯識
之性相矣是知一心爲萬法之性萬法是一
心之相相卽性之相是一中之多性卽相之
性是多中之一若不了性亦不了相其相卽
妄若不識相亦不識性其性卽孤應須性相
倶通方得自他兼利如首楞嚴經云幻妄稱
相其性眞爲妙覺明體是以若偏執相而成
妄定據性而沉空今則性相融通眞妄交徹
不墮斷常之見能成無盡之宗故知若欲深

@@宗鏡四十五卷十五張駕
達法原妙窮佛旨者非上智而莫及豈不機
而能通所以法華經偈云如是大果報種種
性相義我及十方佛乃能知是事又見解圓
明是目行解相應是足目足更資理行扶助
可趣涅槃之域能到清涼之池若定慧未熏
如摩尼之匿礦性相不辯猶古鏡之未磨欲
望雨寶鑑容無有是處若意珠旣淨心鏡纔
明更以萬行熏修轉加光潔如華嚴經云佛
子譬如金師善巧錬金數數入火轉轉明淨
調柔成就隨意堪用菩薩亦復如是供養諸
佛敎化衆生皆爲修行清淨地法所有善根
悉以迴向一切智地轉轉明淨調柔成就隨
意堪用然雖萬行磨練皆是自法所行如先
德云一切佛事無邊化門皆依自法融轉在
行卽自心中有眞如體大今日體解引出法
身由心中有眞如相大今日了達引出報身
由身中有眞如用大今日修行引出化身乃
至十波羅蜜一切鹿沙萬行但是自心中引
出未曾心外得一法行一行若言更有從外
新得者卽是魔王外道說問信入此法還
有退者否荅信有二種一若正信堅固諦
了無疑理觀分明乘戒兼急如此則一生可
辦誰論退耶二若依通之信觀力麤浮習重
境强遇緣卽退如華嚴論云如涅槃經聞常
住二字尙七世不墮地獄如華嚴經云設聞
如來名及所說法不生信解亦能成種必得
解脫至成佛故何故經言第六住心及從凡
夫信位猶言有退此意若爲和會解云十信
之中勝解未成未得謂得便生憍慢不近善
友不敬賢良爲慢怠故久處人天惡業便起

宗鏡四十五卷十六張駕
能成就大地獄業若一信不慢常求勝友卽
無此失若權敎第六住心可有退位實敎中
爲稽滯者責令進修如舎利弗是示現聲聞
非實聲聞所作方便皆度衆生使令進策如
權敎中第六住心可說實退何以故地前三
賢揔未見道所修作業皆是有爲所有無明
皆是折伏功不强者便生退還若折伏有力
亦不退失如蛇有毒爲呪力故毒不能起但
於佛法中種於信心謙下無慢敬順賢良於
諸惡人心常慈忍於諸勝巳者諮受未聞所
聞勝法奉行無妄所有虛妄依敎蠲除於三
菩提道常勤不息夫爲人生之法法合如然
但不長惡而生何須慮退華嚴疏云深心信
解常清淨者信煩惱卽菩提方爲常淨由稱
本性而發菩提心本來是佛更無所進如在
虛空退至何所
宗鏡錄卷第四十五駕
音義
聳<息拱反高也>蜂<敷容反>攢<在丸反木叢也>羈<居冝反馬絆也>誘<与久
><反引也敎也>迅<私聞反疾也>航<胡郞反船也>鑛<古猛反金璞也>㲉<
苦角><反鳥邜>捺<奴曷反手按也>諳<烏含反記也憶也>軫<之忍反>綆<
古杏反井><索>翅<施智反鳥翼>奚<胡雞反何也>疣<羽求反結病也>蔕<都
計
反草木綴>實丁未歲分司
大藏都監開板
@@宗鏡錄卷第四十六駕
慧日永明寺主智覺禪師延壽集
夫欲顯正宗先除邪執者約外道小乘諸古
師等謬解唯識正理凡有幾種荅不達
唯識眞性邪執蓋多宗鏡所明正爲於此如
唯識論云復有迷謬唯識理者或執外境如
識非無或執内識如境非有或執諸識用別
體同或執離心無別心所古釋云或執外境
如識非無者此卽有宗依十二處敎執心境
俱有是第一義論云或執内識如境非有者
釋曰此破清辯依密意空敎撥識亦無論云
或執識用別體同者釋曰卽大乘一類菩薩
言八識體唯是一也如一水鏡多波像生論
云或執離心無別心所者釋曰此卽經部覺
天所計以經言士夫六界染淨由心無心所
故雖於藴中亦有心所但於識上分位假立
無別實有慈恩大師釋護法菩薩唯識論中
略有四種一清辯順世有境無心二中道大
乘有心無境三小乘多部有境有心四邪見
一說都無心境又四句分別一有見無相謂
正量師不作相分而緣境也二有相無見謂
清辯師三相見倶有餘部及大乘等四相見
倶無卽安慧等大乘起信論云對治邪執者
一切邪執皆依我見若離於我則無邪執是
我見有二種云何爲二一者人我見二者法
我見人我見者依諸凡夫說有五種云何
爲五一者聞修多羅說如來法身畢意寂寞
猶如虛空以不知爲破著故卽謂虛空是如
來性云何對治明虛空相是其妄法體無不
實以對色故有是可見相令心生滅以一切
色
@@宗鏡四十六卷第二張駕
法本來是心實我外色若無色者則無虛空
之相所謂一切境界唯心妄起故有若心離
於妄動則一切境界滅唯一眞心無所不徧
此謂如來廣大性智究竟之義非如虛空相
故二者聞修多羅說世閒諸法畢竟體空乃
至涅槃眞如之法亦畢意空從本巳來自空
離一切相以不知爲破著故卽謂眞如涅槃
之性唯是其空云何對治明眞如法身自體
不空具足無量性功德故三者聞修多羅之
藏無有増減體備一切功德之法以不解故
卽謂如來之藏有色心法自相差別云何對
治以唯依眞如義說故因生滅故染義示現
說差別故四者聞修多羅說一切世閒生死
染法皆依如來藏而有一切諸法不離眞如
以不解故謂如來藏自體具有一切世閒生
死等法云何對治以如來藏從本巳來唯有
過恒沙等諸淨功德不離不斷不異眞如義
故以過恒沙等煩惱染法唯是妄有性自本
無從無始世來未曾與如來藏相應故若如
來藏體有妄法而使證會永息妄者則無是
處故五者聞修多羅說依如來藏故有生死
依如來藏故得涅槃以不解故謂衆生有始
以見始故徇爲如來所得涅槃有其終盡還
作衆生云何對治以如來藏無前後際故無
明之相亦無有始若說三界外更有衆生始
起者卽是外道經說又如來藏無有後際諸
佛所得涅槃與之相應則無後際故法我見
者依二乘鈍根故如來但爲說人無我以說
不究竟見有五陰上滅之法怖畏生死妄取
涅槃云何對治以五陰法自性不生則無有

宗鏡四十六卷第三張駕
滅本來涅槃故復次究竟離妄執者當知染
法淨法皆悉相待無有自相可說是故一切
法從本已來非色非心非智非識非有非無
畢竟不可說相而有言說者當知如來善巧
方便假以言說引導衆生得其旨趣者皆爲
離念歸於眞如以念一切法令心生滅不入
實智故但是不了正因緣皆成外道所執有
四一不知有情業緣執之爲道或執自然二
不知共業所感空劫執爲渾沌之氣三不知
空後成劫執爲清濁兩分四不知上界有情
下生執爲天地變化故矢見綂難出邪解易
生如止觀細推觀諸見境者非一曰諸邪解
稱見又解知是見義推理不當而偏見分明
作決定解名之爲見夫聽學人誦得名相齊
文作解心眼不開全無理觀據文者生無證
者死夫習禪人唯尙理觀觸處心融闇於名
相一句不識誦文者守株情通者妙悟兩家
互闕論評皆失大約邪見有三一佛法外外
道者本原有三一迦毗羅外道此翻黃頭計
因中有果二漚樓僧佉此翻休睺計因中無
果三勒沙婆此翻苦行計因中亦有果亦無
果又入大乘論迦羅所說有計一過作者與
作一相與相者一分與有分一如是等名爲
計一優樓佉計異迦羅鳩駄計一異若提子
計非一非異一切外道及摩迦羅等計異皆
不離此四從三四外道沠出枝流至佛出時
有六大師所謂富蘭那迦葉姓也計不生不
滅末伽梨拘賖梨子計衆生苦樂無有因緣
自然而爾刪闇夜毗羅胝子計衆生時熟得
道八万劫苦盡自解脫如縷丸綿盡自止阿

@@宗鏡四十六卷第四張駕耆多
翅舎欽婆羅欽婆羅麤衣也計罪報之苦以
投巖拔髮代之迦羅鳩駄迦旃延計亦有亦
無尼犍陀若提子計業所作定不可改二附
佛法外道者起自犢子方廣自以聰明讀佛
經書而生一見附佛法起故得此名犢子讀
舎利弗毗曇自制別義言我在四句外第五
不可說藏中云何四句外道計色卽是我離
色有我色中有我我中有色四陰亦如是合
二十身見大論云破二十身見成須陀洹卽
此義也今犢子計我異於六師復非佛法論
諸皆推不受便是附佛法邪人法也或云三
世及無爲法爲四句也又方廣道人自以聰
明讀佛十喻自作義云不生不滅如幻如化
空幻爲宗龍樹斥云非佛法理方廣所作亦
是邪人法也三學佛法成外道執佛敎門而
生煩惱不得入理大論云若不得般若方便
入阿毗曇卽墮有中入空卽墮無中入昆勒
墮亦有亦無中中論云執非有非無名愚癡
論倒執正法還成邪人法也若學摩訶衍四
門旣失般若意爲邪見火所燒四成邪人法
乃至若於觀支忽解無明轉卽變爲明明具
一切法或謂無明不可得變爲明明何可得
此不可得亦具一切法或謂法性之明亦可
得亦不可得非可得非不可得一門卽三門
三門卽一門此解明利所破無不壞所存無
不立無能踰勝亦復自謂是無生忍如此解
者是圓敎四門見發也又大乘四門皆成見
者實語是虛妄生語見故涅槃是生死起貪
著故多服甘露傷命早夭失方便門墮於邪
執故稱内邪見也又此土振且亦有其

@@宗鏡四十六卷第五張駕
義周弘正釋三玄云易判八卦陰陽吉凶此
約有明玄老子虛融此約無明玄莊子自然
約有無明玄自外枝沠祖原出此今且約此
以明得失如莊子云貴賤苦樂是非得失皆
其自然若言自然是不破果不辯先業卽是
破因禮制仁義衛身安國若不行用滅族亡
家但現世立德不招後世報是爲破果不破
因若言慶流後世幷前則是亦有果亦無果
也約一計卽有三行一謂計有行善二計有
行惡三計有行無記如玄理分應爾富貴不
可企求貧賤不可怨避生無足欣死何勞畏
將此虛心令居貴莫憍處窮不悶貪恚心息
安一懷抱以自然訓物作入理咔胤此其
德也德有多種若言常無欲觀其妙無何等
欲忽玉璧棄公相洗耳還牛自守高志此乃
棄欲界之欲攀上勝出之妙卽以初禪等爲
妙何以得知莊子云皇帝問道觀神氣見身
内衆物以此爲道似如通明觀中發得初禪
之妙若言諸苦所因貪欲爲本若離貪欲卽
得涅槃此無三界之欲此得滅止妙離之妙
又法名無染若染於法是染涅槃無此染欲
得一道微妙妙此諸欲欲妙皆無汝得何等
尙不識欲界欲初禪妙況後欲妙耶若與權
論乃是逗機漸引覆相論欲妙不得彰言了
義而說伹息誇企之欲觀自然之妙譣詖之
行旣除仁讓之風斯在此皆計有自然而行
善也又計自然任運恣氣亦不運御從善亦
不動役作惡若傷神和不會自然雖無取捨
而是行無記行業未盡受報何疑若計自然
作惡者謂萬物自然恣意造惡終歸自然斯
乃

宗鏡四十六卷第六張駕
背無欲而恣欲違於妙而就麤如莊周斥仁
義雖防小盗不意大盗揭仁義以謀其國本
以自然息欲乃揭自然而爲惡此義可知也
巳上外道及內道執見有二竝決眞僞者一
就所起法竝決二就所依法竝決一今通從
外外道四句乃至圓四門外道見通韋陀乃
至圓門三念處三解脫名數是同所起見罪
繫縛無異譬如金鐵二鎖又從外道四句乃
至圓門四見名雖清美所起煩惱體是汙穢
譬如玉鼠二璞又從外道四句乃至圓門四
見雖同研錬有成不成譬如牛驢二乳又從
外道四句乃至圓門四見有害不害譬如迦
羅鎭頭二果所計神我乃是縛法非自在我
各執巳是餘爲妄語互相是非何關如實自
謂眞通翻開有路望得涅槃方沉生死自言
諦當終成邪僻愛處生愛瞋處生瞋雖起慈
悲愛見悲耳雖安塗割乃至滅强忍雖一切
智世情推度雖得神通根本變化有漏變化
所讀韋陀世智所說非陀羅尼力非法界流
雖斷鈍使如屈步蟲世醫所治差巳更發八
十八使集海浩然三界生死苦輪無際沉著
有漏永無出期皆是諸見幻僞豈可爲眞實
之道也二約所依法異者一切諸見各依其
法三外外道是有漏人發有漏法以有漏心
著於著法著法著心體是諍競非但因時捉
頭拔髮發諸見已謂是涅槃執成見猛毒增
鬭盛所依之法非眞所發之見亦僞也此雖
邪法若密得意以邪相入正相如華飛葉動
藉少因緣尙證支佛何況世閒舊法然支佛
雖正華葉終非正敎外外密悟而其法門但

@@宗鏡四十六卷第七張駕
通諸見非正法也皆由著心於著法因果倶
鬭斷奠是邪法生邪見也若三藏四發是出世
聖人得出世法體是清淨滅煩惱處非唯佛
經是正法五百所申亦能得道妙勝定云佛去
世後一百年十萬人出家九萬人得道二百
年時十萬人出家一萬人得道當知以無著
心不著無著法發心眞正覺悟無常念念生
滅朝不保夕志求出要不封門生染而起戲
論譬如有人欲速見王受賜拜職從四門入
何睱盤停諍計好醜知門是通途不須諍計
如藥爲治病不應分別速出火宅盡諸苦際
眞明發時證究竟道畢竟無諍無諍則無業
無業則無生死但有道滅心地坦然因果倶
無鬭諍倶滅唯有正見無邪見也復次四門
雖是正法若以著心著此四門則生邪見見
四門異於修因時多起鬭諍譬中有人乆住
城門分別瓦木評薄精麤謂南是北非車巧
西拙自作稽留不肯前進非門過也著者亦
爾分別名相廣知煩惱多謂道品要名聚衆
媒衒求達打自大鼓豎我慢幢誇耀於他互
生鬭諍捉頭拔髮八十八使瞋愛浩然皆由
著心於正法門而生邪見所起煩惱與外外
道更無有異論所計法天地懸殊方等云種
種問橋智者所訶人亦如是爲學道故修此
四門三十餘年分別一門尙未明了功夫纔
著年巳老矣無三種味空生空死唐弃一期
如彼問橋有何利益此由著心著無著法而
起邪見次通敎四門體是正法近通化城前
曲此直巧拙雖殊通處無別如在門直華餘
門曲陋不住二門倶得通進若數瓦木二倶

@@宗鏡四十六卷第八張駕*遟
壅若不稽留法門若因若果倶無諍著是名
無著心不著無著法不生邪見也復次以著
心著此直門亦生邪見或爲名爲衆爲勝爲
利分別門相瞋愛慢結因此得生譬如以毒
内良藥中安得不死以見著毒入正法中増
長苦集非如來咎利根外道以邪相入正相
令著無著成佛弟子鈍根内道以正相入邪
相令無著有著成邪弟子豈不悲哉別圓四
門巧拙利鈍倶通究竟涅槃因不住著果無
鬪諍若封門起見則生煩惱與漚樓佉等以
此而觀如明眼人臨於涇渭豈容迷名而不
識清濁也輔行記釋云金鐵二鎖者大智度
論云譬在囹圄桎梏所拘雖復蒙赦更繫金
鎖人爲愛繫如在囹圄雖得出家更著禁戒
如繫金鎖今借譬此內外生著在獄鐵鎖如
外計逢赦金鎖如内計金鐵雖殊被縛義等
佛法雖勝見繫無差玉鼠二璞者璞者玉也
鄫重玉璞若有得者與其厚賜周人聞之規
其厚賜周人風俗名死鼠爲玉璞乃將詣鄫
鄫人笑之其人悟巳答鄫人曰楚人鳳凰其
實山鷄以楚王重鳳有不識鳳者路有擔山
鷄者問之曰此何鳥擔者知其不識乃戲曰
鳳凰其人謂實便問擔者販耶答販問幾錢
答萬錢用價買之擬欲上王得已便死楚王
聞之愧而召問王亦謂實乃以十萬錢賜之
故知周鄫之體淨穢永殊無著如鄫起見如
周名同體異此之謂也有於三藏乃至圓敎
四門之名義如璞起於見愛其如死鼠牛驢
二乳者又論云餘處或有好語亦從佛經中
出若非佛法初聞以好乆則不妙譬如驢

宗鏡四十六卷第九張駕
乳其色雖同抨但成糞故佛法外道語同有
不殺慈悲之言搜窮其實盡歸虛妄今此亦
爾外計雖有有無等言研覈無實盡是虛妄
佛法大小一十六門雖云有無但破執心自
歸正轍故云有成不成於外起計如驢乳藏
等起計如牛乳乳名雖同其體永別見名雖
等所執各異外雖除執無理可成藏等離著
自入正轍又大智度論云謂佛敎如牛乳修
得解脫如抨得酪生熟酥等外道敎猶彼驢
乳本非出酪之物外道之敎無解脫味故抨
驢乳但成尿尿依外道之敎行但招苦果無
所成益迦羅鎭頭二果者大涅槃經云善男
子如迦羅林其樹衆多唯有一株鎭頭迦樹
二果相似是果熟時有一女人悉皆拾取鎭
頭迦果唯有一分迦羅迦果乃有十分女人
不識持來詣巿凡愚不識買迦羅迦噉巳命
終有智人輩聞是事巳問是女人汝於何處
得是果來女人示處諸人卽言彼方多有無
量迦羅迦樹唯有一株鎭頭迦樹諸人知巳
笑而捨去經譬僧伽籃清濁二衆今借以譬
内見外見二見名同有害不害如外見發說
無因果歸於邪無若内見起猶執大小經論
所詮害謂損其善根故知或名同體異不可
雷同或名異體同應須甄別邪丁旣辯玉石
俄分不濫初修深裨後覺又華嚴演義云此
方儒道玄妙不越三玄周易爲眞玄老子爲
虛玄莊子爲談玄老子道德經云道生一一
生二二生三三生萬物注云一者沖和之氣
也言道動出沖和妙氣於生物之理未足又
生陽氣陽氣不能獨生又生陰氣積沖氣之
一
@@宗鏡四十六卷第十張駕德和
故云一生二生積陽氣之二故云二生三陰
陽含孕沖氣調和然後萬物阜成故云三生
萬物次下又云萬物負陰而抱陽沖氣以爲
和上來皆明萬物自然生也莊子宗師篇云
在太極之先而不爲高在六合之下而不爲
深先天地生而不爲乆長於上古而不爲老
注云言道之無所不在也故在高爲無高在
深爲無深在乆爲無久在老爲無老無所不
在所在皆無也又云知天之所爲知人之所
爲注云知天之所爲者自然也意云但有知
有爲皆不爲而爲故自然也今斷云若以自
然爲因者斷義也卽老子意由道生一道是
自然故以爲因是邪因也又若謂萬物自然
而生卽莊子意則萬物自然無使之然故曰
自然卽無因也如烏之黑卽莊子文涅槃經
意周易云一陰一陽謂之道陰陽不測謂之
神釋云一謂無也無陰無陽乃謂之道一得
爲無者無是虛無虛空不可分別唯一而巳
故以一爲無也若有境則有彼此相形有二
有三不得爲一故在陰之時而不見爲陰之
功在陽之時而不見爲陽之力自然而有陰
陽自然無所營爲此則道之謂也今斷云若
以陰陽變易能生卽是邪因又一者無也卽
是無因若計一爲虛無自然則皆無因也則
人自然生應常生人不待父母等衆緣菩提
自然生則一切果報不由修得又易云寂然
不動感而遂通天下之故禮云人生而靜天
之性也感物而動性之欲也後儒皆以言詞
小同不觀前後本所建立致欲渾和三敎但
見言有小同豈知義有大異是知不入正宗

@@宗鏡四十六卷第十一張駕*
焉知言同意別未明巳眼寧鑑名異體同所
以徇語者迷據文者惑恐參大旨故錄示之
且如外道說自然以爲至道不成方便仍壞
正因佛敎亦說自然雖成正敎猶是悉檀對
治未爲究竟以此一例其餘可知又直饒見
超四句始出單四句猶有複四句具足四句
且單四句者一有二無三亦有亦無四非有
非無複四句者一有有有無二無有無無三
亦有亦無有亦有亦無無四非有非無有非
有非無無而言複者四句之中皆說有無具
足四句者四句之中皆具四故第一有句具
四者謂一有有二有無三有亦有亦無四有
非有非無第二無句中具四者一無有二無
無三無亦有亦無四無非有非無第三亦有
亦無具四者一亦有亦無有二亦有亦無無
三亦有亦無亦有亦無四亦有亦無非有非
無第四非有非無具四者一非有非無有二
非有非無無三非有非無亦有亦無四非有
非無非有非無上四一十六句爲具足四句
第四絕言四句者一單四句外一絕言二複
四句外一絕言三具足四句外一絕言有三
絕言上諸四見一一皆有八十八使相應是
見卽外道見故若約佛法歷四敎四門各生
四見又一種四門各一絕言如是一一六各
有八十八使六十二見百八等惑百法鈔云
破邪執者卽二邊之邪執摠有三種二邊一
外道斷常二邊如有外道一向執常卽四徧
常論等是此卽常見邊又有外道一向執斷
卽七斷滅論是此卽斷見邊第二小乘假實
二邊或有小乘一向執假卽一說部等執一

宗鏡四十六卷第十二張駕切法
但有假名而無實體卽是著假邊又有小乘
一向執實卽薩婆多及犢子部等執諸法皆
實卽是著實邊第三大小乘空有二邊卽小
乘有部等執心外有法是著有邊有乘清辯
菩薩等撥菩提涅槃悉無卽是著空邊顯中
道者有二一假施設中道二眞實中道眞實
中道有三一者能證淨分依他是其妙有智
起惑盡名曰眞空妙有眞空正處中道二者
能證有爲是其妙有所證眞理名曰眞空妙
有眞空正處中道三者唯於法身上說本來
實性名爲妙有卽此實性便是眞空妙有眞
空正處中道二假施設中道者卽佛於後得
智中而假施設亦有三種一者不斷不常中
道謂佛經中說有異熟識爲摠報主此陰纔
滅彼陰便生卽不是斷此破外道斷常二邊
又說生滅不定名曰無常卽是不常二者不
假不實中道者謂佛經中說一切色心從種
而生者卽是不假依此分位或有相形卽是
不實稱實而談正處中道此破小乘假實二
邊三者不有不無中道卽經說我法徧計卽
是不有依圓妙有卽是不無離有離無正處
中道此破大小乘空有二邊是以欲執二邊
之情卽背中道之理纔作四句之解便失一
乘之門須知非離邊有中亦非卽邊是中若
離邊求中則邊見未泯若卽邊是中中解猶
存是以難解難知唯深般若執之如大火聚
四邊不可觸之了之若清涼池諸門皆可入
矣故知法無定相迴轉隨心執卽成非達之
無咎如四句法通塞猶人在法名四句悟入
名四門妄計名四執毁法名四謗是知

@@宗鏡四十六卷十三張駕四句不
動得失空生一法無差昇沉自異又唯心訣
破一百二十種見解云或和神養氣而保自
然或苦質摧形而爲至道或執無著而椿立
前境或求靜慮而伏捺妄心或刳情滅法以
凝空或附影緣塵而抱相或喪靈原之眞照
或殞佛種之正因或純識凝神受報於無情
之地或澄心泯色住果於八難之天或著有而
守亁城或撥無而同勉角或絕見而居闇室
或立照而存所知或認有覺是眞佛之形或
傚無知同木石之類或執妄取究竟之果如
卽泥是甁或忘緣趣解脫之門似撥波求水
或外騁而妄興夢事或内守而端居抱愚或
宗一而物像同如或見異而各立法界或守
愚癡無分別而爲大道或尙空見排善惡而
作眞修或解在思議性作頑空或體眞善妙
色爲實有或修沉機絕想同有漏之天或學
覺觀思惟墮情量之域或不窮妄性作冥初
之解或昧於幻體立空無之宗或認影像而
爲眞或捨虛妄而求實或詺見聞性爲活物
或指幻化境作無情或起意而乖寂知或斷
念而虧佛用或迷性功德而起色身之見或
據畢竟空而生斷滅之心或執大理而頓弃
莊嚴或迷漸說而一向造作或據體離緣而
堅性執或忘泯一切而守巳愚或定人法自
爾而墮無因或執境智和合而生共見或執
心境混同亂能所之法或著分別眞俗縛智
障之愚或守一如不變而墮常或定四相所
遷而沉斷或執無修而祛聖位或言有證而
背天眞或耽依正而隨世輪迴或猒生死而
喪眞解脫或迷眞空而崇因著果或

@@宗鏡四十六卷十四張駕昧
實際而欣佛猒魔或著隨宜所說而守語爲
眞或失音聲實相而離言求默或宗敎乘而
猒自性之定或弘禪觀而斥了義之詮或鬪
奇特而但顧出身俄伔識海或作淨潔而唯
求玄密反墮陰城或起殊勝知解而斡肉爲
瘡或住本性清淨而執藥成病或尋文採義
而飮客水或守靜居閑而坐法塵或起有得
心談無相大乘或運啚度想探物外玄旨或
廢說起絕言之見或存詮招執指之機或認
動用而處生滅根原或專記憶而住識想邊
際或安排失圓覺之性或縱任虧入道之門
或起身心精進而滯有爲或守任眞無事而
沉慧縛或專計念勤思而失於正受或傚無
礙自在而放捨修行或隨結使而恃本性空
或執纏蓋而妄加除斷或保重而生法愛或
輕慢而毁佛因或進求而乖本心或退墮而
成放逸或語證相違而虧實地或體用各據
而乖佛乘或欣寂而住空失大悲之性或泯
緣而猒假違法爾之門或著我見而昧人空
或迷現量而堅法執或解不兼信而滋邪見
或信不具解而養無明或云人是而法非或
稱境深而智淺或取而迷物性或捨而乖卽
眞或離而違因或卽而亡果或非而謗實或
是而毁權或惡無明而背不動智門或憎異
境而壞法性三昧或據同理而起増上慢或
貶別相而破方便門或是菩提而謗正法輪
或非衆生而毁眞佛體或著本智而非權慧
或迷正宗而執化門或滯理溺無爲之坑或
執事投虛幻之綂或絕邊泯迹違雙照之門
或保正存中失方便之意或定慧偏習而

宗鏡四十六卷十五張駕*燋
爛道芽或行願孤興而沉埋佛道或作無作
行修有爲菩提或著無著心覺相似般若或
趣淨相而迷垢實性或住正位而失俗本空
或立無相觀而障翳眞如或起了知心而違
背法性或守眞詮而生語見服甘露而早終
或敦圓理而起著心飮醍醐而成毒巳上略
標一百二十種見解並是迷宗失旨背湛乖
眞捏目生華迷頭認影若敲冰而索火如緣
木以求魚畏影逃空捫風捉電苦非甘種砂
豈飯因皆不能以法性融通一旨和會盡迷
方便悉入見纏不逵正宗皆投見綂綿密難
出如曲木曵於稠林勢猛力强猶濬河漂於
香象所以夭魔外道本無其種修行失念遂
沠其原故知但有所重所依立知立解絲毫
見處不亡皆成外道如華嚴經頌云以法無
性故無有能了知如是解諸法究竟無所解
以法無自體憑何作解如辯兎角之大小了
龜毛之短長理事倶虛可取笑於天下情塵
自隔實喪道於目前如華嚴論云見在卽凡
情亡卽佛祖師云不用求眞唯須息見法華
經云此法非思量分別之所能解圓覺經云
若以思惟心測度如來圓覺境界如將螢火
燒須彌山終不能著斯皆是有作世俗之心
豈能探無作出世之旨如先德云俗務者非
但執耒運斤名爲俗務坐馳五塵六欲卽是
世務又專念空無相願亦是世務又念蒼生
塗炭慈悲慰拔亦是世務若能念念於無念
非念非無念一心中覺方非世務是以若實
悟宗之人尙不得無見無解豈可更隨言執
意而起有見有解乎如大法鏡經云若諸

@@宗鏡四十六卷十六張駕*
菩薩隨言取義不如正理思擇法故便生二
十八不正見謂初相見者謂聞大乘經中所
說一切諸法皆無自性無生無滅本來寂靜
自性涅槃等言不善密意但隨此言義便生
勝解謂佛所說一切諸法定無自性定無生
等執著如是無性等相是名相見彼執著如
是無性等相時便謗三自性謂徧計所執自
性依他起自性圓成實自性等是知若謗此
三性則撥眞俗二諦等一切法所以有無二
見爲諸見本若能斷於諸見自然以宗鏡相
應華手經云爾時世尊告舎利弗所言正見
爲何謂也舍利弗其正見者無高無下等觀
諸法乃至又正見者無一切見何以故諸有
所見皆是邪見無一切見卽是正見佛藏經
云佛言一切諸見皆從虛妄緣起舎利弗若
作是念此是正見是人卽是邪見舎利弗於
聖法中拔斷一切諸見根本悉斷一切諸語
言道如虛空中手無觸礙諸沙門法皆應如
是又云佛言舎利弗諸佛阿耨多羅三藐三
菩提唯是一義所謂離也何等爲離離諸欲
諸見欲者卽是無明見者卽是憶念何以故
一切諸法憶念爲本所有念想卽爲是見見
卽是邪是以若能離見卽成諸佛十方稽首
萬類歸依如中觀論云瞿曇大聖主憐愍說
是法悉斷一切見我今稽首禮又夫遠離二
邊住於中道者約華嚴經釋略舉四種以等
一切一者染淨約惑二者縛脫通惑業三者
有無通事理四者一異約心境何以有此謂
成菩提旣離細念妄惑盡巳顯現法身智慧
純淨若爲此見未免是邊故經云若有見正

@@宗鏡四十六卷十七張駕
覺解脫離諸漏不著一切世此非證道眼今
了於惑體性本空復無所淨故離二邊又染
淨交徹故無住著是曰離邊縛脫者謂昔常
被惑業繫縛流轉無窮今謂菩提釋然解脫
若爲此見卽是住邊菩薩智了本自無縛於
何有解無縛無解則無苦樂故得離耳有無
通事理者若昔謂惑有今了惑空昔謂心空
今知妙有又眞樂本有失而不知妄苦本空
得而不覺今日始知空者妄苦有者涅槃若
如是知並未離邊又煩惱業苦本有今無菩
提佛身本無今有等皆三世有法菩提之性
不屬三世故三世有無皆是邊攝眞知契理
絕於三世故離有無之二邊等一異有二一
者心境不了則二契合則一亦成於邊二者
生佛有異今了一性亦名爲邊今正覺了此
中無有二亦不有無二若善見者如理安住
故離此邊今一契菩提一切都寂故云遠離
義淨禪師云瑜伽則眞有俗無以三性爲本
中觀乃眞無俗有實二諦爲先般若大宗含
斯兩意致使東夏則道分南比西方乃義隔
有空如上所說或諸凡夫執有著空情見非
一四倒八邪之執五謗二見之愚或諸賢聖
判敎分宗智解亦別三時八敎之道五性十
宗之科未顯圓文或得或失若入宗鏡正解
分明體用相含心境交涉空具德而徹萬有
之表事無礙而全一理之中又若究竟欲免
斷常邊邪之見須明華嚴六相義門則能任
法施爲自亡能所隨緣動寂不壞有無具大
摠持究竟無過矣此六相義是辯世閒法自
在無礙正顯緣起無分別理若善見者得智

宗鏡四十六卷十八張駕摠
特門不墮諸見不可廢一取一雙立雙亡雖
摠同時繁興不有縱各具別冥寂非無不可
以有心知不可以無心會詳法界内無別之
文就果海中絕成壞之旨今依因門智照古
德略以喻明六相義者一摠相二別相三同
相四異相五成相六壞相摠相者譬如一舎
是摠相椽等是別相椽等諸緣和同作舎各
不相違非作餘物故名同相掾等諸緣遞互
相望一一不同名異相椽等諸緣一多相成
名成相椽等諸緣各住自法本不作故名壞
相又椽卽是舎爲椽獨能作舎若離椽舎卽
全不成故若得椽時卽得舎故所以椽非是
少力共成皆是全力故舎旣卽是椽餘瓦未
等摠並是椽若却椽卽舎無故舎壞故不名
瓦木等是故瓦木等卽是此椽也若不卽椽
者舎卽不成椽瓦木等皆不成今旣並成故
知相卽耳椽卽瓦木等一椽旣爾餘一切緣
例然是故一切緣起法不成卽巳成也別相
者椽等諸緣別於總故若不別者摠義不成
由無別時卽無摠故以因別在得摠故是故
別者以摠爲別也如椽卽舎故名摠相卽是
椽故名別相若不卽舎不是椽若不卽椽不
是舎例如若不卽摠不名別若不卽別不名
摠問若相卽者云何說別答只由相卽是故
成別若不相卽者摠在別外故非摠也別在
摠外故非別也同相者椽等諸緣和同作舎
不相違故皆名舎緣非非餘物故名同相摠
相唯望一舎說今此同相約椽木等諸緣說
雖體各別成力義齊故名同相若不同者椽
等諸緣互相違故皆不同作舎舎不得

@@宗鏡四十六卷十九張駕有
故卽是斷也若相違不作舎而執有舎者無
因有舎故卽是常也異相者椽等諸緣隨自
形類相差別故問若異者應不同耶答只由
異故所以同耳今旣舎成同名緣者當知異
也又因同不異故方說於諸法異耳是以經
云奇哉世尊能於無異法中而說諸法異前
別相者倶椽等諸緣別於一舎故今異相者
椽等諸緣遞互相望各各異故若不異者壞
本緣法不成舎故卽是斷若壞緣不成舎而
執有舎無因有者卽是常也成相者以諸緣
各住自法本不作故舎義得成若椽作舎卽
失本椽法故舎義不得成壞相者椽等諸緣
各住自法本不作故是壞義若椽作卽失椽
法失椽法故舎卽無椽不得有舎是斷也若
失椽法而有舎者無椽卽無因無因而有舎
卽是常也是故眞如一心爲摠相能攝世出
世閒一切法故約攝諸法得摠名能生諸緣
成別号法法皆齊爲同相隨相不等稱異門
建立境界故稱成不動自位而爲壞又云一
摠相者一合多德故二別相者多德非一故
三同相者多義不相違故四異相者多義不
相似故五成相者由此諸義緣起成故六壞
相者諸緣各住目性不移動故此上六相義
門是菩薩初地中觀通世閒一切法門能入
法界之宗不墮斷常之見若一向別逐行位
而乖宗若一向同失進修而墮寂所以位位
卽佛階降宛然重重錬磨本位不動斯則同
異倶濟理事不虧因果無差迷悟全別欲論
大旨六相還同夢裡渡河若約正宗十地猶
如空中鳥跡若約圓修斷惑對治習氣非

@@
宗鏡四十六卷二十張駕無理行相資闕一
不可是以文殊以理印行差別之道無虧普
賢以行會理根本之門不廢如上微細擇見
眞實識心可謂敎觀相應境智冥合正助齊
運目足更資則定可以繼先德
之後塵紹覺正之末裔
矣宗
鏡錄卷第四十六駕音義評<符兵反評量>佉<丘伽反>鳩<居求反聚也>沠<疋
卦反分流也>賖<式車><反>刪<所姦反除削也>胝<丁尼反皮厚也>踰<平
朱反>殀<於兆反歿也>企<去吏反望也>憍<舉喬反逸也>咔<力凍反言咔>
胤<羊晉反嗣也>譣<虛檢><反>詖<彼義反>揭<居列反>謀<莫浮反計謀也
>僻<芳辟反邪僻也>璞<疋角><反五璞也>奠<堂練反設也>衒<黃絹反自
媒也>涇<古靈反>渭<云貴反>囹<郞丁反>圄<魚舉反守也獄名也>桎<之日反在
足曰桎也>梏<古沃反>販<方願>抨<普耕反>覈<下革反>尿<式視反>
尿<奴弔反>儡<魯回反儡司也>沖<直中反和也>孕<以證反懷孕也>複<
房六反織複卷繒者>椿<都江反橛也>刳<苦奴反剖破也>傚<胡敎反敎也>撥
<北末反理也除也>斡<烏八反轉也>貶<方斂也>敲<口交反擊也>捫<莫奔
反以手撫持>濬<私閏反深也>
耒<盧對><反耒耜也>
裔<餘制反苗裔也>丁未歲分司大藏都監開板

宗鏡錄卷第四十七駕
慧日永明寺主智覺禪師延壽集
夫言正唯識義約有幾種識荅經論通辯
有八種識一眼識二耳識三鼻識四舌識五
身識六意識七末那識八阿頼耶識正文出
護法菩薩唯識論十卷此論釋天親菩薩唯
識三十頌文慈恩大師製疏釋論此頌文初
爲居士所掌後有樂觀者輸金一兩慈恩成
唯識論掌中樞要云世親菩薩樂博綜於三
乘乃徧遊於諸部知小敎而非極遂迴趣於
大乘因聞誦華嚴十地品阿毗達磨攝大乘
品遂悔謝前非謗法先見持刀截舌用表深
衷其兄無著菩薩止其自割說以利害汝雖
以舌謗法豈截舌而罪除應讃釋大乘以悔
先犯菩薩敬從兄諾因歸妙理遂製十地論
攝大乘論故此二論菩薩創歸大乘之作旣
而乆藴玄宗情恢奥旨更爲宏論用畼深極
採撮幽機提控精邃著唯識三十頌以畼大
乘之妙趣也萬像含於一字千訓備於一言
道超羣典譽光衆聖略誦旣畢廣釋方陳機
感未符杳從冥往復有護法等菩薩賞翫頌
文各爲義釋雖分峯崑岫竦幹瓊枝而獨擅
光輝穎標芬馥者其唯護法一人乎菩薩果
成先劫位克今賢撫物濳資隨機利見舂秋
二十有九知息化之有期猒無常以禪習誓
不離於菩提樹以終三載禪禮之暇注裁斯
釋文邁旨遠智贍名高執破畢於一言紛解
窮於半頌文殊水火則會符膠漆義等江湖
乃踈成清濁平郊弫弫聳層峯而接漢堆阜
峨峨夷穹窿以坦蕩俯鑚邃而無底仰尋高

@@宗鏡四十七卷第二張駕*而
靡際踈文淺義沠演不窮浩句宏宗陶甄有
極功逾千聖道合百王時有玄鑑居士識鳳
鵷之斂羽委麟龍之濳跡毎罄所資恒爲供
養深誠固志物竭積年菩薩誘接多端答辵
茲釋而誡之曰我滅之後凡有來觀卽取金
一兩脫逢神穎當可傳通終期旣漸奄絕玄
導菩薩名振此州論釋聲超彼土有靈之類
誰不懷歡朝聞夕殞豈悋金璧若巿趍賢如
丘疊貨五天鶴望未輒流行大師叡發天資
識假循謁無神迹而不瞻禮何聖敎而不披
諷聞斯妙理殷俯諦求居士記先聖之辵言
必今賢之是囑乃奉茲草本幷五藴論釋大
師賞翫猶覩聖容毎置掌中不殊眞說自西
霏玉牒果馳素象雖復廣演微筌賞之以爲
秘決及乎神栖別館影阻炎輝清耳目以徵
思蕩心靈而繹妙乃曰今者方怡我心耳宣
尼云我有羙玉藴匵藏之誰爲善價我今沽
諸基夙運單歿九歲丁艱自爾志託煙霞加
毎庶幾緇服浮俗塵賞幼絕情分至年十七
遂預緇林別奉明詔得爲門侍自參預三千
卽欣規七十必諧善願福果函丈不以散才
之質遂得隨伍譯僚卽事操觚餐受此論初
功之際十釋別翻昉尙光基四人同受潤飾
執筆檢文纂義旣爲令範務各有司數朝之
後基求退迹大師固問基慇懃請曰自夕夢
金容晨趍白馬英髦閒出靈智肩隨聞五分
以心祈攬八藏而遐望雖得法門之糟粕然
失玄源之淳粹今東土榮賚並目擊玄宗幸
復擢秀萬方穎超千古不立功於參糅可謂
失時者也況羣聖制作各馳譽於五天雖

@@宗鏡四十七卷第三張駕
文具傳於貝葉而義不備於一本情見各異
稟者無依況時漸人澆命促慧歿討支離而
頗究攬殊指而難悟請錯綜羣言以爲一本
揩定眞謬權衡盛則久而遂許故得此論行
焉大師理遣三賢獨授庸拙此論也括衆經
之秘包羣聖之旨何滯不融無幽不燭仰之
不極俯之不測遠之無智近之有識其有隱
括五明搜揚八藏幽關毎擁玄路未通囑猶
毫毳丘盈投之以炎爍霜冰澗積沃之以畏
景信巨夜之銀輝昏旦之金鏡矣雖復本出
五天然彼無茲糅釋直爾十師之別作鳩集
猶難況更摭此幽文誠爲未有斯乃此論之
因起也問此八種識行相如何答經論
成立自有明文此八種識具三能變一異熟
能變卽第八識二思量能變卽第七識三了
別能變卽前六識唯識論云識所變相雖無
量種而能變識類別唯三一謂異熟卽第八
識多異熟性故二謂思量卽第七識恒審思
量故三謂了境卽前六識了境麤相故論頌
曰初阿頼耶識異熟一切種不可知執受處
了常與觸作意受想思想應唯捨受是無覆
無記觸等亦如是恒轉如瀑流阿羅漢位捨
初能變識大乘敎名阿頼耶此識有能藏所
藏執藏義故謂與雜染互爲緣故有情執爲
自内我故古釋云一能藏者卽能含藏義猶
如庫藏能含藏寶貝得藏名此能含藏雜染
種故名爲藏亦卽持義二所藏者卽是所依
義猶如庫藏是寶等所依故此識是雜染法
所依處故三執藏者堅守不捨義猶如金銀
等藏爲人堅守執爲自内我故名爲藏此識

宗鏡四十七卷第四張駕爲染
末那堅執爲我故名爲藏起信鈔釋云第八
能藏所藏義者且所藏義謂此識體藏也是
根身種子器世閒所藏處也以根身等是此
識相分故如藏中物像如身在室内欲覓頼
耶識只在色心中欲覓摩尼珠只在靑黃内
次能藏義謂根身等法皆藏在識身之中如
像在珠内欲覓一切法摠在頼耶中欲覓一
切像摠在摩尼内與前義互爲能所瑜伽論
云以八種義證本識有一依止執受相二最
初生起相三有明了性相四有種子性相五
業用差別相六身受差別相七處無心定相
八命終時分相又古德依論解釋證有第八
識者論云此第八識非是世閒現量所見之
境唯憑聖言量及以眞正道理而知有之引
七本經證之阿毗達磨經有二頌初頌云無
始時來界一切法等依由此有諸趣及涅槃
證得無始時來界者言界者是因義爲第八
識從無始至今能持一切漏無漏色心等諸
法種子又能與漏無漏種子力令生現行卽
第八與一切種子爲依持生起二因一切法
等依者依是緣義爲第八識能變爲身器作
有情依與一切漏無漏現行法而爲所依以
能執受五色根身與前七識現爲倶有依故
卽第八識能與一切現行色心等法爲増上
緣依也由此有諸趣及涅槃證得者此第八
識不唯獨與有漏流轉法爲依持用兼能與
一切無漏順還滅法爲依持用第二頌云由
攝藏諸法一切種子識故名阿頼耶勝者我
開演者卽第八識自證分能持種故名種子
識解深密經頌云阿陀那識甚深細一

@@宗鏡四十七卷第五張駕切種
子如瀑流我於凡愚在開演恐彼分別執爲
我阿陀那者此云執持爲此識能執持諸法
種子及能執受色根及根依處亦能執取結
生相續故說此識名阿陀那一切種子如瀑
流者謂第八識中一切種子若遇緣鼓擊便
生轉識現行或種子有生住異滅不停如似
瀑流楞伽經頌云譬如巨海浪斯由猛風起
洪波皷溟壑無有斷絕時藏識海常住境界
風所動種種諸識浪騰躍而轉生又小乘増
一阿含經云有根本識是諸識所依此根本識
卽是第八識以第八識能發起前六轉識故
二上座部說有有分識便是第八識此有分
識體常不閒斷徧三界有有謂三有分者因
義卽三有之因皆由此識三化地部中說有
窮生死藴緣此第八徧三界九地恒常有故
但有生死處卽常徧爲依直至大乘金剛心
末煩惱盡時方捨故名窮生死藴若諸轉識
卽無此功能以第六識體多聞斷故入五位
無心時六識皆閒斷不行此時應不名有情
以無識任持故卽應爛壞四一切有部說此
識名阿頼耶有愛樂欣喜四種阿頼耶愛是
摠句摠緣三世爲境餘三是別句別緣三世
樂是現在欣是過去喜是未來卽此第八識
是諸有情常執爲自内我是眞愛著處故名阿
頼耶眞正理有十一者持種心唯識論云謂
契經說雜染清淨諸法種子之所集起故名
爲心若無此識彼持種心不應有故謂諸轉
識在滅定等有閒斷故根境作意善等類別
易起故如電光等不堅住故非可熏皆不能
持種非染淨種所集起故二異熟心唯

@@宗鏡四十七卷第六張駕識論
云如契經說有異熟心善惡業感若無此識
彼異熟心不應有故者卽第八識謂前世中
以善不善業爲因招感得今生第八異熟心
是果論云定應許有眞異熟識酬牽引業徧
而無斷變爲身器作有情依身器離心理非
有故三界趣生體唯識論云契經說有情流
轉五趣四生若無此識彼趣生體不應有故
須信有第八識爲三界九地五趣四生之體
若無此識卽一切有情不應得有四有執受
唯識論云又契經說有色根身是有執受若
無此識彼能執受不應有故其有色界中有
情有五色根及内五塵是第八親相分唯第
八識能執受若是餘識卽無此能五壽煖識
三證有第八識唯識論云又契經說壽煖識
三更互依持得相續住若無此識能持壽煖
令乆住識不應有故六生死時有心證有第
八識唯識論云又契經說諸有情類受生命
終心住散位作無心定若無此識生死時心
不應有故又將死時由善惡業上下身分冷
觸漸起若無此識彼事不成第七引緣起依
證有第八識唯識論云又契經說識緣名色
名色緣識如是二法展轉相依譬如束蘆俱
時而轉若無此識彼識自體不應有故小乘
云我將六識爲名色依何要第八論破云眼
等轉識攝在名中此識若無說誰爲識論主
云眼等六識巳攝在名中爲識藴故須得第
八爲名外識支與名色爲依又女此界人生
時中有初念心執取結生時由未有前六識
爲名中識藴名色唯具三藴此三藴名色一
念閒依何而住故知信有第八識是名

宗鏡四十七卷第七張駕
外識支與名色爲依八引識食證有第八識
唯識論云又契經說一切有情皆依食住若
無此識彼識食體不應有故所以佛告外道
言所爲一切有情皆依食住此是正覺正說
餘不能知汝外道自餓巳身終無有益食是
資益義任持義九引滅定有心證有第八識
唯識論云又契經說住滅定者身語心行無
不皆滅而壽不滅亦不離煖根無變壞識不
離身若無此識住滅定者識不離身不應有
故論主云入滅定聖人身語心行無不皆滅
卽出入息是身加行受想是心加行尋伺是
語加行此三加行與第六識相應在滅定中
皆悉滅故而壽不滅者卽第八識種上有連
持一報色心不斷功能名壽言亦不離識者
煖觸是第八識相分卽此二法皆不離第八
識旣在滅定中六識身語心加行皆悉不行
而有壽煖在者明知卽是第八識與壽煖爲
依十引染淨心證有第八唯識論云又契經
說心雜染故有情雜染心清淨故有情清淨
若無此識彼染淨心不應有故謂染淨法以
心爲本因心而生依心而住受彼熏持彼種
故以心爲本者卽一切染淨有爲無爲法皆
以第八識爲根本依心而住者卽前七現行
皆依第八識而住言受彼熏者卽第八識受
彼前七識熏言持彼種者卽第八能持前七
三性染淨種子所以密嚴經云是身如起屍
亦如熱時焰隨行因緣轉非妄亦非實爲受
之所牽性空無有我意等識所識與心而共
生五識復更作意識而因起如是一切時大
地而倶轉頼耶爲於愛所熏而増長旣自增

@@宗鏡四十七卷第八張駕
長巳復増於餘識展轉不斷絕猶如於井輪
以有諸識故衆趣而生起於是諸趣中識復
得増現識與世閒法更互以爲因譬如河水
流前後而不斷亦如芽與種相續而轉生各
各相差別分別而顯現識行亦如是旣三和
合巳而復更和合差別相而生如是而流轉
常無有斷絕内外一切法皆因此而起愚不
了唯心汝等勤觀察華嚴經云善男子諸業
虛妄積集名心末那思量意識分別眼等五
識了境不同愚癡凡夫不能知覺怖老病死
求入涅槃生死涅槃二倶不識於一切境妄
起分別又由未來諸根五塵境界斷滅凡愚
之人以爲涅槃諸佛菩薩自證悟時轉阿頼
耶得本覺智善男子一切凡愚迷佛方便執
有三乘不了三界由心所起不知三世一切
佛法自心現量見外五塵執爲實有猶如牛
羊不能知覺生死輪中無由出離善男子佛
說諸法無生無滅亦無三丘何以故如自心
現五塵境界本無有故有無諸法本不生故
聖者自悟境界如是善男子愚癡凡夫妄起
分別無中執有有中執無取阿頼耶種種行
相墮於生滅二種見中不了自心而起分別
善男子當知自心卽是一切佛菩薩法由知
自心卽佛法故則能淨一切刹入一切劫是
以藏識頓變根身器丗閒故爲甚深之義現
量比量倶不能量又過量無量故如經偈云
法界非有量亦復非無量矣尼悉超越有量
及無量故知識性淺智難明究竟窮通唯佛
能了是以宗鏡廣引斯文爲微密難知故一
問唯識正義爲破我法二執顯二空理證一

@@宗鏡四十七卷第九張駕
眞心云何世閒及諸聖敎說有我法答伹
是假說唯依識變如唯識頌云由假說我法
有種種相轉彼依識所變此能變唯三謂異
熟思量及了別境識世閒聖敎說有我法伹
由假立非實有性我謂主宰法謂軌持乃至
云何應知實無外境唯有内識似外境生實
我實法不可得故如何實我不可得耶諸所
執我略有三種一者執我體常周徧量同虛
空隨處造業受苦樂故二者執我其體雖常
而量不定隨身大小有卷舒故三者執我體
常至細如一極微潜轉身中作事業故初且
非理所以者何執我常徧量同虛空應不隨
身受苦樂等又常徧故應無動轉如何隨身
能造諸業乃至中亦非理所以者何執我體
常住不應隨身而有舒卷旣有舒卷如囊*
風應非常住乃至後亦非理所以者何我量
至小如何速廵身如旋火輪以轉動故則所
執我非一非常諸有往來非常一故又所執
我復有三種一者卽藴二者離藴三者與藴
非卽非離初卽藴我理且不然我應如藴非
常一故又内諸色定非實我如外諸色有質
礙故心心所法亦非實我不恒相續待衆緣
故餘行餘色亦非實我如虛空等非覺性故
中離藴我理亦不然應如虛空無作受故後
具非我理亦不然許依藴立非卽離藴應如
甁等非實我故又旣不可說有爲無爲亦應
不可說是我非我故彼所執實我不成乃至
如是所說一切我執自心外藴或有或無自
心内藴一切皆有是故我執皆緣無常五取
藴相妄執爲我然諸藴相從緣生故是如幻

宗鏡四十七卷第十張駕*有
妄所執我橫計度故決定非有故契經說苾
芻當知世閒沙門婆羅門等所有我見一切
皆緣五取藴起問若離心外無實我及實
法者則假法亦無以假法依眞而建立故荅
夫假法者但是虛假似有而轉必不依眞如唯
識論云有作是難若無離識實我法者假亦
應無謂假必依眞事似事共法而立乃至荅
云又假必依眞事立者亦不應理眞謂自相
假智及詮俱非境故謂假智詮不得自相唯
於諸法共相而轉亦非離此有別方便施設
自相爲假所依然假智詮必依聲起聲不及
處此便不轉能詮所詮倶非自相故知假說
不依眞事由此但依似事而轉似謂増益非
實有相聲依増益似相而轉故不可說假必
依眞問此第八識有幾能變令諸識生長
顯現答有二能變一因能變二果能變唯
識論云能變有二種一因能變謂第八識中
等流異熟二因習氣等流習氣由七識中善
惡無記熏令生長異熟習氣由六識中有漏
善惡熏令生長二果能變謂前二種習氣力
故有八識生現種種相等流習氣因緣故八
識體相差別而生名等流果果似因故異熟
習氣爲増上緣感第八識酬引業力恒相續
故立異熟名感前六識酬滿業者從異熟起
名異熟生不名異熟有閒斷故卽前異熟及
異熟生名異熟果果異因固此中且說我愛
執藏持雜染種能變果識名爲異熟問
第八識廣容周徧爲萬法根原經論同推故
稱第一微細體性如何指陳荅此體不可
說微妙最難知周徧法界而無住心任持

@@宗鏡四十七卷第十一張駕
一切而不現相如空中飛鳥雖往來騫翥而
跡不可尋似眼裡童人任照瞩森羅而眼終
不見若月含一色徧分萬像之形等日耀千
光普照四天之下類摩尼無思而雨寶廣濟
羣生猶磁石無覺而轉移周迴六趣密嚴經
偈云藏識持於世猶如線穿珠亦如車有輪
隨於業風轉陶師運輪杖器成隨所用藏識
與諸界共力無不成内外諸世閒彌綸悉周
徧譬如衆星象布列在虛空風力之所持運
行常不息如空中鳥跡求之不可見然鳥不
離空頡頏而進退藏識亦如是不離自他身
如海起波濤如空含萬像藏識亦如是藴藏
諸習氣譬如水中月及以諸蓮華與水不相
離不爲水所著藏識亦復然習氣莫能染如
目有童子眼終不自見藏識住於身攝藏諸
種子徧持壽煖識如雲覆世閒業用曾不停
衆生莫能見又云諸仁者一切衆色皆阿頼
耶與色習相應變似其相非別有體同於愚
夫妄所分別諸仁者一切衆生若坐若臥若
行若立惛醉睡眠乃至狂走莫不皆是頼耶
識乃至如磁石力令鐵轉移雖無有心似有
心者阿頼耶識亦復如是爲生死法之所攝
持往來諸趣非我似我如水中有物雖無思
覺而隨於水流動不住阿頼耶識亦復如是
雖無分別依身運行乃至若有於此能正觀
察知諸世閒皆是自心是分別見卽皆轉滅
又頌云能持世閒因所謂阿頼耶第八丈夫
識運動於一切如輪轉衆甁如油偏在麻鹽
中有鹹味亦如無常性普徧於諸色問此
識周徧凡聖境通爲當離此別有眞性爲復

@@宗鏡四十七卷第十二張駕
卽是答非一非異得此識名不合而合成
其藏義此阿頼耶識卽是眞心不守自性隨
染淨緣不合而合能含藏一切眞俗境界故
名藏識如明鏡不與影像合而含影像此約
有和合義邊說若不和合義者卽體常不變
故号眞如因合不合分其二義本一眞心湛
然不動若有不信阿頼耶識卽是如來藏別
求眞經理者如離像覓鏡卽是惡慧以未了
不變隨緣隨緣不變之義而生二執問第
八識變義如何答變謂識體轉似二分釋云
論明諸識體卽自證分轉似相見二分而生
此說識體是依他性轉似相見二外非無亦
依他起依此二分執實二取聖說爲無非無依
他中無此二分論說唯二依他性故此緣眞
智緣於眞如無相分故餘皆有相不爾如何
名他心智後得智等不外取故許有相見二
體性故說相見種或同或異若同種者卽一
識體轉似二分相用而生如一蝸牛變生二
角此說影像相見離體更無別性是識用故
若言相見各別種者見是自體義用分之故
離識更無别種卽一識體轉似見分別用而
生識爲所依轉相分種似相而起以作用別
性各不同故相別種生於理爲勝故言識體
轉似二分此依他起非有似有實非二分以
計所執二分見相故立似名相別有種何名
識變不離識故内識變時相方生故此顯能
變相見二分用體別有何故又說識似二分
生論說相見俱依自證起故若無自證二定
不生如無頭時角定非有及無鏡時面影不
起皆於識上現相貎故故說二分依識體生

宗鏡四十七卷第十三張駕
又非唯相見二分依識體生乃至凡聖之身
淨穢之土皆從識現如彌勒菩薩云日燈明
如來敎我修習唯心識定入三摩地歷劫巳
來以此三昧事恒沙佛求世名心歇滅無有
至然燈佛出現於世我乃得成無上妙圓識
心三昧乃至盡空如來國土淨穢有無皆是
我心變化所現世尊我了如是唯心識故識
性流出無量如來今得授記次補佛處佛問
圓通我以諦觀十方唯識識心圓明入圓成
實遠離依他及徧計執得無生忍斯爲第一
是以十方法界淨穢國土皆是我心中變出
摠是我屋宅眞妄隨心巧拙由智對大菩薩
闡彼淨方逗劣衆生現斯穢土十方如來皆
是我心中流出者古釋云如海上漚各各不
同時由差別心觀卽有彼此但水體是一卽
知一佛出現時卽一切佛土現離自他相故
但衆生有處十方如來爲種種身而助化之
非但如來含於一義一切衆生亦是我流出
問轉變變現其義同別荅古釋云有唯
轉變非變現者轉變之言通於種現現能重
種種能生種種生現行皆名轉變變現之言
唯現心等能起見相名之爲變不通於種相
分色等問第八本識與所生果爲復是一
是異荅非一非異論云本識中親生自果
功能差別此與本識及所生果不一不異體
用因果理應爾故釋云本識是體種子是用
種子是因所生是果此之二法理應如是不
一不異本識望種於出體中攝相歸性故皆
無記種從現行望於本識相用別論故通三
性若卽是一不可說爲有困果法有體有

@@宗鏡四十七卷第十四張駕
法若一向異應穀麥等能生豆等以許因果
一向異故不爾法滅應方有用以許體用一
向異故用體相似氣勢必同因果相似功能
狀貎可相隨順非一向異問阿賴耶識與
幾心所相應荅識論云常與觸作意受想
思相應阿賴耶識無始時來乃至未轉於一
切位恒與此五心所相應以是徧行心所攝
故一觸者論云謂三和分別變異令心心所
觸境爲性受想思等所依爲業釋云以此五
種體是遍行心所攝故決定相應唯復不増
亦不可減定俱生滅名徧行故觸謂三和者
卽根境識體異名三不相乖返更相交涉名
爲隨順根可爲依境可爲取識三所生可依
於根而取於境此三之上皆有順生一切心
所功能作用名爲變異分別之用是觸功能
謂觸之上有似前三順生心所變異功能說
名分別分別卽是領似異名如子似父名分
别父問何故三和唯根獨勝荅一由主故有
殊勝能名之爲主二由近故能近生心及心
所故三由徧故不唯心所亦能生心故四由
續故常相續有境識不爾故境體雖能生心
心所以非主故又非近故偏闕二義不名爲
勝心雖是主近生心所不能生心不自在故
非徧也偏闕一義故非勝境識皆不續識有
境生故倶闕續義非得勝名唯根獨勝問觸
自性是實是假荅此觸數定是實有四食性
故二作意者論云作意謂能驚心爲性於所
緣境別心爲業釋云作意警心有二功力一
者令心未起而起二者令心起巳趣境故言
警覺應起心種引令趣境三受者論云受謂

@@宗鏡四十七卷第計五張駕
領納順違俱非境相爲性起愛爲業四想者
論云想謂於境取像爲性施設種種名言爲
業謂要安立境分劑相方能隨起種種名言
釋云此中安立取像異名謂此是靑非靑等
作分劑而取其相名爲安立由此取像便起
名言此是靑等性類衆多故名種種五思者
論云思謂令心造作爲性於善品等役心爲
業謂能取境正因等相驅役自心令造善等
此五叚是徧行所攝故與藏識決定相應此
觸等五與異熟識行相雖異而時依同所緣
事等故名相應此識行相極不明了不能分
別逆順境相微細一類唯與捨受相應又此
相應受唯是異熟隨先引業轉不待現緣任
善惡業勢力轉故唯是捨受苦樂二受是異
熟生非眞異熟待現緣故非此相應又由此
識常無轉變有情恒執爲自内我若與苦樂
二受相應便有轉變寧執爲我故此但與捨
受相應釋曰此觸等五與異熟識行相雖異
而時依同所緣事等故名相應者由四等故
說名相應謂事等處等時等所依等今約見
分爲行相影像相分爲所緣自體名事等者
相似義體各唯一境相相似故所緣事皆名
爲等以觸等五相託本識相生所緣旣相似
故名爲等唯識爲宗不約本質名爲所緣亦
非影像名爲行相時謂刹那定同一世依謂
根倶無有閒唯與捨受相應者此有五義一
極不明了是捨受相若苦樂受必明了故受
摠有五一憂二喜三苦四樂五捨此中憂喜
入苦樂中依三受門分別不言憂喜二不能
分別順違境相取中容境是捨受相若是餘

宗鏡四十七卷第十六張駕受
取違順境故三由微細若是餘受行相必麤
四由一類若是餘受必是易脫此行相定故
成一類五相續而轉若是餘受必有閒斷此
恒相續故唯捨受若能分別違順境相非眞
異熟異熟者取境定故若麤動者如餘心非
異熟主顯行相難知異餘識也由此五義必
其有故便能受熏持種相續又解此識極不
明了曾無慧念慧念行相極明了故不能分
別違順境相顯唯捨受非苦樂倶及簡不與
善染等並相續而轉顯無有欲今有希望方
有欲起此相續故無有欲也由此五義第二
義正顯唯捨受所由所餘四義因簡別境等
故唯與捨受倶問此識旣與捨受相應如
何亦是惡業異熟荅論云捨受不違善惡
品故如無記法善惡倶招釋云無記旣寂靜
何爲惡業果捨唯寂靜不違二故得爲惡果
不同禪定寂靜此無所能爲故通惡業惑餘
七轉識設起苦樂此識皆倶以捨不違苦樂
品故若或苦樂不倶於人天中應不受苦果
以相違故三惡趣中應不受樂果亦相違故
此中苦樂皆是別招故捨不違問本識云
何不與別境等五心所相應答論云互相
違故爲欲希望所樂事轉此識任業無所希
望勝解印持決定事轉此識懵昧無所印持
念唯明記曾習事轉此識昧劣不能明記定
能令心專注一境此識任運利那別緣慧唯
簡擇得等事轉此識微昧不能簡擇故此不
與別境相應此識唯是異熟性故善染汙等
亦不相應惡作等四無記性者有閒斷故定
非異熟釋云定能令心專注一境此識任

@@宗鏡四十七卷第十七張駕運
刹那別緣者定雖影像相分刹那新起至加
行時所觀本質前後相續恒專注境此識任
運不作加行專注本質恒緣現在影像所緣
但新新起且定行相一一刹那深取專注趣
向所緣此識浮踈行相不爾故非定位言任
運者足隨業轉惡作等定非異熟者非眞異
熟不遮異熟生亦有惡作等非一切時賞相
續故非此相應故知第八眞識賞如捨相以
任運之緣合恒賞之道不爲垢法之所染寧
爲淨法之所治非生死之所羈豈涅槃之能
寂是以稱爲識主故号心王邇後因一念無
明起七識波浪遂生心所失本心王皆因强
覺覺明分能立所起明了之解心境歷然運
分別之情自他宛爾因茲有情心内逐憎愛
而結怨親無情境中隨想念而標形礙遂使
外則桑田變海海變桑田内則親作怨由怨
爲親種互爲高下反覆相酬從茲業果恒新
苦緣不斷是以首楞嚴經云佛告富樓那明
妄非他覺明爲咎所妄旣立明理不踰以是
因緣聽不出聲見不超色乃至唯殺盜婬三
爲根本以是因緣業果相續富樓那如是三
種顚倒相續皆是覺明明了知性因了發相
從妄見生山河大地諸豕爲相次第遷流因
此虛妄終而復始是故若欲還原反本旋妄
冥眞但一念不生前後際斷分別心滅輪迴
業亡根盡枝枯因空果喪無始之情塵識垢
應念全消本來之佛眼賞身隨眞頓現宗
鏡錄卷第四十七駕音
義躍
<以䓎反跳瞿也>橐<他名反>籥<以䓎反燕麦也>騫<去乾反>翥<章恕反飛>

@@
宗鏡四十七卷第十九張駕<也>頡<胡結反>頏<胡朗反>磁<疾之反可以引鐵也
>蝸<古蛙反蝸牛小螺也>撮<子括反挽牽也>控<苦貢反引也告也>邃<雖
邃反深也遠也>崑<古渾反><崑崙山>竦<息拱反敬也執也上也跳也>幹<
古案反莖幹>邁<莫話反行也遠><也往也>弫<綿婢反>峨<五何反嵯峨也>
窿<力中反穹窿>鑚<借官反又借玩><反刺也>堆<都回反聚土也>鵷<於表反
鳯屬>麟<力珍反麟鳯也>穎<古逈反光><也>悋<良刃反鄙也>殞<于愍
反歿也>叡<以芮反聖也>匵<徒谷反匱也>舛<昌兖反說文日對臥也從㐄中相
背>操<七刀反持也>觚<古胡反酒爵也>範<防淡反法也常也>髦<莫袍反俊
也>糟<作曹反糟粕也>粕<疋各反糟粕>綜<子宋反織縷也>淳<常倫反清也朴
也>粹<雖遂反純也>賚<洛代反与也貺也>糅<女救反雜也>櫂<直角反拔
也抽也出也>澆<古堯反沃也薄也>毳<楚稅><
反細毛也>爍<書藥反䓎
爍也>沃<烏酷反灌也>丁未歲分司大藏都監開板

宗鏡錄卷第四十八駕
慧日永明寺主智覺禪師延壽集
夫三性法門該通萬法於第八識何性所攝
約有幾位荅論云諸有漏種與異熟識體
無別故無記性攝因果倶有善等性故亦名
善等諸無漏種非異熟識性所攝故因果倶
是善性攝故唯名爲善釋云此有漏種是本
第八識體無別故性類是同唯是無記若能
所生法皆通善等三性謂此種子本能熏習
現行之因及後所生現行之果皆通三性故
言因果倶善等性卽是功能差別門說非依
體門性唯無記此約有漏種說若無漏種非
異熟性所攝故故非無記體性不順本識體
故體旣不同不可相卽又性類別能治所治
漏無漏殊不可相卽問無漏旣不從識名無
記性此爲何性荅因果倶是善性攝故唯名
爲善法爾一切無漏之法順理違生無惡無
記又攝論云然第八識摠有二位一有漏位
無記性攝唯與觸等五法相應但緣前說執
受處境二無漏位唯善性攝與二十一心所
相應爲遍行別境各五及善十一與一切心
恒相應故常樂證知所觀境故於所觀境恒
印持故於曾受境恒明記故世尊無有不定
心故於一切法常決擇故極淨信等常相應
故無染汙故無散動故此唯亦與捨受相應
任運恒時平等轉故以一切法爲所緣境鏡
智遍緣一切法故問本識於一切時中爲
有閒斷爲無閒斷定緣於内定緣於外
荅此識從初至末無有刹那閒斷内外倶緣
瑜伽論云阿頼耶識於一切時無有閒斷器

@@宗鏡四十八卷第二張駕*
*世閒相譬如燈焰生時内執膏炷外發光
明如是阿頼耶識緣内執受緣外器相生起
道理應知亦爾又緣境無廢時無變易從初
執受刹那乃至命終一味了別而
轉問阿頼耶識與諸轉識爲復作因爲復作
果荅互爲因果經偈云諸法於識藏識於法
亦爾更互爲果性亦常爲因性攝大乘論說
阿頼耶識與雜染法互爲因緣如炷生焰展
轉生燒又如束蘆互相依住釋云諸法於識
藏能攝藏也爲與諸識作二緣性一爲彼種
子二爲彼所依識於法亦爾所攝藏也爲諸
轉識與阿頼耶亦爲二緣一於現法長養彼
種二於後法轉攝植彼種互相生故如燈炷
束蘆者舉増上緣喻因緣義如燈炷與焰展
轉生焰内炷生焰如種生現内焰燒炷如現
熏種又如束蘆相依爲倶有因類顯二法爲
喻喻因緣義問種子識與阿頼耶識爲一
爲異荅非一非異攝論云是不淨品法種
子在阿頼耶識中爲有別體故異爲無別體
故不異二倶有失須明不一不異此阿頼耶
識與種子如此共生雖有能依所依不由別
體故異乃至能是假無體所是依是實有體
假實和合異相難可分別以無二體故此識
先未有功能熏習生後方有功能故異於前
前識但是果報不得名一切種子後識能爲
他生因說名一切種子前識但生自相續後
識能生自他相續故勝於前譬中麥種生於
自芽有功能故說麥是芽種子麥若陳久或
爲火所損則失功能麥相不異以功能壞故
不名種子此識亦爾若有生一切法功能由
與
@@宗鏡四十八卷第三張駕*
功能相應說名一切種子此功能若謝無餘
但說名果報識非一切種子是故非不異
問種子有幾多荅攝論云種子有二一外
種子但是假名以一切法唯有識故二内種
子則是眞實以一切法以識爲本此二種子
念念生滅刹那刹那先生後滅無有閒故此
法得成種子何以故常住法不成種子一切
時無差別故復次云何外種子如穀麥等無
熏習得成種子由内外得成是故内有熏者
外若成種子不由自能必由内熏習感外故
成種子何以故一切外法離内則不成是故
於外不成熏習一由內有熏習得成種子又
第八識從種子生故稱果報識能攝持種子
故亦名種子識又本識是集諦故名種子是
苦諦故名果報又二果倶有與所生現行果
法倶現和合方成種子釋云謂此種子要望
所生現行果法倶時現有現者一顯現二現
在三現有三義名現由此無性人第七識不
名種子果不顯現故卽顯現言簡彼第七現
在簡前後現有簡假法體是實有方成種子
故顯現唯在果現有唯在因現在通因果和
合簡相離問種子爲是本有爲新熏生
荅唯識論云一切種子皆本性有不從熏生
由熏習力但可増長如契經說一切有情無
始時來有種種界如惡义聚法爾而有界卽
種子差別名故又經偈云無始時來界一切
法等依界是因義瑜伽亦說諸種子體無始
時來性雖本有而由染淨新所熏發諸有情
類無始時來若般涅槃法者一切種子皆悉
具足不般涅槃法者便闕三種菩提種子如

宗鏡四十八卷第四張駕
是等文誠證非一契經說心性淨者說心空
理所顯眞如眞如是心眞實性故或說心體
非煩惱故名性本淨非有漏心性是無漏故
名本淨由此應信諸有情無始時來有無漏
種不由熏習法爾成就後勝進位熏令増長
無漏法起以此爲因無漏起時復熏成種有
漏法種類此應知釋云心性者眞如也眞如
無爲非心之因亦非種子能有果法如虛空
等故非有漏心性是無漏名本性淨也又若
取正義本有新熏合生現行非有前後一本
有者謂無始時異熟識内法爾而生藴處界
等功能差別世尊依此說諸有情無始時來
有種種界如惡义聚法爾而有一切種子與
第八識一時而有從此能生前七現行現行
頭上又熏種子二新熏者謂無始時來數數
現行熏習而有名新熏故世尊依此說有情
心染淨諸法所熏習故無量種子之所積習
故護法意云有漏無漏種子皆有新熏本有
合生現行亦不雜亂若新熏遇緣卽從新熏
生若本有遇緣卽從本有生若偏執唯從新
熏或偏執但是本有二倶違敎若二義倶取
善符敎理古德問此摠未聞熏時此本有從
何而生荅謂從無始時來此身與種子倶時
而有如外草木等種又古德解熏種義諸法
雖有新舊二種當生現時或從新生或從舊
生名爲二種非謂二種於一念中同生一現
若爾卽有多種共生一芽之過以此准知色
等相分種並同於此又問八識之中旣具本
有新熏之義何識是能熏因所熏果荅依經
論正論卽是前七現行識爲能熏因緣之因

@@宗鏡四十八卷第五張駕
熏生新熏種子第八識是前七現行識所熏
生因緣之果乂問本識等雖無力能熏自種
而能親生自種故現行本識等得自生種爲
因緣者旣不熏自種如何能生自種又熏與
生何別荅熏者資熏擊發之義生者生起從
因生出之義謂本識等雖無力資熏擊發自
種之義而有親生自種之義如有種性者法
爾本有無漏種子雖有生果之能若不得資
加二位有漏諸善資熏擊發卽不能生現須
假有漏諸善資熏方能生現又如本識中善
染等種能別次後自類種子雖有生義無自
熏義如穀麥等種唯有生芽之能若不得水
土等資熏擊發亦不能生其現行本識雖有
生種之能然自力劣須假六七與熏方生由
是義故本識等雖非能熏而能生種故與親
種得爲因緣五根塵等諸根分亦應然此解
今依因位現行望自親所熏種能爲二緣卽
是因緣増上緣唯除第八及六識中極劣無
記非能熏故今按此文現於親重得爲因緣
中旣除第八及六識中極劣無記非能熏故
望自親種無因緣義若言本識及六識中極
劣無記能生自種得爲因緣者便犯異熟有
能熏過違聖敎失又問如前六識所變五塵
相分不能自熏新種須假能變心緣方能熏
自種故五塵相分得爲能熏其極劣無記亦
假能變心緣何故不同五塵相分得爲能熏
荅今按有爲法分爲三品一者上品如七轉
識及相應等一分能緣慮故力最强悉有力
自熏二者中品如五塵相分等雖有熏力而
力稍微假心與力彼方自熏三者下品卽極

@@宗鏡四十八卷第六張駕*劣
無記而極羸病無力之人不能自起縱人與
力扶持亦不能起本識等類亦復如是本無
熏力謂心與力亦不能熏由是義故極劣無
記一向無力故非能熏與五塵相分不同彼
自有力伹力稍劣不能獨熏假心相助自有
半力故是能熏由是義故今正解者第八識
聚及此所變異熟五根相分幷異熟扶根等
及異熟前六識等並無新種以其極劣非能
熏故從本有舊種所生其長養五根及此扶
根及等流五塵等相分前六識所變者皆可
各有新本二種問淨法種子從聞熏生於
本識中與不淨種子熏發之義有何同別荅
染淨種子皆具熏義則增減有殊若淨法熏
損本識若染法熏増本識如攝論云轉依名
法身由聞熏四法得成一信樂大乘是大淨
種子二般若波羅蜜是大我種子三虛空器
三昧是大樂種子四大悲是大常種子此聞
熏習及四法爲四德種子四德圓時本識都
盡四德本來是有不從種子生從因作名故
稱種子此聞熏習非爲増益本識故生爲欲
滅損本識力勢故生能對治本識與本識性
相違故不爲本識性所攝若不淨種子則熏
習生増益本識與淨種有異問熏習以何
爲義荅熏者發也或猶致也習者生也近
也數也卽發致果於本識内令種子生近生
長故熏有二種一習熏謂熏心體成染浮等
事二資熏謂現行心境及伽惑相資等楞經
云大慧不思議熏及不思議變是現識因取
種種塵及無始妄想熏是分別事識因是以
無明能熏眞如成其染法本覺能熏無明

宗鏡四十八卷第七張駕極*
起其淨用此皆不可熏處而能熏名不思議
熏不可變異而變異云不思議變勝鬘經云
不染而染難可了知染而不染難可了知顯
識論云分別識者若起安立熏習力於第八
識中熏習力故譬如燒香熏習衣香體滅而
香氣猶在衣中名爲熏衣此香不可言有香
體滅故不可言無香氣在故如六識起善惡
留在熏力於本識中能得未來報名爲種子
問能熏所熏各具幾義能成熏習
荅各具四義令種子生長故名熏習唯識論
云先所熏四義者一堅住性二無記性三可
熏性四和合性古釋云卽此四義各有所簡
論云一堅住性若法始終一類相續能持習
氣乃是所熏此遮轉識及聲風等性不堅住
故非所熏釋云夫爲所熏識者且須一類堅
住相續不斷能持習氣乃是所熏今前六轉
識若五位無心時皆閒斷故旣非堅住非是
所熏此亦遮經部師將色心更互持種論主
云且如於無色界入滅定時色心倶閒斷此
時將何法能持種又如五根五塵皆不通三
界亦非堅住如何堪爲所熏性又第七識在
有漏位雖不閒斷在十地位中亦有解脫閒
斷謂得無漏時不能持有漏種以有漏無漏
體相違故以第八識雖是有漏以在因中體
無解脫唯無覆性卽不妨亦能持無漏種得
名所熏應立量云前七轉識是有法非所熏
宗因云不堅住故同喻如電光聲風等問若
言有堅住性卽是所熏者只如佛果第八亦
是堅住性應名所熏荅將第二義簡論云二
無記性若法平等無所違逆能容習氣乃是

@@宗鏡四十八卷第八張駕
所熏此遮善染勢力强盛無所容納故非所
熏釋云夫爲所熏者須唯是一類無記卽不
違善惡性方受彼熏今佛果第八旣是善性
卽不容不善及無記性非是所熏以佛果圓
滿故如似沉麝不受臭穢物熏若不善性者
卽是煩惱又不容信等心所熏互不相容納
故其所熏性如寬心捨行之人能容納得一
切善惡事若惡心性人卽不中第八識似寬
心捨行之人能容一切習氣有此義故方名
所熏若如來第八無漏淨識唯在因中曾所
熏習帶此舊種非新受熏以唯善故違於不
善等又云善染如沉麝非䔉等故不受熏無記
如素帛故能受熏如善不容於惡猶自不受
於黑若惡不容於善如臭不納於香唯本識
之含藏的大虛之廣納矣問若言有堅住性
及無記性二義便名所熏者且如第五心所
同心王具此二義應是所熏又如無爲亦有
堅住性義爲所熏何失荅將第三義簡論云
三可熏性若法自在性非堅密能習氣乃是
所熏此遮心所及無爲法無爲堅密故非所
熏言自在者正簡難陀許第八五心所變受
熏論主云心所不自在故依他生起非所熏
性言性非堅密者卽簡馬鳴菩薩眞如受熏
論主云無爲體堅密如金石等而不受熏夫
可熏者且須體性虛踈能容種子方得馬鳴
救云我言眞如受熏者以眞如是性第八是
相性相不相離若熏著相時兼熏著性或攝
相歸性故眞如受熏何失如將金石作指鐶
等護法破云熏相不熏性如火燒世界不燒
虛空今唯是第八心王體性虛踈方可

@@宗鏡四十八卷第九張駕*受
熏如衣服虛踈方能受香等熏問若言有堅
住性無記性及可熏性三義卽是所熏者應
可此人第八識受他人前七識熏以此人第
八是可熏性故荅將第四義簡論云四與能
熏等和合性若與能熏同時同處不卽不離
乃是所熏此遮他身刹那前後無和合義故
非所熏唯異熟識具此四義可是所熏非心
所等釋云今將此人第八望他人前七無同
時同處和合義故非是所熏亦遮經部師將
前念識體熏後念識相不同時亦非所熏次
能熏四義者一有生滅二有勝用三有増減
四與所熏和合此四義亦各有所簡且外人
問無爲法得名能熏不荅將第一義簡論云
一有生滅若法非常能有作用生長習氣乃
是能熏此遮無爲前後不變無生長用故非
能熏釋云今前七識有生滅有生長作用乃
是能熏問若爾者且如業感異熟生心心所
及色法不相應行等皆有生滅亦有作用應
是能熏荅將第二義簡論云二有勝用若有
生滅執力增盛能引習氣乃是能熏此遮
異熟心心所等勢力羸劣故非能熏釋云
其業惑異熟生心心所等劣弱無强盛作用
能熏色法雖有强盛又無緣慮勝用不相應
行二用倶闕此非能熏又勢用有二一能緣
用卽簡諸色爲相分熏非能緣熏二强盛用
爲不任運起卽異熟心等有緣慮用無强盛
用爲相分熏非能緣熏内色等有强盛用無
能緣用異熟心等有能緣用無强盛用不相
應法二倶無皆非能熏卽緣勢用可致熏習
如强健人能致功効故問若有生滅及有

宗鏡四十八卷第十張駕
勝用卽名能熏者且如佛果前七識亦具此
二義應是能熏荅將第三義簡論云三有増
減若有勝用可増可減攝植習氣乃是能熏
此遮佛果圓滿善法無増無減故非能熏彼
若能熏便非圓滿前後佛果應有勝劣問若
言具有生滅有勝用有増減三義卽名能緣
者且如他人前七識亦有上三義應與此人
第八熏得種不荅將第四義簡論云四與所
熏和合在轉若與所熏同時同處不卽不離
乃是能熏此遮他身刹那前後無和合義故
非能熏唯七轉識及彼心所有勝勢用而增
減者具此四義可是能熏如是能熏與所熏
識倶生倶滅熏習義成今所熏中種矷生長
如熏苣勝故名熏習釋云攝論云苣勝本來
是炭多時埋在地中便變爲苣勝如苣勝與
華倶生倶滅内熏習故生香氣又種子是習
氣之異名習氣必由熏習而有舉喻如麻香
氣華熏故生卽胡麻中所有香氣必假華熏
方得香也西方若欲作塗身香油先以華香
取於苣勝子聚爲一處淹令極爛後取苣勝
壓油油遂香氣芬馥比來胡麻中無香氣因
華熏故生熏習義者要倶生滅熏習義成非
如種生芽異時故不同生滅故以爲喻問若
言須與所熏和合一處方名能薰者且如生
亡父母及先亡子孫等後人爲作功德此亦
是熏他識以獲福故如何不許荅此有二解
一云此但爲増上令亡者自發心非熏他識
二云七分之中許獲一分難只此所獲一分
功德便是此人造福他人受果應乖唯識義
荅有五力唯識不判一定力二通力三借識

@@宗鏡四十八卷第十一張駕
力四大願力五法威德力問七能熏中熏第
八四分之中約熏何分荅前五轉識能熏阿
頼相分種子第六意識能熏第八相見分種
子第七末那唯熏第八見分種子問前七識
四分何分能熏荅見相二分能熏種以此二
分有作用故問相分是色何能熏種荅但是
見分與力令相分熏種如梟附塊而成邜㲉
又見分是自證分與力問前五識與第八熏
相分種者其第八相分有三境今熏何相分
種荅但熏内身及外器實五塵相分種餘卽
不熏以不能緣故問五識於一切時爲皆熏
三種爲有不爾荅皆熏三種縱異界相緣時
五識須託自第八相而熏本質種又如二禪
巳上借初禪三識緣上地三境時亦各熏三
種其相質種二禪巳上收見分種卽屬初禪
繫以越界地地法無故言借若得諸根互用
緣自他五塵境皆熏三種子以是性境收本
質同是第八相分故若第六緣第八見分時
熏得見質二種皆是心種卽與第八熏得見
分種又自熏得第六見分種中閒相分卽不
熏若第六緣第八相分時或熏三種子爲自
熏得能緣見分種若現量時亦自熏得相分
五塵種又與第八熏得五根塵本質種多分
只熏見質二種問第六緣第八三境相分時
皆與熏得三境種不荅只熏根身器界種緣
種子境卽不熏種恐犯無窮過故其第六緣
五根及種子境時皆是獨影境有說是性境
者卽須相分是實便有兩重五根現行犯有
情界増過故知不可問第六能緣第八四分
何言唯熏見相分種荅以内二分與見分同

@@宗鏡四十八卷第十二張駕
是心種故於見分中攝問第六緣一百法時
皆熏本質種不荅若緣無爲幷在相應行及
心所中一分假者皆不熏本質種實者卽熏
以緣假法時但是獨影境故亦不熏相分種
其能緣見分種卽熏若第七識緣第八見分
熏種者但熏見質二種定不熏相分種其中
閒相分但從兩頭合起仍通二性一半從本
質上起者是無覆性一半從能緣見分上生
者是有覆性問如前第三所熏中護法難
馬鳴眞如受熏義夫熏習之義熏相不熏性
如火燒世界不燒虛空此眞如受熏之義如
何會通荅夫能所之熏約有二宗一法相
宗二法性宗前護法是依法相宗所難今馬
鳴是依法性宗今法性宗亦七識等而爲能
熏八爲所熏其第八中以如來藏隨緣成立
含有生滅不生滅義故今言熏者是不熏之
熏不變之變卽熏生滅門中眞如隨緣之相
若眞如門中卽不熏此熏變義倶不可思議
以不染而染故如起信論云復次以四種法
熏習義故染淨法起無有斷絕一淨謂眞如
二染謂無明三妄心謂業識四妄境謂六塵
熏習義者如世衣服非臭非香隨以物熏則
有彼氣眞如淨法性非是染無明熏故則有
染相無明染法實無淨業眞如熏故說有淨
用云何熏習染法不斷所謂依眞如故而起
無明爲諸染因然此無明卽熏眞如旣熏習
巳生妄念心此妄念心復熏無明以熏習故
不覺眞法以不覺故妄境相現以妄念心熏
習力故生於種種差別執著造種種業受身
心等衆苦果報妄境熏義有二種別一増長

宗鏡四十八卷第十三張駕
分別熏二増長執取熏妄心熏義亦二種別
一増長根本業識熏令阿羅漢辟支佛一切
菩薩受生滅苦二増長分別事識熏令諸凡
夫受業繫苦無明熏義亦二種別一根本熏
成就業識義二見愛熏成就分別事識義云
何熏習淨法不斷謂以眞如熏於無明以熏
習因緣力故令妄念心猒生死苦求涅槃樂
以此妄心猒求因緣復熏眞如以熏習故則
身信巳身有眞如法本性清淨知一切境界唯
心妄動畢竟無有以能如是如實知故修遠
離法起於種種諸隨順行無所分別無所取
著經於無量阿僧祗劫慣習力故無明則滅
無明滅故心相不起心不起故境界相滅如
是一切染因染緣及以染界心相都滅名得
涅槃成就種種自在業用妄心熏義有二種
別一分別事識熏令一切凡夫二乘猒生死
苦隨巳堪能趣無上道二意熏今諸菩薩發
心勇猛速疾趣入無住涅槃眞如熏義亦二
種別一體熏二用熏體熏者所謂眞如從無
始來具足一切無量無漏亦具難思勝境界
用常無閒斷熏衆生心以此力故令諸衆生
猒生死苦求涅槃樂自信巳身有眞實法發
心修行用熏者卽是衆生外緣之力有無量
義略說二種一差別緣二平等緣差別緣者
謂諸衆生從初發心乃至成佛蒙佛菩薩等
諸善知識隨所應化而爲現身等平等緣者
謂一切諸佛及諸菩薩以平等智慧平等志
願普欲拔濟一切衆生任運相續常無斷絕
以此智慧熏衆生故令其憶念諸佛菩薩或
見或聞而作利益入淨三昧隨所斷障得無

@@宗鏡四十八卷十四張駕
礙眼於念念中一切世界平等顯現見無量
諸佛及諸菩薩華嚴記云是則眞如亦爲能
熏亦能受熏故楞伽經云不思議熏不思議
變是現識因謂不可熏而熏故名不思議熏
眞如不變而隨緣成法名不思議變亦卽不
染而染也藏法師云妄心通業識及事識今
據其本言業識耳言熏習故有染相者眞如
本無相隨熏現相又顯妄法無體故但云相
此釋經中如來藏爲惡習所熏等上卽生滅
門中眞如言有淨用者此是生滅門中本覺
眞如故有熏義眞如門中則無此義由此本
覺内熏不覺令成猒求反流順眞故云用也
此釋經中由如來藏故能猒生死苦樂求涅
槃也涅槃經云闡提之人佛性力故還生善
根彼言佛性力者卽此本覺内熏之力耳良
以一識含此二義更互相熏徧生染淨也此
中佛者是覺性者是本故名本覺問佛種
從緣起者卽是熏習義約法報化三身中是
何佛種從緣起荅是報身佛由熏成故以
智爲種法身是無爲斷惑所顯不從種子生
以法報具足能起化現卽化身是法報之用
唯報佛性卽是一切衆生聞熏種子且如世
閒甘露葉上霧露潤濕滴入土中一滴成一
連珠又更濕潤生長芽莖報佛性亦爾我等
第六識見分及耳識見分如同甘露葉如來
大乘敎法如似霧露耳識第六識熏得大乘
種子似潤濕落在第八識中如入土中生得
連珠後數資熏至成自受用報身佛更遇濕
潤生起芽莖故知佛種全自熏成初學之人
爭不仗於聞法之力且衆生雖有正因性須

@@宗鏡四十八卷十五張駕
假緣因發起如大智度論云如經中說二因
緣發起正見一者外聞正法二者內有正念
又如草木内有種子外有雨澤然後得生若
無菩薩衆生雖有業因緣無由發起然欲弘
揚佛法剖析圓宗應須性相雙明摠別倶辯
故法華經偈云如是大果報種種性相義我
及十方佛乃能知是事今宗鏡本意要理事
分明方顯一心體用具足若有體而無用如
有身而無手足若有用而無體如有手足而
無身若無身手人相不具若無體用法身不
圓釋摩訶衍論云自性清淨無漏性德從無
始來一向明白亦無垢累亦無染汙而以無
明而熏習故卽有垢累無明藏海從無始來
一向闇黑亦無智明亦無白品而以本覺而
熏習故卽有淨用如是染淨但是假立染非
實染淨非實淨皆是幻化無實自性故知染
淨無體隨熏所成若離熏習之緣決定無法
可得若無第八識所熏之體萬法不成以前
衆多義門成就唯識卽知無有一法不從心
化生隨善惡以熏成因修習而爲種似裡香
之紙染芬馥以騰馨如繫魚之繩近鯹羶而
作氣況異熟本識堅住眞心聞善法熏則淨
種子増長因惡法發則染種子圓成是以内
則爲因雖然本有外爲緣助須仗新熏遂能
起果酬因爲凡作聖故經云佛種從緣起故
知無法不熏成是以多聞熏習之功須親道
友積學鍊磨之力全在當人不可虛度時光
不勤妙行如木中火性是火正因未遇人工
不成火用如身中佛性是佛正因不偶淨緣
難成妙用問心識無形無對云何說受熏

宗鏡四十八卷十六張駕*和
*之義荅經明若熏若變倶不思議約隨
緣皷動彰熏變之相以根本無明熏本覺時
卽本覺隨動故說爲動又本覺之體理雖不
變由隨緣故故說爲變雖然熏變染而不染
雖不熏變不染而染莫可以心意測故云不
思議熏靡可以文句詮故云不思議
變宗鏡錄卷第四十八
駕音
義膏<古勞反脂也>廢<方肺反止也>蘆<落胡反>炷<之戍反燈炷>麝<神
夜><反>寬<苦官反愛也>韭<舉有反>䔉<蘇貫反葷菜也>効<乎敎反學
也>殗<常職反多也生也>苣<其呂反>淹<英廉反清也>芬<撫文反芬芳>馥
<房六><反香氣芬馥也>梟<古堯反食母鳥也>塊<苦對反土塊也>馨<呼刑
反香也>鯹<喿經反魚鯹也>羶<式
連反奥也>丁未歲分司大
藏都監開板
@@宗鏡錄卷第四十九駕
慧日永明寺主智覺禪師延壽集
夫一切情識因執受得名只如第八種子根
身器等爲摠有執受爲無執受
荅種子器世卽第八緣而不執執受各具二
義且執二義者一攝義二持義言攝者卽攝
爲自體言持者卽持令不散受二義者一頌
義二覺義且頌者卽頌以爲境言覺者卽令
生覺受安危共同根身具執受四義一攝爲
自體同是無記性故二持令不散第八能任
持此身令不爛壞三領巳爲境此根身是第
八親相分四令生覺受安危共同若第八危
五根危第八安五根安若器世閒量但緣非
執般卽受二義中頌巳爲境又言非執受者
而無攝爲自體持令不散令生覺受三義不
似他根身名非執受卽無受四義中領巳爲
境一義問何以器界不似根身第八親執受
荅以與第八遠故所以不攝爲自體又器界
損時第八亦不隨彼安危共同所以不執受
若髮毛爪齒膀胱宿水等雖近巳同外器攝
所以第八亦不執受由此第八或持或緣應
具四句一持而不緣卽無漏種二緣而不持
卽器界現行三倶句卽内身根塵四倶非卽
前七現行問第八何不緣前七現行荅有多
過故不緣若變影緣卽第八犯緣假過若親
緣卽犯唯識義不成過親取他心故西明云
若變影緣卽有情界増過以變起前七現行
故而有兩重第七等又解以心法要種而生
今異熟第八微劣設緣得前七亦不能熏種
朝不緣也問第八何不緣長等荅是假故不

@@宗鏡四十九卷第二張駕**
緣問無爲是實第八何故不緣荅若實無爲
因位不證若假無爲又非彼境三量分別者
散位心心所若具四義卽名現量一任運緣
二不帶名言三唯性境四無計度分別今第
八四義旣足極成現量假實分別者因中第
八見分定不緣假唯因緣變故因緣變具二
義一任運義二種子義爲境從種生識任運
緣名因緣變令第八所緣境定以見分別種
生是因緣變問第八與前五皆因緣變何故
前五緣境有本質第八便無荅前五非根本
識緣境卽須藉本質今第八是根本識故不
假本質忽若離自三境外更有法與第八爲
質者卽心外有法然第八若望緣定果色及
他人扶塵異界器卽有本質不遮故知第八
緣三境唯實非假問識中無漏種子具此三
義不荅一切有漏種子卽具三義若是無漏
種子不隨第八成無記唯是善性卽第八不
領爲境以相違故不妨持而不緣三義中但
具二義問若不領以爲境應是心外有法荅但
持令不散不離識故亦是唯識問無漏種子
旣不離識中有如何不緣荅具三義故所以
不緣一能對治故卽無漏然對治有汙法亦
能破壞有漏法二體性異故以第八唯無記
無漏種子唯善性三不相順故以無漏種子
不順有漏第八識故無漏善性不順無記性
故所以不緣問無漏種子是相分不荅有二
一云第八不緣非是相分攝二云亦是相分
因雖不緣是果中之相分流類故問種子與
自證分旣不離第八見分如何不緣自證分
荅種子雖與自證不相離若見分緣時但緣

宗鏡四十九卷第三張駕
種子不緣自證分若緣自證分卽犯因中內
緣過喻如水中鹹味色裡膠靑問此第八
識有幾執受荅有二種攝論云一切種子
心識成熟展轉和合増長廣大依二執受一
者有色諸根及所依執受二者相名分別言
說戲論習氣執受問前說第八具四義故
成現量未審三量行相如何又八識各具幾
量荅古德釋云現量者現謂顯現卽分明
證境不帶名言無籌度心親得法體離妄分
別名之爲現言量者量度是揩定之義謂心
於境上度量揩定法之自相不錯謬故名量
比量者比謂比類量卽量度以比類量度而
知有故名爲比量非量者謂心緣境時於境
錯亂虛妄分別不能正知境不稱心名爲非
量顯揚論云現量者有三種相一非不現見
相二非思構所成相三非錯亂所見相一非
不現見相者復有四種應知謂由諸根不壞
作憶現前時同類生異類生無障礙不極遠
同類生者謂欲塵諸根於欲塵境上地諸根
於上地境巳生等若生若起是名同類生異
類生者謂上地諸根於下地境若巳生等是
名異類生無障礙者復有四種一非覆障所
礙二非隱障所礙三非映障所礙四非惑障
所礙覆障所礙者謂黑闇無明闇不澄淨色
之所覆隔隱障所礙者謂或藥草力或呪術
力或神通力之所隱蔽映障所礙者謂少爲
多物之所映奪故不可見或飮食等爲諸毒
藥之所映奪或髮毛端爲餘麤物之所映奪
如是等類無量無邊且如小光爲大光所映
不可得見所謂日先映星月等又如能治映

@@宗鏡四十九卷第四張駕
奪所治令不可得謂不淨觀映奪淨相無常
苦無我觀映奪常樂我相無相觀力映奪衆
相惑障所礙者謂幻化所作或相貎差別或
復相似或内所作目眩惛夢悶亂酒醉放逸
癲狂如是等類名爲惑障若不爲此四障所
礙名無障礙不極遠者謂非三種極遠一處
極遠二時極遠三推析極遠如是摠名非不
現見由非不現見故名現量二非思構所成
相者謂建立境界取所依境纔取便成非思
構之所成故名爲現量三非錯亂所見相者
當有七種一想錯亂二數錯亂三形錯亂四
顯錯亂五業錯亂六心錯亂七見錯亂想錯
亂者謂於非彼相起彼相想如於陽焰鹿渴
相起於水想數錯亂者謂於少數起多增上
慢如瞖眩者於一月處見多月像形錯亂者
謂於餘形起餘形增上慢如於旋火見彼輪
形顯錯亂者謂於餘顯色起餘顯色増上慢
如爲迦末羅病損壞眼根於非黃色悉見黃
相業錯亂者謂於無業起有業増上慢如執
捲馳走見樹奔流心錯亂者謂卽於五種所
錯亂義心生喜樂見錯亂者謂卽於五種所
錯亂義忍受顯說安立寶重妄想堅執若非
如是錯亂所見名爲現量又云現量者如五
塵色法是第八識所變相分前五轉識幷明
了意識緣此之時最初遇境未起分別不帶
名言能緣之智親證境體得法自性名爲現
量得自相也若前五識及第八識於一切時
皆是現量得法自相不簡因果漏無漏位一切
皆爾若第六識緣彼五塵境時於彼法體生
分別心而起言說言說所及不能親證以

@@宗鏡四十九卷第五張駕
是假智所緣名得共相不簡因中果位但於
境體起分別心及起言詮之時皆名得於共
相及佛後得智緣事境時起分別故起言說
故亦是假智非是得彼共相法體但是得彼
共相之義也因此更依因明解現量義准因
明疏略有二解一現之量謂前五識依所依
根於現在世緣現有境根亦與識同照前境
有發識用根義顯勝得顯現名雖照於境以
體是色無緣慮用不能量度但有現義不得
量名唯心心所量度於境緣慮用増體具現
義亦有量境之能今從能發之根顯所發識
名現之量依士釋也二現卽量謂明了意識
一分除餘散意識及獨頭起者幷取定意識
及第八識能緣見分親緣現境作用顯現而
彼所依意根界體非顯現故故不取之但就
能緣見分現卽是量持業釋也又古師問若
准前說假智所詮但得共相之義不得共相
法體如口說色時口應被礙以彼色體以質
礙爲自相故旣不彼色礙故知不得彼體但
得彼義者且如第八識及與眼識幷明了意
識現量智起緣火之時旣言現量得法自相
寧不燒心若不被燒應不得於火之自相何
名現量境耶若許被燒卽世閒現見火時眼
不被損便有世閒現量相違過荅曰雖不被
燒亦得自相名爲現量所以者何以心細色
麤故心細無狀色麤有形故緣彼火時雖
得自相然不被燒亦名現量又彼麤色實亦
不能壞於細色何況心法如火災起時欲界
火災但燒欲界然不能燒色界定地殊妙細
色故彼色界自起火災燒於自地問旣言心
細

宗鏡四十九卷第六張駕天惠
色麤心緣火時心不被燒者如阿羅漢化火
焚身心智隨滅此如何通荅曰化火焚身但
燒扶根之塵非燒五種清淨色根及彼心智
其五種清淨色根及彼心智以無所依扶塵
緣闕不生得非擇滅雖是定火亦不能燒麤
細異故定火對世火雖是細妙對心猶麤以
是色法有形質故比量者此復五種一相二
體三業四法五因果一相比量者謂隨其所
有相貎相屬或由現在及先所推度境界如
以見幢故比知有車以見煙故比知有火等
二體比量者由現見彼自體性故比類彼物
不現見體或現見彼一分自體比類餘分如
以現在比類去來等三業比量者謂以作用
比業所依如見遠物無有動揺鳥集其上如
是等事比知是杌若有動揺等事比知是人
等四法比量者謂於一切相屬著法以一比
餘如屬無常比知有故以屬苦故比空無我
以屬生故比有老法以屬老故比有死法等
五因果比量者謂因果相比如見物行比有
所至見有所至比先有行若見有人如法事
王比知當獲廣大祿位見大祿位比知先巳
如法事王等三量八識分別者前五轉識唯
是現量以前五識顯現證境不作行解心得
法自性任運轉故第六意識徧通三量有二
一明了意識與五同緣通三量初念得五塵
自性是現量第二念至作解心時若量境不
謬是比量若心所不稱境知卽是非量二獨
頭意識有三一散位獨頭亦通三量多是比
非若緣現量此得五識引起獨散意識說爲
於第一念緣前來五識所緣五塵之境得其

@@宗鏡四十九卷第七張駕
自性名現量二定中獨頭唯是現量三夢中
獨頭唯是非量若見分唯非量内二分是現
量第七末那約有漏位中唯是非量妄執第
八見分爲我爲法故本來第八見分是白淨
無記然非是我今被第七妄執爲我不稱境
知故名非量若第七內二分唯現量第八賴
耶同五現量如前巳解問眞似現量如何
分別荅古釋現量有二一眞二似眞現量
者體卽五識身五倶意諸自證分諸定心兼
第八識此等諸心心所有六義名現一現有
簡龜毛等二現在簡過未三顯現簡種子無
作用故四現離照現名爲現謂能緣之心行
相遠離諸分別故謂離隨念計度名言種類
諸門等分別心故因明論云此中現量謂無
分別釋云卽顯能緣行相不籌不度任運因
循照符前境故也五現謂明現謂諸定心澄
湛隨緣何境皆明證故卽明證衆境名爲現
量六現謂親現卽親冥自體若一切散心若
親於境明異自體皆名現量第五明現第六
親現此二種義簡諸邪智等如病眼見空華
毛輪等唯離分別任運而緣然不能明證衆
境親冥自體故非現量也似現量者准理而
言有五種智皆名似現量一散心緣過去二
獨意緣現在三散意緣未來四緣三世疑智
五緣現在諸惑亂解此等諸心能緣行相有
籌度故皆不以自相爲境故又隨先所受分
別轉故名似現量然有二種一無分別心謂
愚癡人類及任運見於空華等雖無分別然
不分明冥證境故名似現量二有分別心現
帶名言不得法之自相妄謂分明得境自體

@@宗鏡四十九卷第八張駕名
似現量又云男女天地等見一合相名似現
量此以衆緣合故如攬衆微以成於色合五
陰以成於人名一合相如是見者是有分別
智於義異轉故名似現量眞現量者如一合
相相不可得金剛經云如來說一合相卽非
一合相以從緣合卽無性故無性之性是所
證理如是知者是正智生是自相處轉名眞
現量又拂能所證跡爲眞現量謂若有如外
之智與如合者猶有所得非眞實證能所兩
亡方爲眞現唯識論云若時於所緣智都無
所得爾時住唯識離二取相故經云亦無如
外智能證於如乃是爲眞現量也是以諸佛
施爲悉皆現量如守護國界主陀羅尼經云
如來悉知彼諸衆生出息入息種種飮食種
種資具種種相貎種種根器種種行解種種
心性死此生彼刹那流注生滅相續如來悉
知如是一切現量所得非比量知云何現量
謂不動念如實而知非流注心入於過去如
是知時智慧具足隨衆生心種種說法問
本識變似根身器世閒等爲是自變爲是共
變荅此有四句一共中共變二共中不共
變三不共中不共變四不共中共變識論云
所言共變者謂異熟識由共相種成熟力故
變似色等器世閒相卽外大種及所造色雖
諸有情所變各別而相相似處所無異如衆
燈明各徧似一釋云此義意言由自種子爲
因緣故本識變爲器世閒相唯外非情此卽
能造及所造色在外處故言外大種非心外
法且諸種子摠有二種一是共相二不共相
何爲共相多人所感故雖知人人所變各

宗鏡四十九卷第九張駕
別名爲唯識然有相似共受用義說名共相
實非自變他能用之若能用者此卽名緣心
外法故然我此物爲増上緣令多人可共受
用名共如山河等不共相者若唯識理唯自
心變名不共相一切皆是他變是他物自不
能用亦名不共相然今且約自身能用他不
得用名爲不共如奴婢等又釋云共中有
二一共中共如山河等非唯一趣用他趣不
能用又唯識義鏡云共中共者多識同變名
之爲共變巳同用重名爲共又唯識鈔云謂
多趣有情識所變色同在一處互相涉入其
相相似同共受用名共中共初之共字約所
緣緣後之共字約増上緣卽無主山河等是
若有主者卽共中不共所攝二共中不共
如巳田宅及鬼等所見猛火等物人見爲水
餘趣餘人不能用故不共相中亦有二種一
不共中不共如眼等根唯自識依用非他用
故二不共中共如自扶根塵他亦受用故此
言共相種者卽共中共如衆燈明各徧似一
者此釋共果同在一處不相障礙謂外器相
如衆燈明共在一室各各徧室一一自別而
相相似處所無異此如何知各各徧也一燈
去時其光常徧若共爲一是則應將一燈去
巳餘明不徧又相涉入不相隔礙故見似一
置多燈巳人影亦多故又云一不共中不共
變如眼等五根唯自第八於中有末心第一
念託父母辵體時變名不共唯自第八變故
又唯自受用復名不共如眼識唯依眼根發
眼識乃至身識依身根等二不共中共變卽
内扶塵根初唯自第八變名不共變生巳後
他人
@@宗鏡四十九卷第十張駕
亦有受用義復名爲共問若許受用他人扶
塵者何名唯識心外取法荅受用他人扶塵
時自識先變一重相分在他人身上若受用
時還受用自相分心外無法得成唯識問若
言受用自相分因何殺他人得地獄罪以殺
自相分故荅自相分與他相分同在他身處
殺自相分亦能令他五根相分斷滅故得罪
也三共中共變如山河大地衆人共業力變
又共得受用問多人共變名共者如有一樹
二十人共變有二十重相分忽被一人斫却
此樹自相分無可名唯識餘十九人相分亦
無應非唯識以自不斫故荅一人所斫相分
是所隨餘十九人相分是能隨能隨相分必
依所隨有故所隨旣無能隨亦滅由此義邊
亦名唯識故瑜伽論云相似業生隨順業轉
卽衆人共業變時得名相似業其多人相分
被一人受用卽名隨順業轉又共變共受用
故四共中不共變者如田宅妻子多人第八
共變得名爲共若受用時唯自前六受用不
通他人卽名不共又如一水應四心隨業各
異見問諸識各變自根還變他根不荅
唯變似他根依處他根於巳都無用故論頌
云識生變似義有情我及了此境實非有境
無故識無釋云入識生變似義者卽是五塵
義之言境以依他法似實有故變似有情者
卽是五根衆生數法情卽是根名薩埵故變
似我者是末那能變及了者六識緣了卽第
八緣根塵二色第七緣我六識緣六塵所了
法義論云有義唯能變似依處他根於巳非
所用故似自他身五根現者說自他識各自

@@宗鏡四十九卷第十一張駕
變義者此唯變他根依處他根於巳都無用
故若無用亦變何不變七識無緣慮用而得
緣故若爾說自他根現文如何通所說自他
阿頼耶識各自變爲根非自變他根一則無
用不變他根二由不定說言自身本識變他
根故不可爲證問色從識變者無色界無
色云何說變荅下界衆生所見是業果色
無色界現境卽定果色倶不離心慈恩云由
定中變異他身者瑜伽論云色無色天變身
萬億共立毛端是平等心無色旣無通力卽
唯是定力華嚴經說菩薩鼻根聞無色界宮
殿之香阿含經云舍利弗入涅槃時色無色
天宮中淚下如舂細雨波闍波提入涅槃時
色無色天佛邊側立及實色中定境者是所
變境力爲相續爲閒斷若内身多續少分閒
斷由有生一念卽便命終故或如蜉蝣等生
巳卽死故若變外器多分長時隨業勢力任
運變故問本識定緣何法荅唯緣實法
不緣假法慈恩問云本識豈不緣極略等四
色荅以假故不緣如不相應法對法論云極
略極逈但是第六意識可析爲極微故第八
不緣受所引色中若定道共色卽此不緣唯
以現行思爲體故徧計所起色唯是鏡像水
此亦不緣唯第六識徧計起故又定所生色
中如十一切處觀亦不緣假想色故故此論
文但緣實色不緣假故第八所緣必有用故
彼無實用第八不緣然諸法體一者有法二
者無法第八何故不緣無法此任運緣非分
別故無籌度故後得智等有籌度故諸六識
等有分別故由此故知第八識體不緣我

宗鏡四十九卷第十二張駕
也第八識變變必有用故不緣我用無用故
不緣我等以無體用故於有法中略有二種
一者有爲二者無爲何故此識不緣無爲若
實無爲因未證故若假無爲無體用故皆不
得緣問有漏識變有幾種變荅略有二
種一因緣變二分別變識論云有漏識變略
有二種一隨因緣勢力故變二隨分別勢力
故變釋云因緣生者謂由先業及名言實種
卽要有力唯任運心非由作意現心乃生卽
五八識隨其增上異熟因爲緣名言種爲因
故變於境分別變者謂作意生心是籌度心
卽六七識隨自分別作意生故由此六七緣
時影像相分無有實體未必有用初隨因緣
變必有實體用卽五八等所變之境後隨分
別變但能爲境非必有用卽第七識等又解
初唯第八異熟主故所熏處故能持種故變
必有用後餘七識所變色觸等皆無實用似
本質用如鏡中光於三境中性境不隨心因
緣變攝獨影帶質皆分別變又論云異熟識
變伹隨因緣所變色等必有實用若變心等
便無實用相分心等不能緣故者顯變色等
從實種生故所變法必有體用若相分心心
所如化心等故不緣之緣便無用解深密經
說諸變化心無自依心有依他心佛地論云
無自緣慮實體之心有隨見分所變相分似
慮之心如鏡中光此卽分別變四句分別者
一因緣變非分別變卽五識心心所及第八
識心王爲所緣相分從自種生故二唯分別
變非因緣變卽有漏第七識及第八五心所
是爲所變相分唯從分別心生故三倶句卽

@@宗鏡四十九卷第十三張駕有漏
第六及無漏八識以能通緣假實法故四倶
非卽不相應行是以無實體故不與能緣同
種生故問此識於善不善有覆無記無覆
無記四種法中何法所攝荅論云此識唯
是無覆無記異熟性故異熟若是善染性者
流轉還滅應不得成又此識是善染依故若
善染者互相違故應不與二倶作所依又此
識是所熏性故若善染者如極香臭應不受
熏無熏習故染淨困果倶不成立此唯是無
覆無記覆謂染法障聖道故又能蔽心令不
淨故此識非染故無覆記謂善惡有愛非愛
果及殊勝自體可記別故比非善惡故名無
記觸等亦如是謂如阿頼耶識唯是無覆無
記性攝觸作意受想思亦爾諸相應法必同
性故釋云異熟若是善染性者流轉還滅應
不得成者善趣旣是善應不生不善恒生善
故卽無流轉惡趣之義由業故生死流由苦
故生死轉惡趣翻亦然旣恒生惡應無還滅
由道故還由滅故滅又此識是善染依故者
此識旣是果報之主旣恒是善應不爲惡依
是惡亦應不爲善依互相違故若善染者如
極香臭應不受熏者此識唯無記性可受熏
習旣無熏習卽無種子種子若無卽是無因
因旣無故其果亦無此唯無覆無記者無記
有三一相應無記謂諸無記心心所法二不
相應無記謂無記色不相應法三眞實無記
謂虛空非擇滅又廣辯四種無記一能變無
記卽無記心心所法是二所變無記卽諸色
法及諸種子等是三分位無記卽二十四不
相應行中有假無記法分位立者是四

@@宗鏡四十九卷第十四張駕勝義
無記卽虛空非擇滅無爲是又就第一能變
無記中更有四種無記一異熟二威儀三功
巧四變化異熟無記者異者別異卽因果性
別因通善惡果唯無記熟者成熟此唯屬果
因果合說名爲異熟無記者不能記别當果
名爲無記或於善惡中無所記別名無記此
業感眞異熟無記卽第八識業卽善惡二思
感者集義招義爲此現行思能造作感集當
來摠報識等五果種子又能招感當來異熟
五藴現行果故名業感言眞者實也簡命根
雖是異熟而且是假又眞者常也體常相續
更不閒斷徧界地有者名眞異熟無記又若
法體是異熟從異熟識起而無閒斷徧界地
有者名眞異熟亦名異熟生若法體是異熟
從異熟識起有其閒斷又不徧界地者但名
異熟生不得名眞異熟卽簡六識體必若體
非異熟又有閒斷又不徧界地雖從異熟識
起不名眞異熟但得名異熟生若威儀功巧
變化等雖有能作而不招善惡等果故名無
記問阿頼耶識若常則無轉變若斷則不
相續如何會通得合正理荅不一不異非
斷非常方契因緣唯識正理識論云此識非
斷非常以恒轉故恒謂此識無始時來一類
相續常無閒斷是界趣生施設本故性堅持
種令不失故轉謂此識無始時來念念生滅
前後變異因滅果生非常一故可爲轉識熏
成種故恒言遮斷轉表非常猶如瀑流因果
法爾如瀑流水非斷非常相續長時有所漂
溺此識亦爾從無始來生滅相續非常非斷
漂溺有情令不出離又如瀑流風等擊

**四十九十五張駕起
諸波浪而流不斷此識亦爾雖遇衆緣起眼
識等而恒相續又如瀑流漂水上下魚草等
物隨流不捨此識亦爾與内習氣外觸等法
恒相隨轉如是法喻意顯此識無始因果非
斷常義謂此識性無始時來刹那刹那果生
因滅果生故非斷因滅故非常非斷非常是
緣起理故說此識恒轉如流釋云一類者常
無記義相續者未曾斷義界趣生本者即是
依此識故施設三界五趣四生是引果故識
是界趣生之本因滅果生非常一故者因果
性故簡非我也有生滅故簡常非自性也常
一之法無因果又若無因果即是斷常以是
常故如虛空等應不受熏若不受熏即無生
死涅槃差別若受熏須具四義一無記二堅
住三可熏四非常一是四相應可爲轉識熏
也問此識旣云恒轉如流定有生滅去來
不荅此識不守自性隨緣變時似有流轉
而實無生滅亦非去來如湛水起漚漚全是
水華生空界華全是空識性未常去來虛空
何曾生滅如馬祖大師云若此生所經行之
處及自家田宅處所父母兄弟等舉心見者
此心本來不去莫道見彼事則言心去心性
本無來去亦無起滅所經行處及自家父母
眷屬等今所見者由昔時見故皆是第八含
藏識中憶持在心非今心去亦名種子識亦
名含藏識貯積昔所見者識性虛通念念自
見名廵舊識亦名流注生死此念念自離不
用斷滅若滅此心名斷佛種性此心本是眞
如之體甚深如來藏而與七識倶傳大士云
心性無來亦無去緣慮流轉實無停又心

@@**四十九卷十六張駕
無處所故云無停心體實無來去昔所行處
了了知見性自虛通體無去住不用除滅此
心若識此心本是佛體不須帕今有不識心
人將此爲妄終日除滅亦不可得滅縱令得
滅證聲聞果亦非究竟只如過去諸佛恒沙
劫事見如今日眞如之性靈通自在照用無
方不可同無情物佛性是生氣物不可兀爾
無知但無心量種種施爲如幻如化如機關
木人畢竟無有心量於一切處無執繫無住
著無所求於一切時中更無一法可得問
此阿頼耶識旣爲一切法因又稱引果只如
因果之法爲眞實有爲假施設荅皆從識
變是假施設論云謂此正理深妙離言因果
等言皆假施設觀現在法有引後用假立當
果對說現因觀現在法有酬前相假立曾因
對說現果假謂現識似彼相現如是因果理
趣顯然遠離二邊契會中道諸有智者應順
修學釋云今明諸法自相離言謂觀三世唯
有現法觀此現法有能引生當果之用當果
雖無而現在法有引彼用用者功能行者尋
見現法之上有此功用觀此法果遂心變作
未來之相此似未來實是現在即假說此所
變未來名爲當果對此假當有之果而說現
在法爲因此未來果即觀現在法功能而假
變也其因亦爾觀此現法有酬前之相即異
熟變相等觀多所從生處而能變爲過去實
非過去而是現在假說所變爲現法即對此
假曾有過去因而說現在爲果而實所觀非
因非不因非果非不果且如於因性離言故
非實是因有功能故非定不因果亦如是

@@
**四十九卷十七張
駕宗
鏡錄卷第四十九駕音義膀<步光反>胱<古黃反>眩<鳥涓反亂也>癲<都年
反病也>捲<居轉反>蜉<縛謀反>蝣
<以周反朝生暮死也>丁
未歲分司大藏都監開板

宗鏡錄卷第五十駕
慧日永明寺主智覺禪師延壽集
夫此第八識爲定是眞是假荅是眞是假
不可定執首楞嚴經云陀那微細識習氣成
瀑流眞非眞恐迷我常不開演釋曰梵語阿
陀那者此云執持識此識體淨被無明熏習
水乳難分唯佛能了以不覺妄染故則爲習
氣變起前之七識瀑流波浪皷成生死海若
大覺頓了故則爲無漏淨識執持不斷盡未
來際作大佛事能成智慧海眞非眞恐迷者
佛意我若一向說眞則衆生不復進修墮増
上慢以不染而染非無客塵垢故又外道執
此識爲我若言即是佛性眞我則扶其邪執
有濫眞修我若一向說不眞則衆生又於自
身撥無生斷見故無成佛之期是以對凡夫
二乘前不定開演恐生迷倒不達如來密旨
以此根本識微細難知故問此第八識於
眞俗二諦中倶建立不荅染淨之本眞俗
倶存不達眞異熟正唯識人多執俗有眞無
强生異見不知諸佛密意執遣相空理以爲
究竟此乃破徧計情執是護過遮詮便撥依
他圓成悉作空華之相若無依圓本識及一
切法皆則無體旣非實有成大邪見論云外
道毁謗染淨因果亦不謂全無但執非實故
若一切皆非實有菩薩不應爲不捨生死精
勤修集菩提資粮誰有智者爲除幻敵求石
女兒用爲軍旅故應信有能持種心依之建
立染淨因果彼心即是此第八識又契經說
有異熟心善惡業感若無此識彼異熟心不
應有故謂眼等識有閒斷故非一切時是業

@@**五十卷苐二張駕*
果故如電光等非異熟心異熟不應斷巳更
續彼離命根等無斯事故眼等六識業所感
者猶如聲等非恒續故是異熟生非眞異熟
定應許有眞異熟心酬牽引業徧而無斷變
爲身器作有情依身器離心理非有故不相
應法無實體故諸轉識等非恒有故若無此
識誰變身器復依何法恒立有情釋云外道
亦不謂染淨等皆無現所見故但執非實染
因不能感惡果善因不能感善果以非實故
如空華等因果不無可信此識摠立三性若
於二諦中分別有無者我眞諦中亦非無法
但不可說爲因爲果言語道斷故俗諦之中
依他圓成有故徧計所執是無眞異熟心酬
牽引業徧而無斷者眞異熟心一切時相續
酬牽引業非餘滿業者有閒斷者是滿業故
餘轉識不能引業但來滿善惡之業果引果
之識徧三界有六識不徧無色界無心定等
五識及意無故無斷者言恒續故所以經云
深信大乘不謗因果但眞諦中以一切法不
可得故言語道斷故心智路絕故或言一切
法空此是第一義空不可得空非是外道斷
空小乘但空等不可起龜毛兎角之心執蛇
足鹽香之見問受生命終旣依本識生時
死時復住何心荅夫論生滅之事必住散
動之心經云有念即魔綂不動即法印魔綂
立生死之道法印成涅槃之門故知散亂寂
靜二途皆衣本識而有論云契經說諸有情
類受生命終必住散心非無心定若無此識
生死時心不應有故謂生死時身心惛昧如
睡無夢極悶絕時明了轉識必不現起又此

@@**五十一卷苐三張
駕位中六種轉識行相所緣不可知故如無
心位必不現行六種轉識行相所緣有必可
知如餘時故眞異熟識極微細故行相所緣
倶不可了是引業果一期相續恒無轉變是
散有心名生死心不違正理又說五識此位
定無意識取境或因五識或因他敎或定爲
因生位諸因旣不可得故受生位意識亦無
乃至又將死時由善惡業下上身分冷觸漸
起若無此識彼事不成轉識不能執受身故
眼等五識各別依故或不行故第六意識不
住身故境不定故徧寄身中恒相續故不應
冷觸由彼漸生唯異熟心由先業力恒徧相
續執愛身分捨執受處冷觸便生壽愋識三
不相離故冷觸起處即是非情雖變亦緣而
不執受故知定有此第八識又契經說識緣
名色名色緣識如是一一法展轉相依譬如
束盧倶時而轉若無此識彼識自體不應有
故謂彼經中自作是釋名謂非色四藴色謂
羯邏藍等此二與識相依而住如二束盧更
氐爲緣恒倶時轉不相捨離眼等轉識攝在
名中此識若無說誰爲識亦不可說名中識
藴爲五識身識爲第六羯邏藍時無五識故
又諸轉識有閒轉故無力恒時執持名色意
說恒與名色爲緣故彼識言顯第八識問
一切有情皆依食住即是第八識食約有幾
種行相如何荅識論云經說食有四種一
者叚食變壞爲相爲欲界繫香味觸三於變
壞時能爲食事由此色處非叚食攝以變壞
時色無用故二者觸食觸境爲相爲有漏觸
纔取境時攝受喜等能爲食事此觸雖與諸
識

宗鏡五十卷苐四張駕
相應屬六識者食義偏勝觸麤顯境攝受喜
樂及順益捨資養勝故三者意思食希望爲
相謂有漏思與欲倶轉希可愛境能爲食事
此思雖與諸識相應屬意識者食義偏勝意
識於境希望勝故四者識食執持爲相謂有
漏識由叚觸思勢力増長能爲食事此識雖
通諸識自體而第八識食義偏勝一類相續
執持勝故此四能持有情身命令不壞斷故
名爲食叚食唯於欲界有用觸意思食雖徧
三界而依識轉隨識有無眼等轉識有閒有
轉非徧恒時能持身命謂無心定熟眼悶絕
無想天中有閒斷故設有心位隨所依緣性
界地等有轉易故於持身命非徧非恒乃至
由此定知異諸轉識有異熟識一類恒徧執
持身命令不斷壞世尊依此故作是言一切
有情皆依食住釋云此觸雖與諸識相應屬
六識者食義偏勝者此觸食體皆通八識雖
通與諸識相應屬六識者食義偏勝以所觸
之境相麤顯故別能攝受喜樂受故能生順
益身之捨故是偏勝義七八倶觸境微細故
全不能生喜樂受故雖生捨受但不爲損而
非益故由此義顯觸生憂苦非順益捨即非
食體不資養故増一經云世尊告阿那律曰
一切諸法由食而住在眼以眼爲食耳以聲
爲食鼻以香爲食舌以味爲食身以細滑爲
食意以法爲食涅槃以無放逸爲食爾時佛
告諸比丘如此妙法夫飮食有九事人閒有
四食一叚食二更樂食三念食四識食復有
五種是出世閒食一禪食二願食三念食四
八解脫食五喜食是出世閒之表當共專念

@@**五十卷苐五張駕捨
除四種之食求辦出世之食所以維摩經云
迦葉住平等法應次行乞食爲不食故應行
乞食爲壞和合相故應取博食爲不受故應
受彼食斯皆是破五陰法成涅槃食問住
滅定者於八識中滅何等識荅但滅六識
以第八識持身故論云契經說住滅定者身
語心行無不皆滅而壽不滅亦不離愋根無
變壞識不離身若無此識住滅定者不離身
識不應有故謂眼等識行相麤動於所緣境
起必勞慮猒患彼故暫求止息漸次伏除至
都盡位依此位立住滅定者故此定中彼識
皆滅若不許有微細一類恒徧執持壽等識
在依何而說識不離身若謂後時彼識還起
如隔日瘧名不離身是則不應說心行滅識
與想等起滅同故壽愋諸根應亦如識便成
大過故應許識如壽愋等實不離身又此位
中若全無識應如瓦礫非有情數豈得說爲
住滅定者又異熟識此位若無誰能執持諸
根壽愋無執持故皆應壞滅猶如死屍便無
壽等旣爾後識必不還生說不離身彼何所
屬諸異熟識捨此身巳離託餘身無重生故
又若此位持種識後識無種如何得生過去
未來不相應法非實有體巳極成故諸色等
法離識皆無受熏持種亦巳遮故乃至無想
等位類此應知又滅定等位稱無心者未必
全無成業論云心有二種一集起心無量種
子集起處故二種種心所緣行相差別轉故
滅定等位闕第二心名無心如一足馬闕一
足故亦名無足問小乘入滅盡定云何不
能現其威儀荅小乘是事滅大乘是理

@@宗鏡五十卷苐六張駕*
滅如清涼疏云一切法滅盡三昧智通者謂
五聚之法皆當體寂滅故斯即理滅不同餘
宗滅定但明事滅唯滅六七心心所法不滅第
八等但事滅故不能即定而用證理滅故定
散無礙由即事而理故不礙滅即理而事故
不礙用是以經云雖念念入而不廢菩薩道
等亦非心定而身起用亦不獨明定散雙絕
但是事理無礙故十地中云雖行實際而不
作證能念念入亦念念起及淨名經云不起
滅定現諸威儀皆斯義也又古師云若六乘
滅定由具五藴有第八識及第十淨分末那
平等性智在而能引起種種威儀小乘唯有
色行二藴前六識巳滅以小乘所現威儀事
須意識始能引起旣無意識則無運用之功
與大乘有異問大小等乘皆從意識能起
威儀以第六意識是滅定所猒即第六意識
巳無縱有第七平等性智且非起威儀之識
第八識雖許持緣亦非能起威儀如何說能
引起威儀耶荅古釋云正入滅定之時雖
無意識然未滅之前加行心中願我入滅之
後若有衆生合聞我說法見我威儀我當敎
化以此願故入定之後擊發本識化相種子
生起現行以平等性智而能現起威儀然平
等性智雖與第六願樂所現威儀而不相應
若欲起於平等之化須平等性智也巳上猶
是約行相分別若就理而論威儀即定定即
威儀以色心其巳乆如故問百法數中雖
名義差別窮原究本但唯一識經中云何於
命根中說爲三法壽愋識等荅雖是一識
義別說三論云義別說三如四正勤等釋云

宗鏡五十卷第七張駕
謂阿頼耶識相分色法身根所得名煖此識
之種名壽以能持識故現行識是識故言三
法義別說之非謂別有體性是則身捨煖時
有餘二不必捨如無色界生如餘二捨時煖
必隨捨然今此三約義別說伹是一體如四
正勤巳生未生善惡二法義別說爲四體但
是一體如四正勤巳生未生善惡二法義別
說爲四體但是一精進數問識種卽是命
根者以何義爲根荅論云然依親生此識
種子由業所引功能差別住時決定假立命
根釋云言此者簡親生餘識種子言識者簡
相應法種唯取識故言種者簡現行不取第
八現行爲命根故彼所簡者非皆命根今取
親生之名言種上由先世業所引持身差別
功能令色心等住時決定依此功能說爲命
根非取生現行識義之此種子爲業力故有
持一報之身功能差別令得決定若此種子
無此功能身便爛壞阿頼耶識現行由此種
故能緣及任持於眼等法亦名能持此種正
能持於現行之識若不爾者現行之識應不
得有及無能持餘根等法由此功能故識持
於身現行内種力故生及緣持法不名命根非
根本故由種生故此種不由現行有故種爲
諸法之根本故又現行識是所持故從所持
說能持種識名命根根命之法持體非命根
今六處住時決定故故種子爲命根餘現行
色心等非命根不恒續故非業所引故然業
正牽時唯牽此種子種子方能造生現行非
謂現行名命根故唯種是根又夫命根者依
心假立命爲能依心爲所依生法師云焚薪

@@宗鏡五十卷第八張駕*
之火旋之成輪輪必攬火而成照情亦如之
必資心成用也命之依心如情之依心矣
問諸心法等爲有差別爲無差別荅法性
無差約相有異雖然有異互不相違瑜伽論
云如諸心法雖心法性無有差別然相異故
於一身中一時倶轉如是阿頼耶識與諸轉
識於一身中一時倶轉當知更互亦不相違
如一瀑流有多波浪又如於一清淨鏡面有
多影像一時而轉互不相違如是於一阿頼
耶識有多轉識一時倶轉當知更互亦不相
違又如一眼識於一時閒於一事境唯取一
類無異色相或於一時頓取非一種種色相
及耳鼻舌身識乃至分別意識於一時閒或
取一境相或取非一種種境相當知道理亦
不相違幷末那亦恒與阿頼耶識倶轉常與
倶生任軍我慢等四種煩惱一時相應問
淨名經云從無住本立一切法無住本卽阿
頼耶識云何說此識爲一切法本荅此識
建立有情無情發生染法淨法若有知有覺
則衆生界起若無想無慮則國土緣生因染
法而六趣迴旋隨淨法而四聖階降可謂凡
聖之本身器之由了此識原何法非悟證斯
心性何境不眞可謂絕學之門栖神之地矣
瑜伽論云阿頼耶識是一切雜染根本所以
者何由此識是有情世閒生起根本能生諸
根根所依處及轉識等故亦是器世閒生起
根本由能生起器世閒故亦是有情互起根
本一切有情相望互爲増上緣故所以者何
無有有情與餘有情互相見等時不生苦樂
等更相受用由此道理當知有情界互爲増

@@宗鏡五十卷第九張駕
上緣又卽此阿頼耶識能持一切法種子故
於現在世是苦諦體亦是未來苦諦生因又
是現在集諦生因如是能生有情世閒故能
生器世閒故乃至阿頼耶識所攝持順解脫
分及順決擇分等善法種子及眼識等十八
界經云惡叉聚喻由於阿頼耶識中有多界
故問若成就阿頼耶識亦成就轉識不
荅應作四句分別瑜伽論云或有成就阿頼
耶識非轉識謂無心睡眠無心悶絕入無想
定入滅盡定生無想天或有成就轉識非阿
頼耶識謂阿羅漢若諸獨覺不退菩薩及諸
如來住有心位或有倶成就謂餘有情住有
心位或有倶不成就謂阿羅漢若諸獨覺不
退菩薩及諸如來入滅盡定處無餘依般涅
槃界問至聖垂慈覺王應跡以廣長之舌
相出誠實之微言於無名相中布難思之敎
海以假名相說演無盡之義宗且如第八識
心本無名相隨位立号因執得名至何位次
之中而捨虛假之稱荅唯識論云第八識
雖諸有情皆悉成就而隨義別立種種名謂
或名心由種種法熏習種子所積習故或名
阿陀那執持種子及諸色根而不壞故或名
所知依能與染淨所知諸法爲依止故或名
種子識能徧任持世出世閒法種子故此等
諸名通一切位或名阿頼耶識藏一切雜染
品法令不失故我見等執藏以爲自内我故
此名唯在異生有學非無學位不退菩薩有
雜染法執藏義故或名異熟能引生死善不
善業異熟果故此名唯在異生二乘諸菩薩
位非如來地猶有異熟無記法故或名無垢

宗鏡五十卷第十張駕
識最極清淨諸無漏法所依止故此名唯在
如來地有菩薩二乘及異生位持有漏種可
受熏習未得善淨第八識故如契經偈說如
來無垢識是淨無漏界解脫一切障圓鏡智
相應阿頼耶識名過失熏故最初捨故此中
偏說異熟識體菩薩將得菩提時捨聲聞獨
覺入無餘依涅槃時捨無垢識體無有捨時
利樂有情無盡時故心等通故隨義應說釋
云積集義是心義集起義是心義以能集生
多種子故或能熏種於此識中旣能積集復
起諸法故說此識名爲心義阿陀那者此云
執持執持諸種有色根故此通凡聖所知依
者卽三性與彼爲依名所知依又古德云阿
頼耶識名爲藏義良以眞心不守自性隨熏
和合似一似常故諸愚者以似爲眞取爲内
我我見所攝故名爲藏又能藏自體於諸法
中又能藏諸法於自體内二種我見永不起
位卽失頼耶名又云第八識名者八地巳上
無阿頼耶名唯有異熟識第七伹執異熟識
爲法又第八識本無阿頼耶名由第七執第
八見分爲我令第八得阿頼耶名若不執時
但名異熟識第八或名爲心者由種種法積
集種子故名爲心雖受熏持種積集集起義
得名心者唯自證分也喻如倉庫能藏諸物
能持一切種子故後令種子生起現行與種
子爲依持生起二因也卽知第八受熏持種
得名心也因中持新舊種子故名爲心果位
持舊種一切無漏種子故名心也此亦名持
種心或名質多此名有爲心或名牟呼栗多
此云貞實心卽是眞如此是無爲心或名阿

@@宗鏡五十卷第十一張駕
陀那此云執持識能執持種子根身生相續
義卽是界趣生義此通一切位執持有三一
執持根身令不爛壞二執持種子令不散失
三執取結生相續者卽有情於中有身臨末
位第八識初一念受生時有執取結生相續
義結者繫也屬也於母腹中一念受生便繫
屬彼故亦如磁毛石吸鐵鐵如父母情血二
點第八識如磁毛石一刹那閒便而攬住同時
根塵等種從自識中亦生現行名爲執取結
生故在胎五位者初七日内名雜穢狀如薄
酪父精母血相和名雜自體不淨名穢二七
日内名靤猶如豌豆瘡靤之形表裡如酪未
生肉故三七日内名凝結謂稍凝結形如就
了血四七日内名凝厚漸次堅硬五七日内
名形位内風所吹生諸根形一身四支生差
別故用此三十五日盡其五根皆足六七日
内名髮毛爪齒位七七日内名具根位以五
根圓滿漸次生識卽未具空明等緣或名種
子識問此識與心義何別荅種子與心義別
卽取第八識現行亦名種子故但是種能生
現行故名種子識此識現行能起前七識卽
有能生法種功能義邊第八識名種子識前
言心者但是積集集起義名心又第八識而
隨義別立種種名或名根本識流轉因還滅
因界趣生體引果摠報主阿頼耶者此云我
愛執藏異熟識者此是善惡業果位以善惡
業果爲因卽招感得此引果故前世業爲因
因是善惡今世感第八識是無記異熟卽果
異於因故名異熟又具四義一實二常三徧
四無雜是名眞異熟識問第八眞異熟識如

@@宗鏡五十卷第十二張駕**
何名引果荅爲善惡業爲能引第八爲所引
是能引家之果故名引果故是摠報主前識
名爲滿果有一分善惡別報來滿故此滿業
所招名異熟生非眞異熟也不具四義唯第
八是引果眞異熟識具四義故此通異生至
十地皆有異熟識名至金剛心末一刹那閒
永捨也解脫道中卽成無垢識名阿摩羅卽
果中第八識一純無漏不攝一切染法種子
故不與雜染種現爲所依故唯與鏡智相應
名無垢識又心之別名有六一集起名心唯屬第八
集諸種子起現行故二積集名心屬前七轉
識能熏積集諸法種故或初集起屬前七轉
識現行共集熏起種故後積集名心屬於第八
合藏積集諸法種故此上二解雖各有能集
所集之義今唯取能集名心如理應思三緣
慮名心倶能緣慮自分境故四或名爲識了
別義故五或名爲意等無閒故六或名心又
廣釋一集起名心者卽第八識集諸種子起
現行故言集諸種子者卽色心人天三界有
漏無漏一切諸法種子皆是他第八識能集
猶如世閒人庫藏言起現行故者爲三界五
趣有漏無漏一切色心等現行皆從第八識
生起卽第八識是能集起一切色心等種子
是所集起今伹取能集起名心今正取第八
心王自證分名集起心相分是色見分是用
證自證分落後邊故爲自證分能集諸法種
子令不散失復能起諸種現行功能從無始
來更不閒斷故獨有集起義卽知第八自證
分與識中種子爲二因便是此中集起二義
一爲依持因卽是集義二與力令

宗鏡五十卷第十三張駕
生起因卽是起義二積集名心者亦第八識
中持諸三界五趣種子故第八得名含藏積
集卽第八自證分能持舊種故名積又能集
新熏故名集卽知積集集起以解心第八識
獨名心爲正義故唯識論云能徧任持世出
世閒諸法種故是藏識義卽自證分是能任
持能積集一切種子是所任持所積集前七
名轉識者轉爲改轉是不定義卽三性三量
三境易脫不定方名轉識今第八唯是一類
無記又唯性境唯現量故名不轉識又集起
名心亦屬第七轉識集者爲集前七現行言
起者卽前七現行各自有力能熏生新種名
起且如眼識緣色時必假同時意識共集熏
種餘四識亦爾問若明了意識與五同緣所
名共集且如獨頭意識緣十八界時不與餘
識同緣亦熏起種何有共集之義荅由第七
爲所依第六方轉熏種亦名共集三緣慮名
心者謂能緣慮自分境故卽八箇識各能緣
慮自分之境緣謂緣持慮卽思慮若緣慮以
解心是通名前五識唯緣五塵是自分境除
諸根互用及佛果位第六識緣十八界及三
世法幷一切有漏無漏世出出閒法爲自分
境第七識緣第八見分爲自分境第八識緣
三境爲自分境是頓常緣三境以第八是常
識境常有故不同前六識有閒斷所緣境又
非常有其第八正義若欲界繫者卽緣欲界
根身器界爲自分境若種子卽通緣三界爲
自分境上二界亦爾只除無漏種不能緣以
有漏無漏種不相順故由是伹能持而不能
緣以持義通緣義狹喻如赤眼人把火亦如

@@宗鏡五十卷第十四張駕頂
上戴物但持而不緣只持令不散不離識故
第四名了別識卽八箇識見分皆能了別自
所緣境卽眼識能了別色乃至第八識能了
別根身器界種子卽了別以解識八識通名
識若了別麤境以解識卽於六轉名識第五
或名爲意者等無閒故卽前念八識與後念
八識爲依止今取前念八識名意若前念心
不滅者後念無因得生依前滅處後方得生
於等無閒自類心不閒隔名等無閒大乘有
二種一思量意卽七識二無閒意通八識意
者是依止義卽如第七與第六爲依止故名
意若爲等無閒以解意八識通名意若思量
以解意第七獨名意第六名心者或第八名
心第七名意第六名識此第六義是約勝彰
名謂積集集起以解心第八獨名心思量以
解意第七獨名意了別麁境以解識前六獨
名識卽於八識各具通別二名爲第八具二
義名心一積集集起義二緣慮義第七亦二
一思量義二等無閒義前六名識亦二一了
別義二了別麤境義具四義名麤一易可了
知乃至兒童亦知二共許有卽三乘共許三
行相麤爲了別行相顯故四所緣麤卽五塵
是麤境又九識中摠分四叚毎識別立十名
一第六識十名者一對根得名名爲六識二
能籌量是非名爲意識三能應涉塵境名攀
緣識四能徧緣五塵名廵舊識地念念流散
名波浪識六能辯前境名分別事識七所在
壞他名人我識八愛業牽生名四住識九令
正解不生名煩惱障識十感報終盡心境兩
別名分叚死識二氣七識十名者一六後

@@宗鏡五十卷第十五張
駕得稱名爲七識二根塵不會名爲轉識三
不覺習氣忽然念起名妄想識四無閒生滅
名相續識五障理不明名無明識六返迷從
正能斷四住煩惱名爲解識七與涉玄途順
理生善名爲行識八解三界生死盡是我心
更無外法名無畏識九照了分明如鏡顯像
名爲現識十法旣妄起恃智爲懷令眞性不
顯名智障識三第八識十名者一七後得稱
名爲八識二眞僞雜閒名爲和合識三藴積
諸法名爲藏識四住持起發名熏變識五凡
成聖名爲出生識六藏體無斷名金剛智識
七體非靜亂名寂滅識八中實非假名爲體
識九藏體非迷名本覺識十功德圓滿名一
切種智識四第九識十名者一自體非僞名
爲眞識二體非有無名無相識三軌用不改
名法性識四眞覺常存體非隱顯名佛性
眞識五性絕虛假名實際識六大用無方名
法身識七隨流不染名自性清淨識八阿摩
羅識此翻名無垢識九體非一異名眞如識
十勝妙絕待號不可名目識解節經云佛告
廣慧菩薩此識或說名阿陀那何以故由此
本識能執持身故或說名阿梨耶識何以故
此本識於身常藏隱同成壞故或說名質多
何以故此識色聲香味觸等諸塵所生長故
廣慧此本識是識聚得生謂眼識乃至意識
依有識眼根緣外色塵眼識得生與眼識同
一時共境有分別意識起若一眼識生是時
一分別意識生與眼識共境此眼識若共二
識或三四五共起是時一有分別意識與五
識共緣境生如大水流若有一能起浪因至
則

宗鏡五十卷第十六張
駕一浪起若二若多能起浪因至則多浪起
是水常流不廢不斷復次於清淨圓鏡面中
若有一能起影因至則一影起若二若多能
起影因至則多影起是圓鏡面不轉成影亦
無損滅此本識猶如流水及鏡面等又成業
論云心有二種一集起心無量種子集起處
故二名種種心所緣行相差別轉故天台淨
名疏云一法異名者諸經異名說眞性實相
或言一實諦或言自性清淨心或言如來藏
或言如如或言實際或言實相般若或言一
乘或言卽是首楞嚴或言法性或言法身或
言中道或言畢竟空或言正因佛性性淨涅
槃如是等種種異名此皆是實相之異稱故
大智論偈云般若是一法佛說種種名隨諸
衆生類爲之立異字大涅槃經云如天帝釋
有千種名解脫亦爾多諸名字又云佛性者
有五種名故皆是赴機利物爲立異名也而
法體是一未曾有異如帝釋千名名雖不同
終是目於天主豈有聞異名故而言非實相
理如人供養帝釋毁憍尸迦供養憍尸迦毁
於帝釋如此供養未必得福末代弘法者亦
爾或信頼耶自性清淨心而毁畢竟空或信
畢竟空無所有毁頼耶識自性清淨心或言
般若明實相法華明一乘皆非佛性此之求
福豈不慮禍若知名異體一則隨喜之善徧
於法界何所諍乎又諸經内逗緣稱機更有
多名隨處安立以廣大義邊目之爲海以圓
明理顯稱之曰珠以萬法所宗號之曰王以
能生一切詺之曰母但是無義之眞義多亦
不多無心之眞心一亦不一故華嚴私記云
取
@@宗鏡五十卷計七張駕
決斷義以智言之取能生長以地言之取其
高顯以山言之取其深廣以海言之取其圓
淨以珠言之此上約有名尙乃無數更有無
名豈可測量如大法怇陀羅尼經云佛告諸
菩薩汝等勿謂天定天也人定人也餓鬼定
餓鬼也乃至如一事有種種名如一人有種
種名如一天乃至餓鬼畜生有種種名亦復
如是亦有多餓鬼全無名字於一彈指頃轉
變身體作種種形如是衆生於一時閒現無
量色身云何可得呼其名也若餓鬼等有生
處名字受食名字及壽命名字若地獄衆生
無有名字生處者則其形亦無定彼中惡業
因緣未盡故於一念中種種變身釋曰如地
獄中一日一夜之中萬生萬死又無閒獄中
一一身無閒各各盡徧八萬四千由旬地獄之
量不相障礙如云清淨妙法身湛然應一切
今時人將謂諸佛法身能分能徧不信衆生
亦一身無量身以衆生業果不可思議故是
以經云佛界不可思議衆生界亦不可思議
宗鏡錄卷第五十駕
音義
惛<呼昆反不明也>羯<居列反>邏<郞佐反遊也>摶<度官反>滑<戶八反利
><也>瘧<魚約反病也>爛<郞旰反火熟>吸<許及反内息也>攬<盧敢反手攬
取>豌<一丸反豌豆也>硬<五更反堅牢>涉<時攝反歷也>軌<居洧反法也
>詺<㢱正反詺目也>靤<防敎反面
瘡>丁未歲分司大藏都監
開板
@@宗鏡錄卷第五十一肥
慧日永明寺主智覺禪師延壽集
夫因相立名因名顯相名巳廣辯識相中何
答詮表呼召目之爲名行狀可觀号之曰相
第六分別事識是名取境染心是相第七現
識是名無明熏妄心是相第八藏識是名心
清淨是相第九眞識是名體性不改是相斯
皆是無名之名無相之相何者以名相不出
心境故是以心無自性因境而生境無自性
因心而有則張心無心外之境張境無境外
之心若互奪兩亡心境倶泯若相資並立心
境宛然此乃無性而空空而不空無性而有
有而不有不有之有有顯一如不空之空空
成萬德可謂摧萬有於性空蕩一無於畢竟
矣又唯識樞要云起自心相之言有二解一
云卽影像相二云卽所執相雖無實體當情
現故諸說心相皆准應知釋曰影像相者萬
法是心之影像所執相者諸境無體隨執而
生因自心生還與心爲相問阿頼耶識因
何得名爲復自體而生爲復和合而有
答若言自生是自性癡若言他生是他性癡
若言和合而生是共性癡若言離自他生是
無因癡今依世諦悉檀方便而說如法性與
無明合而生一切法似眠心與夢合見一切
境界之事此根本識從生滅門建立因眞妄
和合得名起信論云心生滅門者謂依如來
藏有生滅心轉不生滅與生滅和合非一非
異名阿頼耶識此識有二種義謂能攝一切
法能生一切法復有二種義一者覺義二者
不覺義言覺義者謂心第一義性離一切妄

宗鏡五十一卷第二張肥*
念相離一切妄念相故等虛空界無所不徧
法界一相卽是一切如來平等法身依此法
身說一切如來爲本覺以待始覺立爲本覺
然始覺時卽是本覺無別覺起立始覺者謂
依本覺有不覺依不覺說有始覺又以覺心
原故名究竟覺不覺心原故非究竟覺乃至
不覺義者謂從無始來不如實知眞法一故
不覺心起而有妄念自無實相不離本覺猶
如迷人依方故迷迷無自相不離於方衆生
亦爾依於覺故而有不覺妄念迷生然彼不
覺自無實相不離本覺復待不覺以說眞覺
不覺旣無眞覺亦遣古德釋云不生滅心與
生滅和合非一非異者以七識染法爲生滅
以如來藏淨法爲不生滅不生滅心舉體動
故心不離生滅相生滅之相莫非神解故生
滅不離心相如是不相離故名和合爲阿頼
耶識以和合故非一非異若一卽無和合若
異亦無和合非一非異故得和合也又如來
藏清淨心動作生滅不相離故云和合非謂
別有生滅來與眞合謂生滅之心心之生滅
無相故心之生滅因無明成生滅之心從本
覺起而無二體不相捨離故云和合如大海
水因風波動水相風相不相捨離生與無生
若是一者生滅識相滅盡之時心神之體亦
應隨滅墮於斷邊若是異者依無明風熏動
之時靜心之體不應隨緣卽隨常邊離此二
邊非一非異又上所說覺與不覺二法互熏
成其染淨旣無自體全是一覺何者由無明
故成不覺以不覺襄熏本覺故生諸染法又
由本覺熏不覺故生諸淨法依此二義徧生

@@宗鏡五十一卷第三張肥
一切故言識有二義生一切法問阿頼耶
識以何爲因以何爲緣以何爲體答顯揚
論云阿頼耶識者謂先世所作増長業煩惱
爲緣無始時來戲論熏習爲因所生一切種
子異熟爲體此識能執受了別色根根所依
處及戲論動習於一切時一類生死不可了
知又能執持了別外器世界與不苦不樂受
等相應一向無覆無記與轉識等作所依因
經云無明所覆愛結所繫愚夫感得有識之
身此言顯有異熟阿頼耶識問阿頼耶識
當體是自相酬善惡因故是果相受熏持種
故是因相第八旣是因果相於六因中屬何
因向五果中是何果答六因中有四能持
種子義邊是持種因若因種子倶時而有卽
倶有因若望自類種子前後相引卽是同類
因若望同時心所等卽相應因無餘二因者
異熟因是善惡性此識是無記若徧行因是
染謂見疑無明等此識非染於五果中具四
唯除離繫望自種子是等流果望作意等心
所是士用果望第七識爲増上果望善惡因
卽異熟果問諸心識中何識堅牢不爲諸
緣之所飄動答世閒無有一法不從緣生
緣生之法悉皆無常唯有根本心不從前際
生不從中際住不於後際滅實爲萬有之根
基諸佛之住處是以喻之中鏡可以精鑑姸
醜深洞玄微仰之爲宗猶乎巨浸納川太虛
含像密嚴經云心有八種或復有九與無明
倶爲世閒因世閒悉是心心法現是心心法
及以諸根生滅流轉爲無明等之所變異其
根本心堅固不動世閒因緣有十二分若根

@@宗鏡五十一卷第四張肥*
若境能生所生刹那壞滅從於梵世至非非
想皆因緣起唯有如來離諸因緣内外世間
動不動法皆如缾等壞滅爲性又頌云汝等
諸佛子云何不見聞藏識體清淨衆身所依
止或具三十二佛相及輪王或爲種種形世
閒皆悉見譬如淨空月衆星所環遶諸識阿
頼耶如是身中住譬如欲天主侍衛遊寶宮
江海等諸神水中而自在藏識處於世當知
亦復然如地生衆物是心多所現譬如日天
子赫弈乘寶宮旋遶須彌山周流照天下諸
天世人等見之而禮敬藏識佛地中其相亦
如是十地行衆行顯發大乘法普與衆生樂
常讃於如來在於菩薩身是卽名菩薩佛與
諸菩薩皆是頼耶名佛及諸佛子巳受當受
記廣大阿頼耶而成於正覺密嚴諸定者與
妙定相應能於阿頼耶明了而觀見佛及辟
支佛聲聞諸異道見理無怯人所觀皆此識
種種諸識境皆從心所變甁衣等衆物如是
性皆無悉依阿頼耶衆生迷惑見以諸習氣
故所取能取轉此性非如幻陽焰及毛輪非
生非不生非空亦非有譬如長短等離一卽
皆無智者觀幻事此皆唯幻術未曾有一物
與幻而同起幻焰及毛輪和合而可見離一
無和合過未亦非有幻事毛輪等在在諸物
相此皆心變異無體亦無名世中迷惑人其
心不自在妄說有能幻幻成種種物幻師甎
瓦等所作衆物類種種若去來此見皆非實
如鐵因磁石所向而轉移藏識亦如是隨於
分別轉一切諸世閒無處不周徧如日摩尼
寶無思及分別此識徧諸處見之謂流轉不

宗鏡五十一卷第五張肥
死亦不生本非流轉法定者勤觀察生死猶
如夢是時卽轉依說名爲解脫此卽是諸佛
最上之敎理審量一切法如稱如明鏡又如
大明燈亦如試金石遠離於斷滅正道之標
相修行妙定者至解脫之因永離諸雜染轉
依而顯現問本識與諸識和合同起同滅
至轉依位諸煩惱識滅唯本識在如何分別
滅不滅之異答攝大乘論云若本識與非
本識共起共滅猶如水乳和合云何本識不
滅非本識滅譬如於水鵝所飮乳釋云譬如
水乳雖和合鵝飮之時唯飮乳不飮水故乳
雖盡而水不竭本識與非本識亦爾雖復和
合而一滅一在問此根本識心旣稱爲一
切法體又云常住不動只如萬法卽此心有
離此心有若即此心萬法遷變此心云何稱
爲常住若離此心復云何得爲一切法體
荅開合隨緣非卽非離以緣會故合以緣散
故開開合但緣卷舒無體緣伹開合緣亦本
空彼此無知能所倶寂密嚴經偈云譬如金
石等本來無水相與火共和合若水而流動
藏識亦如是體非流轉法諸識共相應與法
同流轉如鐵因磁石周迴而轉移二倶無有
思狀若有思覺頼耶與七識當知亦復然習
繩之所繫無人而若有普徧衆生身周行諸
陰趣如鐵與磁石展轉不相知問第八藏
識當有幾種荅釋摩訶衍論云阿頼耶識
揔有十種所以者何於契經中別別說故一
者名爲大攝主阿頼耶識所謂卽是揔相大
識義如前說二者名爲根本無明別立以爲
阿頼耶識故十種妄想契經中作如是說刹

@@宗鏡五十一卷第六張肥希昌
闍只多提王識直是妄法不能了達一法界
體一切染法阿頼耶識以爲根本出生増長
無斷絕時若無提王識黑品眷屬永無所依
不能生長故此阿頼耶識當何決擇攝於本
論中作如是說所言不覺義者謂不如實知
眞如法一故不覺心起而有其念乃至廣說
故三者名爲清淨本覺阿頼耶識所謂自然
本智別立以爲阿頼耶故本覺契經中作如
是說自體淨佛阿頼耶識具足無漏圓滿功
德常恒決定無受熏相無變異相智體不動
貝足白品是故名爲獨一淨識故此阿頼耶
識當何決擇攝於本論中作如是說復次覺
體相者有四種大義與虛空等猶如淨鏡乃
至廣說故四者名染淨本覺阿頼耶識所謂
不守自性陀羅尼智別立以爲阿頼耶識故
本因緣起契經中作如是說爾時光嚴童子
卽白佛言尊者以何因故難入未曾有會中
作如是說隨他緣起陀羅尼智名爲楞伽王
識云何名爲楞伽王以之爲喻示彼緣起陀
羅尼智於是尊者告光嚴言童子此楞伽王
常在大海摩羅山中率十萬六千鬼神之衆
以爲眷屬如是諸眷屬乘華宮殿遊於諸刹
皆悉承頼彼楞伽王方得遊行所謂諸鬼神
衆作如是言我等神衆無有威德無有氣力
於諸所作無有其能如冝大王我等衆中與
堪能力彼楞伽王卽隨其時與殊勝力不相
捨離而共轉謂楞伽王雖非分身而能徧滿
諸神衆中各各令得全身之量於一切時於
一切處共轉不離不守自性智亦復如是能
受一切無量無邊煩惱染法鬼神衆熏不相

@@捨離而倶轉故以此因緣故我難入中作如
是說隨轉覺智名爲楞伽王識故此阿頼耶
識當何決擇攝於本論中作如是說自性清
淨心因無明風動心與無明倶無形相不相
捨離乃至廣說故五者名爲業相業識阿頼
耶識所謂根本業相及與業識別立以爲阿
頼耶故本性智契經中作如是說阿頼耶識
無能了作無所了作不可分析不可隔別唯
由精動隱流義故名爲鍵摩故此阿頼耶識
當何決擇攝於本論中作如是說復次依不
覺故生三種相與彼不覺相應不離云何爲
三一者無明業相以依不覺故心動說名爲
業覺則不動動則有苦果不離因故六者名
爲轉相轉識阿頼耶識所謂能見境界之相
及與轉識別立以爲阿頼耶故大無量契經
中作如是說阿頼耶識有見見轉無見見起
故此阿頼耶識當何決擇攝於本論中作如
是說二者能見相以依動故能見不動則無
見故七者名爲現相識阿頼耶識所謂境界
之相及與現識別立以爲阿頼耶故實際契
經中作如是說別異別異現前地轉相異相
具足行轉是故名爲阿頼耶識復次此阿頼
耶識眞是異熟無記之法白淨相故或名成
就故此阿頼耶識當何決擇攝於本論中作
如是說三者境界相以依能見故境界妄現
離見則無境界故第八者名爲性眞如理阿
頼耶識所謂正智所證清淨眞如別立以爲
阿頼耶故故諸法同體契經中作如是說有
識是識非識識攝所謂如如阿頼耶識故此
阿頼耶識當何決擇攝所謂清淨般若質境
宗鏡五十七卷第六張肥

宗鏡五十一卷第八張肥
眞如攝故九者名爲清淨始覺阿頼耶識所
謂本有清白始覺般若別立以爲阿頼耶故
果圓滿契經中作如是說佛告菩提樹王言自
然始覺阿頼耶識常當不離清淨本覺清淨
本覺常當不離始覺淨識隨是彼有隨彼是
有或非同種或非異種故此阿頼耶識當何
決擇攝於本論中作如是說本覺義者對始
覺者卽同本覺故十者名爲染淨始覺阿頼
耶識所謂隨緣始覺般若別立以爲阿頼耶
故果圓滿契經中作如是說復次樹王如始
覺淨識及自本覺說染淨始覺阿頼耶識不
守自性緣起本覺亦復如是故此阿頼耶識
當何決擇攝於本論中作如是說始覺義者
依本覺故而有不覺依不覺故而有始覺又
以覺心原故名究竟覺不覺心原故非究竟
覺乃至巳說藏識剖字別相門次說揔識攝
生圓滿門此識有二種義能攝一切法生一
切法一者覺義二者不覺義者而揔顯示大
識殊勝圓滿相故此義云何所謂具足二種
圓滿故一者功德圓滿二者過患圓滿功德
圓滿者覺義字句能攝一切無量無邊過於
恒沙不離不斷諸功德故能生一切無量無
邊過於恒沙不離不斷諸功德故過患圓滿
者不覺義字句能攝一切無量無邊過於恒
沙若離若脫諸過患故能生一切無量無邊
過於恒沙若離若脫諸過患故
問若不立此第八識有何等過荅有大過
失一切染淨法不成倶無因故識論云若無
此識持煩惱種界地徃還無染心後諸煩惱
起皆應無因餘法不能持彼種故若諸煩惱

@@宗鏡五十一卷第九張肥
無因而生則無三乘學無學果諸巳斷者皆
應起故又若無此識持世出世清淨道種異
類心後起彼淨法皆應無因又出世道初不
應生無法持彼法爾種故初不生故後亦不
生是則應無三乘道果若無此識持煩惱種
轉依斷果亦不得成謂道地時現行煩惱及
彼種子倶非有故染淨二心不倶起故道相
應心不持彼種自性相違如涅槃故餘法持
種理不成故旣無所斷能斷亦無依誰由誰
而立斷果若由道力後惑不生立斷果者則
初道起應成無學後諸煩惱皆巳無因永不
生故許有此識一切皆成唯此能持染淨種
故證此識有理趣無邊恐猒繁文略述綱要
則有此識敎理顯然諸有智人應深信受又
此眞唯識旨千聖同遵此土西天無有破者
如百法鈔云眞唯識量者此量卽大唐三藏
於中印土曲女城戒日王與設十八日無遮
大會廣召五天竺國解法義沙門婆羅門等
幷及小乘外道而爲對敵立一比量書在金
牌經十八日無有一人敢破斥者故因明疏
云且如大師周遊西域學滿將還時戒日王
王五印土爲設十八日無遮大會令大師立
義徧諸天竺揀選賢良皆集會所遣外道小
乘競生難詰大師立量無敢對揚者大師立
唯識比量云眞故極成色是有法定不離眼
識宗因云自許初三攝眼所不攝故同喻如
眼識合云諸初三攝眼所不攝故者皆不離
眼識同喻如眼識異喻如眼根問何不合自
許之言荅非是正因但是因初寄言簡過亦
非小乘不許大乘自許因於有法上轉三支

@@宗鏡五十一卷第十張肥
皆是共故初明宗因後申問荅初文有二初
辯宗次解因且初宗前陳言眞故極成色五
箇字色之一字正是有法餘之四字但是防
過且初眞故二字防過者簡其世閒相違過
及違敎等過外人問云世閒淺近生而知之
色離識有今者大乘立色不離眼識以不共
世閒共所知故此量何不犯世閒相違過荅
夫立比量有自他共隨其所應各有標簡若
自比量自許言簡若他比量汝執言簡若共
比量勝義言簡今此共比量有所簡別眞故
之言表依勝義卽依四種勝義諦中體用顯
現諦立問不違世閒非學卽可爾又如世尊
於小乘阿含經亦許色離識有學者小乘共
計心外有其實境豈不違於阿含等敎學者
小乘荅但依大乘殊勝義立不違小乘之敎
學者世閒之失問眞故之言簡世閒及違敎
等過極成二字簡何過耶荅置極成言簡兩
般不極成色小乘二十部中除一說部說假
部說出世部雞胤部等四餘十六部皆許最
後身菩薩染汙色及佛有漏色大乘不許是
一般不極成色大乘說他方佛色及佛無漏
色經部雖許他方佛色而不許是無漏餘十
九部皆不許有幷前兩師不極成色若不言
極成但言眞故色是有法定不離眼識是宗
且言色時許之不許盡包有法之中在前小
乘許者大乘不許今若立爲唯識便犯一分
自所別不極成亦犯一分違宗之失又大乘
許者小乘不許今立爲有法卽犯他一分所
別不極成及至舉初三攝眼所不攝因便犯
自他隨一一分所依不成前陳無極成色爲

鏡五十一卷苐十一張肥所依
故今具簡此四般故置極成言問極成二字
簡其兩宗不極成色未審三藏立何色爲唯
識荅除二宗不極成色外取立敵共許餘一
切色㧾爲唯識故因明疏云立二所餘共許
諸色爲唯識故宗後陳言定不離眼識是極
成能別問何不犯能別不極成過且小乘誰
許色不離於眼識荅今此是宗依但他宗中
有不離義便得以小乘許眼識緣色親取其
體有不離義兼許眼識當體亦不離眼識故
無能別不極成過問旣許眼識取所緣色有
不相離義後合成宗體應有相扶過耶荅無
相扶失今大乘伹取境不離心外無實境若
前陳後陳和合爲宗了立者卽許敵者不許
立敵共諍名爲宗體此中但諍言陳未推意
許辯宗竟次辯因者有二初明正因次辯寄
言簡過且初正因言初三攝者十八界中三
六界皆取初之一界也卽眼根界眼識界色
境界是十八界中初三界也問設不言初三
攝伹言眼所不攝復有何過荅有二過一不
定過二違自敎過且不定過者若立量云眞
故極成色定不離眼識因云眼所不攝喻如
眼識卽眼所不攝因闊向異喻後五三上轉
皆是眼所不攝故被外人出不定過云爲如
眼識眼所不攝眼識不離眼識證極成色不
離眼識耶爲如後五三亦是眼所不攝後五
三定離眼識却證汝極成色定離眼識耶問
今大乘言後五三亦不離眼識得不荅設大
乘許後五三亦不離眼識免犯不定便違自
宗大乘宗說後五三定離眼識故故置初三
攝半因遮後五三非初三攝故問但言

@@宋鏡五十一卷十二張肥*
初三攝不言眼所不攝復有何過荅亦犯二
過一不定過二法自相決定相違過且不定
者若立量云眞故極成色定不離眼識因云
初三攝喻如眼識卽初三攝因闊向異喻眼
根上轉出不定云爲如眼識初三攝眼識不
離眼識證極成色不離眼識耶爲如眼根亦
初三攝眼根非定不離眼識證汝極成色非
定不離眼識耶問何不言定離而言非定不
離荅大乘眼根望於眼識非定卽離且非離
者根因識果以同時故卽是非離也又色心
各別名非卽故今但言非定不離二犯法自
相決定相違過者言法自相者卽宗後陳法
之自相之決定相違者卽因違於宗也外人
申相違量云眞故極成色是有法非不離眼
識宗因云初三攝故喻如眼根卽外人將前
量異喻爲同喻將同喻爲異喻問得成法自
相相違耶荅非眞能破夫法自相相違之量
須立者同無異有敵者同有異無方成法自
相相違今立敵兩家同喻有異喻有故非眞
法自相相違過問旣非法自相相違作決定
相違不定過得不荅亦非夫決定相違不定
過立敵共諍一有法因喻各異皆具三相徧
是宗法性同品定有性異品徧無性但㸦不
生其正智兩家猶預不能定成一宗名決定
相違不定過今眞故極成色蜼是共諍一有法
因且是共又各闕第三相故非決定相違不
定過問旣無此過何以因明疏云犯法自相
相違決定過荅但是疏主縱筆之勢是前共
不定過中分出是似法自相相違決定過非
眞有故有此所因故置初三攝眼所不攝更

@@宋鏡五十一卷十三張肥
互簡諸不定及相違等過次明寄言簡過者
問因初自許之言何用荅緣三藏量中犯有
法差別相違過因明之法量若有過許著言
遮今三藏量旣有此過故置自許言遮問何
得有此過耶荅謂三藏量有法中言雖不帶
意許諳含緣大乘宗有兩般色有離眼識本
質色有不離眼識相分色若離眼識色小乘
卽許若不離眼識色小乘不許今三藏量云
眞故極成色是有法若望言陳自相是立敵
共許色及舉初三攝眼所不攝因亦但成立
共許色不離於眼識若望三藏意中所許但
立相分色不離眼識將初三攝眼所不攝因
成立有法上意之差別相分色定不離眼識
故因明疏云謂眞故極成色是有法自相定
不離眼識色是法自相定離眼識色非定離
眼識色是有法差別立者意許是不離眼識
色問外人出三藏量有法相違過時自許之
言如何遮得荅得外人申違量時將自許兩
字出外人量不定過外量旣自帶過更有何
理能顯得三藏量中有法差別相違過耶問
小乘申違量行相如何荅小乘云乍觀立者
言陳自相三支無過及推所立元是諳含若
於有法上意之差別將因喻成立有法上意
許相分色不離眼識者卽眼識不得爲同喻
且如眼識無不離色以一切色皆離眼識故
旣離眼識不得爲同喻便成異喻卽初三等
因却向異喻眼識上轉故論云同品無處不
成立者之宗異品有處返成敵者相違宗義
卽小乘不改立者之因申相違量云眞故極
成色是有法非不離眼識宗因云初三攝眼

宋鏡五十一卷十四張肥*
所不攝故同喻如眼識合云諸初三攝眼所
不攝故者皆非不離眼識同喻如眼識言非
者無也小乘云無不離眼識色卽遮三藏意
許相分色是無也所以三藏預著自許之言
句取他方佛色却與外人量作不定過出過
云爲如眼識是初三攝眼所不攝眼識非不
離眼識色證汝極成色非不離眼識色耶爲
如我自許他方佛色亦是初三攝眼所不攝
他方佛色是不離眼識色却證汝極成色是
不離眼識耶外人相違量旣犯共中他不定
過明知非眞能破也三藏量却成眞能立也
問因中若不言自許空將他方佛色與外人
相違量作不定過有何不可荅若空將他方
佛色不言自許者卽他小乘不許犯一分他
隨一過他不許此一分他方佛色在初三攝
眼所不攝因中故故因明疏云若不言自許
卽不得以他方佛色而爲不定此言便有隨
一過故問何不待外人申違量後著目許言
何要預前著耶荅臨時恐難所以先防次申
問荅者一問眞故二字巳簡違敎過何故前
陳宗依上若不著極成言又有違宗之失荅
眞故二字旦簡宗體上違敎過不簡宗依上
違宗若極成二字卽簡宗依上違宗等過也
問後陳眼識與同喻眼識何別荅言後陳眼
識雖同意許各別後陳眼識意許是自證分
同喻眼識意許是見分卽見不離自證分故
如同宗中相分不離自證分也問若爾何不
立量云相分是有法定不離自證分是宗因
云初三攝眼所不攝故同喻如見分荅小乘
不許有四分故恐犯隨一等過故但言眼識

@@問此量言陳立得何色耶荅若但望言陳卽
相質二色皆成不得若將意就言卽立得相
分色也又解若小乘未徴問前卽將言就意
立若大乘荅後卽將意就言立也問旣分相
分本質兩種色便是不極成故前陳何言極
成色耶相分非共許故荅若望言陳有法自
相立敵共許色故著極成若相分色是大乘
意許何關言陳自相寧有不極成乎諸鈔皆
云不得分開者非也若爾小乘執佛有漏色
大乘佛無漏色等在於前陳若不分開應名
極成色耶彼旣不爾此云何然問今談宗
顯性云何廣引三支比量之文荅諸佛說
法尙依俗諦況三支比量理貫五明以破立
爲宗言生智了爲體推凡小之異執定佛法
之綱宗所以敎無智而不圓不非繩而靡直
比之可以生誠信伏邪倒之疑心量之可以
定眞詮杜狂愚之妄說故得正法之輪永轉
唯識之旨廣行則事有顯理之功言有定邦
之力如慈恩大師云因明論者元唯佛說交
廣義散備在衆經故地持論云菩薩求法當
於何求當於一切五明處求求因明者爲破
邪論安立正道劫初足目創標眞似爰曁世
親再陳軌式雖紀綱巳列而幽致未分故使
賓主對揚猶疑立破之則有陳那菩薩是稱
命世賢劫千佛之一佛也匿跡巖藪栖巒等
持觀述作之利害審文義之繁約于時巖谷
振吼雲霞變彩山神捧菩薩足高數百尺唱
言佛說因明玄妙難究如來滅後大義淪絕
今幸福智攸邈深達聖旨因明論道願請重
弘菩薩及放神光照燭機感時彼南印土按
宋鏡五十一卷十五張肥

@@宗鏡五十一卷十六張肥
達羅國王見放光明疑入金剛喻定請證無
學果菩薩曰入定觀察將釋深經心期大覺
非願小果王言無學果者諸聖攸仰請尊速
證菩薩撫之欲遂王請妙吉祥菩薩因彈指
警曰何捨大心方興小志爲廣利益者當轉
慈氏所說瑜伽匡正頹綱可製因明重成規
非陳那敬受指誨奉以周旋於是譚思研精
乃作因明正理門論正理者諸法本眞之體
我門者權衡照解之所由又瑜伽論云云何
名因明處爲於觀察義中諸所有事所建立
能名觀察義能隨順法名諸所有事諸所有
事卽是因明爲因照明觀察義故且如外道
執聲爲常若不以量比破之何由破執如外
道立量云聲是有法定常爲宗因云所作性
故同喻如虛空所以虛空非所作性則因上
不轉引喻不齊立聲爲常不成若佛法中聲
是無常立量云聲是有法定無常爲宗因云
所作性故同喻如缾盆異喻如虛空等是知
若無此量曷能顯正摧邪所以實際理地不
受一塵佛事門中不捨一法若欲學諸佛方
便須具菩薩徧行一一洞明方成大化如上
廣引藏識之文祖佛所明經論共立第八本
識眞如一心廣大無邊體性微細顯心原而
無外包性藏以該通擅持種之名作㧾報之
主建有情之體立涅槃之因居初位而㧾号
頼耶處極果而唯稱無垢備本後之智地成
自他之利門隨有執無執而立多名據染緣
淨緣而作衆體孕一切而如太虛包納現萬
法而似大地發生則何法不收無門不入但
以迷一眞之解作第二之觀初因覺明能了

宗鏡五十一卷十七張肥
之心發起内外塵勞之相於一圓湛析出根
塵聚内四大爲身分外四大爲境內以識情
爲垢外因想相成塵無念而境貫一如有想
而眞成萬別若能心融法界境豁眞空幻翳
全消一道明現可謂裂迷途之緻綂抽覺戶
之重關惛夢醒而大覺常明狂性歇而本頭
自現
宗鏡錄卷第五十一肥
音義
基<居之反址也>浸<子鴆反>環<戶關反玉環也>磁<疾之反可以引鐵也>鍵
<其偃反關揵也>剖<普后反剉也破也>斥<昌石反逐也>詰<去吉反問也>胤
<羊晉反繼也>諳<烏含反記也>爰<雨元反>曁<其冀反至也反也>匿<女力
><反隱也>數<蘇后反>振<職刃反奮也>吼<呼后反>警<居影反寤也
>頹<杜回反>譚<徒含反>衡<戶庚反>孕<以證反>裂<良薛反>緻<直利
反>惛<呼昆反不
明>戊申歲分司大藏都監
開板
@@宗鏡錄卷第五十二肥
慧日永明寺主智覺禪師延壽集
夫第二能變識者識論頌云次第二能變是
識名末那依彼轉緣彼思量爲性相四煩惱
常倶謂我癡我見幷我慢我愛及餘觸等倶
有覆無記攝隨所生所繫阿羅漢滅定出世
道無有乃至應知此意但緣藏識見分非餘
彼無始來一類相續似常似一故恒與諸法
爲所依故此唯執彼爲自内我我語勢故說
我所言或此執彼是我之我故於一見義說
二義若作是說善順敎理多處唯言有我見
故我我所執不倶起故未轉依位唯緣藏識
旣轉依巳亦緣眞如及餘諸法平等性智證
得十種平等性故爲諸有情緣解差別示現
種種佛影像故釋云此第七識但緣見分非
餘相分種子心所等唯緣見分者謂無始時
來微細一類似常似一不斷故似常簡境界
彼色等法皆閒斷故種子亦然或被損伏或
時永斷由此遮計餘識爲我似一故簡心所
心所多法故何故不緣餘識夫言我者有作
用相見分受境作用相顯似於我故不緣餘
識自證等用細難知問何不但緣一受等爲
我亦常一故荅夫言我者是自在義萬物主
義與一切法而爲所依心所不然不可爲我
唯心王是所依故此第七識恒執爲内我非
色等故不執爲外我若唯緣識卽唯起我無
有我所我語勢故論說我所言非是離我別
起我所執唯執第八是我之我前五藴假者
是第六所緣之我後我第七所計或前我前
念後我後念二倶第七所計或卽一念計此

@@宋鏡五十二卷苐二張肥*卽
是此唯第七所計或前是體後是識用於一
我見之上亦義說之爲我及所二言實但一
我見多處唯言有我見故者瑜伽論云由此
末那我見慢等恒共相應顯揚論云由此意
根恒與我見我慢等相應我我所執不倶起
故者行相及境二倶別故不可並生無此事
故若巳轉依位善心等可然彼非執故亦不
可例人法二執境是一故若未起對治斷其
我執名未轉依唯緣藏識初地巳去旣轉依
巳入無漏心亦緣眞如及餘一切法二乘無
學等唯緣異熟識證得十種平等性者佛地
經云一諸相増上喜愛二一切領受緣起三
遠離異相非相四弘濟大慈五無待大悲六
隨諸有情所樂示現七一切有情我愛所說
八世閒寂靜皆同一味九世閒諸法苦樂一
味十修植無量功德究竟卽知十地有情緣
解意樂差別能起受用身之影像論云未轉
依位恒審思量所執我相巳轉依位亦審思
量無我相故者第七末那以思量爲自性故
攝論云思量是意卽自證分前第八識了別
是行相今旣言意故知卽是第七行相卽是
見分體性難知以行相顯其實思量但是行
相其體卽是識藴攝故初地巳前二乘有學
恒審思量我相知有漏末那巳轉依位亦審
思量無我相故亦名末那論問如世尊言出
世末那云何建立荅有二義一名不必如義
彼無漏第七不名末那名是假故二能審思
量無我相故亦名末那顯通無漏卽知此名
非唯有漏論云謂從無始至未轉依此意任
運恒緣藏識與四根本煩惱相應我癡者

宗鏡五十二卷苐三張肥
謂無明愚於我相迷無我理故名我癡我見
者謂我執於非我法妄計爲我故名我見我
慢者謂倨傲恃所執我令心高擧故名我慢
我愛者謂我貪於所執我深生耽著故名我
愛乃至此四常起擾濁内心令外轉昶恒成
雜染有情由此生死輪迴不能出離故名煩
惱釋云此第七意除四惑外不與餘心所相
應者一恒故二内執故三一類境生故所以
不作意而向外馳求唯任運而一向內執此
第七識於五受中唯捨受相應論云此無始
來任運一類緣内執我恒無轉易與變異受
不相應故又問末那心所何性所攝論荅云
此意相應四煩惱等是染法故障礙聖道隱
蔽眞心說名有覆非善不善故名無記若巳
轉依唯是善性密嚴經偈云末那緣藏識如
磁石吸鐵如蛇有二頭各別爲其業染意亦
如是執取阿頼耶能爲我事業増長於我所
復與意識倶爲因而轉謝於身生煖觸運動
作諸業飮食與衣裳隨物而受用騰躍或歌
舞種種自嬉遊持諸有情身皆由意功力如
火輪垂髪乾闥婆之城不了唯自心妄起諸
分別身相器世閒如動鞦韆勢無力不堅固
分別亦復然分別無所依伹行於自境譬如
鏡中像識種動而見愚夫此迷惑非諸明智
者仁主應當知此三皆識現於斯遠離處是卽
圓成實問此意有幾種差別荅略有三
種論云一補特伽羅我見相應二法我見相
應三平等性智相應初通一切異生相續二
乘有學七地巳前一類菩薩有漏心位彼緣
阿頼耶識起補物伽羅我見次通一切異生

@@宗鏡五十二卷苐四張肥
聲聞獨覺相續一切菩薩法空智果不現前
位彼緣異熟識起法我見後通一切如來相
續菩薩見道及順道中法空智果現在前位
彼緣無垢異熟識等起平等性智問人法
二執倶起何故分位前後不同荅人法必
依法執起又法我通人我局論云補特伽羅
我見起位彼法我見亦必現前我執必依法
執而起如要迷杌等方謂人等故釋云今顯
初位必帶後位以初短故人我位必有法我
人我必依法我起故人我是主宰作者等用
故法我有自性勝用等故卽法我通人我局
問此第七識云何離眼等識別有自體出何
經文荅論云聖敎正理爲定量故謂薄伽
梵處處經中說心意識三種別義集起名心
思量名意了別名識是三別義如是三義雖
通八識而隨勝顯第八名心集諸法種起諸
法故第七名意緣藏識等恒審思量爲我等
故餘六名識於六別境麤動閒斷了別轉故
如入楞伽頌說藏識說名心思量性名意能
了諸境相是說名爲識釋云雖通八識皆名
心意識而隨勝顯第八名心爲一切現行熏
集諸法種現行爲依種子識爲因能生一切
法故是起諸法第七名意者因中有漏唯緣
我境無漏緣第八及眞如果上許緣一切法
故餘六識名識於六別境體是麤動有閒斷
法了別轉故易了名麤轉易名動不續名閒
各有此勝各別得名又論云謂契經說不共
無明微細恒行覆蔽眞實若無此識彼應非
有謂諸異生於一切分恒起迷理不共無明
覆眞實義障勝慧眼如有頌說眞義心當生

@@宗鏡五十二卷苐五張肥
常時爲障礙倶行一切分謂不共無明是故
契經說異生類恒處長夜無明所盲惛醉纏
心曾無醒覺若異生位有暫不起此無明時
便違經義謂異生位迷理無明有行不行不
應理故此依六識皆不得成應此閒斷彼恒
緣故許有末那便無此失釋云如緣起經有
四無明一現二種三相應四不相應或有爲
二共不共等今說不共者謂此微細常行行
相難知覆無我理蔽無漏智名覆蔽眞實眞
實有二一無我理二無漏見義有二義一謂
境義見分境故二謂義理眞如卽理故
問染汙末那常與四惑相應如何說不共無
明荅論云應說四中無明是主雖三倶起
亦名不共從無始際恒内惛迷曾不省察癡
増上故乃至謂第七相應無明無始恒行障
眞義智如是勝用餘識所無唯此識有故名
不共又不共無明㧾有二種一恒行不共餘
識所無二獨行不共此識非有釋云主是自
在義爲因依義與彼爲依故名不共何故無
明名爲不共謂從無始際顯長夜常起恒内
惛迷明一切時不了空理曾不省察彰恒執
我無循反時此意㧾顯癡主自在義一恒行
不共者此識倶是今此所論餘識無也二獨
行不共者則與忿等相應起故名爲獨行或
不與餘倶起無明獨迷諦理此識非有又不
共無明者無明是主故名不共者以主是不
共義不共卽是獨一之義謂無明是闇義七
倶無明恒行不斷是長闇義由長闇故名爲
長夜唯此無明爲長夜體餘法皆無長夜之
義唯此獨有故名不共除此巳外餘法有一

宗鏡五十二卷苐六張肥*類
長相續義而無闇義或有一類雖有闇義而
無長相續義應作四句分別一者有是長而
非是夜如七倶貪等三及妙平二智相應心
品等二者有是夜而非是長如前六識相應
無明三是長亦是夜七倶無明是四者非長
非夜前六識除無明取餘貪等及因中善等
幷果中觀察成事二智相應心品等今此七
倶無明准此不但不與餘識共兼亦不與自
聚貪等三共謂雖與同聚貪等倶起而貪等
無長夜闇義貪等以染著等爲義此以長闇
爲義與彼不同故名不共此以第七恒時迷
闇名不共六識中者無恒時義但有獨起之
義名爲不共問恒行不共無明相應有幾
種義荅有四義古德云一時主者謂前六
識無明是客有閒斷故第七無明是主無閒
斷故二恒行者有漏位中常起現行不閒斷
故名恒行三不共者不同第六識獨頭名不
共第六不共但不與餘九煩惱同起名爲不
共若第七名不共者障無漏法勝故又恒行
不閒斷故四前六識通三性心時此識無明
皆起現行謂前六識善性心時於施等不能
亡相者皆是第七恒行不共無明內執我令
六識等行施時不能達三輪體空又以有不
共無明常能爲障而令彼當生無漏智不生
此無明與第七識倶有故至今不捨故名倶
行又經云眼色爲緣生於眼識乃至意法爲
緣生於意識若無此識彼意非有眼根色境
爲二緣能發引得眼識乃至意識法境爲二
緣能發得意識若無第七識者卽應第六識
唯有一法境爲緣應無所依根緣也旣有

@@宋鏡五十二卷苐七張肥
倶有根者明知卽是第七識與第六識爲倶
有根小乘云我宗取肉團與第六識爲依何
要別執有第七識耶論主破云亦不可說第
六依於色故第六必依意有說意非是色故
又說第六有三分別隨念計度自性分別故
若許第六依色而住者卽同前五識無隨念
計度二種分別救云我宗五識根先識後故
卽前念五根發後念五識論主破云伹有根
者如葉依種起芽種倶時影籍身生身影同
有識依根發理必同時無前念根發後念識
故旣若五識有倶有根將證第六亦須有倶
有根卽第七識是也引理證者敎中說有思
量者卽是第七識小乘云但是第六等無閒
名思量意何要別說第七爲思量意耶論主
破云且如第六意識現在前時念等無閒意
巳滅無體如何有思量用名意耶且如第六
識若居現在時雖有思量但名爲識不名意
故要待過去方名意故須信有第七識具恒
審思量方得名意意者依止義若等無閒意
依此第七假得意名倶有依止思量用故又
第七識與四惑倶名爲染汙恒審思量名之
爲意常有恒行不共無明故名染汙正是有
覆性卽覆眞緣義蔽淨妙智恒審思量者此
揀第八前六識恒者不閒斷審者決定執我
法故問第八亦無閒斷第六決定有思量何
不名意荅有四句一恒而非審第八恒無閒
斷不審思量我法故二審而非恒卽第六雖
審思量而非恒故不名意也前五倶非非恒
非審第七倶攝而恒審故獨名意也問第七
思量何法荅執第八見分思量有我法故二

@@宗鏡五十二卷苐八張肥
乘無學無我執以思量法我執故名意佛果
我法二執倶無恒審思量無我理佛果第七
亦名意問爲第七自體有思量爲第七相應
遍行中思名思量意不荅取心所思量者卽
八識皆有思何獨第七問若唯取自體有思
量者卽何用心所中思耶荅具二義一有相
應思量二亦自體思量今取自體有思量名
意問心所與心王一種是常審思量執第八
爲我如何不說心所爲意荅言意者依止義
心所雖恒審思量非主是劣法非所依止故
不名意也二者自體識有思量與餘七識爲
所依止唯取心王卽名意也問若言自體有
思量名意者卽第七有四分何分名思量意
荅有二解第一見分名思量内二分不名思
量但名意見分不名意有思量以是用故思
量我無我内二分不能思量我無我但名意
以是體故第二見分是思量相相者體相相
狀内二分是思量性卽内外皆名意三分皆
思量但除相分相分是所量境也問何以得
知内外三分㧾是思量荅識論云思量爲性
相内二分是體名思量性外見分是思量相
是用一種是思量三分皆名意卽不取相分
名思量以無能緣用故問見分緣執我法卽
思量我故得名思量自證分不緣於我相分
如何自證分亦名思量荅自證分證彼見分
思量我執故亦名思量也問見分思量我是
非量攝自證分證彼見分思量我自證分亦
是非量耶荅見分思量我見分妄執故名非
量自證是内證見分妄執故自證體是現量
卽體用皆是思量卽內二分亦名意亦名識

宗
鏡五十二卷苐九張肥*見分亦名意亦名
識是意之用故思量是用意是體思量卽意
持業釋也問第七識伹緣第八見分爲我云
何不取相分及內二分等荅相分閒斷又是
外緣内二分作用沉隱難知不執也種子無
作用故不執爲我以見分作用顯現故問
第七識三量假實如何分別荅古釋三量
分別者第七見分是非量境不稱心故其第
八見分本非是我今第七妄執爲我卽不稱
本質又親緣第八見分不著變相分緣相分
本非是我第七又執爲我又不稱相分卽兩
重不稱境故知非量假實分別者第七緣他
本質第八見分不著但緣得中閒假我相分
故境假非實問中閒相分爲定是假爲亦通
實荅第七中閒相分是假無實種生但從兩
頭起此相分仍通二性若一半從本質上起
者是無覆性卽屬本質若一半從自能緣第
七見分上起者同見分是有覆性但兩頭心
法爍起成一相分今言境假者但約隨妄心
我相分以說問若言第七當情相分但是假
從兩頭起通二性者應可第七所緣我相分
中一半有覆一半無覆一半是我一半非我
荅其第八見分上所起無覆性相分與能緣
第七妄心徧計相分密合一處若是第七但
自執妄起徧計有覆性假相分爲自内我雖
密合一處亦不犯所執我中通二性過如水
中鹽味但執是水不執於鹽水與鹽元不
相離問第七自有相分如何不自緣相
分緣他第八見分爲我耶荅古德云今言緣
見分者卽是踈緣若言親者唯識義何在又
問設許踈緣第八者且第
@@宗鏡五十二卷苐十張起
七自識於何法上起執荅於自識相分起執
又問相見何別荅若論外境相見全殊若就
心論相見無異相卽是見故經云心如相顯
現見如心所依問若無末那有何等過
荅若無第七則無凡可厭無聖可欣凡聖不
成染淨倶失論云是故定應別有此意又契
經說無想有情一期生中心心所滅若無此
識彼應無染謂彼長時無六轉識若無此意
我執便無乃至故應別有染汙末那於無想
天恒起我執由斯賢聖同訶厭彼又契經說
異生善染無記心時恒帶我執若無此識彼
不應有謂異生類三性心時雖外起諸業而
内恒執我内執我故令六識中所起施等不
能亡相故瑜伽說染汙末那爲識依止彼未
滅時相了別縛不得解脫末那滅巳相縛解
脫言相縛者謂於境相不能了達如幻事等
由斯見分相分所拘不得自在故名相縛依
如是義有伽陀言如是染汙意是識之所依
此意未滅時識縛終不脫釋云於無想天恒
起我執由斯賢聖同訶厭彼者有第七於彼
起我執是異生故出定巳後復沉生死起諸
煩惱聖賢訶彼若無第七不應訶彼無過失
果由執我故令六識中所起施等不能亡相
者此我外緣行相麤動非第七起由第七故
第六起此全由七生増明爲論第六識中我
執體有閒斷通三性心閒雜生故第七不緣
外境生故巳上略錄第七末那諸敎同詮羣
賢共釋創入道者此意須明是起凡聖之因
冝窮體性乃立解惑之本可究根原迷之則
爲人法執之愚悟之則成平等性之智於諸

@@
宗鏡五十二卷十一張肥識内獨得意名向
有漏中作無明主不閒不斷無想定治而不
消常審常恒四空天避而還起雖有覆而無
記不外執而内緣常起現行能蔽眞而障道
唯稱不共伹成染而潤生是以欲透塵勞須
知要徑將施妙藥先候病原若細意推尋冥
心體察則何塵而不出何病而
不消斷惑之門斯爲要
矣宗
鏡錄卷第五十二肥音義倨<居御反>傲<五到反慢也>恃<時止反依也>蔽<
必袂反掩也>躍<以䓎><反跳也>嬉<許其反冀也>鞦<七遊反>韆<七然反
繩戲也>循<詳導反善也>忿<敷粉反怒>爍<書藥
反䓎爍>透<他候反跳也
>戊申歲分司大藏都監開板

宗鏡錄卷第五十三肥
慧日永明寺主智覺禪師延壽集
第三能變者唯識論頌云次第三能變差別
有六種子境爲性相善不善倶非此三能變
是了別境識自證分是了別性見分是了別
相有覆有記識以了境爲自性卽復用彼爲
行相故則了境者是識自性亦是行相行相
是用故識論云隨六根境種類異故或名色
識乃至法識隨境立名順識義故謂於六境
了別名識色等五識唯了色等法識通能了
一切法或能了別法獨得法識名故六識名
無相濫失問若心外無實色則眼等五識
無有所緣荅識論云雖非無色而是識變
謂識生時内因緣力變似眼等色等相現即
以此相爲所依緣然變等根非現量得以能
發識比知是有此伹功能非外所造外有對
色理旣不成故應但是内識變現釋云眼等
雖有所依所緣之色而是識所變現非是心
外別有極微以成根境伹八識生時内因緣
種子力等第八識變似五根五塵眼等五識
依彼所變根緣彼本質塵境雖親不得要託
彼生實於本識色塵之上變作五塵相現卽
以彼五根爲所依以彼及此二種五塵爲所
緣緣五識若不託第八所變便無所緣緣所
緣緣中有親踈故然眼等根非現量得者色
等五塵世閒共見現量所得眼等五根非現
量得除第八識緣及如來等緣是現量得世
不共言餘散心中無現量得此但能有發識
之用此知是有此伹有功能非是心外別有
大種所造之色此功能言卽是發生五識作

@@宗鏡五十三卷苐二張肥&
用觀用知體如觀生芽比知種體是有所以
密嚴經偈云眼色等爲緣而得生於識猶火
因薪熾識起亦復然境轉隨妄心猶鐵逐磁
石如乾城陽燄愚渴之所取中無能造物伹
隨心變異復如亁城人往來皆不實衆生身
亦爾進止悉非眞亦如夢中見寤後卽非有
妄見藴等法覺巳本寂然四大微塵聚離心
無所得華嚴經云自在主童子告善財言善
男子我復善知十八工巧種種技術幷六十
二眷屬明論及内明等一切方法坮内煩惱
何等名爲内身煩惱有四因緣一謂眼根攝
受色境二由無始取著習氣三由彼識自性
本性四於色境作意希望由此四種因緣力
故藏識轉巳識波浪生譬如瀑流相續不斷
善男子如眼識起一切根識微塵毛孔倶時
出生亦復如是譬如明鏡頓現衆像諸識亦
爾或時頓現善男子譬如猛風吹大海水波
浪不停由境界風飄靜心海起識波桹相續
不斷因緣相作不相捨離不一不異如是與
波由業生相深起繫縛不能了知色等自性
五識身轉彼阿頼耶終不自言我生七識七
識不言從阿頼耶生但由自心執取境相分
別而生如是甚深阿頼耶識行相微細究竟
邊際唯諸如來住地菩薩之所通達愚法聲
聞及辟支佛凡夫外道悉不能知問眼識
等爲復依根發識依境發識荅定依根發
百法云眼識依根發識乃至意識亦爾若眼
根變異眼識必隨變異如眼病所見靑色爲
黃色此不是壞境但是根損令識取境變爲
黃色故知隨根得名問眼識緣靑色爲黃豈

@@宗鏡五十三卷苐三張肥
不是非量荅但是同時亂意識以眼根有損
令同時意識緣亂故便變靑爲黃其實眼識
不作靑黃緣也意根損意識亦損如初地我
法二執卽時成無漏此時意根壞無其二執
能緣之識亦能壞却二執也故知依根所發
得名眼識但隨根立也護法云六識體性各
別但依根境而立其名若執有一識能緣六
境者若六境一時到如何一箇意識能一時
緣得耶若前後起卽不徧故所以隨六根境
種類異故依根得名問眼識等六旣依根
發識以何爲根荅護法通用現種爲根根
旣然境亦爾瑜伽論亦云皆以現行及種子
二法爲眼等根由本熏時心變似色從熏時
爲名以四大所造清淨色故對所生之果識
假說現行爲功能實唯現色功能生識之義
大小共成問根以何爲義荅根者卽五
根有増上出生義故名之爲根於中有清淨
五色根有扶塵五色根若清淨五色根卽是
不可見有對淨色以爲體性能發生五識有
照境用故若扶塵五色根者卽扶清淨根能
照其境自體卽不能照境爲扶塵根是麤顯
色故不妨與清淨根爲所依五藴論云根者
最勝義自在義主義増上義是爲根義云何
眼根謂以色爲境淨色爲性謂於眼中一分
淨色如淨醍醐此性有故眼識得生無卽不
生乃至身根以觸爲境並淨色爲性無卽不
生問未轉依中前五轉識於三量中定是
何量荅古德云且眼識緣色境相分卽各
自緣自相分三量分別者是現量現量具三
義一現在非過未二顯現非種子三現有簡

宗鏡五十三卷苐四張肥無體
法緣現量境名現量者不度量也卽因修證
境不帶名言是任運義卽五識緣境得法自
相伹中閒無隔礙故名親緣相分有赤色卽
得赤色之相分但不分別故任運不帶名言
故名得自相也護法云五識唯緣實五塵境
卽不緣假但任運而緣不作行解不帶名言
是現量故且如眼識緣靑黃赤白四般實色
時長短方圓假色雖不離實色上有眼識但
緣實不緣長短假色也眼識定不緣長短色
唯意識作長短心而緣也如五識初念與明
了意識緣五塵境時唯是現量得五塵之實
色若後念分別意識起時卽行解心中作長
短色緣是比量心緣也卽五識唯是現量緣
實不緣假故論云無有眼等識不緣實境生
卽五識唯緣實是自相境如眼識緣靑境自
相時得靑色之自相若後念分別意識起時
卽非靑色解便是共相比量也纔作解心時
不實靑色之體爲帶名言是在假相也故識
論云謂假智詮不得自相唯於諸法共相而
轉也言假智者卽作行解心名假智也言詮
者心上解心名句文及聲上名句文是能詮
皆不得所詮自相也又釋云顯假不依眞唯
依共相轉卽此眞事不說心識實體名眞但
心所取法自體相言說不及假智緣不著說
之爲眞此唯現量智知性離言說及智分別
此出眞體非智詮及如色法等而爲自性水
濕爲性但可證知言說不及第六意識隨五
識後起緣此智故發言語等但是所緣所說
法之共相非彼自相又遮得自相名得共相
若所變中有共相法是可得者卽得自

@@宗鏡五十三卷苐五張肥體
應一切法可說可緣故共相法亦說緣不及
然非是執不堅取故如五藴中以五藴事爲
自相空無我等理爲共相又以理推無自相
體且說不可言法體名自相可說爲共相以
理而論共旣非共自亦非自爲互遮故但各
別說說空無我等是共相者從假智說此但
有能緣行解都無所緣空實共體入眞觀時
則一一法皆別了知非作共解言說若著自
相者說火之時火應燒口火以燒物爲自相
故緣亦如是緣火之時火應燒心今不燒心
及不燒口明緣及說倶得共相若爾喚火何
不得水不得火之自相故如喚於水此理不
然無始慣習共呼故今緣於靑作靑解者此
比量智不稱前法如眼識緣色稱自相故不
作色解後起意識緣色共相不著色故遂作
靑解遮緣非靑之物遂作靑解非謂靑解卽
稱靑事故唯識頌云現覺如夢等巳起現覺
時見及境巳無寧許有現量此謂假智唯緣
共相而得起故法之自相離分別故言說亦
爾不稱本法亦伹只於共相處轉今大乘宗
唯有自相體都無共相體假智及詮但唯得
共不得自相若說共相唯有觀心現量通緣
自相共相若法自相唯現量得共相亦通比
量所得乃至故言唯於諸法共相而轉此之
自相證量所知非言說等境故又疏問云何
故名自相共相答曰若法自體唯證智知言
說不及是爲自相若法體性言說所及假智
所緣是爲共相問曰如一切法皆言不及而
復乃云言說及者是爲共相一何乖返答曰
共相是法自體上義更無引體又此名詮

@@宗鏡五十三卷苐六張肥*
火等法時遮非火等此義卽通一切火上故
言共相卽其義也非苦空等之共相理若爾
卽一切法不可言不可言亦不稱理遮可言
故言不可言非不可言卽稱法體法體亦非
不可言故而今乃言名得共相之自性故今
應解此非法體其義可然言名等詮共相非
謂卽得共相體但遮得自相故言名詮共相
又自相者卽諸法之自體相如火以煖爲自
相喚火之時不得煖故不得自相此煖自相
唯身識現量證故非名所得共相者此以名
不所詮之義名共相共相有二一者共自類
相二者共異類相如言火時不該於水等但
徧一切火上故名共自類相若言苦空無常
等則不唯在一類法上及徧一切水火等法
上故名共異類相又自相者唯五根五塵心
心所得謂五根是第八現證五塵是五八心
心所現量證自體性獨散意識等尙不得自
體性何況名詮得自體性也五識緣五塵境
時具四義故名得法自相一任運故二現量
故三不帶名言故四唯緣現在境故得名自
相意識所緣境有二若是獨頭意識所緣境
卽於法處收若明了意識所緣境卽於色處
攝且如眼識明了意識初一念率爾同緣色
時伹緣色之自相後念明了意識分別所緣
色上長等假色卽是共相雖然長等假色是
明了意識所緣境亦在於色處収爲是假故
眼識不緣也乃至聲亦耳且如耳識初刹那
率爾與明了意識同緣聲時亦是得法自相
後念意識起緣於聲上名句文三有分別行
解等緣假也今五識旣無分別行解所以不

宋鏡五十三卷苐七張肥
緣假也問且如色有二十五種靑黃等四般
顯色是實餘是假聲有十二種唯執受不執
受聲是實餘是假觸有二十六種四大是實
餘是假此中實者五識緣於五塵處攝若假
者論主旣言五識不緣是意識緣如何不於
法處攝耶答第六明了意識緣長等假色有三義
故所以不於法處攝一明闇不同二以假從
實三以影從質具此三義故於色處攝也若
獨頭意識無此三故所以法處攝且第一明
闇有異者若明了意識與五識初念率爾心
時卽是現量不緣其假至後念明了意識分
別心生卽緣假色五識正緣實色時此意於
五識所緣實色而生行解緣其假是六與五
識不同時起分別故卽此意識卽是明也所
緣假色等卽於色處攝不於法處收若是獨
頭意不假五識而生分別但約獨起者卽是
闇意識卽於法處攝二以假從實者以長等
假色依他實色上立雖意識緣攝此假色歸
於實色㧾於色處攝也不於法處收三以影
從質長等假色是第六識託五塵實色爲質
而變起長等假相分緣將此假相分長等色
就五塵實色處收㧾於色處攝也若獨頭意
識不必有本質也此有三義故假五塵色㧾
於色收若是獨頭生闇意識所緣之境卽法
處收問五根於何敎中證是現量答誠
證非一圓覺經云譬如眼光照了前境其光
圓滿得無僧愛可證五根現量不生分別其
眼光到處無有前後終不捨怨取親愛姸増
醜例如耳根不分毁讃之聲鼻根不避香臭
之氣舌根不簡甛苦之味身根不隔澁

@@宋鏡五十三卷苐八張肥*滑
之觸以率爾心時不分別故刹那流入意地
纔起尋求便落比量則染淨心生取捨情起
問眼等五根緣境之時當具幾義答
緣者是緣籍之義境有二義一所籍義二所
照義言所籍者如緣有體境籍彼爲所緣緣
故言所照者雖不籍彼爲所緣然是所照瞩
處亦說爲境如眼等五根照色等境雖非所
緣然對此根得名爲境是所照故又眼根照
色眼識緣色乃至身根覺觸身識了觸等又
古德問五識旣唯緣實色只如長短等依色
境現前時眼根不壞此時眼識爲緣爲不緣
若言緣者便犯五識緣假之過若不緣者何
故閉眼不見開眼乃見耶答此時眼識伹得
靑等實色而同時意識依眼根爲門分明顯
了取得長等據意識得合法處収伹緣此時
意識依眼根取對所依根故色處攝問
前五識具幾業能了前境答前五識具六
業瑜伽論云一唯了別自境所緣二唯了別
自相三唯了別現在四唯一刹那了別五隨
意識轉隨善染轉隨發業轉六能取愛非愛
果問眼識現量稱境而知若眼病之時或
見靑爲黃豈稱境耶若不稱境何名現量答
一師云見靑爲黃實是意識謂由根病故引
得病眼識由病眼識故遂引非量意識見靑
爲黃非眼識見靑爲黃由病眼識能起見黃
識故作是說二師云由病眼根引病眼識雖
見靑爲黃而不作黃解故是現量如無分別
觀佛性眞如爲八自在我時雖不稱境而無
分別智不作我解故得是現量此亦然也雜
集論問云若了別色等故名爲識何故但

@@宗鏡五十三卷苐九張肥
名眼等識不名色等識耶答以依眼等五種
解釋道理成就非於色等何以故眼中之識
故名眼識依眼處所識得生故又由有眼識
得有故所以者何若有眼根識定生不盲瞑
者乃至闇中亦能見故不由有色眼識定生
以盲瞑者不能見故又眼所發識故名眼識
由眼變異識亦變異色雖無變識有變故如
迦末羅病損壞眼根於靑等色皆見爲黃又
屬眼之識故名眼識由識種子隨逐於眼而
得生故又助眼之識故名眼識作彼損益故
所以者何由根合識有所領受令根損益故
境界故又如眼之識故名眼識倶有情數之
所攝故色則不爾不決定故眼識旣然餘識
亦爾問爲眼見色爲識等耶答非眼見色亦
非識等以一切法無作用故由有和合假立
爲見又由六相眼於見色中最勝非識等是
故說眼能見諸色何等爲六一由生因眼能
生彼故二由依處見依眼故三由無動轉眼
常一類故四由自在轉不待緣合念念生故
五由端嚴轉由此莊嚴所依身故六由聖敎
如經中說眼能見色故如是所說六種相貌
於識等中皆不可得識動轉者當知多種差
別生起問六根所成各有幾義答古釋
云各有二義一是異熟二是長養且如眼根
者如過去業招今世眼名異熟眼於今世時
因飮食等長小令大養瘦令肥名長養眼餘
五根亦然問若無外境應無現量能覺之
心若無現量能覺云何世人作如是覺我今
現證如是境耶答古德云現覺如夢者如
正起現量五識證色等五境之時伹唯能證

宗鏡五十三卷苐十張肥*
所證色等境不能覺現量能覺之心所以者
何覺能覺法是意識正隨起五識時必無意
識故於此念必不能覺現量之心至第二念
正起意識覺前念五識現量時無所覺現量
五識及現量所學之境並巳謝滅所以者何
以諸識不並生故起意識時現量五識巳滅
又有爲法刹那滅故現量五識所緣之境此
時亦巳謝滅若言須有實外境方能生心者
且如後念意識緣前念現量五識爲境豈是
實有法耶由過去無體故此過去現量五識
巳滅今雖無體猶能爲境生於意識何必五
識須緣心外實境而生耶謂若在睡時正起
夢心卽不能起覺夢之心至睡惺後起覺夢
心時其所覺之夢心巳滅其五識現量正起
時未能起覺現量意識心及至第二念起得
覺現量五識之意識心其所覺現量五識巳
滅與覺夢心相似故舉爲喻又難定許有現
量耶謂正起覺現量之能覺意識時彼所覺
五識定有耶答此時所覺巳滅雖無體猶生
能覺之心何妨外境是無能生識耶然大乘
五境雖似有而非心外與凡小不同問於
眼等六識中有幾分別答略有三種一自
性分別唯緣現在所緣諸行自相行分別所
緣行卽五塵也自相行如色以靑爲行相眼
識緣時亦任運作靑行相名自行又自相行卽
能緣行簡共相行如緣靑時卽緣黃不著二
隨念分別於昔曾所受諸行追念行分別唯
緣過去三計度分別於去來今不現前思彳
行分別卽非有計有是非量境然約三世計
度不定一世又雜集論於三分別中復有七

@@宗鏡五十三卷十一張肥
種分別一謂於緣任運分別謂五識身如所
緣相無異分別於自境界任運轉故二有相
分別謂自性隨念二種分別取過現境種種
相故三無相分別謂希求未來境行分別四
尋求分別五伺察分別六染汙分別七不染
汙分別此四分別皆用計度分別以爲自性
所以者何以思度故或時尋求或時伺察或
時染汙或不染汙種種分別又攝大乘論有
十種根境微細分別論云復次㧾攝一切分
別略有十種一根本分別謂阿頼耶識二緣
相分別謂色等識三顯相分別謂眼識等幷
所依識四緣相變異分別謂老等變異樂受
等變異貪等變異逼害時節代謝等變異捺
落迦等諸趣變異及欲界等諸界變異五顯
相變異分別謂卽如前所說變異所有變異
六他引分別謂聞非正法類及聞正法類分
別七不如理分別謂諸外道聞非正法類分
別八如理分別謂正法中聞正法類分別九
執著分別謂不如理作意類薩迦邪見爲本
六十二見趣相應分別十散動分別謂諸菩
薩十種分別釋曰根本分別者謂阿頼耶識
是餘分別根自性亦是分別故名根本分別
緣相分別者謂分別色等有如是緣相顯相
分別者謂眼識等幷所依識顯現似彼所緣
相故緣相變異分別者謂以色等影識變異
所起分別老等變異者謂色等識似老等相
起諸變異何以故內外色等皆有老等轉變
相故等者等取病死變異樂受等變異者由
樂受故身相變異如說樂者靣目端嚴等者
等取苦及不苦不樂受貪等變異者謂由貪

@@宗鏡五十三卷十二張肥
等身相變異等者等取嗔癡忿等如說忿等
惡形色等逼害時節代謝等變異者謂殺縛
等令身相等生起變異時節代謝亦令内外
身樹色等形相改變如說寒等所逼切時身
等變異捺落迦等諸趣變異者等卽等取一
切惡趣彼惡色等變異共了及欲界等者界
變異者等取色界無色界中無似色等影像
識故於諸天中及靜慮中亦有有情及器色
等種種變異如末尼珠威神力故種種淨妙
光色變異顯相變異分別者謂由眼等所依
根故令似色等影像顯現眼識等識種種變
異卽於此中起諸分別卽知如前說老等變
異隨其所應而起變異何以故如說眼等根
有利鈍識明昧故如無表色所依變異彼亦
變異由樂受等變異亦爾如說樂者心安定
故如說苦者心散動故貪等逼害時節代謝
亦爾捺落迦等及欲界等依身變異識亦變
異如應當知無色界中亦有受等所作變異
諸識分別他引分別者謂善惡友親近所起
及與聽聞正非正法爲因分別卽是外道迦
比羅等及正法中諸騷揭多所有分別名不
如理如理分別如是二種隨其所應能生邪
見正見相應二種分別薩迦邪見爲因所起
六十二見相應分別卽梵綂經中前際後際
分別謂我過去爲曾有耶如是等分別名執
著分別言見趣者是品類義散動分別者散
亂擾動故名散動此卽分別是故說名散動
分別此卽擾亂無分別智何以故由此擾亂
般若波羅蜜多故無分別智卽是般若波羅
蜜多謂諸菩薩十種分別者謂諸菩薩能發

宗鏡五十三卷十三張肥
語言他引而轉不稱眞理十種分別何以故
證會眞理若正現前不可說故問前三分
別於八識中幾識能具荅八識中唯第六
識具三分別自第七識唯有自性分別以緣
現在故或可末那亦有計度以計度執我故
若論體性計度分別以慧爲性隨念以念爲
性分別以慧爲性眞法之中旣無虛妄八識
所以無此分別又古師於十種分別就八識
廣辯問八識中各且幾分別答第六識具廣
略十種分別前五識唯自性任運二種分別
五識於自境界任運轉故第七識具計度染
汙有相三種分別第八識同前五識得有自
性任運分別若自性任運分別自現量若計
度染汙無相分別唯比非二量若有相分別
一分緣現在者通三量一分緣過去者唯比
非二量若隨念分別無漏卽是現量若有漏
卽比非二量問何故五識無分別執耶
答夫言執者須是分別籌度之意方能堅執
五識雖有慧而伹任運不能分別籌度故五
無執唯第六也
宗鏡錄卷第五十三
音義
熾<昌志反>澁<色立反>滑<戶入反>瘦<所祐反>搆<古候反也成也>合
伺<相吏反察也>捺<奴曷反手挍也>騷<蘇遭反愁也>
戊申歲分司大藏都監開板

@@宗鏡錄卷第五十四肥
慧日永明寺主智覺禪師延壽集
夫意言分別萬有倶空則名義無性一切衆
生於見聞中應不成顚倒以名中無義義中
無名倶是客故荅萬法本空熏習成有於
本空中起諸情執顚倒寶性論云問名中無
義義中無名二倶客者若人執名異於義義
異於名此人旣無顚倒則於義中應無僻執
不應聞說好惡生憂喜心名義不相關故當
知客義是汝顚倒荅由夂時數習顚倒故有
此僻執不關名義相應由名言熏習心故必
由此法門生分別心起虛妄僻執如密嚴經
偈云是時金剛藏復告大衆言賴耶無始來
爲戲論熏習諸業所繫縛輪轉無有窮亦如
於大海因風起波浪恒生亦恒滅不斷亦不
常由不悟自心隨識境界現若了於自心如
火焚薪盡通達於無漏則名爲聖人藏識變
衆境彌綸於世閒意執我我所思量恒流轉
諸識類差別各各了自境積集業爲心徧積
集名意了別名爲識五識取現境如瞖見毛
輪隨見而迷惑於似色心中非色計於色譬
如摩尼珠日光所照隨其所應現各雨自類
物阿頼耶亦爾如來清淨藏和合於習氣變
現周世閒與無漏相應雨諸功德法譬如乳
變異成酪至酪漿藏識亦如是變似於衆色
如瞖見毛輪有情亦復爾以惡習氣瞖住藏
識眼中於諸非色處此所見諸色猶如於陽
焰遠離於有無皆賴耶所現仁者依眼色而
生似色識如幻住眼中飄動猶熱焰色皆是
藏識與色習相應變似體非有愚夫妄分

@@
宗鏡五十四卷苐二張肥別諸惛醉放逸坐
臥及狂走頓起諸事業皆是頼耶識猶如盛
赫日舒光照於地蒸氣如水流渴獸望之走
賴耶亦復爾體性實非色而似於色現惡覺
妄生著如磁石吸鐵迅速而轉移雖無於情
識似情識而動如是頼耶識爲生死所攝往
來於諸趣非我而似我如海中漂物無思隨
水流頼耶無分別後身而運動譬如二象鬪
被傷者永退頼耶亦如是斷染無流轉譬如
淨蓮華離泥而皎潔人天皆受用莫不咸珍
敬如是頼耶識出於習氣泥轉依得清淨佛
菩薩所重譬如殊勝寶野人所輕賤若用飾
冕旒則爲王頂戴如是賴耶識是清淨佛性
凡位恒雜染佛果常寶持如美玉在水苔衣
所纏覆頼耶處生死習氣縈不現於此頼耶
識有二取相生如蛇有二頭隨樂而同往頼
耶亦如是與諸色相具一切諸世閒取之以
爲色惡覺者迷惑計爲我我所若有若非有
自在作世閒頼耶雖變現體性恒甚深於諸
無智人悉不能覺了譬如於幻師幻作種種
獸或行而或走似有情非實頼耶亦如是幻
作於世閒一切諸有情體性無眞實凡愚不
能了妄生於取著起微塵勝性有無異分別
及與於梵天丈夫等諸見問眼見色者爲
是眼見爲是識見荅非眼識境等各有決定
見性但以三和合故假名爲見下五根聞齅
嘗觸等例爾雜集論云非眼見色亦非識等
以一切法無作用故由有和合假立爲見故
稱眼能見色又識之於根乍出乍入如鹿在
綂猶鳥處籠啄一捨一周而復始無暫休息
識在根籠亦復如是或在

宗鏡五十四卷苐三張肥
於耳或在於眼來去無定不可執常雖復無
定相續不斷何爲不斷以妙用無閒故若凡
夫爲色塵所縛不得自在若見一法則被一
法礙不能圓通法界是以金剛經云若菩薩
心住於法而行布施如人入闇則無所見首
楞嚴經云由塵發知因根有相相見無性猶
若交蘆由塵發知者卽見分因根有相者卽
相分相見無性者心境互生各無自體心不
自立由塵發知境不自生因根有相二虛相
倚猶若交蘆知見立知卽無明本知見無見
斯卽涅槃但了了見無可見卽通法界見卽
是涅槃若了了聞無可聞無可聞卽通法界
聞卽是涅槃一切諸法本來涅槃以分別心
妄見所隔不知自識翻作無明又首楞嚴經
云緣見因明暗成無見不明自發若不假明
暗等見見色之時則見餘根若離念徧法界
見鐵圍山一切相皆不能蔽若六根伏則不
得六根相如十人患瞖共見空華一人眼可
則不見餘九人還見各各自除妄見則不得
一切相物物皆眞又十箇空華一人能見十
人眼可餘華㧾亡伹一妄除皆不見諸相一
相則一切相爲一切相皆我心起是知一瞖
在目千華競飛一妄動心諸塵倂起若能離念
則當處坐道場轉大法輪倶成佛道問
耳聞說法聲時㧾具幾識荅具三識第八
先託佛無漏聲名句文爲本質了耳識緣聲
意識同時緣名句文等方得名聞古德問云
且如緣佛聲名句文時爲自耳識意識緣得
名句文名聞爲先要自第八託佛本質聲變
起相分了耳識意識託第八相分爲質變

@@宗鏡五十四卷苐四張肥
相分緣方得聞耶荅設爾何失難二倶有過
若第八不先變佛聲耳意三識便緣名句文
者卽因中前六劣不能直緣須先假第八變
若第八不先變卽心外取法唯識不成若託
自第八相分爲質緣者第六識所變相分卽
無名句文旣無名句文卽意不能生解爲第
八識但變得佛本質徑直聲本質徑直聲上
且無名句文爲第八不緣故此荅云理實第
六識緣自第八相分爲境謂佛本質聲及自
第八變影像聲合爲一聲世尊本質聲旣有
名句文等第六識於自耳根緣第八相分聲
名句文三不無爲佛本質聲上有名句文例
如世閒人共看一紙文書若不識書人但見
其紙墨黑白色卽不能知其義理差別若識
書人見紙墨黑白及能知其閒義理差別今
耳識及第八如不識書人第六如識書人第
六旣緣實聲亦能緣得名句文故又聲是所
依名句文是能依名句文依實聲上有旣有
實聲其名句文自連帶聲上有故意識爲能
分別故自然緣得又聞卽比量聽聞名句文
三等時向心所上比度生解唯第六識具比
量若緣名義便在意中問夫聞法者旣託
諸佛悲願爲本質作増上緣衆生但自心識
心上所變得影像相分文義此卽實無心外
法爲執見未信者於世法中事如何引證印
成後信入一乘門荅世法卽佛法佛法卽
世法云何更舉事立況然爲未決定信者寧
無方便若論比知觸目咸是且舉一二略類
此宗如西國婆羅門求聰明常供養天神等
後於夢中見有天人授與呪論等法然夢中

@@宗鏡五十四卷苐五張肥*實
無天人爲說聰明法論呪等託天人爲増上
緣自識心上變作論呪解今衆生見聞亦爾
然於比況中夢喻最親以自夢中實無外境
皆是夢心變起可爲現證又此土周畼耕田
毋欲得子歸其毋遂齧指周畼在田下心痛念
云是毋喚我及歸果如其言毋雖有喚子之
心而不發言如來但有說法之心而不說法
自是衆生心上變起故若正解者卽諸佛悲
願爲應機熟冝聞爲感感應道交非一非異
唯心方顯不落斷常不可各取一邊違於中
道問根塵所對現證分明如何圓通得入
空理荅眼對色塵無而有見異熟業果不
可思議唯智所知非情所測諸法實性親證
方明有見有聞世俗心量若約眞諦根境倶
空且如世俗門中見無自性如眼勝義根如
火旣能發識又能照境識如人能了別境如
物故知無根不能發識無識不能了境無境
不能起見三法和合方成見性則見性無從
和合非有如思益經偈云悉見十方國一切
衆生類而於眼色中終不生二相諸佛所說
法一切能聽受而於耳聲中亦不生二相能
於一心中知衆生諸心自心及彼心此二不
分別廣百門論破根境品云眼等根塵若執
實有理必不然所以者何違比量故謂眼非
見如耳等根耳亦非聞如眼等根鼻不能齅
如舌等根舌不能嘗如鼻等根身不能覺如
上諸根一切皆由造色性故或大種故或業
果故又眼等根皆有質礙故可分析悉令歸
空或無窮過是故不應執爲實有但是自心
隨因緣力虛假變現如幻事等俗有眞無

宗鏡五十四卷苐六張肥
又破情品云眼爲到色見耶不到色見耶若
眼去到色乃見者遠色應遟見近色應速見
何以故去法爾故而今近甁遠月一時見是
故知眼不去若不去則無和合復次若眼力
不到色而見者何故見近不見遠遠近應一
時見故知見性無從諸根例爾如還原集自
他觀門云兩身爲自他彼身爲他已身爲自
一身復爲自他色身爲他心卽爲自心復爲
自他心卽爲他智卽爲自智復有自他有所
得智爲他無所得智爲自無所得智復有自
他淨智爲他是淨亦淨爲自觀身實相觀佛
亦然稽首如空無所依心淨巳度諸禪定無
住則無本覺此名爲佛假名名爲佛亦無佛
可成無成可成無出可出是名佛出無所見
了了見了了見無所見但有名字名字性空
無所有鏡像如虛空虛空如鏡像色心如虛
空虛空如色心色心如鏡像鏡像身無二亦
復非是一若能如是解諸佛從中出諸佛唯
有名如空應響聲無心究竟道法法自然平
平處亦無平無平作平說此中言語斷心行
處亦滅眼空保色空色空保眼空兩空自相
保則無眼識賊耳空保聲空聲空保耳空兩
空自相保則無耳識賊鼻空保香空香空保
鼻空兩空自相保則無鼻識賊舌空保味空
味空保舌空兩空自相保則無舌識賊身空
保觸空觸空保身空兩空自相保則無身識
賊心空保法空法空保心空還是一空能保
二空亦能保一空是故号空空假名說見諦
若知六根淨卽無六塵賊若無六塵賊心王
自清淨方便持化凡題名寄佛性釋曰是以

@@宗鏡五十四卷苐七張肥
若眼空色不空色空眼不空則不可相保以
根境異故必爲侵害若同一性卽無疑矣如
世閒作保之人若是忠良人卽可忠良人作
保若惡行人則不可保以情性異故六種根
塵和同旣爾一切萬法順旨亦然故首楞嚴
經云佛告阿難根塵同原縛脫無二識性虛
妄猶如空華阿難由塵發知因根有相相見
無性同於交蘆是故汝今知見立知卽無明
本知見無見斯卽涅槃無漏眞淨云何是中
更容他物問色塵質礙可分析歸空聲性
虛通應是實有荅聲塵生滅動靜皆空聲
不至於耳根根不往於聲所旣無一物中閒
往來則心境倶虛聲不可得如首楞嚴經云
復次阿難云何十二處本如來藏妙眞如性
阿難汝且觀此祗陀樹林及諸泉池於意云
何此等爲是色生眼見眼生色相阿難若復
眼根生色相者見空非色色性應消消則顯
發一切都無色相旣無誰明空質空亦如是
若復色塵生眼見者觀空非色見卽消亡亡
則都無誰明空色是故當知見與色空倶無
處所卽色與見二處虛妄本非因緣非自然
性又推聲處文云阿難汝更聽此祗陀園中
食辦擊鼓衆集撞鐘鐘皷音聲前後相續於
意云何此等爲是聲來耳邊耳往聲處阿難
若復此聲來於耳邊如我乞食室羅筏城在
祗陀林則無有我此聲必來阿難耳處目連
迦葉應不倶聞何況其中一千二百五十沙
門一聞鐘聲同來食處若復汝耳往彼聲邊
如我歸住祗陀林中在室羅城則無有我汝
聞皷聲其耳巳往擊皷之處鐘聲齊出應不

@@宗鏡五十四卷苐八張肥
倶聞何況其中象馬牛羊種種音響若無來
往亦復無聞是故當知聽與音聲倶無處所
卽聽與聲二處虛妄本非因緣非自然性又
推香處文云阿難汝又齅此鑪中栴檀此香
若復燃於一銖室羅筏城四十里内同時聞
氣於意云何此香爲復生栴檀木生於汝鼻
爲生於空阿難若復此香生於汝鼻稱鼻所
生當從鼻出鼻非栴檀云何鼻中有栴檀氣
稱汝聞香當於鼻入鼻中出香說聞非義若
生於空空性常恒香應常在何藉鑪中爇此
枯木若生於木則此香質因爇成煙若鼻得
聞合蒙煙氣其煙騰空未及遥遠四十里內
云何巳聞是故當知香鼻與聞倶無處所卽
齅與香二處虛妄本非因緣非自然性推味
處文云阿難汝常二時衆中持鉢其閒或遇
酥酪醍醐名爲上味於意云何此味爲復生
於空中生於舌中爲生食中阿難若復此味
生於汝舌在汝口中只有一舌其舌爾時巳
成酥味遇黑石蜜應不推移若不變移不名
知味若變移者舌非多體云何多味一舌之
知若生於食食非有識云何自知又食自知
卽同他食何預於汝名味之知若生於空汝
噉虛空當作何味必其虛空若作鹹味旣鹹汝
舌亦鹹汝靣則此界人同於海魚旣常受鹹
了不知淡若不識淡亦不覺鹹必無所知云
何名味是故當知味舌與嘗倶無處所卽嘗
與味二倶虛妄本非因緣非自然性推觸處
文云阿難汝常晨朝以手摩頭於意云何此
摩所知誰爲能觸能爲在手爲復在頭若在
於手頭則無知云何成觸若在於頭手則

宗鏡五十四卷苐九張肥*林
無用云何名觸若各各有則汝阿難應有二
身若頭與手一觸所生則手與頭當爲一體
若一體甘觸則無成若二體者觸誰爲在在
能非所在所非能不應虛空與汝成觸是故
當知覺觸與身倶無處所卽身與觸二倶虛
妄本非因緣非自然性今推十二根塵處所
旣無則前六根門無處而入後十八界無界
而分可驗衆生界中卽今現行心境倶空世
俗諦中假施設法悉皆無有夫宗鏡所錄皆
是現證法門一入全眞更無前後如或不信
但靜思看若見一念無生自然與經冥合如
菩薩念佛三昧經偈云此身常無知如草木
瓦礫善提無形色寂滅恒不生身不觸菩提
菩提不觸身心不觸菩提菩提不觸心而能
有相觸實爲不思議釋曰故知色不至眼耳
不到聲而有見聞是不可思議以自性離中
而有顯現故知六根無對皆是無諍法門諸
境含虛盡冥不二之道卽今衆生境界眞不
可思議矣曷用遠求諸聖作用而自鄙劣者
哉此宗鏡是照衆生之癡闇同諸佛之光明
使法界含生一時圓證如法集經云須菩提
白佛言世尊眼色二法無所諍競以不和合
故以此二法不相到故夫不合不到法皆無
違諍世尊法無有二是故不諍廣百門論破
根境品云復次若耳根境合知者不應遠近
一時倶聞聲從質來旣有遠近不應一念同
至耳根耳無光明不應趣境又聲離質來入
耳聞亦不應理鐘皷等聲現不離質遠可聞
故若耳與聲無聞而取如香等不辯方維若
耳與聲不合而取應無遠近一切皆聞不合

@@宗鏡五十四卷苐十張肥
體無相無別故或應一切皆不能聞是故耳
根聲合不合實取自境二倶不成又云心若
趣塵體則不徧心常往境我應無心然微細
心身中恒中睡眠悶等諸位常行有息等故
夢可得故勞倦増故引覺心故任持身故觸
身覺故又若内身恒無心者如死屍等害應
無愆供應無福則與空見外道應同有執心
體不徧不行但用有行亦同此過心用心體
不相離故又若心體往趣前塵有觸內身應
無覺受應動思慮不損內心如是諸宗執實
根境皆不應理應信非眞又一切世閒有情
無情諸法義相如依陽焰有水想生誑惑自
心亦爲他說由此妄想建立根塵及餘世閒
諸事差別如顯此想依多法成是假非眞故
說想藴乃至如諸幻事體實雖無而能發生
種種妄識眼等亦爾體相皆虛如矯誑人生
他妄識想隨此發境豈爲眞根境皆虛猶如
幻事大集經偈云至心念法思惟法是故不
見色與聲若得入於深法界爾時則無色聲
等般若燈論偈云眼不見色塵意不知諸法
此名最上實世人不能度是以根境唯心名
相倶寂故知世諦眞諦同趣佛乘有情無情
咸歸智地以眞無中絕名絕相心智路斷是
不可思議以俗有中如幻如化無中顯現是
不可思議不可以情識知不可以有無測所
以廣百門論明世閒法有五種難測頌云世
閒諸所有無不皆難測根境理同然智者何
驚異論曰如一思業能感當來内外無邊果
相差別極善工匠所不能爲是名世閒第一
難測又如外種生長芽莖無量枝条華葉根

@@宗鏡五十四卷十一張肥
果形色閒雜嚴麗宛然是名世閒第二難測
又如華樹名曰無憂婬女觸之衆華競發枝
条垂拂如有愛心是名世閒第三難測又如
華樹名如樂音聞作樂聲舉身搖動枝条裏
娜如舞躍人是名世閒第四難測又如華樹
名好鳥吟聞鳥吟聲卽便搖動枝条裡娜如
喜抃人是名世閒第五難測如是難測世事
無邊根境有無方之甚易世俗故有勝義故
空諸有智人不應驚異如中觀論偈云以法
知有人以人知有法離法何有人離人何有
法法者眼耳苦樂等人者是本住汝謂以有
法故知有人以有人故知有法今離眼耳等
法何有人離人何有眼耳等法復次一切眼
等根實無有本住眼耳等諸根異相而分別
眼耳等諸根苦樂等諸法實無有本住因眼
緣色生眼識以和合因緣知有眼等諸根不
以本住故如是故偈中說一切眼耳等根實
無有本住眼耳等諸根各自能分別問曰若
眼等諸根無有本住者眼等一一根云何能
知塵若一切眼耳等諸根苦樂等諸法無本
住者今一一根云何能知塵眼耳等諸根無
思惟不應有知而實知塵當知離眼耳等諸
根更有能知塵者荅曰若爾者爲一一根中
各有知者爲一知者在諸根中二倶有過何
者若諸根各有知者卽成多人若一知在諸
根中者或眼正緣色時知巳屬眼聲塵起時
耳應不聞如無言說經偈云内外地界無二
義如來智慧能學了彼無二相及不二一相
無相如是知金光女經云文殊師利語彼童
女應觀諸界童女荅言文殊師利譬如劫燒

宗鏡五十四卷十二張肥
時三界等亦爾般若波羅蜜經云彼一切法
無知者無見者彼說法師亦不可得不可以
心分別不可以意能知佛毋經云阿姉眼不
見色乃至意不知法如是菩提離故眼色離
乃至菩提離故意法離等入楞伽經偈云如
水流枯竭波浪則不起如是意識滅種種識
不生又偈云此中無心識如虛空陽焰如是
知諸法而不知一法究竟一乘寶性論偈云
如一切世閒依虛空生滅依於無漏界有諸
根生滅火不燒虛空若燒無是處如是老病
死不能燒佛性地依於水住水復依於風風
依於虛空空不依地等如是陰界根住煩惱
業中諸煩惱業等住不善思惟不善思惟行
住清淨心中自性清淨心不住彼諸法陰入
界如地煩惱業如水不正念如風淨心界如
空依性起邪念念起煩惱業能起陰界入依
上於五陰界入等諸法有諸根生滅如世界
成壞淨心如虛空無因復無緣及無和合義
亦無生住滅如虛空淨心常明無轉變爲虛
妄分別客塵煩惱染又五現識不動唯意識
分別如首楞嚴經云佛告阿難識性無源因
於六種根塵妄出汝今徧觀此會聖衆用目
循歷其目周視但如鏡中無別分析汝識於
中次第標指此是文殊此富樓那此目犍連
此須菩提此舎利弗等如五現量周圓而視
如鏡中鑑像而無分別若第六意根卽次第
分別非如五現量頓見又經云識動見澄者
見澄卽五現量識分別爲動又經云本無所
從者此識心本來湛然不從修得本來澄寂
五現量識亦復如是問意識緣境多少三

@@宗鏡五十四卷十三張肥
境三量中何分別荅古德云第六意識卽
比量意識能緣三世法三性法三界法一百
法等法爾皆是第六意識緣也有二一明了
二獨頭且明了者唯於五根門中取五塵境
是初念與五同緣時率爾心中唯是現量緣
其實五塵境若後念巳去不妨通比量非量
作行解緣其長等假色卽比量或於五塵上
起執時便是非量卽明了意識前後許通三
量三境中若緣五塵實法時是性境若後念
行解心緣長等假色時卽眞獨影似帶質二
獨頭意識有三一夢中獨頭亦緣十八界法
唯是獨影境非實此夢中境唯是法處收亦
無本質二覺寤獨頭而緣一切法有漏無漏
有爲無爲丗出丗閒有體無體空華兎角三
世一切法皆悉緣得問此覺寤意識一念
緣十八界時有幾相分幾本質幾見分
荅本質相分各有十八箇見分唯一問如何
有十八相分荅十八相分從十八本質起卽
有十八相分如一靣鏡中觀無量人影外邊
有十八實人鏡卽是一於鏡上現有十八人
影像見分亦爾一見分能緣得十八相分若
質影有十八以是所緣境則無過若一念有
十八見分便有多心過三定中獨頭亦緣十
八界一百法過未境及眞如等若假若實皆
能緣故三量分別者若是明了意識前後念
通三量夢中獨頭唯非量以不稱境故覺寤
通三量若緣有體法時緣五境界等通現量
故若緣五根界七心界等是比量若緣空華
過未境等通比量非量若定中唯是現量雖
緣假法以不妄執無計度故唯現量又獨頭

@@宗鏡五十四卷十四張肥
意識卽獨生散意緣影像門影像者諸有極
微是極逈極略二色皆是假影色也但於觀
心析麤色至色邊際假立極微唯觀心影像
都無實體
宗鏡錄卷第五十四
音義
僻<芳辟反邪僻也>瞖<於計反目瞖>烝<煮仍反冬祭>冕<亡辯反冠冕>旒
<力求反旒旐也>啄<竹角反鳥啄>畼<丑亮反通也>齧<五結反咬也>撞<直降>
銖<巿朱反分銖也>爇<如劣反放火也>酥<素姑反酥乳酪也>噉<徒敢反食噉也>
鄙<芳美反>矯<居夭反詐>褭<奴鳥反>娜<奴可反>抃<皮變反擊手也>
戊申歲分司大藏都監開板

宗鏡錄卷第五十五肥
慧日永明寺主智覺禪師延壽集
夫論法處之色都有幾種荅有五種一極
略色二極逈色三受所引色四徧計色五定
果色一極略色者以極微爲體但是析彼五
根五塵四大定果色至極微位卽此極微便
是極略色體二極逈色者卽空閒六般光影
明暗等麤色今析此六般麤色至極微位取
此細色爲極逈色體又若上下空界所見靑
黃赤白光影明暗卽㧾名空一顯色及門窓
孔隙中所現者卽㧾名逈色三受所引色者
受者是領納義所引色者卽思種現上有防
發功能名所引色意云由於師敎處領受爲
能引發起思種現上防發功能名所引色卽
此防發功能不能表示他故亦名無表色卽
以無表色爲體四徧計色者卽妄心徧計五
定果色者定中現境巳上法處五般色都分
爲三門一影像門二無表門三定果門第一
影像門者影者流類義像者相似義卽所變
相分是本質之流類又與本質相似故名影
像諸有極微者卽是極略極逈二色此但是
觀心析麤成細假立極微唯有觀心影像都
無實體獨生散意者卽簡定中及明了意識
今唯取散位獨頭闇意識故此散意識構獲
緣五根五塵水月鏡像時當情變起徧計影
像相分此是假非實故與極略等同立一影
像門問且如水中月鏡中像眼識亦緣如何
言假唯意識緣荅水月鏡像唯是法境但以
水鏡爲緣其意識便妄計有月有像並非眼
識之境亦是徧計色收又徧計是妄心極略

@@宗鏡五十五卷苐二張肥*等
是觀心同是假影像故所以㧾立第二無表
門一律儀有表色者卽師前受戒時是由此
表色故方熏得善思種子有防發功能立其
無表色二不律儀有表色者卽正下力殺生
造業時是由此有表色方熏得不善思種子
有防發功能立其無表色若處中有表色者
卽正禮佛行道及驅擊罵詈時是由此有無
表色方熏得善惡思種亦有防發功能立其
無表色問若水月鏡像是第六意識作解心
緣唯是其假長短方圓色收者卽是明了意
識緣於色塵故如何是獨頭意識緣徧計色
收耶荅若是智者了此見相形假卽於色塵
處收若迷者不了妄執爲實變起影像此假
相分但徧計色收法處所攝問所云影像是
二所緣者何荅一親者影像踈者是質也先
辯影像者親所緣緣者謂諸相分與能緣見
分體不相離卽見分所仗託境是所籌量處
也卽所託名爲緣所慮名所緣緣此二義名
所緣緣也卽此影像有四名一影像二相分
三内所慮託四親所緣緣次辯本質者若與
能緣體相離卽踈所緣緣以隔相分故卽本
質上能緣見分相離故名離問旣相離如何
名所緣緣荅爲質能起相分生故後起約相
分令見分有所慮故卽本質起所緣故亦名
所緣緣也以親所緣緣爲増上緣故亦得名
所緣緣卽起所緣故亦有三名一名本質二
名外所慮託三名踈所緣緣卽爲本質能起
相分相分起見分見分起自證分自證分能
起證自證分卽爲質能起約自所慮託相分
故說本質亦名所緣緣且如法識能了一

@@宗鏡五十五卷苐三張肥
切法者卽第六意識都有五般皆緣法境一
定中獨頭意識緣於定境定境之中有理有
事事中有極略極逈及定自在所生法處諸
色二散位獨頭緣受所引及徧計所起諸法
處色如緣空華兎角鏡像水月構畫所生者
並法處攝三夢中獨頭緣夢中境徧計所執
法處色四明了意識依五根門與前五識同
緣五塵明了取境名明了意識五亂意識是
散意識於五根中狂亂而起然不與五識同
緣如患熱病見靑爲黃非是眼識是此緣故
緣徧計所執色又若明了意識於五根門與
五同緣五塵境故應以五識爲倶有依除獨
頭起獨頭起者㧾有四種一謂定中獨頭緣
於定境不與五識同緣二夢中獨頭緣法塵
境夢中諸相亦徧計所起三散位獨頭構劃
境相緣徧計所起色四亂意識亦名獨頭可
知問六識與幾心所相應荅論頌云此
心所徧行別境善煩惱隨煩惱不定皆三受
相應此六轉識㧾與六位心所相應謂徧行
等恒依心起與心相應繫屬於心故名心所
如屬我物立我所名心於所緣唯取㧾相心
所於彼亦取別相助成心事得心所名如畫
師資作模塡彩瑜伽說識能了別事之㧾相
作意了此所未了相卽諸心所所取別相觸
能了此可意等相受能了此攝受等相想能
了此言說因相思能了此正因等相故作意
等名心所法此表心所亦緣㧾相餘處復說
欲亦能了可樂事相勝解亦了決定事相念
亦能了慣習事相定慧亦了得失等相由此
於境起善染等諸心所法皆於所緣兼取別

宗鏡五十五卷苐四張肥
相六位差別者謂徧行有五別境亦五善有
十一煩惱有六隨煩惱有二十不定有四如
是六位合五十一一切心中定可得故餘別
別境而得生故唯善心中可得生故性是根
本煩惱攝故唯是煩惱等染性故於善染等
皆不定故乃至此六轉識易脫不定故皆容
與三受相應皆領順違非二相故領順境相
適悦身心說名樂受領違境相逼迫身心說
名苦受領中容境相於身於心非逼非悦名
不苦樂受釋云上三句頌列六位心所㧾名
下一句正解受位心所行相者心取境之㧾
相但㧾取而巳不別分別如言緣靑但㧾取
靑不更分別心所於彼取㧾別相故說亦言
如盡師資作模塡彩者師謂博士資謂弟子
如師作模盡形旣巳弟子塡彩彩於模塡不
離模故如取㧾相著彩色時令媚好出如亦
取別相心心所法取境亦爾識能了別事之
㧾相不言取別相以是主故若取別相卽心
所故作意一法獨能了別衆多別相由作意
能令心心所取境功力勝故有此㧾取多法
別相瑜伽論云以作意爲初此論以觸爲初
和合勝故名據一義觸能取三謂可意不可
意倶相違相受中攝受損害倶相違等想能
了言說因相者能取境分劑相故謂此是靑
非靑等便起言說故想之相言說因也思了
正因邪因倶相違等卽是境上正邪等相業
之因也一切心中定可得者卽徧行不問何
心但起必有故餘別別境而得生者五別境
也唯善心中可得生故者善十一法唯善心
有體是根本能生諸惑卽貪等六於善染心

@@宗鏡五十五卷苐五張肥
皆不定者卽不定四謂於善染無記三性心
皆不定故此六轉識易脫不定故者然此六
識非如七八體皆易脫恒不定故易脫是閒
斷轉變義不定是欣慼捨行互起故皆通三
受問如何是六識現起分位荅唯該頌
云依止根本識五識隨緣現或倶或不倶如
濤波依水意識常現起除生無想天及無心
二定睡眠與悶絕根本識者阿陀那識染淨
諸識生根本故依止者謂前六轉識以根本
識爲共依五識者謂前五轉識種類相似故
㧾說之隨緣現言顯非常起緣謂作意根境
等緣謂五識身内依本識外隨作意五根境
等衆緣和合方得現前由此或倶或不倶起
外緣合者有頓漸故如水濤波隨緣多少五轉識行
相麤動所藉衆緣時多不具故起時少不起
時多第六意識雖亦麤動而所藉緣無時不
具由違緣故有時不起第七八識行相微細
所藉衆緣一切時有故無緣礙令㧾不行又
五識身不能思慮唯外門轉起藉多緣故斷
時多現行時少第六意識自能思慮内外門
轉不藉多緣唯除五位常能現起故斷時少
現起時多由斯不說此隨緣現釋云依止者
謂前六轉識以根本識爲共依者此前六識
以根本識爲共依卽現行本識也識皆共故
親依者卽種子識各別種故前五轉識種類
相似者有五一謂倶依色根二同緣外境三
倶但緣現在四倶現量得五倶有間斷種類
相似故㧾合說如水波濤隨緣多少者解深
密經云如大瀑流水若有一浪生緣現前唯
一浪轉乃至多浪生緣現前有多浪

@@宗鏡五十五卷苐六張肥
轉諸識亦爾如瀑流水依阿陀那故乃至諸
識得轉等此以五識喻於濤波本識喻瀑水
五識身不能思慮無尋伺故不能自起藉他
引故第六意識自能思慮內外門轉唯除無
想天無想定滅盡定睡眠悶絕等五位常能
現起故又古釋云一者如多波浪以一大海
爲依起多浪二者鏡像以一大鏡爲依起多
像海鏡二法喻本心識浪像喻於轉識一念
之中有四業一了別器業二了別依業三了
別我業四了別境業此諸了別刹那刹那倶
轉可得是故一識於一刹那有如是等業用
差別如密嚴經偈云如奔電浮雲皆僞而非
實如匠作甁等由分別所成仁主應諦聽世
閒諸有情習氣常覆心生種種戲論末那與
意識幷諸識相續五法及三性二種之無我
恒共而相應如風擊瀑水轉起諸識浪浪生
流不停頼耶亦如是無始諸習氣猶如彼瀑
流爲境風所動而起諸識浪恒無斷絕時八
種流注心雖無若干體或隨緣頓起或時而
漸生取境亦復然漸頓而差別心轉於舎宅
日與星宿樹枝葉華果山林及軍衆於如是
等處皆能漸頓生多令能頓現或漸起差別
若時於夢中見昔所更境及想念初生乃至
於老死筭數與衆物尋思於句義觀於異文
彩受諸好飮食於如是境界漸次能了知或
有時頓生而能取之者心性本清淨不可得
思議是如來妙藏如金處於礦意生從藏識
餘六亦復然識六種或多差別於三界賴耶
與能熏及餘心法等染淨諸種子雖同住無
染佛種性亦然定非定常淨如海水常住

宗鏡五十五卷苐七張肥
波濤而轉移頼耶亦復然隨諸地差別修有
下中上捨染而明顯如上廣明意根緣境分
別最强諸識所以一切善惡意爲先導意起
速疾意在言前意善卽法正意惡卽境邪如
一氣嗡之卽溫吹之卽冷似一水寒之卽結
暖之卽融況一心縱之卽凡弘之卽聖轉變
雖異眞性無虧如鴦崛魔羅經云意法前行
意勝意生意法淨信若說若作快樂自追如
影隨形我爲聲聞乘說此偈意者謂如來藏
義若自性清淨意是如來藏勝一切法一切
法是如來藏所作及淨信意法斷一切煩惱
故見我界故若自淨信有如來藏然後若說
若作得成佛時若說若作度一切世閒如人
見影見如來藏亦復如是是故說如影隨順
意法前行意勝意生意法爲惡若說若作衆
苦自追如輪隨跡此偈說煩惱義意法惡者
爲無量煩惱所覆造作諸惡故名爲惡自性
淨心如來藏入無量煩惱義如是躁濁不息
故若說若作一切衆苦常隨不絕如輪隨跡
者諸惡積聚生死輪迴轉一切衆生於三惡
趣中如輪隨跡是故說於福遟緩者心樂於
惡法釋曰一念心淨見如來藏性能自度度
他受寂滅樂如影順身若一念心惡入塵勞
綂墮諸趣中受生死苦如輪隨跡以影順喻
者卽常不離故以輪跡喻者卽速疾轉故所
以善惡隨心未曾閒斷若善見者當處解脫
所以大乘理趣經云是故菩薩觀察五蓋何
因而起云何遠離菩薩應當先觀色欲猶如
水月水動月動心生法生貪欲之心亦復如
是念念不住速起速滅大乘本生心地觀經

@@宗鏡五十五卷苐八張肥
云以清淨心爲善業根以不善心爲惡業根
心清淨故世界清淨心雜穢故世界雜穢我
佛法中以心爲主一切諸法無不由心所以
如樹提生於猛火之中火不能害佛言是兒
業報非我所作故知自心所造他力不移則
昇沉之路匪遥黑白之報斯在善惡果報雖
殊皆從妄想心鏡所現如入楞伽經偈云譬
如鏡中像雖見而非有熏習鏡心見凡夫言
有二不知唯心見是故分別二如實但知心
分別則不生故知若實識心如鏡中自見面
像終不更於外塵妄生執取旣解相縛業海
全枯如賢劫定意經云消滅一切諸所有業
覩見一切衆生根原是曰智慧問意識於
五位不起者如何是五位行相能令意識不
起荅識論云無想天者謂修彼定厭麤想
力生彼天中違不恒行心及心所想滅爲首
名無想天及無心二定者謂無想定滅盡定
倶無六識故名無心無想定者謂有異生伏
徧淨貪未伏上染由出離想作意爲先令不
恒行心心所滅想滅爲首立無想名令身安
和故亦名定滅盡定者謂有無學或有學聖
巳伏惑離無所有貪上貪不定由止息想作
意爲先令不恒行恒行染汙心心所滅
立滅盡名令心安和故亦名定無心睡眠與
悶絕者謂有極重睡眠悶絕令前六識皆不
現行至此五位中異生有四除在滅定聖唯
後三於中如來自在菩薩唯得有一無睡悶
故釋云無想天厭麤想力者謂諸外道以想
爲生死之因卽偏厭之唯前六識想非第七
八故言麤想細想在故滅於六識七八微細
彼不
@@宗鏡五十五卷苐九張肥
能知故不滅也無想定伏徧淨貪者謂第三
禪無第四禪巳上貪猶未伏顯離欲也出離
想者顯想卽作涅槃想也不恒行等滅者顯
所滅識多少也作意伏染而入定者觀想如
病如癰如箭於所生起種種想中厭背而住
唯謂無想寂靜微妙於無想中持心而住如
是漸次離諸所緣心便寂滅滅盡定者謂有
無學等者有學聖者除初二果唯身證不還
第三果人有學中除異生故離無所有貪上
貪不障定者以滅定唯依非想定起故此依
初修二乘者言離菩薩伏不離貪卽此亦名
滅受想定此五位中異生有四等者除滅盡
定聖唯有後三佛及八地巳去菩薩唯得有
一滅定無睡眠悶絕二以惡法故現似有睡
實無有故卽二乘無學亦有悶絕也問滅
盡定與無想定倶稱無心二定何別荅有
四義不同古釋云一約得人異滅盡定是聖
人得無想是凡夫得二祈願異入滅盡定者
作正息想求功德入無想定作解脫入三感
果不感果異無想定是有漏能感無想天別
報果滅定是無漏不感三界果四滅識多少
異滅盡定滅識多兼滅第七染分末那無想
定滅識少空滅前大識問且如滅盡無心
等位旣是無心云何不出三界荅無心者
但伏前六識麤心亦稱無心七八識心猶在
非全無心如成業論云心有二種一集起心
無量種子集起處故二種種心所緣行相差
別轉故滅定等位闕第二心名無心如一足
馬闕一足故亦名無足問五根四大種而
成内外一切諸法何法具大何法具種

宗鏡五十五卷苐十張肥
荅古釋四句料簡是大而非種卽虛空周
徧故是大非生故非種二是種非大卽五根
等能生故名種不徧故非大三亦種亦大卽
地水等體寬廣故名大與所造色爲依故名
種四非大非種卽趣寂聲聞問六根分見
聞覺知都具幾量荅准瑜伽有三量一證
量二比量三至敎量論云三量建立六根依
證量中眼根心心數法名見依餘耳等五根
心心數法名知依比量心心數法名覺依至
敎量心心數法名聞又云若見若知言說是
依現量若覺言說是依比量若聞言說依至
敎量釋云證量者卽境現在前分明證了名
證量眼心心數名見耳等五根心心數法於
證量中了自境時㧾名知意根心心數法於
比量中了別境界名覺如隔牆見角比知是
牛比度推求唯在意根依至敎量心心數法
名聞卽至聖之言敎名爲至敎量亦云聖言
敎量西土簡法須具此三量問四大六根
中以何爲主荅以心爲主四大等無自體
故互無力用因心而有故稱爲主辵敎經云
此五根者心爲其主此明託胎之始心在諸
根之初名之爲主然雖一期爲主亦不定故
台敎明其心不能控制諸根心爲受㧾門若
身病時心亦隨病寧得是主耶或時更互論
主如地具四微則鈍爲水所制水有三微爲
火所制火但二微爲風所制風有一微爲心
所制心無有微故得爲主復爲四大所惱主
義不成故無正主又若四大各守其性者地
守堅性不應動水守濕性不應波火守熱性
不應焰風守動性不應持失本性故則是不

@@宗鏡五十五卷十一張肥*實
不實故空請觀音經云地無堅性水性不住
火從緣生風性無礙一一皆入如實之際又
心亦不定善惡互奪强熟業牽識論云心意
識一法異名對數名心能生名意分別名識
又前起爲心次起爲意後了爲識或此世心
雖行善先世惡業熟旣與時合卽受惡報故
爲熟業所牽或一生心雖行惡臨終時善心
猛盛卽隨善上昇故爲强業所牽以知世閒
無一法定有自體但隨緣轉念念不可得故
不可定執一門而生取捨旣一一法無體用
不自在念念不可得則悉入如實之際於實
際中名義倶息如四眼入佛眼十智入實智
皆失名字如物投蜜似川會海一一異味無
不甘鹹如萬法歸宗鏡之中同遵一道問
隨境各立六識之名此依五色根未自在說
於自在位如何分別荅若自在位中則諸
根互用如法華明鼻根卽能見色觀心等論
云若得自在諸根互用一根發識緣一切境
但可隨根無相濫失乃至佛地經說成所作
智決擇有情心行差別起三業化作四記等
若不徧緣無此能故釋云三業化合有十種
佛地經說身化有三一現神通化二現受生
化三現業果化語化亦有三一慶慰語化二
方便語化三辯物語化意化有四一決擇意
化二造作意化三發起意化四領受意化領
受化中四記者一謂一向記二分別記三反
問記四默置記巳上六識之相㧾成三業之
門未轉依中隨流徇境發雜染之種結生死
之根唯起蓋纒但縈苦集背清淨之覺性合
界處之妄塵立三有之垣牆作四流之波

@@宗鏡五十五卷十二張肥
浪至轉依位冥眞返流隨智慧行成無漏善
道諦所攝正理相應現妙觀察心決四生之
疑綂爲成所作智起三輪之化原若也究之
於心塵勞爲菩提之妙用失之於旨常樂作
生滅之苦輪故知染淨非他得喪在我似手
反覆如人醉醒何者反亦是手覆亦是手要
且反時非覆時覆時非反時然倶不離手醉
亦是人醒亦是人要且醉時非醒時醒時非
醉時然不離醉有醒亦不卽醉是醒如迷亦
是心悟亦是心要且迷時非悟時悟時非迷
時然迷悟非別卽時節有異唯在般若轉變
臨時一體匪移千差自別迷之枉遭沉沒念
念成凡悟之本自圓明心心證聖問一切
諸法皆籍緣生八識之中各具幾緣成立
荅眼具九緣一空緣謂空踈無物障礙於前境故謂
無障礙引發生起能緣識故又離中知故二
明緣明謂光明離暗相故分明顯了開闢引
導能緣識故三根緣謂自眼根爲所依故四
境緣與能緣識爲所緣故牽生引發能緣識
故五作意緣發作心意能生起故於心種位
警令生現於現行位引心至境六根本緣謂
第八識與其眼等識而爲根株作元本故與
前七識爲所依故七染淨緣謂第七識與前
大皆爲染淨所依故八分別緣謂第六識分
明了別於前境故九種子緣謂眼識種子能
生現故亦名親辦自果緣親實建辦自識現
行名爲自果若耳識緣徑直之聲唯具前八
緣除前明緣設於暗中亦能聞故若鼻舌身
三識緣香味觸時唯具七緣除前空明二緣
此三是合中知故不假空緣若第六

宗鏡五十五卷十三張肥
意識緣一切境時唯具五緣一根本二根緣
三作意四種子五境緣除空明分別染淨四
緣又第六意識四種中若定夢獨散此三卽
具五緣若明了意隨前五識或七八九等具
緣多少故若第七識有漏位中緣第八見分
爲我之時唯具三緣一根本緣卽第八識二
作意三種子若第八識緣種子根身器世閒
時唯具四緣一境緣卽前三境二根緣卽第
七識三種子四作意若加等無閒緣於前八
識上更各添一緣眼卽具十緣等問八識
於三界中㧾具不荅不具古釋云八識於
三界九地其有無者欲界一地具有八種識
色界初禪一地只有六識無鼻舌二識從二
禪巳上乃至無色界巳來唯有後三識無前
五識欲界人天鬼畜四趣皆具八識就地獄
趣中無閒獄無前五識唯有後三識或兼無
第六巳居極重悶位故問如何是諸識徧
計有無荅古德云五八識無執以因緣變
故唯現量夫爲執者必須强思計度等有執
也唯第六第七有徧計分別故卽六七二識
有執也又四句一徧而非計卽第六獨頭意
識徧緣一切不計執故二計而非徧卽第七
識唯緣頼耶起計度故三亦徧亦計第六識
因中有周徧計度四非計非徧卽五識唯緣
五塵無計度故前五識任運證境不帶名言
唯現量故第八亦然
宗鏡錄卷第五十五肥
音義卷
隙<綺逆反>敺<烏后反擊也>罵<莫駕反>詈<力智反>媚<眉秘反>慼
<倉歷反憂也>嗡<詐及反>躁<則到反動也>祈<渠之反>控<苦貢反>癰
於容反戊申
歲分司大藏都監開板

@@宗鏡錄卷第五十六肥
慧日永明寺主智覺禪師延壽集
夫三能變中巳論八識今依經論更有多門
舒則無邊卷唯一道經中又明有九種識以
兼識性故或以第八染淨別開故言九識非
是依他體有九亦非體類別有九識九識者
以第八染淨別開爲二以有漏爲染無漏爲
淨前七識不分染淨以倶是轉識攝故第八
旣非轉識獨開爲二謂染與淨合前七種故
成九識問以何經論證有九識荅楞伽
經說頌云由虛妄分別是則有識生八九識
種種如海泉波浪又金剛三昧經云爾時無
住菩薩而白佛言尊者以何利轉而轉衆生
一切情識入唵摩羅佛言諸佛如來常以一
覺而轉諸識入唵摩羅何以故一切衆生本
覺常以一覺覺諸衆生令彼衆生皆得本覺
覺諸情識空寂無生何以故決定本性本無
有動論釋云一切情識則是八識奄摩羅者
是第九識古德云一切唯心造者然其佛果
契心則佛亦心造謂四智菩提是淨八識之
所造故若取根本卽淨第八若依眞諦三藏
此佛淨識稱爲第九名阿摩羅識唐三藏云
此翻無垢是第八異熟謂成佛時轉第八成
無別第九若依密嚴文具說之經云心有八
識或復有九又云如來清淨藏亦名無垢智
卽同眞諦所立第九以出障故不同異熟爲
九有又眞諦所翻決定藏論九識品云第九
阿摩羅識三藏釋云阿摩羅識有二種一者
所緣卽是眞如二者本覺卽眞如智能緣卽
不空藏所緣卽空如來藏若據通論此二並

@@宗鏡五十六卷苐二張肥
以眞如爲體華嚴論明解深密經說九識爲
純淨無染識如瀑流水生多波浪諸波浪等
以水爲依五六七八等皆以阿陀那識爲依
故又云如是菩薩雖由法住智爲依止爲建
立故此經意令於識處便明識體本唯眞智
故如彼瀑流不離水體而生波浪又如明鏡
依彼淨體無所分別含多影像不礙有而常
無故如是自心所現識相不離本體無作淨
智所現影相都無自他内外等執任用隨智
無所分別又經云阿陀那識甚深細深細者
引彼凡流就識成智不同二乘及漸始菩薩
破相成空不同凡夫繫而實有不同彼故不
空不有何法不空爲智能隨緣照機利物故
何法不有爲智正隨緣時無性相故無生住
滅故華嚴經則不然但彰本身本法界一眞
之根本智佛體用故混眞性相法報之海直
爲上上根人頓示佛果德一眞法界本智以
爲開示悟入之門不論隨妄而生識等如法
華經以佛智慧示悟衆生使得清淨出現於
世故不爲餘乘若二若三今宗鏡大意亦同
此說但先摽諸識次第權門然後會同眞智
然不卽識亦不離識但見唯識實性之時方鑑斯旨
似寶鏡普臨衆像若海印頓現森羅萬法同
時更無前後又釋摩訶衍論云凡集一代聖
說中異說契經㧾有十種識一者立一種識
㧾攝諸識此中有四一者立一切一心識㧾
攝諸識所謂以一心識徧於二種自在無所
不安立故一心法契經中作如是說爾時文
殊師利承佛威神之力卽白佛言世尊說幾
種識體相云何當願爲我分別開示

宗鏡五十六卷苐三張肥
爾時世尊告文殊言善哉善哉文殊師利爲
諸大衆當問此事諦聽諦聽善思念之我當
爲汝分別解說於是文殊白佛言善哉世尊
願欲樂聞佛告文殊言我唯建立一種識所
餘之識非建立焉所以者何一種識者多一
一識此識有種種力能作一切種種名字而
唯一識終無餘法是故我說建立一種識所
餘之識非建立焉二者立阿頼耶識㧾攝諸
識所謂以阿頼耶識具足障礙義無障礙義
無所不攝故阿賴耶識契經中作如是說爾
時觀自在菩薩卽白佛言世尊云何名爲通
達㧾相識以何義故名爲㧾相佛告觀自在
菩薩言通達㧾相識者卽是阿頼耶識此識
有礙事及非礙事具一切法備一切法譬如
大海爲水波等作㧾相名以此義故名爲㧾
相故三者立末那識㧾攝諸識所謂以末那
識具足十一種義無所不攝故顯了契經中
作如是說種種心識雖有無量唯末那轉無
有餘法所以者何是末那識具足十一義無
所不作故四者立四種識一者立一意識㧾
攝諸識所謂以意識有七種轉變自在隨能
作其事故七化契經中作如是說譬如幻師
唯是一人以幻術力變化七人愚人見之謂
有七人而智者見唯有一人無餘七人意識
幻師亦復如是唯是一識能作七事凡夫謂
之有七事而覺者見唯有意識無餘七事故
是名建立同一種識四種契經中作如是說
二者立二種識㧾攝諸識一者阿頼耶識二
者意識阿頼耶識者㧾舉業轉現三識故意
識者㧾舉七種轉識故楞伽經中作如是說

@@宗鏡五十六卷苐四張肥
大慧廣說有八種識略說有二種一者了別
識二者分別事識乃至廣說故三者立三種
識㧾攝諸識一者阿頼耶識二者末那識三
者意識阿頼耶識者㧾舉三相識故末那識
者直意根故意識者㧾舉六種轉識故慈雲
契經中作如是說復次敬首廣說有十種識
㧾說有三種識一者細相性識二者根相性
識三者分離識乃至廣說四者立四種識㧾
攝諸識謂前三中加一心識故無相契經中
作如是說識法雖無量不出四種識一者所
依本一識二者能依持藏識三者意持識四
者徧分別識乃至廣說故五者立五種識㧾
攝諸識謂前四中加隨順徧轉識故大無量
契經中作如是說復次有識非彼彼識攝徧
於彼彼識所謂隨順轉識故六者立六種識
㧾攝諸識所爲眼等五種別識及第六意識
故四聖諦契經中作如是說佛告樹王我爲
小根諸衆生故以密意趣作如是說但有六
識無有餘識而實本意爲欲令知六種識中
具一切識於大衆中作如是唱故七者立七
種識㧾攝諸識謂前六識加末那識故法門
契經中作如是說復次文殊師利識法有七
種所謂六識身及末那識如是七識或一時
轉或前後轉復次第七識有殊勝力故或時
造作持藏之用或時造作分別之依故八者
立八種識㧾攝諸識謂前七中加阿頼耶識
故道智契經中作如是說心王有八一者眼
識心王乃至八者異熟執識心王種種識法
不出此數故九者立九種識㧾攝諸識謂前
八中加唵摩羅識故金剛三昧契經中作如是

@@宗鏡五十六卷苐五張肥
說爾時無住菩薩而白佛言世尊以何利轉
而轉衆生一切情識入唵摩羅佛言諸佛如
來常以一覺而轉諸識入唵摩羅故十者立
十種識㧾攝諸識謂前九中加一切一心識
故法門契經中作如是說心量雖無量而不
出十識又攝大乘論明十一種識由本識能
變異作十一識本識卽是十一識種子分別
是識性識性何所分別分別無爲有故言虛
妄分別爲因虛妄爲果以此分別性攝一切
種子盡諸識差別有十一身識身者識受者
識應受識正受識世識數識處識言說識自
他差別識善惡兩道生死識身識至言說等
九識因言說熏習種子生自他差別識因我
見熏習種子生善惡兩道生死識因有支熏
習種子生身識謂眼等五界身者識謂染汙
識受者識謂意界應受識謂色等六外界正
受識謂六識界世識謂生死相續不斷識數
識謂從一至阿僧祗處識謂器世閒言說識
謂見聞覺知又欲顯虛妄分別但以依他性
爲體相虛妄分別卽是亂識變異略有四種
識一似塵識二似根識三似我識四似識識
若不定明一切法唯有識眞實性不得顯現
又大乘起信論說三細識六麤相三細相者
論云復次依於覺故而有不覺生三種相不
相捨離一無明業相以依不覺心動爲業覺
則不動動則有苦果不離因故二能見相以
依心動能見境界不動則無見三境界相以
依能見妄境相現離見則無境以有虛妄境
界緣故復生六種相一智相謂緣境界生受
非愛心二相續相謂依於智苦樂覺念相應

宗鏡五十六卷苐六張肥
不斷三執著相謂依苦樂覺念相續而生執
著四執名等相謂依執著分別名等諸安立
相五起業相謂依執名等起於種種諸差別
業六業繫苦相謂依業受苦不得自在是故
當知一切染法悉無有相皆因無明而生起
故古釋云初無明爲因生三細識後境界爲
緣生六麤相以依無明成妄心依妄心起無
明三細相者初業相依不覺心動心動名業
業有二種一動作故是業義故云依不覺故
心動名業覺則不動得始覺時則無動念是
知今動只由不覺也動則有苦如得寂靜無
念之時是涅槃妙樂故知今動則有生死若
患此動念極微細是精動隱流之義緣起一
相能所不分當阿頼耶識自體分也如無相
論問此識相何境界荅相及境界不可分別
一體無異當知此約頼耶業相義說也心王
念法不分能所故次約本識見相二分爲二
也能見相卽是轉相依前業相轉成能見故
言以依動故能見若依性靜門卽無能見故
云不動卽無見反顯能見心必依動義如是
轉相雖有能緣以境界微細故猶未辯之如
攝論云此識緣境不可知故旣所緣不可知
則約能緣以明本識轉相義也三境界相則
是現識依前轉相能顯境界故云依見故境
界妄現楞伽經云譬如明鏡持諸色像現識
處現亦復如是此之現相當在本識此三細
相並由根本無明動本靜心成此三細後以
境界爲緣生六種麤相則分別事識也如楞
伽偈云境界風所動起種種識浪問三細
屬頼耶六麤屬意識何故不說末那荅有

@@宗鏡五十六卷苐七張肥
二義一前旣說頼耶末那必執相應故不別
說瑜伽云頼耶識起必第二識相應故又由
意識緣外境時必内依末那爲染汙根方得
生起是故隨說六麤必自依末那故亦不別
說二以義不便故略不說之不便相者以無
明住地動本靜心令心起和合成頼耶未那
旣無此義故前三細中略不說又由外境牽
起事識末那無此緣外境義故六麤中亦略
不說亦可計內爲我屬前三細計外爲我所
屬後六麤故略不論也楞伽亦同此說彼經
云大慧略有三義廣說八相何等爲三謂眞
識現識分別事識卽是六麤又顯識論但說
二種識彼論云一切三界但唯有識識有二
種一顯識卽是本識此本識轉作五塵四大
等二分別識卽是意識於顯識中分別作人
天長短大小男女諸物等分別一切法譬如
依鏡影色得起如是緣顯識分別色得起又
轉識能迴轉造作無量識法或轉作根或轉
作塵轉作我轉作識如此種種不同唯識所
作或於自於他互相隨逐於自則轉爲五陰
於他則轉爲怨親中人一一識中皆具能所
能分別是識所分別是境能卽依他性所卽
分別性由如此義離識之外無別境但唯有
識又轉識論明所緣識轉有二轉一轉爲衆
生二轉爲法一切所緣不出此二此二實無
但是識轉作二相貌也次明能緣識有三種
一果報識卽是阿頼耶識二執識卽是阿陀
那識三塵識卽是六識果報識者爲煩惱業
所引故名果報亦名本識一切有爲法種子
所依止亦名宅識一切種子之所栖處亦名

@@宗鏡五十六卷苐八張肥
藏識一切種子隱伏之處又此阿頼耶識與
五種心所法相應一觸二作意三受四思惟
五想以根塵識三事和合生觸心恒動行名
爲作意受但是捨受思惟籌量可行不可行
令心成邪成正名爲思惟作意如馬行思惟
如騎者馬但直行不能避就是非由騎者故
令其離非就是思惟亦爾能令作意離慢行
也此識及心法但是自性無記念念恒流如
水流浪本識如流五法如浪乃至羅漢果此
流浪法亦猶未滅是名第一本識依緣此識
有第二執識此識以執著爲體卽末那與
四惑相應此識名有覆無記亦有五種觸等
心所法相應前細此麤此識及相應法至羅
漢位究竟滅盡及入無心定亦皆滅盡是名
第二識第三塵識者識轉似塵更成六種體
通三性與十種徧行別境心所法相應及十
善惡幷大小或具三種受五識於第六意識
及本識執識於此三識中隨因緣或時倶起
或次第起以作意爲因外塵爲緣故識得起
若先作意欲取色聲三塵後則眼耳二識一
時倶起而得二塵若作意欲至某處
著色聽聲取香後亦一時三識倶起得三塵
乃至一時具五識倶起亦爾或前後次第而
起唯起一識但得一塵皆隨因緣是故不同
也如是七識於阿頼耶識中盡相應起如衆
影像倶現鏡中亦如衆浪同集一水乃至如
此識轉不離二義一能分別二所分別所分
別旣無能分別亦無無境可取識不得生以
是義故唯識義得成何者立唯識義意本爲
遣境遣心今境界旣無唯識又泯卽是說唯
識義成也

宗鏡五十六卷苐九張肥
巳上能緣三種識亦是三能變又楞伽經云
有三種識謂眞識現識及分別事識譬如明
鏡持諸色像現識處現亦復如是不思議熏
不思議變是現識因取種種塵及無始妄想
熏是分別事識因又諸識有三種相謂轉相
業相眞相乃至譬如泥團微塵非異非不異
金莊嚴具亦復如是大慧若泥團微塵異者
非彼所成而實彼成是故不異若不異者則
泥團微塵應無分別如是大慧轉識藏識眞
相若異者藏識非因若不異者轉識滅藏識
亦應滅而自眞相實不滅是故大慧非自眞
相識滅但業相滅若自眞相滅者藏識則滅
大慧藏識滅者不異外道斷見論議大慧彼
諸外道作如是論謂攝受境果滅識流注亦
滅若識流注滅者無始流注應斷釋云入楞
伽經直明自眞相本覺之心不藉妄緣性自
神解名自眞相是依異義門說又隨無明風
作生滅時神解之性與本不異故亦得名爲
自眞相是依不異義門說又識有二種生謂
流注生及相生所言眞識是根本無明所熏
本覺眞心現識是阿頼耶識分別事識是意
識經云妙嚴菩薩白佛言世尊麤相意識細
相意識以何爲因以何爲緣佛言如是麤細
意識以現鏡識而爲其因以六塵境爲緣相
續而轉故又三細中麤是現識七識中强是
意識第六意識分別六塵必依末那爲所依
根意識是能依末那是所依略三細識麤有
八相又麤分意識細分末那楞伽經偈云譬
如巨海浪斯由猛風起供波皷溟壑無有斷
絕時藏識海常住境界風所動種種諸識浪

@@宗鏡五十六卷苐十張肥*騰
躍而轉生靑赤種種色珂乳及石蜜淡味衆
華果日與光明非異非不異海水起波浪七
識亦如是心倶和合生譬如海水變種種波
浪轉七識亦如是心倶和合生爲彼藏識處
種種諸識轉謂以彼意識思惟諸相義不壞
相有入無相亦無相釋論云依此經文作解
釋故起六相文今此經文爲明何義謂欲顯
示現識之海性自常住爲彼六塵境界之風
所飄動故此七種識現識之體以爲内因六
塵境界以爲外緣興盛六種麤重相故如經
譬如巨海浪斯由猛風起供波皷溟壑無有
斷絕時藏識海常住境界風所動種種諸識
浪騰躍而轉生云何名爲境界之風其風形
狀當如何耶謂靑黃等種種顯色能起眼識
寶珂等珠出現種種勝妙音聲能起耳識檀
乳等香熏布種種芬芬香氣能起鼻識木羅
石蜜等諸安觸著和種種善美樂具能起身
識甘淡等味隨其所應出種種味能起舌識
現在之華未來之果種種法塵隨爲彼識所
緣境界能起意識今此文中舉塵取識應審
觀察彼末那識卽是意微細分位無別體耳
如是六塵能動心體今使散亂譬如猛風故
名爲風如經靑赤種種色珂乳及石蜜淡味
衆華果如是七識及與藏識同耶異耶非同
非異離二邊故譬如日與光明水與波浪非
同非異七識藏識非同非異義亦復如是如
經日月與光明非異非不異海水起波浪七
識亦如是心倶和合生如是七識從何處所
來入藏識作七種數流轉起動無斷絕時如
是七轉識不從内來不從外來不從中

@@宗鏡五十六卷十一張肥*閒
來唯藏識體變作七識譬如海水變作波浪
如經譬如海水變種種波浪轉七識亦如是
心倶和合生謂彼藏識處種種諸識轉謂以
彼意識思惟諸相義如是現識及七轉識八
種心識唯有生滅無常相耶亦有實相常住
相耶如是八識從無始來三際不動四相不
遷眞實常住自性清淨不壞之相具足圓滿
無所闕失而如是等一切功德同法界故無
有二相無二相故隹是一相唯一相故亦是無
相皆以無相故無相亦無相如經不壞相有
八無相亦無相此楞伽經凡明幾識卽有二
門一者略說門二者廣說門如是二門中三
本各異說謂一本分流楞伽中作如是說大
慧略說有三種識廣說有二相何等爲三謂
眞識現識分別事識又一本分流楞伽中作
如是說大慧廣說有八種略說有二種何等
爲二一者了別識二者分別事識又一本分
流楞伽中作如是說大慧略說有四種廣說
有七種識云何爲四業識轉識現識分別事
識如是三經直是眞說當應歸依初契經中
第一眞識直是根本無明所熏本覺眞心第
二現識直是現相阿頼耶識第三分別事識
直是意識麤分意識細分卽末那故中契經
中作如是說第一了別識直是現相阿頼耶
識第二分別事識直是意識義如前說同說
末那後契經中四種識法文相明故且略不
說言七識者末那意識㧾爲一故麤細雖別
唯一識故法界法輪契經中作如是說第六
意識分別六塵境界持中必依末那爲所依
根方得生起是故意識當是能依彼末那

宗鏡五十六卷十二張肥
識當是所依也又華嚴論云世尊於南海中
楞伽山說法其山高峻下瞰大海傍無門戶
得神通者堪能昇往乃表心地法門無心無
證者方能昇也下瞰大海表其心海本自清
淨因境風所轉識浪波動欲明達境心空海
亦自寂心境倶寂事無不照猶如大海無風
日月森羅煥然明白此經意直爲根熟頓說
種子業識爲如來藏異彼二乘滅識趣寂者
故亦爲異彼般若修空菩薩空増勝者故直
明識體本性全眞便明識體卽成智用如彼
大海無風卽境像便明心海法門亦復如是
了眞卽識成智比經異彼深密經意別立九
識接引初根漸令留惑長大菩提故不令其
心植種於空亦不令心猶如敗種解深密經
乃是入惑之初門楞伽維摩直示惑之本實
楞伽卽明入識爲如來藏淨名卽觀身實相
觀佛亦然淨名與楞伽同深密經文與此二
部少別當知入胎出胎少年老年乃至資生
住處若色若空若性若相皆是自識唯佛能
知如顯識論云四有者從識支至六歲是生
有從七歲巳上能分別生熟起貪至未捨命
是業有死有者唯一念中有卽中陰就業有
中六識起三種業善不善不動等三業有爲
有分識所攝持六識自謝滅由有分識攝持
力用在問曰何故立有分識一期生中常緣
一境若生人天此識見樓觀等事報若起六
識用麤覆障則不覺此識用若生惡道此識
但緣火車等若報起六識用强則不覺此識
緣也若欲界六識緣欲界凡夫不能覺乃至
無色亦然若無色諸識滅此有分識用則顯

@@宗鏡五十六卷十三張肥
如頼耶及意識也是以諸敎同詮圓證非一
又如入楞伽經云大慧復有餘外道見色有
因妄想執著形相長短見虛空無形相分劑
見諸色相異於虛空有其分劑大慧虛空卽
是色以色大入虛空故大慧色卽是虛空依
此法有彼法依彼法有此法故以依色分別
虛空依虛空分別色故大慧四大種性自相各
別不住虛空而四大中非無虛空大慧兎角
亦如是因牛角有言兎角無大慧又彼牛角
析爲微塵分別微塵相不可得見彼何等何
等法有何等何等法無而言有耶無耶若如
是觀餘法亦然大慧汝當應離兎角牛角虛
空色異妄想見等大慧汝亦應爲諸菩薩說
離兎角等相大慧汝應當知自心所見虛妄
分別之相大慧沒當於諸佛國土中爲諸佛
子說汝自心現見一切虛妄境界爾時世尊
重說偈言色於心中無心依境見有内識衆
生見身資生住處心意與意識自性及五法
二種無我淨如來如是說長短有無等展轉
互相生以無故成有以有故成無分別微塵
體不起色妄想伹心安住處惡見不能淨非
妄智境界聲聞亦不知如來之所說自覺之
境界攝大乘論云又此識皆唯有識都無義
故此中以何爲喻顯示應知夢等爲喻顯示
謂如夢中都無其義獨唯有識雖種種色聲
香味觸舎林地山似義影現而於此中都無
有義由此喻顯應隨了知一切時處皆唯有
識夫從心現境結業受生不出三細六麤九
相之法如石壁釋云唯一夢心喻如有一人
忽然睡著作夢見種種事起心分別念念無

@@
宗鏡五十六卷十四張肥*閒於其違順深
生取著爲善爲惡是親是踈於善於親則種
種惠利於惡於踈則種種陵損或有報恩受
樂或有報怨受苦忽然覺來上事都遣如有
一人者卽眞如一心也忽然睡著者卽不覺
無明忽起也作夢者最初三細業識相也見
者第二轉識相也種種事者第三現識相也
起心分別者最初六麤境智相也念念無閒
者第二相續相也於其違順深生取著者第
三執取相也爲善爲惡是親是踈者第四計
名字相也於善於惡得損益者第五起業相
也受苦樂報者業繫苦相也忽然覺來上事
都遣者卽覺唯心得入宗鏡故云佛
者覺也如睡夢覺如
蓮華
開宗鏡錄卷第五十六音義唵<烏敢反>漫<莫半反>溟<莫經反>壑<呼各反
谷也虛也>珂<苦何反>芬<撫文反>峻<私閏反高也>瞰<苦
濫反視也>奐<呼貫反>
戊申歲分司大藏都監開板

宗鏡錄卷第五十七肥
慧日永明寺主智覺禪師延籌集
夫楞伽經所明三種識謂眞識現識及分別
事識此中三識於八識中如何分別
荅眞謂本覺現謂第八餘七倶名分別事識
雖第七識不緣外塵緣第八故名分別事眞
謂本覺者卽八識之性經中有明九識於八
識外立九識名卽是眞識若約性收亦不離
八識以性徧一切處故問但說頼耶等八
識俗諦巳顯云何說十一種識又究竟指歸
唯一眞實性復云何說廣略等諸識荅因
相顯性非無所以攝未歸本自有端由攝大
乘論云若不定明一切法唯有識眞實性則
不得顯現若不具說十一識說俗諦不盡若止說前
五識唯得俗諦根本不得俗諦差別義若說
俗諦不徧眞識則不明了眞不明了則遣俗
不盡是故具說十一識通攝俗諦是以了俗
無性卽達眞空眞空雖空而不壞相俗有雖
有恒常體虛是知隨緣非有之眞諦恒不異
事而顯現寂滅非無之俗諦恒不異眞而成
立上來所引二識三識八識九識十一識等
不出一心宗所以楞伽經云一切諸度門佛
心爲第一又云佛語心爲宗無門爲法門所
言宗者謂心實處約其眞心之性隨其義開
體用二門卽同起信立心眞如門心生滅門
眞如是體生滅是用然諸識不出體用二心
一體心是寂滅心卽九識體二用心是生滅
心卽前八識用體用隱顯說爲二心以用卽
體故生滅卽不生滅以體卽用故不生滅卽
生滅以生滅無性用而不多以寂滅

@@宗鏡卷第五十七卷苐二
張肥隨緣體而非一非多非一體用常冥而
一而多體用恒現識性是體識相是用體用
互成皆歸宗鏡唯識疏鈔云識性識相無不
歸心心王心所皆名唯識者謂圓成實性是
識性依他起性是識相皆不離心也或可諸
無爲法名識性得等分位色等所變是識相
皆不離心也識之相應名心所識之自性名
心王心王最勝稱之爲主攝所從心名歸心
攝得等分位兼色等所變歸於見分等名泯
相性相不相離㧾名唯識也問境不離識
識不離境者何秖云唯識不名唯境荅雖
互相生境從識變然古釋境由心分別方生
由心生故名唯識識不由境分別生不由境
故不可名唯境問心是境家増上緣境假心
生名唯識境是心家所緣緣心假境生應名
唯境荅離心執境是虛妄爲遮妄心名唯識
悟心無我出沉淪不約二緣名唯境又有境
無境皆是自心其心悉生一若緣有境生心
者卽是自識相分一切實境不離能緣之心
於自識外實無其境二若緣無境生心者如
獨生散意緣過去未來空華兎角一切無法
時心亦起故如百法鈔云舊云緣無不生慮
不正問何以不正荅如緣空華兎角一切無
法時心亦起故何以言緣無不生慮耶故知
有獨影境内心相分此相分望見分亦成所
緣緣義若無内心相分其心卽不生唐三藏
云境非眞慮起證知唯有識雖徧計所執相
雖卽非眞而不無内心相分能牽生心故由
此四句分別一無影有質其心不生二有影
無質其心得生三影質倶有心生可知四影
質倶
@@宗鏡五十七卷苐三張肥
無心亦得起卽根本智證眞如是唯識論云
有境牽生心若眞理爲境能牽生智心若俗
諦爲境能牽生識心則未有無心境曾無無
境心問八識之中約因位初地巳去幾識
成無漏荅古德釋云唯六七二識成無漏
六卽第六識初地門中二十二心所成妙觀
察智七卽第七識二十二心所成平等性智
此二智品相應倶離障染故名無漏若五八
等識定是有漏問云何第六得成無漏耶荅
謂初地入無漏心時斷分別二障種現習氣
故無漏問第六能斷惑斷惑成無漏第七不
能斷惑何故亦成無漏荅謂第七識是第六
所依根第六是能依識能依識旣成無漏第
七所依亦成無漏謂第六入生法二空觀時
第七識中倶生我法二執現行伏令不起故
第七成無漏問何故第八是有漏耶荅第八
是㧾報主持種受熏若因中便成無漏卽一
切有漏雜染種子皆散失故卽便成佛何用
更二劫修行耶問前五旣非是㧾報主何故
不成無漏荅前五根是第八親相分能變第
八旣是有漏所變五根亦有漏五根是所依
尙有漏能依五識亦成有漏也如上依經論
分別諸識開合不同皆依體用約體則無差
而差以全用之體不礙用故約用則差而無
差以全體之用不失體故如舉海成波不失
海舉波成海不礙波非有非無方窮識性不
一不異可究心原如古德云約諸識門雖一
多不定皆是體用緣起本末相收本者九識
末者五識從本向末寂而常用從末向本用
而常寂寂而常用故靜而不結用而常寂故

宗鏡卷第五十七卷苐四張肥
動而不亂靜而不結故眞如是緣起動而不
亂故緣起是眞如眞如是緣起故無涅槃不
生死卽八九爲六七緣起是眞如故無生死
不涅槃卽六七爲八九無生死不涅槃故法
界皆生死無涅槃不生死故法界皆涅槃法
界皆涅槃故生死非離亂法界皆生死故涅
槃非寂靜生死非雜亂衆生卽是佛涅槃非
寂靜佛卽是衆生是以法界違故說涅槃是
生死卽理隨情用法界順故說生死是涅槃
卽情隨理用如此明時說情非理外理非情
外情非理外故所以卽實說六七爲八九實
者體也理非情外故所以卽假說八九爲六
七假者用也以假實無礙故人法倶空以體
用無礙故空無可空人法倶空故說絕待空
無可空故言妙用如斯說者亦是排情之言
論其至實者不可以名相得至極者不可以
二諦辯不可以名相得故非言像能詮不可
以二諦辯故非有無能說故云至理無言賢聖
默然言語道斷心行處滅正可以神會不可
以心求問覺海澄源一心湛寂云何最初
起諸識浪荅雖云識浪起處無從無始無
生能窮識性只謂在覺忽爾念生猶若澄瀾
欻然風起不出不入洶涌之洪浪滔天非内
非外顚倒之狂心徧境起信論云以不知眞
法一故心不相應忽然念動名爲無明此是
現根本無明最極微細未有能所王數差別
故云不相應非同心王心所相應也唯此無
明爲染法之原最極微細更無染法能爲此
本故云忽然念起也無明之前無別有法爲
始集之本故云無始則是忽然義非約時節

@@宗鏡卷第五十七卷苐五
張肥以說忽然而起無初故也又釋摩訶衍
論云不如實知眞如法一故不覺心起者卽
是顯示根本不覺之起因緣根本不覺何因
緣故得起而有因不如故得起而有何等法
中而不如耶謂三法中而不如故言不如者
當有何義謂違逆義故云何三法一者實知
一法二者眞如一法三者一心一法是名爲
三實知法者謂一切覺卽能達智眞如法者
謂平等理卽所達境一心法者謂一法界卽
所依體於此三法皆違逆故無明元起是故
說言謂不如實知眞如法一故不覺心起彼
三種法皆守一中終不離故通名一又論云
以無明熏力不覺心動最初成其業識因此
業識復生轉識等論釋云最初不覺稱爲第
一業相能見所見無有差別心王念法不可
分析唯有精動隱流之義故名爲業如是動
流只由不覺第二轉相以業相念爲所依故
轉作能緣流成了相第三現相以了別轉爲
所依戲論境界具足現前所緣相分圓滿安
布依此見分現彼相分又動相者動爲業識
理極微細謂本覺心因無明風舉體微動微
動之相未能外緣卽不覺故謂從本覺有不
覺生卽爲業相喻如海微波從靜微動而未
從此轉移本處轉相者假無明力資助業相
轉成能緣有能見用向外靣起卽名轉相雖
有轉相而未能現五塵所緣境相喻如海波
浪假於風力兼資微動從此擊波轉移而起
現相者從轉相而成現相方有色塵山河大
地器世閒等仁王般若經云爾時世尊告波
斯匿王汝先問云復以何相而住觀察菩薩
摩訶
@@宗鏡卷第五十七卷苐六張肥
薩應如是觀以幻化身而見幻化正住平等
無有彼我如是觀察化利衆生然諸有情於
乆遠劫初刹那識異於木石生得染淨各自
能爲無量無數染淨識本從初刹那不可說
劫乃至金剛終一刹那有不可說不可說識
生諸有情色心二法色名色藴心名四藴皆
積聚性隱覆眞實古釋云初刹那識異於木
石者有說初識隨於何趣續生位中最初刹
那第八識也識有緣慮異於木石有說初識
如楞伽經云諸識有三種相謂轉相業相眞
相言眞相者本覺眞心不藉妄緣名自眞相
業相者根本無明起靜令動動爲業識極微
細故轉相者是能見相依前業相轉成能緣
雖有能緣而未能顯所緣境故現相者卽境
界相依前轉相能現境故又云頓分別知自
心現身及身安立受用境界如次卽是根身
外器色等五境以一切時任運現故此是三
細卽本識故最初業識卽爲初依生起門爲
次第故又遠劫來時無初始過未無體熏習
唯心妄念爲初違眞起故又從靜起動名之
爲業從内趣外名之爲轉眞如之性不可増
減名爲眞相亦名眞識此眞識卽業轉現等
三性卽神解性不同虛空通名識亦名自相
不藉他成故亦名智相覺照性故所以云本
覺眞心不藉妄緣以眞心之體卽是本覺非
動轉相是覺性故又釋云初刹那識異於木
石者謂一念識有覺受故異於木石卽顯前
念中有末心所見赤白二穢卽同外器木石
種類此識生時攬彼爲身故異木石問遠劫
無始何名初識耶荅過去未來無體刹那熏

宗鏡*卷第五十七卷苐
七張肥習唯屬現在現在正起妄念之時妄
念違貞名爲初識非是過去有識創起名爲
初識也故知橫該一切處豎通無量時皆是
卽今現在一心更無別理所以法華經云我
觀乆遠猶若今日則三世情消契無時之正
軌一眞道現證唯識之圓宗問經明初刹
那識異於木石生得染淨各自能爲無量無
數染淨識本從初刹那不可說劫乃至金剛
經一刹那有不可說不可說識生諸有情色
心二法者則有染有淨有生有滅此識約生
滅門中者幾種生滅荅眞門順性妙合無
生世相隨緣似分起盡楞伽經云大慧菩薩
摩訶薩白佛言世尊諸識有幾種生住滅佛
告大慧識有二種生住滅非思量所知謂流
住生住滅相生住滅古釋云言流注者唯目
第八三相微隱種現不斷名爲流注由無明
緣初起業識故說爲生相續長劫故名爲住
到金剛定等覺一念斷本無明名流注滅相
生滅住者謂餘七識心境麤顯故名爲相雖
七緣八望六爲細具有四惑亦云麤故依彼
現識自種諸境緣合生七說爲賻生長劫熏
習名爲相住從末向本漸伏及斷至七地滿
名爲相滅依前生滅立迷悟依依後生滅立
染淨依後短前長事分二別卽是流注生住
滅相生住滅是以海水得風變作波濤之相
心水遇境密成流注之生前波引後波皷滄
溟而不絕新念續舊念騰心海以常興從此
汨乱澄源昏沉覺海是知因眞起妄不覺無
明之動搖如從水成波全是外風之皷擊內
外和合因緣發萌遂成能見之心便現所觀
之境因
@@宗鏡卷第五十七卷苐八
張肥照而俄生智鑑因智而分別姸媸從此
取捨情分愛憎心變於五塵境執著堅牢向
六情根相續不斷因茲愛河浪底沉溺無憂
欲火焰中焚燒罔懼甘心受黑城之極苦不
覺不知沒命貪夢宅之浮榮難惺難悟若能
了最初一念起滅何從頓八無生復本眞覺
則塵塵寂滅六趣之籠檻難羈念念虛玄九
結之綂羅休絆猶如巨海風息不起微漣察
動相之本空見緣生之無體則窮源濕性湛
爾清泠萬像森羅煥然明白所以賢劫定意
經云了一切空是曰一心問宗鏡搜玄云
何說識荅只爲識性幽玄難窮本末唯佛
能了下位莫知以無跡無形爲萬有之本唯
深唯妙作衆聖之原如菩薩處胎經五道尋
識品云爾時世尊將欲示現識所趣向道識
俗識有爲識無爲識有漏識無漏識華識果
識報識無報識天識龍識鬼神阿修羅迦樓
羅緊那羅摩睺羅伽人非人識上至二十八天
識下至無救地獄識爾時世尊卽於胎中現
勾鎖骸骨徧滿三千大千世界佛告阿析陀
能別此骸骨識耶對曰不別何以故未得通
徹行力未至佛告彌勒菩薩汝此天中未得
神通耶彌勒白佛言有成就者有不成就者
佛告彌勒汝觀勾鎖骸骨令一切衆知識所
趣分別決了令無疑滯爾時彌勒菩薩卽從
座起手執金剛七寶神枝攬勾鎖骸骨聽彼
骨聲卽白佛言此人命終瞋恚結多識墮龍
中次復攪骨此人前身十跡行具得生天上
次復攪骨此人前身破戒犯律生地獄中如
是攪骨有漏無漏有爲無爲從二十八天下
至無
@@宗鏡卷第五十七卷苐九張肥
*救地獄知識所趣善惡果報白黑行報有
一全身舎利無有缺減爾時彌勒以杖攪之
推尋此識了不知處如是三攪前白佛言此
人神識了不可知將非如來入涅槃耶佛告
彌勒汝紹佛位於當來世當得作佛成無上
道何以攪舎利而不知識處耶彌勒白佛言
佛不思議不可限量非我等境界所能籌量
今有狐疑唯願世尊當解說之五道神識盡
能得知彼善惡所趣不敢有疑於如來所今
此舎利無有缺減願說此識令我等知佛告
彌勒過去未來現在諸佛舎利流布非汝等
境界所能分別何以故此舎利卽是吾舎利
何能尋究如來神識今當與汝分別如來上
中下識至薩芸然各各不同初住菩薩未立
根德力雖得神通二住菩薩以天眼觀知識
所趣退不退地亦復觀見欲界色界無色界
者或復觀見生東方無數恒河沙佛刹供養
諸佛奉律無礙亦復知彼受記劫數一劫二
劫乃至百千億劫或有菩薩於三住地觀見
舎利知識所趣於有餘涅槃無餘涅槃然復
不見四住所行識所趣向四住菩薩見一見
二三住識法然復不見五住舎利識法所趣
乃至唯佛知佛神識所念又偈云識神無形
法五大以爲家分別善惡行去就別眞僞識
示善道處永到安隱道識爲第六王餘大最
不如問心識二名有何勝劣荅心是如
來藏心眞如之性識是心之所生無有一法
不從眞心性起故首楞嚴經云諸法所生唯
心所現心是本卽勝識是依卽劣如圓覺疏
云生法本無一切唯識識如幻夢但是一心
問

宗鏡五十七卷苐十張肥
設使識無其體云何得是心乎荅以識本是
心所成故故識無體則是一心俣異境從識
生攝境歸識若通而論之則本是一心心變
爲識識變諸境由是攝境識攝識歸心也問
前巳廣明識相如何是智答分別是識無
分別是智如大寶積經云佛言所言識者謂
能了別眼所知色耳所知聲鼻所知香舌所
知味身所知觸意所知法是名爲識所言智
者於內寂靜不行於外唯依於智不於一法
而生分別及種種分別是名爲智又舎利弗
從境界生是名爲識從作意生是名爲識從
分別生是名爲識無取無執無有所緣無所
了別無有分別是名爲智又舎利弗所言識
者住有爲法何以故無爲法中識不能行若
能了達無爲之法是名爲智又燈三昧經偈
云不寂者是想寂滅者是智若知想自性便
離於諸想若有想可遣是則還有想彼行想
戲論是人不離想若人作是心是想誰所起
是想誰能證誰能滅是想起想之法者諸佛
莫能得即於此處有無我離取著若其心不
生何由得起想若心得解脫彼則無由起若
證於解脫心則不思議心不思議故成就不
思議我本作是念安住心地巳弃捨一切心
願成不思議白淨法果報覩見於無爲一念
能了知一切衆生念衆生即是心心即是如
來諸佛不思議顯了於此心問心王妙義
八識眞原顯正理以圓明據聖敎爲定量理
事齊舉巳斷纖疑心所之門如何開演荅此
申第二心所有法此心所六位都有五十一
法徧行有五別境有五善有十一根本

@@宗鏡五十七卷十一張肥
煩惱有六隨煩惱有二十不定有四徧行者
徧四一切四一切者一性一切者即三性一
善二不善三無記性等二地一切者即九地
一欲界五趣地色界四禪四地無色界四空
四地三時一切者時即同一刹那時也此作
意等五心所皆同時起故名時一切四倶一
切者倶即徧諸心等與八識倶意云此作意
等五徧行與八識心王倶起時必有同時相
應五數又如八識倶起時皆有徧行五數故
名倶一切即四一切是所行所徧觸等五數
是能行能徧徧者是圓義行者是遊履義緣境
義但取見分能緣四一切不取内二分内二
分但互相緣即不能外緣一切又若別境欲
等五數有行非徧行是能緣徧是所緣即所
樂等四境以四境不能令能緣欲等所徧緣
故名有行非徧應以四句分別一是行非徧
即別境二是徧非行即眞如三倶句即徧行
四倶非即色等顯揚論云心所有法者謂若
法從阿頼耶種子所生依心所起與心倶轉
相應彼復云可謂徧行有五一作意者謂能
警心爲性於所緣境引心爲業問作意爲在
種位能警心爲在現行能警心荅在種位能
警心以作意自性明利雖在種位若有境至
而能警心心所種令生起現舉喻如多人同
一室宿外邊有賊來時衆中有一人爲性少
睡便能警覺餘人此人雖自身未起而能警
覺餘人令起亦如内心相分雖與見分同起
法爾有能牽心功能今作意亦爾其作意種
子旣警彼諸心心所種生現行巳作意現行
又能引心現行令趣前境即此作意有二功

@@宗鏡五十七卷十二張肥
能一心未起時能警令起二若起巳能引令
趣境初是體性後是業用二觸謂根境識三
事和合分別爲體受依爲業又即三和是因
觸是其果令心心所觸境爲性受想思等所
依爲業觸若不生時餘受一心所亦不能生
和合一切心及心所令同觸前境是觸自性
也即諸心所緣境時皆是觸功能自性也即
此觸似彼三和與受等爲所依是觸之業用
也三受領納爲體愛緣爲業四想謂名句文
身熏習爲緣取相爲體發言議爲業又想能
安立自境分劑若心起時無此想者應不能
取境分劑相於境取像爲性施設種種名言
爲業種種名言皆由於想是想功能五思謂
念心造作一切善惡㧾別報爲思體於善品
等役心爲業觸等五法心起必有故是徧行
餘非徧行別境有五欲等不徧心故以四境
別名爲別境也一欲謂於所樂境希望爲體
勤依爲業又於一切事欲觀察者有希望故
若不欲觀隨因境勢任運緣者即全無欲由
斯理趣欲非徧行二勝解謂於決定境如其
所應印解爲體不可引轉爲業又謂邪正等
敎理證力於所取境審決印持由此異緣不
能引轉故猶預境勝解全無非審決心亦無
勝解非徧行攝三念謂於慣習境令心明記
不忘爲體等持所依爲業又於曾未受體類
境中令不起念設曾所受不能明記念亦不
生故念必非徧行所攝念與定爲所依爲業
用能生正定故言定依爲業四定亦云等持
謂於所觀境專注一緣爲體令心不散智依
爲業又由定令心專注不散依斯便有決擇

宗鏡五十七卷十三張肥智生
若不繫心專注境位便無定起故非徧行五
慧謂於所觀境簡擇爲體斷疑爲業又於非
觀境愚昧心中無簡擇故非徧行攝此別境
五隨位有無所緣能緣非定倶故善有十一
一信謂於有體有德有能心淨爲體斷不信
障能得善提資粮圓滿爲業又識論云信以
心淨爲性此性澄清能淨心等以心勝故立
心淨名如水清珠能清濁水釋云唯信是能
淨餘善等皆所淨故以心王爲主但言心淨
不言心所水喻心等清珠喻信體以投珠故
濁水便清以有信故其心遂淨二慙謂依自
増上及法増上羞恥過惡爲體斷無慙障爲
業三愧謂依世増上著恥過惡爲體斷無愧
障爲業四無貪謂於有有具厭離無執不藏
不愛無著爲體能斷貪障爲業五無瞋謂於
諸有情心無損害慈愍爲體能斷瞋障爲業
六無癡謂正了眞實爲體能斷癡障爲業七
精進謂心勇無墯不自輕賤爲體斷懈怠障
爲業八輕安謂遠離麤重身心調畼爲體斷
麤重障爲業九不放逸謂㧾攝無貪瞋癡精
進爲體斷放逸障爲業十捨謂㧾攝無貪瞋
癡爲體依此捨故得心平等心正直心無發
動斷發動障爲業十一不害謂由不惱害諸
有情故悲哀惻搶愍物爲體能斷害障爲業
根本煩惱有六一貪謂於五取藴愛樂覆藏
保著爲體損害自他能趣惡道爲業二瞋謂
於有情欲興損害爲體能障無瞋爲業三慢
謂以他劣已計我爲勝令心高舉爲體能障
無慢爲業四無明謂不正了眞實爲體能障
正了爲業五邪見謂五見爲體一薩

@@宗鏡五十七卷十四張肥
迦邪見謂於五取藴計我我所染汙慧爲體
能障無我無顚倒解爲業二邊執見謂於五
取藴執計斷常染汙慧爲體能障無常無顚
倒解爲業三邪見謂謗因果染汙慧爲體唯
分別起能障正見爲業四見取謂於前三見
及見所依藴計最勝上及與第一染汙慧爲
體唯分別起能障苦及不淨無顚倒解爲業
五戒禁取謂於前諸見及見所依藴計爲清
淨解脫出離染汙慧爲體唯分別起能障如
前無顚倒解爲業釋云薩迦邪見者此翻身
見也見取者論又云一切鬪諍所依爲業此
於諸見及所依藴執爲最勝能得涅槃清淨
法是見取由此各各互執爲勝諸見等故一
切外道鬪諍因斯而起戒禁取者又云無利
勤苦所依爲業謂依諸見所受戒說此戒爲
勝及能得涅槃由此戒故一切外道受持扳
髪等無利勤苦六疑謂於諸諦猶預不決爲
體唯分別起能障無疑爲業問此十煩惱
何識相應答第八藏識全無第七未那有
四第六意識具十前五識唯三古釋云五識
但三以無分別故無慢等慢等必由有隨念
計度分別生故又由慢於稱量門起劣勝負
故疑猶豫簡擇門起見推求門起故五識無
此等行相故七識具我癡等四煩惱猶具審
決故疑無容起由愛著我瞋不得生無一心
王中有二慧故餘見不生隨煩惱有二十釋
論云唯是煩惱分位差別等流性故名隨煩
惱此二十種類別有三謂分等十各別起故
名小隨煩惱無慙等二徧不善故名中隨煩
惱掉舉等八徧染心故名大隨煩惱一忿謂

@@宗鏡五十七卷十五張肥
於現在違緣令心憤發爲體能障無瞋爲業
二恨謂於過迲違緣結怨不捨爲體能障無
瞋爲業三覆謂於過犯若他諌誨若不諌誨
秘所作惡爲體能障發露悔過爲業四惱謂
於過犯若他諌誨便發麤言心暴不忍爲體
能障善友爲業五嫉謂於他所有功德名譽
心妬不悦爲體能障仁慈爲業六慳謂積聚
悋著爲體障無貪爲業七誑謂惑亂於他現
不實事心詭爲體能障愛敬爲業八諂爲欺
彼故詐現恭順心曲爲體能障愛敬爲業九
憍謂恃世閒興盛等心恃高舉無所忌憚爲
體能障厭離爲業十害謂逼惱有情無悲無
愍無哀無憐無惻爲體能障不害爲業十一
無慙謂不恥過惡爲體能障慙爲業十二無
愧謂於世増上不恥過惡爲體能障愧爲業
十三惛沉謂令心懵重爲能障毗鉢舎那爲
業十四掉舉謂依不正尋求心不寂靜爲體
能障摩他爲業十五不信謂於有體有德有
能心不淨信爲體障信爲業十六懈怠謂心
不勉勵爲體能障發起正勤爲業十七放逸
謂㧾貪瞋癡懈怠爲體障不放逸爲業十八
失念謂染汙不記爲體障不妄念爲業十九
散乱謂於所修善心不喜樂爲依止故馳散
外緣爲體能障等持爲業二十不正知謂於
三業不正了住染汙慧爲體能障正知爲業
宗鏡
錄卷第五十七肥洶<
詩供
反水洶溶皃>淊<上刀反>攬<慮敢反>創<初亮反>軌<居洧反>汨
<古忽反沒也又于筆反>萌<麦耕反>姸<五堅反>媸<
赤之反>溺<奴廚>

宗鏡五十七卷十六張肥<反
>欖<胡黤反>羈<居冝反>絆<博慢反>漣<力延反漣泣也>祁<渠之反>骸
<戶皆反骸骨也>攪<古巧反動也>警<居影反寤也>憤<房吻反>妬<當故>
<反妬忌>悋<良刃反>詭<過委反>諂<丑琰反>勵<力制反
>戊申歲分司大藏都監開
板
@@宗鏡錄卷第五十八肥
慧日永明寺主智覺禪師延壽集
夫不定有四悔眠尋伺於善染等皆不定故
非如觸等定徧心故非如欲等定徧地故立
不定名一惡作謂於巳作未作善不善事若
染不染悵怏追變爲體能障奢摩他爲業又
識論稱悔此即於果假立因名先惡所作業
後方追悔故二睡眠謂略攝於心不自在轉
爲體能障毗鉢舎那爲業三尋謂或時由思
於法造作或時由慧於法推求散行外境令
心麤轉爲體障心内淨爲業四伺謂從阿頼
耶識種子所生依心所造與心倶轉相應於
所尋法略行外境令心細轉爲體障心内淨
爲業釋云尋即淺推伺即深度尋於麤發言
伺則細發語識論云四不定者於善染等皆
不定故釋云一解顯不定義此於界性識等
皆不定故二解簡前信等貪等此通三性性
不定故如上根隨煩惱過患尤深開惡趣門
障菩提道如瑜伽論云煩惱差別者多種差
別應知謂結縛隨眠隨煩惱纏瀑流扼取繫
蓋株杌垢常害箭所有根惡行漏匱燒惱有
諍火熾然稠林拘礙如是等類煩惱差別當
知此中能和合苦故名爲結令於善行不隨
所欲故名爲縛一切世閒増上種子之行隨
逐故名隨眠倒染心故名隨煩惱數起現行
故名爲纏深難渡故順流漂故名爲瀑流邪
行方便故名爲扼能取自身相續不絕故名
爲取難可解脫故名爲繫覆眞實義故名爲
蓋壤善稼田故名株杌自性染汙故名爲垢
常能爲害故名爲常害不靜相故遠所隨故

@@宗鏡五十八卷苐二張肥名爲
箭能攝依事故名所有不善所依故名爲根
邪行自性故名惡行流動其心故名爲漏能
令受用無有厭足故名爲匱能令所欲常有
匱乏故名爲燒無引衰損故名爲惱能爲鬬
訟諍競之因故名有諍燒所積集諸善根薪
故名爲火如大熱病故名熾然種種自身大
樹聚集故名稠林能令衆生樂著種種妙欲
塵故能障證得出世法故名爲拘礙諸如是
等煩惱差別乃至煩惱過患者當知諸煩惱
有無量過患謂煩惱起時先惱亂其心次於
所緣發起顚倒令諸隨眠皆得堅固令等流
行相續而轉能引自害能引他害能引倶害
生現法罪生後法罪生倶法罪令受彼生身
心憂苦能引生等種種大苦能令相續遠涅
槃樂能令退失諸勝善法能令資財哀損散
失能令入衆不得無畏悚懼無威能令鄙惡
名稱流布十方常爲智者所訶毁令臨終時
生大憂悔令身壞巳墮諸惡趣生那落迦中
令不證得自勝義利如是等過無量無邊如
上所作煩惱生諸過患皆從最初一念無明
心起何謂無明以不知前境本空妄生對待
唯是自心分別以忿恨風吹心識火自燒自
害曾不覺知不了唯心第一義諦故曰無明
癡暗所纏空生空死大智度論云復次一切
法性皆空無所有汝所瞋因緣亦皆虛誑無
定汝云何以虛誑事故瞋罵加害乃至奪命
起此重罪業故墮三惡道受無量苦汝莫以
虛誑無實事故而受大罪如山中有一佛啚
彼中有一別房房有鬼來恐惱道人故諸道
人皆捨房而去有一客増來維那處

宗鏡五十八卷苐三張肥分令
住此房而語之言此房中有鬼神喜惱人能
住中者住客僧自以持戒力多聞故言小鬼
何所能我能伏之即入房住暮更有一僧來
求住處維那亦令在此房住亦語有鬼惱人
其人亦言小鬼何所能我當伏之先入者閉
戶端坐待鬼後來者夜暗打門求入先入者
謂爲是鬼不爲開戶後來者極力打門在内
道人以力拒之外者得勝排門得入内者打
之外者亦極力熟打至明旦相見乃是故舊
同學各相愧謝衆人雲集笑而怪之衆生亦
如是五衆無我無人空取相致鬬諍若支解
在地但有骨肉無人無我是故菩薩語衆生
言汝莫於根本空中鬬諍作罪鬬諍故人身
尙不可得何況値佛又云一切煩惱雖是過
去業因経無明是根本乃至若知先一世無
明業因緣則億萬世可知譬如現在火熱過
去未來火亦如是復次菩薩求無明體即是
明所謂諸法實相名爲實際觀諸法如幻如
化衆生顚倒因緣故起諸煩惱作惡罪業輪
轉五道受生死苦譬如蠶出絲自裹縛入沸
湯火炙凡夫衆生亦如是初生時未有諸煩
惱後自生貪欲瞋恚等諸煩惱是煩惱因緣
故覆眞智慧轉身受地獄火燒湯煮菩薩知
是法本末皆空但衆生顚倒錯故受如是苦
菩薩於此衆生起大悲心欲破是顚倒故求
於實法行般若波羅蜜通達實際種種因緣
敎化衆生令住實際是故住實際無咎釋曰
如了今世無明業是心則能通達過去未來
一切善惡諸業悉是自心如一火性熱則一
切火皆熱旣實知巳終不更將手觸懼

@@宗鏡五十八卷苐四張肥燒手
故若如實知今現在一塵一念悉是自心終
不更故起心貪取前境慮失宗故所以寶藏
論云一切如幻其幻不實知幻是幻守眞抱
一如是則智燈常照業海自枯究竟住於無
過咎眞唯識性之實際於實際中不見有一
法若生若滅若合若散所以寂調音所問經
云寂調音天子言文殊師利爲有煩惱故調
伏爲無煩惱故調伏文殊師利言天子喻如
有夢爲毒蛇所螫此人爲苦所逼即於夢中
而服解藥以服藥故毒氣得除天子於意云
何此人實爲所螫不耶天子言不也文殊師
利言彼毒實爲除不耶天子言文殊師利如
實不被螫除亦如是文殊師利言天子一切
賢聖調伏亦復如是天子汝作是言爲有煩
惱故調伏無故調伏者天子如我與無我有
煩惱無煩惱亦復如是乃至一切法無我以
無主故一切法無主與虛空等故一切法無
來無所依故一切法無去無窠窟故一切法無
住無所安立故一切法無安立生即滅故一
切法無爲以無漏故一切法無受究竟調伏
故大莊嚴法門經云文殊師利見此大衆於
金色女無染心巳問金色女言汝令煩惱置
在何處令諸王子乃至居士等不生染心金
色女言一切煩惱乃衆生煩惱皆住智慧解
脫之岸如如法界平等法中彼諸煩惱非有
生非有滅亦不安置如中觀論偈云染法染
者一一法云何合染法染者異異法云何合
古釋煩惱爲能染衆生是所染一即能所不
成異即如同水火倶無合義止觀云若一念
煩惱心起具十法界百法不相妨礙雖

@@宗鏡五十八卷苐五張肥多不
有雖一不無多不積一不散多不異一不同
多即一一即多亦如初燈與暗共住如是明
暗不相妨礙亦不相破如是了達煩惱性空
則四種瀑流唯正法行日之能竭七重慢阜
因平等慧風之所摧能害所害倶消自縛他
縛同解逢緣猶蓮華上之水歷事若虛空中
之風一切時中常居宗鏡見萬法無異如太
虛空因分別識生名色影現分別不起名色
本虛向性空地中美惡平等如大智度論云
譬如除宮殿及諸陋廬如燒栴檀及雜木其
處虛空無有異色及薩婆若等諸法求其實
皆如是故淨名疏云伹除其病不除其法者
即是明其去取也有師解言如人眼病見空
中華眼病差時即無華可除衆生亦爾妄見
諸法伹除妄惑妄惑若滅則無法可除此是
本無法義何謂不除法也今言一切衆生悉
具十法界法無明不了觸處病生若有智慧
無礙自在悉爲佛事譬如火是燒法若觸燒
痛謹愼不觸即是除病不可除火若除此火
則失溫身照闇成食之能十二因緣三道之
法亦爾此有去取法不同除也又火能燒人
得法術者出入無礙不須除火也故八萬四
千煩惱凡夫爲之受惱諸佛菩薩以爲佛事
也亦如治眼之法去病不得摜睛珠也經言
爲斷病本而敎導者此正明化物也病本即
是一念無明取相故華嚴經云三界無別法
唯是一心作令謂唯是一念無明取相心作
也此即三界生死之病本也若知無明不起
取有即畢故不造新即是斷病本也是知一
念之心旣名病本亦是道原執實成非

宗鏡五十八卷苐六張肥
了空無過悟在刹那更無前後如志公和尙
道體不二科云衆生不解修道便欲遣除煩
惱不知煩惱本空將道更欲覓道一念之心
即是何須别處追討大道皎在目前迷倒愚
人不了佛性天眞自然亦無因緣修造不識
三毒虛假妄執沉淪生老昔日迷時謂晩令
日始覺非早第三色法色有十五種一地有
二種一内二外内謂各別身内眼等五根及
彼居處之所依止堅硬所攝有執受性復有
増上積集所謂髪毛爪齒皮肉筋骨等是内
地體形叚受用爲業外謂各別身外色等五
境之所依止堅硬所攝非執受性復有増上
積集所謂礫石丘山等是外地體形叚受用
爲業又依持資養爲業二水亦二種一内二
外内謂各別身内眼等五根及彼居處之所
依止濕潤所攝有執受性復有増上積集所
謂洟淚涎汗等是内水體潤澤聚集受用爲
業外爲各別身外色等五境之所依止濕潤
所攝非執受性復有増上積集所謂泉源谿
沼等是外水體依治受用資養爲業三火亦
二一内二外内謂各別身内眼等五根及彼
居處之所依止煖熱所攝有執受性復有増
上積集所謂能令有情徧溫増熱又能消化
飮噉是内火體成熟和合受用爲業外謂各
別身外色等五境之所依止煖熱所攝非執
受性復有増上積集所謂炎燎村城或鑚木
擊石種種求之是外火體變壞受用對治資
養爲業四風亦二種一内二外内謂各別身
眼等五根及彼居處之所依止輕動所攝有
執受性復有増上積集所謂上下橫行入出

@@宗鏡五十八卷苐七張肥
氣息等是内風體動作事受用爲業外謂各
別身外色等五境之所依止輕動所攝非執
受性復有増上積集所謂摧破山崖偃拔林
木等彼旣散壞無依故靜若求風者動衣搖
扇其不動搖無緣故息如是等是外風體依
持受用對治資養爲業五眼謂一切種子阿
頼耶識之所執受四大所造色爲境界緣色
境識之所依止淨色爲體色藴所攝無見有
對性六耳七鼻八舌九身亦爾此中差別者
謂各行自境緣自境之所依止十色謂眼所
行境眼識所緣四大所造色藴所攝有見有
對性十一聲謂耳所行境耳識所緣四大所
造可聞音爲體色藴所攝無見有對性十二
香謂鼻所行境鼻識所緣四大所造可齅物
爲體色藴所攝無見有對性十三味謂舌所
行境舌識所緣四大所造可嘗物爲體色藴
所攝無見有對性十四觸謂身所行境身識
所緣四大所造可觸物爲體色藴所攝無見
有對性十五法處所攝色謂一切時意所行
境色藴所攝無見無對性又百法明色有十
一種所謂五根六境五根者阿毗達磨論云
以造色爲體一能造即四大地水火風二所造
即四微色香味觸六境者一色有三十一顯
色有十三一靑二黃三赤四白五光六影七
明八暗九雲十煙十一塵十二霧十三空一
顯色形色有十一镸二短三方四圓五麤六
細七高八下九正十不正表色有八一取二
捨三屈四伸五行六住七坐八臥法處色有
五一極逈色二極略色三定自在所生色四受所引色
五徧計所執色五根色以能造爲

@@宗鏡五十八卷苐八張肥體法
處境中以極逈極略爲體徧計所執受所引
色等四色非是造色無體性故是假非實又
除靑黃赤白四色是實長短二十七種皆是
假四實色上立故以相形立故二聲有十一
種一因執受大種聲因者假藉之義即藉彼
第八識執受四大所發之聲即血脈流注聲
等是也即內四大有情作聲皆是執受故二
因不執受大種聲外四大聲是三因執受不
執受大種聲如外四大種親造彼聲即手是
内四大種親造果聲外四大種但爲助緣共
造一聲四世所共成聲世閒言敎書籍陰陽
等名共成聲仁義禮智信等五成所引聲或
成所作智所引言敎即唯如來六可意聲情
所樂欲七不可意聲情不樂欲八倶相違聲
非樂非不樂名倶相違聲九徧計所執聲謂
外道所立言敎十聖言量所攝聲十一非聖
言量所攝聲三香有六一好約情說隨自識
變稱巳心等方名好香二惡三平等非好非
惡四倶生沉檀等與質倶起五和合衆香等
成一香六變異未熟無香之時名變異四味
有十二一苦二酸三甘四辛五鹹六淡七可
謂謂稱情故八不可意謂不稱情九倶相違
上二相反十倶生與質同有十一和合衆味
聚集十二變異成熟後味異於前五觸有二
十六一地二水三火四風五滑六澁七輕八
重九軟十緩十一急十二冷十三飢十四渴
十五飽十六力十七劣十八悶十九癢二十
黏二十一病二十二老二十三死二十四疲
二十五息二十六勇前四地水火風是實餘
二十二依四大差別建立是假問色

宗鏡五十八巻苐九張肥惟正
法有幾義荅有四義百法云一識所依色
唯屬五根二識所緣色唯屬六境三㧾相而
言質礙名色四別相而言略有二種一者有
對若准有宗極微所成大乘卽用能造色成
二者無對非極微成卽法處所攝色如上地
水火風一切色法因緣似有體用倶虛何者
自體他體皆悉性空能緣所緣倶無有力以
自因他立他因自生他是自他自是他自互
成互奪定性倶無又能因所成所從能立能
無有力則入所所無有力則入能互攝互資
悉假施設緣會似有緣散還無以唯識所持
終歸空性如大智度論云復次地若常是堅
相不應捨其相如凝酥蠟蜜樹膠融則捨其
堅相墮濕相中金銀銅鐵等亦爾如水爲濕
相寒則轉爲堅相如是等種種悉皆捨相復
次諸論師輩有能令無無能令有諸賢聖人
及坐禪人能令地作水水作地如是等諸法
皆可轉相以無定體故隨緣變現不可執有
執無違於法性第四不相應行法有二十四
不相應行者相應者和順義如心王心所得
等非能緣故不與心心所相應名不相應又
得等非質礙義不與色相應又有生滅不與
無爲相應爲揀四位法故名不相應一得謂
諸行種子所攝自在生起相續差別性又雜
集論云謂於善不善無記法若増若減假立
獲得成就善不善無記法者顯依處若増若
減者顯自體何以故由有増故說名成就上
品信等由有減故說名成就下品信等二無
想定謂巳離淨欲未離上地欲由於無想天
起出離想雜集論云於不恒行心心所滅假
@@宗鏡五十八卷苐十張肥惟正
立無想定不恒行者轉識所攝滅者謂定心
所引不恒現行諸心心所暫時閒滅三滅盡
定謂巳離無所有處欲或入非想非非想處
定又云欲超過有頂作止息想作意爲先故
於不恒行諸心心所及恒行一分心心所滅
假立滅盡定此中所以不言未離上欲者爲
顯離有頂欲阿羅漢等亦得此定故一分恒
行者謂染汙意所攝四無想天謂於此閒得
無想定由此後生無想有情天中於不恒行
心心所滅假立無想異熟五命根謂於衆同
分先業所感住時決定假立壽命衆同分者
於一生中諸藴相續住時決定者劑爾所時
令衆同分常得安住或經百年千年等由業
所引功能差別又依業所引第八識種令色
心不斷名爲命根六衆同分謂如是如是有
情於種種類自體相似假立衆同分七異生
性謂行自相發起性又由二障種各趣差別
八生謂於衆同分諸行本無今有性假立爲
生九異謂於衆同分諸行相續變異性假立
爲異亦名爲老十住謂於衆同分諸行相續
不變壞性假立爲住十一無常謂於衆同分
諸行自相生後滅壞性假立無常相十二名
身謂於諸法自性増言假立名身十三句身
謂於諸法差別増言假立句身十四文身謂
於彼前二文句所依諸字假立文身十五流
轉謂於因果相續不斷假立流轉十六定異
謂於因果種種差別假立定異十七相應謂
諸行因果相稱性十八勢速謂諸行流轉迅
疾性十九次第謂諸行一一次第流轉性二
十時謂諸行展轉新新生滅性二十一方謂

@@宗鏡五十八卷苐十一張蜰惠英
諸色行徧分劑性二十二數謂諸行等各別
相續體相流轉性二十三和合謂諸行緣會
性二十四不和合謂諸行緣乖性此不相應
行雖不與心王心所色法無爲等四位相應
然皆是心之分位亦不離心變及出唯識眞
性約一期行相分別故爾如廣百論云自心
分別所見境界卽是自心但隨衆緣諸行種
熟自心變作種種分位自心所變無實體相
何爲精勤安立異法但應信受諸法唯心
問一心妙旨八識眞原有爲門中巳明王所
無爲法內如何指陳荅此申第五無爲法
有爲無爲皆一心變起故又不出一心性故
問有爲無爲各有幾種一一行相如何分別
荅有爲略有三種無爲略有六種初有爲極
成之法不過三種識論云一現所知法如色
心等二現受用法如缾衣等如是二法世共
知有不待因成三有作用法如眼耳等由彼
彼用證知是有釋云如色心等者卽是五識
身他心智境謂色等五塵及心心所此約㧾
聚不別分別此何識境現量所知非境所知
如缾衣等者此雖現見受用而非現量所緣
是假法故但是現世而受用物問此中緣缾
等心是何量攝荅非量收不親緣得法自體
故非比度故非量所收如眼耳等者此五色
根非現量得亦非現世人所有知此眼耳等
各由彼彼有發識用比知是有言證知者證
成道理也以現見果比有因故果謂所生心
心所法比量知有諸淨色根此非現量他心
智知然今大乘第八識境亦現量得佛智緣
時亦現量得除佛巳外共許爲論非世共悉

宗鏡五十八卷苐十二張肥旨*
是故伹言此知是有次約諸經論有六種無
爲百法云一虛空無爲者離一切色心諸法
障礙所顯眞理名爲虛空無爲虛空有三一
識變虛空卽第六識上作解心變起虛地相
分故二法性虛空卽眞如體有離諸障礙故
名爲虛空三事虛空卽所見頑空是也二擇
滅無爲由無漏智起簡擇滅諸障染所顯眞
如理故三非擇滅無爲有法不由擇力起無
漏智簡擇而本性淨卽自性清淨涅槃是也
卽眞如本性離諸障染不由起智斷惑本體淨
故四不動無爲第四禪離八患三災證得不
動無爲五想受滅無爲從第四禪巳上至無
所有處巳來捨受不行幷麤想亦無顯得眞
如名想受滅無爲六眞如無爲有二一約對
得名謂眞如理對事得名二簡法者卽眞如
簡徧計離於生滅也出體者大乘但約心變
相分假說有虛空故非是離心外有空也若
說本質無爲者卽不離於識變有也問若說
識變相分說是無爲者卽是相狀之相隨識
而爲何成無爲耶荅此說是識變假說是無
爲其實非是無爲無爲是常住法故今此依
無爲體者伹取隨識獨影相分爲體以前後
相似無有變而唯有一類空等相故假說無
爲此六無爲地前菩薩識變卽是有漏若地
上後得智變卽無漏若依法性出體者五種
無爲皆是眞口眞如體外更無別出六種無
爲各皆依眞如實德也問如何聖敎說眞如
實耶荅今言有者不是眞如名實有但說有
卽是遣惡取空故說有體是妙有眞空故言
非空非有問如何聖敎說眞空爲空耶荅謂

@@宗鏡五十八卷十三張肥
破執眞如心外實有故說爲空卽空其情執
卽不空其眞如空也又識論云然諸契經說
有虛空等諸無爲法略有二種一依識變假
施設有謂曾聞說虛空等名隨分別有虛空
等相數習力故心等生時似虛空等無爲相
現此所現相前後相似無有變易假說爲常
二依法性假施設有謂空無我所顯眞如有
無倶非心言路絕與一切法非一異等是法
眞理故名法性離諸障礙故名虛空由簡擇
力滅諸雜染究竟證會故名擇滅不由擇力
本性清淨或緣闕所顯故名非擇滅苦樂受
滅故名不動想受不行名想受滅此五皆依
眞如假立眞如亦是假施設名釋云一依識變
假施設有者此無本質唯心所變如極微等
變似空等相現此皆變境而緣故也眞如亦
是假施設者眞如約詮而詮體是一此五無
爲依眞如上假名空等而眞如體非如非不
如故眞如名亦是假立如食油蟲等不稱彼
體唯言顯故譬如有蟲名曰食油實非食油
假名食油不稱體故眞如亦爾又釋摩訶衍
論云無爲有四一眞如無爲二本覺無爲三
始覺無爲四虛空無爲有爲法有五種一者
根本無明有爲二者生相有爲三者住相有
爲四者異相有爲五者滅相有爲是名爲五
且四無爲者以何爲體有何等用頌口依各
有二種所謂通及別如體用亦爾隨釋應觀
察論云眞如無爲有二所依一者通所依非
有爲非無爲一心本法以爲體故二者別所
依生滅門内寂靜理法以爲體故本覺無爲
有二所依一者通所依非有爲非無爲一心

@@宗鏡五十八卷十四張肥
本法以爲體故二者別所依生滅門内自然
本智以爲體故始覺無爲有二所依一者通
所依非有爲非無爲一心本法以爲體故二
者別所依生滅門内隨他起智以爲體故虛
空無爲有二所依一者通所依非有爲非無
爲一心本法以爲體故二者別所依生滅門
内無所有事以爲體故復次眞如無爲有二
種用一者通用一切諸法令出生故二者別
用平等之性令不失故本覺無爲有二種用
一者通用不守自性故二者別用不轉變故
始覺無爲有二種用一者通用隨妄轉故二
者別用對治自過故虛空無爲有二種用一
者通用欲有令有故二者別用空無之性令
不失故是名二用此中所說通謂他義別謂
自義五種有爲以何爲體有何等用頌曰依
各有二種所謂通及別如體用亦爾隨釋應
觀察論曰根本無明有二種依一者通所依
非有爲非無爲一心本法以爲體故二者別
所依生滅門内大力住地以爲體故生相有
爲有二種依一者通所依非有非無爲一心
本法以爲體故二者別所依生滅門内細分
染法以爲體故住相有二種依一者通所依
非有爲非無爲一心本法以爲體故二者別
所依生滅門内麤分染法以爲體故異相滅
相二種通依別依如前住相有爲所說無別
復次根本無明有爲有二種用一者通用能
生一切諸染法故二者別用隨所至處作礙
事故生相有爲有二種用一者通用於上下
中與其力故二者別用隨所至處作礙事故
如說生相住異亦爾滅相有爲有二種用一

宗鏡五十八卷十五張肥**
者通用於上及自與其力故二者別用能作
礙事故是名二用以何義故作如是說有爲
無爲一切諸法通以一心而爲其體於道智
契經中作如是說爾時文殊師利白佛言世
尊阿頼耶識具一切法過於恒沙過於恒沙
如是諸法以誰爲本生於何處佛言如是有
爲無爲一切諸法生處殊勝不可思議何以
故於非有爲非無爲處是有爲是無爲法而
能生故文殊又白佛言世尊云何名爲非有
爲非無爲處佛言非有爲非無爲處者所謂
一心本法非有爲故能作有爲非無爲故能
作無爲是故我言生處殊勝不可思議復次
善男子譬如庶子有二所依一者大王二者
父毋有爲無爲一切諸法亦復如是各有二
依謂通達依及支分依復次善男子譬如一
切草木有二所依一者大地二者種子有爲
無爲一切諸法亦復如是各有二依謂通達
依及支分依乃至廣說不生不滅與生滅和
合者卽是開示能熏所熏之差別故云何開
示所謂顯示染淨諸法有力無力互有勝劣
故今當作二門分明顯說一者下轉門二者
上轉門生滅門中不出此二如是二門云何
差別頌曰諸染法有力諸淨法無力背本下
下轉名爲下轉門諸淨法有力諸染法無力
向原上上轉名爲上轉門論曰由染淨諸法
互有勝劣故二種轉門得成而巳今當先說
初下轉門根本無明以何等法而爲所熏於
何時中而作熏事頌曰所熏有五種爲一法
界心及四種無爲非初非中後取前中後故
如契經分明說論曰根本無明以五種法而

@@宗鏡五十八卷十六張肥
爲所熏謂一法界及四無爲熏一法界其相
云何頌曰一種法界心有二種自在謂有爲
無爲是根本無明依於初自在而能作熏事
論曰一法界心有二種自在一者有爲自在
能爲有爲法而作依止故二者無爲自在能
爲無爲法而作依止故根本無明依初自在
能作熏事非後自在中實契經中作如是說
根本無明依初自在能作熏事非後自在中
實契經中作如是說根本無明熏自所依分
際之量非他所依故熏眞如法其相云何頌
曰眞如無爲法有二種作用所謂通及別如
前決擇說是根本無明依於初作用而能作
熏事餘無爲亦爾論曰眞如無爲有二種用
謂通及別如前所說根本無明依初作用能
作熏事非後作用如說眞如餘三無爲亦復
如是皆依初作用非後用故作熏時量非初
亦非中後取前中後故本智契經中作如是
說大力無明作熏事時初及中後一時倶取
而非別取故此中所說能熏所熏以何義故
名言熏謂能引彼法而合自體不相捨離倶
行倶轉故名能熏又能與彼法不作障礙若
隨若順不違逆故名爲所熏謂五種有爲能
熏四種無爲法及一法界心所熏五法隨來
而與五能熏共會和合同事倶轉是故說言
不生不滅與生滅和合如大無明一心本法
爲通依故依初自在作熏習事四相有爲應
如是知如大無明依四無爲通達作用能作
熏事四相有爲應如是知
宗鏡錄卷第五十八肥
音義

@@宗鏡五十八卷十七張肥*悵
<丑亮反>怏<於亮反>扼<於革反持也>株<陟輸反>杌<五忽反>匱<
求位反竭也>稼<古訝反>悚<息栱反>螫<呼名反又音釋>窠<苦和反窟也>窟
<苦骨反>阜<枎九反陵阜也>陋<盧候反踈惡也>廬<力居反>硬<五更反堅>
<也>荕<舉欣反>洟<他計反>涎<敍連反口液也>噉<徒敢反食噉也>燎<力
照><反>蠟<盧盍反>膠<
古肴反>戊申歲分司大藏
都監開板

宗鏡錄卷第五十九肥
慧日永明寺主智覺禪師延壽集
夫有爲無爲二門爲當是一是異
荅非一非異非泯非存何者若是一者仁王
經不應云諸菩薩等有爲功德無爲功德悉
皆成就又維摩經云菩薩不盡有爲不住無
爲等二義雙明豈是一耶若是異者般若經
佛告善現不得離有爲說無爲不得離無爲
說有爲豈成異耶若云俱泯者華嚴經云於
有爲界示無爲之理不滅有爲之相於無爲
界示有爲之法不壞無爲之性則有無性相
無礙倶存若言倶存者如前論云二依法性
假施設有謂空無我所顯眞如有無倶非心
言路絕則百非莫能惑四句不能詮非可以
情謂有無唯應智超言像方達有爲無爲唯
識之眞性矣如大智度論復次夫生滅法者
若先在有心後有生則心不待生何以故先
巳有心故若先有生則生無所生又生滅性
相違生則不應有滅滅時不應有生以是故
一時不可得異亦不可得是則無生若無生
則無住滅若無生住滅則無心數法無心數
法則無心不相應諸行色法色法無故無爲
法亦無故何以故因有爲故有無爲若無有
爲則亦無無爲是故不應言諸法有又勝思
惟梵天所問經云有爲無爲之法文字言說
有差別耳持世經云有爲法如實相卽是無
爲問心所具幾義立心所之門荅古德釋
云心所義有三一恒信依心起二與心相應
三繫屬於心心王緣揔相如畫師作模心所
通緣揔別相如弟子於揔相模中塡衆多彩
色卽
@@宗鏡五十九卷苐二張肥
心所於心王揔靑如眼識心王緣靑色境時
是揔相更不作多般行解心所緣別相者如
五心所中作意以警心引心爲別相等上便
領納想像造作種種行相是通緣揔別相
問心王與心所爲同爲別荅約俗則似同
似別論眞則非卽非離識論云如是六位心
所法爲離心體有別自性爲卽是心分位差
別設爾何失二倶有過若離心體有別自性
如何聖敎說唯有識又如何說心遠獨行染
淨由心士夫六界莊嚴論說復云何通如彼
頌言許心似二現如是似貪等或似於信等
無別染善法若卽是心分位差別如何聖敎
說之相應他性相應非自性故又如何說心
與心所倶時而起如日與光瑜伽論說心所
非卽心故應說離心有別自性以心勝故說
唯識等心所依心勢力生故說似彼現非彼
卽心又識心言亦攝心所恒相應故唯識等
言及現似彼皆無有失此依世俗若依勝義
心所與心非卽非離諸識相望應知亦然是
謂大乘眞俗妙理攝論頌云遠行及獨行無
身寐於窟調其難調心是名眞梵志百法釋
云如來依意根處說遠行及獨行也隨無明
意識徧緣一切境也故名遠行又諸心相續
一一轉故無實主宰名獨行無身者卽心無
形質岵寐於窟者卽依附諸根潛轉身內名
爲寐於窟也寐者藏也卽心之所藴在身中
此偈意謂破外道執有實我也世尊云伹是
心獨行無別主宰故言獨行也又無始遊歷
六塵境故名遠行無別心所故名獨行明知
無別心所也士夫六界者瑜伽云佛說皆云

@@宗鏡五十九卷第三張肥四大
空識能成有情色動心三法最勝爲所依色
所依者卽四大也動所依者空卽是也謂内
空界不取外者由内身中有此空界故所以
有動故爲動依心所依者識是也卽說六界
能成有情不言之所界也釋云許心似二現
者此中似言似心外所計實二分等法故名
爲似無別染善法者謂唯心變似見相二分
二分離心無別有法復言心變似貪信等故
貪信等離心之外無別染善法體卽心也如
二分故應說離心有別自性以心勝故說唯
識等者旣說離心有所何故說唯識心遠獨行
染淨由心六界之中唯說心者以心勝故說
此唯識等如何勝揔有四義一能爲主二能
爲依三行相揔四恒決定非如心所等有時
不定又若依第一體用顯現諦卽心王爲體
心所爲用卽體用不卽不離也若依勝義卽
是因果差別諦卽王所互爲因果法爾非離
也若依第三證得勝義諦卽依詮顯者若依
能詮依他起性說非卽若依所詮二無我理
說卽王所非離若第四勝義勝義諦廢詮談
旨亦不言卽離也卽一眞法界離言絕相卽
王所道理同歸一眞如故問心王心所云
何明假實荅從種生者名實依他立者名
假心法唯是實有心所之中徧行別境唯是
實有其餘諸法或假或實眞如無爲雖非自
從種起亦名爲實不依他故或諸法名義倶
假唯眞如無爲一種名假體實離言詮故問
識論云伹說識卽攝心所者眞如與識非
如心所何故不說荅識實性故識倶有故
不離識故非我法依故但說識不說眞

宗鏡五十九卷苐四張肥呂溫
如故知眞如卽識識卽眞如問眞叫卽識
識卽眞如且眞如非識之所變現何成唯識
荅雖非識變識實性故亦名唯識眞如離言
與能計識非一非異非如色等可依起執故
非執依此中不說若遠望踈言亦可依執法
末學者依起執故又眞如旣非識所轉變應
非唯識不以變故名爲唯識不離識故正名
唯識問一百法中凡聖揔具不荅若凡
夫位通約三界九地種子皆具一百法若諸
佛果位唯具六十六法除根本煩惱六隨煩
惱二十不定四不相應行中四共除三十四
法問心攝一切云何但摽五位百法之門
荅雖摽百法以爲綱要此中五位次第巳攝
無盡法門不出於此何者百法云一明心法
謂此八種心王有爲法中此最勝故世出世
閒無不由心造二明心所有法與此心王常
相應故名相應法望前心王此卽是劣先勝
後劣所以次明三色法心王等之所現影謂
此色法不能自起要籍前二心王心所心變
現故變不親緣故致影言或通本質前二能
變此爲所變先能後所所以次明四不相應行
謂此得等二十四法不能自起籍前三位差
別假立前三是實此卽是假先實後假所以
次明五無爲法體性甚深若不約法以明無
爲無由得顯故籍前四斷染成淨之所顯示
前四有爲此卽無爲生有後無所以後明又
鈔中廣釋第一心法最勝故者華嚴經頌云
心如工畫師能畫諸世閒一切世閒中無法
而不造者此八識心王最勝由如畫師能畫
一切人天五趣形像乃至佛菩薩等形像然

@@宗鏡五十九卷苐五張肥呂溫
經中舉喻佛但取少分以畫師足畫得色藴
餘四藴卽不能畫法中若是八識卽能通造
得五藴且如第六識界應不共無明及餘分
別倶生惑等若造得地獄揔別報業卽自畫
得地獄五藴乃至若造得人天㧾別報業卽
自畫得人天形像若具修萬行獲得二轉依
果卽自畫得佛果形像故知一切世出世閒
五藴皆是自第六識畫得不簡依報正報皆
是心變所以心法獨稱最勝第二心所有法
與此相應故者瑜伽論五義略辯相應一時
者所謂王所同時起二依者卽王所同一所
依根三緣者卽王所同一所緣境四行者所
謂王所三量行相倶同五事者卽王所各有
自證分體事第三色法二所現影故現者變
也爲十一種色皆是心心所所變現故影謂
影像是相似流類之義卽此十一種色相分
是本質之流類似於本質若無質者卽似内
心故言影也變不親緣故置影言者爲八識
皆有變相分緣義且如前五識緣五塵境時
須變影像緣第六緣十八界法亦變相分緣
第七緣第八見分爲我時亦變相分緣若第
人緣他人扶塵及定果色幷界器時亦變相
分緣相分望八識卽親所緣緣本質望八識
卽踈所緣緣此上所說且望有質影者說若
唯有相分無本質者卽第八緣自三境定意
識緣自定果色是第四分位差別故者此得
第二十四法卽依他前三位種現上假立第
五顯示實性故卽五無爲如前巳釋又第一
八種心王是最勝能緣門第二心所有法與
心相應是共勝同緣門第三色法心之影像

@@宗鏡五十九卷苐六張肥是所
緣境界門第四不相應法是分位建立門第
五無爲法是顯示實性門如上勝劣顯現能
所互成假實詮量有無隱顯等能彰無盡法
門無盡法門不出五位百法五位百法不出
色心二法攝末歸本不出唯心一法矣問八
識眞原萬法栖止約其體性都有幾種答經
論通辯有三種性約能所染淨分別隨事說
三縱有卷舒皆不離識性合則一體無異開
則三相不同三相不同約用而行布一體無
異就性以圓融行布乃隨義以施爲圓融則
順性而冥寂若無行布無可圓融如無妄情
不立眞智染淨旣失二諦不成是以因妄辯
眞在行相而須悉尋迹得本假因緣以發明
斯三性法門收凡聖境界事無不盡理無不
窮今言三性者約經論共立一徧計所執性
二依他起性三圓成實性徧計所執性者謂
愚夫周徧計度所執藴等實我實法名爲徧
計性有二一自性揔執諸法實有自性二差
別別執取常無常等實有自體或依名徧計
義如未識牛聞牛名便推度因何道理名之
爲牛或依義徧計名或見物體不知其名便
妄推度此物名何如未識牛共推度云爲鬼
耶爲獸耶此諸徧計約體不出人法二體約
執不出名義二種又一有徧非計如無漏諸
心有漏善識能徧廣緣而非計執無漏諸心
卽諸聖人無漏智慧了諸法空卽無法不徧
都無計執名爲非計唯後得智有漏善識卽
地前菩薩雖有漏心中能作無我觀故亦能
觀一切皆無有我亦是徧而非計二有計非
徧如有漏第七識恒緣第八見分起我

宗鏡五十九卷苐七張肥
法二執從第六識入生空觀時第七識中猶
尙緣第八見分起於法執故知計而非徧三
亦徧亦計卽衆生染心四非徧非計卽有漏
五識及第八頼耶各了自分境界不徧無計
度隨念分別故非計也頼耶唯緣種子根身
器世閒三種境故尙不能緣前七現行故非
徧非計有漏種子能持能緣無漏種子卽持
而不緣況餘境耶又古德云衆生染心於依
他起自性中當知有二種徧計所執自性執
一者隨覺卽現行執二者慣習習氣隨眠卽
執種子依他起性者依他衆緣和合生起猶
如幻事名依他性圓成實性者一味眞如圓
滿成就問如何是能徧計自性之理
荅准護法云第六第七心品執我法者是能
徧計唯說意識能徧計故問如何是所徧
計自性之理荅准攝論云是依他起徧計
心等所緣緣故慈恩云三性之中是依他起
言所緣必是有法徧計心等以此爲緣親相
分者必依他故不以圓成而爲境也謂不相
似故問三性中徧計是妄想卽無依他屬
因緣是有不荅此二性能所相生倶無自
體何者因妄想故立名相因名相故立因緣
若妄想不生名相何有名相不有因緣卽空
以萬法不出名故楞伽頌云譬如修行事於
一種種現於彼無種種妄想相如是釋云此
破妄想徧計性也如二乘修諸觀行若作靑
想觀時天地萬物莫不皆靑也以無靑處見
靑由心變故於一色境種種不同譬凡夫妄
見生死亦是無生死處妄見生死也又經頌
云譬如種種瞖妄想衆色現瞖無色非色緣

@@宗鏡五十九卷苐八張肥
起不覺然此破因緣依他起性也如目瞖所
見差別不同彼實非有緣所起法斯則妄想
體空因緣無性卽是圓成究竟一法如明眼
人見淨虛空況一眞心更無所有問此三
性中幾法是假幾法是實荅識論云徧計
所執妄安立故可說爲假無體相故非假非
實依他起性有實有假聚集相續分位性故
說爲假有心心所色從緣生故說爲實有若
無實法假法亦無假法依實因而施設故圓
成實性唯是實有不依他緣而施設故釋云
徧計有名無體妄情安立可說爲假談其法
體旣無有相非假非實非兎角牛可說假實
必依有體㧾別法上立爲假實故依他假有
三種一聚集假者如缾盆有情等是聚集法
多法一時所集成故能成雖實所成是假二
相續假者如過未等世唯有因果是相續性
多法多時上立一假法如佛說言昔者鹿王
今我身是所依五藴刹那滅者雖體是實於
此多法相續假立一有情至今猶在故三分
位假者如不相應行是分位性故皆是假一
時一法上立如一色上名有漏可見有對亦
名色等並是於一法上假施設故若彼實者
應有多體其忿恨等皆此假攝心心所色從
因緣種生故說爲實又三性者卽是一性一
性卽無性何者徧計無相依他無生圓成無
性解深密經云瞖眼人如徧計現靑黃如依
他淨眼如圓成攝論云分別性如蛇依他性
如藤若人緣四塵相分析此藤伹見四相不
見別藤但是色香味觸相故藤非實有以離
四塵外無別有藤所以論偈云於藤起蛇知

@@宗鯃十九卷苐九張肥見藤則
無境若知藤分巳藤知如蛇知若知藤之性
分是空則例如藤上妄生蛇想攝論云菩薩
不見外塵伹見意言分別卽了依他性云何
了別此法若離因緣自不得生根塵爲因緣
根塵旣不成此法無因緣云何得生依初眞
觀入依他性由第二眞觀除依他性則唯識
想息意言分別顯現似所聞思一切義乃至
似唯有識想皆不得生生緣有二謂分別性
及依他性分別性巳滅依他性又不得生旣
無二境故一切義乃至似唯識想皆不得生
唯識想尙不得起何況餘意言分別而當得
生菩薩住何處唯住無分別一切名義中平
等平等又依二種平等謂能緣所緣能緣卽
無分別智以智無分別故稱平等所緣卽眞
如境境亦無分別故稱平等又此境智不住
能取所取義中譬如虛空故說平等平等由
此義故菩薩得入眞實性此位不可言說以
自所詮故證時離覺觀思惟分別故古德問
云我見所緣影像若是依他有者應有依他
性實我荅此相仗因緣生但是依他性幻有
之法而非是我由彼妄執爲我故名妄執此
有兩重相約此相從因緣生有力能生心此
乃是有名依他性法於此不稱所執法義邊
名徧計所執乃名爲無如人昏冥執石爲牛
石體不無我見所緣緣依他相有如石本非牛妄心
執爲牛此所執牛其體全無如相分本非我
妄心執爲我此所執其體全無伹有能執心
而無所執我謂於此石處有所緣石而無所
執牛於此相分上有所緣法而無所執我又
況云如南方人不識駝毛曾

宗鏡五十九卷苐十張肥於一
處聞說龜毛後忽見馳毛由不識故妄謂馳
毛以爲龜毛此所見馳毛是有故如依他性
法其馳毛上無龜毛妄心謂爲龜毛如所執
實我法故論云有義一切反心所法由熏習
力所變二分從緣生故名依他起徧計依斯
妄執定實有無一異倶不倶等此二名徧計
所執性問三性中幾性不可滅幾性可滅
耶荅准佛性論云二性不可滅一性可得
滅何以故分別性本來是無故不可滅眞實
性本來是眞故不可滅依他性雖有不眞實
是故可滅所以分別中邊論云分別性者謂
是六塵永不可得猶如空華依他性者謂唯
亂識有非實故猶如幻物眞實性者謂能取
所取二無所有眞實有無故猶如虛寂問依
他起相但是自心妄分別有理事雙寂名體
倶虛云何有憂喜所行境界荅譬如夜行
見杌爲鬼疑繩作蛇蛇之與鬼名體都無性
相恒寂雖不可得而生怖心以體虛而成事
故清涼疏云若依攝論說喻皆喻依他起性
然並爲遣疑所疑不同故所喻亦異一以外
人聞依他起相但是妄分別有非眞實義遂
卽生疑云若無實義何有所行境界故說如
幻謂幻者幻作所緣六處豈有實耶二疑云
若無實何有心心法轉故說如燄飄動非水
似水妄有心轉三疑云若無實何有愛非愛
受用故說如夢中實無男女而有愛非愛受
用覺時亦爾四疑云若無實何有戲論言說
故說如響實無有聲聽者謂有五疑云若無
實何有善惡業果故說如影謂如鏡影像故
亦非實六疑云若無實何以菩薩作利

@@宗鏡五十九十一張肥樂
事故說如化謂變化者雖知不實而作化事
菩薩亦爾是以萬法雖空體虛成事一眞非
有無性隨緣則湛爾堅凝常隨物化紛然起
作不動眞如宗
鏡錄卷第五十九音
義縱
<子用反>獸<舒救反>慣<古患反>駝<徒何反>繩<食陵反>湛<徒減>
<反>紛<撫文反繽紛
>戊申歲分司大藏都監開
板
@@宗鏡錄卷第六十肥仁*慧日
永明寺主智覺禪師延壽集夫此
三性法爲當是一是異若道是一不合云依
圓是有徧計是無若道是異又云皆同一性
所謂無性荅此三性法門是諸佛密意所
說諸識起處敎網根由若卽之取之皆落凡
常之見若離之捨之倶失聖智之門所以藏
法師依華嚴宗釋三性同異義一圓成眞如
有二義一不變二隨緣二依他二義一似有
二無性三徧計所執二義一情有二理無由
眞如不變依他無性所執理無由此三義故
三性一際又約眞如隨緣依他似有所執情
有由此三義亦無異也是故眞該妄求末徹
眞原性相融通無障無閡問依他似有等豈
同所執是情有耶荅由二義故無異也一以
彼所執執似爲實故無異法二若離所執似
無起故眞中隨緣亦爾以無所執無隨緣故
又以三性各有二義不相違故無異性且如
圓成雖復隨緣成於染淨而恒不失自性清
淨只由不失自性清淨故能隨緣成染淨也
猶如明鏡現於染淨而恒不失鏡之明淨只
由不失鏡明淨故方能現染淨之相以現染
淨知鏡明淨以鏡明淨知現染淨是故二義
唯是一性雖現淨法不増鏡明雖現染法不
汙鏡淨非直不汙亦乃由此反現鏡之明淨
眞如亦爾非直不動性淨成於染淨亦乃由
成染淨方現性淨非直不壞染淨明於性淨
亦乃由性淨故方成染淨是故二義全體相
收一性無二豈相違也由依他無性得成似
有由成似有是故無性此卽無性卽因

宗鏡六十卷苐二張肥**緣
因緣卽無性是不二法門也所執性中雖復
當情稱執現有然於道理畢竟是無以於無
處橫計有故如於杌橫計有鬼今旣橫計明
知理無是故無二唯一性也問眞如是有耶
荅不也隨緣不變故空眞如離妄念故問眞
如是無耶荅不也不變隨緣故不空故聖智
所行處故問眞如是亦有亦無耶荅不也無
二性故離相違故問眞如是非有非無耶荅
具法故離戲論故問依他是有耶荅不也緣
起無性故約觀遣故異圓成故問依他是無
耶荅不也無性緣起故能現無生故異徧計
故是智境故問依他是亦有亦無耶荅不也
無二性故離相違故問依他是非有非無耶
荅不也有多義門故離戲論故問徧計是有
耶荅不也理無故無體相故問徧計是無耶
荅不也情有故無相觀境故能翳眞故問徧
計是亦有亦無耶荅不也無二性故問徧計
是非有非無耶荅不也所執性成故巳上護
執竟今執成過者若計眞如一向是有者有
二失一不隨緣二不待了因故問敎
云眞如爲凝然常旣不隨緣豈是過耶荅聖
說眞如爲凝然者此是隨緣成染淨時恒作
染淨而不失自體卽是不異無常之常名不
思議常非謂不作諸法如情所謂之凝然也
不異無常之常出於情外故名眞如常經云
不染而染明常作無常染而不染明作無常
時不失常也又不異常之無常故說眞如爲
無常經云如來藏受苦樂與因倶若生若滅
又依他是生滅法亦得有不異常之無常不
異無常之常以諸緣起無常之法卽無自性
方成
@@宗鏡六十卷苐三張肥緣起是
故不異常性而得無常故云不生不滅是無
常義此卽不異於常成無常也又諸緣起卽
是無性非滅緣起方說無性卽是不異無常
之常也經云色卽是空非色滅空又衆生卽
涅槃不更滅也此與眞如二義同卽眞俗雙
融二而無二故論云智障甚盲闇謂眞俗別
執故也又眞如若不隨緣成於染淨染淨等
法卽無所依無所依有法又墮常也又眞如
若有者卽不隨染淨染淨諸法旣無自體眞
又不隨不得有法亦是斷也乃至執非有非
無等四句皆墮斷常也若依他執有者謂巳
有體不籍緣故無緣有法卽是常也又由執
有卽不籍緣不籍緣故不得有法卽是斷也
問依他性是有義便有失者何故攝論云依
他性以爲有耶荅此卽不異空之有從緣無
體故一一緣中無作者故由緣無作方得緣
起是故非有之有爲依他有卽是不動眞際
建立諸法若謂依他如言有者卽緣起有性
緣若有性卽不相籍不相籍故卽壞依他壞
依他者良由執有汝恐墮空立有不謂不達
緣所起法無自性故卽壞緣起便墮空無又
若依他執無者亦二失謂依他是無法者卽
緣無所起不得有法卽是斷也問若說緣生
爲空無卽墮斷者何故中論廣說緣生爲畢
竟空耶荅聖說緣生以爲空者此卽不異有
之空也此卽不動緣生說實相法也若謂緣
生如言空者卽無緣生緣生無故卽無空理
無空理者良由執空是故汝恐墮有立空不
謂不達無性緣生故失性空故還墮情中惡
取空也故清辯爲成有故破於有護

@@宗鏡六十卷苐四張肥法
爲成空故破於空也如情執無卽是斷過若
說無法爲依他者無法非緣非緣之法卽常
也乃至執非有非無皆成斷常二患若徧計
性中計所執爲有者聖智所照理應不空卽
是常也若妄執徧計於理無者卽失情有故
是斷也乃至非有非無皆具上失上巳護過
今當顯德者眞如是有義何者迷悟所依故
不空故不壞故眞如是空義隨緣故對染故
眞如是亦有亦無義具德故違順自在故鎔
融故眞如是非有非無義二不二故定取不
得故依他是有義無性緣成故依他是無義
緣成無性故依他是亦有亦無義緣成故無
性故依他是非有非無義隨取一不得故徧
計是有義約情故徧計是無義約理故徧計
是亦有亦無義由是所執故徧計是非有非
無義由所執故故知執則爲斷常二患不執
成性德之門伹除妄情非遣法也是以不離
有以談眞見有之本際匪存無而觀法了無
之眞原則不出有無不在有無何取捨之干
懷斷常之所惑乎是則三性一性情有而卽
是眞空一性三性眞如而能成緣起終日有
而不有有徹空原終日空而不空空該有際
自然一心無寄萬法倶閑境智相應理行融
卽方入宗鏡瑩淨無瑕照破古今光呑萬彙
矣問若不立三性有何等過荅若無三
性凡聖不成失大因緣成斷常過攝論云於
世閒中離分別依他二法更無餘法阿賴耶
識是依他性餘一切法是分別性此二法攝
一切法皆盡三界唯有識故阿毗達磨經說
三性法者染汙分清淨分彼二分於依他

宗鏡六十卷苐五張肥**
性說分別性是染汙分眞實性是清淨分譬
如金土藏有三種可見謂一地界二土三金
於地界中土非有而可見金實有而不可見
若以火燒土則不現金則顯現復次於地界
中土相現時是虛妄體現金體現時是清淨
體現是故地界有二分如是如是此識性未
爲無分別智火所燒時於識性中虛妄分別
性顯現清淨性不現此識性若爲無分別智
火所燒於識性中實有清淨性顯現虛妄分
別性不顯現故知妄依眞起而能覆眞眞因
妄顯而能奪妄眞妄無體皆依識性如土與
金倶依地界攝論問云何一識成一切種種
識相貌八識十一識等荅欲顯依他性具有
三性一識從種子生是依他有種種識相貌
是分別分別實無所有是眞實性一識謂一
本識本識變異爲諸識故問三性行相有
假有實義理可分云何復說三無性及云一
切法皆無自性荅論頌云卽依此三性立
彼三無性故佛密意說一切法無性初卽相
無性次無自然性後由遠離前所執我法性
此諸法勝義亦卽是眞如常如其性故卽唯
識實性卽依此前所說三性立彼後說三種
無性謂卽相生勝義無性故佛密意說一切
法皆無自性非性全無說密意言顯非了義
謂後二性雖體非無而有愚夫於彼増益妄
執實有我法自性此卽名爲徧計所執爲除
此執故佛世尊於有及無㧾說無性云何依
此而立彼三謂依此初徧計所執立相無
性由此體性畢竟無有如空華故次依他立
生無性此如幻事託衆緣生如忘執自然性
故
@@宗鏡六十卷苐六張肥
假說無性非性全無依後圓成實立勝義無
性謂卽勝義由遠離前徧計所執我法性故
假說無性非性全無如太虛空雖徧衆色而
是衆色無性所顯乃至契經中說無性言非
極了義諸有智者不應依之揔撥諸法都無
自性解深密經偈云相生勝義無自性如是
我皆巳顯示若不知佛此密意失壞正道不
能往相者是徧計生者是依他勝義是圓成
無自性者於此三性上皆無妄執我法徧計
自然之自性故若人不知佛密意於三性上
說三無性破外道小乘我執便撥菩提涅槃
依圓皆無者卽此人失壞正道不能往至也
此言三性三無性不是依圓體亦無伹無徧
計妄執之我法故名無性也是以三性無際
隨一全收眞妄互融性相無礙如來一代時
敎恒沙義門密意揔在三性門中眞俗本末
一時收盡以顯唯識正理更無異轍以依他
性是唯識體從依他起分別卽是徧計從依
他悟眞實卽是圓成由分別故一分成生死
由眞實故一分成涅槃了分別性空卽生死
成涅槃迷眞實性有卽涅槃成生死都是一
法隨情顯義成三三非三而一理圓一非一
而三性具卷舒不失隱顯常如非一非三泯
性相於實地而三而一耀行布於義天撮要
所歸莫先斯旨問三能變相巳細披陳所
變之相如何開演荅三能變謂異熟思
量及了別境識此是能變自體所變者卽見
相二分是自體分之所變故是自體分之用
故說自體是二分所依識論云云何應知依
識所變假說我法非別實有由斯一切唯有
識
@@宗鏡六十卷苐六張肥耶頌
曰是諸識轉變分別所分別由此彼皆無故
一切唯識是諸識者謂前所說三能變識及
彼心所皆能變似見相二分立轉變名所變
見分說名分別能取相故所變相分名所分
別見所取故由此正理彼實我法離識所變
皆定非有離能所取無別物故非有實物離
二相故是故一切有爲無爲若實若假皆不
離識唯言爲遮離識實物非無不離識心所
法等或轉變者謂諸內識轉似我法外境相
現此能轉變卽名分別虛妄分別爲自性故
謂卽三界心及心所此所執境名所分別卽
所妄執實我法性由此分別變似外境假我
法相彼所分別實我法性決定皆無前引敎
理巳廣破故是故一切皆唯有識虛妄分別
有極成故唯旣不遮不離識法故眞如等亦
是有性由斯遠離増減二邊唯識義成契會
中道釋云是諸識轉變者轉變是改轉義謂
一識體改轉爲二相起異於自體卽見分有
能取之用相分有質礙之用由識自體轉起
能取及有礙故所變見分說名分別能取相
故者前所變中以所變見分名爲分別是依
他性能取於所變依他相分故起種種徧計
所執分別是此識體所變用能分別故名分
別其識體所變依他性相分似所執相分者
名所分別是前能分別見分之所取相故非
謂識自體能緣名爲分別起分別見者識之
用也相見倶依自證起故唯旣不遮不離識
法故眞如等亦是有性者唯言不遮不離識
法眞如及心所者亦不離識故體皆有今此
位伹遮離識所分別有不遮不離識眞

宗鏡六十卷苐八張肥
如等有如理應知此意旣有能變分別識及
所變境依他相分所分別心外實法等決定
皆無唯有眞如心所等法皆不離識亦是實
有遠離増減二邊者無心外法故除増益邊
有虛妄心等故離損減邊離損減邊故除撥
無如空清辯等說離増益邊故除心外有法
諸小乘執唯識義成契會中道無偏執故又
諸師所明㧾有四分義一相分二見分三自
證分四證自證分相分有四一實相名相體
卽眞如是眞實相故二境相名相爲能與根
心而爲境故三相狀名相此唯有爲法有相
狀故通影及質唯是識之所變四義相名相
卽能詮下所詮義相分是於上四種相中唯
取後三相而爲相分相又相分有二一識所
頓變卽是本質二識等緣境唯變影緣不得
本質二見分者唯識論云於自所緣有了別
用此見分有五類一證見名見卽三根本智
見分是二照燭名見此通根心倶有照燭義
故三能緣名見卽通內三分倶能緣故四念
解名見以念解所詮義故五推度名見卽比
量心推度一切境故於此五種見中除五色
根及内二分餘皆見分所攝三自證分爲能
親證自見分緣相分不謬能作證故四證自
證分謂能親證第三自證分緣見分不謬故
從所證處得名此四分義揔以鏡喻鏡如自
證分鏡明如見分鏡像如相分鏡後弝如證
自證分此四分有四師立義第一安慧菩薩
立一分自證分識論云此自證分從緣所生
是依他起故故說爲有見相二分不從緣生
因徧計心妄執而有如是二分情有理無唯

@@宗鏡六十卷苐九張肥
自證分是依他起性有種子生是實有故見
相二分是無更變起我法二執又是無以無
似無若准護法菩薩卽是以有似無見相二
分是有體變起我法二執是無體故安慧引
楞伽經云三界有漏心心所皆是虛妄分別
爲自性故故知八識見相二分皆是徧計妄
執有故唯有自證一分是依他起性是實有
故密嚴經偈云愚夫所分別外境實皆無習
氣擾濁心故似彼而轉故知伹是愚夫依實
自證分上起徧計妄情變似無體二分現故
理實二分無其實體伹是愚夫不了妄執爲
實故所以論云凡夫執有聖者達無問若言
相見二分是假者且如大地山河是相分收
現見是實如何言假耶荅雖見山河等是實
元是妄執有外山河大地等理實而論皆不
離自證分故所以楞伽經偈云由自心執著
心似外境轉彼所見非有是故說唯心故知
離自證分外無實見相二分第二難陀論師
立二分成唯識者初標宗者卽一切心生皆
有見相二分見相二分是能所二緣也若無
相分牽心心法無由得生若無能緣見分誰
知有所緣相分耶卽有境有心等成唯識也
見分爲能變相分是所變能所得成須具二
分見分相分是依他起性有時緣獨影境卽
同種生有時緣帶質境卽別種生從種生故
非徧計也若不許者諸佛不應現身土等種
種影像也安慧却難汝若立相分豈不心外
有境何名唯識難陀言見分是能緣相分是
所緣攝所從能還是唯識又汝若言無相分
則所立一分唯識不成何以故安慧執相分

@@宗鏡六十卷十張肥是
妄情有卽第八所緣識中相分種子是相分
攝卽種子是能生自證現行親因緣法若種
子相分是妄情者何妨所生現行自證分亦
是妄情不違種子識義也若不許自證分是
妄情者卽能生種子亦是實有卽因果皆實
證相分亦是實有旣有相分卽有見分能所
旣成卽二分成立唯識也又五根是第八識
相分若相分是徧計豈有徧計根能發生五
識也安慧云不假五根發生五識五識倶自
從種子生也問若不假根發生伹從種子生
者汝許五識種子是第八相分不荅許是第
八相分難旣爾卽種子是徧計能生五識亦
是徧計也安慧救云種子伹是第八識上氣
分有生現行功能故假名種子伹是習氣之
異名非實也難諸聖敎從種子生者名實依
他立者名假豈有假種子生實現行若是假
種子者如何親報自果耶若種子是假法者
卽因中第八識因緣變義不成若非因緣變
者卽違一切安慧絕救旣有能所二緣者皆
是實依他起性者卽知見相是實引證者密
嚴經云一切唯有覺所覺義皆無能覺所覺
分各自然而轉釋云一切唯有覺者卽唯識
也所覺義皆無者卽心外妄執實境是無能
覺所覺分者能覺是依他實見分所覺是依
他實相分各自然而轉者見分從心種子生
相分從相分種子生起故知須立二分唯識
方成會相違者安慧難云若爾前來密嚴楞
伽二文如何通會正會者前來經文不是證
一分但遮執心外實有我法等亦不遮相分
不離心第三陳那菩薩立三分非前師安

宗鏡六十卷十一張肥慧
立一分卽伹有體而無四難陀立見相二分
伹有用而無體皆互不足立理者謂立量果
義論云能量所量量果別故相見必有所依
體故相分爲所量見分爲能量卽要自證分
爲證者是量果也喻如尺量絹時絹爲所量
尺人爲能量記數之智名爲量果今見分緣
相分不錯皆由自證分爲作果故今眼識見
分緣靑時定不緣黃也如見分緣不曾見境
忽然緣黃境時卽定不緣靑若無自證分卽
見分不能自記憶故知須立三分若無自證
分卽相見亦無若言有二分者卽須定有自
證分自證分喻如牛頭二角喻相見二分集
量論頌云似境相所量能取相自證釋云似
境相所量者卽相分似外境現能取相自證
者能取相者卽是見分能取相分故自證卽
是體也第四護法菩薩立四分立宗者心心
所若細分別應有四分立理者若無第四分
將何法與第三分爲量果耶汝陳那立三分
者爲見分有能量了境用故卽將自證分爲
量果汝自證分亦有能量照境故卽將何法
與能量自證分爲量果耶卽須將第四證自
證分爲第三分量果也引證密嚴經偈云衆
生心二性内外一切分所取能取纏見種種
差別心二性者卽是内二分爲一性見相二
分爲第二性卽心境内外二性能取纏者卽
是能緣麤動是能緣見分所取纏者卽是相
縛所緣縛也見種種差別者見分誦三量有
此義故言見種種差別前二師皆非全不正
第三師陳那三分似有體用若成量者於中
道理猶未足卽須更立第四分相分爲所

@@宗鏡六十卷十二張肥量
見分爲能量卽將自證分爲量果若將見分
爲所量自證分爲能量卽更將何法爲量果
故知將證自證分爲量果方足也見分外緣
虛踈通比非二量故卽不取見分爲自證量
果内二分唯現量故互爲果無失夫爲量果
者須是現量方爲量果比非定非量果喻如
作保證人須是敦直者方爲證若略虛人不
能堪爲保證又前五識與第八見分雖是現
量以外緣卽非量果夫量果者須内緣故方
爲量果又第七識雖是内緣是非量也亦不
可爲量果夫爲量果者具二義一現量一内
緣又果中後得見分雖是現量内緣時變影
緣故非量果卽須具三義又果中根本智見分
雖親證眞如不變影故是心用故非量果卽
須具心體須具四義一現量二内緣三不變
影四是心體方爲量果又論云如是四分或
攝爲三第四攝入自證分故或攝爲二後三
倶是能緣性故皆見分攝此言見者是能緣義
或攝爲一體無別故如入楞伽經云由自心
執著心似外境轉彼所見非有是故說唯心
如是處處說唯一心此一心言亦攝心所故
釋云如是處處唯一心者外境無故唯有一
心内執著故似外境轉定無外境許有自心
不離心故揔名一識心所與心相應色法心
之所變眞如識心實性又皆不離識故並名
唯識又清涼記引論釋第四證自證分若無
此者誰證第三心分旣同應皆證故釋曰見
分是心分須有自證分自證是心分應有第
四證論又云自證分應無有果諸能量者皆
有果故釋曰見分是能量須有自證果

@@
宗鏡六十卷十三張肥自證量見分須有第
四果恐彼救云却用見分爲第三果故次論
云不應見分是第三果見分或時非量攝故
由此見分不證第三證自體者必現量故又
意明見分通於三量三量者謂現量比量非
量卽明見緣相時或是非量不可非量法爲
現量果或見緣相是於比量及緣自證復是
現量故自證是心體得與比量非量而爲果
見分非心體不得與自證而爲其量果故不
得見分證於第三證自體者必現量故第三
四分旣是現量故得相證無無窮失意云若
以見分爲能量但用三分亦得足矣若以見
分爲所量必須第四爲量果若通作喻者絹
如所量尺如能量智爲量果卽自證分若尺
爲所使智爲能使何物用智卽是於人如證
自證分人能用智智能使人故能更證亦如
明鏡鏡像爲相鏡明爲見鏡面如自證鏡背
如證自證面依於背背復依面故得互證亦
可以銅爲證自
證鏡依於銅銅依
於鏡
宗鏡錄卷第六十音義該<古哀反備也咸也>瑩<烏定反>瑕<胡如反>彙<爲
貴反類也>誡<古拜><反言警也>撥<北末反>耀<弋笑反光耀>撮<倉括反
>謬<靡幼反誤也差也>弝<必駕反
弓弝>敦<都昆反迫也>
戊申歲分司大藏都監開板

宗鏡錄卷第六十一輕
慧日永明寺主智覺禪師延壽集
夫四分義以何爲體性荅相分所變色心
爲體性若內三分卽用現行心所爲體問
果位之中親證眞如無有境界若四智緣境
之時爲具四分不荅定有見分照前境故
有自證分通照見分亦有證自證分照自證
分故相分者佛地論云如是所說四智相應
心品爲有相分見分等耶若無應無所緣應不
名智荅無漏心品無障礙故親照前境無逐
心變似前境相以無漏心說名無相無分別
故又說緣境不思議故有義眞實無漏心品
亦有相分諸心心法法爾似境顯現名緣非
如鉗等動作取物非如燈等舒光照物如明
鏡等現影照物由似境現分明照了名無障
礙不執不計說名無相亦無分明妙用難測
名不思議非不現影若言無相則無相分言
無分別應無見分覩無相見應如虛空免角
等應不名智無執計故言無能取所取等相
非無似境緣照義用若無漏心全無相分諸
佛不應現身土等種種影像乃至如是分別
但就世諦言說道理若就勝義離言絕慮旣
無相見不可言心及心法等離諸戲論不可
思議有義無分別智無分別故所緣眞如不
離體故如照自體無別相分此無分別若變
相分於眞如境便非親證若後得智有分別
故所緣境界或離體故如有漏心似境相現
分明緣照名緣前境是故此後得智定有相
分問只如安慧說一分不立見相等今護法
攝四歸一分時亦不別立見相等義勢旣同

@@宗鏡六十一卷苐二張輕**
何故言非安慧等諸師知見耶荅乍看似同
細詳理別且如安慧立一自證分全不說證
自證分雖說見相二分然一向判爲徧計所
執性此乃四分中一分分無二分有名無體
亦是其無唯立一依他自證分令護法雖攝
四歸一然不名自證分但摠名一心雖摠說
一心分而不失自證等四分義但以與心無
決定相離義名一分與彼別立自證分義別
乃至攝四歸三時內之二分雖互相緣其用
各別然其所緣不失自體故但名自證雖名
自證而互相緣二分之義不失不同陳那自
證但有證自見分之自證卽無證自證之自
證由此義故非諸師之知見問所變中是
相分色云何諸師說現識名爲色識荅古
師云現識名爲色識者此言色識是從境爲
名見分識變似色故名爲色識體實是識由
能變色故名色識比取見分識爲體由能緣
色或能變色故名色識又相分色不離識故
名爲色識此卽取相分色爲體相分之色實
非識由從識變不離識故名爲色識或相分
名色見分名識此雙取識境二法爲體以見
相同種故此許前念相分爲後念識所緣緣
義謂前念識之相分爲後念識之境卽本識
中生以自果功能念起卽前念識相爲後念
識境之所以謂因前念所緣故還熏得種由
種故生今念歷轉推功歸本乃是前念所緣
爲今識緣自果者相分現行也功能者種子
也謂由前念識相分爲能熏故熏引得生自
種子在本識中能生後念識相分色等與後
念識爲境由前念相熏種生後念境相

@@宗鏡六十一卷苐三張輕
說前念相分爲後識所緣緣也問前相種如
何生今識答由見相同種故問旣爾何不卽
說種爲緣荅種是因緣非所緣緣又古德問
如第六識緣龜毛免角等時此所緣境爲有
爲無若言有者聖敎不應指此喻於徧計所
執性是無若言無者無法無體非所緣緣緣
此意識闕所緣緣如何得起若言此心無所
緣緣者云何論言親所緣緣能緣皆有若龜
本無毛免本無角約此本無喻所執性由所
執我及所執法皆本無故其能緣心將緣此
等無法之時由無始來熏習力故依種生時
從識自證分上變起龜毛等相分及緣此龜
毛見分此相見分與識自證分同一種生旣
依種生是依他性非體全無不同本來無體
龜毛故得成所緣緣是故緣此之心亦得說
從四緣而生乃至如離藴計有實我實法等
亦復如是離藴性外都無實我亦無決定實
法但是有情虛妄執有以理推徵都無有體
故如本來無體龜毛然我法執心緣執此時
亦由無始虛妄熏習力故變起假我法相此
相與見等同種亦依他起成所緣緣是故論
云如是我執自心外藴或有或無自心内藴
一切皆有自心內藴者卽相分也若言獨影
境是徧計性者其體卽無猶如龜毛等卽此一
分相分無何得論言自心內藴一切皆有耶
巳上並護法義若安慧見相二分是徧計所
執性其體是無今相承多云獨影是徧計所
執性非所緣緣者此卽安慧宗護法一切四
分皆依他起於中妄執爲決定實者方名徧
計所執乃至於圓成性及五塵性境若堅執
爲

宗鏡六十一卷苐四張輕實者
亦名徧計所執然本來無體龜毛免角等不
對執心卽非徧計性今亦多有妄認龜毛等
爲徧計性者非也又立況解自證分見相二
分者且如自證分起見相二分更執二分爲我
法如結巾成免手巾是有喻自證分結手巾
爲免頭手巾上本無免頭今結出之是故名
無如自證分上本無見相二分由不證實故
似二分起是故名無如所結手巾爲免頭巳
是一重假更結出二耳又是一重假如從自
證分變起見相二分巳是一重假更執二分
爲我法又是一重假則見相二分雖假似有
從種生故其我法二執非有是徧計妄執故問
唯心之旨一分尙無云何廣說四分荅四
分成心千聖同稟只爲安慧菩薩唯執自證
心體一分尙不識心爲難陀菩薩所破乃至
陳那菩薩執有三分體用雖具猶闕量果第
四證自證分唯護法菩薩唯識義圓四分具
足因製唯識論十卷西天此土正義大行製
此論終尋當坐蛻乃有空中神人告衆曰護
法菩薩是賢劫千佛之中一數故知非十方
大覺何以圓證此心若不達四分成心者斯
皆但念名言罔知成心實義體用旣失量果
全無終被心境緣拘無由解脫今時學者全
寡見聞恃我解而不近明師執巳見而罔披
寶藏故茲徧錄以示後賢莫踵前非免有後
悔問荅
章第二夫一
心妙門唯識正理能變所變内外皆通舉一
例諸收無不盡如衆星列宿匪離於空萬木
羣萌咸歸於地則可以拔疑根而開信

@@宗鏡六十一卷苐五張輕戶朗
智照洗情塵若機思遟迴未成勝解須憑
問荅漸入圓通眞金尙假鍜鍊而成羙王猶
仗琢磨而出華嚴私記云正念思惟甚深法
門者有二種人能枯十二因緣大樹一者溫
故不忘二者諮受新法此之謂也問心
法不可思議離言自性云何廣與問荅橫剖
義宗荅然理唯一心事收萬法若不細窮
旨趣何以得至覺原今時不到之者皆是謬
解麤浮正信力薄玄關綿密豈情識之能通
大旨希夷非一期之所入若乃未到如來之
地焉能頓悟衆生之心今因自力未到之人
少爲開示全憑佛語以印凡心憑佛語以契
同渺然無際印凡心而不異豁爾歸宗又有
二義須說一若不言說則不能爲他說一切
法離言自性二卽說無說說與不說性無二
故又此宗但論見性親證非在文詮爲破情
塵助生正信若隨語生見執解依通則實語
是虛妄生語見故若因敎照心唯在得意則
虛妄是實語除邪執故起信論云當知一切
諸法從本巳來非色非心非智非識非無非
有畢竟皆是不可說相所有言說示敎之者
皆是如來善巧方便假以言語引導衆生令
捨文字入於眞實若隨言執義増妄分別不
生實智不得涅槃又若文字顯揔持因言而
悟道但依義而不依語得意而不徇文則與
正理不違何關語默故大般若經云若順文
字不違正理常無諍論名護正法問楞伽
經偈云從其所立宗則有衆雜義等觀自心
量言說不可得旣達唯心何須演說如大般
若經云佛告善現如是如是諸菩薩摩

@@宗鏡六十一卷苐六張輕訶薩
雖多處學而無所學所以者何實無有法可
令菩薩摩訶薩衆於中修學又云無句義是
菩薩句義譬如空中實無鳥跡荅若了自
心則成佛慧終不心外有法可說有事可立
只爲不迴光自省之人一向但徇文詮著其
外境以無名相中假名相說卽彼虛妄以顯
眞實旣不著文字亦不離文字所以天王般
若經偈云㧾持無文字文字顯揔持大悲方
便力離言文字說楞伽經云佛告大慧我等
諸佛及諸菩薩不說一字所以者何法離文
字故非不饒益義說言說者衆生妄想故大
慧若不說一切法者敎法則壞敎法壞者則
無諸佛菩薩緣覺聲聞若無者誰說爲誰是
故大慧菩薩摩訶薩莫著言說隨宜方便廣
說經法淨名經云夫說法者當如法說乃至
法順空隨無相應無作法離好醜法無増損
法無生滅法無所歸法過眼耳鼻舌身心法
無高下法常住不動法離一切觀行唯大目
連法相如是豈可說乎夫說法者無說無示
其聽法者無聞無得譬如幻士爲幻人說法
當建是意而爲說法當了衆生根有利鈍善
於知見無所罣礙以大悲心讃于大乘念報
佛恩不斷三寶然後說法故知非是不許說
法但說時無著說卽無咎如思益經云汝等
比丘當行二事一聖說法二聖默然但正說
時了不可得卽是默然不是杜口無說故昔
人云幻人說法幻人聽由來兩箇摠無情說
時無說從君說聽處無聽一任聽又若以四
實性自得法本住法約眞諦中卽不可說若
以四悉檀隨他意語斷深疑生正信有

宗鏡六十一卷苐七張輕孝林
因緣故則亦可得說又不可說卽可說眞理
普徧故可說卽不可說緣修無性故如楞伽
經云大慧復白佛言如世尊所說我從某夜
得最正覺乃至某夜入般涅槃於其中閒不
說一字亦不巳說當說不說是佛說大慧白
佛言世尊如來應正等覺何因說言不說是
佛說佛告大慧我因二法故作是說云何二
法謂緣自得法及本住法是名二法因此二
法故我作如是說云何緣自得法若彼如來
所得我亦得之無増無減緣自得法究竟境
界離言說妄想離文字二趣云何本住法謂
古先聖道如金銀等性法界常住若如來出
世若不出世法界常住如趣彼城道譬如士
夫行曠野中見向古城平坦正道卽隨入城
受如意樂偈云我某夜得道至某夜涅槃於
此二中閒我都無所說緣自本住故我作如
是說彼佛及與我悉無有差別釋云此有二
因一卽緣自得法自所得法卽是證道證法
在巳離過顯德二卽緣本住法本住卽古先
聖道傳古非作此上是據理約證云不說若
但是自心聞則佛常不說如寶性論偈云譬
如諸響聲依地而得起自然無分別非内非
外住如來聲亦爾依心地而起自然無分別
非内非外住是以旣非内外所生亦不從四
句而起此約實智應須玄會若約權門亦不
絕方便如止觀云若言智由心生自能照境
諦智不相由藉若言智不自智由境故智境
不自境由智故境如長短相待若言境智因
緣故有此是共合得名若言皆不如上三種
但自然爾卽無因皆有四取之過皆不可說

@@宗鏡六十一卷苐八張輕孝林
隨四悉因緣亦可得說但有名字名字無性
無性之字是字不住亦不不住是爲不可思
議經云不可思議智境不可思議智照卽此
義也若破四性境智此名實慧若四悉赴緣
說四境智此名權慧則權實雙行自他兼利
方冥佛旨免墮巳愚問山河大地一一皆
宗五性三乘人人是佛何須宗鏡强立異端
荅諸佛凡敷敎跡不爲巳知者言祖師直
指人心只爲未明者說今之所錄但示初機
令頓悟圓宗不迂小徑若不得宗鏡之廣照
何由鑑自性之幽深匪因智慧之光豈破愚
癡之闇如臨古鏡姸醜自分若遇斯宗眞僞
可鑑豈有日出而不照燃燈而不明者乎故
華嚴記中述十種法明法卽是境明卽是心
以智慧明照一諦法故云法明雖然法無成
破此屬第一義門中且敎自有開遮寧無善
巧方便如大涅槃經云高貴德王菩薩品因
瑠璃光菩薩欲來放光佛問於文殊文殊初
入第一義荅云世尊如是光明名爲智慧智
慧者卽常住之法常住之法無有因緣云何
佛問何因緣故有是光明廣說無因緣竟末
後云世尊亦有因緣因滅無明則得熾然阿
耨多羅三藐三菩提燈是知因敎明宗非無
所以從緣入道終不唐捐方便之門不可暫
廢又夫宗鏡中纔說一字便是談宗更無前
後以說時有異理且無差如智度論云先分
別諸法後說畢竟空然但說之前後法乃同
時文不頓書空非漸次問但云方便說則
無妨若約正宗有言傷旨荅我此圓宗情
解不及豈同執方便敎人空有不融通體用
兩
@@宗鏡六十一卷苐九張輕
分理事成隔說常住則成常見說無常則歸
斷滅斥邊則成邊執存中則著中理之此圓
融之旨無礙之宗說常則無常之常說無常
則常之無常言空則不空之空言有則幻有
之有談邊則卽中之邊談中則不但之中立
理則成事之理立事則顯理之事是以卷舒
在我隱顯同時說不乖於無說無說不乖於
說寶藏論云常空不有常有不空兩不相待
句句皆宗是以聖人隨有說有隨空道空空
不乖有有不乖空兩語無病二義雙通乃至
說我亦不乖無我乃至無說事亦不宗何以
故不爲言語所轉也釋曰常空不有者常空
則不因有而空若因有而空則成對待以他
爲體自無力故不自在故不得稱常常有不
空者亦不因空而有則一空一切空一有一
切有以絕待故乃得句句皆宗也空有旣爾
法法皆然可謂宗無不通道無不現云何簡
法取塵自生差別不爲言語之所轉者以知
宗故無一事而不隨實地無一法而不順無
生祖師云承言須會宗勿自立規矩何者若
立規矩則落限量纔成限量便違本宗但隨
言語之所轉也所以一切衆生不知眞實者
皆爲言語之所覆大寶積經云音聲語言中
若得不隨轉於義乃隨行是名求義者何者
名爲義應知秘密說秘密說者卽宗鏡旨矣
唯佛智之所知非情見之能解如勝天王般
若經云爾時衆中有一菩薩摩訶薩名須眞
胝白勝天王言如來爲大王受記乎勝天王
荅善思惟菩薩言善男子我受記如夢相又
問大王如此受記當得何法荅曰善男子佛

宗鏡六十一卷苐十張輕孝林
授我記竟無所得又問無所得者爲是何法
荅曰不得衆生壽者我人養育陰界入悉無
所得若善不善若染若淨若有漏若無漏若
世閒若出世閒若有爲若無爲若生死若涅
槃悉無所得又問若無所得用受記爲荅曰
善男子無所得故則得授記又問若如大王
所說義者則有二智一無所得二得授記荅
曰若有二者則無授記何以故佛智無二諸
佛世尊以不二智授菩薩記又問若智不二
云何而有授記得記荅曰得記授記其際不
二又問不二際者云何有記荅曰通達不二
際卽是授記
又問大王住何際中而得授記
荅曰住我際得授記住衆生際壽命際人際
得授記又問我際當於何求荅曰當於如來
解脫際求又問如來解脫際復於何求荅曰
當於無明有愛際求又問無明有愛當於何
求荅曰當於畢竟不生際求又問畢竟不生
際當於何求荅曰當於無知際求又問無知
者爲無所知云何於此際求荅曰若有所知
求不可得以無知故於此際求又問此際無
言云何可求荅曰以言語斷是故可求又問
云何言語斷荅曰諸法依義不依語又問云
何依義荅曰不見義相又問云何不見荅曰不生
分別義是可依我爲能依無此二事故名通
達又問若不見義此何所求荅曰不見不取
故名爲求又問若法可求卽是有求荅曰不
爾夫求法者是無所求何以故若是可求
則爲非法又問何者是法荅曰法無文字亦
離言語又問離文言中何者是法荅曰文

@@宗鏡六十一卷苐十一張輕孝
林言性離心行處滅是名爲法一切諸法皆
不可說其不可說亦不可說善男子若有所
說卽是虛妄中無實法又問諸佛菩薩常有
言說皆虛妄乎荅曰諸佛菩薩從始至終不
說一字云何虛妄又問若有所說云何過咎
荅曰謂言語過又問言語何咎荅曰謂思量
過又問何法無咎荅曰無說有說不見二相
是卽無咎又問過何爲本荅曰能執爲本又
問執何爲本荅曰著心爲本又問著何爲本
荅曰虛妄分別又問虛妄分別以何爲本荅
曰攀緣爲本又問何所攀緣荅曰緣色聲香
味解法又問云何不緣荅曰若離愛取則無
所緣以是義故如來常說諸法平等是以法平
等故說無差別此方說法十刹皆然卽一處
徧一切處故所以同證同宣互爲主伴如華
嚴指歸問云如忉利天說十住時旣徧虛空
未知夜摩天等處亦說十住不設爾何失二
倶有過若彼不說則說處不徧若彼亦說何
故經中唯言忉利說十住法門夜摩說十行
等荅此說十住忉利天處盡徧十方一切塵
道是故夜摩等處皆有忉利卽於如此徧夜
摩等忉利天處說十住法是故忉利無不普
徧仍非夜摩夜摩等處說十行等皆亦徧於
忉利等處仍非忉利當知餘位亦爾若約十
住與十行等全位相攝卽彼此互無各徧法界
若約諸位相資卽此彼互有同徧法界又問
餘佛說處與舎那說處爲相見不設爾何失
二倶有過謂若相見卽乖相徧若不相見不
成主伴荅互爲主伴若性徧法界彼此互無
故不相見若相徧法界此彼互有故無不相

@@宗鏡六十一卷十二張輕孝林
見如舎那爲主證處爲伴無有主而不具伴
是故舎那與證處同徧法界謂於東方證法
來處彼有舎那還有東方而來作證一一遠
近皆同徧法界一切塵道無障無礙思之可
見問旣稱觀心自悟不假外緣云何廣讃
佛恩稱揚經敎荅若不因敎所指何由得
識自心設不因敎發明亦須憑敎印可若不
然者皆成自然外道闇證禪師直饒生而知
之亦是多生聞經熏種或乃諸聖本願冥加
所以台敎云夫一向無生觀人但信心益不
信外佛威加益此墮自性癡又一向信外佛
加不内心求益此墮他性癡共癡無因癡亦
可解自性癡人眼見世閒牽重不前者傍力
助進云何不信罪垢重者佛威建立令觀慧
得益又汝從何處得是無生内觀從師耶從
經耶從自悟耶師與經卽是汝之外緣若自
悟者必被冥加汝不知恩如樹木不識日月
風雨等恩經云非内非外而内而外而内故
諸佛解脫於心行中求而外故諸佛護念云
何不信外益也又若論至理無佛無衆生豈
云感應若於佛事門中機應非一若無衆生
機諸佛則不應豈可執自執他論内論外而
生邊見耶如法華玄義問云衆生機聖人應
爲一爲異若一則非機應若異何相交關而
論機應荅不一不異理論則同如是故不異
事論有機感是故不一譬如父子天性相關
骨肉辵體異則不可若同者父卽子子卽父
同又不可只不一不異而論父子也衆生理
性與佛不殊是故不異而衆生隱如來顯是
故不一不一不異而論機應也又同是非事

宗鏡六十一卷十三張輕孝林
非理故不異衆生事聖人得理又聖人得事凡
夫有理故論異問爲用法身應用身應若應身
應身無本何能應若用法身應應則非法荅
至論諸法非去來今非應非不應而能有應
亦可言法應亦可言應應法應則冥益應應
則顯益分別冥顯有四義如後說明機應相
者約善惡明機相約慈悲論應相若善惡爲
機爲單爲共解者不同或言單惡爲機承經
云我爲斷一切衆生瘡疣重病又云如有七
子然於病者心則偏重如來亦爾於諸衆生
非不平等然於罪者心則偏重又云如來不
爲無爲衆生而住於世又無記是無明終屬
惡攝此卽單以惡爲機或單絎善爲機承大
涅腰經云我觀衆生不觀老少中年貧富貴
賤善心者卽便慈念此則單善爲機或云善
惡不得獨爲機何者如金剛後心卽是佛衆
善普會善惡無過此何得爲機耶雖云佛佛
相念此是通語而無拔無與故知單善不得
爲機單惡不得爲機者如闡提極惡不能感
佛大涅槃經云唯有一髪不能勝身卽是性
得理善此是通機終不成感也或取善惡相
帶爲機者從闡提起改悔心上至等覺皆有
善惡相帶故得爲機是故約此善惡明其相
也次約慈以明應相者或單以慈應經云慈
善根力象見師子廣說如涅槃經或單以悲
爲應如請觀音經云或遊戲地獄大悲代受
苦或合用慈悲爲應何者良以悲心熏於智
慧能拔他苦慈心熏於禪定能與他樂經云
定慧力莊嚴以此度衆生論云水銀和眞金
能塗諸色像功德和法身處處應現往

@@宗鏡六十一卷十四張輕孝林
豈是水銀眞金單能度色像耶當知慈悲和
合論應也問衆生善惡有三世何世爲機聖
法亦有三世何世爲應過去巳謝現在不住
未來未至悉不得爲機亦不得爲應云何論
機應耶荅若就至理窮覈三世皆不可得故無
應故經言非謂菩提有去來今但以世俗文
字數故說有三世以四悉檀力隨順衆生說
或用過去善爲機故言我等宿福慶今得値
世尊又如五方便人過去集方便者發眞則
易不集則難是故以過去善爲機或可以現
在善爲機故言卽生此念時佛於空中現或
可以未來善爲機未生善法爲令生故又如
無漏無集因而能感佛也故智度論云譬如
蓮華在水有巳生始生未生者若不得日光
翳死不疑三世善若不値佛無由得成惡亦
如是或以過去之罪今悉懺悔現造衆罪今
亦懺悔未來之罪斷相續心遮未來故名之
爲救何者過去造惡障現善不得起爲除此
惡是故請佛又現在果苦報逼迫衆生而求
救護又未來之惡與時相値遮令不起故通
用三世惡爲機應亦如是或用過去慈悲爲
應故云我本立誓願欲令得此法或用現在
慈悲爲應者一切天人阿修羅皆應至此爲
聽法故未度令度也又用未來爲應者卽是
壽量中未來世益物也亦如安樂品中云我
得三菩提時引之令得住是法中若通論三
世善惡皆爲機別論伹取未來善惡爲正機
也何者過去巳謝現在巳定只爲拔未來惡
生未來善耳問若未來爲正機者四懃意云
何荅此以屬通意今更別荅者只爲過去惡

@@宗鏡六十一卷十五張輕孝林
遮未來善故勤斷過去惡只爲過去善不得
増長増長者卽未來善也是故四正勤中言
雖過去意實未來問未來有善惡佛云何照
答如來智鑑能如是知非下地知仰信而巳
何可分別問爲是衆生自能感由佛故感如
來自能應由衆生故應荅此應作四句自他
共無因破是性義悉不可無此四句故則無
性無性故但以世閒名字四悉檀中杯論感
應能所等無能應屬佛若更番疊作諸語言
名字則亂不可分別雖作如此名字是不住
是字無所有故如夢幻問旣善惡倶爲機者
誰無善惡此皆應得益耶荅如世病者近醫
而有差不差機亦如是如有熟不熟則應有
遠有近明機感不同者但衆生根性百千諸
佛巧應無量隨其種種得度不同故經云名
色各異種類若干如上中下根莖葉等隨其
種性各得生長卽是機應不同意也今略言
爲四一者冥應二者冥機三者顯機顯應四
者顯機冥應其相云何若修三業現在未運
身口藉往善力此名爲冥機也雖不相見靈
應而密爲法身所益不見不聞而覺而知是
爲冥益也二冥機顯益者過去殗善而冥機
巳成便得値佛聞法現前獲利是爲顯益如
佛最初得度之人現在何嘗修善諸佛照其
宿機自往度之卽其義也三顯機顯應者現
在身口精勤不懈而能感降如湏達長跪佛
往祇洹月蓋曲躬聖居門閫如卽行人道塲
禮懺能感法靈瑞卽是顯機顯應也四者顯
機冥應者如雖一世勤苦現菩濃積而不顯
感冥有其利此是顯機冥益若解四意一切
低

宗鏡六十一卷十六張輕孝林
頭舉手福不虛弃終日無感終日無悔若見
喜殺壽長好施貧乏不生邪見若不解此者
謂其徒功喪計憂悔失理釋論云今我病苦
皆過去今生修福報在當來正念無僻得此
四意也
宗鏡錄第六十一音
義鉗
<巨淹反>蛻<舒昞反蛻皮也>鍜<丁貫反錬也>琢<陟角反>剖<普后反破>
<也>踵<之隴反繼也>恃<時止反依也>渺<亡小反小長也>胝<丁尼反皮
厚也>疣<羽求反結病也>覈<下革反>閫<苦本反門限>礭<苦角反精也>漱
<所祐><反>圜<戶關反圜圍>堵<之也反又音覩>詰<去
吉反問也>戊申歲分司大
藏都監開板
@@宗鏡錄卷第六十二輕
慧日永明寺主智覺禪師延壽集
夫平等眞心群生佛智雖然等有信解難生
多抱狐疑少能圓證以辟支佛之利智舎利
弗之上根乃至不退位中諸大菩薩盡思竭
力罔測其原巧辯妙通靡知其際更希雜明
敎理礭實指陳顯大旨於目前斷纖疑於意
地荅廣略之教遮表之詮雖開合不同摠
別有異然皆顯唯心之旨終無識外之文證
若恒沙豈唯一二所以法華經偈云知第一
寂滅以方便力故雖說種種道其實爲佛乘
又偈云我今亦如是安隱衆生故以種種法
門宣示於佛道釋曰知第一寂滅者眞如一
心是本寂滅非輪迴生滅之滅亦非觀行對
治之滅故稱第一於一心寂滅之中卽無法
可敷揚無道可建立爲未了者以方便大慈
力故雖說種種別門異道若剋體而論唯但指
歸一心佛乘更無餘事今我亦如是者今我
與十方佛同證此法悉皆如是以此安樂一
切有情示三乘五性種種法門宣揚於唯心
佛道楞伽經云佛告大慧身及資生器世閒
等一切皆是藏識影像所取能取二種相現
彼諸愚夫墮生住滅二見中故於中妄起有
無分別大慧汝於此義應勤修學又入楞仂
經偈云種種隨心轉唯心非餘法心生種種
生心滅種種滅衆生妄分別無物而見物無
義唯是心無分別得脫又偈云無地及諸諦
無國土及化佛辟支聲聞唯是心分別人體
及五陰諸緣及微塵勝性自在作唯是心分
別心徧一切處一切處皆心以心不善觀心

@@宗鏡六十二卷苐二張輕
性無諸相華嚴經偈云一切方海中依於衆
生心想而住又云知一切法界所安立悉住
心念際三昧大智度論云譬如調馬自見影
不驚何以故自知影從身出如信入一乘調
順之人見一切怖境不驚自知境從心出唯
識論云如契經說三界唯心又說所緣唯識
所現又說諸法皆不離心又說有情隨心垢
淨又說成就四智菩薩能隨悟入唯識無境
又頌說心意識所緣皆非離自性故我說一
切唯有識無餘此等聖敎誠證非一釋云又
說所緣唯識所現者汝謂識外所緣我說卽
是内識上所現世親說謂識所緣唯識所現
乃至佛告慈氏無有少法能取少法無作用
故但法生時緣起力大卽一體上有二影生
更互相望不卽不離諸心心所由緣起力其
性法爾如是而生心意識所緣皆非離自性
者自性卽自心法或理體卽義之所依本事
謂第八心第七意餘六意識所緣皆自心爲
境佛言由如是理故我說一切有爲無爲皆
唯有識無餘實無心外境也乃知凡有見聞
皆自心生實無一法當情而有自體獨立者
盡從緣起皆逐想成生死涅槃倶如幻夢所
以不退轉法輪經云爾時阿難卽往佛所白
言世尊諸比丘不能得來何以故見祇桓中
大水悉滿清淨無垢亦不見精舎樹木以是
義故皆不得來佛告阿難彼諸比丘於無水
中而生水想於無色中生於色想無受想行
識中生受想行識想無聲聞辟支佛中作聲
聞辟佛想華嚴經云佛子云何爲菩薩摩
訶薩次第徧往諸佛國土神通三昧佛子此
善

宗鏡六十二卷苐三張輕强絙
薩摩訶薩過於東方無數世界復過爾所世
界微塵數世界於彼諸世界中入此三昧乃
至於彼一一諸如來所恭敬尊重頭頂禮敬
舉身布地請問佛法讃佛平等稱揚諸佛廣
大功德入於諸佛所入大悲得佛平等無礙
之力於一念頃一切佛所勤求妙法然於諸
佛出興於世入般涅槃如是之相皆無所得
如散動心了別所緣心起不知何所緣起心
滅不知侞所緣滅此菩薩摩訶薩亦復如是
終不分別如來出世及涅槃相佛子如日中
陽燄不從雲生不從池生不處於陸不住於
水非有非無非善非惡非清非濁不堪飮漱
不可穢汙非有體非無體非有味非無味以
因緣故而現水相爲識所了遠望似水而興
水想近之則無水想自滅此菩薩摩訶薩亦
復如是不得如來出興於丗及涅槃相諸佛
有相及以無相皆是想心之所分別佛子此
三昧名爲清淨深心行菩薩摩訶薩於此三
昧入巳而起起巳不失是知非唯佛敎以心
爲宗三敎所歸皆云反已爲上如孔子家語
衛靈公問於孔子曰有語寡人爲國家者謹
之於廟堂之上則政治矣何如子曰其可也
愛人者則人愛之惡人者則人惡之所謂不
出圜堵之室而知天下者知反巳之謂也是
知若疋已以徇物則無事而不歸自然取捨
忘懷羙惡齊旨是知但了一心無相自顯則
六趣塵牢自然超越出必由戶莫不由斯道
矣如古德云六道群蒙自此門出歷千劫而
不反一何痛矣所以諸佛驚入火宅祖師特
地西來乃至千聖悲嗟皆爲不達唯心出要
道耳
@@宗鏡六十二卷苐四張輕
故知若不了萬法卽眞如一心者悉成徧計
以眞如無相見有相者皆是情執故起信論
云一切境界唯依妄念而有差別若離心念
則無一切境界之相問八識自性行相作用
爲復是一爲復各異荅非一非異論云八
識自性不可言定一行相所依緣相應異故
又一滅時餘不滅故能所熏等相各異故亦
非定異經說八識如水波等無差別故定異
應非因果性故如幻事等無定性故如前所
說識差別相依理世俗非眞勝義眞勝義中
心言絕故如伽陀說心意識八種俗故相有
別眞故相無別相所相無故釋云以三義釋
不可定一行相謂見分二所依謂根三緣謂
所緣以此三義相應異故如眼識見色爲行
相乃至第八變色等爲行相若一識滅餘七
等不必滅者七是能熏八是所熏又七是因
八是果亦非定異者楞伽經說識如大海水
波無有差別相又若定異應非因果更互爲
因果故法爾因果非定異如麥不生豆等芽
故又一切法如幻等故知無定異性問若爾
前來所說三能變相是何荅此依四俗諦中
第二道理世俗說有八等隨事差別非四重
眞諦中第四眞勝義諦勝義諦中若八識理
分別心與言皆絕故非一非異相所相無故
者相卽是能所相是所識上何者爲能相所
相謂用爲能相體爲所相或以見分爲能相
相分爲所相又以七識爲能相第八爲所相
所相旣無能相非有若入眞門理皆無別眞
門但是遮別言無別無別亦無別無不別釋
曰但以從初業識起見相二門因見立能因

@@宗鏡六十二卷苐五張輕
相立所能所纔具我法互興從此因有爲而
立無爲對虛假而談眞實皆無定體似有非
眞是以認互起之名見色有表而執空無表
對相待之質見牛角有而執免角無不知以
有遮無有非定有以無遮有無非定無若了
八識眞心自然絕待疑消能所藤蛇於是倂
空見息對治形名以之雙寂
問心外無法祖佛正宗今目覩森羅初學難
曉不細開示何以斷疑須憑徴詰之由以破
情塵之執荅前巳廣明今重引證唯識頌
云是法識轉變分別所分別由此彼皆無故
一切唯識言轉變者卽八種識從自證分轉
變似二分現卽所變見分有能作用說名爲
見所變相分爲所作四說名爲相卽倶依自
證分而轉旣若見相二分包一切法盡卽此
二分從心體上變起故知一切諸法皆不離
心分別所分別者見分是能分別相分是所
分別由此彼皆無者此見相二分上妄執彼
我法二執是無卽由此見相二分外妄情執
有心外我法之境皆是無故云由此彼皆無
故一切唯識者唯遮境有識簡心空除執二
邊正處中道卽將唯字遮薩婆多執心外有
其實境將識字簡清辯等執惡取空卽破空
有二邊正處中道故疏云外則包羅萬像内
則能所倶成可謂四分一心理無逾者又小
乘九難難心外無法唯心之旨一唯識所因
難諸小乘師云離心之外現見色法是其實
境所緣論主何故包羅歸心摠說名爲唯識
一乃色心有異二又能所不同關云色境不
牽能緣心以色從心可唯識當情色境外

宗鏡六十三卷苐六張
輕迷心心被境迷非唯識義論主云只此外
邊色境一是一切有情緣心變二是一切有
情心之所持根本皆由於心是故攝歸唯識
十地經及華嚴經說三界唯心意云三界之
法唯是心之所變離心之外更無一物此亦
爲遮我法二執但是妄情執有舉體食無唯
有内心故言唯心問欲色二界有外器色境
云是心變故所言唯心且如無色界天唯有
内心無外色境何要更言唯心豈不成相扶
極成過荅不但說色境不離心方名唯心此
亦遮無色界天貪等取能取之心故爲無色
界有情亦貪於空等境起其妄心故無色界
亦名唯心若得無漏時其出世無漏色等是
出世無漏心心所唯識亦是唯心故云三界
唯心解深密經云又說所緣唯識所現卽一
切所緣之境唯是識之所變更無外法所以
佛告慈氏菩薩云無有少法能取少法無作
用故楞伽經又說諸法皆不離心無垢稱經
又說有情隨心垢淨又鈔釋唯識所因立四
種道理卽四比量也第一比量成立五塵相
分色皆是五識親所緣緣成其唯識義第二
成立第六識幷闇成立七八二識皆緣自之
親相分不離於識是唯識義第三摠成立一
切親相分不離心體得成唯識第四成立一
切踈所緣緣境皆不離心得成唯識且第一
成立五塵相分皆不離五識者今但成立識
相分不離於識餘四識准作量云極成眼識
是有法定不親緣離自識色是宗因云極成
五識中隨一攝故如餘極成四識將釋此量
分之爲二初釋名揀過次略申問答初者宗
前
@@宗鏡六十三卷苐七張輕
陳云極成者卽揀兩宗不極成眼識且如大乘
宗中許有他方佛眼識及佛無漏眼識爲小
乘不許亦揀之不取若小乘宗中執佛是有
漏眼識及最後身菩薩染活眼識卽大乘不
許亦須簡之卽兩宗互不許者是不極成法
今但取兩宗共許極成眼識方立爲宗故前
陳言極成眼識也問若不致極成兩宗簡
卽有何過答前陳便有自他一分所別不
極成過因中亦犯自他一分所依不成過爲
前陳無極成眼識爲所依故所以安極成二
字簡後陳言定不親緣離自識色宗者但是
離眼識相分外所有本質色及餘四塵但離
眼識者皆不親緣若立敵共諍只諍本質也
若大乘自宗成立眼識親相分色問何故
不言定親緣不離自識色耶荅恐犯能別不
極成過故謂小乘不許色不離於眼識故次
因云極成五識中隨一攝故者因言極成亦
簡不極成五識若不言極成簡空言五識中
隨一攝者卽此因犯自他一分隨一不成過
所以因安極成言揀之喻云如餘極成四識
者喻言極成亦揀不極成法若不安極成犯
一分能立所立不極成過所以安極成言簡
旣立得相分色不離於眼識餘聲香味觸等
皆準此成立皆不離於餘四識故所以唯識
論頌云極成眼等識五隨一攝故如餘不親
緣離自識色等次申問答一問宗依須兩共
許今後揀立者言不親緣離自識色敵者許
親緣離自識本質色何言極成荅小乘亦許
眼識不親緣餘四塵以離眼識故但使他宗
許有不親緣離自識色卽是宗依極成也二

@@宗鏡六十二卷苐八張輕
問他宗旣許餘四塵眼識不親緣後合爲宗
便是相扶豈成宗諍荅今所諍者但取色
塵本質眼不親緣互相差別順已違他正成
宗體以小乘雖許色本質離於眼識且是親
緣今言不親緣豈非宗諍三問宗中所諍是
眼識不親緣本質色同喻如餘四識餘四識
但不親緣餘四塵豈得相似荅餘四識是喻
依各有不親緣離自識法是喻體今取喻體
不取喻依亦如聲無常宗同喻如甁不應分
別聲甁有異但取聲缾各有無常義相似爲
因等也等二以理成立第六兼闇成立七八
二識者量云極成餘識是有法亦不親緣離
自識法宗因云是識性故同喻如極成五識
釋云宗前陳言極成亦簡不極成若不言極
成犯自他一分所別不極成過若言六七八
識爲有法他不許七八二識卽犯他一分所
別不極成過若但立意識爲有法因中便犯
不定過被他將七八二識爲異喻量犯共中
自不定過今但㧾言餘別取第六意兼七八
卽闇成立攝取七八於餘識之中後陳言亦
不親緣離自識法者亦者同也同前極成五
識不親緣離自識諸法因云是識性故者卽
同五識是識性故喻如極成五識者卽同五
識亦不親緣離自識故明知卽親緣不離自
識法旣成立巳故知一切親所緣緣境皆不
離心是唯識義所以唯識論云餘識識故如
眼識等亦不親緣離自諸法第三以理成立
前六識親所緣緣相分皆歸心體所言心體
者卽自證分也然雖見分亦依自證而轉今
伹立相分者以見分共許故量云六識親所

宗鏡六十三卷苐九張輕
緣緣是有法定不離六識體宗因云見相二
分中隨一攝故如彼能緣見分小乘許見分
不離心體故取爲同喻所以唯識論云此親
所緣緣定非離此二隨一故如彼能緣第四
道理成立一切踈所緣緣境皆不離心是其
唯識卽第八識相分望前六名踈所緣緣以
小乘不許第八故但云踈所緣緣也量云一
切隨自識所緣是有法決定不離我之能緣
心及心所宗因云以是所緣法故同喻如相
應法釋曰此量後陳言定不離我之能緣者
謂一切有爲無爲但所緣之法定不離我之
能緣識若後陳不言我之能緣者便犯一分
相扶之失謂小乘亦許他心智所緣之境不
離能緣心故爲簡此相扶過遂言我之能緣
卽簡他之能緣也同喻如相應法者卽是前
來巳成立親相分是也皆所緣法故所以唯
識論云所緣法故如相應法決定不離心及
心所是以我法非有空識非無離有離無正
契中道由此慈尊說中道二頌云虛妄分別
有於此二都無此中唯有空於彼亦有此故
說一切法非空非不空有無及有故是則契
中道言虛妄分別有者卽有三界虛妄分別
心言於此二都無者謂無能取所取我法二
執之相於此妄心之上都無言此中唯有空
所謂此妄心中唯有眞如此是空性依空所
顯故言於彼亦有此者彼者彼空性中亦有
此者亦有此妄分別識卽虛妄分別是世俗
諦故於此俗諦中亦有眞諦之空性也言故
說一切法者卽有爲無爲二法是一切法也
言非空非不空者非空謂虛妄分別心及空

@@宗鏡六十三卷苐十
張輕性卽依圓是有故名非空以二諦有故
非不空者謂能取所取我法二執之相是空
卽徧計性也言有無及有故者有謂虛妄分
別有故無謂二取我法無故及有故者謂於
妄分別中有眞空故於眞空中亦有妄分別
故言是則契中道者謂非一向空如清辯等
非一向有如小乘等故名中道謂二諦有不
同清辯二取我法無不同小乘故名中道又
阿毗達磨經說菩薩成就四智能隨悟入唯
識無境卽是地前小菩薩雖未證唯識之理
而依佛說及見地上菩薩成就四般唯識之
智遂入有漏觀觀彼十地菩薩所變大地爲
黃金攪長河爲酥酪化肉山魚米等事此小
菩薩入觀觀巳卽云如是所變實金銀等皆
不離十地菩薩能變之心更無外境旣作觀
巳亦能隨順悟入眞唯識理又如勝論祖師
爲守六句義故變身爲大石此有實用若定
實境者不應隨心變身境爲石問且如變大
地爲金時爲滅却地令金鍾別生爲轉其地
便成金耶荅唯識鏡云爲佛菩薩以妙觀察
智繫大圓鏡智及異熟識令地種不起金種
生現以此爲増上能令衆生地滅金性名之
爲變非爲便轉地成金故攝論云由觀行爲
増上令餘人識變大涅槃經云佛言善男子
菩薩摩訶薩修行如是大涅槃者觀土爲金
觀金爲土地作水相水作地相隨意成就無
有虛妄觀實衆生爲非衆生觀非衆生爲實
衆生悉隨意成無有虛妄台教云諸物中一
切皆有可轉之理如僧護見身爲牀甁等當
知色法皆隨感現色無定體隨心所變此理
元是
@@宗鏡六十三卷苐十一
張輕如來藏中不思議法隨心取著成外成
小汝等所行是菩薩道平等法界方寸無虧
四般唯識智者第一相違識相智者卽四類
有情各別能緣之識識旣相違者其所變相
分亦相違故卽天見是寶嚴地魚見是窟宅
人見是清冷水鬼見是膿河猛火緣此四類
有情能變之識各相違故致令所變之境亦
乃相違所言相者非是徧計相但是相分之
相由四類有情先業之力共於一處各變相
分不同故名相違識相言智者卽是十地菩
薩能緣之智智能了彼四類有情自業識所
變相分不同更無心外別四境舊云一境應
四心者不正問何以不正荅若言一境者未
審定是何境若離四類有情所變相分外更
別有一境者卽是心外有法問其四類有情
爲是各變相分爲本質亦別荅四類有情由
業増上力其第八所變相分亦別若將此第
八相分望四類有情前六識說卽爲本質
故相質皆別故知更無外境唯有識也所以
唯識論云一相違識相智謂於一處鬼人天
等隨業差別所見各異境若是實此云何成
唐三藏云境非定一故爲四類有情所變相
分隨四類有情能變之心境亦成四一處解
成差證知唯有識論云如人見有糞穢處傍
生見爲淨妙飮食於人所見淨妙飮食諸天
見爲臭穢不淨故知隨福見異垢淨唯心業
自差殊食無麤細大智度論云如佛在耆闇
崛山中與比丘僧倶入王舎城道中見大木
佛於木上敷尼師壇坐告諸比丘若比丘入
禪心得自在能令大木作地卽成實地何以
故是木

宗鏡六十二卷苐十二張
輕中有地分故如是水火風金銀種種寶物
卽皆成實何以故是木中皆有其分復次如
一羙色婬人見之以爲淨妙心生染著不淨
觀人觀之種種惡露無一淨處等婦見之妬
瞋憎惡目不欲見以爲不淨淫人觀之爲樂妬
人觀之爲苦淨行之人觀之得道無預之人
觀之無所適莫如見土木若此羙色實淨四
種人觀皆應見淨若實不淨四種人觀皆應
不淨以是故知好醜在心外無定也又問定
力變化事爲實爲虛若實云何石作金地
作水若虛云何聖人而行不實荅曰皆實聖
人無虛也三毒巳拔故以一切法各各無定
相故可轉地或作水相如酥膠蠟是地類得
火則消爲水則成濕相水得寒則結成氷而
爲堅相石汁作金金敗爲銅或還爲石衆生
亦如是惡可爲善善可善惡以是故知一切
法無定相第二無所緣識智者言無所緣識
者卽是一切異生將自第六獨生散意識緣
過去未來水鏡像等變起假相分是此等相
分但是衆生第六識妄構畫徧計當情變起
都無心外實境名無所緣識言智者卽是十
地菩薩能緣之心菩薩云此等異生所變假
相分皆不離一切異生能變之心是其唯識
卽以此例於一切實境亦不離一切有情
能緣之心離心之外更無一物舊云緣無不
生慮卽不正問何以不正答且如緣空華等
一切假境之時心亦起故何言緣無不生慮
故知緣無體假境時不無内心實相分能牽
生心望見分亦成所緣緣義未有無心境曾
無無境心又不違護法四分成唯識義若離
却内心
@@宗鏡六十二卷苐十三張
輕實相分外其構晝徧計執心之境卽無唐
三藏云應言境非眞慮起證知唯有識所以
唯識論云二無所緣識智謂緣過未夢鏡像
等非實有境識現可得彼境旣無餘亦應爾
旣若菩薩觀諸異生徧計所執之境皆不離
異生心者明知餘一切實境皆悉如是第三
自應無倒智者卽十地菩薩起智觀察一切
衆生妄執自身爲常樂我淨菩薩云此但是
凡夫執心倒見離却妄執心外其凡夫身上
實無常樂我淨之境必若有者應異生不假
修行而得解脫旣不爾者明知唯有妄識故
唯識論云三自應無倒智謂愚夫智若得實
境彼應自然成無顚倒不由功用應得解脫
第四隨三智轉智者一隨自在者智轉智卽
是菩薩起智觀自所變之境皆不離我能變
之心是其唯識爲八地巳去菩薩能任運變
大地爲黃金攪長河爲酥酪此是境隨眞智
轉所變事皆成轉者改換舊質義卽改轉大
地山河舊質成金銀等衆生實得受用鍜鍊
作諸器具皆得若離心有外實境者如何山
河等能隨菩薩心便變爲金銀等物以相分
本質皆悉轉故故知一切諸境皆不離菩薩
能變之心乃至異生亦能變火爲水變晝爲
夜點鐵成金等此皆是境隨事智轉所變事
皆成亦是唯識若是迦多演那所變宮殿金
銀等皆不成就故知離心更無實境論云凡
變金銀宮殿者是實定果色從初地巳去方
能變若約自在八地巳上菩薩於相及土皆
得自在以上品定心有大勢力所變金銀宮
殿等皆得成就如變金銀鍜鍊作諸器具實
得
@@宗鏡六十二卷苐十四張
輕受用其所變金銀是實定果色皆不離菩
薩内心是其唯識心外無境若諸聲聞及地
前小菩薩若變金銀宮殿時卽託菩薩所變
金銀宮殿以爲本質第六識所變金銀等皆
不成就無實作用然所變金銀是假定果色
不離聲聞諸小菩薩内心是其唯識心外無
境今迦多演那緣是聲聞未得上品定故所
變金銀雖無實作用然不離內識心外無境
所以唯識論云一隨自在者智轉智謂巳證
得心自在者隨欲轉變地等皆成境若是實
如何可變又古德云色自在心生故心能變
色所以移山覆海倒地翻天攪長河爲酥酪
變大地爲黃金悉無難事二隨觀察者智轉
智者無性菩薩云謂諸聲聞獨覺菩薩等若
修苦空等觀得相應者或作四諦觀時隨觀
一法之上唯有無常苦空無我等衆相顯然
非是諸法體上有此衆多苦空等義但是苦
空等衆相卽是諸法之體旣若無常相於聖
人觀心上有者故知一切諸法皆不離觀心
而有所以唯識論云二隨觀察者智轉智謂
得勝定修法觀者隨觀一境衆相現前境若
是眞寧隨心轉三隨無分別智轉智者爲菩薩
根本智證眞如時眞如境與智冥合能所一
般更無分別離本智外更無別境卽境隨眞
智轉是故說唯心汝小乘若執有心外實境
者卽證眞如時一切境相何不現前故唯識論
云三隨無分別智轉智謂現證實無分別智
一切境相皆不現前境若是實何容不現第
二世事乖宗難此是經部師難云論主若言
唯有内識無心外境者如何現見世閒清與

宗鏡六十二卷苐十五張輕非
情等物有處定時定身不定作用不定等就
此中自有四難一處定難二時定難三身不
定難四作用不定難初難云論主若言一切
皆是唯識無心外境者且如世人將現量識
正緣南山處其識與山倶在其南山不離識
可言唯識忽若將現量識緣比之時其山定
在南且不隨緣者心轉來向北旣若緣北之
時緣南山心不生者明知離識之外有實南
山之境此何成唯識第二時定難者難云若
正緣南山時識現起山亦隨心起卽可成唯
識義且如不緣南山時其緣山心卽不生然
山且在不隨心滅卽是離心有境何成唯識
義此上二難皆是難現量識不難比量若約
比量心者卽山相分亦於餘處心上現故第
三有情身不定難者難云若言一切皆是唯
識者且如有衆多有情同在一處於中一半
眼有患眩瞖者或十或五或有見空華或有
見頭髪或有見蒼蠅或有全不見物者此等
皆是病眼人自識變起所變髪蠅等相分皆
不離患眩瞖者之心可是唯識且如一半不
患眩瞖者或十或五共在一處所見一般物
皆同境旣是一者明知離心有境何成唯識宗
鏡錄卷第六十二輕音
義酥
<素姑反>窟<苦骨反穴也>膿<奴冬反膿血也>攪<古巧反動也>眩<胡涓>
<反亂也>瞖<於計反目瞖>蠅<余陵反
>戊申歲分司大藏都監開
板
@@宗鏡錄卷第六十三輕
慧日永明寺主智覺禪師延壽集
第四作用不定難者於中分出三難第一難
云復有何因患眩瞖者所見髪蠅等卽無髪
蠅等實用餘不患眩瞖者所見髪蠅等物是
實用非無汝大乘旣許皆是唯識者卽須一
時有實作用不然一時無實作用今旣不同
未審何者是其唯識第二難云復有何因有
情於夢中所得飮食刀杖毒藥衣服等卽無
實作用及至覺時苦得便有實用第三難云
復有何因尋香城等卽無實作用餘甎土城
等便有實作用論主答前四難引三十唯識
論頌云處時定如夢身不定如鬼同見膿何
等如夢損有用若衣此頌荅前四難卽足且
第一答前處定難者論主云汝還許有情於
夢中有時見有村園或男或女等物在於一
處卽定其有情夢心有時便緣餘處餘處便
不見前村園等物卽夢心不定汝且摠許是
唯識不經部荅云我宗夢中唯夢境處定夢
心不定然不離有情夢心皆是唯識論主云
我覺時境色亦復如然雖山處長定其有情
能緣心不定然皆不離現心摠是唯識立量
云我宗覺時所見境色是有法定是唯識爲
宗因云境處定心不定故喻如汝宗夢中之
境皆是唯識第二荅前時定難者論主云且
如有情於夢中所見村園等物其夢心若緣
時可是唯識若不緣時應非唯識經部荅云
我夢中之境若夢心緣時亦是唯識若夢心
有不緣時然不離夢心亦是唯識論主云我
覺時境色亦復如然我今長時緣南山山不

@@宗鏡六十三卷苐二張輕
離心是唯識有時緣山心雖不生然不離現
心亦是唯識頌云處時定如夢此一句荅前
二難第三荅身不定難論主云汝經部還許
衆多餓鬼同於一處於中有三有五業同之
者卽同見膿河定又有三五隨自業力所見
不定卽同於一處或有見猛火或有見糞穢
或有見人把捧欄隔如是餓鬼同於一處一
半見境定一半所見各異汝總許是餓鬼唯
識不荅云雖見有同異然不離餓鬼自業識
所變皆是唯識論主云我宗唯識亦復如然
雖一類悉眩瞖者所見各別有一類上患眩
瞖者所見卽同然不離此二類有情識之所
變皆是唯識頌云身不定如鬼同見膿河等
此兩句頌荅此一難成唯識寶生論偈云身
不定如鬼者實是清河無外異境然諸餓鬼
悉皆同見膿滿而流非唯一覩然於此處實
無片許膿血可得何容得有溢岸而流雖無
實境決定屬一理定不成此卽應知觀色等
心雖無外境不決定性於身非有遮却境無
卽彼成立有境之因有不定過於無境處亦
有多身共觀不定如何實無膿流之事而諸
餓鬼不別觀之由其同業感於此位倶見膿
流慳悋業熟同見此苦由昔同業各熏自體
此時異熟皆並現前彼多有情同見斯事實
無外境爲思憶故準其道理仁亦如斯共同
造作所有熏習成熟之時便無別相色等相
分從識而生是故定知不由外境識方得起
豈非許此同一趣生然非決定彼情同業由
現見有良家賤室貧富等異如是便成見其
色等應有差別同彼異類見成非等故知斯

宗鏡六十三卷苐三張輕類
與彼不同彼亦不由外境力故生色等境然
諸餓鬼雖同一趣見亦差別由業小相所見
亦然彼或有見大熱鐵團融煮逬潛或時見
有尿尿橫流非相似故雖同人趣薄福之人
金帶現時見爲鐵鎖赫熱難近或見是蛇吐
其毒火是故定知雖在人趣亦非同見若如
是類無別見性由其皆有同類之業然由彼
類有同分業生同分趣復有別業各別而見
此一功能隨其力故令彼諸人有同異見復
以此義亦荅餘言有說別趣有情鬼傍生等
應非一處有不別見由別作業異熟性故此
雖成趣業有差別同觀之業還有不異卽諸
有情自相續中有其別異業種隨故彼任其
緣各得生起第四惣荅作用不定中三難者
論主云汝經部等還許有情夢中所得刀杖
飮食等無實作用是唯識不荅云爾又問只
如有情於夢中有時辵失不淨及失尿等事
卽有實作用汝亦許是唯識不荅云爾論主
例荅汝旣許夢中有實作用及無實作用倶
是唯識者卽知我宗患眩瞖及不患者幷夢
中現覺兼假城實城此三般皆是有實作用
亦如汝夢中有實無實作用皆是唯識論主
以量成立云我宗覺時境色是有法定是唯
識宗因云有實作用故如汝夢中境色不然
汝夢中境色是有法應非唯識宗因云有實
無實作用故如汝覺時境色唯識頌云如夢
損有用此一句荅上難境又都將一喻有荅
四難三十唯識頌云一切如地獄同見獄卒
等能爲逼惱事故四義皆成且如世閒處定
時定身不定作用不定等事亦如地獄中

@@宗鏡六十三卷苐四張輕
受罪有情各見治罰事亦有處定時定身不
定作用不定此皆唯識但是諸有情惡業増
上雖同一獄然受苦時所見銅狗鐵蛇牛頭
獄卒治罰之具或同或異如是苦器逼害罪
人此皆是罪人自惡業心現並無心外實銅
狗等物今世閒事法亦復如然若罪人同一
獄者是摠報惡業力若各別受苦者卽是別
報惡業力諸經要集云夫云罪行妄見境染
執定我人取著違順便令自他皆成惡業是
以經偈云貪欲不生滅不能令心惱若人有
我心及有得見者是人爲貪欲將入於地獄
是故心外雖無別境稱彼迷情强見起染如
夢見境起諸貪瞋稱彼夢者謂實不虛理實
無境唯情妄見故智度論說如夢中無善事
而善無瞋事而瞋無怖事而怖三界衆生亦
復如是無明眠故不應瞋而瞋等故知心外
雖無別境稱彼迷情妄見起染心外雖無地
獄等相惡業成時妄見受苦如正法念經云
閻摩羅人非是衆生罪人見之謂是衆生手
中執持燄然鐵鉗彼地獄人惡業旣盡命終
之後不復見於閻羅獄卒何以故以彼非是
衆生數故如油炷盡則無有燈業盡亦爾不
復見於閻羅獄卒如閻浮提日光旣現則無
暗冥惡業盡時閻羅獄卒亦復如是惡眼惡
口如衆生相可畏之色皆悉磨滅如破盡壁
畫亦隨滅惡業畫壁亦復如是不復見於閻
羅獄卒可畏之色以此文證衆生惡業應受
苦者自然其中妄見地獄問曰見地獄者所
見獄卒及虎狼等可使妄見彼地獄處閻羅
在中判諸罪人則有此境云何言無荅曰彼

@@宗鏡六十三卷苐張輕見獄
主亦是妄見直是罪人惡業熏心令心變異
無中妄見實無地獄閻羅在中又唯識論中
問曰地獄中主烏狗羊等爲是衆生爲非衆
生荅曰非是衆生問曰以何義故非是衆生
荅曰以不相應故此以何義有五種義彼地
獄主乃烏狗等非是衆生何等爲五一者如
地獄中罪衆生等受種種苦地獄主等若是
衆生亦應如是受種種苦而彼一向不受如
是種種苦惱以是義故彼非衆生二者地獄
主等若是衆生應遞相殺害不可分別此是
罪人此是主等而實不共遞相殺害可得分
別此是罪人此是獄主以是義故彼非衆生
三者地獄主等若是衆生形體力等應遞相
殺害不應偏爲受罪人畏而實偏爲罪人所
畏以是義故彼非衆生四者彼地獄地常是
熱鐵地獄主等是衆生者不能忍苦云何能
害彼受罪人而實能害彼受罪人以是義故
彼非衆生五者地獄主等若是衆生非受罪
人不應於彼地獄中生而實生於彼地獄中
以是義故彼非衆生此以何義彼地獄中受
苦衆生造五逆等諸惡罪業於彼中生地獄
主等不造惡業云何生彼以如是等五種義
故名不相應問曰若彼主等非是衆生不作
罪業不生彼者云何天中得有畜生此以何
義如彼中有種種鳥我畜生等生在彼處於
地獄中何故不爾畜生餓鬼種種雜生令彼
爲主荅曰偈言畜生生天中地獄不如是以
在於天上不受畜生苦此偈明何義彼畜生
等生天上者彼於天上器世閒中有少分業
是故於彼器世閒中受樂果報彼地獄

宗鏡六十三卷苐六張輕
主及烏狗等不受諸苦以是義故彼地獄中
無有實主及烏狗等除罪衆生又寶生論云
如上所言得差別體地獄苦器不同受之或
諸猛火由業力故便無燒苦斯則自非善友
誰能輒作斯說凡是密友性善之人不論夷
險常爲思益爲欲顯其不受燒苦故致斯言
然於此時助成立義卽是顯出善友之意由
其不受彼之苦故意欲成立非那洛迦今復
更云由其業力說有大火言不燒者斯則眞
成立唯識義由無實火但唯業力能壞自性
旣定不受如斯苦故便成此火自性元無然
有實性是宗所許若也許其是識現相事體
元無此由業力故無火斯成應理由其先業
爲限劑故若異此者彼増上業所招之果旣
現在彼如何不見如無智者欲求火滅更復
澆酥令唯識宗轉益光熾由斯衆理證此非
成那洛迦類故知唯心所現正理無差如觀
佛三昧海經觀佛心品云是時佛心如紅蓮
華蓮華葉閒有八萬四千諸白色光其光徧
照五道衆生此光出時受苦衆生皆悉出現
所謂苦者阿鼻地獄十八小地獄十八寒地
獄乃至五百億刀林地獄等問若衆生惡
業心感現地獄事理卽可然且如觀佛心時
云何純現地獄荅此略有二義一若約理
而觀佛之心性本含法界無一塵而不徧無
一法而不通二若約事而觀佛唯用救苦爲
意以物心爲心則地獄界全是佛心運無緣
慈不閒同體所以觀佛心品云佛告天王欲
知佛心光明所照常照如此無閒無救諸苦
衆生佛心所緣常緣此等極惡衆生以佛心

@@宗鏡六十三卷苐七張輕力
自莊嚴故過筭數劫令彼罪人發菩提心乃
至爾時世尊說是語時佛心力放十種白光
從佛心出其光徧照十方世界一一光中無
量化佛乘寶蓮華時會大衆見佛光明如玻
瓈水或見如乳見諸化佛從佛胸出入於佛
臍遊佛心閒乘大寶船經往五道受罪人所
一一罪人見諸化佛如已父母善友所親漸
漸爲說出世閒法是時空中有大音聲告諸
大衆汝等今者應觀佛心諸佛心者是大慈
也大慈所緣緣苦衆生乃至次行大喜見諸
衆生安隱受樂心生歡喜如已無異旣生喜
巳次行捨法是諸衆生無來去相從心想生
心想生者因緣和合假名爲心如此心想猶
如狂華從顚倒起苦從想起樂從想生心如
芭蕉中無堅實廣說如經十譬作是觀時不
見身心見一切法同如實性是名菩薩身受
心法依因此法廣修三十七助菩提分若取
證者是聲聞法不取證者是菩薩法又寶生
論云時處定如夢者有說由心惑亂遂乃便
生時處定解然於夢中無其實境決定可得
故世共許如何將此比餘定事爲作過耶乃
至爾時於彼夢中實亦無其時處決定相狀
在心由何得知如有頌言若眠於夜裏見日
北方生叅差夢時處如何有定心又云此之
夢心有何奇異營大功業不假外形而能巧
利構茲壯麗或見崇墉九仞飛甍十丈碧条
靃蘼紅華璀璨匠人極思亦未能雕若言於
他同斯難者彼無此過不假外色功力起故
但由種熟仗識爲緣卽於此時意識便現又
未曾見有經論說於彼夢中生其別色百

@@宗鏡六十三卷苐八張輕
法鈔云論主言如於夢中與女交會流洩不
淨夢被蛇螫能令悶絕流汙心迷雖無寶境
而有實作用此是唯識不經部荅云此是唯
識論主云汝旣許夢中有實作用無實作用
皆是唯識卽我宗夢中現覺眩瞖者不眩瞖
者假城實城此三般有實無實作用如
汝夢中亦是唯識論主立量云有瞖無瞖等
是有法有用無用其理亦成宗因云許無實
境故如夢中染汙等所以唯識論云如夢損
有用第三明聖敎相違難者小乘難意云論
主若言一切皆是唯識無心外實境者何故
世尊於阿含經中說有十二處若一切皆唯
識者世尊只合說意處法處卽不合說有十
色處今世尊旣說有十二處者明知離却意
法處外別有十色處是心外有何言一切皆
是唯識論主荅中分三初假荅二正荅三喻
荅初假荅引三十唯識頌云識從自種生似
境相而轉爲成內外處佛說彼爲十言識從
自種生者卽五識自證分現行各從五識自
種而生將五識自種便爲五根言似境相而
轉者卽五識自證分從自種生已而能變似
二分現其所變見分說名五識所變相分似
外境現說名五境其實根境十處皆不離識
亦是唯識此是假將五識種子爲五根荅經
部師以經部許有種子問設許有種子豈不
執離識有荅彼許種子在前六識中持亦不
離識有論主云其所變相分似外五境亦不
離識有能變五識種卽五根亦不離識有雖
分内外十處然皆是唯識言佛說彼爲十者
以佛密意爲破外道執身爲一合相我故遂
於無

宗鏡六十三卷苐九張輕
言之法强以言分別說有根塵十處有大勝
利故唯識頌云依此敎能入數取趣無我解
云爲若有智者卽依此佛說根塵十處敎文
便作觀云我於無量劫來爲惡慧推求愚癡
迷闇妄執自他身爲一合相我因此生死沉
淪今依敎觀自他身但有根塵十處以成其
體於一一處中都無主宰自在常一等用何
曾有我因此便能悟入無我之理成我空觀
此卽大乘假將五種子爲五根假荅小乘也
小乘又難云若爾者且如五塵相分色是五
識所變故可如汝宗是唯識其本質五境色
未審是何識之唯識謂五識及第六皆不親
緣本質五境卽此本質五境豈不是離心外
有何成唯識因此問故便是論主第二正荅
唯識論云依識所變非別實有解云此依大
乘自宗正解卽約巳建立第八識了旣論主
云五塵本質色此是第八識之親相分相分
不離第八識亦是唯識第三喻荅者卽論主
舉喻荅小乘世尊建立十二處之所以唯識
論云如遮斷見說續有情但是佛密意破於
衆生一合相我假說有十二處名令衆生觀
十二處法都無有我便入我空次依唯識能
觀一切諸法之上皆無實軌持勝性等用旣
除法執便成法空小乘難云旣言一切諸法
皆無實軌持自在勝性等用成法空觀者卽
此唯識之體豈不亦空因此便成第四唯識
成空難論主荅云唯識體卽不空非所執故
我前言空者但是空其一切法上妄心執有
實軌持勝性等用徧計虛妄之法此卽是空
非空離執唯識之體卽如根本智正證如時

@@宗鏡六十三卷苐十張輕離
言絕相其徧計虛妄一切我法皆不現前於
此位中唯有本智與理冥合不分能所此識
體亦空便無俗諦俗諦無故眞諦亦無眞俗
相依而建立故唯識論云撥無二諦是惡取
空諸佛說爲不可治者第五色相非心難唯
識論云若諸色處亦識爲體何緣不似色
相顯現一類堅住相續而轉小乘難意云若
言一切外色皆心爲體由心自證分變似能
取說名見分變似可取說爲相分者何故所
變色相卽顯現其能變心卽不顯現又若外
色以心爲體者何故所變色卽一類相續而
轉且如外色山河大地等卽千年萬年一類
更無改變又相續不斷得多時住若有情能
變心卽有改變不定又不得多時今外色旣
不以内心者明知離心有外實色何言一切
皆是唯識荅云唯識論云名言熏習勢力起
故此但由一切有情無始時來前後遞互以
名言虛妄熏習作心外堅住相續等解由此
勢力有此相現非是眞實有心外堅色等外
人又問旣言唯識者有情何要變似外色而
現荅唯識論云謂此若無應無顚倒便無雜
染亦無淨法是故諸識變似色現論主云一
切有情若不變似外色現者便無染淨之法
且如一切凡夫由先迷色等諸境顚倒妄執
由此雜染便生雜染體卽二障汝外人若不
許識變似外色現者卽有情不起顚倒顚倒
妄執旣若不起卽雜染煩惱不生雜染旣若
不生淨法因何而有所以攝論頌云亂相及
亂體應許爲色識及與非色識若無餘亦無
言亂相者卽所變色相言亂體者卽能變心

@@宗鏡六十三卷苐十一張
輕體應許爲色識者卽前所變亂相及與非
色識者卽前變心是體若無餘亦無者若無
所變似外色境爲亂相者亦無能變之識體
故知須變似外境現所以諸色皆不離心摠
是唯識第六現量違宗難者唯識論云色等
外境分明現證現量所得寧撥爲無小乘難
意云且如外五塵色境分明五識現證是現
量所得大小乘皆共極成何故撥無言一切
唯識三十唯識論中亦有此難云諸法由量
刊定有無一切量中現量爲勝若無外境寧
有此覺我今現證如是境耶意云論主若言
無外實境者如何言五識現量取外五塵境
若是比量非量徧計所起徧計所執强思計
度構晝所生相分不離於心可成唯識今五
識旣現量得外實五塵境者何故亦言皆是
唯識荅唯識論云現量證時不執爲外後意
分別妄生外想論主云且如現量五識正緣
五塵境時得法自性不帶名言無籌度心不
生分別不執爲外但是後念分別意識妄生
分別便執爲外言有實境問且小乘許現量
心中不執爲外不荅許問與大乘何別荅唯
識鏡云若是大乘卽五識及同時意識皆現
量不執爲外若小乘宗卽唯是五識不執爲
外論主云汝小乘旣許五識緣境是現量不
執爲外者明知現量心中皆無外境是其唯
識外人又問云其五識所緣現量五塵境爲
實爲假荅是實難云若爾者卽是離心外有
實五塵境何言唯識荅五識緣五塵境時雖
卽是實但是五識之所變自識相分不離五
識皆成唯識故唯識論云故現量境是自相
分

宗鏡六十三卷苐十二張輕識
所變故亦說爲有意識所執外實外等妄計
有故說彼爲無意云五識各有四分其五塵
境是五識之親相分由五識自證分變似色
等相分境現其相分又不離見分皆是唯識
若後分別意識起時妄執心外有其實境此
卽是無不稱境體而知故問且如五識中瞋
等煩惱起時不稱本質何言唯是現量荅雖
不稱本質然稱相分亦是現量由心無執故
其第六意識相應瞋若與執倶時相分本質
皆不稱若不與執倶起時卽同五識問何故
五識無執荅由不通比非二量故無執故知
五識現量緣境不執爲外皆是唯識又小乘
都申一難若唯識無外境者由何而得種種
心生旣若無境牽生心卽妄心由何而起未
有無心境曾無無境心荅論頌云由一切種
識如是如是變以展轉力故彼彼分別生一
切種識者卽是第八識此識能持一切有爲
之法種故卽一切種子各能自生果差別功
能名一切種識功能有二一現行名功能卽
似穀麥等種能生芽功能是二第八識中種
子名功能有能生現行功能故今言一切種
識者但取本識中種子功能能生一切有爲
色心等法卽色爲所緣心便是能緣卽色是
境不離心是唯識卽此心境但從本識中而
生起何要外境而方生如是如是變者如是
八識從種生卽是八識自證分轉變起見相
二分相分不離見分是唯識以展轉力故者
卽餘緣是展轉力以心法四緣生色法二緣
起彼彼分別生者卽由彼見相二分上妄執
外有實我法等分別而生故知但由本識

@@宗鏡六十三卷苐十三張
輕中種而生諸識不假外妄境而亦得生故
知一切皆是唯識又唯識論云問曰如汝向
言唯有内識無外境界若爾内識爲可取爲
不可取若可取者同色香等色諸境界若不
可取者則是無法云何說言唯有内識無外
境界荅曰如來方便漸令衆生得入我空及
法空故說有内識而實無有内識可取若不
如是則不得說我空法空以是義故虛妄分
別此心知彼心彼心知此心問曰又復有難
云何得知諸佛如來依此義故說有色等一
切諸入而非實有色等諸入又以識等能取
境界以是義故不得說言無色等入荅曰偈
言彼一非可見多亦不可見和合不可見是
故無塵
法宗鏡錄卷第六十三
輕音
義欄<落干反>煮<章與反>逬<北諍反散也>灒<則旰反>尿<式視反>
尿<奴弔反>倅<臧沒反百人爲倅也>炷<之戍反>遰<特計反迢遰>澆<古
堯反沃><也>玻<滂禾反>瓈<力脂反>臍<伹雞反膍臍也>墉<餘卦反垣也
>仞<而振><反七尺曰仞也>甍<莫耕反>靃<息委反>蘼<文彼反>璀<七
罪反>璨<倉案><反>洩<私列反>螫<尸亦反又呼夂反>刊<苦寒反削定
也>畫<胡麥反>戊申歲
分司大藏都監開板
@@宗鏡錄卷第六十四
慧日永明寺主智覺禪師延壽集
第七夢覺相違難唯識論云若覺時色皆如
夢境不離識者如從夢覺知彼唯心何故覺
時於自色境不知唯識荅唯識論云如夢未
覺不能自知要至覺時方能追覺覺時境色
應知亦爾未眞覺位不能自知至眞覺時方
能追覺未得眞覺恒處夢中故佛說爲生死
長夜由斯未了色境唯識卽第七是生死長
夜根本能令起惑造業三界輪迴直須至眞
覺位時方知一切皆是唯識所以唯識樞要
問云若諸識生似我法時爲皆由我法分別
熏習之力爲亦不由若皆由者八識五識無
二分別生果時應不似二若不由者此中何
故伹說我法熏習爲因荅二解倶得其皆由
解者一切有漏與第七二分別倶故或第六
識二分別引故後生果時皆似我法其不由
解者此說第六根本兼緣一切爲因緣發諸
識令熏習故後生果時似我法相起或非外
似外六七計爲似外起故如夢者夢娑刺拏
王事此云流轉其王容貌端正自謂無雙求
覓形容欲同等比顯已殊類時有人言王舎
城中有大迦旃延形容甚好世中無比遣使
迎之迦旃延至王出宮迎王不及彼人視迦
旃延無看王者王問所以衆曰迦旃延容貌
勝王王問大德今果宿因迦旃延荅曰我昔
出家王作乞兒我掃寺地王來乞食我掃地
竟令王除糞掃除糞掃訖方與王食以此業
因生人天中得報端正王聞此巳尋請出家
爲迦旃延弟子後共迦旃延往阿槃地國山

宗鏡六十四卷苐二張輕中
修道別處坐禪阿槃地王名鉢樹多將宮人
入山遊戲宮人見王形貌端正圍遶看之鉢
樹多王見娑刺拏王疑有欲意問娑刺拏王
曰汝是阿羅漢耶王答言非次第二問餘三
果皆答言非又言汝離欲不答言非鉢樹多
王瞋曰何故入我婇女之中遂鞭身破悶絕
而死至夜方惺至迦旃延所迦旃延見巳心
生悲愍其諸同學方爲癁治娑刺拏王語迦
旃延曰我從師乞暫還本國舉軍破彼阿槃
地國殺鉢樹多王事畢當還從師修道迦旃
延從請語曰汝若欲去且停一宿迦旃延安
置好處令眠欲令感夢夢見舉軍征阿槃地
國自軍破敗身被他獲堅縛手足赤華插項
嚴鼓欲殺王於夢中便大恐怖叫喚失聲云
我今無歸願師濟拔作歸依處得壽命長迦
旃延以神力手指火喚之令寤問言何故其
心未惺尙言災事迦旃延以火照而問之此
是何處汝自看其心方寤迦旃延語言汝若
征彼必當破敗如夢所見王曰願師爲除毒
意迦旃延爲說一切諸法譬如國土假名無
實離舎屋等無別國土乃至廣說種種因緣
至一極微亦非實事無此無彼無怨無親王
聞法巳得預流果後漸獲得阿羅漢果故知
萬法唯識夢覺一如覺中所見卽明了意識
夢中所見卽夢中意識分別之意旣同差別
之境何異迷悟若此曷疑慮焉昏覺如斯可
泂達矣第八外取他心難若論主言外色實
無是内識之境者卽可然且如他人心是實
有豈非自心所緣耶意云且如此人心若親
緣得他人心著卽離此人心別有心爲境

@@宗鏡六十四卷苐三張輕若
此人心緣他人心不著者卽有境而不緣若
緣著卽乖唯識義若緣不著者卽何成他心
智耶論主荅云雖說他心非自識境但不說
彼是親所緣意云雖說他人心非此人境若
此人親緣他人心卽不得若託他人心爲質
自變相分緣亦有他心智但變相分緣時卽
不得他人本質但由他人影像相自心上現
名了他心卽知他心相分不離自心亦唯識
意云此人心緣他人心時變起相分當情相
分無實作用非如手等執物亦非如日舒光
親照其境緣他人心時但如鏡中影似外質
現鏡中像亦無實作用緣他人心時亦復如
是非無緣他人心體故名了他心非親能了
親所了者謂自所變又古德問他心智者謂
旣有他人心爲自心之所知卽是離自心外
有他人心爲自心之境何得言無境唯有識
耶荅謂緣他身扶塵根相分色亦不親得但
託爲質如自身眼識緣第八識所變器世閒
色時亦但託爲質亦不親得其耳等四識緣
本識所變聲等亦耳以本質是第八識變今
望五識故名影識如五識等緣本識所變本
質境亦不親得雖亦得緣只成踈所緣緣若
如實知卽是佛境者論云二智於境各各由
無知所覆蔽故不知如佛所行不可言境此
有二解一云是眞如妙理言詮不及不可言
境謂此離言眞如之境唯佛獨能顯了分別
證餘不能證者由第七恒行不共無明所覆
故不知二云不可言境者卽他心智境及自
心智境此二智名不可言境謂眞如自相假
智及詮倶非境故詮謂名言能詮之名旣

@@宗鏡六十四卷苐四張輕
不得自相卽顯自他二智之境是佛智所行
不可言境由此二智所知之境自相是佛智
所行不可言境餘人由恒行不共無明所覆
蔽故不得如實而知也又旣言此人緣他人
心時託他人心爲質自變相分緣者卽相分
不離此人心是唯識若他人心本質緣不著
者卽離此人心外有他人心何成唯識耶因
此便申第九異境非識難小乘云唯識之義
但離心之外更無一物方名唯識旣他人心
異此人心爲境何成唯識耶又他人境亦異
比境卽離此人心外有異境何成唯識答責
云奇哉固執觸處生疑豈唯識言伹說一識
汝小乘何以此堅執處處生疑豈唯識之言
伹說一人之識若言有一人之識者卽豈有
凡聖尊卑若無佛者衆生何求若無凡夫佛
爲誰說應知我唯識言有深旨趣論云唯識
言摠顯一切有情各有八識六位心所所變
相分分位差別及彼空理所顯眞如言識之
一字者非是一人之識摠顯一切有情各各
皆有八識卽是識之自體五十一心所識之
相應何獨執一人之識問維摩詰卽入三
昧令此比丘自識宿命曾於五百佛所殗衆
德本迴向阿耨多羅三藐三菩提卽時豁然
還得本心者且如過去心巳過去未來心未
至現在心不住云何觀他過去善根心荅
約眞卽無隨俗故有一念心起尙具十世四
運分別不可作龜毛兎角斷滅之見過去之
法雖念念不住然皆熏在第八識中有過去
種子知過去事者過去所熏得種現在阿賴
耶識自證分中含藏然過去世時雖卽無體

宗鏡六十四卷苐五張輕伹將
識中種爲本質變影而緣卽知過去世事此
帶質境知也或云可緣心上影像相者卽第
六意識見分之上變起過去影像相而知也
此卽獨影境謂過去無體無本質也又過去
之法若不落謝不名過去若巳落謝無法可
知若但曾逕心中有種影現前故說憶知者
是則但見自心不見彼法如燈三昧經云佛
言云何菩薩摩訶薩得過去未來現在智藏
童子是菩薩如實知一切衆生心行準自心
行次第所起觀自心法以無亂想修習方便
如自心行類他亦爾隨所見色聞聲有愛無
愛心皆如實知童子是名菩薩得過去未來
現在智藏問觀他心智者爲實知他心爲
不實知二倶有過荅如前巳說若立自他
於宗倶失此皆約世諦識心分別故識論頌
云他心知於境不如實覺知以非離識境唯
佛如實知他心智者不如實知以自内心虛
妄分別以爲他心以自心意意識雜故如彼
佛地如實果體無言語處勝妙境界唯佛能
知餘人不知以彼世閒他心智者於彼二法
不如實知以彼能取所取境界虛妄分別故
此唯是識無量無邊甚深境界非是心識可
測量故如上約法相宗說若約法性宗先德
云知他心者皆如實知審於事實見理實故
亦非心外可見亦非無境可知若自他相絕
則與衆生心同一體故無心外也不壞所故
能知也又他心者安慧云佛智緣他心緣得
本質餘皆變影若緣本質得心外法壞唯識
故今以攝境唯心不壞境故能所兩亡不礙
存故第一義唯心非一非異正緣他

@@宗鏡六十四卷苐六張輕
時卽是自故以卽佛心之衆生心爲所緣非
卽衆生心之佛心卽衆生心之佛心爲能緣
非卽佛心之衆生心如是鎔融非一非異若
離佛外別有衆生更須變影却失眞唯識義
釋云攝境從心不壞境者卽示心境有無彼
得本質恐壞唯心旣不壞境得之何妨壞有
何失以無心者無心於萬物萬物未嘗無此
得在於神靜失在於物虛謂物實有故若唯
心壞境則得在於境空失在於心有故以境
由心變故說唯心所變不無何必須壞若以
緣生無性則心境兩亡故借心以遣境境遣
而心亡非獨存心矣若能所兩亡不礙存故
者上不壞境且遣懼質之病今遣空有之理
故心境並許存亡心境因藉故空相依緣生
故有有卽存也空卽亡也空有交徹存亡兩
全云第一義唯心非一非異者正出具分唯
心之理上第一釋雖有唯心之義尙通生滅
唯心第二義雖兩亡不羈而未言心境相攝
今明具分唯識故云第一義唯心同第一義
故非異不壞能所故非一非一故有能所緣
他義成矣非異故能所平等唯心義成矣云
正緣他時卽是自故者結成得於本質無心
外過以卽自故不失唯識云以卽佛心之衆
生心正示法性他心之相此有兩對語前對
明所緣後對明能緣今初言卽佛心之衆生
心者此明所緣衆生心卽是佛心此明不異
次云非卽衆生心之佛心者此句明衆生心
與佛心非卽非卽故有所緣義非異故不壞
唯心義言爲所緣者結成所緣簡非能緣也
次下辯能緣云以卽衆生心之佛心者此句

@@宗鏡六十四卷苐七張輕明能
緣佛心卽是衆生心此明非異次云非卽佛
心之衆生心者此明佛心與衆生心有非一
義非一故爲能緣非異故不壞唯識之義言
爲能緣者結成能緣簡非所緣也更以喻况
如水和乳乳爲所和喻衆生心是所緣水爲
能和喻佛心爲能緣以此二和合如似一味
鵝王啑之乳盡水存則知非一然此水名卽
乳之水此乳名卽水之乳二雖相卽而有不
一之義故應喻云以卽水之乳非卽乳之水
爲所和以卽乳之水非卽水之乳爲能和義
可知矣云如是鎔融非一非異者結成正義
若離佛外結彈護法言却失眞唯識者不知
外質卽佛心故又諸佛如來隨多心念意能
頓了如金剛經云爾所國土中所有衆生若
干種心如來悉知華嚴經頌云無量億劫勤
修覺得是無上菩提智云何不於一念中善
知一切衆生心此是意圓對如來一念之中
皆一時頓應無一不應故名圓對斯乃了心
非心方能徧應若心在有無則成隔礙故金
剛經云如來說諸心皆爲非心是名爲心華
嚴論問何謂諸佛知衆生心時與非時荅曰
以如來心與一切衆生心本不異故是一心
一智慧故以此知時與非時諸佛悟了而與衆
生共之衆生迷自謂爲隔一切諸佛以一切
衆生心智慧而成正覺一切衆生迷諸佛智
慧而作衆生及至成佛時還成衆生迷理之
佛所說法門還解衆生心裏迷佛衆生以此
不異故知衆生心又問曰大衆何不以言自
問因何默念致疑何不自以言讃勸請云何
供養雲出音請佛荅曰明佛得法界心

宗鏡六十四卷苐八張輕與一
切衆生同心故以心不異故知彼心疑供具
說頌者明一切法摠法界體也法界不思議
一切法不思議故明聖衆心境無二故凡夫
迷法界自見心境有二故卽顚倒生也又云
心無内外中閒萬法自他同體一亦不一他
亦不他故知凡聖同一眞心衆生妄隔而不
知諸佛契同而頓了如鏡面照而鏡背昏倶
一銅體而分明昧猶河水清而河泥濁在一
濕性而有混澄凡心聖心可喻斯旨問衆
生緣佛身時是識所變只如佛緣所化有情
身土之時是何所變荅若衆生見佛是有
漏轉識所變相分等流色攝若佛緣有情是
無漏智所變定果色攝識智雖殊倶不出自
心之境並是増上緣力互令心現如義天鈔
云衣大乘宗通說依於他身及非情法謂以
自心緣他身時不親緣彼伹緣自識所變相
分爲親所緣此相分色雖託他身本質而起
然非依彼他識而生由自識中種子生故故
此相分等流色攝是五塵色之流類故託他
爲質方變影像是増上緣此所變相分從自
種生是因緣義卽顯自心緣得他身得依現
行處有是於他身現行成就以從自心種子
生故亦是依種建立於得卽種子成就也以
此理故有情見佛色身之時所緣佛身唯是
有漏自識變故自種生故等流色攝緣佛所
變淨土亦爾若佛緣所化有情色身及穢土
時所變相分皆是無漏無實有情雜染等用
如鏡中像全是明鏡無漏定果色攝亦是等
流色收是外五塵之流類故佛識變故無垢
識中淨種生故問若論一心無外境

@@宗鏡六十四卷苐九張輕界如
前九難荅巳分明則眼際無色耳外無聲如
今所見所聞爲當是一爲當是二爲復是有
爲復是無若言是一則壞能所若言是二又
違自宗若言是有根境常虛若言是無現見
不濫如何融會得契斯旨荅如大地一生
種種苐類八識心現種種法所觀是藏識之
相分能見是眼識之見分能所雖分倶不離
識皆是現量不帶名言則非有非空非一非
二若落比量執作外塵則一二情生内外心
起密嚴經偈云如地無分別庶物依以生藏
識亦如是衆境之依處如人以已手還自摩
挃身亦如象與鼻取水自霑沐復似諸嬰兒
以口含其指如是自心內現境還自緣是心
之境界普徧於三有久修觀行者而能善通
達內外諸世閒一切唯心現華嚴經頌云譬
如深大海珍寶不可盡於中悉顯現衆生之
形影甚深因緣海功德悉無盡清淨法身中
無像而不現正法念處經云又修行者内心
思惟隨順正法觀察法行乃至云何世閒愚
癡凡夫眼見色巳或貪或瞋或生於癡彼諸
凡夫若見知識若見婦女心則生貪若復異
見則生於瞋見他具足貪瞋所覆以眼於色
不如實見癡蔽於心愚癡凡夫唯有分別眼
見於色若貪若瞋若癡所覆愛誑之人自意
分別此我我所如是染著譬如狗齩離肉之
骨涎汁和合望得其髓如是貪狗齒閒血出
得其味已謂是骨汁不知自血有如是味以
貪味故不覺次第自食其舌復貪其味以貪
覆故謂骨汁味愚癡凡夫亦復如是虛妄分
別眼識見色貪著喜樂思量分別以色

@@宗鏡六十四卷苐十張輕
枯骨著眼口中境界如齒如是齩之染意如
涎愛血流出貪愛血味爲色爲美於色得味
猶如彼狗凡夫愚癡眼識見彼如骨之色虛
妄分別如狗齩骨如是觀察眼見於色猶如
枯骨如是一切愚癡凡夫虛妄分別之所誑
惑又云閻羅王說偈責疏罪人云若屬邪見
者彼人非黠慧一切地獄行怨家心所誑心
是第一怨此怨最爲惡此怨能縛人送到閻
羅處故知諸苦所因貪欲爲本若貪心瞥起
爲五欲之火焚燒覺意纔生被三界之輪繫
縛如帝釋與修羅戰勝造得勝堂七寶樓觀
莊嚴奇特梁柱搘㭿皆容一綖不相著而能
相持天福之妙力能如此目連飛往帝釋將
目連看堂諸天女皆羞目連悉隱逃不出目
連念帝釋著樂不修道本卽變化火燒得勝
堂爀然崩壞仍爲帝釋廣說無常帝釋歡喜
後堂儼然無灰煙色釋曰以帝釋恃其天福
執著有爲故目連垂方便門示無常境問
天堂旣爀然崩壞云何儼然無灰煙之色
荅此火非是目連神通之火卽是帝釋心中
火故法華經云貪著所愛則爲所燒旣以貪
著之心遂見宮殿焚爇及悟無常之事則貪
欲之火潜消所以卽見堂殿宛然無有灰煙
之色以目連爲増上緣故自見彼燒然則堂
本不燒故知迷悟唯心隱顯在巳例餘見聞
悉亦如是又經云惡從心生反以自賊如鐵
生垢消毁其形樹繁華果還折其枝蚖蛇含
毒反害其驅方知無始巳來至于今日四威
儀内十二時中皆是將心取心以識緣識畢
竟内外無有一塵爲對爲治可取可捨堪嗟

宗鏡六十四卷苐十一張輕世
俗迷倒之人背覺合塵日用心行損他害彼
潤巳資身並是自陷自傷不知不覺未窮此
旨物我難忘直了斯宗自他無寄百論問云
如虛空華無故不可見如甁現見故當知有
缾荅曰不見何故不見汝言現見爲眼見爲
識見若眼見者死人有眼亦應見若識見者
盲人有識亦應見若根識一一別不見和合
亦不見喻如一盲不能見衆盲亦不見五根亦
爾四性皆空大智度論云色等諸法不作大
不作小故凡夫人心於諸法中隨意作大小
如人急時其心縮小安隱富樂時心則寬大
又如八背捨中隨心故外色或大或小等故
摩訶般若經云般若波羅蜜無聞無見諸法
鈍故是以凡夫界中觀相元妄聖人境内觀
性元眞以觀相故不得無以觀性故不得有
以不得無故如伹見其波不見其水以不得
有故伹見其水不見其波又如向瞖眼人說
空中無華對狂病人說目前無鬼徒費言語
終不信受直待目淨心安自然無見宗
鏡錄卷第六十四輕音
義刺
<盧達反>癁<力照反癁病也>插<楚洽反㓨入也>殗<常職反>羈<居宜反>啑
<所甲反>握<於角反持也>霑<張廉反>沐<莫卜反>齩<五巧反>涎<
敍連反口液也>髓<息委反>黠<胡八反惠也>瞥<芳結反>㭿<五岡反>綖<
私箭反>爀<呼格反光也>儼<魚檢反敬也>爇<如劣反>蚖<五官反毒蛇也>縮
<所六反斂也>寬<苦官反>鈍<徒困反不利也>戊
申歲分司大藏都監開板

@@宗鏡錄卷第六十五輕
慧日永明寺主智覺禪師延壽集
夫能所之見則心境宛然聖人知見如何甄
別荅雙照有空不住内外似谷荅聲而絕
慮如鏡鑑像而無心妙湛圓明寂而常照故
云常在正念亦名正知非是有念有知亦非
無念無知有無皆想倶非正知但無念而照
名曰正知若唯無念寂而失照若但照體照
而失寂並稱不正正在雙行還原集云聖人
有二種用心一不見一切物皆空唯見於
空不見一切物二見一切物卽空了了見一
切有不住於有了了見一切空不住於空雙
照有無分別宛然而無念動猶如明鏡覩其
色像一切皆於中現用心亦爾得其妙性起
照照見一切了了知無所知了了見無能見
無能不廢常見見性旣常無一閒斷分明徹
照十方淨無瑕穢內外圓明廓周法界亦名
毗盧遮邪無障礙眼圓滿十方照見一切佛
刹卽此義也所以達人見聞不落能所旣非
是有見亦非無見但不生二相常合眞空是
以全色爲眼常見色而無緣全眼爲色恒稱
見而非我以色是所緣之境眼是能緣之根
今卽是眼故無緣也又眼是我能見今全爲
色正見之時卽非我也則色心無二能所非
殊所以影公頌云法性不並眞聖賢無異道
故大集經云慧燈三昧者卽是諸法無二相
也無二相者不在有無不出有無夫有無者
以惑情所執有無皆失理無惑計有無皆眞
是知諸法非實非虛非空非有若無於有不
成於無若無於無不成於有有無交徹萬化
齊
@@宗鏡六十五卷苐二張輕李文
融又約聖人親證見聞之境有其四種所以
大涅槃經云約佛妙證有四種聞一不聞聞
二不聞不聞三聞不聞四聞聞台敎釋云初
入證道修道忽謝無所可有名爲不聞眞明
豁開無所不照卽是於聞故名不聞聞證得
如是大般涅槃無有聞相故名不聞不聞證
起惑滅名聞不聞寂而常照隨扣則應名曰
聞聞初句證智次句證理第三句證斷第四
句證應若事若理智斷自他於初智證之中
具足無缺此一妙證盡涅槃海復次不聞聞
是證了因聞不聞是證緣因不聞不聞是證
正因聞聞是證境界乃至明四種生生生不
生不生生不生不生亦同四種聞義一生生
是因緣所生法二生不生是我說卽是空三
不生生是亦名爲假名四不生不生是亦名
中道義若能了此四生之無生方達聖人見
聞之境是以不取不捨達一道之原非有非
空見諸法之實如肇論云且夫心之有也以
其有有有自不有故聖心不有有不有有故有
無有有無有故則無無無無故聖心不有不
無不有不無故其神乃虛何者夫有也無也
心之影響也言也象也影響之所攀緣也有
無旣廢則心無影響影響旣淪則言象莫測
言象莫測則道絕羣方道絕羣方故能窮靈
極數窮靈極數乃曰妙盡妙盡之道本乎無
寄夫無寄在乎冥寂冥寂故虛以謂之妙盡
在乎極數極數故數以應之數以應之故動
與事會虛以謂之故道超名外道超名外因
謂之無動與事會因謂之有謂之有者應夫
有爲强謂之然耳彼何然哉故經云聖智無

宗鏡六十五卷苐三張輕李文
知而無所不知無爲而無所不爲此無相寂
然之道豈曰有而爲有無而爲無動而乖靜
靜而廢用耶而今之談者多卽言以定旨尋
大方而徵隅懩前識以標玄存所存之必當
是以聞聖有知謂之有心聞聖無知謂等大
虛有無之境邊見所存豈是處中莫二之道
乎何者萬物雖殊然性本常一不可而物然
非不物可物於物則名相異陳不物於物則
物而卽眞是以聖人不物於物不非物於物
不物於物物非有也不非物於物物非無也
非有所以不取非無所以不捨不捨故妙存
則眞不取故名相靡因名相靡因非有知也
妙存卽眞非無知也故經云般若於諸法無
取無捨無知無不知此攀緣之外絕心之域
而欲以有無詰者不亦遠乎釋曰夫說有說
無是心之影響豈當眞實乎若能窮其靈智
之原極乎心數之表則可妙盡其道矣自然
眞心無寄不屬有無不以有故虛以謂之不
以無故數以應之然此猶是强言則聖智無
心於彼此故云聖人不物於物不非物於物
不物於物故名相靡因者以不取諸法無法
當情則名相無因得起不非物於物故妙存
卽眞者以不捨諸法故無法可捨則見諸法
之實性湛然常住妙體恒眞此眞實甚深般
若豈在卽言審定隨意思量說有說無非有
非無之所能及故云此攀緣之外絕心之域
而欲以有無詰者不亦遠乎應當妙證之時
自然明了問此佛之知見如何開示悟入
荅若約敎天台文句疏配圓敎四位開卽十
住示卽十行悟卽十向入卽十地華嚴記釋

@@宗鏡六十五卷苐四張輕
大意云謂開除惑障顯示眞理令悟體空證
入心體若禪門南北二宗釋者北宗云智用
是智慧用是見心不起名智智能知五根不
動名慧慧能見是佛知見心不動是開開者開
方便門色不動是示示者示眞實相悟卽妄
念不生入卽萬境常寂南宗云衆生佛智妄
隔不見但得無念卽本來自性寂靜爲開寂
靜體上自有本智以本智能見本來自性寂
靜名示旣得指示卽見本性佛與衆生本來
無異爲悟悟後於一切有爲無爲有佛無佛
常見本性自知妄想無性自覺聖智是故菩
薩前聖所知轉賻傳授卽是入義海龍王經
云心不住内亦不遊外識無所住度於一切
墮顚倒者乃至見諸法寂觀諸法默諸法寂
寞無行無處諸法澹然無所成就普觀諸法
皆巳如是如是觀者是爲法觀法觀如是不
見諸法之所歸趣其有見法而不觀者不以
見法而成觀也無求無曉不知不見是爲見
法法華經云不得諸法不知不見亦不分別
是男是女又昔人云亦無見亦無聞無見無
聞眞見聞又肇法師云閉智塞聰獨覺冥冥
者矣如是則默契寂知倶通宗鏡矣所以首
楞嚴經云佛告阿難吾復問汝諸世閒人說
我能見云何名見云何不見阿難言世人因
於日月燈光見種種相名之爲見若復無此
三種光明則不能見阿難若無明時名不見
者應不見暗若必見暗此但無明云何無見
阿難若在暗時不見明故名爲不見今在明
時不見暗相還名不見如是二相倶名不見
若復二相自相陵奪非汝見性於中暫無如

@@宗鏡六十五卷苐五張輕李文
是則知二倶名見云何不見是故阿難汝今
當知見明之時見非是明見暗之時見非是
暗見通之時見非是通見塞之時見非是塞
四義成就汝復應知見見之時見非是見見
猶離見見不能及云何復說因緣自然及和
合相問聖人見實相之妙色惑情還見不
荅唯見不實不見不實之實如見杌爲賊不
見杌也又如一眞空理見成二諦若世人知
者名爲世俗諦經世人知名第一義其所知
處未必懸殊其所知境各從心現如瞖目見
明珠有纇淨眼觀瑩淨無瑕羙惡唯自見殊
珠體本末如一問衆生不見實色者凡有
所見還成妄不荅雖然不實亦不成妄如
見杌爲賊賊何所有以無體故華嚴經頌云
若能了邪法如實不顚倒知妄本自眞見佛
卽清淨起信論云雖有染心而常恒不變法
藏和尙云衆生異見不妄所以從凡願求佛
地若異見妄終不從凡趣眞佛地何以故衆
生界卽佛界佛界卽衆生界是以從凡入聖
從聖現凡名字有差一體不動然此宗鏡錄
唯論一實如法華經以實相爲體此實之一
字雖普該萬法以是彼之體性故統論其宗
卽不簡眞僞若以見解智證論之則須分優
劣以情懷取捨智有淺深故法華玄義云夫
正體玄絕一往難知又邪小之名亂於正大
譬如魚目混雜明珠故須簡僞卽爲六意一
就凡簡二就外簡三就小簡四就偏簡五就
譬簡六就悟簡一就凡簡者釋論云世典亦
稱實者乃護國治家稱實也外道亦稱實者
邪智僻解謂爲實也小乘稱實者猒苦稣息

宗鏡六十五卷苐六張輕李文
以偏眞爲實也如是等但有實名而無其義
何者世閒妖幻道術亦稱爲實多是鬼神媚
法此法入心迷醉狂亂自衒善好謂勝眞實
立異動衆示奇特相髑髏盛尿約多人前張
口大咽或生魚臭肉増狀餔食或躶形弊服
誇傲規矩或直來直去不問不荅種種譎詭
詃誘無智令信染惑著巳求脫叵得内則病
害其身外則誅家滅族禍延親里現受衆苦
後受地獄長夜之苦生生障道無解脫期此
乃世閒現見何實可論鈍使愛論攝若周孔
經藉治法禮法兵法醫法天文地理八卦五
行世閒墳典孝以治家忠以治國各親其親
各子其子敬上愛下仁義揖讓安于百姓覇
立杜禝若失此法强者陵弱天下燋遑民無
聊生鳥不暇栖獸不暇伏若依此法天下太
平牛馬内向當知此法乃是愛民治國而稱
爲實金光明經云釋提桓因種種勝論卽其
義也蓋十善意耳修十善上符天心諸天歡
喜求天然報此法爲勝故言勝論耳又大梵
天王說出欲論卽是修定出欲淤泥亦是愛
論攝耳世又方術服藥長生錬形易色飛仙
隱形者稱此藥訪秘要眞實此亦愛論鈍使
攝耳二就外簡者卽是外道典籍也若服藥
求知聰利明達推尋道理稱此藥方爲勝爲
實者藥力薄知不能鑑遠觸藥則失藥歇則
失亦非實也若此閒莊老無爲無欲天眞虛
靜息諸誇仙弃世絕智等直是虛無其抱尙
不出單四見外何關聖法縱令出單四見外
尙墮複四見中見網中行非解脫道若外國
論力受梨唱募撰五百明難其一云瞿曇爲

@@宗鏡六十五卷苐七張輕一究
竟道爲衆多究竟道佛言但一究竟道論力
云諸師各各說究竟道佛指鹿頭汝識其人
不論力言識究竟道中其爲第一佛言若其
得究竟道云何自捨其道爲我弟子耶論力
卽悟難佛法中獨一究竟道又如長爪云一
切論可破一切語可轉觀諸法實相于久不
得一法入心釋論云長爪執亦無見又云亦
計不可說見如斯流類百千萬種虛妄戲論
爲惑流轉見網浩然邪智瀾漫觸境生著或
時襵牒有無爲有無有爲無乃至有非有非
無爲有無非有非無爲無百千番牒悉皆見
倒生死諸邊非眞實也大涅槃經云被無明
枷繫生死柱遶二十五有不能得脫卽此義
也三就小簡者聲聞法中亦云離有離無名
聖中道大集經云拘鄰如沙門最初獲得眞
實之知見然小乘不運大悲不濟衆生功德
力薄不求作佛不深窮實相則智慧劣弱雖
云離有離無名聖中道乃以斷常二見邊眞
諦爲中道無漏慧名爲見證涅槃法名爲知
雖斷見思除滅分叚而住草庵非究竟理對
前生死有邊卽涅槃無邊二倶可破可壞非
眞實道故不名實相也四就偏簡者諸大乘
經共二乘經人帶方便說者名字旣同義須
分別如摩訶衍中云三乘之人同以無言說
道斷煩惱中論云諸法實相三人共得者二
乘之人雖共禀無言說道自求出苦無大悲
心得空則止鈍根菩薩亦爾利根菩薩大悲
心爲物深求實相共實相者智如螢火是故
非實不共實相智如日光是故爲實大涅槃
經云第一義空名爲智慧二乘但空空

@@宗鏡六十五卷苐八張輕
無智慧菩薩得不伹空卽中道慧卽此慧寂
而常照二乘伹得其寂不得寂照故非實相
菩薩得寂又得寂照卽是實相見不空者復
有多種一見不空次第斷結從淺至深此乃
相似之實非正實也二見不空具一切法初
阿字門則解一切義卽中卽假卽空不一不
異無三無一二乘伹一卽別敎但二即圎具
三卽三卽眞實相也釋論云何等是實相謂
菩薩入於一相知無量相無量相又入一相
二乘但入一相不能知無量相別敎雖入一
相又入無量相不能更入一相利根菩薩空
故入一相卽假故知無量相卽中更入一相
如此菩薩深求智度大海一心卽三是眞實
相體也華嚴不共二乘伹約菩薩三智次第
得亦非正實不次第得者是正實也若方等
中四人得三智三人爲虛一人爲實大品三
慧說三智屬三人前二不深求淺而非實後
一人深求一心三智是故是實此經云汝實
我子無復四三之人十方諦求更無餘乘但
一實相智決了聲聞法但說無上道純是一
實體也大涅槃經云一實諦者則無有有無
有無無二故名一實諦又一實諦名無虛僞
又一實諦無有顚倒又一實諦非魔所說又
一實諦名常樂我淨常樂我淨無空假中之
異異則爲二二故非一實諦一實諦卽空卽
假卽中無異無二故名一實諦若有三異卽
爲虛僞虛僞之法不名一實諦無三異故卽
一實諦若異卽是顚倒顚倒未破非一實諦
無三異故無顚倒無顚倒故名一實諦異者
不名一乘三法不異具足圓滿名爲一乘是

宗鏡六十五卷苐九張輕
乘高廣衆寶莊校故名一實諦魔雖不證別
異空假而能說別異空假若空假中不異者
魔不能說魔不能說名一實諦若空假中異
者名顚倒不異者名不顚倒不顚倒故無煩
惱無煩惱故名爲淨無煩惱則無業無業故
名爲我無業故無報無報故名樂無報則無
生死無生死則名常常樂我淨名一實諦一
實諦者卽是實相實相者卽經之正體也
如是實相卽空卽假卽中卽空故破一切凡
夫愛論一切外道見論卽假故破三藏四門
小實破三人共見小實卽中故破次第偏實
無復諸顚倒小偏等因果四諦之法亦無小
偏等三寶之名唯有實相因果四諦三寶宛
然具足亦具諸方便因果四諦三寶何以故
實相是法界海故唯此三諦卽眞實相也又
開次第之實卽是圓實證道是同故又開三
人共得實深求卽到底故又開三藏三實決
了聲聞法又開諸見論實於見不動而修道
品故又開諸愛論實魔界卽佛界故行於非
道通達佛道一切諸法中悉有安隱性卽絕
待明實是經體也五譬簡者今借三喻正顯
僞眞兼明開合破會等意一譬三獸渡河同
入於水三獸有强弱河水有底岸兎馬力弱
雖濟彼岸浮淺不深又不到底大象力强倶
得底岸三獸喻三人水喻卽空底喻不空二
乘智少不能深求喻如兎馬菩薩智深喻如
大象水軟喻空同見於空不見不空底喻實
相菩薩獨到智者見空及與不空到又二種
小象但到底泥大象深到實土別智雖見不
空歷別非實圓不空窮顯眞實如是喻者非
但
@@宗鏡六十五卷苐十張輕簡破
兎馬二乘非實亦簡小象不空非實乃取大
象不空爲此經體也此約空中共爲眞諦作
如此簡也二譬頗梨如意兩珠相似形類欲
同而頗梨但空不能雨寶如意珠亦雨寶頗
梨無寶以喻偏空如意能雨以喻中道此就
有無合爲俗簡僞顯眞今經體同如意也又
但約一如意珠爲譬者得珠不知力用唯珠
而巳智者得之多有所獲二乘得空證空休
息菩薩得空方便利益普度一切此就含中
眞諦簡其得失也今經如智者得如意珠以
爲經體三譬如鑛石中金愚夫無識視之謂
石擲在糞穢都不領錄賈客得之鎔出其金
保重而巳金匠得之造作種種釵釧環璫仙
客得之鍊爲金丹飛天入地捫摸日月變通
自在愚人喻一切凡夫雖具實相不知修習
賈客喻二乘但斷煩惱礦保卽空金更無所
爲金匠喻別敎菩薩善巧方便知空非空出
假化物莊嚴佛土成就衆生仙客喻圓敎菩
薩卽事而眞初發心時便成正覺得一身無
量身普應於一切今經但取金丹實相以爲
體也就同而爲喻從初至後同是於金凡夫
圓敎倶是實相也就異爲喻者初石異金次
金異器器異丹丹色淨徹類若清油柔軟妙
好豈同鐶釧狀乖色別故不一種此就與奪
破會簡其得失引此三喻者前喻根性根性
有淺深淺得其空深得其假又得其中次喻
三情初情但出苦不志求佛道見眞卽息次
情歷別不能圓修後者廣大徧法界求第三
喻三方便二乘方便少守金而住別敎方便
弱止能嚴飾營生圓敎方便深故能呑

@@宗鏡六十五卷苐十一張
輕雲納漢今明此經實相之體如大象得底
堅不可壞以譬體妙圓珠普雨譬其用妙巧
智成仙譬其宗妙如此三譬卽是三德不縱
不橫名爲大乘於大乘中別指眞性以爲經
體六就悟簡者夫法相眞正誠如上說行未
會理豈得名諦徒勞四說逐語生迷聞粖謂
軟聞雪謂冷聞貝謂硬聞鵠謂動終不能見
乳之眞色情闇夜遊何能見諦叫喚求食無
有飽理執已爲實餘是妄語此有彼無是非
互起更益流動云何名諦若欲見諦慙愧有
差若苦到懺悔機感諸佛禪慧開發觀心明
淨信解虛融爾時猶名闇中見杌髣髴不明
人木蟲塵尙不了了若能安忍法愛不生無
明豁破如明鏡不動淨水無波魚石色像任
運自明清淨心常一如是尊妙人則能見般
若金鎞抉眼一指二指三指分明爾時見色
言有亦是言無亦是云何爲有的的之色與
眼相應諦諦之理與智相稱名之爲有云何
爲無無堅冷軟動之相名之爲無論云一切
實一切非實亦實亦不實非實非不實如是
皆名諸法之實相如舎利弗云安住實智中
我定當作佛爲天人所敬爾時乃可謂永盡
滅無餘是名眞實見體故涅槃經云八千聲
聞於法華經中見如來性如秋收冬藏更無
所作約理明無所作此是究竟之理也約敎
無所作聞此敎巳更不他聞也約行無所作
者修此行巳更不改轍如是等種種無所作
義略而言之隨智妙悟得見經體當以隨智
妙悟意歷諸諦境中節節有隨情隨情智隨
智種種分別簡餘情想唯取隨智明見經體
也

宗鏡六十五卷苐十二張
輕問唯識正理我法本空衆生妄執我法二
心從何而起荅從六七二識緣識所起唯
識論云諸心心所依他起故亦如幻事非眞
實有爲遣妄執心心所外實有境故說唯有
識若執唯識眞實有者如執外境亦是法執
然諸法執略有二種一者倶生二者分別倶
生法執無始時來虛妄熏習内因力故恒與
身倶不待邪敎及邪分別任運而轉故名倶
生此有二種一者常相續在第七識緣第八
識起自心相執爲實法二者閒斷在第六識
緣識所變藴處界相或摠或別起自心相執
爲實法此二法執細故難斷後十地中數數
修習緣法空觀方能除滅分別法執亦由現
在外緣力故非與身倶要待邪敎及邪分別
然後方起故名分別唯在第六意識中有此
亦二種一緣邪敎所說藴處界相起自心相
分別計度執爲實法二緣邪師所說自性等
相起自心相分別計度執爲實法此二法執
麤故易斷入初地時觀一切法法空眞如卽
能除滅如是所說一切法執自心外法或有
或無自心内法一切皆有是故法執皆緣自
心内法一切皆有是故法執皆緣自心所現
似法執爲實有然似法相從緣生故是如幻
有所執實法妄計度故決定非有故世尊說
慈氏當知諸識所緣唯識所現依他起性如
幻事等如是外道餘乘所執離識我法皆非
實有故心心所決定不用外色等法爲所緣
緣緣用必依實有體故釋云若執唯識眞實
有者如執外境亦是法執者由是理故但應
遣彼心外之境同兎角無能緣彼心如幻事
有
@@宗鏡六十五卷苐十三張
輕故少分不同非謂卽心亦名實有又夫心
外執我執法者有其兩種一者如外道等執
離心等別有一物是常是一名之爲我此乃
是妄計所執其體都無二者踈所緣緣本質
之法能緣之心親緣之不著亦名心外此是
依他其體是有問六七二識執生我見能
起計處於心内外云何有無荅論云如是
所說一切我執自心外藴或有或無者釋云
能緣緣不著處皆名心外第七計我心外唯
有第六計我心外之藴或是於無論云自心
内藴一切皆有者親所緣也不問卽離計爲
我者影像必有故無有少法能取少法唯有
自心還取自心故皆緣藴此皆辯我所依也
論云是故我執皆緣無常五取藴相妄執爲
我者結成前義影像相分必是藴故緣此爲
我義顯大乘親緣於無心不生也成所緣緣
必有法故論云然諸藴相從緣生故是如幻
有妄所執我橫計度故決定非有又諸外道
等多於心王計爲主宰作者受者由不能知
本無自性隨緣流轉故大寶積經佛言迦葉
譬如咽塞病卽能斷命如是迦葉一切見中
唯有我見卽時能斷於智慧命故知法我見
者違現量境障法空智人我見者爲生死根
斷智慧命不入宗鏡二患難消問我法
各以何爲義荅我者是主宰二義我有自
在力宰割斷力義同我故主是我體宰是我
所或是我用法者則是軌持軌謂軌範可生
物解持謂任持不捨自相問我是主宰義
者主宰二義各屬何識須知有我之病原方
施無我之妙藥荅主是倶生我無分別故
屬
@@宗鏡六十五卷苐十四張輕第
七識我宰是分別我有割斷故屬第六識我
問凡有施爲無非我爲主宰云何言一切
唯是識乎荅西天外道多執身有神我故
能使身動作若無神我誰使身耶龍樹菩薩
破云心是識相自能使身不待神也如火性
能燒物非假於人密嚴經云阿頼耶識恒與
一切染淨之法而作所依是諸聖人現法樂
住三昧之境人天等趣諸佛國土悉以爲因
常以諸乘而作種性若能了悟卽成佛道一
切衆生有具功德威力自在乃至有生險難
之處阿頼耶識恒住其中作所依止此是衆
生無始時界諸業習氣能自増長亦能増長
餘之七識由是凡夫執爲所作能作内我諸
仁者意在身中如風速轉業風吹種遍在諸
根七識同時如浪而起外道所計勝性微塵
自在等悉是清淨阿頼耶識諸仁者阿頼耶
識由先業力及愛爲因成就世閒若于品類
妄計之人執爲作者楞伽經云觀諸衆生如
死屍無知以妄想故見有往來若離妄想如
彼死屍無鬼入中是知人亦如是但有四大
無人入中大智度論問云有出入氣則是我
相視眴壽命心苦樂愛憎精勤等是我相若
無我誰有是出入息視眴壽命心苦樂愛憎
精勤等當知有我在内動發故壽命心亦是
我法若無我如牛無御有我故能制心入法
不爲放逸若無我者誰制御心受苦樂者是
我若無我者爲如樹木則不應別苦樂愛憎
精勤亦如是我雖微細不可以五情知因是
相故可知爲有荅曰是諸相皆是識相有識
則有出入息視眴壽命等若識離身則無

宗鏡六十五卷苐十五張
輕汝若云我常徧故死人亦應有視眴出入
息壽命等復次出入息等是色法隨心風力
故動發此是識相非我相壽命是心相應行
亦是識相問曰若入無心定中或眠無夢時
息亦出入有壽命何以故言皆是識相荅曰
無心定等識雖暫無不久必還生識不捨身
故有識時多無識時少是故名識相如人出
行不得言其家無主苦樂憎愛精勤等是心
相應共緣隨心行心有故便有心無故便無
以是故是識相非我相又云復次四大及造
色圍虛空故名爲身是中内外入因緣和合
生識種身得是種和合作種種事言語坐起
去來空六種和合中强名爲男强名爲女若
六種是男應有六男不可以一作六六作一
旣於地種中無男女相乃至識種亦無男女
相若各各中無和合中亦無如六狗各各不
能生師子和合亦不能生無性故問經說
所有我見一切皆緣五取藴起實我若無云
何得有憶識誦習因怨等事若實無我憶識
等事不成誰爲主宰荅五藴之法約衆生
界說情有邊事以智推檢五藴倶空經云是
身如聚沫不可撮摩卽色藴空是身如泡不
得久立卽受藴空是身如燄從渴愛生卽想
藴空是身如芭蕉中無有堅卽行藴空是身
如幼從顚倒起卽識藴空五藴旣空誰爲主
宰所有分別是妄識攀緣言語去來唯風力
所轉離情執外中閒唯有空性故知我但有
名名亦無性名體倶空我法何有唯識論云
又諸所執實有我體爲有作用爲無作用若
有作用如手足等應是無常若無作用如兎
角
@@宗鏡六十五卷苐十六張輕等
應非實我故所執我二倶不成又憶識等事
皆從本識熏習之力而得成就乃至所執實
我旣常無變後應如前是事非有前應如後
是事非無以後與前體無別故若謂我用前後
變易非我體者理亦不然用不離體應常有
故體不離用應非常故然諸有情各有本識
一類相續任持種子與一切法更互爲因熏
習力故得有如是憶識等事故寶積經偈云
法同草木無覺知若離於心不可得衆生自
性無所有一切諸法亦如是若現在陰入界
是念念不住何以故世法無有一念住者若
有一念是一念中住亦有生住滅是生住滅
亦復不住如生住滅中有内外陰界入是内
外陰界入亦有生住滅若如是不住者卽是
非我非我所又佛言從本巳來無我無人無
有丈夫但是内心見有我人内心起時彼巳
害我卽名爲害乃至是中無有一法和合聚
集決定成就得名爲佛名法名僧名父名母
名阿羅漢定可取者又頌云俯仰屈申立去
來瞻視言語中無實風依識故有所作是識
滅相念念無彼此男女有我心無智慧故妄
見有骨鎖相連皮肉覆機關動作如木人内
雖無實外似人譬如熱金投水中亦如野火
焚竹林因緣和合有聲出華嚴經頌云菩薩
一切業果報悉爲無盡智所印如是無盡自
生盡是故無盡方便滅菩薩觀心不在外亦
復不得在於内知其心性無所有我法皆離
永寂滅彼諸佛子如是知一切法性常空寂
無有一法能造作同於諸佛悟無我大集經
云若復有言眼色因緣故有我者是義不

@@宗鏡六十五卷苐十七張
輕然何以故眼中無我色亦如是而和合中
亦復無我和合因緣生於眼識如是識中亦
復無我風中空中悉亦無我如是推尋竟不
可得此識但是十二因緣猶環流轉離十二
因緣識不可見但因識生名色乃至則有衰
老及以病死如是等法因眼識生而是眼識
非東方來南西北方四維上下亦復如是所
因之念生根識者是念亦滅眼識不住第二
念中亦不語念汝住我滅在是滅法亦非復
去至十方靣亦復不專一處住止是故諸法
因緣故生若離因緣則不得生因因緣生因
因緣滅如是因緣名相續法是故當知實無
有我而是因緣亦無作者無有受者無有起
者無他起者是故無我若無我者我旣是空
我所亦空何以故然體性爾故是故眼性無
我我所無有積聚非合非散卽生滅故一切
諸法亦復如是是風因緣亦入根中左旋右
轉清淨照了彼風如幻亦不可捉又雖似有
能作所作二事相成但從緣生倶無自性不
知唯識之人盡執爲實我如大涅槃經云佛
言比丘譬如二手相拍聲出其中我亦如
是宗鏡錄卷第六十五
輕音
義廓<苦郭反>淪<力迍反>域<與逼反>澹<徒敢反>纇<盧對反>瑩<烏
定><反>瑕<胡加反>僻<芳辟反誤也邪也>稣<素姑反息也悦也>妖<於
喬反妖><艷也>媚<眉利反>衒<黃絹反自媒也>髑<徒谷反>髏<落侯反>餔
<薄故反又><音逋也>躶<郞果反赤體也>慠<五到反>譎<古穴反詐也>詭
<過委反狡也>詃<姑泫反誘也>誘<猶久反引也>墳<符分反墳籍也>遑<
胡光反急也>禝<子力攵>仙<去智反>複<房六反返也重也>撰<雛鯇反述也
>襵<之涉反>瀾<落于反大波也>漫<莫半反大水也>擲<直
灸反投也>估<公戶反巿稅也>璫

宗鏡六十五卷十八張輕<都
郞反耳珠也>捫<莫奔反撫持也>粖<莫割反摩也>革<五剛反履頭也>鵠<胡沃><
反>鎞<邊奚反>咽<烏前反>眴<舒閏反目動也>撮<倉括反>捉<側角反>
戊申歲分司大藏都監開板

@@宗鏡錄卷第六十六輕
慧日氷明寺主智覺禪師延壽集
夫旣無我亦無於人乃至衆生壽者十六知
見等如大涅槃經云佛言如說名色繫縛衆
生名色若滅則無衆生離名色巳無別衆生
離衆生巳無別名色亦名名色繫縛衆生亦
名衆生繫縛名色師子吼言世尊如眼不自
見指不自觸刀不自割愛不自受云何如來
說言名色繫縛名色何以故言名色者卽是
衆生言衆生者卽是名色若言名色縛縳衆
生卽是名色繫縛名色佛言善男子如二手
合時更無異法而來合也名之與色亦復如
是以是義故我言名色繫縛衆生若離名色
則得解脫釋曰如二手合時更無異法者二
手雖有相合以但是一身之用故無異法雖
非異法若以一手合義不成如名色衆生雖
然不異要因名色繫縛衆生要離名色方得
解脫一切諸法離合縛脫亦復如是維摩經
云法無有人前後際斷故肇法師曰天生萬
物以人爲貴始終不改謂之人外道以人名
神謂始終不變若法前後際斷則新新不同
新新不同則無不變之者無不變之者則無
人矣旣前際無人後際無壽者中際無我無
衆生世閒凡所有法皆是意言分別立其名
相都無實義衆生不了妄有所得沒在其中
不能出離是以諸佛方便說人法二空唯識
正義於虛誑名相中而能拔出如大智度論
云須菩提白佛言世尊若一切法空無根本
如夢如幻等衆生在何處住而菩薩拔出須
菩提意謂如人沒深泥而得拔出佛答衆生

@@宗*六十六卷第二張輕
但住名相虛誑憶想分別中佛意一切法中
無決定實者但凡夫虛誑故著如人暗中見
似人物謂是實人而生畏怖又如惡狗臨井
自吠其影水中無狗但有其相而生惡心投
井而死衆生亦如是四大和合故名爲身因
緣生識和合故動作言語凡夫人於中起人
相生愛生恚起罪業墮三惡道菩薩行般若
波羅蜜時憐愍衆生種種因緣敎化令知空
法而拔出之作是言是法皆畢竟空無所有
衆生顚倒虛妄故見似有如化如幻如亁闥
婆城無有實事但誑惑人眼乃至佛告須菩
提若諸法當實有如毫氂許菩薩坐道場時
不能覺一切法空無相無所有得成阿耨多
羅三藐三菩提亦不能以此法利益衆生等
又云如人遠行獨宿空亭夜中有鬼擔一死
屍來著其前復有一鬼從後而來瞋罵前鬼
云是我屍何以擔來前鬼復言本是我物我
自擔來二鬼各以一手爭之前鬼語曰可問
此人後鬼卽問是誰死人誰擔將來是人思
惟此之二鬼皆有大力實語虛語皆不免死
我今不應妄語答鬼便答後鬼前鬼擔來後
鬼大瞋拔其手足出著地上前鬼愧之取屍
補之補之便著臂手足等舉身皆易於是二
鬼共食所易活人之身各各拭口分首而去
其人思惟父母生身眼見食盡我今此身盡
是他肉爲有身耶爲無身耶如是思惟心懷
迷亂不知所措猶如狂人天旣明矣尋路而
去至前國土見有佛塔凡見衆僧不論餘事
但問巳身爲有爲無諸比丘問汝何人耶答
曰我亦不知是人非人卽爲衆僧廣說上事

宗鏡六十六卷第三張輕
衆僧皆云此人自知巳身無我易可化度卽
語之言汝身本來恒自無我但以四大和合
聚集計爲本身如汝本身與今無異時諸比
丘度爲沙門斷煩惱盡得阿羅漢是故有時
於他人身亦計爲我巳無我故有時於我謂
爲他人故文殊問經云有老人夜臥手捉雨
膝而便問云那得有此兩小兒耶身若有我
云何不識謂爲小兒故知橫計皆無定實又
云菩薩作是念諸法空無我無衆生而從因
緣故有四大六識是十法各各有力能生能
起能有所作如地能持水能爛火能消風能
迴轉識能分別是十法各有所作衆生顚倒
故謂是人作我作如皮骨和合故有語聲惑
者謂人語如火燒乾竹林出大音聲此中無
有作者又如木人幻人化人雖能動作無有
作者比十法亦如是廣百論云若隨自覺執
有我者豈不但緣無常身等虛妄分別執爲
實我所以者何現見世閒但緣身等前後隨
緣分位差別虛妄計度我肥我瘦我勝我劣
我明我暗我苦我樂身等無常可有是事常
住實我無此差別由此比知一切我見皆無
實我以爲境界唯緣虛妄身等爲境隨自妄
想覺慧生故如緣暗繩顚倒蛇執寶行王正
論偈云如人依淨鏡得見自面影此影但可
見一向不眞實我見亦如是依陰得顯現如
實檢非有猶如鏡面影顯揚論問曰若唯有
藴無別我者誰見誰聞誰能了別乃至偈答
云如光能照用離光無異體是故於内外空
無我義成論曰現見世閒卽於光體有能照
用說爲照者離光體外無別照者如是眼等

@@宗鏡六十六卷第四張輕
有見等用說爲見者乃至了別者無別見者
等是故内外諸法等無有我問若實無我云
何世閒有染有淨答染淨諸法從因緣生不
由實我何以故頌曰如世閒外物離我有損
益内雖無實我染淨義應成論曰如世外物
雖無有我而有種種災橫順益事業成就如
是内法雖無有我而有種種染淨義成是故
無過問旣人法倶空若實無我誰受生死
依正果報或復猒苦求趣涅槃縛解去來昇
沉等事答唯無作者而有作業以衆緣力
至於後世相續不斷但以識爲種能有猒求
記憶等事大涅槃經云師子吼菩薩言世尊
衆生五陰空無所有誰有受敎修集道者佛
言善男子一切衆生皆有念心慧心發心勤
精進心信心定心如是等法雖念念滅猶故
相似相續不斷故名修道乃至如燈雖念念
滅而有光明除破闇冥念等諸法亦復如是
如衆生食雖念念滅亦能令飢者而得飽滿
譬如上藥雖念念滅亦能愈病日光明雖念
念滅亦能増長草木樹林善男子汝言念念
滅云何増長者心不斷故名爲増長如淨名
經偈云雖無我無造無受者善惡之業亦不
亡失善惡之業因苦樂之果報非有人我能
作能受但是識持因果不亡如古師云衆生
爲善惡而受其報者皆由衆生心識三世相
續念念相傳如今世現行五藴猶前世識種
爲因起今世果今世有作業熏種而爲來世
現行因展轉相續爲因果故又善惡之業皆
由心識而起謂前念造得善惡業然此一念
識雖滅而後念心識生旣心識相傳不斷

@@宗鏡六十六卷第五張輕
卽能任持善惡之業而亦不亡以由識持故
識論云然有情類身心相續煩惱業方輪迴
諸趣猒患苦故求趣涅槃由此故知定無實
我但有諸識無始時來前滅後生因果相續
由妄熏習似我相現愚者於中妄執爲我故
知猒苦求樂捨此生彼則驗知無我若定有
我有體則不能去來隨緣起滅以定有故不
可移易只爲識心如幻無定故乃有從凡入
聖之理猒妄求眞之門則不壞因緣能含正
理大莊嚴論問有縛則有解無我則無有縛
若無有縛誰得解脫答雖無有我猶有縛解
何以故煩惱覆故則爲所縛若斷煩惱則得
解脫是故雖復無我猶有縛解問若無我者
誰至後世答從於過去煩惱諸業得現在身
及以諸根從今現世復造諸業以是因緣得
未來身及以諸根譬如穀子衆緣和合故得
生芽然此種子實不至芽種子滅故芽便増
長子滅故不常芽生故不斷佛說受身亦復
如是雖復無我業報不失問若無我者先所
作事云何故憶而不忘失答以有念覺與心
相應便能憶念三世之事而不忘失又復問
若無我者過去巳滅現在心生生滅旣異云
何而得憶念不忘答一切受生識爲種子入
母胎田愛水潤漬身樹得生如胡桃子隨類
而生此陰造業能感後陰然此前陰不生後
陰以業緣故便受後陰至滅雖異相續不斷
如嬰兒病與乳母藥兒患得愈母雖非兒藥
之力勢能及於兒陰亦如是以有業力便受
後陰憶念不忘又大智度論云問曰心所趣
向心爲去爲不去若去此則無心猶如死人

宗鏡六十六卷第六張輕
若不去云何能緣如佛言依意緣法意識生
意若不去則無和合答心不去不住而能知
如般若中說一切法無來無去相云何言心
有來去若有來去卽墮常見諸法無有定相
知心不住爲無常相結使未斷或生吾我如
是思惟若心無常誰知是心心爲屬誰誰爲
心主而受若樂一切諸物誰之所有卽分別
知無有別主但於五陰計有人相而生我心
以我心故生我所我所心生故有利益我者
生貪欲違逆我者而生瞋恚愛等諸煩惱假
名爲縛若修道解是縛而得解脫卽名涅槃
更無有法名爲涅槃如人被械得脫而作戲
論是械是腳何者是解脫是人可怪於腳械
外更求解脫衆生亦如是離五陰滅更求解
脫故知有識則繫縛無識則解脫若離五陰
空別求解脫者如離此方空別求他方空故
思益經云愚於陰界入而欲求菩提陰界入
卽是離是無菩提華嚴會意問云若準六根
無我誰造誰受耶答佛說作善生天爲惡受
苦者此但因緣法爾非是我能爲受也若言
是我非因緣者作惡何不生天乃墮地獄耶
我豈愛彼地獄故受苦耶我旣作惡而不受
樂者故知善惡感報唯因緣非是我也如論
云因緣故生天因緣故墮地獄永此意也問
旣言無我誰感因緣若言無我但是因緣自
爲者草木亦禀因緣何不生天與受苦耶答
内外雖但禀因緣因緣有二一善惡増上業
因緣但感生天及地獄異熟等二善惡等流
業因緣生天者感寶地金華墮地獄者感刀
林銅柱等此是因緣業作非我能爲豈謂受

@@宗鏡六十六卷第七張輕
報不同而計有我也故經云無我無造無受
者善惡之業亦不亡問若言造業受報但是
因緣非由我者何故有證無我者雖有巳造
惡業因緣而不感受報耶旣得無我卽不受
報者故知我造惡業受報非是業因緣也答
由得無我巳卽斷惡業因緣無彼因緣故不
受報非謂有我無我受不受也故經云因緣
故法滅等此之謂也卽以如實推究我不可
得是故無我唯六根也外我所執外分有六
塵也非實我所有問若言唯是色聚等無實
財寶非我所者卽我等徧有何得世人有富
饒財寶有貧無一錢等答財寶是色從業因
生以業増勝故卽財寶豐盈由業不清淨故
貧無一物也此則有無因業非是我所能爲
也若言財寶實有非由業因緣有者卽一切
衆生執有我所何故有貧富不同故知由業
因緣非我實有也說長者多盈財寶餓鬼無
一毛覆身業是也破中閒見聞等病故於中
閒分爲六識也見聞等病空無所有也若言
見聞等是我非是識者如聾盲人有我何不
得見聞等耶旣聾盲等人雖有於我而不得
見聞者故知見是識非是我也是知於此根
塵識三處推擇唯有法而無我人問或言有
我由迷似生非實有者何不迷他爲自今旣
以自爲自不得爲他以他爲他不得爲自者
故知自他實有非由計生也又但是迷心非
實有者何不於水迷見爲火於火迷見於水
故知水火實有不是迷生也答曰有二初者
然此分別計我藉三緣生謂邪師邪敎邪思
惟等由此三緣久久熏力慣習遂計彼爲他

@@宗鏡六十六卷第八張輕
執自爲我此但由計有實有故若言實有非
熏習而計有者初出胎時何不執自及以他
身旣初出胎時未熏習故不計自他故知計
有自他由妄熏故也如說分別我執藉三緣
生故又云惡見熏習等二者凡所見執實必
迷似生離似則無所執性故知如計水火由
執似生也何者以水火似有但是虛相誑心
以不了相虛執爲實有何以故所得冷熱但
是觸塵所見靑黃赤白是色法故流相勝燄
是法塵故執實水火但唯法塵妄見有也如
說從自心生與心作相等是也問旣親驗水
火但唯塵等云何有水火相別答六塵不別
但是虛似在殊卽此似相由迷執所起故是
故似之與執但有迷生如說餓鬼恒河見水
爲火喻等此但從自心生外非實有也又云
凡有見自見他皆是迷心自現如迷東爲西
然迷人西不離悟人東但爲迷人迷故不見
悟人東也非謂迷見西處無彼東也若言迷
見西處無實東者卽見西是悟不是迷也以
無悟人東無所迷故旣知實東謂爲西者何
以人不離東也信知衆生不離佛界佛界不
離衆生界但爲迷故癡盲對目不知見深自
悲哉如大涅槃經云外道先尼言瞿曇若無
我者誰見誰聞佛言善男子內有六入外有
六塵內外和合生六種識是六種識因緣得
名善男子譬如一火因木得故夕爲木火因
草得故名爲草火乃至衆生意識亦復如是
因眼因色因明因欲名爲眼識善男子如是
眼識不在眼中乃至欲中四事和合故生是
識乃至意識亦復如是若是因緣和合故生

宗鏡六十六卷第九張輕智者
不應說見卽是我乃至觸卽是我善男子是
故我說眼識乃至意識一切諸法卽是幻也
云何如幻本無今有巳有還無乃至内外六
入是名衆生我人士夫離内外入無別衆生
我人士夫又言瞿曇如汝所言内外和合誰
出聲言我作我受佛言先尼從愛無明因緣
生業從業生有從有出生無量心數心生覺
觀覺觀動風風隨心觸喉舌齒脣衆生倒想
聲出言說我作我受我見我聞善男子如幢
頭鈴風因緣故便出音聲風大聲大風小聲
小無有作者又百論云我若是有應如色等
從緣而生生定歸滅則非常住若非緣生應
如兎角無勝體用何名爲我又念念滅所以
非常相似相續所以非斷如是佛子遠離二
邊悟入緣生處中妙理問旣無我人云何
有生有死答但生是空生死是空死畢竟
無有我人可得如經云一切世閒法唯因果
無人但是依空法還生於空法是知衆生果
中但有名數名數本空萬法何有如法性論
云數盡則群有皆虛名廢則萬像自畢因茲
以觀斯乃會通之津俓反神之玄路是以境
因名立名虛則境空有從數生數虛則有寂
名數起處皆是自心心若不生萬法何有所
以華嚴經頌云世閒一切法但以心爲主隨
解取衆相顚倒不如實若能如實觀之則見
自心之性可謂會通之津俓反神之玄路矣
又淨名疏智者廣釋六大性無我如經云是
身無我爲如地此正約地種明無我也今例
作兩釋一作破外人解二約内觀明義一破
外人者外人計云若言身無神我那得

@@宗鏡六十六卷第十張輕能
擔輕負重内人破言地亦能荷負山嶽可有
神我耶冷納内觀解者若毗曇明衆生是假
名地大是實法成論明地大亦是假名四微
是實法今明雖復假實之殊同是若諦下無
我行觀門所攝如地是四微所成若一微是
主三亦是主若一非主三亦非主當知無主
若内地四微所成無主者外地四微所成亦
無有主也若内外地無主者此三事所成何
得有主若無主卽是無我故云此身無主爲
如地也又請觀音經云地大地無堅性地若
是有者爲自性有他性有共性有無因性有
四種中隨計一性卽是有見若謂是事實餘
妄語實卽是剛義是性是主義也若檢四性
不得此爲見地是無是事實餘妄語實卽是
剛是性是主若見地亦有亦無是事實餘妄
語實卽是剛是性是主若見地是非有非無
是事實餘妄語實卽是性是主若於此四句
有所計執者卽是性實是剛是主金剛般若
經云是諸衆生若心取相則著我人衆生壽
者若取法相亦著我人衆生壽者若取非法
相亦著我人衆生壽者也若不取四句則是
觀地無剛性若無剛實則無主無我故說是
身無主猶如地也經云是身無我爲如火亦
作兩釋一作破外人解者外人計有神我云
何知耶見身能東西馳走及出音聲故知有
神我也内人破曰約火一法破其兩計所以
者何火燒野草亦能東西自在亦是我也又
燒著竹木出諸音聲亦是有神我也次約内
觀釋者火爲二微所成無有定性無性卽是
無火也今身爲名色所成身無定性若身

@@宗鏡六十六卷第十一張
輕無定性卽無我也復次此身中諸煖卽是
火若外火無我内火亦無我也又請觀音經
云火大火性從因緣生若從緣生卽無自性
無實卽無我破性及四句類地可知經云是
身無壽爲如風亦作破内外觀釋破外人者
外人計有壽者云何知耶若無壽者何得有
出入息相續不斷内人破曰出入息者但風
相外風無壽者内風豈是壽者也次内觀解
者風相觸擊故輕虛自在遊中無礙有何壽
命大集云出入息者名爲壽命若觀此出入
息入無積聚出無分散來無經遊去無履涉
如空中風求不可得風旣非壽息亦何得是
壽也又請觀音經云風性無礙今以四句觀
風若言有性有生四句可得者卽是礙相不
得入道若四句觀風風不可得卽是無礙無
礙故卽是入如實之際觀身三事息非壽命
如風故說是身無壽爲如風也經云是身無
人爲如水此約水種破人亦作破外人内觀
解初明破外人者外人計有神卽是人云何
知耶若身中無神何能慈恩潤下曲隨物情
也内人破曰我見水能下潤隨器方圓水無
神無人者而汝能恩潤順物亦無神無人也
今明内觀解者水爲三微所成無有定性無
性卽無水三事成身無有定性無性卽無身
無身卽無人故說是身無人爲如水也又解
如小兒水中見影謂言水裏有人入水求人
終不可得凡夫三事中生身見謂身是人深
觀三事不見身相卽無人也又如請觀音經
云水性不住以其住者池沼方圓礙之卽住
非水有住性也今檢人亦如是隨諸法得人
名

宗鏡六十六卷第十二張
輕無定性若四句檢水有性有著卽是住義
若檢水四句無性無著卽是無住無住故入
如實際經云是身不實四大爲家此是摠約
四大破我說無我行也若作破外人解外人
計云若身中無實有神我者今現見六情依
身而住故知實有神我也内人破曰現見六
情依四大住無別我神之所依也若約内觀
解者身名是一一身不應在四我住若一大
我住三大應無假名身若各有者卽有四身
若卽若離四句約四大中檢身不得故知身
無有實若不得身實卽身見破身見破卽我
見十六知見皆破也經云是身爲空離我我
斫者此是第二約空種破說無我行也若作
破外人解外人計有我所若無神我何得所
有國土人物是實所若見實當知我亦是實
内人破曰若爾所是空我亦應空如身中空種
空種及一切外空是所所空故我亦空也若
約内觀解者卽是正約空種破身見也四大
造色圍虛空故假名爲身離空卽無身若外
内空不名身今約空種檢身不可得卽身見
破身見破卽離我我所也經云是身無知如
草木瓦礫者此是第三檢識種破我是知說
無我行也若作破外人解外人計云若身中
無神那得知四時氣序等事也内人破曰如
草木瓦礫亦猶陰陽氣候逐時轉變似有所
知而非神知者令身雖有知如草木瓦礫無
神知也又外人計身内有神神使知知之内
人破曰若神使知知復誰使神知遂無使神
何須使若無神使卽無知者無知者卽如草
木瓦礫也若約内觀的觀識種所以者何三
事
@@宗鏡六十六卷第十三張輕成
身命煖無知知只是識若謂識能知者過去
識巳滅滅故不能知現在識刹那不住無暫
停時亦不得知未來識未有未有之識豈得
有知三世求識知不可得離三世無別有知
故說此身無知如草木瓦礫也經云是身無
作風力所轉次約風動助成破識有作說無
我行也若作破外人解外人計身内有神我故
能執作施爲作一切事内人破曰此非神作身
有所作皆風力轉也若約内觀心解妄念心動
身内依風得有種種所作故大集經云有風
能上有風能下心若念上風隨心牽起心若
念下風隨心牽下運轉所作皆是風隨心轉
作一切事若風道不通手腳不遂心雖有念
卽舉動無從譬如人牽關捩卽影技種種所
作捩繩若斷手無所牽當知皆是依風之所
作也今觀此依風不自生亦不他生若無生
卽是空尙不能自有令三事成身不可得誰
是作也釋曰夫外計内執我者皆於地水火
風空識六大種中及身内識煖息三事等起
執今觀六大三事内唯是識之一大世多堅
執以爲實我今只用於内外三世中推自然
無我無識内外推者只如執識實在身内者
且何者是識若言身分皮肉筋骨等是識者
此是地大若言精血便利等是識者此是水
大若言身中煖觸是識者此是火大若言折
旋俯仰言談祇對是識者此是風大除四大
外唯是空大何者是識各各旣無和合豈有
如一砂壓無沺合衆砂而豈有似一狗非師
子聚羣狗而亦無此四大種現推無體卽是
内空死後各復外四大一一歸空卽是外

@@宗鏡六十六卷第十四張
輕空内外倶空識性無寄又内推旣無識應
在外者外屬他身自無主宰及同虛空有何
分別内外旣空中閒奚有以因内外立中閒
故但破内外中閒自虛若識内外空者應在
心世何者因三世以辯識因識以立三世若
無有識誰分三世若無三世何以明識以此
三識若不思過去卽想未來過未不緣卽住
現在離三際外更無有識故祖師云一念不
生前後際斷今則念念成三世念念識不住
念念唯是風念念無主宰故金剛經云過去
心不可得未來心不可得現在心不可得以
因現在立過去因過去立未來現在旣不住
過未亦無生互檢互無徹底空寂但有微毫
起處皆從識生今推旣無分別自滅分別旣
滅境界無依如依水生波依鏡現像無水則
波不起無鏡則像不生故知非關法有法無
但是識生識滅如金剛三昧經偈云法從分
別生還從分別滅滅是諸分別是法非生滅
如是洞達根境豁然自覺旣明又能利他普
照故經偈云究竟離虛妄無染如虛空清淨
妙法身湛然應一切是以世閒鹿浮不於自
身子細明察妙觀不習智眼全盲執妄迷眞
以空作有若能善觀卽齊諸聖如圓覺經云
爾時世尊告普眼菩薩善男子汝等乃能爲
諸菩薩及末世衆生問於如來修行漸次思
惟住持乃至假設種種方便汝今諦聽當爲
汝說時普眼菩薩奉敎歡喜及諸大衆默然
而聽善男子彼新學菩薩及末世衆生欲求
如來淨圓覺心應當正念遠離諸幻先依如
來奢摩他行堅持禁戒安處徒衆宴坐淨室
常

宗鏡六十六卷第十五張輕鏡
作是念我今此身四大和合所謂髪毛爪齒
皮肉筋骨髓腦垢色皆歸於地唾涕膿血津
液涏沫淡淚精氣大小便利皆歸於水暖氣
歸火動轉歸風四大各離今者妄身當在何
處卽知此身畢竟無體和合爲相實同幻化
四緣假合妄有六根六根四大中外合成妄
有緣氣於中積聚似有緣相假名爲心善男
子此虛妄心若無六塵則不能有四大分解
無塵可得於中緣塵各歸散滅畢竟無有緣
心可見善男子彼之衆生幻身滅故幻心亦
滅幻心滅故幻塵亦滅幻塵滅故幻滅亦滅
幻滅滅故非幻不滅譬如磨鏡垢盡明現善
男子當知身心皆爲幻垢垢相氷滅十方清
淨善男子譬如清淨摩尼寶珠映於五色隨
方各現諸愚癡者見彼摩尼實有五色善男
子圓覺淨性現於身心隨類各應彼愚癡者
說淨圓覺實有如是身心自相亦復如是由
此不能遠於幻化是故我說身心幻垢對離
幻垢說名菩薩垢盡對除卽無對垢及說名
者善男子此菩薩及末世衆生證得諸幻滅
影像故爾時便得無方清淨無邊虛空覺所
顯發覺圓明故顯心清淨心清淨故見塵清
淨見清淨故眼根清淨根清淨故眼識清淨
識清淨故聞塵清淨聞清淨故耳根清淨根
清淨故耳識清淨識清淨故覺塵清淨如是
乃至鼻舌身意亦復如是善男子根清淨故
色塵清淨色清淨故聲塵清淨香味觸法亦
復如是善男子六塵清淨故地大清淨地清
淨故水大清淨火大風大亦復如是善男子
四大清淨故十二處十八界二十五有清淨

@@宗*六十六卷第十六張
輕鏡彼清淨故十力四無所畏四無礙智佛
十八不共法三十七助道品清淨如是乃至
八萬四千陀羅尼門一切清淨善男子一切
實相性清淨故一身清淨一身清淨故多身
清淨多身清淨故如是乃至十方衆生圓覺
清淨善男子一世界清淨故多世界清淨多
世界清淨故如是乃至盡於虛空圓裹三世
一切平等清淨不動善男子虛空如是平等
不動當知覺性平等不動四大不動故當知
覺性平等不動如是乃至八萬四千陀羅尼
門平等不動當知覺性平等不動善男子覺
性徧滿清淨不動圓無際故當知六根徧滿
法界根徧滿故當知六塵徧滿法界塵徧滿
故當知四大徧滿法界如是乃至陀羅尼門
徧滿法界善男子由彼妙覺性徧滿故根性
塵性無壞無雜根塵無壞故如是乃至陀羅
尼門無壞無雜如百千燈光照一室其光徧
滿無壞無雜善男子覺成就故當知菩薩不
覺法縛不求法脫不猒生死不愛涅槃不敬
持戒不憎毁禁不重乆習不輕初學何以故
一切覺故譬如眼光曉了前境其光圓滿得
無憎愛何以故光體無二無憎愛故善男子
此菩薩及末世衆生修習此心得成就者於
此無修亦無成就圓覺普照寂滅無二於中
百千萬億不可說阿僧祇恒河沙諸佛世界
猶如空華亂起亂滅不卽不離無縛無脫始
知衆生本來成佛生死涅槃猶如昨夢善男
子如昨夢故當知生死及與涅槃無起無滅
無來無去其所證者無得無失無取無捨其
能證者無作無止無任無滅於此證中無能
無所
@@
宗鏡六十六卷第十七張輕鏡畢竟無證亦
無證者一切法性平等不壞善男子彼諸菩
薩如是修行如是漸次如是思惟如是住持
如是方便如是開悟求如是法亦不迷悶所
以凡夫迷夢怕怖生老病死以二乘偏見猒
離成住壞空若頓悟之時不猒不怖全將生
死法度脫於羣生以生死性空故如釋迦如
來不離不著生則王宮降誕演獨尊之文老
則壽八十年示遷壞之法病則背痛偃臥警
泡幻之身死則示滅雙林顯無常之苦令小
根者悟其遷變俾大器者頓了圓常故知生
老病死之中盡能發覺行住坐臥之内倶
可證眞豈同怖猒凡小
之見
乎宗鏡錄卷第六十六輕音義擔<都濫反>拭<賞職反>捩<郞計反>壓<烏甲
反>漬<前智反>愈<羊主><反>械
<胡介反丑械也>饒<如
招反>戊申歲分司大藏都監開板

宗鏡錄卷第六十七輕
慧日氷明寺主智覺禪師延壽集
夫雖說我相起盡根由皆是外道凡夫麁重
情執如何是内敎修行之人微細法我之見
答法執難亡更是微細以法執爲本人執爲
末所以法愛不盡皆爲頂墮之人圓證涅槃
猶是我見之者如圓覺經中淨諸業障菩薩
白佛言大悲世尊爲我等輩廣說如是不思
議事一切如來因地行相令諸大衆得未曾
有覩見調御歷恒沙劫勤苦境界一切功用
猶如一念我等菩薩深自慶慰世尊若此覺
心本恒清淨因何染汙使諸衆生迷悶不入
乃至佛言善男子一切衆生從無始來妄想
執有我人衆生及與壽命認四顚倒爲實我
體由此便生憎愛二境於次虛妄體重執虛
妄二妄相依生妄業道有妄業故妄見流轉
猒流轉者妄見涅槃由此不能入清淨覺非
覺違拒諸能入者有諸能入非覺入故是故
動念及與息念皆歸迷悶何以故由有無始
本起無明爲巳主宰一切衆生生無慧目身
心等性皆是無明譬如有人不自斷命是故
當知有愛我者我與隨順非隨順者便生憎
怨爲憎愛心養無明故相續求道皆不成就
善男子云何我相謂諸衆生心所證者善男
子譬如有人百骸調適忽忘我身四支絃緩
攝養乖方微加鍼艾則知有我是故證取方
現我體善男子其心乃至證於如來畢竟了
知清淨涅槃皆是我相善男子云何人相謂
諸衆生心悟證者善男子悟有我者不復認
我所悟非我悟亦如是悟巳超過一切證者
悉
@@宗鏡六十七卷第二張輕
爲人相善男子其心乃至圓悟涅槃倶是我
者心存少悟備殫證理皆名人相善男子云
何衆生相謂諸衆生心自證悟所不及者善
男子譬如有人作如是言我是衆生則知彼
人說衆生者非我非彼云何非我我是衆生則
非是我云何非彼我是衆生非彼我故善男
子但諸衆生了證了悟皆爲我人而我人相
所不及者存有所了名衆生相善男子云何
壽者相謂諸衆生心照清淨覺所了者一切
業智所不自見猶如命根善男子若心照見
一切覺者皆爲塵垢覺所覺者不離塵故如
湯消氷無有別冰知冰消者存我覺我亦復
如是善男子末世衆生不了四相雖經多劫
勸苦修道但名有爲終不能成一切聖果此
我法二執經論偏治助業潤生順情發愛於
六七識上妄起端由向根塵法中强爲主宰
固異生之疆界爲煩惱之導師立生死之根
原作衆苦之基址壞正法之寶藏違成佛之
妙宗塞涅槃之要津盲般若之智眼障菩提
之大道斷解脫之正因皆覺合塵無先於此
如上廣引破斥分明願斷疑根頓消冰執則
正修有路功不唐捐一念證眞全成覺道
問不了唯識之徒妄執我法聖敎之内云何
復言有我法等答對機假設非同情執假
有二種一者無體隨情假多分世閒外道所
執雖無如彼所執我法隨執心緣亦名我法
故說爲假二者有體施設假聖敎所說雖有
法體而非我法本體無名强名我法不稱法
體隨緣施設故說爲假又凡聖通論我有六
種一執我謂分別倶生在於凡位二慢我謂

@@宗鏡六十七卷第三張輕但倶
生在有學位三習氣我謂二我餘習在無學
位四隨世流布我謂諸佛等墮世假稱五自
在我謂八自在等如來後得智爲性六眞我
謂眞如常樂我淨等以眞如爲性圓中稱我
通後三種問云何是無二我義答人我
見如六陰七情畢竟無體法我見猶乾城燄
水徹底唯空如經論明二無我者一人無我
者梵云補持伽羅唐言數取趣謂諸有情起
惑造業卽爲能取當來五趣名之爲趣雖復
數數起惑造業五趣輪迴都無主宰實自在
用故名無我二法無我者謂諸法體雖復任
持軌生物解亦無勝性實自在用故言無我
問執有我見雖順所緣是顚倒體無我之
心成何勝善答了二無我理證會眞如則
成佛之正宗超凡之妙軌若論法利功德難
量古德云無我之心雖不稱境違於緣故名非
顚倒如緣眞如作有如解卽是法執若作無
解雖不稱如仍因成聖釋曰若作如解卽是
法執者若起能解之心卽立所證之理所境
旣立迷現量心知解纔生便成比量皆爲法
執失唯識宗所以華嚴經云智外無如爲智
所入如外無智能證於如則心境如如一道
清淨廣百門論云識能發生諸煩惱業能牽
從有如是識心緣色等起無所緣境識必不
生若能正觀境爲無我所緣無故能緣亦無
能所旣亡衆苦隨滅證寂無影清淨涅槃至
此位時名自利滿諸有本願爲利益他住此
位中化用無盡亦令有識住此涅槃是故欲
求自他勝利眞方便者應正勤修空無我理
問涅槃經佛說有眞我佛性之理諸

宗鏡六十七卷第四張輕
菩薩等皆申懺悔我等無量劫來常被無我
之所漂流今廣說無我者莫不違涅槃之敎
不答今言無我者謂破凡夫外道迷唯識
理妄執心外實有我法如外道所執略有三
等一僧佉等執我體常周徧量同虛空隨處
造業受苦樂等二尼乾子執我其體雖常而
量不定隨身大小有卷舒故三徧出執我體
常至細如一極微潜轉身中作事業故餘九
十種所計我等不異此三故此等妄執倶無
道理唯成五見之邪思豈同四德之眞我如
涅槃經云外道言如瞿曇說無我我所何緣
復說常樂我淨佛言善男子我亦不說内外
六入及六識意常樂我淨我乃宣說滅内外
入所生六識名之爲常以常故名之爲我有
常我故名之爲樂常我樂故名之爲淨夫眞
我者是佛性義常恒不變非生因之所生具
足圓成唯了因之所了又如經云爾時世尊
讃諸比丘善哉善哉汝等善能修無我想時
諸比丘卽白佛言世尊我等不但修無我想
亦更修習其餘諸想所謂苦想無常無我想
世尊譬如人醉其心愐眩見諸山河石壁草
木宮殿屋舎日星辰皆悉迴轉世尊若有不
修苦無常想無我等想如是之人不名爲聖
多諸放逸流轉生死世尊以是因緣我等善
修如是諸想爾時佛告諸比丘言諦聽諦聽
汝向所引醉人喻者但知文字未違其義何
等爲義如彼醉人見上日月實非迴轉生迴
轉想衆生亦爾爲諸煩惱無明所覆生顚倒
心我計無我常計無常淨計不淨樂計爲苦
以爲煩惱之所覆故雖生此想不達其義

@@宗鏡六十七卷第五張輕
如彼醉人於非轉處而生轉想我者卽是佛
義常者是法身義樂者是涅槃義淨者是法
義汝等比丘云何而言有我想者憍慢貢高
流轉生死汝等若言我亦修集無常苦無我
等想是三種修無有實義我今當說勝三修
法苦者計樂樂者計苦是顚倒法無常計常
常計無常是顚倒法無我計我我計無我是
顚倒法不淨計淨淨計不淨是顚倒法有如
是等四顚倒法是人不知正修諸法汝諸比
丘於苦法中生於樂想於無常中生於常想
於無我中生於我想於不淨中生於淨想世
閒亦有常樂我淨出世亦有常樂我淨世閒
法者有字無義出世閒者有字有義何以故
世閒之法有四顚倒故不知義所以者何有
想倒心倒見倒以三倒故世閒之人樂中見
苦常見無常我見無我淨見不淨是名顚倒
以顚倒故世閒知字而不知義何等爲義無
我者名爲生死我者名爲如來無常者聲聞
緣覺常者如來法身苦者一切外道樂者卽
是涅槃不淨者卽有爲法淨者諸佛菩薩所
有正法是名不顚倒以不倒故知字知義若
欲遠離四顚倒者應知如是常樂我淨釋曰
夫迷四眞實起八顚倒者無非人法二我之
見爲生死之樞穴作煩惱之基坰成九結之
攀籠開十使之業道二乘雖斷人我常被無
我之所漂流外道謬認識神恒爲妄我所之
輪轉所以上云無我者名爲生死者以昧一
眞我之門無大自在之力我者名爲如來者
達佛性之妙理承如實之道來無常者聲聞
緣覺者修生滅之妄因證灰斷之小果常者

@@宗鏡六十七卷第六張輕如來
法身者入不動之眞宗契圓常之妙體苦者
一切外道者運無益之苦行墮生滅之邪輪
樂者卽是涅槃者斷二死之妄原入四德之
秘藏不淨者卽有爲法者積雜染之清塵成
夢幻之虛事淨者諸佛菩薩所有正法者乃
究竟之圓詮履無爲之至道是以外道執有
我見如蒸砂作飯認妄爲眞二乘證無我門
似捉石爲珠以常爲斷倶不達無我之中而
有眞我又這樂我淨者但是一法以心性不
變異故常常故樂樂故我我故淨以不了心
性常住故心外別求妄有所作作故無常無
常故無樂無樂故無我無我故無淨何者以
無常遷變純受其苦寧有樂乎旣不得樂恒
倶繫縛不得自在豈成我平旣不見眞我佛
性長隨染緣豈得淨耶如上剖析皆屬一期
敎門不可於此定執有無迷於方便如廣百
論云爲止邪見撥無涅槃故說眞有常樂我
淨此方便言不應定執旣上執有亦不撥無
如是乃名正智解脫問外塵無體唯識理
成正敎昭然妙旨非謬今凡夫所執多徇妄
情以見聞之心熏習之力多執現見之境難
斷纖疑前雖廣明猶慮未信更希雜示以破
執情答法性無量得之者有邊眞如相空
執之者形礙如還原觀云眞空滯於心首恒
爲緣慮之場實際居在目前翻爲名相之境
起信鈔云若是唯心則不合有境以心無相
不可見故旣有所見云何唯心意云一切法
從心起故所起無體卽是一心何用說見與
不見根本是心故又云境本非善但以順巳
之情便名爲善境本非惡但以違巳之

宗鏡六十七卷第七張輕
情便名爲惡故知妍醜隨情境無定體旣無
自體曷有境乎唯心之門從茲明矣故知佛
爲信者說不爲疑者施垢重障深自生疑謗
遮輕根利頓入玄微廣百論云一切所見皆
識所爲離識無有一法是實爲無始來數習
諸見隨所習見隨所遇緣隨自種子成熟若
差別變似種種法相而生猶如夢中所見事
等皆虛妄現都無一實一切皆是識心所爲
難若爾大乘應如夢啞撥一切法皆悉是虛
不能辯說一切世閒出世閒法自性差別是
大苦哉我等不能隨喜如是大乘所立虛假
法義以一切法皆可現見不可撥無現見法
故答奇哉可愍薄福愚人不能信解大乘法
義若有能見可見所見能見旣無誰見所見
以諸能見不能自審知自有體亦不審他於審
察時能見所見皆無所有是故不應執現見
法決定有體以迴心時諸所緣境皆虛假故
所以者何起憶念時實無見等種種境界但
隨因緣自心變似見等種種境相而生以所
憶念非眞實故唯有虛假憶念名生如曾更
諸法體相迴心追憶故名爲念當憶念時曾
所更境皆無有故能念亦無而名念者隨順
慣習顚倒諸見假名施設由此念故世閒有
情妄起種種分別諍論競執諸法自性差別
沒惡見泥不能自出若無所見亦無所聞是
則一切都無所有云何今時編石爲筏唯識
論問云依信說有四種一現見二比知三譬
喻四阿含此諸信中現信最勝若無外境云
何世人言我現見此靑等物偈答現見如夢
中見所見不倶見時不分別云何言現見諸

@@宗鏡六十七卷第八張輕
凡夫人煩惱夢中有所見事皆如夢中如現
見色不知色義以後時意識分別然後了知
意識分別時無眼等識先滅故以一切法念
念不住故以見色時無彼意識意識起時無
彼眼識入大乘論問云諸法體相世閒現見
云何無耶答凡愚妄見此非可信生滅之法
皆悉是空生滅輪轉無暫停時相似相續故
妄見有實猶如燈燄念念生滅凡夫愚人謂
爲一燄中觀論問汝雖種種門破去去者住
住者而眼見有去住答肉眼所見不可信若
實有去去者爲以一法成爲以二法成二倶
有過失肉眼者是過去顚倒業因所成如牛
羊眼不辯方偶實不可信唯佛眼眞實只可
從實不可憑虛又問現見衆生作業受報是
事云何答如化人無有實事但可眼見又化
人口業說法身業布施等是業雖無實而可
眼見如是生死作者及業亦應如是諸業皆
空無性如幻如夢又問曰世閒人盡見諸法
是有是無汝何以獨與世閒相違言無所見
答曰若人未得道不見諸法實相愛見因緣
故種種戲論見法生時謂之爲常取相言有
見法滅時謂之爲斷取相言無智者見諸法
生卽滅無見見諸法滅卽滅有見是故於一
切法雖有所見皆如幻如夢乃至無漏道見
尙可滅何況餘見是故若不見安隱法者則
見有無大智度論問若一切諸法空如幻何
以故諸法有可見可聞可齅可嘗可觸可識
者若無而妄見者何不見聲聞色若皆一等
空無所有何以有可見不可見者答曰諸法
相雖空亦有分別可見不可見譬如幻化象

@@宗鏡六十七卷第九張輕
馬及種種諸物雖知無實然色可見聲可聞
不相錯亂與六情對故諸法亦如是雖空而
可見可聞不相錯亂詳斯論意是約世閒凡
情所見以眼根對色塵及中閒眼識三種和
合得稱爲見此根塵識自性倶空各各不能
生見和合亦不能生見但虛妄情識所對見
聞不無故經云以凡夫見之爲世諦以聖人
見之爲眞諦所稱諦者審實不虛故稱爲諦
世諦不無執假爲諦眞諦非有證實爲諦
問一切内外諸法皆有流類於諸類中約有
幾種差別及隨類通別等義答古釋有五
一異熟類一通卽一切草木皆是初靑後黃
豈非異熟二別唯善惡二業感異熟果二長
養類一通卽是一切皆有長養二別唯是飮
食睡眠梵行等持所益故三等流類一通卽
一切自類相似皆是等流二別唯同類因之
所生四實事類一通卽一切有體諸法二別
唯是無爲簡有爲非是實事故五刹那類一
通卽一切有生滅法二別唯是見道初一刹
那也問有情所住徧三界中云何維摩經
云七識處爲種答有情通凡至聖有六十
二有情身約依處有四十二居止若通門由
業繫故樂與不樂並立居止不在七識心住
之例爲識心唯樂於七處住故四十二居止
者八地獄傍生餓鬼四洲六欲天色界十八
無色有四都成四十二居止七識處者一種
種身種種想種種篁者欲界人天有尊卑上
下也種種想者有苦樂捨三受想二種種身
一想種種篁者初禪梵王爲尊梵衆爲卑故
有種種身一想者有一戒取想也梵王自謂

宗鏡六十七卷第十張輕我能
生諸梵諸梵謂巳從梵王生非因計因是戒
取三一身種種想一身者二禪地上無尊卑
上下也種種想者有喜樂想也四一身一想
一身者三禪無尊卑上下也一想者唯一樂
想也空識巳上無身唯有一想五空處唯一
空想六識處唯一識想七無所有處唯一慧
想此上七識處對治衆生計識爲我樂住七
處以有漏五陰爲體第四禪有無想定非想
地中有滅盡定三塗之中能受諸苦識不樂
住故不說也又第四禪及非想地雖復滅識
不滅假名衆生居所以不立三惡趣中爲苦
所逼衆生不樂居所以不立問破外境空
立唯識有者境從何而空識從何而有答境
隨情起識逐緣生情唯徧計之心緣是依他
之性緣法是有依勝義之門情執本空歸世
俗之道識論云外境隨情而施設故非有如
識内識必依因緣生故非無如境由此便遮
増減二執境依内識而假立故唯世俗有識
是假境所依事故亦勝義有釋云外境是徧
計所執心外實境由隨妄情施設爲假體實
都無非與依他内識相似內識體是依他故
必依種子因緣所生非體全無如徧計境彼
實我法猶如龜毛識依他有故非彼類此中
色等相見二分內識所變不離識故摠名内識
由此内識體性非無心外我法體性非有便
遮外計離心之境實有増減執及遮邪見惡
取空者撥識亦無妄空減執卽離空有說唯
識敎有心外法輪迴生死覺知一心生死氷
弃可謂無上處中道理問境唯世俗之有
識通勝義之門者云何爲世俗諦云何

@@宗鏡六十七卷第十一張輕說
勝義諦答夫一切諦智皆從無諦而起無
諦者卽絕待眞心非是對有稱無故云絕待
猶如虛空非對小空而稱大空從此無諦立
一實諦此一實之名是對三權而名一實待
虛名實此是對待得名又從此一實對機約
敎或分開二諦等此二諦者約情智而開如
涅槃經云如出世人之所知者名第一義諦
世閒人知者爲世諦仁王經云於解常自一
於諦常自二所以仁王雖分二諦智照常一
涅槃本唯一諦解惑分二斯則二而不二不
二而二一二自在爲眞二諦故昔人頌云二
諦並非雙恒乖未曾各卽其義也生公云是
非相待故有眞俗名生梁攝論云智障其盲
闇誚眞俗別執然法相務欲分析法性務在
融通各據一門勿生偏滯何者若但分析而
不融通法成差異若不分析事成混濫又無
可融通則性相歷然而非異事理融卽而非
同非異非同圓中妙理又境則不礙眞而恒
俗智則不礙寂而常照意以心寂對於境眞
心照對於境俗以照對俗則心境非一以寂
對眞則心境非異雖雙融空有二境寂照二
心終不得言境則不礙眞而恒俗智則不礙
照而恒寂境則不礙俗而恒眞智則不礙寂
而常照中觀論偈云若人不能知分別於二
諦則於深佛法不知眞實義金剛般若不壞
假名論云佛所說法咸歸二諦一者俗諦二
者眞諦俗諦者謂諸凡夫聲聞獨覺菩薩如
來乃至名義智境業果相屬眞諦者謂卽於
此都無所得如說第一義非智之所行何況
文字乃至無業無業果是諸聖種性是故

@@宗鏡六十七卷第十二張
輕此般若波羅蜜中說不住布施一切法無
相不可取不可說生法無我無所得無能證
無成就無來無去等此釋眞諦又說内外世
閒出世閒一切法相及諸功德此建立俗諦
又台敎約四敎四證三接立七種二諦及五
種三諦如法華玄義云夫經論異說悉是如
來善權方便知根知欲種種不同略有三異
一謂隨情二隨情智三隨智隨情說者情性
不同說隨情異如毗婆沙明世第一法有無
量種眞際尙爾況復餘耶如順盲情種種示
乳盲聞異說而諍白色豈卽乳耶衆師不達
此意各執一文自起見諍互相是非信一不
信一浩浩亂哉莫知孰是若世三說及能破
者有經文證皆判是隨情二諦意耶無文證
者悉是邪見謂同彼外道非二諦攝也隨情
智者情謂二諦二皆是俗若悟諦理乃可爲
眞眞則唯一如五百比丘各說身因身因乃
多正理唯一經云世人心所見名爲世諦出
世人心所見名第一義諦如此說者卽隨情
智二諦也隨智者聖人悟理非但見眞亦能
了俗如眼除瞙見色見空又如入禪者出觀
之時身虛心豁似輕雲藹空巳不同散心何
況悟眞而不了俗毗曇云小雲發障大雲發
障無漏逾深世智轉淨故經偈云凡人行世
閒不知世閒相如來行世閒明了世閒相此
是隨智二諦也若解此三意將尋經論雖說
種種於一一諦皆備三意也二正明二諦者
取意存略但點法性爲眞諦無明十二因緣
爲俗諦於義卽足但人麤淺不覺其深妙更
頓開拓則論七種一諦一一二諦更開三種
合

宗鏡六十七卷第十三張
輕二十一種二諦若用初番二諦破一切邪
謂執著皆盡如劫火燒不留辵芥況鋪後諸
諦逈出文外非復世情啚度所言七種二諦
者一者實有爲俗實有滅爲眞二者幻有爲
俗卽幻有空爲眞三者幻有爲俗卽幻有空
不空共爲眞四者幻有爲俗幻有卽空不空
一切法趣空不空爲眞五者幻有幻有卽空
皆名爲俗不有不空爲眞六者幻有幻有卽
空皆名爲俗不有不空一切法趣不有不空
爲眞七者幻有幻有卽空皆爲俗一切法趣
有趣空趣不有不空爲眞實有二諦者陰入
界等皆是實法實法所成森羅萬品故名爲
俗方便修道滅此俗巳乃得會眞大品經云
空色色空以滅色故謂爲空色不滅色故謂
爲色空病中無藥文字中無菩提皆此意是
爲實有二諦相也約此亦有隨情智等三義
準此可知幻有空二諦者斥前意也何者實
有時無眞滅有時無俗二諦義不成若明幻
有者幻有是俗幻有不可得卽俗而眞大品
經云卽色是空卽空是色空色相卽二諦義
成是名幻有二諦也約此亦有隨情情智智
等三義隨智小當分別何者實有隨智照眞
與此不異隨智照俗不同何者通人入觀巧
復局照俗亦巧如百川會海其味不別復局
還源江河則異俗是事法照異非疑眞是理
法不可不同只就通人出假亦人人不同可
以意得例三藏出假亦應如是幻有空不空
二諦者俗不異前眞則三種不同一俗隨三
眞卽成三種二諦其相云何如大品明非漏
非無漏初人謂非漏是非俗非無漏是遣著
何
@@宗鏡六十七卷第十四張輕者
行人緣無漏生著如緣滅生使破其心還入
無漏此是一畨二諦也次人聞非漏非無漏
謂非二邊別顯中理中理爲眞又是一畨二
諦也又人聞非有漏非無漏卽知雙非正顯
中道中道法界力用廣大與虛空等一切法
趣非有漏非無漏又是一畨二諦也大涅槃
經云聲聞之人但見於空不見不空智者見
空及與不空卽是此意二乘謂著此空破著
空故故言不空空著若破但是見空不見不
空也利人謂不空是妙有故言不空利人聞
不空謂是如來藏一切法趣如來藏還約空
不空卽有三種二諦也復次一切法趣非漏
非無漏顯三種異者初人聞一切法趣非漏
非無漏者諸法不離空周行十方界還是缾
處如又人聞趣知此中理須一切行來趣發
之又一人聞一切趣卽非漏非無漏具一切
法也是故說此一俗隨三眞轉或對單眞或
對複眞或對不思議眞無量形勢婉轉赴機
出沒利物一一皆有隨情情智智等三義若
隨智證俗隨智轉智證偏眞卽成通二諦智
證不空眞卽成別入通二諦智證一切趣不
空眞卽成圓入通二諦三人入智不同復局
照俗亦異何故三人同聞二諦而取解各異
者此是不共般若與二乘共說則深淺之殊
耳大品經云有菩薩初發心與薩婆若相應
有菩薩初發心遊戲神通淨佛國土有菩薩
初發心卽坐道場爲如佛卽此意也幻有無
爲俗不有不無爲眞者有無二故爲俗中道
不有不無不二爲眞二乘聞此眞俗倶皆不
解故如啞如聾大涅槃經云我與彌勒共

@@宗鏡六十七卷第十五張輕論
世諦五百聲聞謂說眞諦卽此意也約此亦
有隨情情智智等三義圓入別二諦者俗與
別同眞諦則異別人不空但理而巳欲顯此
理須緣修方便故言一切法趣不空圓人聞
不空理卽知具一切佛法無有鈌減故言一
切趣不空也約此亦有隨情等三義圓敎二
諦者直說不思議二諦也眞卽是俗俗卽是
眞如如意珠以珠譬眞用以譬俗卽珠是用
卽用是珠不二而二分眞俗耳約此亦有隨
情情智等三義身子偈云佛以種種緣譬喻
巧言說其心安如海我聞疑綂斷卽其義焉
問眞俗應相對云何不同耶答此應四句俗
異眞同眞異俗同眞俗異相對眞俗不異而
異相對三藏與通眞同而俗異二入通眞異
而俗同別眞俗皆異而相對圓眞俗不異而
異相對不同而同若不相入當分眞俗卽相
對七種二諦廣說如前略說者界内相卽不
相卽界外相卽不相卽四種二諦也別接通
五也圓接通六也圓接別七也問何不接三
藏答三藏是界内不相卽小乘取證根敗之
士故不論接餘六是摩訶衍門若欲前進亦
可得去是故被接問若不接亦不會答接義
非會義未會之前卽論被接判麤妙者實有
二諦半字法門引鈍根人蠲除戲論之糞二
諦義不成此法爲麤中幻二諦滿字法門爲
敎利根諸法實相三人共得比前爲妙同見
但空方後則麤以別入通能見不空是則爲
妙敎談理不融是故爲麤以圓入通爲妙妙
不異後帶通方便是故爲麤別二諦不帶通
方便故爲妙敎談理不融是故爲麤圓入

宗鏡六十七卷第十六張
輕別理融爲妙帶別方便爲麤唯圓二諦正
直捨方便但說無上道是故爲妙次約隨情
智等判麤妙者且約三藏初聞隨情二諦執
實語爲虛語起語見故生死浩然無佛法氣
分若能勤修念處發四善根是時隨情二諦
皆名爲俗發得無漏所照二諦皆名爲眞從
四果人以無漏智所照眞俗皆名隨智二諦
隨情則麤隨智則妙譬如轉乳始得成酪旣
成酪巳心相體信入出無難卽得隨情情智
智等說通別入通圓入通令其恥小慕大自
悲敗種渴仰上乘是時如轉酪爲生酥心漸
通泰卽爲隨情情智智等說別圓入別明不
共般若命領家業金銀珍寶出入取與皆使
令知旣知是巳卽如轉生酥爲熟酥諸佛法
久後要當說眞實卽隨情情智智等說圓二
諦如轉熟酥爲醍醐是則六種二諦調熟衆
生雖成四味是故爲麤醍醐一味是則爲妙
又束判麤妙前二敎雖有隨智等一向是隨
情說他意語故故名爲麤別入通去雖有隨
情等一向束爲情智智說自他意語故亦麤
亦妙圓二諦雖有隨情等一向是隨智說佛
自智說佛自意語故稱爲妙問前二二諦一
向是隨情應非見諦亦不得道答不得中道
故稱隨情諸佛如來不空說法雖非中道第
一義悉檀不失三悉檀益大槪判之皆屬隨
情爲麤耳次明三諦者妙却前兩種二諦以
不明中道故就五種二諦得論中道卽有五
種三諦約別入通點非有漏非無漏二諦義
成有漏是俗無漏是眞非有漏非無漏是中
當敎論中但異空而巳中無功用不備諸法
圓
@@宗鏡六十七卷第十七張輕入
通三諦者二諦不異前點非漏非無漏具一
切法與前中異也別三諦者彼俗爲兩諦對
眞爲中中理而巳圓入別三諦者二諦不異
前點眞中道具足佛法也圓三諦者非但中
道具足佛法眞俗亦然三諦圓融一三三一
判麤妙者別圓入通帶通方便故爲麤別不
帶通爲妙圓入別帶別方便爲麤圓不帶方
便最妙約五味敎者乳敎說三種三諦二麤
一妙酪敎但麤爲妙生酥熟酥皆是五種三
諦四麤一妙此經唯一種三諦卽相待妙也
開麤顯妙者決前諸麤入一妙三諦無所可
待是爲絕待妙也又明一諦者大涅槃經云
所言二諦其實是一方便說二如醉末吐見
日月轉謂有轉日及不轉日醒人但見不轉
不見於轉轉二爲麤不轉爲妙三藏全是轉
二同彼醉人諸大乘經帶轉二說不轉一今
經正直捨方便但說無上道不轉一實是故
爲妙諸諦不可說者諸法從本來常自寂滅
相那得諸諦紛紜相礙一諦尙無諸諦安有
一一皆不可說可說爲麤不可說爲妙不可
說亦不怖可說是妙亦妙言語道斷故若通
作不可說者生生不可說乃至不生不生不
可說前不可說爲麤不生不生不可說爲妙
若麤異妙相待不融麤妙不二卽絕待妙也
問何故大小通論無諦答釋論云不破聖人
心中所得涅槃爲未得者執涅槃生戲論如
緣無生使故破言無諦也問若爾小乘得與
不得倶皆被破大乘得與不得亦倶應破答
不例小乘猶有別惑可除別理可顯故雖得
須破中道不爾云何破問若爾中道唯應有

@@
宗鏡六十七卷第十八張輕一實諦不應言
無諦答爲未得者執中生惑故須無諦實得
者有戲論者無又唯識論於眞俗二諦各開
四重都成八諦俗諦四者一假名無實諦謂
缾盆等但有假名而無實體從能詮說故名
爲諦二隨事差別諦謂藴界等隨彼彼事立
藴等法三方便安立諦謂苦集等由證得理
而安立故四假名非安立諦謂二空理依彼
空門說爲眞性由彼眞性內證智境不可言
說名二空如但假說故勝義四者一體用顯
現諦謂藴界等有實體性過初世俗名勝義
隨事差別說名藴等故名顯現二因果差別
諦謂苦集等智斷證修因果差別三依門顯
實諦謂二空理過俗證得故名勝義依空能
證以顯於實故名依門四廢詮談旨諦謂一
實眞如體妙離言巳名勝義又眞不自眞待
俗故眞卽前三眞亦說爲俗俗不自俗待眞
故俗卽後三俗亦名爲眞至理沖玄彌驗於
此又華嚴經約其圓數立於十
諦等乃至一一法圓融
無盡
宗鏡錄卷第六十七輕音義緩<故管反舒也>殫<都寒反盡也>基<居之反>址
<諸巿反>厈<昌石反>佉<丘伽反>偭<伱兖反思也>眩<胡㳙反亂也>坰
<古營反>攀<附袁反>樞<昌朱反>編<筆連反次也>筏<房越反乘之渡水也
>瞙<慕各反目不明>靄<五蓋反雲狀>婉<於阮反>槪<古代反平斗斛槪>紛
<機文反>紜<
王分反>拓<他谷反開>
戊申歲分司大藏都監開板

宗鏡錄卷第六十八輕
慧日氷明寺主智覺禪師延壽集
夫旣云約俗假立心境雙陳開之則兩分合
之則一味今約開義則互相生未有無心境
曾無無境心凡聖通論都有幾境答大約
有三境頌云性境不隨心獨影唯從見帶質
通情本性種等隨應性境不隨心者性境者
性是實義卽實根塵四大及實定果色等相
分境言不隨心者爲此根塵等相分皆自有
實種生不隨能緣見分種生故獨影唯從見
者影爲影像是相分異名爲此假相分無種
爲伴但獨自有故名獨影卽空華兎角過去
未來諸假影像法是此但從能緣見分變生
與見分同種故名獨影唯從見帶質通情本
者卽相分一半與本質同一種生一半與見
分同一種生故言通情本情卽能緣見分本
卽所緣本質言性種等隨應者隨應是不定
義謂於三境中名隨所應有性種界繫三科
異熟等差別不定又廣釋云性境者爲有體
實相分名性境卽前五識及第八心王幷現
量第六識所緣諸實色得境之自相不帶名
言無籌度心此境方名性境及根本智緣眞
如時亦是性境以無分別任運轉故言不隨
心者都有五種不隨一性不隨者其能緣見
分通三性所緣相分境唯無記性卽不隨能
緣見分通三性二種不隨者卽見分從自見
分種生相分從自相分種生不隨能緣見分
心種生故名種不隨三界繫不隨者如明了
意識緣香味境時其香味二境唯欲界繫不
隨明了意識通上界繫又如欲界第八緣種

@@宗鏡六十八卷第二張輕
子境時其能緣第八唯欲界繫所緣種子便
通三界卽六八二識有界繫不隨四三科不
隨者且五藴不隨者卽如五識見分是識種
收五塵相分卽色藴攝是藴科不隨十二處
不隨者其五識見分是意處收五塵相分五
境處攝是處科不隨十八界不隨者其五識
見分是五識界收五塵相分五境界攝此是
三科不隨五異熟不隨者卽如第八見分是
異熟性所緣五塵相分非異熟性名異熟不
隨獨影境者謂相分與見分同種生名獨影
唯從見卽如第六識緣空華兎角過未及變
影緣無爲幷緣地界法或緣假定果極逈極
略等皆是假影像此但從見分變生自無其
種名爲從見獨影有二種一者無質獨影卽
第六緣空華兎角及過未等所變相分是其
相分與第六見分同種生無空華等質二者
有質獨影卽第六識緣五根種現是皆託質
而起故其相分亦與見分同種而生亦名獨
影境三帶質者卽心緣心是如第七緣第八
見分境時其相分無別種生一半與本質同
種生一半與能緣見分同種生從本質生者
卽無覆性從能緣見分生者卽有覆性以兩
頭攝不定故名通情本質卽第七能緣見分
本卽第八所緣見分又四句分別一唯別種
非同種卽性境二唯同種非別種卽獨影境
三倶句卽帶質境四倶非卽本智緣如以眞
如不從見分種生故名非同種又眞如當體
是無爲但因證顯得非生因所生法故名非
別種性種說隨應者性卽性境種謂種類謂
於三境中各有種類不同今皆須隨應而說

@@宗鏡六十八卷第三張輕又約
八識分別者前五轉識一切時中皆唯性境
不簡互用不互用二種變中唯因緣變又與
五根同種故第六意識有四類一明了意識
亦通三境與五同緣實五塵初率爾心中是
性境若以後念緣五塵上方圓長短等假色
卽有質獨影亦名似帶質境二散位獨頭意
識亦通三境多是獨影通緣三世有質無質
法故若緣自身現行心心所時是帶質境若
緣自身五根及緣他人心心所是獨影境亦
名似帶質境又獨頭意識初刹那緣五塵少
分緣實色亦名性境三定中意識亦通三境
通緣三世有質無質法故是獨影境又能緣
自身現行心心所故是帶質境又七地巳前
有漏定位亦能引起五識緣五塵故卽是性
境四夢中意識唯是獨影境第七識唯帶質
境第八識其心王唯性境因緣變故相應作
意等五心所是似帶質眞獨影境問三境
以何爲體答初性境用實五塵爲體具八
法成故八法者卽四大地水火風四微色香
味觸等約有爲說若能緣有漏位中除第七
識餘七皆用自心心所爲體第二獨影境將
第六識見分所變假相分爲體能緣卽自心
心所爲體第三帶質卽變起中閒假相分爲
體若能緣有漏位中唯六七二識心心所爲
體又成唯識論樞要誌云眞色眞心倶是所
緣所變相分倶名性境或能緣心而非妄執
分別構畫名爲眞心眞心緣彼眞色等境所
變相分方名性境若心緣心所變相分相分
無實但帶質故性者體也體性是實名爲性
境獨影者獨者單也單有影像而無本

宗鏡六十八卷第四張輕
質故相名獨如緣龜毛石女等相或雖有質
相分不能熏彼質種望質無能但有假影亦
名爲獨如分別心緣無爲相及第八識心所
相分餘準此知帶質之境者質者周易云形
體也帶者說文謂之紳也紳也謂束又方言
云帶謂行也今云帶質義通二也若依說文
謂卽挾帶逼附之義如紳束也若依方言影
仗質生如因其路行義方有然此相分雖有
能熏自及質種然無實用如緣心相相分之
心無慮用故通情本者情謂見分本謂質也
顯所變相隨見隨質以判種性二義不定又
境有二一衆生徧計所執情境心外見法名
之曰境二諸聖百在德用智境以從心現故
成其妙用智境又二一分劑境廣大無邊故
二所知境唯佛能盡故又有二種一是心境
唯心現故張心無心外之境張境無境外之
心常含一味故二是境界之境謂心境無礙
隱顯同時體用相成理事齊現問心外無
境境外無心云何又說心說境答前巳廣
明何須重執一心四分理敎無差有境有心
方成唯識如心緣境時必有相分故如鏡照
靣時有靣影像也量云心緣境是有法心上
必帶境之影像宗因云心對外質同喻如鐿
照靣時問智境各一何分多種答智因
境分有眞俗之異境從智立標凡聖之殊約
用似多究體元一如起信鈔問云境智爲一
爲異答云智體無二境亦無二智無二者只
是一智義用有殊約知眞處名爲眞智約知
俗處名爲俗智境無二者謂色卽是空爲眞
境空卽是色爲俗境由是證眞時必達俗達

@@宗鏡六十八卷第五張輕俗時
必證眞了俗無性卽是眞空豈有前後耶況
無心外之境何有境外之心是卽心境渾融
爲一法界問一心二諦理事非虛證理性
而成眞審事實而爲俗皆具極成之義不壞
二諦之門大小二乘同共建立如何是極成
之義答所成決定不可移易隨眞隨俗各
有道理瑜伽論云一有世閒極成眞實二道
理極成眞實世閒極成眞實者謂一切世閒
於彼彼事隨順假立世俗慣習悟入覺慧所
見同性謂地唯是地非是火等乃至苦唯是
苦非是樂等樂唯是樂非是苦等以要言之
此卽如此非不如此是卽如是非不如是決
定勝解所行境事一切世閒從其本際展轉
傳來想自分別共所成立不由思惟籌量觀
察然後方取是名世閒極成眞實道理極成
眞實者依止現比及至校量極善思擇決定
智所行所知事由證成道理所建立所施設
義是名道理極成眞實問離識有色文義
倶虛心外無塵敎理同證其奈名言熏習世
見堅牢若不微細剖陳難圓正信只如外色
若麁若細云何推檢知其本空了了分明成
就唯識答麤細之色皆從識變旣從識有
外色全空故經云色性自空非色滅空爲未
了者更須破析直至極微方信空現識論云
餘乘所執離識實有色等諸法如何非有彼
所執色不相應行及諸無爲理非有故且所
執色有二種一者有對極微所成二者無對
非極微成彼有對色定非實有能成極微非
實有故謂諸極微若有質礙應如缾等是假
非實若無質礙應如非色如何可集

@@宗鏡六十八卷第六張輕
成缾衣等又諸極微若有方分必可分析便
非實有若無方分則如非色乃至雖非無色
而是識變謂識生時内因緣力變似眼等色
等相現卽以此相爲所依緣然眼等根非現
量得以能發識比知是有此但功能非外所
造外有對色理旣不成故應但是内識變現
發眼等識名眼等根此爲所依生眼等識此
眼等識外所緣緣理非有故決定應許自識
所變爲所緣緣謂能引生似自識者乃至由
此定知自識所變似色等相爲所緣緣見託
彼生帶彼相起故然識變時隨量大小頓現
一相非別變作衆多極微合成一物爲執麁
色有實體者佛說極微令其除析非謂諸色
實有極微諸瑜伽師以假想慧於麁色相漸
次除析至不可析假說極微雖此極微猶有
方分而不可析若更析之便似空現不名爲
色故說極微是色邊際由此應知諸有對色
皆識變現非極微成餘無對色是此類故亦
非實有或無對故如心心所定非實色諸有
對色現有色相以理推究離識尙無況無對
色現無色相而可說爲眞實色法問表無
表色不居身外内所動作顯現非虛如成業
論偈云由外發身語表内心所思譬彼潜淵
魚皷波而自表此表無表色是實有不答
識論云且身表色若是實有以何爲性若言
是形便非實有可分析故長等極微不可得
故若言是動亦非實有纔生卽滅無動義故
有爲法滅不待因故滅若待因應非滅故若
言有色非顯非形心所引生能動手等名身
表業理亦不然此若是動義如前破若是動

宗鏡六十八卷第七張輕
因應卽風界風無表示不應名表故身表業
定非實有然心爲因令識所變手等色相生
滅相續轉趣餘方似有動作表示心故假名
身表語表亦非實有聲性一刹那聲無詮表
故多念相續便非實故外有對色前巳破故
然因心故識變似聲生滅相續似有表示假
名語表於理無違表旣實無無表寧實然依
思願善惡分限假立無表理亦無違問經
中說有三業善惡果報不濫昇沉云何撥無
豈不違敎答不撥爲無爲顯識故推其不
實於世俗門善順成立識論云不撥爲無但
言非色能動身思說名身業能發語思說名
語業審決二思意相應故作動意故說名意
業起身語思有所造作說名爲業是審決思
所遊履處故通生苦樂異熟果故亦名爲道
或身語表由思發故假說爲業思所履故說
名業道由此應知實無外色唯有内識變似
色生問不相應行是實有不答識論云
不相應行示非實有所以者何得非得等非
如色心及諸心所體相可得非異色心及諸
心所作用可得由此故知定非實有但依色
等分位假立此定非異色心心所有實體用
問二無心定無想異熟應異色心等有實自
性若無實性應不能遮心心所法令不現起
答識論云若無心位有別實法異色心等能
遮於心名無心定應無色時有別實法異色
心等能礙於色名無色定彼旣不爾此云何
然又遮礙心何須實法如提塘等假亦能遮
謂修定時於定加行猒患麁動心心所故發
勝期願遮心心所念心心所漸細漸微微微

@@宗鏡六十八卷第八張輕
心時熏異熟識成極増上猒心等種由此損
伏心等種故麁動等暫不現行依此分位假
立二定此種善故定亦名善無想定前求無
想果故所熏成種招彼異熟識依之麁動想
等不行於此分位假立無想依異熟立得異
熟名故此三法亦非實有問世閒依想建
立有爲之法皆虛俗諦從識施爲無體之門
盡僞且如聖敎文句能詮乃廣長舌相之所
宣妙觀察智之所演云何倶稱不實咸是虛
耶答諸聖演敎談詮是依世俗文字所以
佛告三乘學者只令依義不依語權藉敎以
明心是以文字倶無自性亦從識變廣百門
論云然諸世閒隨自心變謂有衆字和合爲
名復謂衆名和合爲句謂此名句能有所詮
能詮所詮皆自心變諸心所變情有理無聖
者於中如實知見云何知見謂彼法皆是愚
夫虛妄識心分別所作假而非實俗有眞無
隨順世閒權說爲有問音聲可聞色塵有
對可言心變只如時法無相應爲實有答
有相尙空無相何有時亦無體延促由心以
始從一念終成於劫念若不起時劫本空但
有初中後等時量皆是唯識之時廣百論破
時品云復次是則一切若假若實皆依世俗
假相施設云何汝等定執諸法皆是實體難
若一切法皆非實有如何現前分明可見答鏡
像水月乾門婆城夢境幻事第二月等分明
可見豈實有耶世閒所見皆無有實云何以
現證法是眞覺時所見一切非眞是識所緣
如夢所見夢心所見決定非眞亂識所緣如
第二月如是雖無眞實法體而能爲境生現

@@宗鏡六十八卷第九張輕
見心因斯展轉發生憶念前後倶緣非眞有
境是故不可以生憶念證法是眞法旣非眞
時如何實難若緣妄境生於倒見境可是虛
見應是實答境旣是虛見云何實如在夢中
謂眼等識緣色等境覺時知彼二事倶無妄
境倒心亦復如是愚夫謂有聖者知無難有
倒心境二種皆虛無倒境心倶應是實答世
俗可爾勝義不然以勝義中心言絕故若於
勝義心言絕者云何數說心境是虛爲破實
執故且言虛實執若除虛亦不有若實若虛
皆爲遣執依世俗說非就勝義勝義諦言亦
是假立爲翻世俗非有定詮難現見心境可
言是無憶念境心云何非有答現見尙無憶
念豈有難若一切法都非實有如何世閒現
造善惡若無善惡苦樂亦無是則撥無一切
因果若撥無因果則無邪見豈不怖此邪見
罪耶答奇哉世閒愚癡難悟唯知怖罪不識罪
因一切善惡苦樂因果並世俗有勝義中無我
依勝義言不可得不撥世俗何成邪見於世俗
中執勝義有不稱正理是爲邪見今於此中
爲破時執略說諸法俗有眞無又古釋云凡
如來三時說法或云一時三世十世等時皆
從能變心生外無三世之境離自心外諸法
無體如世尊說彌勒作佛卽聽者於自心上
變作過去相分生起世尊答云從今十二年
後必得徃生聽者心上又變作未來相分而
起能變心卽現在也此過去時無其實境盡
從心變伹隨心分限變起長時短時是以時
因心立無有定性因現在則有過去未來因
延有促因一念有大劫若無現在心何處立

宗鏡六十八卷第十張輕過
未西域記第七云昔有隱士結盧屛跡愽習
技藝究極神理能使瓦礫成寶人畜變形伹
未能馭風雲陪仙駕閱圖考古更求仙法遂
得求仙方云將欲求仙當築壇場命一烈士
桉長劍立壇隅屛息絕言自昏達曙求仙者
壇中而坐按長劒誦神呪收視返聽達曙登
仙旣得此方數年之閒求烈士不得後遇一
人先爲人傭力艱辛五載一旦違失逐被笞
辱又無所得悲號廵路隱士見命數加優贈
烈士欲求報効隱士曰我彌歷多年幸而遇
會奇貎應圖非有他故願一旦不語耳烈士
曰死尙不辭何況不語於是隱士立壇受仙
依事行之日暮之後各思其事隱者誦呪烈
士按劒俟將曉矣烈士忽然大叫時空中火
下煙燄雲蒸隱士疾引此人入池避難問曰
誡子無聲何乃驚叫烈士曰受命之後至夜
昏然若夢見昔所事主人躬來至傍感厚恩
而不語被打震怒而見致害逐見託生南印
土大波羅門家受生乃至出胎苦厄備受荷
恩不語泊乎受冠生子毎念前恩思而不語
闔家親戚咸見怪矣年過六十而有一子其
妻謂曰汝若不語我殺汝子我自懷念今那
隔生唯有一子寧忍令殺因止其妻逐發此
言隱士日我之過也被魔所嬈烈士感激其
事忿恚而死故知睡夢與覺所見唯心延促
之時不離一念故引夢時以明覺位又法華
經安樂行品夢入銅輪成道度生經無量時
唯只一夜夢心所以無性攝論頌云處夢謂
經年覺乃須臾頃故時雖無量攝在一刹那
可證聽者心上自變長短二時實唯現在

@@宗鏡六十八卷第十一張輕
心心所也故義海云如見塵時是一念心所
現此一念心之時全是百千大劫成何以故
百千大劫本由一念方成大劫旣相由成立
俱無體性乃至遠近世界佛及衆生三世一
切事物莫不於一念中現何以故一切事法
依心而現念旣無礙法亦隨融是故一念卽
見三世事物顯然所以華嚴經頌云一念普
觀無量劫無去無來亦無住如是了知三世
事超諸方便成十力又頌云始從一念終成
劫悉從衆生心想生一切刹海劫無邊以一
方便皆清淨又頌云或從心海生隨心所解
住如幻無處所一切是分別故知橫收刹海
豎徹僧祇皆一念心前後際斷旣無大小之
刹亦無延促之時以一方便唯心之門令衆
生界悉皆清淨何者以知境唯妄識分別則
不起心以心不起故則妄境不現妄境不現
垢淨之法無依麁想不生長短之時自絕若
敎中所說劫量延促皆是善巧逗機方便或
爲怯弱衆生說成佛只在刹那或爲懈怠衆
生說須經阿僧祇劫若成佛之旨一際無差
延促之詮盡歸權智又古釋云一方但者卽
了唯心也一念與劫並由想心心想不生長
短安在非長非短是謂清淨不壞於相則劫
海無邊故知一切諸法皆無自體悉不堅牢
唯從想生若執爲實但是顚倒所以廣博嚴
淨經云文殊師利告阿難言愚小之人以日
爲畫想無黠慧故所以者何若令此晝是眞
實者是常住者是堅牢者應有積聚不應過
去唯應有晝不應有夜問此三世時旣從
心變於八識内何識所緣答古釋云唯意

@@
宗鏡六十八卷第十二張輕所緣謂時之一
法是假前五第八倶不能緣第七又常緣内
第八見分爲我兼無分別故唯第六能緣又
四種意識中唯明了意識不能緣時是假故
卽定中夢中獨散此三倶能緣若約三境
中是獨影境問不相應行中諸有爲法似有
作用應不離識如六種無爲無有作用應
離色心等有其實性答有無之法皆依識變
虛空等五無爲皆依妄識所變眞如無爲是
淨識之性示不離識乃至有無眞假一切
性相離眞唯識性更無
所有
宗鏡錄卷第六十八輕音義淵<烏玄反深也>堤<都奚反>塘<徒卽反陂塘也>廬
<力居反>馭<牛據反駕><也>閱<戈雪反簡閱也>隅<麌倶反>曙<常恕反
曉也>笞<田之反捶擊也>號<胡到反>振<職刀反舉也裂也>洎<
其冀反>嬈<奴鳥反戲弄
也>戊申歲分司大藏都監開板

宗鏡錄卷第六十九輕
慧日氷明寺主智覺禪師延壽集
夫覺王隨順世法曲徇機宜欲顯無相之門
先明有相之理因方但而開眞實假有作而
證無生非稱本懷但施密意於四俗諦中立
第二隨事差別諦說三科法門謂藴處界等
今欲會有歸空應當先立後破須知窟穴方
可傾巢只如五藴初科四大元始以何爲義
答藴者藏也亦云五陰陰者覆也卽藴藏妄
種覆蔽眞心雜集論云蘊者積聚義又荷雜
染檐故名爲藴如肩荷檐此約俗諦所釋若
論眞諦無一法可聚以各無自體亦無作用
故楞伽經云佛告大慧當善四大造色云何
菩薩善四大造色大慧菩薩摩訶薩作是學
彼眞諦者四大不生於彼四大不生作如是
觀察觀察巳竟名相妄想分劑自心現分劑
乃至大慧彼四大種云何生造色謂津潤妄
想大種生内外水界堪能妄想大種生内外
火界飄動妄想大種生内外風界斷截色妄
想大種生内外地界釋云堪能妄想者卽計
火大堪能成熟萬物之性斷截色妄想者卽
計可斷截性爲地大四大旣空五藴無主是
以先觀色陰從四大所造展轉相因而生四
大中旣無主宰誰能合集以成色乎以此觀
之色陰卽空色陰旣空四陰何有善學眞諦
第一淨心不住一相則無四大可生故知一
切莫非眞覺則一覺一切覺統括一心無不
覺故外法本無名相所見分劑皆唯心量以
般若照五藴皆空聚沫之色旣虛水泡之受
何有陽燄之想非實芭蕉之行唯空幻識倐

@@宗鏡六十九卷第二張輕爾無
依空大湛然不動窮四大根本性相尙無則
六根枝条影奚有身見旣不立妄識又無
從唯一眞心神性獨立恒沙海藏無量義門
該括指師理窮於此不出一念人法倶空如
持地經云佛言諸凡夫於見聞覺知法中計
得識陰貝著念有是人貪著見聞覺知法爲
識陰所縛貴其所知以心意識合繫故馳走
往來所謂從此世至彼世從彼世至此世皆
識陰所縛故不能如實知識陰識陰是虛妄
不實顚倒相應因見聞覺知法起此中無有
實識者若不能如是實觀或起善識或起不
善識或起善不善識是人常隨識行不知識
所生處不知識如實相持世諸菩薩摩訶薩
於此中如是正觀知識陰從虛妄識起所謂
見聞覺知法中衆因緣生無法生法想故貪
著識陰故知諸陰不出一念法空之心所以
永嘉集云明識一念之中五陰者謂歷歷分
明卽是識陰領納在心卽是受陰心緣此理
卽是想陰行用此理卽是行陰汙穢眞性卽
是色陰此五陰者舉體卽是一念一念者舉
體全是五陰歷歷見此一念之中無有主宰
卽人空慧見如幻化卽法空慧故最勝王經
云佛告善天女五藴能現法界法界卽是五
藴問處以何爲義答論云識生長門義
當知種子義攝一切法差別義亦是處義問
界以何爲義答是界分建立義以内外
中問各對待立故雜集論云一切法種子義
謂依阿頼耶識中諸法種子說名爲界界是
因義又能持自相義又能持因果性義又攝
持一切法差別義問何因五藴說唯

@@宗鏡六十九卷第三張輕有五
答雜集論云爲顯五種我事故一身具我
事謂内外色藴所攝二受用我事卽受藴三
言說我事卽想藴四造作一切法非法我事
謂行藴五彼所依止義自體事謂識藴是身
具等所依我相事義世閒有情多於識藴計
執爲我於餘藴計執我所問色藴何相答變
現相是色相此有三觸對變壞謂由手足乃
至蚊蛇所觸對時卽便變壞二方所示現謂
由方所可相示現問受藴何相答領納相是
受相由此受故領納種種淨不淨業所得異
熟若清淨業受樂異熟不淨淸業受若異熟
淨不淨業受不苦不樂異熟所以者何由淨
不淨業感得異熟阿頼耶識恒與捨受相應
唯此捨受是實異熟體苦樂兩受從異熟生
故假說名異熟問想藴何相答構了相是想
相由此想故構畫種種諸法像類隨所見聞
覺知之義起諸言說諸言說者謂詮辯義問
行藴何相答造作相是行相由此行故念心
造作意於善惡無記品中驅役心故問識藴
何相答了別相是識相由此識故了別色聲
香味觸法等種種境界問何因處唯十二
答雜集論云唯身身及具能與未來六行
受用爲生長門故謂如過現六行受用相受
眼等所持未來六行受用相以根及義爲生
長門亦爾唯依根境立十二處不依六種受
用相識問處以何爲相答如界應知隨其所
應謂眼當見色及此種子等隨義應說問何
因界唯十八答雜集論云由身具等能持
過現六行受用性故身者謂眼等六根具者
謂色等六境過現六行受用者謂六識

宗鏡六十九卷第四張輕
能持者謂六根六境能持六識所依所緣故
過現六識能持受用者不捨自相故當知十
八以能持義故說名界問眼界何相答謂眼
曾現見色及此種子積集異熟阿頼耶識是
眼界相眼曾見色者謂能持過去識受用義
以顯界性現見色者謂能持現在識受用義
以顯界性及此種子積集異熟阿頼耶識者
謂眼種子或唯積集爲引當來眼根故或巳
成熟爲生現在眼根故此二種名眼界者眼
生因故如眼界相耳鼻舌身意界相亦爾問
色界何相答諸色眼曾現見及眼界於此増
上是色界相眼界於此増上者謂依色根増
上力外境生故如色界相聲香味觸法界相
亦爾問眼識界何相答謂依眼緣色似色了
別及此種子積集異熟阿頼耶識是眼識界
相如眼識界耳鼻舌身意識界相亦爾是以
眞諦不有世諦非無迷之則一二情生悟之
則性相無礙故先德云眞俗雙泯二諦恒存
空有兩亡一味常現如瑜伽論云思正法者
乃至云何以稱量行相依正道理思惟諸藴
相應言敎謂依四道理觀察何等爲四一觀
待道理二作用道理三證成道理四法爾道
理云何名爲觀待道理謂略說有二種觀待
一生起觀待二施設觀待生起觀待者謂由
諸因諸緣勢力生起諸藴此藴生起要當觀
待諸因諸緣施設觀待者謂由名身句身文
身施設諸藴此藴施設要當觀待名句文身
是名於藴生起觀待施設觀待卽此生起觀
待施設觀待生起施設諸藴說名道理瑜伽
方便是故說爲觀待道理云何名爲作用道

@@宗鏡六十九卷第五張輕理謂
諸藴生巳由自緣故有自作用各各差別謂
眼能見色耳能聞聲鼻能齅香舌能嘗味身
能覺觸意能了法色爲眼境爲眼所行乃至
法爲意境爲意所行或復所餘如是等類於
彼彼法別別作用當知亦爾卽此諸法各別
作用所有道理瑜伽方便皆說名爲作用道
理云何名爲證成道理謂一切藴皆是無常
衆緣所生苦空無我由三量故如實觀察謂
由至敎量故由現量故由比量故由此三量
證驗道理諸有智者心正執受安置成立謂
一切藴皆無常性衆緣生性苦性空性及無
我性如是等名證成道理云何名爲法爾道
理謂何因緣故卽彼諸藴如是種類諸器世
閒如是安布何因緣故地堅爲相水濕爲相
火煖爲相風用輕動以爲其相何因緣故諸
藴無常諸法無我涅槃寂靜何因緣故色變
壞相受領納相想等了相行造作相識了別
相由彼諸法本性應爾自性應爾法性應爾
卽此法爾說名道理瑜伽方便或卽如是或
異如是或非如是一切皆以法爾爲依一切
皆歸法爾道理令心安住令心曉了如是名
爲法爾道理如是名爲依四道理觀察諸藴
相應言敎故知法性自爾一切如然未有一
法而爲障礙了之無過執之患生但依觀待
作用證成法爾四種道理觀察則二諦雙通
一心無礙問萬法唯識正量可知又云境
滅識亡心境倶遣今觀陰入界等如上分析
性相宛然云何同境一時倶拂答上約世
諦分別似有非眞但立空名終無實體所以
首楞嚴經微細推撿陰入界處一一皆

@@宗鏡六十九卷第六張輕空非
因非緣非自然性非因卽是不自生非緣卽
是不他生旣我自他二法無法和合卽是不
共生非自然性卽是非無因生四句無生陰
從何有又當觀此一念心不從根塵離合而
生若言合生者譬如鏡面各有像故合生應
有兩像若合無像合不應生若鐿面合爲一
而生像者今實不合合則無像若鏡面離故
生像者各在一方則應有像今實不爾根塵
離合亦復如是當知卽念無念自他起處倶
空卽生無生離合推之無體破五陰文云佛
告阿難譬如有人取頻伽缾塞其兩孔滿中
擎空千里遠行用餉他國識陰當知亦復如
是阿難如是虛空非彼方來非此方入如是
阿難若彼方來則本缾中旣貯空去於本缾
地應少虛空若此方入開孔倒缾應見空出
是故當知識陰虛妄本非因緣非自然性釋
曰此破識陰也甁喻於身空喻於識若執有
識隨身徃來者此處識陰滅往彼處生時如
將此方虛空遠餉他國若此陰實滅如於本
缾地應少虛空若彼陰復生如開孔倒缾應
見空出故知虛空不動識無去來一陰旣虛
四陰皆爾大涅槃經云若人捨命之時然心
意識卽生善道而是心法實無去來亦無所
至直是前後相似相續相貌不異如是之言
卽是如來秘密之敎又佛告阿闍世王如汝
所言先王無辜橫加逆害者何者是父但於
假名衆生五陰妄生父想於十二入十八界
中何者是父若色是父四陰應非若四陰是
父色亦應非若色非色合爲父者無有是處
何以故色與非色性無合故大王凡夫

宗鏡六十九卷第七張輕衆生
於是色陰妄生父想如是色陰亦不可害乃
至阿闍世王卽白佛言世尊我今始知色是
無常乃至識是無常我本若能如是知者則
不作罪持世經云佛言是諸菩薩如實觀時
知識陰虛妄不實從本巳來常不生相知非
陰是識陰像陰是識陰幻陰是識陰譬如幻
所化人識不在内亦不在外不在中閒識性
亦如是如幻性虛妄緣生從憶想分別起無
有實事如機關木人識亦如是從顚倒起虛
妄因緣和合而有幻人豈有心識木像誰稱
覺知比妄識而況同從幻緣而似有大智度
論云日初出時見城門樓櫓宮殿行人出入
日轉高轉滅但可眼見而無有實是名乾闥
婆城有人初不見乾闥婆城晨朝東向見之
意謂實樂疾行趣之轉近轉失日高轉滅飢
渴悶極見熱氣如野馬謂之爲水疾走趣之
轉近轉滅疲極困厄至窮山狹谷中大喚啼
哭聞有應謂有居民求之疲極而無所見
思惟自悟渴願心息無智人亦如是空陰界
入中見吾我及諸法婬瞋心著四方狂走求
樂自滿顚倒欺誑窮極懊惱若以智慧知無
我無實法者是時顚倒願息故知色陰如勞
目晴忽現空華之相受陰如手摩觸妄生冷
熱之緣想陰如人說酸梅口中自然水出行
陰如水上波浪觀之似有奔流識陰如缾貯
虛空持之用餉他國斯則非内非外不卽不
離和合旣不成自然亦非有若此況是實則
五陰不虛旣並世相而非眞審知陰入而無
體唯是性空法界如來藏心無始無終平等
顯現是以首楞嚴經云佛告阿難是故

@@宗鏡六十九卷第八張輕如來
與汝發明五陰本因同是妄想汝體先因父
母想生汝心非想則不能來想中傳命如我
先言心想酸味口中涎生心想登高足心酸
起懸崖不有酸物未來汝體必非虛妄通倫
口水如何因談酸出是故當知汝現色身名
爲堅固第一妄想卽此所說臨高想心能令
汝形眞受酸澁由因受生能動色體汝今現
前順益違損二現驅馳名爲虛明第二妄想
由汝念慮使汝色身身非念倫汝身何因隋
念所使種種取像心生形取與念相應寤卽
想心寐爲諸夢則汝想念搖動妄情名爲融
通第三妄想化理不住運運密移甲長髪生
氣消容皺日夜相代曾無覺悟阿難此若非
汝云何體遷如必是眞汝何無覺則汝諸行
念念不停名爲幽隱第四妄想又汝精明湛
不搖處名恒常者於身不出見聞覺知若實
精眞不容習妄何因汝等曾於昔年覩一奇
物經歷年歲憶忘倶無於後忽然覆覩前異
記憶宛然曾不辵失則此精了湛不搖中念
念受熏有何籌筭阿難當知此湛非眞如急
流水望如恬靜流急不見非是無流若非想
元寧受想習非汝六根互用合開此之妄想
無時得滅故汝現在見聞覺知中串習幾則
湛了内罔象虛無第五顚倒細微精想阿難
是五受陰五妄想成汝今欲知因果淺深唯
色與空是色邊際唯觸及離是受邊際唯記
與忘是想邊際唯滅與生是行邊際湛入合
湛歸識邊際此五陰元重疊生起生因識有
滅從色除理則頓悟承悟倂消事非頓除因
次第盡是以若見五陰有卽衆生世閒

@@宗鏡六十九卷第九張輕
若了五陰空卽眞諦世閒若達五陰實相卽
中道第一義正智世閒離此五陰三世閒外
更無一法能建能立爲俗爲眞一代時敎所
詮除此別無方便悟此成佛迷此爲凡唯是
一心開合無異何者以一陰名色四陰名心
從心所生故稱爲色心是所依色是能依攝
能歸所但是一心本末元同體用常合宗鏡
大旨於此絕言破六入文云佛告阿難譬如
有人勞倦則眠睡熟便寤覽塵斯憶失憶爲
忘是其顚倒生住異滅吸習中歸不相逾越
稱意知根兼意與勞同是菩提瞪發勞相因
于生滅二種妄塵集知居中吸撮内塵見聞
逆流流不及地名覺知性此覺知性離彼寤
寐生滅二塵畢竟無體如是阿難當知如是覺
知之根非寤寐來非生滅有不於根出亦非
空生何以故若從寤來寐卽隨滅將何爲寐
必生時有滅卽同無令誰受滅若從滅有生
卽滅無孰知生者若從根出寤寐二相隨身
開合離斯二體此覺知者同於空華畢竟無
性若從空生自是空知何關汝入是故當知
意入虛妄本非因緣非自然性釋曰此破意
入也疏云覽塵斯憶者憶卽是生失憶爲忘
者忘卽是滅失憶不離自心妄謂爲境故云
是其顚倒生住異滅吸習中歸不相逾越者
吸習生住異滅歸識心内故云中歸前念滅
後念生無雜亂失故云不相逾越故經云心
性生滅猶如猿猴當知見境生滅者卽是自
心生滅相故故云心生種種法生吸撮内塵
見聞逆流流不及地名覺知性者謂眼耳取
外塵境刹那流入意地從外入内名爲逆流

宗鏡六十九卷第十張輕眼耳
唯緣現境至第二念緣不及故故云流不及
地唯意根獨取名覺知性此覺知性因前塵
起畢竟無體以妄知强覺成内衆生因滅想
凝空爲外國土經云想澄成國土知覺乃衆
生迷湛寂一心作内六入更無別體唯是眞
空意入旣虛前眼等五入亦爾破十二處文
云佛告阿難汝常意中所緣善惡無記三性
生成法則此法爲復卽心所生爲當離心別
有方所阿難若卽心者法則非塵非心所緣
云何成處若離於心別有方所則法自性爲
知非知知則名心異汝非塵同他心量卽汝
卽心云何汝心更二於汝若非知者此塵旣
非色聲香味離合冷煖及虛空相當知何在
今於色空都無表示不應人閒更有空外心
非所緣處從誰立是故當知法則與心倶無
處所則意與法二倶虛妄本非因緣非自然
性釋曰此破意法二處也夫分能標所構畫
成持立境立心皆是意法先破其分別惑本
則前五根十處自傾法處是所緣意處是能
緣只如法處爲復卽心不卽心若卽心者法
則全心心不見心云何成處若離於心別有
方所則法之自性爲有知無知若有知則名
心不成於法若無知則不屬自心同他心量
以知二處倶無自體則善惡無記三性等法
四種意根等心皆同一性無有能緣所緣之
異心境皆空故論云凡所分別皆分別自心
心不見心無相可得則無相理現有作情亡
因緣自然名義倶絕例十處色心亦復如是
破十八界文云佛告阿難汝所明意法爲緣
生於意識此識爲復因意所生以意爲

@@宗鏡六十九卷第十一張輕界
因法所生以法爲界阿難若因意生於汝意
中必有所思發明汝意若無前法意無所生
離緣無形識將何用又汝識心與諸思量兼
了別性爲同爲異同意卽意云何所生異意
不同應無所識若無所識云何意生若有所
識云何識意唯同與異二性無成界云何立
若因法生世閒諸法不離五塵汝觀色法及
諸聲法香法味法及與觸法相狀分明以對
五根非意所攝汝識決定依於法生汝今諦
觀法法何狀若離色空動靜通塞合離生滅
越此諸相終無所得生則色空諸法等生滅
則色空諸法等滅所因旣無因生有識作何
形相相狀不有界云何生是故當知意法爲
緣生意識界三處都無則意與法及意界三
本非因緣非自然性釋曰此破意識界也如
十八界中皆因意識建立根本立處尙空所
生枝末何有旣無處所可得又無界分可慿
事誑理虛情危執劣惡見之根株盡拔妄識
之巢穴齊傾獨朗眞心圓周法界安國云謂
色等五塵界是現量境五識親證都無塵相
如來藏中頓現身器無塵相六七妄想謂有
我法想所現相是分別變分別變相但可爲
境而無實用如日發燄帶微摩而共紅非實
紅也如水澄清含輕雲而倶緣非實緣也若
了藏性則知塵境而爲妄也故知諸法但從
分別而生分別旣空名相何有夫人空易了
法我難除不達法逐緣生執有自體如攝論
云若執法體是有名法我執如二乘人依麤分
別事識修行但了法中無我不知法體全空
聞諸法空生大怖畏是知法空是本人空

@@宗鏡六十九卷第十二張輕是
末夜繩未曉蛇想寧除醫目猶存空華豈滅
破七大性文云佛告阿難識性無原因於六
種根塵妄出汝今徧觀此會聖衆用目循歷
其目周視但如鏡中無別分析汝識於中次
第標指此是文殊此富樓那此目犍連此須
菩提此舎利弗此識了知爲生於見爲生於
相爲生虛空爲無所因突然而出阿難若汝
識性生於見中如無明暗及與色空四種必
無元無汝見見性尙無從何發識若汝識性
生於相中不從見生旣不見明亦不見暗明
暗不瞩卽無色空彼相尙無識何所發若生
於空非相非見非見無辯自不能知明暗色
空非相滅緣見聞覺知無處安立處此二非
空則同無有非同物縱發汝識欲何分別若
無所因突然而出何不日中別識明月汝更
細詳微細詳審見託汝睛相推前境可狀成
有不相成無如是識緣因何所出識動見澄
非和非合聞聽覺知亦復如是不應識緣無
從自出若此識心本無所從當知了別見聞
覺知圓滿湛然性非從所兼彼地水火風均
名七大性眞圓融皆如來藏本無生滅阿難
汝心麤浮不悟見聞發明了知本如來藏汝
應觀此六處識心爲同爲異爲空爲有爲非
同異爲非空有汝元不知如來藏中性識明
知覺明眞識妙覺湛然徧周法界含吐十虛
寧有方所循業發現世閒無知或爲因緣及
自然性皆是識心分別計度但有言說都無
實義釋曰此破識大性也諦詳佛旨本契無
生但以有情唯迷妄識以昏擾之性起徧計
於覺原逐雜染之緣沉圓成於識海眠三

宗鏡六十九卷第十三張輕界
之夢宅一覺而塵劫不惺造四大之幻身生滅
而恒沙莫筭今推此識決定無體從緣所起
悉順無生四句檢之自含妙理此識了知爲
生於見者如無明暗色空元無見性見性尙
無從何發識此破自生也爲生於相者不從
見生則不見暗明明暗不瞩卽無色空彼相
尙無識何所發此破他生也旣不得自見之
性又不得他相之觀自他旣虛卽無和合所
以推云見託汝睛相推前境可狀成有不相
成無如是識緣因何所出識動見澄非和非
合聞聽覺知亦復如是以動靜相乖事非和
合此破共生也爲生虛空爲無所因突然而
出者若生於空非相非見縱發汝識欲何分
別若無所因突然而出何不日中別識明月
日屬朝陽月合陰魄時候晷刻今古不移各
有所因無因非有此破無因生也四句纔空
百非倶殄則妄計所執内因外緣心和境合
無因自然等妄想情塵皆無實義狂華之影
跡倶虛不眞何待戲論之名言頓息意解全
消虛空之性旣融六大之體何有以地大無
性四輪所成水大無性凝流不定火大無性
寄於諸緣風大無性附物彰動空大無性對
色得名見性從緣和合而有識性無體如幻
卽虛且如火大無性者如首楞嚴經云性火
眞空者古釋云性是本覺性火是本覺火皆
是衆生心變如第六識心熱徧身卽狹若第
八識中變起卽徧同法界悟法界性皆是我
心中所變之火如西京崇慧法師於大曆四
年在京與道士鬪能入火不燒是求觀音之
力何況自證證得巳後入地獄中皆不被

@@宗鏡六十九卷第十四張
輕燒今世閒火隨處發現應衆生業力多少
隨意如龍鬪亦起火燒林藪乃至雲中霹靂
火如人欲心熾盛火燒天祠皆從心火起由
心動搖故有火起但心不動卽不被燒譬如
人畏時非人得其便如來得性火三界火燒
不得如來自起智火焚得舎利其火猛盛諸
大弟子將水求不得乃至龍王求亦不得唯
天帝釋云我本願力始求得雖有性火而不
自燒如刀能割不自割如眼能看不自看如
火大性唯心七大性亦如是隨心倶徧法界
法界本徧由執心故不能徧如三界中三乘
天眼倶不能徧唯如來無執性合眞空故能
周徧如般若經中佛自言我以無執故得眞
金身圓光常現火燒天祠者昔有漁師河上
見公主過因生染心思求不得身漸羸疾其
母遂問病因與作方便日送鯉魚一頭公主
怪問母直陳其事逐許云我因拜天祠卽潜
相見子知便喜公主後來正見漁人睡熟撼
之不覺便繫帛子在手上公主去後漁人睡
覺見手上帛子知公主來心生恨憶心中欲
火内燒自身爛壞幷燒天祠房室淨盡所以
三界有法識外無文皆從四大内外成盡是
一心虛妄變何者最初因不覺故有業識從
業識因動故有轉識從轉識起見故有現識
因見分成相分能所纔分心境頓現古鈔釋
首楞嚴經云明妄非他覺明爲咎者六識取
塵由業識發起後有第七識執第八識中明
變起外四大四大引起六根塵六根塵引起
六識六識依六根塵因外有色内引眼根等
明妄非他者其妄最初因自心動有風因執
有
@@宗鏡六十九卷第十五張輕金
因愛有水因求有火皆是自心變起四大還
自分別結業受生故非他累覺明爲咎者由
强覺了本體明爲咎則無知覺明有知明覺
如人見不淨便生猒心由分別故以猪狗見
便生淨想皆由强覺無明但無分別妄見唯
見法性淨土是知内外四大地水火風念念
發現所以經云或各各發明若倶發明各各
發明者汝見圓明知心欲取失却本明性空
思想搖動心生風輪情愛相續性感水輪執
心熾盛金輪則現求心若起火輪方興若倶
發明初起强覺四大倶現如人恨憶瞋則火
生身心動轉以況於風目中淚盈而表於水
面發赤相則表於地是以內外四大元是我
心之性以爲自性又自第八識變起根身器
内外四大之相分爲自相又因妄念而起强
覺而知所以萬像森藴鬱然顯現若能窮因
體本皆是自心之性自心之相於中妍醜憎
愛全是意識計度分別而成旣識根由須存
正智但除强覺一念不生自然心境倶空前
後際斷故知七大之性性眞圓融一一大倶
徧法界皆是一體如七顆氷將火鎔爲一水
亦如因陀羅綂同而不同如水與氷異而不
異乃至五陰六入十二處十八界等皆滿法
界一一微塵亦滿法界一一毛孔亦徧法界
一一身心亦徧皆如來藏如香水海中常說
一切法爲諸菩薩不見菩薩相不見邪師相
不見生住異滅相所以盡合眞空倶徧實際
如說龜毛兎角燄水亁城但有言說之名且
無實事例凡夫界中所有見聞陰入之根名
色之境亦但有其名都無實事今將世閒

宗鏡六十九卷第十六張輕共
知龜毛易解之虛破如今現執名色難解之
虛還同龜毛無所執著卽知從來所執一切
境界皆從識變盡逐想生離識無塵識寂則
諸塵並寂離想無法想空則諸法皆空因緣
自然倶成戲論知解分別本末無從但有意
言都無眞實如此明達頓悟前非終不更待
空裏之華將期結果取夢中之物擬欲牢藏
杌見鬼空繩消蛇想渴鹿罷馳於陽燄癡猿
息弄於月輪遂乃靜慮虛襟若陵空之逸翮
隨緣養性猶縱浪這虛丹畢故不造新任眞
而合道如是五陰六入十二處十八界七大
性等非是本來自然無因而有非從今日和
合因緣所生但是識心分別建立今破此識
性則七大性乃至一切法地皆空如尋流得
源捕賊獲將則無明怨對生死魔軍應念倶
消如湯沃雪唯如來藏妙湛明心性眞圓融
徧十方界如波澄秋渚含虛洞然雲朗晴空
逈無所有所以首楞嚴經云佛告阿難汝猶
未明一切浮塵諸幻化相當處出生隨處滅
盡幻妄稱相其性眞爲妙覺明體如是乃至
五陰六入從十二處至十八界因緣和合虛
妄有生因緣別離虛妄名滅殊不能知生滅
去來本如來藏常住妙明不動周圓妙眞如
性性眞常中求於去來迷悟生死了無所得
是以先令照徹心境分明後乃頓融須亡心
境如華嚴演義云謂此華嚴經中敎人觀察
若心若境如頌云欲知諸佛心當觀佛智慧
佛智無依處如空無所依此令觀佛心也又
頌云若有欲知佛境界當淨其意如虛空此
敎觀佛境也次空心境頌云法性本空寂無

@@宗鏡六十九卷第十七張
輕取亦無見性空卽是佛不可得思量無取
卽無境無見卽無心又頌云若有欲得如來
智應離一切妄分別有無通達皆平等疾作
人天大導師卽空心境也菩薩凡夫所有心
境觀照例知故經頌云知妄本自眞見佛則
清淨又云心佛與衆生是三無差
別宗鏡錄卷第六十
九音
義巢<鋤交反>驅<豈倶反>擎<渠京反>餉<式亮反>貯<丁呂反>櫓<郎
古><反>懊<烏皓反>酸<素官反>澁<色立反>皺<側救反>串<古患
反>吸<許及反>瞪<丈證反>倦<渠卷反>突<陀骨反欺也>晷<居洧反日影
也>刻<苦得反>翮<下革反鳥羽也>捕<薄故反捉也>沃<烏酷反>渚<章
與反>戊申歲分司大藏都
監開板
@@宗鏡錄卷第七十輕
慧日氷明寺主智覺禪師延壽集
夫祖佛正意本顯一心何必敎中更談陰界
荅隨妄心而破妄境謂顯人空除異執而說
異門成法解脫無有定法故号之爲阿耨菩
提病差藥消如筏喻之法尙應捨識論問云
以有阿含證驗知故若但心識虛妄分別見
外境界不從色等外境界生眼識等者以何
義故如來說眼色等十二種入明知有色香
味等外境界也荅曰偈言說色等諸入爲可
化衆生依前人受法說言有化生如來依彼
心業相續不斷不絕是故說有化生衆生又
說言無我無衆生無壽者唯因緣和合有諸
法生如來如是說也等入爲令前人得受法
故以彼前人未解因緣諸法體空非謂實有
色香味等外諸境界問若實無有色等入者
以何義故如來經中作如是說答曰偈言依
彼本心智識妄取外境是故如來說有内外
諸入此依無始心意識等種子轉變虛妄見
彼色香味等外諸境界是故如來依此虛妄
二種法故作如是說一本識種子二虛妄外
境界等依此二法如來說有眼色等入問依
如是偈說有何功德利益答偈曰觀虛妄無
實如是入我空觀知諸法異入諸法無我爲
令聲聞解知因彼六根六塵生六種識無有
一法是實覺者乃至無有一法是實見者爲
令可化衆生等作是觀察入人無我空觀於
諸法異者謂菩薩觀實無色等外塵一法可
見乃至實無一觸可覺如是觀察得入因緣
諸法體空爲欲遮彼虛妄分別故說色等一

宗鏡七十卷第二張輕
切諸法畢竟空無非無吉處皆悉空無無言
處者所謂諸佛如來行處如是唯有眞識更
無餘識不能如是分別觀察入於識空如是
依識說入一切諸法無我非謂一向謗眞識
我說言無有佛性實我又如來方便漸令衆
生得入我空及法空故說有内識而識無有
内識可取若不如是則不得說我法空以是
義故虛妄分別此心於彼心彼心知此心辯
中邊頌云識生變似義有情我及了此境實
非有境無故識無變似義者謂似色等諸境
性現變似有情者謂似自他身五根性現變
似我者謂染汙末那與我癡等恒相應故變
似了者諸餘六識了別相麤故此境實非有
者謂似義似相無行相故似我似了非眞現
故皆非實有境無故識無者謂所取義有情
我了別等四境無故能取諸識亦非實有是
以若約大根頓悟之人尙不得一何況說多
何以故以執多故迷了一故悟於迷多中根
有不同遂開陰處界若迷心不迷色則數爲
五陰若迷色不迷心則數爲十二處若心色
倶迷者則數爲十八界若直見眞心神解之
性則非一非多非法非數其餘能詮之敎皆
是善巧之門將逗機宜廣申破立欲顯眞空
之理先明幻有之端究竟指歸一心之海
問於世閒法五藴身中作何見解成外道義
云何通達成佛法義答外道不達諸法因
緣和合成諸藴凡有所爲皆是識陰便於藴
上執有實我受用自在名爲神主於似常似
一相續之中說有神性是外道義若了内外
和合因緣所成唯識所變似境所現卽第八

@@宗鏡七十卷第三張輕
識任持不斷似有相續卽佛法義外道不知
將爲實有迷無性之理執身見之愚問前
破五陰六入十八界七大性識義倶無云何
建立唯識答一爲遣境故立識何者若不
因識何以立境若不顯識何以遣境二爲以
有妄想心故能知名義何者若無妄則不能
顯眞若無眞則不能破惑故知破立在我染
淨由心三無性論云今爲成就此依他性故
說成立道理此性不但以言說爲體何以故
言說必有所依故若不依亂識品類名言得
立無有是處若不爾所依品類旣無有所說
夕言則不得立若爾則無二性無二性故則
無惑品無惑品故則有二過一不由功用自
然解脫二則生死涅槃不可顯現由無此二
過失故是故應知決有依他性有此性故世
諦立若不立世諦亦不得眞諦何者以了俗
無性故卽成眞諦若撥無二諦是惡取邪空
非善通正理又若無眞諦之本何以垂俗諦
之跡本迹雖殊不思議一如法華玄義廣釋
本迹爲六本者理本卽是實相一究竟道迹
者除諸法實相其餘種種皆名爲迹又理之
與事皆名爲本說理說事皆名敎迹也又理
事之敎皆爲本禀敎修行名爲迹如人依處
則有行迹尋迹得處也又行能證體體爲本
依體起用用爲迹又實得體用名爲本權施
體用名爲迹又今日所顯者爲本先來巳說
者爲迹約此六義以明本迹也一又約理事
明本迹者從無住本立一切法無住之理卽
是本時實相眞諦也一切法卽是本時森羅
俗諦也由實相眞本垂於俗迹尋於俗迹卽

@@宗鏡七十卷第四張輕顯眞
本本迹雖殊不思議一故經云觀一切法空
如實相但以因緣有從顚倒生二理敎明本
迹者卽是本時所照二諦倶不可說故皆名
本也昔佛方便說之卽是二諦之敎敎名爲
迹若無二諦之本則無二種之矢若無敎迹
豈顯諦本本迹雖殊不思議一也經偈云是
法不可示言詞相寂滅以方便力故爲五比
丘說三約敎行爲本迹者最初禀昔佛之敎
以爲本則有修因致果之行由敎詮理而得
起行由行會敎而得顯理本迹雖殊不思議
一也經偈云諸法從本來常自寂滅相佛子
行道巳來世得作佛四約體用明本迹者由
昔最初修行契理證於法身爲本初得法身
本故卽體起應身之用由於應身得顯法身
本迹雖殊不思議一也經云吾從成佛巳來
甚大久遠若斯伹以方便敎化衆生作如此
說五約權實明本迹者實者最初久遠實得
法應二身皆名爲本中問數數唱生唱滅種
種施權法應二身故名爲迹非初得法應之
本則無中閒法應之迹由迹顯本本迹雖殊
不思議一也經云是我方便諸佛亦然六約
今巳論本迹者前來諸敎巳說理事乃至權
實者皆是迹也今經所說乆遠理事乃至權
實者皆名爲本非今所明久遠之本無以垂
於巳說之迹非巳說迹豈顯今本本迹雖殊
不思議一也經偈云諸佛法乆後要當說眞
實問世閒無有一法不從緣生具幾因緣
能生萬法答曾無心外法能與心爲緣但
是自心生還與心爲相義海云明緣起者如
見塵時此塵是自心現由自心現卽與

宗鏡七十卷第五張輕自心
爲緣由緣現前心法方起故名爲緣起法也
經云諸法從緣起無緣卽不起乃至則知塵
體空無所有今悟緣非緣起無不妙但緣起
體寂起恒不起達體隨緣不起恒起如是見
者名實知見何謂實知見若見緣而不見體
卽是常見若見體而不見緣卽是斷見今從
因緣而見性則不落常於眞性中而緣起則
不墮斷名實知見所以廣辯因緣行相者謂
因事而顯理令理不孤因理而成事今事融
卽然約經論隨順世諦所立有四因緣内外
假立不無行相一因緣者論云一因緣謂有
爲法親辦自果此體有二一種子二現行釋
云若一切煩惱種被加行智折伏巳氷無生
現行用雖種子是因緣法以不能生現行故
不得名因緣又如將心種望色現亦不名因
緣若心種生心現色種生色現等皆是因緣
此雙通新本二類種子故二等無閒緣謂八
現識及彼心所前聚於後自類無閒等而開
導令彼定生釋云八現識及心所者出緣體
唯見自證此是緣體摠名現識簡色不相應
種子無爲非此緣性論說等無閒緣唯望一
切心心所說以前生開導所攝受故開者避
義與彼處義導者招引義卽前徃避其處招
引後法令生前聚於後者簡倶時及後爲前
緣義非開導故自類者顯非他識爲緣無閒
者顯雖前無閒爲後緣非中閒隔要無閒者
等而開導者顯緣義令波定生卽顯後果雖
經久遠如經八萬劫前眼識望後亦爲此緣
以彼後果當定生故卽簡入無餘依最後心
無果定生故非此緣雖有開義無導引

@@宗鏡七十卷第六張輕力故
問心與心所旣非自類如八種識恒時倶轉
體用各殊如何倶起望後並得互爲緣義答
論云心與心所雖恒倶轉而相應故和合似
一不可施設離別殊異故得互作等無閒緣
和合似一者同一所緣及同一依同一時轉
同一性攝不可離別令其殊異不同八識行
相所緣及依各不等故非互爲緣又伹除却
入無餘依者外餘一切心心所皆是等無閒
緣以力用齊等無自類閒隔故三所緣緣謂
若有法是帶巳相心或相應所慮所託此體
有二一親二踈若與能緣體不相離是見分
等内所慮託應知彼是親所緣緣若與能緣
體雖相離爲質能起内所慮託應知彼是踈
所緣緣親所緣緣能緣皆有離内所慮託必
不生故踈所緣緣能緣或有離外所慮託亦
得生故釋云謂若有法者謂非徧計所執所
執無體不能發生能緣之識故非是緣緣者
必是依他今此必是有體方緣是帶巳相者
謂能緣心等帶此色等巳之相也帶者是挾
帶義相者體相非相狀義謂正智等生時挾
帶眞如之體相起與眞不一不異非相非非
相若挾帶所緣之巳以爲境相者是所緣故
若相言體卽有同時心心所之體相亦心挾
帶而有相者分義或體相義眞如亦名爲相
無相之相所以經言皆同一相所謂無相親
所緣緣者若與見分等體不相離者簡他識
所變及自八識各各所緣別唯是見分内所
慮託此有二種一是有爲卽識所變名内所
慮託二是無爲眞如體不離識名所慮託卽
如自證緣見分等並是此例此說親緣

@@鏡七十卷第七張輕踈所緣
緣與能緣心相離法是謂卽他識所變及自
身中別識所變仗爲質者是又親所緣者卽
謂見分是帶巳相此踈中卽影像相分是帶
本質之相故名所緣又親所緣緣但是能緣
之心皆有離内所慮託之相分一切心等必
不行故今大乘中若緣無法不生心也踈所
緣緣能緣之法或有或無以是心外法故如
執實我法雖無本質然離彼法心亦生故又
觀所緣緣論頌云內色如外現爲識所緣緣
託彼相在識及能生識故以自内識所變之
色爲所緣緣是依他性有體法故不緣心外
所執無法故論云見託彼生帶彼相起見託
彼生卽是緣義然心起時帶彼相起名爲所
緣帶是挾帶逼附之義百法云護法明此所
緣如見相無定相分以本智親證如體不取
相故與如體冥合故卽無相狀之相卽但有
體相之相卽挾帶之義亦所緣緣難云若有
見分卽有分別相何名無分別相也又云無
能取耶荅雖有見分而無分別復無能取正
智緣如親挾附體相緣故更無相狀之相說
無相分言無能取者卽無分別妄執實能取
故不無内分能緣見分又難若言無相分者
所緣緣論云依彼生帶彼相故名所緣相若
無眞如相分者卽無所緣護法云亦有所緣
緣義雖見相分而可有帶如相起不離故卽
本智見分親挾帶眞如之體相起故名所緣
緣如自證分親帶見分名所緣緣此亦應爾
實無變帶之義唯有挾帶名所緣緣故與後
得別也若變相分緣者便非親證卽如後得
智應有分別旣異後得卽明知有見

宗鏡七十卷第八張輕分無
相分也又一切見分皆有挾帶境相義者由
相不離見故卽是挾帶之義不離有二一者
有爲相分望自能變之識血脈相連猶如父
子故名不離二者眞如等境雖非識變然是
識等實體故名不離問所緣緣論偈云内
色如外現爲識所緣緣許彼相在識及能生
識故是以外境雖無而有内色似外境現爲
所緣緣旣外相在識卽是倶起以相在故云
何復能生識能作識緣答如眼等識帶彼
相起雖卽同時不礙前後以展轉相因成所
緣緣之理論問云此内境相旣不離識如何
倶起能作識緣頌答云決定相隨故倶時亦
作緣或前爲後緣引彼功能故境相與識定
相隨故雖倶時起亦作識緣而外諸法理非
有故定應許在識非餘此根功能與前境色
從無始際展轉爲因如是諸識唯内境相爲
所緣緣理善成立問所明梜帶是親所緣
緣者爲復挾體挾用答應作四句分別一
體挾體者卽自證分緣證自證分證自證分
却緣自證分是也二用挾用者卽八識心心
所見分緣自親相分是也三用挾體者卽根
本智見分緣眞如是也四體挾用者卽自證
分緣見分也問所緣緣義於八識如何料
簡親踈答百法云護法解此第八心及心
所名此品若因若果踈所緣有無不定若因
中第八識託他人扶塵器世閒境自變相分
緣卽可互受用有踈所緣義若是自他緣義
五根及種子不互變緣卽無踈所緣緣義也
又有色界卽有扶塵器世閒可互扶塵卽有
踈所緣緣若無色界卽無色可扶託故

@@宗鏡七十卷第九張輕卽無
踈所緣緣義也若自第八識緣自三境唯有
親所緣緣也此是因中料簡若至佛果位中
第八識若緣自境及緣眞如及緣過未一切
無體法時卽無踈所緣緣也若緣他佛身土
卽變影而緣亦有踈義卽第八識心王自果
位中踈所緣緣有無不定若第八五心所因
果位中皆有踈所緣緣也若爲託第八心王
三境爲質而緣故若第七識者論云第七心
品未轉依位是倶生故必扶外質故亦定有
踈所緣緣於轉依位此非定有緣眞如無外
質故今言此第七識有漏位中者體是倶生
任運無力必扶第八識以爲外質故自方變
影緣故卽定有踈所緣緣若約無漏時卽踈
所緣緣有無不定若第七根本智相應心品
緣眞如卽無踈緣若後得智緣如卽有踈緣
若是無漏第七緣過未及諸無體法皆無踈
所緣緣問何故有漏第七起執事須扶託本
質起耶夫是執者構畫所生卽不合假於外
質而起答執有二一有强思分別計度而起
執者卽所託外質有無不定如第六識獨生
散意是也二者有任運起執卽第七識是爲
第七心心所是倶生任運自無力起要假外
質自方起執也故知第七有漏位中踈所緣
緣有無不定若第六識者此識身心品行相
猛利於一切位能自在轉所仗外質或有或
無踈所緣緣有無不定於因果位中皆自在
轉或分別起或倶生故緣一切法時有仗質
起有不仗質起緣境最廣故踈所緣緣有無
不定若前五轉識者未轉依麤觀劣故必仗
外質故卽定有踈所緣緣若轉依位此

@@宗鏡七十卷第十張輕非定
有緣過未等無外質故前五轉識因果位中
約諸根互用亦須仗質而起定有踈所緣緣
若至果位有無不定又諸識互緣者第八識
與前七爲所緣緣卽八識相分與五識爲所
緣緣第六識緣第八四分爲所緣緣第七卽
唯託第八見分爲所緣緣卽第八識四分爲
本質卽前七識見分變相分緣卽第八與前
七爲所緣義故八於七有也卽第八與前七
爲踈所緣緣七於八無者卽前七不與第八
爲所緣緣以第八不緣前七故不託前七生
故唯緣自三境爲所緣緣又廣釋云古大乘
師立所緣緣義者彼云謂若有法者卽有體
本質法名緣言是帶巳相者卽相分名所緣
相相質合說名所緣緣所言帶巳相者帶字
屬心巳字屬本質相卽相分謂能緣心緣所
緣境時帶起本質家己有之相分故名是帶
巳相被小乘正量部般若毱多不立相分師
造謗大乘論七百偈破古大乘師所緣緣義
云汝若言巳相是相分將爲所緣者且如汝
大乘宗無分別智緣眞如時不帶起眞如相
分其眞如望能緣智見分應無所緣緣義必
若言本智緣如亦有相分者卽違汝自宗一
切經論如何通會古大乘師被此一難當時
絕救經一十二年無人救得大乘所緣緣義
唐三藏救云我宗大乘解帶有二義一者變
帶變二者挾帶變若變帶者卽變帶似質之
巳相起是相狀之相令根本智緣如時卽無
若挾帶者卽有根本智親挾帶眞如體相而
緣更不變相分故亦成所緣緣現藏云謂若
有法卽眞如是有體法名緣卽此眞如

宗鏡七十卷第十一張輕是
本智所慮處又名所緣二勢合說名所緣緣
所緣卽緣持業釋亦如八識見分各緣自親
相分時皆是挾帶乃至内二分相緣亦爾故
知本智緣如雖不變相分然親挾帶眞如體
相而緣亦成所緣緣古大乘師錯解所緣緣
義者夫所緣緣義者以有體法是緣卽此有
體法是能緣心所慮處故便名所緣今古大
乘師旣唯將實相分爲所緣者錯之甚矣正
解所緣緣義者謂若有法是帶巳相者謂若
有法者卽有實法簡於假法及徧計相分無
體法無體法伹是所緣不成緣夫爲緣者須
是有體實法有力用故能牽生識卽實圓成
依他是有體法言是帶巳相者帶有二義一
者變帶卽八箇識有踈所緣緣本質是爲託
此有體境爲本質變似質之相起名爲變帶
二者挾帶卽一切親所緣緣實相了是爲此
相分不離能緣心故其能緣心親挾此相分
而緣名爲挾帶言巳相者亦有二義且第一
於變帶踈所緣緣上說者卽變似質之巳相
巳者體也卽相分似摸質巳體此是相狀之
相二於挾帶親所緣緣上說者卽能緣心上
親挾帶所緣相分之巳相此是境相之相卽
不同於踈所緣緣帶本質家之巳相起忽有
人問云言是帶巳相者未審能緣心帶誰家
之巳相而緣應答云若踈所緣緣卽變帶本
質家之巳相緣若親所緣緣卽挾帶相分家
之巳相緣又踈所緣緣是帶相狀之相卽帶
似質之相狀若親所緣緣卽帶境相之相以
親挾境相而緣故有人云帶能緣心之巳相
者此人不會所緣義問若言親挾帶境相

@@宗鏡七十卷第十二張輕及
變帶似質之相狀起成親踈二緣者卽外色
法亦成親踈二緣且如將鏡照人時於鏡面
上亦能親挾於人影像以人影不離於鏡面
故應成親所緣緣又鏡面望外邊人本質應
成踈所緣緣答將所慮簡之意云夫爲所緣
緣者須對能緣慮法所慮方名所緣緣今鏡
面旣非能緣慮法者卽鏡中人影及外邊人
本質亦不得名所慮法旣闕所慮義者不成
所緣緣外人又難若爾者且如第六識緣空
華無體法時有所慮義應成所緣緣爲識是
能緣慮故荅將所託簡之意云其意緣無體
法時雖有所慮義又闕所託義以空華等無
體不與能緣心爲所託不妨伹成所緣卽不
成緣出是應須四句分別一有所慮非所託
卽徧計妄執我法等是以無體故伹爲所慮
不爲所託二有所託非所慮卽鏡水所照人
等是此伹有所託而無所慮以鏡水等非能
慮故三倶句卽一切所緣緣實相分是四倶
非卽除鏡水等所照外餘不緣者是又親緣
者是逼附義近義卽如相分親逼附近於見
分更無餘分閒隔故言踈者是遠義被相分
隔故卽本質法是又親所緣緣都有四類一
有親所緣緣從質及心而變起卽五識緣五
塵境所緣相分是二有親所緣緣但從心變
不仗質起卽第八識緣三境相分是三有親
所緣緣不由心變亦不由質起卽根本智所
證眞如是四有親所緣緣而非相分卽内二
分互相緣是慈恩云若與能緣體不相離是
見分等内所慮託應知彼是親所緣緣者若
與能緣者是見分體不相離者卽與自證

@@
宗鏡七十卷第十三張輕分體不相離意云
相分是見分親所緣緣見分是自證分親所
緣緣皆不離自證分體此正簡踈所緣緣本
質法望能緣見分有相離八識故此亦簡他
人所變相分及自身八識各各所變相分更
互相望皆不是親今唯取自識所變相分名
親望能變見分體不相離中閒更無物隔礙
方是親義言是見分等内所慮託者言見分
等者卽等取自證分及第四分幷本智緣如
等此皆成親所緣緣且如相分是見分家親
所緣緣見分卽自證分親所緣緣自證分是
證自證分親所緣緣又眞如是根本智親所
緣緣又等取心心所緣親相分亦是親所
緣緣此上皆是挾帶
而緣
宗鏡錄卷第七十輕音義挾<胡頰反>逼<彼側反>逗<田候反>驗<
魚窆反>森<所金反>戊
申歲分司大藏都監開扳

宗鏡錄卷第七十一筞
慧日氷明寺主智覺禪師延壽集
夫心不孤起託境而方生還有不仗境質起
不答有護法菩薩云心生不必有本質正
義者若踈所緣緣有無不定不假本質心亦
得生唯識之境若親相分若待外質方生慈
恩云良恐理乖唯識若第八第六有無不定
卽如八識緣境時前五第七定有本質第八
若緣他人扶塵根幷異界器及定果色時卽
有本質若緣自三境者唯是親變親緣卽無
本質第六若緣現在十八界時可有本質若
緣過去十八界或緣無體法時將何爲質故
知六八所仗本質有無不定若定果色豕變
有化言有變者託質卽有本質言有化者是
離質或有緣他起者卽有變之義卽託他爲
質自變影像如攪長河爲酥酪變大地爲黃
金此皆有本質或有定力生者卽有化之義
卽離質化無而忽有如虛空華化出樓臺七
寶等事此皆從定心離質而化應作四句分
別本質相分三境有無一有本質相分是實
性境卽前五識及明了意識初念幷少分獨
頭意識是二有本質相分是假卽有質獨影
及帶質境是三無質相分是假卽無質獨影
是四無質相分是實性境卽第八心王緣三
境及本智緣如是又別行鈔云所緣緣者謂
是心之所慮處故名爲所緣只此所緣境又
有牽心令生是心之所託故復說名緣卽所
緣爲緣名所緣緣緣是體所緣是同六識之
中所緣卽緣持業釋也今先立正義者汝毱
多師不解我大乘所緣緣義只如我大乘言

@@宗鏡七十一卷第二張輕是帶
巳相者帶與巳相各有二義言帶有二義者
一者挾帶卽能緣心親挾境體而緣二者變
帶卽能緣心變起相分而緣巳相亦有二義
一體相名相二相狀名相且初挾帶體相者
根本智緣眞如是挾帶體相而緣是所緣緣
乃至内二分相緣及自證分緣見分亦是挾
帶體相名所緣緣謂能緣心親挾帶內二分
見相也二變帶相狀相者有兩解不同初龍
興鈔主云卽有漏心心所及無漏後得智見
分緣境之時變相而緣不簡有質無質皆是
變帶名帶相狀名相爲所緣緣也第二顯幽
鈔云八識見分緣自親相時皆是挾帶者然
雖多此說理恐未然若爾卽有三失一挾帶
變帶無別失親挾境體緣名爲挾帶變起相
分而緣名爲變帶今旣呼相分爲挾帶故知
無別二今古相違失古時挾帶有少乖理若
於變帶卽乃無違今言相分是挾帶古云變
帶豈不相違三變帶唯緣本質失豈無質相
分非心變耶今以理而推但是相分非論有
質無質皆名變帶若不變相分直附境體卽
名挾帶所以唐三藏將挾帶以救前義謂古
大乘師但明變帶也次依論破小乘所緣緣
義分二初破正量部師論主云夫五識所緣
者謂能緣識帶彼相起及有實體令能緣識
託彼而生汝正量部師若言所緣緣義伹有
能生識之一義不許能緣眼識帶彼相起者
卽應非是所緣緣大乘量云汝眼識所緣緣
是有法應非眼識所緣緣宗因云但有能生
識一義故同喻如眼識因緣又返立量破云
汝眼識因緣是有法應是眼識所緣緣

@@宗鏡七十一卷第三張輕宗因
云但有能生一義故如眼緣色時此中意云
古大乘師不說挾帶卽本智緣眞如時爲所
緣緣義如有失若正量部不許變帶卽眼識
緣色時所緣緣義不成次破經部師者論主
云汝經部師將外和合假色作所緣緣者不
然設許汝眼識帶彼麁色相故許作所緣亦
不得名緣以汝執假色無體故猶如眼識錯
亂見第二月彼無實體不能生識但名所緣
不得名緣和合假色亦復如是立量破云汝
和合麁色是有法設爲眼識所緣非緣宗因
云汝執是假無體故同喻如第二故觀所緣
緣論偈云和合於五識設所緣非緣彼體實
無故猶如第二月經部有執云和合麤色雖
卽是假有能成一一極微是其實有各得爲
緣引生五識又何不可論主破云其和合色
等能成極微設許爲緣又非所緣以眼等識
生不帶彼極微相故如眼識生不帶彼眼根
相其眼等五根但能生眼等五識然眼等五
識卽不能緣眼等五根將根爲喻立量云汝
色等能成極微是有法設爲五識緣非所緣
宗因云五識生不帶彼相故同喻如五根觀
所緣緣論偈云極微於五識設許非所緣彼
相分無故猶如眼根等若十八部師義巳許
帶彼相故所以不破今正解者疏云謂若有
法是帶巳相所言有法者有兩解初顯幽鈔
解云有法卽有體實法揀於假法及徧計相
無體法伹是所緣不成緣夫爲緣須是有體
實法有力用能牽生識卽圓成依他起是有
體法二龍興云謂若有法者卽依圓二性以
有體故能牽於心名之爲緣不通無

宗鏡七十一卷第四張輕
體若是徧計以無體故但有所緣而非緣體
若是所緣卽體通有無問徧計所執旣也無
體不能生心何得名爲所緣答無體所緣依
有體緣生於有體法上妄増益而有非緣故
兩解之中後解爲正問前解有何過答若前
解有法唯取實法爲所緣者然先德雖多礭
此義今略推徵有三過失一固違疏文失假
法若非有體者何以疏主將依圓二性出百
法體以百法通假實故今言假法無體豈不
相違一徧計無別失依圓假法旣言無體與
徧計所執無體何別論云依圓是有徧計是
無豈不相違三有法例不成失所緣緣體論
云有法便言唯實増上緣體論云有法何乃
通假卽命根等豈是實耶若依今明有法通
取三境假之與實但名有法盡作所緣緣於
八識中分別前五第八性境爲所緣緣揀諸
假法及徧計所執第七帶質境爲所緣緣唯
假非實及簡徧計所執第六意識緣於三境
作所緣緣通於假實唯簡徧計所執更立量
云諸假相分是有法定爲能變心親所緣緣
宗因云法處有無門中影字攝故同喻如實
定果色徧計所執爲異喻或作量云帶質獨
影是有法是親所緣緣宗因云影之差別故
同喻如性境問實法有體名所緣緣假法無
體非所緣緣答假法有二種一有體假卽依
圓性中諸假法也二無體假卽徧計所執也
若我若法空華兎角等但簡無體非所緣緣
不簡有體故問若徧計所執非所緣者如何
第六緣空華等時亦有所緣緣義豈卽有體
耶答但望自親相分爲親所緣緣非望空華

@@宗鏡七十一卷第五張輕
也若是空華等但於相分上妄執生華解其
體是無若所變相分其體是有得成所緣緣
問有何敎說帶質獨影境假相分得爲所緣
緣答其敎極多下約識分別辯所緣緣疏云
八於七有七於八無餘七非八所仗質故且
如第七緣第八見分豈非帶質境作所緣緣
乃至疏云第六於五無餘五於彼有亦是帶
質境作所緣緣又唯識論云親所緣緣一切
心生決定皆有離内所慮託必不能生爲證
極多不能繁引問應一切有體法㧾是所緣
緣以是有法故答疏云是帶巳相須是能緣
之心緣所緣時帶起所緣巳相此有體法卽
是所緣緣餘不帶起巳相者雖是有法不爲
所緣緣如眼識緣境時所帶起色巳相此有
體法卽是眼識家所緣緣餘不帶起巳相者
雖是有法不是眼識所緣緣眼識旣爾餘識
亦然帶與巳相各有二義且帶二義者一者
挾帶卽能緣心親附境體而緣二者變帶卽
能緣心變起相分而緣言巳相亦有二義一
體相相二相狀相若無分別智緣眞如是挾
帶體相而緣是所緣緣及内二分相緣幷自
證緣見分是挾帶若有漏心心所見分及無
漏後得智起見分緣境時卽是變帶相狀而
緣是所緣緣謂若有法是緣是帶巳相是所
緣具此二義名所緣緣義又簡法辯果者先
引慈恩徵云緣生於誰誰帶巳相疏答云心
或相應此辯所緣緣果也以所緣爲緣是因
生得心心所是果言心者卽八識心王言或
相應者卽五十一心所有起有不起不定故
而言或也卽簡不立色及不相應無爲等爲

@@宗鏡七十一卷第六張輕所緣
緣彼非心法無緣慮故問親踈所緣緣中
於相分內何者是實荅二倶不實唯識鏡
云相見二分之中見分唯實就相分中眞如
是實餘親踈相皆非是實疏云以踈所緣緣
等取親相不卽親得不爲行相者踈所緣緣
能緣之心不親得本質故踈所緣不名行相
如前五識緣五塵時必託第八所變五塵爲
其本質五識緣時伹得自識所變相分以此
相分必帶本質緣相分時踈緣本質故踈所
緣不卽親得不名行相五識相分各望自識
依他中假攝假從實無心外境故名唯識其
本質境望於能變第八識體本質之境亦非
實有故親踈二境皆不實也夫所緣緣義者
大小踓通踈親莫辯親則挾帶逼附而起如
鉗取物似日舒光親照親持體不相離踈則
變帶仗託附影而起緣似質之狀離相分之
親體不相收内生慮託若如是了達親踈不
濫方知心外無境見法是心或愚暗不分則
心境宛爾深窮緣性始蕩情塵細達見原方
明佛旨四増上緣者謂若有法有勝勢用能
於餘法或順或違則成増上緣義釋云謂若
有法亦是有體此簡所執有勝勢用者謂爲
勝義卽有爲無爲有勝勢用此用非是與果
等用伹不障力能於餘法者簡其自體顯不
同前所緣緣故或順或違者顯與順違倶能
爲緣與後生異法爲緣非前滅法謂十因中
前九是順第十是違亦是此緣故問増
上緣約逆順有力無力都有幾種荅古
釋有四種夫増上緣者卽簡徧計所執是無
體法須是有體法得爲増上緣卽是依

宗鏡七十一卷苐七張*
**圓二性皆是有體法爲増上緣義若無
體法卽是我法等全無體故從妄執生非増
上緣一順如水土與靑草等順増上緣六波
羅蜜行爲佛果爲順増上緣受取二支與五
果種子爲順増上緣二違卽如霜雹與靑草
作違増上緣又如智與惑作違増上緣卽一
念閒智起時惑便斷卽知一念有二増上一
念正與惑作違増上便與二空理作順増上
三有力増上亦名親増上如五根發生五識
等四無力増上卽此人五根望彼人五識是
無力増上亦名踈増上如燈燄正生時一切
大地等法不礙此燄生名踈増上伹取不障
礙義邊名増上緣問因緣與緣起二義
同別荅古德云因緣者隨俗差別卽是因緣
相望顯無自性義正是俗諦體也緣起者順
性無分別卽是相卽相融顯平等義正順第
一義諦體也問染淨諸法有因有緣因親
緣踈成其二義緣義巳顯因理如何廣略備
陳都有幾種荅經論共立有六因十因且
六因者一能作因除自餘能作我除自體外
餘一切法不障有爲法生㧾名能作因因是
一切有爲無爲法是體體上有能作之用能
作卽因持業釋持卽任持業卽業用因是體
能作是用攝用歸體名持業釋二倶有因倶
有互爲果心於心隨轉倶時而有果與因倶
名倶有因互爲果者有三一四大種互爲倶
有因互爲士用果二如能相所相法能相爲
因所相爲果所相爲因能相爲果三心心所
法心王爲因心所爲果心所爲因心王爲果
三同類因卽因似果果似因如染性五藴中
色藴
@@宗鏡七十一卷苐八張***
能引色藴色藴引餘四藴四藴引色藴雖心
色不同同是染性故四相應因決定心心所
同依卽心王心所具五義一同一所依根二
同一所緣境三同一時四同一事五同一行
相具足五義名相應相應之因且如心所引
起心王時心王是相應法是果卽勝心所是
因卽劣依主釋也五徧行因爲同地染因卽
十一徧使徧行卽因徧行卽十一徧使是體
上有徧行五部爲因之用持業釋也六異熟
因有漏善不善業爲異熟因因通善惡果唯
無記異熟卽因因卽善不善業是體上有異
熟之用持業釋也十因者瑜伽論云五明中
諸佛語言名内明云何內明論云顯示正因
果相謂有十種因當知建立無顚倒因攝一
切因或爲雜染或爲清淨或爲世閒彼彼稼
穡等無記法轉云何十因一隨說因謂一切
法名爲先故想想爲先故說是名彼諸法隨
說因二觀待因觀待此故此爲因故於彼彼
事若求若取此名彼觀待因如觀待手故手
爲因故有親持業觀待足故足爲因故有往
來業三牽引因一切種子望後自果名牽引
因四攝受因除種子外所餘諸緣名攝受因
五生起因卽諸種子望初自果名生起因六
引發因卽初種子所生起果望後種子所牽
引果名引發因七定異因種種異類各別因
緣名定異因人同事因從隨說因至定異因
如是諸因㧾攝爲一名同事因九相違因於
所生法能障礙因名相違因十不相違因此
障礙因若闕若離名不相違因此一切因二
因所攝一能生因二方便因當知此中牽引

@@宗鏡七十一卷苐九張*
**種子生起種子名能生因所餘諸因名
方便因當知此中若能生因是名因緣若方
便因是増上緣若等無閒緣及所緣緣唯望
一切攝心法說由彼一切心及心法前生開
導所攝受故所緣境界所攝受故方生方轉
是故當知等無閒緣及所緣緣攝受因攝
問一心建立巳具因緣因緣所感必有其果
所以法華經云如是因如是緣如是果如是
報其果有幾種各依何處而得荅凡聖通
論略有五種識論云一者異熟果謂有漏善
及不善法所招自相續異熟生無記釋云有
漏善者簡無漏善自相續者簡他身及非情
若但言異熟卽六識中報非眞異熟攝今爲
揔攝彼故言異熟生然本識亦名異熟生是
無記故此位稍長至金剛心頓通三乘無學
一眞異熟卽第八識二異熟生卽前六識或
本識亦名異熟生故從自異熟種子而生起
故若前六識從眞異熟識生起故亦名異熟
生是一分心心所緣境昧劣不明利不熏解
心種故是無記性異熟有四一異時而熟異
謂是別異屬因熟謂成熟是果異因居過去
熟果卽現在故名異熟二異性而熟過去修
異因因五戒十戒等業所招天人㧾別報異
熟果若因十不善惡業所招三塗不善揔別
報異熟果㧾無記性三異類而熟造異類業
受異類生五趣各別四異聖而熟謂異熟果
依分別二障種上有趣生差別功用故聖人
巳無人識之中唯第人具三義一徧簡前五
識二相續簡第六三業招簡第七二第流果
者等謂平等流謂流類等流不同有二一眞
等流

宗鏡七十一卷十張*爲
善不善無記三性爲因所引同類果故名等
流果如第八識中三性種子各生三性現行
果果與因性同故卽心種子生心現行色種
子生色現行有漏種生有漏現行無漏種生
無漏現行名等流者是流類義二假等流者
前生令他命短今生自身亦命短是先殺業
同類果故依所招揔報第八識有短長名假
等流理實是増上果伹取殺他令他命短今
生自命亦短有相似義故假名等流實是善
惡感無記果三増上果者増勝殊上但除四
果外餘一切所得果者皆是此増上緣果收
此増上果最廣如四緣中増上緣五見中邪
見不簡有漏無漏有爲無爲伹有所得果於
前四果中所不攝皆是増上果中收此有二
種一與力増上果如外器能受用順益義故
二不與力増上果如他人金帛妻子等復有
二種一順如眼識得明緣二違如遇暗相等
四士用果者謂諸作者餘諸器等成辦種種
事業名士用果瑜伽論云一類於現法中依
止隨一切工巧業處起士夫用所謂仕農商
賈書筭占卜等事由此士夫之用成辦諸稼
穡財利等果名士用果問於八識中一一
識如何各具四果荅古釋云且如眼識從
種生現是等流果眼根爲所依故名増上果
眼識作意警心爲士用果或眼識能緣實色
等亦士用果眼根是第八親相分故亦異熟
果耳等四識亦皆例此若第六識種生現是
等流果前念意根爲能引或能引前五識故
増上果又能緣三世内外境等用名士用果
能造當來揔別報名異熟果約與異熟爲

@@宗鏡七十一卷十一張*
因故名異熟果若第七識種生現等流果前
念第七與後念爲所依卽増上果内能緣第
八見分爲我卽士用果能與眞異熟識爲所
依故名異熟果若八識種生現名等流與第
七爲所依故是増上果能緣三境及持種受
熏名士用果當體是眞異熟故五離繫果者
唯聖人非凡夫得瑜伽顯揚等論皆云異生
以世俗智滅諸煩惱不究竟故非此果攝唯
識論云離繫果謂無漏道斷障證得無漏法
故若本智與眞如合時是離繫果攝若後得
緣眞如時是士用果攝問六因能感幾果
荅六因㧾感五果能作因感増上果相應倶
有二因得士用果同類徧行二因得等流果
異熟因感異熟果五離繫果以擇滅無爲爲
體體是無漏能斷道之所證得名離繫果問
相應倶有二因何別荅相應唯心心所法倶
有卽通色通心得士用果者緣二種因各於
所得果有士夫力用名同體別問同類徧行
二因何別荅同類徧三性通有漏無漏徧行
唯染汙別也二種因所得之果皆似於因名
等流果也夫四緣六因十因五果者收盡凡
聖之道能成敎法之門闕之則一法不圓昧
之則終爲外道且四緣者因緣則於有爲之
門親辦自果無閒則爲開導之義萬有咸生
所緣則具慮託而方成約親踈而倶立増上
則有勝勢力不障他緣六因者能作因則業
用成辦倶有因則更互同時同類因初後相
似相應因則決定一緣徧行因則同其染類
異熟因則成熟後果十因者隨說因爲諸法
先導之門觀待因了現得作用之事牽引因

@@宗鏡七十一卷十二張*則令
成自果攝受因則能攝萬緣生起因令萬類
能生引發因使諸果成辦定異因則種類各
別同事因則體揔一如相違因能起障礙之
門不違因隨順緣生之理五果者異熟果則
因生果熟異時而成等流則因果性同流類
無濫増上則力用殊勝能助他緣士用則功
業所成能獲財利離繫則斷障證眞超諸漏
縛揔攝如上因緣報成五果咸歸眞異熟第
八識中斯異熟果門於異時而熟若起一念
善如將甛種子下於肥田内或生一念惡似
植苦種子下向瘦田中以水土因緣時節際
會則抽芽布葉次第而生華發果成積漸而
熟此染淨種子異熟亦然若作善因下人天
之樂種或興惡行生四趣之惡田靡起善惡
因終無苦樂報不下麤好種豈有華果生故
知因果相酬唯識變定如鏡現像似影隨形
無有影而不隨形無有鏡而不現像斯則無
有作而不受報無有果而不酬因法爾如然
世所共悉唯有不作者業果定難羈但了一
心宗諸緣皆頓息是以了唯識理無所用心
終不妄興三界業果以唯識變定故懼業之
人方能信受如前定錄云昔韓公滉之在中
書也嘗召一吏不時而至怒將鞭之吏曰某
別有所屬不得遽至晉公曰宰相之吏更屬
何人吏曰某不幸兼屬陰官晉公以爲不誠
怒曰旣屬陰司有何所主吏曰某所主三品
巳上食料晉公曰若然某明日當以何食吏
曰此雖細事不可顯言乞疏於紙過後爲驗
乃如之而繫其吏明旦遽有詔命旣對適遇
太官進食餻糜一器上以其半賜晉公

宗鏡七十一卷苐十三張**
*晉公食之美又以賜之旣退而腹脹歸于
私第召醫視之曰食物所壅冝服少橘皮湯
至夜可飮槳水明旦疾愈思前吏言召之視
其書云明晨相公只食一飣半餻糜橘皮湯
一椀槳水一甌則皆如其言公固復問人閒
之食皆有籍耶荅曰三品巳上日支五品巳
上有權者旬支無則月支凡六品至一命皆
季支其不食祿者年支耳故知飮啄有分豐
儉無差所謂玉食錦袍鶉衣藜藿席門金屋
千駟一瓢皆因最初一念而造心跡纔現果
報難逃以過去善惡爲因現今苦樂爲果絲
毫匪濫孰能免之猶響之應聲影之隨形此
必然之理也唯除悟道定力所排若處世幻
之中焉有能脫之者所以經偈云假便百千
劫所作業不忘因緣會遇時果報還自受所
以才命論云貧者無立錐之地刀彝則田逾
萬頃餓者無擔石之儲李衡則木号千奴故
史記楚相孫叔敖盡忠於國及身死其子貧
無立錐之地漢書云刀彝歷官尙書郞不隨
德行種植爲務有田萬頃奴婢千人魏志云
華歆効官清貧家無擔石之儲晉書云李衡
植橘千株号爲木奴千頭又不但貧富唯識
變定壽命亦然以先心所作慈殺之因今定
受後報修短之果非于今身善惡之行故云
無禮必斃跖何事而獨壽行善則吉託何事
而早終如莊子云盜跖從卒九千橫行天下
侵暴諸侯而其壽考論語疏云項託七歲爲
孔子之師而少殀
焉宗鏡錄卷第七十一
筞音
義
@@宗鏡七十一卷苐十四張
***礭<苦角反>鉗<巨淹反鎖頭也>雹<蒲角反>商<式羊反商賈也>稼<古
訝反>穡<所力反>滉<胡廣反滉瀁也>遽<其據反急也竟也>餻<古勞反>糜<
武悲>脹<知亮反脹滿也>壅<於隴反>飣<丁定反貯食也>甌<烏侯反瓦器也>啄<
竹角>鶉<常倫反>藜<郞奚反>藿<虛郭反豆葉也>駟<息利反>瓢<符宵反
瓠也>錐<職追反>彝<以脂反常也法也>儲<直魚反>敖<五勞反>歆<許
金反>衡<戶庚反>斃<毗祭死也>跖<之石反>殀<於兆反
歿也>戊申歲分司大藏都監開板
@@宗鏡錄卷第七十二筞
慧日永明寺主智覺禪師延壽集
夫對登地大士天皷演無依印之法門破外道
邪倫敎主述有因緣之正道旣立因依之處
湏憑開扸之門未審依處當有幾種荅廣
有十五依處略有三依且十五依處者一語
依處二領受依處三習氣依處四有潤依處
五無閒滅依處六境界依處七根依處八作
用依處九士用依處十眞實見依處十一隨
順依處十二善功能依處十三和合依處十
四障礙依處十五不障礙依處百法鈔與十
五依處配十因一語依處者卽以法名想三
爲語因所言法者卽一切法爲有此所詮諸
法故便能令諸有情内心起想想像此等所
詮諸法巳次方安立其名内心安立名後方
能發語卽法名想三爲先是能起方起得所
起之語卽語依處立隨說因二領受依處者
領謂領納受通五受五受皆以領納爲性卽
領受依處立觀待因觀者對義待者藉義卽
能所相對藉以立其因三習氣依處者所謂
内外一種子未來熟位未經被潤巳前此名
習氣依處卽依此未潤種上立爲牽引因且
内種者如第八識中有無量種子若有漏種
子未被愛取水潤巳前雖未便生現行然此
種上且有能牽引生當起現行果之功能卽
以此種子名牽引因四有潤依處爲前習氣
依處種子若曾被潤巳去雖未便生現行然
且潤了卽此有潤種子能與後近現行果爲依
處前習氣依處約内外種未被潤者今有潤
依處卽約内外種曾被潤巳去說卽有潤依

宗鏡七十二卷苐二張***
處立生起因五無閒滅依處者卽心心所法
等無閒緣謂前滅心心所爲緣緣者是開避
導引功能卽前滅爲緣能與後念一聚心心
所爲依處其後念心心所依他前念爲緣處
生故名無閒滅依處卽無閒滅依處立攝受
因此一因寬自下六種依處皆是攝受因攝
六境界依處者卽是一切所緣緣境爲此一
切所緣緣境能與一切能緣心心所爲依憑
起處故以心不孤起託境方生亦立攝受因
七根依處者卽内六處謂五色根及意根成
六卽此六根是八識心所心所依之處前無
閒滅依處卽取八識前念功能爲依處引後
念令生今此根依處卽取現在五色根及第
七意名根依處亦立攝受因八作用依處者
問何名作用依處荅此通作業幷作具之作
用且作業者卽有情工巧智能造殿堂或造
立種種器具等物是言作具者卽世閒種種
作具如斤斧車船等所受用之具是但知一
切踈助現緣能成辦種種事業者皆是此作
用依處卽除却識中種子及外法種子及種
子生現行現行熏種子種子引種子及親助
現緣非作用依處此處亦立攝受因九士用
依處者卽於前作用依處中唯取作者士夫
之用此處亦立攝受因十眞實見依處者謂
一切無漏見不虛妄故名眞實能與餘一切
無漏有爲法及無爲法而所依名依處此處
亦立攝受因此前六攝受因者攝受卽是因
果相關涉義但除却親因緣外取餘一切踈
助成因緣者名爲攝受因故對法論云如日
水糞望穀麥芽等雖有自種所生然増彼力

@@宗鏡七十二卷苐三張***
名攝受因十一隨順依處者卽一切色心等
種現皆有隨順自性及勝同類品諸法故名
隨順依處言隨順自性者卽簡他法不得爲
此依因如第八識中三性種子各各自望三
性現行爲依爲因言勝同類品諸法者如無
漏法卽唯與自無漏有爲及無爲勝品法爲
因處不與下品劣有漏法爲因就有漏位中
亦自有勝劣爲因果亦爾此處立引發因引
謂引起發謂發生爲因能引起發生果故十
二差別功能依處者謂一切法不簡自性他
性各各自有因果相稱名爲差別功能如五
八戒善業定引人天第八非引三塗第人以
不相稱故若十不善業定引三塗第八非引
人天第八性不相稱爲因故若自界法卽與
自界爲因如是等三界一切有漏法各各自
有差別功能爲因如長安一百二十司官職
各各自有公事爲因與所綰相稱若淨因者
卽自三乘種子各望自三乘有爲無爲果爲
因此處立定異因定者是因果自相稱義不
共他故名異如僧人以持齊戒相稱名定不
共他俗人四業同故名異卽一切諸法各各
相望皆有定異因十三和合依處者立同事
因從前第二領受依處乃至第十二差別功
能依處卽㧾攝前六因十一依爲此和合處
體謂前十一依各各於自所獲生住成得果
中皆有和合力故名和合依處卽依此處立
同事因爲觀待乃至定異如是六因各共成
一事故說六因爲同事略舉一法以辯者且
如眼識生時待愛明等緣立此爲觀待因由
有新本二類種故如其次第得有牽引及生

@@宗鏡七十二卷苐四張***
起因次取等無閒緣及根境等立爲攝受因
望前引於後是引發因由名言種故有定異
因餘法亦爾十四障礙依處立相違因者惑
能障智明能障暗等卽明爲因暗立爲果卽
依此處立相違因十五不障礙依處立不相
違因者唯識論云十五不障礙依處謂於生
住成得事中不障礙法卽依此處立不相違
因略說三依者一因緣依卽是倶有依亦種
子依二増上緣依卽増上緣三等無閒緣依
卽開導依一因緣依者謂自種子諸有爲法
皆託此依離自因緣必不生故此因緣依者
對果得名因卽是緣卽不取因由之義此因
是果之所依故卽現行名果能生種子名因
緣又因者是現行果之因緣者卽此因有親
生現行果之用名緣問因緣依與因緣何別
荅依狹緣寬若因緣卽有三義一種引種二種
生現三現熏種若因緣依卽唯取種生現一義
是眞因緣依若種生種但名因緣不得名依
以異念因果故卽前念無體非依定須同時
問且如現熏種亦是同念因果何不爲依荅
現熏種雖同念然又闕因沉隱果顯現義亦
非因緣依故知唯取眞因緣義名依都具三
義方名因緣依一是主卽種是主二因沉隱
果顯現卽簡現熏種三因果同時卽簡種生
種問此種子爲因緣依體者取何法爲能依
荅諸有爲法皆託此依卽一切有爲緣生法
色之與心皆須託自種爲依有此種故一切
色心現行方始得生離自因緣必不生故意
云心現若親自心種必不生色法亦爾二増
上緣依者若増上緣卽寬謂通有無及踈増

宗鏡七十二卷苐五張*
**上若爲依卽狹唯取有力及親増上以
五色根幷意根處唯此內六處爲増上依體
卽簡外六處望心心所法但爲増上卽不得
爲依體又唯取同時八識心王爲意根處以
意根處緣得人箇識故若是等無閒意卽自
爲一依故不取卽此増上依須具三義一有
力二親三内其外六處以不具三義伹爲緣
非依若能依法卽諸心心所皆託此依言諸
心心所者卽簡色不相應行無爲後三位皆
無増上依問其一切心心所法若無内六處
時亦得轉不荅離倶有根必不轉故意云若
無所依根時其心心所定不得轉三等無閒
緣依者等無閒依卽狹唯取心王心王有主
義故若四緣中等無閒緣卽寬雙通心心所
爲前念心王有力能引生後念一聚心心所
法名等以力用齊等故無自類爲閒隔名無
閒問此依以何爲體荅以前念人識心王㧾
名等無閒此是依體卽前念心王與後念心
心所爲依問前念心法巳滅無體何得爲依
荅彼先滅時巳於今識爲開導故意云彼前
念心王臨欲滅時有其力用能引後念今生
作此功能了便滅卽現在一念有行後功能
以爲法體非取過去巳滅無體法爲依問
其前念心王有引後力用名爲依者未審將
何法爲能依荅諸心心所皆託此依卽一切
心心所法起定能須託此前滅意爲依方起
問諸心心所若不依前滅心王亦得起不荅
離開導根必不轉故意云心心所若不得前
念心王爲開避引導卽無因得起問心法四
緣生何故三緣別立爲依所緣緣不爾荅三
緣有
@@宗鏡七十二卷苐六張***
常義主義故亦緣亦依所緣緣皆有常義闕
主義故伹爲緣不爲依又種子依具六義六
義者一刹那滅二果倶有三恒隨轉四性決
定五待衆緣六引自果一刹那滅者謂體纔
生無閒必滅有勝功能方成種子二果倶有
者謂與所生現行果倶現和合方成種子三
恒隨轉者謂要長時一類相續至究竟位力
成種子四性決定者謂隨因力生善惡等功
能決定方名種子五待衆緣者謂此要待自
衆緣和合功能殊勝方成種子六引自果者
謂於別別色心等果各各引生方成種子又
倶有依者卽所依與能依倶時而有依者但
是一切有爲生滅法仗因託緣而生住者皆
名爲依依具四義一決定二有境三爲主四
令心心所取自所緣方名所依此四依各有
所簡且第一義者若法決定此正簡將前五
識與第六識作不定依夫爲所依者且須決
定有方得今有第六時不決定有前五故亦
簡將五色根與第八爲依亦是不定有如生
無色界第八卽無色根爲依又簡將能熏七
現與所熏種子爲生長依等卽此能熏現識
有閒斷故無決定義問若有決定義便是所
依者卽如四大種及命根五塵等及種子皆
有決定義應是所依有現行識時必決定有
種子故荅將第二義簡云有境言有境者卽
有照境緣境功能除心心所及五色根識餘
法皆非有境今四大五塵命根等雖有決定
義而闕有境義故非所依問若具二義卽名
所依者且如徧行五數亦具決定有境二義
應與心心所爲所依荅將第三義簡云爲主

@@宗鏡七十二卷苐七張***
今徧行五數雖有二義闕主義故亦非所依
問若具三義便成所依者且如第八識現行
望識中種子亦有決定有境爲主三義卽此
等八識現行應與種子爲倶有依荅將第四
義簡云令心心所取自所緣卽令能依心心
所緣取自所依家境方成所依今第八現行
識不能令種子取自所緣故非所依今第八
識中種子無緣慮不能取自所緣故第八非
種子所依但爲依義問未審何法具此四義
足得名所依荅爲五色根及意處卽此六處
具前四義足獨名所依問内六處爲倶有依
與六根體義何別荅倶有依唯取六處現行
不取種子闕有境義故若但言六根卽通種
現又倶有依取所依義若言六根卽取生長
義各據勝以論又若心心所法生時住時卽
具倶有依若色法生時住時但有因緣依卽
得定無倶有依以色法無所緣故自體不是
能緣法故又瑜伽論云於五識有三依一種
子依二倶有依三開導依問所依有幾重荅
有四重謂五色根六七八識卽五識各依自
根若後三識卽通與五識爲依問五色根六
七八識四重所依各有何用而言隨闕一種
卽便不轉荅謂一同境二分別三染淨四根
本等所依別故言同境者卽自五色根是如
眼根照靑色境時眼識亦緣靑色境以靑色
境同故名同境乃至身根識亦爾言分別者
卽第六識能與前五爲分別依同緣境時起
分別故此是第六自體與五識爲分別依瑜
伽論云有分別無分別同緣現在境故卽第
六名有分別前五名無分別解深密經云五

宗鏡七十二卷苐八張第筞*
*識起時定有意識同緣境言染淨者卽第
七識第七識能與五識爲染淨依第七若在
有漏位中卽與五識爲染依若成無漏時卽
與前五爲淨依有此染淨依前五方轉若無
卽不得生言根本者卽第八識第八識與前
五識爲根本依前五識是枝条又第八能持
前五識種種方生現推功歸本皆從第八識
中成故此第八不唯與前五識爲根本依亦
與萬法爲根本以能持萬法種故於因果位
中第八皆爲根本此四重依各各不同卽八
識倶有所依四種名義不同者如眼等五識
卽同境等四種所依各有決定義且如眼識
以眼根爲決定同境依以決定共取一境故
餘四境與四根各決定取自境亦爾以第六
識爲決定分別依以第七識爲決定染淨依
以第八識爲決定根本依又能所依四句分
別一唯能依非所依卽心所法二唯所依非
能依卽五色根三倶句卽八識心王四倶非
卽外色法又開導依者開者避也卽開避處
所導謂導引導引令生卽前念心王臨滅時
開避處所引後念心心所令彼生起卽後念
心心所託前念開導心王所依而生名開導
依夫因依之處則染淨出生之始果報之境
乃苦樂成熟之時則十因五果以無差三依
四緣而非濫皆爲最初一念背覺合塵轉作
能心現爲諸境三細識全因不覺六麤相永
爲所緣入生死旋火之輪未曾暫歇處塵勞
無閒之獄曷有出期若能明萬法元起之由
了一念最初之際方知自我心起起處無蹤
唯我心亡滅時無跡則永枯苦本六趣爲之
冰
@@宗鏡七十二卷苐九張筞**
消頓竭愛原二死因茲雲散二十八祖之正
意從此皎然三世諸佛之本懷於斯釋矣
問般若無相不受一塵云何廣辯四緣及諸
因果荅夫佛道正法皆從緣生故云心法
四緣生色法二緣起若執不從緣生者皆非
正法悉屬外道自然邪見且心之一法若無
第一因緣者無有親生現行果之義則諸法
不成立若無第二等無閒緣者則無開導引
後生義無有相續全成閒斷若無第三所緣
緣者則心無所慮處不能牽心用心無所託
乃心境倶成斷滅若無第四増上緣者雖具
前三緣若無増上卽成障礙法亦不生四緣
具足方成心法若能明了世閒因緣所生之
法方乃見無生之旨以卽生法達無生故且
生法尙不知正因云何能了無生妙理所以
華嚴鈔云緣起深義佛敎所宗自古諸德多
云三敎之宗儒則宗於五常道宗自然佛宗
因緣然老子雖云道生一一生二二生三三
生萬物似有因緣而非正因緣言道生一者
道卽虛無自然故彼又云人法地地法天天
法道道法自然謂虛通曰道卽自然而然是
雖有因緣亦成自然之義耳佛法雖有無師
智自然智而是常住眞理要假緣顯則亦因
緣矣故敎說三世修因契果非無善因惡因
故楞伽經大慧白佛佛說常不思議彼諸外
道亦有常不思議何以異耶佛言彼諸外道
無有常不思議以無因故我說常不思議有
因因於內證豈得同耶是則眞常亦因緣顯
淨名經云說法不有亦不無以因緣故諸法
生法華經云諸佛兩足尊知法常無性佛種

@@宗鏡七十二卷苐十張***
從緣起是故說一乘又經云一切諸法因緣
爲本中論云未曾有一法不從因緣生是故
一切法無不是空者則眞空中道亦因緣矣
若爾涅槃經云我觀諸行悉皆無常云何知
耶以因緣故若一切法從緣生者則知無常
是諸外道無有一法不從緣生是故無常則
外道有因緣矣釋曰此明外道在因緣内執
於緣相以爲常住是故破之言無常耳今明
敎詮因緣妙理具常無常豈得同耶況復宗
者從多分說所以因緣是所宗不應致疑故
知唯是一心緣起法門以法無自性隨心所
現所現之法全是自心終無心外法能與心
爲緣所以本末相收皆歸宗鏡何者内卽是
本外卽是末以唯心義則内收外託境生心
則末亦收内若以法性爲本法性融通緣起
相由則塵包大身毛容刹土故合爲一大緣
起也故知有智慧無多聞有多聞無智慧倶
不達實相聞慧具足眞見心原又經云若欲
學般若應學一切法以色無邊故般若無邊
又經云若欲了達因緣等無間緣所緣緣増
上緣者應當學般若智論釋云不破四緣之
義唯破四緣之執如水中之月不破所見只
破所取故知但有能取執情則非幻而成幻
法若成無所得慧則非幻尙自不生執喪情
虛萬法無咎般若眞性何所滯乎如大涅槃
經云菩薩善知諸緣菩薩摩訶薩不見色相
不見色緣不見色體不見色生不見色滅不
見一相不見異相不見見者不見相貎不見
受者何以故了因緣故如色一切法亦如是
又前十因四緣等義是約法相宗說略明行

宗鏡七十二卷苐十一張
***相今依法性宗自在無礙法門說明
其體性據華嚴法界緣起無盡宗亦有因門
六義緣起十義今且釋因門六義者一空有
力不待緣是刹那滅義由刹那滅故卽無自
體是空也由此滅故果法得生是有力也然
此謝滅非由緣力故不待緣二空有力待緣
是倶有義由倶有故方有卽顯是不有空義
也倶故能成有是有力也倶故非散是待緣
也三空無力待緣是待緣義由無自性故是
空也因不生緣生故是無力也四有有力不待
緣是決定義由自類不改故是有義然自不
改而生果故是有力義然此不改非由緣力
故不待緣五有有力待緣引自果義由引現
自果是有義雖得緣方生然不生緣果是有
力義卽由此故是待緣義六有無力待緣恒
隨轉義由隨他故無力是故待緣正因對緣
唯有三義一因有力不待緣全能生故不雜
緣力故二因有力待緣相資發故三因無力
待緣全不作故用緣故又由上三義因中各
有空有二義二門各三唯有六故不増減也
何故不立第四句無力不待緣義者以彼非
因義故不立問果中有六義不荅果中唯空
有二義謂從他生無體故是空義酬因故是
有義若約互爲因果說卽爲他因時具斯六
義與他作果時卽唯有二義是故六義唯在
因中待緣者待因事之外増上等三緣也若
緣起秘密義皆具此六義六義約體用各有
四句一約體有無四句一是有謂決定義故
二是無謂刹那滅義故三亦有亦無謂合彼
引自果及倶有無二是也四非有非無謂合
彼怚隨
@@宗鏡七十二卷苐十二張**
*轉及待衆緣無二是也二就用四句一由
合彼恒隨及待衆緣無二故是不自生二由
合彼刹那滅乃決定義無二故是不他生三
由合彼倶有及引自果無二故不共生也四
由具三句合其六義因義方成故非無因生
也中觀八不據遮詮六義約表詮八不約反
情理自現六義據現理情自亡有斯左右耳
六義開合者或約體唯一以因無二體故或
約義分二謂空有以無自性故緣起現前故
或約用分三一有力不待緣二有力待緣三
無力待緣初卽全有力後卽全無力中卽亦
有力亦無力第四句無力不待緣非因故不
論六義據緣起自體六相據緣起義門六義
由空有義故有相卽門由有力無力義故有相
入門由有待緣不待緣義故有同體異體門
由諸義門故得有毛容刹海等事也若論相
入相持皆因有力無力卽此二義不得同時
若倶有力無無力者卽成多果過一一各生
故若倶無力無有力者卽成無果過倶不生
故論云因不生緣生故緣不生因生故以一
有力能持多以多無力卽入一中以多有力
能持一以一無力卽入多中是以一塵有力
能舎刹海刹海無力潛入一中問有力無力
其義如何荅若以一有力者是空無性義無
性故能成諸法以有空義故一切法得成則
是一有力爲主多無力爲伴若以多有力者
則無一法而有自體能獨立者皆假衆緣相
待而成則多有力爲主一無力爲伴所以主
伴相成自他互立無伴則主不立闕自則他
不成又約用由相待故具有力無力義是相
收
@@宗鏡七十二卷苐十五張
***及相入二約體由相作故具有體無
體義是故相卽及相是經偈云諸法無作用
亦無有體性是故一切法各各不相知以他
而爲自故無體性以相待而成故無作用此
是無力義又因此無知無性方有緣起若一
法有體則不假相依若無相依則無諸法若
諸法不空則無道無果此是有力義次緣起
十門者卽緣起相由之力謂一與多互爲緣
起相由成立故有相卽相入等此有二種一
約緣用有有力無力相待相依全體相收故有
相入二約緣體有空不空能作所作全體相
是故有相卽此卽入二門復有二義一異體
相望故有微細隱顯謂異體相容是微細義
異體相是具隱顯義二同體内具德故有一
多廣狹謂同體相入故有一多無礙同體相
卽故有廣狹無礙又由以異攝同故有帝綂
義於時中故有十世義緣起無性故有性相
無礙義相關互攝故有主伴義十緣義者一
諸緣各異義大緣起中諸緣相望要須體用
各別不相雜亂方成緣起若雜亂者失本緣
法緣起不成此則諸緣各各自守一位經頌
云多中無一性一亦無有多二互徧相資義
要互相徧方成緣起如一緣徧應多緣各與
彼多全爲一故此一卽是多箇一也此卽一
一各具一切經頌云知以一故衆知以衆故
一三倶存無礙義凡是一緣要具前二以要
住自一方能徧應徧應多緣多緣方是一故
以一不自作一以多作一以多不自多以一
作多是故唯一多一自在無礙或舉體全住
是唯一也或舉體徧應是多一也或倶存或
雙泯或

宗鏡七十二卷苐十四張**
*揔合或全離經頌云諸法無所依但從和
合起此三門揔明緣起本法竟四異體相入
義謂法門力用遞相依持互形奪故各有全
力全無力義由一有力必不與多有力倶是
故無有一而不持多也由多無力必不與一
無力倶是故無有多而不入一也多持一依
亦然五異體相卽義諸緣相望全體形奪有
有體無體義是故一緣是能起能成故有體
多緣是所起所成故無體由一有體必不得
與多有體倶多無體必不得與一無體倶是
故無有不多之一無有不一之多六體用雙
融義一以體無不用故舉體全用卽有相入
無相卽義二用無不體故舉用全體卽唯有
相卽無相入義三歸體之用不礙用全用之
體不失體無礙雙存亦卽亦入自在俱現四
全用之體體泯全體之用用亡非卽非入圓
融一味五合前四句同一緣起無礙雙存六
泯前五句絕待離言冥同性海此上三門於
初異體門中顯義理竟七同體相入義謂前
一緣所有多一與彼一緣體無別故名爲同
體又由此一緣應多緣故先明相入謂一緣
有力能持多一多一無力依彼一緣是故一
能攝多多便入一八同體相卽義謂前一緣
所具多一亦有有體無體義故亦相卽以多
一無體由本一成多卽一也由本一有體能
持多一全一攝多如一有多空旣爾多有一
空亦然九倶融無礙義同前六句體用雙融
此三門於前第二同體門中辯義理竟十同
異圓滿義以前九門揔合爲一大緣起令多
種義門同時具足由住一徧應故有廣狹自
在
@@宗鏡七十二卷苐十五張**
*門由就體有相卽就用有相入由異體相
容具微細門由異體相卽具隱顯門就用相
入爲顯就體相卽爲隱又由異體相入帶同
體相入具帝綂門由此大緣起卽無礙法界
有託事門顯於時中有十世門相關互攝有
主伴門此圓滿門就第三門中以辯義理竟
經頌云菩薩善觀緣起法於一法中解衆多
衆多法中解了一如是理事開合緣性融通
方達一心無盡之用華嚴演義釋云夫緣起
者初有三門一異體門二同體門三同異合
明門所有同異體者以諸緣起門内有二義
故一不相由義謂自具德故如因中不待緣
是二相由義如待緣等是也初卽同體門後
卽異體門若爾何以初異體門中云諸緣各
別不相雜亂第二同體門中云互相徧應方
成緣起釋曰謂要由各異方得待緣要由徧
應方自具德耳所以前之二門各生三者一
互相依持有力無力故二互相形奪有體無
體故三體用雙融無前後故此卽緣起大意
次第一異體門者然由相成方各有體二互
徧相資義者卽同體門則具多箇一如十錢
爲緣當體自是本一應二之時乃詺初一以
爲二一應三爲三一乃至應十爲十一故有
多一若此一緣不具多一則資應不徧不成
緣起此則一一各具一切者一旣有十二三
四等亦各有十故云一一各具如十錢爲喻
其法界差別無盡法中各各徧應故隨一一
各具法界差別法也三俱存無礙義者唯一
多一自在無礙者揔明欲多常多欲一常一
故云自在一或舉體徧應二或舉體全住三
或
@@宗鏡七十二卷十六張***
倶存者倶存住自及徧應也亦倶存唯一及
多一也四雙泯者卽由倶存則相卽奪故住
一卽徧應非住一也徧應卽住一非徧應也
五或揔合者合前四句爲解境故六或全離
者全離前五成行境故四異門相入義者遞
相依持者以是緣起一多等非定性一多等
謂一有定性不由於多多有定性不由於一
今由一無定性假多而起多無定性由一而
生故由無性平等之義方成緣起若有一可
一此是自性一若有多可多此是定性多若
是定性多多不因於一若是定性一一不因
於多今由多故一此一不自一今由一故多
此多不自多此多則無力此一不自一此一
則無力無力隨有力一多互相收故隨一佛
會卽一切佛會一切法會卽是一法會故此
一法會不動而常徧不分而常多前後互相
成如何不信又謂前一望多中一爲持邊一
能攝多一爲依邊一能入多如一望多有依
有持者有依者卽前多持故一成也有持者
卽前一有力爲多依故言全力者成上持言
無力者成上依言常含多在已中者一有力
爲持能攝多故言潛入已在多中者一無力
爲依便入多故倶存雙泯者謂一攝多是第
一句多攝一是第二句倶存卽第三句謂卽
一攝一入時卽多攝多入故雙泯者卽第四
句一攝一入故則多攝多入故便一攝一入
泯多攝多入故卽一攝一入故則多攝多人
泯故云雙泯對前別明二句則有四句亦可
成六五倶照前四成解境故六頓絕前五成
行境故五異體相卽義者爲能起邊卽有體

宗鏡七十二卷十七張***
爲所起邊卽無體如云法從緣生是法卽空
意取所生空也空卽無體義若形奪者以能
起之緣形對所起奪彼所起令無體也由一
有體不得與多有體倶者謂有難言一之與
多倶有有體無體二義云何獨言一有體耶
故今通云由有無義不得並故今一爲能起
邊多必是所起故若不爾者能所不成緣起
亦壞是故無有不多之一者此一是多故無
有不一之多者此多是一故問一不卽多有
何過荅有二過故一不成多過謂旣不成多
餘亦不成多故如一不成十二三四等亦不
成十故無十過二不成一過謂若一不成十
此卽不成一由十不成故一義亦不成以無
於十是誰一故一不卽多成過旣爾多不卽
一成過亦然又若不相卽緣起門中空有二
義卽不成立便有自性斷滅等過故倶存雙
泯者倶謂正一攝他同已廢已同他時卽是
多攝一同已廢已同一也雙泯者以一望於
他二義卽是多望於一二義故則一望於他
二義泯矣多望於一二義卽是一望於多二
義故卽多望於一二義泯也旨不異前思之
六體用雙融義者一以體就用二以用就體
三體用雙存四體用雙泯以體用交徹形奪
兩亡卽入同原故圓融一味五成解境六成
行境七同體相入義者此門卽指前第二門
以第二是本同體門故如一本自是一爲本
一應二爲二一應三爲三一等只是一箇一
對他成多亦如一人望父名子望子名父望
兄爲弟望弟爲兄等同一人體而有多名今
本一如一人多一如諸名也八同體相卽義

@@宗鏡七十二卷十八張***
者一有多空旣爾者例多一有體也由有多
一方詺本一爲本一故多一有體本一無體
也多一有體故能攝本一本一無體潛入多
一九倶融無礙者同前異體門也卽前第六
門謂同體緣起法中力用交涉全體融合方
成緣起十同異圓滿義者謂前來異體四門
同體四門及第三同異倶存並不出同異合
居一處不偏一門故云圓滿若具足皆具十
玄有多種義門有本有末有同有異有卽有
入四句六句等合前九門爲同時門也且如
由累體相入帶同體相入故有帝綂門者同
體相入一中已含於多更入異體故有重重
之義同體相入如鏡已含多影更入異體如
含影之鏡更入餘鏡故有重重無盡之義餘
九玄如文今結屬者由第一本門之中融同
異故今則融前六門則異體中三門與同體
三門相成無異體同體不成無同體異體不
成故六門相成後之七門從前三生前三融
故後七必融故十門一際也例前第三融通
亦有六句一或舉體全異具入卽俱二或舉
體全同亦具入卽倶三或具同異雙現無二
體故四或雙非同異以相奪倶盡故謂同卽
異故非同異卽同故非異五或具前四爲解
境故六或絕前五成行境故故約智顯理諸
門不同廢智忘筌一切叵說說與不說無礙
難思沒同果海唯亡言辵照庶幾玄取耳如
上緣起㧾因云外由内樂本末相收外諸器
界内識頓變増上之果亦因自業故云內變
内卽是本外卽是末以唯心義則内收外以
末攝本若以法性爲本法性融通緣起相由

@@
宗鏡七十二卷十九張***則塵包大
身毛容刹土故合爲一
大緣
起宗鏡錄卷第七十二筞音義寬<苦官反>斧<方巨反斧鈛也>綰<烏板反>
詺<彌正反>叵<普火反
>戊申歲分司大藏都監開板

宗鏡錄卷第七十三策
慧日永明寺主智覺禪師延壽集
夫八識之中覆眞習妄何識造業何識爲因
何識爲依成其妄種荅前五識取塵第六
識爲因第七識計我造業第八識爲依以此
生死苦果不斷楞伽經偈云如水大流盡彼
浪則不起如是意識滅種種識不生釋云謂
五識取塵轉入六識六識記法爲因七識攀
緣六識造善惡業得未來生死覆障八識不
得顯現苦五識不取塵卽無六識六識無故
七識不生七識不生故則無善惡業無善惡
業故卽無生死無生死故如來藏心湛然常
住卽是六七識滅建立八識又八識爲五六
七識所依與諸識作因者卽第六識心諸識
依之如水盡則無波浪六識滅七識亦不生
故云一念無明風皷動眞如海無明風盡識
浪不生則覺海性澄源源澄覺元妙問一切
世閒因果相酬生死不絕於諸識中何識爲
主荅生滅因緣最初依阿頼耶識爲體以意
識爲用如是三世因果流轉不絕功在意識
以是義故意名相續識起信論云復次生滅
因緣者謂諸衆生依心意識轉此義云何以
依阿頼耶識有無明不覺起能見能現能取
境界分別相續說名爲意此意復有五種異
名一名業識謂無明力不覺心動二名轉識
謂依動心能見境相三名現識謂現一切境
界相猶如明鏡現衆色像現識亦爾如其五
境對至卽現無有前後不由功力四名智識
謂分別染淨諸差別法五名相續識謂恒作
意相應不斷任持過去善惡等業令無失壞

@@宗鏡七十三卷二張**
*成熟現未苦樂等報使無違越已曾經事
忽然憶念未曾經事妄生分別是故三界一
切皆以心爲自性離心則無六塵境界何以
故一切諸法以心爲主從妄念起凡所分別
皆分別自心心不見心無相可得是故當知
一切世閒境界之相皆依衆生無明妄念而
得建立如鏡中像無體可得唯從虛妄分別
心轉心生則種種法生心滅則種種法滅故
釋云通論五種之識皆名爲意就本而言但
取業識以最微細作諸識本故如是業識見
相未分然諸菩薩知心妄動無前境界了一
切法唯是識量捨前外執順業識義故名業
識心不見心無相可得者是明諸法非有之
義入楞伽經偈云身資生住持若如夢中生
應有二種心而心無二相如刀不自割如指
不自觸如心不自見其事亦如是若如夢中
所見諸事是實有者卽有能見所見二相而
其夢中實無二法三界諸心皆如此夢離心
之外無可分別故言一切分別卽分別自心
而就自心不能自見如刀指等故言心不見
心旣無他可見亦不能自見所見無故能見
不成能所二相皆無所得故言無相可得又
一心隨無明動作五種識故說三界唯心轉
也此心隨熏似現雖有種種然窮其因緣唯
心作也離現識則無六塵境反驗六塵唯是
一心故云離心則無境等問現有六塵境云
何唯心荅以一切法皆是此心隨熏所起更
無異體故說唯心疑云何作諸法耶荅由妄
念熏故生起諸法故云從妄念起亦可疑云
法旣唯心我何不見而我所見唯是異心釋
云
@@宗鏡七十三卷苐三張***
異心者是妄念分別而作故云妄念生也旣
境唯識無外異法是故種種分別皆是自心
卽塵無相識不自緣是故無塵識不生則心
不見心矣攝論云無有別法能取別法能所
旣窮故無相可得也心生種種法生心滅種
種法滅者瑜伽論問諸修觀行者見徧計所
執無相時當言入何等性荅入圓成實性問
入圓成實性時當言遣何等性荅遣依他起
性以此當知唯識觀成則無有識楞伽經偈
亦云無心之心量我說爲心量此之謂也若
依此論無明動眞如成生滅緣起無明風滅
識浪卽止唯是眞如平等平等也此境界離
心之外無體可得也又亦卽是心故復無體
也如鏡外無體鏡内復無體也疑云旣其無
體何以宛然顯現釋云並是眞心之上虛妄
顯現何處有體而可得也疑云何以知心上
顯現釋云以心生則種種法生以無明力不
覺心動能現一切境界則心隨熏動故云生
也若無明滅境界隨滅諸分別識皆滅無餘
故言心滅則種種法滅此則心原還淨故云
滅也旣心隨不覺妄現諸境則驗諸境唯心
無體也又夫心者形於未兆動靜無不應於
自心如詩云願言則啑願思也言我也謂人
或思已則啑故知心應千里設有處遠而思
者我皆知矣是以萬事唯心先知故得稱心
靈斯之謂也如太山吴伯武與弟相失二十
餘年相遇於巿仍共相敺伯武覺心神悲慟
因問乃兄弟也問生滅因緣別以何爲因
以何爲緣而得生起荅古師釋云生滅因
緣體相有二一阿頼耶心體不守自性變作

宗鏡七十三卷苐四張*
**諸法是生滅因根本無明熏動心體是
生滅緣又復無明住地諸染根本起諸生滅
故說爲因六塵境界能動七識波浪生滅是
生滅緣依此二義以顯因緣諸生滅相聚集
而生故名衆生而無別體唯依心體故言依
心卽是阿頼耶自心相也又眞妄和合諸識
緣起以四句辯之一以如來藏唯不生滅如
水濕性二七識唯生滅如水波浪三頼耶識
亦生亦滅亦不生滅如海含動靜四無明倒
執非生滅非不生滅如起浪猛風非水非浪
問頼耶旣通動靜不應唯在生滅門荅爲起
靜以成動無別有動體是故靜性隨於動亦
在生滅門中非直頼耶具動靜在此生滅中
亦乃如來藏唯不動亦在此門中何以故彼
生滅無別體故如水作波又起信論說無明
爲因境界爲緣生三細之識六麤之相則隨
迷昧之緣而沉六趣始覺爲因五度爲緣則
隨悟解之緣而昇一乘又說迷則有過恒沙
等妄染之法卽染緣生而淨緣滅悟則有過
恒沙等諸淨功德卽淨緣起而染緣亡然但
一心所作更無二原義說逐悟逐迷實無能
逐所逐故論云以一切法皆從心起妄念而
生凡所分別皆分別自心心不見心無相可
得如古德釋彼水之喻眞如生滅二門以水
濕喻心眞如以波動喻心生滅波無異濕之
動則無異眞如之生滅卽水以辯於波不變
性而緣起也水無異動之濕則無有離生滅
之眞如卽波以明於水不捨緣而卽眞也
問記憶之事定屬何法而生荅大乘說能
記憶法有一一自證分能記憶見分二別境
中念
@@宗鏡七十三卷苐五張*
**能記憶曾所更事三識中種子能不妄
生自現行唯識疏云如不曾更境必不能憶
如現行色曾被見分緣者後必能憶若不曾
爲相分緣者後時必不能記憶也以能緣見
分於過去時及現在世但緣相分不曾自緣
前已滅心旣過去已今時見分有何所以能
自憶持以於昔時不曾返緣自見分故旣許
今時心心所法能自記憶明由昔時有自證
分緣於見分證彼緣境作量果故故今
能憶問生滅門中有漏位内約敎所論有幾
種生死荅略有二種一分叚二變易識論
云一分叚生死謂諸有漏善不善業由煩惱
障緣助勢力所感三界麤異熟果身命短長
隨因緣力有定劑限故名分叚二不思議變
易生死謂諸無漏有分別業由所知障緣助
勢力所感殊勝細異熟果由悲願力故轉身
命無定劑限故名變易無漏定願正所資感
妙用難惻名不思議或名意生身隨意願成
故如契經說如取爲緣有漏業因續後有者
而生三有如是無明習地爲緣無漏業因有
阿羅漢獨覺已得自在菩薩三種意生身亦
名變化身無漏定力轉令異本如變化故
問論云所知障不障解脫無能發業潤生用
故何用資感生死苦爲荅成二利故更須
資生論云自證菩提利樂他故謂不定性獨
覺聲聞及得自在大願菩薩已永斷伏煩惱
障故無容復受當分叚身恐廢長時修菩薩
行逐以無漏勝定願力如延壽法資現身因
令彼長時與果不絕數數如是定願資助乃
至證得無上菩提彼復何須所知障助旣未
圓證
@@宗鏡七十三卷苐六張*
**無相大悲不執菩提有情實有無由發
起猛利悲願又所知障障大菩提爲永斷除
留身久住又所知障爲有漏依此障若無彼
定非有故於身住有大助力若所留身有漏
定願所資助者分叚身攝二乘異生所知境
故無漏定願所資助者變易身攝非彼境故
由此應知變易生死性是有漏異熟果攝於
無漏業是増上果釋云得自在大願菩薩已
永斷伏煩惱障者謂八地已去菩薩雖藉煩
惱生死受生不同几夫及二乘說現及種潤
由起煩惱利益有情業勢方能感生死果煩
惱若伏業勢便盡故須法執助願受生故已
永斷伏無容復受當分叚果旣有二利之益
觀知分叚報終恐廢長時修菩薩行逐入無
漏勝定勝願之力如阿羅漢延壽之法資現
身之因卽資過去感令身業令業長時與果
不絕旣未圓證無相大悲不執菩提有情實
有無由發起猛利悲願者旣未成佛圓證無
相大悲一味平等之解若不執菩提可求有
情可度爲實有者無有因由可能起猛利大
悲及猛利願以所知障可求可度執爲先方
能發起無漏業故說業爲因以是勝故無明
爲緣以踈遠故非如煩惱資有漏業但緣義
同少分相似又所知障障大菩提正障智故
爲永斷除此所知障留身乆住說之爲緣爲
所斷緣故又此所知障能爲一切有漏之依
由有此障倶諸行法不成無漏故此所依之
障若無彼能依有漏決定非有今旣留身乆
住由有所知障爲緣故說此障爲於身住有
大助力說爲緣也此變易生死乃是菩薩成
就悲

宗鏡七十三卷苐七張***
願圓滿菩提若分叚生死卽是凡夫妄心所
造念念耽著入大苦輪無有休息如大涅槃
經云佛告迦葉世閒衆生顚倒覆心貪著生
相猒患老死迦葉菩薩不爾觀其初生已見
過患迦葉如有女人入於他舎是女端正顏
貎繪麗以好瓔珞莊嚴其身主人見已便問
言汝字何等繫屬於誰女人荅言我身卽是
功德大天主人問言汝所至處爲何所作女
人荅言我所至處能與種種金銀琉璃玻*
眞珠珊瑚琥珀硨磲瑪瑙象馬車乘奴婢㒒
使主人聞已心生歡喜踊躍無量我今福德
故令汝來至我舎宅卽便燒香散華供養恭
敬禮拜復於門外更見一女其形醜陋衣裳
弊壞多諸垢膩皮膚皴裂其色艾白見已問
言汝字何等繫屬誰家女人荅言我字黑闇
復問何故名爲黑闇女人荅言我所行處能
令其家所有財寶一切衰耗主人聞已卽持
利刀作如是言汝若不去當斷汝命女人荅
言汝甚愚癡無有智慧主人問言云何名爲
癡無智慧女人荅言汝舎中者卽是我姉我
常與姉進止共倶汝若驅我亦當驅彼主人
還入問功德天外有一女云是汝妹實爲是
不功德天言實是我妹我與此妹行住共倶
未曾相離隨所住處我常作好彼常作惡我
常利益彼作衰耗若愛我者亦應愛彼若見
恭敬亦應敬彼主人卽言若有如是好惡事
者我倶不用各隨意去是時二女倶共相將
還其所止爾時主人見其還去心生歡喜踊
躍無量釋曰功德天者卽喻於生黑闇女者
卽喻於死只是世閒生死二法諸惡之本衆

@@宗鏡七十三卷苐八張*
苦之原賢聖共詞愚癡所蔽主人見巳者心
瞩於境名爲見也卽便問言者以解觀生求
生之實名爲問女人荅言者境對於心義稱
荅也功德大天者喻生是出相也功德報主
具六識光明照六塵境界名功德天也繫屬
於誰者應言屬惑業我今福德者宿修善因
今受天報名至我宅也復於門外者死捨身
家義云門外繫屬誰家者緣應卽死無所屬
也我字黑闇者死是沒相雖有五根無所覺
知名黑闇也我常與姉進止共倶者卽生卽
死爲進止倶主人卽言若有如是好惡事者
我倶不用者夫於生不喜者見死則不憂也
爾時主人見其還去心生歡喜踊躍無量者
證初地時離分叚死入歡喜地故云歡喜無
量問唯有内識而無外緣云何復說六趣
輪迴生死相續荅識論頌云由諸業習氣
二取習氣倶前異熟旣盡復生餘異熟諸業
謂福業罪業不動業卽有漏善不善思業思
業之眷屬亦立業名同招引滿異熟果故此
雖纔起無閒卽滅無義能招當異熟果而熏
本識起自功能卽此功能說爲習氣是業氣
分熏習所成簡曾現業故名習氣如是習氣
展轉相續至成熟時招異熟果此顯當果勝
増上緣相見名色心及心所本末彼取皆二
取攝彼所熏發親能生彼本識上功能名二
取習氣此顯來世異熟果心及彼相應諸因
緣種謂倶業種二取種倶是踈親緣互相助
義業招生顯故頌先說前異熟者謂前前生
業異熟果餘異熟者謂後後生業異熟果雖
二取種受果無窮而業習氣受果有盡由異

@@宗鏡七十三卷苐九張**和
熟果性別難招等流増上性同易感由感餘
生業等種熟前異熟果受用盡時後別能生
餘異熟果由斯生死輪轉無窮何假外緣方
得相續此頌意說由業二取生死輪迴皆不
離識心心所法爲彼性故釋云此雖纔起無
閒卽滅無義能招當異熟果者雖現用無有
過去體能招當來眞異熟果而現行之業當
造之時熏於本識起自業之功能功能卽習
氣習氣展轉相續至成熟時招異熟果相見
名色心及心所本末彼取皆二取攝者一者
相見謂卽取彼實能取實所取名二取二者
取名色色者色藴名者四藴卽是執取五藴
爲義前言相中亦通取無爲以爲本質故今
此唯顯取親所緣不能緣得心外法故又變
無爲之影相分亦名所攝不離心等故三者
取心及心所一切五藴法不離此二故四者
本末謂取親果第八識是諸異熟之根本故
又揔報品故名本餘識等異熟別報品故名
末卽取一異熟也五彼取者卽彼上四取也
此諸取皆是二取所攝卽是現行之取也雖
二取種受果無窮而業習氣受果有盡由異
熟果性別難招等流増上性同易感者二取
種子受果無窮攝論說習氣有盡所以者何
由異熟果一者性別與業性殊不多相順二
者難招業雖招得謂必異世果方熟故業習
氣有盡如沉麝穢草有萎歇故其等流果及
増上果一者性同體性相順二者易感同時
生故此念熏已卽能生果故二取種易感果
也何者爲等流何者爲増上増上寬但等流
必増上等流者謂種子與現行及自種爲倶

宗鏡七十三卷苐十張*
生同類因故也増上處無別體卽等流性故
又是等流果故性同是増上果故易感又種
望現行是増上望自類種是等流業種望彼
現及種皆異性故但是異熟前異熟受用盡
時復不能生餘異熟果意由感當來餘生業
等種子熟故於今身中前異熟果受用盡時
卽是此身臨終之位彼所熟業復別能生彼
餘果起卽先業盡時後果種熟時其異熟果
而復得生所以生死不斷絕也由此業果無
斷生死相續輪轉無窮何假藉心外之緣方
得生死相續此相續識無有斷時若未觸途
成觀諦了自心皆對境生疑執有前法一切
生死盡是疑情但了唯心自然無咎若疑蛇
得病豈有實境居懷猶懸砂止飢但是自心
想起如晉書樂廣傳廣在親客久闊不復來
廣問其故荅曰前在座蒙賜酒見杯中有蛇
意甚惡之旣飮而疾于時河南廳署壁上有
角角邊畫作蛇廣意杯中蛇卽角影也復置
酒前處客豁然意解沉痾頓愈又律中四食
章古師義門手鈔云思食者如饑馑之歲小
兒從母求食啼而不止母遂懸砂囊誑云此
是飯兒七日諦視其囊將爲是食其母七日
後解下視之其兒見是砂絕望因此命終方
驗生老病死皆是自心地水火風終無別體
是以衆生耽著生死二乘厭畏生死皆不了
心外無法爲境所留取捨雖殊倶非解脫何
者衆生爲生死縛二乘被涅槃縛如楞伽經
云復次大慧諸聲聞衆畏生死妄想苦而求
涅槃不知生死涅槃差別之相一切皆是妄
分別有無所有故妄計未來諸根境滅以爲

@@宗鏡七十三卷十一張*涅槃
不知證自知境界轉所依藏識爲大涅槃彼
愚癡人不知去來現在諸佛所說自心境界
取心外境常於生死輪轉不絕問生死相
續由二取有支我執名言二種習氣成異熟
果者其生死業先來後去定屬何識荅唯
第八識是諸異熟之根本若無此識生死不
成由前七轉識有閒斷非主故此識亦名執
持識能執持種子根身初一念有執趣結生
相續義卽是界趣生義此執趣結生不通果
位八地巳上不通執趣結生也今但取執持
種子根身義故名執持義此通一切位此是
生位最初攬胎成體乃至死時前諸識悉皆
惛昧遷謝唯異熟識最後執受身分捨執受
處冷觸便生壽煖識三不相離故冷觸起時
卽是非情雖變亦緣而不執受故由此爲凡
爲聖常作所依捨生趣生恒爲其主問生
死依處約有幾事荅生死流轉所依事有
三經云有三種流轉一是處流轉於三世處
由我分別二是事流轉由外六處由我取執
三如是而轉諸業異熟相續流轉問由
二取習氣成生死者必因現行功能方成習
氣且現行何法熏成生死荅初因無明不
了發業次因情愛貪著潤生故云從癡有愛
則我病生以癡愛故則念念相續當知念卽
生死經云起一念善受人天身起一念惡受
三塗身故知日夜念念造未來生死之身有
何窮盡安般守意經序云彈指之閒心九百
六十轉一日一夕十三億意意有一身心不
自知猶彼種夫也菩薩處胎經云一彈指頃
有三十二億百千念念念成形形形皆

@@宗鏡七十三卷十二張*
有識佛之威神入彼微識中皆令得度此識
敎化非無識也問生死之法是有是無
荅非有非無何者若言是有一身内外地水
火風各各性空未曾聚散所以無生之生可
說爲生無滅之滅可說爲滅如菴提遮女師
子吼了義經云若能明知地水火風四緣畢
竟未曾自得有所和合而能隨其所冝有所
說者是爲生義乃至若能明知地水火風畢
竟不自得有所散壞而能隨其所冝有所說
者是爲死義若言是無以染淨眞如不守自
性不覺隨緣起幻生滅故云法身流轉五道
号曰衆生如上所明凡聖二種生死須知生
死中道方離斷常是以生之無生眞性湛然
無生之生業果宛然眞性湛然不可執常業
果宛然不可執斷又復諸佛出世尙如空華
亂生亂滅況衆生顚倒生死但如妄夢如狂
醉豈是實耶融大師云一切凡聖三塗已上
種智已還皆妄想謂有並是夢中如人夢中
見在地獄種種方便求脫浪生辛苦但抖擻
令覺卽一切事盡無如今並是夢中所作還
受夢報又如狂醉之人恒隨物轉所以一切
衆生飮無明酒臥五住地長劫惛然孰有醒
者忽得見性之時如同醉醒如經偈云譬如
惛醉人酒消然後醒得佛無上體是我眞法
身又若人宗鏡中頓明實性反觀世閒生死
名相虛誑猶如兒戲復似技人然雖改換千差
一性宛然不動如草堂和尙偈云樂兒本是
一形軀乍作官人乍作奴名目服章雖改變
始終奴主了無殊
宗鏡錄卷第七十三筞

音義
劑<在詣反>繪<胡對反>珊<蘇干反>瑚<戶吴反>硨<尺遮反>磲<强魚
><反>碼<莫下反>碯<奴浩反>膩<女利反>皴<七倫反皮細起也>艾<五
壁>耗<呼到反>萎<於爲反蔫也>歇<許竭反氣洩也>痾<烏何反>馑<渠悋
反>抖<當口反>擻<蘇后
反>戊申歲分司大藏都監
開板宗鏡七十三卷十三張*

@@宗鏡錄卷第七十四筞
慧日永明寺主智覺禪師延壽集
夫生死輪迴不待外緣旣由内識此卽有漏
異生生死相續諸佛菩薩淨法相續爲復亦
由内識爲復別有淨體荅淨法相續應知
亦然論云謂無始來依附本識有無漏種由
轉識等數數熏發漸漸増勝乃至究竟得成
佛時轉捨本來雜染識種轉得始起清淨種
識任持一切功德種子由本願力盡未來際
起諸妙用相續無窮由此應知唯有内識釋
云由法爾種新所熏發由本願力卽佛世尊
利他無盡清淨種識皆通現種皆唯第八能
持種故由此上來所說染淨道理應知諸法
相續唯有内識也問人法二空一心妙理
云何又說四相所遷二死相續且如四相之
中生相則内外無從推不可得住相則念念
不住異相則雖似遷移體未嘗變滅相則法
本不然今亦無滅荅四相有二一麤約果
報而說卽生老病死此亦四相二細卽生住
異滅據惑業而論如起信論中釋云不覺心
起名爲生能見能現妄取境界起念相續名
之爲住執取計名名之爲異造作諸業名之
爲滅雖卽四相似分倶是一心而轉然世人
多執住相以爲現見今須推破以顯眞空凡
有一切住持境界悉如夢中似有非實以隨
心所現外境本空故心亦無生念念不住如
大智度論云佛說諸法無有根本定實如毫
氂許所有欲證明是事故說夢中受五欲譬
如須菩提意若一切法畢竟空無所有性今
何以故現有眼見耳聞法以是故佛說夢譬

@@宗鏡七十四卷苐二張*喻如
人夢力故雖無實事而有種種聞見瞋處喜
處覺人在傍則無所見如是凡夫人無明顚
倒力故妄有所見聖人覺悟則無所見一切
法若有漏若無漏若有爲若無爲皆不實虛
妄故有見聞又云現在色亦無住時若法後
見壞相當知初生時壞相已隨逐微細故不
識如人著屐若初日新而無有舊後應常新
不應有舊若無舊應是常常故無罪無福無
罪無福故則世俗法亂復次生滅相常隨作
法無有住時若有住時則無生滅夫受生死
者初因妄識造分別業因茲有身今先推此
身聚散非有以身是積聚義内外四大假和
合成微細推窮事無和合以風火常舉地水
恒沉一一大性各無定體風以動爲性乃附
物而彰眞理不遷湛然常寂火以熱爲性未
必皆燒如雲中身内之火何不焚爇地以堅
爲性且如銅鐵遇鎔成水剛柔不定水以濕
爲性因火卽乾又寒堅煖釋凝流無體各各
旣無和合非有如一狗無師子性聚羣狗而
亦不成似一盲不見於明合衆盲而終不覩
寶藏論云清虛之理畢竟無身旣知身空又
執識煖息三事實有能爲生死成就命根者
台敎云此身無常攬壽愋識三事而有身身
但假名三事無常無別身也息之出入計爲
壽命息出不反身如瓦礫命寧可保若煖氣
持水水潤於地妄謂此身爲常存者火從緣
生緣散故卽火滅身便臭爛業計妄識刹那
異趣謂我常自在業若纔斷心卽託生身便
散滅大集經云出胎盛年衰老皆是業持三
事生滅相續不斷凡夫不了妄取身相

宗鏡七十四卷苐三張*不
覺氣斷三事分離又如出入息相續百千萬
出入息一一息中身不可得刹那心識次第
生滅無量一一刹那身不可得不臭不爛三
大成皮肉骨髓一一驗之虛假身不可得離
此三事無別有身故知身命本空生死恒寂
凡夫不了枉入苦輪命如風裡之殘燈刹那
磨滅身似潭中之聚沫倐爾消洋所以經云
解無不生了有不死若了有空而無我無我
令誰生解本無而不生不生令誰死唯持種
本識妙湛眞心體性圓明寂然常住處異生
位持無漏而常熏至佛果門續菩提而不斷
又心性本來離生滅相而有無明迷自心性
由違心性離相寂靜故能生起動四相四相
無明和合力故能令心體生住異滅經云卽
此法身爲諸煩惱之所飄動住來生死名爲
衆生起信論明自性清淨心因無明風動四
相流轉唯一夢心處夢之士謂爲前後各隨
智力淺深分分而覺大覺之者知夢四相唯
一淨心無有體性可辯前後故論云四相倶
時無有自立生住異滅一心而轉四相倶有
爲心所成離一心外無別自體故言倶時而
有無有自立者本來平等同一本覺故如般
若燈論偈云生死有際不佛言畢竟無此生
死無際前後不可得如般若經云復次極勇
猛如涅槃無際一切法亦無際何者生死以
涅槃爲際涅槃以生死爲際旣不得生死亦
不得涅槃生死涅槃旣不可得則一切法悉
無際如是但了本覺一心念念契圓常之道
若逐無明散意塵塵成生死之輪得失在人
法無邪正取捨任已道絕昇沉但自内觀

@@宗鏡七十四卷苐四張榮*
躡普門而頓入唯當正眼履一道以圓成
問動識相與眞心性旣非一異爲復可壞不
可壞若不可壞則爲墮常若可壞則歸斷滅
荅旣非一而非是異卽亦可壞而不可壞起
信論云一切心識相卽是無明相與本覺非
一非異非是可壞非不可壞如海水與波非
一非異波因風動非水性動若風止時波動
卽滅非水性滅衆生亦爾自性清淨心因無
明風動起識波浪如是三事皆無形相非一
非異然性淨心是動識本無明滅時動識隨
滅智性不壞根本無明滅者是合風滅相續
卽滅者業識等滅合動相滅也智性不壞者
隨染本覺神解之性名爲智性是合濕性不
壞問生死種子不斷皆因發業潤生於煩
惱中何法發業何法潤生荅夫業性本空
結成多種先論黑白行相後辯發潤根由今
初黑白行相者如大涅槃經云佛言復次善
男子次當觀業何以故有智之人當作是念
受想觸欲卽是煩惱者能作生業不作受業
如是煩惱與業共行則有二種一作生業二
作受業是故智者當觀於業是業三種謂身
口意善男子身口二業亦名爲業亦名業果
意唯名業不名爲果以業因故則名爲業善
男子身口二業名爲外業意業名因是三種
業共煩惱行故作二種業一者生業二者受
業善男子正業者卽意業也期業者謂身口
業先發故名意業從意業生名身口業是故
意業得名爲正智者觀業已次觀業因業因
者卽無明觸因無明觸衆生求有求有因緣
卽是愛也愛因緣故造作三種身口意業善

@@宗鏡七十四卷苐五張榮
男子智者如是觀業因已次觀果報果報有
四一者黑黑果報二者白白果報三者雜雜
果報四者不黑不白果報黑黑果報者作業
時垢果報亦垢白白果報者名無漏業迦葉
菩薩白佛言世尊先說無漏無有果報今云
何言不白不黑果報耶佛言善男子是義有
二一者亦果亦報二者唯果非報黑黑果報
亦名爲果亦名爲報黑因生故得名爲果能
作因故復名爲報淨雜亦爾無漏果者故名
爲果不作他因不名爲報迦葉菩薩白佛言
世尊是無漏業非是黑法何因緣故不名爲
白善男子無有報故不名爲白對治黑故故
名爲白我今乃說受果報者名爲黑白是無
漏業不受報故不名爲白名爲寂靜故知業
不可作果不可逃如經偈云非空非海中非
入山石閒無有也方所脫之不受業唯除不
作則無果得道則業亡如氣歔旃陀羅造惡
業而得生天鴦崛魔羅作逆罪而得解脫果
是知受身已來無有不作業者設今生不作
過去曾爲但悟此宗無不解脫何以解脫若
入宗鏡人法自空人空則不見有能作業之
人法空則不見所受果之處只爲妄執人法
而造業不出心境而受殃但心境倶亡卽當
處解脫故知一切善惡諸法無有定相由心
迴轉得失任緣如大涅槃經云佛言善男子
若言諸業定得報者則不得有修習梵行解
脫涅槃當知是人非我弟子是魔眷屬若言諸
業有定不定定者現報生報後報不定者緣
合則受不合不受以是義故應有梵行解脫
涅槃當知是人眞我弟子非魔眷屬乃至譬

宗鏡七十四卷苐六張榮
如二人俱涉險路一則有目一則盲瞽有目
之人直過無患盲者墜落墮深坑險故知得
宗鏡之眼者終不墮三有之險陷五欲之坑
自然直過無疑常居覺地次辯發潤根由者
若分別煩惱正發業倶生無明助發業發者
動作義業者招感義倶生能潤生分別能造
業招生過重倶生能潤生過輕若分別發人
天業卽倶生助發以人天業難發要假倶生
助若分別發三塗業不假倶生助發以分別
猛利故不要助發問倶生分別二種何別
荅古釋經論正意卽分別麤倶生細唯識論
云倶生我執無始時來虛妄熏習内力常與
身倶不待邪敎及邪分別仼運轉故名倶生
十地論云遠隨現行不作意緣無始至今任
運而有不假作意分別尋伺如小孩兒見母
生喜是倶生貪見別人啼哭是倶生瞋卽不
假別緣分別尋伺求自任運起故知倶生細
唯識論云分別我執亦由現世外緣方起非
與身倶要待邪敎邪師及邪分別然後方起
又此三緣前二是麤第三自思惟細經云緣
力斷善根地獄生時續因力斷善根地獄死
時續卽自邪思惟是因力餘二是緣力所以
首楞嚴經云佛告阿難一切衆生輪迴世閒
由二顚倒分別見妄當處發生當業輪轉云
何二見一者衆生別業妄見二者衆生同分
妄見云何名爲別業妄見阿難如世閒人目
有赤眚夜見燈光別有圓影五色重疊於意
云何此夜燈明所現圓光爲是燈色爲當見
色阿難此若燈色則非眚人何不同見而此
圓影唯眚之觀若是見色見已成色則彼眚

@@宗鏡七十四卷苐七張榮
人見圓影者名爲何等復次阿難若此圓影
離燈別有則合傍觀屛悵几筵有圓影出離
見別有應非眼瞩云何眚人目見圓影是故
當知色實在燈見病爲影影見俱眚見眚非
病終不應言是燈是見於是中有非燈非見
如第二月非體非影何以故第二之觀捏所
成故諸有智者不應說言此捏根元是形非
形離見非見此亦如是目眚所成今欲名誰
是燈是見何況分別非燈非見云何名爲同
分妄見阿難此閻浮提除大海水中閒平陸
有三千洲正中大洲東西括量大國凡有二
千三百其餘小洲在諸海中其閒或有三兩
百國或一或二至于三十四十五十阿難若
復此中有一小洲只有兩國唯一國人同感
惡緣則彼小洲當土衆生覩諸一切不祥境
界或見二日或見兩月其中乃至暈適珮玦
彗孛飛流負耳虹霓種種惡相但此國見彼
國衆生本所不見亦復不聞阿難吾今爲汝
以此二事進退合明阿難如彼衆生別業妄
見瞩燈光中所現圓影雖現似境終彼見者
目眚所成眚卽見勞非色所造然見眚者終
無見咎例汝今日以目觀見山河國土及諸
衆生皆是無始見病所成見與見緣似現前
境元我覺明見所緣眚覺見卽眚本覺明心
覺緣非眚覺所覺眚覺非眚中此實見見云
何復名覺聞知見是故汝今見我及汝幷諸
世閒十類衆生皆卽見眚非見眚者彼見眞
精性非眚者故不名見阿難如彼衆生同分
妄見例彼妄見別業一人一病目人同彼一
國彼見圓影眚妄所生此衆同分所現不祥

@@宗鏡七十四卷苐八張榮同
見業中瘴惡所起倶是無始見妄所生例閻
浮提三千洲中兼四大海娑婆世界幷洎十
方諸有漏國及諸衆生同是覺明無漏妙心
見聞覺知虛妄病緣和合妄生和合妄死若
能遠離諸和合緣及不和合則復滅除諸生
死因圓滿菩提不生滅性清淨本心本覺常
住楞嚴經疏釋云别業妄見者分別煩惱也
同分妄見者倶生無明也夜見燈光五重圓
影者喻五見也藴喻燈光此之五見於藴土
起妄生推度是徧計性情有理無色實在燈
見病爲影者依他藴性緣起不無故云色實
在燈我見體空從妄心起故云見病爲影影
見倶眚者能執所執分別惑故見眚非病者
正證眞時了知徧計脫體全空故云見眚非
病分別惑亡同一眞性離能所取故云終不
應言是燈是見及非燈非見卽釋上來見見
之時見非是見如第二月非體非影者本來
無月將何爲形形旣不立非形亦無是非一
相能所倶亡故云何況分別非燈非見然見
眚者終無見咎者若知眚卽是眼病終不執
影以爲實有故無見咎見與見緣似現前境
者皆是妄心變起非實有境見相二分倶不
離心況是徧計唯影無質此釋妄見也元我
覺明見所緣眚者本元眞覺也以眞能覺妄
了彼妄見及與所緣倶是眚故覺見卽眚本
覺明心覺緣非眚者結前眞妄二覺也妄見
卽是於眚能覺眞心不是於眚但能覺彼妄
緣體非是眚故云覺緣非眚覺所覺眚者牒
妄覺能所俱眚也覺非眚中者牒眞覺非眚
也此之眞妄二見倶離能見所見故云此

宗鏡七十四卷苐九張榮
實見見以證眞時無此二見故能見所見旣
不安立云何復名覺聞知見是故汝今見我
及汝幷諸世閒十類衆生皆卽見眚非見眚
者彼見眞精性非眚者故不名見者何故眞
見不名見以無眚病故只由見病分能立所
遂見世閒自他相異故云皆卽見眚言非見
眚者眞見非是眚也以眞無見相可立故不
名眚旣不名眚亦不名見正明離見之意是
以有見卽妄徧計情生如眚目人見夜燈之
圓影無見卽眞圓成智現如明眼人見虛空
之清淨又若別業妄見如増上惡業熟生身
變爲蛇虎等此不動揔報自受別報唯自業
識變不同業者卽不見如燈上圓影唯眚之
觀若非眚人則不同見若同分妄見如同造
阿鼻地獄業同受揔報同苦無閒若不同其
惡業者卽不見如唯一國人同感惡緣同見
一切不祥境界若彼國衆生不同其惡緣者
則本所不見亦復不聞故知苦緣樂緣揔報
別報因緣和合當處出生因緣離散當處滅
盡未曾有一法非出我心耶故經云若能遠
離諸和合緣則見清淨本心常住又若分別
煩惱則麤因邪思而方起倶生無明則細自
任運而常生雖分麤細之文倶同妄識如別
業妄見之者因目眚而見燈上圓光似同分
妄見之人因瘴惡而覩國中災怪雖分同別
之境皆是妄心可驗衆生界中凡有一切見
聞之事皆如一人別業之眚影多人同分之
不祥若能知燈影是目眚所成識災境乃瘴
惡所起則燈上之重光自沒天中之兩日俄
沉如不動一心萬緣倶寂則見聞和合之病

@@宗鏡七十四卷苐十張榮
分別全消根本生死之災倶生永絕問三
塗之内還具分別倶生不荅護法云三塗
内揔無分別而不發業如猿猴之類所有煩
惱皆是强盛倶生而非分別設造業者但是
別報若有分別造揔報者卽永無出期問旣
有分別種子何不造揔報荅闕主伴故現行
是主種子助發是伴問若說三塗不造業者
如何大力鬼打舎利弗頭便入地獄鸚鵡鳥
聞四諦法而得生天荅此等造別報此業有
力能助昔日揔報揔報被助已便能隨業勢
墜地昇天又古德問人天趣中定揔發業不
荅人中北洲不造㧾別二報業以無分別相
餘三洲卽發業幷此洲癡人不發業問前言
三塗無分別如何知父母等如慈烏反哺猫
狗識人知人嗔喜荅此不是分別煩惱彼任
運分別非煩惱分別問無明發業有幾種
無明荅有四種一隨眠二纒無明三相應
四不共外法異生具四内法異生除不共無
明入信位第七心及加行位中是内法十信
第七心前有退故及資粮位中名外法若内
法異生頓悟卽造業漸悟不造頓悟中悲増
造智増不造十地位中八地已去定不發業
惑體無故七地已前或云聖人以無漏明爲
緣而不發業設有倶生伹助願潤生而已又
云七地已前俱生起時亦造別報善業問聖
人因何不造揔報業荅無分別煩惱故以無
漏明爲緣故違生死故但以倶生潤舊㧾報
業受分叚生死居人中除北洲人修無我觀
無分别不能造業此中除極愚昧者天上唯
除無想天以無心故不造業四種無明揔能

@@宗鏡七十四卷苐十一張榮
發業隨眠是種子餘三卽現行問無明發
業貪愛潤生者於煩惱中幾法能潤荅古
釋云卽識等五支種子要假貪等煩惱資潤
漑灌方得出生若倶生惑業者卽六倶生十
分別及二十隨煩惱是於此三十六煩惱中
貪一法唯正中正潤餘五倶生卽正中助潤
若十分別卽助中助潤又四句料簡一有是
貪愛而能潤生第六識愛也前五識不强盛
故伹是兼支攝正唯第六二有是貪愛不能
潤生卽第七識雖有貪愛以内緣故及所知
障中者三有是生支而貪愛潤卽一切凡夫
身中生支也四有是生支非貪愛潤爲最後
身菩薩大乘說是化現故或變易身中生支
問心爲起惑之因身是造業之本身約幾種
有何身能造業拾身揔四有一生有卽中
有後本有前正結生相續時刹那五藴起名
生有二本有者卽生有後死有前於其中問
所有五藴皆名本有以是本揔報業所招故
倶舎頌云本有爲死前居生刹那後三死有
者卽本有後中有前將死正死諸藴滅時名
死有四中有者卽死有後生有前於兩中閒
有故名爲中有倶舎頌云死生二有中五藴
名中有卽生死二有身不能發業以無心故
若中本二有身卽能發業問於中有身處
中有住及欲趣生時行相如何荅准二十
四不相應行中有勢速一法於勢速中有士
用勢速古釋云士用勢速者如中有身往當
受生處迅疾名士用勢速所言中者對前後
以得名有則有其情識身爲此五趣有情身
在死有後生有前兩形中閒故名中有亦以

宗鏡七十四卷苐十二張榮異
熟五藴爲體爲同本有身是業招故其中有
身便如當生本有身形狀如人中有似於人
等五趣亦爾但如五六歲等孩兒大其形量
雖小然諸根猛利如本有身能作諸事業於
父母起顚倒想而生愛惡此中有身唯同類
及淨天眼者見於中有中唯食香氣在中有
住時其不善不惡中容性者在中有位極遟
受生不過四十九日劑此無有緣不會者若
極善極惡中有不論近遠但一刹那便往受
生起顚倒心趣欲境卽第八識結生門於胎
卵二中有見父母和合生顚倒想而便受生
若濕化二生中有由先業力故不簡近遠染
著情當染香處便卽受生問同類眼見中有身未知中有眼爲
能見本有身不荅亦有見本有身瑜伽論云
或云唯見男或唯見女如是漸近彼之處所
漸漸不見父母餘處唯見男女根門又若薄
福中有當生下賤貧窮家者彼於死時及入
胎時便聞種種紛飛不可意聲若是福德位
中有當生富貴家者彼於爾時自然聞美妙
可意音聲乃至香味觸境亦有階降問中有
末位皆起愛受生不荅於中有位第六識先
起愛潤生若執取結生卽唯第八若男中有
緣母起愛生於欲心女中有緣父起愛生於
欲心由起此二種愛心已便爲已身與所愛
境合所洩不淨流至胎藏認爲已有後便生
歡喜此心生巳中有身便沒受生有身寶積
經云彼中有身入母胎時心生顚倒作邪解
心生寒冷想大風雨想雲霧想作此想已隨
業優劣復起十種虛妄之心一我入舎宅二
我昇樓閣三我昇殿

@@宗鏡七十四卷苐十三張榮堂
四我昇床座五人草庵六入草舎七入草叢
八入林閒九入牆孔十入籬閒作是念已卽
入母胎問中有身作何顏色荅瑜伽論云造
惡業者中有如黑羺光或陰闇夜造善業者
中有如白衣光或晴明夜寶積經云地獄中
有如燒了杌木傍生中有如煙餓鬼中有如
水人天中有如白衣光問如人生身變作蛇
虎等有中有身起不荅慈恩云無中有身以
不改轉㧾報故但是順現轉別報若揔報第
八卽不轉又如地獄中萬死千生亦無中有
以不轉揔報故問如將水蛭蟲乾成末已後
置水中一一塵皆却成水蛭蟲有中有不荅
此伹是一類有情同業者合託此爲増上緣
而受生卽不是變作多蟲若不爾者犯有情
界増過問平等王見中有身不荅不見問且
如有人被冥司追將亦有見者此是何身荅
此伹是本有身攝有云以此人有業伹於自
識心上妄見閻羅王鬼所由等是獨影境上
自變起離識無見是以唯識頌云境隨業識
轉是故說唯心故知識是善惡之原心爲苦
樂之本世人唯知尋流徇末失本迷源練行
而徒滿三祇違眞漸遠積功而空經永劫去
道猶賖是以得果聖人遇期而甘稱絕分出
假大士對此而未得證眞豈況矯亂邪徒冥
初外道漆園傲吏怳惚狂生者而能希冀信
受乎故知宗鏡難信悟者希奇不唯得宗兼
能深達因果故云深信大乘不謗因果是以
一切含識唯以自心造善惡因招苦樂果或
居中有之時作善因者承白淨之光起惡因
者見黑闇之色或處胎之日集白業者登

@@
宗鏡七十四卷苐十四張榮樓殿之上造黑
業者投草棘之中及出世閒爲人依正亦分
優劣若有福者摓燕頷龍顏之相受華堂金
屋之榮若尠德者現五露眇小之形處瓮牖
席門之弊可謂風和響順形直影端因果同
時緣會不失則應觀法界性一切唯心造内
德論云小乘以依報爲業有大乘以萬境爲
識造隨幻業而施之天地逐妄心而現之土
草若瞖目覩于空華比睡夢現其生老若
悟之於心業則唯聞於
佛道
宗鏡錄卷第七十四筞音義氂<里之反十毫也>爇<如劣反>鎔<余封反>洋<与
章反>躡<尼輒反登也>歔<許羇反>瞽<公戶反無目>坑<苦庚反塹也>險
<虛檢反危也>眚<所景><反>瞩<之欲反視也>暈<王問反日月氣也>
珮<蒲昩反>玦<古宂反>彗<祥歲反星名也>孛<蒲沒反星名也>虹<戶公反>
霓<五䅲反>瘴<之亮反>洎<其冀反>俄<五何反>哺<薄故反食在口也>猫
<莫交所反武漉反>漑<古代><反灌也>灌<古玩反>迅<私閏反>紛<撫文
反>羺<女溝反胡羊也>蛭<之巳><反>矯<居夭反詐也>傲<五到反倨也
>怳<許昉反>惚<呼骨反>摓<徒領><反>頷
<胡感反>尠<息淺反少
也>眇<亡沼反>戊申歲分司大藏都監開板

宗鏡錄卷第七十五筞
慧日永明寺主智覺禪師延壽集
夫揔別二報障於八識中定屬何識荅古
釋云揔報唯屬第八識者以第八最初生起
其前七色心等皆依他第八方生卽第八能
通與前七色心等爲所依得名揔報別報唯
在前六識受報各別不同名爲別報若㧾報
定不通今世順現受唯是順生來世受若別
報卽不定通今世來世皆受不遮又問第七
識何不辯報障荅非是業招故無報障又若
有報障而無業障卽第八識若具有業報二
障卽前六識若業報二障倶無卽第七識又
若唯有別報障無揔報障者卽前六識若唯
有揔報障無別報障者卽第八識問衆生
造生死染淨二業受苦樂兩報皆從心起則
離心無體於八識内定是何心荅今古有
二解一古師解云是第六識心由識心分別
作業受報報起由心故知無有實衆生也以
心淨故衆生淨無有別淨心垢故衆生垢無
有別垢以垢淨由心得衆生但名耳二神鍇
和尙解云心者是第八識由其識内持染淨
種子種子遇緣卽能招苦樂兩果果起由心
故知無衆生也若古師取第六識爲垢淨心
爲此六識與善十一相應能造人天善業與
根隨相應能造三塗惡業此揔別業成能招
當來苦樂兩報故言染淨由心也此據造業
者爲心神鍇和尙取第八識爲心者此是揔
報主眞異熟識識中能含藏善不善業種子
然識體因中唯無覆無記性爲含藏染淨業
種故又言持染淨種子者卽三雜染種子一

@@宗鏡七十五卷苐二張榮煩惱
雜染卽是見修煩惱二業雜染一切善不善
揔報業三果雜染卽三界揔別報異熟果淨
亦三種一世閒淨卽是伏惑道故二出世閒
淨謂無漏三所斷果清淨卽所證理上來倶
是第八含藏業也古師約能熏能造業心名
心鍇師約所熏能持種名心又古師約緣慮
以解心鍇師約集起以解心釋云此之二解
各出一途前以能熏能造爲心若無能熏所
熏無用則唯眞不立單妄不成眞妄和合方
有是事又若無能造所造亦不成因能立所
故經云一切唯心造後約所熏能持種子爲
心所熏是本若無所熏能熏亦無用又若無
能熏種子卽善惡種子散壞將何受未來苦
樂果報如有物無可盛故卽當散失則後解
爲勝以是諸識中根本故前解亦不失是枝
末故今若雙取正理方圓本末相資能所和
合非一非異方立世閒染淨之位故知生死
由識心無衆生可得昇降屬因緣無實我可
得問㧾別二報之業如何分別荅如
持五戒招得人身是揔報業由於因中有瞋
忍等於人揔報而有姸媸名別報業唯識亦
名爲引滿業能招第八引異熟果故名引業
能招第六滿異熟果名爲滿業倶舎論亦云
一業引一生多業能圓滿猶如繪像先圖形
狀後塡衆彩等然其引業能造之思要是第
六意識所起若其滿業能造之思從五識起
然五識無執不能發潤故非迷理無推度故
不能造業雖造滿業亦非自能但由意引方
能作故所以海龍王經云爾時世尊告海龍
王猗世閒者作若干緣心行不同罪福

@@宗鏡七十五卷苐十三張
榮各異以是之故所生殊別龍王且觀衆會
及大海若干種形顏貎不同是諸形貎皆心
所畫又心無色而不可見一切諸法誑詐如
是因惑興相都無有主隨其所作各自受之
譬如畫師本無造像諸法如是而不可議自
然如幻化相皆心所作溫室經云佛言觀彼
三界天人品類高下長短福德多少皆由先
世用心不等是以所受各異不同般若燈論
云如阿毗曇中偈云自護身口思及彼攝他
者慈法爲種子能得現未果所言思者謂能
自調伏遠離非法與此心相應思故名爲思
攝他者謂布施愛語救護怖畏者以如是等
能攝他故名爲攝他慈者謂心心卽名法亦
是種子種子者亦名因爲誰因耶謂果之因
是何等果謂是現在未來之果云何名心爲
種子耶謂能起身口業故名爲種子又如論
偈言如芽等相續而從種子生由是而生果
離種無相續釋曰此謂從芽生莖乃至枝葉
華果等各有其相種子雖滅由起相續展轉
至果若離種子芽等相續則無流轉以是故
其義云何故論偈言種子有相續從相續有
果先種而後果不斷亦不常釋曰云何不斷
謂有種子相續住故云何不常謂芽起已種
子壞故内法亦爾如論偈云如是從初心心
法相續起從是而起果離心無相續釋曰此
謂慈心不慈心名爲業此心雖滅而相續起
此相續果起者謂愛非愛有受相故若離心
者果則不起今當說相續法其義云何故論
偈言從心有相續從相續有果故業在果先
不斷亦不常釋曰云何不斷謂相續能起果
故

宗鏡七十五卷苐四張*云何
不常不至第二刹那住故是知三業難防應
須密護意爲苦聚口是禍胎但閉門而守津
方斷相續如正法念處經云彼地獄地見閻
羅人苦切以偈責言心不可調御甚於大猛
火速行不可調牽人到地獄心第一難調此
火甚於火難調速疾行地獄中地獄若人心
自在則行於地獄若人能制心則不受苦惱
欲爲第一火癡爲第一闇瞋爲第一怨此三
秉世閒汝前作惡時自心思惟作汝本癡心
作今受此惡報心好偸他物竊行他婦女常
殺害衆生自心之所誑如是業自在將汝到
此處是汝本惡業何故爾呻喚又偈云作惡
不矢壞一切惡有報惡皆從作得因心故有
作由心故作惡由有心果報一切皆心作一
切皆因心心能誑衆生將來向惡處此地獄
惡處最是苦惡處如上經文此是惡心招苦
果若善心招樂果者又云復次比丘知業果
報觀鬘持天所住之處乃至其地柔軟猶若
生酥天人行時隨足上下如兜羅綿一一住
處足躡隨平亦如前說一一寶樹出妙色光
其光如日光明悦樂妙色金樹華葉常鮮無
有萎落善業所生不可喻說戒力自在善業
所得如印印物如是天子遊戲園林蓮華浴
池自業受報有上中下受大戲樂自業身相
光明可愛色聲香味觸等恣情悦樂身無病
惱無有飢偈常恣五欲未曾猒足多起愛欲
心不充滿若天憶念隨念所得他不能破自
在無礙心常歡喜隨念能至化身隨心大小
住意廣大輕軟一眴目頃能行至於百千由
旬無少疲極如風行空無所障礙天亦

@@宗鏡七十五卷苐五張*
如是無有疲極天身威德從心而生輕淨無
垢一切行處如意光色天子天女歡喜遊戲
釋曰然雖善惡由心苦樂不等斯乃先明因
果知一念無差若論至道之中倶非解脫如
經云迦留足天乘閻浮檀金殿入天戲林其
林柔軟衆鳥音聲和合美妙天子入已鳥名
天音天同業生天善業故卽說偈言若有人
能作愛樂之善業彼人業果報成就極端嚴
旣得受天樂若不行放逸從樂得樂處彼必
至涅槃一切樂無常要必終歸盡莫受此天
樂以爲自歡娛此天樂無常壽盡必退沒旣
知此法已常求涅槃道一切法皆盡高者亦
當墮和合必有離有命皆歸死又云如是比
丘以聞慧觀天樂已而說頌曰五根常愛樂
欲境所誑惑欲火未曾有湏臾聞猒足一一
諸境界處處見天女一切勝境界欲火焰熾
然若合若離散或說或憶念以天女因緣火
起燒天人火法和合有不合則不生若合若
不合欲火常熾然因緣不合故火遠則不然
欲火無遠近常燒愛衆生以意想薪力邪憶
念所使愛油投欲火焚燒愚癡人是以旣知
苦樂由心事非究竟應當斷想薪乾愛油止
念風息欲火防制意地恒順眞如圓滿菩提
常樂妙果故經偈云若正善心者常順法觀
察不爲過所使如日光除暗又經云寧作心
師不師於心若師心則隨六趣而不返作心
師則冥一道而常歸如庚桑子云心平正不
爲外所誘曰清清而能夊則明明而能乆則
虛虛則道全而居之所以阿差末經云常正
其心不尙餘學夫心常正直本自玄虛道全

@@宗鏡七十五卷苐六張*
是心心全是道以不達故隨思慮心爲外緣
所拘内結所亂乃令志當歸一不尙餘學虛
明自現返本之稱也如是開示可謂把行人
手直至薩婆若海保不孤然若信受之人可
謂不動塵勞頓成正覺問識生於身身依
於識諸根壞日識遷離時捨此故身別受餘
質去來之識相狀如何斯旨難明舉世皆惑
如寶處藏莫有知者荅此理綿密約敎可
知顯識經云佛告賢護識之運轉遷滅往來
猶風大無色無形不可顯現而能發動萬物
示衆形狀或搖振林木摧折破裂出大音聲
或爲冷爲熱觸衆生身作苦作樂風無手足
靣目形容亦無黑白黃赤諸色賢護識界亦
爾無色無形無光明顯現以因緣故顯示種
種功用殊異當知受覺法界亦復如是無色
無形以因緣故顯發功用賢護衆生死此受
覺法界識界皆捨離身識運受覺法界受餘
身者譬如風大吹衆妙華華住於此香流至
遠風體不取妙華之香香體風體及與身根
倶無形色而非風力香不遠至賢護衆生身
死識持受覺法界以至他生因父母緣而識
託之受覺法界能隨於識亦復如是如從華
勝力而鼻有齅從齅勝力而得香境又如從
風身勝力得風色觸因風勝力香得至遠如
是從識有受從受有覺從覺有法遂能了知
善與不善乃至識之遷身如靣之像現之於
鏡如印之文顯之於泥譬如日出光之所及
衆暗咸除日沒光謝暗便如故暗無形質非
常無常能得其處識亦如是無質無形因受
想顯識在於身如暗無體視不可見不可執

宗鏡七十五卷苐七張*
持如母懷子不能自知是男是女黑白黃色
根具不具手足耳目類與不類飮食熱糲其
子便動覺知苦痛衆生來去屈申視眴語笑
談說檐運負重作諸事業識相具顯而不能
知所在止於身中不知其狀賢護識之自性
徧入諸處不爲諸處之所染汙六根六境五
煩惱陰識徧止之不爲其染由此而顯識之
事用賢護如木機關繫執一所作種種業或
行走騰躍或跳擲戲舞於意云何機關所作
是誰之力賢護白佛言智慧狹淺非所能了
佛告賢護當知皆是作業之力作業無形伹
智運耳如是身之機關以識之力作諸事業
仙通亁闥婆龍神人天阿修羅等種種趣業
咸悉依之識能生身如工作機關識無形質
普持法界智力具足乃至能知宿命之事故
知識性是一無住無形伹隨智而彰逐念而
轉此陰纔滅彼陰便生如印文現之於泥似
靣像臨之於鏡至於入胎處卵託質現生來
去無蹤隱顯非礙猶珠吐照類日傳光火出
木中種生地上其體是一用出千差此一識
門亦復如是因念力分十二類種之差殊隨
業果變無量生死之形質又大乘同性經云
毗毗沙那楞伽王言世尊衆生神識爲當幾
大爲作何色佛言楞伽王衆生神識無邊大
無色無相不可見無礙無形無定處不可說
毗毗沙那白世尊識相如此無有邊大無色
無相不可見無礙無形無定處不可說者豈
非斷絕佛言楞伽王吾分問汝隨汝意荅當
爲汝說楞伽王譬如大王在宮殿中或高樓
上綵女圍遶安樂坐時著種種衣及諸瓔珞

@@宗鏡七十五卷苐八張*時大
園林阿輸歌樹種種雜華莊嚴精麗其園在
處有細軟風或大駚風吹彼園林阿輸歌樹
衆華香氣至王所者王聞之不毗毗沙那白
言世尊我聞此香佛言楞伽王汝聞此香分
別知不王言世尊我能得知佛言楞伽王此
華香氣王言知者見大小耶定作何色楞伽
王言不也世尊何以故此香氣相無色無現
無礙無相無定處不可說是故不見大小形
色佛言楞伽王於意云何若不見彼香氣大
小非斷絕相耶毗毗沙那言不也世尊何以
故若此衆香是斷相者無人得聞佛言如是
如是楞伽王識相亦爾應如是見楞伽王若
識斷相則無生死而可得知如是楞伽王識
相清淨唯是無明貪愛習氣業等諸客煩惱之
所覆障楞伽王譬如清淨虛空之界唯有四
種客塵汙染何等爲四所謂煙雲塵霧楞伽
王識相如是本清淨故無邊不可捉無有色
染唯是諸客煩惱之所覆染所以者何楞伽
王若正觀時不得衆生無我無衆生無壽命
無畜養無人無衆數無知者無見者無覺者
無受者無聽者乃至無色受想行識等問外
之境色因識分別故名唯識只如夢中無境
唯識云何夢中識見種種荅顯識經云佛
言賢護色有二種一内二外内謂眼識眼則
爲外乃至身識爲内身則爲外賢護如生盲
人夢見美色手足靣目形容姝麗便於夢中
生大愛悦及睡覺已冥無所見乃至此生盲
人未曾見物云何夢中而能見色賢護白佛
言唯願開示佛告賢護夢見見者名内眼所
是慧分別非肉眼見其肉眼所以念力

@@宗鏡七十五卷苐九張*故盲
者夢中湏臾而現復以念力覺而憶之識之
内色亦復如是故於所見唯識聞齅嘗觸亦
然見有境界但是念慧分別若離念慧分別
決定無有前塵毫末之相問識性無形至
極微細云何能任持大身又持小質荅識
性微妙不可思議以隨業故則姸醜俄分以
無形故則小大咸等顯識經云佛言大藥如
風大無質無形止於幽谷或竅隙中其出暴
猛或摧倒須彌碎爲塵粉風大微妙無質無
形識亦如是妙無形色大身小身咸悉能持或受蚊身或受象身乃
至如尼瞿陀子極微細種子生樹婆娑廣大
枝条百千於意云何其子與樹大小類不大
藥言世尊其子與樹大小相懸如藕絲孔比
虛空界如是大藥樹於子中求不可得若不
因子樹則不生微細尼瞿陀子能生大樹微
細之識能生大身識中求身身不可得若除
於識身則無有又毗耶娑問經云佛言復次
大仙此識微細無色無質非是可見識非有
色非靑等色色中無根識若離根則無境界
若人心中驚動怖畏若疑思量如是一切皆
是識力問六趣昇沉皆唯是識初生善惡
之趣其相如何荅隨福所資果報不等勝福
資識則境大劣福資識則相微顯識經云大
藥復白佛言世尊衆生捨身云何生諸天中
乃至云何生於地獄等中佛言大藥衆生臨
終之時福業資者棄本之視得天妙視以天
妙視見六欲天爰及六趣見身搖動見天宮
殿及歡喜園雜華園等乃至如睡不睡安隱
捨壽將捨壽時天父天母同止一坐天母手
中自然華出天

宗鏡七十五卷苐十張*
母見華顧謂天父甚爲福吉希奇勝果天今
當知慶子之歡時將不久天母遂以兩手搖
弄其華弄華之時命便終盡無相之識棄捨
諸根持諸境業棄捨諸界持諸界事遷變果
報猶如乘馬棄一乘一如日愛引光如木生
火又如影現澄清水識資善業遷變天報如
脈風移速託華內天父天母同坐視之甘露
欲風吹華七日寶璫嚴身耀動炫煥天童朗
潔現天母手大藥白佛言世尊無形之識云
何假因緣力而生有形云何有形止因緣内
佛言大藥如木和合相觸生火此火木中不
可得若除於木亦不得火因緣和合而生因
緣不具火卽不生木等之中尋火色相覺不
可見然咸見火從木出如是大藥識假父母
因緣和合生有形身有形身中求識不得離
有形身亦無有識大藥如火未出火相不現
亦無煖觸諸相皆無如是大藥若未有身識
受想行皆悉不現大藥如見日輪光明照曜
而諸凡夫不見日體是黑是白黃白黃赤皆
不能知但以照熱光明出沒環運諸作用事
而知有日識亦如是以諸作用而知有識大
藥白佛言云何爲識作用佛言大藥受覺想
行思憂苦惱此爲識之作用復有善不善業
熏習爲種作用顯識大藥白佛言云何識離
於身便速受身識捨故身新身未受當爾之
時識作何相佛言大藥如有丈夫長臂勇健
著堅甲曹馬疾如風乘以入陣干戈旣交心
亂墜馬武藝勁摙還卽跳上識棄於身速卽
受身亦復如是又如怯人見敵怖懼乘馬退
走識資善業見天父母同座而坐速託生

@@宗鏡七十五卷苐十一張*彼亦
復如是大藥如汝所問識棄故身新身未受
當爾之時識作何相大藥譬如人影現於水
中無質可取手足靣目及諸形狀與人不異
體質事業影中皆無無冷無熱及與諸觸亦
無疲乏肉叚諸大無言音聲苦樂之聲識棄
故身新身未受相亦復如是大藥是資善果
生諸天者大藥白佛言云何識生地獄佛言
大藥行惡業者入於地獄汝當諦聽大藥此
中衆生積不善根命終之時作如是念我今
此身死棄捨父母親知所愛甚大憂苦見諸
地獄及見已身應合入者見足在上頭倒向
下又見一處地血純見此血已心有味著緣
味著心便生地獄腐敗惡水臭穢因力識託
其中譬如糞穢臭處臭酪臭酒諸臭因有蟲
生其中入地獄者託臭物生亦復如是般若
燈論云言從死有相續至生有時如授經如
傳燈如行印如鏡像現如空聲響如水中日
月影如種子生芽如人見酸口中生涎如是
後陰相續起時無有中陰往來傳此向彼是
故智者應如是解故知識託業現境逐心生
刃利刀山誰人鍜錬華含德水非彼開敷辯
果知因見末識本故云心能作佛心作衆生
心作天堂心作地獄心異則千差竸起心平
則法界坦然心凡則三毒縈纏心聖則六通
自在心空則一道清淨心有則萬境縱橫如
谷應聲語雄而響萬似鏡鑑像形曲而影凹
以知萬行由心一切在我内虛外終不實外
細内終不麤善因終値善緣惡行難逃惡境
蹈雲霞而飮甘露非他所授臥煙熖而噉膿
血皆自能爲非天之所生非地之所出

@@
宗鏡七十五卷苐十二張*只在最初一念
致此昇沉欲外安和伹内寧靜心虛境寂念
起法生水濁波昏潬清朗修行之要靡出於
斯可謂衆妙之門羣靈之府昇降之本禍福
之原但正自心何疑別境是以離衆生罪行
福行不熏行終無三界苦樂果報若離衆生
見聞覺知豈有陰處界等境界如大般若經
云佛言若夢若覺要於見聞覺知法中有覺
慧轉由斯起染或復起淨若無見聞覺知法
無覺慧轉亦無染淨故知夢覺唯識染淨由
心前賢後學之所宗千經萬論之同指如楞
伽經偈云衆生及缾等種種諸形相内外雖
不同一切從心起伹一念不生諸緣自斷故
云一念心不生六根揔無過又云一心不生
萬法無咎如今猒生患老隨思隨造捨妄除
身業果恒新若能了生無生知妄無妄一念
心寂萬慮倶消如云畏影畏跡逾走逾極端
坐樹陰迹滅影沉是知悟心卽休更無異術
如祖師云一切由心邪正在已不思一物卽
是本心智者能知更無別行所
以本師云此事唯我能
知宗
鏡錄卷第七十五策音義鍇<苦駭反>姸<五堅反美也>媸<赤之反>猗<於
離反>誑<居況反>詐<側駕反>呻<失人反呻吟上>眴<舒閏反>糲<郎達反>
跳<徒聊反>駚<踈吏><反速也>姝<昌朱反>竅<苦吊反穴也>隙<綺㦸
反壁孔也>炫<黃練反明也><也>煥<呼貫反>曹<直祐反>勁<居正反勁健
也>捷<疾葉反>腐<扶雨反朽><也敗也>厲<力制反惡也>凹<於交
反>蹈<徒到反踐也>噉
<徒敢反>戊申歲分司大藏都監開板

宗鏡錄卷第七十六筞
慧日永明寺主智覺禪師延壽集
夫論一期眞妄生死約事而言還有終始不
荅第一義中尙無生死何有始終順世諦門中
隨衆生見而妄說生死如古德云眞妄相循
難窮初後者釋云若言先妄後眞眞則有始
若謂先眞後妄妄由何生若妄依眞起眞亦
非眞若妄體卽眞則妄亦無始爲破始起立
無始言始旣不存終從何立無終無始豈有
中閒故中論云大聖之所說本際不可得生
死無有始亦復無有終若無有始終中當云
何有是故於此中先後共亦無眞妄兩亡方
說眞妄眞妄交徹何定始終問如上所說
生死惡業無量無邊纔了此心得一切同時
解脫不荅實有此理全在當人若障薄遮
輕直了直入緣深機熟頓悟頓修如鏡淨明
生雲開月朗或垢濃習重觀劣心浮雖信解
一心行門難立有八重妄想之垢猶緻綂稠
林具六種繫縛之門若堅冰膠漆若非大力
曷能解分如持地論云妄想有八種一自性
妄想卽執色等法各有自體二差別妄想卽
執色等有可見不可見對無對色差別三攝
受積聚妄想卽於陰中執我衆生於軍林等
中起定執實此一分別卽前執人後執於法
四我見妄想無我計我也五我所妄想卽執
我用六有念妄想卽緣可愛淨境分別七不
念妄想卽緣可増不淨境分別八倶相違妄
想卽緣中容境分別約經論有六種縛先論
心境二種縛者一相應縛二所緣縛煩惱是心
心所起必託於心王心所染心名相應縛心心

@@宗鏡七十六卷苐二張*所法
倶能緣境境不離繫名所緣縛次三界中四
種縛者一貪二嗔三見取四戒取貪嗔二縛不
令衆生出於欲界論家舉喻如守獄卒見取
戒取二縛不令有情出色無色界何者見取
執劣爲勝執非想非非想處及無想天執爲
解脫涅槃名爲見取戒取者非因計因執非
想定及無想定幷鷄戒爲生天因解脫因名
戒禁取由此二縛令諸有情不得出色無色
界如上妄想繫縛除上根頓修外卽須約地
位現觀之力如經所明現觀有六現謂現前
觀謂觀察卽眞理常現在前妙智恒能觀察
不今閒斷住運相應瑜伽論云一思現觀謂
上品思慧引生煖等四加行道中觀察諸法
名爲現觀二信現觀謂緣三寶世閒出世閒
淨信此助現觀令不退轉丘現觀名三戒現
觀謂道共無漏戒能除破戒垢令觀増明亦
名現觀四智諦現觀謂正體後得二智緣眞
俗眞俗二諦也五邊現觀謂智諦觀後觀諸
緣安立世出世智六究竟現觀謂盡無生等
究竟位智古釋前思現觀資粮加行所有智
慧伹能伏未能斷也初地已上信戒智諦及
邊現觀當地卽斷後地卽伏究竟一觀非伏
非斷此斷有二一共相斷二自相斷若斷感
證理之時作空行相及無我行相卽名共相
爲空無我該通四諦故名共相斷若斷惑證
理之時作眞如寂滅行相不通諸諦唯在滅
諦名自相斷又有三種斷一自性斷如燈破
闇智慧起時煩惱闇障自性應斷二不生斷
謂得初地法空之時能令三塗惡道苦果永
更不生人中無根二形北州無想天等

@@宗鏡七十六卷苐三張*
種子不生後果名不生斷也三緣縛斷者但
斷心中之惑於外塵境不起貪嗔於境雖緣
而不染著名緣縛斷也於三斷之中自性不
生此二任運能斷皆由緣縛一斷能令三界
因果不生又古釋智障有其三門一是智障
所謂分別有無之心二是體障謂觀非有非
無之解立已能者故曰體障三是治想謂妄
識中合如正慧依此地有其三初一四地乃
至七地斷除四五六地斷除分別取有之心
謂解法慢身淨慢等入七地時斷除分別取
無之心八地已上斷除體障前第七地雖除
分別有無之心猶見已心以爲能觀如爲所
觀其所觀如不卽心能觀之心不卽如心如
別故心外求法故有功用法外立心故有體
障従第七地入八地時破捨此障觀察如外
由來無心心外無如如外無心心不異如心
外無如如不異心故能如心泯同法界廣大
不動以不異故自外推求故捨功用不復如
外建立神智故滅體障體障滅故名無障想
第三治想至佛方滅故入八地雖無障想而
有治想行八地已上無生忍體轉轉寂滅令
彼治想運運自亡至佛乃窮故知萬境雖空
須得無心契合不可口雖說空行在有中境
智相應能所冥合方能解縛隨順無生耳纔
生取著便成魔業如華嚴經云佛子菩薩摩
訶薩有十種魔何等爲十所謂藴魔生諸取
故煩惱魔恒雜染故業魔能障礙故心魔起
高慢故死魔捨生處故天魔自憍縱故善根
魔恒執取故三昧魔久耽味故善知識魔起
著心故菩提法智魔不願捨離故是爲十菩

宗鏡七十六卷苐四張*
薩摩訶薩應作方便速求遠離疏釋云一藴
魔者身爲道器體與佛同豈卽是魔藴魔之
名特由取著下九例爾皆以下句釋成魔義
是知以心分別萬法皆魔何但此十故舉菩
提法智以勝況劣不以心分別一切皆佛豈
捨魔界求佛界耶然四魔直就體明十魔多
約執取十表無盡故菩提法者卽所證智是
能證能所冥合故名菩提若不捨於分別菩
提之見卽是魔矣若入宗鏡分別自亡旣無
能證之心亦無所證之理又華嚴經云無有
少法爲智所入亦無少智而入於法是以駕
一智箭破衆魔軍揮一慧刀斬羣疑綂斯乃
宗鏡之力餘何言哉若不悟自心未達斯旨
雖修智業不入圓常縱練行門唯増我慢以
未達十際法門故但生分別長養無明如經
云若分別是聲聞法是緣覺法是菩薩法是
諸佛法此名爲淨此名不淨此名爲道此名
非道是名菩薩憍慢若入宗鏡智行倶成我
慢山崩貪癡水竭勝負情盡差別業亡如弄
珠吟云消六賊分爍四魔摧我山分竭愛何
龍女靈山親獻佛貧兒衣裏枉蹉跎問五
陰一法卽妄卽眞旣作塵勞生死之門又成
出世菩提之道今且推妄生死無從經云此
陰纔滅彼陰便生旣唯識無人前陰滅後陰
如何得生荅五陰性空非常相續不斷不
常不斷卽是正因如華嚴疏云五藴相續卽
是正因亦名生因言正因者是中道義中道
卽是佛性謂現在陰滅中陰陰生是現有陰
終不變爲中陰五陰故現陰非常如種生芽
種不至芽雖不至芽相能生芽此現在陰雖

@@宗鏡七十六卷苐五張*不至
後而能生後則現陰非斷而中陰五陰亦非
自生不從餘來因現五陰生中陰陰斯則後
陰非無因故後陰非常旣能續前故後陰非
斷非斷非常是中道義正因性也又依台敎
略有九種五陰皆無自體唯逐心生是以華
嚴經頌云一切衆生界皆在三世中三世諸
衆生悉住五藴中諸藴業爲本諸業心爲本
心法猶如幻世閒亦如是九種五陰者一期
色心名果報五陰平平想受無記五陰起見
起愛者二種穢汚五陰動身因業善惡兩種
五陰變化示現工巧五陰五善根人方便五
陰證四果者無漏五陰如是種種原從心出
正法念經云如畫師手畫出五綵黑靑赤黃
白白白畫手譬心黑色譬地獄靑譬鬼赤譬
畜黃譬修羅白譬人白白譬天此六種陰止
齊界内若依華嚴經云心如工畫師畫種種
五陰界内界外一切世閒中莫不從心造世
閒色心尙叵窮盡況復出世寧可凡心知凡
眼瞖尙不見近那得見遠彌生曠劫不覩界
内一隅況復界外邊表如渴鹿逐燄狂狗齩
雷何有得理所以龍樹破五陰一異同時前
後皆如燄幻響化悉不可得寧更執於王數
同時異時耶然界内外一切陰入皆由心起
佛告比丘一法攝一切法所謂心是論偈云
一切世閒中但有名與色若欲如實觀但當
觀名色心是惑本其義如是輔行記云若示
不思議境體觀心卽足以心徧故攝餘法又
非但心攝一切亦乃一切攝心故四念處觀
云非但唯識亦乃唯色唯聲等今從廣之狹
正示境體陰界入三並可爲境以寬縵

@@宗鏡七十六卷苐六張*
難示故從指的略二界入就陰如去丈就尺
略四陰從識陰如去尺就寸以由界入所攝
寬多陰唯有爲有爲之中義兼心色故置色
存心心名復含心及心所今且觀心王置於
心所則一念心十界三科如丈一界五陰如
尺唯在識心如寸若達心具一切法已方能
度入一切色心如一一尺無非是寸及一一
丈無非是尺是故丈尺全體是寸故知若眞
諦若俗諦若有爲若無爲一刹一塵無非心
矣今宗鏡撮其樞要蓋爲斯焉今伹觀識陰
識陰者心是也旣從心生非空非有不生不
滅無住無依於生死業果之門不可思議以
因緣和合相似相續如有主宰諸趣往來至
理窮之畢竟無體如磁石吸鐵明鏡現像此
皆法爾豈有情乎般若假名論云諸藴循環
受諸異趣名爲取者是中無人能取諸趣捨
於現藴而受後藴如去故衣而著新衣然依
俗諦譬如因質而現於像質不至像而有像
現由前藴故後藴續生前不至後而後相續
是故菩薩無取者想大涅槃經云如蠟印印
泥印與泥合印滅文成文非泥出不餘處來
以印因緣而成是文經合喻云現在陰滅中
陰陰生是現在陰終不變爲中陰五陰亦非
自生不從餘來因現陰故生中陰陰譬合云
如印印泥印滅文成名雖無差而時節各異
是故我說中陰五陰非肉眼見天眼所見釋
曰現陰如印中陰生處義之如泥現在陰滅
名爲印壞中陰陰起名爲文成於此復以中
陰爲印業逼受胎名爲印泥中陰陰滅名爲
印壞未來陰起名爲文成業種未斷文復爲

宗鏡七十六卷苐七張*
印印復爲文文印相成不可窮已生死不斷
法喻可知又如燈燄前燄引後燄後燄續前
燄相續不斷似常似一凡夫不達或執生死
爲常不知前燄無體因後燄續起後燄無體
仗前燄引生燄燄皆虛自性寂滅此一念心
亦復如是新新生滅續續輪迴乃至一念不
住猶如燈燄不細觀察執此生滅爲一爲常
又不了前燄纔滅後燄續生念念相續未曾
閒滅或執生死爲斷若深逵因緣之理自然
不落斷常何者以因緣無性不可得故非常
以無性因緣能相續故非斷又此五陰只是
一法若執成斷常是凡夫見若破析在空是
藏敎人若了陰無性體此成空是通敎人若
悟此五陰不空具足佛法修智斷惑次第生
起是別敎菩薩若了此卽眞更無別法念念
圓滿具十法界卽圓敎菩薩如薄運者覩金
成蛇厚福人捉石爲寶法無高下人自昇沉
耳但不造貧富業終無勝劣報如大智度論
偈云先世業自作轉爲種種形虛空不受害
無業亦如是問生死相續由諸習氣有幾
習氣能成輪轉荅古釋習氣自體揔有三
義習氣者與種子名異體同習氣卽約熏習
時而論種子卽對現行立号都有三義一種
子名習氣氣者氣分習謂熏習由彼現行熏
習得此氣分故二現行亦名習氣謂都由種
子能生現行是種子家之氣分三習氣名習
氣如裹香紙而有氣分唯識論云而熏本識
起自功能卽此功能說爲習氣功能者是習
氣義體卽種子略有三種習氣一名言習氣
二我執習氣三有支習氣一名言習氣謂有

@@宗鏡七十六卷苐八張*爲法
各別親種名言有二一表義名言卽能詮義
音聲差別二顯境名言卽能了境心心所法
隨二名言所熏成種作有爲法各別因緣二
我執習氣謂虛妄執我我所種我執有二一
倶生我執卽修所斷我我所執二分別我執
卽見所斷我我所執隨二我執所熏習種今
有情等自他差別三有支習氣謂招三界異
熟業種有支有二一有漏善卽是能招可愛
果業二諸不善卽是能招非愛果業隨二有
支所熏成種令異熟果善惡趣別應知我執
有支習氣於差別果是増上緣前云空死因
業習氣者應知卽是有支習氣二取習氣應
知卽是我執名言二種習氣取我我所及取
名言而熏成故皆說名取釋云表義名言者
唯第六識能緣其名能發其名餘皆不緣亦
不能發卽唯詮義音聲之差別簡非詮表聲
彼非名言故名唯無記然名是聲上屈曲差
別唯無記性不能熏成色心等種然因名故
心隨其名變似五藴三性法等而熏成等種
因名起種号名言種一切熏種皆由心心所
心心所種有因外緣有不依外者不依外者
名顯境名言若依外者名表義名言分二別
然名自體不能熏種顯境名言者卽能了境
心心所法卽是一切七識見分等心非相分
心不能顯境故是以分叚生死従正使有卽
是凡夫若變易生死從習氣生卽是二乘雖
斷正使不斷習氣於中有二一煩惱習氣二
業習氣一煩惱習氣者如難陀有欲習往昔
數生身爲國王習近五欲故舎利弗有嗔習
往昔數生曾受蝎身畢陵伽婆蹉有慢

@@宗鏡七十六卷苐九張*
習往昔數生身是大婆羅門愽學多才我慢
輕物乃至槃特比丘有癡餘習等二業習氣
者如牛呞比丘往昔是牛身林閒奔走觸著
辵弃故破袈裟以是因緣雖獲道果以業習
故使之然也又如迦葉聞琴起舞阿難常好
歌吟倶以往昔曾爲樂人以業習之餘故若
煩惱餘習是變易緣有業餘習是變易因感
變易生死卽是果報此二乘人未得如來一
心三點涅槃於無學位雖見修惑盡所有無
知皆是無明之餘習亦名無明住地亦名所
知之障亦名塵沙無知又菩薩約化門有十
種習氣華嚴經離世閒品云佛子菩薩摩訶
薩有十種習氣何等爲十所謂菩提心習氣
善根習氣敎化衆生習氣見佛習氣於清淨
世界受生習氣行習氣願習氣波羅蜜習氣
思推平等法習氣種種境界差別習氣是爲
十若諸菩薩安住此法則永離一切煩惱習
氣得如來大智習氣非習氣智故知染淨二
業昇沉兩門皆從熏習而生不是無因而得
應須勤修白業淨法時熏念念功夫自成妙
果所以一一衆生八識藏中各具十法界種
子本自具足非從新生雖常内熏須假外緣
熏發若聞十惡熏發三塗種子若聞戒善熏
發人天種子若聞諦緣熏發二乘種子若聞
六度熏發菩薩種子若聞一乘熏發諸佛種
子各隨習熟濃厚處先發如今多習三塗種
子人天尙少豈況佛乘然地獄界現行時佛
種子亦不沒只是轉更賖遠如今旣在人天
直須努力常親知識樂聽一乘内外資熏一
生取辦故佛誡羅睺羅頌云十方無量諸衆

宗鏡七十六卷苐十張筞
生念念已證善逝果彼旣丈夫我亦爾何得
自輕而退屈問生死涅槃苦樂報應以何
爲因荅如來藏爲因問如來藏是無漏
常住非刹那生滅之法云何與生滅爲因
荅一切異生因覺故迷迷無自體楞伽經云
佛言大慧七識不流轉不受苦樂非涅槃因
大慧如來藏者受苦樂與因倶若生若滅古
釋云七識念念生滅不能往來六道故名不
流轉以念念滅故不知苦樂不與涅槃爲因
又七識從緣本無自性尙不能爲生死苦樂
之本豈復與涅槃作因明如來藏常令諸識
知苦樂七識若無如來藏自體念念滅不知
苦樂依如來藏故知苦樂名如來藏受苦樂
如來藏體不受苦樂也言與因倶者如來藏
與七識生死苦樂因倶念念生滅也又云七
識念念生滅無常當起卽謝如何流轉自體
無成故不受苦樂旣非染依亦非無漏涅槃
依矣其如來藏眞常普徧而在六道迷此能
令隨緣成事受苦樂果與七識倶名與因倶
不守自性而成故七識依此而得生滅云若
生若滅此明如來藏卽是眞如隨緣故受苦
樂等又釋云以本害末令末空故無可流轉
唯如來藏受苦樂者末害本故不守自性清
淨之體隨緣成有若相順則如水乳之和常
恒共器若相背則如父母之讎不與同天又
存上有不存之義泯上有不泯之義若唯泯
無不泯則色空倶亡無可相卽以不泯故雖
相卽而色空歷然若唯存無不存則色空各
有定性不得相卽由有不存故雖歷然而得
相卽如起信眞如生滅二門無礙唯是一心

@@宗鏡七十六卷苐十一張
*者結歸起信依一心法立二種門故須具
足二義方名具分唯識問唯識第九亦說其
所轉依有其二種一持種依謂第八識二迷
悟依謂卽眞如何以說言然依生滅八識唯
有心境依持荅彼雖說迷悟依非卽心境持
種以眞如不變不隨於心變萬境故但是所
迷耳後還淨時非是攝相卽眞如故但是所
悟耳今乃心境依持卽是眞妄非有二體故
說一心約義不同分成兩義說二門別故論
云然此二門皆各揔攝一切法以此二門不
相離故所以楞嚴經云生滅去來本如來藏
如今世人只信有生滅不信有如來藏不知
生死有名無體如來藏有名有體只可從實
不可憑虛憑虛則妄執所冝從實則佛所印
可問夫論心含敎法如何是一心四諦法
門荅四諦法門橫該豎徹法無不備敎無不
窮今約台敎一心具無作四諦者一念心中
具十界苦名爲苦諦具十界惑名爲集諦苦
卽涅槃名爲滅諦惑卽菩提名爲道諦此唯
論一心四諦又四敎四種四諦藏敎生滅四
諦通敎無生四諦別敎無量四諦圓敎無作
四諦今但論圓敎無作四諦止觀云法性與
一切法無二無別凡法尙是況二乘乎離凡
法更求實相如避此空彼處求空卽凡法是
實法不須捨凡向聖經言生死卽涅槃一色
一香皆是中道卽無作四諦又玄義云以迷
理故菩提是煩惱名集諦涅槃是生死名苦
諦以能解故煩惱卽菩提名道諦生死卽涅
槃名滅諦卽事而中無思無念無誰造作故
名無作亦名一實諦一實諦者無虛妄無顚
倒
@@
宗鏡七十六卷十二張*常樂我淨等是故
名爲無作四聖諦法華經偈云更以異方便
助顯第一義又云唯此一事實卽是無作一
實諦也以眞如之性是自心之實名一實諦
念念圓成更何所作名無作四諦所以八千
聲聞於法華會上見如來性如秋收冬藏更
無所作以達本故法爾如斯若未見性人不
可安然拱手傚無作無修直須水到渠成自
然任運故又但了一心自然無作非是强爲
故云陰入皆如無苦可捨無明塵勞卽是菩
提無集可斷邊邪皆中正無道可修生死卽
涅槃無滅可證無苦無集故無世間無道無
滅故無出世閒純一實相實相外更無別法
又文殊道行經云佛告文殊師利若見一切
諸法無起卽解苦諦若見一切諸法無住卽
能斷集若見一切諸法畢竟涅槃卽能證滅
文殊師利若見
一切諸無自體卽是修
道宗
鏡錄卷第七十六筞音義緻<直利反密也>曷<胡葛反>爍<書藥反>蹉<七
何反>跎<徒何反>齩<五巧反>蝎<胡葛反>呞<書之反
牛笑也>拱<居勇反>戊
申歲分司大藏都監開板

宗鏡錄卷第七十七筞
慧日永明寺主智覺禪師延壽集
夫一念無明心皷動眞如海成十二緣起作
生死根由若了之爲佛智海之彼瀾昧之作
生死河之漩洑云何成佛智云何成生死
荅天眞之佛智本有妄緣之生死體空雖有
二名但是一義只謂不了第一義諦号曰無
明因不了之所盲成惑業之衆苦了無明之
實性成涅槃之妙心若迷爲惑業則成三道
一無明愛取是煩惱道二行有是業道三識
名色六入觸受生老死是苦道若悟爲三因
佛性一識名色六入觸受生老死七支是正
因佛性二無明愛取三支是了因佛性三行
有二支是緣因佛性如是等義差別不同唯
是一心迷成多種雖成多種不離一心華嚴
經云佛子此菩薩摩訶薩復作是念三界所
有唯是一心如來於此分別演說十二有支
皆依一心如是而立何以故隨事貪欲與心
共生心是識事是行於行迷惑是無明與無
明及心共生是名色名色増長是六處六處
三分合爲觸觸共生是受受無猒足是愛愛
攝不捨是取彼諸有支生是有有所起名生
生熟爲老老壞爲死大集經云十二因緣一
人一念悉皆具足但隨一境一念起處無不
具足且如眼見色不了名無明生愛惡名行
是中心意名識色共識行卽名色六處生貪
名六入色與眼作對名觸領納名受於色纏
綿名愛想色相名取念色心起名有心生名
生心滅名死乃至意思法亦復如是一日一
夜凡起幾念念念織幾十二因緣成六趣無

@@宗鏡七十七卷苐二張*
窮之生死是以生死無體全是如來藏第一
義心迷悟昇沉了不可得輔行記云十二因
緣華嚴大集等經皆云一念心具凡諸大乘
云一念者意皆如是若不爾者云何徧収一
切諸法止觀亦云緣生正一念心十二門論
問云爲在一心爲在異心論問意者爲在一
人多人一念心耶如是一念異念並得多人
一人於今一念悉皆具足多人一人所起之
心不出百界百界爲多一念爲一一多相卽
非一非多大品明一切諸法皆趣因緣百界
因緣不出一念是故名爲是趣不過故得名
爲一念具足遠法師云無明緣行者有四無
明一迷理無明義通始終二發業無明在於
行前三覆業無明此在行後識前四受生無
明與識同時或在識後望過去種子心識在
於識後望結生識與識同時又内外諸法皆
具因緣如稻稈經云爾時彌勒語舎利弗言
世尊常說見十二因緣卽是見法見法卽是
見佛乃至有因有緣是名因緣法此是佛略
說因緣相以此因能生是果如來出世因緣
生法如來不出世亦因緣生法性相常住無
諸煩惱究竟如實非不如實是眞實法離顚
倒法復次十二因緣法從二種生云何爲二
一者因二者果因緣生法復有二種有内因
緣有外因緣外因緣法從可而生如似種子
能生於芽從芽生葉從葉生節從節生莖從
莖生穗從穗生華從華生實無種子故無芽
乃至無有華實有種子故芽生乃至有華故
果生而種子不作念我能生芽芽亦不作念
我從種子生乃至華亦不作念我能生實實

@@宗鏡七十七卷苐三張*
亦不作念我從華生而實種子能生於芽如
是名爲外因生法云何名外緣生法所謂地
水火風空時地種堅持水種濕潤火種成熟
風種發起空種不作障礙又假於時節氣和
變如是六緣具足便生若六緣不具物則不
生地水火風空時六緣調和不増減故物則
得生地亦不言我能持水亦不言我能潤火
亦不言我能熟風亦不言我能發起空亦不
言我能不作障礙時亦不言我能令生種亦
不言我從六緣而得生芽芽亦不言我從爾
數緣生雖不作念從爾數緣生而實從衆緣
和合得生芽亦不從自生亦不從他生亦不
從自他合生亦不從自在天生亦不從時方
生亦不從本性生亦不從無因生是名生法
次第如是外緣生法以五事故當知不斷亦
非常亦不從此至彼如芽種少果則衆多相
似相續不生異物云何不斷從種芽根莖次
第相續故不斷云何非常芽莖華果各自別
故非常亦不種滅而後芽生亦非不滅而芽
便生而因緣法芽起種謝次第生故非常種
芽各各相異故不此至彼種少果多故當知
不一是名種少果多如種不生異果故名相
似相續以此五種外緣諸法得生内因緣法
從二種生云何爲因從無明乃至老死無明
滅則行滅乃至生滅故則老死滅因無明故
有行乃至因有生故則有老死無明不言我
能生行行亦不言我從無明生乃至老死亦
不言我從無明生而實有無明則有行有生
則有老死是名内因次第生法云何名内緣
生法所謂六界地界水界火界風界空界識

宗鏡七十七卷苐四張*
界何謂爲地能堅持者名爲地界何謂爲水
能潤漬者名爲水界何謂爲火能成熟者名
爲火界何謂爲風能出入息者名爲風界何
謂爲空能無障礙者名爲空界何謂爲識四
陰五識亦言爲名亦名爲識如是衆法和合
名爲身有漏心名爲識如是四陰爲五情根
名爲色如是等六緣名爲身若六緣具足無
損減者則便成身是緣若減身則不成地亦
不念我能堅持水亦不念我能濕潤火亦不
念我能成熟風亦不念我能出入息空亦不
念我能無障礙識亦不念我能生長身亦不
念我從爾數緣生若無此六緣身亦不生地
亦無我無人無衆生無壽命非男非女亦非
非男非非女非此非彼水火風乃至識等亦
皆無我無衆生無壽命乃至亦非此非彼云
何名無明無明者於六界中生一想聚想常
想不動想不壞想内生樂想衆生想壽命想
人想我想我所想生如是種種衆多想是名
無明如是五情中生貪欲嗔恚想行亦如是
隨著一切假名法名爲識四陰爲名色陰爲
色是名色名色増長生六入六入増長生觸
觸増長生受受増長生愛愛増長生取取増
長生有有増長故能生後陰爲生生増長變
名爲老受陰敗壞故名爲死能生嫉熱故名
憂悲苦惱五情違害名爲身苦意不和適名
爲心苦乃至如月麗天去地四萬二千由旬
水流在下月耀於上玄像雖一影現衆水體
不降水質不昇如是舎利弗衆生不從此世
至於後世不從後世復至於此然有業果因
緣報應不可損減是以如月不動影現衆

@@宗鏡七十七卷苐五張*
流類識不行身分六趣雖無作者業果宛然
但逐緣生不乖法爾又有德女所問大乘經
云爾時有德婆羅門女白佛言世尊所言無
明爲内有耶爲外有耶佛言不也有德女言
世尊若於内外無有無明云何得有無明緣
行復次世尊有他世法而來至於今世以不
佛言不也有德女復白佛言世尊無明行相
是實有耶佛言不也無明自性從於虛妄分
別而生非眞實生從顚倒生非如理生有德
女復白佛言世尊若如是者則無無明云何
得有諸行生起於生死中受諸苦報世尊如
樹無根則無枝葉華果等物如是無明無自
性故行等生起定不可得佛言有德女一切
諸法皆畢竟空凡愚迷倒不聞空義設得聞
之無智不了由此具造種種諸業旣有衆業
諸有則生於諸有中備受衆苦第一義諦無
有諸業亦無諸有而從業生及以種種衆苦
惱事有德女如來應正等覺隨順世閒廣爲
衆生演說諸法欲令悟解第一義故有德女
第一義者亦隨世閒而立名字何以故實義
之中能覺所覺一切皆悉不可得故有德女
譬如諸佛化作於人此所化人復更化作種
種諸物其所化人虛誑不實所化之物亦無
實事此亦如是所造諸業虛誑不實從業有
生亦無實事是以但了唯心之旨自然萬法
常虛隨有見聞悉順無生之道几關動作皆
歸無得之門問此十二有支云何名緣生
復何名緣起荅無有主宰作者受者無自
作用不得自在從因而生託衆緣轉本無而
有有已散滅唯法所顯能潤所潤墮相續法

@@宗鏡七十七卷苐六張*
名爲緣生論云由煩惱繫縛往諸趣中數數
生死故名緣起又因名緣起果名緣生
問一念無明心起十二有支爲自生他生共
生無因生荅緣起甚深非四句能測了則
一心冥寂迷則六道輪迴非妄非眞不常不
斷若云是妄妄不可得若云是眞復能流轉
若云是斷相續恒生若云是常念念起滅所
以從心生故生無能生無有定性佛性論云
復次一切諸法無有自性何以故依因緣生
故譬如火依他而生離樵卽不可見亦如螢
火若火有自性則應離樵空中自夕雜集論
云諸緣起法雖刹那則成滅而住可得雖無
作用緣而有功能緣可得雖離有情而有情
可得雖無作者而諸業果不壞可得是故甚
深業果不壞者雖内無作者而有作業受果
異熟又諸緣起法有差別謂待衆緣生故非
自作雖有衆緣無種子不生故非他作彼倶
無作用故非共作種子及衆緣皆有功能故
非無因作如上所說是約世俗緣起之門若
如實說尙不見一法是緣非緣何況十二湛
然尊者云不見色相是行支滅不見色緣是
無明滅不見色體是識名色六入觸受滅不
見色生是愛取有生滅不見色滅是老死滅
不見一相是不見十二因緣空不見見者是
不見因緣假眞俗雙亡二諦倶泯亦不見中
如是通達了知因緣若爲此例見萬法亦復
如然問萬境無明與一心法性爲是一爲
是二若是一不合分染淨二名若是二云何
敎中說無明卽法性荅體一是眞名二是
假名因情立眞以智明情智自分眞原不動

宗鏡七十七卷苐七張筞
不可定同不壞世諦故不可定異不失眞諦
故涅槃經云明與無明愚人爲二智者了達
其性無二無二之性卽是實性古德約十法
界釋云愚人者九界之愚也愚人取相見一
切法法性隨其取相心悉無明也如寒谷千
年堅冰未曾作水也智者佛界之智也圓觀
行人開佛眼者見同古佛也圓眼所見無明
本元是清淨法性如太陽常照海水未曾作
冰也冰水性一隨緣成二一不守性恒自隨
緣雖復隨緣不壞自性況法性無明亦何定
一亦何定異則不隨事而失體非共非分不
守性而任緣亦同亦別問三界初因四主
元始莫窮本末罔辯根由莊老指之爲自然
周孔詺之爲運沌最初起處如何指南
荅欲知有情身土眞實端由無先我心更無
餘法謂心法刹那自類相續無始時界展轉
流來不斷不常憑緣憑對非氣非禀唯識唯
心肇論鈔云老子云無名天地始有名萬物
母若佛敎意則以如來藏性轉變爲識藏從
識藏變出根身器世閒一切種子推其化本
卽以如來藏性爲物始也無生無始物之性
也生始不能動於性卽法性也南齊沈約均
聖論云然則有此天地以來猶一念也融大
師問云三界四生以何爲道本以何爲法用
拾虛空爲道本森羅爲法用問於中誰爲造
作者荅此中實無造作者法界性自然生金
剛三昧經云善不善法從心化生可謂揔持
之門萬法之都矣光未發處尙無其名念欲
生時似分其影初因强覺漸起了知見相纔
分心境頓現首楞嚴經云皆是覺明明了知

@@宗鏡七十七卷苐八張*
性因了發相從妄見生山河大地諸有爲相
次第遷流因此虛妄終而復始釋曰此皆最
初因迷一法界故不覺念起念起卽是動相
動相卽是第一業識未分能所乃覺明之咎
也從此變作能緣流成了相卽明了知性爲
第二見分轉識後因見分而生相分卽因了
發相爲第三相分現識能所纔分盡成虛妄
何者見分生於瞖眼相分現於幻形於是密
對根塵堅生情執從此隔開眞性分出湛圓
於内執受知覺作有識之身於外離執想澄
成無情之土逐使鏡中之形影滅而又生夢
裡之山河終而復始但以本源性海不從能
所而生湛爾圓明照而常寂只爲衆衆違性
不了背本圓明執有所明成於妄見因明立
所觀之境因所起能觀之心能所相生心境
對待隨緣失性莫反初原不覺不知以歷塵
劫所以經云覺非所明因明立所所旣妄立
生汝妄能無同異中熾然成異異彼所異因
異立同同異發明因此復立無同無異如是
擾亂相待生勞勞久發塵自相渾濁由是引
起塵勞煩惱起爲世界靜成虛空虛空爲同
世界爲異彼無同異眞有爲法覺明空昧相
徒成搖故有風輪執持世界因空生搖堅明
立礙彼金寶者明覺立堅故有金輪保持國
土堅覺寶成搖明風出風金相摩故有火光
爲變化性寶明生潤火光上蒸故有水輪含
十方界火騰水降交發立堅濕爲巨海乾爲
洲潬以是義故大海之中火光常起彼洲潬
中江河常注水勢劣火結爲高山是故山石
擊則成炎融則成水土勢劣水抽爲草木是

@@宗鏡七十七卷苐九張筞
故林藪遇燒成土因絞成水交妄發生遞相
爲種以是因緣世界相續古釋云覺明空昧
相待成搖者由初妄覺影明不了逐成空昧
如障明生闇二相相形覺明卽是動相空昧
卽是靜相一明一昧一動一靜刹那相生如
風激浪相待不息於内初起卽名爲搖於外
卽成風輪世界空昧卽是虛空旣無形相不
名世界因空生搖堅明立礙者地相也因空
異明相待成搖搖能堅明以成於礙如胎遇
風卽成堅礙亦是執明生礙義於内卽是覺
明堅執於外卽成金寶故云彼金寶者明覺
立堅故知寶性因覺明有是故衆寶皆有光
明小乘但知業感而不知是何因種堅覺寶
成搖明風出風金相摩故有火光爲變化性
者堅執覺性卽成於寶搖動所明卽出於風
動靜不息卽是風金相摩於外卽成火光能
成熟萬物故言爲變化性寶明生潤火光上
蒸故有水輪含十方界者寶明之體性有光
潤爲火熱蒸水便流出又覺明生愛愛卽是
潤於内卽是愛明於外卽成寶潤火性上蒸
融愛成水一切業種非愛不生一切世閒非
水不攝故四大性互相因藉體不相離同一
妄心所變起故如虛空華不離心故又妄性
不恒前後變異所感外相優劣不同愛心多
者卽成巨海執心多者卽成洲潬風性生慢
火性生瞋於色起愛潬中流水違愛生瞋海
中火起慢増愛劣結爲高山愛増慢輕抽爲
草木瞋愛慢三互相滋蔓異類成形草木山
川千差萬品先從妄想結成四大從四大性
愛慢滋生離有情心更無別體故云交妄發

宗鏡七十七卷苐十張*
生遞相爲種又云富樓那而白佛言世尊苦
復世閒一切根塵陰處界等皆如來藏清淨
本然云何忽生山河大地諸有爲相次第遷
流終而復始又疑云若此妙覺本妙覺明與
如來心不増不減無狀忽現山河大地諸有
爲相如來今得妙空明覺山河大地有爲習
漏何當復生佛言富樓那如汝所言清淨本
然云何忽生山河大地汝常不聞如來宣說
性覺妙明本覺明妙富樓那言唯然世尊我
嘗聞佛宣說斯義佛言汝稱覺明爲復性明
稱名爲覺爲覺不明稱爲明覺富樓那言若
此不明名爲覺者則無所明佛言若無所明
則無明覺有所非覺無所非明無明又非覺
湛明性性覺必明妄爲明覺覺非所明因明
立所所旣妄立生汝妄能無同異中熾然成
異異彼所異因異立同同異發明因此復立
無同無異如是擾亂相待生勞勞久發塵自
相渾濁由是引起塵勞煩惱起爲世界靜成
虛空虛空爲同世界爲異彼無同異眞有爲
法釋曰此二覺義幽旨難明若欲指陳須分
皂白大約經論有二種覺一性覺二本覺又
有二種般若一本覺般若二始覺般若又有
二種心一自性清淨心二離垢清淨心又有
二種眞如一在纏眞如二出纏眞如此四種
名隨義異體卽常同今一切衆生只具性覺
清淨本覺自性清淨心在纏眞如等於清淨
本然中妄忽生於山河大地以在纏未離障
故未得出纏眞如等若十方諸佛二覺倶圓
已具出纏眞如等無有妄想塵勞永合清淨
本然則不更生山河大地諸有爲相等如金

@@宗鏡七十七卷十一張筞
出礦終不染於塵泥似木成灰豈有雜生枝
葉將此二覺已豁疑情性覺妙明者是自性
清淨心卽如來藏性在纏眞如等本性清淨
不爲煩惱所染名性覺經云佛告阿難及
諸大衆汝等當知有漏世界十二類生本覺
妙明覺圓心體與十方佛無二無別由汝妄
想迷理爲咎癡愛發生生發徧迷故有空性
化迷不息有世界生則此十方微塵國土非
無漏者皆是迷頑妄想安立當知虛空生汝
心内猶如片雲點太清裡況諸世界在虛空
耶汝等一人發眞歸元此十方虛空皆悉消
殞云何空中所有國土而不振裂以此文證
卽知凡聖本同此妙明之覺本覺明妙者出
纏眞如等從無分別智覺盡無始妄念名究
竟覺始覺卽本覺悟本之覺得本覺名論云
於眞如門名爲性覺於生滅門名爲本覺由
迷此性覺而有妄念妄念若盡而立本覺以
性覺不從能所而生非假修證而起本自妙
而常明故云性覺妙明以始覺般若明性覺
之妙故云本覺明妙又眞如之性性自了故
則性覺妙明始覺之智了本性故則本覺明
妙又摩訶衍論有四種覺一清淨本覺二染
淨本覺三清淨始覺四染淨始覺若論本始
明昧之事皆依染淨之覺得名若清淨覺原
愚智倶絕非迷悟之所得豈文義之能詮經
中佛常說眞如爲迷悟依故如萬像依虛空
虛空無所依所以滿慈領言我常聞佛宣說
斯義此二覺義亦同起信論所立一心分眞
如生滅二門以本性清淨是性覺義但以性
中說覺如木中火性未具因緣有而無用非
是
@@宗鏡七十七卷十二張筞
悟已而更起迷悟時始立本覺之号悟本覺
已更不復迷諸佛重爲凡夫無有是處佛問
汝稱覺明爲復覺性自明名爲覺明爲復覺
體不明能覺於明富樓那意必有所明當情
爲其所覺若無所覺之明則無覺明之号但
可稱覺而無所明故云則無所明佛意性覺
體性自明不因能覺所明方稱覺明起信論
云眞如自體有大智慧光明義徧照法界義
等只緣迷一法界强分能所故成於妄若要
因所明方稱覺明者此乃因他而立非自性
覺故云有所非覺如緣塵分別而有妄心離
塵則無有體不可將斷滅之心以爲本來眞
覺故若以無體之法爲究竟者故經云法身
則同龜毛兎角其誰修證無生法忍又釋若
以不明名爲覺者則無所明者故知覺體本
無明相佛證眞際實不見明若見於明卽是
所明旣立所明便有能覺但除能所之明方
稱妙明此妙之明是不明之明不同所明因
明起照故般若無知論云難曰聖智之無惑
智之無倶無生滅何以異之耶荅曰聖智之
無者無知惑智之無者知無其無雖同所以
無者異也何者夫聖心虛靜無知可無可曰
無知非謂知無惑智有知故有知可無可謂
知無非曰無知也故云般若無知無所不知
無知者無能所之知無不知者眞如自性有
徧照法界義又聖人唯有無心之心無見之
見非同凡夫有心有見皆是分別能所相生
故涅槃經云不可見了了見華嚴經頌云無
見卽是見能見一切法於法若有見此則無
所見又云菩薩悉見諸法而無所見普知一

宗鏡七十七卷十三張筞
切而無所知則般若無知無所不知矣但不
落有無之知能所之見非是都無知見矣諸
佛皆具五眼三智四辯六通三諦理圓一心
具足若不見空與不空非空非不空方與實
相相應耳故楞伽經云一一相相應遠離諸
見過者若於諸相常與實相相應自然遠離
諸過會第一義清淨眞心朗然明徹而無念
著卽事卽如唯心直進卽諸佛所知唯實相
矣離比立見皆成諸過無所非明者若能覺
之體要因所明者若無所覺之明則能覺之
體便非是明故云無所非明故知覺之與明
互相假立本無自體豈成自性圓明之覺無
明又非覺湛明性者顯妄覺體無湛明之用
若言但覺於明何須覺體自明者則自性非
明便無覺湛之用故云無明又非覺湛明性
性覺必明妄爲明覺者釋妄覺託眞之相也
何以得知妄覺初起有覺明只緣性覺必有
眞明所以妄覺託此性明而起影明之覺執
影像之明起攀緣之覺迷眞認影見相二分
自此而生覺明之号覺非所明因明立所者
夫一眞之覺體性雖明不分能所故覺非所
明由影明起覺能所斯分故云因明立所所
旣妄立生汝妄能無同異中熾然成異者此
則元因覺明起照生所所立照性遂亡則是
識精元明能生諸緣緣所辵者乃是但隨能
緣之相覆眞唯識性一向能所相生如風動
水波浪相續澄湛之性隱而不現從此迷妄
生虛空之性復因虛空成立世界之形於眞
空一心畢竟無同異中熾然建立成諸法究
竟之異皆因情想擾亂勞發世閒之塵迷妄

@@宗鏡七十七卷十四張筞
昏沉引起虛空之界分世界差別爲異立虛
空清淨爲同於分別識中又立無同無異皆
是有爲之法盡成生滅之緣未洞本原終爲
戲論
宗鏡錄卷第七十七筞
音義
㳬<似宣反回㳬也>洑<房六反>稻<古旱反>穗<徐醉反>漬<前智反>耀
<弋笑反>樵<昨焦反>潬<徒旱反>藪<蘇后反>絞<古巧反縛也>蔓<母官
><反>皂<昨早反黑色
也>戊申歲分司大藏都監
開板
@@宗鏡錄卷第七十八筞
慧日永明寺主智覺禪師延壽集
夫言一覺一切覺云何敎中分其多種
荅覺體是一隨用分多用有淺深覺無前後
如瓔珞經云妙覺方稱寂照等覺照寂又覺
有三義一覺察如睡夢覺亦如人覺賊賊無
能爲妄卽賊也二覺照卽照理事也亦如蓮
華開照見自心一眞法界恒沙性德如其勝
義覺諸法故三妙覺卽上二覺離覺所覺故
爲妙耳非更別覺故經云無有佛涅槃遠離
覺所覺又覺性無覺卽根本智覺相歷然卽
後得智問旣云眞如一心古今不易因何
而有衆生相續荅平等眞法界無佛無衆
生隨於染淨緣逐成十法界以眞心隨緣不
守自性只爲衆生不自知無性之性故但隨
染緣成凡隨淨緣成聖如虛谷響任緣所發
又如大虛忽雲明鏡忽塵求一念最初起處
了不可得故号無始無明首楞嚴經云佛告
阿難云何名爲衆生顚倒阿難由性明心性
明圓故因明發性性妄見生從畢竟無成究
竟有此有所有非因所因住所住相了無根
本本此無住建立世界及諸衆生迷本圓明
是生虛妄妄性無體非有所依將欲復眞欲
眞已非眞眞如性非眞求復宛成非相非生
非住非心非法展轉發生生力發明熏以成
業同業相感因有感業相滅相生由是故有
衆生顚倒古釋云因明發性性妄見生因託
性明變影而起託影而生從虛執有故云從
畢竟無成究竟有卽業相也此有所有非因
所因轉相也業相爲能有轉相爲所有能所

宗鏡七十八卷苐二張筞
旣分二相斯有故云有所有相卽此轉相能
行現形而立因前而起引後而生展轉相因
名非因所因卽此現相能引六塵境界現相
是能住六塵是所住故云住所住相本此無
住以立世界者現相從妄所立本無所依此
現相以成世界之本故云本此無住以立世
界從無住本立一切法無住者卽是無明無
明無因故無住此之三相倶是無始一念妄
心㧾号無明迷本圓明是生虛妄妄性無體
非有所依將欲復眞欲眞已非眞眞如性非
眞求復宛成非相非生非住非心非法者初
是業相卽是妄覺之心體卽虛妄此妄初起
更無因始名非有所依將欲復眞欲眞已非
釋轉相卽眞上影像相似眞非眞妄覺執此
爲眞卽初念名動動必有靜靜復似眞形動
立靜非眞不動故六欲眞已非眞眞如性本
不因動而立於靜故云非眞求復宛成非相
釋現相從此現相變起一切境界非相現相
非生現生非住現住非心現心非法現法釋
次第者初從明暗二相相形而生於色卽是
結暗成色形顯色也因色卽有根塵留礙名
之爲住因有根塵卽有能分別識名之爲心
覽此塵像爲識境界名之爲法此等展轉相
因而有返顯眞如相無明暗無相形故非相
無起滅故非生無留礙故非住無緣慮故非
心離塵像故非法又解或前標三相相因而
有以列次第後三相合釋都言三相虛妄體
卽無明更無所因故云非有所依卽此三相
影眞而起似眞非眞執影爲實故云將欲復
眞影旣不實故云欲眞已非宛成非相下對

@@宗鏡七十八卷苐三張*
妄說眞以立名号旣依妄顯眞以立名号故
知建立地位從此而有若不因妄說眞亦無
地位名字可說故知三界有法皆捏所成本
無根緖無始妄習展轉相傳迄至于今成其
途轍如最初一人捏出一事後人信受展轉
相傳則一人傳虛萬人傳實從迷積迷以歷
塵劫若識最初一念起處不眞卽頓悟前非
大道坦然更無餘事如云但知今日是何慮
昔年非是知有情無情究其初原皆不出一
心本際如法性論云問本際可得聞乎荅理
妙難觀故有不知之說旨微罕見故發幢英
之問有天名曰幢英問文殊師利所言本際
爲何謂乎文殊荅曰衆生之原名曰本際又
問衆生之原爲何謂乎荅曰生死之本爲衆
生原又問於彼何謂爲生死本荅曰虛空之
本爲生死原幢英於是抱玄音而輟問始悟
不住之本若然則因緣之始可聞而不可明
可存而不可論問虛空有本乎荅無問若無
有本何故云虛空之本爲生死原荅此猶本
際之本耳則於虛空無本爲衆本之宗化表
無化爲萬化之府矣又凡亦是心聖亦是心
以所習處下不能自弘則溺塵勞耳若以心
託事則狹劣若以事從心則廣大凡世人多
外重其事而内不曉其心是以所作皆非究
竟以所附處卑故耳如搏牛之虻飛極百步
若附鸞尾則一翥萬里非其翼工所託迅也
亦如牆頭之草角裡之聲皆能致其高遠者
所託之勝也如入宗鏡一附於自心則毛呑
巨浸塵含十方豈非深廣乎問内外唯識
心境皆空云何敎中又立外相荅因了

@@宗鏡七十八卷苐四張筞
相空方談唯識若執有相唯識義不成若執
無相眞空理不顯以無相卽相方達眞空相
卽無相始明唯識所以攝夭乘論云唯識道
理須明三相一通達唯量外塵實無所有故
二通達唯二相及見唯識故三通達種種色
生但有種種相貎而無體故所以攝大乘論
云一切相有二種謂現住及所立散心所緣
六塵名現住定心所緣骨鎖等爲所立復次
似塵顯現名相謂所緣境似識顯現名見謂
能緣識此二法一是因二是果又一是所依
二是能依是知因内起念想像思惟則外現
其相貎念若不起相不現前以因内生外故
攝末歸本全境是心何者若心不起境本空
故一切境界唯心妄動問約世閒妄見定
是何識荅衆生所見卽是亂識中邊分別
論云謂一切世閒但唯亂識此亂識云何名
虛妄由境不實故由體散亂故又若執永無
亂識繫縛解脫皆不成就卽起邪見撥淨不
淨品故知因迷得悟非無所以從凡入聖蓋
有緣由如影像表鏡明因妄識成眞知問
定中所見定果色是定心自現非緣現在外
色又非憶持過去境可驗唯心未得定者皆
是散意所見外色云何證是自心荅定内
定外靜亂雖殊所見之色皆唯自識以外境
無體從緣而生生性本空無相可得識論云
如觀行人定中所見色相境界識所顯現定
無境界此靑等色相是定境非所憶持識憶
持識有染汙此起現前所見分明清淨則唯
識之旨於此彌彰如依鏡靣但有自靣無有
別影何以故諸法和合道理難可思義不可

宗鏡七十八卷苐五張筞
見法而令得見定心亦爾定心有二分一分
似識一分似塵此二種實唯是識若憶持識
是過去色此定中色若在散心五識可言緣
現在外塵起若散意識緣過去塵起若在觀
中必不得緣外色爲境色在現前又非緣過
去境當知定心所緣色卽見自心不見別境
以定中色此定外色應知亦無別境是知一
心卽萬法萬法卽一心何者以一心不動舉
體爲萬法故如起信鈔釋疏云舉體者謂眞
如舉體成生滅生滅無性卽是眞如未曾有
眞如處不生滅未曾有生滅處不眞如又云
不同空者靈然覺知覺知卽神解義陰陽不
測謂之神解卽是智智卽是知知卽一心也
故以知爲心體所以祖師云空寂體上自有
本智能知大意云於一切染淨法中有眞實
之體了然鑑覺目之爲心問外諸境界旣
稱内識似色顯現但是唯識者云何不隨識
變異荅若執外色實住卽是於無色中見
色妄生顚倒如捏目生二相豈是眞實攝論
問云若無別色塵唯是本識何故顯現似色
等云何相續堅住前後相似若是識變異所
作則應乍起乍滅改轉不定云何一色於多
時中相續乆住故知應有別色荅由顚倒故
顚倒是煩惱根本由識變異起諸分別依他
性與分別性相應卽是顚倒煩惱所依止處
顚倒煩惱又是識變異所依止處若無互爲
依止義則識無變異於非物中分
別爲物不應有此顚倒若無煩惱豈有聖道
故此義亦不成是故應信離識無別法問
内心分別稱識外色不分別如何是識荅
能見所見
@@宗鏡七十八卷苐六張筞
皆是亂識無中執有色本自虛攝論云亂識
者無中執有名亂十一識中世等六識隨一
識唯二分一分變異成色等相一分變異成
見等不出此二識性能分別則成見不能分
別則成相如無所有菩薩經云爾時世尊告
無所有言汝當爲此諸菩薩等說五陰聚和
合身事無所有菩薩言世尊如我所見如佛
色空我色亦爾如佛色一切衆生色一切樹
林藥草色亦爾如一切樹林藥草色彼一切
界和合聚色亦爾所有空色及我色如來色
一切衆生色一切樹林藥草等色一切界和
合聚色無有二相非法非非法諸少智者於
無色中或作是想希望欲入此法行於無色
中妄起行想略說乃至受想行識中如是作
如色所作如虛空識我識亦爾如彼識如來
識亦爾如如來識彼識一切衆生識亦爾如
一切衆生識彼識一切樹林藥草識亦爾眞
虛空識如來識及我識一切衆生識一切樹
林藥草識亦爾一切和合識無二相不可知
不可分別不生無等等問旣稱唯有識何
得立色名荅一切名皆是客義名中無法
法中無名名不當法法不當名經云是自性
無生無滅無染無淨此色無所有爲通相若
有生卽有染若有滅卽有淨由無此四義故
色無別相經云由假立客名隨說諸相攝論
云一切法以識爲相眞如爲體又云一切相
有二種一如外顯現二如内顯現如外是相
如内是思惟故知一體現二内外雙分則心
非内外内外是心又能所相成心境互攝二
而不二常冥一味之眞原不二而二恒分心

@@宗鏡七十八卷苐七張筞
境之虛相問心念念滅刹那相内身外色
亦刹那滅耶荅内外諸色唯心執受亦隨
心念念刹那滅心外更無一法可作常住可
作生滅雜集論云如心心法是刹那相當知
色等亦刹那相有其八義一由心執受故謂
色等身由刹那心念念執受故刹那滅等二
等心安危故謂色等身恒與識倶識若捨離
卽便爛壞三隨心轉變故謂世閒現見心在
苦樂貪嗔等位身隨轉變隨刹那心而轉變
故身念念滅四是心所依故謂世閒共知心
依止有根身如火依薪如芽依種等是故此
身是刹那心依止故亦刹那滅五心増上生
者謂一切内外色皆心増上所生能生因刹
那滅故所生果亦刹那滅六心自在轉故謂
若證得勝威德心於一切色如其所欲自在
轉變由隨刹那能變勝解轉變生故色等刹
那生滅道理成就七於最後位變壞可得故
謂諸色等初離自性念念變壞於最後位欻
爾變壞不應道理然此可得故知色等從初
巳來念念變壞自類相續漸増爲因能引最
後麤相變壞是故色等念念生滅八生巳不
待緣自然壞滅故謂一切法從緣生巳不待
壞緣自然壞滅故知一切可滅壞法初纔生
巳卽便壞滅是故諸法刹那義成大智度論
云若諸法實有不應以心識故知有相若以
心識故知有是則非有如地堅相以身根身
識知故有若無身根身識知則無堅相又因
緣和合生故空唯心故空是知内色外色皆
識建立隨心有無實無自體問論唯有内
心實無外境者如修十善業受天堂樂作五

宗鏡七十八卷苐八張筞
逆罪受地獄苦昇忉利則五欲悦目墮泥犁
則萬苦攢身悦目有靈鳯翔鸞作歡樂之事
攢身有鐵蛇銅狗爲逼惱之殃明知非但内
心實有外境荅天堂地獄苦樂之相皆是
自心果報業影旣以自心所作爲因還以自
心所受爲果故經云未有自作他受今且約
地獄界受苦以證唯心十法界中例皆如是
識論問云何名爲四大轉變彼四大種種轉
變動手腳等及口言說令受罪人生於驚怖
如有兩羊從兩邊來共殺害彼地獄衆生見
有諸山或來或去殺害衆生以是義故不得
說言唯有内心無外境界荅曰偈言若依衆
生業四大如是變何故不依業心如是轉變
汝向言彼罪人業外四大等如是轉變何故
不言依彼衆生罪業力故内自心識如是轉
變又偈言業熏於異法果云何異處善惡熏
於心何故離心說故偈言業熏於異法果云
何異處者此以何義彼地獄中受苦衆生所
有罪業依本心作還在心中不離於心以是
義故惡業熏心還應心中受苦果報何以故
以善惡業熏於心識而不熏彼外四大等以
四大中無所熏事云何虛妄分別說言四大
轉變於四大中受苦果報是故偈言善惡熏
於心何故離心說如無盡意菩薩經云菩薩
所作精進常與身口意相應雖身口精進皆
由於心心爲増上云何菩薩心精進所謂心
始心終云何心始初發心故云何心終菩提
心寂滅故是知起盡倶心初終咸爾非唯淨
業萬事皆然不出一心圓滿覺道又如油盡
燈滅業喪苦亡若定有外境可觀非内所感

@@宗鏡七十八卷苐九張*
只合長時受苦無解脫期旣有休時當知無
實可驗心生法生心滅法滅矣是以一切衆
生從無始來作虛妄因受虛妄果皆從情結
唯逐想生所以首楞嚴經云卽時阿難及諸
大衆乃至而白佛言世尊若此妙明眞淨妙
心本來徧圓如是乃至大地草木蠕動含靈
本元眞如卽是如來成佛眞體佛體眞實云
何復有地獄餓鬼畜生修羅人天等道世尊
此道爲復本來自有爲是衆生妄習生起世
尊如寶蓮香比丘尼持菩薩戒私行婬欲妄
言行婬非殺非偸無有業報發是語巳先於
女根生大猛火後於節節猛火燒然墮無閒
獄瑠璃大王善星比丘瑠璃爲誅瞿曇族姓
善星妄說一切法空生身陷入阿鼻地獄此
諸地獄爲有定處爲復自然彼彼發業各各
私受唯垂大慈發開童蒙令諸一切持戒衆
生聞決定義歡喜頂戴謹潔無犯佛告阿難
快哉此問令諸衆生不入邪見汝今諦聽當
爲汝說阿難一切衆生實本眞淨因彼妄見
有妄習生因此分開内分外分阿難内分卽
是衆生分内因諸愛染發起妄情情積不休
能生愛水是故衆生心憶珍羞口中水出心
憶前人或憐或恨目中淚盈貪求財寶心發
愛涎舉體光潤心著行婬男女二根自然流
液阿難諸愛雖別流結是同潤濕不昇自然
從墜此名内分阿難外分卽是衆生分外因
諸渇仰發明虛想想積不休能生勝氣是故
衆生心持禁戒舉身輕清心持呪印顧眄雄
毅心欲生天夢想飛舉心存佛國聖境冥現
事善知識自輕身命阿難諸想雖別輕舉是

@@宗鏡七十八卷苐十張筞同飛
動不沉自然超越此名外分故知因情滯著
能成愛水浸漬不休自然成墜以情地幽隱
故爲内分以舉念緣塵取像名想運動散亂
故名外分一切境界非想不生故經云若知
一切國土唯想持之是則名爲初發心菩薩
又華嚴經頌云勇猛諸佛子隨順入妙法善
觀一切想纏綂於世閒衆想如陽燄令衆生
倒解菩薩善知想捨離一切倒衆生各別異
形類非一種了達皆是想一切無眞實十方
諸衆生皆爲想所覆若捨顚倒見則滅世閒
想世閒如陽燄以想有差別知世住於想遠
離三顚倒譬如熱時燄世見謂爲水水實無
所有智者不應求衆生亦復然世趣皆無有
如燄住於想無礙心境界若離於諸想亦離
諸戲論愚癡著想者悉令得解脫遠離憍慢
心除滅世閒想住盡無盡處是菩薩方便又
云譬如有人將欲命終見隨其業所受報相
行惡業者見於地獄畜生餓鬼所有一切衆
苦境界或見獄卒手持兵仗或瞋或罵因執
將去亦聞號叫悲歎之聲或見灰河或見鑊
湯或見刀山或見劒樹種種逼迫受諸苦惱
作善業者卽見一切諸天宮殿無量天衆天
諸婇女種種衣服具足莊嚴宮殿園林盡皆
妙好身雖未死而由業力見如是事大智度
論云如乾闥婆城者非城人心想爲城凡夫
亦如是非身想爲身非心想爲心故知地獄
天堂本無定處身猶未往巳現自心境不現
前唯心妄見可驗苦樂之境本無從出善惡
之事唯自召來空是空非妄生妄死如達磨
大師云由已見故不得道巳者我也若

宗鏡七十八卷十一張筞無我
者逢物不是非是者我自是而物非是也非
者我自非而物非非也若入宗鏡我法倶空
心境自亡是非咸寂神性獨立對待無從斯
皆悟本而成非因學得如先德云境自虛不
須畏終朝照瞩元無對設使任持浮幻身任
運都無舌身意又昔人偈云寧神泯是非現
身安樂國所以論云智境豁然名爲佛國又
如有學人問百丈和尙云對一切境如何得
心如木石荅一切諸法本不自言是非垢淨
亦無心繫縛人但人自虛妄計著作若干
種解起若干種見生若干種畏愛伹了諸法
不自生皆從自已顚倒取相而有知心與境
本不相到當處解脫一一諸法一一諸心當
處寂滅當處是道場又本有之性不可名目
本來不是凡不是聖不是愚不是智不是垢
不是淨亦非空有善惡與諸染法相應名衆
生界與諸淨法相應名人天二乘若垢淨心
盡不住繫縛解脫無一切有爲無爲縛脫等
心量處於生死其心自在畢竟不與諸虛幻
塵勞藴界生死諸入和合逈然無住一切不
拘去來無礙往來生死如門開相似問地
獄旣是非情云何動作荅是有情不思議
業力所感令受罪衆生自見有如是事如成
劫風雖是無情亦能成劫似磁毛石豈有識
想令鐵轉移設使衆生輪迴六趣善惡昇沉
實無主宰人法倶空所以先德云往復無際
動靜一原含衆妙而有餘超言思而逈出者
其唯法界乎故知若入一際法界之中有何
差別能所冥合境智同如豈可更有一法爲
動爲靜隨業識之轉乎若未入法界不悟

@@宗鏡七十八卷苐十二張
*此宗但有一法當情皆是自之業識離識之
外決定無法問凡所施爲皆是自心者云
何殺生而得殺罪荅皆是依於自心分別
强執善惡之因妄受苦樂之果若究三輪之
體能殺所殺本空是以文殊執劒於瞿曇鴦
崛持刀於釋氏終不見生見殺執自執他妄
受輪迴酬還罪報識論問云若彼三界唯是
内心無有身口外境者何故屠獵師等殺害
猪羊等得殺生罪偈荅云死依於他心亦有
依自心依種種因緣破失自心識釋曰如人
依鬼毗舎闍等是故失心或依自心是故失
心或有憶念愛不愛事是故失心或有夢見
鬼著失心或有聖人神通轉變前人失心如
一比丘夜蹋爪皮謂殺蝦蟆死入惡道故云
死依於他心亦有依自心者以依仙人嗔心
嗔毗摩質多羅阿修羅王故殺餘衆生此依
他心他衆生心虛妄分別命根謝滅以彼身
命相續斷絕應如是知頌云經說檀挐迦迦
陵摩燈國仙人嗔故空是故心業重問依仙
人嗔心依仙人鬼殺害如是三國衆生非依
仙人嗔心而死荅佛問尼乾子言摩證伽等
三國衆生汝頗曾聞云何而死爲身業殺爲
意業殺尼亁子言瞿曇我昔曾聞仙人嗔心
以意業殺爾所衆生佛言以是成我義三界
唯心無身口業何以故如世人言賊燒山林
聚落城邑不言火燒此義亦爾唯依心其善
惡業得成故偈云諸法心爲本諸法心爲勝
離心無諸法唯心身口名成實論云若離心
有業非衆生亦應有罪福如風頹山惱害衆
生風應有罪若吹香華來墮塔寺亦應有福
是
@@宗鏡七十八卷十三張筞
則不可故知離心無罪福也以此文證罪福
據心無身口業身口業者伹有名字實是意
業身口名說華嚴會意云凡有見自見他皆
是迷心自現何者如見他持刀殺自當知他
自皆從自生以離自見心無自他故非伹自
他是心妄現卽所持刀杖故亦是自心何以
故心外無彼實刀杖故見所持者唯六塵故
由不知自心現見殺卽惶懼不安若了唯是
自心縱殺誰憂誰懼皆由妄心生故種種有
妄心滅故種種無旣知唯心妄現心不見心
卽物我倶亡憂喜咸寂又如夢中殺事亦如
是也如說世閒怚如夢不可得有無密嚴經
云内外境界心之所行皆唯是識惑亂而見
此中無我亦無我所能害所害害及害具一
切皆是意識境界依阿頼耶識如是分別又
古師問云若所見皆是自相分如何殺自相
分而得怨報荅雖觀他人扶塵根是自相分
於他是親相分有執受故如悞殺他卽斷命
根卽有罪於自卽是踈相分問經中所云
一切法如夢以證唯心者云何夢中事虛寤
中事實果報不等法喻不齊云何引證
荅所申譬況皆爲不信之人假此發明所以
智不難喻但求見道證會自心何用檢方便
之詮執圓常之理此夢喻一法證驗最親識
論荅外難云汝言夢中所見飮食飢飽刀杖
毒藥如是等事皆悉無用寤時所見如是等
事皆悉有用此義不然頌云如夢中無女動
身失不淨如夢交會漏失不淨衆生如是無
始世來虛妄受用色香味等外諸境界皆亦
如是實無而成又問若夢中無境寤亦爾者

宗鏡七十八卷十四張筞何故
夢中寤中行善惡法愛與不愛果報不等荅
唯有内心無外境界以夢寤心差別不同是
故不依外境成就善不善業是以在夢位心
由睡眠壞勢力羸劣心弱不能成善惡業覺
心不爾故所造行當受異熟勝劣不同非由
外境設覺中所受苦樂實果報亦無作者受
者悉如幻夢又論云睡眠昧略爲性者疏云
昧簡在定略別寤時義天鈔云昧簡在定者
此睡眠位雖然專注一類微細之境與定不
同定意識取境明了故此乃闇昧略別寤時
者彼覺寤時心極明利具能緣於六塵之境
則寤時心心所緣境寬廣也此睡眠位心心
所不明利故唯緣一法塵境取境少故名爲
略也寶積經偈云諸法自性不可得如夢行
欲悉皆虛但隨想起非實有世尊知法亦如
是以一切法念念無住故念念生滅故念念
不可得故念念無自性故夢寤所受憂喜苦
樂雖延促不等果報有殊然悉從識變皆因
想成道理推窮無不平等並是明闇意識所
行境界覺中是明了意識夢中是夢中意識
覺夢雖殊倶不出意故經云寤則想心寐爲
諸夢若無夢則諸境不現無想則萬法不成
以隨意生形從想立法故若有入此如夢法
門則親證唯心疾成佛智能滿菩提之道廣
興法利之門如華嚴經頌云菩薩了世法一
切皆如夢非處非無處體性恒寂滅諸法無
分別如夢不異心三世諸世閒一切悉如是
夢體無生滅亦無有方所三界悉如是見者
心解脫夢不在世閒不在非世閒此二不分
別得入於忍地譬如夢中見種種諸異

@@宗鏡七十八卷苐十五張筞相
世閒亦如是與夢無差別住於夢定者了世
皆如夢非同非是異非一非種種衆生諸刹
業雜染及清淨如是悉了知與夢皆平等菩
薩所行行及以諸大願明了皆如夢與世亦
無別了世皆空寂不壞於世法譬如夢所見
長短等諸色是名如夢忍因此了世法疾成
無礙智廣度諸羣生修行如是行出生廣大
解巧知諸法性於法心無著成唯識寶生論
云如夢有損用雖無外境理亦得成由於夢
内男女兩交各以自根更互相觸雖無外境
觸而有作用成現流不淨但是識想自與合
會爲其動作此旣如是於餘亦然惡毒刀兵
霜雹傷害雖無外境但依其識有毒刀等
何理不成乃至若爾夢餐毒等應成身病此
亦由其唯識有用猶如於境而有定屬還將
後荅用杜先疑或復有時見其毒等雖無實
境而有作用由見不被蛇之所螫然有疑毒
能令悶絕流汙心迷若遭蛇螫亦於夢中由
呪天等増上力故逐令飽食氣力充强又復
聞乎爲求子息事隱林人夢見有人共爲交
集便得其子如何得知於彼夢内被毒等傷
是爲非有睡覺之後不覩見故今此所論還
同彼類於現覺時將爲實事見毒藥等執爲
非謬眞智覺時便不見故同彼夢中體非是
實然於夢中許實色等彼亦獲斯非所愛事
毒等果用便成實有若言無者但有毒相等
用無此云毒狀便成違害許毒相等固成無
益於其識上藥體無故是故定知實無外境
但於覺心生其作用猶如於夢覺亦同然斯
乃眞成稱契道理釋曰且如夢中實無蛇

@@宗鏡七十八卷十六張榮筞螫
識心纔變怖境摐然如同蛇螫若覺中實被
蛇螫疑心不生亦不爲害近聞世閒有人於
路被毒蛇螫脛其人自見爲是樹椿所傷行
經三十餘里毒亦不發忽遇禁蛇之人指云
汝被毒蛇螫了纔聞是語疑心頓起毒發便
終若執心外實有毒蛇之境心未生時毒何
不發故知心外無境蛇毒不能殺人心毒起
時自能成害是以境無心有境便現前境有
心無境終不現例一切法悉亦如然可驗唯
心成就宗鏡如敎中佛密意說如幻等揔有
十喻於中夢喻所悟不同隨智淺深且約五
種一世閒凡夫解者只知浮生短促如夢不
夊二聲聞證處但了夢心生滅無常苦空無
我三小菩薩悟夢不實徹底唯空四大菩薩
達夢唯心非空非有夢中所見故非空覺後
寂然故非有五祖佛圓證法界如正夢時只
一念眠心現善惡百千境界況瞥起一念心
時具十種法界因果重重無盡歷歷區分如
法華夢入銅輪成佛度生經無量劫華嚴善
財登閣於一念夢定之心刹那之閒悉見不
可思議三世佛事如古詩云枕上片時舂夢
中行盡江南數千里宗
鏡錄卷第七十八筞音
義緖
<徐呂反>迄<許訖反>幢<宅江反>輟<陟劣反止也>欻<許勿反>攢<
在丸反聚也>翔<似羊反>鸞<落官反瑞鳥也>蠕<而蠢反動也又而袞反>涎<
敍連反口液也>眄<莫甸反斜視也>頹<杜回反>螫<呼各反又音釋>脛<胡定反腳>
<脛也>椿<書容反
>戊申歲分司大藏都監開
板

宗鏡錄卷第七十九筞
慧日永明寺主智覺禪師延壽集
夫心外無法法外無心如是了知則眞善知
識一心妙理圓證無疑何故聞外善惡知識
而生聽受荅皆是増上因緣和合虛妄分
別而成彼此情生無有眞實識論問云何故
遇善知識聞說善法値惡知識聞說惡法若
無外一切外境者彼云何說若不說者云何
得聞若不聞者此云何成偈荅遞共増上因
彼此心緣合以一切衆生虛妄分別思惟憶
念彼說我聞而實無有彼前境界是以若執
内外則心境對治尙未入於信門何乃稱於
聽法持心梵天所問經云眼耳鼻舌身意無
所流聞乃曰聽經其有染汙於諸入者則無
所聞便在於色金剛場陀羅尼經云無有諸
法是名一字陀羅尼法門若能如是信解則
聽者無聞無得心境不二方聞佛所說經可
謂眞聞遇善知識若以緣心聽法此法亦緣
非得法性則隨境界流逐因緣轉皆爲不了
自法遂令内外緣分如經云佛言隨有是經
之處則爲有佛若我住世無異故知自心之
佛無處不徧寧論前後出沒耶若隨異境則
生滅無常見他佛則隱顯無恒誦他經則音
聲閒斷故祖師云外求有相佛與汝不相似
志公云毎日誦經千卷紙上見經不識又先
德云出息不依外緣入息不依陰界而住常
轉如是經非但百千萬卷爭如悟此眞善知
識念念現前自轉無盡藏經熾然恒演
問若心虛境寂理實無差現對根塵事相違
反如何明徹境智一如荅一期根境俗有

@@宗鏡七十九卷苐二張*眞無
畢竟自他皆無所得又若定執眞有俗無則
成増減二謗但二諦雙會圓了一心如佛性
論難云若諸法無實性者卽與證量相違則
能所習不可得我現見聲耳相對所以得聞
故知不空釋曰是義不然何以故是能所及
證量自性皆不可得自性不成若一性不成
者多性云何成又汝說證量云何成者今我
立證量顯了二空諸法空故自性不可得如
見幻事幻物者證量所見不如實有諸法亦
爾不如所見而有所見由體不實故不有由
證量故不無由體無故空義得成以證量故
假有不失又云依他性相者能執所執増益
又損減由解此性故此執不生若見眞爲有
則是増益名爲常見若見俗定無則是損減
名爲斷見唯有似塵識故別無能所無能所
故無増益執由有似塵識故無損減執若知
外塵是識而似顯現則非無了外相本虛如
幻所作則非有非無則不壞俗諦非有則不
隱眞諦是以眞俗融卽而常異空有雙現而
恒同方超戲論之情始會一心之旨如摩訶
般若經云說是般若波羅蜜品時佛在四衆
中天人龍鬼神緊那羅摩睺羅伽等於大衆
前而現神足變化一切大衆皆見阿閦佛比
丘僧圍遶說法乃至爾時佛攝神足一切大
衆不復見阿閦佛聲聞人菩薩摩訶薩及其
國土不與眼作對何以故佛攝神足故爾時
佛告阿難如是阿難一切法不與眼作對法
法不相見法法不相知如是阿難如阿閦佛
弟子菩薩國土不與眼作對如是阿難一切
法不與眼作對法法不相知法法不相

@@宗鏡七十九卷苐三張*
見何以故一切法無知無見無作無動不可
捉不可思議如幻人無受無覺無眞實菩薩
摩訶薩如是行爲行般若波羅蜜釋曰若行
般若者則是直了一心智性了色無形非眼
境界乃至達法體寂非意所知但是隨心暫
現還隨心滅故云一切法無知無見大智度
論云相不能知無相譬如刀雖利不能破空
無相不能知相者有人言内智慧無定相外
所緣法有定相心隨緣而生是故說無相不
應知相譬如無刀雖有物無刀可斫是知若
心有境無亦不知見若心無境有亦不知見
若心境倶有各無自性各旣不知合豈成見
若心境倶無亦不知見有尙不知無豈成見
則心境倶空萬有咸寂如是則尙無一法冥
合相順寧有根境對待而作相違者乎如一
切差別違順之境皆是一心之量無有障礙
亦無解脫譬如水不洗水火不滅火何者以
一體故不相陵滅若有異法方成對治如今
但先得旨自合眞如故經云法隨於如無所
隨故若有所隨則有能隨之別旣無所隨亦
無能隨故則法外無如如外無法所以經云
如理作意於一切法平等相應是則具足一
切佛法華嚴疏云以如爲佛則無境非如者
大品經荅常啼云諸法如卽是佛金剛經云
如來者卽諸法如義旣以如爲佛一切法皆
如也何法非佛耶若信一如此是開悟本法
生決定解入自在門如華嚴論云經云善男
子我得自在決定解力信眼清淨智光照曜
普觀境界離一切障善巧觀察普眼明徹具
清淨行往詣十方一切佛國土恭敬供養一

宗鏡七十九卷苐四張筞
切諸佛此明舉本果法令凡信樂修行從初
發心修行慣習十地功終方依及此初時本
樣果法也還以法界中時不遷智不異慈悲
不異願行不異之所成就以於法界大智無
延促中修行故不如情解有修行者莫作延
促時分修學應須善觀法界體用莫如世惰
作一刹那計作三僧祗計如法界中都無修
短遠近故以此解行如法修行於諸境界善
照生滅令使執盡而成智之大用於自心境
莫浪攝持但知放蕩任性坦然習之觀照執
盡智現生滅自無業垢自淨會佛境界同如
來心佛見自會非由捉搦縵作別治令心狂
惑但自明心境見融執業便謝見亡執謝一
切萬法本自無瘡智境朗然名爲佛國也無
煩强生見執永自沉淪自作自殃非他能與
問若約見聞外境則色不至眼眼不至色可
言唯心無相可得只如飮噉之時根境相入
若言無相不可以心喫心荅六根六境雖
則離合不同皆唯識變味性本空若非是識
誰知鹹淡古師云只喫相分本質自在
問如喫了質亦亡如何荅能隨旣亡所隨
亦滅亦如二十人共一株樹一人伐之十九
人所隨亦滅又唯識義鏡釋云共果同在一
處不相障礙者問且如一樹有情共變而
一有情伐用之時爲用自變爲兼用他若唯
自者餘人變者應存不亡樹何不見若亦用
他何名唯識荅有云樹等旣是共相種生
皆相隨順互相増益彼一有情自所變者所
緣親用他所變者與自所變爲増上緣亦踈
緣用一切相望自爲所順他爲能順由所順

@@宗鏡七十九卷苐五張筞無能
順亦滅由斯樹喪唯識亦成問何以得知互
相増益荅對法論云有情共業爲増上緣問
旣但唯心無有萬法目前差別從何建立
荅萬法但名實無體相因名立相相狀元
空因相施名名字本寂唯想建立名相倶虛
反窮想原亦但名字旣無想體分別則空故
知萬法出自無名萬名生於無相名不當相
相不當名彼此無依萬法何在相待之名旣
寂分別之想俄空如幻之境冥眞所執之情
合覺密嚴經頌云世閒種種法一切唯有名
但想所安立離名無別義又頌云能知諸識
起無有所知法所知唯是名世法悉如是以
名分別法法不稱於名諸法性如是不住於
分別以法唯名故想卽無有體想無名亦無
何處有分別若得無分別身心恒寂靜如木
火燒巳畢竟不復生又頌云如見杌爲人見
人以爲杌人杌二分別但有於名字諸大和
合中分別以爲色若離於諸大色性卽無有
問若以唯識爲宗則世出世閒唯是一識
萬法皆決定空耶荅以唯識故則有世俗
諦旣有世俗則有似塵識幻相不無以無實
不可得故稱空耳不可起蛇足鹽香決定斷
空之見如密嚴經偈云甁等衆境界悉以心
爲體非甁似缾現是故說爲空世閒所有色
諸天宮殿等皆是阿頼耶變異而可見衆生
身所有從頭至手足頓生及漸次無非阿頼
耶習氣濁於心凡愚不能了此性非是有亦
復非是空如人以諸物繫破於缾等物體若
是空卽無能所破譬如須彌量我見未爲惡
憍慢而著空此惡過於彼又經云寧可

@@宗鏡七十九卷苐六張筞執有
如須彌不可執空如芥子大般涅槃經云解
脫者名不空空空空者名無所有無所有者
卽是外道尼亁子等所計解脫而是尼亁實
無解脫故名空空眞解脫者則不如是故不
空空不空空者眞解脫眞解脫者卽是如來
又解脫者名曰不空如水酒酪酥蜜等甁雖
無水酒酪酥蜜時猶故得名爲水等甁如是
缾等不可說空及以不空若言空者則不得
有色香味觸若言不空而復無有水酒等實
解脫亦爾不可說色及以非色不可說空及
以不空若言空者則不得有常樂我淨若言
不空誰受是常樂我淨者以是義故不可說
空及以不空空者謂無二十五有及諸煩惱
一切苦一切相一切有爲行如缾無酪則名
爲空不空者謂眞實善色常樂我淨不動不
變猶如彼缾色香味觸故名不空是故解脫
喻如彼缾彼缾遇緣則有破壞解脫不爾不
可破壞不可破壞卽眞解脫眞解脫者卽是
如來問經云五陰卽世閒者一陰名色四
陰名心云何說内外種種世閒皆從心出荅
種種五陰皆從心起從心現相名之曰色
經偈云一切世閒中但有名與色若欲如實
觀但當觀名色色卽收盡無情國土名卽收
盡有識世閒五陰卽世閒故若了五陰倶空
則是出世閒是知世出世閒皆從心起何者
若意地起貪嗔心覽三塗五陰罪苦衆生發
現意地修戒善心覽人天五陰受樂衆生發
現意地證人空心覽無漏五陰眞聖衆生發
現意地立弘誓心覽慈悲五陰大士衆生發
現意地運平等心覽常住五陰尊極衆

宗鏡七十九卷苐七張筞
生發現今所以置前四陰但觀識陰如伐樹
除根炙病得穴則生死之苦芽永絕煩惱之
沉痾不生又若毗藍之風卷羣疑而淨盡猶
劫燒之火蕩異執而無餘所以一切世閒凡
聖同居之處無不悉是自心如此悟入名住
眞阿蘭若正修行處非論大小之隱不墮喧
靜之觀所以古德云處衆不見喧譁獨自亦
無寂寞何故不見喧寂以但了一心故如大
乘本生心地觀經云爾時佛告彌勒菩薩摩
訶薩言汝善男子當修學者但有一德是人
應住阿蘭若處求無上道云何爲一謂觀一
切煩惱根原卽是自心了達此法堪能住止
阿蘭若處所以者何譬如狂犬被人驅打但
逐瓦石不逐於人未來世中住阿蘭若新發
心者亦復如是若見色聲香味觸法其心染
著是人不知煩惱根本不知五境從自心生
卽此名爲未能菩住阿蘭若處以是因緣樂
住寂靜求無上道一切菩薩摩訶薩等若五
欲境現前之時觀察自心應作是念我從無
始至于今日輪迴六趣無有出斯皆自妄心
而生迷倒於五欲境貪愛染著如是菩薩名
爲堪住阿蘭若處是知不悟自心徒栖遠各
避喧求靜古人云舉世未有其方若頓了自
心是眞阿蘭若乃至光明徧照萬德倶圓若
不自明則輪迴諸趣如頓證毗盧遮那法身
字輪瑜伽儀軌釋如來法身觀者先觀發起
普賢菩薩微妙行願復應以三密加持身心
則能入文殊師利大智慧海然修行最初於
空閑處攝念安心閉目端身結加跗坐運心
普緣無邊刹海諦觀三世一切如來徧於一

@@宗鏡七十九卷苐八張*一佛
菩薩前慇懃恭敬禮拜旋遶又以種種供具
雲海奉獻如是等一切聖衆廣大供養巳復
應觀自心心本不生自性成就光明徧照猶
如虛空復應深起悲念哀愍衆生不悟自心
輪迴諸趣我當普化拔濟令其開悟盡無有
餘復應觀察自心諸衆生心及諸佛心本無
有異平等一相成大菩提心瑩徹清淨廓然
周徧圓明皎潔成大月輪量等虛空無有邊
際故知心無際故猶若虛空豈存初後如華
嚴經頌云心住於世閒世閒住於心於此不
妄起二非二分別是以說一說二是世閒語
言立是立非屬意地分別若頓悟自心直入
宗鏡尙不見無分別豈特生分別乎如經頌
云了知非一二非染亦非淨亦復無雜亂皆
從自想起不唯世法施爲乃至諸聖作用起
盡根由皆不出宗鏡故經偈云刹海無邊妙
莊嚴於一塵中無不入如是諸佛神通力一
切皆由業性起如斯妙旨是現證法門但初
生比信猶可虛襟況證入之時自斷餘惑言
亡象絕識滅情消故祖師云唯證乃知難可
測起信論云證發心者從淨心地乃至菩薩
究竟地證何境界所謂眞如以彼轉識說爲
境界而此證者無有境界唯眞如智名爲法
身問内外唯心是平等理云何身土不同
内身有覺外境無知荅世界身土法爾如
然不可執一執異自生情見若言法爾者卽
法如是或云法性者若是法性卽以本識如
來藏身爲所依持恒頓變起外諸器界不出
此二一法應如是二藏識變起又衆生業力
亦菩薩萬行爲因等所現世界皆是藏

@@宗鏡七十九卷苐九張筞
識相分相分之中半爲外器而不執受半爲
内身執爲自性生覺受故如來藏識何緣如
此法如是故行業引故上雖分執受不執受
二義倶無自性全以佛法界如如一眞心爲
體當知依卽正正卽依不出一心眞性矣且
性無不包有情無情有覺無覺皆自心性爲
體隨緣發現應處方知如世閒致生祠堂有
政德及民往往有辵愛去思爲立祠宇中塑
像以四時饗之其人當饗祭日則酒氣腹飽
亦如丁蘭至孝刻木爲母晨昏敬養形喜慍
之色且土木不變唯心感耳問立識方成
唯識義云何境識倶遣荅顯識論云立唯
識乃一往遣境留心究竟爲論遣境爲欲空
心是其正意是故境識倶泯卽是實性實性
卽是阿摩羅識所以唯識論亦名破色心論
佛性論云經中佛以幻師爲譬佛告迦葉譬
如幻師作諸幻像所作等幻虎還食幻師迦
葉如是觀行比丘隨觀一境顯現唯空故實
無所有虛無眞實云何能得離此二邊由依
意識生唯識智唯識智者卽無塵體智是唯
識智若成則能還滅自本意識何以故以塵
無體故意識不生意識不生故唯識自滅故
意識如幻師唯識智如幻虎以意識能生唯
識故唯識觀成還能滅於意識何以故由塵
等無故意識不生譬如幻虎還食幻師如提
婆法師說偈言意識三有本識塵是其由若
見塵無體有種自然滅入楞伽經云但不取
諸境名爲識滅實不滅識何者以境本空從
識變故以識無體不須滅故是以識心無體
隨境有無見空生空見色生色事來卽起事

宗鏡七十九卷苐十張筞
去還無如傳奥法師云妄念所緣於有色處
則不見空但見於色於無色處則見有空緣
有時無時亦爾緣有時則見有心生見無心
滅緣無時則見無心生見有心滅此皆妄念
所緣之境又事上無事本全是心念起塵生
念寂塵滅如起信論云以一切色法本來是
心實無外色然旣無外色亦無外空空尙是
無色焉能有論云若無色者則無虛空之相
疏釋云本以待色爲空今旣唯心無色何得
更有於空也故知萬法皆相待而有若入宗
鏡自然諸法絕待歸本眞心故論云所謂一
切境界唯心妄起若心離於妄動則一切境
界滅唯一眞心無所不徧問世人多執有
情動作有識無情不動作無識且如葵藿向
日而轉芭蕉聞雷而生橘得屍而敷榮鐵因
石而移動又如麴發酒酢火爇山林此等皆
是無情云何動作荅有情無情各有二義
若有情生死一是衆生業力所爲二是法界
性自然生若無情轉動一是異法性自爾二
是法作如大涅槃經云佛告師子吼菩薩善
男子汝言衆生悉有佛性得阿耨多羅三藐
三菩提如磁石者善哉善哉以有佛性因緣
力故得阿耨多羅三藐三菩提若言不須修
聖道者是義不然善男子譬如有人行於曠
野渴乏遇井其井極深雖不見水當知必有
是人方便求覓鑵綆汲取則見佛性亦爾一
切衆生雖復有之要須修集無漏聖道然後
得見乃至譬如衆生造作諸業若善若惡非
内非外如是業性非有非無亦復非是本無
今有非無因出非此作此受此作彼受彼作

@@宗鏡七十九卷苐十一張筞彼受
無作無受時節和合而得果報衆生佛性亦
復如是亦復非是本無今有非内非外非有
非無非此非彼非餘處來非無因緣亦非一
切衆生不見有諸菩薩時節因緣和合得見
時節者所謂十住菩薩摩訶薩修八聖道於
諸衆生得平等心爾時得見不名爲作善男
子汝言如磁石者是義不然何以故石不吸
鐵所以者何無心業故善男子異法有故異
法出生異法無故異法滅壞無有作者無有
壞者善男子猶如猛火不能焚薪火出薪壞
名爲焚薪善男子譬如葵藿隨日而轉如是
葵藿亦無敬心無識無業異法性故而自
迴轉善男子如芭蕉樹因雷増長是樹無耳
無心意識異法有故異法増長異法無故異
法滅壞善男子如阿叔迦樹女人摩觸華爲
之出是樹無心亦無覺觸異法有故異法出
生異法無故異法滅壞善男子如橘得屍果
則滋多如是橘樹無心無觸異法有故異法
滋多異法無故異法滅壞善男子如安石榴
樹甎骨糞故果實繁茂安石榴樹亦無心觸
異法有故異法出生異法無故異法滅壞善
男子磁石吸鐵亦復如是異法有故異法出
生異法無故異法滅壞衆生佛性亦復如是
不能吸得阿耨多羅三藐三菩提善男子無
明不能吸取諸行行亦不能吸取識也亦得
名爲無明緣行行緣於識有佛無佛法界常
住故知法法無心塵塵本寂寂而常用用而
常寂法無心而隨緣成壞人無心而諸行遷
流如芭蕉聞雷葵藿向日無明不取諸行諸
行不吸識心則法法不相到法法不相知

@@宗鏡七十九卷苐十二張筞法
法不相待法法不相借皆性自爾故法如是
故是以金剛三昧經云心不生境境不生心
何以故凡所見境唯所見心卽不相到也華
嚴經頌云諸法無作用亦無有體性是故彼
一切各各不相知卽不相知也維摩經云一
切法生滅不住如幻如電諸法不相待乃至
一念不住卽不相待也寶藏論云火不待日
而熱風不待月而涼堅石處水天皷遊光明
暗自爾乾濕同方物尙不相借豈況道乎卽
不相借也如火以熱爲性風以涼爲性豈假
藉他緣乎天皷者日也常遊光照四天下日
出卽明日沒卽暗皆是法爾非關造作堅石
處水者石雖處水水不入石雖同一處石自
乾而水自濕故知法法標宗塵塵絕待則非
因緣亦非自然矣問旣唯一眞心敎中云
何復說諸法如幻荅了境是心萬法奚有
以依心所起無有定體皆如幻化畢竟寂滅
寶積經云爾時世尊告幻師言一切衆生及
諸資具皆是幻化謂由於業之所幻故諸比
丘衆亦是幻化謂由於法之所幻故我身亦
幻智所幻故三千大千一切世界亦皆是幻
一切衆生共所幻故凡所有法無非是幻因
緣和合之所幻故又敎中揔明十喻如幻如
化如夢如影等此是諸佛密意破衆生執世
相爲實起於常見世閒共知幻夢等法是空
則不信人法心境等如幻夢亦空所以將所
信之虛破所信之實令所信之實同所信之
虛然後乃頓悟眞宗徧一切處心内心外決
定無有實法建立大莊嚴論云我昔曾聞有
一幻師有信樂心至耆闍山爲僧設會供

宗鏡七十九卷十三張筞
養已訖幻尸陀羅木作一女人端正奇特在
大衆前抱捉此女而鳴之共爲欲事時諸
比丘見此事已咸皆嫌忿而作是言此無慙
人所爲鄙褻知其如是不受其供時彼幻師
旣行欲已聞諸比丘譏訶嫌責卽便以刀斫
刺是女分解支節排目截鼻種種苦毒而殺
此女諸比丘等又見此事倍復嫌忿我等若
當知汝如是寧飮毒藥不受其供乃至爾時
幻師卽捉尸陀羅木用示衆僧合掌白言我
向所作卽是此木於彼木中有何欲殺欲安
衆僧身故設此飮食欲令衆僧心安故爲此
幻耳願諸比丘聽我所說豈可不聞佛於修
多羅中說一切法猶如幻化我今爲欲成彼
語故故作斯幻如斯幻身無壽無命識之幻
師運轉機關令其視眴俯仰顧眄行步進止
或語或笑以此事故深知此身眞實無我華
嚴經頌云世閒種種法一切皆如幻若能如
是知其心無所動諸業從心生故說心如幻
若離此分別普滅諸有趣譬如工幻師普現
諸色像徒令衆貪樂畢竟無所得世閒亦如
是一切皆如幻無性亦無生示現有種種度
脫諸衆生令知法如幻衆生不異幻了幻無
衆生衆生及國土三世所有法如是悉無餘
一切皆如幻幻作男女形及象馬牛羊屋宅
池泉類園林華果等幻物無覺知亦無有住
處畢竟寂滅相但隨分別現菩薩能如是普
見諸世閒有無一切法了達悉如幻衆生及
國土種種業所造入於如幻際於彼無依著
如是得善巧寂滅無戲論住於無礙地普現
大威力又入法界品時童子童女告善財言

@@宗鏡七十九卷十四張筞
善男子我等證得菩薩解脫名爲幻住得此
解脫故見一切世界皆幻住因緣所生故一
切衆生皆幻住業煩惱所起故一切世閒皆
幻住無明有愛等展轉緣生故一切法皆幻
住我見等種種幻緣所生故一切三世皆幻
住我見等顚倒智所生故一切衆生生滅老
死憂悲苦惱皆幻住虛妄分別所生故一切
國土皆幻住想倒心倒見倒無明所現故一
切聲聞辟支佛皆幻住智斷分別所成故一
切菩薩皆幻住能自調伏敎化衆生諸行願
法之所成故一切菩薩衆會變化調伏諸所
施爲皆幻住願智幻所成故善男子幻境自
性不可思議大集經偈云如來法界無差別
爲鈍根者說差別宣說一法爲無量如大幻
師示衆生清涼疏釋如幻忍者如一巾幻作
一象楞伽經云智不得有無而興大悲心由
了體空不壞幻相差別故如象生卽是象死
此二對應成四句謂此二無二故非異無不
二故非一非一卽非異故非非一非異卽非
一故非非異亦絕雙照故非亦一亦異若以
巾上二義對象上二義辯非一異略有十句
一以巾上成象義對象上差別義合爲一際
名不異此是以本隨末就末明不異經云法
身流轉五道號曰衆生如來藏受苦樂與因
倶若生若滅等二以巾上住自位義與象上
體空義合爲一際名不異此是以末歸本就
本明不異經云一切衆生卽如不復更滅等
三以攝末所歸之本與攝本所從之末此二
雙融無礙不異此是本末平等爲不異以前
二經文不相離故四以所攝歸本之末亦與

@@宗鏡七十九卷十五張筞所攝
隨末之本此二相奪故名不異此是本末雙
泯明不異以眞妄平等異不可得次下四門
明非一謂五以巾住自位義與象上差別義
此二本末相違相背故名非一楞伽經云如
來藏不在阿頼耶中是故七識有生滅如來
藏者不生滅此之謂也六巾上成象義與象
上體空義此二本末相反相害故非一勝鬘
經云七識不流轉不受苦樂非涅槃因唯如
來藏受苦樂等七以初相散背與次相害此
二義別故名非一謂相背則各相背捨相去
懸遠相害則相與敵對親相食害是故近遠
非一以前經文不相雜故八以極相害倶泯
而不泯與極相背倶存而不存不存不泯義
爲非一此是成壞非一以七識卽空而是有
故眞如卽隱而是顯故九上四非一與四非
異而亦非一以義不雜故又相違是存相害
是泯然存上有不存之義泯上有不泯之義
若唯泯無不泯則色空倶亡無可相卽以不
全泯故雖相卽而色空歷然若唯存無不存
則色空各有定性不得相卽由有不存故雖
歷然而得相卽以體虛故十然亦不異以理
徧通故法無二故若以不異門取諸門極相
和會若以非一門取諸門極相違害極違而
極順者是無障礙法也又釋云別明義理於
中有二先成有無後成四句言有無者以三
性中各有二義皆有無故圓成二者一性有
二相無依他二者一緣有二性無徧計二者
一情有二理無今初巾中卽圓成二義術馬
皆是依他二義而術是能成之因託眞而起
故用有體無用有卽是緣有體無卽是性

宗鏡七十九卷十六張筞
無三馬是所成之果故相有實無相有卽是
緣有實無卽是性無四明依圓不離卽事同
眞生喻於事死喻於眞事泯理顯故生無死
有以無礙故者出其所因卽事理無礙也五
中就情則有妄見分明故就理則無以是妄
計必非有故所以幻喻廣說有無者以惑情
所封有無皆失理無惑計有無皆眞是知幻
喻諸法非實非虛非空非有若無於有不成
於無若無於無不成於有有無交徹萬化齊
融又五中各具四句顯成四句者於中有二
初一重四句後重重四句今初又二先正顯
後簡非今初也初性有相無四者一有眞性
有故二空無諸相故三亦有亦空義門異故
四非有非空互融奪故二用有體無四者一
有迷眞有用故二空依眞無體故三亦有亦
空體用不壞故四非有非空無體之用故非
有卽用之體故非空三相有實無四者一有
事相現故二空緣成無實故三倶存無性不
礙緣成緣成不礙無性故四倶非緣成卽無
性故非有無性卽緣成故非空四生卽是無
死卽是有四者一眞性顯故二依他卽無性
故三性相雙存故四性相卽奪故五情有理
無四者一徧計妄情能招生死故二卽理而
求不可得故三要由理無方卽情有若無情
有不顯理無故四情有卽理無理無卽情有
故已上四句然皆具德以稱眞故不同情計
定執四句成謗皆卽有之空方爲具德之空
卽空之有方爲具德之有又盡有之空盡空
之有方爲具德又四句齊照成解境故四句
齊泯成行境故皆言亡慮絕方爲具德耳所

@@宗鏡七十九卷十七張*以昔
人云巫山臺上託雲雨以去來舒姑水側寄
泉流而還往故知聚沫之身非有如幻之心
本空豈有欲情而成實事又如莊周達體虛
如幻見自身爲蝴蝶及夢中自見已身遊天
崖是以凡夫盲無慧目妄取前塵男女等相
如幻化法但誑心眼都無實事皆業識心動
起見現相意識分別强立我人自他差別若
能識幻方悟前非終不於空而興造作又此
幻法多人錯解執一切法如幻如化便作空
無之見如方廣外道立空無爲宗不知實義
故華嚴論云了如幻法是堅固義言堅固者
卽是常住義豈可作空無之解故知此幻卽
眞幻不可得無幻之幻名爲幻法絕見之見
方名見幻問諸法不眞各無自性刹那變
異故稱爲幻佛身常住豈稱幻耶荅諸
佛略有二身一眞實身二方便身以衆生有
不見如來眞實身故示方便身令入眞實若
悟入時卽方便身是常住體了幻不可得故
如鴦崛魔羅是一切寶莊嚴國一切世閒樂
見上大精進佛以本願力入幻綂門現跡同
凡示行殺害後見佛悟道惡業頓消令一切
衆生知得道業亡不生邪執皆令仰慕佛法
難量不可思議有大威力所以鴦崛魔羅經
偈云如來所變化衆生悉不知如來所作幻
衆幻中之王大身方便身是則爲如來問一
切法如幻云何有垢淨能所對治荅只
爲如幻故垢淨不定由心迴轉凡聖法生故
思益經云垢法說淨見垢實性故淨法說垢
貪著淨相故又莊嚴經論云問若諸法同如
幻以何義故一爲能治一爲所治偈荅

@@宗鏡七十九卷十八張*
云譬如强幻王令餘幻王退如是清淨法能
令染法盡釋曰彼能治淨法亦如幻王由能
對治染法得増上故彼所治染法亦如幻王
由於境界得増上故如是清淨法能令染法
盡者如彼强力幻王能令餘幻王退以染淨
法各有増上力隨境自在轉故稱爲王所以
圓覺經云爾時世尊告普眼菩薩言善男子
彼新學菩薩及末世衆生欲求如來淨圓覺
心應當正念遠離諸幻先依如來奢摩他行
堅持禁戒安處徒衆宴坐靜室恒作是念我
令此身四大和合所謂髮毛爪齒皮肉筋骨
髓腦垢色皆歸於地涕唾膿血津液涎沫淡
淚精氣大小便利皆歸於水煖氣歸火動轉
歸風四大各離令者妄身當在何處卽知此
身畢竟無體和合爲相實同幻化四緣假合
妄有六根六根四大中外合成妄有緣氣於
中積聚似有緣相假名爲心善男子此虛妄
心若無六塵則不能有四大分解無塵可得
於中緣塵各歸散滅畢竟無有緣心可見善
男子彼諸衆生幻身滅故幻心亦滅幻心滅
故幻塵亦滅幻塵滅故幻滅亦滅幻滅滅故
非幻不滅譬如磨鏡垢盡明現善男子當知
身心皆爲幻垢垢相永滅十方清淨善男子
譬如清淨摩尼寶珠映於五色隨方各現諸
愚癡者見彼摩尼實有五色善男子圓覺淨
性現於身心隨類各應彼愚癡者說淨圓覺
實有如是身心自相亦復如是由此不能遠
於幻化釋曰珠中無五方之色因光所映性
中無五趣之身隨業而現迷珠者執珠中實
色昧性者認性内虛身法喻皎然眞僞可驗

宗鏡七十九卷十九張筞*宗
鏡錄卷第七十九筞音
義閦
<初六反>搦<我白反>縵<莫半反無文也>噉<徒敢反>譁<呼爪反>葵<渠
追反>藿<呼郭反>罐<古患反汲水器>綆<古杏反>汲<居立反引也><子
合反>鄙<方美反陋也恥也>褻<私列反>譏<居依反>挑<土淍反撥也>筋<
舉欣反>唾<湯臥反>膿<奴紅反>戊申
歲分司大藏都監開板

@@宗鏡錄卷第八十筞
慧日永明寺主智覺禪師延壽集
夫入此宗門云何了一切法如化荅以萬
法無體名相本空無而忽有名之曰化如華
嚴經十忍品云佛子云何爲菩薩摩訶薩如
化忍佛子此菩薩摩訶薩知一切世閒皆悉
如化所謂一切衆生意業化覺想所起故一
切世閒諸行化分別所起故一切苦樂顚倒
化妄取所起故一切世閒不實法化言說所
現故一切煩惱分別化想念所起故復有清
淨調伏化無分別所現故於三世不轉化無
生平等故菩薩願力化廣大修行故如來大
悲化方便示現故轉法輪方便化智慧無畏
辯才所說故菩薩如是了知世閒出世閒化
現證知廣大知無邊知如事如自在知眞實
知非虛妄見所能傾動隨世所行亦不失壞
譬如化不從心起不從心法起不從業起不
受果報非世閒生非世閒滅不可隨逐不可
攬觸非乆住非須臾住非行世閒非離世閒
不專繫一方不普屬諸方非有量非無量不
厭不息非不厭息非凡非聖非染非淨非生
非死非智非愚非見非不見非依世閒非入
法界非黠慧非遟鈍非取非不取非生死非
涅槃非有非無有菩薩如是善巧方便行於
世閒修菩薩道了知世法分身化往不著世
閒不取自身於世於身無所分別不住世閒
不離世閒不住於法不離於法以本願故不
棄捨一衆生界不調伏少衆生界不分別法
非不分別知諸法性無來無去雖無所有而
滿足佛法了法如化非有非無佛子菩薩摩

@@宗鏡人十卷苐二張*
訶薩如是安住如化忍時悉能滿足一切諸
佛菩提之道利益衆生是名菩薩摩訶薩第
九如化忍故知善不善法從心化生以無作
之因受忽有之果故六祖云思惡法卽化爲
地獄思善法化爲天堂毒害化爲畜生慈悲
化爲菩薩乃至皆是自性變化大智度論問
云若一切法皆空如化何以故有種種說法
別異荅曰如佛所化及餘人所化雖不實而
有種種形像別異夢中所見種種亦如是人
見夢中好惡事有生喜者有生怖者如鏡中
像雖無實事而隨本形像有好醜諸法亦如
是雖空而各各有因緣如佛此中說於是化
法中有聲聞變化有辟佛變化有菩薩變
化有佛變化有煩惱變化有業變化又云如
化者化主無定物但以心生便有所作皆無
有實人身亦如是本無所因但從先世心生
今世身皆無有實以是故諸法如化問不應
言變化事空何以故變化心亦從修定得從
此心作種種變化若人若法是化有因有果
云何空荅如佛說觀無生從有生得脫依無
爲從有爲得脫雖觀無生法無而可作因緣
無爲亦爾變化雖空亦能生心因緣復次空
不以不見爲空以其無實用故言空以是故
言諸法如化故知一切法皆從心生悉如幻
化雖幻化不實亦可作善惡之因緣受昇沉
之報應不可生於斷見但了體虛莫生取捨
問凡有相法皆從變化心無形相云何化現
荅心本是化理不思義從心理心如化起化
佛地論云心化唯二一自身相應謂自心上
化現種種心及心法影像差別二他身相應

宗鏡八十卷苐三張筞謂令
他心亦現種種心及心法影像差別此並相
分似見分現有義定力能令自心解非分法
名化自心加被有情令愚昧者解深細法令
失念者得正憶念名化他心然心無化無形
質故如論說言心無形故不可變化又說化
身無心心法此就二乘及諸異生定力而說
彼定力劣不能化現無形質法諸佛菩薩不
思議定皆能化現若不爾者云何如來現貪
瞋等云何聲聞及傍生等知如來心云何經
說化無量類皆令有心云何此論說諸化意
業云何經說有依他心但諸化色同實色用
化根及心但有相現不同實用又就下類故
作是說若爾云何不化非情令心相現非情
已是心等相分云何復令有心相現若心相
現則名有情非非情攝是故化心伹說二種
一自身二他身化等問此一心門理無異
轍約機對法敎有多門於一法中名字差別
或名佛性或稱如來藏云何成藏義云何名
佛性荅如來藏者是眞識心是眞心中具
有一切恒沙佛法如妄心中具有恒沙染法
是心與法同一體性故名如來藏卽一切衆
生有如來藏能爲佛因名有佛性如睡心中
有覺悟性如黃石中有金性白石中有銀性
如是一切世閒法中皆有涅槃性此性卽是
衆生自實故名爲我我卽佛性隱則名爲如
來藏顯則名爲法身問若衆生自實名爲
佛性覺此性故名爲佛者但了一性卽契本
原云何敎中或說二三四五種等佛性不同
荅大涅槃經云正因佛性衆生心是也又
云佛性者不名一法不名十法不名百

@@宗鏡八十卷苐四張*
法不名千法不名萬法未得菩提時一切善
惡無記皆名佛性故知未得菩提時一切諸
法尙非名數豈況悟了更說二三然雖開合
一性無差約本末因果而分多種佛性論云
佛性有三種所謂三因三種佛性三因者一
應得因二加行因三圓滿因此三因前一因
則以無爲如理爲體後二因則以有爲願行
爲體三種佛性者應得因中具有三性一住
自性性二引出性三至得果性此三性復成
三藏一所攝藏二隱覆藏三能攝藏一所攝
爲藏者佛說約住自性如如一切衆生是如
來藏言如者有二義一如如智二如如境並
不倒故名如如言來者約從自性來來至至
得是名如來故如來性雖因名應得果名至
得其體不二但由清濁有異在因時爲違二
空故起無明而爲煩惱所雜故名染濁雖未
卽顯必當可現故名應得若至果時與二空
合無復惑累煩惱不染說名清淨果已顯現
故名至得所言藏者一切衆生悉在如來智
内故名爲藏以如如智稱如如境故一切衆
生決定無有出如如境者並爲如來之所攝
持故名所藏衆生爲如來藏二隱覆爲藏者
如來自隱不現故名爲藏言如來者有二義
一者現如不顚倒義由妄想故名爲顚倒不
妄想故名之爲如二者現常住義此如性從
住自性性來至至得如體不變異故是常住
義如來性住道前時爲煩惱隱覆衆生不見
故名爲藏三能攝爲藏者謂果地一切過恒
沙數功德住如來應得性時攝之已盡若至
果時方言得性者此性便是無常何以故非

@@宗鏡人十卷苐五張筞如今
得故知本有是故言常雖說三因佛性但是
一性何以故正因是本有以衆生不覺故爲
客塵所蔽如金在礦金體不現要假其功方
成金用此正因佛性亦復如是在纏不現處
煩惱礦中須先假了因智慧知有開發次藉
緣因方便助顯方成大用緣用雖分體恒一
味不動衆生性而成佛性矣以住自性之理
在凡而卽眞以引出性之事成果而不虛以
應得之文處染而何失以至得之道證聖而
無疑又因自性有故能引出應得至果剋證
非虛如大涅槃經云一闡提等定當得成阿
耨多羅三藐三菩提故善男子譬如有人家
有乳酪有人問言汝有酥耶荅言我有酪實
非酥以巧方便定當得故故言有酥衆生亦
爾悉皆有心凡有心者定當得成阿耨多羅
三藐三菩提以是義故我常宣說一切衆生
悉有佛性又經論通明四種佛性初因性卽
染淨緣起二因因性卽内熏發心三果性卽
始覺已圓四果果性卽本覺已顯又初隨緣
隱顯二徵起淨用三染盡淨圓四還原顯實
又初自性住性卽正因二是引出佛性卽了
因三四皆是至得果性卽緣因又初二因中
理智後二果中理智因果雖異智不殊理契
同無二唯一心轉絕相離言無不包融故名
佛性又涅槃疏云涅槃正性有五一正性非
因非因因非果非果果二因性十二因緣三
因因性十二因緣所生智慧四果性三藐三
菩提五果果性大般涅槃雖復分別只是一
法又古釋有三種性一理性謂眞如二行性
謂無漏種子三隱密性卽塵勞之疇三

宗鏡八十卷苐六張筞
性隱顯雖分一體凡聖共有又約常住隨緣
而分二種佛性一常住義經云其藥本味停
留山中如常不輕菩薩敬四衆等以此佛性
混煩惱而不汙顯菩提而不淨以常住不變
故所以菩薩不敢輕一小衆生以佛性不壞
故二隨緣義經云隨其流處成種種味如常
慘菩薩愍四衆等以眞心不守自性舉體隨
緣而作人法經云法身流轉五道號曰衆生
以衆生隨緣失性不覺不知所以菩薩常生
悲慘又衆生佛性皆有二義一是所依佛性
如上二義一是常住二是隨緣二能依雜染
一緣成似有義二無性卽空義由染法有卽
空義故所依佛性常淨不變也由染法有似
有義故所依佛性隨緣成染也故知以衆生
無性卽空故在凡不凡以法身隨緣故處聖
非聖又以衆生緣成似有故聖不是凡以法
身常住不變故凡不是聖則眞俗一際染淨
恒分凡聖兩途生佛無異如是鎔融方明一
心佛性古德問一切衆生佛性常住爲現爲
當荅三世皆常問若現常者衆生卽佛耶荅
如胎中子豈不同父姓若問父姓寧責耆少
又佛性非當現者只見此理不可推當修道
乃得不可言現只見此理則約理無差修道
乃得則隨事不濫又涅槃經明六盲模象各
說異端雖說不諦亦不離象如各執五陰空
大等六法爲佛性雖說不著亦不離六法如
頭足之中旣無有象不可卽也頭足之外亦
無別象不可離也非卽非離
非内非外而得言象衆生佛性亦復如是非
卽六法非離六法非内非外故名中道名爲
佛性若取六法
@@宗鏡八十卷苐七張筞爲佛
性者乃是衆盲之佛性若離六法爲佛性者
如指虛空爲佛性如諸婆羅門所謗爲仙預
所害取不卽不離中道爲佛性者如大王智
臣所見佛性十地經云衆生身中有金剛佛
性猶如日輪佛者是覺人有靈知之覺今第
一義空與之爲性故名佛性非情無覺但持
自體得稱爲法今眞性與之爲性故名法性
故云假說能所而實無差云何義差同一性
故外典亦云天地萬物同稟陰陽之元氣也
問夫言佛性境智倶收故云菩提菩提斷
倶名爲菩提說智及智處倶名爲般若云何
敎中云在有情數中稱佛性在無情數中稱
法性拾在心稱佛性在境稱法性從緣雖
別能所似分約性本同一體無異如缾貯醍
醐隨諸器而不等猶水分江海逐流處而得
名一味眞心亦復如是凡聖境智一際無差
所以法王經云一切衆生一心佛性平等等
諸法故只爲眞心不守自性隨緣轉動於轉
動處立其異名古德云譬如珠向月出水向
日出火一珠未曾異而得水火之名以珠體
是一能應二緣且如月爲水緣時月中未曾
無火性日爲火緣時日中未曾無水性何以
故二性相冥故但緣水火事有優劣故使二
性冥伏不現各從自體得水火名非全無性
眞如一心亦復如是在有情中名佛性在無
情中名法性一如未曾異而得法佛之名以
眞如體一能應二緣且如有情正爲佛緣時
有情未曾無法性無情正爲法緣時無情未
曾無佛性何以故二性相冥故但猶色心事
有優劣故二性冥伏不現各從自體得

@@宗鏡八十卷苐八張*
宗鏡法佛名非全無性清涼記云法性卽佛
性者故經云知一切法卽心自性若以心性
爲佛性者無法非心性則不隔内外而體非
内外内外屬相性不同相何有内外然迷一
性而變成外外旣唯心何有非佛所變無實
故說牆壁言無佛性以性說相無非性矣如
煙因火煙卽是火煙鬱火依性起相相翳
於性而相卽性如水成波波卽是水境因心
變境不異心心若有性境寧非有況心與境
皆卽眞性眞性不二心境豈乖若以性從相
不妨内外若以外境而例於心令有覺知修
行作佛卽是邪見外道之法故須常照不卽
不離不一不異無所惑矣故知佛性非内非
外隨物迷悟强說昇沉又今爲遮妄執一切
無情有佛性義就計此義自有淺深一謂精
神化爲土木金石梟獍負塊以成於子情變
非情非情變情斯爲邪見不異外道衆生計
生草木有命故不可也若說無情同一性故
則稍近宗亦須得意彼本立意約於眞如自
體徧故眞實之性無有二故涅槃經說第一
義空爲佛性故一切法中有安樂性攝境從
心無非心故色性智性體無二故如是等文
諸經具有今謂此釋太卽太過失情無情壞
於性相若以涅槃第一義空該通心境涅槃
可以簡於瓦礫言無性耶今直顯正義謂性
與相非一非異情與非情亦非一異故應釋
言以性從緣則情與非情異一如涅槃簡去
牆壁瓦礫等故二無覺不覺者眞性之中無
心境故三無非覺悟以無情性融覺性故故
起信論問云若諸佛法身離於色相者云何
能現

宗鏡八十卷苐九張筞種種
色相荅曰卽此法身是色體故能現於色所
謂從本已來色心不二以色性卽智故色體
無形說名智身以智性卽色故說名法身徧
一切處今取二性相卽互融之義說耳百
門義海云謂覺塵及一切法從緣無性名爲
佛性經云三世佛種以無性爲性一切處隨
了無性卽爲佛性不以有情故有不以無情
故無今獨言有情者徧世勸人爲噐常於一
毛一毫之處明見一切理事無非如來性是
開如來性起功德名爲佛性是知六道四生
山河大地情與非情皆同一性如世尊最後
垂示應盡還原品三告之又經云爾時世尊
如是逆順入諸禪已普告大衆我以甚深般
若徧觀三界一切六道諸山大海大地含生
如是三界根本性離畢竟寂滅同虛空相無
名無識永斷諸有本來平等無高下想無見
無聞無覺無知不可繫縛不可解脫無衆生
無壽命不生不起不盡不滅非世閒非非世
閒涅槃生死皆不可得二際平等等諸法故
閑居靜住無所施爲究竟安置必不可得從
無住法法性施爲斷一切相一無所有法相
如是其知是者名出世人是事不知名生死
始汝等大衆應斷無明滅生死始又復告大
衆我以摩訶般若徧觀三界有情無情一切
人法悉皆究竟無繫縛者無解脫者無主無
依不可攝持不出三界不入諸有本來清淨
無垢無煩惱與虛空等不平等非不平等盡
諸動念思想心息如是法相名大涅槃眞見
此法名爲解脫凡夫不知名曰無明作是語
已復入超禪從初禪出乃至入滅盡定從

@@宗鏡八十卷苐十張筞
滅盡定出乃至入初禪如是逆順入超禪已
復告大衆我以佛眼徧觀三界一切諸法無
明本際性本解脫於十方求了不能得根本
無故所因枝葉皆悉解脫無明解脫故乃至
老死皆得解脫以是因緣我今安住常滅寂
光名大涅槃如上眞實慈父廣大悲心不可
思議三告之文或有偶斯敎者可以折骨爲
筆剝皮爲紙刺血爲墨而書寫之不可頃刻
暫忘刹那失照且如第一文云徧觀三界一
切六道諸山大海大地含生如是三界根本
性離畢竟寂滅第二文云徧觀三界有情無
情一切人法悉皆究竟第三文云徧觀三界
一切諸法無明本性性本解脫是以徧法界
内盡十方中若有情若無情若有性若無性
山河大地草芥人畜不在三界不出三界不
隨生死不住涅槃皆同眞如一心妙性如是
信解頓入一乘更無秘文能出斯旨離此有
說皆是權施誘引提携咸歸宗鏡問旣云
一切衆生皆有佛性云何涅槃經云或有佛
性闡提人有善根人無等荅一切衆生實
有佛性經約善惡無記理果等互說有無薦
福疏云今准經明佛性略有五種謂善不善
無記及理果等今言一闡提有善根人無者
此是不善佛性也然善根人有其二種一是
離欲善根人離欲斷一切不善故二是五住
巳上五住巳上無不善性故此之二人倶無
不善性也善根人有闡提人無者此是善佛
性也闡提斷一切善故云無也二人倶有者
理及無記也二人倶無者倶無果性故涅槃
經云如來佛性則有二種一有二無有者所

@@宗鏡八十卷苐十一張筞謂
三十二相乃至無量三昧是名爲有無者所
謂如來過未諸善不善無記業因果報煩惱
五陰十二因緣是名爲無乃至闡提佛性亦
爾是則上從于佛下至闡提皆有有無二性
非全無性是知但約三性及果而論有無若
言理性尙無凡聖豈說有無則約理無不具
者所以生法師云夫禀質二儀皆是涅槃正
因闡提含生之類何得獨無佛性蓋是此經
度未盡耳故生法師忍死十年以證斯旨及
涅槃後分到後果有斯文遂踞師子座因而
坐蛻問如上決定說一切衆生有佛性者
衆生旣具云何不免沉淪荅衆生雖具正
因而無緣了所以圓覺經云未出輪迴而辯
圓覺彼圓覺性卽同流轉若免輪迴無有是
處故先德頌云圓成沉識海流轉若飄蓬是
以眞如本覺不守自性以無性故但隨緣轉
如云法身流轉五道故号衆生應須以善巧
方便發之以智照助之以良緣了了見時方
逃境縛如起信鈔云且夫眞之與妄皆依一
法界心所說蓋以此心本來有體有用卽用
之體則蕩然空寂卽體之用則了然覺知以
無始時來迷故於空寂之處礭然根身塵境
於覺知之處則紛然分別緣念故肇論云法
身隱於形㲉之中眞智隱於緣慮之内然其
形㲉緣念元來體空空寂覺知元來不變不
變之眞元來隨緣體空之妄元來成事非因
造作法爾如斯衆生身心現今若此卽約此
義以明染淨緣之義相也大涅槃經云佛告
善男子如汝所言若一闡提有佛性者云何
不遮地獄之罪善男子一闡提中無有佛

宗鏡七八十卷十二張
筞性善男子譬如有王聞箜篌音其聲清妙
心卽耽著喜樂愛念情無捨離卽吉大臣如
是妙音從何處出大臣荅言如是妙音從箜
篌出王復語言持是聲來爾時大臣持箜篌
置於王前而作是言大王當知此卽是聲王
語箜篌出聲出聲而箜篌聲亦不出爾時大
王卽斷其弦聲亦不出取其皮木悉皆拆裂
推求其聲了不能得爾時大王卽嗔大臣云
何乃作如是妄語大臣白王夫取聲者法不
如是應以衆緣善巧方便聲乃出耳衆生佛
性亦復如是無有住處以善方便故得可見
以可見故得阿耨多羅三藐三菩提一闡提
輩不見佛性云何能遮三惡道罪善男子若
一闡提信有佛性當知是人不至三惡是亦
不名一闡提也以不自信有佛性故卽墮三
惡故名一闡提是知一切衆生雖有正因不
得了緣枉沉生死爲不知故甘稱下凡爲不
聞故不親善友常迷智眼豈有了因恒習惡
緣何成善本今爲未聞者廣搜秘藏發起信心
爲未知者直指心原了然無滯爲已聞者智
慧開發萬善資熏爲已知者一向保任理行
成就有斯深益豈厭文繁普望後賢廣重傳
授問佛性若定有無卽成斷常之見如何
體會理合正因荅非一非異能契一乘之
門亦有亦無不謗三因之性如大涅槃經云
佛言善男子若有說言一切衆生定有佛性
常樂我淨不作不生煩惱因緣故不可見當
知是人謗佛法僧若有說言一切衆生都無
佛性猶如兎角從方便生本無今有已有還
無當知是人謗佛法僧若有說言衆生非有

@@宗鏡七八十卷十三張
*如虛空非無如角同何以故虛空常故兔
角無故是故得言亦有亦無有破兔角無破
虛空如是說者不謗三寶問敎說一心佛性
之理有何因緣獲何善利荅佛眼謗觀正
理不謬若人決定信受則除五種過失生五
種功德佛性論云如來爲除五種過失生五
種功德故說一切衆生悉有佛性除五過失
者一爲令衆生離下劣心故有諸衆生未聞
佛說有佛性理不知自陰必當有得佛義故
於此身起下劣想不能發菩提心二爲離慢
下品人故若有人曾聞佛說衆生有佛性故
因此發心旣發心已便謂我有佛性故能發
心作輕慢意謂他不能爲破此執故佛說一
切衆生皆有佛性三爲離虛妄執故若人有
此慢心則於如理如量正智不得生顯故起
虛妄虛妄者是衆生過失過失有二一本無
二是客一本無者如如理中本無人我作人
我執此執本無乃至故知能執皆成虛妄由
於此執所起無明諸業果執並是虛妄無受
者作者而於中執有是虛妄故言本無二是
客者有爲諸法皆念念滅無停住義則能罵
所罵二無所有但初刹那爲舊次刹那爲客
能罵所罵起而卽謝是則初刹那是怨次則
非怨以於客中作於舊執此執不實故名虛
妄若起此執正智不生爲除此執故說佛性
佛性者卽是人法二空所顯眞如由眞如故
無能所罵通達此理離虛妄執四爲除誹謗
眞實法故一切衆生過失之事並是二空由
解此空故所起清淨智慧功德是名眞實言
誹謗者若不說佛性則不了空便執實有違

@@宗鏡七八十卷十四張筞
謗眞如淨智功德皆不成就五離我執故若
不見虛妄過失眞實功德於衆生中不起大
悲由聞佛說佛性故知虛妄過失眞實功德
則於衆生中起大悲心無有彼此故除我執
爲此五義因緣佛說佛性生五種功德一起
正勤心二生恭敬事三生般若四生闍那五
生大悲由五功德能翻五失由正勤故翻下
劣心由恭敬故翻輕慢意由般若故翻妄想
執由生闍那俗智能顯實智及諸功德故翻
謗眞法由大悲心慈念平等故翻我執乃至
由般若故不捨涅槃由大悲故不捨生死由
般若故成就佛法由大悲故成就衆生是以
若了一切衆生皆有佛性自然不謗不慢無
失無違何者以衆生妙故皆不可思議如佛
在竹林中說法授白鴿鳥劫國名号八相之
記諸大菩薩等皆申懺悔咸云若智未齊如
來我等自此巳後更不敢稱量衆生寶堅和
尙云我見老鴉在生槃上迴頭轉腦便全體
見渠法身又有俗官入寺與盤山和尙登殿
問云此雀兒還有佛性不師云有問旣有佛
性爲甚麽向佛頭上阿師云是何不向鷂子
頭上阿問佛性於五眼中何眼能見荅
涅槃經云佛眼見故而得明了以佛眼見一
切美惡差別等事悉皆不動爲見性故維摩
經云善能分別諸法相於第一義而不動此
是心鑑無礙爲眼非取根塵所對是以肉眼
見麤天眼觀細慧眼明空法眼辯有佛眼觀
不二相一實之理華嚴經離世閒品說十眼
所謂肉眼見一切色故天眼見一切衆生心
故慧眼見一切衆生諸根境界故法眼見一

宗鏡八十卷十五張筞切法
實相故佛眼見如來十力故智眼見諸法故
光明眼見佛光明故出生死眼見涅槃故無
礙眼所見無障故一切智眼見普門法界故
又慧眼所見無法可見故名爲見者見法空
故名爲慧眼非獨慧眼能見五眼倶現如是
五眼照如千日十方之中無處不見於一切
處地平如掌無諸穢惡若有可見卽是生盲
何以故無所有故當知無空色空倶遣又見
一切塵全是眼更不可見聞一切聲全是耳
不復更聞所以云一切聲是佛聲一切色是
佛色又云離心之外更無一法縱見内外但
是自心所見無別内外此無過也乃至若了
塵時塵全是知也終不以知知於塵卽有所
知也若知於無知不異知也今塵卽知不復
更以知及不知知於無知伹無能所之知非
無知也此方顯無知也經云顯現一切法各
各不相知見亦如是又聞者圓敎明我我卽
聞故能聞所聞皆法界故故使我外更無別
聞是以若見若聞若知若覺皆一心故華嚴
經云所見不可見所聞不可聞所知不可知
一心不思議問五眼凡聖共有則衆生具
佛眼如來有肉眼云何唯佛眼能觀十住菩
薩等不見佛性荅以十住菩薩有行有住
故所以不了了見若見性了了證實之時不
見已外更有菩提可行可住以十住位緣觀
未盡故心有所在心有所在故有所不在是
故不能覺一切法至他位息緣眞心平等無
處不在無不在故無有一法在於心外亦無
一心在於法外心與法界同體照明故覺一
切又此心性是眞實了知義徧照法界

@@宗鏡八十卷十六張筞
義以本有爲所照以淨眼智明爲能照如涅
槃經云見性肉眼卽名佛眼大涅槃經明二
種見佛性一相貎見二了了見相貎見者謂
登地菩薩方便權智識變似空名相貎見了
了見者謂地上菩薩根本正智親證眞理不
變相緣名了了見卽是親證相貎見者比量
知了了見者現量得問旣云佛眼能觀佛
性如何敎中又言我以五眼不見三聚衆生
狂愚無目而言見耶荅若約實相體性徧
法界以實相無相故則不可見若論照用相
徧法界以無相之相亦可得見又五眼圓照
三諦之理諸境分明雖云洞鑑未必是有雖
云不見未必是無斯乃無相之相不觀之觀
當知相中無相只勿相觀中無觀只勿觀體
萬物而自虛同一道之清淨豈同執實隨塵
作能所斷常之見耶問夫佛眼者皆是圓
修圓證方具十住菩薩尙未分明云何無明
煩惱凡夫尙未得天眼云何得同佛眼
荅如來五眼衆生悉具非待證聖方有涅槃
經云若學大乘人雖是肉眼而名佛眼二乘
雖具天眼不名佛眼又云見如來性者雖有
煩惱如無煩惱若實明宗見性卽肉眼而明
佛眼以智照爲眼故台敎約五品初位中以
凡夫心同佛所知用所生眼齊如來見若論
明昧淺深卽落修證今直論見性卽無前後
所以鴦崛摩羅經偈云所謂彼眼根於諸如
來常具足無減修了了分明見者止觀釋云
彼是九法界眼根也於如來常者九界自謂
各各非眞如來觀之卽佛法界無二無別無
減修者觀諸眼卽佛眼一心三諦圓因具足

@@宗鏡八十卷十七張筞無有
缺減也了了分明見者照實爲了了照權爲
分明三智一心中五眼具足圓照名爲了了
見佛性也見論圓證修論圓因又具足修者
觀於眼根捨二邊漏名爲檀眼根不爲二邊
所傷名爲尸眼根寂滅不爲二邊所動名爲
羼提眼根及識自然流入薩婆若海名爲精
進觀眼實性名爲上定以一切種智照眼中
道名爲智慧是爲眼根具足無減修無減故
了了分明見眼法界乃至彼意根於諸如來
常具足無減修了了分明見於一一根卽空
卽假卽中三觀一心名無減修證慧眼法界
佛眼一心中得名了了見皆如上說根旣如
此塵亦復然一切諸法亦復如是是爲圓敎
調伏諸根滿足六度此則究竟調伏究竟滿
足如是助道助究竟道當知六度徧能調伏
一切諸根也又若論差別者則諸天是報得
二乘是修得我此宗門非報非修是發得五
眼以本圓具故若悟佛乘人雖具煩惱性能
知如來秘密之藏卽肉眼而名佛眼二乘人
雖證滅修道具漏盡通卽天眼而爲瞖眼所
以志公云大士肉眼圓通二乘天眼有瞖融
大師云不取天眼等五通造事外道唯取入
理凡夫耳宗鏡
錄卷第八十筞音義
蔽<
必意反掩也>礦<古猛反金璞也>慘<七感反>耆<渠脂反>梟<古堯反>獍<
居慶反>剝<北角反削也>踞<居御反>蛻<書芮反蛻皮>鴿<古合反>鷂<
弋笑反>戊申
歲分司大藏都監開板

宗鏡錄卷第八十一功
慧日永明寺主智覺禪師延壽集
夫眞如一心平等法界衆生不了妄受沉淪
今悟此宗欲入圓覺位於六度萬行莊嚴門
中以何法助道保任速得成就荅若論莊
嚴無非福知二業於六波羅蜜中前五是福
德業後般若是智慧業前五福德業中唯禪
定一門最爲樞要前以廣明今更再述此宗
鏡所集禪定一門唯約宗說於諸定中而稱
第一名王三昧摠攝諸門囊括行原冠戴智
海亦名無心定與道相應故亦名不思議定
情智絕待故亦名眞如三昧萬行根本故亦
名一行三昧一念法界故亦名金剛三昧常
不傾動故亦名法性三昧恒無變易故諸佛
智光明海無量觀行皆從此生若不體此理
非佛智故以此佛智證斯本理理則不待照
而自了智則必資理而成照若本覺性智性
自了故以平等性智了本性故故知理無興
廢寂照靈知弘之在人覺有前後人有照分
功由理發失理則失照要見此理方成佛耳
此理卽是一心揔該萬有頓悟頓修更無漸
次爲未了不入者於一心法分出多門義演
恒沙乃至無盡故法華經偈云少智樂小法
不自信作佛是故以方便分別說諸果是以
信心是佛罕遇其機乃諸佛出世之本懷祖
師西來之正意自古先德一聞卽心是佛之
言疑根頓盡或欲燈傳後嗣便坐道場或樂
灰息遊心住深蘭若其或障濃信薄唯思向
外馳求隨他意似鸚鵡之徒借彼眼如水母
之屬纔生不信便起謗心今則廣引徧搜探

@@宗鏡八十一卷苐二張功*微
撮要所冀證成後學決定無疑頓悟自心成
佛妙軌若論法利功德無邊虛空可量斯旨
難盡所以台敎云若人欲得一切佛法相好
威儀說法音聲十方無畏者當行此一行三
昧勤行不懈則能得入如摩尼珠隨磨隨光
證不思議功德一行三昧者繫緣法界一念
法界信一切法皆是佛法無前無後無復際
畔住佛所住如諸佛住安處寂滅法界秘密
藏中則理無不圓事無不足故稱秘密亦號
摠持究竟指歸自他倶利云何倶利以平等
故云何平等以無相故如入佛境界經偈云
入諸無相定見諸法寂靜常入平等故敬禮
無所觀又一切諸法有事有理具體具用不
可偏執乖此圓乘以自性定爲理用引發定
爲事因事顯理理則昭然因理成事事方圓
足以性實之理相虛之事體用交徹隱顯同
時無礙雙行能契宗鏡若唯修事定伹集世
禪雖曰修行猶生惡覺以不制意地未斷其
原長劫練磨返沉苦道所以大涅槃經云一
切凡夫雖護身心猶故生於三種惡覺三惡
覺者欲覺恚覺害覺以貪欲故卽生瞋恚因
瞋恚故便行損害夫修行趣道本爲出五欲
之泥翻求利養名聞如踐蛇之地凡修禪
定護念之人尙被外緣覺觀破壞何況縱情
放逸之人故知日夜常爲煩惱欲火焚燒覺
觀怨賊侵害是以鬱頭藍弗以世俗智伏下
地惑獲非想定具五神通時君敬重就宮供
養鬱頭藍弗毎來與去皆乘神通赴宮供養
王因出廵命其愛女依前舊儀供養藍弗王
女珍敬接足作禮鬱頭藍弗觸女身手因

@@宗鏡八十一卷苐三張功
茲起貪便生欲覺逐失神通飯食已訖矯施
異計語王女言我頃來去皆乘神通國人思
敬莫由見我我今食竟意欲步歸令國內人
咸得見我王女謂實送出閣門步遊歸山旣
失神通情懷悵怏端坐林藪潔志安禪林閒
鳥鳴喧噪閙亂乆不得定移就池邊安布求
禪池中魚遊驚聒禪思又不得定因茲起瞋
便生恚覺遂發惡願願我來生作著翅水獺
身上樹害鳥入水食魚報魚鳥怨誓不相放
因茲便起害覺現前復移異處專志習禪久
方得定依前證得非想三昧命終之後生非
想天順生受業八萬大劫受異熟果八萬劫
滿順後受業酬前惡願生于欲界作水獺身
亦云飛狸身若到所在水陸空行一切物命
悉皆喫盡故經云雖斷煩惱生非想處猶故
還墮三惡道中卽其義也故須先入宗鏡達
一心萬行根本然後福智莊嚴則不枉功程
永無退轉得其旨則大智圓明得其事則大
用成就如師子奮迅成熟法界衆生猶象王
迴旋啓發十方含識故華嚴論云師子奮迅
三昧者於十方世界普同一切衆生想念作
用而成熟之大用而無作是奮迅義夫入宗
鏡萬事周圓鏡外更無一法可得如辵敎經
云是故汝等當好制心制之一處無事不辦
若不制心無有是處一念纔起生死如煙駕
五陰六入之舟航結十二種類之窟宅如從
一妄念中結成十二類根塵相對發識造業
因色有情見時生想於此情想二法各生四
相從情上生一有色二無色三非有色四非
無色從想上生一有想二無想三非有想四

宗鏡八十一卷苐四張功德和
非無想胎因情有卵爲想生情想合爲濕生
情想離爲化現情上無色則是空散消沉想
上無想則爲土木株杌此二雖屬無情然皆
從識變若一念不生則諸類皆絕所以信心
銘云心若不異萬法一如眼若不睡諸夢自
除又如云譬如動囙能搖湛水以眼勞觀水
見水有動眼若不瞬池水則不搖妄見若除
亦無草木成壞之相若舉眼見色由有色陰
舉身受苦樂由有受陰擧心卽亂由有想陰
舉眼見生滅由有行陰精明湛不搖處卽識
陰又若以徧身鍼刺倶知不帶分別則是識
陰若次第分別則餘識陰故知一念纔起五
陰倶生微識未亡六塵不滅若唯識之義燈
常照妄何由生一心之智鏡恒明旨終不昧
問四弘十度皆可發行云何須依一心具足
菩提之道荅若不依一心求大乘之人疑
情不斷古德云求大乘者所疑有二夫大乘
法體爲一爲多如其是一卽無異法無異法
故無諸衆生菩薩爲誰發弘誓願若是多法
卽非一體非一體故物我各別如何得起同
體大悲由是疑惑不能發心今爲遣此二疑
立一心法開眞如生滅體用二種門立一心
法者遣彼初疑明大乘法唯有一心一心之
外更無別法但有無明迷自一心起諸波浪
流轉六道雖起六道之浪不出一心之海良
由一心動作六道故得發弘誓之願六道不
出一心故能起同體大悲如是依於一心能
遣二疑得發大心具足佛道華嚴演義記云
釋如來法身觀者先觀發起普賢菩薩微妙
行願復應以三密加持身心則能入文殊師

@@宗鏡八十一卷苐五張功
利大智慧海然修行最初於空閑處攝念安
心閉目端身結加跏坐運心普緣無邊刹海
諦觀三世一切如來徧於一一佛菩薩前殷
勤恭敬禮拜旋遶又以種種供具雲海奉獻
如是等一切聖衆廣大供養巳復應觀自心
心本不生自性成就光明徧照猶如虛空復
應深起悲念哀愍衆生不悟自心輪迴諸趣
我當普化扙濟令其開悟盡無有餘復應觀
察自心諸衆生心及諸佛心本無有異平等
一相成大菩提瑩徹清淨廓然周徧圓明皎
潔成大月輪量等虛空無有邊際是以垢淨
世界大小法門乃至六度萬行皆從凡聖心
現故經云菩薩摩訶薩以離垢心現見無爲
眞如法界以自在心現生三界爲敎化彼諸
衆生故又經云依自虛妄染心衆生染依自
性清淨心衆生淨諸法無行經云雖讃發菩
提心而知心性卽是菩提雖讃大乘經而知
一切諸法皆是大相雖說菩薩道而不分別
阿羅漢辟支佛諸佛雖讃布施而通達布施
平等相雖讃持戒而了知諸法同是戒性雖
讃忍辱而知諸法無生無滅無盡相雖讃精
進而知諸法不發不行相雖種種讃歎禪定
而知一切法常定相雖種種讃於智慧而了
智慧之實性雖說貪欲之過而不見法有可
貪者雖說瞋恚之過而不見法有可瞋者雖
說愚癡之過而知諸法無癡無礙雖示衆生
墮三惡道怖畏之苦而不得地獄餓鬼畜生之相如
是諸菩薩雖隨衆生所能信解以方便力而
爲說而自信解一相之法故知心外無法於
第一義而不動爲未信者以方便力

@@宗鏡八十一卷苐六張功
雖說種種道其實爲一乘所以般若說一切
法皆摩訶衍靡不運載思益明解諸法是菩
薩徧行華嚴入法界不動祗園淨名一念知
一切法是道場故知一法周備無事不該可
謂圓滿菩提成就佛道乃至坐禪見境諸魔
事起但了一心境界自滅可謂降魔妙術治
惑靈方匪用心神安然入道起信論云修行
止者住寂靜處結加跗坐端身正意不依氣
息不依形色不依虛空不依地水火風乃至
不依見聞覺知一切分別想念皆除亦遣除
想以一切法不生不滅皆無相故前心依境
以捨於境後念依心復捨於心以心馳外境
攝住内心後復超心不取心相以離眞如不
可得故乃至魔事現前念彼一切皆是思惟
刹那卽滅遠離諸相入眞如三昧心相旣離
眞相亦盡摩訶衍論釋云若眞若僞唯自妄
心現量境界無有其實無所著故又若眞若
僞皆一眞如皆一法身無有別異不斷除故
是以但了一心不忘正念一切境界自然消
滅可謂應念斷除豈勞功行此乃西來的旨
諸佛正宗圓信圓修不同權漸直下得力如
師子就人一搥便成猶王之寶器可謂等賜
高廣大車悉與如來平等滅度豈同貧所樂
法下劣之乘者哉若有人不信此宗鏡正義
反墮邪思徇假執權而迷眞實如金易鍮石
鳯換山鷄如此愚盲過在無眼如昔人乘馬
腰著金帶見乘驢者著驢絛帶卽便問之或
中何物貴彼卽荅云驢絛甚貴其人卽易之
或爲色聲而弃正法其猶如是問旣一心
圓滿覺道云何又發菩提等諸心若有能發

宗鏡八十一卷苐七張功
則有所證能所旣成唯一之義卽墮荅夫
言發者卽無所發終不離心有菩提離菩提
有心大寶積經云菩提中心不可得心中菩
提亦不可得離菩提心不可得離心菩提亦
不可得乃至若言見有菩提而取證者當知
此輩卽是増上慢人若能如是信解乃爲眞
發菩提之者般若經云若菩薩知心性卽是
菩提而能發起大菩提心是名菩薩又無所
發菩薩云知一切法皆無所發而發菩提心
然於所證眞如如外無智能發妙智智外無
如雙照雙遮不存不泯不二而二理智似分
二而不二能所倶寂則是一心菩提萬行之
本旣能通達法爾利他運同體之大悲豈有
能所以無得之方便誰立自他止觀云發眞
正菩提心者旣深識不思議境知一苦一切
苦自悲昔苦起惑耽湎麤弊色聲縱身口意
作不善業輪環惡趣嬰諸熱惱身苦心苦而
自毁傷而今還以愛繭自纏癡燈所害百千
萬劫一何痛哉設使欲捨三塗欣五戒十善相
心修福如巿易愽換翻更益罪似魚入箄口
蛾赴燈中狂計邪黠逾迷逾遠渴更飮鹹龍
鬚縛身入水轉痛牛皮繫體向日彌堅盲入
棘林溺墮洄洑把刀抱炬痛那可言虎尾蛇
頭悚焉悼慄自惟若此悲他亦然假令隘路
叛出怨國備歷辛苦絕而復稣往至貧里傭
賃一日止宿草庵不肯前進樂爲鄙事不信
不識可悲可怪思惟彼我哽痛自他卽起大
悲興兩誓願衆生無邊誓願度煩惱無邊誓
願斷雖知衆生如虛空誓度如虛空之衆生
雖知煩惱無所有誓斷無所有之煩惱雖知
衆
@@宗鏡八十一卷苐八張功
生數甚多而度多多之衆生雖知煩惱無邊
底而斷無底之煩惱雖知衆生如如佛如而
度如佛如之衆生雖知煩惱如實相而斷如
實相之煩惱何者若但拔苦因拔苦果此誓
雜毒故須觀空若偏觀空則不見衆生可度
是名著空者諸佛所不化若偏見衆生可度
卽墮愛見大悲非解脫道今則非毒非僞故
名爲眞非空邊非有邊故名爲正如鳥飛空
終不住空雖不住空跡不可尋雖空而度雖
度而空是故誓與虛空共鬭故名眞正發菩
提心卽此意也又識不思議心一樂心一切
樂心我及衆生昔雖求樂不知樂因如執瓦
礫謂如意珠妄指螢光呼爲日今方始解故
起大慈興兩誓願謂法門無量誓願知佛道
無上誓願成雖知法門永寂如空誓願修行
永寂如空雖知菩提無所有無所有中吾故
求之雖知法門如空無所有誓畫繪莊嚴虛
空雖知佛道非成所成如虛空中種樹使得
華得果雖知法門及佛果非修非不修而修
非證非得以無所證得而證而得是名非僞
非毒名爲眞非空非見愛名爲正如此慈悲
誓願與不可思議境智非前非後同時倶起
慈悲卽智慧智慧卽慈悲無緣無念普覆一
切任運拔苦自然與樂不同毒害不同伹空
不同愛見是名眞正發菩提心義問華嚴
經頌云禪定持心常一緣智慧了境同三昧
云何悟入一心能令根境悉成三昧荅内
外一切境界皆從眞如一心而起眞心不動
故稱爲三昧王以統御一切萬法萬行故得
稱爲王無有一法不從一心眞如三昧起

@@宗鏡八十一卷苐九張功此是
一切三昧根本了此根本則從本所現念念
塵塵盡成三昧以本末無異故寶積經偈云
如鑚木出火要假衆緣力若緣不和合火終
不得生是不悦意聲畢竟無所有知聲性空
故瞋亦不復生瞋不在於聲亦不身中住因
緣和合起離緣終不生如因乳等緣和合生
酥酪瞋自性無起因於麤惡事愚者不能了
熱惱自燒然應當如是知究竟無所有瞋性
本寂靜伹有於假名瞋恚卽實際以依眞如
起了知如法界是名瞋三昧又偈云是大夜
义身從於自心起是中無有實妄生於恐怖
亦無有怖心而生於怖畏觀法非實故無相
無所得空無寂靜處現此夜义身如是知虛
妄是夜义三昧且夜义一身於外相分甚爲
麤惡令人怖畏瞋之一門是根本煩惱最能
煩亂此内外二法尙成三昧舉一例諸可爲
龜鏡其餘一切心境卽無非三昧矣楞伽經
云佛言大慧云何三昧樂正受意生身謂第
三第四第五地三昧樂正受故種種自心寂
靜安住心海起浪識相不生知自心現境界
性非性是名三昧樂正受意生身故知了境
卽心更無一物會於本寂卽心海常安分別
不起卽是正受是以無物可納名爲正受無
境可動名爲正定首楞嚴三昧經云問現意
天子菩薩當修何法得是三昧天子荅欲得
三昧當行凡法若見凡法不合不散是名修
行楞嚴三昧又問諸佛法中有合散耶天子
曰凡法尙無合散況佛法耶云何修習若見
凡法佛法不二是名修習是以了一心成現
之門則無修而修逵萬法具足之體乃

宗鏡八十一卷苐十張功
不習而習出入無際心境一如卽於一切差
別法中念念入念念起故所以華嚴經云佛
子菩薩摩訶薩入一切衆生差別身三昧於
此三昧内身入外身起外身入内身起同身
入異身起異身入同身起乃至眼處入耳處
起耳處入眼處起鼻處入舌處起舌處入鼻
處起身處入意處起意處入身處起自處入
他處起他處入自處起一微塵中入無數世
界微塵中起無數世界微塵中入一微塵中
起不唯根境盡成三昧萬法咸作智門承此
宗鏡之光可謂盡善盡羙何者體含虛寂不
能讃其羙理絕見聞不能書其過降茲已下
皆墮形名則難逃毁讃矣如昔人云夫大道
混然無形寂然無聲視之不見聽之不聞非
可以影響知不得以毁譽稱也降此以往則
事不雙羙名不竝盛矣雖天地之大三光之
明聖賢之智猶未免於毁譽也故天有坼之
象地有裂之形日月有謫蝕之變五星有勃
彗之妖堯有不慈之誹舜有訁父之謗湯有
放君之稱武王有弒主之譏齊桓有貪婬之
目晉文有不臣之聲伊尹有無君之迹管仲
有僣上之名以夫二儀七曜之靈不能無虧
濔堯舜湯武之聖也不能免嫌謗桓文伊管
之賢也不能遣纖過由此觀之宇宙庸流奚
能自免怨謗而無悔悋也若以心智通靈成
無爲之化則萬累不能干矣問一心旨趣
蓋是總門法義難明廣須開演如何是法如
何是義荅法本無差隨義有別從法生義
差另難明因義顯法一心易了禪原集以況
解釋法義二門如眞金隨工匠等緣作鐶釧

@@宗鏡八十一卷十一張功等
物金性必不變爲銅鐵金卽是法不變隨緣
是義設有人問何物不變何物隨緣只令荅
云金也以喻一藏經論義理只是說心心卽
是法一切是義故論云所言法者謂衆生心
經云無量義者從一法生然無量義統唯二
種一不變二隨緣諸經只說此心隨迷悟緣
成垢淨凡聖等亦只說此心垢淨等時元來
不變常自寂滅眞實如如等設有人問何法
不變何法隨緣只答云心也不變是性隨緣
是相當知性相皆是一心上義今性相二宗
互相非者良由不識眞心毎聞心字將謂只
是八識不知八識但是眞心上隨緣之義故
馬鳴以一心爲法以眞如生滅二門爲義論
云依於此心顯示摩訶衍義心眞如是體心
生滅是相用只說此心不虛妄故云眞不變
易故云如不守自性故隨緣以隨緣故成無
量義又由不變故始能隨緣由隨緣故方能
不變何者謂若變自體將何隨緣如無水豈
能成波浪故知一心不動義徧恒沙雖偏恒
沙皆是一心之義問欲淨其土當淨其心
則心外有土何成自淨答至極法身常寂
光土離身無土離土無身依報是心之相正
報是心之體體相無礙依正本同所以攝境
歸心眞空觀中則攝相歸體顯出法身從心
現境妙有觀中則依體起用修成報身若心
境秘密圓融觀中則心境交叅依正無礙心
謂無礙心諸佛證之以成法身境謂無礙境
諸佛證之以成淨土淨名疏中觀心釋四種
境界者一因緣境二空境三假境四中道境
境是心所依住卽是上也衆生者佛告比

@@宗鏡八十一卷十二張功丘汝等
日夜常生無量百千衆生今因緣心多境亦
多心少境亦少觀心照少境卽是小國土觀
心照多境亦是多國土如是觀因緣境卽是
化衆生或調惡境而悟卽是穢土入佛智慧
或觀善境而悟卽是淨土入佛智慧起菩薩
根者隨所觀善惡之塵了知此塵卽是一切
法此法本來畢竟常寂常寂之境發於眞智
眞智所依佛土卽常寂光土也復次行人觀
是四境非爲貪著境界伹化伏煩惱心數衆
生用此用心而起誓願願法界衆生皆得如
我化此心數悉令清淨卽是淨土安立有爲
緣集衆生也行人當知一切菩薩淨佛國土
根本從此而起合抱之樹起於毫末又凡聖
共居同一妙土眞俗所依唯一法身所依不
二能依自殊所旣不殊能亦何別無始妄習
謂依正殊若能一切皆融豈有身土別見如
此觀心實眞淨土是眞了義若離此者多是
執文隨語生見義海云塵毛刹海是依佛身
智慧光明是正今此塵是佛智現舉體全是
佛智是故光明中見佛刹等又刹海塵等全
以佛法界如如爲塵體是故塵中現一切佛
事當知依卽正正卽依乃至一事一法一毛
一塵各各如是合佛依正也故知萬像繁興
唯一致矣宗鏡錄
卷第八十一功釋音括
<古
活反>嗣<祥史反>踐<慈演反>虺<呼壤反>鬱<紆物反>嬌<舉喬><反
>怏<於亮反情不足也>藪<蘇后反>潔<古屑反>噪<蘇到反>閙<奴敎>
<反不靜也>獺<他達反>奮<方閏反揚也>狸<里之反>迅<私問反疾也>
槌<直追反捧亅也>鍮<託侯反>絛<土刀反絲繩也>耽<
丁含反>湎<彌兗反>

宗鏡八十一卷十三張功
嬰<於盈反>繭<古典反蚕丨>箄<府移反取魚器也>蛾<五何反>黠<胡
八><反>洄<戶恢反>洑<房六反>悚<息拱反怖也>悼<徒到反>慄<力
質反>隘<鳥懈反>叛<薄半反他國也>傭<餘封反>鄙<方美反>哽<古杏
反咽><也>繪<
胡對反>戊申歲分司大藏
都監開板
@@宗鏡錄卷第八十二功
慧日永明寺主智覺禪師延壽集
夫云何一心而成止觀荅法性寂然名止
寂而常照名觀非能所觀但是一法若台敎
摠論二種止觀一相待止觀二絕待止觀前
是拙度後是巧度相待止觀者有三止三觀
三止者一止息義二停止義三不止止義三
觀者一觀穿義二觀達義三不觀觀義絕待
止觀者有三止三觀三止者一體眞止二方
便隨緣止三息二邊分別止三觀者一從假
入空名二諦觀二從空入假名平等觀三二
觀爲方便道得入中道雙照二諦心心寂滅
自然流入薩婆若海名中道第一義諦觀今
宗鏡所明唯論一心圓頓之旨圓頓止觀相
者以止緣於諦則一諦而三諦以諦繫於止
則一止而三止譬如三相在一念心雖一念
心而有三相止諦亦如是所止之法雖一而
三能止之心雖三而一也以觀觀於境則一
境而三境以境發於觀則一觀而三觀如摩
醯首羅面上三目雖是三目而是一面觀境
亦如是觀三卽一發一則三不可思議不權
不實不優不劣不前不後不並不別不大不
小故中論云因緣所生法卽空卽假卽中又
如金剛般若經云譬如人有目日光明照見
種種色若眼獨見不應須日若無色者雖有
日眼亦無所見如是三法不異時不相離眼
喻於止日喻於觀境喻於色如是三法不前
不後一時論三三中論一亦復如是若見此
意卽解圓頓敎止觀相也何但三一一三總
前諸義皆在一心其相云何體無明顚倒卽

@@宗鏡八十二卷苐二張功
是實相之眞名體眞止如此實相徧一切處
隨緣歷境安心不動名隨緣方便止生死涅
槃靜散休息名息二邊止體一切諸假悉皆
是空空卽實相名入空觀達此空時觀冥中
道能知世閒生滅法相如實而見名人假觀
如此空慧卽是中道無二無別名中道觀體
眞之時五住盤石砂礫一念休息名止息義
心緣中道入實相慧名停止義實相之性卽
非止非不止義又此一念能穿五住達於實
相實相非觀亦非不觀如此等義但在一念
心中不動眞際而有種種差別經言善能分
別諸法相於第一義而不動雖多名字蓋乃
般若之一法佛說種種名衆名皆圓諸義亦
圓相待絕待對體不可思議不可思議故無
有障礙無有障礙故具足無減是圓頓敎相
顯上觀體也又三止三觀爲因所得三智三
眼爲果三智者一切智道種智一切種智三
眼者慧眼法眼佛眼若一心眼智者眼卽是
智智卽是眼眼故論見智故論知知卽是見
見卽是知佛眼具五眼佛智具三智王三昧
一切三昧悉入其中首楞嚴定攝一切定如
來雖具五眼實不分張只約一眼備有五用
能照五境所以者何佛眼亦能照麤色如人
所見亦過人所見名肉眼亦能照細色如天
所見亦過天所見名天眼達麤細色空如二
乘所見名慧眼照達假名不謬如菩薩所見
名法眼於諸法中皆見實相名佛眼當知佛
眼圓照無辵故經云五眼具足成菩提永與
三界作父母而獨稱佛眼者而衆流入海失
本名字非無四用也佛智照空如二乘所見

宗鏡八十二卷苐三張功
名一切智佛智照假如菩薩所見名道種智
佛智照空假中皆見實相名一切種智故言
三智一心中得故知一心三止所成三眼見
不思議三諦此見從止得故受眼名一心三
觀所成三智知不思議三境此智從觀得故
受智名境之與諦左右異耳見之與知眼目
殊稱不應別說雖作三止三觀之三說實是
不思議一法耳又云善巧安心者以觀止安
於法性無明癡惑本是法性以癡迷故法性
變作無明如眠來變心有種種夢雖顚倒起
滅如旋火輪不信顚倒起滅唯信此心但是
法性起是法性起滅是法性滅體其實不起
滅妄謂起滅以法性繫法性以法性念法性
常法性無不法性時體達旣成不得妄想亦
不得法性還原反本法界倶寂是名爲止觀
者觀察無明之心等於法性本來皆空譬如
劫盡下等一切妄想善惡皆如虛空無二無
別又如劫盡從地上至初禪炎炎無非是火
如虛空藏菩薩所現之相一切皆空如海慧
如來所現一切皆水介爾念起所念念者無
不卽空空亦不可得如火木能使薪燃亦復
自燃法界洞朗咸皆大明名之爲觀上所言
止者尙不得法性何況妄想所言觀者尙不
得空何況有法則有無倶寂染淨雙融方成
究竟一心止觀耳又絕待止觀者絕橫豎諸
待絕諸思議絕諸敎觀悉皆不生故名止止
亦不可得觀冥如境境旣寂滅清淨尙無清
淨何得有觀世人約種種語釋絕待義終不
得絕若得意忘言心行亦斷隨智妙悟無復
分別緣理分別皆名爲待眞慧開發絕此諸

@@宗鏡八十二卷苐四張功
待絕卽復絕諸法不相待乃至一念不住故
卽此意也輔行記云若無生門千萬重疊唯
是一心者爲欲修觀人措心難當故撮示其
正意名爲一心此卽正明一心無生之門乃
至旣於念念止觀現前約此心念名爲衆生
何者揔撮前來若橫若豎旣入一心凡一念
起不離於我我卽衆生達念念心而寂而照
寂故名止照故名觀一心旣爾諸心例然止
觀爲因眼智爲果一一念中無非止觀眼智
也如上三一若有三可三便成差別有一可
一便成無差若差則失無差若無差則失差
開一爲三則失一合三爲一則失三今明不
爾昔三猶是今一今一猶是昔三開三不失
一合一不失三卽是差卽無差無差卽差若
得此意本有今無三世有法無有是處亦應
例云本無今有三世有法斯有是處無常非
無常境智非境智因果非因果例皆如是昔
三猶是今一今一猶是昔三者卽是不動衆
生之性能成諸佛之性亦是從實開權會權
歸實亦是因果同時迷悟一際故云汝等所
行是菩薩道一切衆生卽涅槃相又說一心
三觀三觀一心若三觀一心卽約縱說一心
三觀卽約橫說今非縱故不一非橫故不三
三一一三但是眞心上義不可定執爲一爲
三非三非一之解以宗非數量道絕名言故
問經云一切無礙人一道出生死云何立多
種觀門行相差別荅所觀是一能觀自殊
諸佛徇機密施善巧又法是心體觀是心用
自心起用還照自體如炷生焰明還照炷似
珠吐光反照珠體如華嚴經善財叅見彌伽

@@宗鏡八十二卷苐五張功長者
徹見十方佛海顯此定者唯心之觀知衆生
界無量無邊皆心現故明隨心念佛諸佛現
前以唯心觀徧該萬有是以湛然尊者云上
根唯觀一法謂觀不思議境境爲所觀觀爲
能觀所觀者謂陰界入不出色心色從心造
全體是心此之能造具足諸法衆生理具諸
佛已成成之與理莫不性等頌云一一心中
一切心一一塵中一切塵一一心中一切塵
一一塵中一切心一一塵中一切刹一切刹
塵亦復然諸法諸塵諸刹身其體悉然無自
性無性本來隨物變所以相入事恒分故我
身心刹塵徧諸佛衆生亦復然一一身土體
恒同何妨心佛衆生異異故分別染淨緣緣
體本空空不空三諦三觀三非三三一一三
無所寄謗觀名別體復同是故能所二非二
如是觀時名觀心性隨緣不變故名爲性不
變隨緣故名爲心故此妙境爲諸法本故此
妙觀爲諸行原上根一觀橫豎該攝便識無
相衆相宛然若中下根不逗此門則隨機差
別敎分多種雖說種種道其實爲佛乘佛乘
不動種種隨心猶玻瓈珠隨前塵而變衆色
若金剛寶置日中而無定形問自性清淨
心本無垢染云何說斷惑之義荅有二種
心一自性清淨心二離垢清淨心以自性心
雖本清淨以客塵不染而染修諸對治得成
離垢未必有垢可離以自性離故此卽不斷
而斷雖有能斷而無所斷此是圓斷惑義如
古師云斷惑相者要性相無礙由能斷無性
方爲能斷所斷本空方成所斷若定有者則
墮於常不可斷故若定無者則墮斷失

宗鏡八十二卷苐六張功
聖智故中論偈云能說是因緣善滅諸戲論
拙度爲不善滅巧度爲善滅也善滅者不斷
斷不善滅者是定斷也又智障有其三門一是
智障所謂分別有無之心二是體障謂觀非
有非無之解立已能知故曰體障三是治想
謂妄識中合如正慧若四五六地斷除分別
取有之心入七地時斷除分別取無之心八
地已上斷除體障前第七地雖除分別有無
之心猶見已心以爲能觀如爲所觀其所觀
如不卽心能觀之心不卽如心如別故心外
求法故有功用法外立心故有體障從第七
地入八地時破捨此障觀察如外由來無心
心外無如如外無心心不異如心外無如如
不異心故能如心泯同法界廣大不動以不
異故息外推求故捨功用不復如外建立神
智故滅體障體障滅故名無障想第三治想
至佛方滅故入八地雖無障想而有治想從
八地已上無生忍體轉轉寂滅令彼治想運
運自亡至佛乃窮今此未盡又若依頓敎一
切煩惱本來自離不可說卽與不卽如法界
體性經云佛告文殊師利汝依何敎法發菩
提心文殊言敎發我見心何以故我見際卽
是菩提故若華嚴圓敎一切煩惱不可說其
體性但約其用卽甚深廣大以所障法一卽
一切具足主伴故能障惑亦如是也是故不
分使習種現但如法界一得一切得是故煩
惱亦一卽一切卽也普賢品明一障一切障
經云以普賢眼見一切衆生皆已究竟矣故
知但了眞心無惑可斷設有餘習還以一心
佛知見而治之不入此宗皆成權漸以此懺

@@宗鏡八十二卷苐七張功罪何
罪不消除三毒根如翻大地以此發行何行
不成徹十地源似窮海底遊行奮迅猶師子
之王自在翺翔若金翅之鳥問唯一眞心
入平等際云何學者證有差殊荅此於能
證智見有淺深向無爲法自生差別涅槃疏
云佛性如世閒道有未行者有欲行者有正
行者有已行者雖有未行等不同不可言道
有二佛性亦爾有未見欲見正見已見雖見
不同理無有二諸佛同一法界則理無二是
一塵無非法界則事弗毫差此卽是所證一
若能證殊者如藏通二敎只見空而不見不
空如尋夢得眠若別圓二敎見不空中道之
理如尋夢得心又別門猶執敎道次第生起
若圓乘直了心性卽今具足又藏通以滅心
爲極果頓皆圓乘台敎云六識是緣因種善
惡並是六識起七識是了因種惑之與解皆
是七識八識是正因種無八識則無生死涅
槃若此三種非佛種類此外何處更有圓頓
之法二乘斷結結盡便無佛慧之因不能成
一切種智失了因種也若除惡有善惡盡則
不能生一切善豈有緣因種若離生死入無
餘涅槃滅身不受生者豈有正因種所以圓
覺經云清淨慧菩薩白佛言世尊願爲一切
諸來法衆重宣法王圓滿覺性一切衆生及
諸菩薩如來世尊所證所得云何差別乃至
佛言善男子圓覺自性非性性有循諸性起
無取無證於實相中實無菩薩及諸衆生何
以故菩薩衆生皆是幻化幻化滅故無取證
者譬如眼根不自見眼性自平等無平等者
衆生迷倒未能除滅一切幻化於滅未

@@宗鏡八十二卷苐八張功滅妄
功用中便顯差別若得如來寂滅隨順實無
寂滅及寂滅者善男子一切衆生從無始來
由妄想我及愛我者曾不自知念念生滅故
起憎愛耽著五欲若遇善反敎令開悟淨圓
覺性發明起滅卽知此生性自勞慮若復有
人勞慮永斷得法界淨卽彼淨解爲自障礙
故於圓覺而不自在此名凡夫隨順覺性善
男子一切菩薩見解爲礙雖斷解礙猶任見
覺覺礙爲礙而不自在此名菩薩未入地者
隨順覺性善男子有照有覺倶名障礙是故
菩薩常覺不住照與照者同時寂滅譬如有
人自斷其首首巳斷故無能斷者則以礙心
自滅諸礙礙巳斷滅無滅礙者修多羅敎如
標月指若復見月了知所標畢竟非一切如
來種種言說開示菩薩亦復如是此名菩薩
巳入地者隨順覺性善男子一切障礙卽究
竟覺得念失念無非解脫成法破法皆名涅
槃智慧愚癡通爲般若菩薩外道所成就法
同是菩提無明眞如無異境界諸戒定慧及
婬怒癡倶是梵行衆生國土同一法性地獄
天堂皆爲淨土有性無性齊成佛道一切煩
惱畢竟解脫法界海慧照了諸相猶如虛空
此名如來隨順覺性善男子但諸菩薩及末
世衆生居一切時不起妄念於諸妄心亦不
息滅住妄想境不加了知於無了知不辯眞
實彼諸衆生聞是法門信解受持不生驚畏
是則名爲隨順覺性釋曰居一切時不起妄
念者念雖卽空不可故起或串習而生或接
續而起或覺前念非別生後念改悔揔皆是
病但一坐之時内外心不生卽是眞

宗鏡八十二卷苐九張功如定
設有異境牽生唯明正念正念者卽一心本
法心境倶虛了無所得於諸妄心亦不息滅
者卽推初念不見起處何須斷滅不見起處
是名眞滅住妄想境不加了知者妄相内外
諸境皆空何須强生分別則不取不捨妙定
相應於無了知不辯眞實者亦不住無分別
非實非虛心無所寄則得本之正宗還原之
妙性矣問一切衆生皆同法性故思益經
云衆生如卽是漏盡解脫如云何衆生不具
性起功德荅性有二種一種性義因所起
故二法性義若眞若應皆此性故若是法性
凡聖皆同若是種性須萬善熏修以淨奪染
性方起故妄雖卽性不順性故清涼記云如
來出現義亦名緣起亦名性起若八相覽緣
出現故名緣起謂由衆生業感如來大悲而
出現故八相成道從法性故名性起今以從
緣無性緣起卽名性起又淨緣起常順於性
亦名性起故云應雖從緣不違性故卽無不
從此法界流卽相成門明性成於緣故此性
起自有二義一從緣無性而爲性起二法性
隨緣故名性起無不還證此法身故此乃緣
起能成性起卽是相成門也以淨奪染性卽
起故者明相奪門亦是通妨謂有問言性起
唯淨緣起卽是性起故爲此通謂起有二一
染二淨淨謂如來大悲菩薩萬行等染謂衆
生惑業等若以染奪淨則屬衆生故唯緣起
今以淨奪染唯屬諸佛故名性起乃至萬法
出興皆是眞性中緣起所以菩薩凡有施爲
皆順法性衆生以無明根本未盡我執情見
不亡所有施爲皆違法性但成有爲生

@@宗鏡八十二卷苐十張功滅之
行不成性起功德之門如起信論云此菩薩
知法性離慳貪相是清淨施度隨順修行檀
波羅蜜知法性離五欲境無破戒相是清淨
戒度隨順修行尸羅波羅蜜知法性無有苦
惱離瞋害相是清淨忍度隨順修行羼提波
羅蜜知法性離身心相無有懈怠是清淨進
度隨順修行毗梨耶波羅蜜知法性無動無
亂是清淨禪度隨順修行禪那波羅蜜知法
性離諸癡闇是清淨慧度隨順修行般若波
羅蜜故知菩薩所修一度一行皆順眞如一
心法性之理非是於自性外別有所修以隨
順心性故所有功德皆如性起無盡無爲不
取不捨凡夫所造慳貪乃至癡闇皆是違眞
背性起我見心所以不隨性起成無漏功德
設有妄修皆於自心外別有所得盡成外道
天魔有爲生滅以不順眞如違法性故又以
修顯性以性成修若無性修亦不成若無修
性亦不顯如古德云本有如眞金修生如嚴
具由嚴具方顯金德嚴具無體全攬金成喻
顯二德者如修生在因漸顯於本有在果圓
滿於本有非本有理有漸有圓如初生月明
雖漸滿而常帶圓月以圓月常在故故十五
日月徧在初一二三等中則知滿果徧在因
位亦令後後常具前前前前常具後後以初
一日有二日月乃至十五日月以十五日月
卽初月故法合可知由此故云修生本有以初
圓時先已圓故本有修生以初生時亦巳圓
故忘懷思之若不能如是思之而失大利猶
如窮子於已庫藏以爲他物或持衣珠而乞
丐或守金藏以貧窮皆爲不知自心之

@@宗鏡八十二卷十一張功
寶致茲況矣又如首楞嚴經云佛言一切衆
生從無始來迷已爲物失於本心爲物所轉
故於是中觀大觀小若能轉物則同如來身
心圓明不動道場於一毛端徧能含受十方
國土夫云轉物者物虛非轉唯轉自心以一
切法皆從分別生因想而成隨念而至所以
金剛三昧經頌云法從分別生還從分別滅
滅諸分別法是法非生滅故知一切諸法皆
從分別識生若能悟了分別識空則知諸法
寂滅若生若滅俱是分別分別若亡法非生
滅亦如法華經三變土田唯是變心非變土
耳首楞嚴經鈔云若能轉物卽同如來者心
外無物物卽是心但心離分別爲正智正智
卽是般若周徧法界無有障礙是故西方國
土水鳥樹林悉皆說法說法之處卽如如心
所以如來一一根門徧塵刹土乃至毛端而
說妙法如今但得離念便同如來眞實知見
昔有禪師在蜀地綿竹縣無爲山修道時有
三百餘家設齊倶請和尙皆由心離分別卽
應機無礙問法界羣機以何智登悉入平
等一心究竟如來之藏荅約佛性論有五
種如來藏釋摩䜌衍論列十種如來藏且佛
性論云藏有五種一如來藏在纏含果法故
二自性清淨藏在纏不染三法身藏果位爲
功德所依四出世閒上上藏出纏超過二乘
菩薩五法界藏通因徹果外持一切染淨故
名法界内含一切恒沙性德故名藏次釋摩
訶衍論云如來藏有十種於契經中別別說
故一者大揔持如來藏盡攝一切如來故諸
佛無盡藏契經中作如是說佛告文殊有如

宗鏡八十二卷十二張功來藏
名曰大寶無盡殊勝圓滿陀羅尼盡攝諸藏
無所不通無所不當圓滿圓滿平等平等一
切所有諸如來藏無有以此非爲根本何以
故此如來藏如來藏王如來藏主如來藏天
如來藏地以此義故名曰大寶無盡殊勝圓
滿陀羅尼如來藏故此經文明可義所謂顯
示陀羅尼藏所依揔相餘契經中諸如來藏
能依別相故以何義故名如來藏謂攝持故
二者遠轉遠縛如來藏一清一滿故實際契
經中作如是說佛子如來藏者唯有覺者唯
有如如離流轉因離慮知縛一一白白是故
名爲如來之藏故此經文明何義所謂顯示
眞如一心無有惑因無有覺因無有惑果無
有覺果一眞一如唯有淨妙如來體故以何
義故名如來藏諸無雜故三者與行與相如
來藏與流轉力法身如來令覆藏故楞伽契
經中作如是說如來藏者爲善不善因受苦
樂與因倶若生若滅猶如技兒故此經文明
何義所謂顯示生滅一心於惑與力於覺與
力出現生死涅槃之法譬如非幻幻人於諸
幻事隨其所應與力用故以何義故名如來
藏謂令覆故四者眞如眞如如來藏唯有如
故眞修契經中作如是說如理如理如來藏
非建立非誹謗非常非無常非正體智之所
證得亦非意意識之所緣境界何以故唯有
理理無彼彼故此經文明何義所謂顯示眞
如門中性眞如理唯理自理非智自理故以
何義故明如來藏謂無他故五者生滅眞如
如來藏不生不滅被生滅之染故楞伽契經
中作如是說大慧愚癡凡夫不覺不知

@@宗鏡八十二卷十三張功執著
諸法刹那不住墮在邪見而作是言無漏之
法亦刹那不住破彼眞如如來藏故復次大
慧金剛如來藏如來證法若刹那不住者一
切聖人不成聖人故此經文明何義所謂顯
示生滅門中性眞如理遠離無常之相不生
不滅之法故以何義故名如來藏謂被染故
六者空如來藏一切謂空覆藏如來故勝鬘
契經中作如是說世尊空如來藏若離若脫
若異一切煩惱藏故此經文明何義所謂顯
示生滅門中一切染法隱覆自相本覺無量
性功德故以何義故一切染法揔名爲空所
謂一切染法幻化差別體相無實作用非眞
故名爲空而能隱覆法身如來實德眞體是
故名爲如來之藏從能藏染立其名故七者
不空如來藏一切不空被空染故勝鬘契經
中作如是說世尊不空如來藏過恒沙不離
不脫不異不思議佛法故此經文明何義所
謂顯示生滅門中自相本覺備過恒沙一切
功德被過恒沙一切染法之所染故以何義
故一切淨法揔名不空所謂一切淨法自體
中實作用勝妙遠離虛假超越巧僞故名不
空被染之覆名如來藏於出現時名爲法身
於隱覆時名如來藏故從所淨立其名故八
者能攝如來藏無明藏中自性淨心能攝一
切諸功德故不増不減契經中作如是說如
來藏本際相應體及清淨法此法如實不虛
妄不離不脫智不思議法無始本際來有此
清淨相應法體故此經文明何義所謂顯示
一切諸衆生自性清淨心從無始巳來具足
三智圓滿四德無所闕失故以何義故

@@宗鏡八十二卷十四張功
名如來藏由顚倒心不知不覺故從能淨立
其名故九者所攝如來藏一切染法無明地
藏旣乃出離圓滿覺者爲所攝故不増不減
契經中作如是說如來本際不相應體及煩
惱纏不清淨法此本際離脫不相應煩惱纏
不清淨法唯有如來菩提智之所能斷故此
經文明何義所謂顯示始覺滿佛斷一切障
具一切智智明爲外障闇爲内一切染法智
所攝持故以何義故名如來藏謂攝持故十
者隱覆如來藏法身如來煩惱所覆隱沒藏
故不増不減契經中作如是說如來藏未來
際平等恒及有法卽是一切諸法根本備一
切法具一切法於世法中不離不脫故此經
文明何義所謂顯示多一心體等於法界徧
於三際具足圓滿染淨諸法無所不通無所
不至故復次顯示隨緣門中自性淨心於染
法中隱藏沉沒法身如來未出現故是名爲
十今現佛性論中第五法界藏及釋摩訶衍
論中第一大摠持如來藏此義弘通摠攝一
切以實相智當能證入如星拱北似海會川
猶太虛空無一塵而不入若宗鏡内無一法
而不歸衆聖之所乘諸佛之同證其餘諸藏
隨染淨緣成眞如生滅二門功德過患隱顯
對治故以不差而差不守自性故以差而不差不失
自性故則揔別同原本末一際如究竟一乘
寶性論偈云法身徧無差皆實有佛性是故
說衆生常有如來藏此偈明何義有三種義
是故如來說一切時一切衆生有如來藏何
等爲三一者如來法身徧在一切衆生心識
偈言法身徧故二者眞如之體一切

宗鏡八十二卷十五張功衆生
平等無差別偈言無差故三者一切衆生皆
悉等有眞如佛性偈言皆實有佛性故問能
證智與所證藏爲同爲異荅約分別門亦
同亦異若冥合一味則無境智之殊若言用
卽同而異境不能照智有照故言寂卽異而
同境智無異味故同故無心於彼此忘心契
合故異故不失於照功智異木石故是以境
智之原非離非合合則境智倶壞離則境智
相乖無境而不成智以離法無有人故無智
而不成境以離人無有法故是以智心常寂
雖照境而無疑寂不失照雖空寂而恒用斯
則智照境亦照境寂智亦寂寂照雙分而一
味境智融卽而歷然若一二情生則違眞理
或作有情無情之見自分彼我之懷或執有
用無用之心唯墮斷常之綂都爲不了萬法
之實性一道之眞宗若洞其文諸情頓破問
三界五趣旣唯一心云何而有迷悟不同
凡聖昇降荅只爲因心故迷因心故悟又
因悟成聖因迷作凡凡聖但因迷悟得名名
亦本空唯有眞心湛然不動但於一眞心上
妄執人法二我所以似迷又因了人法二空
所以似悟古德云覺非始終以迷故執我以
悟故見性如闇中迷杌爲鬼至明杌有鬼無
迷杌爲鬼見杌非新有了鬼本無悟鬼非始
無旣唯得杌不得鬼者故知鬼不新無杌非
新有無取捨也旣二念不生卽爲實觀何以
故念盡心澄無生現故如說水澄得眞寶等
又凡有所見一切或見自見他皆是迷心自
現如迷東爲西方實不轉以迷人西不離悟
人東但爲迷人迷故不見悟人東也若至

@@宗鏡八十二卷十六張功
悟時西全是東也故知迷常在悟生不離佛
經云衆生界卽佛界佛界卽衆生界但爲迷
故癡盲對目不知見深自悲哉故知依方故
迷方位不動因覺故昧覺體靡移則迷無所
迷悟無所悟迷則以眞爲妄悟則以妄爲眞
如夜見杌爲人晝見人爲杌一物未嘗異二
見自成差旣知迷悟空眞妄亦何有問若
無迷悟平等一心云何斷惑證果遲速不等
荅雖了一心本末平等以妄習衆生界中差
別種子不熏而熏無始堅牢卒難除遣至十
地位猶有色心二習若不勇猛精進念念常
與佛知見治之無由得淨如華嚴經云爾時
文殊師利菩薩問勤首菩薩言佛子佛敎是
一衆生得見云何不卽悉斷一切諸煩惱縛
而得出離然其色藴受藴想藴行藴識藴欲
界色界無色界無明貪愛無有差別是則佛
敎於諸衆生或有利益或無利益時勤首菩
薩以頌荅曰佛子善諦聽我今如實荅或有
速解脫或有難出離若欲求除滅無量諸過
惡當於佛法中勇猛當精進譬如微少火藮
濕速令滅於佛敎法中懈怠者亦然如鑚燧
求火未出而數息火勢隨止滅懈怠者亦然
如人持日珠不以物承影火終不可得懈怠
者亦然譬如赫日照孩稚閉其目怪言何不
覩懈怠者亦然如人無手足欲以芒草箭徧
射破大地懈怠者亦然如以一毛端而取大
海水欲令盡乾竭懈怠者亦然又如劫火起
欲以少水滅於佛敎法中懈怠者亦然如有
見虛空端居不搖動而言普騰躡懈怠者亦
然釋云如鑚燧求火未出而數息火勢隨止

@@
宗鏡八十二卷十七張功滅懈怠者亦然者
當以智慧鑚注於一境以方便繩善巧迴轉
心智無住四儀無閒則聖道可生瞥爾起心
暫時忘照皆名息也所以寶積經云譬如繫
綵帛在頭上火來燒綵帛無暇救火救實理
急故外書勸學尙云輕尺璧而重寸陰況學
般若
求出生死法豈可暫忘
乎宗
鏡錄卷第八十二功音義醯<呼鷄反>炷<之戍反>翺<五勞反翺也>翔<徐羊
反>鑚<借官反刺也>燧<徐醉反烽丨也>躡<
尼輒反>瞥<芳滅反>戊
申歲分司大藏都監開板

宗鏡錄卷第八十三功
慧日永明寺主智覺禪師延壽集
夫眞心是一字之王般若之母云何論說諸
佛常依二諦說法荅若約正宗心智路絕
若離二諦斷方便門以眞心是自證法有何
文字凡能詮敎無非假名故云依二諦說法
金剛三昧經偈云因緣所生義是義滅非生
滅諸生滅義是義生非滅論釋云此四句義
有摠別別則明二門義摠則顯一心法如是
一心二門之内一切諸法無所不攝前二融
俗爲眞顯平等義後二融眞爲俗顯差別門
摠而言之眞俗無二而不守一由無二故則
是一心不守一故舉體爲二又眞俗無二一
實之法諸佛所歸名如來藏明無量法及一
切行莫不歸入如來藏中無邊敎法所詮義
相更無異趣唯一實義所言實者是自心之
性除此之外皆是虛幻智度論云除一實相
外其餘盡成魔事法華經云唯此一事實餘
二卽非眞凡經論大意並是顯宗破執獨標
心性若通達一切諸法卽心自性心外無法
性無不包猶若虛空徧一切處則一切諸
法無非實相故知諸義但一念心一理應一
切名以理外無名故一切名卽一理以名外
無理故則是無名之眞名無理之眞理是以
一心二諦體用周足本約眞論俗從一起多
還約俗論眞從多會一如如意珠珠以譬眞
用以譬俗卽珠是用卽用是珠不二而二分
眞俗耳起信論明一心二門心眞如門者是
體以一切法無生無滅本來寂靜唯是一心
如是名爲心眞如門楞伽經云寂滅者名爲
一
@@鏡八十二卷苐二張功心
心生滅門者是用此一心體有本覺而隨無
明動作生滅故於此門如來之性隱而不顯
名如來藏楞伽經云一心者名如來藏又云
如來藏者是善不善因此二門約體用分二
若以全體之用用不離體全用之體體不離
用還念其一以一心染淨其性無二眞妄二
門不得有異故名爲一此無二處諸法中實
不同虛空性自神解故名爲心旣無有二何
得有一一無所有就誰曰心如是道理離言
絕慮不知何以言之强爲一心也問摩訶
衍論云一卽是心心卽是一無一別心無心
別一一切諸法平等一味一相無相作一種
光明心地之海者云何復說同相異相荅
若同若異倶一心作故如海涌千波千波卽
海以衆生差別性故不能同種以如來平等
性故不能異種衆生雖差別不能自異如來
雖平等不能自同不能自異故卽異無異也
不能自同故卽同非同也摩訶衍論云同相
者一切諸法唯一眞如異者唯一眞如作一
切法金剛三昧論云平等一味故聖人所不
能異也有通有別故聖人所不能同也不能
同者卽同於異不能異者卽異於同又不可
說異故可得說是同不可說同故可得說是
異耳說與不說無二無別也又云依甚深敎
如言取義者有二種失一者聞佛所說動靜
無二便謂是一一實一心由是撥無二諦道
理二者聞佛所說空有二門計有二法而無
一實由是誹謗無二中道又云如是一心通
爲一切染淨諸法之所依止故卽是諸法根
本本來靜門恒沙功德無所不備謂一切

@@宗鏡八十三卷苐三張功
是隨緣動門恒沙染法無所不具然舉染法
以望心體不能徧通所以經云若離若脫若
舉心體望諸淨法無所不徧故經言於世法
中不離不脫摠明一心通於動靜爲染淨所
依別顯動門染法所依別顯靜門淨法所依
亦如起信於一心立眞如生滅二門若卷若
舒或摠或別皆是一心之體用如日月之光
明似江河之波浪眞心無寄不落言思但約
世諦隨緣門中分其二義以眞心不守性故
隨緣成異卽成異門以隨緣時不失自性故
隨緣不變卽成同門雖立同異常冥一際古
釋一眞心非一非異者眞心全體動故心與
生滅非異而恒不變眞性故與生滅不一先
明不異門有三義一本從末明不異經云如
來藏是善不善因能徧造一切趣生又經云
佛性隨流成別味二攝末同本明不異經云
衆生卽如也又云十二因緣卽佛性地論云
三界唯一心者第一義諦也前卽末之本本
無別本唯有生滅更無別法可相異也後卽
本之末末無別末故唯有不生滅亦無別法
可相異也三本末平等明不異經偈云甚深
如來藏而與七識倶又論云唯眞不立單妄
不成此顯本末鎔融際限不分故云不異也
次明不一門者此中非直不乖不異以明不
一亦乃由不異故成於不一何以故若如來
藏隨緣作生滅時失自不生滅者卽不得有
生滅也如水失濕性則不能成大小之波是
故由不生滅得有生滅是故卽不異故不一
也起信明如來藏與生滅和合非一非異而
成辦世出世閒染淨等事問論云同相者

宗鏡八十三卷苐四張功一切
諸法唯一眞如異相者唯一眞如作一切法
此同異二義爲復法爾自作爲復因人所置
荅法性不動豈有同異之文改變從心自
起一多之見如大乘起信論云復次覺與不
覺有二種相一者同相二者異相言同相者
譬如種種瓦器皆同微塵性相如是無漏無
明種種業幻皆同眞如性相是故修多羅中
依於此義說一切衆生本來常住入於涅槃
菩提之法非可修相非可作相畢竟無得亦
無色相可見而有見色相者唯是隨染業幻
所作非是智色不空之性以智相無可見故
言異相者如種種瓦器各各不同如是無漏
無明隨染幻差別性染幻業差別故論釋曰
卽此文中故有二門一者同相門二者異相
門爲明何義故建立同相門爲欲顯示一切
諸法唯一眞如無餘法故當眞如門爲明何
義故建立異相門爲欲顯示唯一眞如作一
切法名相各別義用不同故當生滅門依何
契經所建立耶謂文殊師利荅第一經彼契
經中當何說耶謂彼經中作如是說佛問文
殊汝久遠來恒無休息普徧遊行十方刹中
見何殊事文殊荅曰我久遠來不見餘事唯
見微塵又佛問言汝百年中居于輪家不見
種種瓦器相耶文殊對曰我唯見塵不見瓦
器又佛問言汝實不見地水火風山川林樹
等種種相耶對曰我實不見如是等相唯見
微塵如是如是世尊問訖文殊荅曰至一百
數佛問文殊見微塵耶文殊對曰我乆遠來
不見微塵爾時世尊告文殊言善哉善哉汝
是大士能覺一相能覺一相卽無相法

@@宗鏡八十三卷苐五張功
文殊師利汝一仁者非如是覺依一相門一
切衆生本來常住入於涅槃菩提之法非可
修相非可作相畢竟無得亦無色相可見而
有見色相者唯是隨染業幻所作非是智色
不空之性以智相無可見故異相門者彼契
經中作如是說佛告身子汝見此土作何心
見身子荅曰我見此土山川林樹沙礫土石
日月宮殿舎宅等種種相各各形相名字差
別不同佛言汝智慧力下劣狹少心有高下
見如是異唯汝一人非如是見一切衆生亦
復如是乃至諸法亦復如是眞妄互熏染淨
相待功德過患形相名字各各差別隨凡夫
心所立名相有用非實皆如幻化問一心
開眞如生滅二門有何所以荅甚有功能
深諧事理一心者起大乘之信二門者破邪
見之執約眞如門信妙理決定約生滅門信
業用不立可謂理事圓通眞俗無滯釋摩訶
衍論云心眞如門有十種名一者名爲如來
藏門無雜亂故二者名爲不二平等門無差
別故三者名爲一道清淨門無異岐故四者
名爲不起不動門離作業故五者名爲無斷
無縛門無治障故六者名爲無去無來門無
上下故七者名爲出世閒門無四相故八者
名爲寂滅寂靜門無往向故九者名爲大摠
相門無別相故十者名爲眞如門無虛僞故
是名爲十如是十名摠攝諸佛一切法藏平
等義理法門名字生滅門有十種名一者名
爲藏識門攝持一切染淨法故二者名爲如
來藏門覆藏如來法身故三者名爲起動門
相續作業故四者名爲有斷有縛門有治障

@@宗鏡八十三卷苐六張功
故五者名爲有去有來門有上下故六者名
爲多相分異門染淨之法過恒沙故七者名
爲世閒門四相倶轉故八者名爲流轉還滅
門具足生死及涅槃故九者名爲相待倶成
門無自成法故十者名爲生滅門表無常相
故如是十名摠攝諸佛一切法藏種種差別
法門名字又夫眞如者雖在不起不動門非
是凝然不動寂爾離緣此落靜塵生於斷見
斯乃隨緣會寂約法明眞是以無性因緣理
事一際因緣無性隱顯同時如義海云入眞
如者謂塵隨心迴轉種種義味成大緣起雖
有種種而無生滅雖不生滅而恒不礙一切
隨緣今無生滅是不變不礙一切是隨緣隨
緣不變是眞如義問上說一切衆生皆有
本覺常熏無明成其淨用此眞如妙用諸佛
化門爲在眞如門中生滅門中荅此是生
滅門中本覺眞如故有熏義眞如門中則無
此義由此本覺内熏不覺令成猒求反流順
眞故云用也涅槃經云闡提之人未來佛性
力故還生善根佛性力者卽本覺内熏力成
其淨用乃至八相成道十地行位並約世諦
門收問上立一心眞如生滅二門爲復從
何門入疾得成就荅但從生滅門入直至
道場不動塵勞而成正覺起信論云復次爲
令衆生從心生滅門入眞如門故令觀色等
相皆不成就云何不成就謂析麤色漸至微
塵復以方分析此微塵是故若麤若細一切
諸色唯是妄心分別影像實無所有推求餘
藴漸至刹那相別非一無爲之法亦復如是
離於法界終不可得如是十方一切諸法應

宗鏡八十三卷苐七張功知悉
然猶如迷人謂東爲西方實不轉衆生亦爾
無明迷故謂心爲動而實不動若知動心卽
不生滅卽得入於眞如之門如上二諦之義
不可一向作一解亦不可一向作二解所以
仁王經二諦品云爾時波斯匿王白佛言世
尊勝義諦中有世俗諦不若言無者智不應
二若言有者智不應一一二之義其事云何
佛言大王汝於過去龍光王佛法中已問此
義我今無說汝今無聽無說無聽是卽名爲
一義二義汝今諦聽當爲汝說爾時世尊卽
說偈言無相勝義諦體非自他作因緣如幻
有亦非自他作法性本無性勝義諦空如諸
有幻有法三假集假有無無諦實無寂滅勝
義空諸法因緣有有無義如是有無本自二
譬如牛二角照解見無二二諦常不卽解心
見無二求二不可得非謂二諦一一亦不可
得於解常自一於諦常自二了達此一二眞
入勝義諦世諦幻化起譬如虛空華如影如
毛輪因緣故幻有幻化見幻化愚夫名幻諦
幻師見幻法諦幻悉皆無若了如是法卽解
一二義徧於一切法應作如是觀故涅槃經
況二鳥雙遊者生死倶常無常涅槃亦爾在
下在高雙飛雙息卽事而理卽理而事二諦
卽中中卽二諦非二中而二中是則雙遊義
成二鳥者卽鴛鴦鳥雙飛雙止雙飛卽況雙
照雙止卽況雙遮亦是體用理事不卽不離
問眞諦云何不稱第一義諦荅眞但對
俗得名未是中道又通了一切法無我但是
眞詮未窮實性不通眞俗如中道第一義諦
者非離二邊稱中卽是一切法之實性

@@宗鏡八十三卷苐八張功
徧通凡聖情與非情故稱第一亦云無等以
無法可過故稱第一以無法可比故稱無等
此非約勝劣而言以一切法卽眞如一心故
所以起信論云所言法者謂衆生心古釋云
諸法旣無故唯心矣如萬像本空唯是一鏡
問妙明眞心徧一切處云何涅槃經云佛性
除於瓦礫荅能所不同不可執一心境一
味不可稱異若以性從緣則情非情異爲性
亦殊若泯緣從性則非覺不覺若二性互融
則無非覺悟華嚴經云眞如無少分非覺悟
者則眞如徧一切有情無情之處若無少
分非覺悟者豈無情非佛性乎又經意但除
執瓦礫無情之見非除佛性則性無不在量
出虛空寧可除乎又古德云覺性是理覺了
屬事如無情中但有覺性而無覺了如水中
但有火性亦無火照今言性者伹據理本誰
論枝末又覺智緣慮名情自性不改名性愚
人迷性生情故境智不一智者了情成性故
物我無二問萬法唯心誠證非一入楞伽
經偈云三界上下法我說卽是心離於諸心
法更無有可得若四維上下皆是自心者則
行住坐臥依何而住若無依報所居正報如
何成立荅有識之身無情之土皆是内外
四大悉皆無體且如地大唯依風輪衆微所
成本無自性但是有情心變更無異理安庠
動止皆在心中似鳥飛空不離空界如魚潜
水豈城水源入楞伽經偈云若一切唯心世
閒何處住去來依何法云何見地中如鳥虛
空中依心風而去不住不觀察於地上而去
如是諸衆生依分別風動自心中來去如空

@@宗鏡八十三卷苐九張功中飛
鳥見是資生器佛說心如是故知舉足下足
不離自心如鳥若離空何以騫翥魚若離水
豈得孚沉所以西天祖師彌遮迦問婆須蜜
曰何方而來復往何所荅曰自從心來欲往
無處又此土五洩和尙臨終歇食三日而告
寂學人問云師何處去荅無處去學人何不
見荅非眼所覩故大集經云佛言卽四大中
求於菩提不餘處求求時不見一切諸物不
見者卽是無處無處者卽是無住無住者卽
是一切諸法之性一切諸法若無性者卽是
實相實相者非常非斷名畢竟節金剛三昧
經云無住菩薩言尊者我從無本來今至無
本所佛言汝本不從來今亦不至所汝得本利
不可思議乃至色無處所清淨無名不入於
内眼無處所清淨無見不出於外心無處所
清淨無上無有起處清淨無動無有緣別性
皆空寂乃至如彼心王本無住處凡夫之心
妄分別見如如之體本不有無有無之相見
唯心識云何無本以無住故有本則有住無
住則無本明知衆生業趣去來諸聖淨界動
止來是心來去是心去動是心動止是心止
畢竟無有去來動止而可得不離法界故則
未有一法非心所標是以文殊師利化善財
童子現三千世界滿中臺觀善財觀之忽然
不現世界皆空問世界來去之處文殊荅言
從來處來却歸去處去卽是清淨法界中來
却歸清淨法界中去故知諸法所生唯心所
現生滅去來皆如來藏斯乃窮迹達本見法
明宗矣又如瑠璃光法王子云我憶往昔經
恒沙劫有佛出世名無量聲開示菩薩

宗鏡八十三卷苐十張功
本覺妙明觀此世界及衆生身皆是妄緣風
力所轉我於爾時觀界安立觀世動時觀身
動止觀心動念諸動無二等無差別我時了
覺此羣動性來無所從去無所至十方微塵
顚倒衆生同一虛妄如是乃至三千大千一
世界内所有衆生如一器中貯百蚊蜹啾啾
亂鳴於分寸中皷發狂閙乃至我以觀察風
力無依悟菩提心入三摩地令十方佛傳一
妙心斯爲第一故知羣動無二唯一妄風風
頼衆緣本無依處若能諦觀風力無依頓悟
唯心不動則本覺妙明恒照法界故云十方
諸佛傳此一妙心耳風力旣無依萬法皆無
主來從緣有去逐幻空唯本覺心本無生滅
所以法華經但說一乘開示於此般若經唯
言無二付屬於此涅槃經佛性平等廣喻於
此華嚴經法界無盡顯現於此無邊妙旨同
歸宗鏡矣問楞伽經云佛語心爲宗旣立
一心爲宗云何復云無心是道荅心爲宗
者是眞實心此心不是有無無住無依不生
不滅有佛無佛性相常住爲一切萬物之性
猶如虛空體非一切而能現一切只爲衆生
不了此常住眞心以眞心無性不覺而起妄
識之心逐辵此眞心妙性逐妄輪迴於畢竟
同中成究竟異一向執此妄心能緣塵徇物
背道違眞則是令息其緣慮妄心若不起妄
心則能順覺所以云無心是道亦云冥心合
道又卽心無心常順本覺未必滅心取證却
成背道然雖卽心無心又不可故起此妄識
心對境而生無體可得如海上波隨風斷續
境界妄風不起分別識浪不生密嚴經云一

@@宗鏡八十三卷十一張功切諸
世閒譬如熱時焰以諸不實相無而妄分別
覺因所覺生所覺依能覺離一則無二譬如
光共影無心亦無境量及所量事但依於一
心如是而分別能知所知法唯依心妄計若
了所知無能知則非有所知無者則是無境
能知無者則是無心妄心幻境旣空一道眞
心自現故知但心不起萬法無生纔有起心
卽成住著如大法炬陀羅尼經云佛言一切
住卽是非住但是思想移來次第相續故有
生耳乃至若正思惟一切皆是無住住也故
知一切萬法皆從思生凡有思惟皆是邪思
惟若無思惟卽是正思惟故云若正思惟一
切皆是無住住也無住住者乃萬法之根本
矣問若云心同境空了不可得者如今介
爾心起果報非虛一念善心遠階佛果一念
惡想長劫受殃豈同外色前塵性是無記依
心假有體畢竟無若緣念心卽應是有荅此
一念心亦不孤起依他假有内外皆空此一
念瞥起覺了能知之心如阿難妄執在其七
處世尊一一推破倶無所在然因依之處不
過此七世人同執熏習堅牢若非大聖子細
推尋情見無由可脫此七處旣破則一切處
皆無可以卽今現知無勞更執如首楞嚴經
云佛告阿難如汝所說眞所愛樂因于心目
若不識知心目所在則不能得降伏塵勞譬
如國王爲賊所侵發兵計除是兵要當知賊
所在使汝流轉心目爲咎吾今問汝唯心與
目今何所在阿難白佛言世尊一切世閒十
種異生同將識心居在身内縱觀如來靑蓮
華眼亦在佛面我今觀此浮根四塵只

@@宗鏡八十三卷十二張功在我
面如是識心實居身内佛告阿難汝今現坐
如來講堂觀祗陀林今何所在世尊此大重
問清淨講堂在給孤園今祇陀林實在堂外
阿難汝今堂中先何所見世尊我在堂中先
見如來次觀大衆如是外望方瞩林園阿難
汝瞩林園因何有見世尊此大講堂戶牖開
豁故我在堂得遠瞻見乃至佛告阿難如汝
所言身在講堂戶牖開豁遠瞩林園亦有衆
生在此堂中不見如來見堂外者阿難荅言
世尊在堂不見如來能見林泉無有是處阿
難汝亦如是汝之心靈一切明了若汝現前
所明了心實在身内爾時先合了知内身頗
有衆生先見身中後觀外物縱不能見心肝
脾胃爪生髮長荕轉脈搖誠合明了如何不
知必不内知云何知外是故應知汝言覺了
能知之心住在身内無有是處阿難稽首而
白佛言我聞如來如是法音悟知我心實居
身外所以者何譬如燈光然於室中是燈必
能先照室内從其室門後及庭際一切衆生
不見身中獨見身外亦如燈光居在室外不
能照室是義必明將無所惑同佛了義得無
妄耶佛告阿難是諸比丘適來從我室羅筏
城循乞摶食歸祗陀林我已宿齋汝觀比丘
一人食時諸人飽不阿難荅言不了世尊何
以故是比丘雖阿羅漢軀命不同云何一人
能令衆飽佛告阿難若汝覺了知見之心實
在身外身心相外自不相干則心所知身不
能覺覺在身際心不能知我今示汝兜羅綿
手汝眼見時心分別不阿難荅言如是世尊
佛告阿難若相知者云何在外是故應

宗鏡八十三卷十三張功
知汝言覺了能知之心住在身外無有是處
阿難白佛言世尊如佛所言不見内故不居
身内身心相知不相離故不在身外我今思
惟知在一處佛言處今何在阿難言此了知
心旣不知内而能見外如我思忖潛伏根裡
猶如有人取瑠璃椀合其兩眼雖有物合而
不留礙彼根隨見隨卽分別然我覺了能知
之心不見内者爲在根故分明瞩外無障礙
者潛根内故佛告阿難如汝所言潛根内者
猶如瑠璃彼人當以瑠璃籠眼當見山河見
瑠璃不如是世尊是人當以瑠璃籠眼實見
瑠璃佛告阿難汝心若同瑠璃合者當見山
河何不見眼若見眼者眼卽同境不得成隨
若不能見云何說言此了知心潛在根内如
瑠璃合是故應知汝言覺了能知之心潛伏
根裡如瑠璃合無有是處阿難白佛言世尊
我今又作如是思惟是衆生身腑藏在中竅
穴居外有藏則闇有竅則明今我對佛開眼
見明名爲見外閉眼見闇名爲見内是義云
何佛告阿難汝當閉眼見闇之時此闇境界
爲與眼對爲不對眼若與眼對闇在眼前云
何成内若成内者居暗室中無日月燈此室
闇中皆汝焦腑若不對者云何成見若離外
見内對所成合眼見闇名爲身中開眼見明
何不見面若不見面内對不成見面若成此
了知心及與眼根乃在虛空何成在内若在
虛空自非汝體卽應如來今見汝面亦是汝
身汝眼已知身合非覺必汝執言身眼兩覺
應有二知卽汝一身應成兩佛是故應知汝
言見闇名見内者無有是處阿難言我常聞

@@宗鏡八十三卷十四張功佛開
示四衆由心生故種種法生由法生故種種
心生我今思惟卽思惟體實我心性隨所合
處心則隨有亦非内外中閒三處佛告阿難
汝今說言由法生故種種法生隨所合處心
隨有者是心無體則無所合若無有體而能
合者則十九界因七塵合是義不然若有體
者如汝以手自挃其體汝所知心爲復内出
爲從外入若復内出還見身中若從外來先
合見面阿難言見是其眼心知非眼爲見非
義佛言若眼能見汝在室中門能見不則諸
巳死尙有眼存應皆見物若見物者云何名
死阿難又汝覺了能知之心若必有體爲復
一體爲有多體今在汝身爲復徧體爲不徧
體若一體者則汝以手挃一支時四支應覺
若咸覺者挃應無在若挃有所則汝一體自
不能成若多體者則成多人何體爲汝若徧
體者同前所挃若不徧者當汝觸頭亦觸其
足頭有所覺足應無知今汝不然是故應知
隨所合處心則隨有無有是處阿難白佛言
世尊我亦聞佛與文殊等諸法王子談實相
時世尊亦言心不在内亦不在外如我思惟
内無所見外不相知内無知故在内不成身
心相知在外非義今相知故復内無見當在
中閒佛言汝言中閒中必不迷非無所在今
汝推中中何爲在爲復在處爲當在身若在
身者在邊非中在中同内若在處者爲有所
表爲無所表無表同無表則無定何以故如
人以表表爲中時東看則西南觀成北表體
旣混心應雜亂阿難言我所說中非此二種
如世尊言眼色爲緣生於眼識眼有分

@@
宗鏡八十三卷十五張功別色塵無知識生
其中則爲心在佛言汝心若在根塵之中此
之心體爲復兼二爲不兼二若兼二者物體
雜亂物非體知成敵兩立云何爲中兼二不
成非知不知卽無體性中何爲相是故應知
當在中閒無有是處阿難白佛言世尊我昔
見佛與大目連須菩提富樓那舎利弗四大
弟子共轉法輪常言覺知分別心性旣不在
内亦不在外不在中閒倶無所在一切無著
名之爲心則我無著名爲心不佛告阿難汝
言覺知分別心性倶無在者世閒虛空水陸
飛行諸所物像名爲一切汝不著者爲在爲
無無則同於龜毛兎角云何不著有不著者
不可名無無相則無非無則相相有則在云
何無著是故應知一切無著名覺知心無有
是處如上所推卽今生滅身中妄心無寄現
量所知分明無惑可
謂頓悟眞心直了無
生矣
宗鏡錄卷第八十三音義鎔<餘封反丨鑄也>庠<似羊反>潛<昨鹽反>騫<去
亁反>翥<章恕反>脾<符支反丨胃也>脈<莫獲反>荕<舉欣反丨骨也>兜<當
侯反>忖<倉本反>腑<方矩反肪丨也>竅<苦弔反穴也>焦<卽消
反>桎<丁結反撞也>戊
申歲分司大藏都監開板

宗鏡錄卷第八十四功
慧日永明寺主智覺禪師延壽集
夫妄心虛假諸聖同推此執堅牢故須具引
又約經論有三種假一因成假因前境對方
乃生心二相續假初心因境後起分別念念
相續乃至成事三相待假如待虛空無生說
心有生又計於有心待於無心如短待長似
近待遠此三非實故稱爲假所以異相互無
如中觀論偈云異中無異相不異中亦無無
有異相故則無彼此異如長與短異長中無
短相長無可對故無有長短中無長相短無
可對故無有短長中無長相短無可對故無
有短短中無短相長無可對故無有長旣無
長短孰言異耶又百論云若實有長相若長
中有若短中有若共中有是皆不可得何以
故長中無長相以因他故因短爲長故短中
亦無長相性相違故若短中有長不名爲短
共中亦無長二倶過故長相旣無短相亦爾
若無長短云何相待故遮異言不異非謂有
無異此雙絕以契性若約雙顯者謂上但顯
實則唯性而非異今性相皆具故云雙顯謂
由體一故非異相差別故非不異此舉雙是
以顯雙非斯乃非一非異而一而異遮照無
礙性相融通長短旣然萬法皆爾若以初心
破此三假一念無生得入空觀夫空觀者乃
一切觀之根本從此次入假觀因不得假而
入空復不得空而入假以非空非假後入中
觀乃至絕觀所以止觀廣破四句檢而不得
橫豎推而無生性相倶空名字亦寂若一念
心起卽具三假當觀此一念心若心自生者

@@宗鏡八十四卷苐二張功
前念爲根後念爲識爲從根生心爲從識生
心若根能生識根爲有識故生識根撝無識
故生識根若有識根識則竝又無能生所生
根若無識而能生識諸無識物不能生識根
旣無識何能生識根雖無識而有識性故能
生識者此之識性是有是無有巳是識竝在
於根何謂爲性根無識性不能生識又識性
與識爲一爲異若一性卽是識無能無所若
異還是他生非心自生若言心不自生塵來
發心故有心生引經云有緣思生無緣思不
生若爾塵在意外來發内識則心由他生今
推此塵爲是心故生心爲非心故生心塵苦
是心則不名塵亦非意外則同自生又二心
並則無能所塵若非心那能生心如前破若
塵中有生性是故生心此性爲有爲無性若
是有性與塵並亦無能所若無無不能生若
根塵合故有心生者根塵各各有心故合生
心各各無心故合生心若各各有有合則兩
心生墮在他性中若各各無合時亦無又根
塵各有心性合則心生者當檢此性爲有爲
無如前破若硍塵各離而有心者此是無因
緣生爲有此離爲無此離若有此離還從緣
生何謂爲離若無此離無何能生若言此離
有生性爲有爲無若性是有還從緣生不名
爲離若性是無無何能生如是四句推求知
心畢竟不生是名從假入空觀若不悟者轉
入相續假破之何以故雖因成假四破不得
心生今現見心念念生滅相續不斷何謂不
生此之念念爲當前念滅後念生爲前念不
滅後念生爲前念亦滅亦不滅後念生爲前

@@宗鏡八十四卷苐三張功念非
滅非不滅後念生若前念不滅後念生此則
念自生念兩生相並亦無能所若前念有生
性生於後念此性爲有爲無有則非性無則
不生如前破若前念滅後念生者前不滅生
名爲自性今由滅生不滅望滅豈非他性他
性滅中有生故生無生故生有生是生生滅
相違乃至生生何謂滅生若滅無生無何能
生若滅有生性性破如前若前念亦滅亦不
滅後念生者若滅已屬滅若不滅已屬不滅
若不滅合滅能生卽是共生共自相違相違
何能生又若各有生卽有二過各各無生合
亦不生若滅不滅中有生性者爲有爲無若
性定有何謂滅不滅若性定無亦何爲謂滅
不滅此不免斷常之失還墮共過若前念非
滅非不滅而後念生者爲有此非滅非不滅
爲無此非滅非不滅若有則非無因若無無
因不能生若無因有生性此性卽因何謂無
因若無無不能生如是四句推相續假求心
不得無四實性但有心名字是字不住内外
兩中閒不常自有相續無性卽世諦破性名
爲性空相續無名卽眞諦破假名爲相空性
相倶空乃至作十八空若不得入者猶計有
心徒於無心相待惑起此與上異因成假取
根塵兩法和合爲因相續假豎取意根前後
爲相續豎望生滅此是別滅別滅則狹今相
待假待於通滅此義則寬通滅者如三無爲
不倂是滅而得是無生待虛空無生而說心
生卽是相待假今檢此心爲待無生心生爲
待有心生爲待亦生亦無生而心生爲待非
生非無生而心生若待無生而生心者

宗鏡八十四卷苐四張功
有此無生無此無生若有生可待還是待有
何謂待無有有相待卽是自生若無此無生
無何所待若只待此無無而生心者一切無
無亦應生心無望於有無卽是他生又無生
雖無而有生性待此性故而知有心此性爲
已生爲未生若已生生卽是於生何謂爲性
性若未生未生何能生若待生而心生者生
還待生長應待長旣無此義何待心生若待
生無生故有心生如待短得有於長此墮二
過各有則二生並各無生全不可得如前破
若待非生非無生而有心生者論云從因緣
生尙不可得何況無因緣又此無因爲有爲
無若有還是待有若無還是待無何謂無因
若言有性性爲有爲無性若是有爲生非生
若生巳是生何謂爲性若無生云何能生如
是四句推相待假求心不得不起性實伹有
名字名字之生生則無生復次性相中求陰
入界不可得卽是法空性相求人我知見不
可得名衆生空乃至十八空等輔行記釋因
成假初破自生中云前念爲根後念爲識者
根無別體還指無閒滅意爲體根名能生由
前意滅生後意識故俱舎論云由卽六識身
無閒滅爲意身者體也無閒滅時爲意根體
爾時五識亦依無閒滅意以爲親緣用五色
根以爲踈緣而生五識五識無閒分別生時
卽名意識今此文意不是五識是第六識緣
於有見以爲法塵卽名爲識卽以此識對根
研責故云根爲有識故生識根爲無識故生
識大智度論問曰前念若滅何能生後荅有
二義一念念滅二念念生有此二故故滅得

@@宗鏡八十四卷苐五張功生恐
生斷見是故須立今爲破故是故須責生滅
雖殊根之與識倶是自心從根從識倶屬自
性於自性中根識互責求不可得又心之與
識倶對於塵以立心名乃至根若有識則有
二妨謂根識並及能所並則有生生無窮之
過若無能所生義不成云何言生又無閒滅
方名生識根若有識生滅相違故並有過根
若無識卽類無識能生識也又責有識性此
是縱破有還同有亦成並生無還同無同無
情生又識性作一異責若一者凡言性者後
方能生識與性一故無能所若異者若異識
則同外境境能生識卽同他如何計自次破
他性者雖言心不自生由有外塵而來發心
塵望於根塵名爲他先責是心則有三妨一
塵非心妨則心不名塵二塵非意外同自生
妨三並生妨塵若非心容許塵生塵若是心
還成心處生心卽名並生子若生苗則有能
所子還生子則二子並生有何能所塵若非
心則與前根中無識義同責意亦爾故云如
前破塵有識性例前可知破共生者墮自他
性名爲共生今破若自他各各無生和合亦
無如二砂無油和合亦無破無因不生亦爾
結成性相二空者但無性計名爲性空性旣
破巳但有色心内外之相旣不住於無四句
中故相亦叵得名爲相空言不在内外中閒
者内只是因外只是緣中閒是共常自有者
只是無因無此計故卽無四性此之二空言
雖前後意不異時復以二諦結成二空若有
性執世而非諦破性執巳乃名世諦故云世
諦破性性執破巳但有名字名之爲假

@@宗鏡八十四卷苐六張
功假卽是相爲空相故觀於法性觀理證眞
名眞諦破相空非前後二諦同時爲辯性相
前後說耳又有四運心一未運二欲運三正
運四運巳傅大士頌云獨自作問我心中何
所著推檢四運倂無生千端萬累何能縛釋
曰未起欲起二運之心屬未來未來何處有
心正起一運之心屬現在現在不住何處有
心又屬生時因未生巳生立生時未生巳生
旣無生生時亦無生如巳去未去去時倶無
去法如中論所破起巳一運之心屬過去過
去巳謝何處有心所以金剛經云過去心不
可得未來心不可得現在心不可得三際倶
空一心何有以所依根本之心尙不有能依
枝末一切萬法寧是實耶故云千端萬累何
能縛故知但了一念空諸塵自然破所依旣
不有能依何得生如源盡流乾根危葉謝所
以阿難七處執而無據故知邪法難扶二祖
直下求而不生可驗解空方悟祖佛大約只
指斯宗旣不得能起之心亦不得所生之境
心不可得故卽我喪境不可得故卽法亡若
能人法倶空卽顯一心妙理但以心塵相對
萬法縱橫境智一如千差頓寂如是方能豁
悟本覺靈智眞心無住無依徧周法界廣百
論云經言無有少法自性可得唯有能造能
造卽是心及心法又云三界唯心如是等經
其數無量是故諸法唯識理成豈不決定執
一切法實唯有識者亦成顚倒境卽無識云
何有經言唯識者爲令觀識捨彼外塵旣捨
外塵妄心隨息妄心息故證會中道故經偈
言未達境唯心起種種分別達境唯心巳分
別

宗鏡八十四卷七張功則不
生若知境唯心便捨外塵相從此息分別悟
平等眞空顯識論問境識倶遣何識所成荅
境識倶泯卽是實性實性卽是阿摩羅識維
摩經云華嚴菩薩日從我起二爲二見我實
相者不起二法若不住二法則無有識無所
識者是爲入不二法門故知見有二法乃至
纖毫並皆屬識境識倶亡乃入眞空之理所
以智光論師立中根說法相大乘境空心有
唯識道理未能全入平等眞空爲上根說無
相大乘辯心境倶空平等一味爲眞了義是
以因唯識入眞空究竟之門離此別求非眞
解脫唯識鈔問云内心唯識者爲是眞實有
爲非眞實有耶荅論云諸心心所<前陳也>依他
起故<因也>亦如幻事<喻也>非眞實有<法也>問若爾心
境都無差別何故乃說唯有識耶荅爲遣
外道等心心所外執實有境故假說唯有識
非唯識言便有實識論云爲遣妄執心心所
外實有境故說唯有識若執唯識眞實有者
如執外境亦是法執若法執不生卽入眞空
矣問約唯識理人法倶空者卽今受用是
何等物荅所受用法但是六塵因緣故生
因緣故滅決定内無人能受外無塵可用十
八空論云外空者亦名所受空離六外入無
別法爲可受者若諸衆生所受所用但是六
塵内旣無人能受外亦無法可受卽人法倶
空唯識無境故名外空以無境故亦無有識
卽是内空乃至十八空問人法倶空識又
不立卽今見聞從何而有荅一切前塵所
現諸法盡隨念而至皆對想而生念息壞空
意虛法寂故經云想滅閑靜識停無爲

@@宗鏡八十四卷苐八張功
又經云一切諸佛一切諸法從意生形又經
云諸法不牢固唯立在於念以解見空者一
切無想念故知見聞但是緣起見畢竟空如
世幻施爲似空華起滅故云見聞如幻贀三
界若空華且如眼根具五緣得見然此能見
只是五緣無見者故若言具五緣發識能見
者未知何緣定能生識若言一一不生和合
故能生見者卽如五盲和合應成一見衆盲
旣不見和合云何生故知非別識生但有見
卽是衆緣所以名緣起也故經云眼不自見
屬諸因緣緣非見性眼卽是空眼根旣然諸
根例爾但起唯緣起滅唯緣滅起滅唯緣人
法倶寂若了此我法二空卽證圓理故云若
見因緣法是名爲見佛問凡夫界中取捨
分別逆順關念欣猒盈懷常縛六塵以爲隔
礙如何得根境融通一切如意荅但見法
性證大涅槃尙無一法可通豈有諸法爲礙
則常如意無有不如意時故涅槃論云今言
涅槃如意者一切苦樂善惡無不是理故名
如意釋曰無不是理者皆一心眞如理故以
苦樂是心受善惡從心生則無外塵所違所
隔若了一心豈非如意若有一法當情則成
諍競楞伽經偈云乃至有所立一切皆錯亂
若見唯自心是則無違諍所以迷時人逐法
悟後法由人且如摩尼珠無情色法尙能無
私兩寶周給羣情故稱如意況靈臺妙性豈
弗能耶但歸一心得大無礙故云轉變天地
自在縱橫問論云唯是一心故名眞如者
眞則無僞如則不變妙色湛然不空之性云
何經中復說心空則一切法空荅夫言空

@@宗鏡八十四卷苐九張功者說
世閒一切妄心染法是空以徧計情執無道
理故若出世佛法眞心則不空以有道理故
起信論云眞如有二一如實空以能究竟顯
實故二如實不空以有自體具足無漏性功
德故所言空者從本已來一切染法不相應
故謂離一切法差別之相以無虛妄心念故
當知眞如自性非有無一異等相乃至摠說
依一切衆生以有妄心念念分別皆不相應
故說爲空若離妄心實無可空故所言不空
者已顯法體空無妄故卽是眞心常恒不變
淨法滿足則名不空清涼記釋云不與妄合
則名爲空性具萬德卽名不空及至釋文乃
云若離妄心實無可空則顯空藏因妄而顯
而不空藏要由翻染方顯不空故云以顯法
體空無妄故卽是眞心等如本有檀德今爲
慳貪本有尸德今隨五欲本有寂定今爲亂
想本有大智今爲愚癡是則慳藏於施乃至
癡藏於慧故論云以知法性無慳貪故墮順
修行檀波羅蜜等萬行例然故論云本有眞
實識知義云若心有動非眞識知明妄心之
動藏其眞知是以卽妄之空藏不空之萬德
故經頌云知妄本自眞見佛則清淨故論云
以能究竟顯實故名爲空故知空藏能藏不
空能藏旣空則顯不空之藏本來具矣二者
自性心上無妄爲空隨所無者卽不空德如
空無慳悋卽顯有檀空無妄動顯有性空故
是空藏藏不空也故知一切衆生本覺佛智
本自圓具但以妄覆而不自知若了妄空眞
覺頓現如雲開月朗塵去鏡明見性心時故
云發得非是修成二身滿日亦云萬行

宗鏡八十四卷苐十張功引
出不從外來皆約一心本有具足故知不空
之空體含萬德不有之有理合圓宗空有相
成無諸障礙若離空之有有則是常若離有
之空空則成斷今有無齊行不違一旨是以
智能達有慧能觀空若達有而不知空則失
慧眼觀空而不鑑有則喪智心菩薩不盡有
爲不住無爲盡有則智業不成住無則慧心
不朗故義海云若空異於有卽淨不名淨以
迷空故若有異於空卽染不名染以執有故
今有卽全空方名染分空卽全有方名淨分
由空有無礙染淨自在也若空卽有有卽空
乃至一切法皆互相卽也旣互相卽則畢竟
無一異空有等法於心外發現設有發現皆
是自心相分不同凡小不知取而執有捨而
沉空若入此一心中道之門能成萬行方便
之道如大莊嚴法門經云文殊師利言方便
有二種者不捨生死二者不住涅槃復有二
種一者空門二惡見門復有二種一者無相
門二者相覺觀門復有二種一者無願門二
者願生門復有二種一者無作門二者種善
根行門復有二種一者無生門二者示生門
是以悟宗則逆順同歸達體則善惡並化問
論云說智及智處倶名爲般若智處卽是
境云何成般若荅般若有二種一眞實常
住般若二觀照有用般若若眞實般若性徧
一切處寂而常照唯一眞心不分能所卽不
同世閒頑境以爲所照亦不同偏小妄心以
爲所照又亦不同假立眞如以爲所照今則
一體潛通心心互照以無心外境亦無境外
心以心是境心境是心境故如是融鎔

@@宗鏡八十四卷十一張
功豈非般若乎所以云色無邊故般若無邊
故知離色無心離心無色如般若經云復次
勇猛菩薩摩訶薩應如是行色非所緣何以
故一切法無所緣無有少法可取故彼若是
可取此則是所緣如是勇猛非色行色乃至
非識行識勇猛一切法不行故非色見亦非
識見乃至非識知亦非可見若色至識非知
非見是名般若波羅蜜又文殊般若經云文
殊師利白佛言世尊修般若波羅蜜時不見
法是應住是不應住亦不見境界可取捨相
何以故如諸如來不見一切法境界相故乃
至不見諸佛境界況取聲聞緣覺凡夫境界
不取思議相亦不取不思議相不見諸法有
若干相自證空法不可思議如是菩薩摩訶
薩皆已供養無量百千萬億諸佛種諸善根
乃能於是甚深般若波羅蜜不驚不怖又云
復次修般若波羅蜜時不見凡夫相不見佛
法相不見諸法有決定相是爲修般若波羅
蜜問世出世閒唯是一心者云何復分眞妄
及與内外荅眞妄内外但約世閒文字分
別所以心非内外内外是心體非眞妄眞妄
是體因内立外而成對治假妄顯眞非無所
以進趣大乘方便經云心義者有二種相一
者内心相二者外心相内相者復二一眞二
妄所言眞者謂心體本相如如不異清淨圓
滿無障無礙微密難見以徧一切處常恒不
壞建立生長一切法故所言妄者謂起念分
別覺知緣慮憶想等事雖復相續能生一切
種種境界而内虛僞無有眞實不可見故所
言心外相者謂一切諸法種種境界等隨有
所
@@宗鏡八十四卷十二張功
念境界現前故知有内心及内心差別如是
當知内妄想者爲因爲體外妄想者爲果爲
用依如此等義是故我說一切諸法悉名爲
心又復當知心外相者如夢所見種種境界
唯心想作無實外事一切境界悉亦如是以
皆依無明識夢所見妄想作故復次應知内
心念念不住故所見所緣一切境界亦隨心
念念不住所謂心生故種種法生心滅故種
種法滅而生滅相伹有名字實不可得以心
不往至於境界境界亦不來至於心如鏡中
像無來無去是故一切法求生滅定相了不
可得所謂一切法畢竟無體本來常空實不
生滅如是一切法實不生滅者則無一切境
界差別之相寂靜一味名爲眞如第一義諦
自性清淨心彼自性清淨心湛然圓滿以無
分別相故無分別相者於一切處無所不在
無所不在者以能依持建立一切法故是以
華嚴經頌云如金與金色其性無差別法非
法亦然體性無有異又云刹平等不違衆生
平等衆生平等不違刹平等一切衆生平等
不違一切法平等一切法平等不違一切衆
生平等離欲際平等不違一切衆生安住平
等一切衆生安住平等不違離欲際平等過
去不違未來未來不違過去過去未來不違
現在現在不違過去未來世平等不違佛平
等佛平等不違世平等菩薩行不違一切智
一切智不違菩薩行釋曰刹與衆生云何平
等以各無體故悉不成就若自類相望如刹
望刹平等若異類相望如刹望衆生平等以
一無性之理乃至心境自他同異高下十方

宗鏡八十四卷十三張功
三世悉皆平等又事事無違理理無違事事無
違者略有三因一法性融通二緣起相由門
此二卽事事無礙義三直語同一緣起通事
通理如觀一葉落知天下秋同一秋矣由不
壞之事不變之性皆同一緣起故理理無違
者亦有二門一刹無性卽衆生無性二理同
故以無可卽亦無可違
宗鏡錄卷第八十四功
音義
寬<苦官反>狹<侯㚒反>研<五堅反>豁<呼括反>泯<武盡反>慳<古閑
><反悋也>悋<良刃
反>戊申歲分司大藏都監
開板
@@宗鏡錄卷第八十五功
慧日永明寺主智覺禪師延壽集
夫稱一心無外境界者云何華嚴經十地品
說初地見百佛乃至地地増廣見於多佛
荅所見多少皆從念生心狹見少佛心廣鑑
多形舒卷由心開合在我離心之外實無所
得大集經云憍陳如復作是念我當云何得
見諸佛爾時隨其所觀方面悉得見佛多觀
多見少觀少見見已復念諸佛世尊無所從
來去無所至我觀三界是心是心因身我隨
覺觀欲多見多欲少見少諸佛如來卽是我
心何以故隨心見故心卽我身身卽是虛空
我因覺觀見無量佛我以覺心見佛知佛心
不見心心不知心我觀法界性無堅牢一切
諸法皆從覺觀因緣而生是故法性卽是虛
空虛空之性亦復如空我因是心見靑黃赤
白雜色虛空作神變已所見如風無有眞實
則名爲共凡夫如實陀羅尼又云復次賢護
如人盛壯容貎端嚴欲觀已形美惡好醜卽
便取器盛彼清油或持淨水或取水精或執
明鏡用是四物觀已面像善惡㚥醜顯現分
明賢護於意云何彼所見像於此油水水精
明鏡四處現時是爲先有耶賢護荅言不也
曰是豈本無耶荅言不也曰是爲在内耶荅
言不也曰是豈在外耶荅言不也世尊唯彼
油水精鏡諸物清朗無濁無滓其形在前彼
像隨現而彼現像不從四物出亦非餘處來
非自然有非人造作當知彼像無所從來亦
無所去無生無滅無有住所時彼賢護如是
荅已佛言賢護如是如是如汝所說諸物清

@@宗鏡八十五卷苐二張功
淨波色明朗影像自現不用多功菩薩亦爾
一心善思見諸如來見已卽住住巳問義解
釋歡喜卽復思惟今此佛者從何所來而我
是身復從何出觀彼如來竟無來處及以去
處我身亦爾本無出趣豈有轉還彼復應作
如是思惟今此三界唯是心有何以故隨彼
心念還自見心今我從心見佛我心作佛我
心是佛我心是如來我心是我身我心見佛
心不知心心不見心心有想念則成生死心
無想念卽是涅槃諸法不眞思想緣起所思
旣寂能想亦空賢護當知諸菩薩等因此三
昧證大菩提首楞嚴經云隨衆生心應所知
量者古釋云隨衆生根熟處卽現所知量者
卽衆生差別境卽知一法塵中等周法界爲
鄰虛塵無自性自性是虛空虛空卽是眞空
眞空卽是本覺故知如來於一毛孔中爲無
量衆生常說妙法卽知一切毛孔微塵亦不
出我但解得一微塵法卽數得等同法界微
塵是以如來能知四大海水滴數大地湏彌
皆知斤兩皆由觀此一身於一身上觀一毛
髮倶知無自性但於一毛孔中觀實無有自
性一毛孔亦不可得不可得處徧法界知一
切智也所以信心銘云一卽一切一切卽一
若能如是何慮不畢若能如是了達一塵一
毛無有自性唯心所現則知一切諸法悉然
更無別體以徇塵執見一切衆生一法不通
諸塵自滯華嚴論云以實而論初發心住中
如一渧之水入海水中摠同海體諸龍魚寶
藏咸在其中爲敎化衆生故敎綂筌罤方法
不可不具以名言竹帛著籙卽似如前後義

宗鏡八十五卷苐三張功
生體道者應須明鑑如持寶鏡普臨萬像又
頌云無限智悲成佛德佛以智悲成十地還
將十地成諸位前後五位加行門不離十地
智悲起是故十地初發心發心卽入十地智
雖然五位方便殊只爲成熟十地智猶如迅
鳥飛虛空不廢遊行無所至亦如魚龍遊水
中不廢常遊不離水如是五位行差別不廢
差別不離所有日月歲差別以智法印無別
異智體不成亦不壞以明諸位除習氣了習
無習悲行成萬行常興無作智問若心外
無法唯是一心者於外則無善惡業果苦樂
報應何成佛法翻墮羣邪荅若了一心有
無見絕境智雙寂契彼性空根塵兩亡内外
解脫亦常照内外脫於無知空尙不存妄從
何起所現外諸苦樂境界如鏡中像以自心
爲明鏡還照自之業影古德云以如來藏性
而爲明鏡隨業緣質現果影像夫業通性及
相謂此業體以無性之法而爲其性以不失
業果之相而爲其性由無性故能成業果由
不壞相方顯眞空何者若有性則善惡業定
不可改移無有苦樂果報若壞業相則成斷
滅以一切因果從自心生心外實無善惡業
可得以業無自性但由心起故所以如影如
幻無有定相又以業無自性故不落有以不
壞業果故不墮無非有非無則一心中理問
雖然心卽是業業卽是心旣從心生還從心
受如何現今消其虛妄業報荅但了無作
自然業空所以云若了無作惡業一生成佛
又云雖有作業而無作者卽是如來秘密之
敎又凡作業悉是自心橫計外法還自對

@@宗鏡八十五卷苐四張功
治妄取成業若了心不取境自不生無法牽
情云何成業義海云除業報者爲塵上不了
自心爲心外有法卽生憎愛從貪業成報然
此業報由心迷塵妄計而生但似有顯現皆
無眞實迷者爲塵相有所從來而復生是迷
今了塵相無體是悟迷本無從來悟亦無所
去何以故以妄心爲有本無體故如繩上蛇
本無從來亦無所去何以故蛇上妄心橫計
爲有本無體故若計有來處去處還是迷了
無去來是悟悟之與迷相待安立非是先有
淨心後有無明此非二物不可兩解但了妄
無妄卽爲淨心終無先淨心而後有無明故
知迷悟唯只一心如手反覆但是一手如是
深達業影自消如華嚴經云爾時文殊師利
菩薩問德首菩薩言佛子一切衆生等有四
大無我無我所云何而有受苦受樂端正醜
陋内好外好少受多受或受現報或受後報
然法界中無美無惡時德首菩薩以頌荅曰
隨其所行業如是果報生作者無所有諸佛
之所說譬如淨明鏡隨其所對質現像各不
同業性亦如是亦如田種子各各不相知自
然能出生業性亦如是又如巧幻師在彼四
衢道示現衆色相業性亦如是如機關木人
能出種種聲彼無我非我業性亦如是亦如
衆鳥類從㲉而得出音聲各不同業性亦如
是譬如胎藏中諸根悉成就體相無來處業
性亦如是又如在地獄種種諸苦事彼悉無
所從業性亦如是譬如轉輪王成就勝七寶
來處不可得業性亦如是又如諸世界大火
所燒然此火無來處業性亦如是淨業障經

@@宗鏡八十五卷苐五張功云觀
一切法卽是佛法是則爲淨諸業障如有學
人問安國和尙云若未悟時善惡業緣是有
不荅非有喻如夜夢被惡人逐或作梵王帝
釋將爲是有豁然睡覺寂然無事信知三界
本空唯一一心又有問大珠和尙云若爲得
知業盡荅現前心通前生後生猶如眼見前
佛後佛萬法同時經云一念知一切法是道
場成就一切智故是知從心所生皆無眞實
如夢心不實夢事亦虛世閒共知可深信受
是以善惡之業理皆性空不壞緣生恒冥妙
旨量云正業是有法定卽有卽空故是宗因
云卽緣成卽無性故同喻云如幻幻法術等
生卽有不礙虛正業從緣生空有不相礙故
知萬法從徧計情生但有虛名都無實義如
首楞嚴經云妙覺湛然周徧法界含吐十虛
寧有方所循業發現世閒無知惑爲因緣及
自然性皆是識心分別計度但有言說都無
實義含吐十虛者含卽一眞不動在如來藏
中吐卽依妄分別乃隨處發現但有纖塵發
現之處皆是自心生從分別有若知發處虛
妄則頓悟眞空眞空現前豈存言說問眞
心不動三際靡遷云何說心流轉又云絕流
轉義荅所云隨流返流皆約衆生緣慮之
心妄稱流轉其體常寂但不見一念起處卽
是不流未必有念可斷智嚴經云文殊師利
言云何斷流轉以於過去心不起未來識不
行現在意不動不住不思惟不覺不分別故
知以境對境將心治心狗逐塊而逾多人避
影而徒乏若能知身是影捨塊就人則影滅
迹沉安然履道故知萬動皆婬悉成魔

宗鏡八十五卷苐六張功
業若知心不動則不隨流方入宗鏡之中永
超魔幻自然心智寂滅諸見消亡如大虛空
藏菩薩所問經云山相擊王菩薩曰譬如有
孔隙處風入其中搖動於物有往來相菩薩
亦爾若心有閒隙心則搖動以搖動故魔則
得便是故菩薩守護於心不令閒隙若心無
閒隙則諸相圓滿以相圓滿故則空性圓滿
是爲菩薩超魔法門乃至文殊師利菩薩曰
仁者汝等所說悉是魔境何以故施設文字
皆爲魔業乃至佛語猶爲魔業無有言說離
諸文字魔無能爲若無施設卽無我見及文
字見以無我故則於諸法無有損益如是入
者則超魔境是爲菩薩超魔法門大乘千鉢
大敎王經云佛言諸天魔幻惑種種相貎障
修學人心眼聖道乃至令見一切幻相前後
生死之事善惡諸相魔作幻惑非關正智唯
心示變莫取外緣修學行人必不得於夢境
界及現眼前取相執著動轉人心恐畏怕怖
則被天魔鬼神之所障礙行人正見須常諦
觀心性見性寂靜心性無物是相莫取則無
境界妄想因緣是故行人勤行精進實勿退
轉懈怠嬾墮則得速證無上正等菩提大智
度論云除諸法實相皆菩薩魔事若證般若
能契實相卽過魔事此是約說證實相時事
當親證時如人飮水不可取說而不證若但
說過魔不離魔界若過魔界說證倶絕是知
必無境魔但從心起何者若内心樂生死則
身爲天魔内心著邪見則身爲外道乃至心
外見法理外別求皆成外道問凡聖一心
同其種性種性無異云何所受因果不同報

@@宗鏡八十五卷苐七張功應有
別荅雖自業各受妄有昇沉而緣性無生
了不可得諸法無行經云佛告文殊師利一
切衆生其心皆一是名種性種性卽根本義
根本常一而衆生妄起自他差別凡聖高下
雖起差別一體不動以差別性非有故但是
妄起無實體故所以經云佛言文殊師利一
切衆生皆無有心緣性不可得故是名種性
又一切善惡境界皆是心光一切勝劣受用
皆是心果大莊嚴論偈云種種心光起如是
種種相光體非體故不得波法實種種心光
卽是種種事相或異時起謂貪瞋光等或同
時起謂信進光等如是染位心數淨位心數
唯有光明而無光體是故世尊不說彼爲眞
實之法又云諸行刹那増上者如佛說心將
世閒去心牽世閒來由心自在世閒隨轉識
緣名色此說亦爾故知諸行是心果又隨淨
者淨是禪定人心彼人諸行隨淨心轉修禪
比丘具足神通心得自在若欲令木爲金則
得隨意故知諸行皆是心果又隨生者如作
罪衆生可得外物一切下劣作福衆生可得
外物一切妙好故知諸行皆是心果當知一
切萬法旣以心爲因亦以心爲果雖然淨穢
顯現不同於心鏡中如光如影了不可得問
入唯識門觀一切境自然無相何用更言
破相顯理復云弃有觀空若有所破之宗則
立能空之理旣存空法還成有相之因若守
觀門豈合無爲之道荅夫言破相者是未
入唯識去其妄執雖言破相實無所破旣無
所破之有亦無能破之空情執若消空有倶
寂前塵無定破立隨心迷眞之妄不生

@@宗鏡八十五卷苐八張功
對妄之眞亦絕大智度論云種種取相皆爲
虛妄如玻瓈珠隨前色變自無定色諸法亦
如是無有定相隨心爲異若常無常等相如
以瞋心見此人爲弊若瞋心休自婬欲心生
見此人還復爲好若以憍慢心生見此人以
爲卑賤聞其有德還生敬心如是等有理而
憎愛無理而憎愛皆是虛妄憶想若除虛誑
亦無空相無相相無作相無所破故尙不宗
無相心理豈存破立之門以成壞去取皆自
心故若直了心自然絕觀如楞伽經偈云一
切無涅槃無有涅槃佛無有佛涅槃遠離覺
所覺若有若無有是二悉倶離牟尼寂靜觀
是則遠離生是名爲不取今世後世淨有二
偈半大雲解云初一偈了今一如謂此約無
願觀以顯圓成無涅槃佛故無願矣初句謂
色心等一切法中無得涅槃以一切法本如
故若得涅槃是斷常見滅法是斷證得是常
次句旣無涅槃云何有佛故經云見斷煩惱
而得成佛此則名爲壞佛法者煩惱與佛性
寂靜故第四句中所覺如故無有涅槃能覺
如故無有得佛離覺所覺混同一如問見
聞覺知不出俗諦心量眞諦無得無生還出
心量不荅夫量者是能緣心但有對俗說
眞因虛立實斥差別論平等遣異相建如如
盡是對待得名破執設敎若能眞俗雙拂空
有倶消了邊卽中無邊可離達中卽邊無中
可存能證之智旣亡所證之理亦寂方超心
量入絕待門若有得無得有生無生盡不出
於心量楞伽經偈云離一切諸見及離想所
想無得亦無生我說爲心量非性非非性性

宗鏡八十五卷苐九張功
非性悉離謂彼心解脫我說爲心量如如與
空際涅槃及法界種種意生身我說爲心量
所以涅槃經云若有一法過涅槃者我亦說
如幻如化以涅槃無相若取於相卽自心現
量非眞涅槃故佛說言設有一佛過於涅槃
趣所得心赤成心量自心所變盡爲幻化故
知似形言跡瞥生妙解皆是心量所牧未有
一法不關心矣若能悟心無心了境無境理
量雙消可入宗鏡問夫論心量不出見聞
若約見聞則存前境云何成唯心之義荅
此是無心之心量非有實體問若無實體
云何建立一切諸法荅只由無體無性方
成萬有萬有所起不離眞空若言有性一法
不成則空不自空豈能容色若色不自色方
能合空摩訶衍論云一切諸法唯心迴轉無
餘法者如是心法亦不可得楞伽經云無心
之心量我說爲心量由心不可得之句立大
空之義由無心之心量句成幻差別之義由
大空之義諸法得成由幻差別義空理得顯
問妄能覆眞全成生死眞能奪妄純現涅槃
眞妄若離互不生起眞妄若合二諦不成如
何會通一心妙理荅一心二諦敎理所歸
開卽迷眞合則壞俗何者相隨眞起卽相而
可辯眞原覺因妄生因妄而能知覺體無妄
則覺不自立無眞則相無所依眞妄相和染
淨成事唯眞不立無妄而對誰立眞單妄不
成無眞而憑何說妄眞妄各無自體名相本
同一原是則二諦恒分一味常在藏性不動
緣起萬差故知實無一法而有自體獨立者
皆從眞妄二法和合而起如起信論云不生

@@宗鏡八十五卷苐十張功
不滅與生滅和合非一非異名阿賴耶識變
起根身器世閒等釋摩訶衍論云生滅因緣
者有二一者不相應生滅因緣二者相應生
滅因緣論云現鏡識體六塵境界如其次第
爲彼三種相應染法能作因緣是故說言麤
重生滅之因緣門現識體中又有緣義應審
思惟復次更有二重因緣一者本徧因緣二
末徧因緣言本徧者舉本無明及本覺心望
於六塵相應有因緣義言末徧者舉業轉現
相望於三相應有因緣義故復次更有二因
緣一者上下因緣二者下上因緣言上下者
無明爲始果報爲終上下與力不越其數作
因緣故言下上者果報爲始無明爲終下上
與力不越其數作因緣故復次一切有爲生
滅之法刹那不住無因無緣故復次因緣之
法空而無主其實自性不可得故復次不可
得法不可得亦不可得故復次生滅因緣者
所謂衆生心意意識轉故此文爲明何義謂
欲顯示所依能依之差別故云何所依謂本
覺心云何能依謂卽衆生言衆生者當何法
耶謂意意識何故意及意識名爲衆生意及
意識一切衆染合集而生故名衆生而無別
自體唯依心爲體是故說言依心而轉又云
無明之相不離覺性非可壞非不可壞猶如
大海風相水相不相捨離者大海喻阿頼耶
識水喻本覺心風喻根本無明不覺能起動
轉慮知之識如彼風故波動者喻諸戲論識
遷流無常水相風相不相捨離者喻眞妄相
資倶行合轉謂本覺心不自起故當資無明
之力方得而起根本無明不自轉故要因眞

@@宗鏡八十五卷十一張功
心之力方得而轉如水不自作波當因風力
風不自現動要資水力方得現動相經云煩
惱大海中有圓滿如來宣說實相常住之理
本覺實性中有無明衆生起無量無邊煩惱
之波如經云佛告大衆始覺般若者從具縛
地漸漸出離乃至金剛圓滿因行發究竟道
頓斷根本無明住地覺日圓照無所不徧二
本覺般若從清淨性漸漸遠離乃至信初發
究竟智斷滅相品入無明海隨緣轉動於是
大衆聞此事已覺知諸法一相一體亦無一
相亦無一體而諸法性亦是實相亦是常住
亦是決定亦是實有問本始二覺從何立
名荅本覺者因始得名始覺者從本而立
如起信鈔云未審始覺從何而生爲本所對
故此云也元其始覺是本所生斬新而有故
名爲始反照其體元來有之敵對於始故名
爲本苟無其始何所待耶如母生子對子稱
母乃至問始覺本覺旣殊何因無二又旣同
本覺因何名始荅卽是本覺初顯相用名爲
始覺相用非別外來故得融同一體又若非
本覺舉體之相用卽不是始覺以心外有法
故若不然者但名相似覺亦名隨分覺是知
直待合同本體方得名眞始覺也旣合於本
始卽非始旣無於始卽無於本本始之名旣
喪但可名爲覺焉如上所釋若入宗鏡方爲
究竟之覺未入宗鏡但稱相似覺耳此雖稱
覺乃是不覺故論云又以覺心原故名究竟
覺不覺心原故非究竟覺卽其義矣問上
說眞心無生妄念起滅如何會妄歸眞入一
乘平等之道荅妄元無體本自全眞何須

宗鏡八十五卷十二張功
更會今謂情見妄執之人引祖佛善巧洞心
原之智搜經論微細窮性海之詮令頓豁情
塵便成眞覺如釋摩訶衍論云一心眞如體
大通於五人平等平等無差別故云何名爲
五種假人一者凡夫二者聲聞三者緣覺四
者菩薩五者如來是名爲五如是五名人自
是五眞自唯一所以者何眞如自體無有増
減亦無大小亦無有無亦無中邊亦無去來
從本已來一自成一同自作同猒異捨別唯
一眞如是故諸法眞如一相三昧契經中作
如是說譬如金剛作五趣像五人平等亦復
如是於諸人中無有増減故起信論云心眞
如者卽是一法界大摠相法門體以心本性
不生不滅相一切諸法皆由妄念而有差別
若離妄念則無境界差別之相古釋云執者
問云現見諸法差別遷流云何乃云性無生
滅釋云差別相者是汝徧計妄情所作本來
無實如依病眼妄見空華故云皆依妄念而
有差別疑者又云以何得知依妄念生釋云
以諸聖人離妄念故盡無其境卽驗此境定
從妄生又若此境非妄定實有者聖人不見
應是迷倒凡夫旣見應是覺悟如不見空華
是病眼返結準之故若離於念卽無差別也
所執本空故眞心不動由此一切諸法皆卽
眞如斯則會妄顯眞可絕疑矣如首楞嚴經
云佛告阿難我非勅汝執爲非心但汝於心
微細揣摩若離前塵有分別性卽眞汝心若
分別性離塵無體斯則前塵分別影事昔人
有簡金頌云君不見澄清麗水出黃金逐浪
隨波永波沉有幸得逢良鑑者披砂細揀暫

@@宗鏡八十五卷十三張功
知音因此逐蒙皇上寵直入瓊樓寶篋中一
練一明光照耀一迴掌上一迴欽以此塵沙
含妙寶故喻衆生覺照心衆生無始沉三有
元來流浪被境侵對塵恰似眞如慧離境元
無照體心迷卽一眞名二體只爲羣生不照
心若能對境常眞照隨塵離境一般心如來
今日除分別意遣衆生妄習心但除妄習存
終始眞照何妄不眞心
宗鏡錄卷第八十五功
音義
滓<阻史反>渧<都計反>籙<力玉反啚籙>筌<此緣反魚作器>罤<社奚>
<反兎綱也>迅<私閏反疾也>㲉<苦角反鳥卵>隙<綺戟反璧孔也>憍<舉喬反逸也
>戊申歲分司大藏都監開
板
@@宗鏡錄卷第八十六功
慧日永明寺主智覺禪師延壽集
夫碓定一心心外無法聖敎所印理事圓通
只如法華方便品明十界十如相性因緣果
報本末初後不濫行相非虛今唯說一心如
何合敎荅一心者卽諸法實相也亦諸法
實性也然諸法卽實相實相卽諸法從心所
現性相全同依本垂迹理事非異如羣波動
而水體常露以水奪波波無不盡雖衆法似
起而心性恒現以心收法法無不空大品經
云不見一法出法性外又云一切法趣色是
趣不過如台敎釋法華經十法界十如因果
之法一切唯心造者則心具一切法一切法
者只是十如十如者卽如是相如是性如是
體如是力如是作如是因如是緣如是果如
是報如是本末究竟等如是相者夫相以據
外覽而可別釋論云易知故名爲相如水火
相異則易可知如人面色具諸休否覽外相
卽知其内昔孫劉相顯曹公相隱相者舉聲
大哭四海三分百姓荼毒若言有相闇者不
知若言無相占者洞解當隨善相者信人面
外具一切相也心亦如是具一切相衆生相
隱彌勒相顯如來善知故遠近皆記不善觀
者不信心具一切相當隨如實觀者信心具
一切相也如是性者性以據内不改名性又
性名性分種類之義分分而不同各各不可
改如火以熱爲性水以濕爲性等不改約理
種類約事又性是實性實性卽是理性極實
無過卽一心佛性之異名耳又無行經云稱
不動性卽不改義今明内性不可改如竹中

宗鏡八十六卷苐二張功火性
雖不可見不得言無燧人乾草徧燒一切心
亦如是具一切五陰性雖不可見不得言無
以智眼觀具一切性如是體者體是主質義
此十法界陰入倶用色心爲體質也如是力
者堪任義如王力士千萬技能病故謂無病
差有用心亦如是具有如來十力煩惱病故
不能運動如實觀之具一切力如是作者運
爲建立義若離心者更無所作故知心具一
切作也如是因者招果爲因亦名爲業十法
界業起自於心但使有心諸業具足若無於
心卽無諸業以一切善惡凡聖等業唯心造
故如是緣者緣名緣由助業皆是緣義無明
愛等能潤於業卽心爲緣離心緣不起故如
是果者克獲爲果若自心造善克獲樂果若
自心造惡克獲苦果如是報者酬因爲報一
念心正妙報相酬一念心邪劣果潛現風和
響順形眞影端故則邪正在心得喪由我相
爲本報爲末本末悉入緣生緣生故空則空
等也相但有字報亦伹有字悉假施設則假
等也又相卽無相無相而相非相非無相報
亦然一一皆入如實之際則中等也若三塗
以表苦爲相定惡聚爲性摧折色心爲體登
刀入鑊爲力起十不善爲作有漏惡業爲因
愛取等爲緣惡習果爲果三惡趣爲報本末
皆癡爲等乃至菩薩佛類者緣因爲相了因
爲性正因爲體四弘爲力六度萬行爲作智
慧壯嚴爲因福德莊嚴爲緣三菩提爲果大
涅槃爲報本末皆智爲先導爲等故知十界
十如善惡因緣凡聖果報皆是一心終無別
法斯乃發究竟菩提心者之慈父度虛

@@宗鏡八十六卷苐三張功
妄生死野者之導師轉凡入聖之津梁會俗
歸眞之蹊徑矣譬如天樂隨衆生念出種種
聲亦如摩尼隨意所求兩種種寶此心無盡
孕法何窮色法尙然眞靈豈劣問凡聖旣
同一心云何聖人成一切種智凡夫觸事不
知乎荅只爲凡夫背覺合塵爲塵所隔迷
眞徇妄被妄所遮所以敎中謂之爲生盲不
開智眼訶之作聾俗豈達眞聞自心與他心
二倶不了焉能博通萬類成一切種智乎如
守護國界主陀羅尼經云佛言善男子若諸
佛子欲得成就阿耨多羅三貎三菩提者若
欲善能知自心者乃至應先發起大慈悲心
普爲衆生歸依三寶受菩薩戒等是以自心
難知莫能善察不入宗鏡焉能照明若了自
心卽是頓發菩提心者是以心之綿密世莫
能知古人有心隱篇云二儀之大可以章程
測也三綱之動可以圭表度也雷霆之聲可
以鍾皷傳也風雨之變可以音律知也故有
象可覩不能匿其量有光可見不能隱其跡
有聲可聞不能藏其響有色可察不能滅其
性以夫天地陰陽之難明猶可以術數揆而
耳目知至於人心則異於是矣心居於内情
伏於衷非可以筭數測也凡人之心險於山
川難知於天天有舂秋冬夏旦暮之期人者
厚貎深情不可而知故有心剛而色柔容毅
而質弱意强而行慢性悁而事緩假飾於外
以蔽其情喜不必愛怒不必憎笑未必樂位
未必哀其藏情隱行未易測也他心尙不可
測外境則焉能知故起信論云衆生以依染
心能見能現妄取境界迷平等性故以一切

@@宗鏡八十六卷苐四張功法常
靜無有起相無明不覺妄與法違故不能得
隨順世閒一切境界種種和故是知心外無
法法外無心伹了一心諸塵自會起心背法
卽乖法體旣與法違則不通達若能順法界
性合眞如心則般若無知無所不知矣問若
了一心何用廣知諸法荅一心是揔諸法
是別別雖從揔事起千差若不子細通明遮
照雙運則理孤事寡不入圓通維摩經云善
能分別諸法相於第一義而不動台敎云於
諸法門文義敎海須了非字非非字雙照字
非字不可說非不可說不可見非不可見何
所簡擇何所不簡擇何所攝何所不攝何所
弃何所不弃是則倶是非則悉非能於墨色
通達一切非於一切非通達一切是通達一
切非非非是一切法邪一切法正若於墨色
不如是解則不知字與非字如蟲食木莫辯
所歸似鳥言空何知旨趣問一色一香無
非中道以何爲中道荅且約古師四句分
別如中論玄樞云問汝以不生不滅爲中道
有此中道不若有此中道則不名中道若無
此中道無亦不名中二倶不可得何名中道
荅有四義一有此中道何者本將中道破偏
何得無中道以有空義故一切法得成若無
空義者一切則不成空卽中道也二無此中
道何者爲破偏病是故說中偏病旣亡中藥
須遣若有中道中還是病三亦有中道亦無
中道何者至理虛存故名亦有無形無相故
名亦無如涅槃經云內外合故名爲中道四
非有中道非無中道何者旣云中道何得是
有旣云中道何得是無此是一徃爲言

宗鏡八十六卷苐五張功
耳若更再論則非四句所謂言語道斷心行
處滅問若爾云何取定荅若也有執則無所
不礙若也無執則無所不通如智論云若人
見般若是則名被縛若不見般若是亦名被
縛若人見般若是則名解脫若不見般若是
則名解脫中道卽實相是有也中道卽性空
是無也亦名爲假名亦有亦無也亦名爲中
道非有非無也故知無執則四句皆是涅槃
經云有緣服毒生無緣服毒死有服甘露傷
命而早夭或有服甘露壽命得長存此之謂
矣問爲中卽是道爲離中別有道爲道卽是
中爲離道別有中荅如彼中品人此則是中
而非道如彼三乘人道此卽是道而非中如
彼菩薩道此卽亦中亦是道如彼外道道此
卽非中又非道今言中道者卽菩薩道離中
無別道離道無別中卽以道爲中卽以中爲
道此之中義卽是一心道卽是心心卽是道
以眞心徧一切處故所以云一色一香無非
中道前辯所見不同故論得失若入宗鏡則
泯同平等三乘五性若内若外無非一心中
道矣又中道者以一眞心不住有無一邊故
稱中道若言其有相不可尋若言其無性不
可易所以菩薩以行契理觀一切法雙遮雙
照雙亡雙流台敎明雙亡正入常冥中道無
心亡照任運寂知雙亡卽亡空亡假故名爲
寂正入只是入中故名爲照而亡而照故曰
雙流遮流約智用亡照約智體無心釋智體
智體成就不須作意念念忘照而常任運而
寂而知寂卽是亡知卽是照又能所雙寂故
曰雙亡門理歷然稱爲正入正入則理無不

@@宗鏡八十六卷苐六張功
契雙亡則相無不寂期卽不住空有遮照分
明不滯二邊方成正入肇論云有心者衆庶
是也無心者太虛是也衆庶處於妄想太虛
絕於靈照不可以處妄想絕靈照而語聖心
乎故須遮照無滯體用自在方成理行之門
華嚴經云菩薩住是不思議於中思議不可
盡住是不可思議地思與非思倶寂滅若唯
遮思議境者則凡聖絕分故非但遮常心亦
應融常心是則於中思議不可盡遮融無二
則思與非思體倶寂滅方曰眞不思議也是
則遮照無滯理事不虧卽遮而照故雙非卽
是雙行卽照而遮故雙行卽是雙遣不壞本
而常末萬行紛然不壞末而常本一心恒寂
所以色塵體寂香界性空執作有無之邊邪
達成唯心之中理法法皆圓願海塵塵盡具
行門應念而六度咸成目擊而眞心普徧如
無盡意菩薩經云普賢如來國土彼諸菩薩
當見佛時尋能分別諸深妙義具足成就六
彼羅蜜何以故若不取色相卽是具足檀波
羅蜜若除色相卽是具足尸波羅蜜若觀色
盡卽是具足羼提波羅蜜若見色寂滅卽是
具足毗梨波羅蜜若不行色相卽是具足禪
波羅蜜若不戲論色相卽是具足般若波羅
蜜是諸菩薩卽觀佛時尋具如是六波羅蜜
得無生忍問此唯識門未了之人以何方
便而爲開導荅初覺之人先以比知後當
信驗攝論云一切時處皆唯有識其有未得
眞智覺者於唯識中云何比知由聖敎及正
理如敎云如是三界皆唯有心理顯者如於
定心中隨所觀見諸靑瘀等所知影像一切

@@宗鏡八十六卷苐七張功無別
靑瘀等事但見自心又云外種内爲緣外法
種子皆是衆生感受用業熏種子依阿頼耶
力所變現是故外種離内無別有種如有頌
言天地風虛空陂池方大海皆眞内所作外
義倶非有又頌云聖敎及正理各別有功能
爲生於信慧無一不成故是以識生此識說
名相分知此相唯内心變外義不成故如有
頌言於一端嚴婬女身出家耽欲及餓狗齅
屍昌艶美飮食三種分別各不同以前塵無
決定相唯心自分姸醜若外法是實云何各
隨自見不同是以比知唯心自現非他境界
古德云菩薩從初正信創發心時卽觀本識
自性緣起因果之體得成正信故攝論云得
彼本識說菩薩初起應先觀諸法如實因緣
此之謂也如實者無非一心餘皆虛妄若有
猛提直入之者頓悟圓信之人卽初發心時
便成正覺不動塵勞之位徧坐一切道場靡
移所習之門遊戲十方國土是以法華經偈
云得如是乘令諸子等日夜劫數常得遊戲
與諸菩薩及聲聞衆乘此寶乘直至道場以
是因緣十方諦求更無餘乘除佛方便若能
依實修行果滿不離一念如還原觀云卷舒
無礙隱顯同時一際絕其始終出入亡於表
裡初心正覺攝多生於刹那十信道圓一念
該於佛地卽無生顯而幻有立兩相泯而雙
事存攝法界而攝一塵舉一身而十身現問
旣以聖敎正理比知已生勝解欲入聖位
緣何境界親證修行荅但了人法二空卽
入此觀人法何以成空以唯有意言分別故
攝論云從願樂位乃至究竟位若欲入

宗鏡八十六卷苐八張功推正
唯識觀修加行緣何境界緣意言分別爲境
離此無別外境何以故此意言分別似文字
言說及義顯現唯有意言分別無別有名言
菩薩能通達名無所有則離外塵邪執又此
義依名言唯意言分別前以遣名此下依名
遣義義者卽六識所緣境離名無別此境名
言旣唯意分別故義亦無別體菩薩通達義
無所有亦離外塵邪執又此名義自性差別
唯假說爲量前已遣名義名義旣無自性及
差別云何可立若離假說無別名義自性及
名義差別由證見此二法不可得故名爲通
達智整禪師六行法云大乘頓悟菩薩能觀
唯識無外空者謂觀相空唯是空解心作空
解無外相空是故大根知唯識者則滅空解
離諸緣觀故智論云菩薩行般若波羅蜜時
普觀諸法皆空空亦復空滅諸觀得無礙般
若波羅蜜以此文證無外相空大根觀智則
證空空謂法空空有皆是妄見悉是當時意
分別作如人心起則唯見人微塵心起則唯
見微塵空心起時則唯見空是故空有皆是
心作故諸凡聖見境不同皆是當時意言有
異是以世諦各唯有識覺無外邊則名眞諦
以其二諦不相離故卽以無外名爲眞諦是
故若能觀見唯識卽知無外則亦達眞此達
眞時則無外解便遣世俗妄取之心故攝論
云知塵無所有通達眞知唯有識通達俗若
不通達俗無以能得見眞以離俗無眞故若
不通達眞無以遣俗以俗無別體故所以通
達眞俗由能解唯識理故以此文證觀唯識
者卽達二諦能遣妄心雖復就實唯識無境

@@宗鏡八十六卷苐九張功
稱情則有凡聖大小謂若見塵意謂是人如
此意言則是凡夫若觀此身意謂是塵如此
意言則是二乘若觀細塵意謂體空如此意
言是小菩薩若觀空有知皆意言卽是大乘
大菩薩人故諸衆生雖皆唯識意言不同凡
聖各異故大根人知唯識者恒觀自心意言
爲境此初觀時雖未成聖分知意言則是菩
薩故攝論云初修觀者則是凡夫菩薩此等
能觀深法空者卽亦曾逕小乘觀來非是不
解衆生無我一往卽能頓見法空故攝論云
若得法無我必先得人無我故知學大要先
從小雖復從小漸頓仍別謂觀生空執爲極
者後觀相空進學名漸若有乆習知小非極
卽解空空名爲頓悟雖知心外無境然入觀
時亦從塵起以其色塵唯佛不見以佛常證
唯識無境妄想盡故不見外塵故彼論云如
來常不出觀故寂靜若大菩薩入眞觀時則
知唯識亦不見塵故彼論云菩薩若入無分
別觀一切塵不顯現以此文證故知大聖入
眞觀時皆不見色自餘凡聖莫問大小未入
空觀則皆見塵大根出觀雖妄見塵若入觀
時則知唯識以其自知妄作塵解無塵可破
便證唯心若能觀中了知唯心後雖出觀妄
見自他尋復思時知自妄見不同凡小定執
有外乃至觀空猶見能所故彼論云菩薩以
無分別後智觀此因果相然無顚倒不執有
外塵内根唯識是實有法故知大根一證唯
心後雖出觀不執有外若觀自心妄見境時
則知衆生各唯有識故大菩薩乃至佛來常知
衆生唯心妄見謂知衆生或作名解名則是

@@宗鏡八十六卷苐十張功凡意
言分別情謂似外名字顯現理是心作是自
心相或作名下所說法解法義則是意言分
別情謂有外法義顯現理實法義亦是心相
故彼論云十二部經是名爲敎十二部經所
詮是名爲理心相似此理敎顯現以此文證
所緣境界悉是心作名爲心相伹此心相亦
名心影亦名相識及境界識稱諸凡小謂與
心異理無別體實唯一識故彼論云唯識不
出二法一者相識二者見識似塵顯現名相
謂所緣境似識顯現名見謂能緣識定心亦
爾顯現似塵謂異定心一分似識一分似塵
此二實唯是識以此文證境界相識卽心無
別唯情妄見以其唯是妄念作故卽此是相
識亦名相結故彼論云結有二種一者相結
二者麤重結相結難解麤重結難滅心分別
諸塵名相結由此分別起欲瞋等惑名麤重
結若得無分別智卽解相結相結不起麤重
結卽墮滅以此文證境是相結凡小迷執故
名難解是故諸法名之與義皆是心作凡小
不知理實無始所緣名義常是凡夫意言分
別故彼論云凡夫從本來意言分別有二種
一似名二似義名義攝一切法皆盡此名義
伹是意言分別所作離此無別餘法以此文
證故知凡夫妄見境界或名或義皆是當時
意言分別如食蒗蕩妄見鍼火據彼妄情意
謂是實不知妄見謂有外火據實唯是意作
火解火則唯是意言分別謂有火名名是意
言謂有火事事是意言衆生妄見自身他身
地水火風等皆亦似彼雖復就實義唯識無
外據凡妄情謂有能所故彼論云唯識

宗鏡八十六卷十一張功
義不失亦不無能取所取義雖復據情謂有
内外理唯一心無別塵體故彼論云識所變
異雖有内外事相不同實唯一識無有塵等
別體故知自他内外事相唯是一心轉變妄
解故諸大聖知生妄見自恒不見凡所見境
如人不食蒗蕩之者唯見他人妄見鍼火自
仍不見空中火事佛知唯識其事似此故不
同凡妄見境界以生妄見本無外塵是以如
來恒不見色唯凡與聖有見不見伹眞異妄
莫不唯識凡唯識直是妄心故唯識論偈云
唯識無境界無塵虛妄見若佛唯識伹有眞
心故攝論云唯有眞如眞智獨存說名法身
又唯識論云諸佛如來行處唯有眞識更無
餘識以此文證佛無識故故不同凡妄見外
境以實唯識本無外故業不同者一質異見
如人見水鬼見爲火魚謂住處天以爲地又
如舎利妄見穢土螺髻菩薩卽此見淨若使
實有水火染淨同處相妨不得和合以各妄
見齊無外故多心共處得作別解若諸衆生
同業之者妄見則同更無別解此同業者遞
互爲因妄想見聞唯心緣合故唯識論云一
切衆生虛妄分別思惟憶念彼說我聞依彼
前人說者意識於此聽人聞者意識起如是
心彼說我聞而實無有彼前境界是偈言遞
共増上因彼此心緣合以此文證業相由者
遞互爲因各妄見聞以其六道皆心緣合三
界則是唯心轉作故十地經云三界虛妄伹
一心作論自釋言一心作者唯心轉故故知
三界同見別見皆是自心轉變解異同見聞
者雖心緣合心無形相恒非内外若謂心

@@宗鏡八十六卷十二張功
外有他心者則是妄解實無外識故唯識論
云而實無有外識可取乃至二乘知他心者
謂有外識亦佛仍是妄故彼論云虛妄分別
此心知彼心彼心知此心以此文證實無外
識直是凡小妄作外解故彼論云他心智者
不如實知何以故以自内心虚妄分別以爲
他心不能了知問曰若言凡小作他心解云
何得與他心相應釋言由先方便想作他解
似他解故得與相應凡小不知自作他解便
謂我今知他人心雖作池解得與相應謂有
能所猶非實知故彼論云世閒他心智者於
彼二法不如實知以彼能取可取境界虛妄
分別故以此等文證無外識故作外解皆非
實知若觀心識本無形相非彼非此無來無
去不依外解息分別時則是實知一切生心
故智論云若一切衆生心心數法性實有不
虛誑者佛不能知一切衆生心心數法以一
切衆生心心數法性實虛誑無來無去故佛
能知一切衆生心心數法譬如比丘貪求者
不得供養無所貪求則無所乏短心外如是
若分別取相則不得實法不得實法故不能
通達知一切衆生心心數法若不取相無所
分別則得實法故能通達知一切衆生心心
數法無所罣礙以此文證心無去來佛知無
外稱實能知不同凡小他心智者向外緣心
猶雜妄識故唯論識偈云他心知於境不如
實覺知以非離識境唯佛如實知以此文證
佛知唯識自作他解無外可取以知自心作
諸心解永斷向外分別之心入楞伽經云如
實知一切諸法唯是自心是故不生分別之
心
@@宗鏡八十六卷十三張功以此
文證佛知他心卽是自心離外分別但緣自
心意言爲境爲諸衆生心識無邊各各異解
差別難量佛離外念一心徧知如水不動萬
像現中此佛一心知諸心時一作多解多卽
是一如彼一水照諸萬像雖卽一水而與水
外萬像相應佛心亦爾徧照他心雖是一心
作諸心解而與一切他心相應由乆修學唯
識觀成故離外念方能徧知故華嚴經頌云
摩醯首羅智自在大海龍王降雨時悉能分
別數其滴於一念中皆明了無量億劫勤修
學得是無上菩提智云何當於一念中不知
一切衆生心故知諸佛念念徧知此卽是佛
意言分別雖知世諦各唯識時別知諸心是
佛分別據恒自覺唯自意言離外念邊無復
分別故諸大智觀唯識者緣自意言知世諦
時卽亦逵眞離外分別是故大乘從凡至佛
皆觀自心意言爲境則知心外無別他心凡
聖等心雖非内外仍有因緣爲他變者如維
摩經云卽時天女以神通力變舎利弗令如
天女天自他身如舎利弗此變舎利弗令心
異見非有別身改形換質衆生心中修勝行
者則有無中妄見佛業由有勝業感佛神力
令心變異似見化身故攝論云於他修行地
中由佛本願自在力故彼識似衆生變異顯
現故名變化身以此文證如來化身如釋迦
等皆是凡小自心變作以妄見佛成道化生
後還妄見如來滅度此妄見者由佛變故彼
論云菩提涅槃爲二但變異他心令他爲二
體實不有以此文證佛變他心令妄見佛心
外無佛據諸凡小不知妄見謂有外佛

宗鏡八十六卷十四張功
來度衆生故經偈云佛不得佛道亦不度衆
生衆生强分別作佛度衆生故攝論云由觀
行人識爲増上緣故餘人識變異如觀行人
願力顯現故知定無外塵唯有本識以此文
證見聖化者皆由佛力爲増上緣故彼論云
淺行菩薩欲作衆生利益事於現在先發願
竟卽入眞觀出觀後隨所欲樂方得成就若
深行菩薩欲作利益衆生事現在不須發願
及入觀出觀但由本願力隨所欲作一切皆
成若聲聞等得九定自在因此定自在得六
通自在於一物中隨願樂力各能變異爲無
量種若諸塵實有自性此事則不得成以此
文證本無外境聖力令他無中見化以皆妄
見無外境故若多聖人同處變物各隨意成
亦不相礙故彼論云於一物中若多觀行人
別願同能變異一境此變異得成何故得成
隨彼意成故實無外境唯有識故是故各隨
彼意得成以此文證於一處中多聖變化隨
意各別令諸衆生見境各異和而不同叅而
不亂此義甚深大根方知故至佛來皆觀唯
識故彼論云從願樂位乃至究竟位通名唯
識觀以此文證大乘入道同觀唯識漸明至
佛言觀唯識願樂位者謂從師友聞說唯識
卽能解者心生願樂由有願樂學思量時卽
是大乘願樂位人故彼論云諸菩薩但由聽
聞一切法唯有識依此敎隨聞起信樂心於
一切法唯識理中意言分別生由此願樂意
言分別故說菩薩已入唯識觀作如此知名
入唯識願樂位以此文證學觀唯識卽是大
根菩薩入道上來摠明大小入道淺深雖別

@@宗鏡八十六卷十五張功
皆唯修慧以其慧觀是正道體若不修觀餘
行皆非此明慧觀是入道體如上所說若了一
切境界唯是意言分別則意無所思口無所說
攀緣旣息名相卽空妙明眞心從此披露故得
塵勞路絕生死河枯念念冥眞心心合道所以
金剛三昧經云佛言善不善法從心化生一
切境界意言分別制之一處衆緣斷滅何以
故一本不起三用無施住於如理六道門社
宗鏡錄卷第八十六功
音義
礭<苦角反精丨也>否<符鄙反>荼<同都反>蹊<胡鷄反徑路也>誚<才笑反責>
瘀<依居反>整<之郢反正也別也>蒗<魯宕反>蕩<徒朗反大也>遰<特計
><反迢丨也>適<都歷反水丨
也>戊申歲分司大藏都監
開板
@@宗鏡錄卷第八十七功天*慧日
永明寺主智覺禪師延壽集夫入
道之門觸途咸是簡要分別無出四門今約
天台四敎藏通別圓各有四門入道前三敎
四門廣在彼說今引圓敎四門堪當入道一
有門二空門三亦有亦空門四非有非空門
止觀云圓敎四門妙理頓說異前藏通二敎
圓融無礙異於別敎歷別若有門卽假寄於
有以爲言端而此有門亦卽三門一門無量
門無量門一門非一非四而言一四此卽圓
門相也若有爲門卽生死之有是實相之有
一切法趣有有卽法界出法界外更無法可
論生死卽涅槃涅槃卽生死無二無別舉有
爲門端耳實具一切法圓通無礙是名有門
三門亦如是此門微妙不可思議豈同藏通
拙度而但空別敎不融而隔别又圓四門皆
妙無麤若有門爲法界攝一切法況復三門
空門卽是法界攝一切法況復三門餘二亦
如是法相平等無復優劣若爾無四門之異
但因順根機赴緣四說如四指指一月月一
指四又如藏通別圓四敎如空中四點雖四
點似別不出一空雖四指不同唯指一月一
有門者觀見思假卽是法界具足佛法又諸
法卽是法性因緣乃至第一義亦是因緣大
經云因滅無明卽得熾然三菩提燈是名有
門二空門者觀幻化見思及一切法不在因
不屬緣我及涅槃是二皆空唯有空病空病
亦空此卽三諦皆空也三亦空亦有門幻化
見思雖無眞實分別假名則不可盡如一微
塵中有大千經卷於第一義而不動善

宗鏡八十七卷苐二張功能分
別諸法相亦如大地一能生種種芽無名相
中假名相說乃至佛亦但有名字是爲亦空
亦有門四非空非有門觀幻化見思卽是法
性法性不可思議非世故非有非出世故非
空一色一香無非中道一中一切中毗盧遮
那徧一切處豈有見思而非實法是名非空
非有門云何一門卽是三門一門尙是一切
法何止三耶所以者何觀因緣所生法是初
門一切皆初門初門卽空一空一切空卽是
第二門此初門卽假一假一切假卽是第三
門此初門卽中一中一切中卽是第四門初
門卽是三門三門卽是一門但舉一門爲名
雖有四名理無隔別卽是圓敎四門正是今
之所用也若爾何用前來種種分別但凡情
闇鈍不說不知先誘開之後入正道法華經
云雖說種種道其實爲一乘若得此意終日
分別無所分別涅槃名爲復有一行是如來
行法華名正直捨方便但說無上道大品名
爲一切種智知一切法淨名稱爲瞻蔔林不
齅餘香華嚴稱爲法界卽是此四門意也故
知若了一心修行因果圓備猶如地萬物出
生故猶如海衆寶所聚故猶如車能運載故
猶如城善防護故是以大涅槃經云佛言我
爲須達說言長者心爲城主長者若不護心
則不護身口又華嚴入法界品中寶眼主城
神眷屬圍遶於虛空中而現其身種種妙物
以爲嚴飾手持無量衆色寶華以散善財作
如是言善男子應守護心城謂不貪一切生
死境界應莊嚴心城謂專意趣求如來十力
應淨治心城謂畢竟斷除慳嫉諂誑應

@@宗鏡八十七卷苐三張功清涼
心城謂思惟一切諸法實性應増長心城謂
成辦一切助道之法應嚴飾心城謂造立諸
禪解脫宮殿應照耀心城謂普入一切諸佛
道場聽受般若波羅蜜法應増益心城謂普
攝一切佛方便道應堅固心城謂恒勤修習
普賢行願應防護心城謂常專禦扞惡友魔
軍應廓徹心城謂開引一切佛智光明應善
補心城謂聽受一切佛所說法應扶助心城
謂深信一切佛功德海應廣大心城謂大慈
普及一切世閒應善覆心城謂集衆善法以
覆其上應寬廣心越謂大悲哀愍一切衆生
應開豁心城謂悉捨所有隨應給施應密護
心城謂防諸惡欲不令得入應嚴肅心城謂
逐諸惡法不令其住應決定心城謂集一切
智助道之法恒無退轉應安立心城謂正念
三世一切如來所有境界應瑩徹心城謂明
達一切佛正法輪修多羅中所有法門種種
緣起應部分心城謂普曉示一切衆生皆令
得見薩婆若道應住持心城謂發一切三世
如來諸大願海應富貴心城謂集一切周徧
法界大福德聚應令心城明了謂普知衆生
根欲等法應令心城自在謂普攝一切十方
法界應令心城清淨謂正念一切諸佛如來
應知心城自性謂知一切法皆無有性應知
心城如幻謂以一切智了諸法性佛子菩薩
摩訶薩若能如是淨修心城則能積集一切
善法釋曰夫城者能防外寇護國安人堅密
牢强卽無衆患況心城須護密守關律無令
外緣六塵魔賊所侵内結煩惱姦臣所亂防
非禁惡常加瑩淨之功立德運慈廣備

@@宗鏡八十七卷苐四張功
莊嚴之事逐得四門無滯一道常通力敵大
千威臨法界可以撫提弱喪攝化無辵伏外
降魔永固眞基矣華嚴疏云城有三義一防
外敵二養人衆三開門引攝今言法城通敎
理行果行契理敎則無不倶嚴故各有三義
謂了心城之性空則衆惑不入見恒沙性德
則萬行爰増道無不通則自他引攝便能契
果絕百非以成解脫養衆德以全法身開般
若而無不通矣方顯敎城無非養所詮旨句
句通神有斯多義淨名疏云佛法如城能爲
行人防非擬敵故名爲城若護佛法卽是護
城又陰界入法卽空卽空之理名涅槃衆生
是王而種性具足恒沙佛法如城中人物故
立一切衆生卽大涅槃卽菩提相但此妙理
外爲天魔外道之所欲壞内爲通別見思之
所侵菩薩爲護衆生本有涅槃之城不令妄
起諸愛見也問聖人大寶曰位若無位次
卽是天魔外道旣有信入須假錬磨於初心
方便門中證解唯識約敎所分有幾位次
荅有五位門準識論云謂具大乘二種性者
略於五位漸次悟入一本性住種性謂無始
來依附本識法爾所得無漏法因二習所成
種性謂聞法界等流法已聞所成等熏習所
成要具大乘此二種性方能漸次悟入唯識
乃至云何漸次悟入足識謂諸菩薩於識性
相資粮位中能深信解在加行位能漸伏除
所取能取引發眞見在通達位如實通達修
習位中如所見理數數修習伏斷餘障至究
竟位出障圓明能盡未來化有情類復令悟
入唯識性相何謂悟入唯識五位一資粮位

宗鏡八十七卷苐五張功
頌曰乃至未起識求住唯識性於二取隨眠
猶未能伏滅論曰從發深固大菩提心乃至
未起順決擇分求住唯識眞勝義性劑此皆
是資粮位攝爲趣無上正等菩提修習種種
勝資粮故爲有情故勤求解脫由此亦名順
解脫分此位菩薩依因善友作意資粮用勝
力故於唯識義雖深信解而未能了能所取
空多住外門修菩薩行故於二取所引隨眠
猶未有能伏滅功力念彼不起二取現行此
二取言顯二取取執取能取所取性故二取
習氣名彼隨眠隨逐有情眠伏藏識或隨増
過故名隨眠卽是所知煩惱障種煩惱障者
謂執徧計所執實我薩迦邪見而爲上首百
二十八根本煩惱及彼等流諸隨煩惱比皆
擾惱有情身心能障涅槃名煩惱障所知障
者謂執徧計所執實法薩迦邪見而爲上首
見疑無明愛恚慢等覆所知境無顚倒性能
障菩提名所知障乃至菩薩住此資粮位中
二麤現行雖有伏者而於細者及二隨眠止
觀力微未能伏滅此位未證唯識眞如依勝
解力修諸勝行應知亦是解行地攝乃至所
修勝行謂福及智等釋云本性住種姓者未
聞正法但無漏種無始自成不曾熏習令其
増長名本種姓性者體也姓者類也謂本性
成住此菩薩種子姓類差別不由今有名本
性住種姓菩薩地說無始法爾六處殊勝名
本性住種姓習所成種姓者此聞正法巳去
令無漏舊種増長數習種姓菩薩地說聞十
二分敎法界等流平等而流又法界性善順
惡違具諸功德此亦如是故名等流依因善

@@宗鏡八十七卷苐六張功友作
意資粮四勝力故者此上四力攝論云能悟
入中大乘多聞熏習相續此乃因力巳得奉
事無量諸佛出現於世卽善友力巳得一向
決定勝解非諸惡友所能動揺名作意力巳
善積習諸善根等名資粮力隨眠義者隨逐
有情常在生死眠伏藏識不現餘處故名隨
眠或隨増過故名隨眠隨逐有情多増過失
故名隨眠何故眠者乃是増義如人睡眠眠
卽滋多故過失増是隨眠義卽二障種也二
加行位頌曰現前立少物謂是唯識性以有
所得故非實住唯識論曰菩薩先於初無數
劫善備福德智慧資粮順解脫分旣圓滿巳
爲入見道住唯識性復修加行伏除二取謂
煖頂忍世第一法此四摠名順決擇分順趣
眞實決擇分故乃至菩薩此四加行中猶於
現前安立少物謂是唯識眞勝義性以彼空
有二相未除帶相觀心有所得故非實安住
眞唯識理彼相滅巳方實安住依如是義故
有頌言菩薩於定位觀影唯是心義想旣滅
除審觀唯自想如是住自心知所取非有以
能取亦無後觸無所得乃至此加行位未遣
相縛於麤重縛亦未能斷唯能伏除分別二
取違見道故於倶生者及二隨眠有漏觀心
有所得故有分別故未全伏除全未能滅乃
至此位亦是解行地攝未證唯識眞勝義故
釋云四摠名順決擇分者則名眞實決擇分
決擇是智卽擇法也決簡疑品彼猶預故擇
簡見品彼不擇故分者是支因義卽擇法覺
支現前立少物者心上變如名爲少物此非
無相故名帶相若證眞時此相便滅相

@@宗鏡八十七卷苐七張功
者卽是空所執相三通達位頌曰若時於所
緣智都無所得爾時住唯識離二取相故論
曰若時菩薩於所餘境無分別智都無所得
不取種種戲論相故爾時乃名實住唯識眞
勝義性卽證眞如智與眞如平等平等倶離
能取所取相故能所取相倶是分別有所得
心戲論現故乃至此智雖有見分而無分別
說非能取非取全無雖無相分而可說此帶
如相起不離如故如自證分緣見分時不變
而緣此亦應爾變而緣者便非親證如後得
智應有分別故應許此有見無相加行無閒
此智生時體會眞如名通達位初照理故亦
名見道乃至前眞見道證唯識性後相見道
證唯識相二中初勝故頌偏說前眞見道根
本智攝後相見道後得智攝諸後得智有二
分耶乃至此智現身士等爲諸有情說正法
故若不變現似色聲等寧有現身說法等事
轉色藴依不現色者轉四藴依應無受等又
若此智不變似境離自體法應非所緣緣色
等時應緣聲等又緣無法等應無所緣緣彼
體非實無勝用故由斯後智二分倶有釋曰
又若此智不變似境離自體法應非所緣者
旣無相分自他之心他身土等離自巳體之
法不帶影像應非所緣緣直親照彼不變爲
相故不同眞如眞如卽是智自體故問若爾
眞如應非所緣緣無似境相故荅不然帶如
之相起故離自體法旣無影像不可言帶彼
相起如何說有所緣緣彼皆離自體故旣亦
帶相起名所緣緣色等時應緣聲等緣色等
智不帶聲等相故又緣無法等應無所緣緣

宗鏡八十七卷八張功
者不變爲無相爲見所緣故以無相分直照
於無無非有體所緣緣義如何得成由此故
知佛亦不能親緣於無此文理證也四修習
位頌曰無得不思議是出世閒智捨二麤重
故便證得轉依論曰菩薩從前見道起巳爲
斷餘障證得轉依復數修習無分別智此智
遠離所取能取故說無得及不思議或離戲
論說爲無得妙用難測名不思議是出世閒
無分別智斷世閒故名出世閒二取隨眠是
世閒本唯此能斷獨得出名或出世名依二
義立謂體無漏及證眞如此智具斯二種義
故獨名出世餘智不然卽十地中無分別智
數修此故捨二麤重二障種子立麤重名性
無堪任違細輕故令彼永滅故說爲捨此能
捨彼二麤重故便能證得廣大轉依依謂所
依卽依他起與染淨法爲所依故染謂虛妄
徧計所執淨謂眞實圓成實性轉謂二分轉
捨轉得由數修習無分別智斷本識中二障
麤重故能轉捨依他起上徧計所執及能轉
得依他起中圓成實性由轉煩惱得大涅槃
轉所知障證無上覺成立唯識意爲有情證
得如斯二轉依果或依卽是唯識眞如生死
涅槃之所依故愚夫顚倒迷此眞如故無始
來受生死苦聖者離倒悟此眞如便得涅槃
畢竟安樂由數修習無分別智斷本識中二
障麤重故能轉滅依如生死及能轉證依如
涅槃此卽眞如離雜染性如雖性淨而相雜
染故離雜染時假說新淨卽此新淨說爲轉
依修習位中斷障證得雖於此位亦得菩提
而非此中頌意所顯頌意伹顯轉唯識性二

@@宗鏡八十七卷九張功乘滿
位名解脫身在大牟尼名法身故云何證得
二種轉依謂十地中修十勝行斷十重障證
十眞如一種轉依由斯證得五究竟位頌曰
此卽無漏界不思議善常安樂解脫身大牟
尼名法論曰前修習位所得轉依前卽是究
竟位相此謂此前二轉依果卽是究竟無漏
界攝諸漏永盡非漏隨増性淨圓明故名無
漏界者藏義此中含容無邊希有大功德故
或是因義能生五乘世出世閒利樂事故莊
嚴經論說四加行位偈曰爾時此菩薩次第
得定心唯見意言故不見一切義釋曰此菩
薩初得定心離於意言不見自相摠相一切
諸義唯見意言此見卽是菩薩煖位此位名
明如佛灰河經中所說明此明名見法忍偈
曰爲長法明故堅固精進故法明増長巳通
達唯心住釋曰此中菩薩爲増長法明故起
堅固精進住是法明通達唯心此通達卽是
菩薩頂位偈曰諸義悉是光由見唯心故得
斷所執亂是則任於忍釋曰此中菩薩若見
諸義悉是心光非心光外別有異見爾時得
所執亂滅此見卽是菩薩忍位偈曰所執亂
雖斷尙餘能執故斷此復速證無閒三摩提
釋曰此中菩薩爲斷能執亂故復速證無閒
三摩提問有何義故此三摩提名無閒荅由
能執亂滅時爾時入無閒故受此名此入無
閒卽是菩薩世閒第一法位乃至五位第一
資粮位初學唯識爲發心之始第一發心分
依止大菩提而發心故菩薩善生有四義一
種子勝以菩提心爲種子故二生母勝以般
若波羅蜜爲生母故三胎藏勝以福智

@@宗鏡八十七卷苐十張功二聚
住持爲胎藏故四乳母勝以大悲長養爲乳
母故第二通達位頌曰巳知義類性善住唯
心光現見法界故解脫於二相論曰此位由
解一切諸義唯是意言爲性則了一切諸義
悉是心光菩薩爾時名善住唯識從彼後現
見法界了達所有二相卽解脫能執所執第
三見道位頌曰心外無有物物無心亦無以
解二無故善住眞法界論曰此位如彼現見
法界故解心外無有所取物所取物無故亦
無能取心由離所取能取二相故應知善住
法界自性第四修道位頌曰無分別智力恒
平等徧行爲壞過聚體如藥能除毒論曰此
位菩薩入第一義智轉依巳以無分別智恒
平等作及徧處行何以故爲壞依止依他性熏
習稠林過聚相故此智力譬如阿伽陀藥能
除一切衆毒第五究竟位頌曰緣佛善成法
心根安法界解念唯分別速窮功德海論曰
緣佛善成法者諸菩薩於佛善成立一切妙
法中作摠聚緣故問云何摠聚緣荅心根安
法界是故此心名根此後起觀如前觀事處
處念轉解知諸念唯是分別非實有故如此
知已速窮功德海卽佛果功德海能速窮彼
岸故攝論偈云福德智慧二資粮菩薩善備
無邊際於法思量善決巳故了義趣唯言類
若知諸義唯是言卽住似彼唯心理便能現
證眞法界是故二相悉蠲除體知離心無別
物由此卽會心非有智者了達二皆無等住
二無眞法界慧者無分別智力周徧平等常
順行滅依棒梗過失聚如大良藥消衆毒佛
說妙法善成立安慧幷根法界中了

宗鏡八十七卷十一張功
知念趣唯分別勇猛疾歸德海岸釋曰復有
現觀伽他如經莊嚴論說其中難解於此顯
示福德智慧二資粮菩薩善備無邊際者資
粮有二種一福德資粮二智慧資粮謂施等
三波羅蜜多是福德資粮第六般若波羅蜜
多是智慧資粮精進波羅蜜多二資粮攝何
以故若爲智慧而行精進是智慧資粮若爲
福德而行精進是福德資粮如是靜慮波羅
蜜多亦通二種若緣無量而修靜慮是福德
資粮餘是智慧資粮如是資粮是誰所有謂
諸菩薩長遠難度名無邊際如無邊語非無
有邊但以多故得無邊稱此亦如是於法思
量善決已者要由定後思惟諸法方善決定
非餘所能故了義趣唯言類者謂了知諸義
唯意言爲因若知諸義唯是言卽住以彼唯
心理者謂若了知似義顯現唯是意言卽住
似義唯心正理便能現證眞法界是故二相
悉蠲除者謂從此後現證眞如永離所取能
取二相如入現證次當顯示體知離心無別
物由此卽會心非有者體知離心無所緣義
彼無有故卽會能緣心亦非有智者了達二
皆無者謂諸菩薩了達此二悉皆是無等住
二無眞法界者謂平等住離義離心眞實法
界慧者無分別智力者謂諸菩薩無分別智
所有勢力周徧平等常順行者於平等中隨
順而行觀契經等一切諸法猶如虛空性平
等故内外諸法皆如是觀故名周徧常恒滅
依棒梗過失聚如大良藥消衆毒者滅謂除
滅依謂所依卽所依中雜染法因極難了故
如谿谷林榛梗難入過失聚者是雜染法熏

@@宗鏡八十七卷十二張功
習自性佛說妙法善成立安慧幷根法界中
者謂由佛敎善安其慧置眞如中及能緣彼
根本心中根本心者謂緣如來所有正敎摠
爲一相應知卽是無分別心了知念趣唯分
別者謂彼安住根本心已爲說正敎由後得
智念諸義趣知此念趣唯是分別勇猛疾歸
德海岸者謂諸菩薩由無分別智及後得智
巧方便故速趣佛果功德海岸如是五頌摠
略義者謂第一頌顯資粮道第二頌初半顯
加行道後半第三顯於見道第四一頌顯於
修道第五一頌顯究竟道金剛三昧經云大
力菩薩言云何二入不生於心心本不生云
何有入佛言二入者一謂理入二謂行入理
入者深信衆生不異眞性不一不共但以客
塵之所翳障不去不來凝住覺觀諦觀佛性
不有不無無巳無他凡聖不二金剛心地堅
住不移寂靜無爲無有分別是名理入行入
者心不傾倚影無流易於所有處靜念無求
風皷不動猶如大地捐離心我救度衆生無
生無相不取不捨菩薩心無出入無出入心
入不入故故名爲入菩薩如是入法法相不
空不空之法法不虛弃何以故不無之法具
足功德非心非影法爾清淨又云佛言從闡
提心乃至如來如來實相住五等位一者信
位信此身中眞如種子爲妄所翳捨離妄心
淨心清白知諸境界意言分別二者思位思
者觀諸境界唯是意言意言分別隨意顯現
所見境界非我本識知此本識非法非義非
所取非能取三者修位修者常起能起所起
同時故先以智導排諸障難出離蓋纏四者

@@
宗鏡八十七卷十三張功行位行者離諸行
地心無取捨極淨根利不動心如決定實性
大般涅槃唯性空大五者捨位捨者不住性
空正智流易大悲如相相不住如三藐三菩
提虛心不證心無邊際不見處所是至如來
善男子五位一覺從本利入若化衆生從其
本處如上經論所言諸佛菩薩四加行位唯
識五位等皆從一心分其深淺從本起末似
現初心因末顯本復歸元地所以經云五位
一覺從本利入若化衆生從其本處如上諸
位但是一心因智有淺深證分初後於行布
中似有階降如慤疏云首楞嚴經於一念上
立六十位如珠中影像物類雖多珠全是一
一中含衆像衆像還入一珠中如六十位中
一一位含六十位且如位位全是心證一心
能生多心多心還入
一心心心互含有何障
礙宗
鏡錄卷第八十七功音義誘<與乆反進也導也>慳<苦閑反悋也>諂<丑琰反丨僞
也>禦<魚據反禁也止><也>扞<侯旴反>廓<苦郭反虛>寇<苦候反>撫
<芳武反安存也>敵<徒歷><反當也主也>基<居之反址也>爰<雨元
反>榛<側詵反>梗<古
杏反>戊申歲分司大藏都監開板

宗鏡錄卷第八十八功
慧日永明寺主智覺禪師延壽集
夫證唯識理而登佛果從初資粮位至究竟
位具幾智而得成就荅唯一無分別智約
初後有三種一加行無分別謂尋思等智卽
是道因二無分別智卽是道正體三無分別
後智卽是出觀智謂道果問此三智行相
如何荅攝論云無分別智自性應知離五
種相一離非思惟故二離非覺觀地故三離
滅想受定寂靜故四離色自性故五於眞實
義離異分別故此智若由離思惟故名無分
別智熟眠放逸狂醉同離思惟應得此智若
由過覺觀地故名無分別智從二定以上巳
過覺觀應得此智若依此二義凡夫應得此
智是處能離心及心法應說名無分別智謂
想受滅定等若人在此位中得無分別智此
則不成智何以故於滅定等位無心及心法
故若言如色自性智自性亦如此如色鈍無
知此智應鈍無知若於眞實義由巳分別顯
現是分別應成無了別智何以故此分別能
分別眞實義謂此義眞實若智離五相緣眞
實義起若不異分別眞實義謂此法眞實但
緣眞實義如眼識不以分別爲性是名無分
別智無分別智衆行中最爲上首更以偈顯
諸菩薩自性五種相所離無分別智性於眞
無分別菩薩以無分別智爲體無分別智與
菩薩不異無分別智自性卽是菩薩自性由
於眞無分別故離五相得無分別名又三智
摠以喻顯頌曰如五求受塵如五正受塵如
非五受塵三智譬如是釋曰譬如人在眼等

@@宗鏡八十八卷苐二張功五識
中求覓五塵或緣實或緣虛意識與五識相
閒起故加行無分別智亦爾或證一分爲實
或不證爲虛譬如人正在五識中得眞實境
無分別無言說根本無分別智亦爾得眞實
境無分別無言說譬如人在意識中但緣先
所受塵名緣虛境有分別有言說無分別後
智亦爾緣虛境有分別有言說又偈云如人
初開目是名加行智如人正閉目是無分別
智卽彼復開眼後得智亦爾應知如虛空是
無分別智於中現色像後得智亦爾問此
無分別智從何而成荅了一切名義無所
有故能成無分別智攝論頌云鬼畜人天等
各隨其所應一切意有異故知義不成過去
等及夢幷餘二影像無有爲攀緣然彼攀緣
成釋曰若義成於境無無分別智此智若不
有佛果無可得於一物中各隨其意見有差
別是故應知義無所有故彼等所取旣不成
就若爾義無所有故識應不緣境而生荅亦
有識不緣境而生如夢及過去未來等無實
攀緣卽自攀緣如鏡像及定境謂自心爲境
而攀緣若義有自性爲境則無無分別智此
智若有有佛果可得問於宗鏡中最初信
入有何位次荅若圓信人初有五品位台
敎據法華經分別功德品依圓敎立五品位
第一品初發一念信解心第二品加讀誦第
三品加說法第四品兼行六度第五品正行
六度從初品須依靜處建立道場於六時中
行四三昧懺六根罪修習五悔五悔者一懺悔
破大惡業罪二勸請破謗法罪三隨喜破嫉
妬罪四迴向破諸有罪五發願順空無相

@@宗鏡八十八卷苐三張功
願所得功德不可限量譬筭校計亦不能說
若能勤行五悔方便助開觀門一心三諦豁
爾開明如臨淨境徧了諸色一念心中圓解
成就不加功力任運分明正信堅固無能移
動此名深信隨喜心卽初品弟子位也分別
功德品云若有聞佛壽命長遠解其義趣是
人所得功德無有限量能起如來無上之慧
乃至若聞是經而不毁呰起隨喜心當知巳
爲深信解相卽初品文也以圓解觀心修行
五悔更加讀誦善言妙義與心相會如膏助
火是時心觀益明名第二品也經云何況讀
誦受持之者斯人則爲頂戴如來又以増品
信心修行五悔更加說法轉其内解導利前
人以曠濟故化功歸已心更一轉倍勝於前
名第三品也經云若有受持讀誦爲他人說
若自書若敎人書供養經卷不須復起塔寺
及造僧坊供養衆僧又以増進心修行五悔
兼修六度福德力故倍助觀心更一重深進
名第四品也經云況復有人能持是經兼行
六度其德最勝無量無邊譬如虛空東西南
北四維上下無量無邊是人功德亦復如是
無量無邊疾至一切種智又以此心修行五
悔正修六度自行化他事理具足心觀無礙
轉勝於前不可比喻名第五品也經云又爲
他人種種因緣隨義解說此法華經復能清
淨持戒與柔和者而共同止忍辱無瞋志念
堅固常貴坐禪得諸深定精進勇猛攝諸善
法利根智慧善荅問難乃至當知是人巳趣
道場近阿耨多羅三藐三菩提坐道樹下始
自初品終至初住一生可修一生可證不待

宗鏡八十八卷苐四張功
位登七地爾乃修習何假歡喜始入雙流前
敎所以高其位者方便之說圓敎位下者眞
實之說法華經云如此之事是我方便諸佛
亦然今當爲汝說最實事卽此意也又約藏
通別圓四敎論位高以言優劣如圓敎圓修
至十行中第二行便與別敎妙覺位齊若登
三行所有智斷別人不識其名況知其法大
乘別敎詮中道佛性不空之理尙此懸殊何
況藏通但空灰斷之果若從圓敎第三行乃
至十向十地等妙二覺所有智斷皆非境界
別敎但知至十行第二行中只斷無明爲巳
家之極果不知是他家之下因譬如構甎石
爲基以金寶餙上豈如從基至頂悉累金剛
非唯高位有殊亦乃寶非寶別乃至約斷惑
門論斷不斷者別敎但明斷不論不斷圓具
二義若敎道明斷證道不斷例如小乘方便
論斷證眞不論斷不斷今亦如是若不思議
觀者内不見有煩惱可斷煩惱性不障菩提
菩提不障煩惱煩惱卽菩提菩提卽煩惱故
淨名云佛爲増上慢人說斷婬怒癡名爲解
脫無増上慢者婬怒癡性卽解脫六根六塵
而無限礙只眼中見色亦眼中入三解脫門
華嚴明十眼乃至六根皆明於一塵中具十
方三世諸佛八相成道轉法輪度衆生皆不
斷而明了又五品位同小乘五停心觀今五
品以四弘誓願四種三昧以明五停心四弘
誓願明四種停心四種三昧明第五停心四
弘誓願者一者未度令度二者未解令解三
者未安令安四者未滅令滅四種三昧者一
常行二常坐三半行半坐四非行非坐且四

@@宗鏡八十八卷苐五張功弘誓
願明四種停心者生死苦諦卽是涅槃無二
無別此卽信事順理信是道元功德母此是
第一誓願未度苦諦令度苦諦是初品信理
停心煩惱卽菩提無二無別是爲未解集諦
令解集諦是第二品讀誦解脫停心卽是大
悲拔苦興前兩誓願未安道諦令安道諦卽
是以無恡之慈而爲說法卽第三品說法停
心未入滅諦令入滅諦卽是兼行六度六度
蔽此岸生死卽第四停心大慈與樂興此兩
誓願四種三昧明第五停心者此四三昧皆
修念佛破障道罪自有人數息覺觀不休若
念佛若稱名卽破覺觀怗然心定故經云若
有衆生多於貪欲常念觀音卽便得離破根
本無明又云一念知一切法是道場皆是念
佛法門也卽常行三昧諸佛停立現前覩法
界佛也常坐三昧者繫緣法界一念法界而
念佛也半行半坐三昧者思惟諸佛實法法
華經云當成就四法爲諸佛護念此語初心
行人若人行道者常好坐禪觀心無心法不
住法名大懺悔非行非坐三昧者行住坐臥
語默等皆是摩訶衍以不可得故若三藏中
以事觀緣事謂數息不淨慈悲界分別念佛
五停心觀等今圓敎五品之位以理觀緣理
生死卽涅槃煩惱卽菩提無命是衆生之息
命涅槃是法身之息命雖不可數而可散動
明寂對於數息也煩惱是底下之穢惡菩提
是尊極之淨理對前顯後故以文字解脫對
不淨停心也若大悲誓願拔因果苦者若有
我所尙不自出況拔他苦謂無我所故所以
發慈悲心自拔拔他若大慈誓願與因

@@宗鏡八十八卷苐六張功果樂
者若於十二因緣起無明癡愛尙自無樂況
與他樂今自無癡故能與他樂耳若小乘念
生身應佛相好今念法身相好事理永殊乃
至藏敎佛與圓敎十信心位齊以同除界内
四住煩惱故十信雖與三藏佛同除界内煩
惱齊而十信又圓伏界外根本無明藏敎尙
未識住地無明云何稱伏三藏佛位猶稱爲
劣況二乘乎所以云同除四住此處爲齊若
伏無明三藏卽劣佛尙猶劣二乘可知今略
明圓信初入之位其五十二位智斷行相廣
在彼明故知圓信頓修與漸證權機功行鍊
磨日劫相倍入此宗鏡功德無邊是以祖師
云卽心是者疾發心行者遲故台敎云大機
扣佛譬忍辱草圓應頓說譬出醍醐又頓敎
最初始入内凡仍呼爲乳呼爲乳者意不在
淡以初故本故如牛新生血變爲乳純淨在
身犢子若嗽牛卽出乳佛亦如是始坐道場
新成正覺無明等血轉變爲明八萬法藏十
二部經具在法身大機犢子先感得乳乳爲
衆味之初譬頓在衆敎之首故以華嚴爲乳
耳如大涅槃經云雪山有草名曰肥膩牛若
食者純得醍醐無有靑黃赤白黑色穀草因
緣則有色味之異是諸衆生以明無明業因
緣故生於二相若無明轉則變爲明一切諸
法善不善等亦復如是無有二相則法華一
乘之敎爲醍醐耳華嚴論云此華嚴大意一
乘正宗但識滅時亡情塵頓絕唯眞智境一
念則五位齊明爲全將佛果以爲因故設凡
夫住世百年及以多劫而於自見不見須臾
可遷不見當成佛不見已成佛不見現

宗鏡八十八卷苐七張功
成佛十住之位法旣如是更有何生不成佛
耶更有何生而成正覺此華嚴經是本法界
門一切諸佛本住大宅一切佛子究竟所歸
化身權乘摠居其外若有入者一入全眞此
位中初發心住菩薩見道住佛知見入佛知
見直與如來同身心性智相故頓印五位行
相摠在其中如持明鏡普臨衆色此經法門
法合如是所有歎說應如是知應如是信解
爲法界法門圓無始終於一念中歲月晦明
重重無盡一毫之内佛境衆生境色相無邊
一成一切成一壞一切壞又華嚴經卽以普
門法界普見法門如來藏身三昧境因陀羅
綂莊嚴法世界海旋重重妙智一時同得爲
一證一切證一斷一切斷故卽自身之内有
十方諸佛刹海莊嚴佛身之内卽自身之境
重重隱現十方世界法合如斯猶如衆流歸
於大海雖未入海潤性無差若入大海皆同
鹹味一切衆生亦復如是迷之與悟雖然有
殊本來佛海元本不出問眞如寂滅本無
次第之殊法界虛玄豈有階降之別云何一
眞體上而分五位十地之名荅若以唯識
眞性則性融一切尙不指一何況分多以解
行證入之門不無深淺如太虛空本無差異
嬰孩之時觀唯不遠長大之後見則無邊非
彼空之有短長乃是眼之自明昧又如大摩
尼寶處礦雖淨無良工巧治焉能成器如蘇
迷盧山雖寶所集無日輪迴照何以出光又
如指畫虛空是無數量之數量猶心量法界
乃非淺深之淺深如華嚴論云初地菩薩多
百法明門王化多百佛世界二地菩薩多千

@@宗鏡八十八卷苐八張功
法明門王化多千佛世界者不同權敎實有
分限如前數法互相徹入又如人以指畫空
作百千微塵數復以手除之令盡然彼空中
無有増減以情量故見彼虛空數有増減此
經亦爾所有菩薩安立諸地法門増減亦復
如是爲成諸有情故使令進修若也一旣皆
平無心進也凡夫無有策修之心發心修至
不修方知萬法無修也而實敎菩薩一得一
切得爲稱法體中無前後故猶如帝綂光影
互相叅徹相入無前後際也亦如百千寶鏡
同臨妙像一一鏡中影像相入色像齊平如
佛果位中諸菩薩爲從性起法身根本智爲
十位之中創證心故所有法門境界皆悉依
本以體用通收皆悉徹故還以性齊卽時齊
故更有餘不齊之法爲不可也又云十住以
來菩薩所行皆是助道非是正位故意欲明
行所行者是爲助道無住無行任眞自體名
之爲正果故若以初發心住以法性無相根
本智不離無作用之體行諸萬行菩薩與佛
因果本來體齊若簡佛果無作無修菩薩正
加行巳來摠名助道以動寂無礙正助元來
不異一法門也眉目不可不簡體用圓寂正
助全同此卽全別全同門還以重玄門思之
可解聞所未聞之法聞之不疑全別全同境
界難解佛及凡夫各自別有是全別義故二
見恒存若全同故便成滯寂圓融道理事理
不礙若也法門全分兩向是凡夫法全合一
體是二乘法但以理事自在其道在中留心
滅之此亦不可以心存之此亦不可此助道
行門與正智果德無作之門體合無二事中

@@宗鏡八十八卷苐九張功軌則
不可不分以其體用不可一向全別以全同
作全別以全別作全同不可全別無全同不
可全同無全別如迷此同別二門卽智不自
在又經云智入三世悉皆平等者明智能隨
俗言入三世卽俗體本眞故言平等以摠別
同異成壞門六相義該括卽摠而全別卽別
而全摠卽同而倶異卽異而恒同卽成而倶
壞卽壞而倶成皆非情繫一異倶不倶有無
非有無常無常生滅相故如是皆是如來理
智體用依正悉自在故以自體無念力大智
照之可見是以若上上根人頓了心空入眞
唯識性現行餘習種子倶亡則何用更立地
位只爲中下之根或有緣信或有正信或有
解悟或有證悟根機莫等見解不同於妄功
用中分其深淺雖卽明知信入唯識心境倶
空以微細想念不盡未得全除分分鍊磨於
昇進中故有地位差別以根塵五陰微細難
亡若得識陰盡方超地位了無所得究竟圓
成如淨瑠璃内含寶月如首楞嚴經云佛告
阿難及諸大衆汝等當知有漏世界十二類
生本覺妙明覺圓心體與十方佛無二無別
由汝妄想迷理爲咎癡愛發生生發徧迷故
有空性化迷不息有世界生則此十方微塵
國土非無漏者皆是迷頑忘想安立當知虛
空生汝心内猶如片雲點太清裡況諸世界
在虛空耶汝等一人發眞歸元此十方空皆
悉消殞云何空中所有國土而不振裂次消
五陰之文如經云此五陰元重疊生起生因
識有滅從色除理則頓悟乘悟倂消事非頓除
因次第盡明色陰文云佛告阿難當知

宗鏡八十八卷苐十張功汝
坐道場消落諸念其念若盡則諸離念一切
精明動靜不移憶忘如一當住此處八三摩
提如明目人處大幽闇精性妙淨心未發光
此則名爲色陰區宇若目明朗十方洞開無
復幽黯名色陰盡是人則能超越劫濁觀其
所由堅固妄想以爲其本盡受陰文云佛告
阿難彼善男子修三摩提奢摩他中色陰盡
者見諸佛心如明鏡中顯現其像若有所得
而未能用猶如魔人手足宛然見聞不惑心
觸客邪而不能動此則名爲受陰區宇若魘
咎歇其心離身返觀其面去住自由無復留
礙名受陰盡是人則能超越見濁觀其所由
虛明妄想以爲其本盡想陰文云佛告阿難
彼善男子修三摩提受陰盡者雖未漏盡心
離其形如鳥出籠已能成就從凡身上歷菩
薩六十聖位得意生身隨往無礙譬如有人
熟寐寱言是人雖則無別所知其言巳成音
韻倫次令不寐者咸悟其語此則名爲想陰
區宇若動念盡浮想消除於覺明心如去塵
垢一倫生死首尾圓照名想陰盡是人則能
超煩惱濁觀其所由融通妄想以爲其本盡
行陰文云佛告阿難彼善男子修三摩提想
陰盡者是人平常夢想消滅寤寐恒一覺明
虛靜猶如晴空無復麤重前塵影事觀諸世
問大地山河如鏡鑑明來無所黏過無蹤跡
虛受照應了罔陳習唯一精眞生滅根无從
此披露見諸十方十二衆生畢殫其類雖未
通其各命由緖見同生基猶如野馬熠熠清
擾爲浮根塵究竟樞穴此則名爲行陰區宇
若此清擾熠熠元性性乆元澄一澄元習

@@宗鏡八十八卷十一張功
如波闌滅化爲澄水名行陰盡是人則能超
衆生濁觀其所由幽隱妄想以爲其本盡識
陰文云佛告阿難彼善男子修三摩提行陰
盡者諸世閒性幽清擾動同分生幾倐然隳
裂沉細綱紐補特伽羅酬業深脈感應懸絕
於涅槃天將大明悟如鷄候鳴瞻顧東方已
有精色六根虛靜無復馳逸内内湛明入無
所入深達十方十二種類受命元由觀由執
元諸類不召於十方界已獲其同精色不沉
發現幽秘此則名爲識陰區宇若於羣召已
獲同中消磨六門合開成就見聞通鄰互用
清淨十方世界及與身心如吠瑠璃内外明
徹名識陰盡是人則能超越命濁觀其所由
罔象虛無顚倒妄想以爲其本乃至識陰若
盡則汝現前諸根互用從互用中能入菩薩
金剛乾慧圓明精心於中發化如淨瑠璃內
含寶月如是乃超十信十住十行十迴向四
加行心菩薩所行金剛十地等覺圓明入於
如來妙莊嚴海圓滿菩提歸無所得問旣
論初心入道何用廣錄上地行位荅若論
其道必有其果若無行位卽是天魔外道經
論所說微細難知台敎有六卽之文仁王具
五忍之位恐墮上慢執解不修皆是古聖所
詮不敢不錄非是叨濫自立異端唯望後賢
願遵先製問佛地功德都具幾法成就圓
滿荅成就五法具攝一切佛地功德故佛
地論云一清淨法界者一切如來眞實自體
無始時來自性清淨具足種種過十方界極
微塵數性相功德無生無滅猶如虛空徧一
切有情平等共有與一切法不一不異非有

@@宗鏡八十八卷十二張功
非無離一切相一切分別一切名言皆不能
得唯是清淨聖智之所證二空無我所顯眞
如爲其自性諸聖分證諸佛圓證二大圓鏡
智者能現生一切境界諸智影像一切身土
影像所依住持一切佛地功德窮未來際無
有斷盡三平等性智謂觀自他一切平等建
立佛地無住涅槃四妙觀察智謂於一切境
界差別當觀無礙於大衆會能現一切自在
作用斷一切疑雨大法雨五成所作智謂能
徧於一切世界隨所應化成熟有情釋曰清
淨法界者則無垢淨識眞如一心卽此正宗
凡聖共有此一法界是四智之體四智則一
體之用以諸佛現證衆生不知以不知故執
爲八識之名以現證故能成四智之相若昧
之則八識起執藏之號七識得染汙之名六
識起徧計之情五識變根塵之境若了之賴
耶成圓鏡之體持功德之門未那爲平等之
原一自他之性第六起觀察之妙轉正法之
輪五識興所作之功垂應化之迹斯則一心
匪動識智自分不轉其體但轉其名不分其
理而分其事問於五法中一清淨法界者
卽是自性清淨圓明之體從本已來性自滿
足非生因之所生唯了因之所了此則不論
心境其四智等行相不同於妙用時各緣何
境荅識論云圓鏡智相應心品有義但緣
眞如爲境是無分別智非後得智行相所緣
不可知故莊嚴論說大圓鏡智於一切境不
愚迷故又比決定緣無漏種及身土等諸影
像故行緣微細說不可知阿頼耶識亦緣
俗故緣眞如故是無分別智緣餘境故後得

宗鏡八十八卷十三張功智攝
其體是一隨用分二了俗由證眞故說爲後
得平等性智相應心品有義但緣第八淨識
如染第七緣藏識故有義但緣眞如爲境緣
一切法平等性故有義徧緣眞俗爲境莊嚴
論說緣諸有性自他平等隨他勝解示現無
邊佛影像故由斯此品通緣眞俗二智所攝
於理無違妙觀察智相應心品緣一切法自
相共相皆無障礙二智所攝成所作智相應
心品有義但緣五種現境莊嚴論說如來五
根一一皆於五境轉故有義此品亦能徧緣
三世諸法不違正理佛地經說成所作智起
作三業諸變化事決擇有情心行差別領受
去來現在等義若不徧緣無此能故又後得
智攝此四心品雖皆徧能緣一切法而用有
異謂鏡智品現自受用身淨土相持無漏種
平等智品現他受用身淨土相成所作智品
能現變化身及土相觀察智品觀察自他功
能過失雨大法雨破諸疑綂利樂有情如是
等門差別多種問成所作智與第六識相
應起於化用與觀察智性有何差別荅識
論云觀察智觀諸法自相共相此所作智唯
起化故有差别此二智品應不並生一類二
識不倶起故同體用分倶亦非失或與第七
淨識相應依眼等根緣色等境是平等智作
用差別謂淨第七起他受用身土相者平等
品攝起變化者成事品攝問說有爲法皆
藴處攝如來純無漏法還具藴處界不荅識
論云處處經說轉無常藴獲得常藴界處亦
然寧說如來非藴處界故言非者是密意說
又佛身中十八界等皆悉具足而純無

@@宗鏡八十八卷十四張功
漏此轉依果又不思議超過尋思言議道故
微妙甚深自内證故問此智是佛知見無
師自爾何假因緣稱揚開示荅此智雖不
約緣生而從緣顯若執無因皆成外道如古
師云佛法雖有無師智自然智而是常住眞
理要假緣顯則亦因緣矣法華經云佛種從
緣起楞伽經云大慧白佛佛說常不思議彼
諸外道亦有常不思議何以異耶佛言彼諸
外道無有常不思議以無因故我說常不思
議有因因於内證豈得同耶是則眞常亦因
緣起故知無有一法不從心而生三乘之道
悉皆内證若心外立義任說幽玄皆成外道
又若入唯識智雖不執前境不同愚闇無知
無見雖照境虛智眼斯在能斷金剛般若論
頌云雖不見諸法非無了境眼所以永嘉集
云夫境非智而不了智非境而不生智生則
了境而生境了則智生而了智生而了了無
所了了境而生生無能生生無能生雖智而
非有了無所了雖境而非無無卽不無有卽
非有有無雙照妙悟蕭然如火得薪彌加熾
盛薪喻發智之多境火比了境之妙智其詞
曰達性空而非縛雖緣假而無著有無之境
雙照中觀之心歷落又頌曰若智了於境卽
是境空智如眼了空華是了空華眼若智了
於智卽是智空智如眼了眼空是了眼空眼
智雖了境空及以了智空非無了境智境空
智猶有了境智空智無境智不了如眼了空
華及以了眼空非無了空眼華空眼猶有了
華眼空眼無華眼不了
宗鏡錄卷第八十八功

@@
宗鏡八十
八卷十五張功八十八卷呰<將此反口毁也>膏<古勞反>犢<徒谷反>擻<蘇后
反抖擻舉也>膩<女利><反肥丨也>槪<古代反平斛斗槪也>策<楚革反謀也籌
也>咎<其九反愆也過也>殞<于敏反歿也>魘<於琰反睡中丨也>寱<魚祭反睡
語也>黏<女廉反黏麵也>殫<都寒反盡也>緖<徐呂反由也>熠<羊入也>瀾
<落干反大波也>倐<式竹><反丨忽也>隳<許規反毁也>綱<古郞反丨紀也>紐<
女乆反結也>脈<莫獲反
血也>戊申歲分司大藏都監開板

宗鏡錄卷第八十九功
慧日永明寺主智覺禪師延壽集
夫諸佛唯一法身云何說三身差別荅約
用分三其體常一識論云如是法身有三相
別一自性身謂諸如來眞淨法界受用變化
平等所依離相寂然絕諸戲論具無邊際眞
常功德是一切法平等實性卽此自性亦名
法身大功德法所依止故二受用身此有二
種一自受用謂諸如來修集無量福慧資粮
所起無邊眞實功德及極圓淨常徧色身相
續湛然盡未來際恒自受用廣大法樂二他
受用謂諸如來由平等智示現微妙淨功德
身居純淨土爲住十地諸菩薩衆現大神通
轉正法輪決衆疑綂令彼受用大乘法樂三
變化身謂諸如來由成事智變現無量隨類
化身居淨穢土爲未登地諸菩薩衆二乘異
生稱彼機冝現通說法令各獲得諸利樂事
是以轉滅三心得三身一根本心卽第八識
轉得法身二依本心卽第七識轉得報身三
起事心卽前六識轉得化身又一斷德斷一
切煩惱卽法身二智德摠四智爲報身三恩
德恩憐悲育一切有情爲化身則八解六通
一心而起三身用智八識所成終無一理一
行而從外來皆從自識施爲一心而轉乃至
一身無量身如華嚴所明無量身雲重重無
盡皆從性起無礙圓融又古德問夫法身者
法是軌持義軌謂軌則令物生解卽法身能
令三根本智而生解故持謂任持不捨自性
謂持法身凝然之體不捨無爲之自體故且
如根本智正證如時不作如解能所冥合一

@@宗鏡八十九卷苐二張功
體如日光與虛空合不分彼此是無分別如
何得明軌解若有軌解義卽有分別苦有分
別卽與後得智何別荅凡論分別有其三種
一隨念分別刹那後念續於前念二計度分別卽
周徧計度三自性分別任運緣境不帶名言今
本智證如但無隨念計度二分別名無分別然
不妨有自性分別如人飮水雖無言說然冷
煖自知故知亦有軌義問變化身與他受
用身爲是眞實心是化現心荅此二身是
化然化不離眞識論云此二身雖無眞實心
及心所而有化現心心所法無上覺者神力
難思故能化現無形質法若不爾者云何如
來現貪瞋等久已斷故云何聲聞及傍生等
知如來心如來實心等覺菩薩尙不知故由
此經說化無量類皆令有心又說如來成所
作智化作三業又說變化有依他心依他實
心相分現故乃至自性身唯有眞實常樂我
淨離諸雜染衆善所依無爲功德無色心等
差別相用自受用身具無量種妙色心等眞
實功德若他受用及變化身唯具無邊似色心
等利樂他用化相功德是以如來妙體清淨
法身不去不來如影如像猶四王天之日月
顯清淨水中不出不入似憍尸迦之宮殿現
瑠璃地内非有非無涅槃無名論云法身無
像應物以形般若無知對緣而照萬機頓赴
而不撓其神千難殊對而不干其慮動若行
雲止猶谷神豈有心於彼此情繫于動靜者
乎旣無心於動靜亦無像於去來去來不以
像故無器而不形動靜不以心故無感而不
應然則心生於有心像出於有像像非我

@@宗鏡八十九卷苐三張功出故
金石流而不燋心非我生故日用而不勤紜
紜自彼於我何爲所以智周萬物而不勞飛
充八極而無患益不可盈損不可虧寕復痾
癘中逵壽極雙樹靈竭天棺體盡焚燎者哉
是以諸佛不出世亦不入涅槃本悟眞心成
道眞心無形豈有出沒耶但隨有心機熟衆
生感見報化之身所有見聞皆是衆生心中
之影像故云心生於有心像出於有像則諸
佛無心無身豈有勞慮疲患者乎復禮法師
述三身義云法身猶虛空之性雲蒸卽翳霧
斂卽明其性本常矣報身若乘空之日赫矣
高昇朗然大照其體恒在矣化身如鑑水之
影沚清卽現流濁乃昏顯晦不恒往來無定
夫化佛者豈他歟報身圓應之用報身者何
哉悲智所成之體也悲以廣濟爲理智以善
權爲業所以因時降跡隨物現身身跡者用
也悲智者體也體是其本用是其末依體興用
攝末歸本欲求其異理可然乎報身卽化也
化身卽法也化身卽法理微矣還寄影喻而
述焉夫水中之日影也不從外來不從内出
不此不彼不異不一不無其狀不有其質倐
然而存忽焉而失像著而動性靈而謐執實
者爲妄知妄者了實日何謂也日若從外來
者水外寧在乎若從内出者水内先有乎若
言在此者於彼不見乎若言在彼者於此不
覩乎若言是異者一見有二乎若言是一者
二見豈一乎若言是無者於見可亡乎若言
是有者求體曾得乎謂其生生無所從謂其
滅滅無所往不生矣不滅矣性相寂然心言
路斷斯可謂見水影之實性也見影之

宗鏡八十九卷苐四張功
性者可見化身實性見化之性者卽證法身
之體也淨名云佛身卽法身也又觀身實相
觀佛亦然般若云若見諸相非相卽見如來
又離一切諸相卽名諸佛是以舉足下足道
場觸處而無盡開眼閉眼諸佛現前而不滅
如上所說一體三身理事相成體用交徹不
出不在隱顯同時皆是一心本宗正義是以
一身多身皆是法界所悟一法卽無礙法界
卽事之理全在多中所現乃是卽理之事全
居一内又成壞一際緣起同時如始造衆寶
像時十年像成百年像壞初得一寶之時十
年像成百年像壞摠在得寶緣起之時以百
年不去現在不住衆寶緣中無成壞體以明
智慈萬行諸波羅蜜三十七道品衆善法中
以成如來身然一一緣中無我無作者無成
壞體方名正覺問諸佛法身湛然明淨如
何起六根之相荅一以卽相明眞何乖大
用二以利他勝業不斷化門如寶性論云依
自利利他成就業義故說偈云無漏及徧至
不滅法與恒清涼不變異不退寂靜處諸佛
如來身如虛空無相妙色常湛然六根甚明
淨佛眼見衆色耳聞一切聲鼻能齅諸香舌
能練衆味身覺三昧觸意知一切法除諸稠
林行佛離虛空相又偈云如虛空無相而現
色等相法身亦如是具足六根相又偈云如
來鏡像身而不離本體猶如一切色不離於
虛空如法華經中明六根清淨眼見一切色
耳聞一切聲鼻齅一切香舌了一切味身現
一切境意知一切法等問若衆生可度則
諸佛界増衆生界減若不可度諸有行願皆

@@宗鏡八十九卷苐五張功悉唐
捐如何會通斷其邪見荅經云一切愚癡
凡夫不如實知一法界故不如實見一法界
故起邪見心爲衆生界増衆生界減所以只
爲不如實了一法界心故見増減又經云衆
生定相不可得故又經云衆生界無性故衆
生界無邊故古德云以要言之衆生界猶如
虛空假使無量勝神通者各無量劫行於虛
空求空邊際終不可盡非以不盡不名遊行
非以遊行令得其際當知此中佛度生道理
亦爾非以當得令其有終非以無終說有無
得是故若難一切衆生皆當作佛是則衆生
雖多必有終盡之疑無不通也起信論明不
思議業相則諸佛境界云何不思議以非一
非異不有不無非言思可定情解所測故稱
不思議之業相此不思議之業相者謂與衆
生作六根境界故寶性論云諸佛如來身如
虛空無相爲勝智者作六根境界示現微妙
色出顯妙音聲令齅佛戒香與佛妙法味便
覺三昧觸令知深妙法常化衆生是眞如之
用故云不思議業也此本覺用與衆生心本
來無二但不覺隨流用卽不現用則於彼心
中稱根顯現而不作意我現差別故云隨根
自然相應見無不益是隨染本覺之相所以
菩薩能行非道通達正道若入宗鏡門究竟
之道則染淨由心無非無正若入方便門分
別之道則菩薩大悲力故常行無礙古德問
云非這之行是煩惱業菩薩應斷云何行之
荅有三義一漸捨門止惡行善二捨相門善
惡倶離三隨相利益門染淨倶行此第三門
更有三意一約行自行修淨化他隨染

@@宗鏡八十九卷苐六張功
二約人化凡同染化聖同淨三約法隨世閒
法必須現染修菩薩法必須修淨又問菩薩
行非通修何道荅道有二種一證道謂二空
眞如正體智證一助道緣修萬行助顯眞理
三不住道卽是悲智不住生死不住涅槃所
以菩薩示行現同其事爲欲同惡止惡同善
進善若其踈異敎化卽難故須行非而度脫
之皆令悟入同體眞心耳所以入楞伽經云
出世閒上上波羅蜜者如實能知但是自心
虛妄分別見外境界爾時實知唯是自心見
内外法不虛妄分別不取內外自心色相故
菩薩摩訶薩如實能知一切法故行檀波羅
蜜爲令一切衆生得無怖畏安隱樂故乃至
菩薩如實觀察自心分別之相不見分別不
墮二邊依如實修行轉身不見一法生不見
一法滅自身内證聖行修行是菩薩般若波
羅蜜還原觀云智身影現衆緣觀者謂智體
唯一能鑑衆緣緣相本空智體寂照諸緣相
盡如如獨存謂有爲之法無不倶含眞性故
知眞心徧一切處無緣不具無法不隨所以
華嚴經云佛身充滿於法界普現一切衆生
前隨緣赴感靡不周而恒處此菩提座大智
度論云如日照天下不能令高者下下者高
但顯現而已佛亦如是於諸法無所作故經
云佛身無爲不墮諸數問一心實相福智
同如云何分眞化虛實之佛身有供養福田
之優劣荅佛非眞化眞化從心心眞則眞
福無邊心假則假報有限如惡心出佛身血
執佛身實有則血從心生若敬心欲見佛化
身則佛從心現故知隱顯在我佛身無爲優

宗鏡八十九卷苐七張功
劣唯心福田平等如大智度論問云佛若無
分別者供養眞佛乃至無餘涅槃福故不盡
供養化佛亦爾不佛荅供養化佛眞佛其福
無異何以故佛得諸法實相故供養福無盡
化佛亦不離實相故若供養者心能不異其
福亦等問曰化佛無十力等諸功德云何與
眞佛等荅曰十力等諸功德皆入諸法實相
若十力等離諸法實相則非佛法墮顚倒邪
見問曰若爾眞化中定有諸法實相者何以
言惡心出佛身血得逆罪不說化佛荅曰經
中但說惡心出佛身血不辯眞化若供養化
佛得具足福者惡心毁呰亦應得逆罪惡人
定謂化佛是眞而惡心出血血則爲出便得
逆罪故知隨心虛實佛無定形實相理中罪
福倶寂問報化旣同實相云何敎中說佛
壽量有其延促荅一心眞如性無盡故卽
十方諸佛之壽量是以山斤海滴尙可比方
空界地塵猶能知數況如來常樂我淨法身
慧命豈窮邊際乎故云法性壽者非得命根
亦無連持强指不遷不變名之爲壽此壽非
長量亦非短量無延促强指法界同虛空量
此卽非身之身無壽之壽不量之量也故金
光明經偈云一切諸水可知幾滴無有能數
釋尊壽命諸須彌山可知斤兩無有能量釋
尊壽命一切大地可知塵數無有能筭釋尊
壽命虛空分界尙可盡邊無有能計釋尊壽
命法華疏釋如來壽量品云壽者受也若法
身眞如不隔諸法故名爲受若報身境智相
應故名爲受若應身一期報得百年不斷故
名爲受法身如來以如理爲命報身如來以

@@宗鏡八十九卷苐八張功智慧
爲命應身如來以同緣理爲命法身如來如
理命者有佛無佛性相常然不論相應與相
續亦無有量及無量經云非如非異非虛非
實蓋是詮量法身如理命也詮量報身如來
者以如如智契如如境境發智爲報智冥境
爲受境旣無量無邊常住不滅智亦如是函
大蓋大經偈云我智力如是夊修業所得慧
光照無量壽命無數劫此是詮量報身如來
智慧命也詮量應身者應身同緣緣長同長
緣促同促紜紜自彼於我無爲經云數數現
生數數現滅或復自說名字不同年紀大小
此是詮量應佛同緣命也無生義云性自爾
者卽是法性空空卽菩提今生身命從過去
貪取中生意旣是法性空當知今生身命亦
卽是從法性空中出法性旣空所生身命亦
還法性空去故涅槃經云如八大河及諸小
河悉入大海如是一切人中天上地及虛空
壽命大河悉入如來壽命海中又如阿耨達
池出四大河如來亦爾出一切命命旣從如
出還如去六根亦如是從如出還如去若信
如上所說如來壽量佛親校量功德譬如有
人於無量億劫行五波羅蜜不如以般若正
智發一念信心比前功德百千萬倍故法華
經偈云是人於百千萬億劫數中行此諸功
德如上之所說有善男女等聞我說壽命乃
至一念信其福過於彼問旣立一心正報
之身須有一心依報之土身已具三土有幾
種荅隨義區分相亦多種華嚴具十土或
一二三等開合不定台敎云佛國有四一染
淨國凡聖同居二有餘國方便人住三

@@宗鏡八十九卷苐九張功
果報國純法身菩薩居卽因陀羅綂無障礙
土四常寂光卽妙覺所居又經論通辯有五
古釋云一法性土眞如爲體或五法中以清
淨法界爲體眞如與法界揔相門中卽不殊
別相門中卽有異眞如徧一切因果兼該通
卽廣清淨法界卽狹唯果位故二實報土力
無畏等一切功德無漏五陰以爲體性攝相
歸性以眞如爲體因修萬行果起酬因眞實
果報之所招感名實報土於佛自受用身中
以四智爲身所依十力四無所畏功德以之
爲土三色相土攝境從心自利後得智爲體
最極自在淨識爲相第八無垢名爲淨識大
圓鏡智後得智中之所變攝相歸性亦以眞
如爲體若約相別四塵爲體四他受用土攝
境從心利他後得智爲體攝相歸性以眞如
爲體若約相別四塵爲體五變化土菩薩變
化土有漏者同前攝境從心本識爲體無漏
者同前自利後得智爲體佛亦同此體約性
眞如爲體相別四塵五塵爲體然變土者若
第八識中從種子變生四塵五塵現行者名
因緣變佛唯無漏菩薩有漏通淨穢若六七
識所變者名分別變佛唯無漏報化二土或
通淨穢若第七識有漏位中但内緣第八識
見分不能變土若無漏六七後得智中能變
之者唯通影不可受用爲不從種生故但可
現淨穢之相敎化衆生上諸身土言摠體則
皆以一心法界如來藏性爲體以法爾故約
別體則如上所辯問淨穢二土爲當同體
異見爲當別體異見爲當無體妄見爲當有
體妄見荅非同非異不有不無但隨自心

宗鏡八十九卷苐十張功因業
所現安法師云淨穢二土四句分別一質不
成淨穢虧盈異質不成一理齊平無質不成
緣起萬形有質不成搜原卽冥故楞伽經偈
云不知唯心現是故分二見如實但知心分
別卽不生密嚴經偈云是心有二性如鏡含
衆像亦如水現瞖者見毛輪毛輪瓔珞珠此
皆無所有但從病瞖眼若斯而顯現缾衣皆
自識衆生亦復然虛妄計我人不知恒執取
衆生及甁等種種諸形相内外雖不同一切
從心起依止頼耶識一切諸種子心如境界
現是故說世閒世閒非作者業及微塵作但
是阿頼耶變現似於境清涼記云此上分別
淨穢二土四句是一向遮過實則卽異卽同
卽有卽無若互相形奪則一異而兩亡有無
雙寂若圓融無礙則卽一卽多卽無卽有有
是無有無是有無多是卽一之多一是卽多
之一有無卽事理無礙一多兼事事無礙由
此重重故華嚴藏刹一一塵中皆見法界又
依正無二四句渾融一佛身卽刹者年體卽
是法性土故廢他從已佛體虛故土外無佛
法性無二故二刹卽佛身者刹體卽是法性
身故廢已從他刹體虛故佛外無法性無二
故由性無二以性融相故身刹相卽三倶者
謂有身有土不壞相故若無身土無可相卽
故四泯者謂佛卽刹故非佛刹卽佛故非刹
以互奪故問身土旣揔唯一心法界之體
如何是自他各受用身土之行相荅一體
雖同不妨互徧同中有異自入於他異中有
同他徧於自古德問云自受用身土一一無
邊諸佛身土不相障礙行相如何荅

@@宗鏡八十九卷十一張功如水
乳一處其體無別鵝王飮之但得其乳不得
其水乍見將謂水乳是一若飮已卽知有異
又如衆燈光同處一室自色不可分若論光
體元來各別自受用身雖合一處元來各各
有異皆自受用法樂則一一皆具八識故所
以得互徧非同一體無異非一非異可辯佛
身問旣是眞如何分身土耶荅據義立
之於眞如中以性成萬德爲身以空之理爲
土約義卽別體不相離又眞理中具四德常
淨二德爲土我樂二德爲身故云我此土淨
而汝不見則眞身含萬法爲土耳若心外取
土見相迷眞成妄想之垢故稱爲穢若見心
性則名淨耳是以一法不動異見常生迷有
作塵勞悟空成佛國非移妙喜匪變娑婆亦
非神力所爲法性何曾遷變猶眩瞖之者同
處各觀蠅髮毛輪所見差別如執外境界皆
是妄心如經云例如今目覩山河皆是無始
見病問心外無法道外無心云何諸佛自
稱出世得道廣說敎門荅只爲衆生不了
唯心妄生外境以不實故所以諸佛出世若
有一法是實則諸佛終不出世所說方便敎
門不爲知者說但爲未知者破執除疑似形
言敎若執喪疑消則無道可得無法可說思
益經云佛言我坐道場時唯得顚倒所起煩
惱畢竟空性以無所得故得以無所知故知
又思益梵天問文殊師利得何法故名爲得道
文殊師利言若法不自生不彼生亦不衆緣
生從本已來常無有生得是法故說名得道
又問若法不生爲何所得荅言若知法不生
卽名爲得是故佛說若見諸有爲法不

@@宗鏡八十九卷十二張功
生相卽入正位又問云何名爲正位荅言我
及涅槃等不作二是名正位夫正位者卽自
眞心入此位中諸見自泯入佛境界經云如
來不應以色見不應以法見不應以相見不
應以好見不應以法性見大集經云爾時衆
中有一天子名曰勝意語不可說菩薩言善
男子若一切法不可說者衆生云何而得言
說不可說言善男子汝寧知響有言說不勝
意言善男子響者皆從因緣而有善男子是
響之因爲定在内爲定在外天子言善男子
如是因者不定在内不定在外天子一切衆
生强作二想而有所說諸法之性實不可說
天子言善男子若不可說云何如來宣說八
萬四千法聚令諸聲聞受持讀誦天子如來
世尊實無所說無所說者卽是如來天子汝
知何等爲如來耶將不謂色受想行識是如
來乎將不說佛是去來現在有爲無爲陰界
諸入三界所攝是因是果是和合耶或想非
想亦想非想非想非非想耶不也善男子天子
若如是等非如來者云何可說若不可說如
何而言如來世尊演說八萬四千法聚是故
八萬四千法聚實不可說聲聞受者亦不可
說不可說者卽是正義若無說卽是眞實楞
伽經云我唯說無始虛僞妄想習氣種種諸
惡三有之因不能覺知自心現量而生妄想
攀緣外性斯則但了自心外境無性以不覺
心量故妄取外緣若知心卽是道心卽是法
豈於心外有法可說耶所以華嚴經頌云諸
佛不說法佛於何有說但隨其自心爲說如
是法廣百論云諸有行願隨順世俗所見所

宗鏡八十九卷十三張功
聞强假施設勝義理中二倶不許一切分別
戲論絕故非諸如來有法可說亦無有法少
有所得問若爾精進則爲唐捐應弃如來甘
露聖敎荅爲欲方便除倒見執施設二事倶
無有過問旣言一切所見能見皆無所有云
何無過荅雖無眞實所見能見而諸愚夫顚
倒爲有除彼増上慢見隨順世閒施設無過
若能隨此聖敎修行隨俗說爲眞佛弟子世
俗愚夫隨自心變顚倒境相而起見心佛非
其境於彼無用乃至謂佛世尊在昔因位爲
欲利樂一切有情發起無邊功用願行由此
證得無分別慧因此慧力發起無量利樂有
情作用無盡諸有情類用佛願行所得妙慧
爲増上緣自心變現能順世閒最勝生道及
順上緣又本願行亦非顚倒以能了知諸法
實義於一切法無所執著能爲無上妙果生
因雖復發心起諸勝行求無上果利樂有情
然似幻師起諸幻事都無所執故非顚倒又
古德問衆生卽佛心衆生衆生心佛自敎化
佛心衆生何故說言佛悲願力荅卽此眞心
是佛悲願謂同體大悲及自體無障礙願等
卽性起大用也又衆生者卽是諸雜雜心識
念念起滅故号衆生經云佛告比丘汝等日
夜常生無量百千衆生若能智照不起相續
之念卽是度衆生又了念卽空無有起處卽
是度盡無量百千衆生不見有一衆生而得
滅度者台敎云無明爲父貪愛爲母六桹爲
男六塵爲女識爲媒嫁出生無量煩惱爲子
孫故經云有念卽生死無念卽尼洹問若
如上說成佛度生不離一念諸佛何以發願

@@宗鏡八十九卷十四張功
更度他衆生荅雖發願度生皆令仿此眞
修究竟同此指歸一念所以先發誓度盡一
切衆生方成正覺則念盡心澄天眞獨朗卽
成佛義也先佛巳如是自度竟然後轉示他
人卽是眞實之慈離此興悲皆成妄想如舎
利弗問菴提遮女何不轉女身偈荅言自男
生我女徒生妄想悲則是不了自是非男錯
認衆生之相却乃執生他女徒興彼我之情
於一眞内而妄立自他向同體中而强分愛
見如古師云有二義門倶無可度一契空如
性空寂滅故無可度二契不空同一法性法
性平等故無可度故金剛三昧經云若化衆
生無生於化不生於化其化大焉又大虛空
菩薩所問經偈云猶如於幻師害多幻化衆
實無有所害所度生亦然幻化及有情諸佛
法亦爾若悟同一性無自性爲性所以先德
云八地巳上菩薩得無生忍恒河沙世界外
有衆生求救菩薩都不起念衆生自然見菩
薩到其前與其說法四事供養菩薩得如是
智由是無心之心量故我說爲心量亦爲無
量之量耳問大涅槃經云解脫之法亦非
涅槃如來之身亦非涅槃摩訶般若亦非涅
槃如何是涅槃正義荅欲知涅槃正義卽
我眞如心性故經偈云如無生性佛出興如
無滅性佛涅槃言辭譬喻悉皆斷一切義成
無與等是以非卽三法非離三法不縱不橫
不並不別豈可言一言三而指斯妙道乎清
涼記釋云法身爲所證般若爲能證解脫爲
離障又佛身者卽是法性有佛身義作二所
依故有智慧義徧照法界光明故有解脫

@@宗鏡八十九卷十五張功義性
離一切障故此三亦不相離今三倶不思議
焉可縱倶不思議焉可橫倶不思議焉可並
倶不思議焉可別意云卽一而三卽三而一
非三非一雙照三一焉可作一三等思故肇
論云菩提之道不可啚度高而無上廣不可
極淵而無下深不可測大包天地細入無閒
故謂之道又涅槃無名論云夫涅槃之爲道
也寂寥虛曠不可以形名得微妙無相不可
以有心知超羣有以幽昇量太虛而永久隨
之弗得其蹤迎之罔眺其首六趣不能攝其
生力負無以化其體潢漭惚怳若存若往五
目莫覩其容二聽不聞其響冥冥窈窈誰見
誰曉彌綸靡所不在而獨曳於有無之表然
則言之者失其眞知之者反其愚有之者乖
其性無之者傷其軀乃至何者本之有境則
五陰永滅推之無鄕而幽靈不竭幽靈不竭
則抱一湛然五陰永滅則萬累都捐萬累都
捐故與道通同抱一湛然故神而無功神而
無功故至功常存與道通同故沖而不改沖
而不改不可爲有至功常存不可爲無然則
有無絕於内稱謂淪於外視聽之所不洎四
空之所昏昧恬焉而夷泊焉而泰九流於是
乎交歸衆聖於是乎冥會斯乃希夷之境太
玄之鄕而欲以有無題牓標其方域而語其
神道者不亦邈哉是以心道弧標神無方所
豈在有無之朕迹見聞之影響乎所以般若
波羅蜜經云文殊師利如是應知彼一切法
不起不滅名爲如來又梵王問經云第一義
中佛不出世亦不涅槃從本已來無起滅故
般若燈論偈云不應捨生死不應立涅

宗鏡八十九卷十六張功
槃生死及涅槃無二無分別乃至如般若波
羅蜜經云佛告極勇猛菩薩言善男子色無
縛無脫受想行識無縛無脫若色至識無縛
無脫是名般若波羅蜜又如梵王所問經云
佛言梵王我不得生死不得涅槃何以故言
生死者但是如來假施設故而無一人於中
流轉說涅槃者亦假施設而無一人般涅槃
者問宗鏡唯心者何分始末乎荅始末
是述心之義用約行布門中相雖歷然體常
融卽起信鈔問云據其論旨初是一心後
亦一心初後何別荅初之一心心當能起
後之一心心當所歸雖前後體同且爲始終
義異由是行布諸門歷然又云但以本是一
心離名絕相任其迷悟萬法隨生生法本空
但唯一體宗鏡亦爾爲廣義用前後不同然
是一心之前後前後之一心耳所以理事平
等何者非初無以立後初等於後非後無以
成初後等於初又理從事顯理等於事事因
理成事等於理故云萬法雖殊不能自異也
況宗鏡中一尙不能一豈況異乎所以起信
論云一切諸法平等平等鈔釋有二一謂眞
性於一切法中平等如像中鏡二卽諸法本
空故平等如鏡中像
宗鏡錄卷第八十九功
音義
紜<王分反紛丨也>燋<卽消反傷火>痾<爲何反病也>癘<力制反>逵<渠追
><反隱也>燎<力照反照也>沚<諸巿反>謐<彌畢反靜也愼也>齅<許救
反鼻><取氣也>眩<胡涓反亂也>瞖<於計反目丨也>媒<莫杯反>嫁<古
訝反>仿<分兩反學也>眺<他弔反視也>潢<乎光反積水池又乎曠反>漭<
模浪反>捐<與專反>沖<直弓反和也>洎<其冀反>恬<徒兼反靖也>泊<
傍各反止也>
朕<直引反>戊申歲分司
大藏都監開板
@@宗鏡錄卷第九十功
慧日永明寺主智覺禪師延壽集
夫如上所說涅槃非有故經云設有一法過
涅槃者我亦說如幻如夢卽後學之人徒勞
景慕答斯言破著非壞法性如觀和尙云
難一切法如幻者妄法緣生可詐如幻涅槃
眞實又不從緣如何同幻故牒釋有二意一
明雖眞而亦從緣雖非緣生而是緣顯亦空
無性二明涅槃非幻爲破著涅槃心云如幻
耳是則破心中涅槃亦顯涅槃體卽眞而成
妙有故知四種涅槃初後倶有所以唯識論
云一本來自性清淨涅槃謂一切法相眞如
理雖有客塵而本性淨具無數量微妙功德
無生無滅湛若虛空一切有情平等共有與
一切法不一不異離一切相一切分別尋思
路絕名言道斷唯眞聖者自內所證其性本
寂故名涅槃二有餘依涅槃謂卽眞如出煩
惱障雖有微苦所依未滅而障永寂故名涅
槃三無餘依涅槃謂卽眞如出生死苦煩惱
旣盡餘依亦滅衆苦永寂故名涅槃四無住
處涅槃謂卽眞如出所知障大悲般若常所
輔翼由斯不住生死涅槃利樂有情窮未來
際用而常寂故名涅槃問夫言法身者心
爲法家之身身是積聚義積集含藏一切萬
法故名爲心卽何用更立般若及解脫二法
答法身卽是人人須有靈智故名般若若得
般若照則顯現法身故經云隱名如來藏顯
名爲法身又若得般若則一切處無著不爲
境縳卽是解脫若顯法身得解脫功全由般
若非唯此二法一切萬行皆由般若成立故

@@宗鏡九十卷苐二張功
五度如盲般若如導若布施無般若唯得一
世榮後受餘殃債若持戒無般若暫生上欲
界還墮況犁中若忍辱無般若報得端正形
不證寂滅忍若精進無般若徒興生滅功不
趣眞常海若禪定無般若但行色界禪不入
金剛定若萬善無般若空成有漏因不契無
爲果故知般若是險惡徑中之導師迷闇室
中之明炬生死海中之智楫煩惱病中之良
醫碎邪山之大風破魔軍之猛將照幽途之
赫日警昏識之迅雷抉愚盲之金鎞沃渴愛
之甘露截癡綂之慧刃給貧乏之寶珠若
般若不明萬行虛設祖師云不識玄旨徒勞
念靜不可刹那忘照率爾相違以此三法不
縱不橫非一非異能成涅槃秘藏如大涅槃
經云佛言我今當令一切衆生及以我子四
部之衆悉皆安住秘密藏中我亦復當安住
是中入於涅槃何等名爲秘密之藏猶如伊
宇三點若並則不成伊縱亦不成如摩醯首
羅面上三目乃得成伊三點若別亦不得成
我亦如是解脫之法亦非涅槃如來之身亦
非涅槃摩訶般若亦非涅槃三法各異亦非
涅槃我今安住如是三法爲衆生故名人涅
槃所以云法身常種智圓解脫具一切皆是
佛法無有優劣故不縱三德相冥同一法界
出法界外何處別有法故不橫能種種建立
故不一同歸第一義故不異雖三而一雖一
而三一則壞於三諦異則迷於一實在境則
三諦圓融在心則三觀倶運在因則三道相
續在果則三德周圓如是本末相收方入大
涅槃秘密之藏古德云此之三德不離一如

宗鏡九十卷苐三張功
德用分異卽寂之照爲般若卽照之寂爲解
脫寂照之體爲法身如一明淨圓珠明卽般
若淨卽解脫圓體法身約用不同體不相離
故此三法不縱不橫不並不別如天之目似
世之伊名秘密藏爲大涅槃又台敎類通三
軌法一眞性軌二觀照軌三資成軌卽是三
德以眞性軌爲一乘體此爲法身一切衆生
悉一乘故以觀照軌爲般若只點眞性寂而
常照便是觀照第一義空以資成軌爲解脫
只點眞性法界含藏諸行無量衆善卽如來
藏三法不一不異如點如意珠中論光論寶
光寶不與珠一不與珠異不縱不橫三法亦
如是今更廣類通十種三法一三道二三識
三三佛性四三般若五三菩提六三大乘七
三身八三涅槃九三寶十三德此十種三法
通收一切凡聖因果諸法今引金光玄義觀
心廣釋十種三法門者淨名經云諸佛解脫
當於衆生心行中求若不觀自心非已智分
不能開發自身寶藏今欲論凡夫地之珍寶
卽聞修故明觀心釋也一觀心明三道者一
煩惱道過去無明現在愛取三支二業道過
去行現在有二支三苦道現在識名色六入
觸受未來生死憂悲苦惱七支今觀心王卽
苦道觀慧數心卽煩惱道觀諸數心卽業道
淨名經云觀身實相觀佛亦然者若頭等六
分各各是身此卽多身若別有一身則無是
處各各非身合時亦無若頭六分求身叵得
現在不住故不可得過去因滅亦不可得未
來未至亦不可得如是橫豎求身畢竟不可
得則是無無亦不可得亦有亦無亦不可得

@@宗鏡九十卷苐三張功非有
非無亦不可得但有名字名字爲身如是名
字不在内非四陰中故不在外非色陰中故
不在中閒非色心合故亦不常自有非離色
心故當知名無得物之功物無應名之實假
實旣空名物安在如此觀身是觀實相觀身
是假名假名旣如此觀色受想行識亦如是
卽爲苦道觀也觀煩惱道者煩惱與業皆是
身因今且取煩惱爲身因而觀也淨名涇云
不壞身因而隨一相者應作四句分別誰身
因果倶壞誰身因果倶不壞誰壞果不壞因
誰壞因不壞果云何身果父母所生頭等六
分是也云何身因貪恚癡身口意業等是今
且置三業觀貪恚癡等四果以無常苦空觀
智破貪恚癡子斷名壞身因不受後有名壞
身果凡俗之流名衣好食長養五陰縱心適
性放逸貪恚自惱惱他一身死壞復受一身
因果相續無有邊際是名因果倶不壞如犯
王憲付栴陀羅如怨對者自害其體身旣爛
壞四陰亦盡是爲壞果貪恚癡身因轉更熾
盛彌淪生死無得脫期是爲壞果不壞因以
無常觀智斷五分下因縛五分下果身由未
盡是名壞身因不壞身果如此四句存壞不
同皆不隨一相而隨一相者所謂修大乘觀
觀一念貪恚癡心心爲自起爲對塵起爲根
塵共起爲離根塵起皆無此義非自非他非
共非無因亦非前念滅故起非生非非生亦
非滅非非滅如是橫豎求心叵得心尙無本
何所論壞是名不壞身因而隨一相觀業道
者如淨名經云舉足下足無非道場具足一
切佛法矣觀舉足時爲是業舉爲是業

@@宗鏡九十卷苐五張功者舉
爲是業業者共舉爲離業業者舉若業舉不
關業者業者舉不關於業各旣無舉合亦無
舉合旣無舉離那得舉舉足旣無下足亦無
觀行旣然住坐臥言語執作亦復如是是爲
觀業道實相二觀心明三識者諦觀一念卽
空卽假卽中卽是觀心識於三識何者意識
託緣發意本無其識緣何所發又緣中爲有
識爲無識若有識緣卽是識何謂爲緣若無
識那能發識若意緣合發二倶無故合不能
發離亦不可當知此識不在一處從衆緣生
從緣生法我說卽是空於此空中假作分別
是惡識是善識是非惡非善識種種推晝强
謂是非識若定空不可作假識若定假不可
作空當知空非空假非假非空非假雙亡二
邊正顯中道一念識中三觀具足識於三識
亦不得三觀故淨名云不觀色不觀色如不
觀色性乃至不觀識不觀識如不觀識性雖
不得識不得識如不得識性雙照識識如識
性宛然無濫以照識性故是菴摩羅識照識
如故是阿頼耶識亦照亦滅故是阿陀那識
是名觀心中三識三觀心三佛性者一正因
佛性佛名爲覺性名不覺卽是非常非無常
如土内金藏天魔外道所不能壞二了因佛
性覺智非常非無常智與理相應如人善知
金藏此智不可破壞三緣因佛性一切非常
非無常功德善根資助覺知開顯正性如耘
除草穢掘出金藏觀心卽中是正因佛性卽
空是了因佛性卽假是緣因佛性復次佛是
覺智也性者理極也能以覺智照其理極智
境相稱合而言之名爲佛性今觀五陰

宗鏡九十卷苐六張功
心稱五陰實相名正因佛性觀假名實相名
了因佛性觀諸心數稱心數實相名緣因佛
性故經云佛性者不卽六法不離六法此之
謂也四觀心三般若者一實相般若非寂非
照卽一切種智二觀照般若非照而照卽一
切智三方便般若非寂而寂卽道種智觀一
念心卽空卽假卽中卽是三般若何者一念
心一切心一切心一心非一非一切一念心
一切心者從心生心雜雜沓沓長風駛流不
得爲喻日夜常生無量百千萬億衆生六道
輪迴十二鉤鎖從闇入闇闇無邊際皆心之
過也故言一念心一切心是則凡夫所迷沒
處一切心一心者若能知過生猒皆自持出
如世小火燒大積薪置一小珠澄清巨海能
觀心空從心所生一切心無不卽空故言一
切心一心如此一心乃是二乘所迷沒處非
究竟道雙亡二邊故煩惱非一非一切大經
云依智勿依識識但求樂凡夫識求妄樂二
乘識求涅槃樂是故雙亡不可依止智則求
理如是觀者卽是一心三智卽空是觀照般
若一切智卽假是方便般若道種智卽中是
實相般若一切種智是三智一心中得卽空
卽假卽中無所無後不竝不別甚深微妙最
可依止是爲觀心三般若五觀心三菩提者
一眞性菩提以理爲道二實智菩提以智慧
爲道三方便菩提以善巧逗會爲道今觀一
念之心卽空卽假卽中是三菩提心何者一
心一切心交橫嫽亂如絲如砂如蠶如蛾爲
苦爲惱若知卽空眞諦菩提心度妄亂心數
之衆生通四住之壅若卽假發菩提心者空

@@宗鏡九十卷苐七張功雖免
妄亂經言空亂意衆生而智眼甚盲闇復是
三無爲坑是大乘怨鳥未具佛法不應滅受
而取證若知卽假俗諦菩提心度沉空心數
之衆生通塵沙之壅分別可否分別時冝分
別藥病分別逗會不住無爲故言卽假發菩
提心空是浮心對治假是沉心對治由病故
有藥藥存復成病病去藥止冝應兩捨非空
非假雙亡二邊卽發中道第一義諦菩提心
度二邊心數之衆生通無明壅以不住法住
於中道故言卽中說時如三次第觀則不然
一心中具三菩提心也六觀心三大乘者一
理乘理性虛通任運荷諸法故二隨乘智隨
於境如蓋隨函三得乘若得果故自解脫若
得機故令他解脫觀一念之心卽空卽假卽
中三大乘何者雖觀一念心而實有四運此
心迴轉不已所謂未念欲念正念念巳從未
念運至欲念從欲念運至正念從正念運至
念已復更起運運運無窮不知休息如閉目
在舟不覺其疾觀一運心卽空卽假卽中一
一運心亦復如是從心至心無不卽空卽假
卽中是則從三諦運至三諦無不三諦時若
隨四運運入生死若隨四運運入涅槃卽空
之觀乘於隨乘運到眞諦卽假之觀乘於得
乘運到俗諦卽中之觀乘於理乘運到中諦
三乘卽一乘是乘微妙第一觀智普賢大人
所乘故七觀心三身者所謂理法聚名法身
智法聚名報身功德法聚名應身諦觀一念
心卽空卽假卽中卽是三身何者華嚴經頌
云心如工畫師造種種五陰若心緣破戒事
卽地獄身緣無慙憍慢卽畜生身緣諂

@@宗鏡九十卷苐八張功曲慳
貪卽餓鬼身緣嫉妬諍竸卽修羅身緣五戒
防五惡卽人身緣十善防十惡緣禪定防散
亂卽天身緣無常苦空無相願聲聞身緣十
二因緣法卽緣覺身緣慈悲六度卽菩薩身
緣眞如實相卽佛身登難墜易多緣諸惡身
故知諸身皆由心造譬如大地一能生種種
牙若觀五受陰洞達空無所有從心所生一
切諸身皆空無所有如翻大地草木傾盡故
言卽空若卽空者永沉灰寂尙不能於一空
心能起一身云何能得遊戲五道以現其身
不能應以佛身得度者爲現佛身應以三乘
四衆天龍八部種種身得度者皆悉示現同
其事業爲此失故故言卽假卽假同六道身
如是觀身墮在二邊非善觀身善觀身者大
經云不得身不得身相乃至畢竟清淨爲此
義故云卽中言卽中者卽是法身卽空者卽
是報身卽假者卽是應身八觀心三涅槃者
一性淨二圓淨三方便淨不生不滅名涅槃
諸法實相不可染不可淨不染卽不生不淨
卽不滅不生不滅名性淨涅槃修因契理惑
畢竟不生智畢竟不滅不生不滅名圓淨涅
槃寂而常照機感卽生此生非生緣謝卽滅
此滅非滅不生不滅名方便淨涅槃諦觀心
性本來寂滅不染不淨染故名生淨故名滅
生滅不能毁故常不能染故淨不能礙故我
不能受故樂是爲性淨涅槃若妄念心起悉
以正觀觀之令此正觀與法性相應妄念不
能毁不能染不能礙不能受者名圓淨涅槃
以無緣慈無生示生以同體悲無滅現滅一
切生滅境界外道天魔不能毁不能染

宗鏡九十卷苐九張功
不能礙不能受者方便淨涅槃九觀心明三
寶者佛法僧是爲三可尊可重爲寶至理可
尊名法寶覺理之智可尊名佛寶毗盧遮那
徧一切處卽事而理此和可尊名僧寶諦觀
一念之心卽空卽假卽中是三寶三諦之理
不覺故是法寶三諦之智能覺故是佛寶三
諦三智相應和故是僧寶無諦智不發無智
諦不顯智不和不能大用利益衆生二種皆
可尊可重是故倶稱爲寶十觀心明三德者
云何三云何德法身般若解脫是爲三常樂
我淨是爲德一法身者法名可軌諸佛軌之
而得成佛故經云諸佛所師所謂法身者聚
也一法具一切法無有缺減故名爲身經云
我身卽是一切衆生眞善知識般若者覺了
諸法集散非集非散卽是覺了三諦之法解
脫者於諸法無染無住此三法皆具常樂我
淨之四德諦觀一念之心卽空卽假卽中卽
空故一空一切空無假無中而不空空無積
聚而名藏藏具足故名之爲德卽假故一假
一切假無空無中而不假假攝諸法亦名爲
藏藏具足故名之爲德卽中故一中一切中
無空無假而不中中攝一切亦名爲藏藏具
足故稱之爲德不可思議不縱不橫不並不
別諸佛卽中爲體故名法身以卽空爲命故
名般若以卽假爲力故名解脫一一皆常樂
我淨無有缺減故稱三德一一皆法界多所
含藏故稱秘藏故淨名云諸佛解脫當於衆
生心行中求當知我心亦然衆生亦然彼我
旣然諸佛亦然心佛及衆生是三無差別上
十種三數亦一非一非一非非一不思議三

@@宗鏡九十卷苐十張功法也
始終只是一種三法在凡爲三道若入聖成
三德其餘約理智行解等成諸三法以爲眷
屬究竟不動衆生因地三道成滿諸佛果地
三德本末相在因果同時以本有妙理故名
三性妙理不虛故名三諦迷此妙理故名三
障旣有三世輪轉攀緣不息故名十二因緣
具足三苦若欲反本還原了達今日三障卽
是本來三性故名三觀妙理顯現故名三德
又軌則行人呼爲三法所照爲三諦所發爲
三觀觀成爲三智敎他呼爲三語歸宗呼爲
三趣得斯意類一切皆成法門今又以三軌
類通因中三道一苦道二煩惱道三業道苦
道卽眞性軌經云世閒相常住豈不卽彼生
死而是法身耶煩惱道卽觀照軌觀照本照
惑無惑則無照一切法空是也資成軌卽業
道惡是善資無惡亦無善書云善者是不善
人之師不善者是善人之資經云我等念佛
故皆當忍是事惡不來加不得用念所以云
善知識者提婆達多是又云苦卽法身非顯
現故名法身貪恚癡卽般若非能明故名般
若無所可照性自明了業行繫縛皆名解脫
非斷縛而脫亦無體可繫亦無能繫故稱解
脫又先德云應說佛地障累盡故稱解脫體
色實性卽如來身種智圓明爲大般若三事
卽我何處縱橫我卽三事若爲成別如是安
住乃大涅槃良爲一切諸佛卽一色心心爲
能變色爲所變所變卽相見能變卽自證體
旣無別誰復縱橫直由不了心緣生二妄想
相縛麤重逐成羈礙迷執色相爲我所身我
所身生實由癡闇癡闇覆故見死見生

@@宗鏡九十卷十一張功
生死相漂心亦流轉流轉之苦素在身心若
能了心及境則妄想不生相縛旣除麤重亦
遣永絕羈礙遂成解脫通達色相皆藏性現
無復我所卽如來身照阿陀那甚深細處癡
闇不覆爲摩訶般若悟斯本性由來不生體
用無窮終亦不滅又三德者有道前性得道
中分得道後究竟得若性得者如維摩經云
衆生如彌勒如一如無二如此性得法身一
切衆生卽菩提相不可復得此性得般若一
切衆生卽涅槃相不可復滅此性得解脫此
約道前圓性得道中圓分得卽從十住位至
等覺五十一位圓修智斷等道後圓究竟得
卽果上義旣了性得須具歷後二德以五忍
六卽簡其譌濫直至圓滿妙覺究竟之位如
入此錄中智眼明淨圓修圓解雙照雙遮二
鳥倶遊不墮徧見一義不動分別了然如懸
鏡高堂無心虛照萬像斯鑑不簡姸媸以絕
常無常之靜心照常無常之圓理遮照無滯
破立同時卽非常非無常而常而無常常與
無常唯論眞性一一之性性攝無邊淨名經
云畢竟不生不滅是無常義遠大師云實相
理窮名爲畢竟體寂無爲名不生滅此不生
滅是彼無常眞實性故名無常義肇法師云
畢竟者決定之詞也小乘觀法以生滅爲無
常義大乘之士以不生滅爲無常義無常名
同而幽致殊絕其道虛微故非常情之所能
測妙得其旨其唯淨名乎遣常故言無常非
謂有無常無常與常倶無故云畢竟不生不
滅是無常義又非常者性徹相故非無常者
相徹性故如庵提遮女經云生滅與不生滅

宗鏡九十卷十二張功交絡
而釋經中荅文殊師利言若知諸法畢竟生
滅變易無定如幻相而能隨其所宜有所說
者是爲常義以諸法生不自得生滅不自得
滅故云何無常謂若知諸法畢竟不生不滅
隨如是相而能隨其所宜而有所說是無常
義以諸法自在變易無定明不自得隨如是
知說者爲常義也釋曰此意正顯性相交徹
二義相成生滅相盡無常卽常故不生不滅
是無常義隨緣變易常卽無常則生滅是常
義也又性卽相故不生不滅是無常義相卽
性故生滅是常義互奪則雙非互成則雙立
雙樹中閒入涅槃者卽斯意矣常無常旣爾
我樂淨等乃至一切諸法皆然卽處處而入
大涅槃非獨雙林之下若不了此旨悉墮邊
邪卽塵塵而盡成生死豈止閒浮之中若入
宗鏡卽一切法趣無常無常攝法無辵義理
無盡方眞無常摠收諸義以爲一致問涅
槃三德眞如一心果上因中收盡無邊義理
豈唯十種三法乃至無盡法門息化凝神究
竟指歸何法荅摠別指歸還卽指歸三德
秘藏如止觀指歸者大涅槃經云安置諸子
秘密藏中我亦不乆自住其中是名摠相指
歸別相者身有三種一色身二法門身三實
相身若息化論歸者色身歸解脫法門身歸
般若實相身歸法身復次三法非三非一不
可思議所以者何若謂法身眞法身者非法
身也當知法身亦身非身非身非非身住首
楞嚴經云種種示現作衆色像故名爲身所
作辦巳歸於解脫智慧照了諸色非色故名
非身所作辦已歸於般若實相之身非

@@宗鏡九十卷十三張功
色像身非法門身是故非身非非身所作辦
已歸於法身達此三身無一異相是名爲歸
說此三身無一異相是名爲指倶入秘藏故
言指歸當知般若亦知非知非知非不知道
種智般若徧知於俗故名爲知所作辦巳歸
於解脫一切智般若徧知於眞故名爲非知
所作辦已歸於般若若一切種智般若徧知
於中故名非知非不知所作辦已歸於法身
達三般若無一異相是名爲歸說三般若無
一異相名爲指倶入秘藏名指歸當知解脫
亦脫非脫非脫非非脫方便淨解脫調伏衆
生不爲所染名脫所作已辦歸於解脫圓淨
解脫不見衆生及解脫相故名非脫所作辦
已歸於般若性淨解脫則非脫非非脫所作
辦已歸於法身若達若說如此三脫非一異
相倶入秘密藏故名爲指歸當知種種相種
種說種種神力一一皆入秘密藏中何等是
指歸指歸何處誰是指歸言語道斷心行處
滅永寂如空是名指歸故知能化所化無盡
法門未有一法不指歸宗鏡所以普智禪師
云佛道皆因何法成悟心無體蕩無明莫怕
落空沉斷見萬法皆從此處生
宗鏡錄卷第九十功
音義
楫<卽葉反舟丨也>碎<蘇對反細破也>警<居影反寤也>抉<於決反抉出也>鎞
<邊奚反丨釵也>沃<烏酷反>憲<許建反法也>耘<王分反耨耘也>沓<徒合反重>
<也>駛<踈吏反速也>積<子智反草名>嫽<落蕭反相嫽虛又力弔反嫽戾性自>
<是>譌<五戈反謬也>鑑<古銜反>絡<盧各反絲也>䴬<音弋>
戊申歲分司大藏都監開板

@@宗鏡錄卷第九十一茂
慧日永明寺主智覺禪師延壽集
夫凡聖之道同一法身彼此倶亡物我咸絕
則心内無得身外無餘如何起應化之身攝
機冝之衆荅只爲衆生不了自他唯心橫
生彼此若自達眞空則諸佛終不出世菩薩
亦無功夫古德問云若言目他倶是自心現
離心無實我人者諸佛亦見有衆生豈可有
妄心未盡耶荅諸佛見有衆生倶是緣生幻
有不知謂實有我所以造業受報枉有輪迴
此由無實我感諸佛慈悲若實有我非是妄
有者諸佛何故妄救衆生以我實有不可救
故今爲救者定知無我妄計有也故知衆生
不離佛界迷不覺知華嚴經頌云佛身非是
化亦復非非化於無化法中示有變化形古
釋云此則依眞起化眞化各有二義初眞中
二者一不變義雖化而常湛然則佛身非是
化也二隨緣義謂不守自性無不現時則亦
復非非化也化中二者一無體卽空義謂攬
緣無性故則於無化法中也二從緣幻有義
則示有變化形也以隨緣幻有不異不變體
空是故現化紛然未嘗不寂眞性湛然未曾
不化若不達此理自尙未度焉能化他又以
無緣慈如石吸鐵豈分能所之化以同體悲
猶若虛空誰見自他之身故先德云窮源莫
二執迹多端謂若據本以討源則千途無異
轍若三江之浩渺並源出於岷山也乃窮源
莫二若執迹多端則據末以適本不知多端
是應迹耳故光明覺品頌云一身爲無量無
量復爲一了知諸世閒現形徧一切此身無

宗鏡九十一卷苐二張茂所
從亦無所積聚衆生分別故見佛種種身卽
其義也但是一法身義分二三四五乃至十
身且如說五身者叡公維摩疏釋云所謂法
性生身亦言功德法身變化法身實相法身
虛空法身詳而辯之一法身也何者言其生
則本之法性故曰法性生身推其因則是功
德所成故言功德法身就其應則無感不形
則是變化法身稱其大則彌綸虛空所謂虛
空法身語其妙則無相無爲故曰實相法身
故知一體不動名逐緣分矣故云同時異處
決是多身而是一身全現故非多矣其猶一
月一刹那中百川齊現皆卽一卽多又普現
故非一一月故非多如智幢菩薩偈云譬如
淨滿月普現一切水影像雖無量本月未曾
二是也又經頌云如來清淨妙法身一切三
界無倫疋以出世閒言語道其性非有非無
故雖無所依無不往雖無不至而不去如空
中劃夢所見當於佛體如是觀由非眞非應
非一非多故不可作眞應一多等思也故光
明覺品頌云佛身無生超戲論非是藴處差
別法故難思也又云皆是自他相作之身能
所共成之化自他相作者如華嚴經云此菩
薩能隨衆生心之所樂能以自身作國土身
衆生身業報身聲聞身緣覺身菩薩身如來
身法身智身虛空身此卽自作他也又隨衆
生心之所樂能以衆生身作自身卽他作自
也能所共成者若無所化之機則無能化之
跡又若無所應之身亦無能感之事自他能
所非一非異緣起相由成茲密旨然緣起相
由者皆是自心爲緣終無心外法能與心

@@宗鏡九十一卷苐三張茂
爲緣所以古德云十方諸佛皆我本師海印
頓現且法華分身有多淨土如來何不指巳
淨土而令別往㢱陀妙喜思之故知賢首彌
陀等佛皆本師矣復何怪哉言賢首者卽壽
量品中過百萬阿僧祗刹最後勝蓮華世界
之如來也經中偈云或見蓮華勝妙刹賢首
如來住其中若此不是歎本師者說他如來
在他國土爲何用耶且如揔持敎中亦說三
十七尊皆遮那一佛所現謂毗盧遮那如來
内心證自受用成於五智從四智流出四如
來謂大圓鏡智流出東方阿閦如來平等性
智流出南方寶生如來妙觀察智流出西方
無量壽如來成所作智流出北方不空成就
如來法界清淨智卽自當毗盧遮那如來又
問若依此義豈不違於平等意趣若言卽我
者依於平等意趣而說非卽我身如何皆說
爲本師耶荅平等之言乃是一義唯識尙說
一切衆生中有屬多佛多佛共化以爲一佛
若屬一佛佛能示現以爲多身十方如來一
一皆爾今正一佛能爲多身依此而讃本師
耳如華嚴不思議解脫境界品頌云佛智通
達淨無礙刹那普了三世法皆從心識因緣
現生滅無常無自性於一刹中成正覺一切
刹處悉亦然一切人一一亦爾隨衆生心而
示現大乘千鉢大敎王經云如是一切諸佛
敎化方便法智我皆集在一心中同金剛菩
提聖性三摩地故金光明最勝王經云譬如
日月無有分別亦如水鏡無有分別光明亦
無分別三種和合得有影生如是法如如如
如智亦無分別以願自在故衆生有感現應

@@宗鏡九十一卷苐四張茂化
身如日月影和合出現如來者無去無來故
云往應羣機而不去恒歸寂滅而不來何者
依體起用故是去以卽體之用故不去應機
現前合是來以應不離體如月之影故不來
又往應合故是去應無應相故不去恒歸寂
滅合是來滅不可得故不來乃至一切法皆
無來去如經偈云一切法無來是故無有生
然於無生法中現起悲化所以大丈夫論云
菩薩思惟一切衆生能爲我作端嚴業不使
一衆生作不端嚴意菩薩作是思惟言利他
者求他人之相都不可得都如自巳又云菩
薩思惟使我悲猶如虛空一切山河樹木飛
鳥走獸皆依空住一切衆生一切時皆入我
悲中斯則以同體之大悲何生而不度起平
等之大慧何道而不成如華嚴論云無盡功
德藏迴向者此位明禪與智冥智與悲會以
無盡虛空爲一道場以無盡衆生無明行相
而爲佛事身恒承事無盡諸佛而徧周法界
化無盡衆生揔成佛身表裡相亡始終都盡
徧知諸法不壞無心無盡功德藏品云於一
毛孔見阿僧祗諸佛出興於世得入法無盡
藏者明心性本無大小繫盡身爲智影國土
亦然智淨影明大小相入如因陀羅綂境界
喻是也經云以佛智力觀一切法悉入一法
者明萬境雖多皆一心而起心亡境滅萬境
皆虛如淨水中衆影也水亡影滅此約破有
成無說又以境約智生智虛境幻多相相入
不離一虛幻不異虛虛不異幻幻虛無二一
異揔虛此約以智幻虛自在無礙門說此皆
借法況說如實所知唯亡思者智會其智

宗鏡九十一卷苐五張茂會
者方可用而常眞不惑心境以大願力隨智
幻生等衆生數身如應攝化故名無盡功德
藏又云法雲地菩薩隨心念力廣大微細自
他相入一多大小互㕘神通德用自在皆隨
自心念所成故如一切衆生作用境界皆是
自心執業所成人天地獄畜生餓鬼善惡等
報果一依心造如此十地菩薩以無作法身
大智之力隨所心念莫不十方一時自在皆
悉知見以普光明智爲體爲智體無依稱性
徧周法界與虛空量等周滿十方世界以無
性智大用隨念以不忘失智隨念皆成以具
揔別智揔別同異成壞倶作以廣狹大小自
在智化通無礙以與一切衆生同體智能變
一切衆生境界純爲淨土之刹以自他無二
智一身而作多身多身而作一身以法身無
大小離量之智能以毛孔廣容佛刹以等虛
空無邊無方之智而一念現生滿十方而無
去來以如響智而能響應對現等衆生應形
以是具足圓滿福德智而恒居妙刹常與一
切衆生同居若非聖所加持力而衆生不見
又問曰云何見佛出興荅曰當見自身無身
無心無出無沒無内無外不動不寂無思無
求世及出世都無住處無心所法無心心法
心法無依性無始末以無依住智說如斯法
敎化衆生皆令悟入是名見佛出興如光明
覺品文殊師利頌云世及出世見一切皆超
越而能善知法當成大光耀若於一切智發
生迴向心見心無所生當獲大名稱衆生無
所生亦復無有壞若得如是知當成無上道又
大乘大集經云佛告賢護如火未生或時

@@宗鏡九十一卷苐六張茂
有人發如是言我於今日先滅是火賢護於
意云何彼人是語爲誠實不賢護荅言不也
世尊佛告賢護如是諸法從本以來畢竟無
得云何於今乃作斯說我能證知一切諸法
我能了達一切諸法我能覺悟一切諸法我
能度脫一切衆生於生死中此非正言所以
者何彼法界中本無諸法亦無衆生云何言
度但世諦中因緣度耳故知心外無法何所
得耶佛身無爲但隨緣現如肇論云放光云
佛如虛空無去無來應緣而現無有方所然
則聖人之在天下也寂寞虛無無執無竸導
而弗先感而後應譬猶幽谷之響明鏡之像
對之不知其所以來隨之罔識其所以往怳
焉而有惚焉而亡動而逾寂隱而彌彰出幽
入冥變化無常其爲稱也因應而作顯迹爲
生息迹爲滅生名有餘滅名無餘然則有無
之稱本乎無名無名之道于何不名是以聖
人居方而方止圓而圓在天而天處人而人
原夫能天能人者豈天人之所能哉果以非
天非人故能天能人耳是以明鏡無形能現
萬形聖人無心能應萬心隱不韜光顯不現
迹故論云聖人寂怕無非隱顯同原存不爲
有亡不爲無何者佛言語無生不生雖生不
生無形不形雖形不形問如來法身卽眞
心性如來報身依眞而起若如來化身還有
心否荅若約體亦不離若約事卽分如深
密經云曼殊室利菩薩復白佛言世尊如來
化身當言有心爲無心耶佛告曼殊室利菩
薩曰善男子非是有心亦非無心何以故無
自依心故有依他心故問經云菩薩關閉

@@宗鏡九十一卷苐七張
茂一切諸惡趣門者夫一切衆生隨自心業
各受苦報所以經偈云假使百千劫所作業
不亡因緣會遇時果報還自受云何菩薩能
關一切惡趣門荅只約自心常開六識門
何曾暫閉日夜計校緣想一切不善事徧諸
境界念念恒造生死地獄經云集起心想名
爲地獄若能觀自心識性無所有卽是開善
趣門若不起心想卽是閉惡趣門若得自在
智現前卽現身生五道入地獄餓鬼畜生等
界救苦衆生故禪門中立無念爲宗以爲要
學故經偈云勤念於無念佛法不難得何謂
不難得以無念故萬境不生當處解脫若有
念起非獨開惡趣之門二十五有一時倶現
故知萬質皆從念異十二之類縱橫千差盡
逐想生八萬之門競起如信心銘云眼若不
睡諸夢自除心若不異萬法一如以諸法無
體從自心生心若不生外境常寂故云萬法
本閑而人自閙所以肇論云是以聖人乘眞
心以履順則無滯而不通審一氣以觀化故
所遇而順適無滯而不通故能渾雜致純所
遇而順適則觸物而一如此則萬象雖殊而
不能自異不能自異故知象非眞象象非眞
象則雖象而非象然則物我同根是非一氣
潛微幽隱殆非羣情之所盡故知乘一心而
履踐則何徃而不眞如禀一氣而化行則何
物而不順如莊子云天地一氣而能萬化老
子云天得一以清地得一以寧神得一以靈
萬物得一以生故聖人以一眞心而觀萬境
則所遇而順適觸物而冥一矣是知諸法無
體緣假相依似有差殊不能自異何者長無
長

宗鏡九十一卷苐八張茂相
且自不言我長短無短相亦自不言我短皆
是隨念計度分別徧計執著情生則知萬物
本虛卽象而無象也問如上所說衆生自
心造業自受苦報又云何說代一切衆生苦
荅約古德釋代苦有七意一起悲意樂事
未必能二修諸苦行能與物爲増上緣卽名
代苦三留惑潤生受有苦身爲物說法令不
造惡因亡果喪卽名代苦四若見衆生造無
閒業當受大苦無畏方便要須斷命自墮地
獄令彼脫苦五由初發心常處惡道乃至飢
世身爲大魚卽名爲代六大願與苦皆同眞
性今以卽眞之大願潜時卽眞之苦七法界
爲身自他無異衆生受苦卽是菩薩初唯意
樂次二爲緣次二實代後二理觀然約有緣
方能代耳還原觀云普代衆生受苦德者謂
菩薩修諸行法不爲自身但欲廣益羣生怨
親平等普令斷惡備修萬行速證菩提又是
菩薩本行菩薩道時大悲大願以身爲質於
三惡趣救贖一切受苦衆生要令得樂盡未
來際心無退屈不於衆生希望毛髮報恩之
心也經頌云廣大悲雲徧一切捨身無量等
刹塵以昔劫海修諸行令此世界無諸垢謂
衆生妄執念念遷流名之爲苦菩薩敎令了
藴空寂自性本空故言離苦問曰衆生無邊
苦業亦無邊云何菩薩而能代受荅曰菩薩
代衆生受苦者由大悲方便力故但以衆生
妄執不了業體從妄而生無由出苦菩薩敎
令修行止觀兩門心無暫替因亡果喪苦無
由生但令不入三塗名爲代衆生受苦也是
以三界生死之苦者皆是衆生妄受以不

@@宗鏡九十一卷苐九張茂
了根塵無性本末常空於畢竟無中執成究
竟之有因茲貪取結業受生於無量劫來受
輪迴苦無明所罩莫省莫知菩薩於是垂大
悲心愍茲顚倒說性空之法藥破情有之病
根則達苦無生不造惡業知諸受互起能破
惑因妄受之苦旣空對治之樂自絕所以先
德云苦是樂樂是苦只箇修行斷門戶亦無
苦亦無樂本來自性無繩索以茲妙悟入一
際門逐得人法倶空不爲心境所縛常處解
脫永出苦源豈非代若乎又經云說法是大
神變能令卽凡成聖變禍爲祥於地獄火輪
之中踊淨刹蓮臺之上豈非神變耶問一
切境界因心分別若有分別卽屬無明故云
無心分別一切法正有心分別一切法邪諸
佛如來巳斷無明無有心相云何能知眞俗
差別之境名一切種智荅以法無自體故
卽分別無分別以體不礙緣故無分別卽分
別如起信論云自體顯照故名爲覺者謂有
難言若無別體何能普現衆生心行故荅云
自體顯現如珠有光自照珠體珠體喻心光
喻於智心之體性卽諸法性照諸法時是自
照耳故論文甚分明然論中問曰虛空無邊
故世界無邊世界無邊故衆生無邊衆生無
邊故心行差別亦復無邊如是境界不可分
劑難知難解若無明斷無有心想云何能了
名一切種智荅曰一切境界本來一心離於
想念以衆生妄見境界故心有分劑以妄起
想念不稱法性故不能決了諸佛如來離於
見想無所不徧心眞實故卽是諸法之性自
體顯照一切妄法有大智用無量方便隨諸

@@
宗鏡九十一卷苐十張茂衆生所應得解皆
能開示種種法義是故得名一切種智釋云
心眞實故則是諸法之性佛心離想體一心
原離妄想故名心眞實體一心故爲諸法性
是則佛心爲諸妄法之體一切妄法皆是佛
一心相相現於自體自體照其相如是了知
有何爲難故能自體顯照一切妄法是謂無
所見故無所不見之由也鈔云以内迷眞理
識外見塵故於如量之境不能隨順種種知
也如人動目天地傾搖故不能如實知也是知
心海波停萬像齊
鑑澄潭浪起諸境皆昏
宗鏡
錄卷第九十一茂音義吸<許及反>渺<亡沼反>岷<武中反>叡<以芮反聖也>
劃<胡麦反計策也>怳<許昉反怳惚也>惚<呼骨反>怕<普伯反憺怕靜也>殆
<徒亥反危近也>贖<時
祝反>罩<陟敎反>戊申
歲分司大藏都監開板

宗鏡錄卷第九十二茂
慧日永明寺主智覺禪師延壽集
夫約世諦門中凡聖夭絕凡夫心外立法妄
執見聞聖人旣了一心云何同凡知見
荅聖雖知見常了物虛如同幻生無有執著
如大涅槃經云迦葉菩薩白佛言世尊若以
因此煩惱之想生於倒想一切聖人實有倒
想而無煩惱是義云何佛言善男子云何聖
人而有倒想迦葉菩薩言世尊一切聖人生
作牛想亦說是牛馬作馬想亦說是馬男女
大小舎宅車乘去來亦爾是名倒想善男子
一切凡夫有二種想一者世流布想二者著
想一切聖人唯有世流布想無有著想一切
凡夫惡覺觀故於世流布生於著想一切聖
人善覺觀故於世流布不生著想是故凡夫
名爲倒想聖人雖知不名倒想又以境本自
空何須壞相以心靈自照豈假緣生不同凡
夫能所情執知見故肇論云夫有所知則有
所不知以聖心無知故無所不知不知之知
乃曰一切知故經云聖心無知無所不知信
矣是以聖人虛其心而實其照終日知而未
嘗知也如止水鑑影豈立能所之心則境智
倶空何有覺知之想楞伽經云佛告大慧爲
世閒以彼惑亂諸聖亦現而非顚倒大慧如
舂時燄火輪垂髮亁闥婆城幻夢鏡像世閒
顚倒非明智也然非不現釋曰上七喻者明
境卽是一而見有殊然聖人用彼惑亂之境
一同凡現色等諸塵以聖人無念著故而非
顚倒然聖人非不見彼惑亂法見時正同水
月鏡像龍樹菩薩云日光著塵微風吹之曠

@@宗鏡九十二卷苐二張茂野中
轉名之爲燄愚夫見云謂之野馬渴人見之
以爲流水業報亦爾煩惱日光熱諸行塵邪
憶念風於生死曠野中吹之令轉妄見爲人
爲鬼爲男爲女渴愛染著耽湎無已不近聖
法無由識之夫火日外朗水鏡内照光在上
爲影光在下爲像像以明傳而像現於水形
以日映而光隔爲影二物雖虛而所待妄有
妄有雖空而狂惑見之見之以不狂則形與
影一像與形同世法亦爾衆緣所起起者之
有與所起之緣倶爲空物無一異也而人以
虛妄風病顚倒故不應見而見不應聞而聞
若得大慧之明則風狂心息無此見也又般
若無知者不同木石不是有知者非同情想
古德云佛見無我不是無知但是不知知不
見見以知是不知知故卽無心而不知見是
不見見故無色而不見無色而不見故由不
見見也無心而不知故以不知知也如淨名
經云所見色與盲等者崇福疏云譬如五指
塗空空無像現不以空無像現便言指不塗
空豈以五指塗空便欲令空中像現事亦不
然不妨熾然塗空空中元無像現豈以眼根
見色便令如盲豈以眼根如盲而便都無所
見不妨滿眼見色了色本自性空雖然見色
之時元來與盲無異但息自分別心非除法
也法本自空無所除也又所聞聲與響等者
豈是不聞但一切聲皆如谷響無執受分別
也所以滿眼見色滿耳聞聲不隨不壞了聲
色之正性故何者若隨聲色之門卽墮凡夫
之執分別姸醜之相深著愛憎領受毁讃之
音妄生欣猒若壞聲色之相卽同小乘

@@宗鏡九十二卷苐三張茂之心
則有三過一色等性空無可壞故若壞方空
非本空故二由空卽眞同法性故若壞方眞
事在理外故三由卽空不待壞故壞則斷滅
是以如來五眼洞照無辵豈同凡夫生盲二
乘眇目都無見耶但不隨不壞離二見之邊
邪非有非空契一心之中理則逢緣無礙觸
境無生矣是以萬物本虛從心見實因想念
而執無執有墮惑亂之門以取著而成幻成
狂受雜染之報若能反照唯心大智鑑窮實
相眞原則幻夢頓惺影像倶寂然後以不二
相洞見十方用一心門統收萬彙則見無所
見衆相參天聞無所聞羣音揭地如此了達
心虛境空則入大揔持門紹佛乘種性楞伽
經云謂覺自心現量外性非性不妄想相起
佛乘種性若迷外法以心取心則成業幻之
門續衆生種性首楞嚴經偈云自心取自心
非幻成幻法不取無非幻非幻尙不生幻法
從何立故知一切染淨諸法皆從取生是以
云取我是垢不取我是淨若無能取所取之
心亦無是幻非幻之法非幻實法尙乃不生
幻起虛蹤憑何建立又如心外見法盡成相
待以無體無力緣假相依故所以楞伽經偈
云以有故有無以無故有有若無不應受若
有不應想若開方便或說有治無說無破有
卽無所礙如十地毗婆沙論偈云若用有與
無亦遮亦應聽雖言心不著是則無有過若
約正宗則有無雙泯故大智度論云佛有不
言無無不言有但說諸法實相譬如日光不
作高下平等一照佛亦如是非令有作無非
令無作有是知若迷大旨則見有無如

宗鏡九十二卷苐四張茂涅槃
論云無名曰有無之數誠巳法無不該現無
不統然其所統俗諦而矣經曰眞諦何也涅
槃道是俗諦何耶有無法是何者有者有於
無無者無於有有無所以稱有無有所以稱
無然則有生於無無生於有離有無無離無
無有有無相生其猶高下相傾有高必有下
有下必有高矣然則有無雖殊倶夫免于有
此乃言像之所以形是非之所以生豈足以
統夫幽極而擬夫神道者乎是以論稱出有
無者良以有無之數止乎六境之内六境之
内非涅槃之宅故借出以祛之耳庶希道之
流髣髴幽途託情絕或得意忘言體其非有
非無耳豈曰有無之外別有妙道而可稱哉
經曰三無爲者蓋是羣生紛擾生于篤患篤
患之尤莫先於有絕有之稱莫先於無故借
無以明其非有明其非有非謂無也有名曰
論旨云涅槃旣不出有無又不在有無不在
有無則不可於有無得之矣不出有無則不
可離有無求之矣求之無所便應都無然復
不無其道其道不無則幽途可尋所以千聖
同轍未嘗虛返者也其道旣存而曰不出不
在必有異旨可得聞乎無名曰夫言由名起
名以相生相因可相無相無名無名無說無
說無聞經云涅槃非法非非法無聞無說非
心所知吾何敢言之而子欲聞之耶雖然善
吉有言衆若能以無心而受無聽而聽者吾
當以無言言之庶述其道亦可以言淨名曰
不離煩惱而得涅槃天女曰不出魔界而入
佛界然則玄道在於妙悟妙悟在於卽眞卽
眞則有無齊觀有無齊觀則彼已莫二

@@宗鏡九十二卷苐五張茂所
以天地與我同根萬物與我一體同我則非
復有無異我則乖於會通所以不出不在而
道存乎其閒矣何者夫至人虛心冥照理無
不統懷六合於胸中而靈鑑有餘鏡萬像於
方寸而其神常虛至能拔玄根於未始卽羣
動以靜心恬澹淵默妙契自然所以處有不
有居無不無居無不無故不無於無處有不
有故不有於有故能不出有無而不在有無
者也然則法無有無之相聖無有無之知聖
無有無之知則無心於内法無有無之相則
無數於外於外無數於内無心此彼寂滅物
我冥一怕爾無眹乃曰涅槃涅槃若此啚度
絕矣豈容責之於有無之内又可徵之於有
無之外耶釋曰玄道在於妙悟妙悟在於卽
眞者夫幽玄之道無名無相淺近之情知莫
及麤浮之意解難量唯當妙悟之時方省斯
旨得其旨故實不思議心境融通如同神變
指法界於掌内收萬像於目前如鏡照空含
一時平現旣無前後亦絕中閒妙旨煥然言
思絕矣可謂妙悟可謂卽眞則有無齊觀彼
已莫二不出不在其道在茲乎問六塵境
界但依妄念而有差別若無念之人還見一
切境界不荅妄念執有前塵作實知解妙
性不通逐成差別若無念之人非是離念但
是卽念無念念無異相雖有見聞皆如幻化
又一念頓圓常見十法界萬法中道之理古
德問云若言念唯無念豈得揔不聞不見人
畜聲色等耶荅恒聞見以聞見卽不聞見故
何者以但聞見聲色等法卽是眼耳等識見
聞也知是畜等色聲自是意識分別也然

@@宗鏡九十二卷苐六張茂
眼等識見聞性無別但稱色等法得更無異
緣也意識妄有了知無體所知如幻也故云
所見色與盲等又觀彼色聲等法從緣生緣
無作者自性不有故非人畜等也又人畜等
由名相起名相非彼卽妄除也卽此但由見
聞等故卽無念心非謂盲聾人一念無念也
如說聞不聞見不見等是也故經云常求無
念實相智慧等是也又但就緣起名見求緣
見實不生此見乃名眞見何以故無見之見
照法界故所以寶藏論云無眼無耳謂之離
有見有聞謂之微無我無造謂之離有通有
達謂之微又離者涅槃微者般若般若故頓
興大用涅槃故寂滅無餘無餘故煩惱永盡
大用故聖化無窮若人不達離微者雖復苦
行頭陀遠離塵境斷貪恚癡法忍成就經無
量劫數終不入眞實何以故依止所行故心
有所得不離顚倒夢想惡覺諸見若復有人
體解離微者雖復近有妄想習氣及見煩惱
數數覺知離微之義此人不久卽入眞實無
上道也何以故了正見根本也釋曰離微者
萬法之體用也離者卽體經中云自性離故
亦云自性空故斯乃無名無相非見非聞通
凡聖之體爲眞俗之原思益經云知離名爲
法卽諸佛所師所謂法也微者卽用有見有
聞能通能達以微者妙也於無見中有見於
無聞中有聞斯乃不思議之法微妙難知唯
佛能覺思益經云知法名爲佛離微不二體
用和融名之爲僧則一體三寶常現世閒有
佛無佛性相常住卽正見之本眞實之門矣
故聖人照體是無約用爲有此有不有卽有

宗鏡九十二卷苐七張茂
以辯於無當無非無卽無以辯於有有而不
有是妙有無而不無是眞無故眞無是涅槃
之體如太虛不雜於五色猶明鏡不合於萬
像故稱離也妙有是般若之用於不二法内
現妙神通向無作門中興大佛事故稱微也
是以凡夫不達離微故常被内結所縛外塵
所羈外道卽執作斷常二乘逐證爲生滅若
不入宗鏡中難究離微之妙旨矣問無明
違理自性差別者其事可然本覺淨法云何
復說恒沙差別功德荅由對治彼染法差
別故成始覺萬德差別也起信論云對業識
等差別染法故說本覺恒沙性德如是染淨
皆是眞如隨緣顯現似而無體染法尙空淨
法何有淨名經云見垢賓性卽無淨相又所
言淨者對垢得名因客塵煩惱不染而染穢
汙眞性稱之爲垢因始覺般若不淨而淨開
悟本心名之爲淨是以眞如一心湛然不動
名義唯客垢淨本空祖師云性本清淨淨無
淨相方見我心華嚴經頌云若有知如來體
相無所有修習得明了是人疾作佛故經云
一切衆生無始巳來常入涅槃菩提非可修
相非可生相畢竟無得無有色相而可得見
見色相者當知皆是隨染幻用非是智色不
空之相以智相不可得故釋云隨染幻用者
無流法也染幻性自差別者是無明法也以
彼無明迷平等理是故其性自差別諸無流
法順平等性空論其性卽無差別但隨染法
差別相故說無流有差別耳又若能觀心性
法爾顯性起功德是無盡法門非論差別如
無盡意菩薩經云云何菩薩觀心念處乃至

@@宗鏡九十二卷苐八張茂我今
當勤修集莊嚴不離心性云何心性云何莊
嚴心性者猶如幻化無主無作無有施設莊
嚴者所作布施悉以迴向嚴淨佛土乃至以
一念智成阿耨多羅三藐三菩提舎利弗是
名菩薩正心念處而不可盡釋曰心雖性空
能成萬行了之而頓圓正覺修之而廣備莊
嚴故云體性雖空能成法則又云以有空義
故一切法得成若離此眞空之門無有一法
建立則菩薩行廢佛道不成如不依風輪世
界隳壞問一切衆生無始無明種子堅牢
現行濃厚云何一念而得頓除荅根隨結
使體性本空愚夫不了自生纏縛若明佛知
見開悟本心更有何塵境而能障礙乎寶積
經云佛言譬如燃燈一切黑闇皆自無有無
所從來去無所至非東方來去亦不至南西
北方四維上下不從彼來去亦不至而此燈
明無有是念我能滅闇但因燈明法自無闇
明闇倶空無作無取如是迦葉實智慧生無
智便滅智與無智二相倶空無作無取迦葉
譬如千歲冥室未曾見明若燃燈時於意云
何闇寧有念我久住此不欲去耶不也世尊
若燃燈時是闇無力而不欲去必當磨滅如
是迢葉百千萬劫久習結業以一實觀卽皆
消滅其燈明者聖智慧是其黑闇者諸結業
是所言一實觀者卽是唯心眞如實觀離心
之外盡成虛幻故稱一實境界亦云實相實
地實際實法乃至名佛知見聖智慧等以此
一心法治煩惱病如熱疾得汙無有不應手
差者出要之道唯在茲乎如大智度論云爾
時菩薩照明菩薩道其心安隱自念我

@@宗鏡九十二卷苐九張茂
但斷著心道自然至知是事巳念衆生深著
世閒而畢竟空亦空無性無有住處衆生難
可信受爲令衆生信受是法故學一切法修
行生起是度衆生方便法觀衆生心行所起
知好何法念何事何所志願觀時悉知衆生
所著處皆是虛誑顚倒憶想分別故著無有
根本實事爾時菩薩大歡喜作是念衆生易
度耳所以者何衆生所著皆是虛誑無實譬
如人有一子喜不淨中戲聚土爲穀以草木
爲鳥獸而生愛著人有奪者瞋恚啼哭其父
知巳此子今雖愛著此事易離耳小大自休
何以故此物非眞故菩薩亦如是觀衆生愛
著不淨臭身及五欲是無常種種苦因知是
衆生得信等五善根成就時卽能捨離若小
兒所著實是眞物雖復年至百歲著之轉深
不可得捨若衆生所著物定實有者雖得信
等五根著之轉深亦不能離以諸法皆空虛
誑不實故得無漏清淨智慧眼時卽能遠離
所著大自慚愧譬如狂病所作非法惺悟之
後羞慙無顏菩薩知衆生易度已安住般若
中以方便力敎化衆生是以如來密藏經云
若人父爲緣覺而害盜三寶物母爲羅漢而
汙不實事謗佛兩舌閒賢聖惡口罵聖人壞
亂求法者五逆初業之瞋奪持戒人物之貪
邊見之癡是爲十惡者若能知如來說因緣
法無我人衆生壽命無生無滅無染無著本
性清淨又於一切法知本性清淨解知信入
者我不說是人趣向地獄及諸惡道果何以
故法無積聚法無集惱一切法不生不住因
緣知合而得生起起已還滅若心生巳滅一

宗鏡九十二卷苐十張茂
切結使亦生已滅如是解無犯處若有犯有
住無有是處台敎釋云此經具指四菩提心
若知如來說因緣法卽指初敎菩提心若無
生無滅指第二通敎菩提心若本性清淨指
第三別敎菩提心若於一切法知本性清淨
指第四圓敎菩提心初菩提心巳能除重重
十惡況第二第三第四菩提心耶行者聞此
勝妙功德當自慶幸如闇處伊蘭得光明栴
檀故知見佛罪滅如阿闍世王之深愆得道
業亡若鴦崛摩羅之重罪但了無人無我緣
生性空無我則無能受罪之人性空又無所
受罪之法人法倶寂罪垢何生以心生罪生
心滅罪滅故若能如是信入諦了圓明猶伊
蘭之林布栴檀之香氣若積闇之室耀桂燼
之光明能悟此心功力無量纔入宗鏡業海
頓枯如風吹雲似湯沃雪猶燈破闇若火焚
薪如密嚴經頌云如火燎長楚須臾作灰燼
智火焚業薪當知亦如是又如燈破闇一念
盡無餘諸業習闇冥無始之熏聚牟尼智燈
起刹那皆頓滅所以大涅槃經云有智慧時
則無煩惱故云夫免三塗惡業者要須離有
無二相證解一心方得解脫也是知迷從自
心迷悟還自心悟迷悟無性但任緣興如華
嚴論問云一切衆生本有不動智何故不應
眞常何故隨染荅一切衆生以此智故而生
三界者爲智無性不能自知是智非智善惡
苦樂等法爲智體無性但隨緣現如空中響
應物成音無性之智但應緣分別以分別故
癡愛隨起因癡愛故卽我所病生有我所故
自他執業便起因執取故号曰末那執取

@@宗鏡九十二卷苐十一張茂不斷
名之爲識因識種子生死相續以生死故衆
苦無量以苦無量方求不苦之道迷不知苦
者不能發心知苦求眞者還是本智會苦緣
故方能知苦不會苦緣不能知苦故知苦緣
故方能發心求無上道有種性菩薩以宿世
先已知苦發信解種强者雖受人天樂果亦
能發心求無上道是故因智隨迷因智隨悟
是故如人因地而倒因地而起正隨迷時名
之爲識正隨悟之時名之爲智在纏名識在
覺名智識之與智本無自名但隨迷悟而立
其名故不可繫常繫斷也此智之與識伹隨
迷悟立名若覓始終如空中求迹如影中求
人如身中求我依住所在終不可得也故新
長短處所之相也如此無明及智無有始終
若得菩提時無明不滅何以故爲本無故更
無有滅若隨無明時不動智亦不滅爲本無
故亦更無滅伹爲隨色聲香所取緣名爲無
明伹爲知苦發心緣名之爲智伹隨緣名之
爲有故體本無也如空中響思之可見是以
若入宗鏡成佛義圓昇降隨緣知衆生無永
沉之義聖凡不隔明諸佛有同體之文問上
所說一心諸法門海爲復是自行權實法化
他權實法荅若說隨自意自行權實則伹
說一心門若隨他意他化權實廣開八萬法
今伹說自行權實本末歸宗台敎六若佛心
中所觀十界十如皆無上相唯是一佛法界
如海揔衆流千車共一轍此卽自行權實若
隨他等意則有九法界十如卽是化他權實
隨他則開隨自則合橫豎周照開合自在雖
開無量無量而一雖合爲一一而無量

@@宗鏡九十二卷十二張茂雖無
量一而非一非無量雖非一非無量而一而
無量問此自他權實二門於正理中決定
耶荅但隨化門無有決定經云無有定法
故号阿耨菩提若執一門皆成外道或定一
相卽是魔王是以一切法權一切法實一切
法亦權亦實一切法非權非實台敎云若一
切法權何所不破如來有所說尙復是權況
復人師若一切法皆實者何所不破唯此一
事實伹一究意道寧得衆多究竟道耶若一
切法亦權亦實復何所不破一切悉有權有
實不得一向權一向實若一切法非權非實
復何所不破何得紛紜强生建立古德云卽
實而權則有而不有卽權而實則無而不無
若雙遮權實卽有無倶非若雙照權實則有
無倶是若非遮非照則是非倶非而遮而照
則是非倶是若是非倶是終日非而不非若
是非俱非終日是而不是若是而不是則非
是非非之非若非而不非則非是是是之是
是則心該色末色徹心原心色一如何非何
是故知心外有法是非競生法外無心取捨
倶喪問此宗鏡錄何敎所攝荅眞唯識
性理無偏圓約見不同略分五敎一小乘敎
唯說六識不知第八頼耶二初敎說有頼耶
生滅亦不言有如來藏三終敎有如來藏生
滅不生滅和合爲頼耶識四頓敎揔無六七
八識等何以故以一心眞實從本已來無有
動念體用無二是故無有妄法可顯五一乘圓
敎說普賢圓明之智不言唯識次第又言佛
子三界虛僞唯一心作亦攝入故此宗則圓
敎所攝乃是如來所說法門之根本以

宗鏡九十二卷十三張茂如來
依此心成佛故此心得爲如來根本之義無
有一法不收無有一理不具如明鏡照物曷
有辵餘若寶印文成更無前後問凡立五
乘之道皆爲運載有心若境識倶亡則無乘
可說今約方便乘理不無此宗究竟何乘所
攝荅於諸乘中一乘所攝亦云最上之乘
出過諸法頂故亦云不思議乘非情識測量
故今所言一乘者卽一心也以運載爲義若
攀緣取境則運入六趣之門若妄想不生運
至一實之地楞伽經云云何得一乘道覺謂
攝所攝妄想如實處不生妄想是名一乘覺
斯則了生死妄卽涅槃眞頓悟一心更無所
趣乃不覺而覺稱爲大覺不來而來名爲如
來所以情塵巳遣人乘卽是眞歸心跡未亡
佛乘猶非究竟何者有心分別一切皆邪無
意攀緣萬途自正是以無乘之乘爲一乘無
敎之敎爲眞敎舉足而便登寶所言下而卽
契無生若未能萬境齊觀一法頓悟逐乃敎
開八敎乘出五乘則寶所程遥豈唯五百無
生路遠何啻三祗論位則天地懸殊校功則
日劫相倍雖登聖位猶爲絕分之人經劫練
磨唯得假名之稱若達斯旨直入無疑當迷
心而見悟心全成覺道卽世智而成眞智靡
易絲毫可謂虛明自照不勞心力矣問旣
有能說必對所機此宗鏡錄當何等機荅當
上上機若巳達者馮佛旨而印可若未入者
假敎理以發明又若圓通之人不俟更述自
覺聖智無說無示眞如妙性無得無聞若闇
昧之者須假助成因敎理而照心卽言詮而
體道若宗明則敎息道顯則言空絕待

@@宗鏡九十二卷十四張茂眞心
境智倶亡矣如是則方入宗鏡深達玄門眞
能聽佛說經親談妙旨可謂得諸法之性徹
一心之原如首楞嚴經云阿難承佛悲救深
誨垂泣叉手而白佛言我雖承佛如是妙音
悟妙明心元所圓滿常住心地而我悟佛現
說法音現以緣心允所瞻仰徒獲此心未敢
認爲本元心地願佛哀愍宣示圓音拔我疑
根歸無上道佛告阿難汝等尙以緣心聽法
此法亦緣非得法性如人以手指月示人彼
人因指當應看月若復觀指以爲月體此人
豈唯亡失月輪亦亡其指何以故以所摽指
爲明月故豈唯亡指亦復不識明之與暗何
以故卽以指體爲月明性明暗二性無所了
故汝亦如是若以分別我說法音爲汝心者
此心自應離分別音有分別性譬如有客寄
宿旋亭暫止便去終不常住而掌亭人都無
所去名爲亭主此亦如是若眞汝心則無所
去云何離聲無分別性斯則豈唯聲分別心
分別我容離諸色相無分別性如是乃至分
別都無非色非空拘舎利等昧爲冥諦離諸
法緣無分別性則汝心性各有所還云何爲
主釋曰阿難言而我悟佛現說法音現以緣
心允所瞻仰徒獲此心未敢認爲本元心地
者阿難尙認緣心聽佛說法音以爲常主眞
心取佛定旨佛言若執因緣心聽只得因緣
法以法隨情變境逐心生故又定緣佛音聲
是自心者若說法聲斷時分別心應滅此心
如客不常住故今時多迷自性本聞伹隨能
所之聞一向徇他聲流轉此聲是對因緣所
生法非眞實有但因聲而立名字因名

@@宗鏡九十二卷十五張茂
字而有詮表若旋復本聞則脫聲塵之境所
脫之境旣虛能脫之名何立則能脫所脫皆
空以强記多聞是識想邊際本非實故若因
聞見性則多聞有助顯之功若背性徇聞則
畜聞成邪思過悞故文殊頌云今此娑婆國
聲論得宣明衆生迷本聞修聲故流轉阿難
縱强記不免落邪思豈非隨所淪旋流獲無
妄阿難汝諦聽我承佛威力宣說金剛王如
幻不思議佛母眞三昧汝聞微塵佛一切秘
密門欲漏不先除畜聞成過悞將聞持佛佛
何不自聞聞聞非自然生因聲有名字旋聞
與聲脫能脫欲誰名一根旣返原六根成解
脫見聞如幻瞖三界若空華聞復瞖根除塵
消覺圓淨故知若耳根歸本原六根皆寂滅
以六根同一心故何者在眼曰見在耳曰聞
若攝用歸根時見聞如幻瞖若攝境歸心時
三界若空華則瞖滅塵消覺圓心淨如是解
者則是因指見月藉敎明宗者了若執指爲
月迷心徇文者如經云如人以手指月示人
彼人因指當應看月若復觀指以爲月體此
人豈唯亡失月輪亦亡其指夫三乘十二分
敎如標月指若能見月了知所標若因敎明
心從言見性者則知言敎如指心性如月眞
悟道者終不滯言實見月人更不存指或看
經聽法之時不一一消歸自巳伹逐文句名身
而轉卽是觀指以爲月體此人豈唯不見自
性亦不辯於敎文指月雙迷敎觀倶失故經
云此人豈唯亡失月輪亦亡其指又旣亡其
指非唯不了自心之眞妄亦乃不識敎之遮
表錯亂顚倒莫辯方隅猶鳥言空如鼠云卽

宗鏡九十二卷十六張茂
似形音響豈合正宗故經云豈唯亡指亦復
不識明之與暗何以故卽以指體爲月明性
明暗二性無所了故所以證道謌云吾早年
來積覺問亦曾討疏尋經論分別名相不知
休入海筭沙徒自困却被如來苦訶責數他
珍寶有何益從來蹭蹬覺虛行多年枉作風
塵客種性邪錯知解不達如來圓頓制二乘
精進勿道心外道聰明無智慧亦愚癡亦小
騃空拳指上生實解執指爲月枉施功根境
法中虛捏怪不見一法卽如來方得名爲觀
自在是以若實眞心不逐他聲而起分別湛
然恒照性自了故如掌亭人都無所去云何
離色離聲無分別性此須得旨親見性時方
知離聲色諸緣性自常住不假前塵所起知
見則悟無始已來皆是執聲爲聞而生顚倒
故文殊頌云旋汝倒聞機反聞聞自性性成
無上道圓通實如是若非色非空都無分別
不見性之人到此之時全歸斷滅便同外道
拘舎離等已眼不開昧爲冥諦以冥寂闇昧
無知以爲至極從此復立二十五諦迷眞實
心成外道種或有禪宗不得旨者法學起空
見人多拂心境倶空執無分別將狂解癡盲
以爲至道然非離因緣求法性滅妄心取眞
心對増上慢人初學之者不可雷同應須甄
別如經云離諸法緣無分別性則汝心性各
有所還云何爲主阿難言若我心性各有所
還則如來說妙明元心云何無還唯垂哀愍
爲我宣說佛告阿難且汝見我見精明元此
見雖非妙精明心如第二月非是月影汝應
諦聽今當示汝無所還地阿難此大講堂洞

@@宗鏡九十二卷十七張茂
開東方日輪昇天則有明耀中夜黑月雲霧
晦暝則復昏暗戶牖之隙則復見通牆宇之
閒則復觀壅分別之處則復見緣頑虛之中
徧是空性鬱火之像則紆昏塵澄霽斂氛又
觀清淨阿難汝咸看此諸變化相吾今各還
本所因處云何本因阿難此諸變化明還日
輪何以故無日不明明因屬日是故還日暗還
黑月通還戶牖壅還牆宇緣還分別頑虛還
空鬱火還塵清明還霽則諸世閒一切所有
不出斯類汝見八種見精明性當欲誰還何
以故若還於明則不明時無復見暗雖明暗
等種種差別見無差別諸可還者自然非汝
不汝還者非汝而誰則知汝心本妙明淨汝
自迷悶喪本受輪於生死中常被漂溺是故
如來名可憐愍故知一切衆生卽今見精明
心非定眞忘昧之則麤明之則妙只於八種
不還之中了了見性常住云何隨境流轉失
本眞常永沒苦輪常漂死海大聖憐愍非不
驚嗟阿難示起疑心寄破情執釋迦微細開
演直指覺原可謂不易凡身頓成聖體現於
生滅顯出圓常宗鏡前後明文一一全證於
此又江西馬祖和尙問亮座主藴何經業對
云講三十本經論師云正講時將什麽講對
云將心講師云心如工技兒意如和技者爭
解講他經對云不可是虛空講也師云却是
虛空講得座主於言下大悟逐下階禮拜驀目
汙流師云者鈍根阿師用禮拜作什麽其座
主却迴本寺語學徒言某一生學業將謂天
下無人敵者今日被開元寺老宿一唾淨盡
我爾許多時皆是誑謼汝遂散學徒一入西

@@
宗鏡九十二卷十八張茂山更無消息又如
有學士問馬祖和尙如水無筋骨能勝萬斛
舟時如何師云我遮裡水亦無舟亦無說什
麽筋骨又學人問龍潭知尙乆嚮龍潭及至
到來爲什麽龍亦不見潭亦不見師云却是
子親到龍潭又俗官王常侍問先洞山和尙
五十二位菩薩中爲甚麽不見妙覺菩薩師
云却是常侍親見所以智者大師一生弘敎
雖廣垂開示唯顯正宗如止觀中云究竟指
歸何處言語道斷心行處滅永寂如空又觀
心論中云復以傷念一家門徒隨逐積年看
心稍乆遂不研覈問心是以不染内法著外
文字偸記注而奔走負經論而浪行何不絕
語置文破一微塵讀大千經卷若能如上聽
法講經提宗問荅方諧祖意稱可
佛心如遇此機可歸宗
鏡宗
鏡錄卷第九十二茂音義耽<丁含反>湎<彌兖反酖湎>眇<亡沼反>彙<云
貴反>揭<居列反>髣<妃兩反>髴<敷勿反>篤<冬毒反厚>恬<徒兼反靜也
>憺<徒敢反安緩也>淵<烏玄反深也>眹<直引反非眹也>隳<許規反毁也>詺
<彌征反>耀<弋笑><反光也>燼<疾刃反燭也>沃<鳥酷反灌也>燎<力照反
照也>啻<施智反不><啻也>騃<五駭反癡也>儡<落猥反>隙<綺㦸反壁孔也>
火<蒲沒反煙起皃也>紆<憶倶反縈紆也>霽<子計反>氛<符分反>鬱<紆
物反>驀<莫白反>謔<許若反>荕<舉欣反荕骨
也>覈<下革反實也>戊
申歲分司大藏都監開板

宗鏡錄卷第九十三慧
日永明寺主智覺禪師延壽集茂
夫宗鏡錄是實相法門若信得何福若毀得
何罪荅此一心實相之門般若甚深之旨
於難信之中或有信者法利無盡唯佛能知
若有毁者謗般若罪過莫大焉現世受殃生
身陷獄何以受報如此廣大以般若是一切
世出世閒凡聖之母猶如大地無物不從地
生或若謗之則謗一切佛地三寶功德如十
法界中一切衆生若昇若沉若愚若智無不
皆從般若中來若不得般若威光實無一塵
可立如般若經云欲尊貴自在乃至欲得菩
提當學般若又云若欲得六根完具當學般
若乃至鬼畜亦要完具以此鬼畜皆從學般
若來故知不信宗鏡無有是處如諸法無行
經云爾時文殊師利言世尊師子吼皷音王
如來滅度之後爾時有菩薩比丘名曰喜根
時爲法師質直端正不壞威儀不捨世法爾
時衆生普皆利根樂聞深論其喜根法師於
衆人前不稱讃少欲知足細行獨處伹敎衆
人諸法實相所謂一切法性卽是貪欲之性
貪欲性卽是諸法性瞋恚性卽是諸法性愚
癡性卽是諸法性其喜根法師以是方便敎
化衆生衆生所行皆是一相各不相是非所
行之道心無瞋癡以無瞋癡因緣故逮得法
忍於佛法中決定不壞世尊爾時復有比丘
法師行菩薩道名曰勝意其勝意比丘護持
禁戒得四禪四無色定行十二頭陀世尊是
勝意比丘有諸弟子其心輕動樂見他過世
尊後於一時勝意菩薩入聚落乞食悞至喜

@@宗鏡九十三卷苐二張茂
根弟子家見舎主居士子卽到其所敷座而
坐爲居士子稱讃少欲知足細行說無利語
過讃嘆遠衆樂獨行者又於居士子前復說
喜根法師過失是比丘不實以邪見道敎化
衆生是雜行者說婬欲無障礙瞋恚無障礙
愚癡無障癡一切諸法皆無障礙是居士子
利根得無生法忍卽語勝意比丘大德汝知
貪欲爲是何法勝意言居士我知貪欲是煩
惱居士子言大德是煩惱爲在内在外耶勝
意比丘言不在内不在外大德若貪欲不在
内不在外不在東西南北四維上下十方卽
是無生若無生者云何說若垢若淨爾時勝
意比丘瞋恚不喜從座起去作如是言是喜
根比丘以妄語法多惑衆人是人以不學入
音聲法門故聞佛音聲則喜聞外道音聲則
瞋於梵行音聲則喜於非梵行音聲則瞋以
不學入音聲法門故乃至爾時喜根菩薩於
衆僧前說是諸偈云貪欲是涅槃恚癡亦如
是如此三事中有無量佛道若有人分別貪
欲瞋恚癡是人去佛遠譬如天與地菩提與
貪欲是一而非二皆入一法門平等無有異
凡夫聞怖畏去佛道甚遠貪欲不生滅不能
令心惱若人有我心及有得見者是人爲貪
欲將入於地獄貪欲之實性卽是佛法性佛
法之實性亦是貪欲性是二法一相所謂是
無相若能如是知則爲世閒導若有人分別
是持戒毁戒以持戒誑故輕篾於他人是人
無菩提亦無有佛法伹自安住立有所得見
中若住空閑處自貴而賤人尙不得生天何
況於菩提皆由著空閑住於邪見故邪見與

@@宗鏡九十三卷苐三張茂菩提
皆等無有異伹以名字數語言故別異若人
通達此則爲近菩提分別煩惱垢卽是著淨
見無菩提佛法住有得見中若貪著佛法是
則遠佛法貪無礙法故則還受苦惱若人無
分別貪欲瞋恚癡入三毒性故則爲見菩提
是人近佛道疾得無生忍若見有爲法與無
爲法異是人終不得解於有爲法若知二性
同必爲人中尊佛不見菩提亦不見佛法不
著諸法故降魔成佛道若欲度衆生勿分別
其性一切諸衆生皆同於涅槃若能如是見
是則得成佛其心不閑靜而現閑靜相是於
天人中則爲是大賊是人無菩提亦無有佛
法若作如是願我當得作佛如是之凡夫無
明力所牽佛法湛清淨其喻如虛空此中無
可取亦無有可捨佛不得佛道亦不度衆生
凡夫强分別作佛度衆生是人於佛法則爲
甚大遠若見衆生苦則是受苦者衆生無衆
生而說有衆生住衆生相中則無有菩提若
人見衆生是畢竟解脫無有婬恚癡知是爲
世將若人見衆生不見非衆生不得佛法實
佛同衆生性若能如是知則爲世問將乃至
說是諸偈法時三萬諸天子得無生法忍萬
八千人漏盡解脫卽時地裂勝意比丘墮大
地獄以是業障罪因緣故百千億那由他劫
於大地獄受諸苦毒從地獄出七十四萬世
常被誹謗若干百千劫乃至不聞佛之名字
自是巳後還得値佛出家學道而無志樂於
六十二萬世常返道入俗亦以業障餘罪故
於若干百千世諸根闇鈍世尊爾時喜根法
師於今東方過十萬億佛土有國名寶

宗鏡九十三卷苐四張茂
莊嚴於中得阿耨多羅三藐三菩提号曰勝
光明威德王如來應供正徧知今現在彼其
勝意比丘今我身是世尊我未入如是法相
門時受如是苦分別苦顚倒苦是故若發菩
薩心者若發小乘心者不欲起如是業障罪
不欲受如是苦惱者不應拒逆佛法無有處
所可生瞋癡佛告文殊師利汝聞是諸偈得
何等利世尊我畢是業障罪已聞是偈因緣
故所在生處利根智慧得深法忍巧說深法
文殊師利爲誰力故能憶如是無量阿僧祇
劫罪業因緣世尊諸菩薩有所念有所說有
所思惟皆是佛之神力所以者何一切諸法
皆從佛出故知若不信宗鏡中所說實相之
理則如勝意比丘沒魂受裂地之大苦若有
信如是說則如文殊師利智慧演深法之妙
辯信毁交報因果無差普勸後賢應深信受
若信般若福廣具前文今述謗方等罪略引
誠證如大般若經中廣說謗法之罪謂此方
墮阿鼻地獄此土劫壞罪猶未畢移置他方
阿鼻地獄中他方復經劫壞罪亦未盡復移
他方如是廵歷十方十方各經劫盡還生此
土阿鼻地獄中千佛出世救之猶難若欲說
其所受之身聞者當吐熱血而死故善現請
說所受之身佛竟不說乃至華嚴地獄天子
法華不輕四衆皆是不信悉墮阿鼻若有聞
者應須驚懼以爲鑑誡普曉羣蒙次明信毁
現受報者第一明信者唐釋慧璿姓董氏住
襄陽少出家聽三棆初住光福寺居山頂引
汲爲勞明欲往他寺夜見神人身長一丈衣
以紫袍頂禮璿曰請住於此常講大乘經勿

@@宗鏡九十三卷苐五張茂
以小乘爲慮其小乘者如高山無水不能利
人大乘經者猶如大海自止此山多佛出世
一人讀誦說大乘能令所住珍寶光明眷屬
勞勝若有小乘前事並失唯願弘持勿孤所
望法師須水此易得耳來月八日定當得之
自往劒南慈母山大泉請一龍王去也言已
不現恰至來月七日夜大風卒起從西南來
雷震雨霔唯見清泉香而且美合衆幸及亡
龍泉漸便乾竭信之爲益其類是焉第二明
毁者佛藏經云於未來世當有比丘不修身
戒心慧是人輕笑如來所說畢竟空法又云
若有聞空卽當驚畏是人可愍直至地獄無
有救者唐釋慧眺姓莊氏少出家以小乘爲
業住襄陽報善寺哲公座下龍泉開講三論
這生不忍曰三論明空講者著空發言訖舌
出三尺眼耳鼻並皆流血七日不語有伏律
師聞其拔舌告已汝太癡也一言毁謗罪過
五逆可信大乘方得免耳乃令燒香發願懺
悔前言舌還收入逐往哲公所誓心斂迹唯
聽大乘後往香山神足寺足不跨閫常習大
乘時講華嚴等經用申懺謝常於衆中陳其
前失獨處一房常坐常念貞觀十一年四月
三日在寺後松林坐禪見有三人來形貌奇
異禮拜請受菩薩戒訖曰禪師大利根若不
改心信大乘者千佛出世猶在地獄又昔有
人謗大乘臨終出現牛聲則知華報昭然果
報寧失已上皆是障深不信或智淺謬偉依
文起見悉成謗法如文殊師利廵行經云文
殊師利言大德舎利弗若人說言過去未來
現在如來有依不依如是之人則謗如來何

@@宗鏡九十三卷苐六張茂以
故眞如無念亦無所念眞如不退眞如無相
今宗鏡大意所錄之文或祖或敎伹有一字
一句若理若事若智若行皆悉迴向指歸眞
如一心何者心之實性名曰眞如性以不改
爲義眞以無僞得名如則不變不異以此心
性周徧圓融橫該十方豎徹三際至一切時
處未嘗閒斷凡有一毫善根悉皆迴向念念
合眞如心體體無不寂一一順眞如之用用
何有窮所以但契一如自含衆德如華嚴經
中眞如相迴向有一百句一一句中無不同
指皆爲成就一心妙門如經云佛子此菩薩
摩訶薩正念明了其心堅住遠離迷惑專意
修行深心不動成不壞業趣一切智終不退
轉志求大乘勇猛無畏植諸德本普安世閒
生勝善根修白淨法大悲増長心寶成就乃
至譬如眞如徧一切處無有邊際善根迴向
亦復如是徧一切處無有邊際譬如眞如眞
實爲性善根迴向亦復如是了一切法眞實
爲性譬如眞如恒守本性無有改變善根迴
向亦復如是守其本性始終不改譬如眞如
以一切法無性爲性善根迴向亦復如是了
一切法無性爲性譬如眞如無相爲相善根
迴向亦復如是了一切法無相爲相譬如眞
如若有得者終無退轉善根迴向亦復如是
若有得者於諸佛法永不退轉譬如眞如一
切諸佛之所行處善根迴向亦復如是一切
如來所行之處譬如眞如離境界相而爲境
界善根迴向亦復如是離境界相而爲三世
一切諸佛圓滿境界譬如眞如能有安立善
根迴向亦復如是悉能安立一切衆生譬

宗鏡九十三卷苐七張茂
如眞如性常隨順善根迴向亦復如是盡未
來劫隨順不斷譬如眞如無能測量善根迴
向亦復如是等虛空界盡衆生心無能測量
譬如眞如充滿一切善根迴向亦復如是一
刹那中普周法界譬如眞如常住無盡善根
迴向亦復如是究竟無盡譬如眞如無有比
對善根迴向亦復如是普能圓滿一切佛法
無有比對譬如眞如體性堅固善根迴向亦
復如是體性堅固非諸惑惱之所能沮譬如
眞如不可破壞善根迴向亦復如是一切衆
生不能損壞譬如眞如照明爲體善根迴向
亦復如是以普照明而爲其性譬如眞如無
所不在善根迴向亦復如是於一切處悉無
不在譬如眞如徧一切時善根迴向亦復如
是徧一切時譬如眞如性常清淨善根迴向
亦復如是住於世閒而體清淨譬如眞如於
法無礙善根迴向亦復如是周行一切而無
所礙譬如眞如爲衆法眼善根迴向亦復如
是能爲一切衆生作眼譬如眞如性無勞倦
善根迴向亦復如是修行一切菩薩諸行恒
無勞倦譬如眞如體性甚深善根迴向亦復
如是其性甚深譬如眞如無有一物善根迴
向亦復如是了知其性無有一物譬如眞如
性非出現善根迴向亦復如是其體微妙難
可得見譬如眞如離衆垢翳善根迴向亦復
如是慧眼清淨離諸癡翳譬如眞如性無與
等善根迴向亦復如是成就一切諸菩薩行
最上無等譬如眞如體性寂靜善根迴向亦
復如是善能隨順寂靜之法譬如眞如無有
根本善根迴向亦復如是能入一切無根本

@@宗鏡九十三卷苐八張茂
法譬如眞如體性無邊善根迴向亦復如是
淨諸衆生其數無邊譬如眞如體性無著善
根迴向亦復如是畢竟遠離一切諸著譬如
眞如無有障礙善根迴向亦復如是除滅一
切世閒障礙譬如眞如非世所行善根迴向
亦復如是非諸世閒之所能行譬如眞如體
性無住善根迴向亦復如是一切生死皆非
所住譬如眞如性無所作善根迴向亦復如
是一切所作悉皆捨離譬如眞如體性安住
善根迴向亦復如是安住眞實譬如眞如與
一切法而共相應善根迴向亦復如是與諸
菩薩聽聞修習而共相應譬如眞如一切法
中性常平等善根迴向亦復如是於諸世閒
修平等行譬如眞如不離諸法善根迴向亦
復如是盡未來際不捨世閒譬如眞如一切
法中畢竟無盡善根迴向亦復如是於諸衆
生迴向無盡譬如眞如與一切法無有相違
善根迴向亦復如是不違三世一切佛法譬
如眞如普攝諸法善根迴向亦復如是盡攝
一切衆生善根譬如眞如與一切法同其體
性善根迴向亦復如是與三世佛同一體性
譬如眞如與一切法不相捨離善根迴向亦
復如是攝持一切世出世法譬如眞如無能
映蔽善根迴向亦復如是一切世閒無能映
蔽譬如眞如不可動搖善根迴向亦復如是
一切魔業無能動搖譬如眞如性無垢濁善
根迴向亦復如是修菩薩行無有垢濁譬如
眞如無有變易善根迴向亦復如是愍念衆生
心無變易譬如眞如不可窮盡善根迴向亦
復如是非諸世法所能窮盡譬如眞如性常

@@宗鏡九十三卷苐九張茂覺悟
善根迴向亦復如是普能覺悟一切諸法譬
如眞如不可失壞善根迴向亦復如能於諸
衆生起勝志願永不失壞譬如眞如能大照
明善根迴向亦復如是以大智光照諸世閒
譬如眞如不可言說善根迴向亦復如是一
切言語所不可說譬如眞如持諸世閒善根
迴向亦復如是能持一切菩薩諸行譬如眞
如隨世言說善根迴向亦復如是隨順一切
智慧言說譬如眞如徧一切法善根迴向亦
復如是徧於十方一切佛刹現大神通成等
正覺譬如眞如無有分別善根迴向亦復如
是於諸世閒無所分別譬如眞如徧一切身
善根迴向亦復如是徧十方刹無量身中譬
如眞如體性無生善根迴向亦復如是方便
示生而無所生譬如眞如無所不在善根迴
向亦復如是十方三世諸佛土中普現神通
而無不在譬如眞如徧在於夜善根迴向亦
復如是於一切夜放大光明施作佛事譬如
眞如徧在於晝善根迴向亦復如是悉令一
切在晝衆生見佛神變演不退輪離垢清淨
無空過者譬如眞如徧在半月及以一月善
根迴向亦復如是於諸世閒次第時節得善
方便於一念中知一切時譬如眞如徧在年
歲善根迴向亦復如是住無量劫明了成熟
一切諸根皆令圓滿譬如眞如徧成壞劫善
根迴向亦復如是住一切劫清淨無染敎化
衆生咸令清淨譬如眞如盡未來際善根迴
向亦復如是盡未來際修諸菩薩清淨妙行
成滿大願無有退轉譬如眞如徧住三世善
根迴向亦復如是令諸衆生於一刹那

宗鏡九十三卷苐十張茂
見三世佛未曾一念而有捨離譬如眞如徧
一切處善根迴向亦復如是超出三界周行
一切悉得自在譬如眞如住有無法善根迴
向亦復如是了達一切有無之法畢竟清淨
譬如眞如體性清淨善根迴向亦復如是能
以方便集助道法淨治一切諸菩薩行譬如
眞如體性明潔善根迴向亦復如是令諸菩
薩悉得三昧明潔之心譬如眞如體性無垢
善根迴向亦復如是遠離諸垢滿足一切諸
清淨竟譬如眞如無我我所善根迴向亦復
如是以無我我所清淨之心充滿十方諸佛
國土譬如眞如體性平等善根迴向亦復如
是獲得平等一切智智照了諸法離諸癡翳
譬如眞如超諸數量善根迴向亦復如是與
超數量一切智乘大力法藏而同止住興徧
十方一切世界廣大法雲譬如眞如平等安
住善根迴向亦復如是發生一切諸菩薩行
平等住於一切智道譬如眞如徧住一切諸
衆生界善根迴向亦復如是滿足無礙一切
種智於衆生界悉現在前譬如眞如無有分
別普住一切音聲智中善根迴向亦復如是
具足一切諸言音智能普示現種種言音開
示衆生譬如眞如永離世閒善根迴向亦復
如是普使衆生永出世閒譬如眞如體性廣
大善根迴向亦復如是悉能受持去來今世
廣大佛法恒不忘失勤修一切菩薩諸行譬
如眞如無有閒息善根迴向亦復如是爲欲
安處一切衆生於大智地於一切劫修菩薩
行無有閒息譬如眞如體性寬廣徧一切法
善根迴向亦復如是淨念無礙普攝一切寬

@@宗鏡九十三卷十一張茂廣法
門譬如眞如徧攝羣品善根迴向亦復如是
證得無量品類之智修諸菩薩眞實妙行譬
如眞如無所取著善根迴向亦復如是於一
切法皆無所取除滅一切世閒取著普令清
淨譬如眞如體性不動善根迴向亦復如是
安住普賢圓滿行願畢竟不動譬如眞如是
佛境界善根迴向亦復如是令諸衆生滿足
一切大智境界滅煩惱境悉令清淨譬如眞
如無能制伏善根迴向亦復如是不爲一切
衆魔事業外道邪論之所制伏譬如眞如非
是可修非不可修善根迴向亦復如是捨離
一切妄想取著於修不修無有分別譬如眞
如無有退捨善根迴向亦復如是常見諸佛
發菩提心大誓莊嚴永無退捨譬如眞如普
攝一切世閒言音善根迴向亦復如是能得
一切差別言音神通智慧普發一切種種言
詞譬如眞如於一切法無所希求善根迴向
亦復如是令諸衆生乘普賢乘而出離於一
切法無所貪求譬如眞如住一切地善根迴
向亦復如是令一切衆生捨世閒地住智慧
地以普賢行而自莊嚴譬如眞如無有斷絕
善根迴向亦復如是於一切法得無所畏隨
其類音處處演說無有斷絕譬如眞如捨離
諸漏善根迴向亦復如是令一切衆生成就
法智了達於法圓滿菩提無漏功德譬如眞
如無有少法而能壞亂令其少分非是覺悟
善根迴向亦復如是普令開悟一切諸法其
心無量遍周法界譬如眞如過去非始未來
非未現在非異善根迴向亦復如是爲一切
衆生新新恒起菩提心願普使淸淨永

@@宗鏡九十三卷十二張茂離生
死譬如眞如於三界中無所分別善根迴向
亦復如是現在念念心常覺悟過去未來皆
悉清淨譬如眞如成就一切諸佛菩薩善根
迴向亦復如是發起一切大願方便成就諸
佛廣大智慧譬如眞如究竟清淨不與一切
者煩惱俱善根迴向亦復如是能滅一切衆
生煩惱圓滿一切清淨智慧釋曰是知百句
之内一一義中無一字而不約心明無一行
而不隨性起可謂眞該行末無一一行而非
眞行徹眞原無一一眞而非行如是則理事
周備心境融通匪著有以疑空免滯眞而染
俗能令頓生正信步步成菩薩之因門直顯
圓修念念滿諸佛之果海所以具錄百句廣
大全文究竟證明宗鏡妙旨今則普勸十方
學士一切後賢伹願道富人貧情踈德厚以
法爲侣以智爲先用慈修身開物是務爲法
施主匪悋家風無問不從有疑咸決則履佛
行處免負本心妙行恒新至道如在所以證
道歌云窮釋子口稱貧實是身貧道不貧貧
則身常披縷褐道則心藏無價珍無價珍用
無盡利物應時終不悋三身四智體中圓八
解六通心地印斯則以法界爲身虛空爲量
情亡取捨見泯自他以物心爲心何門不順
以彼意爲意何法能違入宗鏡中法爾如是
故書云以兆人之耳聽以四海之目視以已
身知人身以已心知人心聖人無常心以百
姓爲心又云攝已從他萬事消和攝他從已
諸事競起則內外指歸證明無盡問信
受毁謗此宗鏡法罪福何重荅此乃羣賢
之父諸佛之母萬善由生信謗豈不獲

宗鏡九十三卷十三張茂
重耶所以法華經云又如大梵天王一切
衆生之父此經亦復如是一切聖賢學無學
及發菩薩心者之父起信鈔云若謗此法以
深自害亦害他人斷絕一切三寶之種一切
如來皆依此法得涅槃故一切菩薩因之修
行得入佛智故
宗鏡錄卷第九十三茂
音義
蔑<莫結反無也>璿<似緣反>汲<居立反引也>恰<苦洽反用心也>震<章刃>
<反動也起也>霔<之句反霖霔也>眺<陀弔反視也>跨<苦化反越也>閫<苦本>
<反門限也>沮<七余反>悋<良刀反>
戊申歲分司大藏都監開板

@@宗鏡錄卷第九十四茂
慧日永明寺主智覺禪師延壽集
引證章第三
夫所目宗鏡大旨煥然前雖問荅決疑猶慮
難信上根纔覽頓入㧾持之門中下雖觀猶
墮狐疑之地今重爲信力未深纖疑不斷者
更引大乘經一百二十本諸祖語一百二十
本賢聖集六十本都三百本之微言揔一佛
乘之眞訓可謂舉一字而攝無邊敎海立一
理而收無盡眞詮一一標宗同龍宮之徧覽
重重引證若鷲嶺之親聞普令眠雲立雪之
人坐參知識遂使究理探玄之者盡入圓宗
尋古佛之叢林如臨皎日履祖師之閫域猶
瞰淨天大覺昭然卽肉眼而圓通佛眼疑情
豁爾當凡心而顯現眞心可謂現知指法界
於掌内便同親證探妙旨於懷中
大般若經云一切如來同在一處自性清淨
無漏界攝又云三世諸佛住十方界爲諸有
情宣說正法無不皆用本性空爲佛眼離本
性空無別方便釋曰本性空者卽是自性清
淨心本性卽自性空卽清淨義此心則凡聖
本有今古常然衆生不知諸佛因茲指授含
靈現具祖師爲此相傳故云離此別無方便
大方廣佛華嚴經頌云言詞所說法小智妄
分別是故生障礙不了於自心不能了自心
云何知正道彼由顚倒想増長一切惡
大涅槃經云信於二諦一乘之道更無異趣
爲是衆生速得解脫又云道者雖無色像可
見稱量可知而實有用善男子如衆生心雖
非是色非長非短非麤非細非縛非解非是

@@宗鏡九十四卷苐二張茂見法
而亦是有寶積經云一切法虛妄如夢
以唯念故又云自爲洲渚自爲歸處法爲洲
渚法爲歸處無別洲渚無別歸處釋曰起信
論云所言法者卽衆生心故知所向皆心豈
有歸處住自境界無別方所法華
經偈云又復不行上中下法有爲無爲實不
實法亦不分別是男是女不得諸法不知不
見是則名爲菩薩行處一切諸法空無所有
無有常住亦無起滅是名智者所親近處顚
倒分別諸法有無是實非實是生非生在於
閑處修攝其心安住不動如須彌山觀一切
法皆無所有猶如虛空無有堅固不生不出
不動不退常住一相是名近處釋曰若入一
心一相之門尙無常住之法豈有起滅之緣
自然不動如山心安如海可謂菩薩行處諸
佛所居矣故華嚴經頌云法性如虛空諸佛
於中住大集經云云何菩薩修心念處
觀是心性不見内入心不見外入心不見内
外入心不見陰中心不見界中心旣不見巳
作是思惟如是心緣爲異不異若心異緣則
一時中應有二心若心卽緣不應復能觀於
自心猶如指端不能自觸心亦如是作是觀
已見心無住無常變異所緣處滅又云不見
一法一法相貎一法光明若如是見是名佛
法之正見圓覺經云一時婆伽婆入於
神通大光明藏三昧正受一切如來光嚴住
持是諸衆生清淨覺地身心寂滅平等本際
圓滿十方不二隨順於不二境現諸淨土又
云善男子一切衆生種種幻化皆生如來圓
覺妙心猶如空華從空而有幻華雖滅

宗鏡九十四卷苐三張茂
空性不壞衆生幻心還依幻滅諸幻盡滅覺
心不動依幻說覺亦名爲幻若說有覺猶未
離幻說無覺者亦復如是是故幻滅各爲不
動善男子一切菩薩及末世衆生應當遠離
一切幻化虛妄境界由堅執持遠離心故心
如幻者亦復遠離遠離爲幻亦復遠離離遠
離幻亦復遠離得無所離卽除諸幻譬如鑚
火兩木相因火出木盡灰飛煙滅以幻修幻
亦復如是諸幻雖盡不入斷滅善男子知幻
卽離不作方便離幻卽覺亦無漸次一切菩
薩及末世衆生依此修行如是乃能永離諸
幻釋曰知幻卽離不作方便者以幻無定相
自性常離離卽空也卽一切凡聖垢淨萬法
皆同幻如空故何用更作方便而求離離幻
卽覺亦無漸次者當離之時全成大覺卽離
卽覺平等一照旣無前後豈有漸次耶
密嚴經偈云一切諸世閒譬如熱時炎以諸
不實相無而妄分別覺因所覺生所覺依能
覺離一則無二譬如光共影無心亦無境量
及所量事但依於一心如是而分別能知所
知法唯依心妄計若了所知無能知則非有
心爲法自性及人之所渇入於八地中而彼
得清淨九地行禪定十地大開覺法水灌其
頂而成世所尊法身無有盡是佛之境界究
竟如虛空心識亦如是又云爾時金剛藏菩
薩告諸大衆仁者阿頼耶識從無始來爲戲
論熏習諸業所繫輪迴不已如海因風起諸
識浪恒生恒滅不斷不常而諸衆生不自覺
知隨於自識現衆境界若自了知如火焚薪
卽皆息滅入無漏位名爲聖人楞伽經

@@宗鏡九十四卷苐四張茂
云第一義諦者但唯是心種種外相悉皆無
有彼愚夫執著惡見欺誑自他不能明見一
切諸法如實住處大慧一切諸法如實者謂
能了達唯心所現首楞嚴經云佛告文
殊及諸大衆十方如來及大菩薩於其自住
三摩地中見與見緣幷所想相如虛空華本
無所有此見及緣元是菩提妙淨明體云何
於中有是非是文殊吾今問汝如汝文殊更
有文殊是文殊者爲無文殊如是世尊我眞
文殊無是文殊何以故若有是者則二文殊
然我今日非無文殊於中實無是非二相佛
言此見妙明與諸空塵亦復如是本是妙明
無上菩提淨圓眞心妄爲色空及與聞見如
第二月誰爲是月又誰非月文殊但一月眞
中閒自無是月非月是以汝今觀見與塵種
種發明名爲妄想不能於中出是非是由是
精眞妙覺明性故能令汝出指非指
四十二章經云出家沙門者斷欲去愛識自
心原達佛本理悟無爲法内無所得外無所
求心不繫道亦不結業無念無作非修非證
不歷諸位而自崇最名之曰道又佛言覩天
地念非常覩世界念非常覩靈覺卽菩提如
是心識得道疾矣金剛三昧經云佛言
如是衆生之心實無別境何以故心本淨故
理無穢故以染塵故名爲三界三界之心名
爲別境是境虛妄從心化生心若無妄卽無
別境大力菩薩言心若在淨諸境不生此心
淨時應無三界佛言如是菩薩心不生境境
不生心何以故所見諸境唯所見心心不幻
化則無所見大方廣入如來智德不思

@@宗鏡九十四卷苐五張茂
議經云皆悉了達諸法實相自性平等猶如
虛空又云於一法中了一切法無分別智常
現在前釋曰一法者卽是自心此心爲諸法
平等之性於自心性中了一切法有何分別
不増不減經云甚深義者卽第一義諦第一
義諦者卽衆生界衆生界者卽如來藏如來
藏者卽法身釋曰夫心者爲諸法揔持之門
作萬有眞實之性故稱第一義諦雜雜心念
故号衆生是心之界卽衆生界從眞如性起
名曰如來無所缺減乃目爲藏能積聚恒沙
功德故名法身是以仁王經云最初一念具
足八萬四千波羅蜜集福德三昧經云
如瑠璃寶器隨所在處不失其性如是若有
菩薩住是三昧雖在家當說是人名爲出家
能不失是法界體性釋曰是以悟心方能得
道見性是名出家若見性則在家出家若不
見性則出家在家故阿難未見性前自懺悔
言我身雖出家心不入道佛地經云當
知清淨法界者譬如虛空雖徧諸色種種相
中而不可說有種種相體唯一味如是如來
清淨法界雖復徧至種種相類所知境界而
不可說有種種相體唯一味釋曰清淨法界
者卽一心無雜之法界以法爲界豈有邊畔
則一切色中皆有虛空性況一切法中皆有
安樂性以隱覆此性故隨所知境應其情量
現種種境界若以空明卽有空現若以色明
卽有色現但隨處發明卽隨處現所現種種
皆妄心生相不可得唯一味眞心湛然不動
不空羂索經云持眞言者以心置心觀自心
心作於一切諸佛如來廣大出生殊勝尊妙

宗鏡九十四卷苐六張茂
菩薩地經云迷聖道者不知理道從自心生
唯常苦身以求解脫如犬逐塊不知尋本所
以大莊嚴論釋云譬如師子打射時而彼師
子尋逐人來譬如癡犬被人打擲便逐瓦石
不知尋本言師子者喻智慧人解求其本而
滅煩惱然癡犬者卽是外道五熱炙身不識
心本法集經云能知一切唯是一心名
爲心自在於其掌中出諸珍寶亦以虛空而
爲庫藏名爲物自在一切身口意業以智爲
本名智自在又云觀世音白佛言菩薩若受
持一法一切諸佛法自然如在掌中何者是
一法所謂大悲釋曰此是同體大悲此悲性
徧一切衆生界故能一雨普潤蘭艾齊榮一
念咸收邪正俱濟大灌頂經云禪思比
丘無他想念唯守一法然後見眞釋曰一法
爲宗諸塵無寄他緣自絕妙性顯然志當歸
一而何智不明尋流得源而何疑不釋撮要
之旨斯莫大焉寶雲經云一切諸法心
爲上首若知於心則能得知一切諸法
般舟三昧經偈云諸佛從心得解脫心者無
垢名清淨五道鮮潔不受染有解此者成大
道釋曰五道由心心體常淨雖徧五道不受
彼色則淪五趣而不墜居一相而非昇展法
界而不周入微塵而非縮以眞如一心本性
清淨無増減故以此一法能收一切似濫觴
一滴之水與四海水潤性無差如芥子孔中
之空等十方空包容匪別故云天得一以清
地得一以寧萬物得一以生今得一而道成
又云聖人抱一爲天下式卽此宗鏡作禪門
之法式也大方等陀羅尼經云舎利弗

@@宗鏡九十四卷苐七張
茂問文殊言受記當於何求文殊師利言當
於如如性中求釋曰如如性卽是一切衆生
眞心之性思益經云衆生如卽是漏盡解脫
如以一切法悉入於如無有體性卽是諸佛
解脫於衆生心行中求因果經偈云一
切造善惡皆從心想生是故眞出家皆以心
爲本大法炬陀羅尼經云佛告毗舎佉
如是色相不可眼見當知彼是心識境界唯
意所知是故不可以眼見毗舎佉一切衆生
所有心意不可言說唯佛智知像法決
疑經云今日坐中無央數衆各見不同或見
如來入涅槃或見如來住世一劫若減一劫
若無量劫或見如來丈六之身或見小身或
見大身或見報身蓮華藏世界海爲千百億
釋迦矣尼佛說心地法門或見法身同於虛
空無有分別無相無礙徧同法界或見此處
山林地土沙礫或見七寶或見此處乃是三
世諸佛所行之處或見此處卽是不思議諸
佛境界眞實之法釋曰故知佛無定形隨識
而自分麤妙境無異相因心而空見短長可
謂現證法門理歸宗鏡如來興顯經偈
云諸佛所行性一切諸衆生皆在心性中相
可相同相現寶藏經云菩薩問文殊師
利以何緣故切諸法皆是佛法文殊言如佛
智所覺又問如何佛智所覺乃至荅言解自
心如故修行慈分經云一切諸法體相
微細皆悉空寂凡夫之人以自分別生諸境
界自分別中還自繫縛乃至未了心之自性
劑爾許時如在夢中妄著諸境復應觀察一
切三界皆悉是空空不礙空入楞伽經

@@
宗鏡九十四卷苐八張茂偈云爾時佛神力
復化作山城崔嵬百千相嚴飾對須彌無量
億華園皆是衆寶林香氣廣流布芬馥未曾
聞一一寶山中皆示現佛身亦有羅婆那夜
义衆等住十方佛國土及於諸佛身佛子夜
义王皆來集彼山而此楞伽城所有諸衆等
皆悉見自身入化楞伽中如來神力作亦同
彼楞伽諸山及園林寶莊嚴亦爾一一山中
佛皆有大慧問如來悉爲說内身所證法出
百千妙聲說此經法已佛及諸佛子一切隱
不現羅婆那夜叉忽然見自身在已本宮殿
更不見餘物而作是思惟向見者誰作說法
者爲誰是誰而聽聞我所見何法而有此等
事彼諸佛國土及諸如來身如此諸妙事今
皆何處去爲是夢所憶爲是幻所作爲是實
城邑爲乾闥婆城爲是瞖妄見爲是陽焰起
爲夢石女生爲我見火輪爲見火輪煙我所
見云何復自深思惟諸法體如是唯自心境
界内心能證知而諸凡夫等無明所覆障虛
妄心分別而不能覺知能見及所見一切不
可得說者及所說如是等亦無佛法眞實體
非有亦非無法相恒如是唯自心分別如見
物爲實彼人不見佛不住分別心亦不能見
佛不見有諸行如是名爲佛若能如是見彼
人見如來智者如是觀一切諸境界
轉身得妙身卽是佛菩薩虛空孕菩薩經偈云
一切諸法相眞實無知者若人住諸陰六根
皆蔽塞釋曰故知諸法皆眞無知無見纔有
知見卽落識陰則一心不通六根闇塞終不
能見無見之見知無知之知若有見之見則
不見一切若無知之知則

宗鏡九十四卷苐九張茂
無所不知所以賢護經云若菩薩觀四
念處時無法可見無聲可聞無聞見故則無
有法可得分別亦無有法可得思惟而亦非
瞽盲聾故伹是諸法無可見故以唯一眞心
見外無法寶星經云爾時世尊告妙音
梵王汝今何故目不暫捨乃至無相觀於我
耶善男子頗有一法名爲佛耶頗有一物可
名爲名耶釋曰故知名體俱空妙旨斯在是
以絕觀方見如來有無之觀皆是虛妄不入
宗鏡豈辯眞佛乎十住斷結經云一切
諸法常自存在衆生不達爲興莊嚴法法自
生法法自滅法法不生法法不滅法生法滅
性不移轉斯是菩薩大士之道非諸凡俗之
所及也釋曰一切諸法常曰存在者眞心不
易性相恒如衆生不達爲興莊嚴者以外道
執斷見小乘證無常菩薩爲對治凡小故不
盡有爲常修福業不住無爲深入智淵廣大
莊嚴雲興萬行念念圓滿十波羅蜜拔斷常
外道之曲木出邪見之稠林拯徧眞小果之
矬身昇解脫之坑底所以華嚴經云第七遠
行地當修十種方便慧殊勝道所謂雖善修
空無相無願三昧而慈悲不捨衆生雖得諸
佛平等法而樂常供養佛雖入觀空智門而
勤修習福德雖遠離三界而莊嚴三界雖畢
意寂滅諸煩惱焰而能爲一切衆生起滅貪
瞋癡煩惱焰雖知諸法如幻如夢如影如響
如焰如化如水中如鏡中像自性無二而隨
心作業無量差別雖知一切國土猶如虛空
而能以清淨妙行莊嚴佛土雖知諸佛法身
本性無身而以相好莊嚴其身雖知諸佛

@@宗鏡九十四卷苐十張茂
音聲性空寂滅不可言說而能隨一切衆生
出種種差別清淨音聲雖隨諸佛了知三世
唯是一念而隨衆生意解分別以種種相種
種時種種劫數而修行釋曰經云雖善修空
無相無願三昧者是對治凡夫著有徇樂之
見而慈悲不捨衆生者是對治二乘沉空畏
苦之見下諸句義皆同此釋故云聲聞畏苦
緣覺無悲俱失菩薩二利之行須眞天
子經云須眞天子問文殊師利菩薩不從三
脫門而求道耶文殊荅言天子不可從空而
成道亦不可於無相而成道亦不可於無願
而成道也所以者何於是中無心意識念亦
無動故有心意識念念動者乃成其道也釋
曰若取三解脫門作證者卽是溺實際之海背
靈覺之原辵性徇空何成大道若直了神解心
性念念菩提果圓不墮斷見之邪無豈涉常
見之實有介爾起意大用現前無得無依非
取非捨從眞起行體用相收以行契眞卷舒
一際可謂心心合道念念冥眞矣故還原觀
云用則波騰海沸全眞體以運行體則鏡淨
水澄舉隨緣而會寂斯則不離體之用用乃
波騰不離用之體體常湛寂體雖湛寂常在
萬緣用雖波騰恒冥一際大方廣師子
吼經云佛告電鬘菩薩善男子法唯一字所
謂無字本無言說何所言說善男子當知無
說是爲眞說爾時淨身菩薩承佛威神白佛
言世尊若無所說是爲眞說者啞默不言皆
應說法佛言如是善男子如汝所說非唯啞
默者說法不啞默者亦皆說法而不知法世
尊云何一切衆生說法而不知法善男子如

@@宗鏡九十四卷十一張茂
生盲人處日光中而不見日傍人爲說以他
聲故乃知有日如是諸法悉入法界法界無
字離諸字性非諸衆生而能宣辯釋曰審知
未達宗人依通見解隨他語轉妄有所說如
彼盲者不見日光聽傍人聲豈窮日體若眼
開親見卽知本無名字言說故知有言傷旨
不達法界是以經云如是諸法悉入法界法
界無字離諸字性若能深達一字唯心法界
自然言語道斷法爾知解情亡豈是無辯智
不能窮也如肇論云釋迦掩室於摩竭淨名
杜口於毗耶須菩提唱無說以顯道釋梵絕
聽而雨華斯則理爲神御口以之默豈曰無
辯辯所不能言也普超三昧經決狐疑
品云於是阿闍世王曰唯願濡首解我狐疑濡
首答言大王所疑恒河沙等諸佛世尊所不
能決時王自省無救護從榻而墮如斷大樹
摧折躃地大迦葉曰大王自安莫懷恐懅勿
以爲懼所以者何濡首童眞被大智鎧善權
方便而設此言可徐而問時王卽起問濡首
曰向者所說恒河沙諸佛不能爲我而決狐
疑濡首報曰王意云何假若有人而自說言
我以塵瞑灰煙雲霧汙染虛空寧堪任乎荅
不能汙濡首又問設令大王取此空洗之使
淨寧堪任乎荅曰不能淨濡首報曰吾以是
向者說言恒河沙等諸佛世尊所不能決也
釋曰一切衆生不了自性清淨心故妄生垢
淨迷悟自沒遂於無疑中起疑於無決中求
決若能諦了豁爾意消卽見一切染淨諸法
皆同虛空性旣達虛空性不可染淨方悟本
心未曾迷悟設有說無生無得之理皆是一

宗鏡九十四卷十二張茂
期隨冝方便若入宗鏡妙旨了然尙無疑與
無疑何懷決不決耶月燈王昧經頌云
譬如有童女夜臥夢産子生欣死憂慼諸法
亦復然如人飮酒醉見地悉迴轉其實未曾
動諸法亦復然如淨虛空月影現於清池非
月形入水諸法亦復然如人自好喜執鏡而
照面鏡像不可得諸法亦復然如人在山谷
歌哭言笑響聞聲不可得諸法亦復然釋曰
狂醉見聞事何眞實昏夢境界憂喜皆虛鏡
裏之形因誰所起谷中之響起自何來所以
入楞伽經云佛告楞伽王譬如有人於水鏡
中自見其像於燈月中自見其影於山谷中
自聞其響便生分別而起取著此亦如是法
與非法唯是分別由分別故不能捨離伹更
増長一切虛妄不得寂滅寂滅者所謂一心
一心者是最勝三昧從此能生自證聖智以
如來藏而爲境界法王經云於諸法中
若說高下卽名邪說其口當破其舌當裂何
以故一切衆生心垢同一垢心淨同一淨衆
生若病同一病衆生須藥應須一藥若說多
法卽名顚倒何以故爲妄分別扸善惡法破
一切法故隨機說法斷佛道故釋曰同一病
須一藥者以一心爲病還以一心爲藥以心
生則法生心滅則法滅故若說多法卽名顚
倒者若諦自心尙不得一何況說多以心外
見法卽成顚倒如狂心見鬼病眼生華無中
執有豈成眞正隨機說法斷佛道故者執有
前機早違大旨更說多法實壞正宗如法華
經云若有深愛法者亦不爲多說以心法甚
深非多非少旣不可多說亦不可少說以非

@@宗鏡九十四卷十三張茂多故
不増以非少故不減以不増故不生以不減
故不滅故華嚴經頌云一切法不生一切法
不滅若能如是解諸佛常現前又藥王菩薩
云我捨兩臂必當得佛金色之身兩臂卽是
斷常二法若捨生滅斷常之見則心佛現前
頓成佛體故云必當得佛金色之身無涯
際揔持經云一念之頃能知三世一切諸法
悉皆平等無不通達其人終無異行亦無異
念釋曰無涯際揔持經者以名標宗謂眞心
無際揔持萬法攝歸一體故云平等如是通
達之人終無異行者以知心外無法可作差
別故亦無異念者以心内無法可起思惟故
所以華嚴經十迴向品云菩薩摩訶薩如是
迴向時眼終不見有不淨佛刹亦不見有異
相衆生以心境一如故不退轉法輪經云善
知一切衆生無相悉同法界非見非不見何
以故法界卽是一切衆生心界是名信行持
世經云三界唯皆是識是心意識亦無
形無方不在法内不在法外凡夫爲虛妄相
應所縛於識陰中貪著於我若我所瓔珞
經云佛言吾今有十四億大衆以金剛口說
決定義佛子我昔法會有一億八千無垢大
士卽於法會達一性原頓覺無二一切諸法
皆一合相從法會出各於十方說此瓔珞又
云行從心得心淨道成思益經云聖人
無所斷凡夫無所生是二不出法性平等之
相釋曰以凡夫迷執心外有法妄見法生若
聖人明見心外無法無法可生了凡無生卽
聖無斷則是入一心不二法門故云不出法
性平等之相以無有一法出法性名故

@@宗鏡九十四卷十四張茂
如華嚴經頌云法性徧在一切處一切衆生
及國土三世悉在無有餘亦無形相而可得
勝跡菩薩所解諸法經云法唯一字所謂無
字本無言說當知無說是爲眞說釋曰心爲
一字中王攝盡無邊之敎海心爲諸佛智母
演出無盡之眞詮若能發明決定信入則如
來常不說法是名具足多聞亦是唯願少聞
多解義趣卽斯旨矣故涅槃疏云涅槃之義
浩然無盡欲舉一蔽諸指鹹談海者卽一心
也法句經偈云森羅及萬像一法之所
印云何一法中而見有種種又云雖誦千章
句義不正不如一要聞可滅意釋曰雖誦千
章者但徇音聲不知正義不如一要者若了
一心爲萬法之要達宗則息意意息則境空
以萬法常虛隨意生形故不思議光菩
薩經偈云一切非如法等住於如中覺了知
是已無過無功德釋曰一切非如法者卽是
心外徧計妄執無體之法若了妄無實則一
切諸法等住於一如心中如是覺知則覺外
無法可爲對待染淨俱空故如思益經云菩
薩所化衆生無有功德以無對處故因有過
患方顯功德以眞心徧一切處故更無一法
可爲過患旣無所治過患亦無能治功德二
俱不立故云無過無功德諸法無行經
云善住天子問文殊言若有人來求出家者
當云何荅文殊言若不發出家心者當敎汝
眞出家法何者若求出家是求三界及以五
欲未來報等彼不見心故不證法心無爲故
故不發心釋曰若證自心卽入無爲之理若
是無爲之理則無心可發斯則是眞發心是

宗鏡九十四卷十五張茂
眞出家矣法華三昧觀經云所謂十方
三世衆生若大若小乃至一稱南無佛者皆
當作佛唯一大乘無二無三一切諸法一相
一門所謂無生滅畢竟空相唯有此大乘無
有二也習如是觀者五欲自斷五蓋自除五
根増長卽得禪定釋曰一稱南無佛皆當作
佛者若法界含生三乘五性能歸命一心無
不成佛以離自心一相一門外更無有法可
作歸依無二無三畢竟空寂如是觀者五欲
自斷以六塵境隨妄念故有無念則無境何
用更斷故能不斷五欲而淨諸根諸根旣淨
五蓋自除五根五力自然増長不唯卽得禪
定乃至六度萬行悉皆成就如金剛三昧經
云空心不動具六波羅蜜心空則一切皆空
故云唯有此大乘無有二也雜藏經云
爲善福隨履惡禍追響之應聲善惡如音非
天龍鬼神所授非先禰所爲造之者心成者
身口矣佛說偈曰心爲法本心尊心使中心
念惡即言即行罪苦自追車礫干轍心爲法
本心尊心使中心念善卽言卽行福樂自追
如影隨形
宗鏡錄卷第九十四
音義
瞰<苦濫反視也>渚<章與反沚渚也>擲<直炙反投也>縮<所六反歛也短也>
濫<盧瞰反>觴<式羊反酒器也>崔<昨目反>嵬<五灰反>馥<房六反香氣芬>
<馥>芬<撫文反芬芳也>孕<以證反懷孕>瞽<公戶反瞽目>稠<直由反>拯
<之郢反救也助也>矬<昨禾反矬短>啞<烏下反不言>濡<人朱反沾濡也>榻
<託盍反床也>躃<房益反>懅<巨魚反心急也>鎧<苦刻反甲之別名>慼<倉歷>
<反憂也>禰<奴礼反祖禰也>礫<郞擊反小石也>
戊申歲分司大藏都監開板

@@宗鏡錄卷第九十五茂
慧日永明寺主智覺禪師延壽集
勝天王般若經云三世如來同在一處自性
清淨無漏法界若一若異不可思議智慧神
力同一法界般若方便二相平等釋曰同在
一處自性清淨者一切凡聖皆以無所住而
住自性清淨心秘密之一處若一若異不可
思議者以報身妙土之相相入相資故六若
異以法身自體之性相徧相卽故云若一如
芥缾燈室同異難量故云不可思議般若方
便二相平等者諸佛以般若方便常相輔翊
何者以般若觀空不住生死以方便涉有不
住涅槃以不住生死故智眼常明以不住涅
槃故悲心恒續悲智體同故云平等最勝王
經云離無分別智更無勝智離法如如無勝
境界釋曰一切境界皆是意言分別則無境
唯識若了識空但一眞心成無分別智此乃
無等之智第一之說豈有餘智更能過者此
眞如一心之性爲萬法之所依故離此之外
何處別有纖塵能爲標指若離此一心境智
或有所見皆是贀眼狂心不見眞實所以如
來不思議境界經云如衆贀者同於一處見
各差別互不相礙皆由眼瞖不見正色衆生
亦爾包性無礙心緣異故蔽於正見不了眞
實禪要經云棄諸蓋菩薩白佛言世尊
禪門祕要爲有一門爲是多門若有多者法
則有二若是一者云何容受無量無邊衆生
而不迫迮佛言善男子此禪要門亦非是一
亦非多數一切衆生性同虛空雖同虛空各
於身心自有禪門實不共修何以故息口

@@宗鏡九十五卷苐二張茂不
言冥合於理口爲禪門攝眼分別混合無異
眼爲禪門耳所聞聲了知虛妄畢竟寂滅猶
如聾人耳爲禪門乃至身意亦復如是善男
子攝諸塵勞入不二門曠徹清虛湛然凝定
釋曰心是禪門身爲慧聚禪能洞寂慧能起
照寂照無差方入平等如永嘉集云以奢摩
他故雖寂而常照以毗婆舎那故雖照而常
寂以優畢叉故非照而非寂照而常寂故說
俗而卽眞寂而常照故說眞而卽俗非寂而
非照故杜口於毗耶故知若了念本不起常
在等持不察境因念生翻悟眞心亦動所以
圓覺經云雲駚月運舟行岸移不知妄想之
雲自飛眞月何動豈悟攀緣之舟常泛覺岸
靡移如圓覺疏序云心本是佛由念起而漂
沉岸實不移因舟行而驚餘大
樹緊那羅王所問經云爾時天冠菩薩問於
大樹緊那羅王如是琴中妙偈從何而出荅
言善男子從諸衆生音聲中出又問諸衆生
音從何而出荅言善男子衆生音聲從虛空
出乃至當知是聲卽虛空性聞已便滅若其
滅已同空性住是故諸法若說不說同虛空
性是故應當不捨空際如音聲分諸法亦爾
乃至又以音聲名爲言說然是音聲無有住
處若無住處則無堅實則名爲實若其是實
則不可壞若不可壞則無有起若無有起則
無有滅若無有滅是名清淨若是清淨是則
白淨若是白淨是則無垢若是無垢則是光
明若是光明則是心性若是心性則是出過
若是出過則出過諸相若出過諸相則是正
位若菩薩在正位是則名得無生法忍釋

宗鏡九十五卷苐三張茂曰
入一心正位是究竟指歸最後垂示言窮理
極更無過矣大方等修多羅王經云爾
時世尊告頻婆娑羅王言行識滅已初識次
生或生天中或生人中或生地獄或生畜生
或生餓鬼大王以初識不斷自心相續應受
報處而生其中大王觀諸生滅頗有一法從
於今世至未來世大王如是行識終時名之
爲滅初識起時名之爲生大王行識滅時去
無所至初識生時無所從來何以故識性離
故大王行識行識空滅時滅業空初識初識空
生時生業空觀諸業果亦不失壞大王當知以
初識心相續不斷而受果報華手經云
佛言復次堅意菩薩以善修習一佛相故隨
意自在欲見諸佛皆能現前堅意譬如比丘
心得自在觀一切入取靑色相能得信解一
切世界皆一靑相是人所緣唯一靑色觀内
外法皆一靑色於是緣中得自在力故堅意
菩薩亦復如是隨其所聞諸佛名字在何世
界卽取是佛及世界相皆緣現前菩薩善修
習此念佛緣故觀諸世界盡皆作佛常善修
習是觀力故便能了達一切諸緣皆爲一緣
謂現在佛緣是名得一相三昧門佛
昇忉利天爲母說經云佛告月氏天子何謂
菩薩曉了一切猶如虛空其三界者心之所
爲不計斯心無有色像亦不可覩無有處所
無有敎令猶如幻化因其心本而求諸法則
不可得若以於心不求于心則無所獲心不
可逮以不得心一切諸法亦不可得諸法則
無有法無形類想亦無有影而無所有及與
實諦亦無所覩無所覩者於一切法心無

@@宗鏡九十五卷苐四張茂
所入知一切法無所成就亦無所生譬如虛
空菩薩念佛三昧經云心如金剛善根
穿徹一切法故心如迦鄰提衣柔軟善根能
作業故心如大海善根攝諸戒聚故心如平
石善根住持一切事業故心如山王善根發
生一切善法故心如大地善根負持衆生事
業故演道俗業經云佛告長者智慧有
四事一曰解於身空四大合成散壞本無主
名二曰其生三界皆心所爲心如幻化倚立
衆形三曰了知五陰本無處所隨其所著因
有斯情四曰曉十二緣本無根原因對而現
是爲四佛於是頌曰悉解其身空四大而合
成散滅無處所從心而得生五陰本無根所
著以爲名十二緣無端了此至大安
善夜經云佛言過去之法不應追念未來之
法不應希求現至之法不應住著若能如是
當處解脫釋曰此緣三世之境是相續識若
初心人未得一念不生或前念忽起伹後念
莫續亦漸相應若欲頓消直觀一念生時不
得起處自然前後際斷當處虛寂如金剛般
若經云過去心不可得未來心不可得現在
心不可得以無得故自不相續
入一切佛境界經云佛言若得修行正念法者
彼無一法非是佛法何以故以覺一切法空
故乃至文殊師利言修行正念者不取不捨
卽名正念不觀不異名爲行不著不縛不脫
名爲行不去不來名爲行文殊師利正念行
者彼處無行無利無果無證何以故文殊師
利心自性清淨故彼心客塵煩惱染而自性
清淨心不染而彼自性清淨心卽體無染不

@@宗鏡九十五卷苐五張茂染者
彼處無對治法故以何法對治能滅此煩惱
何以故彼清淨非淨卽是本淨若本淨者卽
是不生若不生者彼卽不染若不染者彼不
離染法若不離染法者彼滅一切染以何等
法滅一切染彼不生若不生者是菩提菩提
者名爲平等平等者名爲眞如眞如者名爲
不異不異者名爲如實住一切有爲無爲法
釋曰伹了無生卽入平等言平等者卽一切
有爲無爲如實之性見此性故以無住義住
一切法中若不達一切法是一心眞如平等
無生之性在染離染俱爲煩惱所染若了諸
法無生則一切有爲無爲皆是菩提之道何
所染耶海龍王經云佛告龍王是無盡
揔持說德無量入無極慧集菩薩行乃至嚴
淨道場逮諸佛法是謂無盡之藏㧾持其有
文字名号之數及法諸數遊于正法皆來歸
斯無盡之藏爲㧾持也菩薩入斯於諸文字
無所分別諸法清白不壞本淨故乃至由是
㧾持後當來世是離垢揔持所流布處皆是
如來之所建立八萬四千法藏是揔持門爲
首也八萬四千行皆來歸於揔持八萬四千
三昧皆從揔持八萬四千揔持無盡之藏揔
持爲本原釋曰以一切衆生自性清淨心是
諸法揔持之門從心所生用不失體故云不
壞本淨故末不離本故云皆是如來之所建
立萬法出生故云無盡之藏凡聖之地故号
本原大方廣如來秘密藏經云是時大
德阿難白言世尊是無量志莊嚴王菩薩自
以其身供養如來當以何身覺菩提道時華
室中諸菩薩等問阿難言於意云何

宗鏡九十五卷苐六張茂
可以身覺於菩提耶阿難勿作斯觀當以身
心覺於菩提阿難報言諸善丈夫若非身心
覺於菩提當用何等而覺菩提諸菩薩言大
德阿難身之實性是菩提實性菩提實性是
心實性心之實性卽是一切法之實性覺是
一切諸法實性故名覺菩提堅固女經
云堅固女言復次舎利弗所言阿耨多羅三
藐三菩提者我不見彼法爲阿耨多羅三藐
三菩提舎利弗言若不見有法名阿耨多羅
三藐三菩提者汝云何發菩提心欲覺菩提
女言欲令行邪道衆生住正道故我發阿耨
多羅三藐三菩提心乃至佛言善哉善哉能
如是知未來當得阿耨多羅三藐三菩提女
言世尊無有見如是法不得菩提者是故我
今必定當得阿耨多羅三藐三菩提佛言妹
汝未來世敎化衆生耶女言世尊無有見如
是法不敎化者是故我今必定當能敎化衆
生佛言汝於來世作大導師耶女言世尊無
有見如是法不作導師是故我今必定當得
作大導師釋曰故知若有見如是唯心法
入宗鏡中法爾當爲一切敎化之主十方大
導之師以自得本故能普攝一切枝末之法
悉還歸於一心本地故決定無疑矣如攝波
歸水會色歸空有何疑哉大莊嚴法門
經云佛言復次長者子清淨攀緣方便行菩
薩於一切衆生心法中悉有菩提何以故若
彼心無色離色分別體性如幻彼此內外不
相續者是名菩提復次長者子菩薩不應覺
於餘事但覺自心何以故覺自心者卽覺一
切衆生心故若自心清淨卽是一切衆生心

@@宗鏡九十五卷苐七張茂清
淨故如自心體性卽是一切衆生心體性如
自心離垢卽是一切衆生心離垢如自心離
貪卽是一切衆生心離貪如自心離瞋卽是
一切衆生心離瞋如自心離癡卽是一切衆
生心離癡如自心離煩惱卽是一切衆生心
離煩惱作此覺者名一切智知覺釋曰若了
一心徧知一切夫一切者是一之一切故名
一切智知覺若各隨相解則不得名一切智
知覺以不覺諸法自性故所以華嚴經頌云
世閒一切法但以心爲主隨解取衆相顚倒
不如實大乘本生心地觀經云爾時文殊
師利菩薩白佛言世尊如佛所說過去已滅
未來未至現在不住三世所有一切心法本
性皆空彼菩提心說何名發善哉世尊願爲
解說斷諸疑綂今趣菩提佛告文殊師利善
男子諸心法中起衆邪見爲欲除斷六十二
見種種見故心心所法我說爲空如是諸見
無依止故譬如叢林蒙密茂盛師子白象虎
狼惡獸潜住其中毒發害人逈絕行跡時有
智者以火燒林因林空故諸大惡獸無復辵
餘心空見滅亦復如是乃至善男子以是因
緣服於空藥除邪見已自覺悟心能發菩提
此覺悟心卽菩提心無有二相善男子自覺
悟心有四種義云何爲四謂諸凡夫有二種
心諸佛菩薩有二種心善男子凡夫二心其
相云何一者眼識乃至意識同緣自境名自
悟心二者離於五根心心所法和合緣境各
自悟心善男子賢聖二心其相云何一者觀
眞實理智二者觀一切境智善男子如是四
種名自悟心釋曰凡夫二心者一根境同

@@宗鏡九十五卷苐八張茂
緣心此則和合而生無有自體凡夫執實故
說爲空二離根境心卽是眞心不從緣生若
了此心卽眞發菩提之道賢聖二心者一理
智心卽第一義諦空有兩亡性相俱寂二境
智心卽隨緣俗諦眞俗雙照理事相含若入
宗鏡之中㧾前凡聖四心或入相資門若聖
若凡交徹無礙或入相泯門若一若多冥同
性海成具光明定意經云何謂廣一心曰孝
事父母則一其心尊敬師友而一其心斷愛
遠俗而一其心入三十七品而一其心空閑
寂寞而一其心在衆煩亂而一其心多欲多
諍多作多惱於是之處而一其心褒訕利失
善惡之事於是不搖而一其心數息入禪捨
六就淨而一其心身自能行復敎他人此謂
廣一心也文殊師利問經偈云若見有
一法餘法悉應見有以一法空一切法亦空
釋曰心有法則有心空法則空萬法一心宗
空有皆無寄舉一例諸悉歸宗鏡
大乘千鉢大敎王經云曼殊室利菩薩對世
尊大衆菩薩前告言若有一切菩薩及一切
有情衆生志求無上菩提修持眞實佛金剛
聖性三摩地一切法者一切法卽是一切有
情心是也爲有情衆生心地法有煩惱種性
煩惱種性則是菩提性者有情心處本性眞
淨空無所得是故有情心是大圓鏡智心處
是也摩訶衍寶嚴經云譬如畫師作鬼
神像卽自恐懼如是迦葉諸凡愚人自造色
聲香味細滑之法輪轉生死不知此法亦復
如是文殊悔過經云文殊師利言人民
所行衆德本者志性各異使入揔持光明

宗鏡九十五卷苐九張茂之慧
其有諸天一切人民愁憂苦惱爲除衆患悉
入揔持光明之耀一切諸論文字本際入於
揔持光明之耀一切諸行諸想所應悉入揔
持光明之耀使致普門諸根轉輪使入揔持
光明之門一切莊嚴清淨衆飾使入揔持光
明之門乃至注於一事普見衆事住於衆事
悉見一事則以一事入一切事以一切事入
於一事則以一義告誨開化一切諸義以一
切義興發一義以無因緣入於諸緣化于諸
緣令入無緣以無事法入于衆生性行各異
從其相行而敎誨之釋曰夫能泯異性永拔
苦輪融諸行門清淨嚴飾者悉令入一心揔
持之門被宗鏡光明之耀故能住一事而見
衆事以一成多用諸義而發一義以多成一
一成多而用徧多成一而體融體用交羅一
多自在觀佛三昧海經云復次阿難譬
如有人貧窮薄福依諸豪貴以存性命時有
王子遇行出遊執大寶缾於寶甁内藏王印
綬是時貧者詐來親附得王寶缾擎持逃走
王子覺已遣六大兵乘六黑象手執利劒疾
走追之時持缾人走入深草空野澤中見曠
野澤滿中毒蛇四靣吐毒吸持缾者時貧窮
人慞惶恐怖馳走東西蛇亦隨之無藏避處
於空澤中見一大樹蓊鬱扶踈甚適其意頭
戴寶缾攀樹而上旣上樹已六兵乘象馳疾
如風尋復來至貧人見已呑王寶印持甁冠
頭以手覆靣生貧惜故不忍見之時六黑象
以鼻絞樹令樹倒躃貧人落地身體散壞唯
金印在寶缾現光諸蛇見光四散馳走佛告
阿難住念佛者心印不壞亦復如是釋

@@宗鏡九十五卷苐十張茂
曰夫觀佛三昧者則諦了自心名爲觀佛旣
識心已不爲境亂湛然常定名爲三昧有人
貧窮薄福者有人者有卽二十五有人卽一
切衆生以無法財名爲貧窮不悟心佛故稱
薄福依諸豪貴者卽是諸佛菩薩以存性命
者卽是依觀佛三昧門得見自性以成慧命
乃至貧人落地者卽是於凡夫身達人法二
空證會一心住眞如地身體散壞者旣洞唯
識之性身見自亡唯金印在者卽是悟心常
住所以一鉢和尙云塵勞滅盡眞如在一顆
圓明無價珠寶甁現光者卽般若智照諸蛇
見光四散馳走者卽四大之身蛇三毒之煩
惱智了卽空名爲馳走住念佛者心印不壞
亦復如是者以無念智見眞覺性故云住念
佛者諸塵不動一體不移名爲心印恒住法
位究竟寂滅名爲不壞況如唯金印在故稱
亦復如是所以起信論云得見心性名究竟
覺卽斯旨矣首楞嚴三昧經云爾時佛
告現意天子汝可示現首楞嚴三昧本事少
分現意天子語堅意言仁者欲見首楞嚴三
昧少勢力不荅言天子願樂欲見現意天子
善得首楞嚴三昧力故卽現變令衆會者皆
作轉輪聖王三十二相而自莊嚴及諸眷屬
七寶侍從乃至復現神力普令衆會皆如釋
迦牟尼佛身相好威儀各有比丘眷屬圍遶
釋曰天子名現意者以一切法從意生形因
心所現故名現意是知自心如幻無有定儀
所見差殊隨心生滅若能知幻無實卽見眞
性以得眞性故方能周徧法界示如幻法門
普現色身引幻衆生同歸實地轉有經

@@宗鏡九十五卷十一張茂
偈云若爲眞實說眼則不見色意不知識法
此是最秘密釋曰入此一心秘密之藏則能
所俱亡不與六塵作對故云眼不見色等
大法鼓經云一切衆生悉有佛性無量相好
莊嚴照明以彼性故一切衆生得般涅槃釋
曰故知一切衆生悉有正因佛性以萬行莊
嚴爲引出性乃至因圓爲至得果性畢竟成
就一心常樂涅槃之道寶頂經云佛言
迦葉譬如有人怖畏虛空搥胸叫呼作如是
言善友汝等爲我除此虛空除此虛空迦葉
於汝意云何此空爲可除不迦葉言不可世
尊佛言迦葉若有如是沙門婆羅門怖畏性
空我說是人失心狂亂所以者何迦葉一切
諸法並是說空方便若畏此空云何不畏一
切諸法若惜諸法云何不惜此空佛性論問
云此經爲顯何義荅爲示一切諸法本性非
有故說法空非關法滅然後得空故於空性
不應生怖釋曰一切諸法並是說空方便者
夫有所說皆爲顯空所以空則一切法法則
一切空非先有而後無寧歸斷滅豈先無而
後有不墮無常是以性本常空空無閒斷體
應諸有有自繁興能入斯宗聞諸法空心大
歡喜不了此義聞諸法空心大怖畏以不了
法空違現量境執爲外解聞說唯心之旨恐
墮空見之門心境俱迷逐生怖畏
度一切諸佛境界經云佛言文殊師利菩提
者無相無緣云何無相云何無緣不得眼識
是無相不見色是無緣不得耳識是無相不
聞聲是無緣乃至意法亦如是釋曰無相則
無能緣之心無緣則無所緣之境能所俱亡

宗鏡九十五卷十二張茂
眞心自現文殊師利行經偈云過現未
來法唯語無眞實彼若於實處一相無差別
釋曰若說三世所有之法皆是世諦語言若
了一心眞實之處一道自無差別何言之所
議意之所緣耶
宗鏡錄卷第九十五茂
音義
輔<扶雨反助也毗也>翊<與職反輔翊>迫<博陌反急也近也>迮<側革反>
漂<普照反浮也>鶩<莫卜反鳧屬也>餘<鋤祐反疾步也>茂<莫候反卉木盛>褒
<博毛反進也>訕<所攀反謗也>綬<植酉反組綬也>蓊<烏孔反>絞<古巧反縛>
<也>躃<傍益反躃倒也>
戊申歲分司大藏都監開板

@@宗鏡錄卷第九十六茂
慧日永明寺主智覺禪師延壽集
菩薩處胎經云譬如泉源陂池五河駛流各
各有名悉歸干海便無本名亦如須彌峙立
難動雜色衆鳥往依附山皆同一色便無本
色菩薩摩訶薩敎化衆生淨佛國土亦復如
是衆生心識所念不周若干思想能令一切
至解脫門想定意滅便無本念同一解脫
十善業道經云爾時世尊告龍王言一切衆
生心想異故造業亦異由是故有諸趣輪轉
龍王汝見此會及大海中形色種類各別不
耶如是一切靡不由心造乃至又觀此諸大
菩薩妙色嚴淨一切皆由修集善業福德而
生又諸天龍八部衆等大威勢者亦因善業
福德所生今大海中所有衆生形色麤鄙或
大或小皆由自心種種想念作身語意諸不
善業是故隨業各自受報
寂照神變三摩地經云佛告賢護寂照神變
三摩地者謂一切法平等性智一切言說不
現行智乃至悟入心智於心自性能隨覺智
於引不引及引發中成善巧智
師子莊嚴王菩薩請問經云佛言如是一法
隨心變現卽能具足六波羅蜜應當廣說敎
化衆生爲大利益乃至成佛
賢劫定意經云若有菩薩平等三昧諸根具
足聖慧成就是曰一心又云其在禪定不著
内外亦無中閒是曰一心舎利弗陀羅
尼經云唯修一心念佛不以色見如來不以
無色見如來不以相不以好不以戒定慧解
脫解脫知見不以生不以家不以姓不以眷

@@宗鏡九十六卷苐二張茂屬乃
至非自作非他作若能如是名爲念佛商主
天子所問經云商主天子問言文殊師利云
何菩薩能清淨心荅言天子若知諸心皆是
一心如是菩薩名得淨心大乘流轉諸
有經偈云諸法唯假名但依名字立離於能
詮語所詮不可得釋曰故知法但有名因名
立法又名因於語語因覺觀覺觀心不起能
所悉皆空弘道廣顯定意經云佛言又
復三事心之所生諸法無常從其心生諸法
皆苦亦由心生諸法無我亦從心生乃至能
一其心知衆生心順行化之是則心力阿含
經偈云我與已爲親不與他爲親智者善調
我則得生善趣釋曰所以云天下至親無過
於心可謂入道眞要修行妙門若善調之速
登大果所以般若經云調心爲善哉調心招
樂果雜藏經偈云心能導世閒心能徧
攝受如是心一法皆自在隨行文殊
菩薩問法身經云如言摩尼寶舎有四角從一
角視悉見諸角無所缺減是故見諸本際釋
曰若了一心本際何法不通以諸法從心所
生皆同一際住此際中一一圓滿舉目咸是
何待意思智不能知言不能及故云金剛寶
藏無所缺減象腋經偈云種種幻無實
凡夫人見異是中無有異一切同一相老姥
經云眼見好色卽是意意卽是色是二者俱
空無所有生滅亦如是無所希望經云
時舎利弗知諸衆會心之所念卽時告此諸
比丘言仁等何故發於斯言吾等之身從今
已往無佛世尊因從異學出爲沙門時諸比
丘報舎利弗吾從今始敬事六師一切

宗鏡九十六卷苐三張茂所歸
爲一相耳不倚六入是以不見若干種師不
想出家沙門也釋曰倚六入而爲差妄分邪
正歸一相而爲本彼我雙亡如是解者可謂
眞出家矣寂調音所問經云寂調音天
子言文殊師利何等如與垢淨等文殊師利
言空無相無願如所以者何涅槃空故天子
如瓦器中空寶器中空無二無別如是天子
垢空淨空俱同一空無二無別釋曰器雖不
等空本無形垢淨雖殊性何曾異如是了者
入無相門頓悟眞空不墮修證月藏
經偈云諸法無有二導師捨憎愛一道如虛
空此是佛境界又偈云不分別諸法不見有
衆生諸法唯一相得見佛境界佛語
經云佛言若有處語是魔王語是魔見語不
名佛語善男子若無一切諸處語者是名佛
語釋曰無一切諸處語者卽是無所證之法
亦無能證之智旣無有法豈可說耶但了唯
心自然無語無語是眞語故云無法可說是
名說法若著處所若有所說悉違本宗不見
法性如云報化非眞佛亦非說法者雜經
偈云如世有良醫以妙藥救病諸佛亦如是
爲物說唯心大乘理趣經偈云一切有
爲法如乾闥婆城衆生妄心取雖現非實有
諸法非因生亦非無因生虛妄分別有是故
說唯心無明妄想見而是色相因識爲所依
隨緣現衆像如是目有瞖妄見空中華習氣
擾濁心從是三有現眼識依頼耶能現種種
色譬如鏡中像分別不在外所見皆自在非
常亦非斷頼耶識所變能現於世閒法性皆
平等一切法所依藏識恒不斷末

@@宗鏡九十六卷苐四張茂
那計爲我集起說爲心思量性名意了別義
爲識是故說唯心心外諸境界妄見毛輪華
所執實皆無咸是識心變色具色功德皆依
頼耶識凡愚妄分別謂是眞實有睡眠與惛
醉行住及坐臥作業及士用皆依藏識起有
情器世閒非由自在作亦非神我造非世性
微塵如木中火性雖有未能燒因燧方火生
由此破諸暗展轉互爲因賴耶爲依止諸識
從彼生能起漏無漏如海遇風緣起種種波
浪現前作用轉無有閒斷時藏識海亦然境
界風所動恒起諸識浪無閒斷亦然如酪未
鑚搖其酥人不見施功旣不已醍醐方可得
賴耶妄熏習隱覆如來藏修習純熟時正智
方明了諸識隨緣轉不見本覺心自覺智現
前眞性常不動寶雨經云菩薩云何行
心念處善男子菩薩作是思惟心實無常執
著爲常實是其苦執著爲樂本無有我執著
爲我本來不淨執著爲淨其心輕動無時暫
停以不停故於諸雜染能爲根本壞滅善道
開惡趣門生長三毒與隨煩惱等作其因緣
爲主爲導又能積集淨不淨業迅速流轉如
旋火輪亦如奔馬如火焚燒如水増長徧知
諸境如世彩畫菩薩如是觀察心時便得自
在得自在巳於諸法中亦無望礙是名菩薩
善行心念處持地經云佛言持世何謂
菩薩摩訶薩修心觀心菩薩摩訶薩觀心生
滅住異相如是觀時作是念是心無所來去
無所至但識緣相故生無有本體無一定法
可得是心無來無去無住異可得是心非過
去未來現在是心識緣故從憶念起是心不

@@宗鏡九十六卷苐五張茂
在内不在外不在雨中閒是心無一生起相
是心無性無定無有生者無使生者起雜業
故說名爲心識雜緣故說名爲心念念生滅
相續不斷故說名爲心伹令衆生通達心緣
相故心中無心相是心從本已來不生不起
性常清淨客塵煩惱染故有分別心不知心
亦不見心何以故是心空性空故本體無所
有是心無有一定法定法不可得故是心無
法若合若散是心前際不可得後際不可得
中際不可得是心無形無能見者心不自見
不知自性但凡夫顚倒相應以虛妄緣識相
故起是心空無我無我所無常無堅牢無不
變異相如是思惟得修心念處是人爾時不
分別是心是非心但善知心無生相通達是心
無生性何以故心無決定性亦無決定相智
者通達是心無生無相爾時如實觀心集沒
滅相如是觀時不得心若集相若沒滅相不
復分別心滅不滅而能得心眞清淨相諸菩
薩以是清淨心客塵所不能惱何以故諸菩
薩見知心清淨相亦知衆生心清淨作是念
心垢故衆生垢心淨故衆生淨如是思惟時
不得心垢相不得心淨相但知是心常清淨
相持世諸菩薩摩訶薩修心觀心如是
寶綂經偈云普徧諸佛土法王之境界釋師
子人尊一毛光所照釋曰如無量無邊諸佛
土不出一毛頭心地以智了達者故云光所
照十住經云金剛藏菩薩是菩薩三千
大千世界所有衆生一時問難以無量無邊
音聲差別問難是菩薩於一念中悉受如是
問難但以一音皆令開解釋曰但以一音皆

宗鏡九十六卷苐六張茂
令開解者萬法從心何疑不釋依心所示何
法不融可謂得佛法廾精華開人天之眼目
廣博嚴淨經偈云自在世導師不可說而說
於空中作結卽空而解之釋曰心有卽結心
空卽解若無於心無結無解故首楞嚴經云
佛告阿難此寶華巾汝知此巾元止一条我
六綰時名有六結汝審觀察巾體是同因結
有異於意云何初綰結成名爲第一如是乃
至第六結生吾今欲將第六結名成第一不
不也世尊六結若存斯第六名終非第一縱
我歷生盡其明辯如何令是六結亂名佛言
六結不同修顧本因一巾所造令其雜亂終
不得成則汝六根亦復如是畢竟同中生畢
竟異佛告阿難汝必嫌此六結不成願樂一
成復云何得阿難言此結若存是非鋒起於
中自生此結非彼彼結非此如來今日若揔
解除結若不生則無彼此尙不名一六云何
成佛言六解一亡亦復如是由汝無始心性
狂亂知見妄發發妄不息勞見發塵如勞目
睛則有狂華於湛精明無因亂起一切世閒
山河大地生死涅槃皆卽狂勞顚倒華相阿
難言此勞同結云何解除如來以手將所結
巾徧掣其左問阿難言如是解不不也世尊
旋復以手偏牽右邊又問阿難如是解不不
也世尊佛告阿難吾今以手左右各牽竟不
能解汝設方便云何解成阿難白佛言世尊
當於結心解卽分散佛告阿難如是如是若
欲除結當於結心釋曰左右偏掣況有無二
見當於結心卽正明中道所以昧眞空而有
無情起執根塵而一六義生諦了自心解縛

@@宗鏡九十六卷苐七張茂俱泯
故知垢淨解縛悉從自心以心垢故見垢心
淨故見淨心縛故見縛心解故見解若無於
心何垢何淨如首楞嚴三昧經云爾時會中
有一菩薩名魔界行不汙現於魔宮語惡魔
言汝寧不聞佛說首楞嚴三昧無量衆生皆
發阿耨多羅三藐三菩提心出汝境界亦皆
當復度脫餘人出汝境界魔卽報言我聞佛
說首楞嚴三昧名字以被五縛不能得往所
謂兩手兩足及頸又問惡魔誰繫汝者魔卽
荅言我適發心欲往壞亂聽受首楞嚴三昧
者卽被五縛我適復念諸佛菩薩有大威德
難可壞亂我若往者或當自壞不如自住於
此宮殿作是念已卽於五縛而得解脫菩薩
荅言如是一切凡夫憶想分別顚倒取相是
故有縛動念戲論是故有縛見聞覺如是故
有縛此中實無縛者解者所以者何諸法無
縛本解脫故諸法無解本無縛故常解脫相
無有愚癡如來以此法門說法若有衆生得
知此義欲求解脫勤心精進則於諸縛而得
解脫寶篋經云文殊師利告大德舎利
弗如恒沙劫火災熾然終不燒空如是舎利
弗一一衆生恒河沙劫造作逆罪不善之業
然其心性終不可汙大虛空藏菩薩所
問經偈云虛空離生滅法界無去來衆色現
於空諸法依心住空無色非色心性亦復然
虛空唯假名心意識如是菴提遮女經
偈云我雖内室中尊如目前現仁稱阿羅漢
常隨不能見釋曰故知念念釋迦出世步步
彌勒下生以自業所遮對面不見十地尙隔
羅縠二乘可知守護國主陀羅尼經亡

@@宗鏡九十六卷苐八張茂
爾時世尊告一切法自在王菩薩摩訶薩言
此深三昧以菩提心而爲其因以大慈悲而
爲根本方便修習無上菩提以爲究竟善男
子此中何者名爲菩提善男子欲知菩提當
了自心若了自心卽了菩提何以故心與菩
提眞實之相畢竟推求俱不可得同於虛空
故菩提相卽虛空相是故菩提無所證相無
能證相亦無能所契合之相何以故菩提畢
竟無諸相故善男子以一切法卽虛空相是
故菩提畢竟無相爾時一切法自在王菩薩
復白佛言世尊若此菩提同虛空一切智體
當何所求云何證得菩提現前一切智智當
於何生佛告一切法自在王菩薩言善男子
一切智體當於心求一切智智及與菩提從
心而生何以故心之實性本清淨故善男子
此心之性不在内不在外不在中閒善男子
一切如來說此心相非靑非黃非赤非白非
紅非紫亦非金色非長非短非圓非方非明
非暗非男非女非非男女亦復非是亦男亦
女善男子此心非欲界性非色界性非無色
界性非天龍非夜叉非亁闥婆非阿修羅非
迦樓羅非緊那羅非摩睺羅伽人非人等一
切同類善男子此心不住於眼亦復不住耳
鼻舌身意於三世中亦不可見何以故此心
同於虛空相故以是義故遠離一切麤細分
別何以故此虛空性卽心性故如其心性卽
菩提性如菩提性卽陀羅尼性善男子是故
此心虛空菩提陀羅尼性無二無二分無別
無斷如是一切皆以大慈大悲而爲根本方
便彼羅蜜之所攝受善男子是故當知我今

宗鏡九十六卷苐九張茂於此
諸菩薩等大衆之中說如是法爲淨廣大菩
提心故爲令一切了自心故是故一切法自
在王若有善男子善女人欲知菩提眞實性
者當了自心如其心性卽菩提性云何而能
了知心性謂此心性於一切相若形若顯乃
至若五陰若六入若十二處若十八界如是
等法觀察推求竟不可得善男子若諸菩薩
如是了知卽得成就第一清淨法光明門住
此門已任運得此不可思議一切智智諸佛
境界甚深三昧文殊般若經云佛告文
殊師利汝已供養幾所諸佛文殊師利言我
及諸佛如幻化相不見供養及與受者佛告
文殊師利汝今可不住佛乘耶文殊師利言
如我思惟不見一法何當得住於佛乘佛言
文殊師利汝不得佛乘乎文殊師利言如佛
乘者但有名字非可得亦不可見我云何得
佛言文殊汝得無礙智乎文殊師利言我卽
無礙云何以無礙而得無礙佛言汝坐道場
乎文殊師利言一切如來不坐道場我今云
何獨坐道場何以故現見諸法住實際故釋
曰若了一心實際則一切無所得於無所得
中故能成辯無邊佛事於事事中皆不違實
際故若如是解者未必是不坐道場是坐道
場當坐道場時是不坐道場矣何以故道場
等不出實際故大品經云若住一切法
不住般若波羅蜜不住一切法方住般若波
羅蜜釋曰若住法則不見般若若住般若則
不見法以法有相般若無相有無相反故爾
又非離有相法別立無相般若以相卽無相
全是般若故經云色無邊故般若無邊

@@宗鏡九十六卷苐十張茂
又云若學般若應學一切法何以故夫般若
者是無住義起心卽是住著若不住一切法
卽是般若故云若學般若應學一切法設住
般若亦成愚闇但一切處皆無住則無非般
若金剛場陀羅尼經云文殊白佛言頗
有一法菩薩行已能入一切陀羅尼諸法門
不佛言有一字法門菩薩得已能說千萬字
法門而此一字法門亦不可盡說諸法已還
攝入一字法門轉女身經云若於諸法
不見差別是則必能成就衆生又云若知諸
法皆解脫相是則名爲究竟解脫釋曰執心
爲境觸目塵勞知境是心無非解脫所以二
乘只證人空但離人我虛妄名爲解脫未得
法空一切解脫以不識心故如入楞伽經偈
云諸法無法體而說唯是心不見於自心而
起於分別出曜經云身被戒鎧心無慧
劒者則不能壞結使元首故知若不觀心妙
慧成就則不能斷無明根本所以首楞嚴經
云持犯伹束身非身無所束元非徧一切云
何獲圓通正法華經云第一大道無有
兩正釋曰志當歸一萬法所宗如國無二王
家無二主若離此別有所求則成兩道如菩
薩行方便經云夫求法者名不求於一切諸
法又云若有所求則不能師子吼也若無所
求能師子吼釋曰涅槃經云師子吼者決定
說一切衆生皆有佛性若知自心佛性具足
則性外豈有法而可求耶那先經云王
問那先何等爲一其心者那先言諸善獨有
一心最第一一其心者諸善皆隨之那先言
譬若樓陛當有所倚諸善道者皆著一心

@@宗鏡九十六卷十一張茂
雜藏經云闍王施寶衣與文殊師利菩薩文
殊忽於座上隱身不見如是展轉施諸菩薩
聲聞亦復如是乃至自著亦不見身因茲悟
道釋曰夫祖佛起敎之由莫不皆是破身心
二執故金剛經云佛說非身是名大身寶藏
論云清虛之理畢竟無身心亦如是若能直
悟自他身心俱不可得心外無法萬境皆
空卽同闍王所悟無量義經云佛告
大莊嚴菩薩有一法門能令菩薩疾得菩提
世尊是法門者字号何等其義云何善男子
是一法門名無量義菩薩欲得修學無量義
者應當觀察一切諸法自本來今性相空寂
無大無小無生無滅非住非動不進不退猶
如虛空無有二法而諸衆生虛妄橫計是此
是彼是得是失釋曰是一法門名無量義者
卽是一心門能生無量義以不守自性隨緣
成諸法正隨緣時亦不失自性以衆生不了
故但隨起動之緣不見寂滅之性故於諸法
橫計有無彼此得失如來示敎勝軍王
經云大王當知譬如男子或諸女人於其夢
中夢心所見可愛園林可愛山谷可愛國邑
及諸異類彼夢覺已所見皆無如是大王國
祚身命虛僞無常一切皆如夢之所見故知
夢中境界覺時境界唯心所見更無有異世
人但信夢境是虛例執晝境是實是以大覺
垂愍說況比知將所信之虛破所信之實令
所信之實同所信之虛頓悟法空皆入宗鏡
入法界體性經云爾時長老舎利弗從自在
處出往詣文殊師利童子住處到已不見文
殊師利卽詣佛所到已在佛別門外邊而住

宗鏡九十六卷十二張茂
爾時世尊告文殊師利童子言文殊師利是
舎利弗比丘今在門外爲欲聽法汝令使入
文殊師利言世尊若彼舎利弗際若法界際
世尊此二際豈有在内在外若中閒二耶佛
言不也文殊師利言世尊言實際者亦非實
際如是際非際無内無外不來不去世尊長
老舎利弗際卽是實際舎利弗界卽是法界丗
尊然此法界無出無入不來不去其長老舎
利弗從何處來當入何所佛言文殊師利若
我在內共諸聲聞語論汝在於外而不聽入
汝意豈不生苦惱想耶文殊師利言不也世
尊何以故世尊凡所說法不離法界如來說
法卽是法界法界卽是如來界說法界如法
界言說界無二無別所有名者說者此等皆
不離法界世尊以是義故我不苦惱世尊若
我恒河沙劫等不來至世尊說法所我時不
生愛樂亦無憂惱何以故若有二者卽生憂
惱法界無二故無惱耶釋曰是以内外無際
眞俗一原入宗鏡中忻戚上盈於懷抱住無
二處増愛靡挂於情田故知不去不來見佛
匪移於當念非近非遠聞法豈越於毫端得
文殊之心方知法爾起衆生之見自隔情塵
深密解脫經云諸佛如來善覺所覺離於二
行到無相處行諸佛行得諸如來一切平等
到無障礙之所去處能到一切不退法輪能
到不可降伏境界不可思議體能到一切三
世平等徧至一切諸世界身到於諸法無疑
之處能到一切究竟智行悉能到於法智無
疑境界得諸一切無分別身能荅一切菩薩
問智能到無二行之彼岸能到諸佛無有差

@@宗鏡九十六卷十三張茂
別解脫智處能到無邊無中三昧境界廣大
如法界究竟若虛空盡未來際釋曰夫親到
諸法無疑之處悟心方知頓照萬境無相之
門見性方了斯乃如來行處大覺所知故云
廣大如法界究竟若虛空無始無終盡未來
際金剛王菩薩秘密念誦儀軌經云端
身正坐作是思惟一切諸法從自心起從本
已來皆無所有彌勒成佛經偈云夊念
衆生苦欲拔無由脫今日證菩提豁然無所
有釋曰心識念念攀緣繫縛塵境不得自在
卽是衆生苦若丁境空無縛内結不生證會
一心根塵俱寂卽入性空法界證無相菩提
所以法華三昧經云無著無所依無累心寂
滅本性如虛空是名無上道又法華經云諸
佛於此得阿耨多羅三藐三菩提諸佛於此
轉于法輪諸佛於此而般涅槃是以諸佛八
相成道菩薩四攝度生自利利他悉皆於此
本性空中成辦雜藏經云譬如兩木相
揩則自生火還燒其木火不從風出不從水
出不從地出其四魔者亦復如是皆從心生
不從外來譬如畫師畫作形像隨手大小雖
因緣合有彩有板有筆畫師不畫不能成像
四魔如是心已堅固便無所起釋曰是以一
心不動法不現前如畫師不畫且無形像故
不動一心有大功德如法句經云佛言善男
子善知識者有大功德能令汝等於貪欲瞋
恚愚癡邪見五蓋五欲衆塵勞中建立佛法
不起一心得大功德譬如有人持堅牢船渡
於大海不動身心而到彼岸
宗鏡錄卷第九十六茂

@@
宗鏡
九十六卷十四張茂音義跱<直里反>姥<莫補反女師也>燧<徐醉反>綰<烏板反
繫也>掣<昌列反挽><也
>陛<傍礼反階陛也>戊
申歲分司大藏都監開板

宗鏡錄卷第九十七茂
慧日永明寺主智覺禪師延壽集
夫佛敎巳明須陳祖意達佛乘者皆與了義
相應如法華經云是人有所思惟籌量言說
皆是佛法無不眞實亦是先佛經中所說
第一毗婆尸佛偈云身從無相中受生由如
幻出諸形像幻人心識本來無罪福皆空無
所住第二尸棄佛偈云起諸善法本是
幻造諸惡業亦是幻身如聚沬心如風幻出
無根無實性第三毗舎浮佛偈云假借
四大以爲身心本無生因境有前境若無心
亦無罪福如幻起亦滅第四拘留孫佛
偈云見身無實是佛見了心如幻是佛了了
得身心本性空斯人與佛何殊別
第五拘那含牟尼佛偈云佛不見身知是佛
若實有知別無佛智者能知罪性空坦然不
懼於生死第六迦葉佛偈云一切衆生
性清淨從本無生無可滅卽此身心是幻生幻
化之中無罪福第七釋迦牟尼佛偈云
幻化無因亦無生皆卽自然見如是諸法無
非自化生幻化無生無所畏復告摩訶迦葉
吾有清淨法眼涅槃妙心實相無相微妙正
法付囑於汝無令斷絕聽吾偈曰法本法無
法無法法亦法今付無法時法法何曾法
西天第一祖摩訶迦葉傳法偈云法法本來
法無法無非法何於一法中有法有不法
第二祖阿難傳法偈云本來付有法付了言
無法各各須自悟悟了無無法第三祖
商那和修傳法偈云非法亦非心無心亦無
法說是心法時是法非心法第四祖優

@@宗鏡九十七卷苐二張茂波毱
多尊者傳法偈云心自本來心本心非有法
有法有本心非心非本法第五祖提多
迦亦名香衆初投優波毱多出家尊者問曰
爲心出家耶身出家耶香衆曰我來出家非
爲身心而求利益尊者曰不爲身心復誰出
家香衆曰夫出家者無我之故無我之故卽
心不生滅心不生滅卽是常旣是常故佛亦
常心無形相其體亦爾尊者曰汝當大悟心
自明朗依佛法中度恒沙衆付法偈云通達
本法心無法無非法悟了同未悟無心得無
法第六祖彌遮迦付法偈云無心無可
得說得不名法若了心非心始解心心法第
七祖婆須蜜付法偈云心同虛空界示
等虛空法證得虛空時無是無非法第八
祖佛陀難提付法偈云虛空無内外心法亦
如是若了虛空故是達眞如理第九
祖伏駄蜜多尊者問佛陀難事尊者偈云父
母非我親誰爲最親者諸佛非我道誰爲最
道者偈荅云汝言與心親父母非可比汝行
與道合諸佛心卽是外求有相佛與汝不相
似欲識汝本心非合亦非離因茲悟道付法
偈云眞理本無名因名顯眞理受得眞實法
非眞亦非僞第十祖脅尊者傳法偈云
眞體自然眞因眞說有理領得眞實法無行
亦無止第十一祖富那夜奢時脅尊者
於一樹下以手指樹下地告大衆曰此地若
變爲金色當有聖者而入此會言當未乆須
臾之頃以爲金色尊者舉手而見一人當會
前立尊者曰汝從何來夜奢曰我心非往尊
者曰何處所住夜奢曰我心非止尊者

@@宗鏡九十七卷苐三張茂曰汝
不定耶夜奢曰諸佛亦然尊者曰汝非諸佛
夜奢曰諸佛亦非爾時夜奢說偈讃曰師坐
金色地常說眞實義迴光而照我令入三摩
諦又傳法偈云迷悟如隱顯明暗不相離今
付隱顯法非一亦非二第十二祖馬鳴
尊者傳法偈云隱顯卽本法明暗元不二今
付悟了法非取亦非弃第十三祖毗羅
尊者傳法偈云非隱非顯法說是眞實際悟
此隱顯法非愚亦非智第十四祖龍樹
尊者行化到南印土彼國人多修福業不會
佛理唯行小辯不具大智及問佛性而云布
施我求福業非解佛性汝會佛性爲我說之
師曰汝欲學道先除我慢生恭敬心方得佛
性衆曰佛性大小師曰非汝所知非說大小
若說大小卽是大小非佛性也彼衆曰我欲
棄小辯歸于大海龍樹卽爲說法對大衆而
現異相身如月輪當於座上唯聞說法不覩
其形彼衆有一長者名曰提婆謂諸衆曰識
此瑞不彼衆曰非其大聖誰能識也爾時提
婆心根宿淨亦見其相默然契會乃告衆曰
師現佛性之義非師身者無相三昧形如滿
月佛性之義也語未訖師卽現本身座上說
偈曰身現滿月相以表諸佛體說法無其形
用辯非聲色又傳法偈云爲明隱顯法方說
解脫理於法心不證無瞋亦無喜第十
五祖迦那提婆尊者傳法偈云本對傳法人
爲說解脫理於法實無證無終亦無始第十
六祖羅睺羅尊者傳法偈云於法實無證不
取亦不離法非有無相内外云何起第十
七祖僧迦難提尊者傳法偈云心地本

宗鏡九十七卷苐四張茂無生
因種從緣起緣種不相妨華果亦復爾第十
八祖伽耶舎多初第十七祖僧伽難提因至
其舎忽見一子手執銅鏡而至師所尊者曰
子幾歲耶子曰我當百歲是時尊者見荅百
歲覆問曰汝當無知看甚幼小荅吾百歲非
其理也子曰我不會理正當百歲尊者曰子
善機耶子曰佛偈云若人生百歲不會諸佛
機未若生一日而得決了之時尊者敬之深
知是聖又徴問曰汝執此鏡意況如何爾時
童子以偈荅曰諸佛大圓鏡内外無瑕翳兩
人同得見心眼俱相似父母見子奇異遂捨
出家尊者卽領遊化至一古寺而爲受戒名
曰伽耶舎多於彼殿上有銅鈴被風揺響尊
者問曰彼風鳴耶彼鈴鳴耶彼銅鳴耶子曰
我心鳴耳非風銅鈴尊者曰非風銅鈴我心
誰耳子曰二俱寂靜非三昧耶尊者曰善哉
眞比丘善會諸佛理善說諸法要善識眞實
義又告曰我今將此法眼藏付囑於汝汝受
吾偈當行化之偈曰心地本無生因種從緣
起緣種不相妨華果亦復爾伽耶舎多後付
鳩摩羅多傳法偈曰有種有心地因緣能發
萌於緣不相礙當生生不生第十
九祖鳩摩羅多尊者傳法偈云性上本無生
爲對求人說於法旣無得何懷決不決第二
十祖闍夜多尊者傳法偈云言下合無生同
於法界性若能如是解通達事理竟第二
十一婆修槃頭尊者傳法偈云泡幻同無礙
如何不了悟達法在其中非今亦非古第二
十二祖摩挐羅付鶴勒尊者傳法偈後卽從
座起踊身虛空作十八變訖却歸本座

@@宗鏡九十七卷苐五張茂以手
指地化爲一泉而說偈言心地清淨泉能潤
於一切從地而涌出徧滿十方濟又傳法偈
云心逐萬境轉轉處實能幽隨流認得性無
喜亦無憂第二十三祖鶴勒尊者付法
已竟卽從座起踊身虛空作十八變已却歸
本座寂然滅度爾時大衆欲分舎利各自起
塔臨闍維訖欲分舎利爾時尊者現身說偈
一法一切法一切一法攝吾身非有無何分
一切塔又傳法偈云認得心性時可說不思
議了了無所得得時不說知第二
十四祖師子尊者傳法偈云正說知見時知
見俱是心當心卽知見知見卽于今第二
十五祖婆舎多尊者傳法偈云聖人說知見
當境無非是我今悟眞性無道亦無理第二
十六祖不如密多尊者傳法偈云眞性心地
藏無頭亦無尾應緣而化物方便呼爲智第
二十七祖般若多羅尊者傳法偈云心
地生諸種因事復因理果滿菩提圓華開世
界起西天波羅提尊者化異見王現神
通力乘雲至王殿前爾時大王問乘雲者曰
汝爲是邪汝爲是正波羅提尊者荅曰我非
邪正而來正邪大王若正我無邪正王又問
曰何者是佛波羅提曰見性是佛王曰師見
性不波羅提曰我見佛性王曰性在何處波
羅提曰性在作用王曰是何作用今不覩見
波羅提曰今現作用王自不識王曰師旣所
見云有作用當於我處而有之不波羅提曰
王若作用現前揔是王若不用體亦難見王
曰若當用之幾處出現師曰若出用時當有
其八卓立雲端以偈告曰在胎曰身處

@@宗鏡九十七卷苐六張茂世名
人在眼曰見在耳曰聞在鼻辯氣在口談論
在手執捉在腳雲奔徧現俱該法界收攝不
出微塵識者知是佛性不識者喚作精魂此
土初祖菩提達磨多羅南天竺國王第
三之子常好理論心念衆生而不識佛又自
歎曰世有形法而易了之唯佛心法難有會
者爾時般若多羅尊者至于其國王賜一寶
珠其珠光明璨然殊妙尊者見已用珠試曰
此寶珠者有大光明能照于物更有好珠能
勝此不菩提多羅曰此是世寶未得爲上於
諸光中智光爲上此是世明未得爲上於諸
明中心明第一其此珠者所有光明不能自
照要假智光智辯於此旣辯此已卽知是珠
旣知是珠卽明其寶若明其寶寶不自寶若
辯其珠珠不自珠珠不自珠者要假智珠而
辯世珠寶不自寶者要假法寶以明俗寶然
則師有其道其寶旣現衆生有道心寶亦然
尊者異之因出家悟道逐行化此土寶誌識
是傳佛心印觀音聖人師述安心法門云迷
時人逐法解時法逐人解則識攝色迷則色
攝識伹有心分別計校自心現量者悉皆是
夢若識心寂滅無一動念處是名正覺問云
何自心現荅見一切法有有自不有自心計
作有見一切法無無自不無自心計作無乃
至一切法亦如是並是自心計作有自心計
作無又若人造一切罪自見已之法王卽得
解脫若從事上得解者氣力壯從事中見法
者卽處處不失念從文字解者氣力弱卽事
卽法者深從汝種種運爲跳踉顚蹶悉不出
法界亦不入法界若以界入界卽是癡

宗鏡九十七卷苐七張茂人凡
有所施爲終不出法界心何以故心體是法
界故問世閒人種種學問云何不得道荅由
見已故不得道已者我也至人逢苦不憂遇
樂不喜由不見已故所以不知苦樂者由亡
已故得至虛無已自尙亡更有何物而不亡
也問諸法旣空阿誰修道荅有阿誰須修道
若無阿誰卽不須修道阿誰者亦我也若無
我者逢物不生是非是者我自是而物非是
也非者我自非而物非非也卽心無心是爲
通達佛道卽物不起見名爲達道逢物直達
知其本原此人慧眼開智者任物不任已卽
無取捨違順愚者任已不任物卽有取捨違
順不見一物名爲見道不行一物名爲行道
卽一切處無處卽是法處卽作處無作處無
作法卽見佛若見相時則一切處見鬼取相
故墮地獄觀法故得解脫若見憶想分別卽
受鑊湯爐炭等事現見生死相若見法界性
卽涅槃性無憶想分別卽是法界性心非色
故非有用而不廢故非無又用而常空故非
有空而常用故非無傳法偈云吾本來茲土
傳法救迷情一華開五業結果自然成第二
祖可大師云凡夫謂古異今謂今異古復離
四大更有法身解時卽今五陰心是圓淨涅
槃此心具足萬行正稱大宗傳法偈云本來
緣有地因地種華生本來無有種華亦不能
生第三祖璨大師傳法偈云華種雖因
地從地種華生若無人下種華種盡無生第
四祖道信大師云夫欲識心定者正坐
時知坐是心知有妄起是心知無妄起是心
知無内外是心理盡歸心心旣清淨淨

@@宗鏡九十七卷苐八張茂卽本
性内外唯一心是智慧相明了無動心名自
性定又示融大師云百千妙門同歸方寸恒
沙功德揔在心原一切定門一切慧門一切
行門悉皆具足神通妙用並在汝心傳法偈
云華種有生性因地華生生大緣與性合當
生生不生第五祖弘忍大師云欲知法
要心是十二部經之根本唯有一乘法一乘
者一心是但守一心卽心眞如門一切法行
不出自心唯心自知心無形色諸祖只是以
心傳心達者印可更無別法又云一切由心
邪正在已不思一物卽是本心唯智能知更
無別行傳法偈云有情來下種因地果還生
無情旣無種無性亦無生第六祖慧能
大師云汝等諸人自心是佛更莫狐疑心外
更無一法而能建立皆是自心生萬種法經
云心生種種法生其法無二其心亦然其道
清淨無有諸相汝莫觀淨及空其心此心無
一無可取捨行住坐臥皆一直心卽是淨土
依吾語者決定菩提傳法偈云心地含諸種
普雨悉皆生頓悟華情已菩提果自成讓大
師云一切萬法皆從心生若達心地所作無
礙汝今此心卽是佛故達磨西來唯傳一心
之法三界唯心森羅及萬像一法之所印凡
所見色皆是自心心不自心因色故心汝可
隨時卽事卽理都無所礙菩提道果亦復如
是從心所生卽名爲色知色空故生卽不生
馬大師問曰如何用意合禪定無相三昧師
曰汝若學心地法門猶如下種我說法要譬
如天澤汝緣合故當見于道馬大師又問曰
和尙云見道道非色故云何能覩師曰

@@宗鏡九十七卷苐九張茂心地
法眼能見于道無相三昧亦復然矣馬大師
曰有成壞不師曰若契此道無始無終不成
不壞不聚不散不長不短不靜不亂不急不
緩若如是解當名爲道汝受吾敎聽吾偈言
心地含諸種遇澤悉皆萌三昧華無相何壞
復何成吉州思和尙云卽今語言卽是
汝心此心是佛是實相法身佛經云有三阿
僧祇百千名号隨世界應處立名如隨色摩
尼珠觸靑卽靑觸黃卽黃寶本色如指不自
觸刀不自割鏡不自照隨像所現之處各各
不同得名優劣不同此心與虛空齊壽若入
三昧門無不是三昧若入無相門揔是無相
隨立之處盡得宗門語言啼笑屈伸俯仰各
從性海所發故得宗名相好之佛是因果佛
卽實相佛家用經云三十二相八十種好皆
從心想生亦云法性家熖又云法性功勳隨
其心淨卽佛土淨諸念若生隨念得果應物
而現謂之如來隨應而去故無所求一切時
中更無一法可得自是得法不以得更得是
以法不知法法不聞法平等卽佛佛卽平等
不以平等更行平等故云獨一無伴迷時迷
於悟悟時悟於迷迷還自迷悟還自悟無有
一法不從心生無有一法不從心滅是以迷
悟揔在一心故云一塵含法界非心非佛者
眞爲本性過諸數量非聖無辯辯所不能言
無佛可作無道可修經云若知如來常不說
法是名具足多聞卽見自心具足多聞故草
木有佛性者皆是一心飯食作佛事衣服作
佛事故嵩山安和尙昔讓和尙與坦然
禪師在荊州玉泉聽律二人共相謂言

宗鏡九十七卷苐十張茂
我聞禪宗最上佛乘何必局此小宗而失大
理逐乃雲遊愽問先知至嵩山安和尙處問
如何是祖師西來意旨師云何不問自家意
旨問他別人意旨作什麽問如何是坦然意
旨師云汝須密作用問如何是密作用伏請
指示師舉視之二人當時大悟崛多三
藏師因行至太原定襄縣歷村見秀大師弟
子結草爲庵獨坐觀心師問作什麽對云看
靜師曰看者何人靜者何物其僧無對問此
理如何乞師指示師曰何不自看何不自靜
師見根性遟迴乃曰汝師是誰對云秀和尙
師曰汝師只敎此法爲當別有意旨云只敎
其看靜師曰西天下劣外道所習之法此土
以爲禪宗也大悞人其僧問三藏師是誰師
曰六祖又云正法難聞汝何不往彼中其僧
聞師示訓便往曹谿禮見六祖具陳上事祖
曰誠如崛多所言汝何不自看何不自靜敎
誰靜汝言不大悟智策和尙遊行北地
遇見五祖下智隍禪師二十年修定師問在
此閒作什麽隍云入定師云八定者爲有心
入也爲無心入也若有心入者卽一切有情
悉皆有心亦合得定若言無心入者一切無
情亦合得定隍曰吾正入定之時不見有有
無之心師曰若不見有有無之心卽是常定
不應更有出入隍無對却問汝師是誰云六
祖問汝師以何法爲禪定師曰妙湛圓寂體
用如如五陰本空六塵非有不出不入不定
不亂禪性無住離住禪寂禪性無生離生禪
想心如虛空亦無虛空之量隍聞此說未息
疑心逐振錫南行直往曹谿禮見六祖祖乃

@@宗鏡九十七卷苐十一張茂亦
如上說隍於言下大悟南嶽思大和尙
云若言學者先須通心心若得通一切法一
時盡通聞說淨不生淨念卽是本自淨聞說
空不取空譬如鳥飛於空若住於空必有墮
落之患無住是本自性體寂而生其心是照
用卽寂是自性定卽照是自性慧卽定是慧
體卽慧是定用離定無別慧離慧無別定卽
定之時卽是慧卽慧之時卽是定卽定之時
無有定卽慧之時無有慧何以故性自如故
如燈光雖有二名其體不別卽燈是光卽光
是燈離燈無別光離光無別燈卽燈是光體
卽光是燈用卽定慧雙修不相去離牛
頭融大師絕觀論問云何者是心荅六根所
觀並悉是心問心若爲荅心寂滅問何者爲
體荅心爲體問何者爲宗荅心爲宗問何者
爲本荅心爲本問若爲是定慧雙遊云心性
寂滅爲定常解寂滅爲慧問何者是智云境
起解是智何者是境云自身心性爲境問何
者是舒云照用爲舒何者爲卷云心寂滅無
去來爲卷舒則彌遊法界卷則足跡難尋問
何者是法界云邊表不可得名爲法界法
照禪師云經云三阿僧祇百千名号皆是如
來異名卽眞心之別稱也又經云萬法不出
一心此義是也夫縛從心縛解從心解縛解
從心不關餘事出要之術唯有觀心乃至若
舉一心門一切唯一心若一法非心則是心
外有誰能在心外別制一条者梵
禪師云若知一切法皆是法卽得解脫眼是
法色是法經云不見法還與法作繫縛亦不
見法還與法作解脫藏禪師云於一

@@宗鏡九十七卷苐十二張茂
切法無所得者卽心是道眼不得一切色耳
不得一切聲緣禪師云譬如家中有大
石尋常坐臥或作佛像心作佛解畏罪不敢
坐皆是意識筆頭畫作自忙自怕石中實無
罪福安禪師云直心是道何以故直念
直用更不觀空亦不求方便經云直視不見
直念不思直受不行直說不煩覺禪師
云若悟心無所屬卽得道跡眼見一切色眼
不屬一切色是自性解脫經云一切法不相
屬故心與一切法各不相知圓寂尼云
一切法唯心無對卽自性解脫經云一切法
不與眼作對何以故法不見法法不知法
堯禪師云了心識性自體恒眞所緣念處無
非佛法朗禪師云凡有所見皆自心現
道似何物而欲修之煩惱似何物而欲斷之
稠禪師云一切外緣名無定相是非生滅一
由自心若自心不心誰嫌是非能所俱無卽
諸相恒寂慧慈禪師云夫法性者大道
也法是法身性是覺性卽衆生自然性也是
以金剛般若如大火聚三昧熖熖諸累莫入
故稱天上天下唯我獨尊慧滿禪師云
諸佛說心令知心相是虛妄法今乃重加心
相深違佛意又増掄議殊垂大理常齎四卷
楞伽經以爲心要隨說隨行
宗鏡錄卷第九十七茂
音義
坦<他伹反平也安也>駄<唐佐及又音陀字>脅<虛業反胸脅也>挐<女加反牽
><也>璨<倉案反>跳<徒聊反躍也>踉<吕張反跳踉>癲<都牛反病也
>蹶<居月反走也>嵩<息弓反山高也>策<楚革反謀也>隍<胡光反>齎<袓
雞反持>
<也辵也>戊申歲分司大
藏都監開板

宗鏡錄卷第九十八茂
慧日永明寺主智覺禪師延壽集
志公和尙偈云頓悟心原開寶藏隱顯靈蹤
現眞相獨行獨坐常魏巍百億化身無數量
縱令副塞滿虛空看時不見微塵相可笑物
空無比況口吐明珠光晃晃尋常見說不思
議一語標宗言下當龐居士頌云萬法
從心起心生萬法生生生不了有來去枉虛
行寄語修道人空生有不生如能達此理不
動出深坈寒山子詩云男兒大丈夫作
事莫莽屎徑直鐵石心直取菩提路邪道不
用行行之必辛苦不要求佛果識取心王主
懶瓉和尙謌云莫謾求眞佛眞佛不可見妙
性及靈臺何曾受熏練心是無事心面是孃
生面劫石可移動箇中無改變又云吾有一
言絕慮忘緣巧說不得只用心傳更有一語
無過直與細於毫末大無方所本自圓成不
勞機杍騰騰和尙謌云修道道無可修
問法法無可問迷人不悟色空達者本無逆
順八萬四千法門至理不過方寸煩惱正是
菩提淨華生於泥糞識取自家城邑莫謾遊
他州郡高僧釋法喜臨遷化時告衆云
三界虛妄但是一心端坐而卒高僧釋
靈潤云捨外塵邪執得意言分別捨唯識想
得眞法界前觀無相捨外塵相後觀無生捨
唯識想又常與法侣登山遊觀野火四合衆
並奔散唯潤安行如常顧陟語諸屬曰心外
無火火實自心謂火可逃無由免火及火至
潤潛然自斂高僧釋法空入臺山幽居
毎有清聲召曰空禪如是非一自後法空知

@@宗鏡九十八卷苐二張茂
是自心境界以法遣之逐乃安靜初以禪修
終爲對礙遂學大乘離相從所學者並以此
誨之以法爲親以法爲侣高僧釋靖邁
臨終云心非道外行在言前言畢坐蛻
高僧釋通達因以木打塊塊破形消旣覩期
變廓然大悟心跡高僧釋轉明凡有所
諮學者常以平等唯心一法志而奉之
高僧釋道英入水臥雪而無寒苦如是隨事
以法對之縱任自在不以爲難良由唯識之
旨洞曉心腑外事之質豈得礙乎常講起信
至心眞如門奄然入定高僧釋道世六
勤勇懺悔者雖知依理須知心妄動遠離前
境經云譬如氎花千斤不如眞金一兩喻能
觀心强卽滅罪强伏阤禪師云籍敎明
宗深信含生同一眞性凡聖一路堅住不移
不隨他敎與道冥符寂然無爲名爲理入
高僧釋智通云若夫尋近大乘修正觀者察
微塵之本際許一念之初原便可荊棘播無
常之音梟獍說甚深之法十方淨土未必過
此矣高僧釋曇遂毎言三界虛妄但是
一心追求外境未悟難息高僧解脫和
尙依華嚴作佛光觀於清宵凡夜光中忽見
化佛說偈云諸佛秘密其深法曠劫修行今
乃得若人開明此法門一切諸佛皆隨喜解
脫和尙乃禮拜問云此法門如何開示於人
化佛遂隱身不現空中偈荅云方便智爲燈
照見心境界欲知眞實法一切無所見
太原和尙云夫欲發心入道先須識自本心
若不識自本心如狗遂塊非師子王也善知
識直指心者卽今語言是汝心舉動施爲更

@@宗鏡九十八卷苐三張茂
是阿誰除此之外更無別心若言更別有者
卽如演若覓頭經云信心清淨卽生實相又
經云無依是佛母佛從無處生天皇和
尙云只今身心卽是性身心不可得卽三界
不可得乃至有性無性揔不可得無佛無衆
生無師無弟子心空三界一切揔空以要言
之三界内外下至螻蟻蠢動之者悉在一塵
中彼此咸等一一皆如是各各不相妨一切
法門千般萬種只明見性更餘事興
善和尙云從上已來祖佛相傳一心之法以
心印心不傳餘法初祖指一言以直說譬如
龍吐水至津津滿至河乃至大海龍是水之
源以知如今已後學人相傳一心之法皆是
簡要說而喚心時不得別覓佛當佛時不得
更求心是以若人信自心是佛此人所有言
說當能轉法輪若人不信自心是佛此人所
有言說皆是謗方等大乘所以經云性外得
菩提譬如壓砂求油不是油正因顒
禪師有問涅槃明衆生卽佛性佛性卽衆生但
以時異有淨不淨未審非情亦是衆生不荅
經云文殊問金色女汝身有五陰十二入十
八界不女言如我身有五陰十二入十八界
梵綂經云一切地水是我先身一切火風是
我本體又依正二身互相依立華嚴經云一
切法無相是則佛眞體經明若計靈智之心
是常色是敗壞無常者則外道斷常之見華
嚴明衆生界卽佛界佛界卽法界法界之外
更無別法乃至萬法雖異其體常同若不迷
於所同體用常無有二無二之旨蓋出世之
要津一念相應不隔凡成聖矣臥輪

宗鏡九十八卷苐四張茂
禪師云詳其心性湛若虛空本來不生是亦
不滅何須收捺但覺心起卽須向内反照心
原無有根本卽無生處無生處故心卽寂靜
無相無爲南泉和尙云然燈佛道了也
若心想所思出生諸法虛假合集彼皆不實
何以故心尙無有何所出生若取諸法猶如
分別虛空如人取聲安置篋中亦如吹綂欲
令氣滿又云如今但會一如之理直下修行
又云但會無量劫來性不變卽是修行
汾州無業和尙初問馬祖三乘至理粗亦研
窮常聞禪師卽心是佛實未能了伏願指示
馬祖曰卽汝不了底心卽是更無別物不了
時是迷了時是悟亦猶手作拳拳作手也師
又問如何是祖師西來密傳心印祖曰大德
正閙在且去別時來一足始跨門限祖云大
德便却迴頭祖云是什麽逐豁然大悟示徒
云祖師來此土觀其衆生有大乘根性唯傳
心印印汝諸人迷情得之者卽不論凡之與
聖愚之與智多虛不如少實大丈夫兒不如
直下休歇去好頓息萬緣截生死流逈出常
格靈光獨照物類不拘巍巍堂堂三界獨步
何必身長丈六紫磨金輝項佩圓光舌相長
廣若以色見我是人行邪道設有眷屬莊嚴
不求而自至山河大地不礙眼光一聞千悟
獲大揔持又臨終告衆云汝等見聞知覺之
性與虛空齊壽猶如金剛不可破壞一切諸
法如影如響無有實者經云唯此一事實餘
二卽非眞言訖奄然而化眞覺大師云
夫心性靈通動靜之原莫二眞如絕慮緣計
之念非殊惑見紛馳窮之則唯一寂靈原不

@@宗鏡九十八卷苐五張茂狀鑑
之則乃千差千差不同法眼之名自立一寂
非異慧眼之号斯存理量雙消佛眼之功圓
著是以三諦一境法身之理恒清三智一心
般若之明常照境智冥合解脫之應隨機非
縱非橫圓伊之道玄會故知三德妙性宛爾
無乖一心深廣難思何出要而非路是以卽
心爲道者可謂尋流而得源矣神秀
和尙云一切非情以是心等現故染淨隨心
有轉變故無有餘性要依緣故謂緣生之法
皆無自性空有不俱卽有情正有時非情必
空故他卽自故何以故他無性以自作故卽
有情修證是非情修證也經云其身周普等
眞法界旣等法界非情門空全是佛故又非
情正有時有情必空故自卽他故何以故自
無性以他作故卽非情無修無證是有情無
修無證也善財觀樓閣時徧周法界有情門
空全一閣故經云衆生不違一切刹刹不違
一切衆生雖云有無同時分相斯在矣隋朝
命大師融心論云圓機對敎無敎不圓理心
涉事無事非理無事非理何亂而不定無亂
不定則定亂兩亡無事非理故事理雙絕乃
至雖離二邊非有邊而可離言亡四句實無
句而可亡此處幽玄融心可會若以心融心
非融心矣心常如實何所融也實不立心說
融心矣智達禪師心境頌云境立心便
有心無境不生若將心繫境心境兩俱盲境
心各自住心境性恒清悟境心無起迷心境
共行若迷心作境心境亂縱橫悟境心元淨
知心境本清知心無境性了境心無形境虛
心寂寂心照境泠泠甘泉和尙云夫

@@宗鏡九十八卷苐六張茂
欲發心入道先須識自本心心者萬法衆生
之本三世諸佛祖十二部經之宗雖卽觀之
不見其形應用自在所作無礙洞達分明了
了無異若未識者以信爲先信者信何物信
心是佛無始無明輪迴生死四生六道受種
種形只爲不敢認自心是佛若能識自心心
外更無別佛佛外無別心乃至舉動施爲更
是阿誰除此心外更無別心若言別更有者
汝卽是演若達多將頭覓頭亦復如是千經
萬論只緣不識自心若了自心本來是佛者
一切唯假名況復諸三有則明鏡可以鑑容
大乘可以印心又云求經覓佛不如將理勘
心若勘得自心本自清淨不須磨瑩本自有
之不因經得何乃得知經云修多羅敎如標
月指若復見月了知所標若能如是解者一
念相應卽名爲佛普岸大師云大道虛
曠唯一眞心善惡勿思神清物表更復何憂
潙山和尙云内外諸法盡知不實從心化生
悉是假名任他法性周流莫斷莫絕
臨濟和尙云如今諸人與古聖何別你且欠
少什麽六道神光未曾閒歇若能如是秖是
箇一生無事人欲得與祖佛不別但莫向外
馳求你一念清淨光是你屋裏法身佛你一
念無分別光是你屋裏報身佛你一念差別
光是你屋裏化身佛此三種身卽是今日目
前聽法底人此三種是名言明知是光影大
德且要識取弄光影底人是諸佛本源是一
切道流歸舎處你四大六根及虛空不解聽
法說法是箇什麽物歷歷地孤明勿箇形叚
是這箇解說法聽法所以向你道向五陰身

宗鏡九十八卷苐七張茂
田内有無位眞人堂堂顯露無絲髪許閒隔
何不識取大德心法無形通貫十方在眼曰
見在耳曰聞本是一精明分成六和合心若
不生隨處解脫灌溪和尙偈云五陰山中古
佛堂毗盧晝夜放圓光箇中若了非同異卽
是華嚴徧十方石頭和尙云且汝心體
離斷離常性非垢淨湛然圓滿凡聖齊等應
用無方三界六道唯自心現水月鏡像有生
滅耶汝能知之無所不備諸聖所以降靈垂
範廣述浮言蓋欲顯法身本寂今歸根耳
黃蘗和尙云達磨西來唯傳一心法直下指
一切衆生心本來是佛不假修行但今識取
自心見自本性莫別求法云何識自心卽如
今言語者是汝心若不言語又不作用心體
猶如虛空相似實無相皃亦無方所亦不一
向是無只是有而不見又云但悟一心更無
少法可得此卽眞佛佛與衆生一心更無有
異不如言下自認取本法此法卽心心外無
法此心卽法法外無心丹霞和尙云汝
等保護一靈之物不是汝造作得不是汝詺
邈得吾此地無佛無涅槃亦無道可修無法
可證道不屬有無更修何法唯此餘光在在
處處則是大道水潦和尙云若說一法
十方諸佛收入一法中百千妙門在一毛頭
上千聖同轍決定不別普照十方猶如明鏡
心地若明一切事盡皆看破從上已來以心
傳心本心卽是法仰山和尙云頓悟自
心無相猶若虛空寄根發明卽本心具恒沙
妙用無別所持無別安立卽本地卽本土
大顚和尙云老僧往年見石頭和尙問曰阿

@@宗鏡九十八卷苐八張茂那箇
是汝心對云言語者是心被師喝出經日却
問前日旣不是心除此之外何者是心師云
除却揚眉動目一切之事外直將心來對云
無心可來師云汝先來有心何得言無心無
心盡同謗我時於言下大悟卽對云旣令某
甲除却揚眉動目一切之事和尙亦須除之
師云我除竟對云將示和尙了也師云汝旣
將示我心如何對云不異和尙師云不關汝
事對云本無物師云汝亦無物對云旣無物
卽眞物師云眞物不可得汝心現量意旨如
此也大須護持三平和尙偈云卽此見
聞非見聞無餘聲色可呈君箇中若了渾無
事體用無妨分不分又偈云見聞知覺本非
因當體虛玄絕妄眞見相不生癡愛業洞然
全是釋迦身安國和尙云經云應無
所住而生其心無所住者不住色不住聲不
住迷不住悟不住體不住用而生其心者卽
是一切處而顯一心若住善生心卽善現若
住惡生心卽惡現本心卽隱沒若無所住十
方世界唯是一心信知風幡不動是心動有
檀越問和尙是南宗北宗荅云我非南宗北
宗心爲宗又問和尙曾看敎不荅云我不曾
看敎若識心一切敎看竟學人問何名識心
見性荅喻如夜夢見好與惡若知身在牀上
安眠全無憂喜卽是識心見性如今有人聞
作佛便喜聞入地獄卽憂不達心佛在菩提
牀上安眠妄生憂喜歸宗和尙云卽心
是佛徹底唯性山河大地一法所印是大神
呪眞實不虛是諸佛之本原菩提之根骨佛
何者是卽今言下是更無別人經云譬

@@宗鏡九十八卷苐九張茂
如一色隨衆生見得種種名一切法唯是一
法隨處得名大悲和尙云能知自心性
含於萬法終不別求念念功夫入於實相若
不見是義勤苦累劫亦無功夫
草堂和尙云夫帝綂未張千瓔焉覿宏綱忽
舉萬目自開心佛雙照觀也心佛雙亡止也定
慧旣均亦何心而不佛何佛而在心心佛旣
然則萬境萬緣無非三昧也百丈慧海
和尙因撥火示潙山靈祐因茲頓悟百丈乃
謂曰此暫時岐路經云欲見佛性當觀因緣
時節時節旣至如迷忽悟似忘忽憶方省舊
道已物不從他得是故祖師云悟了同未悟
無心得無法秖是無虛妄凡聖等心本來心
法元自備足是汝今旣爾善自護持又廣語
問云見不荅見又問見復如何荅見無二旣
云無二不以見見於見若見更見爲前見是
爲後見是經云見見之時見非是見所以云
不行見法不行聞法不行覺法諸佛疾與授
記又云自心是佛照用屬菩薩自心是主宰
照用屬客如波說水照萬有以顯功若能寂
照不存玄旨自然貫於今古如云神無照功
至功常存又云如今欲得驀直悟解伹人法
俱泯俱絕俱空盤山和尙云大道無中
復誰前後長空絕跡何用量之空旣如是道
豈言哉心月孤圓光呑萬像光非照境境亦
非存光境俱亡復是何物譬如擲劒揮空莫
論及之不及斯乃空輪無跡劒刃非虧若能
如是心心無知全人卽佛全佛卽人人佛無
異始爲道矣大梅和尙初問馬祖如何
是佛荅卽汝心是問如何是法荅亦汝心是問

宗鏡九十八卷苐十張茂
祖無意耶荅汝但識取自心無法不備後住
梅山示衆云汝等諸人應當各自明心達本
勿逐其未但得其本其末自至汝等欲得其
本但識取汝心此心元是一切世閒出世閒
法之根本但心不附一切善惡而生卽知萬
法本自如如時有學人問心外別無法耶荅
祖佛是汝心生耳心是萬法之本豈別有法
過於心耶釋曰如六祖云善惡都莫思量自
然得入心體湛然常寂妙用恒沙以諸佛是
極善邊際衆生是極惡邊際以善惡收盡一
切法故云若不思量全歸心體但有微毫之
法皆是思想心生如寒山子頌云萬機俱泯
跡方見本來人泯之一字未必須泯以心外
元無一法所見唯心如谷應自聲鏡寫我像
祇謂衆生不達鼓動心機立差別之前塵如
空華起滅織無邊之妄想似焰水奔騰不復
一心本源故令泯絕若入心體雖云湛然不
落斷滅自然從體起用周徧恒沙又大梅云
此心法門眞如妙理不増不減種種方便善
能應用當知揔是此性本來具足不生不滅
能知三世一切作用所以云我觀久遠猶若今
日常在於其中經行及坐臥巖頭和尙
云於三界中有無唯自已知更無餘事但識
自已本來靣目喚作無依神蕩蕩地若道別
有法有祖賺汝到底但向方寸中看逈逈明
朗但無欲無依便得決了高城和尙謌
云無相心能運耀應聲應色隨方照雖在方
而不在方任運高低揔能妙尋無頭復無尾
焰光運運從何起只者如今全是心心用明
心心復爾不居方何處覓運用無蹤復無跡

@@宗鏡九十八卷十一張茂
識取如今明覓人終朝莫謾別求的勤心學
近叢林莫將病眼認華鍼說敎本窮無相理
廣讀元來不識心識取心了取境識心了境
禪河靜若能了境便識心萬法都如闥婆影
于頃和尙云一切衆生驢騾象馬蜈蚣蚰蜒
十惡五逆無明妄念貪瞋不了之法並從如
來藏中顯現本來是佛只爲衆生從無始劫
來瞥起一念從此奔流迄至今日所以佛出
世來令滅意根絕諸分別一念相應便超正
覺豈用敎他多知多解擾亂身心所以菩提
光明不得發現汝今伹能絕得見聞覺知於
物境上莫生了別隨時著衣喫飯平常心是
道此法甚難學人問和尙夜後無燈時如何
師云悟道之人常光現前有什麽晝夜問何
不見和尙光師云擬將什麽眼見學人云世
人同將現在眼見師彈指云苦哉一切衆生
根塵相涉從無始來認賊爲子至于今日常
被枷鎖汝將眼見意識分別擬求佛道卽是
背却本心逐念流轉如此之人對靣隔越
惟政和尙云古聖今聖其理齊焉昔日日今
日日照不兩鮮昔日風今日風鼓無二動一
滴之水潤焉大海之水潤焉又頌云一念得
心頓超三界見無所見貪瞋爛壞
牛頭山忠和尙學人問夫入道者如何用心
荅曰一切諸法本自不生今則無滅汝伹任
心自在不須制止直見直聞直來直去須行
卽行須住卽住此卽是眞道經云緣起是道
場知如實故又問今欲修道作何方便而得
解脫荅曰求佛之人不作方便頓了心原明
見佛性卽心是佛非妄非眞故經云正直捨

@@宗鏡九十八卷十二張茂
方便但說無上道又問眞如妙法理智幽深
淺識之徒如何得見荅曰汝莫謗佛佛不如
是說一切諸法非深非淺汝自不見謂言甚
深若也見時觸目盡皆微妙何以高推菩薩
別立聖人且如生公云非曰智深物深於智
耳此傷不逮之詞耳汝莫揀擇法莫存取捨
心故云法無有比無相待故夫經者以身心
爲義華嚴經云身是正法藏心爲無礙燈照
了諸法空名曰度衆生㚒山和尙云目
前無法意在目前不是目前法非耳目之所
到大安和尙云汝諸人各自身中有無
價大寶從眼門放光照破山河大地耳門放
光領覽一切善惡音聲六門晝夜常放光明
亦名放光三昧汝自不識在四大身中內外
扶持不敎傾側兩腳牙子大檐得石二檐從
獨木橋上過亦不敎伊倒地且是什麽汝若
覓毫髪卽不可見故志公云内外推尋覓揔
無境上施爲渾大有長沙和尙偈云最
甚深最甚深法界人身便是心迷者迷心爲
衆刹悟時刹海是眞心身界二塵元實相分
明達此号知音又學人問盡法界衆生識心
最初從何而有偈荅云性地生心主心爲萬
法師心滅心師滅方得契如如龍牙和
尙云夫言修道者此是勸喻之詞接引之語
從上已來無法與人只是相承種種方便爲
說出意旨令識自心究竟無法可得無道可
修故云菩提道自然今言法者是軌持之名
道是衆生體性未有世界早有此性世界壞
時此性不滅喚作隨流之性常無變異動靜
與虛空齊等喚作世閒相常住亦名第一義

宗鏡九十八卷十三張茂
空亦名本際亦名心正亦名眞如解脫亦名
菩提涅槃百千異号皆是假名雖有多名而
無多體會多名而同一體會萬義而歸一心
若識自家本心喚作歸根得旨譬如人欲得
諸流水但向大海中求欲識萬法之相但向
心中契會會得玄理舉體全眞萬像森羅一
法所印德山和尙云若有一塵一法可
得與汝執取生解皆落天魔外道只是箇靈
空尙無纖塵可得處處清淨光明洞達表裏
瑩徹又云汝莫愛聖聖是空名更無別法只
是箇炟爀靈空無礙自在不是莊嚴修證得
從佛至祖皆傳此法而得出離牛頭下
佛窟和尙云若人不信一文殊說十方文殊
一時說一佛涅槃一切諸佛俱涅槃何以故
不達色根本故問了色性無所有是本不荅
此是住觀語非是卽事見根本若卽事見者
只汝生老病身及無明婬怒是色根本事外
無理故是以若了一色根本卽舉十方色同
名爲一說一切說一涅槃一切涅槃當知色
體無性性無不包又云雖同凡夫而非凡夫
不得凡夫不壞凡夫謂別有殊勝在心外者
卽墮魔綂我今自觀身心實相作佛卽是見
十方佛同行同證處問佛身無漏戒定熏修
五陰不縛不脫不敢有疑且如大品經云衆
生不善五陰之身亦不縛不脫甚令人驚疑
荅若向衆生五陰外別有諸佛解脫無有是
處只了衆生自性從本已來無有二法可得
誰縛誰脫何得更有縛脫之異問經云衆生
與佛平等無有縛脫何得六道衆生沉淪不
得解脫荅衆生不了色心清淨妄想顚倒不

@@宗鏡九十八卷十四張茂得解
脫若知人法常空其中實無縛脫問作何觀
行懺悔臨終免被業牽荅汝須深信諸佛所
行所說處與我今日所行所說處無別乃至
成佛尙不得涅槃相何況中閒罪福妄業可
得此是眞實正知正見眞實修行眞實懺悔
但於行住坐臥不失此觀臨終自然不失正
念佛窟下雲居和尙心境不二篇云世
出世閒俱不越自一念妄心而有一念纔起
萬像分劑一念相生便成心境若非心境何
得有念可見旣有所見之念又有能見之心
將知念卽是境見卽是心所見之念便成色
藴能見之心便成四藴經云五藴是世閒一
念具五藴一一藴中皆具五藴故得一不礙
多多不礙一所以心境交通互爲賓主經云
境智互相涉入重重無盡卽是一塵含法界
一一法皆徧也觀白一念動卽恒沙世界一
時振動觀自一念常定卽六道衆生悉皆常
定若諦了一念之體卽恒沙世界常現自心
由迷一念卽境智胡越大珠和尙云心
性無形卽是微妙法身心性體空卽是虛空
無邊身示行莊嚴卽是功德法身此法身是
萬化之本隨處立名智用無盡是無盡藏問
何者是法身荅心能生恒沙萬法故号法家
之身經云一念心塵中演出恒沙偈時人自
不識問眞法幻法各有種性不荅佛法無種
應物而現若心眞也一切皆眞若有一法不
眞眞義則不圓若心幻也一切皆幻若有一
法不是幻幻法則有定若心空也一切皆空
若有一法不空空義則不圓迷時人逐法悟
罷法由人森羅萬像至空而極百川衆

@@宗鏡九十八卷十五張茂
流至海而極一切賢聖至佛而極十二部經
五部毗尼四圍陀論至心而極心是揔持都
院萬法之原亦是大智慧藏無住涅槃百千
名号皆是心之異名先洞山和尙心丹
訣云吾有藥号心丹煩惱爐中鍊歲年知伊
不變胎中色照耀光明徧大千開法眼覩毫
端能變凡聖刹那閒要知眞假成功用一切
時中鍜鍊看無形狀勿方圓言中無物物中
言有心用卽乖眞用無意安禪無不禪亦無
滅亦無起森羅萬像皆驅使不論州土但將
來入此爐中無不是無一意是吾意無一智
是吾智無一味無不異色不變轉難辯更無
一物於中現莫將一物制伏他體合眞空非
鍜鍊先曹山和尙云古佛心牆壁瓦礫
是者亦喚作性地亦稱體全功亦云無情解
說法若知有這裏得無辯處十方國土山河
大地石壁瓦礫虛空與非空有情無情草木
叢林通爲一身喚作得記亦云一字法門亦
云揔持法門亦云一塵一念亦喚作同轍若
是性地不知有諸佛千般愉不得萬種況不
成千聖萬聖盡從這裏出從來不變異故云
十方薄伽梵一路涅槃門靈辯和尙云
夫一心不思議妙義無定相應時而用不可
定執經云一切賢聖皆以無爲法而有差別
用有差別隨處得名究竟不離自心此心能
壞一切能成一切故六一切法皆是佛法心
作大心作人心作鬼神畜生地獄皆心所爲
好惡皆由心要生亦得要不生亦得卽是無
礙義只今一切施爲行住坐臥卽是心相心
相無相故名實相體無變動亦名如來如者

宗鏡九十八卷十六張茂
不變不異也無中現有有中現無亦曰神變
亦曰神通揔是一心之用隨處差别卽多義
一中解無量無量中解一了彼互生起當成
無所畏又東方入正定西方從定出若了心
外無法一切唯心卽無一法當情無有好惡
是非卽不怖生死一切處皆是解脫故云當
成無所畏縱然心外有一切境法亦從自心
妄想因緣而生無有自性其體本空如幻如
化先雲居和尙云佛法有什麽多事行
得卽是但知心是佛莫愁佛不解語欲得如
是事還須如是人若是如是人愁箇什麽若
云如是事卽不難自古先德淳素任眞元來
無巧設有人問如何是道或時荅㼾甎木頭
作麽皆重元來他根本腳下實有力卽是不
思議人把土成金若無如是事饒你說得蔟
華蔟錦相似直道我放光動地世閒更無過
也盡說却了合殺頭人揔不信受元來自家
腳下虛無力釋曰雲居和尙乃物外宗師此
土七生爲善知識道德孤邁智海泓深具大
慈悲常盈千衆所示徒云但知心是佛莫愁
佛不解語者此爲今時學人一向外求但學
大乘之語不能返本内自觀心明見天眞之
佛若了此心佛卽自然智無師之智現前何
煩外學如云從門入者非寶又云從天降下
卽貧窮從地涌出却富貴若從心地涌出智
寶有何窮盡故云無盡之藏但若得心眞實
去根腳下諦去自然出語盡與實相相應言
下救人生死變凡爲聖捉礫成金道有亦得
道無亦得句句悉成言敎若也心中未諦圓
信不成空任虛浮只成自誑直饒辯說縱橫

@@宗鏡九十八卷十七張茂只増
狂慧設或說得天華墜石點頭事若不眞揔
成妖幻所以志公見雲光法師講法華經感
天華墜云是齩蚤之義是以先聖誠言實爲
後學龜鏡可以刻骨可以書紳今徧搜揚深
有意矣宗鏡
錄卷第九十八茂音義
畐<
芳逼反道滿也>晃<胡廣反明也光也>莽<莫補反>鹵<郞古反>瓚<藏旱><
反>陟<竹力反>靖<疾郢反立也>邁<莫話反遠也往也>蛻<舒芮反蛻皮也>
腑<方巨反肺腑也>氎<徒恊反細毛布>梟<古堯反>獍<居慶反>曇<徒含反雲>
<布>螻<落侯反>蟻<魚倚反>蠢<尺尹反>壓<烏甲反鎭也>顒<魚容反
>捺<奴曷反手案也>篋<苦愶反>汾<符分反>巍<語韋反>瑩<烏定反瑩飾也
>潦<盧皓反>覿<徒歷反見也>賺<佇陷反錯也>驢<力居反>騾<落戈反
>蜈<五胡反>蚣<古紅反>蚰<以周反>蜒<以然反>炟<當割及火起也>
爀<呼格反火色也><烏宏反水深也>齩<五巧反>蚤<子皓反狗蚤也>搜<所鳩反
求><也>刻<苦德反>紳<失人反大
帶也>戊申歲分司大藏都
監開板
@@宗鏡錄卷第九十九茂
慧日永明寺主智覺禪師延壽集
夫製論釋經傍申佛意或法身大士垂迹闡
助化之門或得旨高人依敎弘法施之道乃
至義疏章鈔銘訣讃序等與宗鏡相應者皆
當引證是以衆生言論悉法界之所流外道
經書盡諸佛之所說大智度論云諸法
入佛心中唯一寂滅一三昧門攝無量三昧
如牽衣一角舉衣皆得亦如得蜜蜂王餘蜂
盡攝又頌云佛法相雖空亦復不斷滅雖生
亦非常諸行業不失諸法如芭蕉一切從心
生若知法無實是心亦復空毗婆沙論
云善覺長者爲那伽說四韋陀典曰若人心
生而不起若人心起而不滅心起而起心滅
而滅又云若離初發心則不成無上道所以
云一切功德皆在初心大乘攝論云問
何以故此識取此識爲境荅無有法能取餘
法雖不能取此識變生顯現如塵譬如依靣
見靣謂我見影此影顯現相似異靣
顯揚論云由所依所緣力而得建立由所依
力者謂立眼識乃至意識由所緣力者謂立
色識乃至法識靑識黃識乃至苦識樂識
發菩提心論云過去已滅未來未至現在不
住雖如是觀心心數法生滅散壞而常不捨
聚集善根助菩提法是名菩薩觀三世方便
大乘阿毗達磨雜集論云如契經等法如理
作意發三摩地依止定心思惟定中所知影
像觀此影像不異定心依此影像捨外境想
唯定觀察自想影像爾時菩薩了知諸法唯
自心故内住其心知一切種所取境界皆無

宗鏡九十九卷苐二張茂所
有所取無故一切能取亦非眞實故次了知
能取非有次復於内捨離所得二種自性證
無所得依此道理佛薄伽梵妙善宣說偈云
菩薩依靜定觀心所現影捨離外塵想唯定
觀自想如是内安心知所取非有次觀能取
空後觸二無得依者謂轉依捨離一切麤重
得清淨轉依故十二門論偈云衆緣所
生法是卽無自性若無自性者云何有是法
釋曰故知萬法從心所生皆無自性所依之
心尙空能依之法何有入大乘論云若
離衆生則無有得菩提道者從衆生界出生
一切諸佛菩提如尊者龍樹所說偈云不從
虛空有亦非地種生但從煩惱中而證成菩
提故知從心證道不假他緣能成無師自然
之智俱舎論云眼所現見名爲所見從
他傳聞名爲所聞自運已心諸所思構名爲
所覺自内所受及自所證名爲所知佛
地論云現見虛空雖與種種色相相應而無
諸色種種相故如煙霧等共相應故有時見
空有種種相由虛空分別力故但見煙等有
種種相非見虛空以虛空性不可見故乃至
心淨法界離名言故一切名言皆用分別所
起爲境然諸法敎亦不唐捐是證法界展轉
因故如見字書解所說義由此法敎是諸如
來大悲所流能展轉說離言說義如以衆彩
彩畫虛空甚爲希有若以言說說離言義復
過於彼般若論云須菩提言如來無所
說此義云何無有一法唯獨如來說餘佛不
說謂佛所說伹是傳述古佛之敎非自製作
釋曰故知此法過去佛已說今佛現說未

@@宗鏡九十九卷苐三張茂來
佛當說所以一佛說時十方佛同證乃至智
慧刹土眞俗等法凡聖等性皆同無二以唯
共一心故終無異旨如華嚴經佛不思議品
云佛子諸佛世尊有十種無二行自在法何
等爲十所謂一切諸佛悉能善說授記言辭
決定無二一切諸佛悉能隨順衆生心念令
其意滿決定無二一切諸佛悉能現覺一切
諸法演說其義決定無二一切諸佛悉能具
足去來今世諸佛智慧決定無二一切諸佛
悉知三世一切刹那卽一刹那決定無二一
切諸佛悉知三世一切佛刹入一佛刹決定
無二一切諸佛悉知三世一切佛語卽一佛
語決定無二一切諸佛悉知三世一切諸佛
與其所化一切衆生體性平等決定無二一
切諸佛悉知世法及諸佛法性無差別決定
無二一切諸佛悉知三世一切諸佛所有善
根同一善根決定無二是爲十又信心銘云
要急相應唯言不二可成堅信永斷纖疑則
宗鏡之文傳光不朽矣廣百論云覺慧
等諸心心法非隨實有諸法轉變但隨串習
成熟種子及心所現衆緣勢力變生種種境
界差別外道等隨其自心變生種種諸法性
相若法性相是實有者豈可如是隨心轉變
諸有智者不應許彼所執現在實法有生以
必不從去來二世更無第三可從生故滅必
隨生生旣非有滅亦定無乃至三世行皆相
待立如長短等何有實性又頌云眼中無色
識識中無色眼色內二俱無何能令見色依
他起性卽是心心法從緣起時變似種種相
名等塵應知有心心法但無心外所執諸

@@宗鏡九十九卷苐四張茂
塵云何定知諸法唯識故佛告善現無毛端
量實物可依寶藏論云夫天地之内宇
宙之閒中有一寶秘在形山識物靈照内外
空然寂寞難見其謂玄玄巧出紫微之表用
在虛無之閒端化不動獨而無雙聲出妙響
色吐華容窮觀無所寄号空空唯留其聲不
見其形唯留其功不見其容幽顯朗照物理
玄通森羅寶印萬像眞宗乃至其寶也煥煥
煌煌朗照十方隱寂無物圓應堂堂應聲應
色應陰應陽奇特無根妙用常存眴目不見
側耳不聞其本也冥其化也形其爲也聖其
用也靈可謂大道之眞精其精甚靈萬有之
因凝然常住與道同倫故經云隨其心淨卽
佛土淨任用森羅其名曰聖釋摩訶衍
論云一切諸法一心量無心外法以無心外
法故豈一心法與一心法作障礙事亦一心
法與一心法作解脫事無有障礙無有解脫
一心之法一卽是心心卽是一無一別心無
心別一一切諸法平等一味一相無相作一
種光明心地之海寶生論偈云微笑降
伏大魔軍明智覺了除衆欲於此大乘能善
住深識愛原唯自心寶性論偈云如空
徧一切而空無分別自性無垢心亦徧無分
別金剛三昧論云一切心相本來無本
本無本處空寂無生若心無生卽入空寂空
寂心地卽得心空善男子無相之心無心無
我一切法相亦復如是者一切心相種子爲
本求此本種永無所得若是現在則與果俱
無本末異如牛兩角若已過去則無作因無
體性故猶如兎角如是道理本來法爾故言

宗鏡九十九卷苐五張茂本來
無本又生滅心生必依本處本處旣無則不
得生當知心相本來無生故言空寂無生所
入空寂卽是一心一切所依名之爲地故言
卽入空寂之心地分別功德論云有論
沙門行諸禪觀或在塚閒或在樹下時在塚
閒觀於死屍夜見餓鬼打一死屍沙門問曰
何以打此死屍耶荅曰此死屍困我如是是
以打之道人曰何以不打汝心打此死屍當
復何益也於須臾頃復有一天以夫曼陀羅
華散一臭屍沙門問曰何爲散華此臭屍耶
荅曰由我此屍得生天上此屍卽是我之善
友故來散華報往昔恩道人荅曰何以不散
華汝心中乃散臭屍夫爲善惡之本皆心所
爲乃捨本求末耶思益論云不見一切
諸法是菩提相不證一法而證諸法是故說
爲應正徧知金剛論云敎中譬如星宿
爲日所映有而不現能見心法亦復如是釋
曰此有二解一若迷心爲境如日爍眼光入
室不見自物如被外境所換不見自心亦復
如是二若以悟境是心則萬法如星宿一心
如日光心光徧爍時無法可披露法性
論云蓋聞之先覺曰體空入寂莫先於見法
尋法窮原莫妙於得性得性則照本照本則
達自然達自然見緣起見緣起斯見法也將
窮其原必存其要要而在用者其唯心法乎
心法者神明之營魄精識之丹譽其運轉也
强綸於萬行其感物也會通於羣數統極而
言則無不在矣顯性論云一念見性者
見性是凡聖之本體普徧一切而不爲一切
之所傾動在染不染而能辯染任淨不

@@宗鏡九十九卷苐六張茂
淨而能辯淨其性不在一切法而能徧一切
法若觀一法卽不見性若不觀一法亦不見
性其性不在觀不在不觀於一衆生身中見
心性時一切衆生悉皆見於一微塵中見心
性時一切微塵悉皆見以性徧凡聖善惡故
凡處徹聖處聖處徹凡處善惡相徹本性自
爾以一切法並不得取並不可捨性相自爾
自性淨故終日說不得一說終日聞不得一
聞終日見不得一見終日知不得一知並非
凡聖之所安立是故經云若我出世及不出
世此法常然顯宗論云我此禪門一乘
妙旨以無念爲宗無住爲本眞空爲體妙有
爲用夫眞如無念非念想能知實相無生豈
色心能見眞如無念念者卽念眞如實相無
生生者卽生實相無住而住常住涅槃無行
而行能超彼岸如如不動動用無窮念念無
求常求無念用而常空空而常用用而不有
卽是眞空空而不無便成妙有妙有卽摩訶
般若眞空卽清淨涅槃般若無見能見涅槃
涅槃無生能生般若西天諸祖共傳無住之
心同說如來知見顯正論云問欲顯何
義名爲顯正荅欲顯明一切衆生本原清淨
無生心體卽是諸佛之正性也所以者何一
切萬法心爲其本然其心性都無所依體自
圓融不礙萬法雖應現萬法而性自常眞無
住無依不可取捨勝天王經云清淨心
性爲諸法本自性無本虛妄煩惱皆從邪念
顚倒而生當知此心卽是最勝清淨第一義
諦一切諸佛證知所歸問曰定以何法爲心
體荅曰不應求心之定體何以故心非所緣

@@宗鏡九十九卷苐七張
茂無無相故亦云非能所絕相待故體不可
染性常淨故非合非散自性離故不礙緣起
性虛融故不可說示名字空故諸法虛淨緣
相離故靈照不竭用無盡故果報不同作業
異故因果宛然不斷絕故亦非眞實業性如
幻故又不斷絕現施爲故亦不可取畢竟空
故諸法平等一相如故境智無差離分別故
萬法卽空性無生故是以一切分另不離自
心一切諸境不離名相若了萬法不了自心
分別無由能絕乃至楞伽經云若彼心滅盡
無乘及乘者無有乘建立我說爲一乘彼心
者卽取相所得心也一乘者卽離相清淨無
生心也此心悉能包含運載一切諸法故名
一乘法苑珠林云夫擁其流者未若杜
其源揚其湯者未若撲其火何者源出於水
源未杜而水不窮火沸於湯火未撲而湯詎
息故有杜源之客不擁流而自乾撲火之人
不揚湯而自止故知心爲源境爲流不察本
心源但隨諸法轉意如火事如湯不制自意
地唯從境界流斯皆失本迷源隨流侚末若
能頓明意地直了心源不求脫於諸塵不繫
縳於一法可謂究未遇本尋流得源矣逐乃
無功而自辦無作而自成顯此一心萬法如
鏡歸心論云夫論心性者若別說一一生佛
皆以法界爲身一一摩耶胎内亦如是廣狹
皆等不相妨礙若揔說一一生佛同在胎內
十方諸如來同共一法身互隱互顯互存互
奪重重互現皆不思議法界說時不増不說
時不減性海如是豈可言盡不盡
耶六妙門云此爲大根人善識法要不由次
第

宗鏡九十九卷苐八張
茂懸照諸法之原所謂衆生心也一切法由
心而起若能反觀心性不得心原卽知萬法
皆無根本頓敎五位門云第一識心者
語是心見是心聞是心覺是心知是心此是
第一悟一一能知如許多心皆是一心一心
能徧一切處第二知身同無情身不知痛痒
好惡一切皆是心不干身事心能作人畜心
能作魚鳥第三破四大身身卽是空空卽是
無生空無内外中閒離一切相第四破五陰
色陰若有四陰不虛色陰若無四陰何有第
五見性成佛湛然常住十住經序云以
靈照故統名一心以所緣故揔号一法若夫
名隨數變則浩然無際統以心法則未始非
二十二門論序云論之者欲以窮其心原盡
其至理也若一理之不盡則衆異紛然有惑
趣之乖一原之不窮則衆途扶踈有殊致之
迹殊致之不夷乖趣之不泯大士之憂
也般若燈論序云始夫萬物非有一心如幻
心如幻故雖動而恒寂物非有故雖起而無
生是以聖人說如幻之心鑑非有之物了物
非物則物物性空知心無心則心心體寂達
觀之士得其會歸而忘其所寄於是分別戲
論不待遣而自除無得觀門弗假修而已入
蕩蕩焉不出不在無住無依者也華嚴
論云猶如大海有清淨德而能影現七金山
等衆生心海影現六道四生分明顯現山河
大地色空明闇等緣生論云元是一心
積爲三界凡則迷而起妄聖則悟以通
眞陀羅尼三昧法門偈云是法法中高猶如
須彌山是法法中海衆源所共歸是法法中
明
@@宗鏡九十八卷苐九張茂
猶如星中月是法法中燈能破無邊闇是法
法中地荷載徧十方是法法中母出生諸佛
種法華演秘云事理圓融者卽種種事
稱理而徧以眞如理爲洪鑪融萬事爲大冶
鐵汁洋溢無異相也若開權顯實一切唯心
者亦先融爲本事事無礙也重重交映如地
獄苦報身各自徧難思妙事本自如此佛佛
自覺衆生不知今解此知卽衆生心是佛智
也卽事玄妙入心成觀法華玄贊疏云
如經中說一時者卽是唯識時說聽二徒心
識之上變作三時相狀而起實是現在隨心
分限變作短長事緖終訖㧾名一時如夢所
見謂有多生覺位唯心都無實境聽者心變
三世亦爾唯意所緣是不相應行藴法界法
處所攝此言一時一則不定約刹那工則不
定約相續三則不定約四時六時八時十二
時等四則不定約成道已後年數時節名爲
時但是聽者根熟感佛爲說說者慈悲應機
爲談說聽事訖㧾名爲一時不定約刹那等
者聽法之徒根器或鈍說時雖短聽解時長
或說者時長聽者亦久於一刹那猶未能解
故非刹那亦不定約相續者猶能說者得陀
羅尼說一字義一切皆了或能聽者得淨耳
意聞一字時一切能解故非相續由於一會
聽者根機有利有鈍如來神力或延短念爲
長劫或促多劫爲短念亦不定故揔約說聽
究竟名時亦不定約四時六時八時十二時
者一日一月照四天下長短暄寒近遠晝夜
諸方不定恒二天下同起用故又除已下上
諸天等無此四時及八時等經擬上地諸

@@宗鏡九十九卷苐十張茂
方流通若說四時等流行不徧故亦不定約
成道已後年數時節者三乘凡聖所見佛身
報化年歲短長成道已來近遠各不同故釋
曰上所說不定約刹那時及相續時與四時
六時八時十二時等及約成道巳後年數時
節名爲一時者以長短不定前後無憑但說
唯心之一時可爲定量無諸過失事理相當
旣亡去取之情又絕斷常之見不唯一時作
唯識解實乃萬義皆歸一心則稱可敎宗深
諧秘旨能開正見永滅羣疑所以經云一切
諸法以實際爲定量又云但以大乘而爲解
說令得一切種智故知但說大無過夫言大
乘者卽是一心之乘乘是運載義若論運載
豈越心耶又夫不識心人若聽法看經但隨
名相不得經旨如僧崖云今聞經語句句與
心相應又釋法聰因聽慧敏法師說法得自
於心蕩然無累乃至見一切境亦復如是若
不觀心盡隨物轉是故大乘入道安心法云
若以有是爲是有所不是若以無是爲是則
無所不是一智慧門入百千智慧門見柱作
柱解得柱相不作柱解觀心是柱法無柱相
是故見柱卽得柱法一切形色亦復如是故
華嚴經頌云世閒一切法但以爲心主隨解
取衆相顚倒不如實又古人云六道羣蒙自
此門出歷千劫而不返一切痛哉是知因心
得道如出必由戶何所疑乎百法鈔云
大乘一切皆是心所變故離心之外更無有
法卽萬般造作皆不離心千種起言豈超心
外法界觀序云法界者一切衆生身心
之本體也從本已來靈明廓徹廣大虛寂唯

宗鏡九十八卷十一張茂
一眞之境而已無有形貎而森羅大千無有
邊際而含容萬有昭昭於心目之閒而相不
可覩晃晃於色塵之内而理不可分非徹法
之慧目離念之明智不能見自心如此之靈
通也於是稱法界性說華嚴經令一切衆生
自於身中得見如來廣大智慧而證法界也
乃至故佛身一毛端則徧一切含一切也世
界爾衆生爾塵塵爾念念爾法法爾無有一法
定有自體而獨立者提婆傳云提婆菩
薩博識淵覽才辯絕倫誕名天竺爲諸國所
推所愧以爲所不盡者唯以人不信用其言
爲憂其國中有大天神驗黃金像之坐身二
丈号曰大自在天人有求願能令現世如意
提婆詣廟求入拜見主廟者言天像至神人
有見者旣不敢正視又令人退後失守百日
汝但詢門求願何須見耶提婆言若神必能
如汝所說乃從令我見之若不如是豈是吾
之所欲見耶時人奇其志氣伏其明正隨入
廟者數千萬人提婆旣入天像摓動其眼怒
目視之提婆問天神則神矣何其小也當以
精靈感人智德伏物而假黃金以目多動玻
瓈以熒惑非所望也卽便登梯鑿出其眼時
諸觀者咸有疑意大自在天何爲一小婆羅
門所困將無名過其實理屈其詞耶提婆曉
衆人言神明遠大故以近事試我我得其心
故登金聚出玻瓈今汝等知神不假質精不
託形吾旣不慢神亦不辱也言已而出卽以
其夜求諸供備明日清旦敬祠天神提婆先
名旣重加以智參神契其所發言聲之所及
無不響應一夜之中供具精饌有物必備大

@@宗鏡九十九卷十二張茂自在
天貫一肉形數高四丈左眼枯沒而來在坐
歷觀供饌歎未曾有嘉其德力能有所致而
告之言汝得我心人得我形汝以心供人以
質饋知而敬我者汝畏而誣我者人汝所供
饌盡善盡美矣唯無我之所須能以見與眞
上施也提婆言神鑑我心惟命是從神言我
所乏者左眼能與我者便可出之提婆言敬
如天命卽以左手出眼與之天神力故出而
隨生索之不已從旦終朝出眼數萬天神讃
曰善哉摩納眞上施也欲求何願必如汝意
提婆言我禀明於心不假外也唯恨悠悠童
蒙不知信受我言神賜我願必當令我言不
虛設唯此爲請他無所須神言必如所願於
是而退詣寺受出家法剃髪法服周遊楊化
於天竺大國之都四衢道中敷高座作三論
言一切諸聖中佛聖最第一一切諸法中佛
法正第一一切救世衆佛僧爲第一八方諸
論士有能壞此語者我當斬首以謝其屈所
以者何立理不明是爲愚癡愚癡之頭非我
所須斬以謝屈甚不惜也八方論士旣聞此
言亦各來集而立誓言我等不如亦當斬首
愚癡之頭亦所不惜提婆言我所修法仁活
萬物要不如者當剃汝鬚髪以爲弟子不斬
首也立此要已各撰名理建無方論而與酬
酢智淺情近者一言便屈智深情遠者極至
二日則辭理俱匱卽皆下髪如是日日王家
送衣鉢終竟三月度十餘萬人釋曰禀明於
心不假外者審如斯悟何往不從故能德動
明神鑿大自在天之眼化諧人意度十萬外
道之心可謂救世良醫度人妙術不得

@@宗鏡九十九卷十三張茂
斯旨悲願何成自利利他理窮於此
天台無量壽佛疏云就一字說者釋論云所
行如所說所說卽是敎如卽是理行卽是行
佛卽是法身觀卽般若無量壽卽解脫當知
卽一達三卽三達一一中解無量無量中解
一於一字上達無量義況諸字況一題況一
經況一切經耶故經云若聞首題名字所得
功德不可限量若不如上解者安獲無限功
德耶釋云若不歸一心解安獲無限功德以
無量功德卽一心具足若離心所見皆不圓
滿悉成邪倒設具行門皆成分限
起信疏云夫眞心寥廓絕言像於筌罤沖漠
希夷亡境智於能所非生非滅用相之所不
遷無去無來三際莫之能易伹以無住爲性
隨沠分岐逐迷悟而昇沉住因緣而起滅雖
繁興鼓躍未始動於心原靜鑑虛凝未嘗乖
於業果故使不變性而緣起染淨恒分不捨
緣而卽眞凡聖一致其猶波無異水之動故
卽水以辯於波水無異動之濕故卽波以明
於水是則動靜交徹眞俗雙融生死涅槃夷
齊同貫安樂集云問何因一念佛之力
能斷一切諸障荅如經云譬如有人用師子
筋以爲琴絃音聲一奏一切餘絃悉皆斷壞
若人菩提心中行念佛三昧者一切煩惱一
切諸障悉皆斷滅亦如有人構取牛羊驢馬
一切諸乳置一器中若將師子乳一渧投之
直過無難一切諸乳悉皆破壞變爲清水若
人但能菩提心中行念佛三昧者一切惡魔
諸障直過無難寶藏論注云實此非彼
實彼非此鳥疏空文奇特現矣者破彼此也

宗鏡九十八卷十四張茂諸法
如幻比鳥跡空文皆從心生奇特現矣又云
光超日月德越太清萬物無作一切無名轉
變天地自在縱橫者萬物不能自立人爲作
名皆自心起轉變天地了一切唯心則萬法
無累其神明卽所向自由卽自在縱橫天台
涅槃疏云煩惱與身一時者除彼所計之一
時若是所解言一時者此是前後而一時一
時而前後只於一時義中說有前後卽煩惱
爲前身屬於後何以故因果無二色心體一
三道三德一念無乖五陰五脫刹那理等貴
在破執執已了性同空空無前經如炷與明
一時有要因炷有明煩惱與身亦然故知前
後一心一心前後如是解者有何差別只恐心
外取法而自異耳杜順和尙攝境歸心
眞空觀云謂三界所有法唯是一心心外更
無一法可得故曰歸心謂一切分別但由自
心曾無心外境能與心爲緣何以故由心不
起外境本空論云由依唯識故境本無體眞
空義成故以塵無有故本識卽不生由此方
知由心現境由境顯心心不至境境不入心
常作此觀智慧甚深唯識序云離心之
境克湮卽識之塵斯在帶數之名攸顯唯識
之稱兆彰故得一心之旨永傳而不窮八識
之燈恒然而無盡宗鏡
錄卷第九十九茂音義
奐<
呼貫反>煌<胡光反火光也>眴<舒閏反眴目也>屍<劫之反屍槄也>爍<書藥><
反䓎爍也>撲<普木反拂也>冶<羊者反銷也>洋<与章反水流皃也>廓<苦郭
><反>誕<徒旱反>摓<徒鼎反挻出也>熒<戶扃反光明也>鑿<在各反>饋<
求位><反鉤也>誣<武扶反>酬<巿流反>酢<在各反酬酢也>匱<求位反
乏也>諧<戶皆反和也>沖<直弓反和也>漠<慕各反沙漠也>沠<疋卦
反分流也>戊申歲分司大
藏都監開板
@@宗鏡錄卷第一百茂
慧日永明寺主智覺禪師延壽集
東國義相法師釋華嚴經云當知此一部華
嚴經雖七處九會而唯在十地品所以者何
以根本攝法盡故雖在十地不同而唯在初
地何以故不起一地普攝一切諸地功德故
一地中雖多分不同而唯在一念何以故三
世九世卽一念故一切卽一故如一念多念
亦如是一卽是一切一念卽多念陀羅尼法
主伴相成一卽爲主一切爲伴隨舉一法盡
攝一切乃至一文一句盡攝一切何以故若
無此彼不成故陀羅尼法法如是故經云如
來於一語言中演出無邊契經海
復禮法師云觀業義者夫業因心起心爲業
用業引心而受形心隨業而作境然則因業
受身身還造業從心作境境復生心若影隨
形而曲直猶響隨聲而大小矣慧集法
師悟道頌云普光初學道無邊世界動迴天
復轉地倂入一毛孔弘沇法師云若人
執衆生心外別有無情佛性不徧皆違如來
藏徧法界義唯識論云根身器世閒卽是頼
耶相分相分不離見分又云若時於所緣智
都無所得離二取相故眞實住唯識如第六
識緣現在心唯一刹那誰爲能所設緣三世
亦現在心妄分能所若得此意三界唯心法
界一相亦何不適神鍇法師云一念淨
心微細如芥子森羅萬像猶若須彌萬像雖
復衆多要從一心變起離心之外畢竟無法
是則攝相從心云内須彌芥子也元
康法師云明悟入者如來說法八萬四千

@@宗鏡一百卷苐二張茂所明
至理更無異道華嚴經云一道出生死涅槃
經云一道清淨大品經云一相無相淨名經
云不二法門論云自知不隨他寂滅無戲論
無異無分別是則名實相乃羣賢所趣衆義
同歸咸指一心之實道矣智者大師與
陳宣帝書云夫學道之法必須先識根原求
道由心又須識心之體性分明無惑功業可
成一了千明一迷萬惑心無形相内外不居
境起心生境亡心滅色大心廣色小心微乃
至知心空寂卽入空寂法門知心無縛卽入
解脫法門知心無相卽入無相法門覺心無
心卽入眞如法門若能知心如是者卽入智
慧法門圓覺疏序云夫血氣之屬必有
知凡有知者必同體所謂眞淨明妙虛徹靈
通卓然而獨存者也衆生之本原故曰心地
諸佛之所得故曰菩提交徹融攝故曰法界
寂靜常樂故曰涅槃不濁不漏故曰清淨不
妄不變故曰眞如離過絕非故曰佛性護善
遮惡故曰㧾持隱覆含攝故曰如來超越玄
秘故曰密嚴國統衆德而大備鑠羣昏而獨
照故曰圓覺其實皆一心也背之則凡順之
則聖迷之則生死始悟之則輪迴息親而求
之則止觀定慧推而廣之則六度萬行引而
爲智然後爲正智依而爲因菩後爲正因其
實皆一法也終日圓覺而未嘗圓覺者凡夫
也欲證圓覺而未極圓覺者菩薩也住持圓
覺而具足圓覺者如來也離圓覺無六道捨
圓覺無三乘非圓覺無如來泯圓覺無眞法
其實皆一道也三世諸佛之所證蓋證此也
如來爲大事出現蓋爲此事也三藏

宗鏡一百卷苐三張茂
十二部一切修多羅蓋詮此也釋曰心之一
法名爲普法欲照此心應須普眼虛鑑寂照
靈知非偏小而可窮以圓滿而能覺故曰圓
覺此約能證也眞如妙性寂滅無爲具足周
徧無有缺減故曰圓覺此約所證也能所冥
合唯是一心此一心能爲一切萬法之性又
能現三乘六道之相攝相歸性曾無異轍則
世出世閒昇降雖殊凡有種種施爲莫不皆
爲此也離此則上無三寶一乘下無四生九
有臺山釋蓋楞伽經訣云佛法大旨舉
要言之不出心爲大旨所以楞伽經以心爲
正宗故云佛語心爲宗無門爲法門所言心
者謂佛語心所言宗者謂心實處又云迷則
萬惑累心解則眞照法界迷則生死紛紜解
則涅槃常寂迷解雖殊莫不皆是一心隱顯
三藏法師云衆生之類是菩薩佛土驗此六
識卽究竟果處而惑者終日作迷解
跋陀三藏云理心者心非理外理非心外心
卽是理理卽是心心理平等名之爲理理照
能明名之爲心覺心理平等名之爲佛心會
實性者不見生死涅槃有別凡聖無異境智
一如理事俱融眞俗齊觀圓通無礙名修大
道釋道世云四禪無像三達皆空千佛
異迹一智心同澄觀和尙華嚴疏云上
來諸門乃至無盡不離一心一心卽法界故
起信云所言法者謂衆生心心體卽大心之
本智卽方廣觀心起行卽華嚴覺心性相
卽是佛覺非外來全同所覺故理智不殊理
智形奪雙亡寂照則念念皆是華嚴性海則
物我皆如泯同平等爲未了者令了自心若

@@宗鏡一百卷苐四張茂知觸
物皆心方了心性故梵行品云知一切法卽
心自性成就慧身不由他悟然今法學之者
多弃內而外求習禪之者好亡緣而內照並
爲偏執俱滯二邊旣心境如如則平等無礙
昔曾瑩兩靣鏡鑑一盞燈置一尊容而重重
交光佛佛無盡見夫心境互照本智雙入心
中悟無盡之境境上了難思之心心境重重
智照斯在又卽心了境界之佛卽境見唯心
如來心佛重重而本覺性一皆取之不可得
則心境兩亡照之不可窮則理智交徹心境
旣爾境境相望心心互研萬化紛綸皆一致
也唯證相應名佛華嚴矣釋云今人只解卽
心卽佛是心作佛不知卽境卽佛是境作佛
今明以如爲佛心境皆如心如卽佛境如焉
非又心有心性心能作佛境有心性安不作
佛以心收境則心中見佛是境界之佛以境
收心境中見佛是唯心如來華嚴
錦冠云觀心釋大方廣佛華嚴經者若約敎
詮義則有多門若不攝歸一心於我何預夫
言大者卽是心體心體無邊故名爲大方是
心相相具德相之法故名方廣是心用心有
稱體之用佛是心果心解脫處名佛華是心
因心所引行喻之以華嚴是心功心能善巧
嚴飾目之爲嚴經是心敎心起名言詮顯此
理故名爲經然心之一字雖非一切能爲一
切觀者以三大中具四法界對波四界故成
四觀法本如是故依法而觀若依此悟解念
念卽是華嚴法界念念卽是毗盧遮那法界
也肇論注云近而不可知者其唯物性
乎者尙書云天生萬物唯人之靈有情

@@宗鏡一百卷苐五張茂無情
爲萬物也靈是心之性亦卽萬物之性也卽
物之性空目擊而非遥雖近而不可知也故
論云遠不可見如空中鳥跡近不可見如眼
中之藥遠喻三祇至道近喻卽眞不見也如
上所引祖敎委細披陳可以永斷纖疑
圓成大信若神珠在掌寶印當心諸佛常現
目前法界不離言下是以從初標宗於一心
演出無量名義無量名義不出理智非理不
智故理外無智非智不理故智外無理亦攝
智從理離體無用攝用歸體體性自離故體
卽非體卽一切法如虛空性空性亦空畢竟
寂滅斯滅亦滅不知以何言故强名之無盡
眞心耳今還攝無量義海㧾歸一句乃至無
句一字一點卷舒自在不動一心究竟指歸
言思絕矣又此乃是内證自心眞性絕待無
依平等法門如華嚴疏鈔云悟一切法自性
平等者入於諸法眞實之性故謂眞實性中
無差別相無種種相無無量相萬法一如何
有不等此眞實性依何立故復次明證無依
法所謂不依於色不依於空若萬法依空空
無所依今萬法依眞眞無所依卽無依印法
門故捨離世閒世閒卽有種種差別斯則性
尙不立何況於相亦不依空立色亦不依色
立空亦無異無不異無卽無不卽斯見卽絕
强名内證爾問如上解釋引證皆是祖
佛之言何不自語荅我若自語一切茫
然罔措津涯豈有申問之處設祖佛之敎皆
是隨他意語曲順時機是以世尊言三世諸
佛所說之法吾四十九年不加一字又經云
先佛已說後佛隨順若能如是了達則

宗鏡一百卷苐六張茂
知佛語是自語自語是佛語故本師云一切
外道經書皆是佛說非外道說又云釋迦如
來語提婆達多語無二無別若於此不信不
明皆成二見常縈分別凡聖之想恒生取捨
自他之情欲紹吾宗無有是處問前標宗
章已廣說唯心之旨何故十帙之中卷卷委
曲重說荅此是秘要之門難信之法轉深
轉細難解難知悉抱疑情盡居惑地夫疑者
於諸諦理猶豫爲性能障善品爲業故疑有
多種略說具三一疑自謂已不能入理二疑
師謂彼不能善敎三疑法謂於所學爲令出
離爲不出離況如有病之人疑自疑醫疑藥
病終不愈若具前三疑終不能決定信入今
宗鏡所錄皆是正直捨方便伹說無上道隨
聞一法盡合圓宗實可以斷深疑成大信如
清涼記云謂聞空莫疑斷是卽事之空非斷
滅故聞有莫疑常非定性有從緣有故聞雙
是莫疑兩分但雙照二諦無二體故聞雙非
莫疑無據以但遮過令不著故又聞空莫疑
有是卽有之空故聞有莫疑空是卽空之有
故聞雙是莫疑雙非是卽非有無爲有無故
聞雙非莫疑雙是是卽有無方是非有無故
是知諦了一心羣疑頓斷則有不能有空不
能空凡不能凡聖不能聖豈世閒言語是非
之所惑哉如佛藏經云佛告舎利弗須彌山
王爲高大不高大世尊舎利弗四天下中普
雨大石皆如須彌有人以手承接此石無有
辵落如芥子者於竟云何爲希有不希有世
尊舎利弗如來所說一切諸法無生無滅無
相無爲令人信解倍爲希有舎利弗譬如有

@@宗鏡一百卷苐七張茂
人以一切衆生置左手中右手接舉三千世
界山河草木皆能令是一切衆生同心喜樂
其竟不異於意云何爲希有不希有世尊舎
利弗如來所說一切諸法無生無滅無相無
爲令人信解倍爲希有此宗鏡文所以前後
廣引者只爲此心深奥故難信秘密故難知
乃至菩薩大智尙須佛力所加豈況淺劣而
能知者如寶兩經云佛言云何菩薩深信如
來意業秘密若諸菩薩聞於如來意之秘密
謂如來所有意樂法義依止於心依心而住
一切菩薩聲聞緣覺及諸有情無能知者唯
除如來之所加持是以雖前引後證文廣義
繁則語語内而利益根機聞聞中而驚新耳
目何厭重說起此慢心所以本師云行住坐
臥常說妙法又云我於得道夜及涅槃夜是
二夜中閒常說般若是以機多生熟信有淺
深前聞熏而未堅後聞熏而方入如大智度
論云譬如搖樹取果熟者前墮若未熟者更
須後搖又如捕魚前綂不盡後綂乃得又云
復次是般若波羅蜜相甚深難解難知佛知
衆生心根有利鈍鈍根者少智爲其重說若
利根者一說二說便悟不須種種說譬如駃
馬下一鞕便走駑馬多鞕乃去如是等種種
因緣故經中重說無咎又問曰上來數說是
般若波羅蜜甚深因緣今何以復重說荅曰
處處說甚深多有所利益凡人不知謂爲重
說譬如大國王未有嫡子求禱神祇積年無
應時王出行夫人産子男遣信告王大夫人
産男王聞喜而不荅乃至十反使者白王向
所白者王不聞也王曰我卽聞之久來願滿

@@宗鏡一百卷苐八張茂故喜
心内悦樂聞不已耳卽勅有司賜此人百萬
兩金一語十萬兩王聞使者言語語中有利
益非是重說不知者謂爲重處處說甚深亦
如是佛與菩薩須菩提知大有利益須菩提
聞佛說深般若不能得底轉覺甚深聽者處
處聞甚深得禪定智慧利益等凡夫人謂爲
重說且如國王聞於一語有多利益賜十萬
兩金此乃増生死根成於識樂今聞宗鏡卷
卷之中文文之内重重唱道一一標宗長菩
提根成於法樂盡大地爲黃金未酬一字請
不生怠猒於頻聞令已達者重堅信心使未
入者速發聞慧問此宗鏡門還受習學
不荅學則不無略有二義一者若論大
宗根本正智不從心學非在意思圓明了知
不因心念故台敎云手不執卷常讀是經口
無言音徧誦衆典佛不說法恒聞梵音心不
思惟普照法界此論上上根器聞而頓悟親
自證時二者若未省達亦有助發之力印可
之功或機思遟迴乃至中根下品及學差別
智門須依明師以辯邪正先以聞解信入後
以無思契同須得物物圓通事事無滯方乃
逢緣對境不失旨迷宗故云會萬物爲自已
者其唯聖人乎又若約大綱應須自省設有
相助亦指自知如有學人問先德如何是禪
荅悟自理爲禪問如理心性伹是假名何者
是實荅有二阿僧祇百千名号伹假施設實
相無相如虛空須自反悟問悟後更有何法
荅只箇悟處是法從緣發明反得自理問此
性還可示人令見不荅還示渠敎自省達卽
得不是眼見耳聞意知之事此箇眞精

宗鏡一百卷苐九張茂妙明
性不同太虛木石天生靈妙不思議卽自性
佛法僧若不悟推求欲見一毫亦不可得但
離前塵好醜卽是自家本心若一毫不盡與
佛道者無有是處問見色伹見色如何見心
荅卽思思之是阿誰見色問豈不是當境者
全是不應更求見荅自思量看是之與不是
莫問他人若直下見更不啚度佛法只在方
寸心外斷行蹤伹一心一智慧離內外中閒
取受三際理玄便入無爲道問悟何心是道
荅悟心無心卽是道問請爲指示荅指示了
也汝自不見問是何物敎學人見荅敎渠直
下見也不是物又先德問卽今見何物荅見
本心問見與本心爲別不別荅不別眞如體
上自有照用以明故得名爲見以不動故得
名爲心又自性清淨名照常見自性名用故
知此心目前顯露何須問荅豈假推窮卽圓
滿門是成現法如有學人問忠國師和尙如
何是解脫心荅解脫心者本來自有視之不
見聽之不聞搏之不得衆生日用而不知此
之是也此乃直指目擊道存今古常然凡聖
共有夫宗鏡所錄皆是佛說設有菩薩製作
法師解釋亦是達佛說意順佛所言以此土
衆生皆以聞慧入三摩地故須以音聲爲佛
事顯示正義破除邪執非言不通此有二義
一者約畢竟門則實不可說如起信論云一
切諸法從本已來離言說相離名字相離心
緣相又云復次究竟離妄執者當知染法淨
法皆悉相待無有自相可說是故一切法從
本已來非色非心非智非識非有非無畢竟
不可說相而有言說者當知如來善巧

@@宗鏡一百卷苐十張茂
方便假以言說引導衆生得其旨趣者皆爲
離念歸於眞如以念一切法令心生滅不入
實智故此是引導一切初發菩提心人且令
自利理行成就歸於實智究竟指歸宗鏡矣
二者約方便門是利他行故云如來善巧方
便假以言說引導衆生又不可一向執發言
爲非起念成過何者以卽言無言卽念無念
是知言言契道念念歸宗若分別門不無一
說若畢竟門言思絕矣問如上所立一心
之旨能攝無量法門融通一切此心爲復能
含一切法能生一切法爲復自生他生共生
無因生荅此心不縱不橫非他非自何者
若云心含一切法卽是橫若云心生一切法
卽是縱若云自生心不生心若云他生旣不
得自云何有他若云共生自他旣無將何爲
共若云無因生有因尙不生況無因乎
問心非四性者敎中云何說意根生意識心
如工畫師無不從心造則是自生又云心不
孤起必藉緣而起有緣思生無緣思不生則
是他生又云所謂六解因緣生六受得一切
法則是共生又云十二因緣非佛天人修羅
作性自爾則無因生旣屬敎文云何成過
荅諸佛隨緣差別俯爲羣機生善破惡令入
第一義理皆是四悉方便權施空拳誑小兒
誘度於一切問旣非縱橫不墮四性則一
切法是心心是一切法不荅是則成二
問如是則一切不立俱非耶荅非亦成二
如文殊言我眞文殊無是文殊若有是者則
二文殊然我今日非無文殊於中實無是非
二相問旣無二相宗一是不荅是非旣

@@宗鏡一百卷十一張茂
乖大旨一二還背圓宗問如何得契斯旨
荅境智俱亡云何說契問如是則言思道
斷心智路絕矣荅此亦强言隨他意轉雖
欲隱形而未亡跡問如何得形跡俱亡
荅本無眹跡云何欲亡問如是則如人飮
水冷煖自知當大悟時方合斯旨荅我此
門中亦無迷悟合與不合之道理撒手似君
無一物徒勞苦說數千般此事萬種況不成
千聖定不得大地載不起虛空包不容非大
器人無由檐荷如古德云盡十方世界覓一
人爲伴不得又云只有一人承紹祖位終無
第二人若未親到徒勞神思直饒說玄之又
玄妙中更妙若以方便於稱揚門中助他信
入一期傍讃卽不然若於自已分上親照之
時特地說玄說妙起一念殊勝不可思議之
解皆落魔界所以圓覺經云虛僞浮心多諸
巧見不能成就圓覺又先德偈云得之不得
天魔得玄之又玄外道玄抛却父孃村草裏
認他黃葉作金錢百丈竿頭快散手不須觀
後復觀前如今但似形言跡紋綵生時皆是
執方便門迷眞實道並是認他黃葉喚作金
錢若大悟之時似百丈竿頭放身更不顧於
前後此宗鏡中是一切凡聖大捨身命之處
不入此宗皆非究竟問畢竟如何荅亦
無畢竟問前云不入此宗皆非究竟此又
云何稱無畢竟荅前對増上慢人未得爲
得認虛妄爲眞實執顚倒作圓常爲破情塵
權稱究竟今論見性豈言虛實耶問以此
通明之後如何履踐荅敎誰履踐問莫
不成斷滅不荅尙不得常住云何斷滅

宗鏡一百卷十二張茂問
乞最後一言荅化人問幻士谷響荅泉聲
欲達吾宗旨泥牛水上行問此錄括略微
細理事圓明於慕道人得何資益荅若第
一義中無利無功德就世俗門内似有於稱
揚㧾有二途能俾初學一者爲未信人令成
正信攝歸一念不外馳求二者爲已信人助
成觀力理行堅固疾證菩提步步而不滯寶
所功程念念而流入薩婆若海似乘廣大之
輦立至寶坊如駕堅牢之船坐登覺岸問
集此宗鏡有何功德荅此不思議大滅德
法門但有見聞深獲善利如一塵落嵩獄之
岡隴已帶陵雲滴露入滄海之波瀾便同廣
潤可謂直紹菩提之種全生諸佛之家何況
信解受持正念觀察爲人敷演傳布施行約
善利門無法比喻功德無盡非種智而不可
稱量利樂何窮過太虛而莫知邊際以滿空
珍寶供養恒沙如來化十方衆生盡證辟支
佛果未若弘宣斯旨開演此宗以茲校量莫
能儔比可謂下佛種子於衆生身田之中抽
正法芽向煩惱欲泥之内然後七覺華發菩
提果成展轉相生至無盡際如華嚴探玄記
云於辵法中見聞信向此無盡法成金剛種
子當必得此圓融普法如經云呑服金剛喻
小火廣燒喻又如兜率天子從地獄出得十
地無生忍展轉利益不可窮盡皆由宿聞此
法爲本因故頌云雖在於大海及劫盡火中
決定信無疑必得聞此經大智度論云受持
般若校量功德於是持邊正億念最勝今如
諸佛憐愍衆生故爲解其義令易解勝自行
正憶念是時佛欲廣分別福德故說言若

@@宗鏡一百卷十三張茂
有人盡形壽供養十方佛不如爲他解說般
若義此中說勝因緣三世諸佛皆學般若成
無上道乃至敎恒河沙世界中人令得聲聞
辟支佛道不如爲他人演說般若波羅蜜義
此中說因緣是諸賢聖皆從般若波羅蜜出
故首楞嚴經云佛告阿難若復有人徧滿十
方所有虛空盈滿七寶持以奉上微塵諸佛
承事供養心無虛度於意云何是人以此施
佛因緣得福多不阿難荅言虛空無盡珍寶
無邊昔有衆生施佛七錢捨身猶獲轉輪王
位況復現前虛空旣窮佛土充徧皆施珍寶
窮劫思議尙不能及是福云何更有邊際佛
告阿難諸佛如來語無虛妄若復有人身具
四重十波羅夷眴息卽經此方他方阿鼻地
獄乃至窮盡十方無閒靡不經歷能以一念
將此法門於未劫中開示未學是人罪障應
念消滅變其所受地獄苦因成安樂國得福
超越前之施人百倍千倍千萬億倍如是乃至
筭數譬喻所不能及所以讃弘此典善利無
邊謂首楞嚴經以如來藏心爲宗如來藏者
卽第八阿頼耶識密嚴經偈云如來清淨藏
世閒阿頼耶如金與指鐶展轉無差別以諸
佛了之成清淨藏異生執之爲阿頼耶如眞
金隨工匠爐火之緣標指鐶之異名作圓小
之幻相金體不動名相妄陳類眞心隨衆生
染淨之緣成凡聖之異名現昇沉之幻相心
性不動名相本空認假名而二見俄分悟眞
體而一心圓證迷悟卽於言下法喻皎在目
前昧之者歷劫而俍修達之者當體而凝寂
法華經云我滅度後能竊爲一人說法華經

@@宗鏡一百卷十四張茂乃
至一句當知是人則如來使如來所遣行如
來事何況於大衆中廣爲人說竊爲一人者
竊者私也若私地只爲一人說此一句此人
則是從一心眞如中遣來作使告報異生直
了一如之理卽是行眞如中事以眞如無邊
至一切處故則所得法利亦隨眞如之性無
量無盡又云當知是人與如來共宿則爲如
來手摩其頭乃至入如來室著如來衣坐如
來座以要言之持此經人四威儀中舉足下
足皆不離一心眞如諸佛行處矣鴦崛魔羅
經云若人過去曾値諸佛供養奉事聞如來
藏於彈指頃暫得聽受緣是善業諸根純熟
所生殊勝富貴自在是衆生今猶純熟所生
殊勝富貴自在由彼往昔曾値諸佛暫得聽
聞如來藏故乃至佛告鴦崛魔羅非是如來
爲第一難事更有難事鴦崛魔羅譬如士夫
擔須彌山王及大地大海經百千歲此爲大
力第一難不鴦崛魔羅白佛言是如來境界
非彼聲聞緣覺所及佛告鴦崛魔羅彼非大
力非爲甚難若以大海一塵爲百億分百千
億劫持一塵去乃至將竭餘如牛跡復能檐
負須彌山王大地河海百千億劫而彼不能
於正法住世餘八十年時演說如來常恒不
變如來之藏唯菩薩人中之雄能說如來常
恒不變如來之藏護持正法我說此人第一
甚難又法華見寶塔品云若接須彌擲置他
方無數佛土亦未爲難若以足指動大千界
遠擲他國亦未爲難又云假使有人手把虛
空而以遊行亦未爲難又云假使劫燒檐負
乾草入中不燒亦未爲難我滅度後若持

































@@













@@


